
Indhold:  Den  danske  Præsteforening.  B.  Paludan-Mtiller:  Nogle  Bemærkninger 
om  Præsternes  Forening.  H.  Ostenfeld:  Videnskabelige  Præstekursus. 
Henry  Ussing:  Nogle  Bemærkninger  i  Anledning  af  Øster- Hornum-Sagen. 


Den  danske  Præsteforening. 


«Den  danske  Præsteforening »,  som  blev  stiftet  i  1895,  kon- 
stituerede sig  den  18.  Juni  1897  under  en  ny  Bestyrelse,  valgt 
af  Foreningens  Medlemmer.  Da  Provst  Blume,  som  var  valgt 
til  Formand,  ikke  mente  at  kunne  overtage  denne  Stilling,  er 
senere  Pastor  Friis-Hansen  valgt  til  Formand,  ligesom  samtidig 
lic.  H.  Ussing  er  valgt  ind  i  Bestyrelsen  istedenfor  Pastor  B. 
Paludan-Miiller,  som  har  ønsket  at  trække  sig  tilbage. 

Foreningen  er  dannet  som  et  Forsøg  paa,  om  man  mulig- 
vis, gennem  en  Organisation  af  Præstestanden,  delvis  kunde 
raade  Bod  paa  de  store  Ulemper,  som  følge  af,  at  den  danske 
Folkekirke  mangler  et  Organ,  hvorigennem  den  kunde  ytre  sig. 
Dette  Forhold  er  dobbelt  betænkeligt  i  en  Tid  som  vor,  da  den 
Stat,  der  skal  styre  Kirkens  Anliggender,  ikke  er  nær  saa  « kriste- 
lig* som  i  gamle  Dage,  men  uundgaaelig  og  paa  mangfoldig 
Maade  bliver  paavirket  af  Indflydelser,  som  ere  Kirken  og  Kristen- 
dommen Qendtlige.  Og  selv  om  vi  se  bort  herfra,  —  selv  om 
vi  ville  forudsætte,  at  Staten  til   enhver   Tid    er   besjælet   af  et 

ligger  det  dog  i  Sagens  Natur,  at  Staten  maa  behandle  ogsaa 
de  kirkelige  Sager  væsentlig  fra  et  mere  formelt,  juridisk  Syns- 
punkt; og  at  dette  i  mange  Tilfælde  er  saare  uheldigt  for  ikke 
at  sige  værre,  vil  være  selvindlysende;  Staten  vil  i  det  hele, 
saalænge  som  Kirken  mangler  al  selvstændig  Organisation,  være 
stærkt  fristet  til  at  betragte  Kirken  som  et  blot  Begreb,  hvor- 
til der  egentlig  ikke  svarer  nogen  Virkelighed.  Men  naar  saa- 
danne  Anskuelser  hos  Staten  mødes  med  stærke  religiøse  Be- 
vægelser i  Menigheden,  gennem  hvilke  Tanken  om  Kirkens  Ret 
og  Ære  bliver  mere  og  mere  levende,  saa  synes  dette  let  at 
kunne  føre  til  delvise  og  pludselige,  uoverlagte  Udtrædelser, 
som  kun  kunne  være  til  Skade  saavel  for  Staten  som  for  Kirken. 
Der  kan  derfor  næppe  være  Tvivl  om,  at  dersom  Kirken  kunde 
faa  Lejlighed  til  fra  en  nogenlunde  kompetent  Side  paa  en  klar 
og  overbevisende  Maade  at  komme  frem  med  sine  Ønsker  og 
med  de  Krav,  som  den  i  forskellige  Retninger  mener  at  maatte 
stille,  —  da  vilde  dette  kun  kunne  virke  betryggende  for  en 
sund  og  rolig  Udvikling  af  vore  folkekirkelige  Forhold.  —  Man 
vil  her  maaske  henvise  til,  at  vi  allerede  i  Kirkeraadet  have 
et  Slags  Organ  for  Kirken,  og  dette  er  for  saa  vidt  sandt  nok; 
men  ligesaa  sikkert  er  det,  at  skal  Kirkeraadet  blive  til  det, 
som  det  kan  og  bør  blive,  saa  maa  det  suppleres  nedadtil.  Skal 
Kirkeraadet  komme  til  at  svare  til  sit  Navn,  blive  et  fast  og 
paalideligt  Værn  for  Kirkens  og  Menighedens  sande  Interesser, 
da  maa  det  have  en  fast  og  stadig  Forbindelse  og  finde  en  fast 
og  stadig  Støtte  nedadtil,  i  Præstestanden  og  i  det  kirkelig- 
sindede Lægfolk.  Denne  Forbindelse  og  denne  Støtte  kunde  nu 
søges  tilvejebragt  paa  flere  Maader.  Et  Forsøg  i  denne  Ret- 
ning er  jo  Menighedskonventet;  men  hvilken  Betydning 
dette  end  maatte  kunne  faa,  vil  det  dog  vanskelig  komme  ud 
over  den  væsenlige  Mangel,  som  ligger  i  dets  tilfældige  eller 
vilkaarlige  Sammensætning.  Som  en  anden  Udvej  kunde  man 
tænke  sig  udvidede  Landemoder,  optagende  baade  Præster 
og  Lægfolk  og  afholdte  regelmæssig  een  Gang  om  Aaret.  Herom 
er  nu  for  det  første  at  bemærke,  at  saadanne  Landemoder  nød- 
vendigvis synes  at  maatte  virke  noget  tungt  og  langsomt,  netop 
fordi  de  kun  mødes  sjældent  og  spredte  i  forskellige  Grupper, 
medens  Præsteforeningen  altid  er  til  Stede  og  i  Stand  til  at  ud- 

tale  sig  gennem  sin  Bestyrelse  og  sit  Blad.  Men  for  det  andet 
kan  bemærkes,  at  vi  jo  endnu  ikke  have  saadanne  udvidede 
Landemoder  og  maaske  ingen  Udsigt  til  at  faa  dem  i  den 
nærmeste  Fremtid;  og  det  var  da  muligt,  at  netop  Præste- 
foreningen kunde  være  et  Middel  til  at  fremme  denne  Sag,  saa- 
fremt  den  maatte  vise  sig  at  have  Stemning  for  sig. 

En  Hovedindvending,  som  fra  et  kirkeligt  Synspunkt  kunde 
rettes  mod  en  Præsteforening,  er  den,  at  det  netop  er  en  Præste- 
forening, og  at  altsaa  Lægfolket  er  udelukket.  Til  denne  Ind- 
vending ville  vi  gøre  to  Bemærkninger.  For  det  første:  Der  er 
nu  en  Gang  foreløbig  ikke  nogen  Vej,  ad  hvilken  det  er  muligt 
at  faa  Lægfolket  med,  uden  at  man  kommer  ind  paa  det  til- 
fældige eller  vilkaarlige,  og  det  er  altsaa  Nødvendigheden, 
der  tvinger  os  til  at  blive  staaende  ved  Præsterne,  saafremt  man 
overhovedet  vil  gøre  noget.  For  det  Andet:  Troende  Lægfolk 
her  til  Lands  ere  som  bekendt  ikke  meget  ihærdige  eller  handle- 
kraftige i  kirkelig  Retning  —  saaledes  som  f.  Ex.  Tilfældet  er 
i  England  eller  Skotland,  —  men  ville  hellere  end  gærne  over- 
lade det  kirkelige  Arbejde  til  Præsterne.  Dersom  det  nu  maatte 
forudsættes,  at  en  Præsteforening  nødvendigvis  vilde  fremme 
denne  Træghed  og  Uvirksomhed  hos  det  kirkelige  Lægfolk,  da 
vilde  Dannelsen  af  en  saadan  Forening  unægtelig  være  forkaste- 
lig. Men  en  saadan  Forudsætning  er  jo  ganske  uberettiget; 
tvært  imod  maa  det  blive  en  Opgave  for  Præsteforeningen  paa 
enhver  Maade  at  fremme  og  styrke  de  kristne  Lægfolks  Selv- 
virksomhed og  Interesse  for  de  kirkelige  Opgaver;  og  naar  man 
altsaa  med  fuld  Ret  lægger  stor  Vægt  paa  Lægfolkets  Del- 
tagelse i  det  kirkelige  Arbejde,  saa  kunde  der  vel  nok  være 
grundet  Haab  om,  at  man  netop  ogsaa  gennem  Præsteforeningen 
kunde  komme  dette  Maal  nærmere.  —  Alt  vel  overvejet  fore- 
kommer det  os  derfor,  at  den  Betænkelighed,  der  kunde  ligge 
i,  at  Lægfolk  selvfølgelig  ere  udelukkede  fra  en  Præsteforening, 
ikke  har  saa  stor  Vægt,  at  man  af  den  Grund  burde  holde  sig 
tilbage  fra  Deltagelse  i  en  saadan. 

Naar  der  dernæst  spørges,  hvilke  Opgaver  Præsteforeningen 
vil  tage  op,  saa  lader  dette  sig  naturligvis  ikke  forud  paapege 
i  det  enkelte,  men  vil  i  høj  Grad  bero  paa  Omstændighedernes 
Magt.  I  al  Almindelighed  kan  det  vel  siges,  at  den  vil  komme 
til  at  beskæftige  sig  med  saadanne   kirkelige,    kirkeretlige,    mo- 

ralske,  praktiske  og  økonomiske  Spørgsmaal,  som  angaa  Kirkens 
Forhold  til  Staten,  og  om  hvilke  der  i  mange  Tilfælde  vil  være 
Enighed  mellem  de  fleste  af  Landets  Præster  uden  Hensyn  til 
Partifarve.  Skulde  vi  gaa  ind  paa  Enkeltheder,  kunde  vi  pege 
paa  saadanne  Ting  som  Bispe-,  Provste-  og  Præstevalg, 
Kirkens  Forhold  til  den  offenlige  Moral,  udvidede 
Landemoder  som  fast  kirkelig  Institution,  en  revideret 
Oversættelse  af  det  nye  Testament,  Kirkens  og  Præster- 
nes økonomiske  Forhold,  Feriekursus  for  Præster,  Folke- 
kirkens Forhold  til  Sekterne,  til  Katholikerne,  Præster- 
nes Stilling  til  vore  Hospitaler,  Fraskiltes  Vielse,  kir- 
kelig eller  borgerlig  Ægteforenihg. 

Hvor  megen  eller  hvor  liden  Betydning  Præsteforeningen 
skal  faa,  vil  jo  væsenlig  bero  paa,  hvor  stor  Tilslutning  og  Støtte 
den  maatte  finde  i  Præstestanden,  kvantitativt  og  kvalitativt. 
Kun  ville  vi  gærne  bemærke,  at  en  saadan  Forening,  som  alt 
andet  i  Livet,  selvfølgelig  maa  have  Tid  til  at  vokse  for  at 
blive  til  noget.  De,  der  derfor  i  en  nær  Fremtid  vente  mærke- 
lige Resultater  af  Foreningens  Virksomhed,  ville  næppe  undgaa 
at  blive  skuffede. 

Bladet,  som  skulde  være  Foreningens  Organ,  og  hvis  første 
Nummer  her  foreligger,  have  vi  kaldt  « Maanedsblad  for  den 
danske  Folkekirke ».  Om  nu  den  danske  Folkekirke  har  Brug 
for  det  og  vil  vedkende  sig  det,  maa  Tiden  vise.  Det  ligger  i 
Sagens  Natur,  at  det  ikke  indlader  sig  paa  Stridsspørgsmaalene 
mellem  de  forskellige  Partier,  ligesom  det  heller  ikke  optager 
Artikler  af  direkte  opbyggeligt  Indhold;  men  i  øvrigt  vil  det, 
saa  vidt  Pladsen  tillader  det,  kunne  beskæftige  sig  med  alle 
Spørgsmaal  af  Betydning  for  Kirke  og  Kristendom,  og  helst  paa 
en  saadan  Maade,  at  det  kunde  læses  med  Interesse  ogsaa  af 
kirkeligsindede  Lægfolk.  Vi  bede  derfor  Foreningens  Medlem- 
mer at  virke  hen  til,  at  Bladet  kan  blive  kendt  og  udbredt  og- 
saa blandt  Lægfolk.  Det  uddeles  gratis  til  Foreningens  Med- 
lemmer; for  Ikke-Medlemmer  koster  det  i   Kr.  Kvartalet. 

Hermed  henstille  vi  denne  Sag  til  danske  Præsters  og 
kristne  Lægfolks  alvorlige  og  velvillige  Overvejelse,  i  det  Haab, 
at  det  inden  al  for  lang  Tid  vil  vise  sig,  om  Sagen  er  af  Gud 
eller  ikke,  og  at  den  i  sidste  Tilfælde  snart  vil  falde  hen  af  sig 

selv,  men  at  den  i  det  første  Tilfælde  maa  vokse  og  lykkes   til 
Gavn  for  vor  Folkekirke  og  Herrens  Menighed  i  den. 
I  Bestyrelsen  for  den  danske  Præsteforening: 

Jul.  Friis  Hansen,     P.  E.  Blume,     Th.  Lyngby,     H.  Ostenfeld, 

Formand,  Tikøb.  Aarhus.  Frederiksberg. 

København. 

A.  Schack,         Henry  Ussing,         E.  With, 

København.  Valby.  Kasserer, 

Løsning. 


Nogle  Bemærkninger  om  ,,Praestemes  Forening^^ 

Af 

B.  Paludan-Muller. 


Ved  Forhandlingerne  i  den  grundlovgivende  Rigsdag  om 
den  Paragraf  i  Grundlovsudkastet,  der  gik  over  i  den  endelige 
Grundlov  som  dennes  §  3  og  i  en  fra  Udkastet  lidt  ændret 
Skikkelse,  som  bekendt,  kom  til  at  lyde:  «Den  evangelisk- 
lutherske Kirke  er  den  danske  Folkekirke  og  under- 
støttes som  saadan  af  Staten »,  blev  det  fra  en  vis  Side 
udtalt,  at  en  saadan  Grundlovsparagraf  vilde  omstøde  den  danske 
Kirkes  hidtilværende  Retsgrund  uden  at  give  Kirken  den  fulde 
Frihed  til  at  virke  ud  af  sit  eget  Princip,  som  kunde  og  burde 
være  en  Erstatning  for  den  hidtilværende  Fasthed  i  de  kirkelige 
Forhold.  Det  blev  fremhævet,  at  hverken  Kongeloven  eller 
danske  Lov,  som  vare  den  tidligere  Retsgrund,  tale  om  Kir- 
ken, men  om  Religionen,  hvilken  det  paalaa  de  enevældige 
Konger  «vældeligen  at  haandhæve»  som  en  højere  Magt,  hvor- 
under Staten  i  sin  Konge  skal  bøje  sig,  hvorimod  begge  de 
nævnte  Retskilder  give  Kongen  fri  Haand  over  de  kirkelige  Ind- 
retninger, igennem  hvilke  Religionen  skal  tage  Skikkelse  i  Menig- 
heden og  i  Folkets  kirkelige  Liv,  medens  Grundlovsudkastet  vel 
ikke  i  Øjeblikket  modificerer  denne  Tilstand,  men  stiller  sig  paa 
et  ganske  andet  Standpunkt.  Kirken  vedbliver  at  være  bunden, 
men  bliver  ikke  saaledes  understøtet  som    forhen.     I  Stedet  for 

den  til  Religionens  « vældige  Haandhævelse»  forpligtede  ene- 
vældige Konge,  træder  en  religionsløs  Stat. 

Heller  ikke  skønnes  det,  at  denne  saa  bestemte '  og  tydelige 
Opfattelse  af  Forholdet  ved  Omdannelsen  af  en  Grundbestemmelse 
i  Folkets  og  Statens  Liv  fandt  nogen  egentlig  Modsigelse  under 
de  stedfindende  Forhandlinger.  Under  den  Dæmring,  i  hvilken 
Fremtidsforholderie  dengang  nødvendigvis  laa,  og  medens  alle- 
haande  Synspunkter,  som  nu  efterhaanden  ere  afklarede,  trængte 
sig  frem,  nøjedes  man  med  at  henvise  til  den  Kirkeforfatning, 
som  alle  forudsatte  i  en  ikke  fjern  Tid  maatte  komme  som  det 
nødvendige  Supplement  tit. Grundloven,  og  Paragrafen  blev  ved- 
tagen væsentHg  i  den  forelagte  Skikkelse  (se  angaaende  det  an- 
førte H.  D.  C.  Møllers  praktiske  og  udførlige  Uddrag  af  Grund- 
lovsforhandlingerne :  «0m  Stat  og  Kirke  eller  de  religiøse  og 
kirkelige  Forhold  i  Danmark  efter  Danmarks  Riges  Grundlov*. 
Kjøbenhavn  1868—71.    Særlig  I— II  B.  S.  47  ff.  84—85  og  106). 

Det  er  i  Øjeblikket  ikke  Hensigten  at  tage  en  teoretisk 
Forhandling  op  om  det  her  refererede  Synspunkt.  En  saadan 
maatte  vel  efter  Omstændighederne  for  Tiden  kaldes  unyttig. 
Derimod  kunde  man  nok  ønske  at  se  den  praktiske  Betragt- 
ning gjort  gældende,  at,  hvad  der  siden  hine  Dage  er  foregaaet, 
taler  stærkt  for  Rigtigheden  af  den  Opfattelse,  at  vor  Folke- 
kirke i  Grundlovens  §  3,  som  ikke  senere  er  bleven  suppleret 
af  nogen  kirkelig  Grundlov,  kun  har  en  svag  og  vaklende,  om 
ellers  nogen  Retsgrund  at  hvile  paa.  Det  er  nemUg  øjensyn- 
ligt, at  den  med  Hensyn  til  sin  Udvikling,  legalt  betragtet,  er 
kommen  ganske  i  den  skiftende  Administrations  Vold.  Det 
eneste,  ganske  vist  betydelige,  men  dog  ingenlunde  med  For- 
tidens Bestemmelser  jevnbyrdige  Residuum,  der  er  tilovers  af 
Kongelovens  « vældige  Haandhævelse»,  er  Grundlovens  Bestem- 
melse om,  at  Kongen  skal  tilhøre  den  evangelisk-lutherske  Kirke. 
Kongen  er  den  eneste  Mand  i  Landet,  som  er  bunden  med  Hen- 
syn til  sin  Religion,  men  lige  saa  lidt  som  hans  Hus  er  det,  er 
nogen  i  den  kirkelige  Administration  det,  selvfølgelig  med  Und- 
tagelse af  theologiske  Professorer,  Biskopper  og  Præster,  forsaa- 
vidt  disse  kunne  regnes  for  Led  i  Administrationen,  hvad  de 
dog  alene  i  en  vis  Forstand  kunne.  Neppe  nok  ere  derimod 
de  underordnede  kirkelige  Funktionærer  bundne. 

Nu  er  det  vistnok   sandt,    at   denne   Grundlovsbestemmelse 

indeholder  en  stor  og  betydningsfuld  Garanti;  men  en  Rets- 
grund  for  Folkekirkens  Udvikling  og  Bestaaen  kan  den  efter 
Sagens  Natur  ikke  afgive.  Det  vilde  den  være,  hvis  man 
kunde  antage,  at  indtil  en  Kirkeforfatning  maatte  blive  given, 
beroede  al  kirkelig  Magt  ligesom  før  hos  Kongen  alene.  Her- 
med kunde  Folkekirken  vel  være  tjent;  thi  da  havde  man  i 
Virkeligheden  den  gamle  retslige  Tilstand  saa  temmelig  ube- 
skaaren.  Men  hvor  logisk  rigtig  en  saadan  Tankegang  end  er 
—  og,  saavidt  mindes,  har  i  sin  Tid  en  Autoritet  som  Biskop 
Martensen  taget  til  Orde  for  den  —  og  hvor  ønskeligt  det 
end  maatte  kaldes  at  se  den  sat  i  Kraft,  saa  synes  den  dog 
vanskeligt  at  kunne  opretholdes  eller,  om  fornødent,  genoptages 
overfor  den  Kendsgerning,  at  der  i  Tidens  Løb  er  blevet  lov- 
givet ved  adskillige  Lejligheder  af  Konge  og  Rigsdag  i  For- 
ening i  kirkelige  Sager  ligesom  i  enhver  anden  Lovgivnings- 
sag,  og  intet  Rigsdagsmedlem  vilde  vistnok  give  Afkald  paa  sin 
Forsamlings  Ret  til  at  fremsætte  kirkelige  Lovforslag,  med  hvor 
megen  Hensynsfuldhed  og  Ærbødighed  for  Religionen  denne 
Ret  saa  end  tænkes  benyttet  og  til  Dato  i  Virkeligheden  er 
bleven  det.  Men  jo  mere  der  under  disse  faktiske  Forhold 
ganske  naturligt  og  nødvendigt  falder  paa  Administrationens 
Haand,  af  desto  mere  Betydning  bliver  det,  at  dennes  øverste 
Spidse,  Kirkeministeren,  kan  tænkes  at  være  af  en  hvilkensom- 
helst  Religion  eller  af  slet  ingen,  hele  hans  underordnede  Perso- 
nale ligesaa,  uden  at  man  derved  vilde  være  udenfor 
Grundlovens  Ordning  af  Forholdet.  Ja,  der  findes  end 
ikke  i  Grundloven  nogen  Bestemmelse  om,  at  der  skal  være 
en  Kirkeminister,  men  endnu  mindre  om,  at  Biskopperne  til 
Gengæld  have  nogen  større  eller  mere  udvidet  Myndighed  end 
i  Enevældens  Dage.  Der  findes  overhovedet  ingen  retslig  Ord- 
ning ud  fra  de  nye  Forhold  uden  Paragrafen  om  Landsfaderens 
Trosbekjendelse  og  saa  Løfteparagrafen  om,  at  Folkekirkens 
Forfatning  ordnes  ved  Lov,  hvilket  som  bekendt  hidtil  er  for- 
blevet et  tomt  Bogstav.  At  alt  dette,  naar  man  spørger  om 
den  retslige  Grundvold,  er  meget  mangelfuldt,  ville  vel  alle  ind- 
rømme. 

Desto  mere  taknemlig  maa  man  da  være  for  Statskirkens 
gamle  Retsgrund,  som  Folkekirken  i  Virkeligheden  har  levet 
paa  indtil  nu,  og  som   vel    endnu    vil   kunne    bære    Udviklingen 

fremad  et  Stykke.  Ja,  man  maa  vel  sige,  at  det  hører  til  Ene- 
vældens Ære  at  have  skabt  en  Kirkeordning,  som  i  sine  Grund- 
træk er  et  ægte  Udtryk  for  evangelisk  Kirkeaand  i  luthersk  Op- 
fattelse, og  som  man  derfor  heller  ikke  i  den  danske  Folkekirke 
kan  i  nogen  menneskelig  overskuelig  Fremtid  ønske  i  de  store 
Hovedtræk  at  komme  bort  fra.  Vi  have  vore  gældende  Kirke- 
love,  og  vi  have  en  lang,  i  Folkets  som  i  de  Styrendes  Sind 
dybt  nedpløjet  kirkelig  Tradition  og  Praksis.  Derpaa  er  det,  at 
vi  i  folkekirkelig  Forstand  have  levet,  siden  Junigrundloven  saa 
Lyset,  og  man  kan  kun  være  taknemlig  for  den  Loyalitet,  hvor- 
med den  ene  lange  Række  af  skiftende,  efter  de  vekslende 
politiske  Forhold  kommende  og  gaaende  Kirkeministre  har  stræbt 
at  drage  Omsorg  for  og  fremme  den  kirkelige  Udvikling  i  den 
gamle  Overleverings  Aand  og,  saavidt  efter  Omstændighederne 
gørligt,  at  tage  den  « vældige  Haandhævelse»  i  Arv.  Maaske 
det  ikke  er  saa  ganske  let  at  finde  et  Sidestykke  dertil. 

Men  trods  alt  dette  have,  om  vi  ikke  fejle,  saa  vel  den  al- 
mindelige sociale  og  politiske  Udvikling  i  vort  Land  som  den 
stærke  Vækst  og  Fremgang  i  Menighedslivet  efterhaanden  med 
Nødvendighed  stillet  Sagen  anderledes  end  i  vore  Fædres  Tid. 
Dette  sidste  Moment,  Genopvaagningen  af  den  kirkelige  Sans, 
er  i  den  første  Halvdel  af  Aarhundredet ,  kirkehistorisk  set, 
bleven  mærkelig  forberedt  gennem  enkelte  store  Personligheder 
og  fremragende  Aander,  og  det  bryder  nu  i  Aarhundredets 
sidste  Halvdel  frem  paa  mange  Maader,  som  gøre  det  bestandig 
føleligt,  at  en  egentlig  og  uantastelig  Retsgrund  savnes  for  Ord- 
ningen af  de  kirkelige  Forhold  i  (Jeres  ydre  Skikkelse.  Vi  ville 
fremdrage  nogle  enkelte  Eksempler  derpaa,  store  og  smaa,  af 
nyeste  Dato,  og  vedrørende  saa  vel  indre  som  ydre  kirkelige 
Anliggender. 

Alterbogsritus  er  et  ganske  indre  kirkeligt  Anliggende, 
som  indtil  for  kort  siden  var  fra  gammel  Tid  nøje  fastsat  i 
Kraft  af  den  « vældige  Haandhævelse»,  og  det  er  endnu  i  Mands 
Minde  hændet,  at  en  Præst  er  bleven  tilpligtet  paa  sit  Embede 
til  at  udføre  en  rituel  Handling  efter  den  Alterbog,  der  laa  paa 
Alteret  i  hans  Kirke,  uanset  at  det  var  en  forældet  Udgave,  der 
andensteds  var  afløst  af  nyere  og  bedre.  Med  Rette  tør  man 
antage,  at  sligt  ikke  længere  vilde  forekomme,  ialfald  ikke  i  saa 
tilspidset  Form.      Den   ensidige  juridiske  Afgørelse   vilde   støde 

for  stærkt  an  imod  den  fælles  Følelse  i  et  saadant  Tilfælde,  og 
den  tidligere  Grundforudsætning  om  Styrelsens  Eneraadighed 
over  Kirkelivets  Former  mangler.  Men  nu  er  i  den  allerseneste 
Tid  til  den  modsatte  Side  Forholdet  blevet  saa,  at  der  med 
nogen  Grund  kan  spørges,  om  vi  længere  have  en  fastslaaet 
Alterbog.  Vi  have  de  gamle  Kollekter  i  en  nyere  Støbning  og 
et  nyt  Vielsesritual  (begge  Dele  utvivlsomme  Forbedringer),  som 
vi  ere  forpligtede  til  at  bruge,  men  et  Daabs-  og  Nadverritual, 
som  begge  ere  fakultative,  og  ingen  af  alle  fire  Dele  for  Øje- 
blikket indeholdte  i  den  Alterbog,  som  skal  være  tilstede  i 
Kirken. 

Noget  lignende  gælder  Salmebogen  med  de  uendelig 
mange  Tillæg.  Ogsaa  den  skal  være  autoriseret,  men  findes 
ikke  som  saadan  noget  Steds  i  samlet  Skikkelse,  og  det  skulde 
gaa  underligt  til,  om  der  ikke  her  og  der  i  Landet  brugtes 
Salmer  ogsaa  udenfor  den  lokale  Autorisation,  med  hvilken 
man  hidtil  har  hjulpet  sig  saa  nogenlunde  igennem  efter  Om- 
stændighederne, Om  Salmemelodierne,  som  længe  have 
været  et  ret  brændende  og  nu  true  med  at  blive  et  stort  Spørgs- 
maal,  ville  vi  her  slet  ikke  tale.  Det  ligger  ganske  udenfor 
Hensigten  her  at  dadle  eller  kritisere  det  nye,  som  de  aande- 
lige  Bevægelser  have  ført  frem,  eller  den  Maade,  hvorpaa  Kirke- 
styrelsen med  god  Vilje  og  paa  bedste  Vis  affinder  sig  med  det; 
men  føles  det  ikke  stærkt  i  disse  mindre,  men  dog  ingenlunde 
uvigtige  Anliggender,  at  Retten  til  at  anordne  og  befale  i  slige 
Sager  er  ved  at  blive  hjemløs  i  vor  Folkekirke?  Kirke- 
ministeren har  eller  betragtes  i  ethvert  Tilfælde  for  at  have 
den  eneste  lovlige  og  faktiske  Myndighed  dertil,  men  kan  — 
udenfor  de  faa  Tilfælde,  hvor  en  Biskop  har  været  Kirke- 
minister —  efter  Sagens  Natur  ikke  føle  sig  i  Besiddelse  af  den 
indre  Autoritet;  og  Biskoperne,  som  utvivlsomt  sidde  inde  med 
denne  sidste  eller  idetmindste  burde  gøre  det,  have  ikke  Ret  til 
at  tilstede  den  allerringeste  Forandring  uden  ministeriel  Appro- 
bation. Kan  man  da  undre  sig  over,  at  Menighederne  selv  for- 
længst have  begyndt  at  spørge:  have  vi  da  ingen  Ret  til  at 
tale  med?  eller  over,  at  megen  selvtagen  Frihed  gaar  for  sig? 

Fra  en  anden  Egn  af  Kirkelivet  kan  man  minde  om,  at 
« Frimenighederne*  ved  kultusministeriel  Resolution  ere  er- 
klærede for  at  staa  udenfor  Folkekirken,    medens   ethvert  enkelt 

Medlem  af  dem  i  Realiteten  befinder  sig  i  den,  og  disse  Menig- 
heder som  Helhed  hverken  i  Lære,  Tro,  Ritus,  Kristendoms- 
opfattelse eller  Sakramentforvaltning  paa  nogetsomhelst  væsentligt 
Punkt  afvige  fra  den  evangelisk-lutherske  Folkekirke  eller  befinde 
sig  i  Uoverensstemmelse  med  den.  Det  skal  aldeles  ikke  be- 
nægtes, at  Udelukkelsen  har  været  en  logisk  Konsekvens  af  den 
bestaaende  Situation;  men  den  føles  og  opfattes  utvivlsomt  fra% 
alle  Sider  som  en  rent  formel  og  har  ikke  noget  aandeligt, 
materielt  Indhold  (som  f.  Eks.  Irvingianernes,  hvis  Kristelighed 
ingen  vil  underkjende).  Men  at  en  Kirkestyrelse  kan  tvinges  ind 
i  slige  rent  formelle  Afgørelser,  er  en  ret  slaaende  Illustration  af, 
at  man  befinder  sig  i  vaklende  og  uholdbare  Tilstande,  som  Livet 
er  ved  at  bevæge  sig  bort  fra. 

Det  mest  aktuelle  Eksempel,  som  det  ogsaa  her  ligger  nær 
at  fremdrage,  er  imidlertid  Kirkespørgsmaalet  i  København. 
Efter  den  nedarvede  Overlevering,  paa  hvilken  Folkekirken  lever, 
er  der  ikke  Skygge  af  Tvivl  om,  at  den  Opfattelse  har  Ret,  som 
ogsaa  Kirkebestyrelsen  fuldt  ud  vedkender  sig,  at  det  paaligger 
det  Offentlige  at  drage  Omsorg  for  Kirkehuses  Tilvejebringelse 
i  fornødent  Antal.  Men,  som  bekendt,  har  en  modsat  Anskuelse, 
der  ingenlunde  blot  tæller  ukirkelige  eller  irreligiøse  Elementer 
blandt  sine  Tilhængere,  vokset  sig  stærk  nok  paa  Junigrundlovens 
Grund  til  at  nevtralisere  den  Opfattelse,  der  oprindeligt  og  ganske 
naivt  var  alles,  og  som  ogsaa  i  Virkeligheden  er  saare  vel  af- 
hjemlet i  Grundlovsbestemmelsen  om,  at  Folkekirken  «som  saa- 
dan*  understøttes  af  Staten. 

Af  disse  faa  Eksempler,  der  jo  let  kunde  forøges  med  mange 
andre,  fremgaar  det  tydeligt,  at  Spørgsmaalet  om  Folkekirkens 
retslige  Grundlag  i  dens  Forhold  til  Staten  stedse  mere  trænger 
sig  frem  ad  det  praktiske  Livs  Veje  og  kræver  en  principiel 
Løsning.  Man  kunde  ogsaa  her  henvise  til,  at  den  af  Matzen 
og  Timm  givne  udførlige  og  sagkyndige  Fremstilling  af  den 
gældende  Kirkeret  paa  flere  Punkter  træder  i  Modsætning  til 
Administrationens  Praksis,  og  at  en  for  ikke  mange  Aar  tilbage 
falden  Højesteretsdom  har  forandret  denne  Praksis  i  det  da  paa- 
gældende Punkt.  Endelig  ogsaa  til,  at  der  i  det  hele  fra  det 
Liv,  som  rører  sig  i  Menighederne  og  Folket  selv,  stedse  trænger 
mere    frem,    som    vil   skabe   nye    Former   og   ny   Vedtægt,    der 

mange  Gange  kun  forliges  daarligt  med  den  gamle  og  nedarvede 
Retsgrund. 

Under  disse  Forhold  er  Tanken  om  en  « Præsternes  For- 
ening* bleven  til.  Det  er  vistnok  Tilfældet,  at  vi  alt  i  en  Aar- 
række  have  et  af  Administrationen  selv  oprettet  Kirkeraad,  som 
paa  Grund  af  de  Personer  og  Værdigheder,  der  have  Sæde  i  det, 
og  i  Kraft  af  selve  sin  Tilblivelsesmaade  er  noget  ganske  andet 
end  en  Præsternes  Forening  og  sidder  inde  med  en  født  Avtoritet, 
som  denne  aldeles  ikke  besidder.  Det  har,  om  vi  ere  rigtigt 
underrettede,  netop  været  Forventningen  om  Opfyldelsen  af 
Grundlovens  kirkelige  Løfteparagraf,  som  gjorde,  at  Administra- 
tionen ikke  straks  dannede  et  saadant  Raad,  men  lod  sig  nøje 
med  samvittighedsfuldt  og  loyalt  at  bevare  den  gamle  Tradition 
i  Styrelsen  —  indtil  det,  da  Løfteparagraffen  forblev  uopfyldt, 
lykkedes  den  daværende  Kultusminister,  Hr.  Kammerherre  J. 
Scavenius,  at  sætte  Oprettelsen  af  denne  Institution  igennem.*) 
Heller  ikke  kan  det  betvivles,  at  i  den  principielle  Ordning  af 
Kirkeforholdene,  som  paa  en  eller  anden  Maade  maa  komme 
(selv  om  det  ulykkeligvis  skulde  bhve  den  rent  tilfældige),  vil 
Kirkeraadet  af  sig  selv  blive  den  første  Hjørnesten.  Men  indtil 
da  er  der  det  kirkelige  Raads  store  Begrænsning,  at  det  ligesom 
alle  raadgivende  Stænder  ingen  Beslutningsmyndighed  har,  selv 
ikke  i  de  ringeste  Sager.  Det  besidder  ingen  lovhjemlet 
Autoritet  og  kan  ophæves  ved  en  Administrationsbeslutning, 
ligesom  det  er  blevet  til  ved  en  saadan.  Ogsaa  her  er  Rets- 
grunden  uklar. 

Nu  har  ganske  vist  en  Præsternes  Forening  endnu  langt 
mindre  Autoritet,  ja  i  legal  Forstand  aldeles  ingen;  men  til 
Gengæld  har  den  den  almindelige  Diskussionsfrihed.  Det  kan 
da,  haabe  vi,  ikke  kaldes  ubetimeligt  eller  tages  ilde  op,  at  der 
gøres  et  Forsøg  paa  at  samle  den  hele  Præstestand  til  fælles 
Diskussion  —  slet  ikke  om  « Standen  »s,  men  om  den  Folke- 
kirkes  kirkeretlige  Interesser,    hvis  Tjenere   vi   ere.     De   mange 


*)  Ved  en  Fejltagelse  var  i  «Berl  Tid.»  Fortjenesten  af  Kirkeraadets  Oprettelse 
tillagt  den  afdøde  Departementschef  Jonquiéres.  som  vel  vides  at  have  interesseret 
sig  levende  for  Sagen,  men  som,  efter  hvad  der  senere  er  oplyst,  ikke  paa  det 
omhandlede  Tidspunkt  havde  nogen  Andel  i  dens  Fremkomst,  der  udelukkende 
skyldtes  Ministerens  Initiativ.  Se  herom  den  i  «Berl.  Tid.»  for  d.  23.  Aug,  indførte 
Berigtigelse  af  Artiklens  Forf. 

Spørgsmaal,  som  ligge  for,  eller  rettere:  som  ingen  lægger  for, 
men  som  melde  sig  af  sig  selv,  nogle  lidt  efter  lidt,  andre  ret 
pludseligt  og  uventet,  paa  hvilke  ovenfor  enkelte  Eksempler 
nævnedes,  have  baade  en  Menighedsinteresse  og  en  almindelig 
borgerlig  og  social  Interesse  for  det  hele  Folk.  Alle  saadanne 
Forhold  have  jo  ogsaa  forlængst  været  drøftede  frit  i  alle  Blade 
af  hvemsomhelst.  Det  synes  tilsidst  næsten  lidt  unaturligt,  at 
Præsterne  som  Stand  blive  ved  at  tie  stille.  Og  eet  Synspunkt 
maa  i  ethvert  Tilfælde  anbefale  et  Forsøg  paa  at  udgive  —  som 
Meningen  er  —  et  maanedligt  Blad,  hvori  Røster  fra  « Præsternes 
Forening*  skulde  komme  tilorde  og  samle,  og  muligt,  de  for 
alle  Retninger  fælles  folkekirkelige  Interesser.  Forlængst 
have  nemlig  Præsterne  vænnet  sig  til  at  tale  hver  for  sig  og 
give  deres  Mening  tilkende  om  allehaande  kirkelige  Spørgsmaal, 
eftersom  enhver  følte  sig  tilskyndet.  Dette  har  været  uundgaaeligt 
og  forsaavidt  ogsaa  rigtigt  og  godt.  Men  der  har  klæbet  en 
Mislighed  derved.  Paa  den  ene  Side  opstaar  der  —  især  naar 
der  tales  lidt  ivrigt  —  en  dunkel  Forestilling  om,  at  enhver 
Mand  med  Kjole  og  Krave  repræsenterer  den  hele  Folkekirke; 
og  paa  den  anden  Side  føles  Svagheden;  selv  de  gyldigste  Ud- 
talelser ere  kun  Enkeltmands  Røst,  ingen  behøver  at  tage  sig  af 
dem.  Maaske  der  noget  kunde  bødes  herpaa  ved  en  « Præsternes 
Forening  ». 

Overhovedet  kan  det  vel  siges,  at  jo  vanskeligere  det  i  be- 
vægede Tider  bliver  for  Administrationen  at  beherske  Forholdene 
alene  efter  de  gamle  Forudsætninger,  jo  mere  den  maa  vige  og 
give  efter  og  indskrænke  sig  til  formelle  Afgørelser  paa  mange 
Punkter,  desto  mere  nærmer  sig  den  ret  farlige  Tid,  da  Rigs- 
dagen vil  paatage  sig  at  ordne  det  hele,  —  men  ingenlunde  ud 
fra  de  Forudsætninger,  som  man  var  enig  om  fra  Begyndelsen 
med  Hensyn  til  Folkekirkens  Ret.  Stedse  mere  trænger  den 
Betragtning  sig  frem,  at  den  saakaldte  Folkekirke  kun  er  at  regne 
for  den  største  religiøse  Denomination  i  Landet,  men  egenlig 
Staten  ligesaa  uvedkommende  som  de  andre  Trossamfund.  Man 
maa  være  temmelig  blind  for  ikke  at  kunne  skelne  denne  Under- 
strøm i  de  senere  Aars  kirkelige  Forhandlinger  i  og  udenfor 
Rigsdagen.  Endog  i  det  den  22.  Januar  d.  A.  udgaaede  Cirkulære 
fra  Kirkestyrelsen  om  Adgang  til  Benyttelsen  af  de  almindelige 
Kirkegaarde  ogsaa  af  andre  Troessamfund  synes  den  Betragtning 

at  ligge  til  Grund.  Hvad  der  mulig  maa  kaldes  en  nødvendig 
Ordning  i  Hovedstaden,  er  gjort  til  Lov  for  det  hele  Land,  hvor 
den  ikke  vil  kunne  forstaas. 

Det  kunde  da  være  ikke  ubetimeligt  at  forsøge  paa  at  danne 
en  Modvægt  mod  denne  nyeste  Opfattelse  ved  om  muligt  at 
skabe  en  kraftig  Overbevisning  om,  at  Folket  endnu  sidder  inde 
som  Folk  med  en  kirkelig  Arv,  der  ikke  tør  gives  Opløsning 
og  Hensmuldren  i  Vold.  Det  er  dette,  «Præsternes  Forening* 
gerne  vilde  forsøge  at  give  sit  Bidrag  til.  Om  Forsøget  skal 
lykkes  eller  mislykkes,  vil  afhænge  af  meget,  deriblandt  da 
ogsaa  af,  om  Foreningen  vinder  tilstrækkelig  Tilslutning  hos 
Præsterne  selv  til  at  kunne  gælde  for  en  virkelig  Repræsentation 
af  disse. 


Videnskabelige  Præstekursus. 


I  Oktober  forrige  Aar  afholdtes  i  Kristiania  et  videnskabe- 
ligt Kursus  for  Præster.  Det  var  Professor  i  Filosofi  Mourly 
Vold,  som  havde  faaet  Ideen  dertil  ved  at  overvære  en  « Sommer- 
skole for  Theologer»  i  Oxford  1892.  Tanken  slog  godt  an  i 
Norge,  og  der  samledes  c.  100  Præster,  et  Antal,  som  ikke  er 
ringe,  naar  man  tænker  paa  de  store  Afstande  deroppe.  Kursuset 
bestod  i  Forelæsninger  om  Formiddagen,  4  Timer  hver  Dag, 
afbrudte  af  Frikvarter  aldeles  som  i  Studentertiden.  Kl.  5 — 8 
samledes  man  igen  til  et  Diskussionsmøde,  hvor  indledende  Fore- 
drag holdtes,  handlende  om  praktiske  Emner,  Præstegerningen 
eller  Dagens  Strid  vedkommende.  Det  hele  varede  i  10  Dage 
20 — 30  Oktbr.),  og  fra  alle  Sider  udtalte  man  sin  Glæde  og 
Tilfredshed  med  denne  Sammenkomst,  og  over  det  aandelige 
Udbytte,  som  førtes  med  hjem. 

Kunde  det  ikke  være  nyttigt  at  forsøge  noget  lignende  i 
Danmark? 

Det  Spørgsmaal  har  jo  ofte  været  diskuteret,  om  vi  behøve 
en  akademisk  dannet  Præstestand,  navnlig  overfor  den  ensidig 
betonede  Fordring,  at  det  eneste,  man  kan  kræve  af  en  Præst, 
er,  at  han  er  en  troende  Mand.     Det  er  imidlertid  altid  bleven 

hævdet,  at  Kirken  ikke  kan  nedstemme  Fordringerne  til  sine 
Præsters  Uddannelse,  og  med  Rette.  Den  Tid  er  jo  længst 
forbi,  da  Theologien  sad  i  Dronningstolen  med  de  øvrige  Viden- 
skaber som  Terner  omkring  sig.  Arbejdet  er  bleven  delt,  og 
hver  Videnskab  har  udviklet  sig  i  sin  Selvstændighed  og  efter 
sine  egne  Love.  Men  derfor  er  der  alligevel  noget,  som  er 
fælles  for  alle,  som  have  med  aandeligt  Arbejde  at  gøre  — 
noget,  som  ogsaa  Præsterne  maa  bøje  sig  for  og  ere  under  Ind- 
flydelse af  —  man  kunde  kalde  det  Tidens  Maade  at  tænke 
paa.  Ingen  maa  misforstaa  det,  som  her  skulde  hævdes,  at 
Kirkens  Røst  gennem  sine  Præster  skulde  variere  i  sit  Indhold. 
Den  har  til  sit  Indhold  den  evige  Sandhed  —  Guds  frelsende 
Kærlighed  i  sin  enbaarne  Søn,  som  «for  os  fødtes,  led  og  græd, 
blev  korsfæstet,  lagt  i  Jord,  til  Dødsriget  saa  nedfor,  men  stod 
op  med  Livets  Ord».  Ved  dette  Indhold  skal  der  ikke  rokkes; 
men  —  ligesom  det  er  Kirkens  Arbejde  at  tilegne  sig  Frelseren 
i  sit  Liv,  saaledes  maa  Kirken  ogsaa  ved  Tankearbejde  trænge 
dybere  og  dybere  ned  i  Forstaaelsen  af  Guds  Raadslutning ; 
man  kan  sige,  at  det  er  unyttigt  Arbejde;  —  det  hjælper  ikke, 
Menneskeaanden  vil  have  Lys  og  Klarhed,  higer  derefter,  og 
Theologien  arbejder  om  og  om  igen  med  de  dybe  Spørgsmaal, 
dreven  frem  af  denne  Menneskeaandens  Higen.  Fremdeles  er 
det  Kirkens  store  Opgave  at  bringe  Guds  Sandhed  saadan  nær 
til  Mennesker,  at  de  gribe  den,  men  skal  det  lykkes,  maa 
Præsterne  forstaa  de  Mennesker,  som  de  tale  til,  de  maa  med 
andre  Ord  staa  paa  Højden  af  deres  Tids  Aandsliv.  Vi  bøje 
os  alle  i  dyb  Ærefrygt  for  kirkelige  Stormænd  som  Augustinus, 
Chrysostomus,  Luther,  Spener  o.  s.  v.,  men  det  var  vist  grumme 
faa  af  os,  som  vilde  føle  os  fængslede  af  deres  Forkyndelse,  om 
de  nu  stod  op  af  deres  Grave,  og  i  de  samme  Ord,  Vendinger 
og  Tanker  forkyndte  os  Frelsens  store  Bud.  Hvorfor?  F'ordi 
vore  aandelige  Kaar  paa  mange  Maader  ere  andre  end  de,  hvor- 
under de  levede.  Skal  vi  som  Præster  virke  blandt  Tidens  Børn, 
maa  vi  forstaa  Tidens  Børn. 

Jeg  vil  nævne  enkelte  Eksempler.  Naturvidenskaberne  have 
i  vore  Dage  gjort  vældige  Fremskridt,  hvad  før  var  terra  in- 
cognita  er  nu  kendt  Land.  «Ja,  men  det  er  kun  indenfor  Viden- 
skabsmændenes Kres»  !  Nej  ingenlunde.  Naturvidenskabens  Virk- 
ninger strækker  sig  langt  videre  ud,  vor  Naturerkendelse  er  paa 

utallige  Punkter  forskellig  fra  den,  som  var  den  herskende  for 
50  Aar  siden.  Fremskridtet  paa  Naturvidenskabens  Omraade 
har  virket  ind  endog  paa  hele  vor  Maade  at  tænke  paa,  den  er 
blevet  mere  konkret,  den  cabstrakte»,  rene  Tænkning  er  ikke 
i  Kurs. 

Evolutionstanken,  som  for  50  Aar  siden  var  ukendt  eller 
kun  lidet  kendt,  er  trængt  sejrrig  igennem  paa  mangfoldige 
Punkter.  Socialismen,  som  for  30  Aar  siden  kun  var  kjendt 
som  en  ubetydelig,  mærkelig  Fremtoning,  forkyndes  nu  af  Hun- 
dreder af  Apostle  over  det  hele  Land.  At  staa  uvidende  og 
uden  Forstaaelse  overfor  disse  og  mange  andre  af  Tidens  Spørgs- 
maal  kan  ikke  gaa  an  for  en  Præst,  der  gerne  vil  bruge  alle 
sine  aandelige  Evner  i  sin  Herres  Tjeneste  til  Synderes  Frelse. 
En  Præstestand,  der  er  aandelig  stagnerende,  er  en  Ulykke  for 
den  Kirke,  som  den  skal  tjene.  Se  derfor  har  vi  al  mulig 
Grund  til  at  være  taknemlige  for  vor  akademiske  Uddannelse. 

Men  det  gælder  jo  her  ligesom  paa  ethvert  andet  aandeligt 
Omraade,  at  man  ikke  een  Gang  for  alle  kan  blive  ladet,  for  saa 
senere  bare  at  fyre  af.  Man  maa  udvikle  og  holde  vedlige, 
hvad  man  har  begyndt,  Men  her  kommer  Vanskeligheden,  der 
kan  forme  sig  forskellig  for  de  forskellige  Præstestillinger,  Lands- 
bypræsten kan  savne  Impulser,  Bypræsten  ikke  Impulser,  men 
Tid  til  at  forarbejde  de  givne  Impulser  til  aandelig  Udvikling. 
Og  her  vilde  sikkert  en  kortere  Tid,  hvor  man  kunde  være 
aandelig  modtagende,  vare  af  Betydning  for  ikke  faa  navnlig 
yngre  og  midaldrende  Præster.  Højskolelærerne  have  jo  deres 
Feriekursus,  Lægerne  have  deres  Kongresser  med  videnskabelige 
Foredrag.     Præsterne  bør  forsøge  noget  lignende. 

Man  vil  maaske  svare:  vi  har  jo  kirkelige  Blade  og  kirke- 
lige Møder  og  Præstekonventer,  hvor  vi  kan  faa  denne  Trang 
tilfredsstillet,  foruden  at  enhver  jo  kan  studere  selv  saa  meget, 
som  han  har  Lyst  og  Tid  til.  Det  er  naturligvis  ikke  Meningen, 
at  Selvstudiet  skulde  overflødiggøres  ved  et  saadant  Kursus, 
tvært  imod,  det  skulde  fremhjælpes  og  det  trænger  for  de  aller- 
flestes Vedkommende  dertil.  De  kirkelige  Blade  ere  —  for  at 
bruge  Eufemisme  —  ikke  altid  interessante  og  aandelig  for- 
friskende, de  kirkelige  Møder  forfølge  praktiske  Formaal  og 
skulle  gøre  det,  og  Præstekonventerne  kunne  vel  enkelte  Steder 
være  aandelig  forfriskende  Sammenkomster,   men  jeg  har  ogsaa 

været  til  Stede  ved  adskillige,  hvor  der  skulde  stor  Nøjsomhed  til, 
for  at  man  skulde  kunne  sige  det  om  dem.  Præstekonventerne 
vilde  sikkert  modtage  en  ikke  ringe  Befrugtning,  hvis  et  saadant 
almindeligt  Præstekursus  blev  afholdt,  hvor  Kirkens  dygtigste 
Mand  førte  Ordet. 

Lad  os  tænke  os  et  saadant  Præstekursus  afholdt.  Stedet 
maatte  naturligvis  være  Kjøbenhavn.  Tiden  maatte-  være  efter 
en  af  Konfirmationerne,  og  da  Landsbypræster  formodenligt  ikke 
saa  gerne  tage  ind  til  Byen  i  Foraarstideri,  vil  den  belejligste 
Tid  vel  være  sidst  i  Oktober.  Det  kunde  jo  indrettes  efter  det 
norske  Mønster,  og  det  vilde  sikkert  ikke  være  vanskeligt  at 
formaa  dygtige  Mænd  til  at  holde  nogle  Rækker  Forelæsninger 
om  Emner,  som  laa  for  dem,  og  som  var  oppe  i  Tiden.  For 
blot  at  pege  paa  enkelte  Ting:  Bibelkritiken,  det  moderne  Aands- 
liv  og  Kirken,  den  nyere  tyske  Theologi,  de  filosofiske  Strøm- 
ninger i  Slutningen  af  vort  Aarhundrede,  Skabelse  og  Evolution 
og  mange  andre.  Man  maatte  komme  sammen  for  at  arbejde 
ved  Tilegnelsen.  Eftermiddagene  kunde  anvendes  til  friere  Sammen- 
komster med  Diskussion.  Med  de  korte  Afstande  i  vort  Land 
kunde  alle  Deltagere  være  parate  til  at  begynde  Tirsdag  Morgen, 
og  den  næstfølgende  Fredag  Middag  kunde  man  atter  slutte, 
aandelig  forfriskede  og  dygtiggjorte  til  at  tage  fat  paa  den 
daglige  Gerning. 

«Den  danske  Præsteforening»  vil,  om  der  viser  sig  Stemning 
derfor,  forsøge  at  sætte  et  saadant  Kursus  i  Gang.  Præster, 
der  interessere  sig  derfor,  vil  jeg  bede  sende  deres  Tanker 
om  Sagen  i  sin  Helhed  eller  om  Enkeltheder  i  den  til  mig,  at 
det  kunde  skønnes,  om  der  var  Trang  til  noget  saadant  eller  ikke. 

H,  Ostenfeld, 

Falkoneralle   13,   F. 


Nogle  Bemærkninger 
i  Anledning  af  Øster-Hornum  Sagen. 


Den  sørgelige  Begivenhed  i  Øster-Hornum  ligger  med  Skam- 
mens Byrde  over  den  danske  Præstestand.     Det  er  tilstrækkelig 

oplyst,  hvor  meningsløst  det  vilde  være  at  lægge  nogen  enkelt 
kirkelig  Retning  det  skete  til  Last.  Men  Præstestanden  i  den 
danske  Folkekirke  kan  ikke  unddrage  sig  Skammen.  Det  er 
forøvet  af  en,  der  stod  som  vor  Broder  i  det  hellige  Embede. 
Og  føle  vi  ikke  selv  det  Fællesskab,  der  gør,  at  vi  maa  bære 
noget  af  Skammen  med,  skulle  Kirkens  Uvenner  nok  lade  os 
det  vide. 

Men  skal  Skammen  bæres  ret,  saa  bør  den  jo  ikke  blot 
volde  os  Sorg,  men  denne  Sorg  maa  drive  os  til  i  Nidkærhed 
at  gøre  vort  til,  at  saadant  ikke  skal  gentage  sig.  Thi  ret 
mange  af  den  Slags  Stød  taaler  Præstestanden  ikke. 

Derfor  bør  der  ogsaa  iblandt  Danmarks  Præster  rejses  et 
højlydt  Krav  —  et  Krav,  som  vender  sig  baade  til  vort  Tilsyn 
fra  oven  og  til  Samfundsaanden  i  Præstestanden  selv  —  Kravet 
paa,  at  der  holdes  alvorlig  Tugt  iblandt  os. 

Der  trænges  til  det.  Øster-Hornum  Sagen  er  forhaabent- 
lig  enestaaende,  men  vi  ere  langtfra  sikre  paa,  at  der  ikke  hist 
og  her  indenfor  Præstestanden  findes  Misligheder  i  sædelig  Ret- 
ning, ligesom  det  jo  ikke  er  længe  siden,  at  en  Præst  blev  af- 
skediget paa  Grund  af  Drikfældighed.  Det  er  pinligt  blot  at 
nævne  sligt,  men  Tavsheden  fører  kun  til,  at  Agtelsen  for 
Præstestanden  undergraves,  fordi  det  vides  alligevel,  imedens 
Slapheden  tiltager,  og  de  uværdige  med  større  og  større  Dristig- 
hed søge  ind  i  det  kirkelige  Embede  og,  naar  de  ere  komne 
der,  vove  at  leve  i  saadanne  Synder  i  Tillid  til,  at  der  saa 
nødig  røres  ved  sligt. 

Kravet  maa  rejses  klart  og  bestemt:  der  maa  ikke  taales 
sædelige  Misligheder  indenfor  Præstestanden.  En  Plet  paa  Præste- 
standens Ære  er  ogsaa  en  Plet  paa  Kirkens  Ære,  og  den  maa 
ikke  besudles.  Vi  kunne  ikke  nøjes  med  det  verdslige  Lav- 
maal,  at  det  ligefrem  kriminelle  bliver  Genstand  for  Tiltale, 
og  at  de  aabenbare  Skandaler  fjernes.  Maalet  maa  sættes 
højere:  de  Ting,  der  overhovedet  føre  i  Retning  af  saadant, 
have  ikke  Lov  at  findes  hos  en  Præst. 

Er  det  for  meget  at  kræve?  Vi  ved  dog,  at  det  staar  i 
Kirkens  Grundlov,  den  hellige  Skrift.  Fordringen  lyder  ved 
Ordinationen  (Tit.  1,7  sml.  i.  Tim.  3,  2 — 5),  og  den  gældende 
danske  Ret  har  paa  flere  Steder  indskærpet  det  med  klare  og 
stærke  Ord  (se  saal.  Matzen  og  Timms  Kirkeret  S.  243,  247, 
386).  —  Vel  er  det  saa,  at  Kirketugten  er  vor  Kirkes 
ømmeste  Punkt  paa  Grund  af  Kirkens  Sammenblanding  med 
Verden.  Hvad  Guds  Ord  kræver  af  alle  Kristne  (f.  Eks. 
Efes.  S,  3 — 5:  saadant  maa  end  ikke  nævnes  iblandt  de  hellige), 
ere  vi  desværre  ikke  i  Stand  til  at  gennemføre  overfor  alle  Kir- 
kens Lemmer,  men  er  det  muligt  at  slaa  af  paa  disse  Krav 
overfor  Præsterne,  Menighedens  Ledere,  Kirkens  Repræsentanter? 
Og  den  Grund,  som  man  kan   paaberaabe  sig    for    ikke    at    øve 

mere  Kirketugt  iblandt  Folket,  nemlig  at  Kirken  mangler  brug- 
bare Straffemidler,  gælder  jo  aldeles  ikke  overfor  Præsterne, 
hvor  den  ene  meget  følelige,  men  aldeles  nødvendige  Straf:  Af- 
sættelse fra  Embedet  fuldt  ud  kan  anvendes. 

Men  Anvendelsen  af  denne  Straf:  Afsættelse  vilde  maaske 
mange  finde  ubarmhjertig.  Det  er  en  Mands  hele  Levevej, 
der  afbrydes,  og  det  rammer  dertil  hans  Familie  paa  den  føle- 
ligste Maade.  Tilvisse  kan  dette  være  meget  sørgeligt.  Men 
grundfordærvelig  er  dog  den  Tankegang,  der  ved  Barmhjertighed 
vil  opløse  Retten,  Samfundets  Grundvold.  Om  Retsmyndig- 
hederne i  en  Stat.  ikke  nænnnede  at  tiltale  eller  at  straffe  For- 
brydere, hvad  vilde  det  føre  til?  Barmhjertigheden  bør  opbyde 
alle  Kræfter,  inden  det  kommer  til  Straf,  for  at  føre  den  vild- 
farne ind  paa  bedre  Veje;  og  den  har  fuldt  ud  Lov  til  at  træde 
til  efter  Straffen  baade  for  at  mildne  den  for  den  skyldige  og 
søge  at  hjælpe  de  uskyldige,  der  lide  ved  hans  Brøde.  Men 
den  Barmhjertighed,  der  fører  til  at  slaa  af  paa  Kirkens  Ære 
og  dermed  Kirkens  Livsbetingelser,  er  ikke  Herrens;  og  vi 
Præster  ville  sige  det  saa  højt,  vi  formaa:  vi  ønske  ikke  den 
Barmhjertighed  vist  imod  os. 

Men  maaske  man  vil  give  Principet  fuldkommen  Ret,  men 
indvende,  at  Vanskeligheden  bestaar  i  at  udføre  det  i 
i  Praksis;  thi  hvorledes  skal  man  føre  Kontrol  med  disse  Ting? 
Ja,  til  visse,  her  er  en  stor  Vanskelighed  for  Tilsynet,  men  skal 
den  ikke  føre  til,  at  man  anvender  desto  større  Aarvaagenhed 
og  Nidkjærhed?  «Paa  løse  Rygter  skrider  en  Biskop  ikke  ind», 
saaledes  udtaler  Biskop  Swane  sig  i  Nationaltidende  for  20. 
September.  Der  er  en  Sandhed  heri,  thi  der  gives  mange  løse 
Rygter,  paa  Foranledning  af  hvilke  der  hverken  bør  eller  kan 
skrides  ind.  Men  det  maa  paa  den  anden  Side  ikke  overses,  at 
det  just  paa  dette  Omraade  er  overordentlig  vanskeligt  at  skaffe 
sikre  Beviser,  og  skal  der  ikke  skrides  ind,  før  saadanne  fore- 
ligge, vil  man  i  Reglen  intet  faa  at  gøre,  før  den  skyldige  er 
sat  fast  af  den  verdslige  Øvrighed. 

Vore  Biskopper  befinde  sig  utvivlsomt  her  i  en  vanskelig 
Stilling.  Thi  enhver,  der  kender  lidt  til  Forholdene,  ved,  at 
selv  om  Rygterne  antage  en  meget  bestemt  Karakter,  er  der 
dog  i  Reglen  ingen  af  dem,  som  virkelig  ved  noget,  der  taler 
til  Biskoppen.  Her  forekommer  det  mig,  at  baade  Præster  og 
troende  Lægfolk  ere  altfor  tilbøjelige  til  egenkærligt  selv  at  ville 
«være  udenfor »  og  derfor  at  glemme  den  Støtte,  de  skylde  Kir- 
kens Tilsynsembede. 

Men  mon  der  ikke  ogsaa  i  den  nu  almindelige  Form 
for  Tilsynet  er  Mangler,  som  øge  denne  Vanskelighed?  «Paa 
løse  Rygter  skrider  en  Biskop  ikke  ind».  Den  almindelige  Op- 
fattelse vil  give  disse  Ord  fuld  Ret,  fordi  der  med   de  Ord   «en 

Biskops  Ihdskriden»  forbinder  sig  Tanken  or 
ordinært  og  frygteligt,  som  kun  tør  anvendes 
fald.  Men  er  det  ikke  Fejlen,  at  vore  Biskoppet 
til  at  staa  Præster  og  Menigheder  saa  fjernt,  a 
fra  deres  Side  betragtes  i  det  Lys?  I  et  Sogn, 
staar  som  Sjælesørger  for  f.  Eks.  20(X)  Mennesker 
Maal  at  staa  dem  alle  nær  nok  til,  at  han  I 
naar  og  hvorsomhelst  (ogsaa  i  Anledning  af  i 
naar  disses  Art  kræver  det),  uden  at  nogen  finder 
Men  er  det  egentlig  for  meget  forlangt,  at  Bisk( 
staa  sine  loo  å  4(X)  Præster  nær  nok  til,  at  hai 
som  Sjælesørger  i  Stilhed  i  mange  Tilfælde,  '. 
slet  ikke  foreligger  en  Skandale?  Er  det  ikke  € 
hos  mange  Præster:  vi  ere  komne  for  langt  fra 

Og  er  da  ikke  Biskoppens  Forhold  til 
hederne  som  Regel  endnu  fjernere?  Netop,  na 
den  Art  Sager,  hvor  det  gælder  Misligheder  i 
og  Embedsforhold ,  er  det  af  yderste  Vigtighei 
paa  en  naturlig  og  let  Maade  kan  faa  Oplysningei 
boere.  Men  det  almindelige  Tilsyn  for  Øjeblikket 
Biskoppens  Besøg  i  Præstegaarden  og  hans  Nærv 
tjenesten  og  i  Skolen.  Hvis  en  Biskop  tilkalder 
besøge  nogle  af  Sognets  Mænd  for  at  høre  nær 
Sognet,  er  det  i  Almindelighed  noget  saa  ekstra< 
straks  hører  den  disciplinære  «Indskridens»  tu 
igennem,  og  just  derfor  betænker  Biskoppen  si| 
gøre  det.  Det  er  et  dybt  og  udbredt  Suk  i  v( 
Biskopperne  staa  os  for  fjernt. 

Biskoppen  er   den    øverste    Hyrde  (sml.    i 
Gern.   20,    28),    Sjælenes   Tilsynsmand.      Det 
Stillingen    (som    fornemlig   beror    paa   Forholdet 
jo  ikke  Lov  at  overskygge  det   kirkelige.      Kun 
Aarvaagenhed  over  Sjælene  er  i  Stand  til  at  fo 
dalerne    ved    at    kunne    skride    ind    i    Stilhed, 
baade  i  Præstegaarde  og    i    Menigheder  —  til 
personlige  Vejledning  og  Sjælesorg. 

Der  er  et  enkelt,   mindre    paaagtet   Punkt 
Sagen,  som  forekommer  mig  ganske  særlig  pinl 
kom  for  omtr.  et  Aar  siden   en   Klage    fra    en 
og   da  —  skriver   Biskoppen   —    «blev    der   giv 
om  at  sagsøge  Pigen.      Sagen  gik  sin    Gang 
faldt  Beskyldningen  og  blev  idømt  Mulkt. »     Er 
forsvarligt?    Officielt  —  verdsligt  —  er  saadant 
Men  der  er  neppe  mange,  som  nu  tvivle  om,  a 
følgelig  ikke  med  velberaad  Hu,  men  faktisk  — 
har  brugt  Domstolen  til  at  faa  en  uskyldig  døm 

9taést  ved  offentlig  Løgn  foreløbig  assureret.  *)  Enhver  ved  dog, 
h^  overordentlig  vanskeligt  det  er  i  saadanne  Sager  at  skaffe 
gyldigt  Bevis,  og  hvor  let  man  derfor  kan  fralægge  sig  en  Be- 
skyldning ved  Benægtelse.  Enhver  ved  da  ogsaa,  at  den  Om- 
stændighed, at  Sagen  vindes,  ingenlunde  beviser  den  anklagedes 
Uskyldighed,  men  kun  Manglen  paa  Bevis  for  Beskyldningen. 
Kån  Kirkens  Ære  nøjes  med  en  saadan  Renselse?  Det  er  en 
gåiféke  anden  Sag,  hvor  en  Beskyldning  er  rejst  imod  en  Mand, 
åer  af  alle  hæderlige  og  nærstaaende  anses  for  uskyldig,  hvor 
dei^  altsaa  er  overvejende  Sandsynlighed  for  Bagvadskelse.  Der 
fein  det  i  visse  Tilfælde  være  rigtigt  ved  Sagsanlæg  at  aaben- 
bare  eller  standse  Bagvadskeren.  Men  anderledes  i  et  Tilfælde 
^  flenne  Art,  hvor  saa  meget  tydede  i  modsat  Retning  for  alle, 
(ter  vare  nærmere  ved  Forholdene.  Det  staar  utvivlsomt  for 
il^kige  som  en  Skam  for  Kirken  at  have  medvirket  til  et  saa- 
^tøit  Skridt,  og  jeg  tør  trygt  paastaa,  at  denne  Vej  aldrig  vilde 
^^Efl^  bleven  valgt,  hvis  Tilsynet  havde  staaet  Præst  og  Menig- 
^éé  nærmere  i  den  ovenfor  udviklede- Betydning. 

'  Der  var  endnu  adskilligt,  som  det  kunde  være  ønskeligt  at 
ifrfeftidrage  i  denne  Sammenhæng.  Maaske  der  gives  mere  Lej- 
Ughed  i  et  følgende  Nummer.  Lad  det  her  kun  til  Slutning 
-brliie  sagt,  at  Kravet  om  Tugt  iblandt  os  ikke  blot  vender  sig 
oj^d  til  Tilsynet,  men  fuldt  saa  vel  maa  stilles  til  os  Præster 
$fetv.  Vi  have  altfor  lidt  af  den  rette  Samfundsfølelse,  ikke 
åen  falske  verdslige  Sammenrotteise,  hvor  man  skjuler  over  alt 
tiÉi^igt  i  en  indbyrdes  Assurance  —  Gud  bevare  os  for  den! 
-^  men  den,  der  binder  alt,  hvad  der  duer  noget  i  Præste- 
standen, sammen  i  fælles  Kærlighed  til  vor  Gerning  og  vor 
Kfrike,  derfor  ogsaa  i  et  fælles  Arbejde  paa  at  vaage  over  Kir- 
kenis Ære.  Thi  uden  Præsternes  virksomme  Støtte  vil  Bispe- 
tife'ynet  aldrig  naa  ret  vidt. 
-  >^^  Henry  Ussing, 


-.      *)  Ja,  selv  om  Beskyldningen  i  dette  bestemte  Tilfælde  var  usand,  kunde 
Kirken  saa  være  tjent  med  ved  dette  Skridt  at  støtte  den  uværdige? 


Abonnement  paa  Bladet  kan  tegnes  paa  alle  Postkontorer.  Artikler 
be^«s  sendte  til  Redaktøren,  Pastor  A.  Schack,  Klareboderne  3,  2.  K.  Aver- 
tissementer kunne  optages  i  Bladet  og  bedes  ligesom  Bekendtgørelser  sendte 
til  Bladets  Ekspedition,  Helligaands  Sogns  Klokkerkontor,  Skindergade  21,  i. 

Indhold:  Henry  Ussing:  Fortsatte  Betragtninger  om  Kirkens  Ære  og  Tugt  i 

H.  Ostenfeld:  Kirkelig  og  borgerlig  Vielse;  Boganmeldelse  og  Be- 
kendtgørelse. 


Fortsatte  Betragtninger  om  Kirkens  Ære 
og  Tugt  i  Præstestanden. 


Det  er  en  almindelig  anerkendt  Sandhed,  at  Livets  Vidnes- 
byrd maa  ledsage  Ordet.  Et  Liv,  der  godtgør  Ordets  Sandhed 
og  Kraft,  giver  Ordets  Vidnesbyrd  Vægt  og  Magt,  et  Liv  i 
Modstrid  med  Ordet  tager  al  Magt  fra  det  Ord,  der  lyder. 
Dette  gælder  alle  Kristne;  derfor  er  de  navnkristnes  slette  Liv 
i  Hedningelande  den  værste  Hindring  for  Evangeliets  Udbredelse. 
Men  det  maa  da  i  særlig  Betydning  gælde  Ordets  Tjenere, 
Præsterne.  Deres  Liv  er  i  den  Forstand  ikke  en  Privatsag, 
som  ikke  vedkomme  deres  Gerning;  ved  et  daarligt  Liv  mod- 
arbejder de  selv  det  Ord,  de  prædike,  og  nedbryde  den  Kirkes 
Ære,  de  tjene. 

Derfor  har  Kirken  ogsaa  Ret  til  at  kræve,  at  en  saadan 
Modstrid  ikke  finder  Sted.  Hvor  megen  eller  hvor  liden  Tugt, 
der  ellers  kan  øves  i  et  Kirkesamfund,  saa  er  det  vist,  at  hvor 
der  ikke  holdes  Tugt  i  Præstestanden,  undergraver  Kirken  sig 
selv.     Vel   muligt,    at   man   vanskeligt   i  et  jordisk  Samfund  og 

mindst  i  en  Folkekirke  naar  saa  vidt,  at  alle  Præster  virkelig 
drives  af  Guds  Aand  og  leve  helt  for  deres  Gerning;  saa  meget 
er  dog  sikkert,  der  kan  være  og  der  maa  være  en  negativ 
Grænse,  d.  v.  s.,  der  er  det,  som  ikke  maa  taales.  Og  denne 
Grænse  er  slet  ikke  saa  vanskelig  at  drage.  Al  Kirketugt 
handler  efter  Grundsætningen:  «de  occultis  non  judicat  ecclesia* 
o :  Kirken  dømmer  ikke  om  de  skjulte  Ting.  Men  Kirken  baade 
kan  og  skal  dømme  de  aabenbare  Synder.  Eh  Præst  har  ikke 
Lov  at  bande,  at  være  drikfældig,  letfærdig,  trættekær,  hengiven 
til  uren  Vinding  o.  m.  a.  Og  findes  der  saadanne  Synder  hos 
en  Præst,  da  kan  Kirken  ikke  forsvare  at  lade  det  gaa.  Den 
nedbryder  sin  egen  Ære,  den  sviger  sit  hellige  Kald.  Den  skal 
bære  Ansvaret  for  hver  og  en  af  de  dyrekøbte  Sjæle,  som  der- 
ved forarges,  forledes  til  Fald  eller  lider  Skade  paa  sin  Tro  ved 
det  Anstød,  der  forvoldes. 

Der  er  faa  Ord,  som  Herren  har  sagt  med  større  Alvor,  og 
som  falde  mere  knugende,  hvor  de  ramme,  end  de  bekendte 
Ord  om  Forargelse:  «Det  er  umuligt,  at  Forargelser  ikke  komme, 
men  ve  det  Menneske,  ved  hvem  de  komme.  Det  var  ham 
bedre,  at  der  var  hængt  en  Møllesten  om  hans  Hals,  og  han 
var  sænket  i  Havets  Dyb»  (Luc.  17,  i).  Ve  det  Menneske 
—  hvad  vilde  Herren  have  sagt,  om  det  Menneske  var  Præst? 
Men  hvilken  forfærdelig  Alvor,  naar  det  maa  siges:  Ve  den 
Kirke,  ved  hvem  Forargelsen  kommer! 

Og  her  er  netop  den  Tanke,  som  jeg  gerne  vilde  have  Lov 
at  sætte  en  Streg  under:  Kirken  kan  ikke  vadske  sine  Hænder, 
hvor  Forargelsen  udgaar  fra  Kirkens  Embedsmænd.  Det  er 
Kirkens  Ære,  der  besudles;  det  er  Kirkens  Gerning,  der  for- 
dærves.    Kirken  bør  ikke  tie  dertil  og  lade  det  gaa. 

Men  hvem  skal  handle  paa  Kirkens  Vegne?  Naturligvis 
først  og  fremmest  Kirkens  styrende  Myndigheder;  de  kunne  ikke 
slippe  for  dette  Ansvar.  Man  kan  visselig  indrømme,  at  denne 
Opgave  er  saare  vanskelig.  Og  derfor  er  det  let  nok  at  und- 
skylde de  styrende,  hvor  man  ikke  har  naaet  at  Qerne  Forar- 
gelsen. Hvo  ved,  om  man  selv  i  deres  Sted  havde  evnet  mere? 
Men  selve  « Undskyldningen »  beviser,  at  der  er  en  Skyld.  Og 
« Vanskeligheden »  berettiger  ikke  til  at  lade  Hænderne  hvile, 
men  kræver  et  desto  alvorligere  Arbejde. 

Men  dermed  er  det  ingenlunde  Meningen,  at  hele  Ansvaret 

hviler  paa  de  styrende.  Kirken  er  et  aandeligt  Samfund,  hvor 
enhver  bærer  sin  Del  af  den  fælles  Byrde.  Naar  eet  Lem  lider 
paa  Legemet,  lide  de  alle,  og  de  maa  alle  yde  deres  Bidrag 
af  Sundhedskraft  for  ar  overvinde  Usundheden  paa  det  enkelte 
Sted. 

Gøre  vi  det?  Jeg  henvender  mig  særlig  til  mine  Embeds- 
brødre  i  Præstestanden,  men  Spørgsmaalet  gælder  i  og  for  sig 
alle  troende  Mennesker,  hver  ærlig  Kirkens  Ven.  Lad  os  ikke 
lægge  for  megen  Skyld  paa  de  styrende,  saalænge  vi  selv  gøre 
saa  lidt  til  at  støtte  og  hjælpe  dem  i  dette  Stykke.  Legemet 
har  mange  Lemmer,  og  de  have  hver  sin  Gerning.  Haanden 
kan  ikke  se,  men  Øjet  kan  og  skal  se.  Haanden  vilde  være 
undskyldt,  om  den  ikke  førte  Vaabnet  ret  imod  Fjenden,  hvis 
Øjet  ikke  vilde  vejlede  den.  Og  i  Sager  af  den  Art,  som  det 
her  gælder,  hvem  er  det  da,  der  ser  eller  hører?  I  Reglen  ikke 
de  styrende,  men  de  nærmestboende.  Sognets  egne  Folk  og 
Nabopræsterne.  Men  hvor  ofte  kniber  man  da  ikke  Øjet  til  og 
lader,  som  om  man  ikke  ser?  «Det  kommer  ikke  mig  ved,  det 
er  ikke  mit  Embede, »  siger  man.  Men  det  er  kun  en  falsk 
Undskyldning  for  en  moralsk  Fejghed,  for  Egoismen.  Det 
kommer  os  ved,  saa  sandt  det  er  Kirken,  der  lider.  Guds  Rige, 
det  gaar  ud  over.  Det  er  vort  « Embede »,  saa  sandt  vi  som 
troende  Mennesker  eller  som  Præster  ere  forpligtede  paa  hele 
Samfundet.  Den,  som  har  faaet  Øjet,  har  den  Pligt  at  se;  den, 
som  har  faaet  Mund,  har  den  Pligt  at  tale,  for  at  den,  der  har 
Evnen  til  at  handle,  kan  komme  til  at  handle. 

Vi  skylde  at  se.  Selvfølgelig  skulle  vi  ikke  gaa  om  og 
være  Spioner,  ikke  mistænksomme  ane  Uraad,  hvor  der  ingen 
Grund  er  dertil;  men  der  gives  Synder,  som  ere  saa  aabenbare, 
at  der  skal  Kunst  til  for  ikke  at  se  dem  (f.  Eks.  Banden,  Spil 
og  Drukkenskab),  og  der  gives  Rygter  og  Mistanker  af  en  saadan 
Art,  at  det  er  Pligt  at  anstille  Undersøgelse  for  dem,  som  staa 
nær  nok  til  at  faa  noget  sikkert  at  vide.  Det  kan  være  over- 
maade  pinligt  at  gøre  sligt,  men  vi  leve  jo  ikke  Guds  Riges 
Liv  for  at  slippe  for  Ubehageligheder,  men  for  at  gøre  Guds 
Villie. 

Og  vi  skylde  at  tale.  Selvfølgelig  ikke  i  Sladderens  uveder- 
hæftige, uanstændige  og  kærlighedsløse  Form.  Hvad  vi  sige, 
skal  være  paalideligt,  og  vi  maa  være  rede  til  at  staa  til  Ansvar 

derfor.  Og  endelig:  der  skal  tales  i  Kærlighed,  hvilket  efter 
de  Regler,  Herren  selv  har  foreskrevet  os  i  Matth.  i8,  vil  sige, 
at  vi  først  maa  tale  personligt  med  vedkommende  selv, 
førend  vi  «sige  det  til  Menigheden ».  Her  møde  vi  paa  den 
sørgeligste  Maade  hos  de  allerfleste,  ogsaa  troende  Mennesker, 
en  moralsk  Fejghed,  der  forskanser  sig  bag  alle  mulige  Und- 
skyldninger. —  «Hvad  Ret  har  jeg  dertil  ?»  —  Den  store  Ret, 
som  ligger  i  Pligten;  du  er  det  Lem  paa  Legemet,  som  kan 
tale  —  derfor  skal  du.  «Men  det  nytter  alligevel  ikke.»  Over- 
lad du  Herren  det;  bed  om,  at  det  maa  nytte,  og  vær  beredt 
paa  at  gaa  videre,  om  det  ej  nytter.  «Men  han  bliver  kun 
vred,  og  det  kan  volde  store  Ubehageligheder  i  vort  og  vore 
Familiers  Porhold»  o.  s.  v.  Kan  du  da  ikke  bære  et  Menneskes 
Vrede,  naar  du  i  Kærlighed  arbejder  paa  at  frelse  det  Menneske } 
Vægrer  du  dig  da  ved  at  lide  for  Kirkens  og  Herrens  Skyld  ?» 
Ja,  kære  Brødre  i  Kirkens  Embede  og  alle  Søskende  i 
Herren,  lad  os  ikke  kæle  for  vore  naturlige  Svagheder,  men 
bede  Herren  om,  at  vi  maa  føle  og  forstaa  hans  Villie  saa  klart, 
at  vi  overvinde  al  Fejghed  og  alle  falske  Betænkeligheder  for  at 
hjælpe  til  at  fjerne  alle  Forargelser  af  Præstestanden.  Hvor 
dejligt,  om  vi  kunde  omvende  en  Synder  fra  hans  Vejs  Vild- 
farelse og  derved  skjule  alle  Syndernes  Mangfoldighed,  saa  at 
Forargelsen  forsvandt,  og  der  ikke  blev  nogen  Grund  for  de 
styrende  til  at  skride  ind.*)  Men  lykkes  dette  ikke,  og  bliver 
baade  det  første  og  det  andet  Skridt,  som  Herren  foreskriver  i 
Matth.  1 8,  forgæves,  da  lad  os  ikke  betænke  os  paa  at  gøre 
det  tredie:  at  sige  det  til  Menigheden,  hvilket  her  vil  sige:  til 
de  styrende  Myndigheder  i  Kirken.  Det  er  pinligt  —  ligesom 
det  er  pinligt  at  anmelde  et  Tyveri  o.  a.  1.  -—  men  ligesom 
dette  er  Pligt  imod  det  borgerlige  Samfund,  saaledes  er  hint 
Pligt  i  Guds  Rige,  Pligt  til  Værn  for  alle  de  Sjæle,  der  lide 
Skade   ved    Forargelsen,    Pligt   imod   Kirkens  Ære.     Ogsaa  her 


*)  I  denne  Sammenhæng  maa  det  erindres,  at  der  ogsaa  er  en  anden  fore- 
byggende Velsignelse  ved  en  saadan  mere  aktiv  Stilling  overfor  Synden,  idet 
det  for  dem,  som  have  Fristelser  i  Retning  af  saadant,  er  en  udmærket  ftioralsk 
Støtte  at  vide,  at  det  ikke  taales.  Og  hvor  -den  glider  lidt  ud,  kan  alvorlige 
Kristnes  kærlige  Formaning  forebygge  det  større. 

kan  det  volde  en  Ubehageligheder;  man  er  ikke  vis  paa,  at  det 
optages  vel,  —  men  skulde  vi  da  ikke  kunne  bære  det  for 
Kirkens  Skyld?  Og  lad  os  endnu  advare  os  imod  en  egen  Art 
Svig,  hvorved  man  ofte  slipper  for  let  fra  denne  Pligt.  «Dixi 
et  liberavi  animam  meam,»  o:  jeg  har  talt  og  (derved)  befriet 
min  Samvittighed.  Dette  Ord  anvendes  ikke  sjeldent  i  Praksis 
saaledes,  at  man  mener  at  have  opfyldt  al  Retfærdighed,  saasnart 
man  har  udtalt  Tingen,  uden  at  man  har  nogetsomhelst  Ansvar 
for,  om  Udtalelsen  virker  noget.  Man  skynder  sig  med  ved  en 
en  enkelt  Udtalelse  at  lægge  Ansvaret  over  paa  en  anden  og 
anser  sig  som  fri.  Og  dog  ved  enhver,  at  det,  en  Udtalelse 
virker,  i  meget  høj  Grad  afhænger  af,  hvorledes  der  er  talt. 
Vi  ere  ikke  ansvarsfrie,  før  vi  faa  talt  saaledes,  at  Herrens  Krav 
føles  igennem  Ordet  med  alvorlig  Samvittighedsmagt.  Og  skulde 
vi  møde  døve  Øren  paa  det  første  Sted,  vi  talte,  faa  vi  gaa 
videre  for  at  faa  Kirkens  Øre  opladt. 

Det  kan  vist  ikke  nægtes,  at  der  er  mange  levende  Kristne, 
baade  Præster  og  Lægfolk,  som  ingenlunde  have  den  rette  An- 
svarsfølelse paa  dette  Punk.  Hvorfor?  Mon  ikke,  fordi  Stats- 
kirkevæsenet igennem  Aarhundreder  har  opdraget  Kirkefolket  til 
ikke  at  føle  og  bære  Ansvaret  for  Kirkens  Ære  og  Tarv  i  det 
hele?  —  en  Udvikling,  der  har  endt  med  at  sætte  sin  Frugt  i 
den  mærkelige  Opfattelse,  som  Grundtvig  har  doceret,  men  som 
mangfoldige  Indre  Missions  Folk  praktisk  leve  paa:  at  Folke- 
kirken er  en  borgerlig  Indretning.  Ud  fra  den  Tankegang  kan 
man  jo  ganske  vist  trøste  sig  med,'  at  uværdige  Præster  staa 
udenfor  Herrens  sande  Kirke,  og  at  deres  Liv  og  Gerning 
derfor  ikke  vedkommer  Herrens  Folk.  I  Sandhed  en  let  Maade 
at  slippe  for  det  tunge  Ansvar!  Men  er  der  noget  Sted,  hvor 
denne  Opfattelse  brister,  er  det  dog  netop  her.  Thi  hvem  er 
det,  der  forretter  Herrens  egne  Sakramenter  og  forkynder  Frelsens 
Ord  paa  et  saadant  Sted?  Hvem  staar  der  som  Kirkens  Re- 
præsentant? Og  hvilke  Tanker  maa  den  døbte  og  i  Kirken  op- 
dragne Befolkning  der  gøre  sig  om  cKirken»?  Om  blot  en 
levende  Præst,  der  havde  ment,  at  disse  Ting  ikke  vedkom  Livs- 
udviklingen  i  Kirken,  selv  kom  til  et  saadant  Sogn,  hvor  Kirkens 
Ære  var  nedbrudt  ved  Præstens  forargelige  Liv,  da  skulde  han 
nok  faa  at  mærke,  at  der  trods  alt  er  en  aandelig  Sammenhæng; 
efter  hvilken  de  andre  Lemmer  lide,  naar  et  Lem  er  usundt. 

Paa  denne  aandelige  Sammenhæng  beror  de  levende  Kristnes 
store  Ansvar  overfor  Kirkens  Ære,  hvorsomhelst  i  vort  Land 
den  trues  og  krænkes. 

Henry  Ussing, 


Kirkens  Skyld  ligeoverfor  de  fattige. 


Vi  vide  alle,  at  saavel  den  jødiske  som  den  kristne  Religion 
med  en  særegen  Omhu  antager  sig  de  fattige  og  fortrykte.  I 
Moseloven  finde  vi  saaledes  den  mærkelige  Bestemmelse  om 
Jubelaaret,  det  halvtredsindstyvende  Aar,  da  hver  Mand  skulde 
komme  tilbage  til  sin  Ejendom  og  tilbage  til  sin  Slægt,  og 
hvorved  Loven  altsaa  søgte  at  værne  Folket  mod  Trældommens 
Forbandelse  saavelsom  mod  Fattigdomsondet.  Selv  om  det 
maaske  er  rigtigt,  hvad  de  lærde  paastaa,  at  denne  Bestemmelse 
aldrig  har  været  fuldkommen  gennemført  i  det  praktiske  Liv, 
saa  viser  dog  selve  det  Ideal,  som  her  er  fremstillet,  at  der  hos 
Israel  raadede  en  anden  Aand  og  et  andet  Sindelag  overfor  de 
fattige  end  det,  vi  finde  hos  Hedningefolkene.  Og  hos  Profeterne 
finde  vi  jo  atter  og  atter  strænge  Ord  mod  de  rige,  som 
undertrykte  de  fattige,  og  mod  de  utro  Dommere,  som  for 
Vindings  Skyld  bøjede  Retten  for  de  fattige.  Og  det  samme 
træder  endnu  stærkere  frem  i  det  nye  Testament.  Naar  Jesus 
fortæller,  hvad  han  paa  Dommens  Dag  vil  sige  til  dem  paa  den 
højre  Side:  «Jeg  var  hungrig,  I  gave  mig  at  æde  ....»,  —  saa 
er  det  ganske  vist  meningsløst,  naar  disse  Ord  bleve  forstaaede 
saaledes,  at  det  er  ligegyldigt  med  Troen  paa  Herren,  naar 
man  blot  gør  Barmhjærtighedsgeminger ;  men  unægtelig  ligger 
der  i  disse  Ord,  at  den  levende  Tro  paa  Herren  og  den  sande 
Kærlighed  til  ham  maa  nødvendigvis  vise  sig  i  Kærligheden  til 
og  Omsorgen  for  alle  de  sultne,  de  nøgne,  de  fortrykte,  de 
ensomme  og  forladte.  Og  i  alle  Apostlenes  Breve  finde  vi  den 
samme  Tankegang,  de  alvorlige  Advarsler  mod  Gerrighed,  som 
er  Afgudsdyrkelse,  og  Paamindelse  om,  at  Herren  vil  være  en 
Hævner  over  hver  den,  som  undertrykker  eller  forfordeler  sin 
Broder  i  noget  Forhold.  —  Det  er  derfor  en  Kendsgerning,    at 

hvor  somhelst  den  kristne  Menighed  har  faaet  Magt,  der  har 
den  bragt  med  sig  en  ny  Opfattelse  af  Fattigdommen  og  en 
anden  og  bedre  Behandling  af  de  fattige;  og  ligeledes,  i  de  Tider, 
som  have  været  Forfaldstider  for  Menigheden,  der  har  Forfaldet 
blandt  andet  ogsaa  vist  sig  deri,  at  Omsorgen  for  de  fattige 
kølnedes.  Naar  man  f.  Eks.  læser  Uhlhorns  bekendte  Bog  «de 
kristne  Kærlighedsgerninger»,  saa  vil  man  finde,  at  i  Tiden  før 
Reformationen  viste  det  almindelige  Forfald  sig  ogsaa  deri,  at 
de  mangfoldige  Munke-  og  Nonneordener  væsenlig  søgte  deres 
eget  og  forsømte  det  Ardejde  for  de  fattige,  som  dog  oprindelig 
var  en  vigtig  Del  af  deres  Opgave. 

Naar  vi  nu  se  paa  Forholdene  i  vore  Dage,  da  møder  der 
os  en  ganske  mærkelig  Sagernes  Stilling.  Paa  den  ene  Side 
han  det  næppe  siges,  at  Kirken  i  det  hele  og  store  befinder 
sig  i  en  Forfaldsperiode.  Snarere  synes  det,  at  vi  i  den  evan- 
liske  Kirke  befinde  os  midt  i  en  opgaaende  Bevægelse,  hvilket 
blandt  andet  kan  skønnes  af  den  levende  Kærlighed  til  Hedninge- 
missionen, som  er  vaagnet  i  vore  Dage,  men  hvilket  for  Resten 
ogsaa  kan  skønnes  af  mange  andre  Ting.  Men  paa  den  anden 
Side  finde  vi,  at  de  fattige,  særlig  i  de  store  Byer,  have  vendt 
deres  Hjærter  bort  fra  Kirken  i  en  Udstrækning  som  ingensinde 
tidligere.  Arbejderbefolkningen  i  Byerne,  til  hvilken  jo  de  fleste 
fattige  høre,  har  jo  for  største  Delen  sluttet  sig  til  Socialdemo- 
kratiet; og  Socialdemokratiet  synes  foreløbig  at  være  ikke  blot 
antikirkeligt,  men  antikristeligt;  og  Følgen  heraf  er  da  ganske 
naturligt  bleven,  at  der  hos  en  stor  Del  af  de  fattige  er  opvokset 
en  dyb  Mistillid  ikke  blot  til  Kirken  som  saadan,  men  til  Kristen- 
dommen overhovedet.  —  Denne  Sagernes  Stilling  er  nu  i  høj 
Grad  betænkelig  for  Kirken.  Alexander  Vinet  plejede  at  sige, 
naar  en  eller  anden  vigtig  kirkelig  Forandring  forestod:  «Vi  maa 
have  de  fattige  med»,  og  det  er  rigtigt.  Selv  om  Jesu  Evange- 
lium er  bestemt  for  alle  Mennesker,  ogsaa  for  de  rige,  saa  er 
det  dog  sikkert,  at  Kirken  mindst  af  alt  kan  undvære  de  fattige. 
En  Kirke,  som  ikke  i  Længden  kan  binde  de  fattiges  Hjærter, 
kan  ikke  bestaa;  og  det  er  derfor  aabenbart  i  vore  Dage  en 
Hovedopgave  for  Kirken  atter  at  genvinde  de  fattiges  Tillid  og 
Kærlighed.  Men  for  at  dette  kan  ske,  maa  vi  begynde  med  at 
spørge,  hvorledes  vi  da  egentlig  ere  komne  ind  i  den  nuværende 
vanskelige  Situation,    eller  med  andre  Ord:    hvad  er  Aarsagen 

til   denne  Spænding,    dette   delvise   Brud   mellem   de   fattige   og 
Kirken  ? 

Her  vil  vel  nok  nogle  sige,  at  Skylden  ene  og  alene  ligger 
hos  de  socialistiske  Agitatorer.  Det  er  dem,  der  have  vakt 
Misnndelse  hos  den  fattige  Befolkning  og  ophidset  dens  slette 
Lidenskaber;  saa  hvis  denne  Agitation  ikke  havde  været,  vilde 
alt  have  befundet  sig  i  den  gode  gamle  Gænge.  Denne  For- 
klaring er  unægtelig  nem  og  bekvem;  men  Fejlen  er  vel  den,  at 
den  er  altfor  nem  og  altfor  overfladisk  til,  at  den  kan  fortjene 
Navn  af  Forklaring.  Og  det  er  derfor  glædeligt,  at  saavel 
blandt  Præster  som  blandt  kristne  Lægfolk  bliver  den  Opfattelse 
mere  og  mere  almindelig,  at  der,  til  Trods  for  alle  Udskejelser, 
der  ligger  noget  sandt  og  berettiget  til  Grund  for  den  socialistiske 
Bevægelse.  Men  hvo  af  kommer  da  den  Mistillid  til  Kirke  og 
Kristendom,  som  i  de  fleste  Lande  i  vore  Dage  hænge  nøje 
sammen  med  Arbejdsbevægelsen?  Jeg  vil  hertil  svare,  at  fra 
een  Side  set  er  dette  Misforhold  saa  at  sige  kommen  med  Natur- 
nødvendighed, med  historisk  Nødvendighed,  hvilket  jeg  skal  for- 
søge lidt  nærmere  at  paavise.  I  Middelalderen  var  Kirken  som 
bekendt  Folkenes  Formynder  og  Opdrager.  Kirken  stod  som 
den  store  Leder  ikke  blot  med  Hensyn  til  det  religiøse  Liv, 
men  ogsaa  i  Kunst  og  Videnskab  og  i  det  aandelige  Liv  i  det 
hele.  Dette  Kirkens  Formynderskab  blev  egenlig  ikke  brudt 
ved  Reformationen,  særlig  ikke  i  de  lutherske  Lande.  I  de 
lutherske  Statskirker  i  Tyskland  og  Skandinavien  vedblev  Kirken 
i  sin  nøje  Forbindelse  med  Staten  at  være  Folkenes  aandelige 
Formynder  endnu  et  Par  Hundrede  Aar.  En  gennemgribende 
Forandring  kom  først  i  Slutningen  af  forrige  Aarhundrede  ved 
den  store  Bevægelse,  vi  kalde  Rationalismen,  i  Forbindelse  med 
den  franske  Revolution.  Denne  Bevægelse  førte  til  den  tredje 
Stands,  Borgerstandens  sociale  Frigørelse  og  med  det  samme 
ogsaa  efterhaanden  til  dens  Frigørelse  fra  Kirkens  Formynder- 
skab. Noget  lignende  er  det,  der  nu  foregaar  med  Hensyn  til 
den  fjerde  Stand,  Arbejderstanden;  thi  det  er  vel  utvivlsomt,  at 
den  store  internationale  Arbejderbevægelse  netop  betyder  dette: 
den  fjerde  Stands  sociale  Frigørelse.  Og  det  er  da  ganske 
naturligt,  at  dermed  ogsaa  følger  dens  Frigørelse  fra  Kirkens 
Formynderskab.  Ligesom  Borgerstandens  sociale  Frigøreliie  har 
været  ledsaget  af  en  hel  Mængde  Fritænkeri  og  Kirkefjendskab 

i  denne  Klasse,  saaledes  er  det  vel  paa  en  Maade  en  Natur- 
nødvendighed, at  ogsaa  Arbejderstandens  sociale  Frigørelse  bliver 
ledsaget  af  lignende  Fænomener.  Og  eftersom  Arbejderstanden 
er  langt  talrigere  og  har  været  under  et  større  Tryk  og  mindre 
oplyst,  saa  er  det  vel  ogsaa  ret  rimeligt,  at  Oppositionen  mod 
de  gamle  Autoriteter,  deriblandt  Kirken,  her  ytrer  sig  paa  en 
voldsommere  Maade  end  ved  den  tidligere  Bevægelse.  Naar 
Drenge,  som  have  været  holdte  under  et  noget  strængt  For- 
mynderskab i  Skolen  og  Hjemmet,  pludselig  blive  voksne  og 
komme  paa  deres  egen  Boldgade,  og  begynde  at  tænke  selv  og 
at  se  med  egne  Øjne,  saa  hænder  det  jo  ikke  sjælden,  at  Fri- 
hedsfølelsen og  Frihedsglæden  giver  sig  Luft  i  en  noget  forceret 
Opposition  imod  de  Avtoriteter,  som  de  hidtil  have  bøjet  sig 
for,  saa  at  de  i  ungdommeligt  Overmod  bortkaste  en  hel  Del, 
som  de  saa  i  en  ældre  Alder  møjsommeligt  maa  samle  sammen 
igen.  Men  noget  lignende  foregaar  ogsaa  i  den  sociale  Udvik- 
ling. Og  naar  da  Arbejderne,  som  i  Aarhundreder  uden  Re- 
flexion  have  bøjet  sig  for  Kirkens  Autoritet,  nu  have  begyndt 
at  tænke  selv  og  at  se  med  egne  Øjne,  saa  er  det  i  Grunden 
ikke  saa  underligt,  at  de  til  at  begynde  med  føle  nogen  Lyst 
til  Opposition  mod  Kirke  og  Kristendom  og  vise  Tilbøjelighed 
til  at  bortkaste  en  hel  Del,  som  de  dog  paa  et  senere  Stadium 
komme  til  at  samle  op  igen.  Men  dersom  nu  denne  Betragt- 
ning er  rigtig,  —  dersom  Arbejdernes  delvise  Mistillid  til  Kirke 
og  Kristendom  har  en  naturlig  historisk  Forklaringsgrund,  saa 
følger  deraf,  at  hvad  Kirken  har  at  gøre,  det  er  ikke  at  søge 
at  genvinde  den  gamle  udvortes  Autoritetsstilling,  hvilket  er 
umuligt,  men  det  er  at  søge  at  genvinde  Arbejdernes  Tillid 
under  mere  lige  Vilkaar,  paa  en  friere,  dybere  og  mere  aandelig 
Maade. 

Men  naar  der  spørges  om  Aarsagen  til  et  Misforhold  mellem 
Mennesker,  og  naar  der  spørges  af  Kristne,  saa  vil  det  ikke 
være  tilstrækkeligt,  om  vi  kunne  finde  en  nok  saa  rimelig  naturlig 
eller  historisk  Forklaringsgrund.  Ti  kristeligt  talt  maa  vi  gaa 
ud  fra,  at  ved  ethvert  Misforhold  mellem  Mennesker,  maa  der 
være  Synd  med  i  Spillet,  der  maa  være  Skyld  paa  den  ene 
eller  paa  den  anden  Side,  eller  vel  i  Regelen  paa  begge  Sider. 
Og  endvidere,  kristeligt  talt  gælder  det  ved  ethvert  Misforhold 
mellem  Mennesker  om,  at  hver  enkelt  Part  kan  finde  sin  egen 

Skyld.  Derfor,  naar  vi,  som  regne  os  til  Kristi  Kirke  og 
Menighed,  drøfte  Spørgsmaalet  om  de  fattiges  Mistillid  overfor 
Kirke  og  Kristendom,  saa  maa  vi  ikke  blot  spørge:  Hvor  er 
Skylden?  men  vi  maa  fremfor  alt  spørge:  Hvor  er  vor  egen 
Skyld  —  hvor  er  Kirkens  Skyld  i  denne  Sag. 

Hertil  vil  jeg  nu  først  bemærke,  at  det  kunde  jo  være  rime- 
ligt at  vente,  at  der  blandt  Kristne  i  det  hele  og  store  var  noget 
mere  Barmhjærtighed  og  en  noget  mere  udviklet  Retfærdigheds- 
følelse end  ellers  hos  Mennesker  i  Almindelighed;  og  gaa  vi  ud 
derfra,  kunde  der  atter  være  Grund  til  at  vente,  at  Kirkens 
Mænd  noget  tidligere  end  andre  havde  faaet  Øje  paa  den  Nød, 
som  voksede  op  blandt  de  smaa  i  Samfundet  paa  Grund  af  den 
voldsomme,  forcerede  industrielle  Udvikling  i  vort  Aarhundrede, 
at  den  med  andre  Ord  i  rette  Tid  havde  faaet  Øje  paa  det, 
man  kalder  Pauperismen,  som  jo  betegner  Massefattigdommen 
som  et  Samfundsonde.  Men  dette,  som  man  kunde  have  ventet, 
skete  imidlertid  ikke.  Jeg  husker  endnu  tydelig,  hvor  jeg  første 
Gang  traf  Ordet  Pauperisme.  Det  var  i  Adam  Homo,  der 
hvor  han  en  Vinteraften  gaar  ud  for  at  gøre  «godt  i  Løndom », 
og  saa  blandt  andet  kommer  op  paa  en  Kvist,  hvor  en  gammel 
Mand  ligger  Lig,  mens  Familien  ellers  er  samlet  i  et  lystigt 
Lag  om  Steg  og  Punch.  Da  nu  Homo  sætter  dem  i  Rette  for 
denne  utidige  Lystighed,  er  der  en  ung,  halvfuld  Fyr,  der  taler 
ham  skarpt  til  om  de  riges  Forsyndelser  og  ender  sin  Tale  med 
følgende  Ord: 

Et  Uvejr  trækker  sammen  omkring  Solen, 
I  Rigdoms  Bolig  Lynet  snart  slaar  ned; 
Vi  Smaafolk  os  forstaar  paa  Katekismen: 
Tag  jer  i  Agt  —  nu  kommer  Pauperismen  1 

Jeg  har  ofte  siden  tænkt  paa  disse  Linjer.  Thi  det  synes  jo,  at 
Paludan-Miiller,  der  ellers  ikke  beskæftigede  sig  med  det  sociale 
Spørgsmaal,  dog  allerede  i  Fyrrerne  har  haft  en  Anelse  om,  at 
dette  Samfundsonde,  Pauperismen,  var  i  Anmarsch.  Men  des- 
værre havde  Kirkens  Mænd  i  lange  Tider  ikke  nogen  saadan 
Anelse;  og  Følgen  deraf  var,  at  da  Socialismen  i  Begyndelseu 
af  Halvfjerdserne  brød  ind  over  os  fra  Tyskland,  saa  stode  de 
Kristne,  baade  Præster  og  Lægfolk  i  det  hele  ganske  ufor- 
staaende ;  Bevægelsen  forekom  os  nærmest  at  være  noget  Djævel- 

skab  uden  sund  Fornuft  eller  moralsk  Berettigelse,  og  kun  lang- 
somt har  i  Aarenes  Løb  en  anden  og  sandere  Opfattelse  arbejdet 
sig  frem.  —  Kirkens  Skyld  er  altsaa  den,  at  vi  ikke  have  været 
vaagne  i  Tide;  vi  have  sovet  for  længe  og  have  derved  givet 
den  kirkefjendtlige  Bevægelse  Tid  til  at  vokse  sig  stærk  og 
blandt  andet  ogsaa  bemægtige  sig  mange  fattiges  Hjærter.  Det 
gaar  nemlig  her  med  Samfundet  som  med  det  enkelte  Menneske : 
naar  man  har  sovet  over  sig,  saa  er  det  ikke  let  at  komme 
rigtig  i  Gang  med  Arbejdet  og  at  faa  det  til  at  gaa  paa  en 
rolig  og  sikker  Maade.  Lad  os  blot  tænke  paa  et  enkelt  vigtigt 
Spørgsmaal,  nemlig  den  københavnske  Kirkesag.  Hvor  ganske 
anderledes  let  og  lykkeligt  kunde  denne  store  Sag  ikke  have 
været  gennemført,  dersom  Menigheden  i  det  hele  var  vaagnet 
til  Bevidsthed  om  dens  Betydning  for  30  Aar  siden,  isteden  for 
at  den  først  i  den  sidste  halve  Snes  Aar  har  begyndt  rigtig  at 
blive  vaagen. 

En  og  anden  vilde  her  maaske  indvende,  at  det  ikke  er 
Kirkens  Sag  at  løse  de  store  Samfundsopgaver,  og  at,  selv  om 
Kirken  havde  været  aldrig  saa  vaagen,  vilde  dog  den  store 
Arbejderbevægelse  være  kommen  alligevel  med  alle  dens  Vanske- 
ligheder. Dette  er  nu  for  saa  vidt  rigtigt  nok.  Kirken  som 
saadan  hverken  kan  eller  skal  løse  det  sociale  Spørgsmaal;  og 
den  enkelte  Præst  eller  Lægmand  som  saadan  kan  ikke  være 
forpligtet  til  at  være  Samfundsreformator  i  Almindelighed.  Men 
en  anden  Sag  er  det,  om  ikke  Kirken,  særlig  da  naar  den  er 
en  Folkekirke,  er  forpligtet  til  at  have  nogen  Forstaaelse  af 
de  store  Bevægelser  i  Tiden,  og  om  den  ikke  paadrager  sig 
Skyld  ved  at  mangle  denne  Forstaaelse.  Den  Gang  der  i  Slut- 
ningen af  forrige  Aarhundrede  blev  kæmpet  i  England  for  Slave- 
handelens Afskaffelse,  da  var  det  uden  Tvivl  en  Lykke  for 
Kirken,  at  nogle  af  de  bedste  Kristne,  som  Wilberforce  og  andre 
toge  Del  i  denne  Kamp;  og  det  vilde  have  været  en  Ulykke, 
om  de  Kristne  i  det  hele  havde  staaet  uforstaaende  og  vrangvillige 
i  Forhold  til  denne  Bevægelse,  idet  Verden  derigennem  havde 
faaet  det  Indtryk,  at  Kirken  var  fjendtlig  mod  den  sande  Hu- 
manitet, den  ægte,  ædle  Menneskelighed.  Paa  lignende  Maade 
vilde  det  aabenbart  i  vore  Dage  have  været  en  Lykke,  om 
Kirken  i  Tide  havde  været  saaledes  vaagen  og  velforberedt,  at 
den  kunde  have  set  paa  Arbejderbevægelsen  med  Forstaaelse  og 

Deltagelse,  saa  at  de  fattige  fra  Begyndelsen  havde  faaet  det 
Indtryk:  «I  den  kristne  Menighed  have  vi  dog  vore  bedste  og 
oprigtigste  Venner».  Og  omvendt  var  det  en  Ulykke  og  tillige 
en  Skyld,  én  Brøde  hos  Kirken,  at  vi  i  det  hele  stode  ufor- 
staaende  og  vrangvillige,  hvorved  det  er  sket,  at  den  kirkefjendt- 
lige socialdemokratiske  Bevægelse  har  erhvervet  sig  som  et 
Slags  Patent  paa  at  være  de  fattiges  eneste  egenlige  Venner. 

Men  naar  nu  den  kristne  Menighed  i  det  hele  kommer  til 
en  alvorlig  Erkendelse  af  Kirkens  Skyld  ligeoverfor  de  fattige, 
saa  vil  dette  have  to  gode  Virkninger.  Den  første  er  den,  at 
vi  faa  bedre  Vilje  og  Ævne  til  at  lære  af  vore  Modstandere, 
hvilket  altid  er  en  vigtig  Ting,  særlig  for  kristne  Mennesker. 
Der  findes  som  bekendt  i  vore  Dage  visse  Retninger  og  visse 
Blade,  som  gribe  enhver  mulig  Lejlighed  til  at  angribe  Kirken 
og  Kristendommen.  Disse  Angreb  ere  undertiden  ondskabsfulde, 
som  oftest  mer  eller  mindre  uretfærdige;  og  der  kunde  derfor 
være  nogen  Fristelse  for  kristne  Mennesker  til  med  en  vis  over- 
legen Ringeagt  at  overse  saadanne  hensynsløse  Angreb.  Men 
have  vi  faaet  Øje  paa  Kirkens  Skyld  i  denne  Sag,  saa  ville  vi 
snarere  komme  til  at  tænke  paa,  hvad  Paulus  skriver  i  en  anden 
Anledning:  «Naar  vi  dømmes  af  Herren,  da  revses  vi,  at  vi 
ikke  med  Verden  skulde  fordømmes ».  Vi  ville  vide,  at  disse 
Angreb  i  Virkeligheden  ere  en  Revselse  fra  Herren,  ere  en  Dom 
over  os,  fordi  vi  ikke  have  været  vaagne  i  Tide.  Vi  ville  indse, 
at  dersom  alle  Ting  —  altsaa  ogsaa  hensynsløse  og  ondskabs- 
fulde Angreb  —  skulde  tjene  Guds  Børn  til  gode,  saa  kan  det 
i  dette  Tilfælde  kun  ske  derved,  at  vi  med  samvittighedsfuld 
Alvor  og  Ydmyghed  søge  at  finde  det  sande,  som  til  Trods 
for  al  Uretfærdighed  dog  maaske  ligger  til  Grund  for  deres 
Angreb.  Og  at  der  ligger  noget  sandt  til  Grund  for  deres 
Angreb,  det  ville  vi  desværre  snart  nødes  til  at  indrømme.  Jeg 
skal  nævne  et  Eksempel:  Vi  kende  alle  den  alvorlige  Irette- 
sættelse, som  Apostelen  Jakob  giver  Menigheden,  fordi  de  gjorde 
Personsanseelse  mellem  fattige  og  rige  og  ved  Gudstjenesten 
gjorde  Stads  af  den  rige,  mens  de  oversaa  den  fattige.  Det 
var  godt  om  en  lignende  alvorlig  Irettesættelse  havde  lydt  blandt 
os  fra  Kirkens  egne  Mænd  for  Aar  tilbage.  Men  desværre  lød 
der  ikke  nogen  saadan  Røst,  eller  den  lød  ikke  med  tilstrækkelig 
Kraft  til  at  trænge  igennem.     Og  Følgen  deraf  er  bleven,  at  vi 

nu  jævnlig  niaa  høre  fra  Kirkens  Modstandere  at  vi  gøre  Persons- 
anseelse  mellem  fattige  og  rige.  Det  er  ikke  behageligt  at  maatte 
høre  dette  fra  den  Kant,  det  er  en  Ydmygelse.  Men  en  saadan 
Ydmygelse  kommer  man  ikke  kristeligt  over  ved  at  lukke  Øjnene 
i  og  lade  som  ingenting.  Der  er  ikke  andet  at  gøre  end  at 
lukke  Øjnene  op  og  se  og  bekende,  at  der  virkelig  er  noget 
sandt  i  Anklagen.  Der  er  endnu  i  vore  kirkelige  Forhold  meget 
af  den  Personsanseelse,  som  maa  forarge  de  fattige.  Der  er 
endnu  mange  Steder  Bunkebryllupper  for  fattige,  men  ikke  for 
velhavende;  der  er  endnu  mange  Steder  lukkede  Stole  for  vel- 
havende, men  ikke  for  fattige;  og  der  er  meget  andet,  som  jeg 
ikke  her  kan  komme  ind  paa,  men  som  man  kan  læse  om  i 
Pastor  Ussings  fortræffelige  Bog  om  Kirkens  Arbejde  i  store 
Byer,  som  jeg  vil  anbefale  til  alle,  der  endnu  ikke  kende  den. 
Det  maa  derfor  være  en  alvorlig  Opgave  for  Menigheden  i  vore 
Dage,  at  vi  kunde  faa  bortskaffet,  alt  det,  som  med  Skin  af  Ret 
kan  forarge  de  fattige,  saa  at  vi  dog  en  Gang  kunde  naa  til,  at 
de  fattige  kunde  se  og  mærke,  at  om  de  end  mange  andre 
Steder  blive  oversete,  netop  fordi  de  ere  fattige,  saa  er  der  dog 
eet  Sted,  hvor  de  ikke  blive  oversete,  og  det  er  i  Guds  Hus, 
det  er,  hvor  de  overhovedet  komme  i  Berøring  med  Jesu  Kirke 
og  Menighed. 

Og  den  anden  gode  Virkning,  som  vil  vise  sig,  naar  Kirken 
ret  kommer  til  at  se  sin  Skyld  overfor  de  fattige,  det  er  den, 
at  vi  ville  blive  ivrige  for  at  gøre  denne  Skyld  god  igen.  Dette 
vil  ikke  sige,  at  alle  sande  Kristne  ville  blive  Samfundsreforma- 
torer,  men  det  vil  sige,  at  alle  sande  Kristne  ville  se  med  For- 
staaelse  og  Deltagelse  paa  den  Kamp,  Arbejderne  føre. for  at 
forbedre  deres  timelige  Kaar.  Alle  Kristne  maa  jo  samstemme 
med  de  to  bekendte  Verslinjer  af  Grundtvig,  at 

da  har  i  Rigdom  vi  drevet  det  vidt, 
naar  faa  har  for  meget  og  færre  for  lidt. 

Men  dette  Ideal  er  det,  der  til  Trods  for  alle  Udskejelser  til- 
stræbes gennem  den  store  Arbejderbevægelse;  og  jo  nærmere 
vi  kunde  komme  tU  dette  Maal,  desto  bedre  Jordbund  vilde  der 
blive  for  Kristi  Evangelium;  thi  det  er  en  Kendsgerning,  at 
Evangeliet   har   altid  havt  mest  ondt  ved  at  bane  sig  Vej  der, 

hvor  Mennesker   leve,    enten  i  stor  Overflod  eller  i  stor  Fattig- 
dom og  Elendighed. 

Det  er  en  Erfaring,  som  alle  troende  Mennesker  have  gjort, 
at  naar  der  er  kommen  et  Misforhold  mellem  mig  og  en  anden, 
saa  faar  jeg  ikke  Fred  i  Hjærtet,  før  end  jeg  har  ydmyget  mig 
til  at  se  min  Del  af  Skylden  heri.  Men  saa  snart  jeg  har  gjort 
dette,  saa  faar  jeg  ikke  blot  Fred  i  Hjærtet,  men  der  kommer 
ogsaa  Lys  over  Sagen,  saa  at  det  uden  Vanskelighed  klarer  sig, 
hvad  der  fra  min  Side  er  at  gøre  for  at  faa  Misforholdet  hævet. 
Saaledes  ogsaa,  dersom  Kirken,  Menigheden  skal  overvinde  den 
store  Vanskelighed,  som  i  vore  Dage  ligger  i,  at  de  fattiges 
Hjærter  delvis  have  vendt  sig  fra  os :  det  første,  der  er  at  gøre, 
er  dette,  at  vi  dybt  og  alvorlig  ville  se  og  erkende  vor  egen 
Skyld.  Jo  grundigere  vi  gøre  dette,  desto  hurtigere  ville  vi  faa 
Lys  og  Klarhed  over  de  rette  Veje,  ad  hvilke  vi  atter  kunne 
vinde  de  fattiges  Tillid  og  sagiledes  komme  til  at  gøre  Herrens 
Gerning  blandt  disse  hans  mindste  Brødre. 

A.  Schack. 


Kirkelig  og  borgerlig  Vielse. 


I  Folketinget  er  den  8.  Oktober  af  Christensen  (Stadil)  og 
Sv.  Høgsbro  indbragt  følgende  Forslag  til  Lov  om  Afskaffelse 
af  tvungen  kirkelig  Vielse. 

«Naar  der  efter  endt  Tillysning  til  Ægteskab  ikke  er  frem- 
kommen gyldig  Indsigelse  mod  dettes  Indgaaelse,  og  Brudeparret 
under  samtidig  Nærværelse  hos  Præsten  har  i  hans  og  to  Vidners 
Overværelse  med  deres  Underskrift  i  Kirkebogen  bekræftet  at 
ville  være  Ægtefolk,  giver  Præsten  dem  et  Bevis  for,  at  deres 
Ægteskab  er  lovlig  indgaaet.  Det  staar  derefter  saavel  ham 
som  enhver  anden  Præst  eller  Religionstjener,  uden  Hensyn  til 
Sognegrænser,  frit  for  kirkeligt  at  indvi  det  saaledes  indgaaede 
Ægteskab.  Hvis  Parterne  foretrække  det,  kunne  de  ogsaa  ind- 
gaa  Ægteskab    overensstemmende   med   Lov  af  13.  April  1851. 

For  Tillysning   tilkommer   der   Folkekirkens  Præster  4  Kr., 

og  for  Udstedelsen  af  Ægteskabsbeviset,  der  ikke  skal  stemples, 
2  Kr.:. 

Præsterne  ville  sikkert  være  Højesteretssagfører  Høgsbro 
taknemlig,  fordi  han  utrættelig  arbejder  paa  Ægteskabslovgiv- 
ningen,  thi  denne  kan  under  de  forhaandenværende  Forhold  ikke 
kaldes  tilfredsstillende.  Paa  hvilke  Punkter  betegner  da  dette 
Lovforslag  et  Fremskridt?  Ja,  i  Almindelighed  maa  vel  først 
siges,  at  hermed  vil  ikke  forvoldes  nogen  stor  Revolution  i  det 
Ydre,  i  Maaden  at  indgaa  Ægteskab  paa;  for  de  allerflestes 
Vedkommende  vil  det  blive  som  hidtil,  og  det  maa  be- 
tegnes som  en  stor  Fordel  ved  Loven,  at  den  ikke  giver  sig  til 
at  forandre,  hvor  ingen  føler  Trang  til  Forandring.  Men  hvor 
føles  da  Trang  til  Forandring  i  vor  Ægteskabslovgivningf  Paa 
to  Punkter.  Først  paa  dette,  som  populært  benævnes:  borger- 
lig Vielse.  Denne  kan  Medlemmer  af  Folkekirken  ikke  opnaa, 
og  den  ene  af  Parterne  maa  derfor  melde  sig  ud  af  Folkekirken ; 
der  er  jo  nu  truffet  en  Ordning,  hvorved  der  er  bestemte  Former 
for  Udtrædelsen  af  Folkekirken,  og  dette  maa  sikkert  baade  set 
fra  Kirkens  og  de  enkeltes  Stade  betragtes  som  en  Fordel ;  men 
Ønsket  om  at  faa  sit  Ægteskab  stiftet  paa  borgerlig,  ikke  paa 
kirkelig  Vis  er  i  og  for  sig  ikke  tilstrækkelig  Grund  til,  at  man 
skal  være  nødt  til  at  forlade  Kirken,  da  der  i  dette  Ønske  jo 
ikke  er  noget,  som  i  og  for  sig  strider  mod  Lydigheden  mod 
Kirkens  Herre;  naar  nu  Folkekirkens  Medlemmer  faa  Tilladelse 
til,  om  de  ønske  det,  at  stifte  deres  Ægteskab  for  den  verdslige 
Øvrighed  uden  at  træde  ud  af  Kirken,  saa  maa  det  hilses  som 
en  heldig  Forordning.  Det  andet  Punkt,  hvor  der  føles  Trang 
til  Forandring,  ere  de  Ægteskaber,  som  Kirken  kun  nødig  vil 
indvi,  men  som  Præsterne  efter  nu  gældende  Love  ere  pligtige 
til  at  velsigne.  Det  er  de  fraskilte  og  saa  de  skandaløse  Til- 
fælde. For  at  oplyse  den  sidste  Benævnelse  skal  jeg  fortælle 
om  et  Tilfælde,  jeg  nylig  hørte  om.  En  Mand  og  Kvinde  levede 
sammen  en  Tid;  de  havde  et  Barn  paa  et  Aar;  saa  begyndte  de 
at  blive  uenige,  og  da  hun  ikke  vilde  finde  sig  i  hans  Behand- 
ling, meldte  hun  det  til  Politiet,  af  hvem  Manden  fik  Tilhold 
om  ikke  at  komme  i  hendes  Bopæl.  Efter  nogle  Maaneders 
Forløb  kom  han  og  bad  om  godt  Vejr,  og  nu  vilde  hun  gifte 
sig  med  ham  for  at  « prøve*  paa  den  Maade,  og  de  bleve  gifte 
—  viede  i  Kirken.     «Men»,  vil  man  sige,   « Præsten  kan  jo  lade 

være  med  at  vi  saadanne  Par,  om  hans  Samvittighed  føler  sig 
skranten  derved. »  Ganske  vist,  men  om  det  egenlig  er  en  god 
Salve  for  en  skranten  Samvittighed  at  anvise  en  Nabopræst  til 
at  gøre,  hvad  man  ikke  selv  vil,  er  dog  ret  tvivlsomt;  thi  da 
synes  det  mig  ikke,  at  Samvittighedssaaret  gaar  ret  dybt.  Vi 
leve  paa  en  Maade  under  Forhold  her,  hvor  det  gælder:  sauve 
pui  peut,  men  det  er  uværdigt  for  Kirken  at  være  forpligtet  til 
at  indvi  Forbindelser,  hvor  den  ikke  kan  gøre  det  med  Haab 
om,  at  Gud  vil  velsigne. 

Formodentlig  vil  der  blive  rejst  principielle  Betænkeligheder 
ved  Lovforslaget,  navnlig  gaaende  ud  paa,  hvorledes  man  i  Kirken 
forholder  sig  overfor  saadanne  Mennesker  ved  Døbefont  og  Alter- 
bord. Hertil  er  at  svare,  at  det  ikke  er  Vanskeligheder,  som  vi 
komme  ind  i  ved  Lovforslaget,  men  vi  sidde  midt  i  dem,  thi  vi 
have  jo  de  samme  Mennesker,  og  at  de  skulde  blive  uværdige 
til  Herrens  Gaver  i  Daaben  (for  deres  Børns  Skyld)  og  Nadveren, 
fordi  de  bleve  kirkelig  viede,  vil  dog  vel  ingen  paastaa.  Med 
Hensyn  til  Nadveren  vil  ingen  videre  Vanskelighed  vise  sig,  da 
disse  Mennesker  ikke  komme  der,  og  med  Hensyn  til  Barne- 
daaben  er  det  jo  det,  som  hører  med  til  Folke-  eller  Statskirken 
som  saadan,  at  alle  Børn  blive  døbte,  hvordan  end  Hjemmene 
ere.  Der  kunne  vi  ikke  komme  i  dybere  Uføre,  end  vi  allerede 
sidde  i. 

En  anden  Indvending  mod  Lovforslaget  vil  vel  blive,  at  det 
ikke  er  tilladt  Præsten  overfor  Mennesker,  som  ikke  begære 
kirkelig  Vielse,  at  tale  Guds  Ord  til  dem.  Men  hertil  maa 
svares,  at  Lovforslaget  skal  ses  i  Forhold  til  det  bestaaende,  og 
selv  om  det  kunde  være  ønskeligt  for  Præsten,  at  han  slet  intet 
havde  at  gøre  med  Ægteskabsstiftelsen  for  visse  Par,  saa  er  der 
dog  vundet  ikke  saa  lidt  ved,  at  han  nu  ikke  er  nødt  til  at  give 
dem  Kirkens  Velsignelse. 

En  tredie  Indvending  vil  maaske  være:  hvad  der  ikke  kan 
kirkelig  indvis,  skal  slet  ikke  indgaa  Ægteskab,  thi  hvorledes 
kan  en  Retsbetjent  slutte  en  Forbindelse  med  god  Samvittighed 
der,  hvor  Kirken  ikke  kan  det?  Denne  Indvending  beror  paa 
en  Sammenblanding  af  Statens,  Samfundets  og  Kirkens  Stilling 
overfor  Ægteskabet.  Statens  og  Kirkens  Interesser  ere  og  maa 
her  være  forskellige,  som  det  ogsaa  blev  udtalt  i  den  store 
Kirkekommissions  Arbejde  1868,    om  jeg   husker   ret   af  P.  C. 

Kierkegaard.  Staten  har  med  Ægteskabet  som  saadant  at  gøre, 
med  Forbindelsen  mellem  de  to  Parter,  medens  Kirkens  Interesse 
ved  Stiftelsen  er,  hvad  den  kan  indvi  eller  ikke  indvi.  Sam- 
fundet bliver  jo  aldrig  paa  den  Maade  kristnet,  at  det  ikke  be- 
høver Love  for  dem,  som  ikke  dele  Menighedens  Liv  med 
Herren  og  derfor  heller  ikke  dens  Lydighedspligt  overfor  Herren. 
Staten  maa  stille  sig  væsentlig  negativt :  Ægteskab  kan  indgaaes, 
hvis  ikke  noget  bestemt  kan  anføres,  som  strider  imod  Statens 
Love;  og  Retsbetjenten  udtaler  ved  Ægteskabets  Stiftelse  kun 
Samfundets  Billigelse  og  Anerkendelse  af  dette;  medens  Kirken 
gennem  Præsten  udtaler  Guds  Anerkendelse  og  Billigelse  gennem 
Vielsen. 

Derimod  kunde  man  nok  i  een  Henseende  ønske  Lovforslaget 
ændret.  Der  vil  nemlig  i  Følge  dette  blive  principielt  een  Maade 
at  indgaa  Ægteskab  paa,  nemlig  borgerligt,  hvad  enten  det  er 
for  Præsten  eller  for  Borgmesteren,  men  praktisk  talt,  for  den 
almene  Bevidsthed  vil  der  være  3  Maader  at  indgaa  Ægteskab 
paa:  i)  ved  kirkelig  Vielse,  2)  ved  borgerlig  Vielse,  3)  ved  en 
borgerlig  Akt  i  Præstens  Stue.  Det  forekommer  mig,  at  det 
vilde  være  naturligt  at  reducere  disse  3  til  2.  Uden  at  jeg  er 
i  Stand  til  at  angive  nogen  Kilde,  vil  jeg  anføre,  hvorledes  Ægte- 
skab sluttes  i  Amerika,  efter  hvad  der  er  bleven  mig  fortalt. 

Parret  henvender  sig  med  alle  Papirerne  til  en  Øvrigheds- 
person, som  efter  at  have  gennemgaaet  disse  og  foretaget  en 
Bekendtgørelse  af  det  paatænkte  Ælgteskab  udsteder  en  Attest, 
lydende  paa,  at  intet  er  til  Hinder  for  disses  Ælgteskab.  Med 
denne  Attest  henvender  Parret  sig  saa  enten  til  det  religiøse 
Samfund,  det  tilhører,  eller  til  den  borgerlige  Øvrighed,  hvor 
deres  Ægteskab  bliver  stiftet.  Overført  paa  dansk  landlig  Grund 
vilde  det  blive  saaledes:  man  henvender  sig  til  Sogneraadsfor- 
manden  med  sine  Papirer,  og  han  udsteder  en  Attest  for,  at 
intet  er  til  Hinder  for  Ægteskabet,  hvorefter  dette  stiftes  enten 
kirkeligt  af  Præsten  eller  borgerligt  af  Sognefogden  (eller  Herreds- 
fogden). Dette  vilde  sikkert  være  det  naturligste,  at  den  rent 
juridiske  Side  af  Ægteskabet  blev  lagt  hen  under  en  rent  verds- 
lig Myndighed,  men  hvis  dette  vil  støde  paa  uovervindelige 
praktiske  Vanskeligheder,  forekommer  det  mig,  at  nærværende 
Lovforslag  let  kunde  ændres  derhen,  at  der  kun  blev  to  Maader 
at  indgaa  Ægteskab  paa,   nemlig  saaledes,   at  alle  Folkekirkens 

Medlemmer,  som  vilde  indgaa  Ægteskab,  skulde  bestille  Til- 
lysning hos  Præsten;  efter  endt  Tillysning  og  deres  samtidige 
Underskrift  i  Kirkebogen  i  Vidners  Nærværelse  gav  han  dem  en 
Attest,  lydende  paa,  at  intet  var  til  Hinder  for  Ægteskab 
mellem  disse  to,  som  i  Kirkebogen  havde  skrevet  under 
paa  at  ville  være  Ægtefolk.  Med  denne  Attest  henvendte 
de  sig  saa  enten  til  den  viende  Præst  eller  den  borgerlige 
Øvrighed,  som  da  sluttede  Ægteskabet  og  udstedte  Ægte- 
skabsbeviset. 

Lovforslaget  vilde  saa  komme  til  at  lyde: 

Naar  der  efter  endt  Tillysning  til  Ægteskab  ikke  er  frem- 
kommet nogen  gyldig  Indsigelse  mod  dettes  Indgaaelse,  og 
Brudeparret  under  samtidig  Nærværelse  hos  Præsten  har  i  hans 
og  to  Vidners  Overværelse  med  deres  Underskrift  i  Kirkebogen 
bekræftet  at  ville  være  Ægtefolk,  giver  Præsten  dem  et  Bevis 
for,  at  intet  er  til  Hinder  for  deres  Ægteskab,  og  at  de  med 
Underskrift  i  Kirkebogen  have  erklæret,  at  de  ville  være  Ægte- 
folk. Derefter  stiftes  Ægteskabet  enten  ved  Vielse  i  Kirken  af 
Stedets  eller  en  anden  Præst  i  Folkekirken  uden  Hensyn  til 
Sognegrænser,  som  er  villig  dertil  —  eller  ved  Ægteforening  for 
den  borgerlige  Øvrighed. » 

For  Tillysning  tilkommer  der  Folkekirkens  Præster  4  Kr., 
og  for  Udstedelsen  af  Ægteskabsbeviset  den  viende  Præst  eller 
den  borgerlige  Øvrighed  2  Kr.» 

Hvori  bestaar  Forskellen  mellem  denne  Formæling  og  det 
indbragte  Lovforslag?  Medens  dette  stifter  Ægteskabet  ved  en 
borgerlig  Handling,  ens  for  alle,  efter  hvilken  Kirkens  Indvielse 
kan  komme  eller  ikke  komme  efter,  bliver  Forholdet  efter  dette 
Ændringsforslag  dette:  Forberedelserne  til  Ægteskab  bUve 
ens  for  alle  —  at  disse  Forberedelser  foregaa  hos  Præsten  og 
ikke  hos  den  verdslige  Øvrighed,  sker  af  Hensyn  til  den  prak- 
tiske Gennemførlighed  —  medens  selve  Ægteskabsstiftelsen  bliver 
enten  kirkelig  eller  borgerlig.  Paa  denne  Maade  vilde  man 
bringe  endnu  mindre  Forandring  i  det  tilvante,  som  det  store 
Flertal  af  Mennesker  ikke  ønsker  forandret;  Højesteretssagfører 
Høgsbro  vil  sikkert  ikke  have  noget  væsentligt  mod  denne  Skik- 
kelse af  Loven,  da  han  for  2  Aar  siden  indbragte  et  lignende 
Forslag;  at  den  daværende  Kultusminister  afviste  det  med  Hen- 
visning  til,    at   skulde   der   ske  en  Forandring  her,   maatte  man 

have  obligatorisk  og  ikke  facultativt  borgerligt  Ægteskab,  siger 
sikkert  ikke  meget,  og  det  er  at  vente,  at  man  til  denne  For- 
mulering af  Loven  vil  kunne  faa  adskillige  Præster  med,  som 
ville  have  Betænkelighed  ved  det  obligatoriske  borgerlige  Ægte- 
skab ogsaa  i  en  saa  snild  Form  som  i  det  fremsatte  Lovforslag, 

Med  dette  Ændringsforslag  skal  ikke  være  sagt,  at  jeg  ikke 
er  taknemlig  mod  Forslagsstillerne  for  deres  Arbejde;  som  tid- 
ligere udtalt  tror  jeg,  at  mange  Præster  med  mig  ønske  en 
Ændring  i  de  nugældende  Bestemmelser,  men  jeg  henstiller  til 
velvillig  Overvejelse,  om  ikke  denne  Ændring  vilde  være  en 
Forbedring. 

Frederiksberg,  d.  20.  Oktober  1897. 

H,  Ostenfeld. 


Boganmeldelse. 


Biskop  Bruun  Juul  Fogs  Levnet,  skildret  af  Juul  Bonde.  (Gylden- 
dalske Forlag). 

Biskop  Fog  har  ikke,  som  hans  to  nærmeste  Forgængere  paa 
Sjællands  Bispestol,  selv  skrevet  sit  Levnet;  han  afviste  stadig  Tanken 
om  at  gøre  det.  Nu  har  hans  nære  Slægtning  Pastor  Bondo  givet 
os  en  Levnetsskildring  af  den  for  ikke  længe  siden  afdøde  Biskop. 
Arbejdet  er  gjort  med  stor  Kærlighed.  Fog  var  en  aandfuld  Per- 
sonlighed og  har  sikkert  baade  gennem  sin  Lærervirksomhed  paa 
Pastoralseminariet  og  navnlig  som  Prædikant  øvet  en  meget  stor 
Indflydelse  paa  Kristendom sforkyndelsen  i  Danmark.  Dette  er  hans 
Produktion;  andre  have  skrevet  mere  og  i  Hovedværker  nedlagt  et 
Arbejde,  som  ogsaa  Fremtiden  kan  have  Gavn  af;  Fog  virkede  saa 
at  sige  udelukkende  i  sin  egen  Tid.  Hans  litterære  Produktion  er 
meget  lidt  omfangsrig;  foruden  de  to  mindre  Bøger:  om  den  Cartes- 
ianske  Filosofi  (hans  Doktordisputats)  og  om  det  theologiske  Studium 
og  nogle  Prædikensamlinger,  skrev  han  kun  mindre  Indlæg  i  Dagens 
Strid.  Men  disse  Avisartikler  ere  værd  at  læse  den  Dag  i  Dag, 
og  man  maa  være  Forfatteren  taknemlig  for,  at  han  har  meddelt 
en  Del  deraf;  det  er  en  aandfuld,  overlegen  Mand,  som  taler  der- 
igennem, en,  der  kan  forstaa  sine  Modstandere,  gaa  ind  paa  deres 
Tankegang  og  just  derfor  gendrive  dem.  Noget  andet,  man  bliver 
meget  glad  ved  i  denne  Levnetsbeskrivelse,  er  Fogs  Breve;  der  er 
nogle  aldeles  fortrinlige  Breve  deri,  baade  fra  hans  yngre  og  navnlig 
fra    hans    ældre  Aar,    og    det    henstilles  til  Pastor  Bondo,    hvis    der 

findes  mange  Breve  fra  Biskop  Fog,  om  han  ikke  kunde  samle  og 
udgive  disse.  Fog  var  helt  igennem  den  naturlige,  ligefremme  og  i 
høj  Grad  frisindede  Mand.  Skulde  man  sige  noget,  som  var  hans 
Natur  absolut  imod,  saa  var  det  Bornerthed;  ogsaa  det,  som  han 
paa  en  Maade  stod  en  Del  fremmed  overfor,  kunde  han  glæde  sig 
over  og  hjælpe  frem,  naar  han  saa,  at  det  var  baaret  af  Sandheds 
Aand,  og  den  gamle  Biskops  Stilling  til  Kirkesagen  i  København 
skal  aldrig  glemmes  af  Kirkesagens  Venner.  Det  var  ham,  der  med 
Glæde    indviede  de  uanseelige  Smaakirker,    hvormed  der  begyndtes. 

Imidlertid  kan  det  ikke  nægtes,  at  man  føler  et  vist  Savn,  naar 
man  læser  denne  Bog;  den  er  for  det  første  ikke  saa  lidt  tørt 
skrevet,  nogle  Gentagelser  findes,  og  navnlig  mindes  man  hele  Tiden 
om,  at  Forfatteren  kender  Fog  saa  godt,  at  han  har  nogen  Vanske- 
lighed ved  at  sætte  sig  i  Læserens  Sted.  Figuren  er  nok  tegnet, 
men  der  mangler  næsten  helt  en  Baggrund;  baade  kunde  Oplysnin- 
gerne være  noget  fyldigere,  og  især  vilde  det  være  ønskeligt,  om 
noget  mere  af  den  Tidsramme,  hvori  Biskop  Fog  levede,  var  taget 
med.  Billedet  vilde  da  have  staaet  der  langt  skarpere  og  tydeligere 
end  Tilfældet  er.  En  Sammenligning  med  den  af  Richard  Petersen 
samtidig  udgivne  Levnetsskildring  af  Fr.  Barfoed  falder  absolut  ud 
til  dennes  Fordel,  og  dog  har  Bruun  Juul  Fog  sikkert  levet  med.  i 
sin  Tids  menneskelige  og  kristelige  Rørelser  saa  godt  som  nogen, 
han,  om  hvem  det  gjaldt  i  saa  høj  Grad  som  om  nogen  af  vor 
Kirkes  Mænd  i  vort  Aarhundrede,  at  intet  menneskeligt  var  ham 
fremmed.  Dette  fortælles  os  nok  et  enkelt  eller  nogle  enkelte  Steder 
i  Bogen,    men  det  vilde  vi  gerne  selv  have  læst  ud  af  hele  Bogen. 

Frederiksberg.  H,    Ostenfeld, 


Resterende  Medlemskontingent  til  den  danske  Præsteforening 
for  indeværende  Aar,  saa  vel  som  fra  forrige  Aar,  3  Kr.  pr. 
Aar,  bedes  indsendt  til  undertegnede  Kasserer  inden  d.  15.  Nov. 

Enrique  With, 

Løsning,  pr.  Løsning  St. 

Abonnement  paa  Bladet  kan  tegnes  paa  alle  Postkontorer  og  i  Bladets 
Ejfpedition,  Helligaands  Sogns  Klokkerkontor,  Skindergade  21,  i.  Artikler 
bedes  sendte  til  Redaktøren,  Pastor  A.  Schack,  Klareboderne  3,  2.  K.  Aver- 
tissementer kunne  optages  i  Bladet  og  bedes  ligesom  Bekendtgørelser  sendte 
til  Bladets  Ekspedition.  Indmeldelse  i  <den  danske  Præsteforening«  sker  til 
Kassereren,  Pastor  E.  With,  Løsning. 

Købtnhavn.  —  Græbes  Bogtrykkeri. 

MAANEDSBLAD 

FOR 

DEN  DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 


Nr.  3  Den  1.  December  1897 


Indhold:  Th.  Lyngby:  Præsteforeningens  Virkemaade.  B.  PaIudan>MtlIler:  Sam- 
vittighedsspørgsmaal  i  vanskelige  Tilfælde.  Harald  Jensen:  Det  borger- 
lige Ægteskab   paa   evangelisk-luthersk   Kirkegrund.     Kvitteringer. 


Præsteforeningens  Virkemaade. 

(Opskrift  til  et  Konventsforedrag.) 


Fra  forskellige  Sider  er  der  spurgt  efter  Livstegn  fra  For- 
eningen, dels  tidligere:  «Er  den  kommen  over  Fødselsveerne ?», 
dels  nu:  «Hvad  bestiller  den  Forening?*  Saadanne  Forespørgsler 
kunne  ikke  forundre;  de  ere  ikke  helt  uberettigede,  vare  det 
navnlig  ikke,  før  «Maanedsbladet»s  første  Nummer  udkom,  ere 
dog  derefter  noget  mindre  begrundede. 

Præsteforeningen  blev  jo  stiftet  ved  Bethesda-Mødet  i  Kol- 
ding i  Juni  1895.  De  iblandt  Medlemmerne,  der  havde  livligst 
Fantasi  og  størst  Haab,  ventede  i  Løbet  af  kort  Tid  at  høre 
noget  om  Forsøg  paa  at  gøre  sig  gældende  ved  en  eller  anden 
passende  Lejlighed  —  og  der  kunde  jo  da  tænkes  mange  pas- 
sende Lejligheder  —  medens  andre  trak  ringeagtende  paa  Skuld- 
rene ad  den  nyfødte.  Men  det  gik  jo  saadan,  at  selv  det  mest 
lydhøre  Øre  opfangede  ingen  Lyd,  end  sige  Drøn  af  en  frem- 
rykkende Hær.  Førerne  sad  langt  borte  paa  Bornholm,  raad- 
sloge  selvfølgelig  og  vandt  for  deres  Del  Klarhed  over  Opgaverne. 

Endelig  hørtes  en  Lyd  som  af  et  grædende  Barn:   « Deres  Aars- 

kontingent .  (Kr.   3,00)  bedes  inden  d venligst  sendt  til 

N.  N.»  Det  var  dog  altid  Livstegn;  saa  var  Præsteforeningen 
altsaa  ikke  afgaaet  ved  «atrophia  infant. ».  For  i  Aars  Tid 
siden  Ved  Bethesda-Mødet  i  København  —  « Aanden  fra  Bethesda» 
svæver  aabenbart  over  Foreningen;  maatte  den  da  aldrig  ud- 
slukkes! —  viste  den  sig  i  forhaabningsfuld  ungdommelig  Kraft. 
Barnet  var  bleven  Yngling,  skulde  nu  ud  i  den  vide  Verden,  lagde 
derfor  Planer,  ordnede  sig  med  fornødent  Tilbehør,  diskuterede, 
som  de  unge  gør  det,  og  fik  et  foreløbigt  Udkast  for  de  første 
Skridt  vedtaget.  Endelig  blev  den  nuværende  Bestyrelse  valgt, 
Maanedsbladet  blev  paabegyndt,  og  nu  spørges  der:  Men  hvad 
agtes  der  saa  ellers  foretaget? 

Der  spørges  for  saa  vidt  med  Rette,  fordi  Foreningens  Med- 
lemmer have  Ret  til  at  vide  noget  om  deres  egne  Anliggender, 
men  delvis  vistnok  alligevel  temmelig  utaalmodigt,  for  saa  vidt 
der  i  Spørgsmaalet  skal  ligge  en  Bebrejdelse  for  hidtidig  Uvirk- 
somhed. Thi  ikke  alene  har  Bestyrelsen  først  for  nylig  indtaget 
sit  Sæde  og  maa  have  nogen  Tid  til  at  arbejde  sig  sammen  og 
at  gøre  sig  bekendt  med  Arbejdsstoffet.  Men  en  hovedkulds 
«Gaaen  paa»  til  Højre  og  Venstre  vilde  strax  sætte  Chancerne 
for  Foreningens  Bestaaen  og  lykkelige  Virksomhed  over  Styr. 
Der  kan  være  Samaritanere,  som  spotte  ad  Murene;  der  kan 
være  Persere,  som  med  nogen  Mistænksomhed  eller  Jalousi  spørge, 
om  Præsteforeningen  vil  sætte  sig  op  imod  Autoriteter.  Derfor 
skal  der  leves  efter  Reglen:  « Festina  lente!»,  maaske  ogsaa  efter 
hint:  «Suaviter  in  modo,  fortiter  in  re».  Foreningen  ønsker 
ikke  at  trodse  nogen.  Den  vil  ved  at  være  Øje,  Øre  og  Hjerte 
for  Menigheden  og  dens  Præster  søge  at  erhverve  sig  Ørenlyd, 
Velvilje  og  Agtelse  hos  Myndighederne  og  andensteds,  —  saa- 
ledes  som  det  foreløbigt  ses  at  være  Meningen  i  Bestyrelsens 
Programartikel  i  Maanedsbladets  Nr.  i.  Men  allerede  Udgivelsen 
af  dette  Blad  maa  anses  for  en  ikke  uvæsenlig  Begyndelse.  Hvad 
er  nemlig  Hensigten  med  dette?  Det  tilsigtes  selvfølgelig,  at 
der  skal  tilflyde  dets  Læsere  Artikler  af  almenkirkelig  og  folke- 
kirkelig Interesse.  Men  det  er  ogsaa  Meningen,  at  Bladet  skulde 
være  Organ  for  dem,  som  i  udmærket  Grad  have  gjort  Sær- 
spørgsmaal  indenfor  den  nævnte  Ramme  til  Genstand  for  mere 
indgaaende  Undersøgelser,    saaledes  f.  Ex.  Kirkens  retslige  Stil- 


Digitized  by 


Google 


43 

ling  overfor  Staten,  det  aktuelle  Ægtevielsesspørgsmaal  o.  a* 
Der  sidder  endvidere  uden  Tvivl  rundt  i  Landet  ikke  faa  Præster, 
som  af  indre  Drift  eller  ydre  Nød  have  et  og  andet  paa  Hjerte, 
som  deres  Stilling  og  Gerning  har  bragt  dem  i  Møde  med.  Det 
vil  da  være  ret  naturligt  at  give  de  tilbageholdte  Meninger  og 
indeklemte  Suk  Afløb  i  et  Blad,  som  kan  gøre  Regning  paa 
forstaaende  og  sympathiske  Læsere.  Noget  saadant,  enten  af 
den  ene  eller  den  anden  Slags,  er  vel  ogsaa  tidligere  ført  frem 
i  forskellige  Blade,  men  det  har  været  spredt  Fægtning.  Der 
vil  formentlig  ganske  anderledes  blive  lagt  Mærke  til,  hvad  der 
fremtidigt  kommer  til  Orde  i  Præsternes  eget  Blad  end,  hvad 
der  har  listet  sig  frem  i  Ly  af  andre  Autoriteter  og  til  Dels  er 
skrevet  for  Retningens  eller  Partiets  Regning. 

Allerede  derved  er  Præsteforeningen  for  saa  vidt  traadt  i 
Virksomhed.  Men  jeg  tænker  ellers,  at  Foreningens  Medlemmer 
skulle  væsenlig  sættes  i  Virksomhed  paa  anden  Maade  end  just 
ved  at  skrive  Bladartikler.  Der  er  i  sin  Tid  af  den  bornholmske 
Bestyrelse  ved  Provst  Sodemann  udarbejdet  en  Oversigt  over 
Medlemmerne,  inddelte  efter  Herreder.  Med  den  som  Grundlag 
vil  der  efter  Nyaar  blive  foretaget  en  Kredsinddeling,  der  skulde 
virke  som  de  fornødne  Rammer.  Det  er  Bestyrelsens  Haab,  at 
vi  inden  Aarets  Udgang  vil  have  haft  saa  stor  en  Tilgang  af 
nye  Medlemmer,  at  Kredsene  kunne  indrettes  nogenlunde  be- 
kvemt. Vi  antage  sikkert,  at  Medlemstallet  virkelig  vil  voxe, 
om  ikke  maaske  foreløbigt  saa  meget  af  Interesse  for  Foreningen 
selv,  saa  dog  af  den  Aarsag,  at  Medlemmerne  faa  Bladet  gratie, 
medens  det  ellers  koster  4  Kr.  om  Aaret. 

I  disse  Kredse  vælges  der  saa  en  lokal  Formand  i  Over- 
ensstemmelse med  de  foreløbige  Loves  §  3;  og  Kredsen  træder 
i  Virksomhed.  Hovedbestyrelsen  vil  da  kunne  udsende  et  eller 
flere  Æmner  til  Behandling  og  Votering;  ligesom  den  enkelte 
Kreds  selv  kan  tage  Initiativet  til  en  Sags  Forhandling  og  Fore- 
læggelse for  Hovedbestyeelsen.  Disse  Sagers  Tal  er  vel  ej 
Legio,  men  dog  stort.  Exempelvis  er  der  anført  en  Række  i 
Programartiklen  i  Bladets  Nr.  i ;  dertil  kunde  føjes  andre  Æmner, 
Forhold  og  Forslag  efter  Tid  og  Lejlighed,  som  f.  Ex.:  « Vilde 
det  være  ønskeligt,  at  Præstetienden  fremtidigt  indbetaltes  paa 
Amtstuen  for  at  hæves  der  af  Præsten f»  —  « Hvilken  Omordning 
af  Kapitelstaxtens  Fastsættelse  maatte  anses  for  den  bedste  ?»  — 


■  Digitized  by 


Google 


44 

«Kuiidé  Præstegaiardenes  Indløsningssum  bortfalde  ved,  at  Staten 
betaler  den  til  Præstieil  eller  Stiftsmidleme?»^ —  « Kunde  Bygge- 
gåelden  paa  Praéstégaardene  tænkes  fordelt  paa  en  rimeligere  og 
lempeligere  Maade?»  — -  <vVar  det  ønskeligt,  at  det  blev  tilladt 
Præsten  véd  vifese  kirkelige  Handlinger  at  bruge  et  mere  haand- 
teriigt  Ornat  end  det  nærværende?*  —  Af  mere  aandelige  Op- 
gaver ligger  der  jo  en  hel  Række  for,  hvilke  det  er  overflødigt 
ål-beregne.  •  De  ville  desuden  efter  Forhold  og  Lejlighed  melde 
§ijg-af  $Sg  selv,' riåaf  først  Rammerne  eré  dannede,  og  Kredsene 
trfeédé  4  Årbéjdéi  Og  de  ville  sikkert  faa  en  bdade  fornøjelig  og 
solid  Behandling  Ved  saadanfié  Krédsmøder,  ikke  at  tale  om,  at 
rtfedens  l^ocbaridliiigér  og  Beslutninger  ved  Konventer  af  for- 
skellig Slags  hidtil  ofte  have  vaéret  som  Slag  i  Luften,  saa  vil 
dér*  fremtidigt  blive  spurgt  eller  foreslaaet  og  henstillet  med  Ud- 
sigt til  en  videre  Behandling  og  Afgørelse. 

Slag  i  Luften  skulde  Præsternes  Beslutninger  og  Vedtagelser 
ikke  gerne  være  længere.  Det  er  nemlig  Meningen,  at  Foreningens 
Hbvedbeistyrelse  sørger  for  med  Bemyndigelse  fra  Præstestanden  — 
derfor  maa  vi  have  saa  vidt  muligt  alle  Præstér  med  —  at  føre 
Vedkommende  Sager  videre  til  rette  Vedkommende,  enten  det 
nu  maatte  Være  Biskops  Kirkeraad,  Minister  eller  Rigsdag.  Og 
det  er  næppe  tænkeligt,  at  nogen  -  Myndighed  vil  undlade  at 
tage  størst  muligt  Hensyn  til  enstemmige  eller  flerstemmige 
Ønsker  fra  Præstestanden;  i  hvert  Fald  har  Danmarks  Lærer- 
forening haft  tkke  saa  lidt  Held  med  sig  af  og  til.  Have 
Præsterne  hidtil  været  Stifbørn  i  saa  Henseende,  har  Skylden 
næppe  ligget  langt  borte.  Uenighed  og  Kiv,  baade  dogmatisk, 
politisk,  praktisk  og  personlig,  har  sinket  og  hindret  Sammen- 
slutning og  fælles  Fremrykning.  Ingen  har  vidst  eller  kunnet 
vide,  hvad  vi  egenlig  vilde:  «Præster  kan  ikke  enes» ;  «hvor 
der  er  en  Forsamling  af  Præster,  kommer  der  ikke  noget  ud  af 
det»  —  hed  det  til  nu.  Det  skal  med  Guds  Hjælp  herefterdags 
blive  anderledes.  «Nu  er  Søndringens  Tid  forbi ».  Præsternes 
og  Menighedernes  Interesser  maa  kunne  samles  og  paapeges  saa 
tydeligt  og  lydeligt,  at  Tvivl  og  Spot  forstumme  —  de  Inter- 
esser, som  da.  Gud  ske  Lov!  ej  gaa  blot  eller  væsenlig  i  øko- 
nomisk Retning,  men  sigte  paa  Rigets  Komme  og  Menighedens 
Beredelse  for  den  kommende  Brudgom. 

Lad   da  Hæren  samle  sig!    Da  skal  det  spørges,    at   Dan- 

marks  Præster  ere  ej  1200  vrangvillige,  egenraadige  Egoister, 
men  lige  saa  mange  grundenige  Medstridere,  som  elske  Fanen, 
prise  Føreren  og  gerne  se  bort  fra  private  Gøremaal  og  person- 
lige Liebhaverier  for  de  store  Fællesopgavers  Løsning,  Hær- 
føreren til  Forherligelse,  Fædrelandet,  Folket  og  Menigheden  til 
Velsignelse! 

Th,  Lyngby. 


Samvittighedsspørgsmaal  i  vanskelige  Tilfælde. 


I  den  Diskussion,  som  det  i  Folkethinget  fremsatte  Lovfor- 
slag om  en  ændret  Form  for  Ægteskabs  Indgaaelse  har  frem- 
kaldt, tilsigte  de  nærværende  Linjer  ikke  at  tage  nogen  direkte 
Del.  Hvad  der  foreløbig  og  paa  Forhaand  kan  siges,  er  vistnok 
ogsaa  allerede  kommen  til  Udtalelse  fra  de  forskellige  Sider,  som 
have  haft  Ordet.  Thinget  har  vist  en  ikke  lille  Interesse  for 
Forslaget  og  sendt  det  i  Udvalg,  hvor  det  trods  de  smaa  For- 
ventninger til  dets  Fremtid  dog  vel  næppe  er  Meningen  at  be- 
grave det,  og  der  kommer  da  atter  en  Dag,  hvor  det  bliver  sat 
paa  Dagsordenen  inden-  og  udenfor  Rigsdagsl?ygningen.  Men 
medens  det  nu  gaar  sin  Gang  hen  imod  dette  Tidspunkt,  og 
andre  Spørgsmaal  optage  den  øjeblikkelige  Interesse,  kan  der 
maaske  findes  Plads  for  en  Betragtning  af  et  enkelt  Punkt,  d^r 
i  mange  Aar  ved  denne  Sag  som  ogsaa  ved  andre  kirkelige 
Lejlighedshandlinger,  der  kunne  være  af  vanskelig  Art,  er  bleven 
stærkt  paaberaabt;  og  som  det  forekommer  ønskeligt  at  frem- 
kalde en  klarere  Belysning  af  end  den  hidtilværende  ret  skarpe, 
men  formentlig  ogsaa  usikre  og  skiftende. 

Det  er  Spørgsmaalet  om,  hvor  stort  et  Hensyn  den  fælles 
folkekirkelige  Lovgivning  kan  tage  til  den  enkelte  Præsts  Sam- 
vittighed i  vanskelige  Tilfælde  uden  paa  den  anden  Side  at  for- 
fordele dem,  der  i  deres  Egenskab  af  Folkekirkens  Medlemmer 
ere  berettigede  til  at  blive  betjente  af  ham  og  begære  at  blive  det. 

Det  gamle,  noget  rigoristiske  Svar  paa  dette  Spørgsmaal  er 
det  juridiske,    at   der  kan  intet  Hensyn  tages.     Det  maa  blive 

enhver  tilgaaende  Præsts  Sag  forud  at  gøre  sig  bekendt  med, 
hvad  der  kan  blive  fordret  af  ham,  naar  han  paatager  sig  sit 
Embede,  og  derefter  i  Tide  tage  sin  Bestemmelse,  om  han  for 
sin  Samvittighed  tør  indlade  sig  derpaa.  Der  er  ganske  vist  i 
denne  Betragtning  en  Kærne,  som  altid  maa  beholdes;  men  der 
er  den  Vanskelighed  derved,  at  dette  juridiske  Svar  egenlig 
stammer  fra  Tiden  forud  for  Liberalismen,  da  der  i  det  mindste 
paa  Papiret  og  i  den  borgerlige  Lovgivning  stod  noget,  som 
formente  at  være  en  Græker  i  sit  udvortes  Forhold  og  dog  lige- 
berettiget i  sit  kirkelige.  Der  var  i  de  Tider  ogsaa  i  borgerlig 
Forstand  noget,  som  hed  Kirketugt.  Det  har  da  ogsaa  vist  sig, 
at  Kirkestyrelsen  i  human  Erkendelse  heraf  til  det  yderste  har 
undgaaet  at  afsætte  nogen  Præst  fra  sit  Embede,  som  af  Sam- 
vittighedsgrunde vægrede  sig  ved  at  foretage  en  kirkelig  Hand- 
ling, f.  Ex.  netop  ogsaa  en  Ægtevielse.  De  flagrante  Exempler, 
som  ofte  ere  blevne  nævnede  fra  København,  vise  altfor  tydeligt, 
hvor  let  summum  jus  her  kan  blive  til  summa  injuria. 

Men  det  modsatte  Svar,  som  der  er  en  vis,  stundom  temme- 
lig stærkt  fremtrædende  Tendens  til  i  vore  Dage  at  give,  at 
ingen  Præst  skal  være  forpligtet  uden  paa  sin  Samvittighed  til 
at  foretage  kirkelige  Handlinger  for  en  vis  Kreds  af  Mennesker, 
eller  at  der  altid  og  under  alle  Omstændigheder  først  skulde 
spørges,  om  Præstens  Samvittighed  tillod  ham  her  at  fungere, 
skyder  aabenbart  ud  over  Maalet  for,  hvad  der  er  muligt,  hvis 
man  vil  have  en  Folkekirke.  Da  Sagen  angaar  Samvittigheden, 
er  den  saare  alvorlig,  og  som  saadan  drages  den  netop  ogsaa 
her  frem;  thi  det  er  altid  en  Fare,  naar  der  tillægges  den 
Enkeltes  Samvittighed  formeget  paa  den  fælles  Samvittigheds 
Bekostning.  Ogsaa  Samfundet  har  jo  som  saadant  ikke  kun  en 
juridisk,  men  ogsaa  en  Samvittighedsforpligtelse  overfor  sine 
Medlemmer,  og  det  kirkelige  Samfund  da  endnu  mere  dette  end 
det  borgerlige,  som  i  vore  Dage  netop  saa  rigeligt  vedkender 
sig  et  saadant  Forhold  mellem  Samfund  og  Individ.  Man  kunde 
sige:  Ja  det  er  Sagen!  derfor  skal  der  netop  tages  det  aller- 
største Hensyn  til  Præstens  Samvittighed  som  Individ.  Men 
derved  vilde  man  overse,  at  Præsten  netop  i  sin  Embedsstilling 
staar  ikke  kun  som  Enkeltmand  paa  eget  personligt  Ansvar, 
men  (i  Følge  sit  frivillige  Valg  af  denne  Stilling)  som  Sam- 
fundets, baade  det  kirkelige  og  borgerliges  Repræsentant  overfor 

de  Enkelte, ,  hvem  han  i  hvert  enkelt  Tilfælde  skal  betjene.  Hen- 
synet til  ham  selv  kan  da  fra  Samfundets  Side  først  komme  i 
anden  Række.  Et  Hensyn  skal  imidlertid  naturligvis  tages.  Def 
maa  ikke  lægges  større  Byrder  paa,  ehd  der  kan  bæres.  Hvor 
stort  skal  dette  Hensyn  vabre,  hvor  er  dets  Grænse,  og  hvor 
langt  gaar  dets  Ret? 

Ved  at  tilspidse  Spørgsmaalet  saaledes  vil  det  formentlig 
falde  i  Øjnene,  at  intet  almindeligt  Reglement  kan  fuldkomnjen 
løse  Vanskeligheden.  Ingen  Lov  kan  omfatte  alle  Tilfælde,  end 
sige  alle  SåmvittigTiedstilfælde,  og  den  «Undtagelseslov»  med 
Hensyn  til  c  Ægteskabssager  af  fortvivlet  Beskaffenhed,  som  man^ 
fra  modsatte  Sider  synes  enige  om  at  holde  for  det  mest  ønske- > 
lige  -r-  hvad  jeg  her  ikke  skal  bestride  —  vilde  hellei^  ikke 
formaa  det.  Sikkert  maa  Billighedsjoven  her  have  et  stort 
Ord,  og  Afgørelserne  lægges  arbitrært  i  et  personligt  Skøn  hos 
Præstens  Overoridnede  fremfor  i  en  abstrakt  Lovbestemmelse. 
Men  imidlertid  er  det  noget  andet,  som  det  er  nærværende 
Liniers  Øjemed  at  fremhæve,  noget,  der  netop  angaar  os  Præster 
i  vort  Samvittighedsforhold  under  alle  Omstændigheder. 

Det  er  jo  nemlig  vel  at  mærke,  at  Samvittighedsstrid,  Sam- 
vittighedsuro  og  -bekymring  findes  i  ethvert  Menneskes  Liv  og 
hører  uomgængelig  med  til  den  stridende  Kirkes  og  den  stridende 
Kristens  Kaar^  saavel  som  da  overhovedet  til  Menneskelivets  Gang 
under  Syndighedens  Vilkaar  paa  Jorden.  Vilde  man  tænke  sig 
et  Menneskeliv,  hvoraf  alt  sligt  var  taget  ud,  da  vilde  det  jo. 
med  det  samme  være  et  tomt  og  indholdsløst  Liv  uden  nogen 
Fylde  eller  Kraft.  Hvor  findes  dér  ikke  Pligtkollisioner,  hvor 
ikke  den  stundom  saa  dybt  sønderdelende  Strid  mellem  modsatte 
Motivér  i  de  store  Afgørelser?  Hvem  er  ikke  i  de  smaa  Ting 
mangen  Gang  løben  paa  Grund,  fordi  han  hverken  kunde  be- 
slutte sig  til  det  ene  eller  det  andet,  og  hvem  har  ikke  i  de 
store  Ting  sukket  under  Byrden  af  selv  at  skulle  vælge,  ja  vel 
ogsaa  bedet  om,  at  Ansvaret  derved  maatte  tages  bort  fra  ham, 
uden  at  han  dog  ligefrem  blev  bønhørt,  og  noget  blev  sendt, 
som  kunde  fritage  ham  for  selv  at  tage  Bestemmelsen?  Men  alt 
dette  er  i  sig  selv  Samvittighedsuro  og  -bekymring.  Det  følger 
da  af  sig  selv,  at  det  samme  følger  med,  hvor  man  har  en 
Stilling  ikke  kun  overfor  sig  selv  og  sine  egne  Anliggender, 
men  et  Ansvar  overfor  andre,    altsaa  hvor  man  i  den  ene  eller 

anden  Forstand  af  Ordet  har  et  Embede  at  passe,  og  desto 
mere,  jo  højere  dette  efter  sin  Art  og  Natur  Hgger.  Derfor  er 
det,  at  der  til  de  større  Stillinger  kræves  de  større  Personlig- 
heder; thi  Samvittighedsbekymringerne  ville  altid  vise  sig  at 
voxe  med  Forholdene,  og  dette  gælder  da  efter  Menneskelivets 
egen  Indretning  og  Gang  ganske  af  sig  selv  ogsaa  indenfor  Kir- 
kens Omraade  og  i  Menighedslivets  Tjeneste.  Det  har  været 
saaledes,  længe  forinden  der  var  nogen  Tale  om  Statskirker  eller. 
Folkekirker,  ahsaa  i  de  Fbrhold,  som  vi  nu  se  paa  som  de 
ideale  og  nævne  som  de  frie  Menigheds-  og  Kirkeforhold  i  Mod- 
sætning til  vore  egne  bundne.  Hvor  stor  en  Uro  og  Strid  af 
den  aandelige  Art,  som  vi  her  omhandle,  var  der  ifcke  i  Apostelen 
Paulus 's  Liv,  hvilke  brændende  Udtalelser  i  en  hel  Rækjce  af 
hans  Breve  (Korinthier-Galater-Thessalonicenserbrevene,  foruden 
de  'Stærke  Spor  af  det  samme  i  alle  de  andre)  er  der  ikke  af 
hans  Samvittigheds  Bekymring  og  Uro  for  at  vælge  eller  for  at 
have  valgt  det  rette  under  de  Forhold,  som  bandt  ham.  Og  — 
underligt  nok,  det  er  gennem  disse  Udtalelser,  i  hvilke  vi  se  ind 
i  hans  Livs  p.ersonlige  Byrde  og  Møje,  i  hans  Samvittigheds 
Strid,  at  han  træder  os  allernærmest  og  gør  det  dybeste  Ind- 
tryk paa  os.  Det  er  dem,  der  ligesom  underbygger  de  høje 
apostoliske  Lærestykker  som  i  Kor.  13  Kap.,  de  store  Udvik- 
linger i  Romerbrevet  eller  Indgangen  til  Epheserbrevet.  Hvad 
vilde,  kunde  man  næsten  spørge,  hele  hans  Læreudvikling  være, 
dersom  den  ikke  akid  viste  si^  at  være  baaret  frem  af  en  saadan 
personlig  Strid  for  ved  Sandhedens  Aaben barelse  at  anbefale  sig 
til  alle  Menneskers  Samvittighed  ?  Vilde  ikke  Romerbrevet  selv 
miste  noget  af  sin  Vægtfylde,  om  man  tog  Steder  som  i,  i6; 
9,  I  —  5;  10,  I  og  II,  I  ud  deraf,  skønt  den  egenlige  Tanke- 
sammenhæng ikke  derved  blev  forstyrret.^  Det  var  dog  ad  denne 
Vej,  gennem  sin  Samvittigheds  Strid,  at  han  naaede  frem  til  sit 
Storsyn  netop  i  disse  Kapitler.  Vilde  Philippenserbrevet  være, 
hvad  det  er,  om  det  ikke  indeholdt  de  brændende  Ord  tagne 
ud  af  hans  Livs  personlige  Strid  i  Begyndelsen  af  det  3dje  Ka- 
pitel? Klart  nok  er  det,  at  det  var  ved  at  glødes  i  denne  Esse, 
at  han  stred  sig  frem  til  at  blive  den  Mand,  han  blev.  Eller  vi 
tage  en  Mand  som  Morten  Luther,  der  stod  midt  i  en  Kristen- 
hed, hvad  Paulus  ikke  gjorde.  -  Hans  egne  Udtalelser  om  den 
Samvittighedsangst   og   -uro,    som    kunde    gribe    ham,    naar   han 

saa  den  Strid,  ban  havde  vakt,  ere  vel  bekendte.  Det  er  ogsaji 
velbekendt,  at  han  undertiden  gav  Striden  en  Haardhed  og 
Skarphed,  som  i  sig  var  ufornøden :  og  at  han  fejlede  derved  er 
let  nok  for  os  at  se.  Han  besad  ikke  en  Apostels  Evne  til  at 
føre  den  med  den  Styrke,  som  ikke  kunde  undværes,  ijden  at 
det  kom  til  at  briste  paa  andre  Punkter,  og  uden  at  han  selv 
foruroligedes  derved.  Vilde  man  desuagtet  sige,  at  han  Jcun 
kom  derfra  med  en  « skranten*  Samvittighed?  Eller  vilde  man, 
som  man  dog  med  langt  større  Ret  kunde  gøre,  bruge  dette 
Udtryk  om  Philip  Melanchton?  Ja,  en  «skranten»  Samvittighed 
kan  man  vistnok  have,  fordi  man  er  er  et  syndigt  Menneske  og 
faar  det  at  føle,  selv  naar  man  handler  bedst;  men  det  betyder 
ikke  med  nogen  Nødvendighed,  at  man  har  været  paa  urette 
Vej  eller  ikke  har  skullet  gøre,  hvad  man  gjorde,  men  at  m^n 
indvortes  eller  udvortes  skulde  have  gjort  det  anderledes  og 
bedre,  end  man  har  gjort  det.  Men  dette  er  dog  en  and^n 
Sag  og  viser  hen  til  det  indre  Liv  med  sin  Gud  og  Frelser, 
som  ethvert  troende  Menneske  har  med  sig  selv,  idet  han  tyer 
ind  under  Naaden  for  at  leve  og  retfærdiggøres  af  den  alefie. 

Nu  er  der  vistnok  et  saare  stort  Spring  fra  Tjenere  som  de 
nævnte  og  til  menige  Præster  i  en  Folkekirke;  men  der  er  dog 
et  Forbillede  givet,  som  trods  alle  forandrede  Forhold  ikke  tør 
forsvinde.  Ingen  evangelisk  Folkekirke  lige  saa  lidt  som  nogen 
Statskirke  kunde  taale,  at  det  personlige  Ansvar  for,  hvad  de 
gjorde  i  deres  Embede,  toges  bort  fra  dens  Præster,  lige  saa 
lidt  som  disse  kunde  være  tjente  dermed  for  deres  egen  Sam- 
vittigheds Skyld.  Og  trods  al  slet  Praksis,  som  kan  have  fundet 
Sted,  ogsaa  i  Tanker  og  Sind,  i  denne  Henseende,  kan  man 
trygt  gaa  ud  fra,  at  det  heller  ingensinde  har  været  Meningen 
andet,  end  at  Grundforudsætningen  for  en  Præsts  Embedsførelse 
netop  var  hans  Samvittighedsforhold.  En  ganske  anden  Sag  er 
det,  at  den  kirkelige  Lovgivning  ordner  og  drager  Grænser  for 
Præstens  Ansvar  og  Skyldighed  og  derved  kommer  den  Enkelte 
til  Hjælp  paa  en  Maade,  som  ikke  kunde  undværes.  Valg- 
menigheds- og  Frimenighedspræster,  som  dog  i  det  Hele  og 
Store  holde  sig  til  det  overleverede  Kirkespor  og  kun  løse  sig 
derfra  paa  de  enkelte  Punkter,  hvor  det  kan  være  trykkende, 
ville   vistnok   selv   under   saa   gunstige    Vilkaar    kunne    tale    om 

Vanskeligheden  ved  at  være  ene.  Man  kan  sige,  at  det  var 
lettere  at  være  Præst  i  den  ældre  Tid,  da  Staten  paatog  sig 
som  sin  Grundforudsætning  at  haandhæve  Religionen.  Nu  er 
der  kommen  andre  Tider,  hvor  Spørgsmaalet  er,  om  Folket  selv 
vil  haandhæve  ad  sine  frie  Beslutningers  Vej  den  evangelisk- 
lutherske Kirke  som  sin  —  eller  med  andre  Ord:  Folkekirkens 
Tider  ere  komne,  og  i  disse  bliver  da  den  enkelte  Præsts  An- 
svar ved  mangen  Lejlighed  mere  føleligt. 

Men  dette,  sbm  er  vort  Besvær,  er  ogsaa  vor  Ære,  og  det 
turde  være  for  meget  at  kræve  af  en  kirkelig  Lovgivning,  at  den 
skal  fri  Præsten  for  Samvittighedsanfægtelse  i  hans  Embede.  Det 
er  ingenlunde  Meningen  ved  at  sige  dette,  at  ikke  den  Kirkelov, 
vi  have,  kunde  trænge  til  at  ændres  f.  Eks.  ogsaa  i  Ægteskabs- 
kapitlet  for  de  flagrante  Tilfældes  Skyld,  men  derimod  Meningen 
at  opmuntre  alle  Embedsbrødre,  som  jeg  kan:  have  nogen  Ret  til 
at  tale  til,  til  at  være  udholdende  og  uforsagte  i  de  Anfægtelser, 
som  vi  her  kiiilne  møde  i  vort  Embede,  og  ikke  mene,  at  vi  intet 
udrette  ved  ærligt  at  stride  vor  Samvittighedsstrid  igennem,  hvor 
den  tilskikkes,  og  løse  den,  saa  godt  som  enhver  efter  sin  Sam- 
vittighed nu  formaar  og  faar'Evne  og  Naade  til.  Ville  vi  — 
Qg  ikke  rettere  end  jeg  véd,  saa  ville  vi  det  alle  —  holde  paa 
den  Folkekirke,  vi  have,  saa  maa  det  ikke  overses,  at  den  al- 
mindelige Lovgivning  kun  saare  vanskeligt  kan  stille  f.  Eks. 
Spørgsmaal  om  Fraskiltes  Vielse  i  ethvert  Tilfælde  paa  den 
enkelte  Præsts  Samvittighed,  naar  en  Læreautoritet  som  Biskop 
Martensen  har  udtalt  som  sin  Overbevisning,  at  Herrens  Ord  i 
Evangelierne  om  dette  Punkt  er  at  forstaa  som  Angivelsen  af  et 
Princip  og  ikke  som  Lovbud  for  alle  de  enkelte  Tilfælde.  Der- 
for beholder  ligefuldt  den  Enkelte  sin  fulde  Ret  til  at  sige:  jeg 
forstaar  det  anderledes  og  maa  adlyde  Gud  mere  end  Mennesker. 
Men  det  er  da  ogsaa  hans  Ære  at  blive  stillet  paa  en  saadan 
Plads,  og  han  skal  have  Frimodighed  til  at  tro,  at  han  udretter 
noget  godt  i  sin  Herres  Tjeneste  ved  at  lide,  hvad  der  følger 
deraf.  Det  skal  jo  ogsaa  nok  vise  sig,  at  han  højnes  selv 
derved,  at  han  frelses  og  ikke  fortabes.  Og  drister  man  sig 
alligevel  ikke  til  at  føre  det  igennem,  da  bør  man  have  Yd- 
myghed nok  til  at  sige  sig  selv,  at  der  var  dog  noget  i  Sagen, 
som   man  ikke  fuldt  havde  gennemskuet  trods  alle  Overvejelser, 

og  have  Troens  ydmyge  Mod  til  ogsaa  saaledes  at  give  det 
hele  og  sig  selv  i  Guds  Haand.  Enhver  maa  have  Fasthed  i 
sit  eget  Sind  og  stride  sin  Strid  for  at  bevare  en  god  Sam- 
vittighed, thi  det  er  vist  og  sikkert,  at  med  en  « skranten*  Sam- 
vittighed bør  vi  ikke  leve. 

Ved  Sindighed,  Udholdenhed,  god  Villie,  Ydmyghed  og  Fast- 
hed i  sig  selv  kunne  mange  vanskelige  Tilfælde  overvindes. 
Stundom  kan  Tilfældet  være  saaledes,  her  som  andetsteds,  at 
man  med  frelst  Samvittighed  kan  sige:  dette  gør  jeg  ikke  uden 
paa  mine  Overordnedes  udtrykkelige  Befaling,  men  saa  kan  jeg 
ogsaa  gøre  det.  I  mange  andre  Tilfælde,  hvor  dette  ikke  slaar 
til,  vil  det  vise  sig,  at  den  almindelige  Billigheds-  og  Retfærdig- 
hedsfølelse kommer  i  Bevægelse.  Man  vil  ikke  tvinge  Præsten 
imod  hans  Samvittighed.  Ikke  rettere  end  det  vides,  var  det 
saaledes,  at  det  i  et  enkelt  Øjeblik  ret  truende  Spørgsmaal  om 
Sognepræstens  Forpligtelse  til  at  døbe  borgerligt  viede  Forældres 
Børn  udjævnedes.  Lovgivningen  løste  det  ikke,  men  de  Paa- 
gældendes  egen  Billighedsfølelse  overfor  Præsten  afvendte  i  ethvert 
Tilfælde  den  Gang  et  skarpt  Brud  Heller  ikke  er  det  sket,  at 
nogen  Præst  virkelig  er  bleven  fjærnet  fra  sit  Embede,  naar  han 
af  Samvittighed  mente  at  maatte  nægte  at  udføre  en  kirkelig 
Vielse.  Men  alt  dette  og  mere,  som  kunde  siges,  borttager  ikke 
Grundvolden  i  det  hele  Spørgsmaal,  at  ogsaa  en  Folkekirkes 
Præster  maa  have  deres  Samvittighed  med  sig  i  alle  deres  kirke- 
lige Handlinger  og  være  rede  til  at  forsvare  ikke  blot  for  Menne- 
sker, men  ogsaa  for  Gud,  hvad  de  gøre,  «øve  sig  i»,  som  Paulus 
med  et  saare  betegnende  Udtryk  siger,  « altid  at  have  en  god 
Samvittighed  baade  for  Gud  og  Mennesker*.  Og  kan  man  lide 
paa  os  i  dette  Stykke,  saa  at  vi  kunne  fri  os  for  Beskyldningen 
for  at  være  Levebrødsmænd  og  selvbehagelige  Mennesker,  saa 
er  det  min  Overbevisning,  at  man  ikke  blot  paa  ingen  Maade 
ønsker  at  træde  vor  Samvittighed  for  nær  eller  miskender  de 
Vanskeligheder,  der  kunne  være  for  os,  men  at  man  netop  ogsaa 
gør  den  alvorligste  Regning  paa  denne  vor  Samvittighed  som 
det  egentlige  Holdepunkt  og  den  inderste  bærende  Grund  for 
den  Kirkeorden,  som  der  for  Mennesker  kan  være  Tale  om  at 
fremskaffe,  og  som  det  dog,  tiltrods  for  al  Døgnets  Tale,  ligger 
alle  retsindige  paa  Hjerte  at  vide  opretholdt. 

Hvad  der  her  er  sagt,  ønsker  jeg  at  henstille  som  et  Syns- 
punkt for  vor  Stilling  som  Præster  under  disse  Tiders  Vilkaar  og 
til  mulig  nærmere  Drøftelse  og  grundigere  Belysning,  end  det 
ved  nærværende  Lejlighed  har  staaet  i  min  Magt  at  give  det. 

B,  Paludan- Muller. 


Det  borgerlige  Ægteskab 
paa  evangelisk-luthersk  Kirkegrund. 


Der  har  allerede  været  ført  ret  livlige  Forhandlinger  an- 
gaaende  det  af  Folketingsmændene  Christensen  (Stadil)  og 
Sv.  Høgsbro  under  8  Oktober  til  Folketinget  indbragte  Lov- 
forslag om  « Afskaffelse  af  tvungen  kirkelig  Vielse*  (se 
sidste  Nr.  åf  nærværende  Blad).  Efter  foreløbig  Behandling  er 
dette  Lovforslag  nu  bleven  henvist  til  et  Udvalg. 

Men  inden  det  kommer  frem  til  2den  Behandling  —  og 
inden  man  iøvrigt  kan  have  nogen  sikker  Mening  angaaende 
dets  Skæbne,  gælder  det  om,  at  den  danske  Menighed  har  en 
klar  Forstaaelse  af,  hvad  Betydning  Indførelsen  af  borgerligt 
Ægteskab  enten  i  dettes  obligatoriske  eller  dets  fakultative 
Form  indenfor  Folkekirken  vil  kunne  have  for  den  evange- 
lisk-lutherske  Kirkes  Stilling  til  Staten. 

Til  Grundlag  for  Bedømmelsen  heraf  kan  intet  tjene  bedre 
end  Oplysning  om  Stillingen  i  Tyskland,  hvis  evangelisk- 
lutherske Kirke  paa  ganske  lignende  Maade  som  vor  er  knyttet 
til  Staten  og  dennes  Repræsentation. 

Til  at  give  denne  Oplysning  sammen  med  en  principiel 
Redegørelse  for  det  borgerlige  Ægteskabs  Indflydelse  paa 
evangelisk-luthersk  Kirkegrund  er  et  lille  Skrift  af  Professor 
Rudolph  Sohm  ganske  særligt  velskikket. 

Professor  Sohm  er  bekendt  som  en  af  Nutidens  største 
Kirkeretslærde  og  tillige  bestemt  evangelisk-luthersk.  Hans  om- 
tålte lille  Skrift:  «Die  obligatorische  Civilehe  und  ihre 
Aufhebung*  udkom  i  i88o  som  et  Nødraab  overfor  det  i  Tysk- 
land indførte  obligatoriske  borgerlige  Ægteskab. 

Des  større  Anledning  er  der  til  at  overveje  dette  Skrift, 
som  jo  det  til  vort  Folketing  indbragte  Lovforslag  vel  efter  sin 
Titel  kun  tilsigter  « Afskaffelse  af  tvungen  kirkelig  Vielse »,  men 
i  Virkeligheden  efter  sit  Væsen  foreslaar  det  borger- 
lige Ægteskab  i  obligatorisk  Form  indført  indenfor  vor 
Folkekirke,  og  mod  denne  obligatoriske  Form  er  det,  at 
Professor  S  o  hm  retter  sine  principielle  og  erfaringsmæssige 
Indvendinger.  — 

Hvilket  vi  nu  skal  gøre  Rede  for. 


Obligatorisk  borgerligt  Ægteskabs  Følger. 

Paa  Spørgsmaalet :  « Hvilken  praktisk  Følge  har  Indførel- 
sen af  det  obligatoriske  borgerlige  Ægteskab  haft?»  svarer 
Professor  S  ohm  med  en  Fremstilling  af  den  forskellige  Følge 
for  den  katholske  og  for  den  evangeliske  Kirke.  Vi  mener, 
at  denne  Fremstilling  vil  foruden,  hvad  den  yder  i  Retning  af 
Principets  Afgørelse,  have  praktisk  Betydning  for  os  danske. 
Thi  vel  er  en  « Kulturkamp »  utænkelig  herhjemme,  saalænge 
Katholicismen  har  saa  faa  Tilhængere  som  for  Øjeblikket,  men 
hvem  ved,  hvad  Fremtiden  kan  bære  i  sit  Skød,  tilmed  da 
de  københavnske  Kirkeforhold  endnu  ere  uordnede  nok  til,  at 
der  her  er  vid  Mark  for  den  katholske  Propogandas  Meld  over- 
for Folkemasserne. 

For  den  katholske  Kirke  i  Tyskland  var  den  mest  iøjne- 
faldende Følge  af  det  obligatoriske  B's*)  Indførelse  denne,  at 
den  katholske  Kirke  derved  blev  sat  i  Stand  til  at 
sejre  i  den  Kamp,  som  den  førte  med  den  preussiske 
Stat. 

Ved  « Kulturkampen »  var  nemlig  en  Mængde  katholske  Sogne 
blevne  præstel  øse  og  dette  medførte  ligefrem  Umuligheden  af 
Ægteskabsstiftelse  i  disse  Sogne.  Et  Ægteskab  kan  jo  i  Følge 
Tridentinum  kun  indgaas  «coram  parocho  proprio*  d.  v.  s. 
stiftes  udelukkende  ved  den  Præsts  Medvirkning,  i  hvis  Sogfi 
mindst  en  af  Parterne  bo. 


*)  B.     vil    i    det    følgende    blive     benyttet    som   Udtryk     for    borgerlig 
Ægteskab.  .  .  . 

I  et  præsteløst  Sogn  kunde  der  celebreres  Messe  af  en  Nabo- 
præst, ligesom  en  Vandrévikar  kunde  hidkaldes  i  Nattens  Mulm 
og  Mørke  for  at  trøste  syge  og  døende  og  række  dem  Nadveren 
og  den  sidste  Olie;  men  en  saadan  fremmed  Præst  kunde  i 
Følge  Romerkirkens  egne  Vedtægter  ikke  stifte  Ægteskaber. 

Lige  saa  lidt  kunde  et  Par  forlovede  søge  til  et  dem  uved- 
kommende Sogn  for  der  at  blive  viede.  Ej  heller  kunde  det 
tænkes,  at  Beboerne  i  et  folkerigt  Sogn  kunde  opsætte  alle 
Bryllupper  paa  ubestemt  Tid.  Denne  Nød  for  Ægteskabsstiftelse 
maatte  altsaa  tvinge  den  romerske  Kirke  til  hurtigst  muligt  at 
søge  en  Udsoning  med  Staten. 

Her  kom  nu  Indførelsen  af  det  obligatoriske  B. 
Romerkirken  til  Hjælp.  Thi  nu  kunde  der  i  de  præsteløse 
Sogne  indgaas  borgerligt  Ægteskab,  gyldigt  for  Staten,  og 
den  øjeblikkelige  Nød  var  afhjulpen  med  det  samme.  (I  Følge 
Congregatio  Concilii's  Praxis  kan  et  Ægteskab,  naar  det  er  af- 
sluttet for  mindst  to  Vidner,  anses  for  gyldigt,  saafremt  der 
paa  Grund  af  protestantisk  Herredømme  ikke  bor  nogen  katholsk 
gejstlig  paa  Stedet;  men  denne  Bestemmelse  nyttede  intet  paa 
Kampens  tidligere  Stadium,  thi  Staten  anerkendte  jo  ikke  et 
saadant  Ægteskab). 

Staten  havde  saaledes  givet  sig  selv  et  Slag  i  Ansigtet; 
thi  intet  kunde  bedre  umuliggjøre  dens  egen  voldelige  Under- 
trykkelse af  Romerkirken  end  denne  Indførelse  af  det  obli- 
gatoriske B. 

Paa  den  anden  Side  kom  dette  Romerkirken  til  Hjælp  i 
selve  « Kulturkampen*.  Thi  der  var  under  den  bleven  bragt  en 
Samstemning  til  Veje  mellem  de  tyske  Katholiker  som  aldrig 
nogensinde  før,  og  det  var  i  fuld  Overensstemmelse  med  deres 
Ønsker,  at  Kirken  erklærede,  at  Ægteskabsstiftelsen  overfor  den 
borgerlige  Øvrighed  selvfølgelig  i  Kirkens  Øjne  kun  var  et  Kon- 
kubinat,  og  at  en  Katholik  kun  kunde  betragtes  som  gift,  naar 
Ægteskabets  Sakrament  var  ham  tildelt  i  den  af  Tridentinum 
foreskrevne  Form.  Over  alt,  hvor  Handlingen  ikke  var  umulig- 
gjort, fordi  Sognepræsten  var  landflygtig,  blev  Ægteskabsstiftelsen 
for  Øvrigheden  kun  behandlet  som  en  for  Statens  Skyld  beklaglig- 
nødvendig  men  i  øvrigt  intetsigende  Formsag.  Ægteskabet  be- 
gyndte i  Kirkens  og  i  Lægmands  Øjne  først  med  den  kirke- 
lige Vielse. 

Saaledes  havde  det  obligatoriske  B.  for  den  katholské  Kirke 
i  Tyskland  kun  en  Styrkelse  til  Følge. 

Ganske  anderledes  for  den  evangeliske  Kirkes  Ved- 
kommende. 

Denne  laa  ikke  i  Kamp  med  Staten,  da  den  pludselig  — 
for  den  formentlige  Paritets  (Ligestillethed)  Skyld  —  blev  be- 
røvet Retten  til  at  stifte  et  retsgyldigt  Ægteskab. 

Professor  Sohm  gør  her  opmærksom  paa,  at  baade  manglede 
man  i  den  evangeliske  Kirke  Kampens  Lidenskab  og  Forstaa- 
elsen  af,  hvad  det  egentlig  drejede  sig  om.  Denne  For- 
staaelse  mangler  man  for  en  stor  Del  ogsaa  herhjemme,  og  vi 
maa  vel  erindre,  at  den  evangeliske  Kirkes  Stilling  til  Staten  i 
Tyskland  i  høj  Grad  minder  om  Forholdet  herhjemme. 

Stat  og  Kirke  har  samme  Overhoved,  idet  Kongen  af  Preus- 
sen er  « summus  episcopus»  for  alle  anerkendte  protestantiske 
Kirkelegemer  i  Preussen,  og  trods  Presbytterier  og  Synoder  (som 
vi  ikke  engang  have  herhjemme)  er  Kultusministeren  og  Depu- 
teretkammeret Herskerne  over  den  preussiske  Kirkes  retslige 
Stilling.  Allerede  inden  «Majloven»  gav  Staten  Opsynsret  med 
Kirken,  besad  hin  praktisk  set  denne  Ret,  medens  Forudsæt- 
ningen for  «Majloven»  nemlig  en  selvstændig  kirkelig  Styrelse 
overhovedet  slet  ikke  gaves  for  den  evangeliske  Kirke.  Skønt 
«Majloven»  kan  yde  det  Gode  at  hindre  kirkelige  Organer  i  at 
opnaa  for  stor  Frihed  (kassere  Disciplinær-  og  Afsættelsesdomme), 
har  den  dog  kun  i  Undtagelsestilfælde  haft  betydningsfuld  Virk- 
ning for  den  evangeliske  Kirke.  Men  den  sigtede  jo  ogsaa 
navnlig  paa  den  katholské  Kirke. 

Det  obligatoriske  B.  har  derimod  gavnet  Romerkirken  og 
svækket  den  evangeliske  Kirke  i  dens  Forhold  til  Staten. 

Thi  da  der  i  de  over  350  siden  Reformationen  forløbne 
Aar  ikke  har  været  nogen  Forskel  mellem  Kirke-  og  Statslov- 
gi  vningen,  men  Landsherrens  og  Statens  Bestemmelser  vare  bin- 
dende for  Kirken,  maatte  det  menige  Folk  nu  faa  Indtrykket  af, 
at  Statsmagten  ønskede  Ægteskabsstiftelsen  foretaget  for  den 
borgerlige  Øvrighed  for  dermed  at  udtrykke  sin  Misbilligelse  af 
den  kirkelige  Vielse. 

Og  selv  om  Folkets  store  Flertal  efterhaanden  fik  indlevet 
sig  i  den  Tankegang,  at  det  trods  den  borgerlige  Akt  var  pas- 
sende at  lade  sig  vie,  stod  det  jo  dog  fast,  at  denne  Vielse  var 

unddraget  Statens  Anerkjendelse.  Kirkens  Anseelse  og  Ære  var 
og  blev  traadt  under  Fod,  og  Staten  var  saaledes  selv  med 
til  at  slappe  de  Baand,  som  bandt  Befolkningen  til  Statens  ^en 
Kirke. 

Hvor  nu  den  Atheisme,  som  Socialdemokratiet  i  Tyskland, 
trods  sin  Erklæring:  at  Religionen  er  Privatsag,  har  prædiket,  var 
trængt  ind  i  Masserne,  greb  man  begærlig  den  af  Staten  imod 
Kirkens  Indflydelse  rakte  Hjælperhaand,  og  navnlig  blandt  den 
protestantiske  Fabriks-Befolkning  lod  man  sig  kun  borgerligt 
ægteforene  uden  at  bede  om  Kirkens  Indvielse.  Og  hertil  kom, 
at  Børnene  i  saadanne  Ægteskaber  kun  sjældent  bleve  døbte, 
en  Omstændighed,  der  har  lagt  store  Vanskeligheder  i  Vejen 
for  Præstegerningen  i  de  store  Byer.  Thi  der  levede  nu  en  Be- 
folkning op,  som  end  ikke  kendte  Kristendommens  Børnelærdom, 
og  som  stod  helt  udenfor  dennes  religiøs-sædelige  Indflydelse. 
«Et  nyt  Hedenskab  er  vokset  frem,  Børn,  for  hvem  intet  af  det 
er  helligt,  som  engang  havde  været  helligt  for  deres  Forældre, 
spærret  ude  fra  Nationens  bedste  sædelige  Eje,  spærret  inde 
med  de  Fristelser,  som  en  populær  Gudløshedens  Literatur 
opvækker,  —  uden  nogen  overleveret  sikker  Livsanskuelse,  uden 
at  være  i  Stand  til  sejrrigt  at  overvinde  Tilværelsens  Trængsler 
ved  at  vende  Blikket  opad.» 

Hvad  vil  der  blive  af  alle  disse  isolerede  Individer?  En 
Del  vil  leve  og  dø  i  Gudløsheden,  Resten  vil  falde  som  Ofre 
for  den  katholske  Kirkes  rastløse  Propaganda. 

En  praktisk  Følge  af  det  obligatoriske  B.'s  Ind- 
førelse vil  Katolicismens  videre  Udbredelse  blive. 

Men  langt  vigtigere  end  disse  Kendsgerninger  bliver  det 
dog,  at  den  evangeliske  Kirke  ved  det  obligatoriske  B.  er  kommen 
i  Splid  med  sin  egen  Samvitttghed,  og  ud  herfra  maa  prote- 
stere mod  Sagen. 

Første  Gang  et  obligatorisk  B.  blev  indført  i  Dele  af 
Tyskland  (den  preussiske  Rhinprovins),  fulgte  den  protestantiske 
Kirke  Romerkirkens  Exempel.  Den  bibeholdt  den  kirkelige 
Vielse  uforandret,  ignorerede  paa  sine  Enemærker  den  borger- 
lige Akt,  og  gjorde  sig  uden  theoretisk  Overvejelse  til  Ordfører 
for  Folkeoppositionen  imod  den  franske  Revolutionærlov,  som 
vilde  berøve  Folket  den  kirkelige  Vielses  dyrebare  Gode. 

Men    nu    efterat   det  obligatoriske  B.  i   1874  er  bleven  ind- 

ført  i  Preussen  og  1875  i  hele  Riget,  blev  Stillingen  en  hel 
anden,  fordi  her  mødtes  samme  Stats  Kirke  og  Kirkes  Stat. 
Fra  Statens  Side  mente  man  fejlagtig,  at  ligesom  i  de  katholske 
Lande  vilde  den  kirkelige  Forpligtelse  til  Vielse  uden  Vanske- 
lighed kunne  bestaa  overfor  den  verdslige  Forpligtelse  til  det 
obligatoriske  B.,  og  denne  Mening  gav  man  Udtryk  i  den  be- 
kendte « Kejserparagraf »  (Rigsloven  af  6.  Februar  1875,  S  ^2: 
«De  kirkelige  Forpligtelser  med  Hensyn  til  Daab  og  Vielse 
blive  ikke  berørte  ved  denne  Lov».  —  Se  §  41 :  «Indenfor  dét 
tyske  Riges  Omraade  kan  et  Ægteskab  kun  sluttes  retsgyldigt 
overfor  den  borgerlige  Øvrighed. »)  Denne  Mening  var  falsk. 
Den  katholske  Kirke  kan  klare  sig  ved  Siden  af  det  obliga- 
toriske B.  —  Ikke  saa  den  evangeliske  Kirke,  fordi  denne 
vil  give  Kejseren,  hvad  Kejserens  er.  Hvilket  nu  skal 
vises. 

II. 
Det  obligatoriske  borgerlige  Ægteskabs  Væsen. 

Den  eneste  retsgyldige  Form  for  Ægteskabsstiftelse  er 
i  dette  Tilfælde  den  borgerlige  Akt,  ligesom  denne  altsaa  er 
den  eneste  nødvendige  Handling,  for  at  Ægteskab  kan  stiftes. 
Den  borgerlige  Akt  giver  Ægteskabet  alle  retslige  Virkninger, 
med  den  begynder  straks  Navne-  og  Standsfællesskabet,  hele 
Retten  til  det  ægteskabelige  Samliv. 

Mellem  den  borgerlige  Akt  og  Retsvirkningerne  er  der  alt- 
saa ingen  Plads  tilbage  for  endnu  en  Handling.  For  Staten 
existerer  der  kun  et,  den  borgerlige  Akt,  medens  Kirkens  Vielse 
staar  uden  Spor  af  borgerlig  Ret;  den  formaar  hverken  at  til- 
dele eller  fratage  den  borgerlige  Akt  nogen  som  helst  Virkning. 

Saaledes  staar  jo  virkelig  Sagen;  denne  Stilling  har  den 
borgerlige  Agt  givet  sig  overfor  Vielsen. 

Men  hvilken  Stilling  har  da  den  evangeliske  Kirke  givet  sin 
egen  Vielse  i  Forhold  til  den  borgerlige  Akt? 

Den  evangeliske  Kirke  er  i  Kraft  af  sine  egne  Grundsæt- 
ninger ikke  i  Stand  til  —  saaledes  som  den  katholske  Kirke  — 
at  ignorere  den  borgerlige  Akt,  uden  videre  at  opretholde  sin 
kirkelige  Ægteskabsstiftelsesret  og  -handling  og  betragte  det 
obligatoriske  B.  som  ikke- værende. 

Den  maa  —  i  Ihukommelse  af  sin  Opfat±else  af  Stats  og 
Kirkes  indbyrdes  Forhold  —  tilstaa  den  borgerlige  Øvrighed 
Ret  til  at  foreskrive  den  ydre  Form  for  den  Retshandling: 
Ægteskabsstiftelsen ;  thi  denne  har  væsentlig  retslige  d.  v.  s. 
borgerlig  Virkning,  i  det  der  ved  den  opstaar  et  vist  Rets- 
forhold mellem  de  to  Ægtefæller. 

Der  gives  jo  heller  intet  Bud  i  Skriften  om  at  kirkelig 
Vielse  er  nødvendig,  og  endelig  er  det  faktisk,  at  Ægteskabs- 
stiftelsen  —  historisk  set  —  har  undergaaet  vekslende  Former; 
den  kirkelige  Vielse  har  først  i  Historiens  Løb  faaet  Adkomst 
til  at  stifte  Ægteskabet  retsligt. 

Da  altsaa  den  borgerlige  Akt  er  oprindeligere  end  Kirkens 
Vielse,  kunde  den  evangeliske  Kirke  ikke  gøre  lige  for  lige  og 
ignorere  den  borgerlige  Akt,  som  denne  nu  ignorerer  den  kirke- 
lige Vielse.  Ægteskabets  Retsforhold  er  begrundet  ved  den 
borgerlige  Akt  ogsaa  i  Kirkens  Øjne,  og  Vielsen  er  som  ægte- 
skabsstiftende    afskaffet    ogsaa  i  den    evangeliske  Kirkes  Øjne. 

Men  kan  der  saa  overhovedet  blive  Tale  om  en  Vielse? 

Herom  kæmpede  man  haardt  og  længe  i  Tyskland,  idet 
navnlig  det  Spørgsmaal  blev  fremsat  til  Besvarelse:  «I  hvilken 
anden  Forstand  kan  Vielsen  opretholdes,  siden  den 
ikke  længere  er  ægteskabsstiftende?» 

Alle  Partier  vare  paa  Forhaand  enige  om,  at  Vielsen  skulde 
bibeholdes  trods  det  obligatoriske  B.,  og  Rigslovens  « Kejser- 
paragraf* mente  det  samme.  Spørgsmaalet  var  kun:  i  hvilken 
Form  og  hvilken  Forstand? 

Den  fremherskende  Mening  er  stadig  denne,  at  den  borger- 
lige Akt  betyder  den  borgerlige  Ægteskabsstiftelse,  den  paa- 
følgende Vielse  den  kristelige  Ægteskabsstiftelse.  Men  dette  er 
meningsløst;  thi  Ægteskabsstiftelsens  Væsen  bestaar  jo  deri,  at 
den  frembringer  Ægteskabets  Retsforhold.  Saaledes  kan  der 
kun  gives  en  Ægteskabsstiftelse,  nemlig  den  Handling,  hvortil 
Ægteskabets  retslige  eller  borgerlige  Virkning  knytter  sig.  Ægte- 
skabet kan  ikke  stiftes  to  Gange,  lige  saa  lidt  som  den  samme 
Gave  kan  skænkes  to  Gange.  Det  er  selvmodsigende,  om  der 
stiftedes  et  kristeligt  Ægteskab,  som  ikke  tillige  var  borgerligt 
gyldigt. 

Bortset  fra  alle  historiske  Udviklingsformers  Forskelle,  er 
Vielsens    Væsen   dette:    at   der   fra   det   trolovede   Par    frem- 

kommer  en  Erklæring  for  Præsten  om  Parrets  Ægteskabsønske, 
og  at  herpaa  følger  Præstens  Bekræftelse  af  dette  deres  Ægte- 
skabsønske. (Med  Vilje  bruges  her  saa  ubestemte  Udtryk,  for 
at  alle  Vielsesformularer  kan  rummes  under  denne  Definition.) 
Og  saa  har  det  forøvrigt  mindre  Betydning,  om  Formularerne 
bruge  Udtrykkene:  «tage»,  «have,  beholde  og  elske*  (saaledes 
den  nye  preussiske  Agende)  og  for  Præstens  Vedkommende: 
«sammensige»  eller  «velsigne)>.  De  udtrykke  i  ethvert  Tilfælde, 
at  der  nu  bliver  skænket  Parret  noget,  som  de  hidtil  ikke 
have  haft. 

Denne  Handling  kan  derfor  umulig  blive  udtydet  som  noget 
blot  religiøst.  Efter  sit  Indhold  maa  den  nødvendigvis  udtrykke, 
at  nu  er  den  kirkelige  Betingelse  for  det  ægteskabelige  Samlivs 
Begyndelse  sket  Fyldest.  »Det  er  en  Handling  med  retslig 
Virkning,  som  bliver  fuldbyrdet  i  den  treenige  Guds  Navn,  være 
sig  ved  den  gejstliges  «Sammensigen»,  « Velsignelse*  eller  « Be- 
kræftelsen, og  derfor  nægter  Kirken  jo  før  Vielsen  Ægtefolkene 
Retten  til  Samlivet.  Saaledes  ser  ogsaa  Folket  den  Dag  i 
Dag  paa  Vielsen,  og  saaledes  ogsaa  den  evangeliske  Kirke,  idet 
denne  jo  har  bibeholdt  Vielsen,  trods  det  obligatoriske  B.» 

To  Kendsgerninger  føre  tilstrækkeligt  Bevis  herfor;  for  det 
første  den  kirkelige .  Forskrift,  at  Samlivet  ikke  maa  finde  Sted, 
før  Vielsen  er  paafulgt,  og  for  det  andet  Tiltalen  til  Bruden, 
under  Vielsen,  hvilken  jo  sker  ved  hendes  Fødselsnavn  og 
«Jomfru». 

Sammenholder  man  nu  Forskriften  til  Vielsesformularen 
(« Følger  Vielsen  efter  paa  samme  Dag  som  den  borgerlige 
Ægteskabsstiftelse  eller  maa  Præsten  antage,  at  Ægtefolkene, 
skønt  den  borgerlige  Ægteskabsstiftelse  har  fundet  Sted  paa  en 
tidligere  Dag,  endnu  ikke  ere  indtraadte  i  det  ægteskabelige 
Samliv,  saa  skal  i  Regelen  Fødselsnavnet,  ikke  Ægtemandens 
Familienavn,  og,  forsaavidt  det  ellers  har  været  Skik,  Betegnelsen 
« Jomfru*  benyttes »)  med  den  Betragtning,  at  Bruden  jo  alt  ved 
den  borgerlige  Ægteskabsstiftelse  har  faaet  Mandens  Navn  og 
Retten  til  « Hustru  »-Betegnelsen,  ligger  Selvmodsigelsen  i  For- 
bindelsen af  det  obligatoriske  B.  og  den  kirkelige  Vielse  klar 
for  Dagen. 

Navneforandringen  og  Hustru-Betegnelsen  er  den  gifte  Kvindes 
Ære,  Udtrykket  for  hendes  Ret  til    fuldt  Samliv   med   den    ud- 


Digitized  by 


Google 


6o 

kaame  Mand,  og  Bestridelse  af  disse  to  er  Bestridelse  af  hendes 
Ægteskab  og  dets  retslige  Baand. 

Præstens  Tiltale  under  Vielsen  indeholder  altsaa  denne  Be- 
stridelse, der  falder  tilbage  paa  den  borgerlige  Akts  Indhold. 
<  Præsten  ignorerer  ved  Vielsen  den  just  fuldbyrdede  borgerlige 
Akt,  han  behandler  det  retslige  Ægteskabsbaand,  som  er  sluttet 
overfor  den  borgerlige  Øvrighed,  som  et  ikke-sluttet.» 

Vi  have  her  Udtrykket  for  —  ikke  en  enkelt  Præsts  individu- 
elle Opsætsighed  —  men  den  evangeliske  Kirkes  ved  sdve  Rigs- 
lovens  Kejserparagraf  beskyttede  Retsoverbevisning.  Den 
kan  ikke  anse  Ægteskabet  for  fuldgyldigt  før  Vielsen.  Idet  den 
forbyder  Ægtefolkene  det  ægteskabelige  Samliv  før  Vielsen,  er 
Meningen  denne,  at  den  nægter  dem  Retten  dertil,  eller  med 
andre  Ord :  Vielsen  er  i  Kirkens  Øjne  en  Handling  med  en  rets- 
lig eller  borgerlig  Virkning.  Thi  Navne-  og  Standsfællesskabet 
hører  til  det  borgerliges  Begreb,  og  overalt,  hvor  man  har  talt 
om  «en  kristelig  Ægteskabsstiftelse*,  har  Vielsen  haft  disse  borger- 
lige Virkninger. 

Saaledes  gør  baade  Vielsen  og  det  obligatoriske  B.  Fordring 
paa  det  samme.  Vielsen  ser  ganske  vist  ikke  den  borgerlige 
Akt  som  noget  aldeles  ligegyldigt  (saaledes  kun  den  katholske 
Vielse),  men  den  betragter  den  kun  som  Ægteskabsstiftelsens 
retslige  Forudsætning,  en  conditio  sine  qua  non  — ;  selv  vil  den 
for  det  kirkelige  Livs  Vedkommende  være  den  eneste  virksomme 
Ægteskabsstiftelse.  Men  kun  en  Ægteskabsstiftelse  er  mulig. 
Staten  betragter  den  borgerlige  Akt,  Kirken  betragter  Vielsen 
som  denne  ene  nødvendige  Ægteskabsbetingelse.  Først  efter 
Vielsen  erkender  den  det  ægteskabelige  SamUvs  Retsforhold 
som  givet:  ogsaa  den  evangeliske  Kirke  staar,  trods  sin  principielle 
Anerkendelse  af  den  borgerlige  Akt,  i  fuldstændig  Modstrid  med 
denne  Akt.  Og  her  staar  Folkets  overvejende  Flertal  paa  Kirkens 
Side.  Af  dette  Flertal  ses  der  ikke  paa  Vielsen  som  noget 
blot  betingende  for  Ægteskabet,  men  de  ønsker  og  vil  selv  have 
Vielsen. 

Folkekirken  tildeler  ikke  Bruden  Mandens  Navn  og  Stilling, 
før  Parret  er  kirkelig  viet,  og  Brudene  forlange  selv  at  blive 
tiltalte  « Jomfru »  og  under  Fødselsnavnet,  mens  det  ellers  gælder 
som  den  største  Forsmædelse  ikke  at  blive  anerkendt  som 
«Hustru».      Kirkens    Fordring    stemmer    her   fuldt    overens    med 

Menigmands  Instinkt.  Her  drejer  det  sig  derfor  ikke  om  nogle 
« Velærværdigheders »,  men  Folkeflertallets  Konservatisme,  i  Følge 
hvilken  den  borgerlige  Akt  er  en  Ægtepagt  paa  Papiret,  en 
Forretningssag,  som  man  fuldbyrder  paa  Grund  af  Statens  Tvaing. 
Og  Grunden  til  denne  baade  Kirkens  og  Folkets  Stilling  sprii^er 
let  i  Øjnene.  Saalænge  der  har  existeret  en  kristelig  Kirke, 
har  der  været  forbunden  en  kirkelig  Handling  med  Ægteskabs- 
stiftelsen.  Det  er  en  selvfølgelig  Fordring  til  en  kristelig  Livs- 
førelse, at  man  indgaar  Ægteskabet  for  Guds  Ansigt,  under 
Glids  Ord  og  Velsignelse.  Vel  har  denne  Handling  haft  for- 
skellig Form.  Den  l^lV^de  en  Giang  kun  aandeligt  Indhold,  en 
Kirkens  Velsignelse  under  Messe,  Bøn  og  Sang.  Men  derfra  gik 
selve  Trolovelseshandlingen  over  til  at  blive  en  kirkelig  Vielse, 
saaledes  at  Ægteskabet  baade  stiftedes  og  velsignedes  i  Kirken. 
Denne  Udvikling  er  foregaaet  historisk,  og  det  er  bleven  Folkets 
Retsoverbevisning,  at  til  et  ret  Ægteskab  hører  der  kirkelig 
Vielse;  en  saadan  i  selve  Udviklingen  rodfæstet  Overbevisning 
bør  ikke  rokkes  ad  vilkaarlig  Lovgivnings  Vej. 

Havde  man  nu  været  konsekvent,  maatte  man  for  at  give 
den  borgerlige  Akt  den  Ære,  som  denne  Lovgivning  hjemler 
den,  være  vendt  tilbage  til  den  gamle  Kirkes  Standpunkt: 
Vielseshandlingen  skulde  være  erstattet  af  en  blot  og  bar  Guds- 
tjeneste, der  indskrænkedes  til  at  være  en  Bønfaldelse  om  Guds 
Velsignelse  over  det  alt  indgaaede  Ægteskab;  altsaa  en  « Kirke- 
gang* af  blot  aandeligt  Indhold  uden  retslig  Karakter  og  Virk- 
ning, og  som  kunde  fuldbyrdes  lige  saa  vel  før  som  efter  det 
ægteskabelige  Samlivs  Begyndelse. 

Men  denne  Ændring  kunde  Kirken  ikke  indlade  sig  paa, 
fordi  den  da  havde  maattet  slaa  en  Streg  over  det  indre  Fremskridt 
og  den  Udvikling,  som  havde  fundet  Sted. 

Og  med  Rette.  Thi  ikke  ethvert  Ægteskab,  men  kun  det, 
som  stemmer  med  den  kristelige  Sædelov,  er  et  kristeligt  Ægte- 
skab. Denne  Lov  tillader  ikke  Ægteskab  mellem  en  kristen  og 
en  ikke-kristen,  ej  heller  med  en  fraskilt.  Kirken  har  da  i 
Vielsen  fundet  Formen  for  sin  Vaagen  over,  at  dens  Medlemmer 
kun  indgaa  kristeligt  tilladelige  Ægteskaber. 

Saalænge  den  verdslige  Øvrighed,  som  f.  Ex.  paa  Reforma- 
tionens Tid,  selv  holdt  paa  et  Ægteskabs  kristelige  Betingelser, 

kunde  Kirken  ikke  erklære  Vielsen  for  principielt  væsentlig,  men 
overlade. til  den  verdslige  Øvrighed  at  stifte  Ægteskabet. 

Men  ganske  anderledes  staar  Sagen,  naar  den  borgerlige 
Øvrighed,  som  nu|tilDags,  er  religionsløs  og  ikke  længer 
føler  sig  bunden  af  den  kristelige  Sædelovs  Fordringer.  Eften 
verdslig  Ret  kan  Ægteskab  mellem  kristen  og  ikke-kristen,  og 
mellem  fraskilte  tillades,  og  Kirken  staar  saaledes  som  Enevogter 
af  den  kristelige  Sædelighed.  .      :  v 

Dens  Hyrdestav  i  dette  Tilfælde  hedder  « Vielsen ».  Og 
havde  Kirken  ikke  haft  denne  Stav,  saa  maatte  den  finde  en, 
for  at  kunne  holde  kristelig  Tugt  overfor  sine  Medlemmers  Ægte- 
skaber, belære  dem  om  og  selv  anlægge  den  særlige  kristelige 
Maalestok  for  Ægteskabsstiftelse ;  den  maa  med  andre  Ord  fordre, 
at  ikke  blot  den  borgerlige  Akt,  men  ogsaa  Vielsen  skal  være 
Betingelse  for  Ægteskabet.  Vielsen  frembringer  ganske  vist 
ikke  det  kristelige  Ægteskab,  thi  den  er  ikke  sacramental-kraft- 
ydende,  men  den  stadfæster  Ægteskabet,  giver  Vidnesbyrdet  for, 
at  det  stemmer  med  Guds  Ord. 

Dens  Væsen  er  —  ikke  en  religiøs  Ceremoni,  —  men  en 
Anerkendelse  af  Ægteskabets  kristelige  Karakter.  Naar  da  deri 
borgerlige  Akt  i  Kirkens  Øjne  er  utilstrækkelig  til  Opnaaelse  af 
Samlivs-Ret,  maa  Kirken  fordre  borgerlig,  retslig  Virkning 
for  sin  Vielse,  fordi  den  borgerlige  og  kirkelige  Ordning  ere  ind- 
byrdes splidagtige,  og  kun  Vielsen  kan  yde  Sikkerhed,  for  at 
Retten  til  det  ægteskabelige  Samliv  stemmer  i  det  enkelte  Til- 
fælde med  den  kristelige  Sædeligheds  Love. 

Denne  Tankegang  har  da  ogsaa  givet  sig  talende  Vidnes- 
byrd i  alle  Kredse  indenfor  den  evangeliske  Kirke.  Havde 
Styrelsen  været  konsekvent  nok  til  afskaffe  Vielsen  og  erstatte 
den  med  en  « Kirkegang*,  da  vilde  der  —  og  som  ovenfor  vist 
med  Rette  —  have  rejst  sig  en  Storm  af  Uvillie  imod  Lovfor- 
slaget, ja!  Kirken  selv  havde  ikke  kunnet  —  selv  om  den  havde 
villet  det  —  afskaffe  Vielsen. 

I  Kraft  af  disse  anførte  Grunde  var  det  Kirkens  Samvittigheds- 
pligt  trods  den  borgerlige  Akt  at  bibeholde  Vielsen,  d.  v.  s.  stille 
sig  i  Modstrid  til  det  obligatoriske  B. 

Nu  er  det  indbyrdes  Forhold  mellem  de  to  Akter  klarlagt. 
Den  borgerlige  Akt  vil  være  og  er  efter  Loven  alene  ægteskabs- 
stiftende,    den    fordrer    for    den    ægteskabelige  Ret    og  Samlivet 

ingen  yderligere  Handling.  Vielsen  derimod  bestrider  den  denne 
Ret,  kan  ikke  skænke  den,  hvad  den  forlanger  —  og  den 
evangeliske  Kristne  er  saaledes  tvungen  til  i  Følge  sin  Over- 
bevisning at  vise  Statsloven  Ulydighed.  Han  kan  ikke  lade  den 
borgerlige  Akt  gælde  for  fuldkommen,  ene  tilstrækkelig  Betingelse 
for  Ægteskabs  Indgaaelse,  d.  e.  han  kan  ikke  lade  hin  gælde 
for  det,  som  Loven  hjemler  den  til.  Ikke  i  og  for  sig,  men  i 
Følge  sine  Fordringer  staar  den  borgerlige  Akt  i  Modstrid  med 
den  kristelige  Overbevisning.  « Enhver  kirkelig  Vielse  er  en 
Sapivittighedsprotest  imod  Statsloven.* 

Men  der  haves  jo  en  Sikkerhedsventil,  som  skal  forebygge 
denne  Modstrid? 

Det  er  den  bekendte  « Kejserparagraf »,  der  erklærer  den 
kristelige  Forpligtelse  til  Vielse  for  at  være  uberørt  af  Loven  om 
det  obligatoriske  B. 

Denne  Paragraf  opfylder  dog  ikke  sin  Bestemmelse;  thi  den 
fratager  ikke  den  borgerlige  Akt  nogensomhelst  retslig  Virkning. 
Trods  « Kejserparagrafen*  indtræder  jo  Retten  til  Samlivet  straks 
efter  den  borgerlige  Akt,  altsaa  just  den  Virkning,  som  Vielsen 
protesterer  inK)d.  >  Kejserparagrafen »  giver  da  kun  Beviset  for, 
at  Kirken  staar  i  Modstrid  med  den  borgerlige  Akt;  garanterer 
Kirkens  Frihed  til  at  nægte  den  borgerlige  Akt  Anerkendelse 
for  sit  eget  Omraade;  thi  Vielsens  Væsen  er  Ikke-Anerkendelsen 
af  den  borgerlige  Akt  som  fuldtvirkende  Ægteskabsstiftelsesakt. 
Saa  langtfra  raader  altsaa  « Kejserparagrafen »  Bod  paa  Ulydig- 
heden overfor  det  obligatoriske  B.,  at  den  endog  giver  Tilladelse 
til  Ulydigheden. 

Man  har  fra  visse  Sider  udtalt,  at  det  obligatoriske  B.  er 
en  liberal  Indretning,  som  frigiver  den  kirkelige  Vielse  (smlgn. 
hermed  det  danske  Forslags  Titel:  « Afskaffe  Ise  af  tvungen 
kirkelig  Vielse»). 

Men  denne  Betragtning  holder  ikke  Stik.  Det  obligatoriske  B. 
er  tværtimod  Uliberalt  og  intolerant.  Det  tolererer  ikke  den 
kirkelige  Vielse,  da  det  jo  tiltager  sig  alt,  hvad  Vielsen  fordrer 
af  retsligt  Indhold,  umuliggør  altsaa  Vielsen,  som  efter  sit  Væsen 
vil  være  —  ikke  den  eneste  —  men  dog  en  Betingelse  for  Retten 
til  ægteskabeligt  Samliv. 

Derfor  er  det  obligatoriske  B.  —  ganske  bortset  fra 
Lovgivernes    Villie    —    efter    sit    Væsen    et    Angreb    paa 


Digitized  by 


Google 


64 

kirkelig  og  kristelig  Sæd  og  Skik  og  dermed  en  Be- 
gunstigelse af  det  moderne  Hedenskab,  jal  en  ufrivillig 
Propaganda  for  dettes  Ideer. 

Det  kan  kun  være  muligt  i  Lande  med  overvejende 
katholsk  Befolkning.  Thi  der  staar  begge  Retssystemer  for  saa 
vidt  fredeligt  sammen,  som  det  ene  bliver  ignoreret  af  det  andet 
For  Staten  eksisterer  kun  den  borgerlige  Akt,  for  Kirken  kun 
den  kirkelige  Handling,  og  indenfor  hvert  System  hersker  der 
fuld  Klarhed  og  Enhed. 

Det  er  misligt  at  overføre  dette  System  paa  et  Land  med 
overvejende  evangelisk  Befolkning,  navnlig  naar  Talen  bliver  om 
Lande  med  en  evangelisk-luthersk  Kirke.  Anderledes  forholder 
det  sig  med  f.  Ex.  Skotlands  reformerte.  Den  Befolkning 
havde  vænnet  sig  til  et  ganske  formløst,  kun  borgerligt  Ægte- 
skab, ud  fra  en  independentisk,  anti-gejsthg  Sektereranskuelse 
(fra  Kromwells  Tid).  Men  den  evangel isk-lutherske  Befolkning 
stiller  et  uafviseligt  Krav  om  kirkelig  Vielse. 

Og  paa  den  anden  Side  kan  den  evangeliske  Kirke  ikke 
—  som  den  katholske  —  betragte  den  borgerlige  Akt  som  ikke- 
værende.  Fordrer  man  af  den  evangeliske  Kirke,  at  den  skal 
anerkende  det  obligatoriske  B.,  stilles  der  den  en  Fordring,  som 
den  i  Følge  sin  egen  Vielses  Væsen  ikke  kan  opfylde. 

Saalænge  den  evangeliska  Kirke  opretholder  sit  nuværende 
Forhold  til  Staten,  gives  der  ingen  anden  Løsning  i  dette 
Spørgsmaal  end:  det  facultative  borgerlige  Ægteskab. 


m. 

Det  facultative  borgerlige  Ægteskab. 

Kun  en  Handling  kan  være  ægteskabsstiftende.  Det 
obligatoriske  B.  vil  være  ægteskabsstiftende;  Vielsen  vil  det  ogsaa. 
Altsaa  maa  man  virkeligt  afskaffe  tvungen  kirkelig  Vielse  ved  at 
tillade:  enten  borgerligt  Ægteskab  uden  paafølgende 
Vielse  eller  kirkelig  Vielse  uden  forudgaav^nde  borger- 
ligt Ægteskab  o:  det  facultative  borgerlige  Ægteskab. 

Derved  skærmer  man  Statens  Interesser,  idet  ethvert  Ægte- 
skab, som  er  tilladt  i  Følge  Statsloven,  kan  stiftes  retsligt.  Og 
Kirkens  Interesser  skærmes,  idet  den  kirkelige  Vielse  da  er  rets- 

lig  og  formaar,  hvad  den  vil,  at  være  ægteskabsstiftehde.  Kriste- 
lig Sæd  og  Skik  kan  frit  bestaa  og  uhindret  udvikle  sig.  Al 
ydre  Tvang  er  forsvunden,  ingen  Tvang  til  borgerligt  Ægteskab, 
ingen  Tvang  til  Vielse.  Hvert  enkelt  Menneske  kan  uhindret 
træffe  sit  Valg.  Overfor  dem,  der  mener,  at  det  obligatoriske 
B.  kun  indeholder  en  indbildt  Tvang,  da  enhver  jo  har  Ret  til 
først  at  agte  sig  for  gift  efter  paafølgende  Vielse,  maa  det 
hævdes,  at  den  borgerlige  Akts  ægteskabsstiftende  Karakter  jo 
dog  medgiver  den  ene  Part  Ret  til  at  tvinge  den  anden  til 
ægteskabeligt  Samliv  før  eller  endog  uden  Vielse.  Tvangen  til 
det  obligatoriske  B.  bliver  altsaa  ikke  en  Tvang  til  en  Formsag 
men  til  Ægteskabsstiftelsen. 

Man  behøver  paa  den  anden  Side  ikke  at  nære  Frygt  for, 
at  det  frie  Valg  skal  befordre  religiøs  Ligegyldighed  eller  Ringe- 
agt for  Vielsen.  De  Kredse,  som  have  brudt  med  Kirken,  vil 
foretrække  den  borgerlige  Akt,  og  det  kan  kun  være  noget  godt, 
at  ingen  ydre  Tvang  fører  nogen  op  for  Guds  Alter,  «men» 
—  siger  Sohm  —  «saasnart  det  facultative  B.  bliver  indført, 
skal  njan  se,  hvorledes  Folket  i  stor  Mængde  vil  vende  tilbage 
til  den  kirkelige  Vielse. » 

Dette  Vidnesbyrd  fra  en  Mand,  som  kender  de  paagældende 
Forhold  i  Tyskland,  maa  ikke  overhøres  af  de  Folk,  som  her- 
hjemme af  kristelig  Iver  stemmer  for  det  nys  til  Folketinget  ind- 
bragte Lovforslag,  som  jo  efter  sit  Væsen  gaar  ud  paa  det 
obligatoriske  B.s  Indførelse.  «Den  borgerlige  Akt  har  ingen 
Rod  i  den  tyske  Retsbevidsthed.*  Den  har  det  endnu  mindre  i 
det  danske  Folks,  men  vil  være  en  Undertrykkelse  baade  af 
kristelig  Skik  og  national  Retsbevidsthed. 

Selv  om  derfor  Indførelsen  af  det  facultative  B.  vil  falde  ud 
til  den  kirkelige  Vielses  Fordel,  kan  man  dog  ikke  sige,  at  det 
facultative  B.  øver  Tvang,  thi  Grunden  til  dette  Udfald  er  Natio- 
nens frie  Villie. 

Fremdeles  umuliggøres  ved  en  saadan  Lov  Statslovens 
indirekte  Foragt  for  Vielsen.  Kirken  beholder  sin  Ret  og 
Orden  ubeskaaret,  og  dermed  sin  Autoritetsstilling. 

Saaledes  vilde  der  derved  gøres  et  stort  Skridt  fremad  mod 
Folkekirkens  sande  Vel  i  dens  Forhold  til  Staten;  thi  det 
facultative  borgerlige  Ægteskab  giver  Staten,  hvad  Statens  er, 
og  Kirken,   hvad  Kirkens  er. 

Til  Slutning  stiller  da  Sohm  følgende  Hovedforslag: 
« (Indenfor  det  tyske  Riges  Omraade)  kan  et  Ægteskab  rets- 
gyldigt stiftes  enten  overfor  den  borgerlige  Øvrighed  eller  over- 
for Præsten. 

Som  Forudsætning  for  det  Ægteskabs  Retsgyldighed,  der 
er  stiftet  overfor  Præsten,  tjener,  at  denne  sidste  er  statslig 
anerkendt  som  Præst  i  en  af  de  offentligt-retsligt  priviligerede 
kristne  Kirker. » 

Slutning. 

Spørgsmaalet  om  obligatorisk  eller  facultativt  borgerligt 
Ægteskabs  Indførelse  i  Norge  har  allerede  været  livlig  forhandlet 
af  Præsterne  paa  forskellige  Stiftsmøder.  Og  det  viste  sig  i 
1 896,  at  der  efterhaanden  blev  stærkest  Stemning  for  den  obliga- 
toriske Form.  «Dansk  Kirketidende»  har  da  c^saa  ladet  «en 
norsk  Stemme*  afgive  Votum  for  denne  Form. 

Vi  har  nu  ladet  en  «tysk  Stemme*  afgive  Votum  for  den 
facultative  Form,  og  vi  mener,  at,  skønt  Tysken  i  national  Hen- 
seende er  vor  Antipode,  saa  bør  der  dog  gives  større  Agt  paa 
hans  Votum  i  denne  Sag.  Kirkeretsligt  set  kan  ver  Norge  og 
Tyskland  staa  saa  nogenlunde  ens  med  de  øvrige  evangelisk- 
lutherske Lande,  saa  herud  fra  kan  deres  Votums  Værdi  ikke 
bedømmes.  Dierimod  maa  det  erindres,  at  Tyskeren  her  ikke 
blot  er  en  dygtig  Kirkeretslærd  og  en  troende  Mand,  men  tillige 
en,  som  har  gjort  E.rfaring  om,  hvad  det  obligatoriske  borger- 
lige Ægteskab  afstedkommer  for  Ulykker  gennem  « Massens » 
Fjernelse  fra  Kirken  og  dennes  Goder  og  gennem  Statens  over- 
mægtige Undertrykkelse  af  Kirkens  Fordring.  Denne  Erfaring 
har  «den  norske  Stemme»  ikke  gjort;  den  stemmer  udelukkende 
ud  fra  principielle  Anskuelser. 

Men  at  ogsaa  disse,  naar  de  styres  af  den  sande  evangelisk- 
lutherske  Aand,  ville  naa  til  den  facultative  Form,  mener  vi,  at 
Professor  Sohm  har  tilfulde  godtgjort. 

Kun  et  Fortrin  forekommer  det  os,  at  den  obligatoriske 
Form  har  fremfor  den  facultative,  naar  Talen  nemlig  bliver  om 
et  allerede  borgerligt  ægteforenet  Pars  Ønske  om  at  blive  kirke- 
ligt viet.  Et  saadant  Ønske  fremkommer  undertiden  allerede 
under   den   nuværende  Tingenes   Orden,    men  Kirkelovgivningeii 

kender  ingen  Form  for  en  saadan  «Eftervielse».  I  sligt  Tilfælde 
kan  der,  hvor  der  gives  obligatorisk  B.,  rolig  skrides  til  Vielse, 
men  rigtignok  kun  fordi  Vielsen  da  tilkendegiver  sig  som  ikke- 
ægteskabsstiftende  (det  modsatte  vilde  jo  være  en  Haan  imod 
Staten),  og  dermed  kommer  i  Modstrid  med  sit  eget  Væsen. 
Saa  dette  Fortrin  er  endda  kun  ringe. 

Harald  yensen. 


Kvitteringer. 

Undertegnede  har  siden  September  modtaget  Medlemskontigent 
fra  følgende: 

Spr.  Schak,  Kbhvn.;  Pvst.  Blume,  Tikjøb;  Spr.  Lyngby, 
Aarhus;  Ostenfeld,  Kbhvn.;  Fich,  Ramdrup  (f  96);  Danæus, 
Harridslev;  Past.  C,  Rasmussen,  Frederiksberg;  Spr.  Glahn,  Vej- 
strup; Kpl.  Bruun  Rasmussen,  Frederiksborg;  Spr.  Møtzfeldt,  Sabro 
(f.  96  og  97);  Sørensen,  Hyllested;  Hassing,  Juelstrup  (f.  96); 
Holck,  Kbhvn;  Carstensen,  Kragsbølle;  With,  Løsning;  Hansen, 
Vinding;  Momme,  Skjoldborg;  Nikolaisen,  Arnborg;  Henningsen, 
Kolby;  Pvst.  Deichmann,  Hvidbjerg;  Spr.  Lunøe,  Marie  Magdalene 
(f.  96  og  97);  Mygind,  Allerslev;  Scheel,  Vivild;  Koch,  Vejby; 
Pvst.  Neergaard,  Nordrup  (f.  96  og  07);  Spr.  Wegner,  Hvilsted  (do); 
Nørgaard,  Hals;  Ostenfeld,  Asferg;  Fritz,  Holme  (f  96  og  97); 
Kpl.  Eriksen,  Hedensted;  Spr.  Steffensen,  Munkebo  (f  97  og  98); 
Vedel,  Korup;  Valeur,  Ledøje;  Hagensen,  Holbæk;  Hjort,  Urlev; 
Trojel,  Skivholme;  Pvst.  Møller,  Ølby;  Spr.  Olivarius,  Solbjerg; 
Bartholdy,  Seest;  Hendriksen,  Skuldelev;  Pvst.  Nielsen,  Bøstrup; 
Spr.  Røgind,  Lundforlund;  Fog,  Uggerslev;  Finnemann,  Haverslev 
(f  96  og  97);  Møller,  Aerø;  Christensen,  Kristrup;  Pedersen, 
Gimming  (f.  96  og  97);  Hofman  Bang,  Vitten;  Ckristensen,  Vadum; 
Jensen,  N.  Felding;  Nielsen,  Lemvig;  Smith,  Viborg;  Ohrt,  Voer; 
Jørgensen,  Ho  (f.  96  og  97);  Rosenberg,  Kollerup;  Nyegaard, 
Hemmet  (f.  96  og  97);  Kjærgaard,  Nørhaa  (do.);  Past.  Holt, 
Kbhvn.  (f.  96);  Spr.  Lauesen,  Seem;  Petersen,  Hornbæk;  Larsen, 
Nyker  (f.  98);  Ohrt,  Voer  (f  96);  Hagensen,  Holbæk  (do.); 
Bang,  Thorstrup  (f  96  og  97);  Harboe,  Sortenip;  Thomsen,  Blid- 
strup;  Plesner,  Henne;  Andersen,  Thorsted;  Sparre,  Vejerslev; 
Lund,  Skarum. 

(Hvor  intet  andet  er  anført,  er  det  Kontigentet  for  1897.) 
Løsning  Præstegaard  d.  22  Nov.   1897. 

Enrique  With 

Kasserer. 

Paa  vort  Forlag  er  i  disse  Dage  udkommen  og  faaes  i  alle 
Boglader: 

JERUSALEM  -  Pierre  Loti 

Oversat  af  Oscar  Arlaud. 

Pris:  2  Kr.t  eleg.  indb.  j  Kr.  2j  Øre, 
I    det  nylig  udkomne    iste  Hefte  af  „Hellig  Jord"  siger  Forf.  Pastor  E. 
B la um filler  om  denne  Bog: 

cLotis  « Jerusalem »  er  fra  Skildringens  Side  en  udmærket  Bog.  Baade 
Staden  selv  og  dens  Naturomgivelser  ere  beskrevne  med  en  malerisk  Vir- 
tuositet, der  blænder  og  bedaarer.  Med  saa  fine,  saa  sarte  øg 
dog  saa  kraftige  Farver  har  endnn  ingen  forstaaet  at  give  et 
Bulede  af  de  hellige  Steder.    Bogen  er  skreven  af  en  virkelig  Digter. 

Om  Udviklingsgangen  i 

Henrik  Ibsens  Digtning 

af 

Pastor  A.  Schack. 

Pris:  s  Kr. 
Indhold:    Indledning.     Skepticismen   og   Dommen   over  den. 
Den   uægte    Idealisme.      Den   forlorne   Idealisme.     Den   selvtilfredse 
Skepticisme.     Et  Tilbagefald.     Slutning. 

«Man  maa  vide  Hr.  Schack  Tak  for  hans  særdeles  smukke  Og  lære- 
rige Bogy    der  visselig   vil   blive   modtaget  og  læst  med  Interesse  blandt 

alle,  der  interessere  sig  for  dybere  aandelige  Spørgsmaal.> 

(Morgenbladet,  Kristiania.) 
^]t%  tror  nu  ogsaa,    at  de  allerfleste  Mennesker,    som  selv  har  læst  Ibsens 
Dramaer,    vil  have  Gavn  af  at  læse  Schacks  Bog,    thi  den  Vejledning,    som 
deri  indeholdes  til  en  virkelig  poetisk  Opfattelse  af  disse  Digtninge  og  en  sammen- 
hængende Forstaaelse    af  deres  Indhold,    er   Saa  kyndig   Og   alvorlig,    at 

man  høster  et  stort  Udbytte  paa  Vejen.    Forf.  rammer  desuden 
Gang  effcer  Gang  Sømmet  paa  Hovedet  o.  s  v.» 

(Dr.  Nørregaard  i  « Tilskueren ».) 
Senere  er  udkommen  af  samme  Forf.: 

En  Efterskrift  om  Henrik  Ibsens  Digtning. 

Pris:  yj  Øre, 
Indhold:    John    Gabriel    Borkman.      Udgangspunktet    for   Be- 
dømmelsen af  Ibsens  Digtning.     Ibsens  Digterry. 

Lehmann  &  Stage, 

Løvstræde  8. 

Abonnement  paa  Bladet  —  (4  Kr.  aarlig  for  alle  Ikke- Medlemmer,  3  Kr. 
for .  Medlemmer)  —  kan  tegnes  paa  alle  Postkontorer  og  i  Bladets  Expedition, 
Helligaands  Sogns  Klokkerkontor,  Skindergade  21,  i.  Artikler  bedes  sendte 
til  Redaktøren,  Pastor  A.  Schack,  Klareboderne  3,  2.  K,  Avertissementer 
kunne  optages  i  Bladet  og  bedes  ligesom  Bekendtgørelser  sendte  til  Bladets  Eks- 
pedition. Indmeldelse  i  <den  danske  Præsteforening*  sker  til  Kassereren,  Pastor 
E.  With,  Løsning. 


København.  —  Græbes  Bogtrykkeri. 

FOR 


DEN  DANSKE  FOLKEKIRKE. 

UtIGIVET   AF 

DEN  DANSKE  PRÆSTÉFORENING. 


Nr,  4  Den  1.  Januar  1898 


Indhold:  H.  \V.  Koch:  Det  fabianske  Sarafund.  E.  With:  En  kirkelig  Udvej 
til  at  undgaa  Fraskiltes  Vielse.  Paul  Gøhre:  Masse-Fattigdommen  og 
de  Kristne  (ved  Fernando  Linderberg).  Erh.  Qvistgaard:  Tanker  til 
Overvejelse.     Tilsendte  Bøger.     Bekendtgørelser. 


Det  fabianske  Samfund.*) 

(The  Fabian  Society.) 


Enhver  ny  Bevægelse,  saaledes  ogsaa  dette  Aarhundredes 
Arbejderbevægelse,  kræver  en  vis  Tid  for  at  blive  rigtig  opfatt-et. 
Ikke  blot  fordi  der  altid  er  mange,  hvem  enhver  Forandring  er 
imod  —  «selv  om  det  var  til  det  bedre*,  som  Molbech  skal  have 
sagt;  heller  ikke  blot  —  jeg  siger  ikke  blot  —  fordi  de,  som 
sidde  ved  Magten,  aandelig  eller  materielt,  ikke  ønsker  at  dele 
den  med  andre.  Men  ogsaa  fordi  en  Bevægelse,  der  er  i  sin 
Barndom,  altid  vil  være  meget  vanskelig  at  bedømme.  Ofte  vil 
det  tilfældige  komme  til  at  se  ud  som  det  væsentlige.  Ud- 
væksterne vil  blive  taget  for  det  tilgrundliggende  —  og  det  ikke 
blot  af  dem,  som  er  mere  eller  mindre  venlige  Tilskuere;  nej, 
ganske  det  samme  vil  gælde  selve  Deltagerne  i  Bevægelsen. 
Tilmed  vil  Ansvarsfølelsen   som  Regel  vise  sig  meget  svag,    saa 


*)  Navnet  er  taget  fra  Fabius  Cunctator,  af  hvem  man  mente  at  have  lært, 
at  en  stor  Sag  kræver  Taalmodighed.  Hvor  godt  man  havde  lært  det,  vil  Læserne 
selv  skønne  af  det  følgende. 

længe  man  ingen  virkelig  Indflydelse  har,  og  Ubetænksomheden 
vækker  ny  Modstand. 

Paa  alt  dette  vil  Tiden  bøde^  mere  eller  mindre,  alt  efter 
Bevægelsens  Levedygtighed,  og.  Modstanden  svækkes,  idet  Skal- 
lerne udrenses;  hvad  der  tidligere  var  et  Partiløsen,  ender  da 
med  at  blive  Almenbevidsthedens  Eje. 

Saaledes  gik  det  med  den  store  og  betydningsfulde  Be- 
vægelse, hvormed  tredie  Stand  —  tildels  gennem  meget  blodige 
Revolutioner  —  tilkæmpede  sig  den*  politiske  Frihed.*)  Saaledes 
vil  det  gaa  med  det  va^sentlige  i  de  Krav,  som  den  4de  Stand 
i  det  19de  Aarhundredes  sidste  Halvdel  har  rejst.  At  paavise, 
hvoir  langt  vi  i  saa  Henseende  er  kommen,  at  fordele  Rét  og 
Uret  mellem  de  to  stridende  Parter,  at  vise  hvilke  Hindringer, 
der  er  ryddede  af  Vejen,  og  hvilke  man  nu  maa  væbne  sig 
imod,  dette  er  Opgaver,  der  ligger  udenfor  denne  Artikels 
Ramme.  Og  dog  vil  det  følgende  bestandig  vise  hen  imod 
dette  Problem,  heller  ikke  vil  en  direkte  Gaaen  ind  paa  det  helt 
kunne  undgaas.  Her  skal  jeg  foreløbig  kun  gøre  opmærksom 
paa  ét  Forhold,  som  imidlertid  er  af  den  største  Betydning,  hvor 
det  drejer  sig  om  Muligheden  af  en  bedre  gensidig  Forstaaelse 
mellem  Over-  og  Underklassen.  Naar  vi  nemlig  i  saa  Hen- 
seende ikke  er  naaet  videre,  end  vi  er,  da  kan  der  jo  let  paa- 
vises  forskellige  Grunde  dertil;  men  én  Ting  er  vis,  og  det  er, 
at  blandt  disse  findes  ikke,  i  hvert  Fald  herhjemme.  Beundring, 
end  åige  Begejstring  for  de  to  saakaldte  « borgerlige »  Partier: 
Højre  eller  Venstre. 

Det  er  mange  Aar  siden,  at  et  Skær  af  Idealitet  kunde 
drage  en  ung  Mand  til  den  ene  eller  den  anden  Side.  Ganske 
anderledes  overfor  Socialismen.  Da  Vægterne  sov,  var  det  den, 
der  raabte;  da  man  vilde  slaa  sig  til  Ro  med  Friheden,  rejste 
den  Kravet  om  Ligheden.  Og  Raabet  er  blevet  fulgt  af  Hand- 
ling, og  Kravet  lyder  nu  ikke  blot  fra  Agitatorernes  Tribuner; 
indenfor  selve  Bedsteborgerklassen,  som  angrebes  saa  voldsomt, 
er  der  en  stedse  stigende  Fornemmelse  af,  at  her  kommer 
noget,  som  ikke  lader  sig  afvise.  Og  «Arbejderspørgsmaalet» 
er  ikke  nu  mere  blot  den  stadige  Genstand  for  Debat,  naar  man 
efter  Middagen  er  naaet  til  Cigaren,    det  er  rykket  ind  baade  i 


*)  Kfr.  dette  Blads  Nr.  2.  A.  Schack:   Kirkens  Skyld  ligeoverfor  de  fattige. 

Rigsdagens  Sale  og  i  Kommunens  RaacL  Det  har  de  Unges 
varmeste  Interesse,  og  selv  de  ældre  kan  Jiu  tale  om  det  uden 
at  blive  heftige;  det  er  aabenbart,  at  de  tænker  sig  Mulig- 
heden af^  at  man  kan  være  Socialist  uden  at  være  enten  moralsk 
eller  intellektuelt  fordærvet.  Ja  mere  end  dette:  Vort  Forfiold 
til  Arbejderbevægelsen  er  ikke  mere  Angstens,  men  den  ængstede 
Samvittigheds.  Vi  gaar  ikke  herhjemme  i  Frygt  for  en  skønne 
Dag  at  blive  sprængt  i  Luften  af  den  blodige  Revolutions  Mænd. 
Men  vi  gaar  rundt  med  en  tyngende  Fornemmelse  af,  at  Livets 
Goder  er  saare  forskelligt  fordelt  her  i  Verden,  og  vor  Stand 
har  faaet  Broderparten.*)  Vi  kender  godt  alle  de  Ræsonnementer, 
der  kan  føres  frem  til  Forsvar  for  dette  Forhold;  men  vi  tror 
ikke  paa  dem,  og  intet  i  Verden  kan  faa  os  fra  den  Anskuelse^ 
at  det  er  Uret,  og  at  det  skal  afhjælpes,  ikke  ved  en  Godgøren- 
hed, der  i  bedste  Tilfælde  kun  er  som  en  Draabe  i  Havet,  men 
ved  sociale  Reformer.  At  saadanne  ktin  kan  gennemføres  ved  at 
tage  fra  Overklassen  og  give  til  Underklassen  —  det  er  ret  selv- 
indlysende; men  om  end  vi  alle  hænger  stærkt  ved  denne  Ver- 
dens Mammon,  saa  kunde  man  dog  vente,  i  det  mindste  inden- 
for den  kristne  Ungdom,  at  finde  dem,  hvem  dette  Hensyn  ikke 
vilde  standse ,  naar  det  gjaldt  Reformer  til  Fordel  for  deres 
ringere  stillede  Brødre.  Heller  ikke  den  socialistiske  Opfattelse 
af  Ejendomsbegrebet  kan  holde  nogen  Kristen  tilbage;  ti  den 
kristelige  Grundbetragtning  gaar  jo  ud  paa,  at  hvert  Menneske 
kun  er  Bestyrer  af  betroet  Gods.  Naar  Bestyrelsen  nu  viser  sig 
vitterlig  at  være  bleven  daarlig,  derved  at  de  stærke  har  tilrevet 
sig  stedse  mere  paa  de  svages  Bekostning,  da  kan  vi  som 
Kristne  kun  støtte  ethvert  Krav  paa  Omregulering.  Naar  end- 
videre den  gamle  liberale  Socialøkonomi  var  tilbøjelig  til  at  over- 
lade alt  til  den  « naturlige »  Udvikling  og  ofte  talte  om  økono- 
miske «Love»,  som  om  de  var  uforanderlige,  da  var  denne  Tro 
paa  Naturens  Evne  til  at  gaa  alene  kristelig  set  en  Daarskab, 
og  Socialistens  Krav  om,  at  der  er  højere  moralske  Hensyn, 
der  skal  stilles  overfor  de  rent  økonomiske,    kan    vi   kun   byde 


*)  Det  er  ikke  alene  Lady  Winterboume,  der  siger :  But  I  tell  You,  it  is  no 
laughing  matter  to  feel  that  your  heart  and  consciense  have  gone  over  to  the 
enemy.  You  want  to  feel  with  your  class  and  you  can't.  >  (Mrs.  Humphry  Ward : 
Marcella,  I.   178.  —  Tauehnitz.   1894.) 

velkommen,  og  vi  maa  føle  os  beskæmmede  ved,  at  det  er 
Socialisterne,    der  har  taget  disse  og  andre  ideale  Opgaver  op. 

Men  naar  det  nu  forholder  sig  saaledes,  hvorfor  slutter  vi 
os  da  ikke  til  Socialdemokratiet,  den  eneste  livskraftige  Sosialisme 
i  vort  Land?  Som  Kristne  føle  vi  os  mindst  af  alt  som  cSam- 
fundsstøtter* ;  Kejser  Wilhelms  Taler  om  «Trcme  og  Alter*  har 
herhjemme  ingen  Genklang  fundet.  Hvorfor  har  man  da  særlig 
i  de  kristelige  akademiske  Kredse  paa  en  enkelt  Undtagelse  nær 
holdt  sig  fjernt  fra  alle  socialistiske  Tanker?  «Jo»,  siger  man, 
« Socialismen  erklærer  Religionen  for  en  privat  Sag  !>  Men  hvem 
forskrækker  det  i  vore  Dage?  er  det  ikke  langt  snarere  noget, 
stedse  flere  Kristne  ser  henimod  med  Længsel  ?  Men  Socialisterne 
er  Fritænkere,  og  deres  Blad  angriber  stedse  Kirken.  Ja,  det 
er  sandt;  men  har  nogen  det  Indtryk,  at  Højres  eller  Venstres 
Journalistik  er  kristnet,  eller  finder  man,  at  de  vise  Forstaaelse 
eller  blot  Interesse  for  Kristendom.  Eller  tror  man,  at  den  Plads, 
som  en  Del  Blade  nu  overlade  til  kirkeligt  Stof,  vilde  bibeholdes 
en  eneste  Dag,  hvis  man  ikke  mente,  at  Partiet  støttedes  derved  ? 
Og  det  er  min  Overbevisning,  at  Tonen  i  c  Socialdemokraten* 
vilde  blive  en  anden  —  omtrent  som  den  i  andre  Blade  —  hvis 
man  ikke  der,  og  hidtil  med  god  Grund,  havde  Indtryk  af,  at 
hver  Præst  var  en  Fører  for  en  betydelig  fjendtlig  Hær. 

Jeg  skal  nu  ikke  her  fremstille  de  Grunde,  der  hidtil  for 
"iig»  og  formentlig  for  andre,  trods  al  Sympati,  har  været  stærke 
nok  til  at  holde  os  borte  fra  det  egentlige  socialdemokratiske 
Parti.  Jeg  skal  nøjes  med  at  pege  paa,  at  her  ligger  en  Opgave, 
som  kalder  paa  de  nærmeste  Slægtled:  Der  kræves  en  frygtløs 
og  sandhedskærlig  Anerkendelse  af  det  væsentlige  i  den  moderne 
Arbejderbevægelses  Krav;  men  samtidig  er  der,  som  i  enhver 
stærk  Bevægelse,  meget  -  ogsaa  i  det,  der  i  det  mindste  for 
mange  har  syntes  at  høre  med  til  det  principielle  —  der  skal 
afstrejfes  eller  rettes.  Ethvert  nyt  Forsøg  i  saa  Henseende  bør 
sikkert  modtages  med  Velvilje,  bør  vel  ogsaa  kunne  regne  paa 
Interesse  hos  dette  Blads  Læsere. 


I. 
Da  Fabiansk  Samfund  (The  Fabian  Society)  stiftedes  i  Aaret 
1883,    vilde  en   upartisk  Tilskuer   næppe   have  spaaet  det  noget 

langt,  endsige  daadrigt  Liv;  det  var  en  Flok  idealistiske  Brus- 
hoveder og  begavede  Vrøvlehoveder,  der  slog  sig  sammen  og  i 
det  næste  Aar  fik  en  Tilvækst  af  noget  tvivlsom  Værdi,  idet  en 
Mrs.  Wilson  og  flere  Anarkister  sluttede  sig  til  det  og  en  Tid  fik 
betydelig  Indflydelse.  Bernard  Shaw,  et  virksomt  Medlem  af 
F.  S.,  har  med  stor  Humor  skildret  denne  første  Tid,*)  hvor 
man  ikke  vilde  nøjes  med  mindre  end  en  hurtig  « Omordning  af 
Samfundet  i  Overensstemmelse  med  den  højeste  Morals  Krav» ; 
man  debatterede  uden  at  blinke  Spørgsmaalet  om,  hvorvidt  Penge 
skulde  være  tilladte  under  den  nye  Samfundsordning.  Ja,  et 
Medlem  udarbejdede  et  Slags  Kontrabog-System,  som  skulde 
gøre  endog  Arbejdssedler  overflødige.  «Vi  skældte  Kapitalisterne 
ud  for  Tyve,  og  imellem  os  selv  førte  vi  et  voldsomt  anarkistisk- 
revolutionært Sprog,  i  den  stille  Forudsætning,  at  Enden  paa 
vort  Felttog  —  med  dets  Feltraab :  opdrag,  agitér,  organisér  I  — 
maatte  blive  en  gevaldig  Omstyrten  af  det  bestaaende  Samfund, 
hvis  Plads  saa  skulde  indtages  af  den  fuldkomne  Socialisme  .  .  . 
hvilket  viser  —  tilføjer  Shaw  —  at  vi  hverken  vidste,  hvad 
Socialisme  eller  det  bestaaende  Samfund  var.  »**)  I  1885  kom 
det  imidlertid  til  et  Brud  med  Socialdemokratiet;  Anledningen 
var  ganske  pudsig.  Ved  Valget  til  Parlamentet  i  1885  opstillede 
socialdemokratisk  Forening  2  Kandidater  i  London.  Disse  støt- 
tedes af  Torierne,  der  dømmende  fra  det  Spektakel,  de  havde 
gjort,  ansaa  Socialisterne  for  talrige  nok  til  at  lægge  et  afgørende 
Lod  i  Vægtskaalen.  Resultatet  blev,  at  Arbejderkandidateme  fik 
tilsammen  57  Stemmer;  Valgomkostningerne  havde  været  £450, 
altsaa  hver  Stemme  havde  kostet  Torypartiet  f  8.  Fabianerne 
rasede,  dels  over  det  umoralske  i  den  hele  Forretning,  men  dels 
og  endnu  mere  over  det  ukloge  i  at  opstille  Kandidater,  naar 
man  ikke  har  sikret  sig  imod  en  Fiasko.  Før  Valget  havde 
man  troet,  at  Socialisterne  taltes  i  tusindvis  af  stemmeberettigede. 
Fabiansk  Samfund   var  den   Gang    meget  lille,    talte   vel   ca.  40 


*)  Se  Fabian  Tract.  Nr.  41:  The  Fabian  Society  etc.  1892. 
**)  Paa  et  vist  Tidspunkt  var  Revolutionen  fastsat  til  1889,  Mindeaaret  for 
den  franske.  En  Fabianer  var  saa  bekymret  for,  at  Landboerne  ikke  skulde 
komme  med,  at  han  lod  trykke  og  omdele  til  Medlemmerne  et  Forslag  om  at 
købe  en  Zigeunervogn  for  nogle  faa  Revolutionsmissionærer,  som  skulde  leve  i  den, 
»indtil  Revolutionen  kom».  Fabian  Tract.  Nr.  51;  Sidney  Wibb:  Socialism,  true 
and  false.   1894. 

Medlemmer;  deriblandt  adskillige,  der  havde  eller  senere  fik  et 
Navn  som  Arbejderledere;  saaledes  John  Burns,  Mrs.  Besant, 
Bernhard  Shaw,  Sidney  Webb  o.  fl. ;  af  senere  Medlemmer  kan 
nævnes  den  russiske  Nihilist  Stepniak  og  Digteren  og  Kunstneren 
William  Morris.  I  den  nuværende  Bestyrelse  sidder  foruden 
Shaw  og  Webb:  Tom  Mann,  Sekretæren  Edw.  R.  Pease  samt 
Præsten  Percy  Dearmer,  der  er  Sekretær  for  «The  Christian 
Social  Union »,  for  hvilken  Fabiansk  Samf.  i  flere  Henseender 
har  været  Forbilledet. 

I  Slutningen  af  80'eme  foregik  imidlertid,  tildels  under  ret 
stærke  Brydninger,  den  Forandring,  som  gjorde  Fabiansk  Sam- 
fund til,  hvad  det  er  nu.  Den  første  Paragraf  i  dets  Grundlov  *) 
lyder  saaledes:  cF.  S.  bestaar  af  Socialister.*  Dette  Ords  Brug 
er  imidlertid  i  England  saa  ubestemt,  at  det  anvendes  om  vidt 
forskellige  Standpunkter.  Men  der  fortsættes  dernæst  i  den 
citerede  « Basis »  med  Krav  paa  en  Omordning  (Reorganisation) 
af  Samfundet  ved  en  Udløsning,  saa  vel  af  Jorden  som  af  Kapi- 
talen, fra  det  private  Ejendomsforhold ;  Fordelingen  af  Samfunds- 
indtægten  bør  da  ske  udelukkende  efter  det  almene  Bedstes 
Krav.  Al  privat  Gruindejendom  tilstræbes  altsaa  ophabvet  og  al 
Afgift  til  private  (for  Brug  af  Jord)  er  utilstedelig.  Foreningen 
vil  arbejde  paa  såa  vidt  muligt  at  befordre  den  industrielle 
Kapitals  Overgivelse  til  Samfundet.  Erstatning  kan  'der  ikke 
blive  Tale  om,  men  vel  om  nogen  Hjælp  for  de  eksproprierede. 
Formaalet  søges  naaet  ved  Studium  og  Udbredelse  af  de  sociali- 
stiske Ideer.  Der  virkes  væsentlig  ved  Foredrag  Og  Flyveskrifter, 
særlig  i  Valgtider.  Samfundet  talte  i  Marts  1896  800  Medleniimer 
(mandlige  og  kvindelige),  der  alle  er  forpligtede  til' at  skaffe  sig 
selv  og  andre  Kundskab  om  de  sociale  Forhold,  samt  arbejde 
for  <<^ Socialiseringen*. 

Disse  Bestemmelser  åiger  jo  nu  saa  meget,  at  man  deraf 
kan  se,  at  Samfundet  med  Rette  gør  Krav  paa  at  kaldes  sociali- 
stisk. Man  vil  dog  have  lagt  Mærke  til,  at  i  denne  « Basis*  er 
ikke  nævnet  andre  end  de  rent  økonomiske  Forholds  Ordning, 
og  i  F.  S.s  Indberetning  til  Socialistkongressen  i  London**)  be- 


♦)  Basis  of  the  F.  S.;    The   thirteenth    annual   report  on   the   work  of  The 
F.  S.   1896. 

♦♦)  Fabian  tract.  Nr.  70.     Report  on  Fabian  Policy  etc.   1896. 

mærkes  det  udtrykkelig,  at  alle  andre  Spørgsmaal  —  om  Ægte- 
skab, Religion,  abstrakt  Økonomi  etc.  —  skal  være  Samfundet 
som  saadant  uvedkommende.  Det  er  dog  ikke  blot  ved  denne 
Begrænsning,  at  Fabianeren  afsondrer  sig  fra  den  egentlige 
Socialdemokrat,  med  hvem  han  i  Henseende  til  politiske  og 
sociale  Grundtanker  vil  være  væsentlig  enig;  Forskellen  er  her 
som  saa  ofte  ikke  saa  meget  i  Principerne,  som  i  Maaden, 
hvorpaa  man  søger  at  virkeliggøre  dem. 

Det  er  ikke  Fabianernes  Ønske  at  gøre  alle  Englændere  til 
Medlemmer  af  F.  S.,  men  derimod  at  indpode  i  dem  Sam- 
fundets Tanker;  derfor  stiller  man  sig  ikke  afvisende  overfor 
de  andre  Partier  eller  eksisterende  Samfundsforhold.  Man  akcep- 
terer  det  giVne  og  søger  at  gøre  det  bedst  mulige  ud  deraf. 
Som  der  i  alle  Samfundsforhold  findes  « socialistiske*  Begyndelser, 
saaledes  hører  « Socialisterne »  selv  jo  for  en  stor  Del  til  « Bour- 
geoisiet»  ;  med  disse  Forhold  for  Øje  er  al  Udskælden  en  Taabe- 
lighed,  om  ikke  en  Uærlighed;  ja  selv  Talen  om  « Klassekamp* 
er  en  Meningsløshed,*)  i  det  mindste  saa  længe  man  ikke  har 
afgjort,  hvor  vidt  en  saadan  Kamp  fritager  for  de  almindelige 
Samfundsforpligtelser.  De,  som  mene  dette  sidste,  høre  ikke 
hjemme  i  F.  S.,  Uge  saa  lidt  som  de,  der  mene,  at  Socialisme 
skal  indføres  yed  en  bestemt  Akt  —  revolutionær  eller  ikke. 
For  Fabianeren  er  Socialisme  noget  vordende.**) 

Derfor  sker  det  heller  ikke,  at  man  engang  kommer  til 
»den  socialistiske  Samfundsorden*  og  saa  lader  Udviklingen 
stoppe  op.  « Engelske  i3konomer  fra  det  forrige  Slægtled  var 
vante  til  at  tænke  sig  Socialisme  som  en  blot  og  bar  Utopi, 
udruget  i  forskellige  humanitetsberusede  Franskmænds  Hjærner  i 
Begj'ndelsen  af  dette  Aarhundrede.  Lige  til  vort  Slægtled  har 
det  for  enhver  social  Reformator,  Socialist  eller  Individualist, 
været  naturligt  at  lienla^ge  sine  Ideer  til.  en  ny  Samfungsorden, 
fri  for  alle  vor  Tids  Mangler.     Bellamy  ***)  er  kun  en  forsipket 


♦)  Kfr.  Uviljen  mod  sl^ord  som:  «Afskafifelge  af  Lønsystemet*,  <lige  I^n>, 
dige,  Myndighed*,  eller  Talen  om,  at  man  vil  sikre  Arbejderne  «he le  Udbyttet 
af  Arbejdet*  osv.  —  Fab.  Tract.  70.  XIII. 

**)  Each  instalment  of  Social-Democracy  wiU  only  be  a  measure  among  other 
measures,  and  will  have  to  be  kept  to  the  front  by  an  energetic  socialist  section. 
Anf.  Sted,  IV. 

***)  Forf.  til  Romanen:  Aar  2000  -:-  (Dansk  Overs.) 

Cabet,  Babæuf  eller  Campanella».  «Men»,  tilføjer  saa  den  citerede 
Forfatter,*)  « moderne  Socialister  har  lært  at  forstaa  « Evolu- 
tionen»  bedre  end  deres  Modstandere,  og  det  kan  ikke  gentages 
ofte  nok,  at  for  Socialister  er  Socialismen  ikke  en  Utopi, 
som  de  har  udspekuleret,  men  et  Princip  for  Samfun- 
d,ets  Ordning,  som  de  paastaar  er  opdaget  af  Sociolo- 
giens taalmodige  Forskere,  hvis  Arbejde  har  særtegnet 
dette  Aarhundrede.  Dette  Princip,  det  være  nu  rigtigt 
eller  falsk,  er  igennem  et  helt  Slægtled,  om  end  ofte 
ubevidst,  i  stadig  stigende  Grad  bleven  akcepteret  af 
Staternes  Styrere,» 

Det  behøves  vel  efter  dette  næppe  at  tilføjes,  at  Fabianeren 
ikke  anser  Socialismen  for  et  Universallægemiddel,  der  kan  hel- 
brede for  alle  Skader;  den  bringer  kun  Hjælp  for  det  Misforhold, 
der  er  fremkommet  paa  Grund  af  Industriens  mangelfulde  Orga- 
nisation og  en  grundslet  Fordeling  af  Eksistensmidlerne  (Tract. 
70.  XIV). 

Men  lige  saa  bestemt  man  tager  Afstand  fra  en  ældre  Tids 
naive  socialistiske  Ideer,  lige  saa  afgjort  modsætter  man  sig  alle 
Forsøg  paa  praktisk  at  løse  det  sociale  Spørgsmaal,  naar  Midlet 
ikke  fører  i  Retning  af  Socialisering.  Og  her  hjælper  det  ikke, 
at  man  i  god  Tro  pynter  sig  med  Navnet  Socialisme.**)  Naar 
Folk  drager  ud  til  Paraguay  eller  Metabele  for  at  grunde  et 
idealt  Broderskab,  da  er  det  meget  tvivlsomt,  om  man  i  saa 
Henseende  faar  Held  med  sig.  Men  det  er  aldeles  sikkert,  at 
man  ikke  derved  kan  løse  det  sociale  Spørgsmaal,  saaledes  som 
det  er  brændende  i  Europas  sammenpakkede  F'abriksbyer.  Vil 
man  derfor  drage  til  Metabele,  saa  skal  det  ikke  være  nogen 
forment;  men  for  den  moderne  Socialist  vil  sligt  kun  være  at 
betragte  som  et  Liebhaveri,  der  hverken  er  værre  eller  bedre 
end  mange  andre. 

En  langt  farligere  Form  for  falsk  Kollektivisme  er  det,  naar 
man  bevidst  eller  ubevidst  ønsker  at  gøre  Medlemmerne  af  en 
vis  Samfundsklasse  til  Ejer  af  Produktionsmidlerne.  Denne  Form 
for  « Socialisme »  er  det,  man  møder  overalt,  hvor  Raabet  lyder 
om    «Jorden    for  Jordbrugeren,    Minen    for  Minearbejderen*  osv. 


*)  Fabian  Tract.  Nr.  69.  The  difficulties  of  individualisme  by  Sidney  Webb, 
•)  Til  det  flg.     Se  Fabian  Tract.  Nr.  51. 

Denne  Tankegang,  der  beherskede  saa  mange  fra  Aarhundredets 
midterste  Menneskealder,  er  ganske  forfejlet.  Fagets  Medlemmer 
vilde  jo  i  Virkeligheden  blive  en  Slags  Aktiehavere,  der  tilmed 
kunde  hindre  udenforstaaende  i  at  faa  Adgang ;  disse  priviligerede 
Ejere  vilde  selvfølgelig,  naar  de  kom  i  Pengetrang,  afhænde 
deres  Part,  og  dermed  var  Vejen  aabnet  for  den  almindelige 
Aktie-Spekulation;  dertil  kom  saa,  at  de  forskellige  Fag  idelig 
vilde  komme  ind  paa  Omraader,  hvor  de  blev  Konkurrenter  for 
andre,  osv.*) 

Af  lignende  Art  er  den  kooperative  Bevægelse,  saaledes 
som  den  bl.  a.  forfægtedes  af  Halvtredsernes  kristelige  Socialister; 
man  ønsker  i  Stedet  for  Kapitalisten  at  indsætte  samtlige  Haand- 
værkere  som  Ejere.  Indvendingerne  er  væsentlig  de  samme  som 
ovenfor;  man  producerer  blot  med  Hensyn  paa  egen  Fordeh 
uden  i  nogen  Maade  at  være  under  Samfundets  Kontrol;  Kon- 
kurrencen vedbliver,  og  tilmed  fører  det  hele  i  Retning  af  den 
lille  Industri,  kort  sagt  baade  paa  den  ene  og  den  anden  Maade 
gaar  man  stik  imod  den  moderne  Socialismes  Tankegang. 

Derimod  er  Storen  (the  store  d:  Forraad;  Forraadshus)  og 
de  mægtige  kooperative  en-gros-Forretninger,  hvor  det  er  For- 
brugerne, der  faar  Del  i  Udbyttet,  et  Udslag  af  sund  Socia- 
lisme. Denne  gaar  jo  nemlig  ikke  ud  paa  at  hjælpe  Minearbej- 
derne, Skomagerne  eller  Skrædderne  som  saadanne;  det  er 
Samfundsborgeren,  man  vil  sikre  overfor  en  slet  Organisation  og 
Udbyttefordeling ;  vi  har  set,  at  der  i  saa  Henseende  intet  væsent- 
ligt vindes  ved  at  gøre  en  Klasse  Producenter  til  smaa  Kapitalister 
(Aktionærer)  i  Stedet  for  Nutidens  store.  Men  i  Forbrugsstoren 
er  det  ikke  den,  som  arbejder  i  Forretningen,  der  faar  Del  i 
Overskudet,  men  kun  den,  som  er  Kunde  (at  Arbejderne  i 
Praksis  vel  altid  vil  være  Kunder,  vedkommer  ikke  Sagens  Prin- 
cip), og  vel  at  mærke.  Adgangen  til  at  blive  Kunde  er 
ikke  begrænset  til  en  enkelt  Kreds  (et  Fags  Medlemmer),  som 
har  Interesse  af  at  hindre  videre  Tilgang.  Tværtimod,  alle  er 
velkomne,  jo  flere  jo  bedre;  just  herved  vise  disse  Foretagender 


*)  Denne  Kritik  er  særlig  rettet  mod  Rob.  Owen,  Anf.  St.  S.  13,  men  fra 
nyere  Tid  henvises  der  til  et  Forslag  af  Goblet  —  støttet  af  Deputeretkamrets 
Socialister  —  om  under  visse  Omstændigheder  at  ekspropriere  Kulminerne  og 
gøre  Arbejderne  til  Ejere. 

sig  byggede  paa  sunde  kollektivistiske  Grundsætninger,  i  Mod- 
sætning til  den  ovenfor  omtalte  udsondrende  kooperative  Be- 
vægelse. Men  ofte  ser  man  Folk,  som  med  stor  Iver  forfægte 
socialistiske  Anskuelser,  hæve  denne  sidste  paa  Bekostning  af 
Forbrugsstoren,  som  endnu  stadig  betragtes  med  Uvilje  af  mange, 
fordi  den  «ikke  fordeler  Overskudet  mellem  sine  Arbejdere*, 
hvad  man  betragter  som  det  eneste  « rigtig  socialistiske*. 

Vidt  forskellig  fra  den  falske  Kooperation,  men  ikke  mindre 
farlig  er  —  efter  Sidney  Webb  (anf.  St.  S.  17)  —  hvad  man 
kunde  kalde  den  industrielle  Anarkisme.  Der  er  under  vort  nu- 
værende kapitalistiske  System  saa  megen  Anledning  til  smaalig 
Tyranniseren  og  taabelig  Vigtighed  —  lige  fra  Fabriksherren  og 
ned  til  Formanden  og  Mestersvenden  —  at  man  ikke  kan  undre 
sig  over,  naar  Arbejderne  med  Længsel  ser  hen  imod  den  Mulig- 
hed, at  de  kunde  blive  deres  egne  Herrer,  selv  om  det  var 
under  nok  saa  smaa  Forhold.  Ønsket  er  berettiget  og  forstaae- 
ligt,  men  umuligt  at  opfylde  under  den  moderne  Industris  For- 
hold; enhver  Soaialist,  som  ikke  helt  har  glemt  Carl  Marx,  vil 
vide  det,  og  vil  forstaa,  at  saadanne  Ønsker  om  «at  blive  sin 
egen  Herre»  kun  er  Individualismens  gamle  Adam,  der  kommer 
op  i  en.  At  tjene  Samfundet,  er  en  Forpligtelse,  som  paahviler 
enhver,  og  Socialismen  kan  ikke  i  saa  Henseende  fritage  nogen. 
Alt,  hvad  den  kan  love,  er  at  gøre  Arbejderen  —  tilligemed 
hans  medarbejdende  Brødre  —  til  Parthavere  i  Samfundets  Pro- 
duktionsmidler, paa  hvis  Bestyrelse  han  tilmed  som  Borger  og 
Vælger  vil  faa  en  vis  Indflydelse.  Derved  maa  han  søge  at 
fremtvinge  den  bedst  mulige  Arbejdsordning ,  kort  Arbejdstid 
osv. ;  dertil  kommer  saa  Fagforeningen,  der  vil  gøre  sin  Ind- 
flydelse gældende,  naar  et  enkelt  Fag  forurettes. 

Naar  endelig  forskellige  «af  vore  socialistisk-anarkistiske Venner* 
talerom  «  Afskaffelse  af  Lønsystemet*,  saa  er  det  tit  vanskeligt,  maa- 
ske  ogsaa  for  Talerne  selv,  at  sige,  hvad  der  mene^  dermed;  men 
er  Tankegangen  den,  som  det  ofte  synes,  at  man  tror  at  kunne 
helt  afskaffe  den  enes  underordnede  Tjenen  i  Forhold  til  den 
anden,  da  lover  Socialismen  intet  af  den  Art.  Naar  der  tales 
med  Forstand  om  « Afskaffelsen  af  Lønsystemet*,  da  menes  der- 
med kun  Afskaffelse  af  det  kapitalistiske  Lønsystem,  hvorved 
Arbejderens  Løn  sædvanlig  fastsættes  uden  Hensyn  til  Værdien 
af  hans  Produktion,    eller  hvad   der  er  nødvendigt  til  Opholdet 


Digitized  by 


Google 


79 

for  ham  og  hans  Familie,  idet  Konkurrencen  bliver  det  ene- 
bestemmende.  Allerede  nu  ser  man  jo  Embedslønninger  fast- 
sættes —  ikke  efter  Tilbuddet  paa  Arbejdsmarkedet,  men  efter 
hvad  det  vil  koste  vedkommende  at  leve.  Dette  Princip  er  xiet, 
man  ønsker  udvidet  til  hele  den  industrielle  Verden.  I  Stedet 
for  af  hver  Mand  at  gøre  en  uafhængig  Producent,  der  kan  ar- 
bejde og  lade  være,  som  han  har  Lyst,  ønsker  man  at  tvinge 
enhver  legemHg  sund  til  den  direkte  Tjeneste  for  Samfundet, 
saaledes  som  han  maatte  være  tjenlig  til  og  Samfundet  have 
Brug  for.  I  Virkeligheden  er  vi  saa  langt  fra  i  den  nævnte 
Forstand  at  ville  tilintetgøre  Lønsystemet,  at  vi  meget  mere 
ønsker  at  udvide  det  til  dem,  som  nu  er  sluppen  fri  for  det, 
nemlig  Arbejdsherren  og  Rentieren.  «Hvis  en  Mand  ønsker  Fri- 
hed til  at  arbejde  eller  bestille  ingenting,  som  han  selv  finder 
for  godt,  da  kan  vi  kun  give  ham  det  Raad,  at  vandre  ud  til 
Robinson  Crusoe's  0  eller  blive  Millionær.  At  tro,  at  et  yderst 
sammensat  industrielt  Samfund  kan  holdes  oppe  uden  stræng 
Disciplin  og  en  stærk  Lydighed,  er  at  drømme,  ikke  om  Socia- 
lisme, men  om  Anarkisme. » *) 

Sammesteds  hen  hører  i  Virkeligheden  ogsaa  al  Tale  om  at 
gøre  den  enkelte  Landbo  til  Ejer  af  Jorden  (Peasant  Proprietor- 
ship),  at  gørQ  Lejehusmændene  og  Fæsterne  til  Selvejere  osv. 
Dette  er  en  fuldstændig  reaktionær  Bevægelse,  hvis  Ende  man 
forhaabentlig  snart  kan  se.**)  —  Rent  parodisk  er  det,  naar 
nogle  €  Socialister »  har  foreslaaet,  at  Provinsial-Raadet  (The 
County  Council)  skulde  opføre  Arbejderboliger,  der  saa  skulde 
udlejes  til  saa  lav  en  Pris,  at  den  blot  vilde  være  tilstrækkelig 
til  at  dække  Omkostningerne  ved  Opførelsen  og  Vedligeholdelsen ! 
«Nu  for  Tiden  finder  vi  os  i,  at  Londons  Grundejere  aarlig 
stikker    i6    Millioner   Pund    i    Lommen    for    Grunden    alene.***) 


*)  Auf.  st.,  S.  i8;  kfr.  The  impossibilities  of  Anarchisme  by  G.  B.  Shaw.  — 
Fabian  Tract.  45. 

**)  Dette  Haab  er  gaaet  i  Opfyldelse,  for  saa  vidt  som  Chamberlain  har 
ladet  sit  tidligere  Program  —  som  der  her  sigtes  til  —  falde.  Det  gik  ud  paa: 
15  Acres  Land  og  en  Ko  til  hver  Arbejderfamilie  i  Landet.  —  At  Webb  har 
Ret  i  at  betegne  saadanne  Forsøg  som  reaktionære,  fremgaar  ret  tydeligt  af  For- 
handlingerne herhjemme  om  Jordlodder  til  Husmændene.  Havde  det  kun  været 
disse,  man  vilde  hjælpe,  var  et  saa  besynderligt  Forslag  aldrig  fremkommet. 

***)  I  England  ejes  som  bekendt  ikke  blot  Landet,  men  ogsaa  Byernes  Grund 

Hvis  vi  nu  bebyggede  hele  London  med  Arbejderboliger  og 
lejede  dem  ud  paa  de  ovennævnte  Vilkaar,  saa  forærede  vi  sim- 
pelthen de  enkelte  Beboere  af  disse  Huse  den  nævnte  Grund- 
afgift (f  16,000,000),  medens  hele  Samfundet  ved  sit  Arbejde 
har  bidraget  til  den.  Nej,  en  socialistisk  Stat  eller  Kommune 
vil  kræve  den  fulde  økonomiske  Rente  for  Brugen  af  dens  Land 
og  Boliger  og  anvende  denne  Indtægt  til  Samfundets  fælles 
Bedste. » 


n. 

« Problemerne  er  ikke  nye;  de  er  end  ikke  mere  paatrængende 
end  tidligere;  men  den  nærværende  Slægt  er  mindre  tilbøjelig 
end  dens  Forgængere  til  at  slaa  sig  til  Ro  med  dens  Uløselig- 
hed .  .  .  Magten  til  at  gennemføre  Reformer  kommer 
stedse  mere  og  mere  i  Hænderne  paa  dem,  som  selv 
lider  under  de  Misforhold,  der  skal  ændres;  og  derfor  er 
det  ikke  underligt,  at  Samfundets  Omordning  har  en 
ganske  anderledes  levende  Interesse  for  vore  Dages 
Proletarpolitiker,  end  den  nogensinde  har  kunnet  have 
for  tidligere  Tiders  Universitets-Professorer  og  liberale 
Godsejere. »  I  denne  Udtalelse  (Fab.  Tract.  69,  S.  6)  har  man 
Grunden  til,  at  Fabianeren,  saaledes  som  vi  nu  har  lært  ham  at 
kende,  ikke  blot  er  Socialist,  men  ogsaa  Demokrat.  Og  ved 
Demokrati  forstaar  han  simpelthen  Statsstyreisens  Kontrol  ved 
frit  valgte  Folkerepræsentanter  (Tract.  70.  V.).  Naar  derfor  Over- 
huset er  bleven  omordnet  saaledes,  at  det  kommer  til  at  bestaa 
af  Medlemmer  fremgaaede  af  den  almindelige  Valgret,  naar  Re- 
præsentanterne —  som  det  siden  Chartisternes  Dage  bestandig 
er  krævet  —  blive  lønnede  og  en  mere  rationel  Valgmaade 
bliver  indført,  da  vil  det  britiske  Regeringsmaskineri  (Parlamen- 
tarismen) tilfredsstille  Fabianernes  Krav. 

Sidney  Webb  har  særlig  søgt,  ud  fra  Historiens  Vidnesbyrd, 
at  bestemme  den  heldigste  Form  for  en  saadan  demokratisk 
Forfatning,  saaledes  som  han  (i  November  forrige  Aar)  udviklede 


af  Godsejerne;  saaledes  ogsaa  i  London,  hvor  Husene  i  Almindelighed  er  bygget 
paa  en  Grund,  hvis  Lejemaal  gælder  for  99  Aar.  Naar  disse  er  udløbne,  tilhører 
Grunden  med,  hvad  der  staar  paa  den,  Godsejeren. 

det  i  et  Foredrag  i  F.  S.,  og  da  der  er  adskilligt  af  Interesse  i 
det,  skal  jeg  gaa  lidt  nærmere  ind  paa  det. 

Webb  gaar  ud  fra,  at  Magten  tilhører  Folket,  som  derfor  ogsaa 
maa  have  Kontrollen  med  dens  Udøvere  (Folket  er :  the  final  autho- 
rity).*)  Men  dette  betyder  ikke,  at  man  ønsker  Folkets  direkte 
Indblanding  i  Statsstyreisen.  Naar  man  saaledes  fra  socialistisk  Side 
undertiden  har  forsvaret  det  saakaldte  Referendum  d.  v.  s.,  at  man 
stadig  kræver  hele  Folkets  Afstemning,  hvor  det  gælder  større  Af- 
gørelser, da  mener  Webb,  at  man  er  inde  paa  en  falsk  De- 
mokratisme, der  er  en  Arv  fra  Tider  og  Steder  (Athen — Rom — 
Geneve),  hvor  Staten  kun  bestod  af  en  Kommune  med  Tilliggende. 
Ja,  ikke  blpt  anser  han  Referendummet  for  en  Absurditet  i  et 
stort  Land;  men  han  har  ved  indgaaende  Studier  over  Fagfor- 
eningernes Forfatningshistorie  overbevist  sig  om,  at  disse  —  be- 
lærte af  Virkeligheden  og  i  Modstrid  med  deres  oprindelige 
Teorier  —  mere  og  mere  gaa  bort  fra  de  mere  raa  Former  for 
demokratisk  Repræsentation,  hen  til  saadanne,  der  stærkt  nærme 
sig  til,  hvad  vi  kender  fra  vort  statspolitiske  Liv.  Saaledes  i 
adskillige  Jærnbanemænds  Fagforeninger,  hvor  man  vælger  « Dele- 
gerede»  (svarende  til  Parlamentet),  af  hvilke  ved  Valg  fremgaar 
de  « eksekutive »  (Ministrene);  under  dem  staar  Foreningens  « of- 
ficials»  (fagmæssigt  uddannede  Embedsmænd).**)  Men  ikke  blot 
dette,  at  man  nu  mere  og  mere  stemmer  ved  Delegerede;  nej, 
man  giver  i  stedse  højere  Grad  disse  Delegerede  større  Magt. 
Saaledes   i    Bomuldsspindernes  Fagforening  —  den,    der   af  alle 


*)  Denne  Bemærkning  gav  *bagefter  Anledning  til  en  Diskussion,  der  viste, 
at  Tilbøjeligheden  til  at  vrøvle  for  F.  S.s  Vedkommende  ikke  hører  alene  For- 
tiden til.  B.  Schaw  mente,  at  vi  ikke  skulde  fortælle  Folket,  at  det  har  den 
højeste  Magt  —  den  ligger  hos  det  « sande  Aristokrati*  (en  noget  besynderlig 
politisk  Bestemmelse).  Endnu  større  Virkning  gjorde  det,  da  en  yngre  Mand  med 
mørke  Lokker  og  drømmende  Øjne  —  man  sagde  mig,  at  han  hed  Charrington 
og  var  Skuespiller  —  med  smærtefuld  Pathos  udtalte  som  sin  Mening,  at  det  var 
<den  tavse  Mand»,  som  Carlyle  kalder  paa,  det  var  ham,  der  skulde  udøve 
Magten.  Flere  lignende  statsmandsmæssige  Indfald  fremførtes.  —  Webb  pointerede 
igen,  at  han  ansaa  Folket  for  Magtens  Kilde,  og:  saa  længe  vi  ikke  lærer  at  for- 
staa  det,  bliver  vi  aldrig  et  virkelig  demokratisk  Samfund.  Dette  er  maaske  det 
eneste  Punkt,  hvor  De  forenede  Stater  er  foran  for  England,  og  det  er  af  stor  og 
heldig  Betydning,  selv  om  Misbrug  er  uundgaaelige. 

**)  Betydningen  af  disse  « Eksperts*  fremhæver  W.  stærkt,  bl.  a.  med  Hen- 
visning til  Paris's  udmærkede  Administration,  trods  Byraadets  rabulistiske  Ka- 
rakter. 

hidtil  har  virket  heldigst  —  hvor  de  Delegerede,  et  Parlament 
paa  loo,  som  møder  regelmæssigt,  har  absolut  Myndighed,  saa 
at  de  endog  kan  forandre  Forfatningen.  I  denne  Retning  bør 
—  mener  Webb  —  Udviklingen  gaa;  «hvis  De  skal  have  et  Par 
Støvler,  vælger  De  Dem  en  Skomager,  og  viser  han  sig  ikke  at 
du,  gaar  De  til  en  anden;  men  De  begynder  ikke  med  at  give 
ham  Ordre  om,  hvorledes  han  skal  præparere  Saalelæderet ; 
ganske  simpelt  fordi  De  ikke  ved  det».  Men  helt  paa  samme 
Maade  i  det  politiske;  Vælgerne  kender  Ulemperne  og  kræver 
dem  afhjulpne.  Men  hvorledes  —  ja,  derom  mangler  de  fleste 
Ævne  til  at  danne  sig  en  begrundet  Mening ;  det  bliver  da  nød- 
vendigt at  overlade,  ikke  blot  Administrationen  —  hvad  alle  er 
^nige  om  — ,  men  ogsaa  Lovgivningen  til  dem,  som  forstaa  sig 
paa  det.  Og  skal  end  den  valgte  give  Vælgerens  Krav  Røst, 
saa  skal  han  saa  langt  fra  være  et  blot  Talerør  for  sine  Væl- 
gere, at  det  meget  mere  bør  være  ham,  der  leder  Vælgerne, 
som  paa  den  anden  Side  stadig  har  Kontrollen. 

Alt  dette  er  jo  nu  kun  Enkeltmands  Teori  —  om  end  bygget 
paa  nøje  Kendskab  til  Virkeligheden*)  —  og  jeg  vender  da  til- 
bage til  F.  S.s  Forhold  til  den  praktiske  Politik.  Skældsord  og 
Trusler,  Fraser  om  «Klassekamp»**),  « Afskaffelse  af  Løn- 
systemet»  osv.  har,  som  allerede  sagt,  for  Fabianeren  ingen 
Værd,  « Kapitalistpresse »  er  i  hans  Øjne  et  overflødigt  Ord,  da 
allé  Blade  —  socialistiske  eller  ikke  —  drives  ved  privat  Kapital, 
og  vil  de  lukke  sig  op  for  Fabianske  Anskuelser,  da  skriver 
man  lige  saa  gerne  i  Højres  som  i  Venstres.  Og  om  end  For- 
holdet ved  Valgene  er  et  noget  andet,  saa  anser  man  det  dog 
for  rigtigt,  naar  man  ikke  selv  mønstrer  nogen  nævneværdig 
Gruppe,  at  stemme  paa  den  Kandidat,  som  staar  de  kollektivi- 
stiske Ideer  nærmest,  og  det  vil  da  i  Reglen  blive  den  liberale. 
Sekretæren,  Edw.  R.  Pease,  udtalte  sig  med  stor  Uvilje  imod 
den  Valgtrafik,  det  egentlige  socialdemokratiske  Parti  (ogsaa  Tom 


*)  Sidney  Webb  er  Medlem  af  London  County  Council.  Tillige  med  sin 
Hustru  har  han  bl.  a.  skrevet  The  History  of  Tråde  Unionism  by  Sidney  and 
Beatrice  Webb. 

**)  S.  W,  tager  her  nærmest  Afstand  fra  Socialdemokraterne;  men  hvad 
vilde  han  sige,  naar  han  saa  en  ellers  vist  brav  og  forstandig  Mand  paa  Højres 
Delegeretmøde  parallelisere  Højres  Kamp,  først  med  den  vi  førte  i  1848 — 50  og 
dernæst  med  Sønderjydernes!!  (se  Dagbladet  d.  8.  Dec.    1896). 

Mann)  fulgte,  idet  man  af  Had  til  Whiggerne  støttede  Tonerne 
eller  opstillede  egne  Kandidater  i  haabløse  Kredse,  i  Stedet  for 
at  stemme  liberalt  (kfr.  Fab.  Tract.  Nr.  70 II).  Pease  mente 
ganske  vist  ikke,  at  dette  havde  haft  stor  Indflydelse  paa  Val- 
gets Udfald,  men  han  ansaa  den  hele  Taktik  for  uheldig,  ogsaa 
fordi  han,  naar  alt  kom  til  alt,  ventede  sig  mere  af  de  liberale 
■end  af  de  konservative  (kfr.  hermed  en  Ytring  af  Tom  Mann : 
det  liberale  Parti  vil,  som  det  nu  er,  være  haardt  imod  os, 
mere  maaske  end  det  konservative;  men  en  stor  Del  af  dem, 
som  nu  stemmer  liberalt,  vil  snart  tilfalde  os!). 

Men  iøvrigt  lægger  Fabianeren  nok  saa  megen  Vægt  paa 
den  kommunale,  som  paa  Statspolitiken.  «Folk  kan»,  sagde 
Sidney  Webb  i  et  Foredrag  i  Oxford*),  «leve  og  dø  uden  at 
komme  i  Berøring  med  Staten  —  undtagen  naar  de  bruger  Fri- 
mærker —  medens  de  kommunale  Forhold  ligge  os  alle  lige 
for  Næsen;  og  dertil  kommer  den  uhyre  Udvikling,  som  den 
kommunale  Styrelse  er  undergaaet,  særlig  ved  Byernes  stærke 
Vækst.  De  kommunale  Udgifter  og  Indtægter  er  for  Tiden  over 
halvt  saa  store  som  Statens;  den  aarlige  Tiltagen  er  uhyre,  og 
dog  er  Kendskaben  til  disse  Forhold  saa  ringe,  og  i  hele  den 
økonomiske  Literatur  er  et  Kapitel  hos  Mill  alt,  hvad  der 
findes.  Men  her  —  som  i  det  hele,  hvis  man  vil  tænke 
paa  at  give  Bidrag  til  Samfundsproblemernes  Løsning 
—  er  en  større  Kundskab  nødvendig,  og  at  bringe  denne 
anser  Fabianeren  foreløbig  for  sin  Hovedopgave. s> 


III. 

«Sandheden  er»,  siger  B.  Shaw  (Fab.  Tract.  41,  s.  15), 
«at  siden  Marxs  og  Lassalles  Dage  har  ingen  Socialist  ydet  Bi- 
drag for  to  Skilling  til  den  økonomiske  Tænkning  eller  gjort 
noget  Forsøg  paa  at  bringe  Socialismen  til  at  følge  med  i  Viden- 
skabens Fremskridte.  Naa,  lad  det  nu  være  sat  noget  paa 
Spidsen  —  det  er  ikke  blot  paa  hans  Vid  det  kendes,  at  Shaw 
er  Irlænder  —  saa  er  der  næppe  Tvivl  om,  at  Socialismens 
Teori    har    i    den    sidste    Menneskealder,   hvor  Partiets  praktiske 


*)  I  Manchester  College,  21.  Novbr.   1896;   formodentlig  er  baade  dette  og 
"det  ovenfornævnte  Foredrag  offentliggjort  som  « Fabian  tracts>. 

Fremgang  har  været  saa  stor,  været  i  en  betænkelig  Grad  stag- 
nerende. Man  har  kanoniseret  Marx  og  Lassalle,  har  lavet 
Dogmatik  paa  dem,  og  er  saaledes  sakket  bagud.  At  det  er 
gaaet  saaledes,  er  kun  en  naturlig  Ting;  men  det  maa  ikke 
blive  saaledes  ved,  og  navnlig  maa  man  ikke  undlade  at  lade 
sig  teoretisk  berige  af  al  den  Praksis,  som  er  bleven  vor  Tid 
til  Del  —  mange  Gange  just  paa  Grundlag  af  de  Ideer,  der 
udgik  fra  Marx,  ligesom  ogsaa  de  umaadelige  Fremskridt,  Socio- 
logien —  gennem  Læren  om  Evolutionen  —  har  gjort,  ikke  maa 
lades  ubenyttede.  En  saadan  Socialisme,  bygget  paa  hele 
vor  Tids  samfundsøkonomiske  Viden*),  er  det,  F.  S.  vil 
bringe,  og  denne  Oplysningsopgave  anser  der  for  sin 
største.  Om  den  skal  i  nogen  Grad  lykkes,  vil  selvfølgelig  i 
høj  Grad  afhænge  af,  om  der  iblandt  Fabianerne  vil  være  Mænd^ 
som  virkelig  egne  sig  til  at  være  Folkets  Lærere. 

Jeg  indser,  at  jeg  nu  ikke  længer  kan  afvise  Læserens 
maaske  flere  Gange  fremkomne  Spørgsmaal:  Men  har  disse  Fa- 
bianere  nu  i  Øjeblikket  nogen  virkelig  Indflydelse?  Eller  er  det 
blot  en  ret  talrig  Diskussionsklub  for  økonomiske  Spørgsmaal, 
om  hvilken  man  nok  kan  læse  i  Danmark,  men  som  ingen  i 
England  kender?  Eller  for  saa  vidt  de  kendes,  regnes  de  da  med 
som  Mænd  af  Faget  eller  som  Fantaster  og  Vindmagere? 

Det  er  vanskeligt  for  en  Fremmed  at  give  et  tilfredsstilende 
Svar  i  saa  Henseende  —  tænk  paa,  hvorledes  politiske  eller 
kirkelige  Partier  bedømmes,  alt  eftersom  man  er  med  eller  imod. 
Dertil  kommer,  at  et  Oplysningsarbejde  som  Fabianernes  først 
bærer  Frugt  efterhaanden.  Men  saa  meget  kan  jeg  dog  sige.  at 
Mr.  og  Mrs.  Webb  overalt  høres  med  den  største  Interesse; 
ogsaa  f.  Eks.  af  gamle  Oxforderprofessorer ,  der  ellers  ikke 
have  Ord  for  at  rende  efter  nyt.**)  Det  er  dette  elskværdige  og 
meget  ligefremme  Ægtepar,  som  bærer  F.  S.;  de  bedste  Fab. 
Tracts  ere  skrevne  af  Webb ;  ham  er  det,  som  atter  og  atter  har 
fremhævet  statistiske  Oplysninger  —  for  Vælgere  som  for  Valg- 
kandidater —  som  det  man  først  af  alt  trængte  til.  Og  medens 
han  med  sin  Hustru  studerede  Fagforeningsbevægelsen  fra  Grun- 


*)   «Socialism,  equipped  with  all  the  Culture  of  the  Age». 
**)  Oxfords  liberale  Tidende   omtalte  ham    som    <en    af    de    faa   fornuftige 
Socialister*. 

den,  udsendte  Foreningen  i  sine  Tracts  en  Række  meget  belæ- 
rende Smaaskrifter.  Som  Eksempel  paa  en  praktisk  oplysende 
PieCe  kan  nævnes  Fab.  Tract  Nr.  5:  Facts  for  Socialists,  der 
har  faaet  en  stor  Udbredelse.  Blandt  Oxfords  Studenter  var 
Interessen  mere  levende  end  just  underbygget  med  Kundskab; 
en  Debat  i  deres  Studenterforening  (The  Union)  om  <? Jordens 
Nationalisering »  var,  endog  af  en  wStudenterforhandling  at  være, 
utilladelig  tynd.  Men  Interesse  var  der  overalt,  ikke  mindst  i 
kirkelige  Kredse,  og  adskillige  Præster  gjorde  Indtryk  af  virkelig 
at  have  Forstand  paa  den  Art  Spørgsmaal.  •  Som  naturligt  er, 
havde  de  nærmest  faaet  deres  Paa  virkning  fra  den  kristelig-sociale 
Forening;  men  at  denne  delvis  har  F,  S.  til  Forbillede,  har  jeg 
allerede  omtalt.  Værd  at  lægge  Mærke  til  er  det  nu  ogsaa,  at 
trods  Rivninger  og  Modsætninger  har  F.  S.  ikke  mistet  Arbejds- 
førernes Tillid,  heller  ikke  Socialdemokraternes;  disse  er  delvis 
Medlemmer,  ja  Bestyrelsesmedlemmer  i  Foreningen.  Dette  kan 
nu  vel  tildels  ligge  i  Socialdemokratiets  ringe  Indflydelse  (og 
Stemmetal),  og  man  vil  vel  være  tilbøjelig  til  at  tro,  at  et  stærkt 
og  ikke  just  meget  frisindet  socialdemokratisk  Parti,  som  vort 
danske,  vilde  fuldstændig  afvise  Mænd  med  Webbs  Anskuelser. 
Hvad  bliver  der  —  vil  man  sige  —  tilbage  af  Socialismen,  naar 
man  opgiver  Troen  paa  Idealstaten,  Kampen  mod  Religionen, 
Haabet  paa  Omvæltningen,  Klassehadet,  Skældsordene  osv.  osv. } 
Men  man  bør  dog  ikke  glemme,  at  naar  vi  holder  os  til 
det  økonomiske,  saa  er  Forskellen  mellem  vor  hjemlige  Social- 
demokrat og  Fabianeren  ikke  nær  saa  stor,  som  mange  Menne- 
sker tro,  og  som  Partimodstandere  ofte  vil  gøre  den. 
Den  danske  Socialist  venter  ikke  en  pludselig  (revolu- 
tionær) Overgang  til  den  socialistiske  Stat;  Kompro- 
miset i  politiske  Forhold  er  fuldtud  anerkendt,  ligesom 
man  i  det  hele  bøjer  sig  loyalt  for  Forfatningen.  Æn- 
dringer ventes  kun  gennemført  ad  parlamentarisk  Vej. 
Men  heri  ligger  ogsaa  en  Opgivelse  af  ældre  Tiders 
naive  Tro  paa  en  Idealstat;  det  er  ikke  umuligt,  at  der 
blandt  vore  Socialistførere  endnu  er  Folk,  som  bevæge  sig  i  den 
Slags  luftige  Ideer.  Men  man  kan  temmelig  sikkert  gaa  ud  fra, 
at  de  yngre  gør  det  ikke ;  og  hvad  den  menige  Hær  angaar,  da 
har  den  Slags  Spekulationer  aldrig  fundet  nogen  virkelig  Tiltro  hos 
dem,    der   danne   Socialdemokratiets   Kærne,    den    dygtige,    be- 

vidste,  modne  Arbejder.*)  Derfor  kan  en  Bog  som  Richters: 
<ien  socialdemokratisk  Fremtidsstat»  mulig  bringe  en  og  anden 
forsinket  Fantast  tilbage  til  Virkeligheden,  maaske  bruges  med 
Held  under  en  Valgkampagne,  men  ikke  i  mindste  Maade  rokke 
den  forstandige  Socialist,  Menig  eller  Fører,  i  hans  Anskuelser. 
—  Hvad  angaar  Forholdet  til  det  moralsk-kristelige,  da  er  der 
jo  utvivlsomt  stadig  en  virkelig  Spænding  tilstede;  jeg  har  alle- 
rede berørt,  at  den  i  sin  nærværende  skarpe  Form  næppe  er 
naturlig;  en  nærmere  Udredelse  af  Forholdet  vilde  kræve  en 
egen  Afhandling  og  større  Kendskab,  end  jeg  i  Øjeblikket  er  i 
Besiddelse  af.  Dog  nok  herom.**)  Hvad  jeg  ønsker  at  frem- 
hæve er,  at  Forskellen  mellem  vor  hjemlige  Socialdemokrat  og 
Fabianeren  ikke  er  saa  stor,  som  mange  mener,  og  man  skal 
ikke  gøre  den  større,  end  den  er. 

Saa  vidt  jeg  kan  se,  er  Forskellen  i  det  principielle  ikke 
betydelig ;  kun  er  det  saaledes,  at  Socialdemokratiet,  i  sin  Presse 
og  paa  sine  Møder,  stadig  fører  med  sig  en  ikke  videre  heldig 
Balast  —  f.  Eks.  af  Skældsord,  undertiden  af  Trusler  — ,  som  i 
Virkeligheden  hører  hjemme  paa  et  tilbagelagt  Stadium  og  derfor 
efterhaanden  vil  blive  lagt  bort.  At  dette  vil  ske,  hænger 
sammen  med  den  voksende  Oplysning  hos  Førerne;  disse  ere 
hidtil  alle  udgaaede  af  det  jævne  Bourgeoisi;  adskillige  af  dem 
har  vist  en  betydelig  Dygtighed,  vel  navnlig  Organisationstalent; 
men  det  kan  vist  nok  siges,  at  Kundskab  var  ikke  deres  stærke 
Side.  Hvorledes  kunde  det  blive  anderledes?  Hvorledes  skulde 
de  faa  virkelige  Brugbarheder  faa  Tid  til  socialøkonomiske  Stu- 
dier, de,  som  i  en  urolig  Tid  maatte  lede  hele  Agitationen? 
Men  Uvidenhed  og  Brandtaler,  de  følges  ad  og  forsvinder  sam- 
men. Det  er  derfor  et  Skridt,  som  kunde  blive  af  virkelig  Be- 
tydning, at  Socialisterne  har  faaet  et  Medlem  ind  i  Finans- 
udvalget; dette  Medlem  vil  blive  bragt  ind  i  en  Mængde  Enkelt- 
heder vedrørende   Samfundsordningen,    som   i   højeste   Grad   vil 


*)  Se  de  utvivlsomt  rigtige  Bemærkninger  hos  P.  Gøhre:    Fabriksarbejder  i 
tre  Maaneder,  ved  Laursen,  S.   i8i. 

**)  Kfr.  Chr.  A.  Bugge:  Tidens  mest  brændende  Spørgsmaal,  S.  i8i;  Kria. 
1893-  —  I^a  det  mulig  kan  interessere  en  og  anden  at  se  dette  Spørgsmaal  be- 
handlet af  engelske  Præster,  henvises  her  til  V.  J.  M.  Wilson:  l)  The  religious 
aspect  og  2)  the  ethical  basis  of  the  labour  movement,  3)  E.  S.  Talbot:  The  re- 
ligious aspirations  of  labour,  London. 

være  ham  og  hans  Parti  til  Gavn,  idet  det  vil  forhindre  den 
Slaaen-sig-til-Ro  med  nogle  blaa  Teorier,  som  have  vist  sig  ret 
virkningsfulde  paa  Valgtribunerne  men  have  frastødt  saa  mange 
tænkende  Mennesker  og  gjort  Afstanden  mellem  os  og  Under- 
klassen unødig  stor.  At  denne  Afstand  maa  være  stedse  af- 
tagende, er  vel  enhver  rettænkendes  Ønske;  men  det  kan  ikke 
nægtes,  at  der  ikke  blot  af  Arbejderne,  men  ogsaa  af  disses 
Modstandere  ofte  har  været  talt,  som  om  det  gjaldt  at  uddybe 
Modsætningen,  og  særlig  uheldigt  har  det  været,  naar  den 
kristne  Menigheds  Ledere  har  staaet  som  de  besiddendes  Ord- 
førere overfor  de  ringere  staaende.  Dette  har  oftere  været  Til- 
fældet; nu  er  Sindene,  politisk  set,  i  Ro;  men  dette  skulde  vel 
være  en  x^nledning  for  os  til  at  tænke  Tingene  efter  paany.  Jeg 
tror,  at  under  en  saadan  Revision  af  vore  politiske  Ideer  vil 
Fabianerne  kunne  yde  os  god  Hjælp  til  baade  at  « bygge  Bro  og 
rydde  Skov»,  noget  som  visselig  endnu  tiltrænges  haardt  i  vort 
Samfund  og  er  af  saa  uomtvistelig  Betydning  for  det  Guds  Riges 
Komme,  hvorom  vi  bede  hver  eneste  Dag. 

H,    W.  Koch. 


En  kirkelig  Udvej 
til  at  undgaa  Fraskiltes  Vielse. 


I  dette  Blads  Nr.  2  har  Pastor  Ostenfeld  paa  Frederiksberg 
foreslaaet  en  Ændring  til  det  til  Folketinget  indbragte  Lovfor- 
slag om  »Afskaffelse  af  tvungen  kirkelig  Vielse ».  Denne  Æn- 
dring borttager  ganske  vist  Lovforslagets  værste  Braad.  For- 
slaget lød  jo  nemlig  paa,  at  Ægteskabet  skulde  stiftes  ved 
Parternes  Erklæring  for  Præsten  om  at  ville  være  Ægtefolk. 
Men  stiftes  Ægteskabet  alene  ved  Parternes  Beslutning  og  offent- 
lig Erklæring  om  at  ville  være  Ægtefolk,  synes  intet  at  kunne 
afvise  den  yderst  farlige  Konsekvens,  at  det  ogsaa  opløses,  naar 
Parterne  blive  enige  derom.  N.  J.  Larsen  har  i  Folketinget 
derimod  med  Rette  gjort  gældende,  at  Ægteskabet  stiftes  ikke 
blot  ved  de  paagældendes  Beslutning,    men  først  ved  en   Myn- 

dighedshandling  af  Samfundet,  enten  Stat  eller  Kirke.  I  Over^ 
ensstemmelse  hermed  gaar  PawStor  Ostenfelds  Ændring  ogsaa  ud 
paa,  at  Parternes  Møde  for  Præsten  kun  skal  være  det  indledende 
Skridt,  men  at  den  egentlige  Ægteskabsstiftelse  skal  foregaa 
bagefter,  enten  kirkelig  eller  borgerlig  efter  frit  Valg.  Ved 
denne  Ændring  vilde  altsaa  Forslaget  komme  til  at  indføre,  ikke 
obligatorisk  (tvungen),  men  fakultativ  (valgfri)  borgerlig  Ægte- 
forening. 

Men  selv  saaledes  forbedret  synes  Lovforslaget  mig  lidet 
tiltalende. 

Jeg  deler  ikke  den  Opfattelse,  at  vor  Folkekirke  er  en  blot 
borgerlig  Institution,  i  hvilken  alle  Meninger,  ja  vel  endog  maaske 
alle  Trosbekendelser  saa  vidt  muligt  skulde  kunne  bo  fredeligt 
sammen;  men  jeg  tror  efter  Matth.  28,  18  fif.,  at  Folkekirkerne 
ere  en  af  Herren  selv  villet  Form  for  Guds  Rige  iblandt  os,  i 
hvilken  alle  de  i  den  treenige  Guds  Navn  døbte  skulle  love  at 
holde  alt,  hvad  han  har  befalet  os.  Og  den  Tankegang,  der 
gaar  ud  paa  at  gøre  Folkekirken  til  en  Institution,  der  er  saa 
lidt  som  mulig  generende  for  ukristelige  Mennesker,  forekommer 
mig  ganske  ukirkelig,  i  Grunden  selvmorderisk.  Det  er  netop  i 
Anledning  af  den  foreliggende  Sag  fremhævet  (vistnok  af  Pastor 
Monrad  i  København),  at,  har  Folkekirken  kunnet  taale,  at  man 
afskaffede  Daabs-  og  Konfirmationstvangen,  kan  den  ogsaa  nok 
taale,  at  man  afskaffer  Vielsestvangen.  Men  Spørgsmaalet  er 
dog  ikke,  om  Folkekirken  kan  taale  det,  men  om  den  har 
godt  af  det.  Og  saa  synes  det  dog  rimeligt,  at  jo  færre  Lej- 
ligheder Kirken  har  til  at  faa  de  enkelte  i  Tale,  ikke  mindst  paa 
de  afgørende  Dage  i  Livet,  jo  mindre  bliver  den  i  Stand  til  at 
løse  sin  Opgave,  at  lære  de  døbte  at  holde  alt,  hvad  Herren 
har  befalet  os.  Jo  flere  af  de  fra  Fædrene  nedarvede  Skikke  og 
hellige  Handlinger  man  afskaffer,  jo  mere  svækker  man  Kirken. 
Saa  forekommer  den  gamle  Hans  Baggers  Ord  i  Fortalen  til  vor 
Alterbog  mig  at  indeholde  anderledes  kirkelig  Forstand,  naar 
han  siger:  «Det,  som  et  godt  Politi  er  for  en  velskikket  Repu- 
blik, det  samme  er  god  Skik  og  Orden  for  Guds  Kirke ».  Fri- 
hed skal  der  vel  være,  men  det  er  der  ogsaa,  naar  man  har 
Lov  til  at  være  i  eller  udenfor  Folkekirken,  som  man  vil;  men 
den  Frihed,  at  man  skal  have  Lov  til  at  indrette  sig  indenfor 
Folkekirken  ligesaa  ukirkeligt  og  ukristeligt,    som  man  vil,  fore- 

kortimer  mig  at  være  af  det  onde.  Derfor  finder  jeg,  at  den 
Ordning,  vi  nu  have  angaaende  Ægteskabsstiftelser,  at  denne 
for  Folkekirkens  Medlemmer  er  kirkelig  Vielse,  saavelsom  for 
andre  anerkendte  Trossamfund,  men  for  Personer,  der  ikke  hen- 
høre til  noget  saadant,  er  borgerlig  Ægteforening,  at  denne  Ord- 
ning er  den  principielt  kirkelig  rigtige. 

Naar  imidlertid  saa  mange  Præster  synes  at  ønske  Indførel- 
sen af  fakultativ  borgerlig  Ægteforening  indenfor  Folkekirken,  er 
Grunden  i  de  fleste  Tilfælde  sikkert  den,  at  de  derigennem 
haabe  at  blive  fri  for  kirkelig  at  indvi  Ægteskaber  (Fraskiltes 
o.  a.)  imod  deres  Samvittighed;  og  i  deres  Længsel  efter  at 
befri  deres  Samvittighed  fra  denne  Byrde,  betænke  de  saa  ikke, 
at  man  ved  denne  Forandring  let  kommer  til  at  bortkaste  Barnet 
tilligemed  det  snavsede  Badevand.  I  Virkeligheden  er  det  sik- 
kert her,  ved  Spørgsmaalet  om  Fraskiltes  Ægteskaber  og  andre 
forargelige  Forbindelser,  at  Tampen  brænder,  og  kunde  der  paa- 
vises  en  anden  Udvej  til  at  blive  fri  for  disse,  tror  jeg,  de 
fleste  Præster  iøvrigt  vilde  ønske  at  beholde  vor  Ægteskabsord- 
ning, som  den  er.  Det  er  paa  dette  enkelte  Punkt,  at  der  til- 
trænges en  Reform,  som  det  ogsaa  blev  antydet  af  Kultus- 
ministeren under  Ægteskabslovforslagets  Behandling  i  Folke- 
tinget. 

Men  hvor  findes  en  saadan  Udvej? 

Om  jeg  husker  ret,  var  det  Menighedskonventet,  der  engang 
fremkom  med  et  Andragende  om,  at  ingen  Præst  skulde  kunne 
tvinges  til  at  vie  Fraskilte  mod  sin  Samvittighed;  men  Andra- 
gendet blev,  saa  vidt  jeg  véd,  nægtet  af  Autoriteterne.  Man 
turde  ikke  give  de  enkelte  Præster  en  saadan  Frihed.  Jeg  vilde 
gerne  tillade  mig  at  pege  paa  en  anden  Udvej,  der  ikke  blot 
efter  min  Mening  er  ganske  anderledes  kirkelig  korrekt  end  Ind- 
førelsen af  fakultativ  borgerlig  Ægteforening,  men  ogsaa  er  fri 
for  det,  der  kan  have  givet  Autoriteterne  Betænkelighed  overfor 
Menighedskonventets  ovennævnte  Andragende,  og  derfor  dog 
mulig  kunde  haabes  gennemført.  Og  Forslaget  er  dette:  Det 
skulde  forbydes  Præsterne  at  vie  Fraskilte  uden  efter  Biskoppens 
Sanktion,  og  andre  forargelige  Ægteskabstilfælde  skulde 
ligeledes  henstilles  til  Biskoppens  Afgørelse. 

Hvad  vilde  derved  være  vundet?  Først  dette,  at  det  officielt 
blev  slaaet  fast,  at  Fraskiltes  Vielse  er  en  Abnormitet,   der  kun 

rent  undtagelsesvis  kan  tilstedes.  Derved  vilde  allerede  me*get 
være  vundet,  naar  det  kom  til  at  staa  klart  i  den  almindelige 
Bevidsthed.  Naar  vi  betænke,  at  vi  ikke  have  Lov  til  at  kon- 
firmere en  Dreng,  der  er  14  Dage  for  ung,  eller  konfirmere  en 
syg  Konfirmand  14  Dage  efter  de  andre  uden  efter  Biskoppens 
Tilladelse,  synes  det  dog  langt  rimeligere,  at  vi  ikke  havde  Lov 
til  at  vie  Fraskilte  uden  videre,  og  at  vi  havde  baade  Ret  og 
Pligt  til  at  henvise  andre  tvivlsomme  Ægteskabsti Ifæl de  til  Bi- 
skoppens Afgørelse.  Naturligvis  skulde  Biskopperne  saa  have 
Ret  og  Myndighed  til  overfor  Personer,  der  ikke  formentes  at 
kunne  faa  kirkelig  Vielse,  at  betyde  dem,  at  de  maatte  udtræde 
af  Folkekirken,  og  henvise  dem  til  borgerlig  Ægteforening.  Om 
denne  Ret  kunde  gives  Biskopperne  ved  en  ministeriel  Anordning, 
eller  der  skulde  en  Lov  til,  véd  jeg  ikke.  Provst  Sørensen  i 
Skanderborg  foreslog  i  sin  Tid  i  « Dansk  Kirketidende »  som  en 
praktisk  Løsning  paa  Spørgsmaalet  om  Fraskiltes  Vielse^  at  der 
paa  enhver  Bevilling  fra  Justitsministeriet  til  nyt  Ægteskab 
skulde  tilføjes:  «for  saa  vidt  de  kunne  formaa  nogen  Præst  i 
Folkekirken  til  at  vie  dem».  Skulde  en  saadan  eller  lignende 
Fremgangsmaade  kunne  bruges,  maatte  Formlen  altsaa  lyde: 
«for  saa  vidt  der  kan  erhverves  biskoppelig  Sanktion  til 
Vielse. » 

Ved  denne  Ordning  vil  for  det  andet  enhver  Frygt  for 
Præstevilkaarlighed  være  udelukket,  hvilket  man  vel  var  bange 
for  ved  Menighedskonventets  Andragende,  ligesom  det  jo  er  en 
af  de  svære  og  efter  mit  Skon  heller  ikke  uberettigede  Anker 
mod  Forslaget  om  valgfri  borgerlig  Ægteforening. 

Endelig  kan  det  vel  ventes,  at  Biskopperne  ville  kunne  tage 
ganske  anderledes  Samvittighedshensyn  end  Ministeriet.  Skulde 
nogen  her  mene,  at  det  var  for  meget  at  vente  af  vore  Bi- 
skopper, der  .hidtil  langt  mere  have  forekommet  dem  at  have 
været  Ministeriets  Tjenere  imod  Præsternes  Samvittighed  end 
Præstesamvittighedernes  Forsvarere  overfor  Ministeriet,  vil  jeg 
gøre  opmærksom  paa,  at  der  dog  er  nogen  Sandhed  i,  at  Stil- 
lingen skaber  Manden,  saa  at,  naar  Biskoppernes  Stilling  overfor 
Præsternes  Samvittighed  i  det  Stykke  retslig  bliver  en  anden,  vil 
der  ogsaa  ganske  sikkert  kunne  ventes  en  anden  Støtte  af  dem 
end  nu. 

Men  kunde  en  saadan  Ordning  ventes  gennemført?     Vilde 

vore  Biskopper  give  deres  Minde  til  den?  Der  vilde  jo  derved 
blive  paalagt  dem  adskilligt,  ret  pinligt  Arbejde  og  Ansvar.  Men 
det  forekommer  mig,  at  en  Biskop  kun  kan  ønske  at  blive  stillet 
som  den,  hos  hvem  Afgørelsen  i  vanskelige  Tilfælde  beror.  Det 
er  et  Tillidsvotum,  Menigheden  paa  den  Maade  giver  sine  Bi- 
skopper, og  jeg  mener  derfor,  at  vi  fra  den  Side  langt  snarere 
kan  vente  Medvirkning  end  Modstand. 

Men  Staten,  kan  den  tænkes  at  ville  indvillige  i  en  saadan 
Ordning.^  Jeg  véd  det  ikke.  Men  jeg  vil  dog  pege  paa  én  Ting. 
Det  kan  ikke  være  Staten  ligegyldigt,  om  den  Folkekirke,  den 
selv  understøtter  og  sanktionerer,  har  godt  eller  ondt  Rygte,  om 
den  staar  for  den  almindelige  Bevidsthed  som  en  god  og  kraftig 
Institution,  eller  som  en  i  Grunden  forældet  eller  forargelig  Ind- 
retning; og  det  kan  heller  ikke  være  Staten  uvitterligt,  at  den 
Maade,  hvorpaa  Fraskiltes  Vielse  og  andre  mildest  talt  uheldige 
Ægteskabsforbindelser  nu  finde  Sted  i  Folkekirken,  er  en  stadig 
og  efter  almindelig  Mening  berettiget  Anledning  til  Forargelse, 
hvilket  baade  Katholikerne  og  Sekterne  kun  vide  at  gøre  alt  for 
god  Brug  af. 

Men,  kunde  man  endelig  spørge,  hvad  Glæde  har  man  af 
at  drive  den  Slags  Mennesker  ud  af  Folkekirken  i  Anledning  af 
et  Ægteskab,  naar  man  saa  kan  risikere,  at  de  Dagen  efter 
mælde  sig  ind  igen?  Og  hvordan  vil  man  stille  sig  overfor  dem 
ved  Nadverbordet,  eller  naar  Talen  bliver  om  Børnenes  Daab? 
Dertil  er  at  svare:  Først:  at  Kirken  dog  i  hvert  Fald  saa  er 
bleven  forskaanet  for  al  sætte  sit  Stempel  paa  en  forargelig  og 
mod  Guds  Ord  stridende  Handling  og  har  dokumenteret  Hand- 
lingens Modstrid  mod  Guds  Ord  ved  at  lukke  Vedkommende  ud. 
Og  dette  er  Hovedsagen.  Dernæst:  at  de,  der  efter  at  være 
udtraadte  af  Folkekirken  atter  ønske  at  optages  i  den,  efter  de 
af  Ministeriet  for  ikke  længe  siden  fastsatte  Regler,  skal  have  en 
personlig  Samtale  med  deres  tilkommende  Sognepræst,  og  saa 
véd  man  aldrig,  hvad  der  kan  komme  ud  af  en  saadan  For- 
handling. Endelig:  at  dette,  at  en  Person  engang  har  indgaaet 
en  mod  Guds  Ord  stridende  Forbindelse,  ikke  nødvendig  be- 
høver for  bestandig  at  udelukke  ham  fra  Kirkens  Goder.  Der 
kan  selvfølgelig  ikke  være  Tale  om  senere  at  indvi  et  saadant 
Ægteskab  kirkeligt,  men  Missionærerne  paa  Missionsmarken  vi 
vel  heller  ikke  de  Hedninger,    der  før  deres  Optagelse  i  Kirken 

vare  gifte  paa  Hedningevis.  Men  selve  Synden  maa  kunne 
angres,  uden  at  den  indgaaede  Forbindelse  i  ethvert  Tilfælde 
atter  tør  brydes  eller  kan  forlanges  brudt,  men  maa  komme  til 
at  staa  som  noget.  Herren  har  baaret  over  med  for  Hjerternes 
Haardheds  Skyld. 

Hermed  henstilles  da  ovennævnte  Forslag  til  velvillig  Over- 
vejelse for  danske  Præster  og  andre  af  vor  Folkekirkes  Venner. 
Det  var  aabenbart  en  af  de  værste  Anstødsstene  for  vor  Folke- 
kirke, der  vilde  blive  ryddet  af  Vejen,  om  en  Reform  i  den 
foreslaaede  Retning  kunde  blive  ført  igennem. 

E.    With, 


Masse-Fattigdommen  og  de  Kristne. 

En  Prædiken  af  Pastor  Paul  Gøhre. 


Text:     Markus  8  Kap.  i. — 9.  Vers.     Bespisningen  af  de  4000. 

Det  er  et  venligt  Billede,  Dagens  Evangelium  tegner  for  os : 
Frelseren  uddelende  Brød  til  det  hungrende  Folk.  Det  er  i 
Ørkenen,  der,  hvor  der  endnu  findes  en  grøn  Plet.  Paa  denne 
lejrer  Mængden  sig,  omkring  ved  4000  i  Antal.  De  har  allerede 
været  der  i  3  Dage.  I  3  Dage  har  de  lyttet  til  Frelserens  Ord. 
Og  i  disse  3  Dage  har  han  skænket  dem  det  bedste,  han  havde 
i  sit  Hjærte.  Nu  var  Mundforraadet  til  Ende.  I  Stedet  for 
Herren  begyndte  Hungeren  at  tale.  Og  mange  havde  dog  saa 
langt  hjeml 

Da  hjælper  Herren.  Kun  med  7  Brød  gør  han  den  hungrende 
Masse  mæt.     Saaledes  beretter  Evangeliet. 

Hvilket  gribende  Billedel  Det  fortjener  at  stilles  ved  Siden 
af  de  andre,  som  viser  Højdepunktet  af  Frelserens  Liv  og  Ar- 
bejde, og  alle  er  os  uforglemmelige :  Billedet  af  Barnet  i  Krybben, 
den  tolvaarige  i  Templet,  Fristelsen  i  Ørkenen,  Mesteren  i 
Disciplenes  Kreds,  Hjælperen  ved  Syge-  og  Dødssengene,  Strids- 
manden blandt  Fjendernes  Skare,  Stiftelsen  af  Nadveren,  i 
Gethsemane  Have,  for  Pilatus  og  Raadet,  Korsfæstelsen,    til  alle 

disse  hører  ogsaa  det  ny,   uforglemmelige  Billede  af  den  til  de 
hungrende  Masser  brøduddelende  Frelser. 

Netop  for  vor  Tid  har  dette  Billede  en  særlig  Værdi.  Frem- 
for alle  trænger  vi  til  at  stille  os  dette  Billede  uforglemmelig  for 
Øje.  Ti  det  er  os  i  den  nærværende  Tid,  som  oplever  Massernes 
Nød.  Enhver  kyndig  ser  Masseelendigheden,  som  et  Kæmpe- 
spøgelse  med  hundrede  Arme  og  Ben  og  Hoveder  og  glødende, 
fortærende,  skrækindjagende  Øjne  hænger  dette  i  vort  Fædreland 
over  vore  Hoveder, 

Nu  er  Spørgsmaalet :  hvorledes  staar  vi  overfor  dette  Spøgelse  ? 
Ligegyldige.^  Letsindige.^  Med  r}^stende  Knæ,  —  med  Frygt  for, 
hvad  alt  dette  skal  føre  til?  Eljer  modige,  med  stærk  Haand, 
med  store,  levende  Hjærter,  med  haabefuldt  Sind?  Hvorledes, 
—  det  er  det  eneste  alvorlige  Spørgsmaal  —  stiller  vi  den  vakte 
Masses  legemlige,  sædelige  og  aandelige  Hunger? 

Hvorledes  kan  vi  Kristne  grundig  afhjælpe  Massenøden? 

Vi  svarer,  at  vi  kan  hjælpe 
i)  gennem   en  Hjærtets   Kærlighed,    der  virkelig  ynkes  over 

Folkets  Nød; 
2)  gennem  en  Tro,  der  er  større  end  Nøden. 


I. 

For  det  første:  Hjælp  er  mulig  gennem  en  Kærlighed,  der 
virkelig  gribes  over  Folkets  Nød. 

En  saadan  Kærlighed  havde  Jesus.  Gennem  sit  eget  Hjærte 
havde  han  hele  sit  Liv  levet  med  i  al  Smaafolks  Nød,  Den 
fattige,  den  hungrige,  den  trætte  stod  i  Midtpunktet  for  hans 
hele  Higen  og  Tragten.  For  disse  var  han  kommen  til  Verden, 
med  disse  levede  han,  med  dem  bar  han,  hvad  der  trykkede 
dem,  dem  %  gjorde  han  alt  det  gode,  som  han  formaaede.  Han 
lukkede  sig  ikke  inde  for  andre.  Ogsaa  for  rige  Folk  og 
Færisæere  var  han  tilgængelig;  lejlighedsvis  spiste  han  ogsaa 
med  dem;  han  elskede  ogsaa  dem,  Men  hans  daglige,  regel- 
mæssige, kæreste  Omgang  var  de  fattige,  de  nødlidende,  de 
smaa  Folk,  Fiskere  og  Daglejere  fra  Genesareths  Sø.  Og  derfor 
kendte  han  fuldstændig  disse  Folk,  kendte  deres  Sjæles  Sorger, 
Suk  og  Længsler.  Han  stillede  sig  paa  deres  Side,  Fra  deres 
Standpunkt  betragtede  han  Livet.     Som   deres  Kammerat,    som 

deres  Ordfører  traadte  han  ind  i  Verden.  Hvorledes  han  følte 
sig  som  en  af  disse  smaa,  som  et  med  dem,  hører  vi  i  det 
gribende  Udtryk :  « Hvad  I  ikke  har  gjort  imod  en  af  disse  mine 
mindste  Brødre,  det  have  I  heller  ikke  gjort  imod  mig». 

Ja,  netop  over  disse  Smaafolk  ynkedes  han  i  sin  dybeste 
Sjæl. 

Kære  Venner!  saaledes  skal  det  ogsaa  være  med  os.  Paa 
samme  Maade  maa  vi  dybt  i  vore  Sjæle  blive  grebne  af  Folkets 
Nød.  Naar  det  sker,  —  da  er  grundig  Hjælp  imod  Massenøden 
mulig. 

Ganske  vist,  —  nu  om  Dage  er  der  megen  Interesse  for  det 
sociale  Spørgsmaal.  Det  er  eller  var  i  det  mindste  en  Gang 
Mode  at  beskæftige  sig  noget  med  dette.  Over  alt,  i  Tide  og 
Utide  forhandler  man  om  det.  Men,  desværre,  alt  for  ofte  er 
det  kun,  fordi  man  finder  det  interessant  og  tidsmæssigt,  fordi 
Aviserne  skriver  derom,  fordi  man  dog  ogsaa  bør  vide  noget. 
Meget,  meget  ofte  bliver  Hjærtet  under  alt  det  koldt;  der  er 
ingen  Kærlighed,  ingen  virkelig  Hjærtets  Ynk  over  Nøden. 

Men  kære  Venner,  saavidt  maa  det  komme  med  os,  at  vi 
i  vor  Sjæls  Dyb  finder  det  utaaldigt  at  vide,  at  Fraadseri  og 
Hunger  bor  i  den  samme  Gade,  at  Overflod- og  Mangel  findes 
i  det  samme  Hus.  Vi  tør  ikke  være  rolige,  naar  vi  hører,  at 
Tusender  af  Skolebørn  hverken  har  Frokost  eller  Middagsmad^ 
at  Hunger  driver  selv  kristne  Piger  til  at  sælge  sig  selv.  Vi 
bør  ikke  kunne  sove  rolige,  naar  vi  tænker  paa  de  :  Tusender 
ufrivillige  arbejdsløse,  paa  Svindsoten  i  Arbejderkasserneme,  paa 
Bømedødeligheden  i  Industriegnene. 

Man  kan  jo  slet  ildce  beskrive  alt  dette,  som  er  indesluttet 
i  Massearmoden. 

Luk  selv  Øjnene  op,  —  men  lad  det  være  Kristi  Kærligheds 
Øjne.     I  vil  da  paa  en  Gang  selv  se  det  altsammen,  .j 

Men  da  bliver  det  forbi  med  dét  behagelige  Liv.  >  Angsten 
og  Smerten  over  den  Nød^  I  skuer,  vil  og  maa  rj^te  eder  saa- 
ledes, at  I  derefter  ikke  kender  nogen  anden  Tanke  end  denne; 
hjælp!  hjåelp!  intet  andet  Arbejde  udfører  end  dette!  Tænke  og 
atter  tænke  over,  hvorfra  denne  Nød  kommer,  paa  hvilken  Maade 
det  er  muligt  at  hjælpe. 

Da  ynkes  I  over  Nøden.  SaaVidt  maa.  alle  vi  kristne  kommej 
—  eller  ved   den  levende  Gud  vi  ere  ikke  kristne.     Han,  hvem 

der  har  denne  Kærlighed,  er  det.  Alle  andre  er  det  ikke,  lad 
dem  hænge  nok  saa  ivrige  ved  Kirker  og  Dogmer  og  vaage 
over  disse.  Kun  naar  en  saadan  Kærlighed  bliver  levende 
iblandt  os,  har  vi  Mulighed  for  grundig  at  afskaffe  Massearmoden 
i  Fremtiden. 


n. 

For  det  andet  kræve$:  en  Tro,  der  er  stærkere  end  Masse- 
nøden. Denne  Tro  havde  Disciplene  heller  ikke  i  det  Øjeblik, 
Herren  vilde  bespise  de  4000.  De  spurgte:  Hvorfra  tager  vi 
Brød  her  i  Ørkenen,  hvor  alle  vore  Midler  er  forbi.  Saaledes 
spørger  ogsaa  mange  i  vore  Dage  ligeoverfor  vore  Dages  Nød. 
Ja,  endog  de  bedste,  de  ærlige  Kristne  med  de  aabn«,  kærlige 
Øjne,  med  de  varme,  kærlige  Hjærter  spørger  saaledes.  For  at 
hindre  denne  Nød  har  de  Aar  ud  og  Aar  ind  givet  den  ene 
Gave  efter  den  anden  og  ofte  slet  ikke  givet  sparsomt/  naar 
Nøden  bankede  paa  deres  Dør.  Disse  gode  Mennesker  giver  og 
giver.  Men  de  ser  ikke  desto  mindre,  at  Nøden  langt  fra  at 
blive  mindre  tværtimod  bliver  større.  Med  selve  Velgørenhedens 
Millioner  vbxer  Trangen.  Hjærtet  bliver  derfor  modløs.  Ti, 
hvorledes  skal  vi  da  hjælpe?  Det  ser  jo  ud,  som  om  det  alt  er 
omsonst.  De  hører  vel  ikke  op  med  at  hjælpe,  men  de  gør  det 
med  vemodig,  forsagt  Sind.  I  det  højeste  trøster  de  sig  med  det 
fuldstændig,  falsk  forstaaede  Ord  af  Herren :  fattige  har  I  al  Tid 
hos  eder,  — denne  er  den  evige  Lod  paa  Jorden.  Det  kommer 
alt  derfra,  at  de  ingen  Udvej  ser. 

Men  saaledes  bør  det  ikke  være.  Det  er  Vantro,  Forsagt- 
hed. Gud  tillod  Massenøden  at  voxe,  for  at  vi  skulde  finde  de 
til  dens  Overvindelse  nye  Veje. 

En  uhyre  Opgave!  Men  det  er  den  Opgave,  Gud  har 
stillet.  Gud,  som  sender  Kærligheden  til  de  lidende  i  vore 
Hjærter.  Netop  derigennem  stiliei^  han  Opgaven.  Og  derfor 
maa  vi  løse  den.  Giver  vi  Afkald  derpaa,  saa  svigter  vi.  Da 
er  vor  Tro  lille  og  svag,  mindre  og  svagere  end  Nøden.  Saa- 
ledes var  det  dengang  med  Disciplene,  Men  saaledes  bør  det 
ikke  igen  være  med  os.  Vi  skal  ikke  fæste  vort  Blik  paa 
Disciplene,  ifien  paa  Herren.  Hans  Tro  paa  Guds  Kraft  i"  hans 
Haand  og  Hjærte  var  større  end  de  4000's^  Hunger.     Og   vor 

Tro  paa  Guds  Kraft  i  vore  Hjærter,  Hænder  og  Hoveder  maa 
være  større  end  Massenøden,  da  vil  vi  ogsaa  gennem  Troen 
kunne  overvinde  denne.  Og,  ved  den  levende  Gud,  vi  vil  da 
ogsaa  kunne  gøre  Undere  ligeoverfor  den  nærværende  Nød,  som 
Jesus,  efter  Bibelens  Beretning,  gjorde  det  overfor  de  4000.  Som 
de  7  Brød  mangfoldiggjorde  sig  i  Jesu  Haand,  saaledes  kan 
ogsaa  Livsmidlerne  i  vore  Hænder  mangfoldiggøre  sig  saaledes, 
at  vi  alle  kan  blive  mætte  og  lykkelige,  naar  vi  kun  har  Tro 
og  sætter  alle  Kræfterne  ind  derpaa. 

Ti  vi  i  den  nærværende  Tid  er  trods  alt  en  velsignet  Slægt. 
Vi  har  tvungen  Naturens  Kræfter  ind  i  vor  Tjeneste.  Vi  har 
gjort  os  baade  Vinden  og  Vandet,  Ilden  og  Dampen  under- 
danige. Vi  har  gennem  disse  Kræfter  i  Maskinernes  Form 
skaffet  os  Millioner  af  Tjenere  og  Slaver.  Efter  den  overleverede 
Ordning  tjener  disse  Millioner  imidlertid  kun  faa  Herrer.  Velan, 
—  da  maa  vi  gennem  strængt  Arbejde,  baaren  af  inderlig 
Kærlighed  til  de  nødlidende,  omdanne  denne  Ordning  saaledes, 
at  de  ny  Jærnslaver  ogsaa  kommer  til  at  tjene  den  øvrige  Del 
af  Folket,  de  arme  og  svage.  Nye  Millioner  Jærnslaver  maa 
maa  tages  i  Tjeneste.  Hver  Maskine  kan  frembringe  Hundrede 
ny.  Tager  vi  alle  disse  Kræfter  i  Tjeneste  for  de  forarmede, 
vil  selve  Massearmoden  lidt  efter  lidt  forsvinde.  Da  handler 
vi  efter  Kristi  Vilje.  Da  gør  ogsaa  vi  Undere,  som  han  har 
gjort  det,  og  som  han  vil,  at  vi  ogsaa  skal  gøre  det:  Undere 
af  den  forbarmende  Kærlighed,  der  tager  den  hele  Verden  i 
Tjeneste  til  alle  trængendes  Vel. 

Ved  Fernando  Linder ber g. 


Tanker  tU  Overvejelse. 


Ved  at  læse  en  Artikel  i  « Nationaltidende »  for  denne  Maaned 
om  Lærerstandens  Brandforsikring,  hvori  der  bl.  a.  oplyses,  at 
denne  Kasse,  der  har  existeret  i  17  Aar  og  nu  tæller  3 — 4000 
Medlemmer,  foruden  at  nøjes  med  den  biUige  Præmie  af  6  Øre 
pr.  100  Kr.,  endog  givet  et  godt  Overskud  —  ved  at  læse  dette, 
steg   det  Spørgsmaal,    som   ikke  var  nyt  for  mig,    op   hos   mig 

med  fornyet  Kraft:  Hvorfor  gøre  vi  Præster  ikke  det  samme 
som  Lærerne,  især  nu  vi  have  faaet  en  Forening,  der  paa  sit 
Program  ogsaa  har  sat  Præsternes  økonomiske  Stilling. 

Der  klages  i  vore  Dage,  og  vel  med  god  Grund,  atter  og 
atter  af  Præsterene  over  deres  daarlige  økonomiske  Kaar,  men 
hvorfor  søge  vi  saa  ikke  paa  enhver  lovlig  og  god  Maade  at 
forbedre  vore  Kaar  bl.  a.  ved,  som  Lærerne  forlængst  have 
gjort,  at  danne  en  særlig  Brandforsikring  for  Præstestanden, 
hvorved  der  sikkert  aarlig  vil  kunne  spares  flere  Tusinde  Kroner 

—  Penge,  som  nu  gaa  i  de  store  Brandaktieselskabers  Lomme, 
som  Procenter  til  Aktionærerne.  —  En  saadan  Brandforsikring, 
der  kom  til  at  omfatte  alle  eller  vel  Størsteparten  af  Danmarks 
ca.  1600  Præster,  og  som  bestyredes  helt  eller  delvis  gratis, 
vilde  kunne  nøjes  med  en  langt  ringere  Præmie,  end  vi  nu  maa 
give.  og  dog  yde  lige  saa  stor  Betryggelse  som  de  store  Assurance- 
selskaber. 

Mod  dette  mit  Forslag  vil  der  vel  sagtens  rejse  sig  flere 
Indvendinger,  først  den,  at  det  kun  vil  have  liden  eller  slet  ingen 
Betydning  for  Præsternes  økonomiske  Stilling,  den  Forskel,  der 
vil  blive  mellem,  hvad  vi  svare  nu  i  Assurancepræmie  og  hvad 
vi  ville  komme  til  at  svare  i  en  Brandkasse  for  Præstestanden 
alene.  Hertil  vil  jeg  svare:  Lad  det  kun  være  lidet,  der  spares 
herved  for  den  enkelte,  saa  vil  det  dog  for  hele  Standen  være 
en  stor  Sum  Penge,  der  tilmed  unødvendig  gives  ud  og  « Smuler 
er  ogsaa  Brød».  Fordi  vi  ikke  strax  kan  opnaa  de  store 
økonomiske  Forbedringer  for  Præsterne,  bør  vi  derfor  ingenlunde 
forkaste  de  smaa.  —  Som  en  anden  Indvending  kan  tænkes  den, 
at  der  jo  allerede  findes  en  saadan  Brandforsikring  for  Præsterne 
i  Sjællands  Stift,  og  hvorfor  benyttes  den  da  ikke  mere,  end  den 
gør,  hvis  der  virkehg  var  Trang  for  en  saadan.  Hertil  vil  jeg 
svare:  Rent  bortset  fra,  at  en  saadan  Brandforsikring  ikke  bør 
være  for  et  enkelt  Stift  alene  —  hvorved  den  i  øvrigt  ogsaa  let 
bliver  for  dyr  —  men  bør  komme  hele  Standen  for  hele  Landet 
til  Gode,  saa  har  denne  Brandforsikring,  som  for  Tiden  findes 
her  i  Stiftet,  den  store  Fejl,  at  der  kun  maa  assureres  for  ind- 
til 12,000  Kr.  i  den  for  hver  enkelt,  en  Sum,  der  for  en  stor 
Del  Præster  især  dem,  der  have  Avling,  er  alt  for  lille,  hvorfor 
mange,    om  end  de  gerne  vilde,    ikke  kan  benytte  sig  af  den. 

—  Og  endnu  en  tredje  Indvending:     Hvordan  skulle  vi  Præster 

kunne  administrere  en  saadan?  saa  vil  jeg  blot  dertil  sige:  Kan 
Førstelærer  Holm  i  Bjerge  nu  paa  17.  Aar  styre  Lærernes  Brand- 
kasse, som  tilmed  omfatter  3  å  4CXX)  Medlemmer,  saa  kan  der 
vel  ogsaa  blandt  Præsterne  findes  en,  der  kan  gøre  det  samme. 
— -  At  der  kan  gøres  endnu  flere  og  maaske  langt  vægtigere. 
Indvendinger,  tvivler  jeg  ikke  om,  men  jeg  er  endnu  mere  for- 
visset om,  at  dette  er  et  Foretagende,  der  trods  alle  Indvendinger 
baade  kan  og  bør  realiseres. 

Haabende  nu,  at  disse  « Tanker  til  Overvejelse »  maa  finde 
Genklang  hos  mange  af  mine  Embedsbrødre  samt  hos  den  ærede 
Bestyrelse  og  lede  til  et  Foretagende,  der  maa  blive  et  Led, 
om  end  kun  et  ganske  lille,  i  den  Række  af  Foretagender,  der 
maa  tjene  den  danske  Præstestand  til  Nytte  og  til  Forbedring 
af  dens  økonomiske  Kaar,  tegner  jeg  mig 

ærbødigst 

Erh.  Qvistgaard, 

Rorup  Præstegaard  pr.  Lejre.     November   1897. 


Tilsendte  Bøger. 

H,  Martensen- Larsen:  Om  den  gammeltestamentlige  Aabenbaring. 
(Gyldendalske  Forlag.     37  S.) 

Edv,  Blaumilller:  Hellig  Jord,  Rejsebilleder  fra  Palæstina.  Dette 
Værk  udkommer  i  ca.  20  Hæfter  å  50  Øre,  med  100  Illustrationer; 
og  efter  de  udkomne  to  Hæfter  at  dømme  synes  det  at  skulle  blive 
et  Værk,  som  det  vil  være  en  Glæde  baade  at  læse  og  at  eje. 

Alexander  Vinet:  Udvalgte  Breve  fra  og  til  ham.  Brudstykker 
af  hans  Dagbøger.     Oversatte  af  W.  F.  de  Coninck.     243  S. 

Vinet  var  som  bekendt  ikke  alene  en  betydelig  Aand,  men  tillige 
og  fremfor  alt  et  stort  Menneske;  og  naar  hans  Skrifter  endnu  50  Aar 
efter  hans  Død  læses  og  skattes  i  den  Grad,  som  Tilfældet  er,  saa  er 
Grunden  ikke  alene  den,  at  han  var  en  talentfuld  filosofisk,  æsthetisk 
og  religiøs  Forfatter,  men  tillige  den,  at  man  næsten  altid  igennem 
disse    Skrifter   føler   sig    i    nær   Berøring   med    et   dybt,    ydmygt    og 

sjælden  udviklet  kristen  Menneske.  Naar  Heiberg  i  «En  Sjæl  efter 
Døden »  taler  om  Digtere,  hvis  Værker  gaa  til  Himlen,  medens  de 
selv  gaa  til  Helvede,  og  derved  peger  paa  den  sørgelige  Splid, 
som  desværre  ofte  hersker  mellem  en  Forfatters  Værker  og  hans 
Personlighed,  saa  er  Vinet  et  Exempel  paa  det  modsatte,  et  Ex- 
empel  paa  en  forunderlig  skøn  Harmoni  mellem  Forfatteren  og  Men- 
nesket; og  netop  dette  er  vistnok  en  Hovedaarsag  til  den  Tiltræknings- 
kraft, hans  Værker  have  øvet  og  endnu  øve  paa  de  forskelligste 
Mennesker.  De,  som  saaledes  gennem  Vinets  Skrifter  have  lært  at 
kende  og  elske  Mennesket  Vinet,  de  ville  næppe  undlade  at  læse 
hans  nu  udkomne  Breve,  og  de  ville  finde  rigelig  Bekræftelse  paa, 
at  de  ikke  have  taget  fejl  af  Manden. 

A,  Schack. 

Pierre  Loti:  Jerusalem,  oversat  af  Oscar  Arlaud.  (Leh- 
mann &  Stages  Forlag.) 

Man  kan  ikke  finde  nogen  bedre  Type  paa  en  moderne 
« søgende  Fritænker »  end  den  franske  Digter  Pierre  Loti.  Derfor 
har  hans:  « Jerusalem«  saa  stor  Betydning,  ogsaa  for  troende  Kristne. 
Han  interesserer  os  ikke  mest  paa  Grund  af  sin  poetiske  Malerkunst, 
fjærn  fra  Realismens  minutiøs-kedelige  Nøjagtighed  i  Skildringen, 
lige  saa  fjærn  fra  al  kritikvækkende  Aandelighed;  hans  Poesi  er  ren 
og  dog  farvemættet,  som  Naturen  er  det.  Det  er  heller  ikke 
Stemningerne,  saa  fine  og  enkle,  han  kan  fremtrylle  dem,  —  men 
det  er  den  moderne  Skeptiker- Aands  Famlen-omkring  mellem  Kristen- 
dommens totusindaarige,  aldrig-ældede  Sandheder  og  Minder,  der 
interesserer  os. 

Saa  varligt  andagtsfuldt  og  samtidigt  halvt  ironisk,  med  Taarer 
i  Øjnene  samtidigt  med  et  tilbagetrængt  Godladenhedssmil  vandrer  han 
om,  søgende  Freden,  Sjælehvilen  fra  de  hellige  Steder. 

Der  maa  dog  ské  noget,  mener  han,  men  hans  Sjæl  er  ørkes- 
løs tom.  Han  mangler  Villien.  Og  tilsidst  tager  han  Afsked  med 
de  hellige  Mindesteder,  bedrøvet  men  tom. 

For  at  benytte  et  af  hans  egne  Udtryk  i  en  anden  Sammen- 
hæng: Kristendommen  er  og  bliver  for  ham  som  « gammelt,  pragtfuldt 
Brokade,  der  endnu  holder  sammen,  men  som  man  næppe  tør 
røre  ved.» 

Han  tør  ikke  røre  ved  det,  —  af  Frygt  for,  at  det  herlige 
Smykke  skal  smuldre  hen.  —  Havde  han  blot  turdet,  da  havde  han 
oplevet,  at  det  er  uforgængeligt,  som  Kristus  selv. 

H,  L 

,  Kvitteringer. 

Foruden  de  pr.  Postopkrævning  modtagne  Beløb,  hvorfor  Kvittering 
medfulgte,  er  siden  sidste  Bekendtgørelse  Medlemskontingent  mod- 
taget fra  følgende: 

Bøggild,  Nørresundby;  Schaarup,  Obbekjær;  Paludan,  Sindbjerg; 
Schaarup,  Obbekjær  (f.  96);  Plesner,  Henne  (f.  96);  Boye,  Torrild 
(f.  96  og  97);  Schmidt,  Viborg  (f.  96);  Christiani,  Nibe;  Glarbo, 
Esbønderup;  Brix,  Tolstrup;  Friis-Hansen,  Kbhvn.;  H.Larsen,  Skorup; 
Skydsgaard,  Naur. 

(Hvor  intet  andet  er  anført,  er  det  Kontigentet  for  1897.) 
Løsning  d.  20.  Dec.   1897. 

Enrique  With 

Kasserer. 


Paa  vort  Forlag  er  udkommen  og  faas  i  alle  Boglader: 

Professor  Werner  Sombart 
og  den  socialistiske  Arbejderbevægelse. 

Af  Fernando  Linderberg. 

Indeholder  en  oplysende  Fremstilling  af  den  internationale  Arbejderbevægelses 
historiske  Udvikling  og  en  saglig  Karakteristik  af  Arbejderbevægelsen  i  Danmark. 
cDet  er»  —  skriver  Studenterbladet  —  «en  sand  Fornøjelse  at  læse  en 
moderne  Bog  om  et  socialt  Æmne  besjælet  af  en  saa  alvorlig  og  ægte 
Begejstring  for  en  stor  Idé.» 

Pris   I   Kr.  25  Øre.     I  Partier  a  50  Exempler  i   Kr. 

Tidligere  udkom  af  samme  Forfatter: 

Frikonkurrencen  og  Socialismen. 

Pris  3  Kr 

Lehmann  &  Stage, 

Løvstræde  8. 


Abonnement  paa  Bladet  —  (4  Kr.  aarlig  for  alle  Ikke-Medlemmer,  3  Kr. 
for  Medlemmer)  —  kan  tegnes  paa  alle  Postkontorer  og  i  Bladets  Expedition, 
Helligaands  Sogns  Klokkerkontor,  Skindergade  21,  i.  Artikler  bedes  sendte 
til  Redaktøren,  Pastor  A.  Schack,  Klareboderne  3,  2.  K.  Avertissementer 
kunne  optages  i  Bladet  og  bedes  ligesom  Bekendtgørelser  sendte  til  Bladets  Eks- 
pedition. Indmeldelse  i  «den  danske  Præsteforening »  sker  til  Kassereren,  Pastor 
E.  With,  Løsning. 


København.  —  Gracbes  Bogtrykkeri. 

MAANEDSBLAD 

FOR 

DEN   DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  5  Den  1.  Februar  1898 


Indhold:  Edv.  Geismar:  Luthers  Stilling  til  de  sociale  Spørgsmaal.  H.  Hoff- 
meyer: En  Henstilling.  H.  Ostenfeld:  Om  Præstesyge.  Tilsendte 
Bøger. 


Luthers  Stilling  til  de  sociale  Spørgsynaal. 


Dersom  det  er  sandt,  at  Arbejdet  paa  Løsningen  af  de  so- 
ciale Spørgsmaal  er  den  vigtigste  Opgave  for  vor  Tids  Kultur- 
bevægelse, da  kan  vel  de  mangfoldige  Vanskeligheder,  som  fore- 
ligger paa  dette  Omraade,  ikke  løses  med  ét  Slag,  men  kun 
gennem  en  Udvikling  ved  Samarbejde  af  de  forskellige  Magter  i 
Kulturlivet.  Her  er  det  nu  omstridt,  hvorledes  Kirken  bør 
stille  sig  overfor  denne  Bevægelse,  og  om  den  i  det  hele  kommer 
Kristendommen  ved ;  og  det  kan  ikke  undre  os,  naar  vi  betænker, 
at  Kristi  Rige  ikke  er  af  denne  Verden;  navnlig  kan  da  den 
protestantiske  Kirke  staa  tvivlende,  da  den  anerkender,  at  Kultur- 
livet med  Rette  bevæger  sig  frit  og  efter  sine  egne  Love.  Det 
turde  derfor  være  naturligt  at  undersøge,  hvorledes  Luther  selv 
stillede  sig  til  sin  Tids  sociale  Forviklinger,  selv  om  vi  ikke  er 
bundne  til  udvortes  at  kopiere,  og  selv  om  Tiderne  har  for- 
andret sig:  I  Reformationstiden  var  ogsaa  udvortes  betragtet  de 
religiøse  Spørgsmaal   de   centrale;    de  sociale  stode  mere  i  Bag- 

grunden.  Det  var  ikke  som  nu  Storindustrien,  der  foraarsagede 
Vanskelighederne,  men  det  uhyre  Opsving  paa  Handelens  Om- 
raade.  Politisk  Frihed  og  Ret  var  ikke  for  de  lavere  Klasser. 
Og  endelig  kendte  man  den  Gang  grumme  lidt  til,  at  ogsaa 
Samfundslivet  har  sine  Love;  Nationaløkonomi  i  moderne  For- 
stand existerede  ikke.  For  saa  vidt  ere  Forholdene  ændrede, 
men  alligevel  vil  det  have  sin  Betydning  at  lægge  Mærke  til  de 
Motiver,  der  bringe  Luther  til  at  blande  sig  i  de  sociale  For- 
hold, de  Principer,  han  her  gør  gældende,  og  fremfor  alt  den 
Aand,  i  hvilken  han  skriver. 

Det  er  nemlig  en  Kendsgærning,  at  Luther  paa  mange 
Maader  energisk  er  traadt  op  overfor  sin  Tids  sociale  Brøst. 
Der  var  rigelig  Anledning:  I  Byerne  samledes  uhyre  Rigdomme 
paa  enkelte  Hænder;  den  ny  Verdens  Opdagelse  aabnede  nye 
Veje  for  den  rastløse  Jagen  efter  Guld.  Paa  den  anden  Side 
socialistiske  og  kommunistiske  Bevægelser  blandt  Bønderne,  der 
tyngede  af  talrige  trykkende  Byrder  fristede  lidet  misundelses- 
værdige Kaar.  Reformationen  frigjorde  Samvittighederne,  sprængte 
Hierarkiets  Lænker;  for  mange  Mennesker  betød  det  et  Brud 
med  al  ydre  Magt  og  aandelig  Autoritet,  tilmed  da  Renaissancen 
vakte  de  slumrende  Kræfter  til  Selvbevidsthed.  Der  var  Gærings- 
stof nok,  der  var  Uklarhed  nok.  Trods  Kristi  Ord  «Hvo  har 
sat  mig  til  Dommer »  ansaa  Luther  det  for  sin  Pligt  at  retlede  i 
Læreskrifter,  i  Prædikener,  i  sit  Opraab  til  den  tyske  Adel,  i 
sine  Sermoner  om  gode  Gærninger,  om  Aager,  om  Handel 
og  Aager,  om  at  holde  Børn  til  Skole,  om  verdslig  Øv- 
righed, hvorvidt  man  er  den  Lydighed  skyldig,  o.  s.  v.; 
han  udsender  et  særligt  Skrift  til  Præsterne,  at  de  skal 
prædike  mod  Aager,  udtaler  klart  og  bestemt  sin  Mening  i 
Bondekrigen.  Bønderne  havde  samlet  deres  Fordringer  til 
Herremændene  i  12  Artikler  og  blandt  andre  ogsaa  opfordret 
Luther  til  at  dømme  i  Sagen;  i  sin  Formaning  til  Fred  be- 
handler Luther  enkelte  af  de  opstillede  Punkter,  dadler  iøvrigt 
skarpt  begge  Partier;  efter  Oprørets  Udbrud  opfordrer  han  Øv- 
righed og  hvem,  der  kan,  til  med  alle  Midler  at  tvinge  de  op- 
rørske, et  Standpunkt,  han  senere  forsvarer  og  præciserer  i  et 
Sendebrev.  Men  i  denne  Sag  som  overalt  henviser  han  den 
nærmere  Afgørelse  af  Enkelthederne  til  den  verdslige  Øvrighed; 
»thi    det   tilkommer   ikke    mig    som    Evangelist   at  dømme  eller 

træffe  Afgørelse  heri.  Jeg  skal  undervise  og  lære  Samvittig- 
hederne, hvad  guddommelige  og  kristelige  Sager  angaar;  man 
har  Bøger  nok  herom  i  kejserlig  Ret.» 

Denne  Tanke,  som  kommer  igen  atter  og  atter,  er  i  senere 
Tider  brugt  saa  ofte,  at  den  har  noget  af  en  Floskels  Klang; 
men  det  er  af  største  Vigtighed,  at  vi  klart  opfatte  Meningen, 
hvis  vi  i  det  hele  ville  forstaa,  i  hvilken  Betydning  Luther  blander 
sig  i  de  sociale  Spørgsmaal. 

« Man  maa  vide,  at  vi  have  to  Slags  Øvrighed :  verdslig,  der 
straffer  i  det  ydre  med  Sværd,  og  aandelig,  der  udfører  sit 
Embede  i  Ord  og  Prædiken.*  Forskellen  er  i  Principet  for 
Luther  overordentlig  klar.  Kristus  har  (Mt.  5,  39  f.)  prædiket: 
I  skulle  ikke  sætte  Eder  mod  det  onde,  «at  man  ogsaa  skal  lade 
Kappen  fare,  ikke  stride  imod  eller  blive  utaal modig  eller  tage 
igen;»  dette  er  den  højeste  Grad  af  kristelig  Gæming;  « mange 
mene,  at  denne  første  Grad  ikke  er  befalet  og  nødvendig  at 
holde  for  ethvert  Kristenmenneske,  men  er  et  godt  Raad,  hen- 
stillet til  de  fuldkomne,  om  de  ville  holde  det; »  baade  denne  Op- 
fattelse og  den  Mening,  «at  det  er  nok,  at  vi  inderlig  i  Hjærtet 
ere  beredte  og  villige  til  at  gøre  saadant, »  begge  Udveje  tilbage- 
vises; Kristi  Befaling  gælder,  og  gælder  ogsaa  den  ydre  Hand- 
ling. « Derfor  er  det  umuligt,  at  verdslig  Sværd  og  Ret  skulde 
finde  noget  at  gøre  blandt  de  kristne,  eftersom  de  af  sig  selv 
gøre  meget  mere  end  al  Ret  og  Lære  kunde  fordre.  Som  Paulus 
siger  (i.  Tim.  i,  9):  for  den  retfærdige  er  der  ikke  givet  nogen 
Lov  men  for  den  uretfærdige. »  «Det  er  altsaa  ganske  vist  sandt, 
at  kristne  for  deres  egen  Skyld  ikke  ere  underkastede  Ret  og 
Sværd  eller  behøve  saadant;  men  se  til  og  skaf  først  Verden 
fuld  af  ret  kristne,  før  du  regerer  den  kristeligt  og  evangelisk; 
men  det  vil  du  aldrig  formaa.  Thi  Verden  og  Mængden  er  og 
bliver  ukristelig,  om  de  ogsaa  alle  ere  døbte  og  kaldes  kristne.* 
€  Evangeliet  er  en  aandelig  Lov,  hvorefter  man  ikke  kan  regere, 
men  maa  fremstille  det  for  hver  enkelt,  om  han  vil  gøre  det 
eller  lade  det  være;»  «at  ville  regere  et  helt  Land  eller  Verden 
med  Evangelium,  det  er,  som  en  Hyrde  bragte  Løver,  Ulve, 
Ørne  sammen  i  en  Stald  og  lod  alle  gaa  frit  mellem  hverandre 
og  sagde:  Æd  nu  Græs  og  vær  fromme  og  fredsommelige  ind- 
byrdes.* Luther  begrunder  da  med  Rom.  13,  i — 2  og  i.  Pet. 
2,    13 — 14  « verdslig  Sværd  og  Ret  fast,  saa  at  ingen  kan  tvivle 

om,  at  det  er  Guds  Vilje  og  Ordning  i  Verden, »  «var  det  ikke, 
kunde  intet  Menneske  være  for  det  andet;  den  ene  vilde  æde 
den  anden,  som  de  vilde  Dyr  gøre  det  indbyrdes. »  « Ingen  maa 
tænke,  at  Verden  kan  regeres  uden  Blod;»  c  til  at  regere  Verden 
høre  skarpe  og  strænge  Love.»  « Mener  du  ikke,  at  naar 
Fuglene  og  Dyrene  kunde  tale  og  saa  det  verdslige  Regimente 
blandt  Menneskene,  —  de  da  vilde  sige:  I  kære  Mennesker, 
I  ere  ikke  Mennesker,  men  bare  Guder  mod  os;  hvor  nydelig  i 
Sikkerhed  I  dog  bo,  leve  og  have  alle  Ting;  men  hos  os  kan 
den  ene  ikke  være  sikker  for  den  anden  en  Time,  hverken  med 
Liv,  Hus  eller  Næring. » 

Hvorledes  er  det  nu  muligt  at  forlige  disse  to  Regimenter? 
Ikke  at  modstaa  det  onde  —  og  dog  at  modstaa  det  onde? 
« Fordi  en  ret  kristen  paa  Jorden  ikke  lever  og  tjener  for  sig 
selv,  men  for  sin  Næste,  saa  gør  han  ifølge  sin  Aands  Art  og- 
saa  det,  som  han  ikke  behøver,  men  som  er  nyttigt  og  nødven- 
digt for  hans  Næste;  .  .  .  saaledes  giver  han  sig  med  fuld  Villig- 
hed under  Sværdets  Regimente,  .  .  .  fordi  de  andre  behøve 
Øvrigheden,  og  det  bringer  stor  Nytte.  Og  hvor  han  ikke  hand- 
lede saaledes,  handlede  han  ikke  som  en  kristen,  dertil  imod 
Kærligheden. »  Dette  giver  følgende  karakteristiske  Billed :  xxDet 
skulde  ske  saaledes,  at  ingen  selv  var  Anklager,  men  de  andre 
1  broderlig  Trofasthed  og  Omhu.»  En  kristen  kan  da  ogsaa 
føre  det  verdslige  Sværd,  «saa  at  du  paa  én  Gang  baade  ud- 
vortes og  indvortes  gør  Fyldest  i  Guds  Rige  og  Verdens  Rige, 
paa  én  Gang  lider  ondt  og  Uret  og  dog  straffer  ondt  og  Uret. » 
« Derfor  maa  maa  man  med  Flid  adskille  de  to  Regimenter  og 
lade  begge  blive  staaende;  det  ene,  der  gør  from,  det  andet, 
der  skaffer  Fred  i  det  ydre  .  .  .  Hvor  verdsligt  Regimente  og 
Lov  alene  regerer,  dér  maa  være  bare  Hykleri,  selv  om  det 
alt  sammen  var  ligt  med  Guds  Bud.  Thi  uden  den  Hellig- Aand 
i  Hjærtet  bliver  ingen  ret  from,  hvor  pæne  Gærninger  han  end 
gør.  Men  hvor  aandeligt  Regimente  alene  regerer  over  Land 
og  Folk,  der  faar  Ondskab  frie  Tøjler,  og  der  er  frit  Spil  for 
alle  Skurkestreger. »  «Gud  har  underkastet  saadant  timeligt  Regi- 
mente under  Fornuften,  ...  og  ikke  sendt  sin  Hellig-Aand  der- 
til fra  Himlen. » 

Vi  have  dvælet  længe  ved  dette  Punkt,  fordi  først  herfra  kan 
Luthers  Udtalelser   ses  i   den  rette  Belysning.     Som  Guds  Ords 

Forkynder  skal  han  « regere  Samvittighederne »,  ved  Ordet  inder- 
Hg  omskabe  Mennesker,  der  af  Naturen  ere  onde,  til  Lydighed 
mod  Guds  Kærligheds  Lov,  en  Forvandling,  som  han  kender  af 
egen  Erfaring;  ingenlunde  ere  Gærningerne  en  Bisag;  det  er  ham 
kun  selvfølgeligt,  at  troende  Mennesker  ere  gennemtrængte  af 
Guds  Kærlighed.  At  Luther  taler  konkret  om  Synd,  kommer 
af,  at  han  hader  Søndagskristendom. 

« Efter  at  det  hellige  Evangelium  er  kommen  for  Dagen, 
straffer  og  viser  det  alle  Slags  Mørkets  Gærninger ;  thi  det  er  et 
klart  Lys,  som  oplyser  hele  Verden  og  lærer,  hvor  onde  Verdens 
Gærninger  ere,  og  viser  de  rette  Gærninger,  som  man  skal  udøve 
mod  Gud  og  Næsten. »  Det  var  saa  meget  mere  nødvendigt, 
som  den  ny  Tids  Morgenrøde  og  den  aandelige  Befrielse  bragte 
Uro  og  Forvirring  paa  alle  Omraader.  Her  retleder  Luther, 
idet  han  dog  overlader  de  nærmere  Enkeltheder  til  Juristerne; 
han  vil  « intet  sige  om  Øvrighedens  verdslige  Handler  og  Love; 
thi  det  er  en  vidtløftig  Sag;  og  der  er  kun  alt  for  mange  Rets- 
bøger derom. »  «Hvor  du  dømmer  efter  Kærligheden,  kan  du 
saare  let  afgøre  alle  Sager  uden  nogen  Retsbog.  Men  hvor  du 
lader  Kærlighedens  og  Naturens  Ret  ude  af  Øje,  kan  du  slet 
ikke  træffe  det  saaledes,  at  det  behager  Gud,  om  du  ogsaa  havde 
slugt  alle  Retsbøger  og  Jurister,  men  de  ville  kun  gøre  dig  for- 
virret, jo  mere  du  tænker  derover. »  Man  undres  over  det  vide 
Blik,  Inderlighedens  Forkæmper  havde,  og  den  Kærlighed  til 
alle  Kulturlivets  Omraader,  og  finder  det  dobbelt  uretfærdigt, 
naar  der  fra  katholsk  Side  altid  fremhæves,  at  her  og  der  har 
han  set  fejl.  Genn'emtrængt  af  Guds  Kærlighed  har  han  Inter- 
esse for  alle  de  forskellige  Sider  af  Menneskelivet,  bærer  ogsaa 
dets  Lidelser  og  Bevidstheden  om  Synderne  med;  og  ofte  hører 
man  klinge  igennem  hans  Kærlighed  til  sit  Land.  «Naar  jeg  vil 
bede  for  mit  kære  Tyskland,  føler  jeg,  at  min  Bøn  prælier  til- 
bage og  ikke  vil  trænge  op  som  ellers,  naar  jeg  beder  om  andre 
Ting.»     Ord  og  Person  dække  hinanden. 

Umiddelbare  har  Luther  kun  med  de  enkelte  at  gøre;  med 
Guds  Ord  revser  han  Synd  og  sætter  navnlig  et  dybt  Svælg 
mellem  juridisk  Ret  og  Kristendom.  « Verdslig  Ret  er  en  svag, 
ringe,  uren  Ret,  som  kummerlig  opretholder  timelig  Fred  og 
Bugens   Liv.»     De   almindelige  Forudsætninger   ere,    at  Arbejde 

er  Pligt;  «Gud  vil  ikke  have  noget  at  gøre  med  de  dovne,  utro 
Leddiggængere,  som  intet  tage  sig  for.»  De  kommunistiske 
Lighedsutopier  vises  tilbage.  Ap.  G.  4,5  omstøder  den  for- 
mentlige Skriftgrund,  selv  hvor  der  var  lutter  kristne.  «Og  nu 
kunde  man  ikke  have  en  saadan  Ordning  blandt  Menneskene. 
Thi  de  ere  mestendels  saa  kløgtige,  at  de  heller  vilde  have  deres 
Næring  af  andre  Folk  end  selv  arbejde  .  .  .  Saa  vilde  et  saadant 
Fællesskab  foraarsage  al  Ulykke  blandt  saa  ugudelige,  uskikkelige 
Folk,  som  i  Forvejen  ingen  kan  bringe  til  Arbejde  og  bortvende 
fra  det  ubillige  Tiggeri. »  Derimod  er  det  en  Grundregel,  «at 
stort  Arbejde  og  megen  Tid  ogsaa  skal  have  større  og  mere 
Løn.»  At  tjene  Penge  uden  tilsvarende  Arbejde  er  « Stolrøveri », 
«de  sidde  paa  deres  Stol,  hedde  store  Junkere  og  agtværdige, 
fromme  Borgere  og  røve  og  stjæle  og  se  saa  pæne  ud.»  Om- 
vendt: « Arbejde  og  Møje  ernærer  aldrig  noget  Menneske,  .  .  . 
men  Guds  Velsignelse  og  Naade;»  derfor  er  al  vor  Ejendom 
Guds.  Saaledes  dadler  Luther  uden  Skaansel  høje  og  lave.  Hist 
Uretfærdighed,  Ukærlighed  og  Utaknemlighed  «alt  haves  for  intet, 
og  der  vises  ikke  en  Draabe  Tak.»  Her  Dovenskab  og  Uærlig- 
hed. «Nu  er  den  største  Klage  i  Verden  over  Tyende  og 
Arbejdsfolk,  hvor  ulydige,  utro,  uopdragne  de  ere,  skaffende  sig 
egen  Fordel.  Det  er  en  Plage  fra  Gud.»  Det  at  tage  sig  selv 
til  Rette  er  forkasteligt.  Det  hedder  til  Bønderne:  « Derfor  siger 
jeg  atter,  jeg  lader  eders  Sager  være  saa  gode  og  retfærdige,  de 
kunne:  men  fordi  I  selv  vil  forsvare  dem  og  ikke  lide  Vold  og 
Uret,  saa  kan  [  gøre  og  lade,  hvad  Gud  ikke  afværger.  Men 
det  kristelige  Navn,  det  kristelige  Navn,  siger  jeg,  det  skulle  I 
lade  være  og  ikke  gøre  det  til  Skalkeskjul  for  Eders  utaalmodige 
ufredelige,  ukristehge  Forehavende. »  De  have  taget  Guds  Navn 
forfængeligt  og  gjort  kristelig  Frihed  kødelig.  Den  Mand,  der 
skal  have  forberedt  Revolutionen,  siger  klart  og  tydeligt:  « Op- 
rør har  ingen  Fornuft  og  gaar  i  Almindelighed  mere  ud  over  de 
uskyldige  end  over  de  skyldige.  Derfor  er  heller  intet  Oprør 
rigtigt,  hvor  rigtig  en  Sag  det  ellers  har;  og  der  følger  altid 
mere  Skade  end  Forbedring  deraf  .  .  .  Jeg  holder  og  vil  til  alle 
Tider  holde  med  den  Part,  som  Uder  Oprør,  hvor  urigtig  en  Sag 
den  saa  ellers  har,  og  være  imod  den  Part,  som  gør  Oprør, 
hvor  rigtig  en  Sag  den  saa  ellers  har,    af  den  Grund,    at  Oprør 

ikke  kan  gaa  for  sig  uden  uskyldig  Blod  og  Skade.  »*)  Derfor 
slutter  Luther  med  en  skarp  Dadel  til  begge  Sider;  i  Virkelig- 
heden er  Oprøret  Guds  Straf,  men  ikke  i  den  Forstand,  som 
Bønderne  mene.  «Det  er  ikke  Bønderne,  kære  Herrer,  der  sætte 
sig  imod  Eder;  det  er  Gud  selv,  der  sætter  sig  imod  Eder  for 
at  hjemsøge  Eders  Raseri. » 

Ogsaa  Øvrigheden  giver  Luther  Formaninger;  naturligvis 
gælder  Guds  Ord  ogsaa  den;  den  skal  « vredes  i  det  ydre  og 
værne  mod  Synderne,  men  i  det  indre  have  et  fint,  blidt,  kriste- 
ligt, elskeligt  Sind.»  Luther  udkaster  et  kristeligt  Fyrstespejl, 
skønt  han  mener,  at  det  er  «et  af  de  største  Undere  og  det 
dyrebareste  Tegn  paa  Guds  Naade,  naar  det  sker,  at  en  Fyrste 
er  klog,  from  eller  en  kristen. »  Han  indskærper  Øvrighedens 
Pligter,  men  vil  « intet  sige  om  dens  verdslige  Handler»,  der  jo 
ere  underlagte  Fornuften,  ihvorvel  han  naturligvis  kan  give  Raad. 
Baade  Formaning  og  Raad  giver  han  saa  meget  desmere,  som 
han  ønsker,  at  ogsaa  i  det  ydre  skulde  Guds  Retfærdighed  og 
Kærlighed  finde  Genskin  saa  godt  som  muligt;  og  han  er  ingen- 
lunde blind  for,  at  dette  har  Betydning  for  Guds  Rige.  Naar 
han  har  fremstillet,  hvorledes  det  er  «et  ret  Mesterstykke  af 
djævelsk  Kunst »  at  faa  Mennesker  til  at  foragte  Lærdom,  fort- 
sætter han:  « Fordi  vi  nu  som  Sjælesørgere  ifølge  vort  Embedes 
Pligt  skal  vaage  mod  saadanne  og  andre  onde  Anslag,  maa  vi 
sandelig  ikke  sove  her.»  Derfor  indskærper  han  Øvrigheden  at 
sørge  for  Skoleundervisning.  Vi  ville  træffe  flere  Ting,  som  Øvrig- 
heden paa  lignende  Maade  skal  holde  Øje  med. 

Som  vi  have  set,  fastholder  Luther  Privatejendom ;  hvorledes 
han  vilde  have  dømt  om  den  socialistiske  Fordring:  Produktions- 
midlerne skulle  være  Samfundsejendom,  kan  ikke  afgøres,  da  Spørgs- 
maalet  ikke  forelaa;  det  var  ikke  Maskinernes  og  Storindustriens 
Tid;  om  Handelen  derimod  udtaler  Luther  med  indtrængende 
Klarhed  Meninger,  der  give  al  Grund  til  Eftertanke. 

«Det  kan  man  ikke  nægte,  at  Køben  og  Sælgen  er  en  nød- 
vendig Ting,  som  man  ikke  kan  undvære,  og  kan  bruge  godt 
og   ærligt ;»    men  Anerkendelsen   strækker  sig  ikke  siden  videre 


*)  Det   maa   ikke   glemmes,   at   vi  leve  under  andre  politiske  Forhold,    hvor 
de  lavere  Klasser  paa  lovlig  Maade  kunne  faa  Tilstandene  ændrede. 

langt  ud  over  Principet :  « Hvorledes  skulde  det  ogsaa  kunne  gaa 
til  med  Gud  og  Ret,  at  et  Menneske  i  saa  kort  Tid  kunde  blive 
saa  rig»  :  at  han  kunde  købe  Konger  og  Kejsere.  Vi  kunne  sammen- 
fatte alt  i  følgende  Ord  af  Luther:  «Hvor  man  vilde  lade  det 
gaa  sin  vante  Gang,  at  enhver  solgte  sin  Vare  saa  dyrt,  som 
han  kunde,  og  at  Borgen  og  ufrit  Laan  (o:  med  Rente)  og 
Gaaen  i  Kaution  skulde  være  Ret,  —  og  saa  dog  vilde  give 
Raad  og  Lære  om,  hvorledes  man  skulde  bære  sig  kristelig  ad 
hermed  og  beholde  god  sikker  Samvittighed,  det  vilde  være  lige 
saa  meget,  som  vilde  man  belære,  hvorledes  Uret  skulde  være 
Ret,  hvorledes  ondt  skulde  være  godt.» 

For  det  første  have  Købmænd  den  Grundsætning :  « Jeg  sælger 
min  Vare  saa  dyrt,  som  jeg  kan.»  « Dermed  er  der  givet  Gærrig- 
heden  (Geiz)  frit  Raaderum,  og  Dør  og  Vindu  aabnes  for  Helvede. 
Hvad  andet  er  sagt  end  saa  meget  som :  Jeg  spørger  ikke  om  min 
Næste,  naar  }eg  kun  havde  min  Vinding  og  Gærrighed  mættet. 
—  Dermed  kan  Handel  ikke  være  andet  end  at  røve  og  stjæle 
Gods  fra  de  andre. »  Man  hjælper  ikke  Næsten  i  hans  Nød,  men 
benytter  den  tvært  imod  til  sin  egen  Fordel.  Det  skulde  hedde : 
«Jeg  vil  sælge  min  Vare  saa  dyrt,  som  jeg  skal,  eller  som  ret 
og  billigt  er.»  En  udvortes  Maalestok  kan  ikke  gives  for,  hvad 
ret  og  billigt  er;  —  saa  meget,  «at  hans  Udgift  betales,  hans 
Møje,  Arbejde  og  Fare  belønnes. »  Bedst  er  det  at  «gøre  et 
Overslag  over  Arbejdets  Tid  og  Størrelse  og  tage  en  Lignelse 
fra  en  almindelig  Daglønner,  der  ellers  arbejder,  og  se,  hvad 
denne  fortjener  om  Dagen ;  derefter  regne,  hvor  mange  Dage  du 
har  gjort  dig  Møje  for  at  hente  og  erhverve  dig  Varen,  og  hvor 
meget  Arbejde  og  Fare  du  derved  har  udstaaet.» 

Og  Luther  nævner  mange  af  Handelsstandens  Synder.  Al 
kunstig  Prisforhøjelse  fordømmes.  De,  der  fordyre  en  Vare,  fordi 
de  ved,  at  der  intet  mere  er  af  den  i  Landet,  ere  «alle  offentlige 
Tyve,  Røvere  og  Aagerkarle.»  De,  der  opkøbe  en  Vare  for  at 
sælge  dyrt,  handle  «som  om  Guds  Skabninger  og  Goder  kun 
vare  skabte  og  givne  for  deres  Skyld,  som  om  de  kunde  tage 
dem  fra  andre  og  vurdere  dem  efter  eget  Tykke. »  Det  samme 
gælder,  naar  flere  Købmænd  danne  en  Ring;  eller  naar  man, 
for  at  skaffe  sig  et  saadant  Monopol,  en  Tid  lang  sælger  for 
billigt  for  at  ruinere  sine  Konkurrenter.  «Ret  gjorde  den  verds- 
lige Øvrighed,  om  den  fratog  saadanne  alt,  hvad  de  have,  og  drev 


Digitized  by 


Google 


I09 

dem  ud  af  Landet,  ...  de  fortjene  ikke  at  hedde  Mennesker  eller 
bo  blandt  Mennesker,  ja  end  ikke,  at  man  underviser  og  for- 
maner dem.»  Ligeledes,  naar  man  benytter  sig  af  en  anden 
Købmands  Forlegenhed  til  at  afkøbe  ham  hans  Varer  for  bil- 
ligt,  o.  s.  V. 

Det  andet  Punkt,  hvor  Luther  gør  Indsigelse,  er  Laan  og 
Kaution.  Det  at  gaa  i  Kaution  kunde  være  godt  i  en  Verden 
af  lutter  kristne;  men  nu  er  det  en  falsk  Tillid  til  andre  Men- 
nesker og  til  sig  selv,  «som  havde  de  Liv  og  Gods  fra  sig  selv 
og  raadede  over,  hvor  længe  de  vilde  leve,  .  .  .  hvilket  ikke  er 
andet  end  en  Frugt  af  Vantro»   (Jac.  4,   13 — 16). 

I  det  hele  er  der  tre  Grader  i  kristelig  Benyttelse  af  Ejen- 
dommen. Den  første  (Mt.  5,  40):  den,  der  tager  Kappen,  lad 
ham  ogsaa  beholde  Kjortlen.  Derover  have  vi  talt.  Den  anden: 
at  give  den  fattige,  som  beder;  ogsaa  den  har  sin  nærmere  Be- 
grænsning. «Saa  er  der  ogsaa  endnu  mange  flere  dovne  Folk, 
som  ere  friske,  sunde  og  stærke  og  udmærket  kunne  arbejde  og 
tjene  deres  Brød,  men  forlade  sig  paa,  at  de  kristne  og  fromme 
Mennesker  gærne  give.  At  give  til  saadanne,  har  Kristus  ikke 
befalet. »  Den  tredje  Grad :  «vi  skulle  laane  villig  og  gærne  uden 
noget  Paalæg  og  Rente »  (Le.  6,  34);  dog  med  den  Begrænsning, 
som  naturligvis  ogsaa  gælder  for  den  anden  Grad,  «du  er  ikke 
skyldig  at  laane  andet  end  det,  som  du  har  tilovers  og  kai>  und- 
være til  dit  eget  Behov;  ...  og  du  er  mest  og  først  skyldig  at 
skaffe  din  Hustru,  dit  Barn  og  Tyende  deres  Behov ; »  ogsaa  der- 
for er  Kautionering  og  Borgen  utilstedelig.  —  Endelig  tilføjes 
den  fjerde  Maade:  at  købe  og  sælge,  men  kun  mod  rede 
Penge. 

Det  er  saaledes  ogsaa  utilladeligt  at  tage  Renter,  det  er 
Aager  og  « Stolrøveri ».  «Den,  der  laaner  saaledes,  at  han  vil 
tage  bedre  eller  mere  igen,  det  er  en  offentlig  og  fordømt  Aager. » 

Hvilke  Indvendinger  saa  Junker  Aager  besmykker  sig  med. 
Præsten  skal  lade  Juristerne  om  Undtagelserne  og  blive  ved  sit 
«hvor  man  laaner  Penge  og  derfor  fordrer  mere  eller  bedre,  det 
er  Aager. »  Luther  kender  nemlig  Undtagelser  og  sætter  for  disse 
den  højeste  Grænse  til  5 — 6  pro  Cent.  Den  kirkelig-katholske 
Ret  forbød  Rentetagning,  men  havde  fundet  Former  til  at  lempe 
sig  efter  Tidernes  Krav,  saaledes  « Rentekøb »,  hvor  der  sættes 
Penge    i    et    bestemt   Grundstykke   og  tages  en  Del  af  Udbyttet 

med  Grundstykket  som  Pant.  Denne  Form  er  ogsaa  Luther  til- 
bøjelig til  at  tilstede,  fordi  Grunden  stiger  i  Værdi;  dog  er  her 
nogen  Vaklen ;  den  er  « den  største  Ulykke  for  den  tyske  Nation ; » 
«det  mangler  ikke  paa  Viljen  til  at  være  Aager  —  maa  desværre 
være  from.»  Tillige  lader  han  et  andet  Synspunkt  gælde:  Skades- 
erstatning, naar  jeg  skulde  bruge  de  udlaante  Penge  til  selv  at 
betale  eller  til  at  gøre  et  fordelagtigt  Køb;  men  han  kan  i  disse 
Tilfælde  ikke  noksom  fremhæve,  at  saadanne  Aarsager  skulle 
foreligge  faktisk;  at  der  kunde  være  et  saadant  Stykke  Land, 
eller  at  jeg  kunde  have  haft  Brug  for  Pengene,  er  kun  Paafund 
af  Gærrigheden,  Skalkeskjul;  ligesaa,  at  jeg  kunde  have  drevet 
Handel  med  dem  og  tjent  flere  Penge.  «Hvem  vilde  ikke  hellere 
udlaane  loo  Gylden  mod  Rente  end  drive  Handel  med  dem.» 

Naturligvis  vil  man  komme  med  Undskyldninger.  At  alle 
tage  Renter  kommer  ikke  Sagen  ved.  «Du  skal  ikke  følge 
Masserne  i  at  gøre  ondt;«  at  laane  for  intet  er  en  god  Gerning; 
derfor  er  der  ingen  blandt  Menneskenes  Børn,  der  gør  det.  Be- 
raaber  Junker  Aager  sig  paa,  at  man  hjælper  sin  Næste  ved  at 
laane  mod  Renter,  faar  dette  ikke  Lov  til  at  gælde.  «Paa  saa- 
dan  Tjeneste  og  Velgerning  øver  sig  nu  flittig  ædel  og  uædel. 
Bonde  og  Borger,  opkøber,  beholder,  skaffer  Dyrtid ^  sætter 
Prisen  op  paa  Korn,  Byg  og  alt,  hvad  man  skal  have,  tørrer 
sig  såa  om  Munden  og  siger :  ja,  hvad  man  maa  have,  det  maa 
man  have ;  jeg  overlader  det  til  de  Folk  og  gør  dem  en  Tjeneste ; 
jeg  kunde  jo  dog  helt  vel  beholde  det.  Saadan  er  Gud  pyntelig 
bedraget  og  holdt  for  Nar  .  .  .  Hvor  kan  den  stakkels  barm- 
hjærtige  Gud  her  se  andet  end  bare  Tjenstvillighed,  smukke 
Gærninger  og  Godgørenhed ! »  Luther  kan  kun  tænke  sig  en 
lille  Nødaager,  som  Juristerne  skulde  tilstede  som  en  Lindring  i 
den  strænge  Ret;  men  det  er  for  gamle  Folk  og  fattige  Enker, 
der  uden  at  kunne  faa  Renter,  maatte  dø  af  Hunger;  det  er 
nærmest  en  Barmhjertighedsgærning. 

Vigtig  er  det  at  se  Bevæggrundene  til  denne  Polemik.  Som 
Baggrund  staar  den  katholske  Kirkelære,  der  forbyder  Rente- 
tagning;  ligesom  denne  beraaber  Luther  sig  paa  den  hellige 
Skrift,  5  Mos.  57  f.,  Luc.  6.34  f , ;  i  det  gamle  Testament  er 
Rente  og  Aager  identisk.  Hvad  der  mest  oprører  Luther  er 
Gærrigheden,  der  tjener  Penge  uden  Arbejde,  «man  nærer  sig 
og   bliver   rig,    doven  og  lad,    brammer  og  pranger  med  andre 

Folks  Sorger,  Farer  og  Skader,  idet  jeg  sidder  i  Kakkelovns- 
krogen og  lader  mine  loo  Gylden  tjene  for  mig  paa  Landet*. 
Endvidere:  «Laangiveren  skulde  dele  Risikoen  med  Laantage- 
ren»,  «hvor  Faren  ikke  er  ved  Rentekøb,  der  er  slet  og  ret 
Aager;»  naar  Laantageren  trods  Flid  intet  har  tjent,  skulde 
Renten  eftergives;  ve  den  Kreditor,  der  ikke  er  villig  dertil. 
Tiendedelen  af  Udbyttet  vilde  egentlig  være  det  retfærdigste. 
Endelig  fremhæver  Luther,  at  Prisen  uden  Grund  forhøjes;  man 
«fordyrer  og  udsuger  alt».  Ukristelig  erAager(o:  Rente),  fordi 
man  ikke  ser  paa  Næstens  Nød ;  «den,  der  ikke  laaner  sin  Næste, 
naar  han  lider  Mangel,  uden  al  Paalæg»,  handler  mod  det 
7de  Bud;  den  Indvending,  at  man  kun  tager  Renter  af  de  vel- 
havende, afviser  Luther  ved  at  paapege,  at  det  dog  tilsidst  gaar 
ud  over  de  ringe  og  fattige.  Luthers  Ord  er  saaledes  først  og 
fremmest  en  Prædiken  til  de  enkelte;  men  ogsaa  til  Øvrigheden, 
til  hvis  gode  Gærninger  det  hører  at  fordrive  det  aagersmittede 
Rentekøb,  «der  i  hele  Verden  fordærver,  fortærer,  forstyrrer  og 
ødelægger  alle  Lande,  Folk  og  Byer». 

Der  er  endnu  en  Side,  hvorfra  vi  maa  betragte  Luthers 
Stilling  til  de  sociale  Spørgsmaal;  ved  Siden  af  hans  Udtalelser 
om  Livet  i  de  store  Samfund  maa  vi  stille  hans  Syn  paa  Familie- 
livet. Ingenlunde  er  det  vor  Hensigt  at  give  en  omfattende 
Fremstilling,  der  kunde  udgøre  et  Kapitel  af  Ethikens  Historie; 
ogsaa  flere  andre  Spørgsmaal  forbigaa  vi,  saaledes  de  Midler, 
hvormed  han  vil  modarbejde  Tiggeriet;  « blandt  de  kristne  skal 
ingen  gaa  om  og  tigge ».  Baade  dette  og  meget  af,  hvad  han 
siger  om  Familielivet,  staar  i  saa  nært  Forhold  til  de  nye  Op- 
gaver, der  fulgte  med  Coelibatets  og  Klosterlivets  Ophævelse,  at 
det  vil  have  m  ndre  Betydning  for  vor  Tid  og  dens  sociale 
Brydninger.  De  følgende  Citater  ville  vel  være  nok  til  at  vise, 
at  den  ydre  Lighed  med  Socialismen  ikke  findes  i  Vurderingen 
af  Hjemmets  og  Familielivets  Betydning,  og  til  klart  at  betegne 
Forskellen  i  hele  Aandsretningen.  Det  er  Opdragelsen  og  navn- 
lig Opdragelsen  i  Gudsfrygt,  hvorpaa  alt  kommer  an.  «Hvor 
Djævelen  skal  lide  en  Skade,  der  rigtig  kan  bide,  det  maa  ske 
ved  den  unge  Slægt,  der  vokser  op  i  Gudserkendelse,  udbreder 
Guds  Ord  og  lærer  andre  .  .  .  Det  var  billigt,  at  hvor  man 
giver  én  Gylden  til  Kampen  mod  Tyrkerne,  selv  om  de  ligger 
lige  ind  paa  Livet  af  os,    at  hér  bliver  givet  hundrede  Gylden, 


Digitized  by 


Google 


112 

om  man  derved  kunde  opdrage  kun  én  Dreng  til  at  blive  et  ret 
Kristenmenneske ».  «Skal  man  igen  hjælpe  Kristenheden,  saa 
maa  man  sikkerlig  begynde  med  Børnene,  som  fordum  skete ». 
«Jeg  mener,  at  blandt  de  ydre  Synder  er  der  ingen,  der  for  Gud 
ligger  saa  tungt  paa  Verden  og  fortjener  saa  grundig  Straf,  som 
netop  den,  vi  gør  mod  Børnene,  at  vi  ikke  opdrager  dem». 
Dette  gælder  naturligvis  Forældrene.  « Ingen  skulde  blive  Fader, 
havde  han  ej  lært,  saa  han  kan  prædike  for  sine  Børn  Guds 
Bud  og  Evangelium  og  opdrage  fromme  kristne».  «Tænk  du 
selv  over,  hvor  vældig  Skade  du  gør,  naar  du  er  forsømmelig 
dermed  og  fra  den  Side  lader  det  mangle  paa  Opdragelse  til 
Nytte  og  Salighed ;  thi  alt  efter  vor  daarlige  Opdragelse  have  vi 
uskikkelige  og  ulydige  Undersaatter».  «Det  allerbedste  i  det 
ægteskabelige  Liv,  for  hvis  Skyld  man  maatte  lide  og  gøre  alt, 
er,  at  Gud  giver  Frugt  og  befale  at  opdrage  dem  til  at  tjene 
Gud  ...» 

€  Du  ser,  hvor  rig  Ægtestanden  er  paa  gode  Gærninger,  thi 
visselig  er  Fader  og  Moder  Apostel,  Biskop,  Præst  for  Børnene, 
idet  de  kunne  give  dem  Evangelium;  og  kort  og  godt:  der 
findes  ingen  større,  ædlere  Magt  paa  Jorden  end  Forældres  over 
Børnene.*  Og  her,  i  Hjemmet,  har  Kvinden  sin  Gærning. 
»Kvinderne  skulle  blive  hjemme,  forholde  sig  i  Ro  der,  holde 
Hus,  opfostre  og  opdrage  Børn.»  «Den  naturlige  Fornuft  faar 
Kvinden  til  at  sige:  ak,  skulde  jeg  vugge  Børn,  vaske  Svøb, 
rede  Senge,  lugte  Stank,  ligge  vaagen  om  Natten  ...  o.  s.  v. 
Men  den  kristelige  Tro  lukker  sine  Øjne  op,  ser  paa  alle  disse 
ringe,  lidet  lystelige,  foragtede  Gerninger  med  Aandens  Øjne  og 
bliver  vår,  at  de  alle  ere  prydede  med  Guds  Velbehag  som  med 
det  kostelige  Guld  og  Ædelstene ».  Atter  og  atter  møder  saa- 
danne  Udviklinger  af  i.  Tim.  2,  15.  I  det  offentlige  Liv  maa 
Kvinderne  ikke  spille  nogen  Rolle. 

Ogsaa  overfor  Ægteskabet  og  Børneopdragelsen  har  Øvrig- 
heden Opgaver;  den  skal  « tænke  paa,  hvorledes  man  kunde 
bringe  de  unge  Mennesker  sammen  i  Ægteskab ».  Derved  vilde 
den  i  væsentlig  Grad  indskrænke  den  megen  Utugt.  Mere  end 
én  Gang  taler  han  om,  «hvor  ukristeligt  det  er  at  holde  et 
offentligt  Syndehus  blandt  kristne,  hvad  tidligere  var  ganske 
uhørt ».  Ligeledes  skal  Øvrigheden  tage  sig  af  Opdragelsen, 
hvor  Forældrene  ere  uduelige,  hvad  de  desværre  som  oftest  ere, 

«de  ved  ikke,  hvorledes  man  skal  opdrage  og  lære  Børn;  thi  de 
have  selv  intet  lært  uden  at  sørge  for  deres  Bug».  «Her  søm- 
mer det  sig  for  Øvrigheden  at  vise  den  allerstørste  Omhu  og 
Flid  overfor  den  opvoksende  Slægt;  den  ^al  jo  søge  Byens 
Trivsel  og  Forbedring  af  al  Evne,  baade  Dag  og  Nat;  og  det 
er  en  Bys  bedste,  allerrigeste  Trivsel,  Held  og  Kraft,  at  den 
faar  meget  finere,  mere  lærde,  fornuftige,  ærbare,  velopdragne 
Borgere*.  — 

At  Herrens  Frygt  er  Visdoms  Begyndelse,  have  vi  set;  ved 
Siden  deraf  formaner  Luther  Forældrene  til  selv  med  store  Ofre 
at  lade  deres  Børn  faa  gode  Kundskaber,  om  muligt  studere, 
naar  Børnene  have  Evner  dertil;  ligesaa  formanes  Øvrigheden; 
det  er  et  Kunstgreb  af  Djævelen, at  nedsætte  Lærdommen;  der- 
ved skader  han  nemlig  ogsaa  Gudsfrygten.  Derfor  udvikler 
Luther  i  en  Sermon  den  aandelige  og  den  timelige  Nytte  af 
Studierne,  Theologi,  Jura,  Medicin,  Sprogvidenskab;  om  Theo- 
logien  hedder  det:  «Hvor  Theologerne  svinder,  der  svinder  Guds 
Ord,  og  der  bliver  kun  lutter  Hedninger,  ja  lutter  Djævle*. 
Luther  kender  stærkere  Kræfter  end  de  økonomiske  Faktorer  og 
andet  Arbejde  end  Haandens  Arbejde.  Under  Betragtningen  af 
Herrens  Ord  til  Adam  siger  han:  «Saaledes  arbejder  ogsaa  en 
Prædikant  i  sit  Ansigts  Sved,  hvilket  sikkert  er  det  største  Ar- 
bejde at  arbejde  med  Hovedet,  naar  han  studerer  troligt,  for  at 
han  kan  udføre  sit  Embede  med  Prædiken  og  Sakramentforvalt- 
ning.  Paa  samme  Maade  en  Fyrste,  en  Adelsmand,  en  Borg- 
mester, naar  de  flittig  udføre  deres  Embede  med  at  regere,  saa 
hedder  alt  dette  at  æde  sit  Brød  i  sit  Ansigts  Sved.  Det  er 
nu  det  første  Stykke,  at  Manden  skal  arbejde  flittig,  for  at  han 
kan  ernære  Hustru  og  Børn ;  thi  af  Arbejde  dør  intet  Menneske, 
men  ved  Lediggang  mister  Folk  Helsen  og  Liv;  thi  Mennesket 
er  skabt  til  Arbejde  som  Fuglen  til  at  flyve ».  Vi  have  set,  at 
Luther  ikke  agter  det  ubetydeligste  Arbejde  ringe;  men  paa  den 
anden  Side  fremstiller  han  ikke  det  mekaniske  Arbejde  som  det 
ene  væsentlige.  Og  naar  Luther  taler  om  at  arbejde  i  Sved, 
saa  har  det  en  anden  Klang  end  i  vore  Dages  Agitation.  Gud 
Herren  sagde  til  Kvinden:  «Med  Smerte  skal  du  føde  Børn;  til 
din  Mand  skal  din  Attraa  være,  og  han  skal  herske  over  dig»; 
og  han  sagde  til  Adam:  «I  dit  Ansigts  Sved  skal  du  æde  dit 
Brød».     Luther  har  ikke  glemt  Ordene  «med  Smerte*  og  c  i  dit 

Ansigts  Sved»;  men  Guds  Befaling  er  ham  en  Opgave,  hvis 
Opfyldelse  bringer  den  rigeste  Velsignelse;  Manden  har  sin  og 
Kvinden  sin. 

m 

De  foregaaende  Sider  have  ikke  haft  til  Hensigt  at  give  en 
fuldstændig  eller  alsidig  Fremstilling  af  Luthers  Udtalelser,  men 
at  fremhæve  det,  der  kunde  have  Betydning  for  vor  Tid.  At 
vi  ikke  nøjes  med  at  referere,  har  sin  Grund  i,  at  Tiderne  ere 
saa  forskellige,  at  Ordene  vanskelig  kan  umiddelbart  anvendes. 
Vi  have  i  Indledningen  fremhævet  de  Forskelle,  der  her  ere  af 
Betydning.  ' 

Vor  Tid  er  Maskinernes  Tid;  Kapitalismen  hersker  under 
en  anden  Form  end  paa  Luthers  Tid.  Kun  enkelte  have  Kapi- 
tal nok  til  at  være  Ejere  af  Produktionsmidlerne,  f.  Eks.  Ma- 
skinerne; disse  enkelte  bestemme  da  Arbejdslønnen  saa  lavt  som 
muligt  og  tage  selv  saa  megen  Fortjeneste  som  muligt,  hvis 
ikke  en  stor  Del  af  denne  gives  til  endnu  større  Pengemænd. 
Vor  Tid  er  Aktieselskabernes  Tid.  Kun  derved  kan  de  store 
Pengesummer  skaffes  til  Veje  og  omfattende  Foretagender  sættes 
i  Gang.  Resultatet  er,  at  der  kan  tjenes  store  Summer  ved 
grumme  lidt  Arbejde,  og  at  der  tages  grumme  lidet  Hensyn  til 
Næstens  Nød.  Er  der  Tvivl  om,  at  Luther  vilde  skrive  en 
Sermon  over  Jak.  5,  i — 6,  vis  paa  ikke  at  handle  mod  Kristi 
Ord:  hvo  har  sat  mig  til  Dommer?  Kapitalen  har  efter  Luther 
slet  ikke  Lov  til  at  tjene.  De  videre  Spørgsmaal  vilde  han  nu 
som  den  Gang  lade  Juristerne  om. 

Ogsaa  til  en  anden  Side  har  Storindustriens  Udvikling  for- 
andret Samfundsforholdene.  Maskinerne  udføre  nu  det  Arbejde, 
som  Kvinderne  tidligere  udførte;  derved  er  disses  Stilling  bleven 
en  anden.  I  de  velhavende  Kredse  Lediggang,  blandt  de  fattige 
Deltagelse  i  Arbejdet  paa  at  forsørge  Familien.  Derved  opløses 
Hjemmene,  Opdragelsen  forsømmes;  i  næste  Slægtled  er  saa 
ogsaa  Forældrene  uskikkede  til  selv  at  opdrage.  Luther,  som 
vidste,  at  «skal  man  igen  hjælpe  Kristenheden,  saa  maa  man 
begynde  med  Børnenes,  vilde  sikkert  sige  om  Opdragelsen  med 
end  mere  Ret  end  den  Gang:  «Da  vi  nu  ifølge  vort  Embedes 
Pligt  som  Sjælesørgere  skal  vaage  imod  saadanne  og  andre  onde 
Anslag,  saa  maa  vi  sandelig  ikke  sove  her».  At  Familielivet  i 
den  socialistiske  Theori  spiller  saa  liden  en  Rolle,    er  en  simpel 

Følge  og  ^entlig  ikke  saa  unaturligt;  det  er  imod  Hjemmets 
faktiske  Opløsning,  at  Polemiken  skal  vende  sig. 

De  forandrede  Tidsforhold  have  kun  bidraget  til  at  skærpe 
Indholdet  af  Luthers  Anklage. 

Endvidere  gjorde  vi  opmærksom  paa,  at  Nationaløkonomien 
har  delvis  givet  os  andre  Forudsætninger  end  Luther.  For  ham 
skyldtes  Prisstigninger  altid  Købmændenes  Griskhed ;  Handel  med 
Udlandet  kunde  han  kun  betragte  som  et  Tab  for  Nationen;  og 
det  synes,  at  hans  Meninger  om  Rentespørgsmaalet  heller  ikke 
tilstrækkelig  tager  Hensyn  til  Samfundslivets  Love.  Men  vi 
skulle  ikke  indlade  os  paa  Fuskeri  i  Nationaløkonomi;  det  an- 
førte er  nok  til  at  vise,  at  Grænsen  ikke  er  saa  let  at  trække 
for,  hvad  der  hører  til  « Øvrighedens  verdslige  Handler  og  Love ». 
I  det  hele  er  det  bleven  klart  for  vor  Tid,  hvor  meget  den 
enkeltes  Handlemaade  er  betinget  af  Samfundsforholdene;  dette 
har  Kristendommen  ingen  Grund  til  at  nægte;  der  er  Love, 
men  der  er  ogsaa  en  menneskelig  Frihed  og  en  guddommelig 
Kraft.  Kun  Socialismen,  for  hvem  Mennesket  kun  er  et  Sam- 
fundsprodukt,  gør  sig  skyldig  i  en  overraskende  Naivitet,  naar 
den  dog  anlægger  en  moralsk  Maalestok. 

Af  den  nye  Synsmaade  følger  ganske  vist,  at  man  ikke 
bør  rette  Bebrejdelsen  for  Uretfærdigheden  i  hele  sin  Fylde  mod 
de  enkelte;  men  dette  opvejes  ved  en  anden  væsentlig  Forskel 
mellem  Tiderne.  Det  19de  Aarhundrede  har  nemlig  ikke  blot 
paavist  den  enkeltes  Afhængighed  af  Samfundsforholdene;  men 
ogsaa  givet  ham  Mulighed  for  ad  Lovgivningens  Vej  at  arbejde 
for  en  Forandring  af  disse;  dette  vilde  sikkert  for  Luther,  der 
jo  gentagne  Gange  paakalder  Øvrighedens  Hjælp,  have  været  en 
kærkommen  Ret  og  en  hellig  Pligt,  selv  om  han  fuldt  vel  véd, 
at  « verdslig  Rige  ikke  kan  bestaa,  hvor  der  ikke  er  Ulighed 
mellem  Personerne*,  og  selv  om  han  forstod,  at  man  ikke  kan 
gøre  Mennesker  gode  ved  Love,  men  «hvor  verdslig  Regiment 
eller  Lov  alene  regerer,  der  maa  være  bare  Hykleri ».  Thi  det 
skal  ikke  nægtes:  der  er  endnu  en  Forskel  mellem  Tiderne:  at 
vor  Tid  er  irreligiøs;  og  der  er  en  umaadelig  Afstand  mellem 
Luther  og  Socialismen,  selv  om  der  er  ydre  Overensstem- 
melser. 

Luthers  skarpe  Ord  har  ikke  nogen  agitatorisk  Braad;  de 
ere  ikke  rettede   til  Arbejderne.     Det   er   muligt,    at   disse   ikke 

vilde  have  opnaaet  noget,  hvis  de  ilcke  selv  havde  sluttet  sig 
sammen,  og  at  Førerne  have  Ret,  naar  de  tale  om  de  riges 
Egoisme,  skønt  dette  strider  mod  Partiets  Optimisme;  men  i  al 
Fald  taler  Luther  om  Ret  til  Bønderne  saaledes:  «Lide,  lide, 
Kors,  Kors,  det  er  den  Ret,  de  kristne  have,  og  ingen  anden ». 
«At  jeg  kunde  for  mig  selv  og  min  Sag  bruge  Sværd  i  den 
Mening,  at  jeg  dermed  ikke  søger  mit  eget,  men  at  det  onde 
bliver  straffet,  —  saadant  Under  er  ikke  umuligt,  men  saare 
sjældent  og  farligt;  ...  thi  uden  Naade  er  det  ikke  muligt*.  At 
disse  Ord  ikke  ramme  det  lovmæssige  Arbejde  paa  at  bringe 
Retfærdigheden  til  Virkeliggørelse,  er  lige  saa  klart,  som  at  de 
fordømme  al  Misundelse  og  Had  i  dette  Arbejde. 

Luthers  Ord  gælde  de  højere  staaende;  med  Guds  Ord 
revser  han  deres  Synder.  Han  er  selv  opfyldt  af  Kærlighed  til 
de  fortrykte;  kan  véd,  at  Mennesket  har  en  Samvittighed,  der 
kan  rammes  af  Ordet  om  Guds  hellige  Vilje,  og  han  véd,  at 
Guds  Kærlighed  kan  udgydes  i  vore  Hjærter  ved  hans  Aand. 
Derfor  er  der  ingen  Hulhed  hos  ham,  naar  han  taler  med  Myn- 
dighed, «for  at  man  skal  se,  hvor  redelig  vi  har  fortjent  det, 
naar  nu  Gud  kommer  med  Svøben» ;  der  er  god  Mening  i,  at 
han  harmes,  dadler  og  formaner,  han  kender  Mennesket  i  dets 
Synd,  og  han  kender  en  Kraft,  der  kan  genføde. 

Ganske  vist  er  Grænsen  mellem  Principerne  og  det  tekniske 
ikke  skarp  hos  Luther;  men  hvis  den  ikke  er  det,  saa  er  det 
dog  nærmest  en  Fordel  ved  Theorien,  at  den  ikke  har  en  saa- 
dan  skarp  Grænse,  der  kunde  fritage  for  Samvittighedens  Uro 
og  Bevægelighed.  Lessings  Tanke  om  den  fortsatte  Stræben 
forudsætter  Kristendommen,  der  ikke  er  tilfreds  med  noget  jor- 
disk opnaaet  Resultat,  men  er  Liv  og  Virksomhed. 

Og  det  vilde  sikkert  være  Luthers  første  og  sidste  Ord 
overfor  vor  Tid,  ogsaa  overfor  dens  sociale  Spørgsmaal:  de 
mangle  Guds  Kraft.  At  en  Paastand  som  den,  at  Kristendom- 
men ikke  har  Betydning,  har  kunnet  fremsættes,  bidrager  kun 
til  at  vække  Tvivl  om  « Oplysningens*  Ægthed.  Det  er  sandt 
nok,  at  Kristendommen  lærer  Folkene  Lydighed  og  Arbejdsom- 
hed; og  den  behøver  ikke  at  skamme  sig  derved  overfor  Agita- 
torer, der  bruger  det  til  Angreb,  idet  de  kæle  for  Menneske- 
naturens onde  Sind.  Den  Side  forstod  Luther  godt  nok;  men 
han    saa   ogsaa,    at  Kristendommen   overfor   de   sociale  Spørgs- 

maal  havde  en  langt  større  Opgave,  at  indgyde  Menneskene 
Guds  Kærlighed.  Ydre  Love  maa  der  til ;  Theorier  maa  bygges ; 
men  det  er  ikke  Kirkens  Opgave  at  fortabe  sig  heri;  daarlig 
vil  det  gaa,  hvis  kun  det  ydre  og  mangfoldige  gøres;  det  er 
ikke  heller  Principer,  der  trænges  til;  det  er  levendegørende 
Kræfter.  I  Døgnets  Tummel  raabes  der  højt,  og  Larmen  for- 
taber sig.  Ikke  ved  Sværd  og  ikke  ved  Magt,  men  ved  min 
Aand,  siger  Hærskarernes  Herre  (Zach.  4,  6). 

Edv.   Geismar. 


En  Henstilling. 


Naar  Adjunkt  H.  W.  Koch  med  en  vis  Forsigtighed  søger 
at  baandlægge  sine  Forventninger  med  Hensyn  til  Præstefore- 
ningens Medlemmers  Modtagelighed  overfor  en  Fremstilling  som 
den  af  ham  i  nærværende  Blads  Nr.  4  givne  om  det  fabianske 
Samfund,  da  tror  jeg,  at  denne  Forsigtighed  er  unødvendig,  idet 
vi  vist  alle  med  Interesse  have  læst  hans  Artikel. 

Nærmere  at  debattere  dennes  Indhold,  agter  jeg  ikke  at 
indlade  mig  paa  her;  derimod  har  dens  Fremkomst  i  « Præste- 
bladet»  fremkaldt  hos  mig  en  Betjagtning,  som  jeg  ikke  kan 
undlade  at  henstille  til  velvillig  Overvejelse  for  Adjunkt  Koch 
og  eventuelt  andre  kirkelige  Forfattere,  der  maatte  optræde  som 
Talsmænd  for  Socialismen. 

S.  72  udtaler  Koch:  «det  er  min  Overbevisning,  at  Tonen 
i  « Socialdemokraten »  vilde  blive  en  anden  -  omtrent  som  den 
i  andre  Blade  —  hvis  man  ikke  der,  og  hidtil  med  god  Grund, 
havde  Indtryk  af,  at  hver  Præst  var  en  Fører  for  en  betydelig 
fjendtlig  Hær»,  og  S.  87  tilføjes:  særlig  uheldigt  har  det  været, 
naar  den  kristne  Menigheds  Ledere  har  staaet  som  de  besid- 
dendes Ordførere  overfor  de  ringere  staaende.  Dette  har  oftere 
været  Tilfældet*. 

Jeg  vilde  gærne  henstille,  om  vi  ikke  for  Fremtiden  kunde 
blive  fri  for  slige  Udtalelser,  og  jeg  skal  kortelig  motivere  dette. 

Dfls  er  det  aldeles  uberettiget  at  udtale  sig  som  anført. 
Naar  Koch  indrømmer,  at  Socialisterne  ere  Fritænkere,  og  at 
deres  Blad  er  antikirkeligt  (S.  72),  hvorfor  der  ogsaa  med  Hen- 
syn til  Forholdet  til  det  moralsk-kristelige  utvivlsomt  stadig  er 
en  virkelig  Spænding  tilstede  (S.  S6),  da  vil  alene  dette  Faktum 
være  tilstrækkelig  Forklaring  af,  at  Præsterne  «der»,  hvilket  vel 
vil  sige  paa  « Socialdemokraten  »s  Redaktionskontor,  ses  som  Fjen- 
dens Førere.  Ja,  naar  man  hører,  at  vort  Socialdemokrati 
rimeligvis  vilde  afvise  en  Aandsfrænde  som  Webb  (S.  85),  maa 
man  dog  i  al  Beskedenhed  have  Lov  at  spørge,  om  det  med 
Billighed  kan  forlanges  af  kristne  Præster,  at  de  skulde  kunne 
opnaa  bedre  Vilkaar  « der ».  Den  « gode  Grund »,  som  hidtil  har 
virket  i  denne  Sag,  vil  antagelig  vedblivende  virke  «der».  — - 
Endvidere  er  Manglen  paa  Ret  til  en  saadan  Udtalelse  ogsaa  af 
anden  Grund  indlysende,  idet  det  jo,  efter  Kochs  Mening,  skal 
være  den  økonomiske  Side  af  Sagen,  som  Socialdemokrater, 
Fabianere  og  kristne  sluttelig  maa  kunne  samles  og  enes  om. 
Men  er  det  saadan,  da  har  der  alle  Dage,  lige  fra  Kristi  egen 
Tid,  været  en  Anskuelse  raadende  indenfor  Kirken,  som  ingen- 
lunde paa  Forhaand  kan  forkastes,  nemlig  den,  at  Kirken  som 
saadan  —  altsaa  ogsaa  den  kristne  Menigheds  Ledere  —  ikke 
direkte  og  umiddelbart  befatter  sig  med  sligt,  der  —  hvad  jo 
netop  Kochs  Udvikling  af  Fabianismen  klart  viser  —  ret  egentlig 
hører  Studiet  og  Fagmanden  til.  Ganske  vist  —  om  den  om- 
talte Anskuelse  kan  der  strides,  men  aldrig  kan  det  vel  blive 
Kristenpligt  at  blive  Agrar  eller  Socialdemokrat,  end  ikke  Fa- 
bianer —  det  maa  dog  vist  indrømmes,  hvorfor  ogsaa  i  dette 
Tilfælde  den  «gode  Grund»  trænger  til  Belysning.  Naar  en 
kristen  Præst  staar  midt  i  sin  Gærning,  vil  han  vel  kunne  se 
det  store  Svælg  mellem  Over-  og  Underklasserne,  men  mange 
andre  Hensyn,  der  ofte  turde  være  vigtigere  end  økonomiske 
Reformer,  ville  ogsaa  være  bestemmende  for  den  sandhedskærlige 
Præst,  før  han  søger  at  gribe  ind.  —  At  endelig  Præsterne  staa 
som  de  besiddendes  Ordførere  overfor  de  ringere  staaende,  maa 
ikke  siges.  At  « Socialdemokraten »  og  dens  Tilhængere  sige  det, 
bliver  deres  Sag;  men  det  vil  alligevel  i  det  hele  og  store  være 
blodig  Uret,  og  nødig  skulde  Kirkens  Mænd  styrke  dens  Fjender 
i  denne  Anskuelse.  Som  sagt.  Motiverne  til  ikke  at  tale  Social- 
ismens Sag   kunne   være  forskellige  og  ret  mægtige,   men  at  de 

« oftere »  skulde  have  været  slet  og  ret  prægede  af  Lysten  til 
Ordførerskab  for  de  besiddende  —  ja,  havde  der  endda  staaet 
Besiddelsen!  —  er  urigtigt;  Smaamanden  har  alligevel  næppe 
bedre  Venner  end  Kirkens  Præster.  Ganske  vist,  Koch  vil  her 
tale  om  Almisse,  Gaven  fra  oven  nedad,  men  hans  stærke  Ord 
trænge  alligevel  til  Korrektiv. 

Og  Udtalelser  som  de  anførte  ere  ogsaa  aldeles  unyttige, 
idet  de  nemlig  uddybe  den  Modsætning  (S.  87),  som  findes 
mellem  store  og  smaa,  og  som  gærne  skulde  udjævnes.  Sligt 
sker  nemlig  ikke  ved,  at  det  fortælles  de  smaa,  at  de  med  Ret 
se  paa  Præsterne  som  Fjender;  jeg  tænker  ikke,  at  «Social- 
demokraten»  af  den  Grund  vil  se  mildere  til  Præsterne.  Og  at 
Præsterne  skulde  blive  forbedrede,  endsige  omvendte  ved  saa- 
danne  Udtalelser,  tror  jeg,  Koch  vil  være  den  første  til  at  ind- 
rømme mig  Usandsynligheden  af.  Men  gavne  de  ikke,  hvorfor 
da  fremføre  dem? 

Nej,  jeg  kan  ikke  tilbageholde  et  godt  Raad  til  min  Ven 
Koch  og  hans  Meningsfæller,  et  Raad,  som  kommer  fra  et  Hjærte, 
der  selv  er  levende  interesseret  for  Underklassen  og  ogsaa  ønsker 
Katedersocialismen  al  god  Fremgang  til  Muliggøreise  af  for- 
bedrede sociale  Tilstande  i  de  moderne  Samfund,  nemlig:  tal 
kun  til  os,  ogsaa  til  os  Præster,  om  at  vi  skulle  elske  vor  Næste, 
vis  os  kun  Nøden,  som  I  have  fundet  den  hos  de  smaa,  at  vore 
Hjærter  ret  kunne  blive  varme  for  dem!  og  dernæst:  men  gaa 
saa  ogsaa  ud  fra,  at  I,  naar  I  tale  til  kristne  Præster,  tale  til 
Mennesker,  som  allivevel  have  lidt  Kærlighed  til  de  smaa  og 
derfor  ogsaa  ere  interesserede  for  alle  de  praktiske  og  gode 
Vink,  I  ville  kunne  give  os,  til  Løsning  af  det  sociale  Problem; 
lad  os  saa  kun  høre  om  Fabianisme,  Georgisme  etc,  og  vi 
skulle  med  Glæde  tage  imod  alt  dette  og  « tænke  Tingene  efter 
paany»,  ja,  blive  eders  Menings-  og  Kampfæller,  men  blot:  lad 
os  huske,  vi  ere  inter  fratres. 

H.  Hoffmeyer. 

Om  Præstesyge. 


Der  er  noget,  som  hedder  Præstesyge,  og  det  skal  særlig 
være  de  unge  Præster  med  god  Sangstemme,  som  ere  udsatte 
for  at  faa  den,  medens  de,  som  absolut  ingen  Sangstemme  have, 
ikke  skulle  være  udsatte  for  noget  i  den  Retning.  Der  gives 
forskellige  Raad  derimod;  blandt  andet  har  jeg  hørt  et,  som 
siges  at  have  sin  Oprindelse  fra  Vilh.  Beck,  nemlig  at  prædike 
hver  eneste  Dag  i  længere  Tid;  imidlertid  vil  dette  Raad  næppe 
være  gavnligt  at  efterfølge  for  ret  mange,  som  det  da  ogsaa 
føjedes  til  af  min  Hjemmelsmand,  «hvis  det  ikke  overholdes  nøj- 
agtig, gør  det  mere  Skade  end  Gavn»,  medens  derimod  en  vis 
Moderation  i  Brugen  af  Stemmen  turde  være  det  tilraadeligste 
for  de  fleste. 

Hvorledes  det  nu  end  har  sig  med  Præstesygen  og  Raadene 
imod  denne,  saa  gives  der  noget,  man  kunde  kalde  aandelig 
Præstesyge,  og  det  er  netop  de  aandelig  vaagne,  nidkære  unge 
Præster,  som  ere  udsatte  for  den.  De  aandelig  sløve,  som  ikke 
ere  under  Aandens  Drift,  Dødbiderne  —  der  er  mange  Navne 
—  ere  aldeles  ikke  udsatte  for  at  komme  noget  til  —  ved  Over- 
trædelse; om  der  ikke  skulde  være  noget  i  Retning  af  For- 
sømmelse, der  kunde  blive  skæbnesvangert,  er  et  andet  Spørgs- 
maal.  Det  er  da  de  nidkære  unge  Præster,  jeg  særlig  har  i 
Tanker  med  disse  Bemærkninger.  Der  tales  umaadelig  meget  i 
vore  Dage,  der  holdes  et  Utal  af  Møder,  og  Statistikken  leverer 
ofte  svimlende  Tal,  og  det  er  Præsterne,  ogsaa  af  de  unge,  som 
maa  levere  det  store  Antal  af  Talerne.  Men  her  sker  det  mange 
Gange,  at  den  aandelige  Produktionsevne  overvurderes  og  derfor 
overanstrænges.  Er  det  en  dygtig,  troende,  varm  ung  Mand, 
saa  vil  det,  naar  han  har  været  en  kort  Tid  paa  et  Sted,  vrimle 
med  Opfordringer  til  at  tale.  Han  vil  finde  en  Del  paa  sit 
eget  Omraade,  i  sit  eget  Sogn,  og  der  vil  komme  til  ham  ude 
fra,  hvis  han  er  Indre-Missionsmand,  Kald  til  at  tale  ved  det 
eller  det  gudelige  Møde,  hvis  han  er  Grundtvigianer,  Kald  til 
at  holde  Foredrag  eller  tale  ved  kirkelig-folkelige  Sammenkom- 
ster. Og  det  kan  blive  svært  for  en,  som  der  er  nogen  Varme 
i,   at  drage  de  rette  Grænser  for,    hvad  han  skal  sige  ja  til,    og 

hvad  han  skal  afslaa.  ForfængeHghedan  er  jo  en  ret  verdsUg 
Egenskab,  men  der  er  intet  i  Vejen  for,  at  den,  som  saa  meget 
andet  verdsHgt,  kan  fremtræde  i  kristelige  Klæder,  og  det  kan 
ikke  nægtes,  at  der  er  noget  smigrende  for  en  ung  Mand,  der 
maaske  hidtil  har  ført  en  ret  ubemærket  Tilværelse,  i  at  faa 
Opfordring  den  ene  Gang  efter  den  anden  til  at  holde  Møder; 
men  giver  man  efter  for  Forfængelighedstilbøjeligheden,  saa  er 
intet  sikrere,  end  at  Mødet  ikke  bliver  til  Herrens  Ære  og  Guds 
Riges  Fremme,  det  skulde  da  være,  at  Taleren  der  blev  rigtig 
ydmyget.  Her  er  det  i  høj  Grad  paa  sin  Plads  at  prøve  sig 
selv  overfor  dette:  er  det  for  min  egen  Skyld,  eller  for  Guds 
Skyld,  at  jeg  optræder  her,  er  det  et  Kald  fra  Gud  eller  en 
Fristelse  fra  Djævelen,  som  han  lægger  for  mig,  fordi  han  ser, 
at  her  er  Gærdet  lavt  hos  mig? 

Men  nu  kan  en  sige :  det  er  ikke  min  egen  Ære,  jeg  søger, 
men  Guds,  der  skal  arbejdes  og  tages  fat,  der  skal  tales  der  og 
holdes  Møde ;  saa  svarer  jeg :  men  er  det  saa  afgjort,  at  du  skal 
gøre  det?  Det  kan  være  vanskeligt  at  afgøre,  hvad  der  i  det 
hele  skal  gøres,  og  hvad  der  ikke  skal  gjøres.  Mulighedernes 
Tal  kan  være  saa  stort,  at  de  ikke  ere  til  at  overse,  og  det  var 
jo  tænkeligt,  at  der  kunde  dukke  en  Mulighed  op  for,  at  en 
langt  dygtigere  end  jeg  vilde  mælde  sig,  naar  det  havde  vist  sig 
ugørligt  at  skaffe  en  anden.  Han  holdt  sig  tilbage  og  vilde 
ikke,  og  der  skulde  et  særligt  Højtryk  af  Trang  til,  at  han  kom 
frem  paa  Skuepladsen,  men  da  han  kom,  saa  indrømmede  alle 
enstemmig,  at  det  var  Manden,  som  skulde  til  ved  denne  Lej- 
lighed. Havde  jeg  nu  i  Eftergivenhed  sagt  et  for  tidligt  Ja, 
skønt  jeg  følte  mig  uskikket,  saa  hindrede  jeg  denne  uopdagede 
Mulighed  i  at  blive  Virkelighed.  Men  som  sagt,  det  er  vanske- 
ligt at  komme  til  en  Afgørelse,  naar  jeg  alene  ser  paa,  hvad 
der  skal  gøres  og  bringes  i  Stand.  Jeg  maa  holde  mig  til  et 
mere  overskueligt  Felt,  og  det  er  mig  selv,  og  stille  Spørgs- 
maalet:  hvor  meget  kan  du  overkomme?  Og  det  vil  igen  sige, 
hvor  meget  kan  du  faa  dig  forberedt  til?  Og  med  at  være  for- 
beredt mener  jeg  da,  at  Taleren  kun  taler  om  det,  han  har  lagt 
et  Arbejde  i.  Dette  Arbejde  kan  være  af  forskellig  Art,  men 
drejer  sig  væsenlig  om  disse  to :  Læsning  og  Tænkning,  hos  den 
ene  træder  det  ene  mest  i  Forgrunden,  og  hos  den  anden  det 
andet,    men   noget  af  begge  Dele  skal  der  til.     Og  dernæst  vil 

jeg  fremhæve  for  unge  Præster:  det  er  gavnligt,  ja  nødvendigt 
at  skrive.  Nogle  hjælper  det  til  at  faa  Klarhed  i  Tanken,  og 
virkelig  holde  det  fast,  man  vil  sige,  og  det  kan  ofte  være  en 
alvorlig  Prøve  for  en  at  faa  det  sat  paa  Papiret,  man  vil  sige, 
thi  da  siger  man  det  først  for  sig  selv,  og  det  kan  hænde,  at 
det,  man  syntes  var  udmærket,  saa  længe  det  stod  i  taaget  Al- 
mindelighed for  en  selv,  viser  sig  at  være  temmelig  fattigt,  naar 
man  faar  det  fæstet  paa  Papiret. 

Dette  er  imidlertid  saa  at  sige  kun  den  udvortes  Del  af 
Forberedelsen,  men  det,  som  det  egentlig  kommer  an  paa,  er, 
om  det,  jeg  vil  sige,  virkelig  ligger  mig  paa  Sinde,  som  man 
siger.  Men  nu  kan  intet  ligge  mig  paa  Sinde,  uden  at  det  er 
gaaet  gennem  mit  eget  Sind,  min  egen  Sjæl,  og  kun  det  bliver 
et  Vidnesbyrd  for  Herren,  hvor  min  egen  Sjæl,  saa  at  sige  er 
engageret.  Er  det  nu  saaledes,  at  man  lever  under  et  Pres  til 
at  tale,  og  ikke  har  Modstandskraften  til  at  sige  nej,  saa  kommer 
der  Uorden  i  den  aandelige  Ernæringsproces,  den  fremskyndes 
i  en  sygelig  Grad,  Indtryk,  jeg  har  modtaget,  og  som  i  sig  har 
kraften  til  stor  aandelig  Berigelse  og  Fordybelse,  nødes  jeg  til 
for  tidlig,  at  tage  frem  i  min  Tale,  og  dermed  svækkes  deres 
Indflydelse  paa  mig.  Det  er  anderledes  med  de  gamle,  de 
aandelig  udvoxede  Mennesker,  de  kan  som  en  Skriftklog,  der  er 
oplært  til  Himmeriges  Rige,  fremtage  af  deres  Forraad  nyt  og 
gammelt,  men  den  unge  er  stedt  saadan,  at  han  samtidig  med, 
at  han  arbejder  og  producerer,  skal  voxe;  thi  selv  om  den  gamle 
aldrig  maa  ophøre  aandelig  at  voxe,  er  der  dog  i  Aandens  som 
i  Legemets  Verden  stor  Forskel  i  Maaden,  hvorpaa  Væxten 
foregaar  hos  ung  og  gammel.  Og  her  synes  det  mig,  at  det 
kan  gøres  Behov  at  tllraabe  netop  de  unge  nidkære  Præster  i 
vore  Dage,  dem,  hvem  Guds  Rige  ligger  paa  Hjerte:  Husk  paa, 
at  Guds  Rige  fremhjælpes  ikke  ved  Jaskeri  og  ved  Udslettelse 
af  Personligheden,  men  netop  ved  Uddybelse  af  Personligheden. 
Kun  det,  som  virkelig  uddyber  din  Personlighed,  virker  ogsaa 
til  Herrens  Ære  hos  andre,  og  spændes  Buen  for  højt,  saa  staar 
du  ikke  som  en  Martyr,  der  lider  og  bukker  under,  mens  Me- 
nigheden faar  Gavn  deraf,  nej  Menigheden  faar  ingen  Gavn  af, 
at  du  bliver  aandelig  forjasket  og  en  Snakkemaskine. 

Man    vil   maaske   indvende:     «Ja,    men   det   er  jo  ikke  mit 
eget,  jeg  skal  forkynde,  men  Guds  Ord».     Rigtigt  —  men  mon 

det  kan  være  Guds  Ord,  som  har  den  Indflydelse  paa  mig,  at 
jeg  bliver  en  overfladisk  Person,  som  bare  kan  snakke  væk. 
Og  det  gælder  baade,  naar  man  gør  7  forskellige  Tilløb  til  en 
Tale,  som  saa  alligevel  bliver  en  ret  middelmaadig  Tale,  fordi 
der  mangler  Forberedelse,  og  naar  man  lirer  en  god,  udarbejdet 
Tale  af  7  Gange.  Den  var  maaske  god  første  og  anden  Gang, 
den  blev  holdt,  men  hvis  jeg  mener,  at  den  er  ligegod  7de  eller 
14de  Gang,  saa  tager  jeg  slemt  fejl,  selv  om  Ordene  ere  akkurat 
de  samme,  thi  et  Vidnesbyrd  og  en  automatisk  Deklamation  er 
nu  ikke  det  samme  og  bliver  det  heller  aldrig,  selv  om  begge 
Dele  foregaar  paa  en  Prædikestol.  Man  vil  ikke  her  kunne  an- 
føre Paulus  eller  de  andre  Apostle  imod  mig,  thi  de  vare 
netop  ikke  unge  i  den  Forstand,  hvori  her  tales  om  unge 
Præster. 

Som  en  særlig  Form  for  « Præstesygen »,  vil  jeg  nævne 
Annonceringssygen.  Jeg  har  set  annonceret:  « Missionær  N. 
holder  Møde  i  Skrædderkroen »  —  det  var  i  et  stort  Hovedstads- 
blad, og  jeg  spurgte  mig  selv,  om  nogen  kunde  mene,  at  der 
droges  et  eneste  Menneske  mere  til  Skrædderkroen  ved  denne 
Annonce.  Nej  —  det  var  umuligt;  men  det  var  heller  ikke 
Meningen,  men  Meningen  var  at  bekjendtgøre :  her  arbejdes,  her 
gøres  noget.  Mon  det  ikke  var  bedre  at  arbejde  lidt  i  det 
stille  ?  det  er  jo  ikke  ved  Annoncer,  at  vi  skal  være  Verdens 
Lys,  men  ved  vort  Kristenliv,  ved  Virkningen  af  Forkyndelsen. 
Og  mon  der  ikke  er  noget  af  Forfængelighed  i  det,  naar  der 
bekendtgøres:  «der  holdes  Møde  der  og  der  en  hel  Uge,  alle 
ere  hjertelig  velkomne.«  Man  faar  maaske  en  større  Tilhører- 
kreds fra  andre  Sogne,  naar  man  er  lidt  bekendt,  men  mon  ens 
egne  Sognefolk,  hvem  en  saadan  Uge  nærmest  var  beregnet  for, 
egenlig  drages  bedre  ved  en  saadan  almindelig  Støden  i  Trom- 
peten. Det  vilde  vist  være  gavnligt,  om  ogsaa  den  Præst,  som 
har  faaet  et  Navn  der,  hvor  det  er  bedst  at  have  et  godt  Navn, 
nemlig  blandt  Guds  Menighed,  om  en  saadan  Præst  kunde  finde 
sig  i  at  tale  nogle  Gange  for  færre  Mennesker,  blandt  hvilke 
,  der  saa  maaske  var  flere  af  dem,  han  havde  en  Pligt  overfor. 
Men  heller  ikke  denne  Form  af  Præstesyge  er  let  at  faa  Bugt 
med;  men  naar  noget  drages  frem  for  Lyset,  er  der  jo  altid 
gjort   et  Skridt  hen   imod   det  mørkes  og  syges  Afskaffelse,    og 

man   siger  jo,    at  Bakterier  ikke  kunne  taale  Lyset  uden  at  dø, 
og  det  var  min  Mening  med  disse  Bemærkninger  om  Præstesygen. 

Frederiksberg,  d.   ^Vi2  97. 

H,   Ostenfeld. 


TUsendte  Bøger. 

A,  F.  L.  Rindom:  Elleve  af  Herrens  Apostle.  (Bethesdas  Bog- 
handel). 

Bølgeslag,  Digte  af  P—.     (Kirkl.   Foren.  f.  I.  M.) 

G.  Topkel:  Den  Helligaands  Arbejde  i  Menneskene.  —  Oversat 
af  Joh.  Vibe-Petersen,   (samme  Forlag). 

L.  C.  Petersen^  Sognepræst  til  Bredstrup:  Den  kristelige  Frihed. 
Et  bibelsk  Foredrag.     24  S.     (Kirkl.  Foren.  f.  I.  M.) 

Lic.  theol.  A,  S,  Poulsen,  Domprovst:  Philip  Melanchton  i 
Aaret  1521.     35  S.     (Gyldendal). 

Denne  lille  Afhandling  giver  et  klart  Billede  af  M.,  saaledes 
som  han  var  i  de  første  bevægede  Aar,  hvor  han  dels  som  Univer- 
sitetslærer og  dels  som  Forfatter  blev  Luther  en  saa  god  Støtte. 
Uden  at  skjule  hans  Begrænsning,  betoner  Forf.  stærkt,  at  M.  var 
en  uforfærdet  Stridsmand,  « fyldt  af  urokkelig  Tro  paa  ■  Sandhedens 
sejrrige  Magt,  rede  baade  til  Forsvar  og  Angreb,  uden  Spor  af  Frygt 
for  nogen  menneskelig  Autoritet,  fordi  hans  Sjæl  hvilede  i  Kristus 
og  hans  Aand  frydede  sig  i  Skriften  som  den  eneste  og  uudtømme- 
lige Sandhedsautoritet». 

Fernando  Linderberg:  Prof.  Werner  Sombart  og  den  socialistiske 
Arbejdsbevægelse.     78  S. 

Denne  Bog  burde  have  heddet:  «Prof.  W.  S.  om  d.  s.  A.»; 
den  antyder  ikke  paa  noget  Sted,  at  Professoren  har  haft  noget  at 
gøre  med  praktisk  Socialisme.  Derimod  udvikles  hans  Opfattelse  af 
Carl  Marx,  hvis  Discipel  han  er,  om  han  end  ikke  forholder  sig 
kritikløs  overfor  sin  Lærer.  Hans  Opfattelse  falder  i  meget  sammen 
med  de  engelske  Fabianere :  Evolution  og  ikke  Revolution  er  Grund- 
tanken hos  Marx  (se  særl.  S.  33  f.).  Paa  de  »sidste  30  Sider  be- 
handler Forf.  danske  Forhold  ud  fra  dette  Synspunkt. 

Begge  Afsnit  lade  sig  læse  med  Udbytte  og  maa  særlig  an- 
befales dem,  der  endnu  i  Socialismen  kun  ser  « Antikristens  Mirakler ». 
Hvor  meget  der  endnu  mangler  i  gensidig  Forstaaelse,  giver  Prof. 
S.  ogsaa  sit  Bidrag  til  at  vise  ved  sine  rent  konfuse  Bemærkninger 
om  Fremtidens  Kristendom  (S.  40):  «Det  maa  blive  i  dens  mest 
livsglade  Form  osv.»  —  Sprogbehandlingen  er  ikke  altid  omhyggelig; 
se  f.  Ex.  S.  52:  de  fri  Associationer  blev  skænket  Opmærksomhed. 
S.  70:  De  tyske  Landarbejdere  er  forbudt  enhver  Form  .  .  .  eller 
(sammesteds):  Adgang  til  at  vore  Landarbejdere  kan  skaffe 
sig  .  .  . 

A.  C.  L,  Grove  Rasmussen:  Nutidsmartyrer.  (Th.  Pontoppidan. 
Kbh.  1897).  L  Søstrene  Saunders.  82  S.  IL  Familien  Stewart.  75  S. 
III.  Ægteparret  Johnson.  56.  S. 

I  samme  Grad  som  Livet  rører  sig  stærkere  i  Herrens  Menig- 
heder, ville  disse  med  forøget  Kraft  tage  fat  paa  Missionens  Gærning 
ude  i  Hedningelandene.  Og  alt  eftersom  denne  vokser,  vil  den 
give  Modermenighederne  nyt  Haab  og  ny  Lyst  til  at  løse  de  store 
Opgaver,  ogsaa  ny  Interesse  for  at  erfare,  hvad  det  er,  der  sker 
derude,  ny  Iver  for  at  følge  disse  Herrens  Udsendinge,  følge  deres 
Liv  og  —  deres  Død.  Derfor  vil  G.  R.s  Bog  sikkert  kunne  gøre 
Regning  paa  taknemlig  Læsere,  blandt  Lægfolk  som  blandt  Præster, 
der  her  bl.  a.  vil  finde  godt  Stof  til  Brug  ved  de  forskellige  Fore- 
ningsmøder. 

Det  er  naturligt,  at  Forf.  har  vendt  sig  til  den  engelske  Mission; 
den  er  trods  al  berettiget  Kritik  den.  der  har  den  største  Kraft,  og 
ingen  kan  have  levet  iblandt  dens  Bærere  uden  at  medbringe  fra 
Samlivet  en  taknemlig  Følelse  af  at  have  mødt  noget  forunderlig 
stærkt  og  rent,  som  gives  dem,  der  i  Ydmyghed  og  Selvfornægtelse 
ere  Herrens  Kald  hørige. 

Og  saaledes  se  vi  dem  da  her.  Ægteparrene  Stewart  og  John- 
son og  Søstrene  Saunders.  De  ere  voksede  op  i  kristne  Hjem, 
oftest  under  stor  Velstand.  Alle  en  god  Opdragelses  Fordele  er 
blevne  dem  til  Del;  Sporten  har  styrket  deres  Legeme.  Et  sundt 
Ræsonnement  og  praktisk  Sans  er  dem  medfødt.  Vare  disse  Mænd 
ikke  blevne  Missionærer,  vilde  de  være  blevne  Opdagere,  Læger, 
Ingeniører  eller  maaske  Guvernører  i  Indien  eller  Kanada  Kvin- 
derne bære  det  samme  Præg  af  kultiveret  Dygtighed*),  og  selv 
under  de  vanskeligste  Forhold   forlade   deres  humoristiske  Sans  dem 


*)  S.  32  fremhæves  Betydningen  af  Frk.  Saunders  fine  musikalske  Øre. 
Paa  Kinesisk  udtales  hvert  Ord  nemlig  i  7  forskellige  Toner  efter  deres  forskel- 
lige Betydning.  «Men  at  skælne  og  bruge  disse  Toner  er  umaadelig  vanskeligt 
for  Folk  med  almindelige  Øren*.  Jeg  kunde  ikke  andet  ved  Læsningen  af  denne 
Bemærkning  —  end  med  en  vis  Ængstelse  tænke  paa,  at  den  eneste  mig  be- 
kendte af  vore  Kinamissionærer  i  sin  Skoletid  var  saa  komplet  blottet  for  musikalsk 
Sans,  at  han  ikke  kunde  skælne  en  hvinende  falsk  Tone  fra  en  ren.  Er  her  ikke 
noget,  som  kan  opfordre  til  Eftertanke? 

sjældent  (se  særl.  Søstrene  Saunders).  At  bygge  Hus,  at  ride  ved 
Nat  og  ved  Dag,  at  sejle  med  eller  mod  Strømmen,  alt  dette  synes 
de  som  skabte  til. 

Men  det,  som  har  gjort  dem  til  Herrens  Vidner  som  ingen 
andre  siden  Apostnenes  Dage,  det  er  jo  dog  noget  helt  andet,  om 
hvilket  G.  R.  giver  os  fuld  og  god  Besked,  særlig  ved  de  Breve 
og  Optegnelser  fra  de  paagældende,  som  findes  rundt  om  i  de  tre 
smaa  Hæfter  (jeg  anfører  i  Flæng:  11.  S.  72.  111.  S.  28.)  Og  hvad 
er  da  dette?  Først  og  fremmest  en  fast  og  glad  Overbevisning  om 
at  have  «en  levende  Frelser »,  der  kommer  til  os  endnu,  der  sender 
sin  Aand,  saa  at  det  sker  endnu,  som  i  de  gamle  Dage,  at  hvor 
hans  Sendebud  drage  frem,  der  gør  Gud  store  Ting  og  oplader 
Hedningene  Troens  Dør.  Med  denne  faste  Tro  hænger  saa  sammen : 
Bønnens  Kraft.  «Jeg  har  fundet»,  hørte  Anm.  engang  en  saadan 
Kvinde  sige,  «at  der  var  intet  i  mit  Liv,  som  jeg  ikke  kunde  gaa 
til  Gud  om.  Og  selv  naar  vi  ikke  ser  det,  da  vil  vi  tro,  at  vi  har 
faaet  Opfyldelsen;  men  hvor  ofte  har  Herren  ikke  forunderlig 
vist  os,  at  han  har  hørt  os!» 

Dette  er  den  stedse  bevidste  Grundtone  i  disse  Menneskers  Liv. 
Og  dertil  vil  jeg  endnu  føje:  Kendskaben  til  og  Brugen  af  den 
hellige  Skrift.  Fra  Barndommen  af  have  de  den  kær,  paa  Kryds 
og  Tværs  har  de  pløjet  den,  det  gamle  som  det  ny  Testamente. 

Angaaende  Enkeltheder  i  Liv  og  Resultater  henvises  til  G.  R.s 
Skildringer.  Man  kunde  ønsket  vedføjet  Kort  over  de  paagældende 
Steder;  ogsaa  synes  det  mig  altid  at  ville  være  praktisk,  om  der  til 
saadanne  Skildringer  bag  i  Bogen  føjedes  en  Statistik  over  Missions- 
arbejdet, samt  de  nødvendigste  Aarstal.  Særlig  savnes  dette,  hvor 
Angivelserne  er  saa  lidt  detaillerede  som  her;  end  ikke  Søstrene 
Saunders's  Alder  synes  opgivet.  —  Sproget  er  jævnt  —  undertiden 
lidt  søgt  naivt;  F'ortællemaaden  livlig;  men  det  henstilles  til  Forf. 
for  Fremtiden  at  gøre  en  noget  sparsommere  Brug  af  sin  forbavsende 
Hukommelse  for  Vers,  Ordsprog  osv. 

Alle  tre  Hæfter  ende  med  Hovedpersonernes  Martyrdød.  Hæfte 
III  slutter  med  følgende  Ord  i  Anledning  af  Ku  Tsjeng  Mordet: 
Det  saa  velkendte  og  ofte  gentagne  Raab  om  det  « uforsvarlige »  i 
at  sende  Mennesker  og  særlig  unge  Piger  ud  under  lovløse  og  uord- 
nede Forhold,  lød  selvfølgeligt  ogsaa  her.  Men  Raabet  var  mere 
lavmælet  end  det  plejer  at  være  ved  saadanne  Lejligheder,  og  blev 
langt  overdøvet  af  Raabet:  tag  nu  rigtig  for  Alvor  fat  paa  Missions- 
arbejdet i  Kina!  Send  fiere  ud  og  send  de  bedste  ud,  det  bedste 
er  ikke  for  godt  for  Guds  Riges  store  Sag  I  Og  ingen  Sinde  har 
Missionen  i  Fuh-Kien  set  mere  lovende  ud  end  i  Øjeblikket.  Det 
vil  nok  vise  sig  ogsaa  der,  at  det  gamle  Ord  sæder:  Martyrernes 
Blod  er  Kirkens  Udsæd  I 

Carl  Koch:  Christendom  og  Kultur.  18  S.  (Schønberg).  (Foredrag 
holdt  ved  det  fjerde  nordiske  Studentermøde  med  kristeligt  Program.) 

Dette  Foredrag  er  Udtryk  for  en  redelig  og  tænksom  Kristens 
Erfaringer;  det  er  vel  ikke  rimeligt,  ja,  det  vilde  vel  endog  være 
urimeligt  at  vente,  at  Forf.  skulde  have  løst  dette  ofte  forhandlede 
Spørgsmaal  saaledes,  at  alle  kristne  skulde  føle  sig  tilfredsstillede 
derved.  Der  vil  vel  altid  være  dem,  for  hvem  Modsætningen  mellem 
Kristendom  og  Kultur  vil  komme  til  at  staa  skarpere  end  for  Forf., 
og  bl.  a.  kunde  vel  nok  Kristendommens  Krav  paa  fuld  Opgivelse 
af  Livets  Goder,  hvor  disses  Bevarelse,  som  virkelig  er  sket,  stiller 
sig  som  en  Hindring  for  Kristendommen  —  det  kunde  vel  nok 
betones  stærkere,  end  Forf.  gør  det,  uden  at  man  derfor  behøvede 
at  stille  sig  kulturfjendtligt.  Dog,  hvad  der  er  sagt,  er  fremsat  med 
en  saadan  alvorlig  Stilfærdighed  og  med  en  saadan  Selvoplevelsens 
Vederhæftighed,  at  vi  kun  kan  anbefale  det  til  vore  Læsere.  De 
ville  sikkert  modtage  det  med  lige  saa  stor  Glæde,  som  den,  hvormed 
det  blev  hørt  ved  Studentermødet  i  Sommer. 

Kirkehistoriske  Fortællinger.  L  Galeazzo  Caracciolo,  en  kriste- 
lig Daadshelt  fra  Reformationstiden  —  ved  Vilh,  Poulsen.  (Cammer- 
meyer.     31  S.) 

1  et  jævnt  Sprog  fortæller  Forf.  smukt  og  underholdende  om 
en  italiensk  Greve,  der  —  greben  af  den  reformerte  Tro  —  for- 
lader alt.  Hustru,  Rigdom,  Ære,  for  at  henleve  Resten  af  sine  Dage 
i  Genf,  hvor  han  døde  agtet  og  elsket.   — 

K. 


Paa  vort  Forlag  er  udkommen  og  faas  i  alle  Boglader: 

Professor  Werner  Sombart 
og  den  socialistiske  Arbejderbevægelse. 

Af  Fernando  Linderberg. 

Indeholder  en  oplysende  Fremstilling  af  den  internationale  Arbejderbevægelses 
historiske  Udvikling  og  en  saglig  Karakteristik  af  Arbejderbevægelsen  i  Danmark. 
cDet  er>  —  skriver  Studenterbladet  —  een  sand  Fornøjelse  at  læse  en 
moderne  Bog  om  et  socialt  Æmne  besjælet  af  en  saa  alvorlig  og  ægte 
Begejstring  for  en  stor  Idé.» 

Pris  I   Kr.  25  Øre.     I  Partier  å  50  Exempler  i   Kr. 

Tidligere  udkom  af  samme  Forfatter: 

Frikonkurrencen  og  Socialismen. 

Pris  3  Kr 

Lehmann  &  Stage, 

Løvstræde  8. 

Paa  vort  Forlag  er  i  disse   Dage   udkommen  og  faaes   i   alle 
der: 

JERUSALEM  -  Pierre  Loti     i 

Oversat  af  Oscar  Arlaud. 

Pris:  2  Kr.,  eleg.  indb.  j  Kr,  2j  Øre,  \ 

I    det  nylig  udkomne    iste  Hefte  af  y^Helli^  Jord''  siger  Forf.  Pastor  E. 
Blaumtlller  om  denne  Bog: 

cLotis  < Jerusalem  f  er  fra  Skildringens  Side  en  ndnuerket  Bog.  Baade 
Staden  selv  og  dens  Naturomgivelser  ere  beskrevne  med  en  malerisk  Vir- 
tuositet, der  blænder  og  bedaarer.  Med  saa  fine»  saa  sarte  øg 
dog  saa  kraftige  Farver  har  endnu  ingen  forstaaet  at  nve  et 
Billede  af  de  hellige  Steder.    Bogen  er  skreven  af  en  virkelig  Digter. 

Om  Udviklingsgangen  i 

Henrik  Ibsens  Digtning 

af 

Pastor  A.  Schack. 
Plis:  s  Kr. 
Indhold:    Indledning.     Skepticismen   og   Dommen   over   den. 
Den   uægte    Idealisme.      Den    forlorne    Idealisme.     Den    selvtilfredse 
Skepticisme.     Et  Tilbagefald.     Slutning. 

«Man  maa  vide  Hr.  Schack  Tak  for  hans  Særdeles  smnkke  Og  lære- 
rige Bog,  der  visselig  vil  blive  modtaget  og  læst  med  Interesse  blandt 
alle,  der  interessere  sig  for  dybere  aandelige  Spørgsmaal.> 

(Morgenbladet,  Kristiania.) 
tjeg  tror  nu  ogsaa,    at  de  allerfleste  Mennesker,    som  selv  har  læst  Ibsens 
Dramaer,    vil  have  Gavn  af  at  læse  Schacks  Bog,    thi  den  Vejledning,    som 
deri  indeholdes  til  en  virkelig  poetisk  Opfattelse  af  disse  Digtninge  og  en  sammen- 
hængende Forstaaelse    af  deres  Indhold,    er   saa   kyndig   Og   alvorlig,    at 

man  høster  et  stort  Udbytte  paa  Vejen.     Forf.  rammer  desnden 
Gang  efter  Gang  Sømmet  paa  Hovedet  o.  s  v.t 

(Dr.  Nørregaard  i  < Tilskueren*.) 
Senere  er  udkommen  af  samme  Forf.: 

En  Efterskrift  om  Henrik  Ibsens  Digtning. 

Pris:  7J  Øre. 
Indhold:    John    Gabriel    Borkman.      Udgangspunktet    for   Be- 
dømmelsen af  Ibsens  Digtning.     Ibsens  Digterry. 

Lehmann  &  Stage, 

Løvstræde  8. 

Abonnement  paa  Bladet  —  (yS  Øre  Kvartalet  for  alle)  —  kan  tegnes 
paa  alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Indmeldelse  i  «den 
danske  Præsteforening«  sker  til  Kassereren,  Pastor  E.  With,  Løsning. 

København.  — .  Græbes  Bogtrykkeri. 

MAANEDSBLAD 

FOR 

DEN   DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  6  Den  1.  Marts  1898 


Indhold:  Jul.  Ifversen:  Kollegialitet  mellem  Præster;  Harald  Jensen:  Lidt  om 
den  tyske  Præstestands  Forhold  til  Socialismen;  J.  Lauesen:  Paa  Post; 
Landsbypræst:  Landsby  kaldenes  Beklipning;  Ved  Doktor  Giersing: 
H.  Pierson  om  Kirkens  Kamp  mod  Prostitutionen;  Bekendtgørelser. 


Kollegialitet  mellem  Præster. 


I. 

Embedsbroderskab  har  Embedet  som  sin  selvfølgelige  For- 
udsætning, men  har  desværre  ofte  ladet  sig  nøje  med  Embedet 
alene  som  sit  Indhold;  til  Embedsbroderskab  hører  dog  ogsaa 
den  rette  Iagttagelse  af  de  Ting,  der  i  videre  Forstand  høre 
dertil  og  flyde  deraf.  Dette  er  den  sande  Kollegialitet.  Den 
er  en  skøn  Blomst,  hvis  Blade  folde  sig  smukt  om  hverandre 
og  i  Forening  glæde  mange  ved  den  fine  Duft;  et  Træ,  hvis 
Rødder  ere  mange  og  vidtforgrenede  gaa  dybt  i  Menneskehjærtets 
Jordbund.  Den  blomstrer  bedst  paa  Friland;  under  Kærlighedens 
Sol  sætter  den  rigest  Frugt,  naar  den  vokser  fra  Umiddelbarhedens 
bløde  Jord,  fjærnt  fra  alle  egoistiske  Beregningers  tørre  Sandegne. 

Derfor  skulde  man  synes,  at  Kollegialitet  bedst  maatte  kunne 
trives  mellem  os  Præster.  Vi  ere  jo  —  i  alt  Fald  efter  Idéen  — 
de  udvalgte  af  Menigheden,  først  af  alle  kaldede  til  at  forkynde 
hans  Dyder,    som   frelste  os  til  sit  Lys,    mere  end  nogen  satte 

til  at  aabenbare  et  Kærlighedens  og  Sandhedens  Broderskab  paa 
Jorden.  Kristus  har  det  Krav  paa  os,  at  vi  —  hvorledes  det 
end  vil  være  med  andre  —  skulle  vorde  hellige,  ligesom  han  er 
hellig.  Hvilket  Ansvar  for  den  personlige  Sandhed  i  alle  vore 
Forhold!  Hvilken  gensidig  Kærlighedens  Forpligtelse!  Men 
dette  er  just,  hvad  vi  ere  skyldige  at  befordre  for  hverandre 
gennem  en  sand  Kollegialitet.  Kollegialiteten  mellem  Herrens 
første  Disciple  og  Apostle  havde  sin  Afstamning  i  Herrens  Kær- 
lighed til  dem  alle;  den  var  saaledes  modsat  enhver  Verdens- 
kollegialitet,  der  altid  mer  eller  mindre  har  sin  Rod  i  Egen- 
kærligheden. Kun  naar  vort  Broderskab  i  Embedet  bevarer  sit 
Liv  efter  sin  Afstamning,  kan  det  berige  os  selv  og  Menigheden. 
Da  kan  denne  Plantning  taale  Hede  uden  at  visne,  Regn,  Slud 
og  Kulde  uden  at  sættes  i  Væxten. 

Til  at  praktisere  dette  vokse  vi  ved  Guds  Ord  og  Livets 
Erfaringer;  vi  skulle  «se  Lys  i  hans  Lys »;  dette  sker,  naar  Guds 
Ord  bliver  lagt  over  hele  vort  Liv,  og  hele  vort  Liv  bliver  lagt 
ind  i  Guds  Ord;  saa  forstaa  vi  ogsaa  Kollegialitetens  Hemmelig- 
heder og  kunne  skælne  mellem  det  sande  og  dets  Skin.  Og 
dette  er  her  som  i  alt  en  Nødvendighed  som  selve  Livet.  Dette 
forstaa  ikke  alle;  de  indrette  sig  i  hvert  Fald  ikke  derefter. 
Sand  Kollegialitet  er  sand  Visdom;  den  er  ikke  ligegyldig  for 
de  Veje,  den  gaar,  og  har  Omsorg  for  de  Midler,  den  bruger 
til  Maalets  Opnaaelse.  En  falsk  Kollegialitet  er  Kærlighed  uden 
Sandhed:  den  er  et  Salt,  der  har  mistet  sin  Kraft;  en  vammelsød 
Suppe,  der  kvalmer  uden  at  nære;  et  svampet  Væsen  uden 
Knogler;  en  aandelig  Skifting  med  svømmende  Øjne  uden  Glød; 
en  valen  Haand,  der  intet  kan  holde  fast.  En  falsk  Kollegialitet 
er  Sandhed  uden  Kærlighed:  den  er  «et  blaat  Øje»  uden  Aarsag; 
en  Naal,  der  stikker  dybt  i  Kødet,  og  som  til  tifold  Smerte  for 
ham.  Som  bruger  den,  brækker  over  midt  i  hans  egen  Haand; 
en  Hagelhyge,  der  ubønhørligt  nedslaar  Foraarets  friske  Skud  — 
og  hvem  rejser  dem  igjen?  Den  er  en  Knokkelmand:  naar  han 
ryster  sin  Kappe,  udfarer  der  tusinde  Isnaale;  hver  af  dem  kan 
dræbe  et  Menneske.  Men  naar  Miskundhed  og  Sandhed  møde 
hinanden,  og  Retfærdighed  og  Fred  kysse  hinanden  (Ps.  85,  11), 
da  faa  vi  den  sande  Kollegialitets  fine  Plante  til  at  blomstre. 

Gud  vil  af  sin  Godheds  Rigdom  give  os  dette,  dersom  vi 
ville  være  ham  lydige.     Lydig  kan  kun  den  være,    som  kender 

Kristus;  lydig  er  kun  den,  som  elsker  ham.    Vantro  og  Ulydighed 
give  et  blindt  Øje  og    et    dødt    Blik.      Manglen   af  sand  Kolle- 
gialitet mellem  Præster  kommer  af,   at  der  ogsaa  blandt  dem  er 
blinde    Øjne    med    døde     Blik.       Saadanne    Øjne    kunne    læse 
baade  paa  Græsk  og  Etemsk  Rom.    12,  4 — 5,    men  det  bliver  en 
kold   Theori   for   dem,    eller   en   taaget  Følelse   i  Hjærtet.     Men 
hvem   har  Gavn  deraf?     Kollegialitet  er  praktiseret  Broderskab, 
baaret  oppe  af  Jesu  Kristi   Broderskab.     Kollegiale   ere  vi   med 
Hensyn   til  Kærligheden  vor  Broders  Tjenere,    med  Hensyn   til 
Sandheden    hans  Vogtere;    c^   saaledes   er   Kollegialitet  Oppor- 
tuniteten i  Kærlighedens  Forstaaelse  under  Sandhedens  Hævdelse; 
den    er   Finhed   i  Forstaaelse   af  Begrænsningen    overfor   andres 
Ret  og  en  aaben  Vej  mod  forvendte  Sind.    Derfor  er  den  baade 
naturgivet  med  selve  det  hellige  Liv  i  Hjærtet,  og  maa  alligevel 
naturaliseres   efter   hvers    givne   Ejendommelighed.      Vor   Kolle- 
gialitet kræver  os  selv  først  (Luc.  22,  26);    den  har  paa  Jorden 
sin  Forudsætning  i  vor  egen  Personlighed;    i  Selvopdragelsen;    i 
Villigheden  til  at  lade  sig  belære,    om   saa   skal   være  ogsaa  af 
dem,    der  ere  yngre  —  der  kunde  maaske  være   dem   noget  be- 
troet, som  vi  savne,    og  som  vi  kun  ad  den  Vej  kunne  faa  Del 
i;    i  den  stadige  Ihukommelse  af,    at  vi  fik  Tjenesten  af  Naade; 
i  Bevidstheden  om,   at  vi  selv  trænge  til   Tilgivelse  syv  Gange 
halvfjerdssindstyve  Gange;    i   en  uskrømtet  Redebonhed  til  altid 
at  ville  være  Tjenere  og  at  ville  nøjes  med  dette.     Dersom  vi 
kun  kunne  kaste  et  sky  Blik  paa  os  selv  og  vort  eget  Foiiiold 
i  alt  dette,    ville  vi  ikke  med  Sandhed  kunne  bedømme  Brødres 
Færd,    endsige  kunne  retlede    dem   eller  endog  forlange  af  dem, 
at    de    skulle    have    den    Fortrolighed   og   Tillid  til   os,    som    er 
gensidig  nødvendig  i  det  rette  KoUegialitetsforhold. 

Kollegialiteten  har  dog  ikke  sin  Forudsætning  alene  1  vort 
Forhold  til  os  selv,  men  ogsaa  i  vort  Kendskab  til  Kollegerne. 
Der  hverken  kan  eller  skal  opstilles  Regler  for  alle  Tilfælde, 
hvor  der  bliver  Tale  om  Kollegialitet;  dog  er  der  noget  almen- 
gyldigt, som  enhver  bør  søge,  naar  han  vil  være  en  sand  Præst. 
Først:  Kristus  og  hans  Sag  maa  staa  over  enhver  Kollega  og 
hans  Sag;  mit  KoUegialitetsforhold  maa  derfor  altid  bestemmes 
efter  min  Kollegas  Forhold  til  Kristus  og,  hvad  hans  er.  Men 
tillige:  jeg  maa  være  redebon  til  at  søge  op  den  mildest  mulige 
Betragtning   ogsaa   af  det,    som    er    mig   tvivlsomt   hos  Præste* 

broderen,  indtil  Sagen  er  mig  klar.  Heri  finder  jeg  Støtte  hos 
Matth.  i8,  15 — 16,  og  I.  Tim.  5,  19.  Den,  der  formaar  at 
finde  den  lyseste  Side,  at  fremdrage  den  og  derudfi^a  at  hjælpe 
ud  over  Brøsten  og  f jaerne  den,  er  en  god  Kollega;  thi  han 
vidner  bedst  om  Jesus  Kristus  mellem  Embedsbrødre;  men  er 
der  ingen  lys  Side  ved  Personen  eller  Sagen,  da  handle  han 
efter  Matth.  18,  1.7  og  i.  Tim.  5,  20 — 21,  om  han  ellers  har 
Mod  eller  Kald  dertil. 

Fremdeles:  vi  kende  altid  saa  meget  til  hverandre,  at  vi 
vide:  enhver  Præst  er  Præst  i  sit  Embede;  og  derfor:  i  hvert 
Tilfælde,  hvor  alene  den,  der  har  Embedet,  har  Retten  til 
Varetagelsen  af  det  forskellige,  skal  denne  Ret  respekteres,  og 
først  af  alle  skal  troende  Præster  respektere  den.  Ellers  hører  al 
Orden  op,  og  vi  synde  mod  Mennesker  og  mod  Gud,  og  vi 
komme  til  at  lide  Smerte,  naar  en  retfærdig  Igéngældelse  finder  os. 

P'remdeles:  vi  skulle  agte  Embedet  som  det,  det  er.  Langt 
fra  romerske  Prælatforestillinger  skulle  vi  dog  staa  for  Guds 
Ansigt  fulde  af  Ydmyghed,  fordi  han  har  betroet  os  et  helligt 
Embede,  hvis  Værd  og  Ophøjethed  vistnok  kun  for  lidet  agtes 
iblandt  os.  Holde  vi  fast  ved  den  rette  Betragtning  af  Embedet, 
og  beflitte  vi  os  paa  selv  at  vandre  derefter  og  at  se  i  Embedet 
lige  saa  meget  ogsaa  dér,  hvor  det  vanskøttes,  saa  finde  vi 
ogsaa  Vej  for  Kollegialitet,  hvor  den  overhovedet  endnu  er  mu- 
lig; og  hvor  den  ikke  mere  er  mulig  for  nogen,  der  skal  Per- 
sonen fjærnes. 

Der  kunde  fremdrages  andre  almene  Sider  af  denne  Sag, 
men  lad  mig  for  at  gøre  det  praktisk,  følge  Kollegialiteten  ud  i 
dens  Forgreninger  til  det  specielle  og  enkelte. 

Jeg  sagde,  at  Personlighedsforholdet  til  Jesus  bestemmer 
Kollegialiteten.  Dette  gør  en  Brøst  mellem  adskillige  Præster; 
thi  hvor  Livet  i  Gud  ikke  er  fælles  for  to  Præster,  kan  der 
væsenligt  kun  i  det  ydre  være  nogen  Kollegialitet;  thi  der  kan 
intet  sandt  Personlighedsforhold  komme  i  Stand.  Men  den  troende 
Broder  har  først  her  sin  Opgave.  Det  fælles  Embedsforhold 
giver  mange  Lejligheder  -—  dersom  man  ellers  vil  søge  dem  og 
udnytte  dem  —  til  at  vinde  Broderen  for  Kristus.  I  hvert  Fald, 
vi  have  ikke  Lov  til  at  glemme,  at  selv  den  mest  vantro  Præst 
dog  beklæder  et  Embede,  og  i  Forhold  dertil  kunne  vi  vise 
ham  Hensyn.     Man   kan   i   hvert  Fald   behandle  den  uomvendte 

Kollega  høfligt,  hvis  man  vil  forlange  det  samme  af  ham;  vi 
kunne  tilgive  personlige  Fornærmelser  og  Forurettelser,  thi  det 
er  vel  ikke  udelukket,  at  vi  kunne  komme  til  at  tilføje  ogsaa 
ham  saadant?  Det  er  et  stort  Vidnesbyrd,  og  et  skyldigt  Vid- 
nesbyrd, naar  en  troende  beder  en  vantro  om  Forladelse.  Det 
befordrer  Herrens  Ære.  Lad  os  huske  ogsaa  overfor  Præste- 
brødrene, at  vi  meget  vel  kunne  være  Sandheden  tro  uden  at 
være  brøsige,  vidne  om  Jesus  uden  at  overfalde  Folk,  drage 
dem  uden  at  prygle  dem.  Men  det  dybeste  og  rigeste  i  Broder- 
skabet mangler  og  maa  mangle,  saa  længe  Hjærterne  ikke  ere 
ét  i  Kristus.  Den  første  Skyld  i  dette  ligger  i  den  enes  vantro, 
uomvendte  Hjærte,  men  Skylden  kan  befordres  ved  den  andens 
vel  omvendte  og  troende,  men  uforstandige  Hjærte. 

Lad  os  fremstille  os  til  Tillid  for  alle!  Det  vil  i  høj  Grad 
fremskynde,  hvad  jeg  vil  kalde:  det  private  Skriftemaal  mellem 
Præster.  Et  saadant  beror  ikke  alene  paa  almindelige  Forud- 
sætninger derfor,  men  særdeles  meget  paa,  om  der  findes  den 
kollegiale  Forstaaelse  af  de  Farer  og  Fristelser,  Bekymringer  og 
Lidelser,  som  selve  Præstegærningen  fører  med  sig.  En  saadan 
Forstaaelse,  baaret  af  Kristi  Kærlighed,  vil  fjærne  Faren  for  den 
Kløft  eller  aandelige  Afhængighed,  der  ellers  kunde  komme 
mellem  Personerne,  og  der  vilde  beredes  Vej  for  megen  Vel- 
signelse, og  sikkert  trænge  vi  paa  dette  Punkt  til  mere,  end  vi 
have;  jeg  behøver  ikke  at  udvikle,  hvormeget  vi  dér  ere  hver- 
andre skyldige,  og  hvormeget  vi  derved  kunne  vinde  for  hver- 
andre. 

Tillid  fordrer  Tavshed.  Den  Fortrolighed,  der  alene  er 
baseret  paa  Skriftemaalets  Embedssegl,  er  i  Almindelighed  ikke 
meget  værd  mellem  Præster.  Dermed  underkender  jeg  ikke 
Skriftemaalets  Velsignelse;  men  der  svinder  Kollegialitetsfor- 
holdet  mere  bort  og  bliver  nærmere  et  Embedsforhold,  som  vel 
særlig  Biskopperne  ville  have  at  varetage ;  dette  ville  da  være  det 
mest  naturlige.  Men  der  er  en  Fortrolighed,  der  ikke  behøver 
at  søge  sin  Tillid  i  Skriftemaalets  Tavshedssegl,  men  i  Broderlig- 
heden, d.  V.  s.  i  den  sande  Kollegialitet.  Denne  Fortrolighed 
vilde  blive  større,  ogsaa  mellem  troende  Præster  indbyrdes,  der- 
som de  bedre  forstod  at  vaage  ømt  over  Brødrenes  Brøst,  hellere 
end  at  gøre  det  til  videre  Behandlingsemne,  end  sige  Under- 
holdningsemne.     Saadant  kommer  dog  for  Øre,    og   Tilliden    er 

borte,  ikke  alene  for  den  bestemte  Person,  men  for  mange  andre. 
Mon  vi  dog  ildce  i  denne  Sag  alle  have  noget  —  mere  eller 
mindre  —  at  blues  over?  Lad  os  stræbe  mere  efter  sand  Kol- 
legialitet i  dette  Stykke,  saa  at  vi  i  alt,  hvad  der  angaar  Per- 
sonlighedsforholdet  —  enten  det  er  overfor  de  nærmest-  eller 
fjernestværende  —  omgaaés  baade  i  Tiltale  og  Tilfærd,  i  Om- 
tale og  Omfærd  efter  Kristi  Sind  som  gode,  tillidvækkende, 
aabne,  alvors-forstandige  og  kærlighedsmilde  Kolleger. 

Da  ville  vi  blive  hverandre  ikke  alene  til  Hjælp  i  Trængslerne, 
men  til  Spore,  til  Opmuntring,  til  Glæde;  da  ville  vi  bedre  naa 
dette  «ham  bør  at  vokse,  men  mig  at  forringes »,  thi  da  ville  vi 
ogsaa  naa  at  glæde  os  uden  Skrømt  over  den  Velsignelse,  som 
Gud  giver  over  vore  Brødres  Arbejde,  og  som  vi  maaske  selv 
maa  bie  efter.  Og  dersom  Gud  har  betroet  os  noget  mere  Er- 
faring i  forskelligt,  da  ville  vi  lære  at  bruge  den  i  den  rette 
Time.  Jeg  var  en  Gang  sammen  med  nogle  kære  Præstevenner; 
om  en  af  de  tilstedeværende  blev  det  i  Samtalens  Løb  sagt: 
«rhan  er  saadan  en  god  Slibesten  at  hvæsse  Sværdet  paa»  (med 
Hensyn  til  den  Frimodighed  i  Vidnesbyrdet,  som  udmærker 
denne  Broder).  En  anden  af  de  tilstedeværende  var  tilbøjelig 
til  at  føje  til:  det  er  han,  men  en  Slibesten  maa  gaa  dybt  gen- 
nem Vandet  for  at  due,  —  men  han  tav;  og  deri  gjorde  han 
vel  i  den  Stund.  Thi  om  han  selv  har  gaaet  «gennem  Vandet* 
—  og  Vandene  ere  jo  mange  —  saa  vilde  der  blive  Brug  for 
hans  Erfaring,  naar  den  Tid  kom,  da  Slibestenen  blev  drejet  af 
Mesterens  Haand.  Derfor  gjorde  han  vel  i  i  den  Stund  at  tie 
og  ikke  beskæmme  sin  Broder,  om  hvem  der  dog  blev  sagt  en 
Sandhed,  som  han  ogsaa  nok  kunde  taale. 

Et  saadant  indbyrdes  Aabenhjærtighedens  og  Forstaaelsens 
Forhold  er  den  Kollegialitet,  der  er  helliget  ved  Guds  Aand,  og 
som  vi  maa  tilstræbe  at  tilegne  os. 

Dette  om  Kollegialitet  i  Personlighedernes  Omgængelse; 
men  jeg  kommer  til  selve  Embedsforholdet.  Lad  mig  først  sige 
Hdt  om  vor  Virksomhed  i  Ordets  Prædiken. 

y«/.  Ifversen, 

(Sluttes.) 

Lidt  om  den  tyske  Præstestands  Forhold 
til  Socialismen. 


Enhver,  som  blot  gennem  Avismeddelelser  har  fulgt  det 
tyske  Socialdemokratis  Udvikling  og  dets  Forhold  til  Statsmagten, 
vil  alligevel  have  et  vist  Indtryk  af,  at  den  tyske  Regering  har 
sin  meget  store  Andel  i,  at  Socialdemokratiet  har  naaet  en  saa 
vældig  Udvikling  i  Tyskland.  Der  kan  ingen  Tvivl  være  om, 
at  det  tyske  Socialdemokrati  staar  som  Type  for  ethvert  andet 
Lands,  og  det  er  herfra,  at  Parolen  udgaar. 

Men  en  af  Grundene  til  dette  Socialdemokratis  stærke  Vækst 
og  dygtige  Organisation,  maa  søges  i  Regeringens  vaklende  Hold- 
ning overfor  det  sociale  Spørgsmaal. 

Efter  at  Bismarck  var  bleven  styrtet  og  med  ham  ogsaa 
Jærnregimentet  overfor  Socialdemokratiet,  belærte  den  tyske  Kej- 
ser selv  gennem  en  af  sine  berømte  Taler  det  undrende  Folk 
om,  at  nu  vilde  Regeringen  slaa  ind  paa  Reformernes  og  Fri- 
sindets Vej.  Grunden  til  dette  Omslag  var  utvivlsomt  det  Fak- 
tum, at  Socialdemokratiet  havde  voxet  sig  stærkt  just  under 
Bismarcks  Undtagelseslove. 

Men  denne  nye  Æra,  som  aabenbart  havde  fundet  den 
rette  Middelvej,  og  som  hentede  sine  Ideer  fra  kirkelig-social 
Side,  udløb  snart,  —  og  Kejseren  selv  gaar  nu  i  Spidsen  for 
en  Bevægelse,  der  ønsker  at  undertrykke  Socialdemokratiet  ved 
Hjælp  af  lignende  Foranstaltninger  som  de  Bismarckske  Love. 
Det  er  Friherre  v.  Stumm,  cKoenig  Stumm»  som  han  kaldes, 
der  er  Sjælen  i  denne  Reaktionspolitik. 

F'ra  dette  Øjeblik  bliver  det  et  Dobbeltforhold  mellem  Præste- 
standen og  Socialdemokratiet. 

Paa  den  ene  Side  under  det  evangeliske  Overkirkeraads 
Førerskab  staar  den  ældre,  konservative  Præstestand,  der  nægter 
Præsterne  al  Deltagelse  i  den  sociale  « Agitation »;  og  paa  den 
anden  Side  staar  forskellige  kristelig-sociaie  Partier,  af  hvilke 
det  oprindeligste  er  Stockers  « kristelig-sociaie »,  et  yngre  Nau- 
mann  og  Gohres  «national-sociale»  Parti.  Jeg  kan  ikke  her 
gaa  vidtløftigere  ind  paa  Forskellen  mellem  de  forskellige  Partier, 
men  skal  ktin  meddele  enkelte  Træk  til  Overblik. 

Det  evangeliske  O verkirkeraad  udstedte  i  1890,  da  den  nye 
sociale  Æra  med  Bismarks  Fald  bliver  indledet,  en  Forordning 
til  den  tyske  Præstestand,  i  Følge  hvilken  Præsterne  opfordres 
til  ikke  at  lade  sig  nøje  med  den  personlige  Sjælesorg,  men 
ogsaa  at  oparbejde  en  kirkelig  Modvægt  mod  Socialdemokratiet 
ved  at  virke  hen  til,  at  Arbejdernes  berettigede  Krav  ske  Fyl- 
dest, og  at  de  besiddende  Klasser  vise  en  venlig  Imødekommenhed 
saaledes   at  Kløften    mellem   fattige  og  rige  kan  blive  udjævnet. 

Begrundelsen  lyder  paa,  at  Socialdemokratiet  i  vide  Folke- 
kredse har  indpodet  en  for  Folk  og  Land  fordærvelig  Opfattelse 
af  det  sociale  Spørgsmaal. 

Denne  Forordning  er  med  andre  Ord  et  nøjagtigt  Udtryk 
for  Kejser  Wilhelms  egen  Reformplan. 

Det  ser  derfor  unægtelig  mærkeligt  ud,  at  det  samme  Raad 
i  1895,  ^  Kejseren  sadler  om  og  indleder  den  gamle  Bismarckske 
Æra,  udsteder  en  ny  Forordning,  i  Følge  hvilken  Præsterne  ad- 
vares imod  at  drive  socialistisk  « Agitation*.  Vel  kunde  det 
tænkes,  at  denne  nye  Forordning  kun  vilde  give  —  som  Over- 
kirkeraadet  paastaar  —  en  Advarsel  til  de  Præster,  som  gik 
for  vidt  og  droge  for  vide  Konsekvenser  af  Forordningen  1890. 
Men  man  kan  dog  ikke  frigøre  sig  for  den  Tanke,  at  den  nye 
Forordning  staar  i  altfor  nær  Forbindelse  med  Strømkæntringen 
i  den  kejserlige  Politik. 

Det  kristelig-sociale  Parti,  der  kristelig  set  staar  helt  paa 
den  evangelisk-lutherske  Grund  og  slutter  sig  nærmest  til  «den 
indre  Mission*,  blomstrede  op  i  Læ  af  Forordningen  af  1890. 
Under  Stocker  —  Hofpræsten,  der  senere  faldt  i  Unaade, 
tog  dette  Parti  med  stor  Iver  fat  paa  Løsningen  af  det  sociale 
Spørgsmaal  —  og  viste,  at  der  virkelig  kunde  vindes  mange 
Sjæle  tilbage  for  Kirken  gennem  dets  sociale  Virksomhed. 

Der  sporedes  mange  Steder  stærke  Tegn  paa  « Massen* s 
Tilbagevenden  til  de  gamle,  kendte  Kirkestier.  Rundt  omkring 
paa  Land  og  i  By  blev  der  dannet  « kristelig-sociale*  Foreninger, 
som  ikke  blot  toge  sig  af  de  almindelige  sociale  Spørgsmaal, 
men  ogsaa  virkede  for  Evangeliets  Forkyndelse  —  og  saaledes 
virkes  der  endnu,  trods  den  nye  Forordning  af  1895.  Men  der 
kom  ganske  vist  radikalere  Elementer  ind,  og  mod  dem  var  det, 
at  Forordningen  efter  sin  Ordlyd  rettedes.     Der  dannede  sig  da 

en  Udløber  af  det  «kristelig-sociale»  Parti  den  saakaldte  « national- 
sociale Forening. » 

Denne  havde  imidlertid  i  religiøs  Henseende  et  saa  vaklende 
Stade,  at  de  «kristelig-sociale»  maatte  tage  bestemt  Afstand  fra 
den.  Den  rekrutterer  sig  navnlig  fra  kristelig- liberal  Side,  d.  v.  s. : 
Rationalisterne,  som  i  Virkeligheden  ikke  fortjene  Navn  af 
kristne. 

Denne  Forening  lever  allerede  nu  paa  Erindringen  og  vil 
derfor  sikkert  ikke  faa  nogen  Betydning  for  den  tyske  Kirkes 
Udvikling.  Saa  ung  den  er,  gaar  den  dog  tilbage.  Dens  Stand- 
punkt var  for  saa  vidt  klart  nok,  som  den  nægtede  Kirken  som 
saadan  enhver  Ret  eller  Pligt  til  at  deltage  i  Løsningen  af  den 
sociale  Knude  og  kun  adskilte  sig  fra  Socialdemokratiet  ved  at 
hævde  Nationalitetens  Betydning. 

Det  er  saaledes  let  at  forstaa,  at  Præstestandens  nuværende 
Stilling  til  Socialismen  ikke  berøres  videre  ved  de  « national- 
sociales»  Meninger,  hvorfor  der  paa  den  i  December  Maaned 
1897  afholdte  «4de  almindelige  Generalsynode  for  den  evangelisk 
preussiske  Landskirke»    slet  ikke   var  Tale  om  denne  Forening. 

Des  ivrigere  kæmpedes  der  mellem  Overkirkeraadet  og 
Stocker. 

Grunden  hertil  var  given  allerede  med  Overkirkeraadets  hin- 
anden modsigende  Forordninger.  Men  hertil  kom  yderligere,  at 
der  i  Kraft  af  den  sidste  Forordning  havde  fundet  ret  mærke- 
lige Præsteforflyttelser  og  -afsættelser  Sted  under  Paaskud  af,  at 
de  paagældende  Præster  havde  overtraadt  Forordningen  af  1895 
ved  at  drive  social   « Agitations. 

Det  mærkeligste  Tilfælde  var  Sognepræst  i  Sangerhausen 
Kotzschkes  Afsættelse. 

Den  begrundes  i  Kredssynodens  Protokol  med,  at  han  har 
drevet  social-politisk  Virksomhed.  Det  indrømmes,  at  det  er 
en  evangelisk  Gejstligs  «Ret  og  Pligt  at  opløfte  sin  Røst  for  gud- 
dommelig Sandhed  og  Retfærdighed » ,  og  at  Pastor  Kotzschke 
har  arbejdet  i  denne  Retning  «med  Flid  og  Uegennyttighed »  og 
derved  vundet  mange  Hjærter  —  men:  han  var  i  sværmerisk 
Ubetænksomhed  bleven  Partimand. 

Et  andet  Tilfælde:  Pastor  Gros  i  Hartenrod  dristede  sig 
til  paa  en  Synode  at  udtale  sig  imod  Regeringspræsident 
V.   Tepper  Laski,  fordi  denne  havde  holdt  Jagt  i  Pinsedagene. 

Gros  hørte  til  de  «national-sociale>  og  blev  nu  af  samme  Grund 
som  Kotzschke  vel  ikke  afsat,  men  forflyttet  til  et  afsides- 
liggende Kald. 

Begge  Tilfælde  ere  Udslag  af  den  nuværende  «Koenig 
Stumm»ske  Æra  og  gjorde  stærkt  Indtryk  ikke  blot  paa  den 
evangeliske  Præstestand,  men  ogsaa  paa  Katholikeme.  Saaledes 
skriver  «Kolnische  Volkszeitung»  efter  at  have  gjort  opmærksom 
paa  Modsigelsen  mellem  Overkirkeraadets  to  Forordninger : 
det  er  med  fuld  Føje,  at  de  «kristelig-sociale»  raabe  paa,  at 
Statsmagten  undertrykker  den  evangeliske  Kirke.  «I  den  sidste 
Tid  er  der  forefalden  en  hel  Række  Exempler  paa  den  evange- 
liske Præstestands  Afhængighed  af  Statsmagten  og  denne  sidstes 
Vilkaarlighed. »  Men  ægte  katholsk  henvises  saa  til,  at  kun  i 
« Kirken »  d.  e.  den  katholske  Kirke  bliver  man  fri  for  Stats- 
lænkerne. 

Der  gives  her  et  Fingerpeg,  som  tydelig  viser,  hvor  ilde 
den  evangeliske  Kirke  er  stedt  i  Tyskland. 

Thi  medens  Statsmagten  tvinger  Præsterne  til  at  indstille  al 
social  Virksomhed,  har  den  katholske  Kirke  frie  Hænder,  og 
det  kan  derfor  ikke  undre,  at  den  finder  en  ikke  ubetydelig 
Indgang  blandt  de  socialt-elendige  og  fortrykte  Masser,  efter  at 
den  i  stor  Stil  har  optaget  et  socialt  Arbejde  i  Byerne. 

Der  gives  Tilfælde,  f..  Eks.,  i  Brebock  ved  Halberg,  hvor 
det  blev  forbudt  at  oprette  et  « Oplysningskontor »  for  evange- 
liske Arbejdere;  Følgen  var,  at  alle  de  evangeliske  Arbejdere 
indmeldte  sig  i  den  katholske  Forening. 

Man  kan  derfor  forstaa,  at  der  baade  er  Sorg  og  Harme 
blandt  de  «kristehg-sociale»  Præster  i  Tyskland,  og  Stumm,  der 
endnu  synes  almægtig  med  sin  Forening  af  Godsejerne,  faar 
Harmen  at  føle.  Men  Sorgen  vender  sig  imod  Overkirkeraadet, 
hvad  der  er  blevet  givet  tilstrækkelig  Bevis  for  under  den  nys 
sluttede  Generalsynodes  Forhandlinger. 

Præsidenten,  v.  Borkhausen,  kunde  her  kun  klare  sig  over- 
for   Stockers   Angreb    ved    at   svare,    at   ogsaa    Overkirkeraadetf 
kunde  fejle  i  en  Forordning;    han   mente  desværre  den  af  1890. 

Til  Slutning  skal  jeg  blot  anføre  et  Vidnesbyrd  fra  et 
uvilligt  Vidne,  Pastor  Bodelschwingh  fra  Epileptikeranstalterne 
i  Bielefeld.  Han  udtalte  paa  den  kirkelig-sociale  Kongres  i 
Barmen    9. — 11.    November    1897:      Hvor    sjældne    vare    ikke 

tidligere  de  troende  Præster,  men  hvor  hyppigt  træffer  man  dem 
ikke  nu?  Og  denne  Omstændighed  tilskrev  han  næst  Gud,  at 
der  var  taget  et  socialt  Arbejde  op,  saa  at  Præsterne  ikke  for- 
tørredes, men  begave  sig  ud  i  Livet  for  at  bringe  Kristendom- 
mens Hjælp  til  Løsning  af  de  sociale  Opgaver.  Han  kunde 
med  Stocker  have  tilføjet,  at  der  er  bleven  dragen  Tusinder  ind 
i  Kirken  af  dem,  som  tilhørte  Socialdemokratiets  Millioner,  og 
det,  fordi  Præster  vare  gaaede  ud  i  det  sociale  Liv  og  havde 
draget  Guds  Ords  Næt  blandt  Folkemasserne. 

Som  den  afdøde  Pastor  Frommel  en  Gang  sagde:  « Kirken 
har  faaet  en  Extraordinarius,  det  er  Socialdemokratiet,  der  stadig 
driver  den  til  ny  Virksomhed  og  Aarvaagenhed » . 

Harald  Jensen 


Paa  Post! 


Der  er  et  Spørgsmaal,  som  jeg  stadig  har  ventet  paa  skulde 
komme  frem  i  Præsteforeningens  Maanedsblad,  fordi  det  fra  Be- 
gyndelsen af  har  været  det,  jeg  har  anset  for  én  af  Foreningens 
væsentligste  Opgaver,  maaske  den  aller  væsentligste;  det  er 
navnlig  her,  der  trænges  til  en  Udtalelse  fra  den  danske  Præste- 
stands  Side,  og  her,  at  der  er  mest  Udsigt  til,  at  de  mange 
forskellige  og  stridbare  Præstehoveder  kunne  samles  under  én  Hat; 
og  det  er  Spørgsmaalet  om  Forholdet  mellem  Stat  og  Kirke, 
ikke  theoretisk  behandlet,  men  praktisk  taget,  saaledes  som 
Præsterne  i  deres  Gærning  føle  det  og  ofte  foruroliges  over  det. 
Lad  mig,  med  den  ærede  Redaktions  Tilladelse,  forsøge  at  røre 
ved  det  Spørgsmaal  saaledes,  at  kyndigere  og  hvassere  Penne 
mulig  kunde  komme  i  Bevægelse. 

Den  Stilling,  jeg  her  venter  mig  af  Præsteforeningen,  er  en 
Grænsevagts  paa  den  lange  og  bugtede  Linie,  hvor  Stat  og 
Kirke  støder  op  til  hinanden.  Vi  ved  jo  nok,  at  selv  om  to 
Stater  lever  saa  nogenlunde  i  fredelig  Forstaaelse,  saa  er  det 
dog  nødvendigt,  at  der  er  et  Opsyn  og  en  Kontrol  ved  Grænsen, 
for  at  Grænsepælene   ikke  skulle  flyttes,  og  for  at  ingen  ulovlig 

skal  passere  Skællet  og  gaa  den  anden  Stats  Ret  for  nær.  Vi 
ved  ogsaa  nok,  at  noget  saadant  kan  finde  Sted  mellem  de  to 
nævnte  Samfund,  der  er  vist  ikke  mange  Præster,  der  ville  nægte, 
at  trods  de  beskikkede  Vagtposter  har  Staten  med  Held  fore- 
taget mangen  en  Razzia  ind  paa  Kirkens  Omraade,  snart  for  at 
tvinge  en  stakkels  Præst  til  at  vie  en  Mand  to  Gange,  snart  for 
at  knytte  Konfirmation  og  Udskrivning  af  Skolen  end  fastere  til 
hinanden,  snart  for  at  lade  SundhedskoUegiet  afgøre,  hvomaar 
en  Præst  ved  Graven  skal  udtale:  af  Jorden  skal  Du  igen  op- 
staa,  o.  s.  V.,  Eksemplerne  kan  forøges  efter  Behag.  At  Biskop- 
perne i  slige  Tilfælde  er  hørte,  vides  ikke,  at  Præsterne  ikke  er 
hørte,  vides  derimod,  bl.  a.  af  den  simple  Grund,  at  de  intet 
have  sagt,  kun  knipset  i  Lommen,  og  Knips  i  Lommen  kan  man, 
som  bekjendt,  ikke  høre.  Vi  trænge  derfor  til  flere  Poster,  og 
det  er  mit  Haab,  at  vor  Bestyrelse  skal  blive  en  saadan  aarvaa- 
gen  Grænsevagt,  som  kan  raabe  et  «hvem  der?»,  hver  Gang 
der  trues  med  Overgreb,  og  om  det  ikke  nytter,  kan  slaa  AUarm 
til  Udrykning,  helst  under  vore  beskikkede  Førere,  Biskopperne.  — 
Men  ser  det  galt  ud  paa  dette  Punkt  af  Grænsen,  saa  ser 
det  endnu  langt  værre  ud  et  andet  Sted,  jeg  tænker  paa  det 
økonomiske  Omraade;  her  paatrænger  der  sig  én  en  Følelse  af, 
at  Grænsepælene,  for  at  blive  i  Billedet,  er  bleven  saa  grundig 
flyttede,  ja  næsten  fjærnede,  saa  der  er  Fare  paa  Færde  og 
trænges  til,  at  der  stilles  Poster  ud  med  skarpe  Patroner  i  Ta- 
sken. Jeg  hører  ikke  til  dem,  som  mene,  at  Præsternes  økono- 
miske Stilling  skal  være  Hovedspørgsmaalet  for  Præsteforeningen, 
tværtimod,  men  at  Præsterne  udtale  deres  Mening  om  Statens 
Forvaltning  af  de  forhaandenværende  Midler  og  deres  Ønsker 
om,  hvorledes  de  skulle  fordeles,  og  at  der  tages  Hensyn  til  disse 
Udtalelser  og  Ønsker,  det  skal  man  vanskelig  kunne  bestride 
det  berettigede  i.  Og  paa  dette  Punkt  er  der  samlet  en  vældig 
Mængde  Knips  i  Præsternes  Lommer,  der  have  fortættet  sig  til 
Misfornøjelse  og  Mistillid,  ja  Indignation  for  manges  Vedkom- 
mende; jeg  er  vis  paa,  jeg  her  taler  i  manges  Navn.  Lad  os 
lade  Spørgsmaalet,  det  yderst  vigtige  og  interessante,  endnu  ikke 
helt  afgjorte,  Spørgsmaal  om,  hvorvidt  Staten  overhovedet  har 
Ret  til  at  raade  over  Kirkens  F'ormue,  blive  liggende;  det  magter 
vi  vel  ikke  at  faa  sat  i  Bevægelse.  Men  tilbage  bliver  en 
Mængde  Dispositioner  og  Bestemmelser  fra  Statens  Side,  over  for 

hvilke  man  fra  Kirkens  Side  føler  sig  misfornøjet  og  utryg,  ikke 
mindst  med  Tanken  paa  Fremtiden.  Og  den  bureaukratiske 
Overlegenhed,  der  ogsaa  her,  som  saa  mange  andre  Steder, 
synes  at  raade,  og  at  hindre,  at  udenforstaaende  faar  noget  at 
vide,  bevirker,  at  der  danner  sig  Sagn,  som  flyver  fra  Præste- 
gaard  til  Præstegaard  og  sætter  ondt  Blod.  Disse  Legender 
samle  sig  særlig  om  Præsternes  Pensionsfond  og  Stiftsmidlerne. 
Disse  to  Institutioner  staa  nærmest  for  Præsterne  som  to  my- 
stiske Svælg,  i  hvilke  aarlig  det  ene  hundrede  Tønder  Byg  og 
det  ene  hundrede  Kroner  efter  det  andet  styrtes,  ak  ja  I  det  er 
man  slet  ikke  i  Tvivl  om,  men  deraf  vokser  saa  Forestillingen 
om  Dynger  af  ophobede  Rigsdomme,  som  de  paagældende  Be- 
styrelser som  en  Drage  ruge  over,  medens  en  fortrykt  Præste- 
stand maa  nøjes  med  en  saare  klar  Bevidsthed  om  en  lav  Ka- 
pi  teistakst. 

Er  det  saa,  at  Pensionsfondet  allerede  har  opsparet  en  be- 
tydelig Kapital,  lad  saa  Resultatet  af  de  forløbne  Aars  Erfaringer 
blive  fremlagte  og  lad  det  blive  drøftet,  hvorvidt  der  alt  nu 
eller  i  en  nær  Fremtid  kan  blive  Tale  om,  at  de  8  Aar  kan 
nedsættes  til  7  eller  6.  Det  maa  vel  kaldes  Uret,  om  der  ventes 
dermed  en  Dag  længere  end  nødvendigt,  eller  at  der  opspares 
mere  end  højst  fornødent;  sker  dette,  saa  er  jo  Præstestanden 
som  Helhed  gjort  fattigere  ved  Bestemmelsen  om  de  8  Aars 
Pension.  Der  kan  hos  de  administrerende  være  en  Tilbøjelighed 
til  at  opspare  Fond  og  sidde  med  fulde  Kasser;  men  just  derfor 
bør  de,  der  fylde  disse  Kasser,  have  et  Ord  med  i  Laget.  Saa- 
danne  Kapitaler  i  en  Statsstyrelses  Haand,  der  i  og  for  sig  ingen 
Garantier  byder  for  kirkelige  Interesser,  aabne  desuden  ogsaa 
en  Mulighed  for  anden  Brug,  som  ikke  helt  kan  lades  ude  af 
Betragtning,  selv  om  man  for  nuværende  Tid  i  den  Henseende 
kan  føle  sig  tryg. 

Og  saa  Stiftsmidlerne.  Jeg  vil  nødig  sige  noget  ondt  om 
dem,  da  jeg  selv  nyder  godt  af  dem;  men  der  hersker  en  F^ore- 
stilling  om,  at  hvad  Beklipningen  af  de  store  Embeder  angaa, 
saa  blive  de  store  Stykker,  som  klippes  af  i  Sjælland,  saa 
mærkelig  smaa  ved  Forsendelsen  til  Jylland;  det  er  tilmed  lovet 
os,  at  de  i  det  kommende  Aar  skal  blive  endnu  mindre.  Ogsaa 
her  er  det  en  ret  udbredt  Mening,  at  der  samles  Kapitaler  ét 
eller  andet  Sted,  hvis  Berettigelse  man  skvilde  have  Vanskelighed 

ved  at  bevise,  og  hvis  Eksistens  gør  den  danske  Præstestand 
som  Helhed  fattigere.  Lad  være,  at  Beklipningssystemet 
udsprang  af  en  sund  og  naturhg  Tanke,  saa  maa  man  dog  i  det 
enkelte  kende  dets  Gennemførelse  for  at  kunne  glæde  sig  over 
det.  Først  er  det  vel  et  aabent  Spørgsmaal,  om  det  er  juridisk 
lovligt,  dernæst  kunde  de  forandrede  Tider  mulig  gøre  det 
mindre  hensigtsmæssigt,  endelig  ser  man  atter  og  atter  Tilfælde 
ved  dets  Gennemførelse  i  Praksis,  som  for  almindelige  Mennesker 
synes  at  vidne  om  den  vildeste  Tilfældighed  og  Vilkaarlighed. 
Den  Mand,  der  i  sin  Tid  ved  denne  Ordning  lagde  en  Del  af 
Præsternes  Indtægter  i  Rigsdagens  Haand,  fortjener  heller  ikke 
Tak  herfor.  —  Der  kunde  være  andet  at  nævne,  meget  andet, 
(hvorfor  f.  Eks.  Rente  af  Embedskapitaler  kun  udbetales  én 
Gang  aarlig,  Embedslaan  derimod  indbetales  to  Gange  aarlig) 
altsammen  Ting,  som  menes  at  ligge  nær  til  Behandling  for  den 
Præstestand,  hvis  økonomiske  Stilling  det  føleligt  berører.  Men  med 
dette,  skrevet  af  en  Mand,  der  ikke  er  særlig  kyndig  paa  disse 
Omraader,  vilde  jeg  kun  henstille  Sagen  til  vor  ærede  Bestyrel- 
ses Opmærksomhed,  samt  udtale  Ønsket  om,  at  det  mulig  kunde 
sætte  andre  Penne  i  Bevægelse,  blot  deres  Spids  ikke  rettes 
mod  undertegnede. 

y.  Lauesen. 


Landsbykaldenes  Beklipning. 


Vi  nærme  os  nu  det  Tidspunkt,  da  Beklipningen  af  de  større 
Landsbypræstekald  kan  holde  25  Aars  Jubilæum.  For  at  faa  af- 
gjort, om  der  er  Grund  til  at  højtideligholde  dette  Jubilæum  ved 
en  større  Festlighed,  vilde  det  være  i  høj  Grad  tjenligt  at  faa 
oplyst,  hvor  store  Beløb  der  ad  den  Vej  aarlig  indgaa  i  Stifts- 
midlerne,  og  hvilken  Anvendelse  de  faa. 

Som  bekendt  indførtes  denne  ny  Sædvane  for  at  hjælpe  paa 
de  mindste  Embeders  Indkomster,  og  der  kunde  den  Gang  være 
adskilligt,  som  talte  for  Indførelsen  af  denne  ny  Foranstaltning, 
da  det  voldte  Vanskelighed   at   faa  de  mindste  Embeder  besatte 

og  de  største  Embeder  vel  med  Rette  syntes  urimelig  store. 
Men  begge  disse  Forhold  har  siden  forandret  sig.  Nu  er  der 
fiildt  op  af  Ansøgere  om  de  mindste  Embeder,  og  de  størres 
Indtægter  ere  i  høj  Grad  reducerede  ved  de  lave  Kapitelstakster. 
Et  Embede  paa  6,000  Kr.  den  Gang  er  vel  næppe  paa  4,000  Kr. 
nu.  Under  disse  Forhold  synes  der  at  være  nogen  Opfordring 
til  at  gaa  lidt  mindre  rask  frem  med  Beklipningen.  Hertil  kommer 
endvidere,  at  den  Mistanke  sniger  sig  omkring,  at  det  kun  er 
en  Del  —  maaske  endog  kun  en  mindre  Del  —  af  de  utvivl- 
somt store  Summer,  der  ad  den  Vej  aarlig  tilflyde  Stiftsmidlerne, 
som  anvendes  til  Hjælp  for  de  mindre  Præstekald.  Og  dette  er 
selvfølgelig  meget  uheldigt;  thi  det  avler  bitre  Tanker.  Den 
høje  Kultusminister  udtalte  for  ikke  ret  længe  siden  i  Rigsdagen, 
at  en  stor  Del  af  den  danske  Præstestand  er  forarmet,  og  dette 
er  rigtigt;  men  skal  denne  forarmede  Stand  vilkaarlig  berøves 
sine  lovhjemlede  Indtægter  for  at  støtte  mer  eller  mindre  uved- 
kommende Formaal,  maa  det  føles  som  en  Uretfærdighed.  Meget 
vilde  derfor  være  vundet,  dersom  Sagens  rette  Sammenhæng  op- 
klaredes. 

En  Grund  til  paa  nærværende  Tidspunkt  at  ønske  dette 
Forhold  belyst  er  foruden  den  ovennævnte  Jubilæumshøjtid,  der 
formentlig  falder  i  1898,  den  Omstændighed,  at  Inddragelsen  af 
de  større  Embeders  Midler  tilsyneladende  i  den  allernyeste  Tid 
er  ved  at  tage  ny  Fart,  efter  at  den  en  Tid  lang  har  været 
betydelig  indskrænket.  Jeg  skal  oplyse  dette  med  et  Ekempel 
fra  et  Embede,  som  i  Øjeblikket  er  vakant,  nemlig  Finnerup  i 
Sjællands  Stift  (c  Dagbladet  »s  Refarat  af  Opslaget).  Talen  er  her 
om  et  af  Landets  største  Embeder.  Med  en  Kapitelstakst  paa 
9  Kr.  pr.  Td.  Byg  beløbe  dets  Indtægter  sig  til  7,500  Kr.  Herfra 
gaar  imidlertid  først  til  Skatter,  Expenser  osv.  800  Kr.,  dernæst 
til  Enkepension  835  Kr.,  Formandspension  3,300  Kr,  og  endelig 
til  Stiftsmidlerne  900  Kr.,  tilsammen  5,835  Kr.  Den  Lykkelige, 
som  begaves  med  dette  Embede,  faar  altsaa  som  Amtsforvalter 
7,500  Kr.,  men  som  Beneficiarius  1,665  Kr.  alt  i  alt.  Det  er 
muligt,  at  der  er  adskillige  mindre  Kald,  som  kunne  trænge  til 
Understøttelse  af  disse  rige  Midler;  men  det  henstilles  dog,  om 
det  er  viist  at  lade  et  Embede  begynde  med  1,665  Kr.  for  i 
Løbet  af  10  Aar  at  vokse  til  5,800  Kr.  Hvem  kan  egentlig 
tænkes  som  rimelig  Ansøger  til  dette?    Og  det  maa  ikke  glemmes. 

at  naar  faktisk  en  Mængde  Præster  Landet  over  sidde  i  aldeles 
fortrykte  Kaar,  saa  hjælper  det  dem  til  at  holde  Modet  oppe, 
hjælper  dem  til  at  vove  de  formentlig  nødvendige  Udgifter  til 
deres  Børns  Opdragelse,  at  de  en  Gang  i  Fremtiden  kunne  have 
Haab  om  at  faa  lysere  Kaar ;  men  dersom  Embederne  beklippes, 
som  det  er  sket  med  flere  i  den  allersidste  Tid,  saa  svinder 
dette  Haab  for  dem  —  og  saa  er  der  næppe  udført  nogen  god 
Gærning. 

Dog  dette  vil  tage  sig  noget  anderledes  ud,  saafremt  det 
oplyses,  at  alt,  hvad  der  berøves  de  større  Embeder,  anvendes 
til  Hjælp  for  saadanne,  som  ere  saa  smaa,  at  de  nødvendigvis 
maa  kræve  Hjælp.  Men  til  at  faa  dette  fuldt  belyst  —  o:  de- 
tailleret Opgørelse  af  sidste  Aars  Indtægter  og  Udgifter  —  beder 
jeg  om  Bistand  fra  Bestyrelsen  for  den  danske  Præsteforening. 
Mange  ville  være  i  høj  Grad  taknemmelige  herfor,  og  egentlig  er 
Sagen  da  ogsaa  saa  saare  rimelig,  med  mindre  den  danske 
Præstestand  skal  betragtes  som  ganske  umyndige  Børn. 

Deres  ærbødige 

Landsbypræst, 


Kirkens  Kamp  mod  Prostitutionen. 

Af  H.  Pierson.      Ved  Doktor  Giersing. 


Ved  Kirkekongressen  i  Amsterdam  1895  holdt  H.  Pierson, 
Forstander  for  det  Heldringske  Institut  i  Zetten,  et  interessant 
Foredrag  om  dette  Spørgsmaal,  hvilket  findes  oversat  i  Sedlig- 
hets  Vånnen,  og  hvoraf  her  skal  gives  et  Uddrag. 

Dette  sit  Foredrag  begyndte  Pierson  med  at  vise,  hvor- 
ledes den  politiordnede  Utugt  i  den  saakaldte  Prostitution,  var 
indført  i  Holland  under  Napoleon,  senere  nok  i  nogle  Aar 
var  bleven  afskaffet,  men  efter  1850  igen  var  bleven  indført  i 
næsten  alle  Landets  Byer.  Efter  at  den  »internationale  Fødera- 
tion for  Prostitutionens  Afskaffelse«  var  dannet  ved  Kongressen 
i  Genf  1876,  blev  der  stiftet  en  « hollandsk  Forening»,  som  slut- 
tede sig  til  disse,  og  den  havde  arbejdet  med  saa  stor  Energi 
og    med    saa    god  Virkning,    at    den    regulerede    Prostitution   nu 

næsten  er  afskaffet  i  de  37  Byer,  hvori  den  var  bleven  indført. 
Vor  Bestræbelse  gaar  imidlertid  endnu  ud  paa,  at  faa  Lovbe- 
stemmelser for  Straf  paa  Bordeller,  paa  at  faa  ophævet  Forbudet 
imod  at  efterforske  Faderen  til  uægte  Børn  og  for  at  faa  Be- 
skyttelse for  de  umyndige  Kvinder.  Først  naar  dette  er  opnaaet, 
maa  vor  Forening  anse  sit  Arbejde  for  at  være  endt,  men  for  at 
naa  dette,  trænge  vi  haardt  til  Kirkens  Hjælp,  som  vi  hidtil 
har  savnet. 

Grunden  til  denne  Kirkens  Passivitet  ligger  i,  at  den  har 
misforstaaet  Føderationens  Opgaver,  som  om  den  kun  gik  ud 
paa  at  modarbejde  nogle  Politibestemmelser,  medens  den  glemte,, 
at  den  med  Hensyn  til  Folkets  Sædelighed  staar  i  et  bestemt 
Forhold  til  Staten,  til  Samfundet  og  til  Utugtens  Ofre. 

Med  Hensyn  til  Staten  kan  Kirken  saaledes  ikke  tillade,  at 
den  ved  sine  Lovbestemmelser  krænker  de  Grundsætninger,  som 
det  er  Kirkens  Opgave  at  forsvare. 

Hvis  Staten  vilde  optage  Flerkoneri  som  lovlig  tilladeligt, 
maatte  den  kristne  Kirke  i  alle  sine  Forgreninger  sikkert  prote- 
stere derimod;  thi  den  maatte  forstaa,  at  sligt  var  et  Slag 
Ansigtet  paa  den  kristne  Moral,  og  at  Ægteskabet  derved 
fornedredes  til  en  dyrisk  Parring.  Men  hvorledes  kan  da  Kirken 
være  ligegyldig,  naar  Staten  regulerer  Utugten  og  ved  sine  Love 
tager  den  under  sin  høj.e  Beskyttelse?  —  At  Utugt  er  en  Synd 
er  dog  klart  for  ethvert  kristent  Menneske  og  derfor  maa  ethvert 
kristent  Samfund  ogsaa  kræve,  at  Staten  igen  stiller  sig  ligesaa 
bestemt  imod  dens  Regulering  som  imod  Flerkoneri. 

Hovedsagen  er  derfor,  at  Kirken  maa  fordre  at  Staten  for 
Utugtens  Vedkommende  opretholder  det  kristne  Begreb  om  Ren- 
hed og  Kyskhed;  men  som  det  nu  er,  gør  Staten  det  Modsatte 
og  hjælper  Utugten  til  at  forsikre  sig  bag  Reguleringens 
Bolværk. 

Med  Hensyn  til  Samfundet  har  Kirken  ikke  at  give  sig 
af  med  politiske  og  statsøkonomiske  Spørgsmaal,  hvorom  den 
mangler  den  fornødne  Indsigt,  men  alt,  hvad  der  vedrører  det 
sædelige  Liv,  maa  den  nødvendigt  drage  ind  under  sin  Virksom- 
hed, og  Bekæmpelsen  af  Folkelts  sædelige  Synder  staar  derfor 
ligesaa  vel  paa  Kirkekongressens  Program  som  saa  meget  andet, 
der  vedrører  Kirkens  Vel,  og  blandt  de  vigtigste  Emner  staar 
visselig  Prostitutionen    og,    hvad    dermed    er   forbunden,    navnlig 

<lens  Regulering,    der  staar  i  aabenbar  Strid  med,    hvad  Kirken 
forkynder  og  maa  forsvare  som  noget  helligt. 

Reguleringen  udgaar  nemlig  fra  to  Forudsætninger:  i)  at 
Moralen  maa  underordnes  Sundhedslærens  Fordringer,  og  2)  at 
den  er  et  nødvendigt  Onde,  og  altsaa  i  en  vis  Henseende  noget 
Godt. 

Er  dette  rigtigt,  da  har  Kirken  Uret,  naar  den  fordrer 
Kyskhed  af  Mænd  og  Kvinder,  og  at  Ægteskabet  skal  holdes 
i  Ære;  men  har  Kirken  Ret,  da  maa  den  af  al  sin  Kraft  optræde 
imod  en  Videnskab,  som  ved  de  Prostitueredes  Visitats  o.  s.  v. 
anbefaler  hygiejniske  Forholdsregler,  som  Moralen  maa  fordømme. 

Som  kristne  kunne  vi  ikke  indrømme,  at  Guds  Naturlove 
kunne  komme  i  Strid  med  hans  Sædeligheds  Lov,  og  naar 
Lægekunsten  derfor  paastaar,  at  den  kan  ophæve  Følgerne  af  et 
usædeligt  Levned  ved  Midler,  som  gør  det  muligt  for  Mennesker 
at  kunne  synde  uden  Fare,  da  maa  Kirken  anse  en  saadan  Vi- 
denskab for  falsk,  og  de  seneste  Aars  Erfaring  og  omfattende 
Studier  har  ogsaa  klart  godtgjort,  at  Lægekunsten  her  har 
taget  Fejl. 

Ogsaa  den  anden  Paastand,  «at  Prostitutionen  er  et 
nødvendigt  Onde,  men  tillige  noget  godt»,  maa  Kirken 
paa  det  kraftigste  benægte,  eftersom  det,  der  efter  Guds  Bud 
er  usædeligt,  aldrig  af  en  Videnskab  kan  forvandles  til  noget 
godt  eller  gavnligt.  Ved  at  lade  sligt  uanfægtet  opgiver  Kirken 
sine  egne  Grundsætninger  og  prisgiver  Guds  højeste  Sandhed 
for  menneskelige  Paafund. 

Hvor  dybt  denne  forfærdelige  Lære  om  Utugtens  Nødven- 
dighed er  trængt  ind  i  Samfundet,  kan  ses  af,  at  den  endog  har 
fundet  Indgang  i  vor  Kirkesynode,  hos  Præster  som  hos  mange 
alvorlige  Kristne,  ja  hos  mange  kristelige  Husmødre,  som  nu 
ligefrem  siger,  at  den  politiordnede  Utugt  er  nødvendig  for  Fa- 
miliens og  for  vore  Døtres  Fred.  Paa  Grund  af  disse  Forhold 
har  Kirken  længe  ikke  vovet  at  træde  op  imod  den  falske  Lære, 
saa  at  Kyskhedsbegrebet  hos  mange  er  bleven  til  en  Fantasie 
hos  Mennesker,  som  ikke  kende  til  Lidenskab  eller  til  den  sand- 
selige  Kærligheds  Magt. 

Mod  disse  Anskuelser  har  vor  Forening  traadt  op  og  gjort, 
hvad  Kirken  til  sin  Skam  har  forsømt.  I  vore  Øjne  er  Utug- 
tens Regulering  Inkarnationen  og  Legemliggørelsen  af  det  nuvæ- 

rende  Samfunds  urene  Aand,  som  ikke  alene  kræver  Ret  til  at 
bestaa,  men  som  enhver  anden  lovlig  Forretning  ogsaa  kan 
kræve  Øvrighedens  Beskyttelse.  Paa  denne  Maade  er  ikke  alene 
vore  Sønner  systematisk  blevne  fordærvede,  men  hele  Samfundet 
og  tildels  Kirken  bleven  forgiftet,  saa  at  den  hollandske  Synode 
ved  Føderationens  Kongres  for  to  Aar  siden  i  Haag  vægrede 
sig  ved  at  udtale  et  afgørende  Ord,  —  hvilket  maa  ske,  om 
Kirken  endnu  i  vore  Dage  skal  beholde  nogen  Betydning  for 
Samfundet.  Men  endnu  er  Kirken  ikke  vaagnet,  og  endu  se  vi 
saaledes  et  kirkeligt  Blad  miskende  og  misbillige  vor  Forenings 
Kamp  imod  Prostitutionen  I  —  Hvilken  Gudsdom  Kirken  derved 
nedkalder  over  sig,  vover  jeg  ikke  at  udtale. 

Vi  komme  nu  til  Kirkens  tredje  Opgave,  den  mod  Utug- 
tens Ofre.  —  Her  er  der  endnu  mange  Kristne,  som  mene, 
at  man  ikke  kan  vente  synderligt  af  Staten  eller  dens  Love  for 
at  bekæmpe  Usædeligheden,  hvilket  kun  kan  opnaas  ved  Guds 
Ords  Forkyndelse  og  Genoprettelse  af  kirkelig  Tugt,  og  ved  at 
der  saa  arbejdes  af  al  Kraft  for  at  redde  de  faldne,  helbrede 
Syndens  Følger  og  vinde  de  forførte  Sjæle  tilbage  til  Her- 
rens Hus. 

Ja,  sagde  Pierson,  saaledes  tænkte  ogsaa  jeg,  som  var 
opvokset  i  Amsterdam,  hvor  Regulering  aldrig  har  været  indført; 
men  efter  at  have  lært  Livet  ret  at  kende  og  især  da  jeg  som 
Forstander  for  det  Heldringske  Institut  er  bleven  bekendt  med 
Føderationens  store  Arbejde,  har  jeg  lært  at  se  Sagen  i  et  andet 
Lys,  og  det  er  nu  min  faste  Anskuelse,  at  ingen  Fremgang  kan 
ventes  paa  dette  Omraade  uden  at  følge  dennes  Principper.  I 
alle  Lande,  hvor  Reguleringen  har  bestaaet,  har  Menneskekærlig- 
heden haft  en  vanskelig  Opgave  at  løse,  fordi  hin  stadigt  svæk- 
kede Folks  Moralitet  derved,  at  den  krænkede  og  kvalte  Blufær- 
digheden, svækkede  Skamfølehen  for  det  onde,  bragte  Ægte- 
skabet i  Ringeagt  og  spottede  Kyskhed  som  en  Indbildning. 
At  bekæmpe  den  Aand,  hvoraf  alt  dette  udspringer,  er  derfor 
Kirkens  Opgave,  hvis  den  ikke  vil  undergrave  sit  eget  Rednings- 
arbejde. 

Den  kristne  Barmhjærtighed  kan  ikke  undvære  en  paa  visse 
og  strænge  Bestemmelser  grundet  Sædelighedslov.  Loven  og 
Kærligheden  maa  gaa  Haand  i  Haand.  Loven  advarer  Menne- 
sket  og    paalægger   det   Ansvaret   for   de   onde   Gærninger,  — 

Kærligheden  forbarmer  sig  over  det,  og  søger  at  føre  det  tilbage 
paa  den  rette  Vej. 

I  saadan  Stilling  staar  vi  til  Utugtens  Ofre.  Vi  fore- 
holde dem  Lovene,  inden  de  falde;  men  ere  de  faldne,  da  ræk- 
ker vi  dem  en  hjælpende  Haand.  Men  Reguleringen  gør  hverken 
det  ene  eller  det  andet.  Til  Mændene  siger  den:  «I  arme 
Stakler!  I  kunne  ikke  bære  Ansvar  for  Eders  Gærnin- 
ger»,  —  og  til  Kvinderne  siger  den:  «I  elendige  Skikkel- 
ser! eftersom  I  ville  leve  i  Synd,  saa  gøre  vi  Eder  til 
Utugtens  Slavinder,  og  stempler  Eder  til  dens  Trælle». 

Dette  er  Uret  baade  mod  Manden  som  mod  Kvinden,  og  i 
den  kristne  Kirkes  Navn  protesterer  jeg  imod,  at  der  tilføjes 
dem  en  saadan  Skam.  Kirken  maa  erindres  om,  at  Loven  vel 
er  «en  Tugtemester  til  Kristus*,  men  at  Raabet  til  Synderen: 
« Omvender  Eder»  udgaar  ligesaavel  fra  Guds  Hellighed  som  fra 
hans  Barmhjærtighed. 


Avertissementer. 

Tilsalgs  —  meget  billigt  —  i  komplette,  mest  heftede  Eks- 
emplarer: Tidsskr.  for  udenl.  theol.  Litt.  ved  Clausen  1833 — 44  (g^^^ 
indb.)  og  1845—86,  ved  Gude  1877—83.  Theol.  Tidsskr.  ved  Schar- 
ling  og  Engelstoft  1837 — 48  (godt  indb.)  og  1850 — 61,  ved  Kaikar 
187 1 — 80,  ved  Styhr  1884 — 97.  Hjort:  Ugeskr.  f.  d.  evang.  Kirke  i 
Danmark  1856 — 58  (7 — 12  B.).  Stockholm  og  Scharling:  Evang. 
Ugeskr.  1859 — 64.  Scharling:  Ugeblad  f  d.  danske  Folkek.  1865 — 68. 
Gøtzsche:  Kirkeligt  Maanedsblad  1867  —  68.  Dansk  Missionsblad 
1866 — 96.  Vahls  Missionsatlas  med  Forklaring.  Ussing:  Kirkefor- 
fatning 1786 — 89.  Rørdam:  Danske  Kirkelove.  Brandt:  Klosterlæsning. 
Essendrups  Prædikener  1873  (godt  indb.).  Grundtvig:  Søndagsbog 
1827 — 30  (godt  indb.).  Retzius:  Postille  1856  (indb.).  Luplau:  Præ- 
dikener 1846.  Lisco:  Entwiirfe  zu  Pred.  u.  Casualreden  1846 — 47 
(4  B.,  godt  indb.). 

Sælgerens  Adresse  opgives  i  dette  Blads  Eksped.,  Skindergade  21,1. 

KJager  over  uregelmæssig  Forsendelse  maa  altid  først  sendes 
til  nærmeste  Postkontor.  Nytter  dette  ikke  klages  til  Ekspeditionen, 
der  da  straks  bringer  Sagen  i  Orden. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Indmeldelse  i  «den 
danske  Præsteforening«  sker  til  Kassereren,  Pastor  E.  With,  Løsning. 


København.  — -  Graebes  Bogtrykkeri.  ^-^  ^ 

MAANEPSBLAD 

FOR 

DEN   DANSKE  FOLKEKIRKE. 


UDGIVET    AF 


DEN  DANSKE  PRÆSTEFORENING, 


Nr.  7  Den  1.  April  t89& 


Indhold:  Præsteforeiimgens  Kredsioddeling ;  Jul.  Ifversent  Kollegialitet  mellem 
Præster;  N.  Juhl:  «Det  blaa  Kors>;  L.  Koch:  Naadensaaret;  N.  Dalhoff: 
Bodelschwings  Proces;  Den  danske  Præsteforening;  Th.  Lyngby:  For- 
ening for  Embedsmænd,  Læger  og  Mænd  i  lignende  Stillinger  til  gen- 
sidig Forsikring  ved  Dødsfald;  Pauli:  Udtog  af  Skemata  over  kirke- 
lige Handlinger  i  1897:  Bekendtgørelser. 


Præsteforeningens  Kredsinddeling. 

I    Henhold    til    Foreningens    Love    er    der    nu    valgt    Kredsformænd    i    alle 
Kredsene,  nemlig: 

København -  Provst  Leviftsen,  København. 

Københavns  Amt Pastor.  I>alhøff,  København. 

Frederiksborg  Amt Pastor  Paludan  Miiller,  Hillerød. 

'Holbæk  Amt Provst  Schaumburg,  Jyderup. 

Sorø  Amt     Provst  Hansen,   Kvislemark. 

Præstø  Amt Pastor  H.  C.  D.   Muller,   Herfølge. 

Bomholms  Amt .  . Provst  Sodemann,  €lemensker. 

Maribo  Avfit Pastor  Kemp,  Nykøbing. 

Odense  Amt 

Svendborg  Amt.„ Pastor  Elmquist,  Flødstrup. 

Aalborg  Amt.  . ;  •  •  •  •  Stiftsprovst  JaCobi,   Aalborg. 

Hjørring  Amt Provst  Dresler,  Frederikshavn. 

liiisted  Amt  .• Provst  Deichmann,  Hvidbjerg. 

Aarhus  Amt Pastor  Øhlenschlæger,  Lading. 

Randers  Amt Pastor  Scharling,  Randers. 

Viborg  Amt. Pastor  Smith,  Viborg. 

Ringkjøbing  Amt Provst  Koch,  Herning. 

Ribe  Amt '!  . Pastor  Assens,  Bryndum. 

Vejle  Amt Pastor  Glahti,  Vejstrup. 

'København,  21.  Marts  1898. 

yuHus  Friis  flansen^ 
*'  ■  "  ■       p.   t.  Formand. 

Kollegialitet  mellem  Præster. 


II. 

(Sluttet.) 

Der  er  ingen,  der  vil  strides  om,  at  der  er  forskellige  Gaver 
tU  at  prædike,  eller  om,  at  der  er  forskellige  Maader  at  prædike 
paa;  ej  heller  om,  at  Ordet  skal  prædikes  baade  til  Opvækkelse, 
Oplysning  og  Opbyggelse.  Det  er  saa  rart  at  vide  dette  ^- 
tbeoretisk;  men  det  er  bedre  at  praktisere  derefter.  Sker  dette 
åltid?  Nej.  Vi  har  en  stor  Gud,  han  kan  bmge  Redskaber  af 
forskellig  Art,  og  han  kan  bruge  de  ringeste.  Dersom  vi  havde 
mere  af  hans  Aand,  vilde  vi  have  mere  Overblik  i  den  Sag,  og 
vi  vilde  bedre  kunne  samle  de  forskelligartede  Enkeltheder  i 
Helhedens  Overskuelighed.  Til  den  sande  Kollegialitet  hører 
ogsaa  den  ydmyge  Erkendelse  af  Naadegavernes  Ret  i  deres 
Forskel,  og  en  Færd,  som  indretter  sig  efter  denne  Erkendelse. 
Vi,  som  have  faaet  Naade  til  at  vække  ved  Ordet,  glæde  vi  os, 
og  prise  vi  Herren  for  dem,  der  har  faaet  Naade  til  at  føre  de 
vakte  ind  i  Naadens  Vækst  og  Troslivets  Indérl^gørelse?  — 
eller  have  vi  intet  andet  at  møde  med  end  dette:  ja,  men  man 
hører  ikke,  at  der  sker  nogle  Omvendelser?  Vi,  som  have  faaet 
Naade  til  at  opbygge  og  berige  de  troende  med  dyrebare  og 
dyrtkøbte  Erfaringer,  glæde  vi  os,  og  prise  vi  Herren  for  dem, 
der  have  faaet  Naade  til  at  slaa  paa  de  haarde  Hjærter  med  den 
kraftige  Opvækkelsesrøsts  stærke  Hammer,  —  eller  have  vi  intet 
andet  at  møde  med  end  dette:  ja,  ja,  det  kan  være  meget  godt, 
men  Evangeliet,  Evangeliet,  det  er  dog  det,  det  kommer  an 
paa?  Eller  vi,  som  have  faaet  Evner  til  at  klare  Ordet  og 
sprede  Lyset  derfra  ud  til  en  rigere  Erkendelse  af  Hemmelig- 
hedernie  i  Guds  Raad,  glæde  vi  os,  og  prise  vi  Herren  for  hine, 
der  gaa  med  et  lidet  Fond  men  med  en  stor  Kraft,  eller  med 
et  lidet  Lys  men  med  et  klart  Skin,  —  eller  have  vi  intet  andet 
at  møde  med  at  lukke  os  inde,  for  at  Bølgerne  derudenfor  ikke 
skal  blive  os  for  stærke  og  brusende,  eller  Tonerne  for  skarpe 
og  skurrende?  .  * 

Ville  vi  dog   forstaa   hverandre?      Ville  vi  dog  «forekoi:pm<dl 

hverandre  med  Ærbødighed  I »  Ville  vi  dog  «gærne  laane  hver- 
andre Hus»,  den  ene  i  den  andens  Hjærte!  Her  er  jo  ikke 
Tale  om  Gudfrygtigheds  Skin;  dette  er  udelukket  af  vor  Be- 
tragtning; her  tales  kun  om,  hvor  Livet  er,  men  hvor  det  ytrer 
sig  forskelligt  ogsaa  gennem  Ordets  Prædiken.  Guds  Rige  er 
Kraft;  Kraften  er  hans;  han  giver  os  Del  deri,  om  han  vil; 
efter  sit  eget  Raad  uddeler  han  Naadega verne;  han  kan  tage  en 
Naadégave  bort  igen  og,  om  han  vil,  give  en  anden  i  Stedet. 
Af  ham,  ved  ham,  til  ham.  Vi  trænge  til,  bedre  at  fofsta^ 
dette  og  end  mere  til,  bedre  at  indrette  os  derefter.  Lad  os 
være  kollegiale, 

Et  andet  Punkt:  Lad  os  i  Kollegialiteten  være  os- 
selv.  Der  har  altid  været  «Skoler»  i  Verden;  dette  er  godt  og 
det  har  været  nødvendigt.  For  Disciplen  er  det  ogsaa  nok  at 
være  som  hans  Mester;  men  der  er  Forskel  paa  at  have  JeSUs 
til  Mester  og  saa  et  andet  Menneske.  Thi  Guds  Søn  kunne  vi 
aWrig  naa  i  noget,  endsige  overgaa  ham;  men  en  menneskelig 
Mester  kunne  vi,  om  end  ikke  naa  i  det  for  ham  ejendommelige/ 
saa  dog  overgaa  i  det  for  os  særlige.  Vi  skulle  hverken  kvaeSlé* 
andres  Individualiteter  eller  lade  andre  kvæle  vor.  Dette  har 
Guds  Rige  intet  Gavn  af,  heller  ikke  og  maaske  allermindst  med 
Hensyn  til  vor  Virken  i  Ordets  Tjeneste.  Jeg  vil  for  min  Part 
have  Lov  til  at  være  mig  selv,  og  jeg  giver  andre  den  Samme 
Ret;  jeg  vilde  gærne  beflitte  mig  paa  at  være  en  god  Kollega 
i  det  Stykke.  Der  er  ikke  paa  nogen  Maade  Tale  om,  at  dfer 
kan  være  det  mindste,  der  ligner  mathematiske  Formler,  hvor- 
efter alle  kunne  gaa  og  fuldbyrde  den  velsignede  Gærhing,  at 
vidne  om  Jesus  Kristus  for  Verden.  Støder  vor  Broders  Ejeil- 
dommdighed  os,  saa  lad  os  sige  ham  det  paa  rette  Maade  — 
men  kd  ham  sa^a  til  Gengæld  faa  Lov  til  at  trække  Bjaélken  ud 
af  vort  Øje,  hvis  vi  ikke  selv  kan  faa  Øje  paa  den.  Der  er 
mange  udvortes  Forhold  i  vor  Præstegærning,  hvori  vi  kunne, 
for  den  store  fælles  Sags  Skyld,  lægge  en  Egenoptræden  tilside 
—  derom  siden  —  men  lad  os  i  det,  som  kun  hører  Aandeii 
til,  være  frigjorte  fra  at  være  Menneskenes  Trælle  og  mislykkede 
Kopier.  Hvor  Herrens  Aand  er,  der  er  Frihed.  Lad  os  hjaélpe 
hverandre  til  det,  som  er  ret  for  Herrens  Øjne  i  al  denne  Sag, 
saa  ere  vi  gode  Kolleger.  Saa  vanskeligt  det  er,  fordi  det  i  al 
Ting  er  vanskeligt  at  bringe  Selvfornægtelse  og  Selvhævdelse  i 

den  rette  Harmoni,  saa  ansporende  er  det,  thi  det  er  noget  af 
det,   som   hemede  hører  til  Klenodiet,   hvorefter  vi  skulle  jage. 

Der  var  meget  mere  at  sige  om  Kollegialitet  under  Ordets 
Prædiken,  men  her  kun  ét  endnu.  Er  det  kollegialt,  at  sige 
«de  vantro  Præster ,^>  Ja  og  Nej.  Alt,  hvad  der  er  Synd,  er 
ukollegialt;  hvor  det  er  Synd  at  sige  «de  vantro  Præster »,  er 
det  ukollegialt;  hvor  Troskab  mod  Kærligheden  til  Jesus  og  til 
Sandheden,  som  er  i  ham,  kræver  det,  dér  er  det  god  Kolle- 
gialitet at  sige  det.  Men  det  hører  til  de  Ting,  der  maa  hvile 
paa  Erfaring.  Og  spørger  en«  af  rette  Vedkommende  mig:  et* 
det  mig,  Du  mener?  kræver  den  sande  Kollegialitet,  at  jeg 
svarer:  ja,  det  er  Dig,  jeg  mener!  Og  har  jeg  ikke  Mod,  Kær- 
lighed, Sandhed  eller  Overbevisning  dertil,  saa  har  jeg  heller 
ingen  Ret  til  at  blive  stor  ved  Ord,  der  er  som  Salt,  der  har 
mistet  sin  Kraft.  Hvad  jeg  siger  offentligt,  det  kan  jeg  kræves 
offentligt  til  Regnskab  for,  hvad  jeg  siger  privat,  bliver  et  Regn- 
skab i  Løndom.  Men  ligesom  sikkert  meget  godt  i  Tiden  er 
bleven  spildt  med  ukaldet  Nidkærhed,  saaledes  ha;r  ligesåa  sikkert 
den  falske  Kollegialitet  faaet  Medbør  til  Livets  Ødelæggelse,  fordi 
Menneskehensyn  bøjede  Hjærtet  fra  Troens  enfoldige  men  lige 
Vej.  Dette  skulde  vi  erindre,  naar  Talen  er  om  «de  vantro 
Præster ». 

Livets  Opvækkelse  i  Danmark  i  mit  eget  Slægtled  har  med- 
ført, at  mange  Præster  i  Ordets  Tjeneste  have  faaet  adskillig 
Præstegærning  udenfor  det  Embede,  de  ere  kaldede  til  først  at 
varetage. 

Jeg  sigter  let  forstaaelig  her  kun  særlig  til  de  mange  Mis- 
sionsrejser,  som  troende  Præster  saa  ofte  foretage  til  fremmede, 
nærmere  eller  fjærnere  Sogne. 

Hvorvidt  kan  nu  saadant  rime  med  KoUegialitens  Fordringer? 
Meget  vidt  —  naar  de  tilbørlige  Hensyn  tages.  Og  Hensynene 
ere  mange,  men  ikke  alle  lige  tilbørlige.  Det  første  Hensyn  er 
her  som  altid:  hvad  er  min  Herres  Vilje?  Og  min  Herre  er 
Jesus,  som  er  hele  Menighedens  Herre.  Jeremias  gik  op  i  Templet 
øg  vidnede  for  alle  Præster,  Fyrster,  Kongerne  og  Ypperste- 
præsten og  for  de  falske  Profeter  —  han  fik  ikke  Lov  at  blive 
i  Anathot  eller  andensteds.  Det  var  saa  Guds  Vilje.  Det  kan 
det  ogsaa  være  med  Dig  og  mig.     Saa  maa  vi  gaa,   selv  om 

vf   iftgen    Tjeneste   er   beskikket    til   ved    nogetsomhelst   Altéf  i 
Tethplet:  ' '  ''' 

Det  nåéste  Hensyn  er:  min  egen  Menighed;  kan  deti  taale 
det?  Hvis  ikke,  er  det  et  slet  Eksempel,  jeg  giver  mine  KdU 
leger,  allermest  «de  vantro  Præster* ;  med  mindre  det  Tab,  niiii 
-egen  Menighed  i  Øjeblikket  har,  siden  mere  end  opvejes  ved  et 
under  Fraværelsen  erhvervet  rigere  Fund  af  Kraft,  eller  paa 
anden  Maade.  Fremdeles:  Har  den  fremmede  «Menighéd»  nogeti 
Vinding  ved  at  høre  min  den  nye  Røst?  Ja,  har  den  dét  —^ 
tør  jeg  tro  det?  Tør  jeg  tro,  at  jeg  har  noget  at  bringe,  sont 
den  ellers  maa  savne,  og  tør  jeg  tro,  at  dette  ogsaa  kunde  blive 
til  en  almindelig  Befordring  af  Guds  Riges  Sag,  og  tør  jeg  tr6, 
at  min  Kollega  dersteds  kan  have  noget  til  Velsignelse  af  rtiit 
Komme,  om  end  ikke  straks,  saa  siden?  Hvis  saa  er,  saa  lad 
mig  gaa  derhen  og  «være  velsignet  og  være  til  en  Velsignelse*; 
og  kaste  mit  Brød  paa  Vandet  for  at  finde  det  længe  efter. 

Vel,  der  er  Forskel  paa,  om  jeg  er  indbudt  eller  ej  — jeg 
mener  af  Stedets  Præst;  det  er  om  Forholdet  til  ham  vi  tale -^• 
om  jeg  er  velkommen,  eller  han  ønsker  mig  langt  borte.  Der 
er  maaske  dem,  der  hellere  se  min  Hæl  end  min  Taa.  Lad  saa 
være,  og  lad  det  være,  at  det  er  min  Tro  og  hans  Vantro,  der 
gør  det.  Saa  kan  der  komme  uheldige  Ting  ud  deraf.  Kollegi- 
aliteten kan  maaske  blive  vanskelig  at  iagttage  end  sige  åt  ved- 
ligeholde. Den  er  maaske  helt  færdig.  Og  dog  —  bliver  dei- 
ikke  noget  tilbage,  hvori  den  kunde  bevises? 

Jo,  og  enhver  Vej  bør  søges  dertil.  F.  Eks.  man  réjsef 
efter  Indbydelse  fra  nogle  Sognebeboere  for  at  holde  « Missions- 
møde»  hos  dem  —  det  være  i  Missionshus  eller  paa  privat 
Grund.  Ukollegialt  vilde  det  da  være,  ikke  først  at  gøre  en 
Henvendelse  til  Stedets  Præst;  almindelig  Høflighed  kræver  det; 
ganske  i  Særdeleshed,  dersom  det  er  første  Gang,  man  kommer 
paa  det  Sted  i  saadant  Ærinde.  Men  mon  saadant  altid  over- 
holdes? Der  kunde  dog  maaske  hos  de  modvillige  vindes  noget 
derved,  og  sker  der  en  Afvisning  eller  lignende,  har  man  sin 
Samvittighed  fri  —  dersom  man  uden  Henvendelse  kommer  igen, 
forsaavidt  dette  er  nødvendigt. 

-   Men    alt   dette    beror    selvfølgeligt    meget   paa    et   tidligere 
Kendskab  eller  Ikke-Kendskab  mellem  Personerne. 

Ved  Arbejdet  i  Ordets  Prædiken  udenfor  ens  eget  beskikkede 

Sted  kan  der  i  det  hele  paa  mange  Maader  være  en  aaben 
Mark  for  mange  Chikanerier.  Dersom  nogen  er  Præst,  men 
ikke  har  Livet  i  Gud,  saa  lad  en  saadan  være  alene  om  den 
Slags;  lad  det  være  langt  fra  en  hellig  Præst  —  hvad  « Retning » 
han  ellers  maatte  tilhøre  —  at  have  dernied  at  gøre.  Lad  vor 
Vej  være  aaben,  ærlig,  ligefrem;  og  have  vi  i  noget  forset  os, 
saa  lad  os  vedgaa  det ;  vi  kimne  alle  baade  fristes  og  falde  i 
Fristelse.  Lad  ingen  med  Rette  kunne  bebrejde  os,  at  vi  have 
syndet  mod  et  skyldigt  Kollegialitetshensyn,  idet  de  se  os  paa 
den  Arbejdsplads,  som  de  selv  have  forsømt,  men  lad  dem  finde 
os  som  saadanne,  der,  forstandige  i  Kærlighed,  leve  efter  Sand- 
hed for  alles  Øjne  og  prædike  ligervis;  saa  at,  dersom  Brud 
maa  ske,  det  da  maa  ske  for  Kristi  Skyld,  ikke  ved  vor 
Skyld.     Dette  er  den  rette  Kollegialitet. 

Men  vi  ere  jo  ikke  kaldede  alene  til  at  prædike  Guds  Ord; 
der  er  saa  meget  andet,  der  hviler  i  vore  Hænder.  Her  vilde 
jeg  gærne  detaillere  Sagen  lidt,  thi  her  faar  Kollegialiteten  sin 
Opgave  til  daglig.  Der  er  adskillige  Forhold,  hvori  alle  kunne 
være  gode  Kolleger  overfor  hverandre  —  dersom  man  f.  Eks. 
holder  sig  de  givne  Love  efterrettelig;  og  det  er  jo  dog  ikke 
alle  Stats-  eller  Kirkelove,  der  stride  mod  Samvittigheden.  Men 
her  er  det  nok  desværre  ofte  sandt,  at  der  er  intet  Folk,  [der 
er  saa  lovløst  som  Præsterne,  og  det  er  forgæves  at  haabe  paa 
en  fuldkommen  Enighed  mellem  dem.  Jeg  tillader  mig  at  have 
en  Mening  om,  at  der  muligen  ikke  er  nogen  Embedsstand,  der 
af  den  Aarsag  har  modtaget  saamange  Rescripter,  Resolutioner, 
Bekendtgørelser,  Cirkulærer  osv.  som  vor.  Der  er  dog  noget, 
der  hedder  at  holde  Orden  i  Guds  Hus,  men  mod  Kirkens  Hus- 
orden syndes  der  meget,  fordi  Præsterne  ikke  forstaa  at  tage  til- 
børligt Hensyn  til  hverandre,  d.  v.  s.  hellere  hver  følge  deres 
eget  Hoved  end  i  Fællesskab  at  underordne  sig  en  given  Regel 
—  naar  den  ellers  er  god;  og  er  den  ikke  god,  kan  man  jo 
atter  i  Fællesskeb  søge  at  faa  en  bedre;  dertil  kunde  f.  Eks. 
den  danske  Præsteforening  tjene. 

Vi  døbe  Børn.  Loven  giver  visse  Forskrifter  angaaende 
Faddere  og  deres  Forhold.  Er  det  kollegialt,  at  den  ene  Nabo- 
præst næsten  paa  enhver  Maade  overser  disse  Forskrifter,  saa 
at  den  anden  bliver  en  Bussemand  og  striks  Jurist  i  Befolk- 
ningens Bevidsthed,    fordi   han  vil   holde   den  Orden,    den  første 

forsømmer?  Det  vil  være  for  vidtløftigt  at  udvikle  dette  i  det 
enkelte.  Vi  konfirmere  de  unge.  Loven  giver  visse  Forskrifter 
om  Konfirmanders  Alder,  Skoleforhold,  Antal  o.  s.  v.  Er  det 
kollegialt  at  ringeagte  disse  Ting,  fordi  man  vil  fremme  sine 
personlige  Formaal  eller  sit  personlige  Syn  paa  Sagen?  Det 
sker  jo  baade  i  By  og  paa  Land,  at  Forældre  sende  deres  Børn 
til  en  anden  Præst  end  deres  eget  Sogns,  ikke  fordi  der  i  For- 
vejen er  et  Personlighedsforhold  til  Stede  mellem  dem  og  den 
fremmede  Præst,  tbi  det  kunde  forstaas,  men  fordi  de  i  deres 
Uvilje  ønske  at  chikanere  Hjemmepræsten.  Er  det  kollegialt  af 
den  fremmede  Præst  at  antage  saadanne  Børn?  Han  kan  jo 
dog  ikke  altid  være  uvidende  om  Motiverne.  Eller  —  dette 
gælder  mest  København  —  dersom  en  Præst  fra  sit  eget  Sogn 
har  mere  end  dobbelt  saa  mange  Børn,  som  han  kan  overkomme 
(saafremt  Konfirmationsforberedelsen  ikke  skal  være  en  ren  Illu- 
sion, hvad  den  rigtignok  tidt  er  herinde),  er  det  saa  kollegialt, 
at  han  alligevel  « røver »  fra  andre  Sogne,  maaske  endog  saa- 
ledes,  at  han  tilsidst  maa  nægte  sit  eget  Sogns  Børn  Plads? 
Eller  hvorfor  kunne  vi  ikke  være  enige  om  at  holde  os  de  givne 
Regler  efterrettelige,  som  ere  tilstede  med  Hensyn  til  Forholdet 
mellem  Skole-  og  Kirkegang?  Det  er  ud  af  saadanne  tilsyne- 
ladende .Smaating,  der  kan  opvokse  Misforstaaelser,  der  i  sin 
Tid  kunne  gøre  megen  Fortræd.  Vi  have  Vielsen,  og  dermed  en 
mulig  Indflydelse  paa  Menneskers  livslange  Velfærd  eller  Ulykke 
i  vor  Haand.  Lad  dette  gøre  os  alvorlige,  og  lad  det  hjælpe 
os  til  at  støtte  hverandres  Bestræbelser  for  det  bedste  i  den  Sag. 

Det  bør  ikke  ske,  at  en  Præst  lader  lyse  til  Ægteskab  for 
saadanne,  for  hvem  Lysning  er  nægtet  med  fyldestgørende 
Grunde  af  anden  Præst.  I  Ægteskabssager  kotnme  vi  let  ind 
paa  Kirketugtspørgsmaal.  Dersom  en  Præst  maa  øve  Kirketugt 
mod  en  Person,  hvorfor  skulde  jeg  saa  krænke  denne  Præst  ved 
at  lægge  et  slet  Plaster  paa  et  nødvendigt  Saar?  Der  er  megen 
Løgn  blandt  Mennesker,  lad  os  vogte  os  for  at  lade  os  føre  bag 
Lyset,  fordi  vi  ikke  straks  forstaa  Motiverne  til  vor  Broders 
Færd  med  Mennesker.  Finde  vi  det  fornødent,  saa  lad  os  prøve 
Motiverne,  tale  med  ham  derom;  maaske  han  har  taget  fejl; 
men  lad  os  vogte  os  for  unødvendig  og  forfængelig  Indblanding 
i  Sager,  hvis  Udspring  og  Forløb  vi  ikke  tilstrækkelig  kende. 

Der   kan    være    forskellige    Meninger    om    fraskiltes    Vielse. 

Selv  om  vi  i  dette  Punkt  maa  handle  forskelligt,  saa  kan  vi  dog 
være  enige  om  ét:  det  er  i  høj  Grad  ukollegialt  at  give  Anvis- 
ning paa  andre  i  de  Ting,  jeg  ikke  selv  vil  have  med  at  gøre. 
Saadan  noget  kan  ingen  ærlig  Præst  gøre;  og  dersom  en  troende 
Præst  gør  det,  er  Forargelsen  saa  meget  desto  større. 

Men  Livet  er  fuldt  af  den  Slags  Ting ;  lad  os  ransage  os 
selv  og  se,  at  vi  ofte  have  været  Herren  en  Hindring,  fordi  vi 
ikke  handlede  efter  hans  Sind,  heller  ikke  overfor  Kollegerne. 

Eller  hvad  skal  vi  mene  om  Sognebaandsløsningen?  Jeg 
synes  for  min  Part  i  visse  Maader  godt  om  denne;  men  jeg  kan 
ikke  frags^,  at  det  tidt  har  bedrøvet  mig  at  $e,  hvorledes  Lovens 
Aand  her  blev  krænket.  Loven  er  god  for  dem,  der  holder  den 
efter  deres  Mening;  men  den  har  ved  Misbrug  været  Aarsag  til 
mange .  Ubehageligheder  mellem  Præster  indbyrdes.  Lad  os 
komme  bort  fra  at  søge  forfængelig  Ære  og  fra  at  blive  Trælle 
for  Menneskers  Luner! 

Det,  som  gælder  ved  alle  disse  Ting,  gælder  i  saa  meget 
andet,  som  Tiden  fattes  mig  til  at  komme  nærmere  ind  paa, 
hvad  heller  ikke  behøves,  da  enhver,  der  vil,  selv  kan  finde  det. 

Tre  Ting  vil  jeg  pege.  paa  som  en  god  Vej  til  en  bedre 
Kollegialitet  i  disse  Forhold  og  overhovedet: 

Lad  os  tilsidesætte  vore  egne  Ønsker  for  det  Heles  Vel, 
hvor  dette  kan  gøres  uden  at  vi  synde  mod  Sandheden!  Lad 
os  holde  op  med  den  sløve  Ligegyldighed  for  en  endrægtig 
Iagttagelse  af  de  Ting,  der  vel  ikke  ere  Hovedspørgsmaal,  men 
som  dog  tjene  til  at  fremme  Herrens  og  Menighedens  Ære! 
Lad  os  forstaa  den  sendrægtige  Optrædens  Indflydelse  i  hele 
dens  Omfang.  Dette  hører  bl.  a.  til  de  Opgaver,  som  den 
danske  Præsteforening  skal  løfte.  Dersom  da  nogen  ser  den 
gode  Vilje,  hvor  der  er  en  Opgave,  saa  være  han  med  til  at 
løfte  den,  allermest,  naar  man  ikke  selv  har  noget  endnu  bedre 
at  foreslaa.     Maatte  Guds  Fred  sejre  i  vore  Hjærter! 

y«/.  Ifversen. 

Det  blaa  Kors. 


Vor  Tid  er  i  mange  Maader  en  lykkelig  Tid  for  Evan- 
geliets Forkyndere;  der  er  Lyst  til  at  høre  Guds  Ord,  og  mange 
Hjærter  lukke  sig  op  for  Budskabet  om  Guds  Kærlighed  til 
Syndere;  ikke  blot  paa  Landet  men  ogsaa  i  Byerne,  ja  selv  i 
København  vinder  Evangeliet  herlige  Sejre.  Men  der  er  én 
Ting,  man  i  al  sin  Glæde  dog  ikke  kan  lade  være  at  bedrøves 
over,  og  det  er  de  forholdsvis  saa  faa  Mænd,  der  synes  at  ville 
høre  Guds  Rige  til;  det  er  vist  ikke  for  meget  sagt,  at  der 
blandt  Kirkegængerne  i  de  større  Byer  som  Regel  findes  5 
Kvinder  for  én  Mand.  Grundene  hertil  kunne  naturligvis  være 
mange  forskellige;  men  en  væsentlig  Grund  kan  dog  sikkert 
søges  i  det  stadig  om  sig  gribende  Drikkeri,  der  tømmer  Kir- 
kerne for  Mænd  i  samme  Grad  som  det  fylder  Værtshuserie  med 
dem,  og  endvidere  i  den  Omstændighed,  at  det  store  Arbejde, 
som  visselig  i  de  sidste  Aartier  er  udfoldet  for  at  reddet  Drik- 
keriets Ofre  her  i  Danmark  (i  Modsætning  til  f.  Eks.  England 
og  Norge)  næsten  udelukkende  er  udgaaet  fra  Mænd,  der  enten 
ere  Kirkens  Modstandere  eller  dog  staa  fuldstændig  fremmede 
og  ligegyldige  overfor  den.  Der  er,  saa  vidt  vides,  for  Tiden 
over  70,000  Afholdsfolk  i  Danmark,  og  langt  den  overvejende 
Del  af  disse  er  sikkert  Mænd;  hvad  om  det  nu  var  Kirken  og 
ikke  Verden,  der  havde  indhøstet  Tusinder  paa  Drikkeriets  Mark. 
Jeg  kan  ikke  se  andet,  end  at  der  her  er  en  Opgave,  som  Kir- 
kens Mænd  ikke  have  Lov  til  at  lade  ligge  længere.  Det  er 
ikke  tilstrækkeligt  i  sin  Prædiken  at  revse  Drikkeriets  Synd,  thi 
som  Regel  rammer  det  jo  ikke  meget,  da  Ulykken  netop  er  den, 
at  Drankerne  sjældent  komme,  hvor  Guds  Ord  forkyndes.  Der- 
for maa  vi  ud  at  søge  dem,,  kvor  de  findes,  faa  dem  ud  af 
Drikkeriets  Magt  og  ind  under  Guds  frelsende  Ords  Paavirkning, 
at  ogsaa  disse  dyrekøbte  kunne  blive  frelste  og  komme  til  at 
leve  et  nyt  Liv  i  Gud.  Det  er  dette  Arbejde,  der  er  taget  op 
af  den  evangelisk-kristelige  Afholdsforening  «Det  blaa  Kors», 
som  med  Guds  og  hans  Ords  Hjælp  vil  arbejde  paa  at  redde 
Drikkeriets  og  Værtshuslivets  Ofre  for  Herren  og  for  Samfundet. 

«Det  blaa  Kors»  er  stiftet  ved  Præsten  Louis  Lucien  Rochat 

i  Genf  Aar  1877;  størst  Udbredelse  har  Foreningen  endnu  i 
Schweiz,  hvor  dens  Medlemmer  tælles  i  Tusinder,  men  ogsaa  i 
Frankrig,  Tyskland,  Belgien  og  Skandinavien  har  den  begyndt 
at  vinde  Udbredelse.  Hvad  «det  blaa  Kors»  vil,  synes  jeg  er 
udtrykt  saaré  skønt  af  Pastor  Fischer  i  Barmen,  hvorfor  jeg  her 
vil  gengive  hans  Ord:  «Det  blaa  Kors»  — hvad  skal  det  be- 
tyde? hvorfor  den  Farve?  Nu,  i  Kristi  Kors  ligger  vort  Ar- 
bejdes Berettigelse  ligesaavel  som  dets  Forpligtelse.  Korset  paa 
Golgatha  er  vort  Holdepunkt  og  vor  Styrke,  vor  Støtte  og  vor 
Kraft.  «Det  blaa  Kors»  kender  ingen  højere  Opgaver,  intet 
herligere  Maal  end  Kristi  Efterfølgelse.  Hans  Kors  er  Solen, 
fra  hvilken  alt  Lyset  udgaar  til  stakkels  syndige  Mennesker, 
alene  Korsets  glødende  Straaler  forraåa  at  brænde  Synden  ud  af 
Hjærtet:  hvor  denne  Kærlighedssol  skinner,  der  og  kun  der 
bortvejres  vore  Synder  som  en  Sky  og  vore  Misgærninger  som 
en  Taage.  Men,  som  bekendt,  indeslutter  det  klare,  hvide  Sol- 
lys alle  Farver  i  sig,  som  vi  se  det  paa  den  smukke  Regnbue; 
i  hver  en  Vanddraabe  bryder  det  straalende  Lys  sig  jo  i  mange 
Farver,  men  denne  Farvernes  brogede  Pragt  er  slet  ikke  andet 
end  Virkningen  fra  den  ene  lysende  Sol.  —  Saaledes  udgaar  al 
Redning  og  Hjælp  for  den  stakkels  syndige  Verden  fra  Korset 
paa  Golgatha,  og  man  kan  derfor  saare  vel  sammenligne  dette 
Redningsværk  i  dets  mangfoldige  Skikkelser  med  Regnbuens 
Farver,  saafremt  blot  én  Side  af  Korsets  Herlighed  .spejler  sig  i 
det  enkelte  Arbejde.  Saa  taler  man  da  om  «det  røde»,  om 
«det  hvide »  og  om  «det  blaa  Kors».  Farvebetegnelsen  er  alt- 
saa  Beskedenhed,  ethvert  af  disse  Arbejder  gør  kun  Fordring 
paa  at  være  en  særlig  Side  af  Kristi  Frelserværk  overfor  den 
fortabte  Menneskeslægt.  «Det  røde  Kors»  lader  Sollyset  fra 
Golgatha  falde  ud  over  Slagmarkerne  for  i  dette  Lys  at  kende, 
hvad  den  kristelige  Kærlighed  er  de  stakkels  saarede  og  dømte 
skyldig.  «Det  hvide  Kors*  har  at  gøre  med  Utugtens  Ofre; 
det  vil  redde,  hvad  der  endnu  staar  til  at  redde,  oprejse  det 
faldne  og  bevare,  hvad  der  staar  i  Fare.  Og  hvad  vil  nu  «det 
blaa  Kors?»  Det  vil  heller  intet  andet  end  opsøge  de  saarede 
fra  Slagmarken  og  bære  dem  hen  til  den  store  Læge,  for  at 
lian  kan  komme  til  at  helbrede  dem.  At  redde  Drikkeriets  Ofre, 
at  befri  de  stakkels  bundne  fra  Satans  Strikke,  at  føre  disse 
xiøende  Menneskesjæle,    der   ile   timelig   og  evig  Fordærvelse    i 


Digitized  by 


Google 


159 

Møde,  hen  til  Livets  Fyrste,  at  bevare  de  let  fristede  og  svage 
for  Farerne  ved  Værtshuslivet,  for  hvilket  Tusinde  og  atter  Tu- 
sinde falde  som  Ofre  —  det  er  «det  blaa  Kors»  Opgave ». 

Ja,  det  er  «det  blaa  Kors»  Opgave  at  kunne  være  blot  en 
lille  Gren  af  det  store  Redningsarbejde  i  Korsets  Herres  Tjeneste. 
Det  kan  saavist  intet  Menneske  have  noget  imod,  al  den  Stund 
han  har  det  tilfælles  med  Guds  Engle,  at  han  glæder  sig  over 
hver  en  Synder,  som  omvender  sig. 

Men  nu  Maaden,  hvorpaa  Arbejdet  drives.  Erfaringen  baade 
i  Udlandet  og  herhjemme  har  vist,  at  Totalafholdenhed  fra  Spi- 
ritus er  et  nødvendigt  Krav,  naar  der  skal  være  Tale  om  at 
drive  et  virkeligt  Missionsarbejde  blandt  Drankere;  og  her  er 
det  nu.  Modstanden  kommer,  desværre  ogsaa  fra  kære  troende 
Mennesker.  Indvendingerne  ere  mange,  om  end  ikke  alle  lige 
vægtige;  den  almindeligste  og  vægtigste  er  den,  at  det  er  ikke 
evangelisk,  det  stemmer  ikke  med  Skriftens  Lære  om  den  kriste- 
lige Frihed  saaledes  at  underskrive  Løfte  og  indmelde  sig  i  en 
Forening  med  Forpligtelse  til  ikke  at  nyde  Spiritus  (undtagen 
til  sacramental  og  medicinal  Brug). 

Vi  ville  nu  kortelig  se,  hvad  vi  i  Skriften  kunne  lære  om 
den  Sag.  Skriften  siger  da  tydeligt,  at  noget  i  og  for  sig  godt 
og  berettiget  kan  komme  til  at  forarge  Mennesker  d.  v.  s.  blive 
dem  Anledning  til  Fald.  Og  naar  noget  saaledes.  forarger  et 
Menneske  —  siger  Herren  —  skal  han  ikke  blot  være  forsigtig 
med  Brugen  af  det,  men  han  skal  sky  det,  helt  undgaa  Brugen 
af  det,  omend  det  er  ham  ligesaa  kært  og  synes  ham  ligesaa 
uundværlig  som  hans  Haand,  Fod  eller  Øje.  «Dersom  din  Haand 
forarger  dig,  hug  den  af,  det  er  dig  bedre  at  gaa  som  Krøbling 
ind  til  Livet  end  at  have  to  Hænder  og  fare  til  Helvede  i  den 
evige  Ild,»  o.  s.  v.  (Marc.  9,  43  ff.).  Lad  nu  være,  at  de  be- 
rusende Drikke  ere  gode  og  tilladelige,  naar  de  kunne  nydes 
med  Taksigelse  som  en  Gave  fra  Herren  (i  Tim.  4,  4),  saa  er 
det  dog  uomtvisteligt,  at  de  have  forarget  mange,  at  den  i  og 
for  sig  gode  Gave  for  mangfoldige  er  bleven  en  Anledning  til 
det  dybeste  af  alle  Fald,  Faldet  ned  i  Helvedes  Afgrund.  For 
enhver  saadan  er  Totalafholdenhed  fra  stærke  Drikke  ikke  blot 
en  Berettigelse,  men  en  Pligt,  en  Frelsespligt,  thi:  hvo,  som  vil 
frelse  sit  Liv,  skal  miste  det,  men  hvo,  som  mister  sit  Liv  for 
min  Skyld,  skal  finde  det  (Matth.  16,  25).     Jeg  tvivler  da  ogsaa 

om,  at  der  findes  noget  alvorligt  troende  Menneske,  som  har 
Mod  til  at  sige  til  en  omvendt  Dranker,  der  for  sin  Frelses 
Skyld  har  paalagt  sig  Totalafholdenhed:  du  skal  ikke  paatage 
dig  en  saadan  udvortes  Forpligtelse,  det  er  ikke  stemmende  med 
den  kristelige  Frihed,  thi  vi  ere  ikke  længer  under  Loven,  men 
under  Naaden.  Hvis  der  virkelig  findes  en  saadan,  da  læse 
han  Herrens  Ord,  Matth.  i8„  6  ff.  —  dog  vé  det  Menneske^ 
ved  hvilket  Forargelsen  kommer.  Erfaringen  viser  vist  ogsaa 
mange  sørgelige  Eksempler  paa,  hvor  farligt  det  er  for  den,  der 
som  en  Brand  er  reven  ud  af  Ilden,  atter  at  nærme  sig  til  den 
og  røre  ved  den;  hvad  Uden  nu  én  Gang  har  haft  fat  i,  det 
antændes  let  igen  ved  den  mindste  Berøring. 

Nuvel,  siger  man,  lad  saa  være,  at  det  er  en  Frelsespligt 
for  nogle  at  være  totalafholdende,  men  det  kan  da  altid  kun 
blive  for  de  færreste.  Det  er  ogsaa  min  Mening;  men  fordi  det 
ikke  er  en  Frelsespligt,  kunde  det  jo  dog  være,  at  det  var  en 
Kærlighedspligt.  Se  en  Gang  paa  Apostlen  Paulus;  faa  have 
vel  set  den  kristelige  Frihed  i  dens  Storhed  og  Herlighed  som 
han,  men  faa  have  ogsaa  som  han  af  Kærlighed  kunnet  give 
Afkald  paa  Brugen  af  denne  Frihed.  Kunde  Paulus  vinde  et 
Menneske  for  Herren  ved  at  give  Afkald  paa  Brugen  af  noget, 
han  i  Følge  sin  kristelige  Frihed  havde  Ret  til  at  nyde,  da 
gjorde  han  det,  ja,  han  gjorde  det  med  Glæde.  Eller  betragt 
ham,  som  er  større  end  Paulus,  vor  Herre  Jesus  selv;  hans  store 
Frelserværk  bestod  jo  netop  i,  at  han  for  at  frelse  Syndere  gav 
Afkald  paa  sin  guddommelige  Herlighed  og  satte  sig  selv  i  Syn- 
deres Sted.  Skulle  da  ikke  ogsaa  vi,  der  gærne  ville  gaa  i  hans 
og  hans  Apostles  Spor,  lære  af  dem  «at  blive  de  skrøbelige 
som  en  skrøbelig,  at  vi  kunne  vinde  de  skrøbelige*  (i  Cor.  9, 
22).  Særlig  Præster,  som  arbejde  i  Købstæder  og  Stationsbyer, 
hvor  det  i  Reglen  ikke  mangler  paa  Værtshuse  og  Drankere, 
bør  for  Guds  Ansigt  overveje,  om  ikke  det  for  dem  kan  blive 
en  Kærlighedspligt  at  være  totalafholdende  for  at  drive  Mission 
blandt  Drankere. 

Det  er  endnu  kun  faa  Aar,  «det  blaa  Kors»  har  arbejdet 
her  i  Danmark,  og  kun  faa  Steder  udenfor  København  (i  Køben- 
havn derimod  allerede  i  7  Sogne);  men  Erfaringen,  som  vi  i  de 
faa  Aar  have  gjort,  er  denne,  at  vi  gennem  «det  blaa  Kors» 
i)  faa  Drankere  til  at  høre  Guds  Ord,  ikke  alene  ved  de  særlige 

Afholdsmøder,  [skønt  Guds  Ord  jo  ogsaa  lyder  der  hver  Gang, 
nej,  men  naar  der  er  gaaet  en  lille  Tid,  saa  begynde  de  fleste 
ogsaa  at  søge  til  Missionsmøde  og  til  Guds  Hus,  i  Reglen, 
naar  de  ere  komne  saa  vidt,  at  de  have  begyndt  at  faa  ordent- 
lige Klæder  paa  Kropper  igen;  og  2)  Mennesker  ere  gennem 
«dét  blaa  Kors»  Arbejde  blevne  omvendte  til  Gud;  de,  som  ved 
Drik  vare  sunkne  saa  dybt,  som  et  Menneske  omtrent  kan 
synke,  ere  nu  glade  Guds  Børn,  der  prise  Gud,  fordi  hans  Kær- 
ligheds Arm  ogsaa  naaede  til  dem. 

Men  der  er  et,  som  er  en  nødvendig  Betingelse  for,  at  dette 
Arbejde  kan  blive  til  rigtig  Velsignelse,  det  maa  ledes  paa  rette 
Maade,  d.  v.  s.  af  bevidst  troende  Mennesker,  som  sætte  Om- 
vendelse til  Gud  og  ikke  blot  Totalafholdenhed  som  Maal  for 
Arbejdet;  Totalafholdenhed  skal  være  Midlet  til  Maalets  Op- 
naaelse,  men  ikke  Maalet  selv.  Her  er  den  dybe  Kløft  mellem 
«det  blaa  Kors*  og  alle  de  forskellige  verdslige  Afholdsforenin- 
ger; for  dem  er  Totalafholdenhed  Maalet,  og  derfra  kommer 
den  megen  Selvretfærdighed  og  Selvtilfredshed,  som  nu  findes 
hos  de  fleste  Afholdsfolk.  Naturligvis  er  den  Mulighed  altid  til 
Stede,  at  Mennesker  kunne  blive  selvretfærdige  ved  at  være  af- 
holdende, men  det  kunne  de  jo  ogsaa  blive  ved  at  gaa  flittigt  i 
Kirke  og  til  Missionsmøde,  uden  at  dog  nogen  vil  sige,  at  det 
derfor  er  forkert  at  gaa  i  Kirke.  Men  for  at  undgaa  denne 
Selvretfærdighedens  Mulighed  er  det  netop  saa  nødvendigt,  at 
Arbejdet  er  lagt  i  rette  Hænder,  d.  v.  s.,  at  en  Kreds  af  solide 
troende  Mennesker  danne  Grundstammen  i  Foreningen;  ville  blot 
Guds  Børn  rigtig  tage  Arbejdet  op  som  Menighedens  Missions- 
arbejde overfor  Drankerne,  da  er  der  ingen  Fare  for  Selvretfær- 
dighed ved  dette  mere  end  ved  noget  som  helst  andet  Arbejde 
for  Guds  RigCk 

Men  hvorfor  have  de  troende  hidtil  holdt  sig  saa  meget  til- 
bage overfor  «det  blaa  Kors»  ?  De  have  ikke  haft  nogen  nævne- 
værdig ludvending,  ja  have  endog  ofte  udtalt  sig  anerkendende 
om  det,  men  de  have  forholdt  sig  passive.  Jeg  tænker,  at 
mange  ikke  have  haft  Mod  til  at  tage  rigtig  Stilling  til  Sagen, 
før  de  have  hørt,  hvad  de  troende  Præster  sige.  Saa  snart  ikke 
blot  nogle  enkelte,  men  mange  iblandt  disse,  ville  tage  Arbejdet 
blandt  Drankere  op,  skal  vi  nok  faa  at  se,  at  det  ikke  kommer 
til   at   mangle  Tilslutning   fra   Menighedens  Side;    og   Guds  Vel- 

signelse  skal  sikkert  hvile  over  denne  nye  Missionsgæming  i  vort 
Folk,  der,  hvad  Drikkeri  angaar,  har  vundet  en  saa  sørgelig  Be- 
rømmelse fremfor  næsten  alle  andre  Folk. 

Til  Slutning  skal  blot  nævnes  noget,  der  godt  kan  siges  at 
være  en  Frugt  af  «det  blaa  Kors»;  det  er  Redningshjemmet 
«Enkrateia»  i  Nærheden  af  København.  Hensigten  med  dette 
Hjem  er,  at  Drankere  der  kunne  optages  for  om  muligt  ved  et 
længere  Ophold  at  blive  genoprejste  timeligt  og  evigt.  Midlerne, 
som  i  Overensstemmelse  med  Erfaringer  fra  Udlandet  anvendes 
i  dette  genoprejsende  Arbejde,  ere  følgende:  i)  Totalafhold  fra 
berusende  Drikke;  hver  Patient  underskriver  et  Afholdsløfte  for 
den  Tid,  han  opholder  sig  paa  Hjemmet;  og  ikke  en  har  hid- 
indtil forsøgt  at  bryde  dette  Løfte  under  Opholdet.  2)  Regel- 
mæssigt Arbejde  under  en  bestemt  Husorden.  Til  Hjemmet 
hører,  foruden  en  Lysthave,  c.  3  Tdr.  Land  Jord,  som  Patien- 
terne have  udmærket  Beskæftigelse  med  at  faa  opdyrket  til  Have ; 
inden  Døre  (særlig  om  Vinteren)  omfatter  Arbejdet  Snedkeri, 
Børstenbinderi  og  Cigarrulning.  3)  Aandelig  Paavirkning  ved 
Guds  Ord,  som  lyder  ved  Hjemmets  Andagter,  ved  Møder  paa 
Hjemmet,  ved  «det  blaa  Kors»  Møder  (i  Østerbros  Lokalforening) 
og  ved  Gudstjenester  i  Kirken,  hvortil  alle  Patienter  frivilligt 
gaa  med. 

I  de  iV*  Aar,  siden  Hjemmet  begyndte  sin  Virksomhed, 
har  det  (indtil  i.  Januar  1898)  haft  34  Patienter  (alle  Mænd, 
Kvinder  optages  ikke,  men  der  trænges  ogsaa  til  et  Hjem  for 
dem);  to  af  disse  34  forlod  Hjemmet  efter  et  Par  Dages  Forløb, 
15  først  efter  en  længere  Tids  Ophold,  Resten  er  endnu  paa 
Hjemmet  —  Tiden  for  Opholdet  bør  helst  ikke  være  under  et 
Aar,  naar  der  skal  være  Haab  om  et  gunstigt  Resultat  — ;  om. 
de  15  udgaaede  Patienter  vides  det  med  Sikkerhed,  at  de  11  af 
dem  endnu  ikke  have  nydt  Alkohol,  og  flere  ere  blevne  bevidst 
troende  Mennesker  under  deres  Ophold  paa  Hjemmet,  saa  der 
er  meget  at  sige  Gud  Tak  for.  Det  er  udenfor  al  Tvivl,  at 
«Enkrateia»  (tilligemed  «Søvang»  ved  Køge)  har  afhjulpet  et 
dybt  og  længe  følt  Savn  i  vort  Land.  Hjemmet  trænger  selv- 
følgelig, især  i  de  første  Aar,  meget  til  Menighedens  Støtte,  og 
denne  naas  jo  bedst,  naar  Præsterne  ville  gaa  i  Spidsen  og  gøre 
Sagen  kendt  hver  paa  sit  Sted.    Hjemmets  Formand  er  Dr.  med. 

P.  D.  Koch,  Upsalagade  i8,  til  hvem  man  henvender  sig  om 
Patienter,  der  ønskes  optagne,  og  Kasserer  er  Frøken  Agnes 
Langhoff,  Dronningens  Tværgade  6 ,  til  hvem  Bidrag  kunne 
sendes. 

N,  Juhl. 


Naadensaaret. 


Det  er  i  et  Tidsskrift,  der  hovedsagligt  skrives  for  Præster, 
overflødigt  at  paavise,  hvor  haardt  Naadensaaret  rammer  især 
dem,  der  tiltraéder  deres  første  Embede.  Det  er  kun  enkelte 
særlige  heldige,  der  ikke  selv  har  prøvet  det.  '  Men  Ulemperne 
ved  dette  er  i  den  sidste  Tid  blevne  ikke  lidt  forøgede  ved  en 
væsentlig  Forandring,  der  er  sket  i  den  Maade,  hvorpaa  Ind- 
tægt og  Udgift  fordeles  mellem  Formand  og  Eftermand. 

Den  1 8.  Maj  1893  dømte  Højesteret  i  en  Sag  om,  hvor- 
ledes en  Formandspension  og  en  Afgift  til  Universitetet  skulde 
udredes  i  Naadensaaret.  Formanden  paastod ,  at  de  indenfor 
Naadensaarets  Grænse  faldende  Udbetalinger  skulde  deles  lige 
uden  Hensyn  til  de  Tidsrum,  for  hvilke  de  forfaldne  Beløb  be- 
taltes, medens  Eftermanden  paastod,  at  dette  Hensyn  skulde 
tages. 

Den  sidste  havde  vundet  Sagen  ved  Overretten,  men  Højeste- 
ret gav  Formanden  Medhold,  idet  den  udtalte,  «at  der  til  det 
omhandlede  Naadensaars  Indtægter  vilde  være  at  henføre  de 
Indtægter,  som  efter  Lovgivningen  vare  forfaldne  eller  fuldt  ud 
erhvervede  i  Naadensaaret,  og  at  disse  Indtægter  da  maatte  med- 
regnes med  deres  fulde  Beløb  uden  Hensyn  til,  hvor  lang 
eller  kort  Tid  der  var  forløben,  siden  saadan  Indtægt 
sidst  var  oppebaaren.^  I  Overensstemmelse  dermed  maa  det 
ogsaa  antages  at  følge  af  de  i  Lovgivningen  indeholdte  Regler, 
at  kun  de  Udgifter,  som  ere  forfaldne  i  Naadensaaret,  kunne 
henregnes  til  de  saakaldte  Naadensaars  Indtægter,  men  at  disse 
Beløb   da   ogsaa   ved  Opgørelse  af  Naadensaaret  maa   medtages 


^  Udhævelserne  ere  foretagne  af  mig. 

med  disse  fulde  Beløb  uden  Hensyn  til,  hvornaar  saadanne 
Udgifter  sidst  ere  udredede  og  uden  at  nogen  Del  af 
Udgiften  kan  føres  tilbage  til  Tiden  forud  for  Naadens- 
aarets  Begyndelse,  da  de  ikke  vare  forfaldne  til  Betaling*. 

Denne  Dom  forandrede  den  Praksis,  der  i  35  Aar  var  fulgt 
af  Kirkestyrelsen.  —  Bestemmelsen  i  D.  L.  2,  13,  der  kun  er 
en  Gentagelse  og  Præcisering  af,  hvad  der  var  indeholdt  i  Kirke- 
ordinansen  af  1539  (Bl.  72),  kender  som  bekendt  ingen  anden 
Indtægt  end  Tiende,  Avling,  Offer  og  Accidenser;  det  er  for 
disses  Deling,  der  gives  Regler.  —  Efterhaanden  opstod  der  dog 
ved  Salg  af  Manialgaarde,  Jord  o.  desl.  andre  Indtægter  og 
senere  især  ved  Embedsløn  andre  Udgifter.  Der  manglede  da 
Regler  for  disses  Deling,  og  i  Almindelighed  synes  man,  saa 
længe  det  endnu  var  mindre  Beløb,  der  var  Tale  om,  at  have 
delt  efter  den  nu  ved  Dommen  fastslaaede  Regel,  at,  hvad  der 
forfaldt  i  Naadensaaret,  deltes  lige.  —  Men  det  maatte  snart  vise 
sig,  at  en  saadan  Deling  blev  ubillig,  og  allerede  ved  et  Reskript 
af  26.  Okt.  1798  tillades  det  i  et  enkelt  Stift,  at  Renter  af  Købe- 
summen for  bortsolgt  Jord  maatte  deles  i  Tolvtedele,  saa  det 
derfra  kunde  beregnes,  hvor  meget  af  det  i  Naadensaaret  for- 
faldne Beløb  der  tilkom  Formand  eller  Eftermand  helt,  og  hvor 
meget  der  vilde  komme  til  Deling. 

Men  ved  et  ministerielt  Cirkulære  af  6.  Septbr.  1856  blev 
der  truffet  en  ny  Ordning  af  Præsternes  Pensionering,  hvoraf 
fulgte,  at  det  blev  langt  almindeligere  end  forhen,  at  Præster 
toge  deres  Afsked,  og  de  Byrder,  som  derved  paalagdes  Em- 
bederne, blev  langt  større.  Det  viste  sig  nu,  at  den  hidtil  fulgte 
Regel  for  Deling  af  Naadensaarets  Indtægt  og  Udgift  blev  saa 
ubillig,  at  man  maatte  ind  paa  en  anden  Vej.  —  Omslaget  skete 
ved  en  ministeriel  Skrivelse  af  2.  Novbr.  1858,  hvori  det  som 
Svar  paa  en  Forespørgsel  udtales,  at  der  ved  alle  Indtægter  og 
Udgifter,  for  hvilke  der  ikke  er  givet  udtrykkelige  Regler  i  Loven, 
skal  anstilles  en  Beregning  gaaende  ud  fra  det  Tidsrum,  for 
hvilke  de  gælde,  for  saaledes  at  bestemme,  hvor  stor  en  Del  af 
Beløbene,  der  kan  komme  ind  under  Naadensaarsindtægten. 

Det  er  denne  Regel,  der  er  bleven  omstødt  ved  den  nævnte 
Højesteretsdom.  Ministeriet  havde  nu  ikke  andet  at  give,  end 
at  rette  sig  efter  denne  og  forandre  sin  hidtilværende  Fremgangs- 
maade.    Dette  skete  ved  en  Skrivelse  af  25.  Avgust  1893,  hvori 

dog  antages,  at  Renter  af  Kapitaler  for  bortsolgt  Jord  eller 
Tiender,  af  andre  Embedskapitaler,  samt  Udgift  til  Forrentning 
og  Afdrag  af  Embedsløn  vilde  være  at  dele  paa  den  hidtil 
brugelige  Maade.  —  For  det  førstes  vedkommende  paaberaabes 
den  alt  nævnte  Skrivelse  af  26.  Marts  1798,  som  Højesterets- 
dommen iøvrigt  udtrykkelig  havde  udtalt,  at  den  ikke  kunde 
tage  Hensyn  til.  Om  der  for  det  sidstes  Vedkommende  er  anden 
Hjemmel  end  Ønsket  om  at  give  Dommens  Anvendelse  saa  lille 
et  Omfang  som  muligt,  faar  staa  hen. 

Det  er  ogsaa  mærkelige  Resultater,  den  nye  Delingsmaade 
kan  føre  til.  Formandspensioner  betales  i  Reglen  2  Gange  aar- 
lig,  al  Tid  for  det  foregaaende  Halvaar.  Hvis  nu  en  Præst  for- 
flyttes Dagen  før  en  saadan  Udbetaling,  f.  Eks.  paa  1000  Kr., 
forfalder,  vil  han  slippe  med  at  betale  500  Kr.,  uagtet  hele  Be- 
løbet er  paadraget  i  hans  Embedstid,  medens  Eftermanden  kom- 
mer til  at  betale  lige  saa  meget,  uagtet  han  intet  har  havt  at 
gøre  med  Embedet  i  den  Tid,  for  hvilken  der  betales.  Aaret 
efter  vil  Eftermanden  ligeledes  have  at  udrede  hele  Beløbet, 
uagtet  det  halve  hører  til  Naadensaaret.  I  de  to  Terminer,  der 
falde  i  Naadensaaret  og  den  nærmest  efter  dem  følgende,  eks- 
empelvis I.  April,  I.  Oktbr.  og  i.  April  vilde  Formanden  efter 
den  tidligere  Ordning,  forudsat  at  Betalingen  hver  Gang  var 
1000  Kr.,  have  haft  at  betale  1000 -f-  500  +  500;  men  efter  den 
nuværende  500+  500 -f  o»  ^^^  andre  Ord,  der  er  kastet  1000 
Kroners  Udbetaling  over  paa  Eftermanden.  —  Ved  Indtægter 
vilde  i  lignende  Tilfælde  Fordelen  omvendt  blive  Eftermandens. 
Forflyttedes  en  Mand  31.  Marts,  medens  der  d.  i.  April  forfaldt 
en  Refussion  for  det  forløbne  Aar  stor  100  Kr.,  vilde  denne 
.  blive  inddraget  under  Naadensaaret  og  delt,  uagtet  den  hele  var 
fortjent  i  Formandens  Tid.  Af  de  to  Aars  Indtægt  ville  denne 
kun  faa  50  Kr.,  medens  der  tidligere  vilde  være  tilkommet  ham 
150.  —  Det  behøver  ikke  at  siges,  at  saa  store  ere  Ulæmpeme 
ikke  al  Tid;  men  saa  store  kunne  de  blive. 

Det  vil  næppe  nogen  nægte,  at  dette  er  ubilligt;  men  et 
andet  Spørgsmaal  er,  om  Loven  er  af  den  Beskaffenhed,  at  den 
kan  kræve  en  saadan  Afgørelse.  Dommen  udtaler  kun  i  Al- 
mindelighed, at  den  tidligere  Deling  ikke  stemmer  med  danske 
Lov.  Naar  jeg  nu  drister  mig  til  at  sige,  at  jeg  ikke  tror,  at 
Højesteret   i  dette  Tilfælde  har  ramt  Lovens  Mening,   da  er  jeg 

ikke  blot  temmelig  sikker  paa,  at  de  fleste  Præster  deri  ere  enige 
med  mig,  hvad  vel  heller  ikke  vilde  veje  meget.  Men  det  er 
mig  bekendt,  at  den  Mand,  som  da  den  nævnte  Sag  anlagdes, 
sikkert  var  bedst  inde  i  dette  Stykke  af  Lovgivningen,  Justits- 
raad  Jørgensen,  bestemt  udtalte^  at  der  efter  hans  Mening  ikke 
var  Tvivl  om,   at  Resultatet  maatte  blive  det  modsatte  af,   hvad 

det  er  blevet. Det,   som  er  den  ledende  Tanke  gennem  hele 

Naadensaarslovgivningen ,  er  at  finde  Grænsen  mellem  for- 
tjent Løn  og  Naadeløn.  Det  er  overflødigt  at  paavise,  at 
dette  med  ikke  ringe  Visdom  og  Betænksomthed  er  gennemført 
for  Tiendens  og  Avlingens  Vedkommende,  idet  der,  hvad  den 
sidste  angaar,  gaaes  ud  fra,  at  den,  som  har  saat,  ogsaa  skal 
høste.  Men  der  kan  ikke  være  Tvivl  om,  at  der  ved  den 
nævnte  Dom  er  sket  et  Brud  paa  dette  Lovens  Hovedprincip, 
idet  den  ene  eller  den  anden  af  de  to  Parter  ofte  berøves  en 
Del  af  sin  fortjente  Løn,  der  aldeles  vilkaarligt  skænkes  til  den 
anden.  Der  er  i  Grunden  intet  andet  Haab,  end  at  de  to  Ubil- 
ligheder opveje  hinanden,  saa  Eftermanden  kan  tjene  paa  Ind- 
tægternes Deling,  hvad  der  berøves  ham  ved  Udgifternes  Deling; 
men  dette  Haab  vil  saa  godt  som  al  Tid  skuffe. 

En  saadan  Ordning  bør  ikke  bevares:  men  desværre  er  det 
lige  saa  svært  at  paavise,  hvorledes  den  skal  forandres,  som  det 
er  let  at  pege  paa  dens  Ulemper.  Det  heldigste  vilde  maaske 
være,  om  en  lignende  Sag  atter  bragtes  for  Domstolene.  Det 
var  et  Forsøg  værd,  om  det  ikke  kunde  nytte  at  appellere  a 
papa  male  informato  ad  papam  melius  informandum. 

Glostrup,  Febr.   1898. 

L.  Koch, 


Bodelschwings  Proces. 


Præsten  v.  Bodelschwing,  som  har  grundlagt  de  mægtige 
Anstalter  for  Epileptikere  og  mange  andre  ulykkelige  ved  Biele- 
feld,  har  ofte  været  Genstand  for  heftig  Bagvadskelse.  Nylig 
havde  den  antaget  en  saadan  Skikkelse,    at  han  blev  nødt  til  at 

lægge  Sag  an  derfor.  Det  var  en  Ungarer,  en  fhv.  Marine- 
officer ved  Navn  Kadner,  som  var  bleven  optagen  i  en  af  An- 
stalterne og  havde  nydt  alt  godt,  men  som  efter  at  være  tagen 
derfra  benyttede  et  og  andet,  han  havde  hørt,  og  mere,  han 
selv  lavede,  til  at  sammensætte  et  Par  Pjecer,  fulde  af  de  skam- 
meligste Sigtelser:  Det  hele  var  en  Pengespekulation  til  Fordel 
for  Bodelschwing  og  de  andre  Præster,  som  tjente  Millioner  der- 
paa;  de  syge  blev  mishandlede  og  udbyttede  o.  s.  v.  I  afvigte 
December  Maaned  faldt  der  Dom  i  Sagen:  Kadner,  som  egentlig 
hed  Pastor,  blev  dømt  til  2  Aars  Fængselsstraf  (Forbedringshus) 
for  cVerlåumdung*;  men  derefter  vil  han  blive  udleveret  til 
Østerrig-Ungarn,  hvor  han  endnu  for  tidligere  Kæltringsstreger 
har  3V2  Aar  F*ængselsstraf  tilgode,  som  han  havde  unddraget 
sig  fra  ved  Flugten.  Den  hele  Proces  blev  en  glimrende  Op- 
rejsning for  Bodelschwing,  hans  Medpræster  og  hans  hele  Per- 
sonale af  Diakoner  og  Diakonisser.  Ikke  alene  blev  det  gjort 
klart,  at  der  var  den  største  Redelighed,  Uegennyttighed  og  Op- 
ofrelse i  den  hele  Administration;  men  der  blev  fra  20  Aars 
Arbejde  blandt  de  allervanskeligste  Patienter  kun  paavist  to  Til- 
fælde af  Vold  imod  disse,  og  i  begge  Tilfælde  havde  Opsynets 
Forseelse  paadraget  streng  Straf. 

N.  Dalhoff. 


Den  danske  Præsteforening. 


Det  nu  foretagne  Valg  af  Kredsformænd  har  været  ordnet 
ret  forskelligt  i  de  forskellige  Kredse.  Nogle  Steder  er  der 
bleven  udsendt  et  Circulære,  som  er  gaaet  fra  det  ene  Medlem 
til  det  andet.  Andre  Steder  er  der  bleven  trykt  en  Henvendelse 
derom,  som  saa  er  udsendt  til  hvert  Medlem  for  sig.  Heldigst 
er  Sagen  forløben,  hvor  det  har  været  muligt  at  faa  et  Møde  af 
samtlige  Medlemmer.  Fra  saadanne  Møder  berettes  der  om, 
hvor  mange  Spørgsmaal  der  er  bleven  rejst,  og  der  ses  at  have 
været  en  livlig  og  særdeles  interesseret  Forhandling.  Eksempel- 
vis nævnes  nogle  af  de  Punkter,   som  have  været  under  Debat: 

Oprettelse  af  ert '8de  Bispestol  i  Danraark^  Præstestandens  gamle 
Ret  til  at  deltage  i  jBispévalget,  om  'Beklipningen  af  Præstevi 
embederne,  orti  gunstigere  Kaår  ved?  Embedsiaan,  omyMulig- 
heden  af  en  Brandkasse  for  Præsterne  i  hele  Landet,  om  Fri- 
tagelse for  Bestallingsgebyr,  om  det  af  Pastor  E.  With  fremsatte 
Forslag  i  Anledning  af  Fraskiltes  Vielse,  om  at  faa  Fattigbøs^ 
serne  i  Kirkerne  unddragne  den  helt  verdslige  «de  Fattiges  frie 
Kasse »  og  gjort  til  en  kirkelig  Fattigpleje,  om  Afholdelse  af 
videnskabelige  Kursus  for  Præster,  om  Muligheden  af  en  Gen- 
oprettelse af  det  gamle  Degneembede  m.  m.  Det  ses  saalédes, 
at  det  mangler  ikke  paa  Opgaver !  Maatte  Foreningen  blot  give 
Stødet  til  en  Bedring  af  Forholdene  paa  en  Del  af  disse  Punkter ! 

Foreløbigt  har  Bestyrelsen  havt  sin  Opmærksomhed  henvendt 
paa  enkelte  Tilfælde  af  vitterlig  Forargelse  indenfor  Præstestan- 
den. Og  den  har  dernæst  gjort  Skridt  til  at  forberede  viden- 
skabelige Præstekursus.  Og  man  har  opnaaet  særdeles  imøde- 
kommende Tilsagn  fra  et  Antal  ansete  Mænd  om  at  ville  deltage 
deri  med  2  å  4  Foredrag.  Kursuset  agtes  afholdt  i  København 
i  Oktober  Maaned.  Programmet  vil  blive  offentliggjort  snarest 
muligt.  Bestyrelsen  har  dernæst  ogsaa  underkastet  forskellige 
praktiske  Opgaver  af  stor  Betydning  en  forberedende  Under- 
søgelse, hvorom  dog  nærmere  Meddelelse  i  sin  Tid. 

Ved  det  kirkelige  Møde  i  Aarhus  i — 3  Juni  agter  Forenin- 
gen at  afholde  i  å  2  Møder  for  Præster,  hvor  forskellige  ret 
vigtige  Spørgsmaal  ville  bKve  drøftede; 


Foreningen  for  Embedsmænd,  Læger  og  Mænd 

i  lignende  Stillinger  til  gensidig  Forsikring 

ved  Dødsfald. 


Den  24.  Febr.  d.  A.  konstitueredes  «Begravelsesforeningen 
for  den  norske  Kirkes  Præster »  med  171  indmeldte  Medlemmer- 

Det  er  ikke  urimeligt,  at  en  Bevægelse  i  samme  Retning  vil 
komme  op  iblandt  danske  Præster.    Det  maatte  vel  endog  findes 

ret  naturligt,  at  Præsteforeningen  tog  en  saadan  Opgave  op.  Og 
man  kunde  vel  gøre  det  uden  at  udsætte  sig  for  alt  for  uud- 
holdelige Vitser  om  vor  Omsorg  for  at  blive  ordentlig  begravede. 

Men  Foreningen  vil  i  en  nær  Fremtid  faa  større  aandelige 
Sager  at  behandle.  Og  det  vil,  tror  jeg,  desuden  være  fordel- 
agtigere og  nemmere  for  os  at  slutte  os  til  en  allerede  bestaaende 
Forening  i  den  nævnte  Retning  end  at  organisere  noget  for 
Præsterne  alene;  ligesom  det  ogsaa  vilde  synes  mig  mere  vel- 
villigt overfor  denne,  om  vi  støttede  den  ved  at  indmelde  os. 

Der  har  i  noget  over  et  i  Aar  eksisteret  en  « Forening  til 
gensidig  Forsikring  ved  Dødsfald*.  Den  tæller  i  Øjeblikket  i8o 
Medlemmer  og  er  beregnet  paa  at  omfatte  c  Embedsmænd,  Læger 
og  Mænd  i  lignende  Stillinger*  med  Adgang  for.  saadanne,  som 
endnu  ikke  have  fyldt  55  Aar. 

Foreningen  har  til  Formaal  at  sikre  hvert  af  sine  Miedlem- 
mer  en  Kapital  paa  1200  Kr.,  hvoraf  Halvdelen  udbetales  ved 
den  ene  Ægtefælles  og  Resten  ved  den  anden  Ægtefælles  Død. 
Bidraget  ved  hvert  Dødsfald  er  2  Kr.  for  Par  (Mand  og  Hustru), 
men  kan,  naar  Medlemstallet  stiger,  synke  betydeligt,  endog  til 
45  Øre.  Efter  Erfaringer  andetsteds  fra  kan  der  i  denne  For- 
ening gøres  Regning  paa  i  Procent  Dødsfeld :  i  det  forløbne  Aar 
var  der  dog  ingen.  Bestyrelsen  bestaar  af  Oberstl.  Barfoed, 
Kommandør  Mygind,  Pastor,  Lic.  Fenger,  Dr.  med.  Jijrgensen, 
Amtsvejsinspektør  Winkel,  Fuldm.  Bojesen,  Kaptejn  H.  Petersen. 
Hos  den  sidiste,  der  er  Kasserer,  og  boer  Willemoesgade  Nr.  45, 
I.  Sal,  København  0,  udleveres  Lovene  og  Indmeldelseskort. 
Ved  Indmeldelsen  betales  10  Kr.  -f-  30  Øre  til  Stempelmærke 
—  gældende  for  Mand  og  Hustru. 

Jeg  har  gjort  mig  bekendt  med  Foreningens  Love  og  ind- 
meldt mig  og  tilraader  Kaldsfæller  at  gøre  det  samme. 

Th,  Lyngby. 

Klager  over  uregelmæssig  Forsendelse  maai  altid  først  sendes 
til  nærmeste  Postkontor.  Nytter  dette  ikke  klages  til  Ekspeditionen, 
"der  da  straks  bringer  Sagen  i  Orden. 

Rettelse. 

;  Under  « Avertissementer*  i  Nr.  6  (Side  148)  Linje  3  staar:   1845  —  86,   skal 
været  1845-— 76. 

Paa  vort  Forlag  er  i  disse  Dage  iKikommen  og  ,  faaes  i  alle 
Boglader:      •         {  i     ■ 

J  ER  USALEM  -  Pierre  Loti 

Oversat  af  Oscar  Aiiaud. 
Pris:  2  Kr.,  eleg.  indb.  j  Kr.  2S  Øre. 
I   det  nylig  udkomne   iste  Hefte  af  yJSellig  Jord**  siger  Forf.  Pastor  E. 
Blaumtiller  om  denne  Bog: 

cLotis  c  Jerusalem »  er  fra  Skildringens  Side  en  Tldinærkdt  Boff.  Baftde 
Staden  selv  og  dens  Naturomgivelser  ere  beskrevne  med  en  maldnsk  Vir- 
tuositet, der  blænder  og  bedaarer.  Med  saa  fine,  saa  sarte  øg 
dog  saa  kraftige  Farver  har  endnn  ingen  forstaaet  at  give  et 
Billede  af  de  hellige  Steder.    Bogen  er  skreven  af  en  virkelig  Digter. 

Om  Udyiklingsgangen  i 

Henrik  Ibsens  Digtning 

af 

Pastor  A.  Schack. 

Pris:  s  Kr, 
Indhold:    Indledning.     Skepticismen   og   Dommen   over   den. 
Den   uægte    Idealisme.      Den   forlorne   Idealisme.     Den   selvtilfredse 
Skepticisme.     Et  Tilbagefald.     Slutning. 

«Man  maa  vide  Hr.  Schack  Tak  for  hans  særdeles  smnkke  Og  lære- 
rige Bog,  der  visselig  vil  blive  modtaget  og  læst  med  Interesse  olandt 
alle,  der  interessere  sig  for  dybere  aandelige  Spørgsmaal.» 

(Morgenbladet,  Kristiania.) 
<.]tg  tror  nu  ogsaa,  at  de  allerfleste  Mennesker,  som  selv  har  læst  Ibsens 
Dramaer,  vil  have  Gavn  af  at  læse  Schacks  Bog,  thi  den  Vejledning,  som 
deri  indeholdes  til  en  virkelig  poetisk  Opfattelse  af  disse  Digtninge  og  en  sammen- 
hængende Forstaaelse  af  deres  Indhold,  er  saa  kyndig  Og  alvorlig,  at 
man  høster  et  stort  Udbytte  paa  Vejen.  Forf.  ranuner  desnden 
Gang  efter  Gang  Sømmet  paa  Hovedet  o.  s  v  > 

(Dr.  Nørregaard  i  « Tilskueren >.) 

Senere  er  udkommen  af  samme  Forf. : 

En  Efterskrift  om  Henrik  Ibsens  Digtning. 

Pris:  7J  Øre, 
Indhold:    John    Gabriel    Borkman.      Udgangspunktet    for    Be- 
dømmelsen af  Ibsens  Digtning.     Ibsens  Digterry. 

Lehmann  &  Stage, 

Løvstræds  8, 

Abonnement  paa  Bladet  —  (75  øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladel  og  bedes 
ligesom  Bekendtgørelser  sendte  til  Bladets  Ekspedition.  Indmeldelse  i  «den 
danske  Præste forening«  sker  til  Kassereren,  Pastor  E.  With,  Vestre  Boulevard  37. 


København    —  Grebes  Bogtrykkeri. 

MAANEDSBLAD 


FOR 


DEN   DANSKE  FOLKEKIRKE. 

UDGIVET   AP 

DEN  DANSKE  PRÆSTEFORENING. 

f 

Nr.  8  Den  1.  Maj  1898 


Indhold:  Cand.  theol.  Torm:  Lidt  om  de  saakaldte  university  settlements  i 
London.  Fernando  Linderberg:  Professor  Werner  Sombart  og  den 
socialistiske  Arbejderbevægelse.  (Anmeldt  af  Harald  Westergaard).  P. 
Severinsen:  En  Bog  om  kirkelig  Ejendomsret.  En  Sognepræst:  Hvad 
der  gør  Præsterne  fattige.  F.  R.  Nielsen:  Naadensaaret.  N.  Dalhoff: 
Maa  jeg  sige  dig  en  Glose.  Cand.  theol.  Torm,:  Fra  Udlandet.  N. 
Dalhoff:  Metodisternes  Mission  i  Skandinavien.     Bekendtgørelser. 


Lidt  om  de  saakaldte  umversity  settlements 

i  London. 


Londons  foruroligende  Vækst  har  naturligvis  i  betydelig  Grad 
forøget  åerx  fattige  Befolknings  materielle  og  dermed  ogsaa  dens 
aandelige  Nød.  Heldigvis  er  man  samtidig  i  de  forskellige  Lejre 
kommen  til  klarere  og  klarere  Bevidsthed  om  Forpligtelsen  til 
ikke  at  sky  nogen  Opofrelse  for  efter  Evne  at  raade  Bod  paa 
de  sørgelige  Forhold.  Og  man  har  især  i  Løbet  af  de  sidste 
tyve  Aar  faaet  Øjet  op  for,  at  det  ikke  er  nok  at  tilstræbe  at 
afhjælpe  den  mest  trykkende  materielle  Nød,  at  man  ikke  har 
opfyldt  sin  Pligt  ved  blot  at  skaffe  de  sultne  Brød,  men  at  man 
skylder  at  bringe  dem  ogsaa  aandelig  Næring.    Man  arbejder  fra 

de  mest  forskellige  Sider  paa  at  gøre  Adgangen  til  Oplysning 
let  og  paa  at  bringe  Adspredelse  ind  i  den  tunge  Ensformighed, 
hvorunder  mange  ere  henviste  til  at  henslæbe  deres  Liv.  Blandt 
Institutioner  med  et  saadant  Øjemed  kan  især  nævnes  det  store 
« Folkets  Palads*  i  Østenden  af  London.  Her  søger  man  ved 
Bibliothek,  Læsesale  og  ved  Undervisning  at  komme  Trangen 
til  Oplysning  imøde,  samtidig  med  at  man  ved  Concerter,  Op- 
læsninger og  lign.  byder  de  mindre  bemidlede  Adgang  til  en 
gavnlig  Morskab.  Som  et  Led  i  disse  Bestræbelser  kan  ogsaa 
nævnes  Museet  i  Bethual  Green,  en  Filial  af  det  store  South 
Kensington  Museum,  oprettet  særlig  med  den  fattige  Befolkning 
i  Londons  østlige  Kvarterer  for  Øje.  Der  findes  her  let  forstaae- 
lige  og  ret  udtømmende  Forklaringer  trykte  ved  alle  de  udstillede 
Gjenstande,  saa  at  enhver  kan  følge  de  forskellige  Processer, 
som  de  fra  Dyre-  eller  Planteriget  hentede  Stoffer  maa  gennem- 
gaa,  indtil  de  naar  den  Skikkelse,  i  hvilken  de  tages  i  Brug  af 
Menneskene.  Det  er  imidlertid  ikke  nok  at  give  Adgang  til  al 
denne  Belæring;  for  at  den  ikke  skal  staa  ubenyttet  hen,  maa 
man  søge  at  vække  Sansen  derfor  eller  Trangen  dertil.  Med 
dette  Maal  for  Øje  arbejdes  der  netop  i  de  saakaldte  university 
settlements.  Disse  Ord  oversættes  vist  bedst  ved  « Universitets- 
kolonier »,  og  de  opstaa  derved,  at  unge  Mennesker  efter  Afslut- 
ningen af  deres  Universitetsstudier  beslutte  for  en  Tid  at  leve 
sammen  i  Londons  fattige  Kvarterer,  anvendende  saameget  som 
muligt  af  deres  Tid  paa  at  komme  i  Forhold  til  den  omboende 
Befolkning  for  paa .  forskellig  Maade  at  være  den  til  Hjælp  og 
NyttG. 

Vi  have  jo  i  Studentersamfundets  forskellige  Virksomheder 
herhjemme  et  Forsøg  paa  at  bringe  den  studerende  Stand  i 
nøjere  Forhold  til  den  arbejdende  Klasse,  men  det  kan  naturlig- 
vis ikke  her  ske  med  den  Kraft  og  i  den  Udstrækning  som  i 
London,  hvor  de  unge  Mennesker,  der  fra  deres  Universitetstid 
ere  vante  til  Fælleslivet  i  Kollegier,  fortsætte  deres  Fællesliv  for 
med  forenet  Energi  paa  de  mest  forskellige  Maader  at  søge  at 
skabe  sig  Venner  blandt  deres  mindre  gunstig  stillede  Medborgere. 
« Skabe  sig  Venner  ved  selv  at  være  en  Ven»  det  er  deres  Pro- 
gram. Ganske  vist  kan  der  i  mange  Retninger  være  Forskel 
paa  de  forskellige  settlements,  eftersom  de  rekruteres  fra  høj- 
kirkelige  eller   fra  kongregationalistiske  Kredse   eller   endelig  fra 


Digitized  by 


Google 


175 

Kredse,  hvor  man  overhovedet  ikke  vil  optage  Religionen  paa 
sit  Program.  Men  dog  ville  alle  —  det  højkirkelige  Oxford 
House  dog  kun  med  Forbehold  —  kunne  enes  om,  at  deres  For- 
maal  er  vidt  forskelligt  fra  en  hvilken  som  helst  Missions.  Medens 
en  Mission  gaar  ud  paa  at  udbrede  visse  bestemte  Principer, 
betones  det  her,  at  Formaalet  ene  er  «at  sætte  studerede  Men- 
nesker i  Stand  til  at  leve  som  Naboer  med  den  fattige  Befolk- 
ning baade  for  at  lære  den  at  kende  og  selv  at  blive  kendt » 
«Vi  søge  ikke  Hjælp  hos  Mennesker,  som  i  et  eller  andet  Universal- 
middel mene  at  have  fundet  Lægedom  for  de  sociale  Onder,  ikke 
heller  hos  Mennesker,  der  have  en  bestemt  Teori  om  Filantropi. 
Vi  henvende  os  til  alle,  uden  Hensyn  til  Anskuelser,  der  ere 
Mennesker  med  god  Vilje,  og  som  haabende  paa  en  nøjere  For- 
bindelse mellem  de  forskellige  Samfundsklasser  dog  ere  skeptiske 
overfor  de  Midler,  der  sædvanlig  bruges  for  at  naa  dette  Maal.» 
Naar  Formaalet  er  et  saadant,  kan  man  forstaa,  at  denne  Be- 
vægelses Ledere  kunne  udtale,  at  Frugten  af  disse  university 
settlements  ikke  i  første  Linie  maa  søges  i  de  forskellige  Fore- 
tagender, som  startes  og  ledes  af  deres  Beboere,  men  i  den 
bedre  gensidige  Forstaaelse  mellem  de  forskellige  Samfundsklasser^ 
«i  de  Venskaber,  som  slaa  Bro  over  de  Kløfter,  som  forskellig 
social  Stilling  og  forskellig  Opdragelse  have  frembragt. » 

Naar  man  betænker,  hvor  vanskeligt  det  kan  falde  mangen 
ung  Universitetsmand  endog  blot  at  føre  en  Samtale  med  en 
Mand  af  den  arbejdende  Klasse,  endsige  vinde  hans  Tillid  og 
Fortrolighed,  kunde  man  maaske  fristes  til  at  tro,  at  Udtalelser 
som  de  ovenstaaende  ere  Fraser,  der  aldrig  endog  blot  tilnær- 
melsesvist blive  realiserede.  En  saadan  Antagelse  vilde  sikkert 
ogsaa  være  berettiget,  hvis  ikke  det  engelse  Universitetsliv  i  saa 
høj  Grad,  som  Tilfældet  er,  lagde  an  paa  at  vække  ogsaa  andre 
Interesser  hos  Studenterne  end  de  rent  boglige.  Man  behøver 
blot  at  minde  om,  i  hvilken  Grad  Sporten  optager  de  engelske 
Studenters  Sind.  De  have  i  denne  Interesse,  som  deles  af  alle 
Befolkningens  Lag,  en  Tilknytning,  et  Hjælpemiddel  til  at  komme 
i  Forhold  til  Mennesker,  hvis  Dannelsestrin  ellers  er  saa  forskel- 
ligt fra  deres;  er  derved  først  paa  naturlig  Maade  et  Forhold 
kommet  i  Stand,  kunne  de  unge  Universitetsmænd  lettere  efter- 
haanden  søge  at  meddele  de  Goder  af  deres  Universitetsdannelse, 
som  lade  sig  meddele  til  og  bruge  af  de  arbejdende  Klasser,  og 

som  sikkert  bedre  lade  sig  meddele,  hvor  de  ikke  staa  som 
Lærere  overfor  Elever,  men  hvor  de  staa  i  et  halvvejs  kammerat- 
ligt Forhold  til  dem. 

Da  dette  er  Vejen,  de  ønske  at  gaa,  komme  de  saakaldte 
«clubs»,  d.  v.  s.  selskabelige  Klubber,  til  at  spille  en  meget 
fremtrædende  Rolle  i  den  Raekke  af  Foreninger  og  Institutioner, 
aom  snart  danne  sig  omkring  et  university  settlements  som  Cen- 
trum. Blandt  de  forskellige  Settlements  er  det  det  højkirkelige 
Oxford  House,  der  paa  dette  Punkt  er  gaaet  i  Spidsen.  For- 
uden de  med  Oxford  House  nøje  sammenknyttede  Klubber  er 
fra  det  udgaaet  den  store  «Federation  of  working  men's  social 
clubs»,  hvis  Klubber  findes  spredt  over  hele  London,  og  hvis 
Medlemsantal  beløber  sig  til  c.  7000.  Som  Bidrag  til  at  dække 
Omkostningerne  betaler  hvert  Medlem  af  saadanne  Klubber  fra 
7 — 14  Øre  ugentlig,  og  for  dette  bydes  der  dem  Adgang  til  al 
Slags  gavnlig  Adspredelse.  Man  haaber  derved  at  give  dem 
Afsmag  for  Værtshuslivets  raa  Fornøjelser.  En  Grundregel  for 
disse  Klubber  er,  at  Alkohol  er  bandlyst  fra  dem ;  —  det  er  den 
bedste  Anbefaling  for  den  Maade,  hvorpaa  de  ledes,  at  de  til 
Trods  for  dette  have  vundet  en  saa  stor  Udbredelse.  Der  findes 
indenfor  disse  Klubber  Afdelinger  for  alle  Aldre,  fra  ti  Aars 
Drenge  til  gamle  Mænd.  For  Drengene  vil  naturligvis  Gymna- 
stik og  Lege  være  de  væsentligste  Adspredelser;  undertiden 
kommer  man  det  barnlige  saa  vidt  i  Møde,  at  man  ligefrem 
leger  Soldat  med  dem;  Drengene  fordeles  i  Kompagnier,  hver 
med  sin  Officer,  de  bære  Uniformer,  øves  i  Eksercits,  drage  ud 
paa  Marcher,  ligge  ved  Sommertid  en  Ugestid  i  Lejr  paa  Landet 
osv.,  men  foruden  alt  dette  mødes  Kompagnierne  ogsaa  i  Bibel- 
klasser. Ogsaa  for  de  unge  Mænd  er  Sporten  en  meget  væsent- 
lig Del  af  deres  Adspredelse;  selv  ikke  «Boxing»  er  udelukket, 
da  man  anser  det  for  bedre  ogsaa  at  tage  den  Art  af  Sport  op 
og  sikre  en  besindig  Udførelse  af  den  end  at  henvise  den  til 
Baggaardene  eller  Værtshusene.  Men  for  de  unge  Mænd}  sørges 
der  dog  ogsaa  for  aandelig  Adspredelse.  Indenfor  Klubberne 
danner  man  nemlig  mindre  Foredrags-  og  Diskussionsklubber, 
hvoriblandt  enhver  kan  vælge  dem,  hvor  de  Æmner  behandles, 
hvori  han  er  mest  interesseret.  Der  findes  Foreninger  for  Dyr- 
kelsen af  Naturhistorie,  Historie,  Literaturhistorie  med  Oplæsning 
af  berømte  Digterværker  osv.;    lykkes   det   tilsidst   at   samle  en 

lille  virkelig  interesseret  Skare,  forsøger  man  at  gaa  endnu  videre ; 
saaledes  berettes  der  om,  at  Medlemmer  af  saadanne  Foreninger 
indstudere  Scener  af  Shakespeares  Stykker  og  opføre  dem.  For 
ældre  Mænd  er  naturligvis  indendørs  Adspredelser  Hovedsagen, 
især  forskellige  Spil  som  Skak,  Domino  m.  m.,  men  al  Slags 
Hasardspil  er  selvfølgelig  forbudt.  Man  søger  gennem  alt  dette 
at  bringe  Indhold  i  mange  Menneskeliv,  der  ellers  henleves  undier 
den  Sløvhed,  som  meget  let  bliver  Følgen  af  et  ensformigt,  an- 
strængende,  dagligt  Arbejde;  ligeledes  mener  man  gennem  For- 
eningslivet at  give  Menneskene  en  god  Lejlighed  til  Selvopdra- 
gelse, da  alt  socialt  Samliv  med  Mennesker  uvilkaarligt  maa 
virke  opdragende  gennem  de  højere  Krav,  som  det  stiller  til  den 
enkelte. 

Foruden  den  indirekte,  men  derved  maaske  netop  saa  meget 
mere  virksomme  Opdragelse,  som  bliver  de  lavere  Samfunds- 
klasser til  Del  gennem  Klubberne,  bliver  der  ogsaa  tilbudt  dem 
ligefrem  Undervisning,  enten  i  Form  af  populære  Forelæsninger 
eller  Klasselæsning,  med  andre  Ord  noget  tilsvarende  til  Stu- 
dentersamfundets Arbejderundervisning  herhjemme.  Men  den  Iver 
for  Udbredelse  af  Oplysning,  som  besjæler  de  unge  Beboere  i 
university  settlements,  giver  sig  Udslag  paa  endnu  flere  Maader. 
Da  Undervisningen  i  Kommuneskolerne  ofte  lader  meget  tilbage 
at  ønske,  mest  begrundet  paa,  at  Lærerne  som  Følge  af  det 
ensformige  og  trættende  Arbejde,  som  paahviler  dem,  tabe  Lyst 
og  Kraft  til  Selvudvikling,  gælder  det  at  støtte  Lærerne  paa 
bedste  Maade.  Man  arbejder  for  at  holde  deres  aandelige  Inter- 
esser i  Live  ved  populære  Forelæsninger,  ved  Diskussioner  om 
pædagogiske  Spørgsmaal;  ligeledes  sætter  man  ved  Pengeunder- 
støttelse aarlig  et  bestemt  Antal  i  Stand  til  for  kortere  Tid  at 
opholde  sig  i  Oxford  eller  Cambridge  for  dér  at  hente  friske 
Impulser.  Ofte  bestræbe  ogsaa  nogle  af  Beboerne  i  et  univer- 
sity settlement  sig  for  at  blive  valgte  ind  i  Skolekommissioner 
for  her  at  kunne  indvirke  gavnligt  paa  Ændringer  af  Skole- 
væsenet. Paa  samme  Maade  lade  de  sig  vælge  ind  i  Kommunal- 
raad  for  at  arbejde  hen  til,  at  Kommunens  Midler  anvendes  paa 
en  for  de  mindre  bemidlede  saa  fordelagtig  Maade  som  muligt. 
Man  vil  saaledes  forstaa,  at  man  paa  mange  forskellige  Omraader 
vil  kunne  spore  Virkningerne  af  Tilstedeværelsen  af  et  university 
settlement  i  en  Bydel. 

Hertil  kommer,  at,  om  end  Hovedformaalet  maa  siges  at 
være  at  bringe  Hjælp  mod  den  aandelige  Nød,  saa  fører  denne 
Opgave  dog  nødvendig  med  sig,  al  man  ogsaa  maa  gøre  noget 
for  at  afhjælpe  den  materielle  Nød.  Man  vil  derfor  mellem  de 
mange  Foretagender  ogsaa  genfinde  de  sædvanlige  Arter  af  Kær- 
lighedsgærninger;  og  man  viser  ofte  her  en  smuk  Opfindsomhed; 
saaledes  har  man  nogle  Steder  faaet  den  Idé  en  Gang  om  Ugen 
at  samle  alle  saadanne  Børn  fra  Nabolaget,  som  enten  ere  lige- 
fremme Krøblinger  eller  ved  Sygelighed  ere  forhindrede  i  at  del- 
tage fuldt  i  Kammeraternes  Lege,  for  saa  at  beskæftige  dem 
hver  især  med  saadanne  Lege,  som  deres  legemlige  Svagheder 
tillade  dem  at  tage  Del  i;  man  faar  de  smaa  til  i  det  mindste 
for  nogle  Timer  at  glemme,  at  de  ere  Krøblinger.  Et  Fore- 
tagende af  en  hel  anden  Art  er  Oprettelsen  af  saadanne  Ar- 
bejderherberger, som  navnlig  ogscia  Frelsens  Hær  har  gjort  sig 
saa  fortjent  ved  at  bygge  overalt,  hvor  den  er  kommen  frem. 
Et  saadant  Herberge  er  for  kort  Tid  siden  bleven  oprettet  i  det 
yderste  Østen  af  London  paa  Initiativ  af  de  unge  Beboere  af 
Mansfield  House  settlement;  for  c.  30  Øre  tilbydes  her  godt  og 
renligt  Natteleje  og  venlig  Behandling,  og  Mennesker  af  meget 
forskellig  Herkomst  have  her  fundet  Ly;  saaledes  var  her  end- 
ogsaa  en  Tid  en  Mand,  der  var  gradueret  « Master  of  Arts»  fra 
Oxford,  men  som  ved  Skæbnens  Ugunst  var  kommen  i  sørge- 
lige Kaar.  Men  ogsaa  her  søger  man  naturligvis  at  virke  for 
det,  som  er  og  bliver  Hovedsynspunktet  for  det  af  university 
settlements  optagne  Arbejde,  nemlig  at  fremme  de  lavere  Befolk- 
ningsklassers  aandelige  Udvikling;  hver  Søndag  kommer  saaledes 
nogle  af  Mansfield  House's  Beboere  derhen  og  lede  en  Samtale 
om  et  eller  andet  nyttigt  Æmne,  ligesom  man  ogsaa  undertiden 
andre  Aftener  adsprede  dem  ved  Musik  eller  Sang. 

Det  ligger  udenfor  disse  Liniers  Plan  i  det  enkelte  at  skildre 
den  Methode,  hvorpaa  der  arbejdes  i  de  forskelligartede  Fore- 
tagender, som  sættes  i  Scene  fra  university  settlements.  Hen- 
sigten har  kun  været  at  henlede  Opmærksomheden  paa,  at  et 
saadant  vidtforgrenet  socialt  Arbejde  udføres  af  unge  Kandidater 
efter  endt  Eksamen  forud  for  Indtrædelsen  i  de  forskellige  Livs- 
gærninger,  hvortil  de  have  forberedt  sig.  Da  det  altsaa  er  fra 
Studenternes  Skare,  at  Tilgang  søges,  maa  man  selvfølgeligt  ret 
jævnligt  holde  Møde  i  Universitetsbyerne  for  at  vække  de  unges 

Interesse  for  Sagen.  En  Betingelse  for  at  indtræde  i  et  uni ver- 
si  ty  settlement  er  det,  at  man  selv  kan  skaffe  sig  det  fornødne 
til  Livsopholdet;  man  ønsker  ikke  Mennesker,  der  søger  dette 
Arbejde  som  et  midlertidigt  Livsophold.  Naturligvis  vil  For- 
standeren i  et  university  settlement  og  nogle  faa  andre,  paa 
hvem  et  særligt  Arbejde  lægges,  ogsaa  faa  Vederlag  derfor  af 
de  Fond,  som  dannes  ved  frivillige  Bidrag  fra  Velyndere  af 
Sagen;  men  Reglen  er,  at  de  unge  selv  maa  erhverve  sig  det 
fornødne.  Men  da  Samlivet  med  andre  gør  Livet  noget  bil- 
ligere, behøve  de  ikke  at  arbejde  overvættes  meget  og  maa 
da  give  al  deres  Fritid  til  Arbejdet  blandt  den  fattige  Befolk- 
ning; der  bliver  ingen  Tid  til  fortsatte  boglige  Studier.  De, 
der  ville  gøre  videnskabeligt  Arbejde  til  deres  Livsgærning, 
komme  ikke  her;  derimod  de  Mennesker,  der  mene,  at  de  før 
deres  Indtrædelse  i  en  praktisk  Livsgærning  enten  i  Kirke  eller 
Skole,  som  Læger,  som  Jurister  eller  som  Politikere,  have  bedst 
af  for  en  Tid  at  lade  Bøgerne  staa  paa  Hylden  for  at  lære 
Livet  at  kende  ad  en  mere  umiddelbar  Vej,  —  saadanne  Men- 
nesker søge  til  university  settlements.  Og  kaste  de  sig  saa 
med  Iver  ind  i  en  Gren  af  det  forskelligartede  Arbejde,  som  ud- 
føres fra  disse,  ville  de  sikkert  høste  som  Frugt  en  rig  Skat  af 
Erfaringer,  ligesom  de  ved  Samtalen  med  Kammeraterne  ville 
faa  Del  i  de  Erfaringer,  som  hver  især  af  dem  henter  i  sit  sær- 
lige Arbejde.  De  ville  herved  faa  Lejlighed  til  paa  nært  Hold 
at  lære  at  kende  baade  Fortrin  og  Fejl  ved  Organisationen  af 
Fattigvæsenet,  ved  Ordningen  af  Skolevæsenet  og  andre  kommu- 
nale Anliggender,  og  de  ville  fremfor  alt  ved  nøje  personlig  Be- 
røring med  den  lavere  Befolkning  lære  bedre  at  forstaa  dens 
Tænkemaade,  dens  Ønsker  og  dens  Længsler  —  kort  sagt:  de 
ville  erhverve  sig  gode  Forudsætninger  for  virkelig  at  kunne 
blive  til  Nytte  for  Samfundet  i  deres  Livsgærning. 

Fernando  Linderberg: 

Professor  Werner  Sombart  og  den  socialistiske 

Arbejderbevægelse. 

(København   1897,) 
Anmeldt   af  Harald  Westergaard. 


«Fliegende;  Blåtter »  bragte  engang  et  Billede  af  en  Maler,  der 
maler  en  Maler,  der  maler  en  Maler.  Man  kunde  fristes  til  at  sige 
noget  lignende  om  denne  lille  Bog.  En  af  de  yngre  tyske  National- 
økonomer skriver  en  Bog  om  Socialdemokraternes  store  Teoretiker 
Karl  Marx  og  benytter  Lejligheden  til  at  lade  sit  eget  Syn  paa  det 
sociale  Spørgsmaal  skinne  igennem.  Linderberg  giver  et  udførligt 
Referat  deraf,  og  tilføjer  et  Stykke  om  sit  Forhold  til  Socialismen. 
Men  idet  jeg  drager  denne  Sammenligning,  vil  jeg  nødig  bringe 
Læserne  til  at  tro,  at  denne  lille  Bog  ikke  er  værd  at  læse.  Det 
er  ikke  alle  x\telierbilleder,  der  ere  kedelige,  og  Linderberg  har 
mere  end  en  Gang  vist,  at  han  forstaar  at  fængsle  sine  Læsere,  ikke 
alene  ved  Autodidaktens  friske  og  ejendommelige,  kun  undtagelses- 
vis ufuldkomne  Sprog,  men  ogsaa  ved  den  Hj  ærte  varme,  hvormed 
han  fremstiller  sine  Tanker.  Men  det  gaar  da  ogsaa  med  denne 
Bog  som  med  de  fleste  Atelierbilleder;  det,  man  først  og  fremmest 
-ser  paa,  er  Maleren  selv  og  ikke  det  Billede,  han  har  paa  Staffeliet. 
Man  vil  ganske  vist  med  Udbytte  læse  Udviklingen  om  K.  Marx, 
og  om  Werner  Sombarts  Syn  derpaa,  men  med  langt  større  Inter- 
esse vil  man  følge  Forfatteren  i  hans  Bemærkninger  om  Forholdene 
herhjemme,  baade  naar  han  taler  om  sine  personlige  Oplevelser  og 
den  Medfart,  han  har  lidt  fra  de  danske  socialdemokratiske  Føreres 
Side,  og  naar  han  kommer  ind  paa  Spørgsmaalet  om,  hvor  det 
-bærer  hen  med  vort  Samfund.  Interessen  er  saa  meget  des  større, 
.fordi  vi  uden  Tvivl  staa  ved  et  Vendepunkt,  hvor  en  saglig  For- 
handling mellem  to  hidtil  stridende  Parter  om  det  sociale  Spørgs- 
maal er  bleven  mulig,  og  hvor  den  da  ogsaa  er  Pligt,  saasandt 
Samfundets  Tarv  ligger  os  paa  Sinde.  Det  er  ikke  vanskeligt  at  se, 
at  hele  Samfundsopfattelsen  i  vore  Dage  er  undergaaet  en  meget 
stor  Forandring.  Naar  der  for  40  eller  50  Aar  siden  var  Tale  om 
en  progressiv  Indkomstskat,  saa  betegnedes  den  i  Reglen  selv  af 
varmtfølende  Nationaløkonomer  som  Stuart  Mill  som  en  skrigende 
Uretfærdighed.  Og  vilde  man  dengang  have  foreslaaet  saadanne 
Arbejderforsikringslove,  som  nu  ere  gennemførte  eller  paa  Tale  rundt 
om  i  den  civiliserede  Verden,  vilde  man  have  betegnet  dem  som 
Indgreb  i  Friheden,  og  deres  Ophavsmænd  vilde  være  blevne 
klassificerede  som  Socialister.  Saaledes  paa  alle  Punkter:  Dogmet 
om,  at  Stat  og  Kommune  ikke  egne  sig  til  at  drive  Erhvervsvirk- 
somhed, er  ved  at  blive  opgivet,  og  der  vedtages  en  Mængde  Love 
Verden  over,  hvorved  den  fri  Konkurrences  Udskejelser  søges  hæm- 

mede,  og  som  vore  Fædre  vilde  have  anset  for  unj^tige  og  skade- 
lige. Hvor  langt  denne  Bevægelse  vil  gaa,  inden  Ligevægtspunktet 
findes,  er  nmuligt  at  vide.  Det  er  ikke  sandsynligt,  at  en  saadan 
Udvikling  vil  standse  for  det  første;  men  det  er  heller  ikke  rimeligt, 
at  man  nogensinde  skulde  naa  helt  ud  til  en  socialistisk  Samfunds- 
ordning i  Ordets  egentlige  Betydning.  Selvstændighedstrangen  hos 
Mennesket  er  altfor  stærk  til,  at  man  kunde  tænke  sig  det  fri 
Initiativ  fjæmet;  skulde  der  gøres  Forsøg  derpaa,  vilde  en  Reaktion 
meget  snart  indtræffe.  Naar  Stat  og  Kommune  med  Fordel  kunne 
drive  Jæmbaner  og  Sporveje,  saa  maa  det  ikke  glemmes,  at  det 
private  Initiativ  er  tilstede  som  en  kraftig  Spore;  alle  de  paagæl- 
dende Myndigheder  ere  omgivne  af  et  stort  producerende  og  om- 
sættende  Samfund,  hvis  Medlemmer  kræve  Hurtighed  og  Sikkerhed 
i  alle  Ekspeditioner,  det  private  Initiativ  virker  med  andre  Ord  i 
Form  af  Kritik ;  men  det  er  et  stort  Spørgsmaal,  hvorledes  Tilstanden 
vilde  være,  naar  Transportvæsenet  var  omgivet  af  en  hel  Del  andre 
offentlige  « Væsner »;  de  Erfaringer,  man  hidtil  har  høstet  i  den  Hen- 
seende, kunne  ikke  siges  at  være  lystelige. 

Hvorom  alting  er,  gaar  Udviklingen  nu  imidlertid  i  den  an- 
givne Retning.  Men  det  er  interessant  at  lægge  Mærke  til,  at 
samtidig  med  denne  Svingning  i  den  ortodokse  Nationaløkonomis 
Opfattelse  er  der  foregaaet  en  ligesaa  stærk  Svingning  indenfor 
Socialismen.  Den  lægger  sig  maaske  ikke  saa  meget  for  Dagen  i 
de  socialdemokratiske  Blades  Ledere.  Der  kan  man  vedblivende 
læse  de  gamle  Teorier  som  Spalteføde  og  Agitationsstof.  Men  i 
Realiteten  er  der  en  stor  Forandring.  Man  er  fra  den  Side  langt 
mere  villig  til  at  tage  imod  enkelte  Reformer  paa  det  bestaaende 
Samfunds  Grund,  i  den  naturlige  Følelse,  at  Samfundsudviklingen 
da  af  sig  selv  vil  bære  hen  i  den  ønskede  Retning.  Men  derved 
ophører  der  at  være  en  Væsensforskel  mellem  de  stridende  Op- 
fattelser; den  reduceres  til  en  Gradsforskel;  Socialdemokraterne  ere 
faktisk  ved  at  bliye  et  radikalt-politisk  Parti  af  Smaaborgere.  Det 
kan  maaske  vare  noget,  inden  dette  gaar  op  for  den  almindelige 
Bevidsthed.  En  Mængde  Mennesker  har  nu  i  en  Aarrække  troet, 
at  man  kunde  bekæmpe  Socialismen  ved  at  modbevise  Teorierne. 
Man  tænkte  ikke  paa,  at  det  var  en  Kamp  mod  Skygger,  og  at 
Teorierne  levede  uden  Hensyn  til,  om  de  vare  rigtige  eller  gale, 
fordi  der  bagved  dem  stod  levende  Mennesker;  og  disse  Skarer 
voksede  Aar  for  Aar  til  en  stedse  mægtigere  Hær,  der  krævede 
Reformer  med  stigende  Kraft. 

Det  er  nu  ikke  ligegyldigt,  om  alle  Samfundsklasser  gribe  dette 
Øjeblik  og  indrette  sig  paa  Samarbejde.  Udviklingen  lader  sig  ikke 
standse,  men  den  kan  foregaa  under  mere  eller  mindre  lempelige 
Former;  den  kan  have  Misfornøjelse  og  Nød  i  sine  Følger,  og  den 
kan  ledsages  af  Fred  og  Orden;  der  er  her  et  Spillerum  for  den 
enkeltes  Virksomhed,  som  maaske  ikke  er  saa  lille  endda.  Men 
en  Betingelse  for,  at  der  skal  komme  noget  godt  ud  af  dette,  er  nu 

først  og  fremmest,  at  man  søger  at  sætte  sig  ind  i  alle  disse  Spørgs- 
niaal,  og  hertil  vil  Linderbergs  lille  Bog  yde  et  Bidrag. 

Naar  saa  mange  Mennesker  med  Ubehag  følge  Samfundets 
Demokratisering  i  vore  Dage,  «aa  er  Grunden  vistnok  ikke  de  sociale 
Reformer  i  og  for  sig  selv,  men  først  og  fremmest  det  Tryk  paa 
deti  enkelte,  som  denne  Demokratisering  fører  med  sig.  Her.  møde 
vi  et  meget  væsentligt  Punkt,  det  er  Individets  Ret  til  at  leve  sit 
selvstændige  aandelige  Liv.  Hvor  denne  Ret  ikke  anerkendes,  der 
ere  Udsigterne  til  en  lykkelig  Samfundsudvikling  kun  smaa.  Thi 
den  er  den  helligste  af  alle  Menneskerettighederne.  Det  hjælper 
ikke,  at  denne  Ret  anerkendes  paa  Papiret,  naar  den  trædes  under 
Fødder  i  det  virkelige  Liv.  Paa  dette  Punkt  taler  Linderberg  ufor- 
beholdne  og  djærve  Ord  til  de  ledende  Maénd,  «som  endnu  lever 
paa  den  Indbildning,  at  Materialismen  er  Videnskabens  sidste  Ord 
t)verfor  Religionen, »  og  slutter  sig  til  den  bayerske  Socialist  VoUmar, 
naar  denne  erklærer,  at  det  maa  være  forbi  med  den  « Tvetydighed, 
at  man  paa  den  ene  Side  erklærer  Religionen  for  en  Privatsag  og 
paa  den  anden  Side  driver  det  laveste  Præsteæderi».  Det  er  maaske 
dette  Afsnit,  som  vil  læses  med  størst  Interesse,  selv  om  der  kan 
være  mange  Udtalelser,  man  ikke  kan  være  enig  med  hani  i.  Jeg 
for  min  Del  vil  saaledes  sætte  ét  stort  Spørgsmaalstegn  ved  deri  <)p- 
fattelse,  at,  naar  Kristendommen  skal  blive  Proletarernes  Religion, 
saa  maa  det  være  i  den  «mest  livsglade »  Form,  thi  4f Kristendommens 
asketiske  Træk  tiltaler  ikke  en  Klasse,  der  trænger  frem  efter  Lys 
og  Luft,  der  kræver  Del  i  Nydelserne  ved  Livets  Bord  og  ikke 
røber  mindste  Tilbøjelighed  til  at  resignere.*  Den,  der  finder  Fred 
j  Troen  paa  sin  Frelser,  faar  i  Virkeligheden  et  helt  andet  Syn  paa 
de  Krav,  han  har  stillet  før.  Han  vil  maaske  med  samme  Iver  som 
før  virke  for  sociale  Reformer,  men  hans  Udgangspunkt  er  et  ganske 
andet.  Det  Arbejde,  der  er  sat  i  Gang  i  København  for  « Kirke- 
sagen »,  viser  tydelig,  at  man  ikke  behøver  at  give  Kristendommen 
nogen  særlig  Form  for  at  skaffe  Ordet  Indgang;  hvor  Evangeliet 
forkyndes  purt  og  rent,  der  tage  ogsaa  de  fattigste  mod  Frelsen, 
saasnart  de  mærke,  at  det  er  en  Hjærtesag  for  Præsten  og  hans 
Hjælpere  at  vinde  dem.  Derfor  har  dette  Arbejde  mere  en  noget 
andet,  som  er  sat  i  Gang  i  den  store  Hovedstad,  Betydning  som 
Middel  til  at  bringe  de  forskellige  Samfundsklasser  til  at  fordrage 
hinanden. 

Men  i  det  Krav  paa  Individets  aandelige  Frihed,  som  Linder- 
berg stiller,  er  han  i  sin  fuldeste  Ret,  og  det  maa  haabes,  at  det 
nuværende  Tidspunkt  ogsaa  bliver  et  Vendepunkt  i  den  Henseende, 
saa  at  Socialdemokraterne  lære  at  indse,  hvor  meget  die  have  fejlet 
paa  dette  Punkt. 

Mange  ville  maaske  finde,  at  jeg  har  skrevet  en  altfor  lang 
Anmeldelse  af  en  Bog  paa  78  Sider.  Andre  ville  maaske  sige,  at 
jeg  slet  ikke  har  anmeldt  den,  men  skrevet  noget  om  mine  egne 
Anskuelser,  og  saaledes,  for  at  blive  ved  det  ovenfor  anførte  Billede^ 

tilføjet  en  fjerde  Maler.  Det  være  nu  som  det  vil.  Af  Hjærteta 
Overflødighed  taler  Munden.  Øjeblikket  er  stort  og  alvorligt.  Jeg 
formaar  ikke  at  se  rettere,  end  at,  naar  et  Parti  i  vore  Dage  vil 
have  Fremtiden  for  sig,  da  maa  det  samle  sig  uden  Forbehold  og 
Bagtanker  om  den  store  Opgave,  som  ikke  er  noget  Hjæmefoster, 
ikke  noget  Spøgelse,  men  som  hver  Dag  trænger  mere  og  mere  ind 
paa  os  med  hele  Virkelighedens  Magt:  det  sociale  Spørgsmaal. 
Og  hvis  Linderbergs  lille  Skrift  og  min  lange  Anmeldelse  kunde 
bidrage  til,  at  mange  Mennesker  med  Hoved  og  Hjærte  gjorde  det 
til  en  Samvittighedssag  at  sysle  med  disse  Ting,  da  var  Papiret 
og  Tryksværten   ikke  spildt. 


£n  Bog  om  kirkelig  Ejendomsret 

Absalon  Taranger:  Om  Ejendomsretten  til  de  norske  Præstegaarde. 
Særtryk  af  <  Norsk  Retstidende».     Kristiania  1896. 


Saa  laénge  Kirken  har  været  en  Magt  i  Samfundet,  har  dens 
juridiske  Rubricering  indenfor  Samfundets  givne  boi^erlige  Ru- 
briker været  et  Spørgsmaal  af  stor  praktisk  Betydning.  Man 
har  set  den  som  Samfundets  Herskerinde  med  de  to  Sværd, 
man  har  set  den  som  Samfundets  aandelige  Side,  og  man  har  set 
den  som  en  privat  Forening  blandt  Samfundets  mangfoldige 
andre  Foreninger. 

En  eller  anden  af  disse  Rubriker  maa  vel  benyttes.  Hos 
os  er  vi  for  Tiden  paa  et  Slags  Mellemstandpunkt  mellem  de 
to  sidste. 

En  aandelig  Stormagt  som  Kirken  maa  ogsaa  arbejde  med 
store  materielle  Midler,  og  ogsaa  for  disse  Midlers  Anbringelse 
maa  der  findes  en  borgerlig  juridisk  Form,  saadan  at  det  let  kan 
siges  efter  Lands  Lov  og  Ret,  hvem  der  til  enhver  Tid  er  den 
retmæssige  Ejer,  saa  at  ingen  sker  Uskel. 

Her  hjemme,  hvor  Kirken  staar  i  Overgang  fra  én  borgerlig 
Tilværelsesform  til  en  anden,  er  der  som  bekendt  megen 
Uenighed  om,  hvem  der  er  Ejermanden.  Og  det  er  ret  natur- 
ligt, da  man  for  at  oprede  dette  Forhold  ikke  blot  skal  hige  og 
søge  i  gamle  Bøger,  men  ogsaa  skal  tumle  med  uddøde  Begreber. 
De  henfarne  Tiders  Samfund  vare  delte  i  helt  andre  Rubriker  end 

vort.  Derfor  kan  det  stundom  være  vanskeligt  at  sige,  i  hvilken 
moderne  Rubrik  Arvingen  skal  søges  til  en  af  de  gamles  Op- 
gaver og  Rettigheder. 

Blandt  mange  andre  har  ogsaa  jeg  selv  forsøgt  at  hævde 
Kirkens  Ejendomsret  i  et  lille  Skrift,  jeg  for  nogle  Aar  siden 
skrev  som  ung  Student.  Jeg  søgte  deri  at  hævde  denne  Ret 
paa  et  noget  andet  Grundlag,  end  oftest  er  sket;  og  trods  alle 
Svagheder  ved  mit  ungdommelige  Arbejde  tror  jeg  at  have  peget 
paa  den  rette  Vej.  Det  er  er  derfor  med  Glæde,  jeg  efter- 
kommer Redaktionens  Ønske  om  at  gjøre  lidt  Rede  for  oven- 
anførte norske  Skrift,  der  i  langt  større  Omfang  og  paa  et 
ganske  anderledes  omfattende  Grundlag  gør  Rede  for  en  Del  af 
de  samme  Spørgsmaal  og  ud  fra  de  samme  Grundsætninger. 

Norderhovs  Kommune  laa  i  Proces  med  Staten  om  Norder- 
hovs  Præstegaard,  og  efter  Ønske  af  Kommuens  Sagfører  ud- 
arbejdede Retshistorikeren  Absalon  Tartanger  sit  Skrift  som 
Indlæg  i  Processen. 

Første  Kapitel  er  «Om  Præstebordsgodsets  Ejendoms- 
stand  i  Middelalderen».  Dette  er  et  saa  særdeles  vigtigt 
Spørgsmaal,  fordi  senere  Tiders  Lovgivning  og  Adniinistration 
stadig  kun  har  holdt  sig  til  Ejiendomsforholdet  fsom  det  af 
Alders  Tid  været  haver*. 

I  de  første  fem  Aarhundreder  var  Bispedømme  og  Sogn  det 
samme.  Bispen  var  Sognepræst.  Hvor  Bispedømmet  var  af 
større  Omfang,  havde  han  Hjælpepræster  til  at  besørge  Tjenesten 
udenfor  Hovedkirken.  Men  alle  kirkelige  Indtægter  tilfaldt  Bispe- 
stolen, og  der  regnedes  kun  at  bestaa  ét  Samfund.  Den  Epi- 
skopatet  tilfaldne  Formue  fordeltes  af  Biskoppen  mellem  Bispe- 
stolen, Gejstligheden,  Kirkerne  og  de  Fattige.  En  saadan  Ud- 
deling foretoges  i  Almindelighed  hver  Maaned. 

Men  i  Løbet  af  det  6.  A?irhundre(}e  dannede  der  sig  i 
Bispedømmerne  mere  selvstændige  Distrikter,  Sogne,  der  nu 
bleve  noget  lignende,  som  Bispedømimerne  havde  været  i  gamle 
Dage.  Dette  Sognesystem  gennemførtes  i  Løbet  af  det  9de 
Aarhundrede  i  Vesterleden. 

Dette  medførte  en  Omvæltning  i  den  kirkelige  øko- 
nomiske Ordning  og  tildels  i  den  kirkelige  Formueret. 

Det  blev  nemlig  Skik  at  anerkende  de  enkelte  Kirkebyg- 
ningers  Ejendomsret.     Naar   en    Mand   testamenterede   en   Sum 

Penge  eller  et  Stykke  Jord  til  en  stedlig  Kirke,  kunde  Biskoppen 
ikke  mere  inddrage  dette  Gods  under  Bispekirken.  I  Steden  for 
den  bispelige  Fælleskasse  skulde  nu  hver  Kirke  have  sin  egen 
Kasse,  og  det  blev  en  Lov,  at  en  Kirke  ikke  maatte  bygges, 
uden  at  en  Gaard  var  lagt  til. 

Som  Kirkeformuen  fik  Præstelønningen  en  anden  Form.  I 
Steden  for  til  Stadighed  at  uddele  af  Fælleskassen  gav  Biskoppen 
Præsten  Brugsret  til  Kirkens  Jorder  eller  en  Del  af  dem. 
Med  et  Udtryk  fra  den  ældre  Lensret  kaldtes  i  det  frankiske 
Rige  denne  Præstens  Forlening  Beneficium.  Den  Gaard,  som 
en  Kirke  skulde  eje,  blev  til  en  Præstegaard. 

Hvordan  stillede  nu  Lovgivningen  sig? 

Romerretten  anerkendte  Kirkehusene  som  Ejendoms- 
subjekter.  Et  uendelig  omstridt,  og  dog  i  sig  selv  ganske  klart 
Sted  i  Justinians  Codex  viser  os,  at  de  Kristne  have  brugt  at 
skænke  eller  testamentere  deres  Formue  til  Kristus,  til  Mar- 
tyrer, til  Ærkeengle.  Som  oftest  har  der  i  Testamentet  eller 
i  Gavebrevet  været  nævnet  en  Kirke  tillige,  men  selv  om  dette 
ikke  var  Tilfældet,  saa  bestemte  Lovgivningen,  at  hvis  Kristus 
var  nævnet,  saa  var  Stedets  Hovedkirke  Ejeren,  og  ellers  den 
nærmeste  Kirkebygning,  der  bar  den  nævnte  Martyrs  eller  Engels 
Navn. 

Romerretten  havde  tidligere  kun  regnet  med  Korporationer 
som  Ejendomssubjekter.  Kristendommen  havde  skabt  én  ny 
juridisk  Person:  den  kirkelige  Anstalt, 

Den  germanske  Ret  regner  altid  med  en  Kirkepatron, 
det,  der  hos  os  er  blevet  til  « Tiendeejer ».  Kirkepatronen  var 
dog  kun  Formynder,  og  kun  i  Forfaldstider  kunne  han  optræde 
som  ligefrem  Ejer.  Det  egentlige  Forhold  fremgaar  af  Dota- 
tionsformerne :  En  Rigmand  bygger  paa  sin  Ejendom  en  Kirke 
eller  et  Kapel  eg  ønsker  at  faa  det  indviet  til  Gudstjeneste. 
Han  henvender  sig  til  Bispen  med  Bøn  om  Vielse.  Denne 
spørger  nu  først,  hvor  meget  Gods  han  vil  skænke  Kirken,  og 
synes  dette  ham  tilstrækkeligt,  indvier  han  den  og  giver  den  en 
Helgens  Relikvier.  Først  nu  foregaar  paa  Alteret  og  Reli- 
kvierne Kirkens  Dotation.  Der  er  ved  Indvielsen  skabt  et 
Retssubjekt,  der  har  pri vat-retlig  Ejendomsevne,  selv  om 
Giveren  som  Patron  bliver  ved  at  være  Formynder. 

Den  kanoniske  Ret  var  først  ved  at  komme  ind  paa  det 

gammelromerske  Korporationsbegreb  ved  at  gøre  Kirkens  Præste- 
skab til  den  egentlige  Ejer.  Senere  bøjede  den  sig  dog  for  den 
almindelige  Retsbevidsthed.  « Lokalkirken  var  saaledes  ogsaa  af 
Retsvidenskaben  anerkendt  som  en  med  juridisk  Personlighed, 
med  selvstændig  Retssubjektivitet  udstyret  Anstalt,  der  selv 
ejede  sit  Gods  og  Formue.  Denne  Egenskab  havde  den  allerede 
gennem  Aarhundreder  havt  i  den  almindelige  Retsbevidsthed.  I 
Tusinder  af  Testamenter  og  Gavebreve  var  der  bleven  tillagt 
ecclesia  (locus  consecratus)  Ejendomssubjektivitet.  Omsider  havde 
da  ogsaa  den  juridiskvidenskabelige  Tænkning  naaet  frem  til  en 
med  de  faktiske  Forhold  stemmende  Opfatning  af  dette  Ejen- 
domssubjekt». 

Kirkeformuen  deles  imidlertid.  Forholdene  medførte,  at 
man  indenfor  Kirkeformuen  kom  til  af  skelne  mellem  fabrica 
ecclesiae  (o:  Kirkens  Bygge-  og  Reparationsfond)  og  benefi- 
cium eller  praebenda.  Beneficiet,  Præst egaarden,  blev  til  en 
selvstændig  juridisk  Person,  og  der  foretoges  et  formeligt  Skifte 
mellem  Kirken  og  Beneficiet.  Under  Innocentius  IV  (1243 — 54) 
naaede  denne  Deling  almindelig  Anerkendelse. 

Nu  kan  altsaa  et  Embede,  et  Alter,  et  Kalent,  være  Ejen- 
domssubjekt,  og  denne  Ret  benyttes  i  rigeligt  Maal,  saa  at  Re- 
formationen staar  overfor  et  helt  Mylder  af  den  Slags  « Sub- 
jekter»  og  skal  træffe  sin  Bestemmelse  om  Liv  eller  Død 
for  dem. 

I  den  Retning  gaves  ogsaa  nedarvede  Retsregler  at  gaa  efter. 
Dem  finder  man  i 

Forvaltningsreglerne.  Forvaltningsmyndigheden  er  efter 
kanonisk  Ret  hos  Biskoppen  og  Kapitlet.  Der  kan  foretages 
følgende  Dispositioner: 

a.  Beneficiets  Flytning  fra  en  Kirke   til  en  anden  (translatio). 

b.  Beneficiets  Deling  (divisio). 

c.  Sammenlægning  af  Beneficier  (unio  beneficiorum).  Denne 
kan  ske  paa  tre  Maader:  i.  ved  Annektering  (per  subjec- 
tionem),  2.  ved  Sammensmeltning  til  ét  nyt  Beneficium  (per 
confusionem)  og  3.  ved  Inkorporation,  Underlæggelse  un- 
der et  Kloster,  en  Bispestol  eller  et  Domkapitel. 

d.  Nedlæggelse  af  et  Embede  eller  en  Kirke  (suppressio). 
« Denne   medfører,    at   det   nedlagte  Instituts  Formue   bliver 

herreløs   og  kan  af  Biskoppen    anvendes   til  Dotering  af  andre 

Instituter;  særlig  plejer  den  at  tillægges  det  Embede,    der  over- 
tager det  nedlagtes  Funktioner ». 

Endelig  er  der  alienatto  eller  Afhændelse  eller  Beheftelse 
af  Kirke-  og  Beneficialgodset.  Den  kan  «kun  finde  Sted,  naar 
enten  Kirken  derved  har  Udsigt  til  en  øjensynlig  Fordel,  eller 
den  trykkes  af  Gæld,  eller  den  har  at  udøve  kristelige  Kærlig- 
hedsgerninger  som  Understøttelse  af  fattige  i  en  almindelig  Nød 
eller  Løskøbelse  af  Fanger.* 

Vi  har  saa  udførlig  refereret  dette  Parti  af  Tarangers  Bog, 
fordi  disse  retshistoriske  Grundsætninger  ere  aldeles  nødvendige 
for  at  kunne  have  noget  Skøn  over  Rettigheder  i  Nutiden,  og  i 
de  sædvanlige  Forhandlinger  om  dette  Emne  lades  de  gærne 
ude  af  Betragtning. 

Forf.  gør  saa  rede  for  den  norske  Retstilstand  i  Mid- 
delalderen og  påaviser,  at  den  stemmede  med  den  almenevro- 
pæiske.  Endelig  handler  Skriftets  sidste  større  Halvdel  om 
«Det  norske  Kirke-  og  Præstebordsgods'  Skæbne  efter  Reforma- 
tionen». 

Da  den  omfangsrige  Afhandling  gælder  Norge,  er  der  ingen 
Anledning  til  et  udførligt  Referat  af  denne  Del,  skønt  Udvik- 
lingen i  de  store  Træk  er  lig  Danmarks.  Han  hævder  selv- 
følgelig, at  ved  Reformationen  blev  kun  det  katolske  Episkopat 
ophævet  og  det  derved  herreløse  Gods  inddraget  under  Kronen. 
Ikke  just  efter  Reglerne  for  suppressio  men  snarere  som  forbrudt 
Gods.  Ellers  bleve  de  gamle  kirkelige  Formuesubjekter,  efter 
Reformationens  sædvanlige  Grundsætning,  ved  at  leve  videre 
uforandrede,  kun  at  de  nu  i  Steden  for  Bispen  fik  Kongen  til 
øverste  Forvalter.  Enkelte  af  dem  (Klostre,  Kapitler)  forsvandt 
i  Tidernes  Løb  efter  Reglerne  for  suppressio. 

I  dansk  Lovgivning  kommer  Grundsætningen  om  de  enkelte 
Stiftelsers  Stilling  som  de  egentlige  Ejere  særlig  frem  i  Lov- 
bestemmelserne om  Kirkernes  Forvaltning.  Selv  de  i  Grunden 
rent  skandaløse  Kirkesalg  i  Christian  V's  Tid  og  senere  ophæve 
ikke  disse  Grundsætninger.  Taranger  afhandler  ret  udførligt  de 
norske  Kirkesalg  og  slutter  med  de  fuldt  berettigede  Ord: 

«En  saadan  Fremgangsmaade  kan  kun  betegnes  med  de 
alier  stærkeste  Udtryk:  Kirkesalget  var  et  RovI» 

Til  Slut  Tarangers  Resultater  angaaende  hans  specielle 
Emne:    . 

«I  Henhold  til  det  anførte  maa  det  karakteriseres  som  en 
fuldkommen  uhistorisk  Betragtning  at  anse  Præstegaarden  og 
Præstebordsgodset  som  en  « Zweck- Vermogen»,  der  er  bestemt 
til  €  gudeligt  Brug»  ganske  i  sin  Almindelighed.  Herom  kan 
der  fornuftigvis  ikke  være  Tale.  Præstegaarden  og  Præstebords- 
godset er  efter  sin  Oprindelse  og  Hensigt  en  lokal  Stif- 
telses, nemlig  det  enkelte  Embedes  eller  Kalds  Formue  og 
ingen  andens. » 

P.  Severinsen. 


Hvad  der  gør  Præsterne  fattige. 


Ja,  derom  kunde  der  skrives  mange  og  lange  Afhandlinger ! 
At  Præstestanden  i  Virkeligheden  er  blevet  forarmet  her  i 
Danmark  og  synes  at  bHve  det  end  mere,  derom  kan  der  næppe 
rejses  nogen  Tvivl.  Men  naar  der  spørges  om  Grundene  hertil, 
da  er  det,  at  Stoffet  bliver  saa  vidtløftigt,  saa  der  vilde  kræves 
mere  end  dette  Par  Sider  i  «Maanedsbladet»  til  at  komme  til 
Bunds  deri.  Bortset  fra,  at  der  naturligvis  kan  henvises  til  den 
almindelige  Fejl  i  vor  Tid :  at  mange  (vel  ogsaa  Præstefamilier) 
stille  større  Fordringer  til  Livet  end  deres  Evner  og  Indkomster 
berettige  dem  til,  kan  det  dog  sikkert  ogsaa  siges  med  Hensyn 
til  Præstestanden,  at  der  er  Ting,  som  den  selv  er  uden  Skyld 
i,  der  i  høj  Grad  bidrage  til  dens  Forarmelse. 

Der  kan  peges  paa  de  synkende  Kompriser  og  den  syn- 
kende Jordværdi,  som  gør,  at  baade  Præsteembedernes  Tiender 
og  Forpagtningsafgifter  nu  give  omtrent  kun  den  halve  Indtægt 
af,  hvad  de  gav  for  tyve  Aar  siden.  Der  kan  peges  paa  den  i 
Halvfjerdserne  maaske  forsvarlige,  nu  aldeles  uforsvarlige  Be- 
klipning  af  de  større  Præsteembeders  Indtægter,  der  gør  Op- 
naaelsen  af  et  virkelig  stort  og  vel  aflagt  Embede  til  en  UmuHghed 
for  en  stakkels  forgældet  ældre  Præst,  der  har  siddet  og  kæmpet 
hele  sit  Liv  i  smaa  Kaar  og  længselsfuldt  skuet  frem  mod  bedre 
Tider.  Hvilken  Velgerning  mod  Præsterne,  om  i  disse  knappe 
Aar    en    kongelig  Resolution   ophævede  alle   disse   Bygafgifter 

til  Stiftsmidlerne,  ligesom  kongelige  Resolutioner  i  sin  Tid  have 
paalagt  dem?  —  Der  kan  peges  paa  den  Kendsgerning,  at 
Præsterne  faa  en  stor  Del  af  deres  Indtægter  klatvis,  hvilket 
altid  forringer  en  Indtægts  Værdi  betydeligt,  ligeledes,  at  Præ- 
sterne paa  Grund  af  Kompriserne  aldrig  vide,  hvad  de  have, 
fordi  det  ene  Aar  er  mere,  det  andet  mindre,  medens  Udgifterne 
blive  de  samme,  ja,  snarere  forstørres,  og  endelig  kan  der  peges 
paa  den  fortvivlede  og  forældede  Ting,  at  medens  alle  Udgifter 
paa  Præsteembeder  skulle  udredes  forud,  faar  man  derimod  alle 
sine  Indtægter  bagud. 

Alle  disse  Ting  tilsammen  ere  sikkert  tilstrækkelige  til  at 
drage  en  i  Forvejen  maaske  mindre  praktisk  og  mindre  økono- 
misk velstillet  Præst  ned  i  Fattigdommen. 

Men  jeg  vil  tillade  mig  at  nævne  en  Ting  endnu,  som  der 
sikkert  med  fuld  Ret  kan  peges  paa.  Det  er  de  mange  Ent- 
ledigelser,  som  der  nu  sker  blandt  ældre  Præster.  I  gamle 
Dage  var  det  saare  sjældent,  at  en  Præst  blev  entlediget.  Han 
sad  gerne  i  sit  Embede  til  sin  Død,  tit  med  en  lang  Række  af 
personelle  Kapellaner.  Og  skete  det,  at  en  gammel  eller  svag 
Mand  blev  entlediget,  fik  han  kun  en  mindre  Pension.  Det 
faldt  den  Gang  ingen  ind  at  anvende  en  moderne  » Pensionslov », 
der  vedrører  Embedsmænd,  som  ere  under  helt  andre  Forhold, 
og  hvis  Pension  udredes  af  Staten,  paa  de  gammeldags  lønnede 
Præsteembeder,  der  selv  maa  udrede  Pensionen  til  Formanden. 
Nu  ser  man  den  ene  efter  den  anden  Præst  blive  « entlediget  i 
Naade  og  med  Pension*.  Er  han  blot  70  Aar,  kan  han  lige- 
frem forlange  at  blive  entlediget  med  højest  Pension.  Men  det 
er  en  Kendsgerning,  at  det  er  forholdsvis  let  at  faa  sin  Afsked 
allerede  før.  Har  man  blot  en  eller  anden  Svaghed  og  kan 
skaffe  en  nogenlunde  fyldestgørende  Lægeattest  for,  at  man  er 
svagelig,  da  gaar  det  Hele  uden  Vanskelighed,  og  har  man  tjent 
i  29 — 30  Aar,  kan  man  gøre  Regning  paa  V«  af  sin  Embeds- 
indtægt  i  Pension. 

Men  hvad  er  Følgen  heraf?  At  en  Mængde  større  Embeder 
ligefrem  bh  ve  ødelagte,  i  alt  Fald  for  et  Tidsrum  af  8  (egentlig 
10)  Aar.  De  blive  ødelagte,  thi  de  tit  umaadelige  Pensioner, 
de  blive  bebyrdede  med,  og  som  i  Forening  med  Byggegæld, 
Skatter,  maaske  ogsaa  Enkepension,  opsluge  hele  Tienden  og 
mange  Gange  Avlingen   med,    saa   den   ny  Præst  omtrent   maa 

nøjes  med  Offer  og  Accidenser,  bevirke,  at  ingen  ældre 
Mand  kan  være  tjent  med  at  søge  disse  Embeder.  I 
saa  Henseende  ere  «de  8  Aar»  i  Grunden  et  tvivlsomt  Gode, 
thi  forhen  havde  man  dog  det  Haab  snart  at  kunne  slippe  Pen- 
sionen; nu  véd  man,  at  man  har  en  Sultekur  paa  8  (lo)  Aar 
for  sig. 

Som  Følge  heraf  kunne  ældre  Præster  ^entlig  kun  søge 
Embeder,  der  blive  ledige  ved  Dødsfald,  og  at  dette  kun  kan 
blive  et  indskrænket  Tal,  siger  sig  selv.  Naar  saa  tilmed  disse 
faa,  virkelig  gode  Embeder  beklippes,  ere  Udsigterne  jo  end 
mere  simple. 

Den  gamle  Maade,  at  Præster  blev  siddende  i  Embede  til 
deres  Død,  havde  naturligvis  i  mange  Tilfælde  sine  Ulemper, 
men  en  Kjendsgjeming  er  det,  at  Nutidens  mange  Entledigelser, 
ødelægge  de  større  Embeder  for  en  længere  Aarrække,  i  alt 
Fald  saa  længe,  at  ingen  ældre  Mand  tør  binde  an  dermed, 
hvorfor  han  ogsaa  tit  nødes  til  at  blive  i  sit  hidtidige,  maaske 
daarlige  Embede.  Man  kan  med  fuld  Ret  sige,  at  de  bedste 
Tider  for  en  Præst  er  egentlig,  naar  han  søger  sit  første  Em- 
bede og  —  naar  han  har  taget  sin  Afsked,  altsaa  i  Grunden 
kun  før  han  er  bleven  Præst,  og  efter  at  han  har  ophørt  med 
at  være  det.  Thi  at  faa  sit  første  Embede  er  endnu  forholdsvis 
let,  og  at  være  pensioneret  Præst  er  i  hvert  Fald  ganske  ander- 
ledes godt,  økonomisk  set,  end  at  sidde  i  et  Embede  og  slaas 
med  store  Pensioner  og  Afgifter. 

J^  har  tilladt  mig  at  fremkomme  med  dette  Indlæg  i  den 
af  D'hrr.  Lauesen  og  «en  Landsbypræst*  her  i  Bladet  aabnede 
Forhandling  om  Præsternes  Kaar.  Kunde,  det  lykkes  Præste- 
fbreningen  at  raade  Bod,  om  ogsaa  kun  paa  nogle  Dele  af 
Præsternes  økonomiske  Misere,  skulde  jeg  hilse  det  med  Glæde, 
men  helt  godt  tror  jeg  først ^det  vil  blive,  naar  vi  faa  fast  Løn 
for  Præsterne  af  et  Kirkefond,  der  saa  tillige  overtager  alle 
Pensioner. 

Indtil  da  véd  jeg  kun  ét  Raad  for  Præsterne  «De  maa 
indrette  sig  paa  i  Et  og  Alt  at  leve  som  Skolelærerne. 
Det  vil  altsaa  sige  (for  at  nævne  nogle  Eksempler):  de  maa  ind- 
skrænke deres  Omgang  betydeligt,  lade  være  at  købe  Bøger, 
gøre  Rejser  6g  holde  Blade,  indskrænke  deres  Kørsler  til  det 
mindst  mulige  og  i  det  Sted  bruge  Apostlenes  Befordring,  hvor 

det  lader  sig  gøre,  opgive  at  have  Varme  om  Vinteren  andet- 
steds end  i  Familiens  fælles  Dagligstue,  ikke  tænke  paa  at  lade 
deres  Børn  studere  o.  s.  v.  At  have  Ting  som  Vin  og  Cigarer 
i  Huset  vil  jeg  nu  slet  ikke  tale  om;  de  kunne  i  hvert  Fald 
undværes  1  Men  leve  Præsterne  herefter  som  Skolelærerne,  saa 
—  ja,  saa  ere  de  ganske  vist  fremdeles  fattige,  men  det  er,  lige- 
som hos  Lærerne,  i  hvert  Fald  en  hæderlig  Fattigdom. 

En  Sognepræst. 


Naadensaaret 


De  allerfleste  Præster  ville  være  enige  med  Provst  I.  Koch 
i  den  Klage,  han  har  bragt  frem  i  Maanedsskriftets  Aprilhefte, 
baade  hvad  angaar  Naadensaaret  s  Bedrøvelighed  i  AlmindeUghed, 
og  særlig  hvad  angaar  det  Forhold,  der  berørtes  af  Højesterets- 
dommen af  1893,  og  ethvert  Forsøg  paa  at  hidføre  en  Forbed- 
ring kan  vente  at  møde  Sympathi,  enten  man  saa  nærede  større 
eller  mindre  Haab  om  et  heldigt  Udfald  af  Bestræbelserne.  Hvor 
meget  man  nu  turde  vente  af  en  Genoptagelse  af  det  i  1893 
paadømte  Spørgsmaal  for  Retten,  derom  skal  jeg  ikke  driste  mig 
til  at  udtale  noget  Skøn.  Kun  skal  jeg  minde  om,  at  der  i 
heldigste  Tilfælde  kun  vil  bevirkes  en  Lettelse  af  Byrden  i  nogle 
ganske  faa  af  de  mest  fortvivlede  Tilfælde.  Skal  der  opnaas  en 
gennemgaaende  Bedring,  er  det  vist  ikke  Domstolene,  men  Lov- 
givningsmagten, man  maa  vende  sig  til. 

At  imidlertid  denne  Sag  skulde  tages  op  fra  anden  Side 
end  Præsternes  egen,  vil  næppe  være  at  forlange;  og  det  vilde 
næppe  heller  være  raadeligt  for  os  ^t  holde  os  udenfor  Arbejdet 
herfor.  Ti  lad  være,  at  det  mellem  os  er  mindre  godt  bevendt 
med  den  juridisks  Sans,  der  ikke  vil  kunne  undværes,  saa  er 
det  dog  «vi  alene,  der  vide »,  hvor  Skoen  trykker.  Det  er  derfor, 
jeg  vil  tillade  mig  en  Henstilling,  først  til  Præsteforeningens 
Bestyrelse,  men  dernæst  til  enhver  Præst  med  nogen  kirkeretlig 
Indsigt  —  Provst  Koch  deriblandt  — :  Ville  de  ikke  tage  denne 
Sag  opf  De  ville  kunne  tilvejebringe  et  Udtryk  for,  hvad  Præ- 
sterne   trænge    til,    og   ved   at    sætte    dem    i    Forbindelse    med 

Ministeriet  og  maaske  med   indflydelsesrige   Politikere   opnaa  et 
Skøn  om,  hvad  der  kan  ventes  gennemført. 

At  udvikle,  i  hvad  Retning  og  paa  hvad  Maade  Spørgs- 
maalet  efter  min  Mening  skulde  løses,  vilde  føre  mig  videre, 
end  det  her  er  raadeligt.  Jeg  maa  i  saa  Henseende  tillade  mig 
at  henvise  til  en  Afhandling  og  et  formuleret  Forslag  i  «Theol. 
Tidsskrift  I2»,  for  hvilket  jeg  beder  om  JPraestestandens  Op- 
mærksomhed. Hvor  meget  eller  hvor  lidt  af  dette  der  er  værd 
at  paaagte,  derom  maa  andre  dømme.  Jeg  skal  blot  fremhæve, 
at  det  Forhold,  Provst  Koch  paaankede,  derved  vilde  afhjælpes, 
i  det  mindste  for  Pensionernes  Vedkommende,  saa  sandt  da 
disses  Hovedforfaldsdag  sættes  mellem  Tiendens  Forfaldsdag  i 
Februar  og  iste  April.  Dette  er  vistnok  allerede  nu  Tilfældet 
for  Formandspensionens  Vedkommende,  og  for  Enkepensionernes 
maatte  en  saadan  Ordning  uden  Vanskelighed  kunne  træffes. 
C^  endvidere  skal  jeg  fremhæve,  at  mit  Forslag  i  alt  Fald 
havde  det  Fortrin,  at  det  vilde  hjælpe  uden  at  kræve  Hjælp  af 
Statskasse  el.  desl.  og  uden  at  lægge  Byrden  over  paa  et  enkelt 
Præsteslægtled,  der  ikke  kunde  hæve  den. 

Tiden  kan  være  vanskelig;  men  noget  have  vi  at  støtte 
vort  Haab  til:  Ministeriet;  særlig  hos  den  nuværende  Kirke- 
minister kunne  vi  være  sikre  paa  Sympati  for  vor  Sag,  og  hvad 
Almenheden  angaar,  da  kunde  maaske  den  Omstændighed,  at 
Højskolebladet  nylig  har  optaget  et  svensk  Blads  Kritik  af 
vore  Lønningsforhold,  være  et  lille  Tegn  paa,  at  andre  end  vi 
selv  ville  anse  det  for  Umagen  værd  at  betragte  disse.  Den 
Liberalitet,  hvormed  i  Fjor  Nationaltidende  aabnede  sine  Spalter 
for  en  Del  Artikler  herom,  pegede  i  samme  Retning. 

Fausing,  April  1898. 

F.  R.  Nielsen. 


Maa  jeg  sige  dig  en  Glose? 

rimede  vi  som  Børn  sammen  med:  der  er  Hul  paa  din  Hose! 
Og  slige  uskyldige,  men  ofte  ret  nyttige  Bemærkninger  kunde 
det  vel  være  Stedet  at  fremkomme  med  her  i  Præstebladet,  hvor 
man    « mellem   Brødre*    ikke   behøver   at   genere   sig  saa  meget 

hverken  for  at  gøre  opmærksom  eller  blive  gjort  opmæticsom 
paa  et  og  andet,  som  maa  uden  en  saadan  Tjeneste  kan  have 
lige  saa  svært  med  selv  at  opdage  som  Hullet  paa  Hosen  og 
Pletten  paa  Kjolen.  Lad  mig  da  gøre  Begyndelsen  med  et  Par 
saadanne  « Gloser »,  saa  kommer  der  nok  andre  efter.  Og  skulde 
saa  de  næste  Bemærkninger  have  lidt  nærmere  Ærinde  til  mig, 
skal  jeg  lige  saa  lidt  blive  fornærmet  derover  som  forhaabentlig 
de,  der  denne  Gang  kunne  føle  sig  trufne. 

Den  første  Glose  har  jeg  fremført  tidligere  i  cDansk  Kirke- 
tidende»,  men  skønt  den  naturligvis  har  frugtet,  kunde  den  dog 
maaske  nok  trænge  til  at  gentages. 

Det  er  om  «det  lille  det». 

Fremfor  Tysken  har  vort  Sprog  jo  det  Fortrin,  at  Præposi- 
tionerne kunne  styre  baade  Infinitiver  og  Sætninger.  Vi  behøve 
derfor  ikke  det  ledende  es,  darauf,  da  von  o.  s.  v.,  hvormed  Ty- 
skerne maa  indlede  saadanne  Styrelser.  Derfor  er  det  en  Tysk- 
agtighed,  naar  man  siger:  Jeg  arbejder  derpaa  .  .  .  han  taler 
derom,  at  .  .  .  det  kommer  deraf,  at .  .  .  o.  s.  v.  Ligesaa:  Han 
vidste  det,  at  hun  vilde  sige  det,  at  hun  troede  det,  at  o.  s.  v. 
Men  mon  ikke  disse  Talemaader  findes  mere  end  hyppigt  iiok  i 
Præstestandens  (og  Skolelærerstandens?)  Skriftsprog,  og  endnu 
langt  hyppigere  i  dens  Talesprog? 

Men  foruden  at  være  en  kedelig  Germanisme  er  det  ogsaa 
et  Overflødighedsord  af  samme  Art  som  Talemaaden:  for  det 
er  nu  saadan,  at  .  .  .  og  en  hel  Del  lignende,  der  ikke  føre 
Tanken  et  Hanetjed  videre,  men  kun  standse  den. 

Og  nu  ved  jeg  nok,  at  vi  alle  stundom  kunne  behøve  en 
lille  March  paa  Stedet  for  at  faa  Tid  til  at  samle  vore  Tanker 
og  ordne  dem,  før  vi  kunne  føre  dem  videre,  Nogle  have  ogsaa 
stereotype  Talemaader  til  det  Brug,  som  f.  Eks.  en  berømt 
Professor  ved  vort  eget  Universitet  i  vore  Dage  den  lidet  vel- 
klingende «æ  .  .  gæ  .  .  gæ  .  .  gækl>  En  Lærer  i  Pædagogik 
den  vel  lige  saa  lidt  aandrige:  «for  det  er  netop  detb  Den 
sidstnævntes  Tale  gjorde  maaske  næppe  ganske  det  tilsigtede 
Indtryk,  naar  han  f.  Eks.  stod  og  docerede:  «I  vort  Foredrag 
gælder  det  —  for  det  er  netop  det  —  særlig  om  at  undgaa  — 
for  det  er  netop  det  —  al  Slags  Fyldekalk  —  for. det  er  netop 
det  —  og  hgnende  .  .  .  .» 

Men  i  det  hele:    vinder   man  virkelig  noget  ved  alle   disse 

Vidtløftigheder,  der  gøre  Rigsdagstidenden  og  andre  stenografiske 
Gengivelser  saa  iFortvivlede  at  lære  —  og  værst  maaske,  naar 
det  er  ens  egen  Tale,  man  faar  lagt  foran  sig  i  denne  Skikkelse? 
Slipper  ikke  Traaden  snarere  op  baade  for  Taleren  og  Tilhøreren 
derved?  Mine  piberygende  Venner  synes  ganske  vist  at  kunne 
tiltvinge  sig  en  Fordel  i  Diskussionen  ved  at  tage  sig  en  Pause 
i  en  snæver  Vending  med  at  « dampe  den  op»;  men  Fordelen 
er  dog  vist  kun  tilsyneladende  og  tilfældig;  i  de  fleste  Tilfælde 
vil  Pibespidsen  snarere  bringe  Samtalen  til  at  gaa  i  Staa.  Og 
det  samme  er  Tilfældet  med  alle  Overflødighedsordene.  Nej,  jo 
mere  bestemt  vor  Tale  kan  blive,  desto  klarere  bliver  ogsaa 
Tanken  deri  og  desto  rigere  Forstaaelsen  deraf. 


Den  anden  Glose  er  lidt  om  Brugen  af  Stemmen. 

Vanskeligheden  ved  at  bevare  sin  Tales  Naturlighed,  samti- 
dig med  at  man  gør  det  for  de  fleste  af  os  saaré  unaturlige 
Kunststykke  at  løfte  den  til  en  mange  Gange  større  Styrke  end 
dens  sædvanlige,  er  jo  kendt  og  følt  af  os  alle.  Her  ligger  en 
af  « Præstekonen  »s  slet  ikke  smaa  Opgaver  som  sin  Mands 
Medhjælp.  Desværre  vil  vel  hun,  lige  saa  vel  som  de  fleste 
andre  Tilhørere,  efterhaanden  vænne  sig  ogsaa  til  det  unaturlige 
og  glemme,  at  det  er  unaturligt.  Det  maa  man  da  slutte  af, 
saa  mange  lidet  naturlige  Stemmer  man  kan  faa  at  høre,  og  vel 
ikke  mindst  paa  Prædikestolen.  Jeg  kan  da  huske,  at  jeg  selv 
som  ungt  Menneske  grundede  paa,  hvor  det  dog  kunde  være, 
at  Præsterne  gennemgaaende  havde  saa  besynderlige  Organer. 
Og  min  Erfaring  var  endda  fra  Hovedstaden. 

Men  den  unaturlige  Tale  har  ogsaa  en  virkelig  Ulæmpe. 
Sætter  man  sit  tRegistert  for  højt  eller  for  lavt,  den  mindste 
Smule  udenfor  Stemmens  rette  naturlige  Leje,  da  slider  man 
aabenbart  det  dyrebare  Redskab  langt  hurtigere  op,  end  man 
burde.  En  hel  Mængde  «Præstesyge»  kommer  sikkert  heraf. 
Endnu  værre  bliver  det  vel  nok,  naar  det  ikke  alene  er  Tale, 
men  ogsaa  Sang,  man  præsterer  i  altfor  rigeligt  Maal  og  i  en 
Tonart,  der  ikke  svarer  til  Stemmens  virkelige  Omfang.  For- 
samlingerne i  Skolestuerne  med  den  slette  Luft  ødelægge  Hove- 
det, Forsamlingerne  under  aaben  Himmel  Halsen.  Ellers  kail 
Orgelet  eller  Harmoniet  i  denne  Henseende  maaske  ogsaa  gøre 

sin  Skade,  fordi  Sangene  ere  udsatte  firstemmige  i  Koralbogen, 
og  Melodien  derfor  ligger  højt;  sjældnere  er  det  vel,  at  den 
spillende  uden  videre  kan  transponere  den  til  en  for  de  fleste 
Stemmer  rimeligere  Højde.  Men  navnlig  i  Salmerne  med  deres 
lange  Noder  ville  de  høje  Toner  let  bringe  Stemmen  til  at 
€  knække*  eller  ogsaa  faa  Stemmeføreren  til  at  gøre  en  kunstlet 
og  skadelig  Brug  af  den. 

Forleden  ved  en  Kirkekoncert  hørte  jeg  Kantor  Bielefeldt  synge. 
En  skønnere,  mere  smagfuld,  men  ogsaa  mere  forstandig  Brug 
af  en  alt  af  Naturen  vel  udstyret  Røst  kan  vel  næppe  tænkes. 
Trods  sin  vist  ikke  helt  unge  Alder  har  han  den  da  ogsaa  i 
fuldeste  Kraft:  ingen  Vibreren,  ingen  Trækken  op  til  en  Tone, 
men  hver  Lyd  fuldt  afrundet  og  nøje  beregnet  efter  de  forhaanden- 
værende  Stemmemidler.  Det  er  glædeligt,  at  han  skal  lede 
Undervisningen  i  Messe  ved  Pastoralseminariet.  Gid  hans  Vej- 
ledning maa  blive  rigelig  fulgt.  Derfra  vil  der  ogsaa  være 
udmærkede  Vink  at  faa  med  Hensyn  til  Brugen  af  Talestemmen. 

Selvfølgelig  ere  saadanne  Ting  ikke  det  vigtigste.  Men  i 
Guds  Hus  skulde  dog  alting  være  saa  skønt  som  mulig.  Og 
det  forøger  dog  i  alt  Fald  ikke  Opbyggelsen  —  selv  om  man 
til  Dels  kan  overhøre  det  ved  Vanens  Magt  —  naar  den  talende 
piber  eller  brummer,  ryster  paa  Stemmen  eller  støder  Ordene 
ud.  Som  Barn  kom  jeg  hveranden  Søndag  i  Garnisonskirken, 
men  aldrig  de  Søndage,  da  den  Præst  prædikede,  som  mest  var 
værd  at  høre  der,  nemlig  Blædel.  Jeg  hørte  ham  en  eneste 
Gang;  men  hans  Stemme  laa  oppe  i  en  unaturlig  Falset.  Det 
var  nok  til,  at  Drengen  kunde  sige:  ham  skal  jeg  da  rigtignok 
aldrig  mere  høre  I 


Min  tredje  —  og  for  denne  Gang  i  det  mindste  —  sidste 
Glose  vedrører  Udtalen. 

Foruden  hvad  vi  ellers  ere,  maa  Præstestanden  dog  rundt 
om  i  Landet  tillige  betragtes  som  Dannelsens  Repræsentanter. 
Vort  Sprog  skulde  fremstille  det  bedste  og  ædleste,  som  de 
fleste  af  vore  Tilhørere  faa  at  høre.  Det  er  jo  ogsaa  bekendt, 
at  de,  der  studere  Fransk  i  Paris,  gaa  og  høre  de  navnkundigste 
Prædikanter,  selv  om  de  ellers  ikke  have  den  ringeste  Lyst  til 
at  være  Kirkegængere. 

Derfor  burde  vi  da  ogsaa  tale  vort  kære  Modersmaal  godt 
og  smukt.  Dialekterne  burde  ikke  træde  frem  paa  Prædikestolen. 
Maa  vi  Københavnere  aflægge  vor  Mundart  og  f.  Eks.  lade  være 
med  at  sige  «Hæve»  for  Have,  «rennok»  for  rigtignok  o.  s.  v.,  saa 
bør  Provinsboerne  heller  ikke  beholde  deres,  men  saa  vidt  mulig 
nærme  sig  til  Normalsproget.  Befolkningen  sætter  slet  ikke  Pris 
paa,  at  man  taler  dens  Dialekt.  Et  andet  Spørgsmaal  kan  jo 
nok  blive,  om  Vestjyden  har  stort  lettere  ved  at  aflægge  sit 
snurrende  R,  end  vi  andre  ved  at  lære  os  det  til! 

Men  noget,  der  næppe  har  synderligt  med  Dialekterne  at 
gøre,  er  den  urigtige  Udtale  af  mange  Selvlyde,   man  tit  hører. 

Det  var  jo  ønskeligt,  om  vor  Retskrivning  svarede  saa  nøje 
til  Udtalen  som  f.  Eks.  den  hollandske  og  den  finske,  hvor  man 
med  nogle  faa  Regler  in  mente  kan  læse  op  til  de  indfødtes 
nogenlunde  Forstaaelse,  om  man  saa  ikke  selv  kan  et  Ord 
deraf.  Men  saadan  er  det  jo  ikke  hos  os,  og  det  mest  bag- 
vendte vilde  dog  være,  om  man  rettede  Udtalen  efter  den  ofte 
meget  tilfældige  Skrivemaade. 

Det  var  vist  Rask,  der  ordnede  vore  Selvlyde  i  de  sym- 
metriske Rækker 


Heri  have  vi  nu  fælles  med  Tyskerne  den  Egenhed,  at  vi 
meget  ofte  udtale  et  Bogstav  med  den  Lyd,  der  egentlig  skulde 
betegnes  med  dens  Sidemand  tilvenstre:  «bringe»  udtales  i 
Virkeligheden  som  «brenge»,  «Enge»  som  «Ænge»,  «synge» 
som  «sønge»,  «rund»  som  «rond»,  «Skov»  som  «Skaav>.  Men 
adskillige  lade  sig  vildlede  af  Stavemaaden  og  sige,  især  naar 
de  skulle  tale  pænt,  «synge»  med  Y-Lyd,  crund*  med  U-Lyd 
o.  s.  V.  Men  især  i  det  religiøse  Sprog  er  der,  maaske  efter 
bestemte  Forbilleder,  kommet  en  hel  Række  Ord-Udtaler,  der 
afgjort  ikke  ere  de  rette  danske.  Saaledes  « hellige*  der  udtales, 
som  om  det  skreves  «hillige»,  fMennesker*,  der  bliver  til 
«Minnesker«  eller  «Minsker»  og  saa  fremdeles.  I  Virkeligheden 
skulle  alle  disse  Ord  udtales  med  Æ-Lyd,  ligesaa  vel  som 
« Hjerte »,  der  en  Tid,  under  Svend  Grundtvigs  Regimente,  ogsaa 

blev  skrevet  med  æ,  og  Smærte,  der  bliver  det  ogsaa  under 
Saabye.  Hvor  langt  Retskrivningen  skal  gaa  i  at  rette  sig  efter 
Udtalen,  og  navnlig  hvor  hurtigt  den  skal  foretage  sine  altid 
pinagtige  Omskiftelser,  kan  vel  være  tvivlsomt.  Men  lad  os 
dog  endelig  ikke  bilde  os  ind,  at  David  Skolemester  eller  nogen 
anden  Retskriver  skal  lære  os,  hvordan  vi  skulle  udtale  vort 
Sprog. 

N.  Dalhoff. 


Fra  Udlandet, 


England.  Som  bekendt  kom  der  forrige  Aar  en  Erklæring 
fra  Paven  angaaende  den  anglikanske  Ordinations  Gyldighed,  et 
Spørgsmaal,  som  Rom  hidtil  havde  anset  det  for  klogest  ikke  at 
tage  bestemt  Stilling  til.  Erklæringen  gik  til  det  højkirkelige 
Partis  store  Sorg  ud  paa,  at  Rom  ikke  kunde  anerkende  Gyldig- 
heden af  Ordinationen  i  den  engelske  Kirke.  Man  kunde  da 
tro,  at  Diskussionen  om  denne  Sag  dermed  var  til  Ende,  men 
dette  har  langtfra  været  Tilfældet.  Stadig  udkomme  båade  viden- 
skabelige og  populære  Værker  om  dette  Spørgsmaal,  og  blandt 
andet  have  to  officielle  Aktstykker  set  Dagens  Lys,  nemlig  de 
engelske  Ærkebiskoppers  Svar  paa  Pavens  Bulle  og  den  engelske 
katolske  Ærkebiskops  og  de  katolske  Biskoppers  Replik.  Det  har 
imidlertid  ikke  megen  Interesse  at  fordybe  sig  i  den  ofte  noget 
spidsfindige  Argumentation  for  eller  imod  den  anglikanske  Ordi- 
nations Gyldighed,  i  de  vidtløftige  Drøftelser  om  Ritualets  Ord- 
lyd, om  Præstens  Intention  m.  m.  Dog  er  det  værd  at  bemærke, 
at  man  fra  anglikansk  Side  nu  ogsaa  kan  finde  anvendt  Argu- 
menter som  dette:  «I  vor  Virksomhed  er  det,  vi  skal  bevise,  at 
vi  virkelig  besidde  Ordinationens  Naade,  ved  at  frembringe  dens 
Frugter,  ved  at  vise  overfor  al  Modsigelse,  at  vi  ere  en  levende 
Del  af  den  katolske  Kirke.*  |Unægteligt  er  dette  Argument  det 
bedste  af  alle,  men  det  er  tillige  et  Argument,  i  Kraft  af  hvilket 
ethvert  Kirkesamfund,  i  hvilket  Livet  rører  sig,  kan  fordre  sin 
Ordinations   Gyldighed    anerkendt  —  en   Konsekvens,    som  den 

højkirkelige  Retning  ikke  vilde  være  villig  til  at  drage.  Større 
Interesse  har  imidlertid  en  Diskussion,  som  for  nylig  har  fundet 
Sted  angaaende  de  Begivenheder,  der  gik  forud  for  og  foran- 
ledigede Udstedelsen  af  Pavens  Bulle.  Man  har  fremsat  den  Be- 
skyldning, at  den  anglikanske  Kirke  ligefrem  anmodede  Paven 
om  en  Erklæring,  der  anerkendte  den  engelske  Ordination,  da 
dette  formentlig  vilde  gøre  en  Genforening  lettere.  Og  man  har 
i  hvert  Fald  ikke  kunnet  benægte,  at  Præsidenten  for  den  engelske 
Church  Union,  en  Forening  af  flere  tusinde  Præster,  Lord  Ralifax, 
virkelig  rejste  til  Rom  og  i  en  Audiens  anmodede  Paven  om  at 
tage  Spørgsmaalet  om  den  engelske  Ordination  op  til  fornyet 
Overvejelse.  Da  Paven  paa  Foranledning  heraf  nedsatte  en 
Kommission  til  at  anstille  de  fornødne  historiske  Undersøgelser, 
kom  Father  Puller,  et  fremragende  Medlem  af  en  protestantisk 
Munkeorden,  [samt  nogle  andre  til  Rom  for  at  hjælpe  denne 
Kommission  i  dens  Arbejde.  De  kom  ganske  vist  ikke  som 
officielle  Udsendinge  fra  den  engelske  Kirke,  men  rejste  ikke 
desto  mindre  paa  Bekostning  af  den  ovennævnte  Church  Union. 
Disse  Fakta  bevise  med  tilstrækkelig  Tydelighed,  at  en  stor  Del 
af  den  engelske  Gejstlighed  i  høj  Grad  nærede  Ønsket  om  at  se 
deres  Ordinations  Gyldighed  anerkendt  af  Romerkirken. 

Den  anglikanske  Kirkes  F'ølsomhed  paa  dette  Punkt  er  for- 
øvrigt for  nylig  bleven  sat  paa  en  haard  Prøve  ogsaa  i  Amerika 
derved,  at  et  lille  gammelkatolsk  Samfund  derovre  ikke  vilde 
lade  deres  Biskop  ordinere  af  en  anglikansk  Biskop,  men  der- 
imod hidkaldte  en  gammelkatolsk  Biskop  fra  Fastlandet.  Det 
amerikanske  højkirkelige  Organ  kommer  i  den  Anledning  rtied 
skarpe  Udfald  mod  de  forskellige  smaa  gammelkatolske  Samfund 
i  Europa,  særlig  maa  den  jansenistiske  Menighed  i  Holland  høre, 
at  den  er  «den  mest  latterlige  lille  skismatiske  Institution  paa 
Jordens  Overflade*.  Paa  os  Protestanter,  hvem  det  ikke  er  lyk- 
kedes at  faa  Øjet  op  for  Værdien  af  successio  apostolica,  gør  en 
saadan  Strid  et  ret  mærkeligt  Indtryk. 

Frankrig.  Gennem  andre  kirkelige  Blades  Beretninger  kan 
det  vistnok  antages  for  bekendt,  at  der  indenfor  den  franske 
katolske  Gejstlighed  i  de  sidste  Aar  er  begyndt  en  reformvenlig 
Bevægelse,  der  allerede  har  ført  til,  at  mange  have  nedlagt  deres 
Embeder   og   ere   udtraadte   af  Kirken.     Denne   Bevægelse   har 

særlig  i  den  sidste  Tid  faaet  Vind  i  Sejlene,  efterat  A,  Bourrier, 
der  for  to  Aar  siden  nedlagde  sit  Embede  som  Præst  i  Marseille 
og  derefter  har  tilbragt  nogle  Aar  under  stille  Overvejelser  og 
Studier,  endelig  forrige  Efteraar  blev  præsteviet  i  den  franske 
reformerte  Kirke,  Han  paabegyndte  Udgivelsen  af  et  Blad  c  Le 
chrétien  frangais»,  en  maanedlig  Beretning  om  den  evangeliske 
Reform  indenfor  Katolicismen,  redigeret  af  en  Gruppe  Præster 
og  forhenværende  Præster.  Under  Læsningen  af  dette  Blad  kan 
man  ikke  andet  end  glæde  sig  over  de  mange  Tegn  paa  aande- 
lig  Sundhed,  som  denne  Bevægelse  lægger  for  Dagen.  Det 
gælder  ikke  i  første  Linie  om  at  skaffe  Proselyter  for  Protestant- 
ismen; ganske  vist  have  nogle  af  de  udtraadte  Præster  sluttet 
sig  til  Protestantismen,  og  ganske  naturlig  følger  man  fra  prote- 
stantisk Side  med  spændt  Opmærksomhed  Bevægelsen.  Lige- 
ledes har  en  Kreds  af  protestantiske  Præster  taget  Initiativet  til 
Oprettelsen  af  en  « evangelisk  Skole  for  forhenværende  Præstere, 
men  Meningen  hermed  er  kun  den  at  skabe  saadanne  Præster, 
der  have  opgivet  deres  Embeder,  et  Asyl,  hvor  de  rolig  kunne 
overveje  en  Stund,  inden  de  tage  nærmere  Bestemmelse,  om  de 
ønske  at  indtræde  som  Præster  i  et  andet  Kirkesamfund  eller 
foretrække  at  antage  en  anden  Livsgærning.  Det,  som  denne 
Bevægelses  Ledere  tilsigte  saavel  herved  som  ved  deres  øvrige 
Arbejde,  er  at  tilbyde  en  Haandsrækning  til  de  mange  Præster 
indenfor  Romerkirken,  der  sidde  med  en  ængstet  Samvittighed. 
Og  Raadet,  der  gives  til  saadanne  ængstede  Samvittigheder,  gaar 
ikke  ud  paa,  at  de  fremfor  alt  saa  hurtigt  som  muligt  skal  bryde 
med  deres  Kirke.  Bourrier  skriver  i  et  Brev  til  en  Præst,  der 
havde  henvendt  sig  til  ham  om  Hjælp  ogRaad:  «Bliv  i  Kirken, 
bliv  der,  saa  længe  De  kan.  Forkynd  Evangeliet  dér,  gør  Jesus 
Kristus  kendt.  Bliv  og  forkynd,  indtil  De  bliver  ekscommuni- 
ceret,  eller  indtil  Deres  Samvittighed  jager  Dem  ild.»  Meget 
ofte  udtaler  Bourrier  paa  en  tiltalende  Maade  sin  dybe  Tak- 
nemmelighed overfor  den  Kirke,  han  har  forladt;  saaledes  svarede 
han  engang  en  Protestant,  der  spurgte  ham,  om  han  kom  til 
dem  glad  og  uden  Bagtanker:  «Jeg  glæder  mig  over  den  hjærte- 
lige  Modtagelse,  som  den  reformerte  Kirke  har  givet  mig,  men 
jeg  er  og  vil  vedblive  at  være  en  landflygtig;  som  alle  land- 
flygtige vil  jeg  uophørlig  have  mine  Blikke  vendte  mod  mit 
Fædreland,    og  mit  kæreste  Ønske  vil  være  at  kunne  vende   til- 

bage  til  den  katolske  Kirke,  naar  den  kunde  blive  evangelisk  nok 
til  at  anerkende  mig  som  sin  Søn.»  Ved  Siden  af  Mænd  af 
Bourriers  Tænkemaade  træffer  man  imidlertid  ogsaa  mellem  de 
udtraadte  Præster  Mænd  af  andre  Anskuelser,  f.  Eks.  Victor 
Charbonnd,  der  nylig  har  rejst  rundt  i  Belgien  og  Holland  paa 
en  Foredragsturne  og  har  fork3mdt  en  Religion  uden  Præster, 
uden  Ceremonier  og  uden  Dogmer.  Fænomener  som  dette  kunde 
bringe  en  til  at  frygte,  at  flere  indenfor  den  nærværende  Be- 
vægelse muligvis  vilde  udvikle  sig  i  en  lignende  Retning;  det 
vilde  i  saa  Fald  ikke  være  det  første  Eksempel  paa,  at  Mænd, 
der  endnu  ved  deres  Udtrædelse  ville  fastholde  det  væsentlige 
af  den  katolske  Lære,  dog  efterhaanden  kaste  mere  og  mere 
over  Bord.  Man  behøver  kun  at  nævne  Pére  Hyacinthe,  der 
«mere  og  mere  fortsætter  sin  Udvikling  henimod  et  idealt  Evan- 
gelium, der  stiller  ham  udenfor  alle  Kirkesamfund*.  Dog  have 
vi  næppe  Ret  til  at  se  den  nuværende  Bevægelses  Fremtid  i 
Møde  med  for  stor  Mistillid,  saa  længe  man  blandt  dens  Ledere 
finder  Mænd  som  Bourrier,  der  klart  indse,  at  Løsrivelsen  fra 
Pavens  Autoritet  ikke,  naar  man  vil  vedblive  at  være  en  Kristen, 
kan  være  ensbetydende  med  Løsrivelse  fra  al  Autoritet.  Han 
udtalte  klart  sin  Forstaaelse  heraf  ved  sin  Præstevielse,  idet  han 
sagde:  «Idet  jeg  træder  ind  i  en  Kirke,  som  har  sine  Traditioner, 
sin  Aand  og  sin  Lovgivning,  skal  jeg  nok  vide  at  respektere  og 
at  elske  dens  Traditioner,  dens  Aand  og  dens  Lovgivning  .  .  . 
Ja  jeg  vil  gaa  endnu  videre  og  sige,  at  jeg  har  en  Ærgærrighed : 
den  at  give  Eder  et  Eksempel  paa  Lydighed  og  Respekt  mod 
dens  Love.  Opdraget  i  Autoritetens  Skole  vil  jeg  vise,  hvor- 
ledes Autoritetens  Elever  bør  lyde.» 


Metodisternes  Mission  i  Skandinavien. 


I  det  amerikanske  Metodist-Blad  « Christian  Advocat»  i  Pitts- 
burg  læses: 

« Skandinavien  bestaar  af  Norge,  Sverrig,  Finland  og  Dan- 
mark.    Statskirken  i  dem  alle  er  luthersk,    og  næsten  alle  Men- 

nesker  ere   døbte  i  deres  Barndom^    og  hele  Folket  maa  betale 
Skat  til  Opholdelse  af  Statskirken. 

«Den  metodistiske  Epistopal-Kirke  sender  ingen  Missionærer 
fra  de  Forenede  Stater  til  Skandinavien,  men  tager  Del  i  at 
underholde  de  indfødte  Modist-Præster.  Metodismen  blev  be- 
gyndt i  Skandinavien  af  indfødte  derfra,  som  kom  til  de  Forenede 
Stater,  bleve  omvendte  og  vendte  tilbage  til  deres  Fødeland  for 
at  forkynde  andre  det  gode  Budskab. 

« Missionen  i  Norge  begyndte  1853.  Nu  er  der  47  rejsende 
indfødte  Prædikanter  og  5742  Medlemmer,  faste  og  paa  Prøve 
(probationers),  en  Tilvækst  i  1897  af  293.  Biskop  Goodsell 
siger:    « Medlemmerne  ere  fromme,  selvopofrende  og  energiske.* 

« Missionen  i  Sverrig  blev  paabegyndt  i  1854.  Nu  er  der 
93  rejsende  indfødte  Prædikanter  og  16,896  Medlemmer,  faste 
og  paa  Prøve,  en  Tilvækst  i  1897  af  171.  Mere  end  1500 
bleve  omvendte  i  1897,  men  de  fleste  af  dem  forbleve  i  Stats- 
kirken. 

« Missionen  i  Finland  blev  begyndt  af  Prædikanter  fra  Sverrig 
i  1884.  Nu  er  der  11  rejsende  svenske  eller  finske  Prædikanter 
og  813  Medlemmer,  faste  og  paa  Prøve,  en  Nedgang  af  19. 
Alle  Prædikanterne  ere  i  Finland,  undtagen  den  ene,  der  er  i 
St.  Petersborg. 

« Missionen  i  Danmark  begyndte  i  1857.  Nu  er  der  11  rej- 
sende indfødte  Prædikanter  og  3101  Medlemmer,  faste  og  paa 
Prøve,  en  Tilvækst  af  146. 

I  1897  var  der  en  Tilvækst  af  691  Medlemmer  i  de  skandi- 
naviske Metodist-Missioner.*  — 

Bladet  «The  Lutheran*,  som  meddeler  dette,  ledsager  disse 
Meddelelser  med  en  Række  Komn^^ntarer  af  ret  bitter  Art  ved 
Tanken  om  denne  « Mission  af  indfødte*,  der  minder  saa  stærkt 
om,  hvad  man  ellers  plejer  at  høre  fra  hedenske  Lande  og 
vilde  Folk. 

Maaske  de  dog  uden  Kommentarer  tale  godt  nok  for  sig  selv. 

N.  Dalhoff, 

Johs.  Viggo  Hansen:  Guds  Rige. 

Kortfattet  Fremstilling  for  Skole  og  Hjem. 


Forf.  af  en  kristelig  Lærebog  kan  gaa  en  af  to  Veje:  enten 
saa  kort  som  mulig  fremstille  den  kristelige  Læres  Hovedstykker 
og  ledsage  Udviklingen  med  de  dertil  hørende  Steder  fra  Skriften ; 
eller  man  kan  til  den  kortfattede  Lærefremstilling  og  Skriftstederne 
føje  Forklaringer,  Forbehold,  Afvisning  af  falske  Anskuelser,  histo- 
riske o.  a.  Oplysninger,  hvad  atter  maa  medføre,  at  Arbejdet  faar 
et  mere  systematisk  Præg,  med  Krav  paa  en  vis  Afrundethed  og 
Afsluttethed.  For  mit  Vedkommende  vilde  jeg  absolut  foretrække 
den  første  Form;  men  vælger  man  den  anden,  maa  man  i  hvert 
Fald  ikke  som  Pastor  Hansen  gaa  i  den  Illusion,  at  en  saadan 
Bog  «kan  gives  Børnene  selv,  navnlig  de  mindre»,  i  Hænde; 
den  kan  selvfølgelig  kun  bruges  af  større  Børn  —  f.  Eks.  i  den 
lærde  Skoles  tredje  og  fjerde  Klasse.  Næppe  derimod  ved  Kon- 
firmationsundervisningen  paa  Landet,  hvor  selv  Balslevs  forholds- 
vis faa  Anmærkninger  kun  altfor  ofte  læres  udenad  som  det 
andet,  og  det  er  kun  ved  at  gaa  bort  fra  Bogens  Ord,  at 
det  er  muligt  at  fea  Børnene  til  at  tænke  over,  hvad  Anmærk- 
ningen skal  forklare. 

Men  hvorledes  man  nu  end  ser  paa  den  Sag,  en  Ting  er 
vis,  at  der  hører  stor  kristelig  Enfold  forenet  med  en  lykkelig 
sproglig  Ævne  til  i  videre  Omfang  at  skrive  Forklaringer,  An- 
mærkninger  etc.  til  den  kristelige  Lære  saaledes,  at  Børn  kan 
læse  og  lære  dem  med  noget  Udbytte.  Det  synes  mig  ikke,  at 
Pastor  H.  i  særlig  Grad  lægger  disse  Egenskaber  for  Dagen. 
Man  tænke  sig  f.  Eks.  en  opvakt  trettenaarig  Dreng  læse  føl- 
gende for  næste  Dag  at  kunne  gengive  det:  «Ved  en  kristelig 
Opdragelse  og  Undervisning  skal  Daabens  Plante  holdes  fri  for 
Ukrudt;  men  mange  Forældre  kunne  ved  Ligegyldighed,  ja  end 
mere  ved  ligefrem  udtalt  Fornægtelse  af  Frelseren,  hindre  Børnenes 
Forbliven  i  Daabsnaaden»  (S.  9),  eller:  «Den  hellige  Skrift  kaldes 
gudbeaandet  eller  gudindaandet,  fordi  de  hellige  Mænd,  ikke  blot 
naar  de  talte,  men  ogsaa  naar  de  skrev,  løftedes  op  af  Aanden, 
saa  de  fik  den  videste  Udsigt  ind  i  Guds  Rige  og  derved  blev 
paalidelige  Vejledere  for  os  til  Frelse »  (S.  10).  Nej,  lad  Børnene 
læse  og  lære   saa  lidt  Forklaring  som  mulig,    lære  Skrift- 

steder  (og  tilsvarende  Salmevers)  udenad,  og  lad  dem  saa  selv 
forklare  det  læste,  eller  forklar  det  for  dem,  om  det  er  nødven- 
digt. Denne  Praksis  har  Anm.  øvet,  formentlig  med  Held  og  i 
adskillige  Aar;  men  da  bliver  en  Bog  som  Pastor  Hansens  med 
de  mange  Anmærkninger  kun  til  Besvær.  Skulde  andre  finde 
den  brugbar,  skal  det  kun  glæde  mig  for  Forf. 

K, 


Bekendtgørelser. 


Fra  Kassereren.  Siden  Kredsformændene  ere  valgte  (en 
for  hvert  Amt)  bedes  alle  Indmældelser  ligesom  alle  Indbetalinger 
af  Kontingentet  overensstemmende  med  Lovene  sendte  til  ved- 
kommende Kredsformand  og  ikke  til  Kassereren.  Kassererens 
Adresse  er  fra  i .  Maj :  Pastor  E.  With,  Istedgade  i  A,  i .  Sal.  V. 


Den  danske  Præsteforening. 

Til  Kredsformand   i  Odense  Amt   er   valgt:    Sognepræst 
Beyer  i  Assens. 

København,  22.  April  1898. 

Julius  Friis  Hansen, 

p.  t.  Formand. 


Den  danske  Præsteforening  afholder  Møde  i  Aarhus 

1.  Juni  Kl.   1—3, 

2.  Juni  Kl.   1V2— 3V2. 

Til  det  første  af  disse  Møder,  paa  hvilket  Foreningens  Op- 
gaver i  sin  Almindelighed  ville  blive  drøftede,  indbydes  alle 
Præster  i  den  danske  Folkekirke.  Paa  det  andet,  hvortil  kun 
Foreningens  Medlemmer  have  Adgang,  vil  blive  fremlagt  et  Par 
vigtige  praktiske  Spørgsmaal. 

Møderne  afholdes  i  Højskoleforeningens  Sal. 

København,  22.  April  1898. 

Julius  Friis  Hansen, 

p.  t.  Formand. 

Kredsformændene  bedes  inden  den  20de  i  hver  Maaned  med- 
dele Redaktøren,  Pastor  A.  Schack,  hvilke  nye  Medlemmer,  der 
maatte  være  indmeldte  til  dem  i  Løbet  af  sidste  Maaned,  at  de 
kunne  faa  Bladet  rettidig  tilsendt. 


Indtnældelse   i    den  danske  Præsteforening  sker  til  Kreds- 
formanden. 


Luthersk  Kirketidende, 

der  udkommer  i  Kristiania  hver  Lørdag  og  redigeres  af  Præsterne 
J.  G.  Blom,  Andreas  Hansen  og  Gustav  Jensen,  bringer  Artikler 
om  Tidens  kirkelige  Spørgsmaal,  behandler  ofte  saadanne  Sager, 
som  vi  have  fælles  med  den  norske  Kirke,  og  giver  kirkelige 
.Efterretninger.  Dette  Blad,  der  koster  5  Kr.  om  Aaret,  har 
Krav  paa  almindelig  Opmærksomhed  og  Paaskønnelse  hos  den 
danske  Præstestand.  Vi  ville  maaske  finde  det  lidt  tungt;  men 
det  er  grundigt  og  dygtigt.  — y. 


Rettelse. 


I  Nr.  6  indløb  der  to  meningsforstyrrende  Trykfejl,  nemlig  Side  164,  Linie 
II  f.  o.:  Manialgaarde  for  Mensalgaarde,  og  Side  166,  Linie  5:  Jørgensen  for 
Jonquiéres. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klarebodeme  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præstefor- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  9  Den  1.  Juni  1898 


Indhold:  Hans  W.  Koch:  Om  Oprindelsen  til  den  kristelig  sociale  Bevægelse  i 
England.  N.  B.  Hindhede:  En  Henvendelse,  H.  Ostenfeld:  Fore- 
løbigt Program  for  Præstekursus.  Ministerialtidendes  Meddelelser. 
F.  T.:    Fra  Udlandet.     Tilsendte  Bøger.     Bekendtgørelser. 


Om  Oprindelsen  til  den  kristelig  sociale 
Bevægelse  i  England. 


The  business  is  no  less  than  introducing  ot 
the  Christian  Religion  into  real  practice  in  the 
Social  Affairs  of  this  Nation. 

Carlyle:  Oliver  CromweH's  letters 
and  speeches.     II.  362. 

I  Dansk  Tidsskrift  har  jeg  for  nylig  udtalt  mig  saa  vidt- 
løftigt om  Halvfemsernes  kristelig  sociale  Bevægelse  indenfor  den 
engelske  Højkirke,  at  det  synes  fordringsfuldt  at  fremdrage  dette 
Emne  paa  ny,  og  saa  meget  mere  som  der  i  nedenstaaende  vil 
findes  adskilligt,  som  er  omtalt  eller  dog  berørt  i  den  tidligere 
Artikel.     Naar  jeg  dog  lader  denne  trykke,  er  det  for  stærkere 

at  betone  et  enkelt  Punkt,  som  for  dette  Tidsskrifts  Læsere  maa 
vække  særlig  Interesse,  saa  meget  mere,  som  der  er  Forhold  i 
Danmark,  der  kunde  føre  en  lignende  Udvikling  med  sig  som 
den  i  England.  Her  var  Gangen  saaledes:  i)  En  stærk  religiøs, 
udpræget  verdensfjendsk,  Vækkelse  —  giver  Stødet  til  at  2)  Kir- 
ken begynder  at  tage  sine  længe  forsømte  Forpligtelser  op  i  de 
store  Byer.  3)  Under  Forsøget  herpaa  støder  man  paa  den 
sociale  Elendighed,  og  i  Kampen  mod  den  mødes  man  med  Ar- 
bejderførerne i  Kravet  paa  sociale  Reformer. 

I  dette  kristelig  sociale  Arbejde  deltager  ganske  vist  nu 
alle  kirkelige  Retninger;  men  det  er  Højkirken,  der  bærer  det 
frem.  Denne  højkirkelige  Bevægelse  (se  Dsk.  Tidsskr. ;  April, 
Maj  1898)  var  som  ovenfor  sagt  i  sit  Væsen  rent  religiøs,  ud- 
præget dogmatisk  og  med  et  asketisk  Drag;  den  var  i  høj  Grad 
« bortvendt  fra  Verden »,  betonede  stærkt  Striden  med  denne  og 
var  nidkær  paa  Vagt  imod  al  verdslig  Indblanding  i  det  kriste- 
lige. Bevægelsens  bærende  Kraft  var  imidlertid  dens  Frem- 
hævelse af  Kirkebegrebet.  I  Modsætning  til  den  metodistiske 
(evangeliske)  Retning  hævdede  den,  at  Kirken  var  ikke  blot  en 
Samling  kristne,  men  en  Institution  —  den  store  Opdragelses- 
anstalt, givet  Folkene  gennem  hellig  Overlevering  fra  Fædrene; 
i  Modsætning  til  «den  fredelige  Verdslighed »  —  Bredkirken  — 
der  ogsaa  i  Teorien  holdt  fast  paa  Folkekirken,  indsaa  man,  at 
en  Folkekirke,  hvis  Medlemmers  Flertal  faktisk  stod  fremmed 
overfor  Kirken,  var  en  Parodi.,  Paa  Landet  kunde  det  endnu 
gaa;  dels  var  der  ingen  bevidst  Modstand  imod  Kirken,  dels 
var  Befolkningen  ikke  større  end,  at  en  nidkær  Præst  kunde 
naa  den.  Men  i  de  store  Byer,  hvor  Indbyggerantallet  var 
vokset  uhyre,  hvor  man  manglede  Kirker  og  Præster,  og  hvor 
fritænkerske  Ideer  udbredtes  —  der  syntes  Kampen  næsten 
haabløs.  Imidlertid  tog  man  fat  med  en  forunderlig  Energi. 
I  Løbet  af  otte  Aar  opførtes  der  i  London  45  Kirker*),  og  Be- 
vægelsen strakte  sig  over  hele  Landet.  Dertil  kom  saa  en 
Udvikling  af  det  kirkelige  Arbejde  —  om  man  vil  « Missions- 
arbejdet»  —  der  af  en  Mand,    som  har  været  og  endnu  er  med 


♦)  Alle  Retninger  indenfor  Kirken  tog  Del  i  dette  Arbejde;  men  ved  den 
højkirkelige  Bevægelse  fik  det  et  stærkt  Stød  fremad.  Se  Fløystrup:  Den  anglo- 
katolske  Bevægelse,  S.  123. 

at  fortsætte,  hvad  der  dengang  blev  begyndt,  er  skildret  saa- 
ledes:  «Høj-  og  Tør-heden*)  fra  Aarhundredets  Begyndelse  veg 
Pladsen  for  det  mest  anstrengte  Arbejde  af  Mænd  som  Hook, 
Wilberforce,  Lowder,  Bennett  og  Liddell.  Bevægelsen  forplan- 
tedes til  Lægfolket.  Understøttelsesarbejdet,  Husbesøg  og  lig- 
nende voksede  til  det  tidobbelte ».  Opgaven  var  rent  religiøs, 
og  som  overhovedet  den  engelske  Præst  er  udelukket  fra  Parla- 
mentet, saaledes  vare  de  herhen  hørende  Mænd  fuldstændig  frem- 
mede for  Politik,  og  de  fleste  af  dem  bleve  ved  at  være  det  til 
deres  Dødsdag,  for  saa  vidt  de  da  ikke  som  Biskopper  fik  Sæde 
i  Overhuset.  Men  idet  de  gik  ud  i  den  fattige  Befolkning, 
baarne  af  en  brændende  Nidkærhed,  i  Haabet  om  at  bringe 
disse  ulykkelige  Kirkens  Tro  og  Kirkens  Trøst,  da  kunde  de 
ikke  andet  end  faa  at  føle,  at  her  var  to  Fjender  at  bekæmpe, 
om  de  end  begge  kom  fra  samme  Sted.  Det  var  ikke  nok  her 
at  tale  mod  Synden  —  Forbrydelsen,  Lasten,  saaledes  som  den 
fandtes  hos  unge  som  hos  gamle  ude  i  Østlondon.  Ved  Siden 
af  stod  Fattigdommen,  Elendigheden  i  alle  dens  Skikkelser. 
De  usle  Boliger,  de  usunde  Kvarterer  med  stinkende  Kloaker, 
dyr  og  daarlig  Vandforsyning,  det  mangelfulde  Skolevæsen,  den 
ubegrænsede  Ret  til  at  holde  Beværtning  og  Varieté  —  alt  dette 
viste  sig  som  Hindringer  for  et  sundt  aandeligt  Liv.  Og  her 
laa  det  nær  ikke  blot  at  paakalde  Autoriteternes  Hjælp,  men 
ogsaa  i  Kristendommens  Navn  at  kræve  Hjælp  af  de  Rig- 
mænd, der  som  Grundejere  eller  Arbejdsgivere  vare  knyttede  til 
de  paagældende  Kvarterer.  At  en  saadan  Appel  i  mange  Tilfælde 
blev  alt  andet  end  vel  optaget,  viste  sig  nu  snart;  ikke  faa  vare 
villige  til  at  yde  Bidrag  i  veldædigt  Øjemed.  Men  saasnart 
Præsterne  stillede  Krav  til  Forretningsmænd,  om  at  de  som 
saadanne  skulde  tage  visse  moralske  Hensyn,  saa  afvistes  de 
med  den  Bemærkning,  at  Forretning  var  Forretning,  og  Præsterne 
skulde  blot  passe  deres  eget  og  ikke  blande  sig  i,  hvad  de  dog 
ikke  forstode  sig  paa.  Et  enkelt  Tilfælde  fra  denne  Tid  har 
faaet  en  særlig  Berømmelse.  Mr.  Bryan  King  var  en  meget 
nidkær  Sognepræst  ved  Kirken  St.  George  in  the  East;  hans 
to    Kapellaner   Mackonochie    og   Lowder    havde    med    Sorg   og 


♦)  «high  and  dry»  var  den  almindelige  Vittighed  om  Højkirken. 

,  Google 

Harme  set  de  forfærdelige  Følger  af  «the  sweating  system »,  der 
bestod,  i  at  Mellemmænd  —  særlig  i  Skrædderfaget  —  overtoge 
Leverancer  til  Grossererne.  Disse  Mellemmænd  trykkede  uden 
alle  Hensyn  Priserne  ned  til  det  mindst  mulige,  hvad  som  oftest 
betød  Sulteløn.  Da  nu  Dr.  King,  som  var  en  ivrig  Ritualist, 
indførte  forskellige  Forandringer  i  Gudstjenesten,  vakte  det  stærk 
Uvilje  hos  en  Del  af  hans  Menighed;  da  denne  Misfornøjelse 
viste  sig  ved  Demonstrationer  i  Kirken  under  Søndagsgudstjene- 
sterne, fik  den  en  uventet  men  meget  virksom  Assistance  fra 
Kvarterets  jødiske  « sweaters »  (Sveduddrivere),  der  paa  alle  Maader 
pustede  til  Ilden,  og  Enden  paa  Sagen  blev,  at  Dr.  King,  der 
virkelig  havde  overskredet  Kirkens  rituelle  Bestemmelser,  for- 
flyttedes. Arbejdet  derude  —  særlig  i  Dockerne  —  fortsattes 
imidlertid,  bl.  a.  af  Dawson;  og  det  er  ganske  mærkeligt  at  se, 
at  denne  ivrige  Højkirkemand  støttedes  af  F.  D.  Maurice*), 
Føreren  for  den  ældre  kristelig-sociale  Bevægelse,  hvem  Pusey 
havde  bekæmpet  saa  skarpt.  Allerede  dengang  blev  det  klart, 
at  « verdslige  Forholde,  der  syntes  Asketer  fjerntliggende,  dog 
maatte  komme  i  Betragtning,  om  man  vilde  søge  at  hæve  den 
ulykkelige  Befolkning  aandeligt.  Et  rent  og  sundt  Familieliv 
syntes  næsten  en  Umulighed  under  de  nuværende  For- 
hold. Arbejdstidens  Længde  gjorde  Sindene  sløve  overfor  alle 
aandelige  Indtryk  —  medens  Øllet  og  Brændevinen  var  den 
eneste  « Fornøjelse »,  der  var  tilgængehg  for  disse  Samfundets 
Udskud.  En  Kamp  mod  Fattigdommen  var  nødvendig;  man 
var  draget  ud  for  at  stride  mod  Synden;  men  den  viste  sig  at 
have  faaet  en  uventet  Forbundsfælle  i  Nøden.  Vilde  det  nu  sige, 
at  Striden  med  de  aandelige  Vaaben  var  forfejlet?  Skulde  man 
ophøre  med  at  bringe  « Livets  Brød»  til  den,  som  ikke  havde 
«dagligt  Brød«?  Med  andre  Ord:  skulde  man  standse  ved  Fat- 
tigdommen, som  den  sidste  Aarsag,  hvad  den  visselig  mange 
Gange  syntes  at  være,  saa  længe  man  blev  staaende  ved  dem, 
der  var  fødte  og  opdragne  i  den.  Svaret  er  i  Virkeligheden 
givet  ved,  hvad  ovenfor  er  sagt  om  Lowders  og  Mackonchies 
Virksomhed.  Ved  Siden  af  hine  aandeligt  og  materielt  forkomne 
Brødre,  levede  der  Mennesker  i  stor  Velstand,  ja  i  overdaadig 
Rigdom.      Alene    Modsætningen    var   utaalelig,    mest   naar   man 


*)  Fløystrup:  Archib.  Tait,  S.  30. 

,  tænkte  paa,  at  man  boede  i   « kristent  Land »,  at  mange  af  disse 

Mænd,    som    med    saa   koldt  Blod    saa   sin  Broder  lide  Mangel, 

,  vare  Kirkens  bedste  Støtter.    Men  end  grellere  blev  Modsætnin- 

gen derved,  at  Forholdet  imellem  de  to  Parter  alt  for  tydelig 
viste  sig  at  være  ikke  blot  et  Ligegyldighedens,  men  meget 
mere  et  Forhold  som  Aarsag  til  Virkning.  Den  fattiges  Sved, 
blev  den  riges  Rigdom;  den  riges  Griskhed,  blev  den  fattiges 
Elendighed.  Og  Praksis  var  forfærdelig,  men  Teorien  havde 
fulgt  Trop.  Naturvidenskabens  i  og  for  sig  neutrale  Lære  om 
Kampen  for  Tilværelsen,  hvor  de  svage  nedtraadtes,  indarbej- 
dedes i  et  nationaløkonomisk  System,  hvis  Tilbøjeligheder  altid 
havde  gaaet  i  den  Retning ;  og  kun  altfor  ofte  —  dog  vel  mindst 
af  de  virkelig  betydelige  Nationaløkonomer  —  vistes  alle  mo- 
ralske Hensyn  ud  af  den  økonomiske  Enklave.  —  Det  var  for 
hine  Mænd,  hvem  Londons  fattige  var  lagt  paa  Hjerte,  klart,  at 
her  havde  den  menneskelige  Egenkærlighed  taget  Styret  —  og 
man  var  saaledes  fra  Fattigdommen  naaet  tilbage  til  Udgangs- 
punktet: Synden;  den  var  det  altsaa  stadig,  som  var  den  store 
Fjende,  og  Midlet  var  det  gamle :  at  forkynde  Guds  levende  Ord, 
der  skulde  bringe  Kirkens  Trøst  til  de  faldne,  dens  Advarsel 
til  dem,  som  tragtede  efter  at  vorde  rige.  Det  var,  som  om  det 
var  kommet  end  klarere  frem,  at  Kirken  havde  intet  med  Politik 
eller  Socialøkonomi  at  gøre;  det  var  ikke  Præsternes  Sag  at 
fremkalde  Reformer,  hvis  Betydning  maaske  endda  overvurderedes 
af  mange.  Nej,  Synden  var  det,  man  skulde  kæmpe  imod,  kun 
ikke,  som  man  mange  Gange  havde  været  tilbøjelig  til,  blot  den 
fattiges,  men  ogsaa  den  riges,  den  Synd,  hvis  forfærdelige  Føl- 
ger man  saa  paa  saa  nært  Hold. 

Og  saa  tog  man  fat  med  kristelig  Alvor  og  engelsk  Energi; 
prædikede  og  prædikede  hensynsløst  mod  Udsugningssystemet, 
mod  Fabrikherrer,  der  berigedes  ved  deres  Menneskebrødres 
umenneskelig  lange  Arbejdstid,  tilbragt  i  usunde  Lokaler.  Man 
talte  mod  « Mammonsdyrkeren  med  Kærlighed  til  Kone  og  Børn», 
som  ikke  syntes  at  ane,  at  en  Statsborger,  ja  et  Medlem  af  den 
hellige  almindelige  Kirke  havde  videre  Hensyn  at  tage.  Bygge- 
svindel  og  Børsjobberi  —  alt  blev  taget  under  Behandling  og 
« stillet  i  Guds  Ords  Lys». 

Men  just  under  denne  Bestræbelse  kom  der  hos  Præsterne 
en  stedse  stærkere  Følelse  frem  af,   at  det  var  ikke  med  Urette, 

Tiaar  det  gamle  Svar  lød:  I  taler  om  Ting,  som  I  ikke  forstaar 
jer  paa.  Jeres  Principper  kan  lyde  meget  godt  paa  en  Prædikestol, 
men  de  har  intet  med  Livets  Virkelighed  at  gøre.  I  ved  intet 
om,  hvilke  Kampe  en  Arbejdsgiver  har  at  føre  med  uden-  og 
indenlandsk  Konkurrence;  I  taler  om  økonomiske  Love,  som  om 
det  var  noget,  den  enkelte  kan  sætte  sig  ud  over;  I  ved  ikke, 
at  ethvert  Samfunds  Ordning  stiller  sine  Krav,  overfor  hvilke 
en  Moral  som  Bjærgprædikenens  er  og  bliver  en  Uhyrelighed, 
som  intet  praktisk  Menneske  kan  have  med  at  gøre!  —  Ogsaa 
vai*  der  dem  blandt  de  nidkære,  der  stadig  ventede  Hjælpen  fra 
Godgørenheden  i  Ordets  gamle  Forstand;  men  her  stødte  man 
paa  Arbejdernes  lige  saa  afgjorte  og  uafviselige  Indvendinger: 
det  var  ikke  Barmhjertighed,  man  bad  om,  det  var  Ret  —  Ret 
til  at  leve  et  menneskeværdigt  Liv,  Ret  til  at  udvikle  sine  Ev- 
ner, Ret  til  at  faa  sin  Part  af  de  højere  og  renere  Nydelser,  som 
den  velstaaende  Klasse  hidtil  havde  haft  for  sig  selv.  Det  var 
ikke  den  Skilling,  man  giver  Tiggeren  for  at  blive  af  med  ham,, 
det  var  ikke  dette  man  vilde,  og  var  det  kun  det.  Præsterne 
vilde  hjælpe  dem  til,  då  ønskede  man  ikke  deres  Bistand. 

Det  var  da  tydeligt,  at  her  var  kommen  Brøk  i  Regnskabet. 
To  Ting  var  man  klar  over,  og  deri  kunde  intet  rokkes:  at 
Tilstanden  var  utaalelig,  og  at  Hjælpen  derimod  kun  var  at 
finde  i  Broderkærlighedens  glade  Budskab,  §aaledes  som  det  er 
forkyndt  af  Jesus  Kristus,  Fredsfyrsten,  der  kom  for  at  stifte  sit 
Rige  her  paa  Jorden.  Just  fordi  Menneskene  i  Egenkærlighed 
og  Selvforgudelse  var  falden  hen  i  Mammonsdyrkelse,  derfor  var 
det  gaaet,  som  det  var.  Men  nu  da  der  —  ved  Oxforderbe væ- 
geisen —  var  gaaet  en  stor  kristelig  Vækkelse  hen  over  Folket,, 
nu  maatte  der  komme  en  Ændring.  Men  dertil  krævedes  — 
dette  begyndte  man  mere  og  mere  at  se  —  ikke  blot  Kærlighed 
til  de  svage,  ikke  blot  Had  til  Synden  hos  høje  og  lave,  men 
ogsaa  Visdom  og  Forstand,  ja  Kundskab.  —  Vi  saa,  hvoriedes 
der  imellem  Synden  hos  de  fattige  og  Brøden  hos  de  rige  var 
kommet  et  Led  ind:  Fattigdommen  og  Rigdommen.  Og  disse 
rent  verdslige  Begreber,  dem  var  det,  der  bragte  Brøken  ind  i 
Regnestykket;  og  nu  stod  man  stille  uden  at  vide  sine  levende 
Raad.  Klostret  i  de  gamle  Tider  havde  for  mange  været  ea 
lykkelig  Opdragelsesanstalt,  en  Hjælp  til  at  blive  stille  for  Herren, 
at   vende    sit  Sind    fra   Verdens   Daarlighed;    men   hvor  Munkea 

blev  i  sin  Celle,  der  blev  han  i  bedste  Fald  en  Gren,  som 
ingen  Frugt  gav;  skulde  denne  komme,  da  maatte  han  drage  ud 
«med  Korset  og  Ploven »  i  den  Verden,  han  havde  forladt.  Den 
eksklusive  Aandelighed  kan  være  velsignet  til  en  Tid,  saa  vel 
for  den  enkelte  som  for  en  Retning,  ja  den  kan  være  en  Nød- 
vendighed, som  de  ikke  ville  forstaa,  der  leve  «i  Verden »  og 
have  nok  i  den;  men  fortsættes  Isolationen,  da  tabes  Fodfæstet 
paa  Jorden,  og  der  er  det  jo  dog,  at  vi  ere  satte,  og  der  skal  vor 
Gerning  gøres.  De  kristelige  Principper,  som  man  just  den- 
gang —  i  Bortvendthed  fra  Verdens  Handler  —  havde  draget 
frem  paany  med  saa  stor  Kraft,  det  Kærlighedens  Ideal,  man 
havde  for  Øje,  og  som  kun  var  givet  ved  Jesus  Kristus,  dette 
var  visselig  den  nødvendige  Forudsætning  for,  at  en  bedre  Tin- 
genes Orden  skulde  fremgaa.  Men  skulde  man  kunne  føre  de 
kristelige  Krav  frem,  saaledes  at  de  kunde  faa  nogen  Magt  over 
dem,  som  man  vilde  virke  paa,  da  maatte  man  kende  noget  til 
Livets  konkrete  Forhold,  ikke  blot  fægte  med  abstrakte  Prin- 
cipper overfor  tænkte  Tilstande. 

Problemet  var  da  dette:  Man  stod  overfor  kristeligt  set 
ulidelige  F'orhold;  man  havde  de  kristelige  Krav  om  Kærlighed 
og  Broderskab.  Men  indenfor  visse  Omraader  erklæredes 
disse  Krav  for  fuldstændig  betydningsløse,  idet  Politik 
og  Forretningsliv  erklæredes  at  have  deres  egne  Love, 
overfor  hvilke  Kristi  Ord  lige  saa  lidt  kunde  anvendes, 
som  man  i  Juraen  kan  bruge  Ordet  om  at  vende  den 
anden  Kind  til.  Man  var  kristen  om  Søndagen  og  i 
Menighedsmøder,  men  de  6  Dage  i  Ugen  var  man  «For- 
retningsmand».  Man  havde  en  aaben  Haand,  naar  det  gjaldt 
Bidrag  til  Kirker,  Mission  eller  Hospitaler;  men  man  veg  ikke 
tilbage  for  noget  Middel,  naar  det  gjaldt  om  at  presse  Lønnen 
ned  eller  at  bekæmpe  den  Organisation,  der  tilstræbte  af  skaffe 
Arbejderen  en  mindre  værgeløs  Stilling.  At  dette  var  en  uhold- 
bar Dualisme,  var  klart;  den  verdsliges  Stilling  er  forstaaelig: 
det  gælder  om  at  arrangere  sig  her  i  Verden.  For  den  kristne 
kan  deri  Virkeligheden  ikke  være  Tvivl  om,  at  alle  Ting  skulle 
ses  i  Evangeliets  Lys;  men  det  store  Spørgsmaal  bliver:  i  hvor 
høj  en  Grad  er  det  muligt  under  vore  nuværende  For- 
hold at  nærme  sig  til  det  kristelige  Samfundsideal? 
Hvorledes  vil  Kærlighedsbuddet   fremtræde,    naar    det    anvendes 

paa  de  nuværende  Forhold.  Slaveriets  Historie  viser  bedst,  hvad 
der  menes:  en  øjeblikkelig  Frigivelse  af  Oldtidens  Slaver  vilde 
været  en  socialt  afsindig  Tanke;  saaledes  ogsaa  en  Ligedeling, 
som  Sværmere  have  tænkt  sig.  Nej  Kristi  forløsende  Kraft 
tager  Samfundet  just,  hvor  det  er;  Misforhold,  der  ere  en  Følge 
af  en  lang  Udvikling,  kunne  ikke  rettes  i  en  Haandevending. 
Kristus  er  Løsnmgen,  men  et  vanskeligt  Problem  bliver  derfor 
ikke  let:  Her  kræves  Omsigt,  Studium,  Taalmodighed.  Forløs- 
ningen maa  som  enhver  Udvikling,  der  gaar  ind  i  Historien, 
ske  gradvis;  men  «hvor  gradvis,  hvor  langsomt?  Kan  Farten 
fremskyndes  ved  lidt  Mod?  Staa  vi  ikke  langt  tilbage  for,  hvad 
der  havde  været  muligt  atopnaa?»  « Disse  Spørgsmaab,  tilføjes 
der  i  et  Flyveblad  om  denne  Sag,  « kunne  ikke  bevares  ved  blotte 
Følelsesudbrud  om,  at  Kristus  er  alt  i  alle,  men  kun  af  dem, 
som  alvorligt  have  taget  den  Opgave  op  at  undersøge,  hvad 
denne  hellige  Sandhed  i  Virkeligheden  betyder  —  som  have  over- 
ført den  paa  de  konkrete  Forhold,  og  som  have  søgt  at  klare  sig, 
hvad  der  maa  blive  det  første,  det  andet  og  det  tredje  Skridt, 
der  nu  tages,  hvis  hint  Kristi  herlige  Rige  nogensinde  skal  fcia 
Virkelighed. » 

Men  indvendtes  der:  Guds  Rige  er  ikke  af  denne  Verden; 
«det  er  et  sædeligt  Rige,  i  Menneskers  Hjerte.  Det  hersker 
ved  Principper,  ikke  ved  Parlamenter » ;  eller:  « Kristendommens 
Fremgangsmaade  er  kun  Appel  til  den  enkelte ;  Individernes  Om- 
vendelse er  Vejen  til  Samfundets  Kristianisering*.  Men  skulde 
ikke  en  Appel  til  Samfundsbevidstheden  ogsaa  have  sin  Beret- 
tigelse; var  det  ikke  en  saadan  Appel,  der  fremkaldte  eller  dog 
fremskyndede  Slaveriets  Ophævelse?  « Ingen  har»,  siger  en 
kristelig  social  Forfatter,  « troet  fastere  paa  Betydningen  af  den 
enkeltes  Omvendelse  end  Lord  Shaftesbury;  og  dog  ledede  han 
en  af  de  største  sociale  Reformbevægelser  i  dette  Aarhundrede, 
simpelthen  ved  at  appellere  til  Folkebevidsthedens.  «Uden 
Tvivl »,  tilføjes  der  saa  skarpt,  « vi  Ide  han  hellere  end  nogen  have 
omvendt  alle  Nordenglands  Fabrikanter  og  Mineejere,  saa  at  de 
af  egen  fri  Vilje  havde  sat  deres  Slaver  i  Frihed  og  ophørt  at 
behandle  Kvinder  og  Børn  som  Dyr;  men  da  han  vidste,  at 
dette  vilde  tage  meget  lang  Tid,  benyttede  han  sig  af  den 
kristelig  set  fuldstændig  tilladelige  Metode:  Han  appellerede  til 
den  offentlige  Mening,  og  det  lykkedes  ham  at  gennemføre  sine 

Retorm  er.  Mærk  jer,  Kirkens  Mænd  var  imod  ham  den  Gang; 
nu  se  alle,  at  han  havde  Ret.  De  vare  imod  Maurice  og 
Kingsley.  De  fleste  indrømme,  at  ogsaa  de  havde  Ret.  Var 
det  ikke  muligt,  at  Uviljen  overfor  Nutidens  kristelig  sociale  Be- 
vægelse vil  vise  sig  at  være  lige  saa  forfejlet  ?»*) 

Men  malede  man  ikke  med  for  sorte  Farver?  Var  det  ikke 
i  Virkeligheden  de  fattiges  egen  Skyld,  naar  de  ikke  tjente  til- 
strækkeligt. Saadanne  Forhold,  som  paa  Lord  Shaftesburys  Tid, 
eksisterede  jo  dog  ikke  mere!  Ja,  saaledes  talte  de  velnærede 
Fruer,  der  kom  sammen  og  syede  Klæder  til  Missionsbørnene; 
saaledes  talte  den  dygtige  og  haardt  arbejdende  city-Mand 
om  Aftenen  i  sin  Klub  —  ja,  saaledes  talte  ikke  sjælden 
Præsterne  i  Menighedens  Forsamling**).  Men  de,  som  levede 
derude,  og  de,  som  endnu  arbejde  derude  i  de  fattiges  Stad,  de  ere 
fulde  af  Beundring  for  de  Mennesker,  der  her  kæmpe  for  dagligt 
Brød.  « Først  her»  —  Gang  efter  Gang  hørte  jeg  det  samme  — 
« først  her  have  vi  lært  at  forstaa,  hvad  Selvopofrelse,  Lidelse 
uden  Klage,  Hjælpsomhed,  ægteskabelig  Troskab  kan  være*. 
Intet  Under,  at  Adderley  et  Sted  siger:  «jeg  maa  næsten  smile, 
naar  jeg  tænker  paa  den  fine  Frøken  og  den  forvendte  Student, 
der  vil  sende  en  Mission  ud  til  disse  taalmodige,  ydmyge,  selv- 
fornægtende Mennesker!     Burde  det  ikke  være  omvendt ?» 

Men  Arbejderne  blive  vildledede  af  Førerne,  der  blot  op- 
hidse dem  for  selv  at  leve  højt!  Denne  Anskuelse  beror  paa 
en  Uvidenhed  om,  hvad  en  Arbejderførers  Liv  er;  rastløs  Virk- 
somhed og  en  ringe  Løn  er  hans  faktiske  Vilkaar  i  England  i 
vore  Dage.  Disse  Arbejderførere  ere  tilmed  som  Regel  absolut 
uegennyttige  og  strængt  hæderlige  Mænd.  Det  er  sandt,  at 
mange  af  dem  ere  uvillige  overfor  Kirken;  men  man  glemmer 
kun  alt  for  ofte  Kirkens  uvillige  Stilling  overfor  disse  Mænd, 
den  Gang  da  de  begyndte  at  hævde  —  ogsaa  for  Samfundsfor- 
hold —  Gyldigheden  af  de  Principper,  som  Kirkens  Herre  havde 
udtalt.     Og  naar  man  taler  om  Socialisterne  som  en  Flok  moral- 


*)  J.  Adderley:  The  new  Christian  Socialism  and  the  Catholic  Movement. 
(Looking  Upward.    S.   113  fF.) 

**)  Ak,  Læser,  jeg  ved  at  du  allerede  adskillige  Gange  har  trøstet  dig  med, 
at  her  i  Landet  er  det  dog  noget  ganske  andet.  Er  her  i  hvert  Fald  ikke  nok 
til  at  kalde  dig  frem  til  Kamp  for  bedre  Tilstande? 

løse  Samfundsomstyrtere,  saa  viser  man  blot,  at  man  taler  om, 
hvad  man  ikke  forstaar  sig  paa.  Paa  Bunden  af  Arbejder- 
bevægelsen der  ligger  de  store  kristelige  sædelige  Grundtanker, 
som  Kirken  syntes  at  have  opgivet  at  realisere  i  denne  Verden, 
Have  de  —  Arbejderførerne  —  ikke  været  kristne,  og  det  have 
de  visselig  ikke  været,  saa  have  de  mange  Gange  været  som  den 
barmhjærtige  Samaritan,  der  fandt  ham,  hvem  Præsten  og  Le- 
viten  havde  gaaet  forbi.  Og  maa  det  end  indrømmes,  at  Sam- 
fundsreformatorerne  ofte  i  en  sørgelig  Grad  have  overset,  at 
Mennesket  lever  ikke  af  Brød  alene,  har  Bevægelsen  —  iøvrigt 
i  Samklang  med  de  velstaaendes  Filosofi  og  Praksis  —  været 
altfor  materialistisk,  saa  vilde  der  jo  just  have  været  en  Opgave 
at  løse  for  Kirken  og  Kirkens  Mænd.  Men  Faktum  er,  at  disse 
stode  uforstaaende  overfor,  hvad  der  skete ;  og  stødte  mange  bort, 
som  det  vel  havde  været  værd,  ogsaa  havde  været  muligt  at 
drage  til  sig.  Man  fordømte  uden  at  have  forsøgt  at  forstaa. 
I  Modsætning  dertil  er  der  nu  en  Række  Gejstlige  i  England, 
som  virkelig  nærme  sig  Spørgsmaalet  med  Sympati  og  Villighed 
til  at  lære.*)  En  af  disse,  E.  S.  Talbot,  Hon.  Canon  af  Ripon, 
der  ender  et  lille  Skrift  med  en  bestemt  Protest  mod,  at  man 
gør  Tilslutning  til  en  bestemt  økonomisk  Teori  til  Betingelse  for 
Indgangen  i  Himmeriges  Rige,  føjer  saa  dertil :  c  Men  jeg  har  ofte 
Følelsen  af,  at  noget  af  det  Riges  Aand  og  Principper  er  hos 
mig,  naar  jeg  læser,  hvad  de  skrive  og  sige.  Det  er  mit 
Haab,  at  der  maa  ske  en  Udjævning  mellem  det  nye  og  det 
gamle;  at  Kirken  maa  vækkes  og  anspores  ved  de  nye  Ideer; 
at  disse  maa  uddybes  og  aandeliggøres  ved,  hvad  Kirken  har 
at  yde».  — 

Det  var  aabenbart,  at  der  var  en  ny  Tingenes  Tilstand  i 
Anmarch,  forsaavidt  angik  Kirkens  Forhold  til  Arbejderne.  Dis- 
senters  ere  i  Almindelighed  radikale  Whigger,  og  ikke  faa  af  Ar- 
bejderførerne ere  udgaaede  af  deres  Kredse.  Men  indenfor  Kirken 
havde  det  i  mange  Aar  været  en  fastslaaet  Sætning,  at  en  Præst 


*)  For  Læsere,  der  interessere  sig  for  denne  Side  af  Spørgsmaalet,  henvises 
til  en  Række  Piecer:  Archdiakon  J.  M.  "Wilson:  The  ethical  basis  of  the  labour 
movement,  og:  The  religious  aspect  of  the  labour  movement  in  England.  — 
Adderley:  Is  there  a  social  gospel?  —  Talbot,  E.  S.:  The  religious  aspirations 
of  labour  o.  m.  a. 

t<skal  ikke  blande  sig  i  Politik »,  hvilket  i  Praksis  forklaredes  at 
betyde,  at  han  altid  stemte  Tory,  kun  tillod  Torierne  at  holde 
Møder  i  de  ham  undergivne  Skoler  osv.  Desto  større  blev  For- 
skrækkelsen, da  der  fra  Kirkens  Gejstlige  fremkom  Meninger, 
som  man  hidtil  kun  havde  troet  mulige  hos  ganske  gudløse  Per- 
soner. For  saa  vidt  de  ikke  ignoreredes,  bleve  de  uforbeholdent 
forkætrede,  ikke  mindst  i  den  højkirkelige  «The  Church  Times*, 
og  rundt  om  fra  lav  som  fra  høj  raabtes  der  Vagt  i  Gevær  mod 
disse  Mennesker,  som  ikke  blot  vilde  drage  Kirkens  Præster 
ind  i  Politikens  Malstrøm,  men  endog  kaste  sig  i  Armene  paa 
Demokratisme,  Socialisme,  ja  Revolution! 

Alt  dette  kunde  være  haardt  nok  for  hine  unge  Stridsmænd, 
der  haabede  at  bryde  nye  Baner.  Værre  var  det,  at  man  i  alt 
for  høj  Grad  savnede  Midler  og^Veje  til  at  komme  frem.  Den 
franske  Præst,  som  mener  paa  én  Gang  at  kunne  tjene  sit  Folk 
og  sin  Kirke,  lader  sig  simpelthen  vælge  ind  i  Deputeretkamret. 
For  den  tyske  «kristelig-sociale»  staar  den  samme  Vej  aaben; 
for  den  engelske  er  den  lukket,  ja  han  kan  end  ikke  blive  Med- 
lem af  The  County  Council.  Pressen  —  særlig  den  Del  af  den, 
der  havde  Udbredelse  i  de  kirkelige  Kredse,  som  man  ønskede 
at  tale  til  —  var  ikke  tilgængelig  for  de  Anskuelser,  man  her 
ønskede  at  føre  frem.  Og  dog  var  Fremtræden  for  Offentlig- 
heden en  Nødvendighed;  det  var  den  kirkelige  « public  opinion » 
man  vilde  paakalde;  men  hvorledes  skulde  det  ske? 

Man  kan  vel  —  efter  hvad  vi  have  oplevet  i  saa  Henseende 
—  rolig  sige,  at  havde  det  været  i  Tyskland,  saa  havde  man 
formuleret  et  eller  andet  politisk  Program,  der  i  Lighed  med 
Socialdemokratiets  skulde  løse  Knuderne  —  naar  blot  man  vilde 
følge  det.  Et  saadant  Program  vilde  imidlertid  være  blevet  saa 
Hgt  Socialdemokraternes,  at  kun  meget  faa,  som  ikke  delte  deres 
Anskuelser,  vilde  slutte  sig  til  det  —  og  saa  forskelligt  derfra, 
at  alle  de  egentlige  Socialdemokrater  vilde  vende  sig  fra  det 
med  Uvilje.  Tilmed  vilde  der  ikke  være  gaaet  et  halvt  Aar, 
inden  et  godt  Hoved  havde  udfundet  et  nyt  System,  der  var 
endnu  bedre  end  det  gamle  —  hvorfor  et  nyt  Parti  samledes  om 
det.  En  Englænder  bærer  sig  noget  anderledes  ad,  og  vore 
østlondonske  Præster  —  en  stor  Del  af  dem  tidHgere  Oxford- 
mænd, tilhørende  Landets  bedste  Slægter  —  vare  «Englishmen 
to  the  backbone ».     Dette  synes  de  mig  at  have  vist,    da  de  — 

medens  de  fortsatte  deres  byrdefulde  Arbejde  i  deres  Sogne  — 
dannede  The  Christian  Social  Union.  Denne  Forening  har  intet 
udarbejdet  System,  saa  lidt  som  noget  Partiprogram,  den  kræver 
Tilslutning  til.  Ethvert  Medlem  af  Kirken  kan  indtræde  i  For- 
eningen, saafremt  han  har  den  inderlige  Overbevisning  om,  at 
Kristi  Lov  (Mt.  7,  12)  har  Gyldighed  ogsaa  overfor  politiske 
og  økonomiske  Forhold.  At  vise  dette  i  sit  praktiske  Liv^ 
bliver  da  ethvert  Medlems  første  Pligt.  Men  dertil  kommer  en 
anden;  hvad  der  først  og  fremmest  tiltrænges,  er  Kundskab, 
dels  om  de  nærværende  Forhold  og  de  Opgaver,  som  disse 
stille;  dels  om,  hvorledes  den  kristelige  Lov  skal  og  kan  bringes 
til  Anvendelse  overfor  de  forskellige  Tilfælde  i  private  saa  vel 
som  i  offentlige  Forhold.  Det  tilføjes  i  Foreningens  Regulativ, 
at  Medlemmerne  forudsættes  at*bede  for  Sagens  Fremme,  særlig 
naar  man  mødes  ved  Nadverbordet. 

Det  blev  da  i  Virkeligheden  Foreningsmedlemmernes  første 
store  Opgave:  at  lære,  at  studere  Økonomi  —  den  liberale  som 
den  socialistiske  —  Sociologi  og  Statistik  og  saa  paa  dette 
teoretiske  Stof  suppleret  med  deres  Kendskab  til  de  praktiske 
Forhold  anvende  den  kristelige  Sædeligheds  Idéer.  Først  lærte 
man  selv,  dernæst  belærte  man  andre;  en  Række  af  Piecer  er 
—  siden  Foreningens  Stiftelse  i  1889  —  udgaaet  fra  den.  Et 
Kvartalskrift  med  videnskabelig  økonomisk  og  et  Maanedskrift 
med  mere  almindeligt  Stof  udgives  af  Foreningen;  i  Fasten 
holdes  der  rundt  om  i  Landet  Prædikener  om  sociale  Forhold 
sete  i  kristelig  Belysning.  I  Foreningens  to  største  Kredse,  i 
London  og  Oxford  —  nu  paa  over  1000  Medlemmer  hver  — 
gøres  tillige  forskellige  praktiske  Skridt,  saasom  Undersøgelser 
af  Arbejdstid  og  Løn  i  forskellige  Fag. 

Af  Foreningens  Medlemmer  er  over  Tredjedelen  Gejstlige, 
og  det  er  ogsaa  disse,  der  optræde  som  Foreningens  Ledere 
udadtil.  Af  stor  Betydning  er  her  bleven  den  Uddannelse,  som 
Præsten  i  den  engelske  Kirke  faar,  eller  —  om  man  vil:  ikke 
faar.  Naar  Gejstligheden  i  England  i  langt  højere  Grad  end 
hos  os  fremtræder  som  en  særlig  Stand,  da  er  det  i  Kraft  af 
den  Betydning,  som  der  tillægges  Ordinationen,  ikke  fordi  Præ- 
sterne have  faaet  en  særlig  Standsdannelse,  thi  en  saadan  gives 
egentlig  ikke.  En  stor  Del  af  Gejstligheden  har  ganske  vist 
taget  en  Universitetsgrad;  men  det  betyder,  at  man  i  tre  til  fire 

Aar  i  den  Tid,  hvor  man  ikke  spillede  Fodbold  eller  dyrkede 
Selskabelighed,  har  læst  Historie  og  Filosofi,  dier  Matematik  og 
Fysik,  samt  gamle  Sprog.  Og  en  saadan  cGrad*  behøves 
aldeles  ikke;  for  at  blive  ordineret  er  det  kun  nødvendigt  at 
erhverve  sig  Biskoppens  Indvilligelse  i  at  udføre  Handlingen, 
og  Praksis  er,  at  Biskoppen  ordinerer  enhver  Mand,  som  han 
maatte  anse  for  brugbar  i  Kirkens  Tjeneste,  uden  at  spørge  om 
teologiske  Kundskaber.  Følgen  er,  at  mange  Mennesker  paa  et 
senere  Standpunkt  i  deres  Liv  gaa  over  i  Præstestillingen,  efter 
forud  at  have  været  i  en  eller  anden  praktisk  Gærning.  Denne 
Ordning  kan  have  sine  store  Mangler;  der  klages  tit  over  Gejst- 
lighedens teologiske  Uvidenhed,  og  nian  holder  mere  og  mere 
paa,  at  de  skal  i  det  mindste  et  Aar  paa  et  teologisk  Seminarium. 
Men  sikkert  er  det  paa  den  anden  Side,  at  den  lette  Adgang  til 
Praestestillingen  har  tilført  Gejstligheden  en  Række  af  Mænd, 
som  —  tildels  efter  en  alvorlig  indre  Krise  —  foruden  den 
modne  Mands  Overbevisning  have  medbragt  et  Fond  af  Kendskab 
til  Livets  praktiske  Forhold  og  « Menneskene  som  de  ere»,  som 
Præsterne  ellers  have  saa  vanskeligt  ved  at  erhverve  sig.  Den 
Art  Folk  er  det,  som  ere  saa  uendelig  værdifulde  for  C.  S.  U. 
Det  blev  derfor  ogsaa  i  et  af  Foreningens  Møder  modtaget  med 
umaadeligt  Bifald,  da  Foredragsholderen  udtalte:  jeg  har  Gud 
være  lovet  været  Forretningsmand,  førend  jeg  blev  Præst,  og  jeg 
vilde  hellere  tage  syv  Aar  i  et  city-office  end  et  Aar  oni  igen 
paa  et  teologisk  Seminarium! 

Det  Foredrag,  som  denne  Rev.  Dolling  holdt  den  Dag, 
var  om  « kommunale  F'orpligtelser* ;  jeg  nævner  dette,  fordi  det 
er  et  nyt  Bevis  for  Englændernes  praktiske  Sans  —  og  det 
gælder  selv  de  radikaleste  —  at  man  har  nok  saa  megen  Inter- 
esse for  de  kommunale  Reformer,  som  for  de  politiske.  De 
Spørgsmaal,  som  i  Øjeblikket  beskæftige  den,  hvem  de  lavere 
Klassers  Fremgang  ligger  paa  Sinde,  ere  væsentlig  kommunale: 
Fattigvæsen,  Gas-  og  Vandvæsen,  billige  Transportmidler*),  bedre 
Skoler  o.  m.  a. 

«Ja,    men,»    vil    man   indvende,    «hvad   har   alt   dette   med 


•)  Gas,  Vand,  Sporvogne,  Jærnbane  osv.  er  endnu  næsten  overalt  i  private 
Hænder;  kun  enkelte  Steder  som  i  Glasgow  er  der  heri  i  de  senere  Aar  sket  en 
Forandring. 

Kristendom  at  gøre,  og  hvad  har  Kristendom  med  det  at  be- 
stille f»  «Ikke  meget !»  vil  en  Mængde  Mennesker  —  kristne 
og  ikke-kristne  —  sige,  og  særlig  almindeligt  vil  dette  Svar 
endnu  være  i  England  indenfor  selve  den  Retning  —  den  høj- 
kirkelige —  som  faktisk  har  baaret  den  Opfattelse  frem,  at  de 
to  Ting  har  en  hel  Del  med  hinanden  at  gøre.  At  skildre, 
hvorledes  trods  al  Modstand  det  moderne  C.  S.  U.  Standpunkt 
er  fremgaaet  af  det  gamle  «verdensflyende»,  har  været  For- 
maalet  for  disse  Linier.  Det  var  det  praktiske  Livs  for  oprigtige 
og  modtagelige  Sjæle  uafviselige  Tale,  der  bragte  Korrektiver 
ind  i  en  ensidig  Anskuelse,  uden  at  dog  derfor  den  midlertidige 
«Klostergang»  har  været  spildt.  Tværtimod,  det  var  den  Be- 
gejstring for  Guds  Rige,  som  de  der  havde  hentet,  der  nu  skulde 
til  at  bære  Frugt;  i  Ensomheden  havde  man  lært  at  forstaa,  og 
nu  vilde  man  vise  det  i  Gærning,  at  det  er  ikke  tom  Tale,  naar 
det  endnu  forkyndes,  at  Vor  Herres  Jesu  Kristi  Gud,  Herlig- 
hedens Fader,  vil  give  os  Visdoms  og  Aabenbarelses  Aand  i 
Erkendelse  af  ham,  saa  at  vi  oplyste  paa  vort  Hjærtes  Øjne 
maa  kende,  hvilket  Haab  der  ligger  i  hans  Kaldelse,  hvilken 
Rigdom  af  Herlighed  hans  hellige  have,  og  hvor  overvættes  stor 
hans  Kraft  er  overfor  os,  som  tro;  alt  efter  hans  Magts  Vældes 
Virkekraft,  som  han  har  udvist  i  Kristus,  idet  han  oprejste  ham 
fra  de  Døde  og  gav  ham  Sæde  ved  sin  højre  Haand  i  Himmerig, 
højt  over  Magt  og  Myndighed  og  Kraft  og  Herredom  og  hvert 
Navn,  som  nævnes,  ikke  alene  i  denne  Verden,  men  ogsaa  i 
den  tilkommende,  og  lagde  alt  under  hans  Fødder;  og  ham  gav 
han  som  Hoved  over  alle  Ting  til  Menigheden,  som  jo  er 
hans  Legeme,  hans  Fylde,  som  fylder  alt  i  alle. 

Hans  W.  Koch. 


En  Henvendelse. 


Jeg  har  lært  at  nøjes  med  der,  jeg  har. 
Filip.  4,  XI. 


Jeg  har  ikke  uden  Bedrøvelse  læst  forskellige  Artikler  i  dette 
Blad,    hvor  Præster  føre  Klage  over  de  trykkende  Kaar  for  vor 

Stand.  Utilfredshed  synes  at  være  en  rigtig  Omgangssyge  i  vor 
Tid.  De  fleste  klage,  og  enhver  Stand  mener  at  lide  Uskel, 
sammenlignet  med  andre.  Men  vi  Præster  burde  ikke  tage  Del 
i  denne  almindelige  Koncert. 

Det  er  blandt  andet  ogsaa  utaknemmeligt,  thi  der  er  ikke 
ret  mange,  som  vil  ynke  os.  En  forstandig  Bondemand  t.  Eks. 
vil  ofte  sige  eller  tænke  som  saa:  «vor  Præst  har  Indtægterne 
af  en  jævn  god  Gaard,  som  er  fri  for  Kirke-  og  Præstetiende. 
Dertil  har  han  en  fast  aarlig  Indtægt,  som  svarer  til  Renterne 
af  en  meget  betydelig  Kapital,  30,  50  ja  100  Tusinde  Kroner. 
Bliver  han  gammel  eller  uarbejdsdygtig  faar  han  dog  noget  at 
leve  af,  og  hans  Enke  vil  heller  ikke  være  brødløs.  Jeg  synes, 
han  sidder  godt  ved  det.» 

Saadan  vil  Ræsonnementet  se  ud  endog  hos  dem,  som  se 
venlig  til  vor  Gærning.  Enhver  Klage  fra  os  ville  de  finde  lidt 
ubillig,  og  de,  som  ville  os  ilde,  ville  deri  finde  et  ret  virksomt 
Angrebsvaaben. 

Der  er  uden  Tvivl  mange  Præstegaarde,  hvor  det  kniber 
haardt  at  holde  Balance,  og  ikke  faa  af  os  have  vistnok  flere 
vaagne  Nætter  over  økonomiske  Besværligheder  end  over  Pen 
og  Bog.  Men  jeg  agter  her  at  rette  et  Angreb  paa  Præste- 
konerne. 

Nogle  af  Eder,  I  gode  Præstekoner,  ere  slet  ikke  spar- 
sommelige. Maaske  vil  I  fortælle  sytten  Træk,  som  vidne  om, 
hvordan  I  forstaa  at  spare;  men  Bordene  med  de  mange  og 
kostbare  Retter  ved  Konventer  og  Møder  hos  Eder  ere  altfor 
talende  Kendsgærninger.  I  ere  som  oftest  Skyld  i,  at  Gælden 
vokser  i  Stedet  for  at  svinde.  Det  var  dog  virkelig  ikke  saa 
stor  en  Ulykke,  om  man  skulde  sige  om  Jer:  hendes  Bord  var 
endda  tarveligt.  Maaske  have  I  Kvinder  en  anden  Maalestok; 
men  jeg  vil  da  betro  Jer,  at  mange  Mænd  sætte  mere  Pris  paa 
enkle,  veltillavede  Retter  end  paa  de  mange  dyre,  sjældne  Ting. 

Jeg  har  ogsaa  en  Mistanke  om,  at  nogle  iblandt  Eder,  til 
største  Skade  for  Eders  Mænds  Gærning,  tænke  mere  paa  at 
komme  i  Selskaber  og  se  pæne  Gæster  hos  Eder  end  paa  at 
passe  eders  Hus,  sørge  godt  for  eders  Husfolk  og  for  de  fattige 
omkring  Eder.     Dette  paadrager  Eder  et  stort  Ansvar. 

Jeg  ved  endvidere  af  Præstekoner,  som  ere  utrættelige  i  at 
kræve  ind  nye  og  fine  Ting,  hvorved  deres  Mænds  Kasser  lettes 

forbavsende  hurtig,  mens  Præstegaarden  samtidig  ofte  omgives 
af  en  usynlig  Vold,  lidt  vanskelig  at  overstige  navnlig  for  den 
jævnere  Del  af  Sognefolkene. 

Efter  dette,  som  jeg  haaber,  ikke  ganske  resultatløse,  lille 
Felttog  ville  vi  vende  tilbage  til  os  selv,  mine  Embedsbrødre. 
Lad  os  gaa  meget  ud  i  vore  Menigheder  og  da  særlig  opsøge 
de  fattige.  Dér  kan  vi  lære  Penges  Værdi  at  kende,  dér  lære 
vi  at  vende  en  Tiøre  to  Gange,  og  det  er  en  ret  probat  Vej  til 
at  faa  god  Balance,  langt  mere  værd  end  højere  Løn,  som  vi 
temmelig  sikkert  heller  ikke  faa. 

Nej,  langt  snarere  maa  vi  vente,  at  den  Tid  vil  komme  og 
maaske  ikke  er  saa  meget  fjærn,  da  man  vil  tage  vore  Tiender 
og  Præstegaarde  fra  os.  Egentlig  kan  jeg  kun  glæde  mig  inderlig 
til  den  Tid.  Thi  det  vil  betyde,  at  en  vældig  Hindring  for  vort 
Arbejde  ryddes  bort.  Mange  Mennesker  staa  paa  Forhaand  saa 
ligegyldige  og  afvisende  overfor  os,  fordi  vi  ere  dem  ligesom 
paatvungne;  Kirke-  og  Præstetiende  etc.  ere  dem  trykkende 
Byrder.  Denne  Stemning  er  ikke  uforklarlig,  og  den  er  sejg  at 
overvinde.  Lad  os  ikke  øge  den  ved  utidige  Klager  og  For- 
dringer. Men  lad  os  forberede  os  paa  og  øve  os  til  at  kunne 
være  Ordets,  ja  Frelserens  Tjenere  ogsaa  under  ganske  smaa 
Kaar,  om  Tiderne  saa  maatte  føre  det  med  sig.  Disciplen  er 
ikke  over  sin  Mester,  og  om  vor  Mester  véd  vi,  at  Han  ikke 
forlangte  meget  for  sig  selv. 

N.  B.  Hindhede. 


Foreløbigt  Program 
for  Præstekursus  i  København. 


Kursuset  begynder  Tirsdag  d.  ii.  Oktober  Kl.  lo  og  fort- 
sættes til  Fredag  d.  21.  Kl.  i.  E>er  holdes  hver  Dag  Forelæs- 
ning Kl.  10 — I,  og  Kl.  5  samles  man  de  fleste  Dage  til  et 
Foredrag   med   en  følgende   Diskussion.     Følgende  Mænd  have 

tilsagt    deres  Medvirken,    men  Titlerne  paa  deres  Forelæsninger 
ere  her  endnu  affattede  i  stor  Almindelighed. 

Professor  Christiansen:  Kristendom  og  Naturvidenskab. 

—  Fr.  Nielsen:  Kirkehistorisk  Emne. 

—  Westergaard:  Nationaløkonomisk  Emne. 
Lic.  theol.  H.  Ussing:  Stat  og  Kirke. 

—       —     J-  P-  Bang:     Den  nyere  tyske  Theologi. 
Missionspræst  L.  P.  Larsen:     Om  Hedningemissionen. 
Bibliotheksassistent  H.  O.  Lange:     Religionshistorisk  Emne. 
Literat  F.  Linderberg:     Karl  Marx. 

Desuden  haabe  vi,  at  Professor  P.  Madsen,  med  hvem  endelig 
Aftale  ikke  er  bleven  gjort  paa  Grund  af  Professorens  Udenlands- 
rejse, vil  holde  nogle  Forelæsninger,  og  endelig  vil  muligvis 
Biskop  Rørdam  holde  en  eller  to  Forelæsninger. 

P.  B.  V. 

H,  Ostenfeld, 
Falkoneralle  13. 


„Ministerialtidendens  Meddelelser 

om  Embeder  —  ledige  Præstekald  —  kommer  regelmæssig  8  å  14 
Dage  for  sent  I  — 

Efter  Anmodning  fra  Redaktøren  af  « Aarhus  Stiftstidende » 
har  en  Sognepræst  i  Stiftet  fra  i.  April  d.  A.  meddelt  Bladet 
ugentlig  en  meget  kortfattet  Beretning  om  ledige  Præstekald. 
Dansk  Kirketidende  har  i  3  å  4  Aar  givet  ugentlige  Meddelelser 
om  ledige  Embeder,  og  disse  have  gennemgaaende  udmærket  sig 
ved  Nøjagtighed  og  hurtig  Fremkomst;  derimod  komme  Bladenes 
vidtløftigere  Opslag  ofte  for  sent,  hvorpaa  skal  anføres  et  Par 
Eksempler,  der  let  vil  kunne  forøges  i  snesevis.  Løsning  og 
Korning,  der  anmeldtes  i  «Aarh.  Stiftst.»  den  ^V*,  og  hvortil 
Fristen  udløb  ^^A,  stod  først  i  « Nationaltidenden  d.  ^V^.  Bor- 
bjerg, hvortil  Fristen  udløb  d.  ^Vi,  stod  først  i  « Nationaltidende » 
d.  29.  N.  Gjordinge,  Marie  Malene  og  Hagested  ere  derimod 
fremkomne  i  god  Tid  i  « Nationaltidenden.   I  « Ministerialtidende*, 

hvorfra  Bladene  formentes  at  have  den  Slags  Meddelelser,  stod 
først  i  Nr.  15,  modtaget  gennem  Posten  d.  7.  Maj,  Løsning, 
Marie  Malene  og  Hagested  —  altsaa  8  å  14  Dage  for  sent,  og 
de  ikke  faa,  der  give  3  Kr.  om  Aaret  for  at  faa  « Ministerial- 
tidende*, straks  den  udkommer,  kaste  ikke  blot  deres  Penge 
bort  men  faa  de  for  dem  vigtige  Meddelelser  længe  efter,  at 
Fristen  for  de  paagældende  Embeder  er  udløben.  Dette  bedes 
Medlemsbladet  paatale  med  Virkning  paa  rette  Sted. 

y.  Malta-Muller, 


Fra  Udlandet. 


England.  Paa  den  samtidig  med  Dronning  Victorias  Re- 
geringsjubilæum afholdte  Lambeth  Conference,  —  med  dette 
Navn  betegnes  som  bekendt  en  omtrent  hvert  tiende  Aar  afholdt 
Kongres  af  anglikanske  Biskopper  fra  hele  Verden  —  vedtoges 
det  at  opfordre  Ærkebiskopperne  af  Canterbury  og  York  samt 
Biskoppen  af  London  til  at  forhandle  personligt  eller  gennem 
Mellemmænd  med  Østens  Patriarker  og  «med  den  hellige  Synode* 
i  den  russiske  Kirke  for  om  muligt  at  opnaa  bedre  gensidig  For- 
staaelse  og  tilvejebringe  et  nøjere  Forhold  mellem  Østens  Kirke- 
samfund og  den  anglikanske  Kirke.  Som  en  Følge  heraf  blev 
Biskoppen  af  Salisbury  Dr.  Wordsworth  udsendt  af  de  engelske 
Ærkebiskopper  og  har  nu  haft  en  personlig  Forhandling  med 
Patriarkerne  af  Jerusalem  og  Alexandria  og  Ærkebiskoppen  af 
Cypern.  Han  forespurgte  fra  engelsk  Side,  hvorvidt  Østens 
Kirke  vilde  anerkende  Gyldigheden  af  den  anglikanske  Ordination 
og  af  de  af  den  engelske  Kirkes  Præster  foretagne  sakramentale 
Handlinger,  saa  at  Grækere,  der  opholdt  sig  paa  Steder,  hvor 
ingen  græske  Præster  fandtes,  frit  kunde  benytte  engelske  Præsters 
Hjælp,  ligesom  ogsaa  omvendt  Englændere  lade  sig  betjene  af 
græske  Præster.  Patriarkerne  udtalte  deres  Sympathi  med  denne 
Stræben  efter  større  Enhed,  men  kunde  dog  foreløbig  ikke  give 
noget  bestemt  Svar,  da  Sagen  krævede  nøjere  Overvejelse.    Der 

kunde  derfor  ikke  være  Tale  om,  at  de  høje  Kirkefyrster  sluttede 
Forhandlingerne  med  fælles  Altergang;  man  indskrænkede  sig 
til,  at  den  engelske  Biskop  knælede  og  bad  foran  Alteret  i 
Patriarkens  Kirke.  —  Forøvrigt  have  disse  Enhedsbestræbelser 
ikke  undgaaet  at  møde  Modstand  indenfor  den  engelske  Kirke 
selv.  «The  National  Protestant  Church  Union »  har  til  Ærke- 
biskopperne indgivet  en  Protest  mod  Lambeth  Konferencens  Be- 
slutning «paa  Grund  af  den  græske  Kirkes  mange  falske  Lære- 
sætninger og  falske  Praksis. »  De  erklære  det  for  « uforeneligt 
med  sund  Lære  og  den  sande  Kærlighed  lært  i  Kristi  Evan- 
gelium»  at  søge  at  oprette  en  ydre  Enhed  med  et  vildfarende 
Kirkesamfund. 

I  Oxford,  Arnestedet  for  saa  mange  religiøse  Bevægelser^ 
er  der  nylig  bleven  stiftet  en  ny  Munkeorden,  der  kalder  sig 
«den  kristne  Tros  Orden ».  Dens  Stifter  Vernon  Herford  har  i 
kort  Tid  været  Præst  ved  en  unitarisk  Kirke;  i  sin  Ungdom 
studerede  han  ved  Manchester  College,  det  unitariske  College  i 
Oxford,  men  hans  Studier  her  afbrødes  for  en  Tid  derved,  at 
han  traadte  over  til  den  anglikanske  Kirke.  Han  levede  nu  en 
Tid  sammen  med  unge  højkirkelige  Theologer  af  en  asketisk 
Retning,  og  selv  efter  at  han  var  vendt  tilbage  til  Unitarierne 
og  havde  genoptaget  Studierne  ved  Manchester  College,  vedbleve 
Munketilbøjelighederne  at  have  Magt  over  hans  Sind.  Hans 
længe  nærede  Plan  er  nu  realiseret;  et  lille  Munkekloster  med 
tilstødende  Kapel  er  bygget.  I  deres  Gudstjeneste  søge  de  at 
efterligne  Ritualet  i  Common  Prayer  Book,  saameget  som  det 
er  muligt  udfra  et  unitarisk  Standpunkt.  Et  saadant  Fænomen 
er  et  slaaende  Bevis  paa  den  Magt,  som  ritualistiske  og  asketiske 
Tilbøjeligheder  have  over  de  religiøse  Naturer  i  Nutiiiens  Eng- 
land. Det  er  tillige  værd  at  bemærke,  at  ogsaa  det  sociale 
Arbejde  hører  med  paa  den  nye  Munkeordens  Program.  Vernon 
Herford  hører  til  «the  Fabian  Society»,  som  dette  Blads  Læsere 
kende  gennem  Pastor  Kochs  Skildringer  deraf  i  et  af  de  første 
Numre. 

Frankrig.  I  Frankrig  bereder  man  sig  til  at  fejre  en  Fest 
i  Anledning  af  300  Aarsdagen  for  Udstedelsen  af  det  nantiske 
Edikt.  Det  vil  da  blive  første  Gang,  man  holder  Jubilæum  for 
dette  Edikt;  i  Aaret  1698  midt  under  Ludvig  den  tjortendes  For- 

følgelser  og  kort  efter  Ophævelsen  af  Ediktet  havde  Protestan- 
terne andet  at  tænke  paa,  og  i  1798  vare  Sindene  optagne  af 
den  franske  Revolution.  Opfordringen  til  nu  at  fejre  denne  Fest 
kommer  ikke  blot  fra  protetanstiske  Blade,  men  fra  det  halvt 
officielle  Organ  Le  Temps.  Her  finder  man  en  Opfordring  til 
alle  Franskmænd  om  at  tage  Del  i  en  saadan  Fest,  da  Udstedelsen 
af  det  nantiske  Edikt  ikke  blot  var  en  konfessionel  Begivenhed, 
men  en  Begivenhed  af  politisk  og  national  Betydning,  idet 
derved  for  første  Gang  i  nyere  Tid  den  borgerlige  Tolerances 
Princip  blev  anerkendt.  Det  er  imidlertid  et  Spørgsmåal,  om 
en  saadan  Opfordring  vil  vinde  Anklang;  som  bekendt  er  Prote- 
sternes Stilling  i  de  senere  Aar  bleven  noget  mere  usikker,  derved 
at  Regeringen  af  politiske  Grunde  mere  og  mere  søger  Støtte 
hos  det  klerikale  Parti. 

Tyskland.  I  de  senere  Aar  har  der  været  ført  mange  For- 
handlinger om  Indførelsen  af  en  «Schulbibel»,  d.  v.  s.  en  bibelsk 
Læsebog.  Talsmændene  for  denne  Tanke  har  især  henvist  til, 
at  der  i  Bibelen  findes  Fortællinger,  der  muligvis  kunde  indvirke 
skadeligt  paa  Børn.  Men  mange  og  vægtige  Indvendinger  har 
man  gjort  gældende  mod  en  saadan  Schulbibel;  man  har  for  det 
første  henvist  til,  at  den  obligatoriske  Afskaffelse  af  Biblen  i 
Skolerne  vilde  vække  Forargelse  i  mange  Kredse.  Man  har 
endvidere  gjort  opmærksom  paa,  at  man  derved  netop  vilde 
henlede  Ungdommens  Opmærksomhed  paa  de  udeladte  Steder, 
saa  at  Resultatet  vilde  blive  det  modsatte  af  det  tilsigtede. 
Endelig  kunde  Brugen  af  en  saadan  forkortet  Bibel  let  føre  til 
at  fortrænge  den  rigtige  Bibel  i*  mange  Kredse.  Trods  disse 
Indvendinger  synes  dog  Tanken  om  Indførelsen  af  en  Schulbibel 
at  vinde  stedse  flere  Tilhængere.  Saaledes  har  den  preussiske 
Generalsynode  i.  Dec.  1897  udtalt  sig  til  Gunst  derfor,  dog 
paa  den  Betingelse,  at  en  saadan  bibelsk  Læsebog  vel  paa  den 
ene  Side  holdt  sig  nøje  til  Bibelens  Sprog,  men  dog  paa  den 
anden  Side  bestemt  bevarede  Karakteren  af  en  Skolebog,  saa 
at  al  Forveksling  med  den  rigtige  Bibel  blev  umulig.  Hvad  der 
kunde  komme  til  at  bære  Præget  af  en  forkortet  Bibeludgave, 
blev  bestemt  misbilliget.  En  saadan  Læsebog  vil  selvfølgelig 
komme  til  at  indeholde  langt  mere,  end  der  kan  bruges  ved 
selve  Religionsundervisningen,   men  Meningen  er  heller  ikke,    at 

alt  deri  skulde  læses,  men  kun  at  alt  deri  skulde  være  af  den 
Beskaffenhed,  at  man  kan  lade  Børn  læse  det.  Der  foreligger 
allerede  flere  saadanne  bibelske  Læsebøger;  den  ene  af  dem  er 
allerede  udbredt  i  44,000  Eksemplarer.  Den  hele  Tankes  Be- 
rettigelse er  dog  i  høj  Grad  tvivlsom;  i  hvert  Fald  skulde  den 
nødig  begrundes  ud  fra  den  Fare,  der  formentlig  skulde  være 
forbunden  med  at  give  Børn  den  hele  Bibel  i  Hænderne. 

F.   T, 


Tilsendte  Bøger. 

Morten  Pontoppidan:  «En  dansk  Præst,  Studier  over  Peter 
Rørdam. »      124  S.     (Gyldendalske  Forlag.) 

Dette  er  —  som  i  Regelen  alt,  hvad  der  kommer  fra  M.  Pont- 
oppidans Haand  —  en  overordentlig  velskrevet  Bog,  der  giver  et 
ualmindelig  klart,  kønt  og  tiltalende  Billede  af  P.  Rørdams  ejen- 
dommelige Personlighed.  Dog  tror  jeg,  at  man  vilde  have  læst  den 
med  mere  ublandet  Fornøjelse,  dersom  Forf.  havde  udeladt  de  al- 
mindelige kirkelige  Betragtninger,  som  han  nu  og  da  finder  Anled- 
ning til  at  gøre.  Det  gør  saaledes  et  underligt  Indtryk  at  se,  at 
den  samme  Forfatter,  som  for  faa  Aar  siden  stod  endog  usædvanlig 
kritisk  overfor  Folkekirken,  nu  er  bleven  i  den  Grad  « folkekirkelig », 
at  han  ikke  kan  nævne  «den  levende  Menighed »  eller  « bevidste 
Kristne »  eller  «de  hellige*  uden  mellem  Gaaseøjne.  Naar  Rørdam 
lejlighedsvis  skriver,  at  han  arbejder  paa,  at  «Mern  Sogn  kan  blive 
et  gudfrygtigt,  oplyst  og  arbejdsomt  Sogn»  saa  synes  Forf.  heri  at 
finde  et  Udtryk  for  en  Sognepræsts  rette  Ideal.  Men  det  er  dog 
vist  kun  den  pædagogiske  Side  af  Præstegæmingen,  der  her  er 
lagt  Vægt  paa.  Som  kristen  Præst  vil  man  blive  nødt  til  at  sætte 
Idealet  højere  og  arbejde  paa  —  saa  godt  eller  daarligt  man  nu 
kan  —  at  der  i  Sognet  kan  komme  noget  af  en  « levende  Menig- 
hed« af  « bevidste  Kristne*,  af  « hellige  Mennesker*  eller,  hvad  Navn 
man  nu  vil  bruge.  Forsømmer  man  nemlig  dette,  vil  det  næppe 
blive  til  ret  meget  med  « Gudsfrygten*,  særlig  ikke  i  vore  Dage,  da 
de  religiøse  Modsætninger  ere  ganske  anderledes  skarpe  og  klare 
end  i  de  gode  gamle  Tider. 

V.  J.  Hoff:    «Forkyndelsen   i   vore  Dage,    en  Henvendelse 
til  Prædikanter  og  Tilhørere.*      59  S.     (Karl  Schønbergs  Forlag.) 
Skrevet  med  den  Varme,  Oprigtighed   og  ægte  Alvor,    som    er 

Pastor  Hoff  egen,  saa  at  selv  paa  de  Punkter,  hvor  man  maaske 
ikke  mener>  han  har  truffet  det  rette,  vil  man  ikke  undlade  at  over- 
veje hans  Ord.  A.  S. 

Henry  George:  Arbejdets  Kaar.  overs,   af  Jakob  E.  Lange. 

Den  berømte  Amerikaner,  som  døde  for  ikke  længe  siden  under 
en  Valgkampagne  i  New- York,  har  i  den  foreliggende  Bog  gjort 
kort  Rede  for  sin  Stilling  til  Arbejderspørgsmaalet.  Anledningen  til 
Bogen  var  Pavens  Encyklika  om  det  sociale  Spørgsmaal,  som  George 
besvarer  i  Form  af  et  aabent  Brev  til  Paven;  men  da  Konfessions- 
forskellen  her  er  væsenlig  uden  Betydning,  har  Oversætteren  ment, 
at  Bogen  ogsaa  i  dansk  Gengivelse  kunde  tjene  til  Oplysning  og 
Belæring.  Og  man  maa  være  ham  taknemlig  for  hans  Oversættelse; 
Bogen  danner  et  Led  i  Rækken  af  social  Læsning,  som  nu  dog 
synes  at  skulle  blive  mere  og  mere  almindelig;  og  der  trænges  til, 
at  man  faar  nogen  Besked  ud  over,  hvad  overfladiske  Bladartikler 
kan  give.  Vi  ere  herhjemme  blevne  saa  vante  til  at  faa  alle  Rørelser 
paa  det  sociale  Omraade  slaaede  sammen  under  Navn  af  Socialisme 
eller  Socialdemokrati;  hvad  enten  det  er  et  Fagforeningsanliggende, 
eller  det  er  en  politisk  eller  kommunal  Bevægelse,  altid  ses  det  paa 
med  partipolitiske  Briller  og  bedømmes  i  sports-politiske  Fraser,  saa 
det  gør  ligefrem  godt  at  læse  noget  af  en  Mand,  der  ser  med  egne 
Øjne  og  forstaar  at  udtrykke  sig,  og  begge  Dele  er  Tilfældet  med 
Henry  George.  Fremdeles  glæder  man  sig  over  at  læse  en  Mand, 
som  ser  radikalt  paa  Tingene,  men  dog  bæres  af  en  levende  Tro. 
De  social-økonomiske  Spørgsmaal  har  deres  Udspring  og  Rod  i  Livs- 
anskuelsen, Opfattelsen  af  Menneskets  sædelige  Værd,  og  der  vil  det 
altid  vise  sig,  at  den  etiske  Betragtning  ikke  kan  undvære  den 
religiøse,  men  det  vil  ogsaa  vise  sig,  at  Bevarelsen  af  Kristentroen 
vil  være  afhængig  af  dens  Gennemførelse  ogsaa  ud  i  de  periferiske 
Punkter.  Hvad  selve  Georges  Standpunkt  angaar,  da  er  dette  jo  i 
Korthed:  Jorden  for  Folket,  Samfundet,  thi  Jorden  er  den  af  Gud 
givne  Rigdomskilde,  som  ikke  maa  tages  til  Eje  af  Enkeltmand  uden 
en  passende  Afgift  til  Samfundet,  som  derved  ikke  vilde  behøve 
andre  Skatter.  Bogen  er  et  meget  veltalende  Indlæg  herfor  og 
sætter  mange  Tanker  i  Bevægelse;  man  kunde  ønske  en  Gang  en 
Bearbejdelse  af  denne  Georgeske  Tanke  med  særlig  danske  Forhold 
for  Øje.  Men  ogsaa  som  den  er,  anbefales  den  varmt  til  Læsning 
og  Eftertanke.  H,   Ostenfeld, 

S.  A.  Sørensen:  Retfærdiggørelsens  subjektive  Betin- 
gelser efter  den  lutherske  Kirkes  Bekendelsesskrifter. 
134  Sider. 

«Tror  du  ikke,  han  (o:  Luther,  om  han  levede  i  vor  Tid)  vilde 
sige:  Apostelen  Jakob  maa  drages  lidt  frem,  ikke  for  Gæmingeme 
mod  Troen,  nej,  nej,  det  var  dog  heller  ikke  Apostelens  Menings 
men  for  Troen,  for,  om  muligt,  at  bevirke,  at  Trangen  til  «Naaden» 

føles  dybt  i  sand  ydmyg  Inderlighed,  og  for,  om  muligt,  at  forhindre, 
at  «Naaden»,  at  Troen  og  Naaden  som  det  ene  frelsende  og  ene 
saliggørende  ikke  tages  ganske  forfængeligt,  bliver  et  Skalkeskjul  foi 
en  endog  raffineret  Verdslighed!*  Disse  Kierkegaards  Ord  kunde 
tjene  som  Motto  for  en  hel  Række  Bevægelser  indenfor  Nutidens 
Protestantisme,  Naar  Naumann  taler  om  at  gaa  tilbage  til  Kristus, 
saaledes  som  Luther  greb  tilbage  til  Paulus,  se  f.  Eks.  Was  heiszt 
christlich-social,  S. — ii  —  naar  man  i  England  (Keswichretningen) 
har  fundet,  at  en  tidligere  Tids  Kristendom  -alt  for  ofte  havde  frem- 
hævet Rom.  7.  18.  og  glemt  8.  13.  —  naar  den  anglikanske  Kirke 
er  vendt  tilbage  til  den  Stuartske  Tids  Teologi  — ..naar  man  endelig 
herhjemme  i  stadig  stigende  Grad  har  givet  Kristendommens  store 
Spørgsmaal  Formen:  elsker  du  (ikke:  tror  du  paa)  Jesus  —  da  er 
alt  dette  Vidnesbyrd  om  Retninger  i  Kristenlivet,  der,  uden  maaske 
bevidst  at  træde  i  Modsætning  til  det  reformatoriske,  dog  synes  at 
gaa  ud  over  det  eller  i  hvert  Fald  at  lægge  Betoningen  et  andet 
Sted. 

Her  i  Landet  har  denne  Bevægelse  endnu  ikke  afsat  nogen 
teologisk  Litteratur;  derimod  er  der  i  Norge  udkommet  en  vel- 
skreven  Bog  af  Pastor  Brochmann  («Lov  og  Naade»)  og  en  Række 
Skrifter  af  Krogh-Tonning  (stærkt  katholiserende),  som  har  søgt  at 
rekonstruere  Læren  om  Retfærdiggørelse  og  Helliggør else  saaledes, 
at  formentlige  Misvisninger  i  den  ældre  lutherske  Lære  rettedes. 
Begge  Skrifter  fremkaldte  et  livligt  Ordskifte,  og  navnlig  Brochmanns 
Bog  blev  stadig  forhandlet  i  Præstekonventer  og  paa  Møder.  Til 
hine  Skrifter  slutter  sig  ved  sin  Tendens  ovennævnte  Afhandling  af 
cand.  Sørensen,  dog  saaledes,  at  Opgaven  her  er  mere  begrænset, 
nemlig  til  dette:  at  vise,  at  der  i  den  lutherske  Kirkes  Bekendelses- 
skrifter findes  en  dobbelt  Række  Udtalelser,  hvoraf  den  første  — 
den  i  særlig  Forstand  «lutherske»  —  gaar  ud  fra  det  deterministisk 
paradokse  Standpunkt,  der  hævder,  «sola  fide»  paa  en  Maade,  som 
ingen  Plads  giver  for  de  gode  Gærninger;  hvorimod  den  anden 
Række  bestemt  hævder  de  gode  Gæmingers  Betydning,  ligesom  det 
ogsaa  her  hævdes,  at  den  reformatoriske  Lære  har  været  Kirkens 
Lære  til  alle  Tider,  medens  der  andet  Steds  siges,  at  det  (sola  flde) 
er  en  ny  Lære,  stik  imod,  hvad  Kirken  hidtil  har  lært.  Alt  dette 
maa  man  nu  selv  se  efter  i  de  mange  Citater,  hvormed  Forf.  bilægger 
sin  Anskuelse.  Han  tilføjer  da,  at  medens  i  Bekendelsesskrifterne 
den  yderliggaaende  Lære  er  den  herskende,  er  det  faktisk  bleven 
den  modsatte,  der  er  den  raadende  selv  hos  vore  Dages  ortodokse 
Dogmatikere,  hvorved  Modsætningen  til  den  gamle  Kirkes  Lære  i 
Virkeligheden  falder  bort  (se  f.  Eks.  S.   122). 

Bogen  henvender  sig,  som  man  vil  forstaa,  til  Teologer  af  Faget, 
hvem  det  ogsaa  maa  tilfalde  at  dømme  om,  hvorvidt  Forf.s  Citater 
af  Bekendelsesskrifterne  ere  valgte  med  det  rette  Blik  for  det  væsent- 
lige, ligesom  om,  hvorvidt  de  Slutninger,  han  gør  ud  fra  Forudsæt- 
ningerne, ere  berettigede.     Anm.  skal  endnu  kun  tilføje,  at  Forf.  selv 

afviser  den  meget  nærliggende  Indvending,  at  en  saadan  Paavisning 
af  to  Tankerækker  ikke  behøver  at  betyde  meget,  som  f.  Eks.  naar 
man  stiller  forskellige  Udtalelser  af  Paulus  eller  Paulus'  og  Jakobs 
Lære  op  mod  hinanden.  £n  Modsætning  faar  man  nemlig  kun  i 
det  Øjebhk.  man  gaar  ud  fra,  at  Paulus  ved  Tro  forstaar  det  samme 
som  den  yderliggaaende  lutherske  Opfattelse  (hvorfor  Luther  jo  ogsaa 
agtede  Jakobs  Brev  ringe;  se  S.  122,  Anm.),  hvad  Forf.  paa  det 
bestemteste  benægter. 

Endnu  kun  en  Bemærkning:  Var  det  rigtigt,  at  Forskellen 
mellem  Nutidens  Protestantister  og  den  katolske  Retfærdiggørelses- 
lære  er  betydningsløs,  hvori  ligger  det  da,  at  vi  Protestanter  endnu 
saa  bestemt  maa  tage  Afstand  fra  den  katolske  Læres  Konsekvenser, 
Aflad,  Helgendyrkelse  etc.  Her  er  maaske  et  frugtbart  Udgangs- 
punkt for  en  nærmere  Undersøgelse  og  Kritik. 

Christoffer  Bruun:  Om  Jesus  som  Menneske.     102  S. 

Ogsaa  denne  Bog  søger  at  bringe  nye  —  eller  vel  rettere 
gamle,  men  delvis  glemte  —  Synspunkter  frem.  Det  er  en  mere 
mandig,  mindre  klynkende  Kristendom,  Forf.  vil,  og  han  mener  ve) 
med  Rette,  at  dette  Maal  naas  bedst  ved  stærkere  end  hidtil  at 
fremhæve  Kristus  som  Menneske  og  dermed  som  Eksemplet.  For 
saa  vidt  falder  den  godt  i  Traad  med  Brochmanns  Synspunkter. 
Bogen  er  skreven  med  den  Varme  og  Friskhed,  som  er  denne  Forf. s 
Ejendommelighed.  Den  henvender  sig  til  alle  læsende  kristne  og  er 
paa  en  Gang  opbyggende  og  oplysende.  K. 


Luthersk  Kirketidende 

udkommer  hver  Lørdag,  redigeret  af  Præsterne  LG.  Blom,  Andreas 
Hansen  og  Gustav  Jensen. 

Bladet,  der  er  Landets  eneste  ugentlige  Kirketidende,  staar  aabent 
for  den  kirkelige  Diskussion,  bringer  Artikler  om  Tidens  kirkelige 
Spørgsmaal  hjemme  og  i  Udlandet,  giver  kirkelige  Efterretninger,. 
Boganmeldelser  og  udførlige  Oplysninger  om  ledige  Embeder.  Pris 
Kr.  2.50  for  Halvaaret. 

Bestillinger  bedes  indsendt  gennem  Postanstalterne. 

Lutherstiftelsens  Boghandel, 

Kristiania. 

Abonnement  paa  Bladet  —   (75  Øre  Kvartalet)   —  kan   tegnes   paa 

alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præstefor- 
ening sker  til  Kredsformanden. 

København.  —  Græbes  Bogtrykkeri. 

FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  10  Den  1.  Juli  1898 


Indhold:  Th.  Lyngbye:  Om  Menighedspleje.  Fr.  Torm:  Zionismen.  F.  Christiani: 
Om  Salmebogssagen.  Johs.  V.  Hansen:  I  Anledning  af  K.s  Anmæl- 
delse  af  cGuds  Rige*.     Love  for  den  danske  Præsteforening. 


Om  Menighedspleje. 


Der  kunde  ogsaa  tales  om  Sognepleje.  Det  gør  ingen  For- 
skel; Sagen  bliver  den  samme.  Menighedspleje  synes  mig  imid- 
lertid at  være  en  tydeligere  Benævnelse,  ligesom  dette  Ord  vist 
nok  nu  har  vundet  Hævd  ved  Brugen.  Menigheden  er  baade 
Subjekt  og  Objekt;  Sognet  er  kun  Objekt,  eftersom  den  « Pleje », 
hvorom  Talen  er,  afgjort  maa  udgaa  fra  Menigheden,  hvorimod 
ogsaa  den  ikke  kirkelige  Part  af  Sognets  Beboere  bliver  Gen- 
stand for  Plejen. 

Der  handles  her  altsaa  ikke  om  den  ved  ydre  Lovbud  fra 
Statens  Side  ordnede  Fattigpleje.  Heller  ikke  tænkes  her  paa 
den  gennem  Kirkebøsserne  («den  frie  Fattigkasse »)  ydede  Penge- 
hjælp, som  paa  flere  Steder  allerede  nu  er  og  utvivlsomt  i  større 
Udstrækning  vil  komme  i  Hænderne  paa  ukirkelige  Mennesker. 
Fra  begge  disse  Former  af  Understøttelse  adskiller  Menigheds- 
pleje sig,    dels  ved  at  være  fuldstændig  frivillig,    uden  offentligt 

Paabud  eller  Statsordning,  dels  ved  ogsaa  at  omfatte  Sjæleplejen. 
Det  sidst  nævnte  Hensyn  medfører  nødvendigt,  at  det  Arbejde, 
der  betegnes  ved  Menighedspleje,  kun  kan  udgaa  fra  Menigheden, 
eftersom  en  Sjælepleje,  der  ikke  udgik  fra  Evangeliets  Hjemsted, 
vilde  være  en  Absurditet  eller  endog  et  Afsnit  af  Fortabel- 
sens Vej 

Det  hører  med  til  Kristi  Menigheds  Opgave  at  afhjælpe 
den  Nød,  der  bestaar  i  Sult,  Kulde,  Sygdom  osv.,  saa  vidt  det 
lader  sig  gøre.  Det  er  forfærdeligt  at  se  de  mange  Hjem  blive 
ødelagte  af  Mandens  Drik  eller  Brutalitet.  Jesu  Menighed  vil 
mildne  og  frelse,  hvor  den  ævner  det.  Uvidenhed  og  Vankun- 
dighed har  faaet  Magten  over  mange  Menneskers  Syn  paa  Livet 
og  Kirken;  bevidst  Ondskab  og  villet  Fjendskab  spærrer  mange 
Døre  for  al  god  Indflydelse,   Jesu  Disciple  ville  salte  og  lyse  op. 

Thi  Gud  vil  det.  Vor  Herre  Jesus  vil  det.  Og  hans  Tje- 
nere, hans  Venner  og  Brødre,  alle  Guds  Børn  kunne  ikke  andet 
end  ville  det.  Guds  Liv  er  Kærlighed,  og  Menighedens  Liv 
har  intet  andet  Indhold.  Men  Kærlighedens  Trang  er  baade  at 
føle  og  lide  med  sine  Omgivelser,  timeligt  og  aandeligt;  og 
Kristi  Kærlighed  i  Menigheden  ejer  mere  end  Stat  og  Love 
en  Kraft  til  at  bære  og  fjærne  Byrder.  « Bærer  hverandres 
Byrde  5>.      «Jeg  formaar  alt  i  Kristus,  som  gør  mig  stærk ». 

Hedenskabet  ejer  ikke  i  sig  en  saadan  Barmhjærtighed  og 
Bærekraft.  Kan  der  hist  og  her  ude  i  Hedenskabets  Hjemlande 
nu  om  Dage  paapeges  noget,  der  ligner  de  Kristnes  Barmhjær- 
tighedsanstalter,  da  er  dette  ikke  en  Frugt  af  Hedenskabets 
Princip  eller  Liv,  men  en  Efterligning  af  Menighedens  Bestræ- 
belser for  at  lindre  Fattigdom,  Nød  og  Smærte.  Thi  det  rene 
Hedenskab  er  i  sig  selv  en  Verden  uden  Kærlighed.  Og  findes 
der  iblandt  os  en  hel  Del  Hjælpsomhed  imellem  humane  Menne- 
sker, som  staa  uden  for  Menigheden,  saa  vilde  det  være  ufor- 
svarligt ikke  at  paaskønne  saadant  (og  der  øves  faktisk  megen 
Godgørenhed  af  mange  humane  Mennesker  i  vort  Lands  humane 
Kredse).  Men  hvad  der  kan  paavises  i  denne  Retning,  er  ikke 
et  Produkt  af  Humanismens  Hedenskab  men  af  den  Brøkdel 
Kristendom,  som  Humanismen  har  tilegnet  sig,  et  Laan  fra 
Evangeliets  Aand. 

Anderledes  var  StilUngen  i  Israel.  Omsorgen  for  de  Li- 
dende i  det  udvalgte  Folk  var  ret  hjærtegribende.    Herren  havde 

givet  sit  Folk  sin  Lov:  «Du  skal  elske  din  Næste  som  Dig  selv.» 
Lovens  Maal  er  Kærlighed.  Herhen  høre  Bestemmelserne  om 
Sabbatsaaret,  Offermaaltiderne,  Aks  og  Neg  osv. ;  herhen  høre 
Advardsler  mod  Haardhed  og  Formaninger  til  Velgørenhed.  Der 
var  megen  Barmhjærtighed  i  Israel.  Men  dels  var  Kærligheden 
et  ydre  Bud,  som  langt  fra  altid  faldt  sammen  med  Hjærtets 
Lyst  og  Trang,  dels  indskrænkede  den  sig  væsentlig  til  Folkets 
egne  Børn.  Hvad  Israel  har,  er  sandt  og  godt,  men  ikke  fuld- 
komment. Dets  Kærlighedsliv  er  træffende  kaldt  «en  Knop, 
hvis  heldige  Udfoldelse  ventede  paa  den  kommende  nye  Dags 
Aand  og  SoU. 

Er  Kristendommen  den  fuldkomne  Lære,  den  absolute 
Sandhed,  saa  er  den  ikke  mindre  det  fuldkomne  Liv,  den  abso- 
lute Kærlighed.  Saadan  var  han  selv,  Jesus  Kristus.  Saadan 
var  hans  Forkyndelse,  og  saadant  var  hans  Liv.  Hans  Ord  og 
hans  Haand  bragte  Rigdomme  af  Velsignelse,  hvor  han  kom 
frem;  Lov  og  Tak  og  Glæde  fulgte  hans  Spor.  Og  Apostel- 
flokken, som  havde  hørt  og  set  alt  dette,  optog  Jesu  Kristi  Sind 
og  Praxis;  de  øvede  godt,  hvor  de  kunde,  imod  timeligt  og 
aandeligt  Lidende.  De  vidste,  at  saa  vilde  deres  Herre,  og  de 
fornam  fra  Pinsedag  en  Drift  og  en  Kraft  til  at  give  sig  i  Lag 
med  «Menighedspleje».  Kristi  Kærfighed  blev  ved  Aanden  ud- 
øst i  Hjærterne,  og  dermed  var  Kærlighedsgærningernes  væsent- 
ligste Betingelse  skænket.  Og  det  er  ikke  Førerne  alene,  som 
tage  Affære.  Menigheden  var  med.  Det  varme  Menighedsliv  i 
den  jerusalemske  Menighed  er  velkendt.  Igennem  det  mandlige 
og  senere  tillige  det  kvindelige  Diakonat  faar  Menighedens  Kær- 
lighedsarbejde  sin  Organisation.  Af  Apostelbrevene  skønne  vi, 
at  Grundtanken  var  den,  at  først  burde  hvert  Menighedslem  an- 
strænge  sig  for  ej  at  falde  nogen  til  Byrde  («æde  sit  eget  Brød»); 
dernæst  skulde  Slægtninge  og  « Husfolk »  tage  sig  af  deres  egne 
trængende  Enker,  Forældreløse  osv. ;  og  hvor  dette  ikke  slog  til, 
begyndte  den  samlede  Menigheds  Fællesarbejde  med  Hjælp  af 
de  frivilligt  indsamlede  Gaver,  fordelte  efter  Trang  og  Værdighed 
ud  fra  Diakoners  og  Diakonissers  Kendskab  til  Vedkommende. 
Ingen  maatte  lide  Nød  iblandt  dem,  der  hørte  til  Samfundet. 

Heri  ligger  Begyndelsen  til  al  Menighedspleje.  Forholdene 
førte  med  sig,  at  man  paa  Grund  af  Uvilje  og  Forfølgelser  fra 
Verden    væsentlig    maatte    yde    Hjælpen     indenfor    Menigheden 

(« Sognet »,  Hedninger  og  Jøder  fik  ej  Understøttelse).  Men 
Princippet  var  universelt;  det  kendes  let  i  Apostelbrevene.  At 
under  alt  dette  den  aandelige  Side  af  Menighedsarbejdet  ikke 
blev  forsømt  men  varetaget  af  Apostle,  Presbytere,  Diakoner 
og  Diakonisser,  følger  af  sig  selv. 

Hvorledes  der  i  Oldtiden  og  Middelalderen  og  op  til  vore 
Dage  bygges  videre  ud  fra  de  anførte  Grundtræk,  skal  ikke 
skildres  her.  Kun  skal  det  bringes  i  Erindring,  at  Oldkirkens 
ungdomsfriske  Kærlighed  mistede  sin  Duft  i  Middelalderen,  Dia- 
konatet  svandt  ind,  og  Menighedsplejen  forfaldt.  Kun  eet  Frem- 
skridt skal  nævnes,  det,  at  Omsorgen  for  de  Lidende  ogsaa  efter 
fattig  Lejlighed  kom  til  at  omfatte  andre  end  de  Døbte.  Den 
barmhjærtige  Samaritans  kristelige  Universalisme  kom  efterhaanden 
til  at  staa  som  et  skønt  Ideal,  der  blot  alt  for  daarligt  blev  rea- 
liseret indenfor  den  middelalderlige  Kristenhed.  Hospitaler  og 
Klostre  blev  under  den  tiltagende  Armod  og  Lovløshed  kun  som 
Draaber  i  Havet. 

I  vort  Aarhundrede  straale  Navne  som  Wichern  og  Fliedner 
klart.  Men  i  den  protestantiske,  særligt  den  lutherske  Menig- 
hed havde  man  længe  siddet  med  matte  Hænder  i  Skødet,  saa 
at  Staten  efterhaanden  havde  begyndt  at  røre  paa  sig  i  Menig- 
hedens Sted.  Stillingen  var  den,  at  Kirken  havde  optaget  en 
Del  Verdslighed  i  sig,  og  Staten  havde  faaet  nogle  kristelige 
Fornemmelser.  Derfor  indrettes  det  offentlige  Fattigvæsen,  en 
skæbnesvanger  Plantning  paa  Kærlighedens  Gravhøj.  Det  offent- 
lige Fattigvæsen!  Hvilken  Parodi  for  Menighedens  Omsorg  for 
sine  egne  og  andre  Trængende!  Og  hvilken  Svøbe  for  Sam- 
fundet! Med  Loven  i  Haand  kan  den  Dovne,  Fordrukne,  Bru- 
tale, Skamløse  tiltvinge  sig  Hjælp  naar  som  helst.  Hvor  bliver 
hans  Æresfølelse,  hans  Flid,  Sparsommelighed  og  Nøjsomhed? 
Bitterhed  og  Had  paa  Grund  af  formentlig  Uret  afløse  Taknem- 
melighed, Tilfredshed  og  Arbejdslyst.  Hvad  Staten  i  det  offent- 
lige Fattigvæsen,  nødtvungen  af  Forholdene,  i  god  Tro  bød 
Samfundet,  blev  en  JCræftspire  for  dette.  Og  nu  har  vi  Syg- 
dommen i  hele  sin  Ondartethed  at  slaas  med.  De  Besiddende 
og  de  Ubemidlede  blive  fremmedgjorte  for  hverandre;  Proletaren 
undser  sig  ikke  ved  at  fordre  og  altid  at  tale  om  sin  Ret  og 
sine  Rettigheder,  Kapitalisten  ømmer  sig  ved  dagligt  at  blive 
rykket   i    Frakken   og   ærgret  og  generet   paa  alle    optænkelige 

Maader.  Ikke  al  den  nuværende  Misere  stammer  fra  Statens 
Fattiglovgivning;  men  den  har  voldet  megen  Jammer.  Og  i  hvert 
Fald  er  under  Statens,  den  kristnede  Stats  Auspicier  Fattigondet 
blevet  en  samfundstruende  Magt  med  dybe  Kløfter  og  afkastede 
Broer. 

Men  kan  det  siges,  at  Staten,  nødtvungen  og  imod  sin 
Vilje,  har  opfostret  sig  et  Børnekuld,  som  har  pint  og  vil  pine 
Moderen  paa  det  frygteligste,  saa  maa  vi  til  Kirkens  Skam  til- 
føje: Og  det  kom  af,  at  Menigheden  svigtede  sin  Opgave  og 
blev  sig  selv,  sin  Frelser,  sin  Herre  og  sit  Arbejde  utro.  Vist 
blev  der  prædiket,  paamindet  og  tilskyndet;  vist  var  der  Inter- 
esse for  Rettroenhed;  vist  søgte  man  at  holde  Institutionen  og 
Apparatet  vedlige.  Men  man  glemte,  at  Kirken  er  noget  andet 
end  en  theologisk  eller  filosofisk  Skole;  man  glemte  Kærlighedens 
Gærninger,  glemte  i  hvert  Fald  at  organisere  et  Kærlighedens 
Arbejde.  Kirken  er  Kærlighedens  Samfund  paa  den  kristne 
Tros  Grund.  Og  til  Livet  i  dette  hører  uafviseligt  Kærlighedens 
Gærninger  som  Livets,  Aandens  og  Troens  Frugter.  De  ere 
en  Ytring  af  Livet,  hvor  der  er  noget  Liv;  men  de  ere  ogsaa 
en  Betingelse  for  Livets  Væxt.  Hvor  de  Fattige  og  Syge  glide 
bort  af  Kirkens  Hænder,  fører  denne  kun  en  vegeterende  Til- 
værelse, svagere  og  svagere.  Kræfterne  maa  øves,  naar  de  skulle 
bevares  og  udvikles.  Kirkens  Muskelkraft  visnede,  da  den  over- 
drog Omsorgen  for  de  Forkomne  til  Staten.  De  Lidende  rejse 
sig  med  Spot,  naar  de  se  Kirkens  Fattigdom  paa  virkelig  Kær- 
lighed. En  Gang  lød  det  fra  dem  med  Sandhed  og  Varme: 
« Indenfor  Menigheden  finde  vi  Søskende  og  Forsørgere ».  « Blandt 
de  Kristne  lider  ingen  Mangel ».  «De  sidde  ved  de  Syges  Leje, 
vaske  deres  Saar  og  lukke  de  Dødes  Øjne».  Mange  sige  ikke 
det  nu.  —  Og  de  Velhavende,  som  ikke  leve  eller  lide  eller 
juble  med  Kirken,  tabe  Tilliden  til  os  og  Agtelsen  for  os,  naar 
de  skulle  nøjes  med  at  høre  vore  Ord,  altid  Ord,  men  ikke  kunne 
se,  at  vi  gøre  noget  for  Masserne,  de  bitre,  knurrende,  oprørske, 
revolutionære  Masser.  Endnu  ville  ukirkelige  Rigmænd  se  os 
ved  deres  Bord,  os,  som  har  Kundskab  og  Dannelse  og  Embede. 
Men  hvem  har  ikke  set  den  haanende  Ynk,  som  skjuler  sig  bag 
Talemaader,  Skaaltaler,  Blik  og  Adfærd  hos  Kirkens  Foragtere 
iblandt  de  Dannede  og  de  Rige  overfor  en  uvirksom,  en  forste- 
net, en  talende,  skrivende,  diskuterende  og  theoretiserende  Kirke! 

Og  hvor  er  disses  Agtelse,  deres  Respeckt  og  kærlige  Agtelse 
overfor  de  kristne  Præster  nu  om  Dage?  Tror  man,  at  det 
L'hombrebord,  hvortil  de  indbyde,  betyder  Agtelse  og  Hengiven- 
hed? Eller  mon  den  dampende  Toddy  hos  den  verdslige  Rig- 
mand er  hans  Hyldest  til  en  energisk,  arbejdende,  bedende 
Præstestand?  Eller  tør  vi  ikke  kalde  dette  en  Leg  paa  den 
ideale  Kirkes  Ruiner,  et  Afskedsbæger  til  den  Kirke,  som  for 
dens  Foragtere  blandt  Fattige  og  Rige  er  ved  at  blive  Luft,  den 
Institution,  hvis  Underhold  voldte  Ærgrelse  og  Byrder,  de  inder- 
ligt ønskede  sig  fritagne  for,  fordi  Kirkens  Goder  i  deres  Øjne 
kun  vare  Tomhed  og  Forargelse? 

Der  er  Forskel  mellem  By  og  Land.  Men  hvad  der  luer  i 
Byen,  ulmer  paa  Landet.  Det  luer  i  Byerne.  I  Bladene,  de 
kirkefjendske  Blade,  er  der  Brand  og  Baal  over  Kirken  hver 
eneste  Dag.  Ilden  fanger.  Masserne  ere  i  levende  Glød.  Deres 
kirkefjendske  Førere  er  paa  Færde,  og  Masserne  juble  for  hver 
en  Stinkpotte,  der  slaas  paa  Kirkens  Dør,  for  hvert  et  Skrald, 
der  slaas  i  Ansigtet  paa  Præsterne,  for  hvert  et  Spark,  fuldt  af 
usigelig  Haan,  der  tildeles  Menigheden.  Og  hvis  er  saa  Skylden 
og  Ansvaret?  Skylden  er  hos  Fattige  og  Rige;  Skylden  ligger 
hos  Filosoffer  og  andre  Videnskabsmænd,  og  den  ligger  hos 
den  tankeløse,  nydelsessyge  Hob  —  men  hvad  kan  beskrive  og 
maale  og  vurdere  Kirkens  Ansvar?  «Da  Folkene  sov,  saaede 
Fjenden  Klinte  iblandt  Hveden*. 

Og  hvad  nu?  Hvem  finder  en  Udvej,  en  Løsning?  Fyrster 
og  Regeringer  raadslaa,  og  det  kan  være  godt.  Folkets  kaame 
Mænd  paa  Tinge  forhandle  og  beslutte,  og  det  maa  vel  saa 
være.  Der  sysles  af  mange  i  Alvor  med  Tidens  Tanker  og  det 
sociale  Spørgsmaal.  Og  det  behøves.  Der  prædikes  mere  og 
maaske  bedre  nu  end  for  en  Menneskealder  siden,  til  Vækkelse, 
til  Oplysning  og  Opbyggelse.  Og  det  høres  og  kendes.  Han 
har  jo  selv  budet  det.  Menneskeslægtens  store  Læge,  at  der 
skulde  f  prædikes  Omvendelse  og  Syndernes  Forladelse  for  alle 
Folkeslag » .  Men  naar  saa  Masserne  holde  sig  fjærnt  fra  Ordet,  hvor 
det  lyder;  og  naar  saa  Spottere  forkynde,  at  vi  have  intet  andet 
at  mætte  de  Hungrige  med  end  løs  Tale  om  et  Drømmerige, 
som  ikke  eksisterer,  og  naar  de  Forkomne  forstaa,  at  de  føle 
sig  stillede  overfor  en  Fornemhed,    som  de  frygte  for  at  nærme 

sig  til  —  hvorledes  sker  saa  Omslaget?  Er  et  Omslag  over- 
hovedet muligt?     Eller  er  det  allerede  for  sent? 

Ja,  megen  Tid  er  spildt,  meget  Terræn  er  tabt,  og  mange 
gik  til  Grunde. 

Men  er  et  Slag  tabt,  saa  er  der  maaske  dog  Tid  at  vinde 
et  andet.  Modløshed  og  Raadvildhed  bærer  aldrig  god  Frugt. 
Have  vi  set  vor  Tids  Uføre,  vort  Folks  og  vor  Kirkes  Brøst, 
have  vi  bekendt  vor  Synd,  vor  egen  og  Menighedens  Synd,  og 
grædt  ud  for  Herren,  faa  vi  vel  staa  op  fra  Graad  til  Daad. 
Den  hele  Menighed  maa  samle  sig,  ja  samle  sig  som  Hæren 
med  de  forskellige  Vaaben  og  i  de  forskellige  Uniformer  uden 
gensidig  Mistillid  og  Jalousi.  Der  er  Mistillid  mellem  de  Kristne 
i  vort  Land,  vel  ogsaa  Jalousi.  Det  maa  bort!  Men  skal  en 
Samling  nytte  noget,  maa  der  organiseres.  Det  bliver  aldrig 
godt,  før  Kirken  bliver  organiseret.  En  sammenløben  Hob  uden 
Førere  og  Underførere,  uden  Disciplin  og  Tillid  til  Ledelsen 
bærer  aldrig  Sejren  hjem.  Kirken  maa  organiseres.  Den  maa 
styres,  ikke  administreres,  men  styres.  Og  Styrerne  maa  være 
Kirkens  egne  Mænd,  Kirkens  Sagkyndige.  Og  Kirkens  Sag- 
kyndige maa  have  Ret  til  at  styre  ud  fra  Kirkens  egne  Prin- 
cipper og  ud  fra  Menighedens  Liv.  Lad,  om  saa  skal  være. 
Godset  blive  administreret  af  Retskyndige  og  Finantskyndige. 
Men  lad  Menigheden  se  i  sin  Front  sine  egne  Tillidsmænd. 
Der  spørges  efter  Aand  og  Liv  og  Visdom  og  praktisk  Indsigt 
hos  levedygtige,  livskraftige  og  handledygtige  Mænd,  udgaaede 
af  Menighedens  Midte.  Menigheden  ser  hen  til  sine  Biskopper 
som  de  selvskrevne  Førere,  for  hvem  den  forlanger  en  udvidet 
Myndighed,  og  hvem  den  tilbyder  Lydighed  og  Tillid  og  Ar- 
bejde, hvor  og  naar  det  ønskes.  Den  danske  Menighed  venter 
alt  gennem  sine  Biskopper,  venter  intet  uden  gennem  dem.  Men 
Menighedens  Bøn  om  at  maatte  blive  ført  og  styret  af  Kirkens 
egne  Mænd  forenes  med  en  stedse  tydeligere  lydende  Bøn  om 
Ret  til  at  øve  Medbestemmelse  paa  Valget  af  Biskopperne. 
Saaledes  har  det  længe  været  i  Norge.  Og  Tiden  fører  med 
sig,  at  Raabet  derom  ogsaa  vil  lyde  iblandt  os. 

En  nærmere  Udvikling  af  hele  dette  Spørgsmaal  hører  an- 
densteds hen.  Præstevalg  ligger  utvivlsomt  noget  fjærnere.  Men 
hvad  der  maa  anses  for  ganske  nærliggende  og  nødvendigt,  er 
dette,    at  Præsterne    maa   gøre   sig  altid  større  Flid  for  at  stige 

ned  fra  filosofiske,  theologiske  og  æsthetiske  Grublerier  til  den 
jævne  Mand,  sætte  sig  ind  i  hans  Tankegang,  hans  Besvær  og 
Slid,  hans  Tvivl  og  Spørgsmaal  —  bedre  end  hidtil. 

Og  endelig  maa  Menigheden  organiseres  og  sættes  i 
Arbejde;  hver  enkelt  Menighed  maa  organiseres,  hver  eneste 
Menighed  Landet  over.  Blind  maatte  man  være,  om  man  ej 
kunde  se,  at  der  er  paabegyndt  et  Arbejde  hist  og  her  i  en  og 
anden  Retning.  Man  tager  sig  af  de  forladte  Børn,  værner  om 
de  Unge,  følger  dem  paa  Land  og  Hav,  skaffer  dem  Tilflugt, 
hvis  de  blive  hjemløse,  og  søger  at  rejse  dem,  om  de  falde. 
Ja  vist!  Der  er  begyndt  noget  iblandt  os.  Men  det  er  spredte 
Tilløb,  og  der  er  Jalousi  i  Arbejdet.  Oldkirkens  Iver  følges  ej 
stedse  af  Oldkirkens  Varme.  Og  hvor  Forholdene  ere  store, 
spildes  mere  end  den  halve  Kraft,  naar  der  ej  begyndes  fra  Be- 
gyndelsen. Uden  Organisation  udrettes  i  Længden  næsten  slet 
intet.  Det  indrømmes  offentligt,  at  Romerkirkens  Magt  for  en 
Del  ligger  i  dens  Organisation,  og  det  samme  siges  om  Metho- 
dismen.  Men  at  den  lutherske  Menighed,  at  det  danske  Folk 
skulde  tage  Lære  deraf,  har  hidtil  næsten  været  utænkeligt  — 
undtagen  i  Politik,  specielt  iblandt  Socialister.  Lad  det  snart 
blive  anderledes!  Maatte  Præsteforeningen  faa  Lykke  til  at  føre 
an!  Vi  kan,  om  vi  vil!  Lad  dem  kævles,  som  vil  det,  og 
som  maaske  forstaa  det  bedst.  Nu  er  vel  Tiden  kommen  til 
ikke  længere  blot  at  bo  « i  panelede  Huse»,  men  til  at  bygge 
Herrens  Hus,  hans  Kirke  og  Menighed  til  Ly  og  Læ  for  Fol- 
kene. Endnu  er  der  vel  Tid  at  bygge,  før  Herren  kommer ^ 
endnu  venter  han  at  se  sin  Menighed  i  ordnede  Rækker  rykke 
frem  til  Angreb  og  Forsvar. 

Nogen  egentlig  Anvisning  til  Oprettelse  og  Udøvelse  af  en 
ordnet  Menighedspleje  skal  ikke  gives  her,  kun  nogle  spredte 
Vink  om,  hvorledes  jeg  har  søgt  at  praktisere  en  saadan.  For 
henved  6  Aar  siden  overtog  jeg  den  af  min  Formand  i  Embedet 
paabegyndte  Gærning  og  fortsatte  i  væsentlig  det  samme  Spor, 
idet  jeg  søgte  at  fæstne  og  udvide  det  allerede  i  Gang  værende 
yderiigere.  Sognet,  der  tæller  over  iiooo  Beboere,  er  nu  delt 
i  omtr.  40  Kredse,  hver  med  sin  Kredsforstander,  der  altsaa  har 
en  Gade  eller  en  Part  af  Gaden  som  sit  Distrikt.  De  fleste  af 
Kredsforstanderne    ere    Kvinder,    fordi    disse    have    mere  Tid   til 

deres  Raadighed  end  Mændene;  kun  V^  ere  Mænd.  Desuden, 
have  vi  ved  Stefansforeningens  Velvilje  faaet  overladt  en  Diako- 
nisse til  Fattig-  og  Sygepleje  udelukkende  her  i  Sognet  —  en 
overordentlig  værdifuld  Hjælp.  Hendes  Virksomhed  paaskønnes 
ogsaa  fra  alle  Sider.  Hver  Uge,  omkring  Søndag,  uddele  Kreds- 
forstanderne et  lille  Søndagsblad  i  Hjemmene;  f.  T.  distribueres 
over  1500.  Samtidigt  søge  de  at  indlede  Samtaler  med  Bebo- 
erne i  Husene  for  at  gøre  sig  bekendt  med  disses  materielle  og 
aandelige  Krav.  Er  der  Sygdom  eller  Fattigdom,  trædes  hjæl- 
pende til  med  Medicin,  Fødemidler  og  alskens  Opmuntring. 
Hos  saa  mange  som  muligt  af  dem,  der  have  Ævne  og  Hjærte 
dertil,  indsamles  Gaver  til  Menighedsplejens  Udgifter;  hvorved 
der  ydes  10 — 25 — 50  Øre  maanedlig.  Af  Udgiften  kan  anføres: 
Kød,  Brød  og  Kolonialvarer,  som  ifjor  kostede  c.  400  Kr.,  Kul 
c.  400  Kr.,  Konfirmanders  Beklædning  328  Kr.,  Vin,  Saft  og 
Medicin  140  Kr.,  Mælk  S6  Kr.  osv.  De  indsamlede  Pengebidrag 
beløbe  sig  sidste  Aar  til  c.  1800  Kr.  Efter  hver  Flyttedag  hen- 
vender Kredsforstanderen  sig  til  de  nye  Beboere  i  Distriktet  og 
søge  at  vække  Deltagelse  for  Menighedsplejen,  dels  ved  Sam- 
tale, dels  ved  at  aflevere  et  Opraab.  Hvert  Aar  udgives  en 
trykt  Aarsberetning  med  Udsigt  over  de  samlede  Indtægter  i 
hver  Kreds  og  disses  Anvendelse;  den  uddeles  til  alle  Bidrag- 
ydere. 

Den  største  Vanskelighed  ved  at  gennemføre  denne  Menig- 
hedspleje  ligger  i,  at  der  sker  en  for  hyppig  Afgang  af  Kreds- 
forstandere, dels  paa  Grund  af  Fraflytning,  dels  fordi  de  ogsaa 
efterhaanden  trættes  af  det  store  Arbejde  med  Omdeling  af 
Blade,  Opkrævning  af  Bidrag  og  hele  Omsorgen  for  Distriktets 
Trængende.  En  Stab  af  øvede  Medhjælpere  vil  dog  altid  ud- 
gøre Stammen,  som  saa  efterhaanden  rekruteres.  Nogen  Parti- 
fane vajer  ikke  over  dette  Arbejde;  derfor  antages  som  Kreds- 
forstandere Mænd  og  Kvinder  fra  alle  Lejre  indenfor  Folkekirken. 
Og  selv  om  der  af  den  Grund  har  været  enkelte,  ganske  faa, 
Sammenstød  ved  de  maanedlige  Møder  i  Præstegaarden,  saa  har 
man  dog  haft  Gærningen  saa  kær,  at  man  snart  lod  Ensidig- 
hedens Ønsker  og  Krav  hvile.  Kun,  at  alle  indordnede  sig 
under  Troen  og  aandede  i  Kærligheden  —  det  maatte  stedse 
blive  et  ueftergiveligt  Krav  til  hver  enkelt  Arbejder.  Vare  vi  en 
enkelt    Gang    uheldige   med    Valget  af  en    Kredsforstander,    saa 

rettedes  Fejlen  snart,    idet   en  saadan   ikke  følte  sig  vel  iblandt 
os  og  fik  en  Anledning  til  at  træde  fra. 

Men  kan  der  paavises  noget  Udbytte  af  denne  Virksomhed? 
I  een  Retning  ubetinget  Ja!  Den  Velsignelse,  mine  Medarbejdere 
vinde  i  deres  Arbejde  for  deres  egen  personlige  Udvikling,  kan 
ikke  let  overvurderes.  Og  det  er  vel  værd  at  tage  med  i  Be- 
tragtning. Dernæst  kan  det  fremhæves,  at  Præsten  igennem  sin 
Stab  af  trofaste  Kredsforstandere  vinder  et  ret  indgaaende  Kend- 
skab til  Stillingen  i  Sognet  og  Tilstanden  hos  de  enkelte,  som 
han  iblandt  disse  Masser  umuligt  kunde  vinde  paa  anden  Maade. 
Præsten  ved  derved  altid,  hvor  der  er  Syge  og  Fattige,  For- 
trykte og  Forkomne;  han  behøver  ikke  at  lede  efter  disse,  men 
gaar  sikkert  til  Huset,  kaldet  eller  ukaldet.  Og  foreligger  der 
særligt  vanskelige  Tilfælde,  kan  han  raadslaa  med  hele  Med- 
arbejder-Kredsen om,  hvilke  ekstraordinære  Forholdsregler  der 
bør  tages.  Og  det  vil  ingen  nægte,  at  mangen  en  Enke,  mange 
Syge  og  andre  Lidende  have  haft  betydelig  økonomisk  Gavn  af 
Menighedsplejen . 

Det  aandelige  Udbj^te  vil  jo  altid  være  vanskeligt  at  be- 
dømme. Jeg  tror  dog  at  turde  sige,  baade  at  Stemningen  hos 
Sognets  Befolkning  overfor  Kirken  mildnes  ved  denne  Virksom- 
hed, og  at  ikke  faa  enkelte  Sjæle  i  Aarenes  Løb  ere  vundne 
for  Guds  Rige.  Hvorledes  det  havde  set  ud,  hvis  Menigheds- 
plejen  ikke  havde  været,  i  en  Masse,  som  dagligt  igennem  Avi- 
ser, Samtaler  og  Foredrag  opagiteres  imod  Kirke  og  Kristendom, 
er  ikke  let  at  beskrive;  men  det  havde  ganske  sikkert  staaet 
meget  ringere  til  end  nu.  Vil  det  lykkes  os  paa  denne  Maade 
at  gennemarbejde  de  vantro  Masser?  Gud  ved  det.  Skulde  det 
mislykkes,  saa  vilde  dog  Forraadnelsesprocessen  i  hvert  Fald 
forsinkes,  og  nogle  ville  med  Guds  Hjælp  reddes  ud  af  Neder- 
laget, medens  Resten  haster  imod  Undergangen,  Men  foreløbigt 
arbejde  vi  i  Haab.  Og  selv  om  vi  til  Tider  kunne  findes  mis- 
trøstige, saa  er  det  dog  vor  Forvisning,  vor  Grundstemning,  at 
et  saadant  Arbejde  er  Herren  kært  og  hører  med  til  det,  han 
vil  have  gjort.  Vi  tro,  at  vi  paa  denne  Maade  fremme  hans 
Rige.  Og  vi  spørge  Brødre  i  Guds  Menighed:  Kunde  I  ikke 
have  Lyst  at  prøve  noget  lignende,  indrettet  efter  den  enkelte 
Menigheds  Forhold?    I  skulde  næppe  fortryde  det! 

Th.  Lyngby, 

Zionismen. 


Paa  en  Rabbinerforsamling  i  1866  opstillede  den  bekendte 
Reformjøde  Dr.  Geiger  en  Række  Theses,  hvoraf  den  ene  lød: 
« Troen  paa  Genoprettelsen  af  en  jødisk  Stat  i  Palæstina,  paa 
Templets  Genopbyggelse  i  Jerusalem,  og  paa  alt,  hvad  dermed 
hænger  sammen,  er  fuldstændig  udslukt  i  vor  Bevidsthed.  At 
give  et  saadant  Haab  Udtryk  i  Bøn  vilde  være  en  Usandhed.* 
For  saa  vidt  Geiger  mente  her  at  være  Ordfører  for  det  jødiske 
Folk,  er  han  unægtelig  allerede  bleven  grundig  desavoueret  af 
Historien.  Thi  i  Løbet  af  de  sidste  Aar  er  Bevidstheden  om 
at  være  et  Folk  og  Haabet  om  atter  at  samles  i  det  hellige 
Land  kommen  frem  indenfor  store  Dele  af  det  jødiske  Folk 
med  en  Styrke  og  en  Kraft  som  næppe  nogensinde  før  i  Ad- 
spredelsens Tider. 

Det  er  denne  nationale  Bevægelse  indenfor  Jødedommen, 
som  man  betegner  med  Navnet  Zionisme.  Som  dens  anerkendte 
Fører  staar  Dr.  Theodor  Herzl,  der  for  nogle  Aar  siden  i  et 
Skrift  «Der  Judenstaat»  paany  slog  kraftig  til  Lyd  for  Tanken 
om  Jødernes  Tilbagevenden  til  Palæstina,  en  Tanke,  der  trods 
Dr.  Geigers  stærke  Ord  sikkert  aldrig  har  været  helt  forsvunden 
fra  alle  Jøders  Sind.  Herzl  begynder  i  sit  Skrift  med  at  udtale, 
at  han  er  klar  over,  at  den  første  Indvending,  man  vil  rejse 
mod  hans  Tanker  om  en  Jødestat,  er,  at  det  hele  er  en  Utopi 
af  den  Art,  hvoraf  man  har  produceret  saa  mange  baade  før  og 
efter  Thomas  Morus.  Han  svarer  hertil,  at  han  ikke  blot  vil 
tegne  et  Ideal,  men  ogsaa  formaar  at  pege  paa  den  Kraft,  der 
vil  være  mægtig  nok  til  at  realisere  dette.  Denne  Kraft  er  Jø- 
dernes Nød,  en  Kraft,  som  « rigtig  anvendt  er  mægtig  nok  til 
at  drive  en  stor  Maskine,  til  at  befordre  Mennesker  og  Gods.» 
Spørgsmaalet  er  kun,  om  Jøderne  ere  for  sløve;  «det  afhænger 
af  Jøderne  selv,  om  dette  Skrift  foreløbig  kun  bliver  en  Roman. 
Men  er  den  nuværende  Generation  endnu  for  sløv,  vil  en  anden 
og  bedre  komme.  De  Jøder,  som  ville,  kunne  ogsaa  faa  deres 
Stat  og  fortjener  den.»  Forøvrigt  nærer  Herzl  det  bedste  Haab 
om,  at  Jøderne  ville;  Antisemitismen  vil  bidrage  sit  til  at  vække 
dem  af  Sløvheden. 

I  et  indledende  Kapitel  skildrer  han  dernæst  Jødernes  Nød. 

«Vi  have  overalt  ærligt  forsøgt  at  smælte  sammen  med  de  Nationer, 
i  hvis  Midte  vi  leve,  kun  med  Bibeholdelse  af  vore  Fædres  Tro. 
Man  tillader  os  det  ikke.  Forgæves  ere  vi  tro  Patrioter,  for- 
gæves bringe  vi  de  samme  Ofre  af  Penge  og  Blod  som  vore 
Medborgere,  forgæves  anstrænge  vi  os  for  at  forøge  vore  for- 
skellige Fædrelandes  Ry  i  Kunst  og  Videnskab  og  deres  Rig- 
dom gennem  vor  Handel  og  Industri.  I  vore  Fædrelande,  i 
hvilke  vor  Slægt  ofte  har  levet  i  Aarhundreder,  blive  vi  dog 
udskregne  som  fremmede,  ofte  af  saadanne,  hvis  Slægter  endnu 
ikke  vare  i  Landet,  da  vore  Fædre  allerede  sukkede  deri. »  Han 
mener,  at  denne  Jødernes  vedvarende  Isolering,  som  han  paa  et 
andet  Sted  udtrykker  saaledes:  «Das  Ghetto  besteht  innerlich 
fort»,  at  denne  Isolering  er  fuldt  saa  smærtelig  som  de  direkte 
Forfølgelser  i  andre  Egne.  At  Jøder  med  blot  en  Smule  national 
Selvbevidsthed  under  saadanne  Forhold  med  Glæde  ville  gribe 
en  Udsigt  til  en  selvstændig  jødisk  Stat,  anser  han  for  naturligt; 
og  selv  Jøder,  der  trods  alt  bevare  Ønsket  om  at  assimileres 
med  de  forskellige  Nationer,  maatte,  formoder  han,  have  Fordel 
af  Oprettelsen  af  en  saadan  Stat;  thi  derved  vilde  de  blive  en 
stor  Del  af  det  jødiske  Proletariat  kvit  og  dermed  ogsaa  en  af 
Hovedaarsagerne  til  Antisemitismen. 

Det  er  klart,  at  et  Foretagende  som  det  her  tilsigtede  ikke 
kan  sættes  i  Scene  af  en  enkelt  Mand;  Herzl  tænker  sig  derfor 
dannet  et  stort  Aktieselskab,  «Jewish  Company »,  med  Hoved- 
bestyrelse i  London,  under  engelsk  Beskyttelse.  Inden  han 
nærmere  gaar  ind  paa  dette  Selskabs  eventuelle  fremtidige  Virke- 
maade,  kritiserer  han  skarpt  de  hidtil  gjorte  Forsøg  med  jødiske 
Agerbrugskolonier  i  Argentina  og  Palæstina.  «Den,  som  vil 
gøre  Jøderne  til  Agerbrugere,  svæver  i  en  stor  Vildfarelse. 
Bonden  er  nemlig  en  historisk  Kategori;  man  ser  det  bedst  af 
hans  Dragt,  som  i  de  fleste  Lande  er  Aarhundreder  gammel. » 
Overhovedet  vil  « Bonden  efter  den  gamle  Recept »  efter  Herzls 
Mening  snart  forsvinde,  efterhaanden  som  Maskinerne  mere  og 
mere  blive  indførte  i  Agerbruget;  og  den  paatænkte  Jødestat 
skal  i  alle  Henseender  dannes  efter  den  mest  moderne  Kulturs 
Principper.  «Vi  ville  ikke  vende  tilbage  til  tidligere  Kulturtrin, 
som  mange  Zionister  gærne  vilde.  Skulde  vi  f.  Eks.  udrydde 
de  vilde  Dyr  i  et  Land,  vilde  vi  ikke,  som  man  tidligere  gjorde, 
enkeltvis   gaa   ud   med   Spyd   og  Lanse   mod  Bjørnene,    men   vi 

vilde  foranstalte  en  fornøjelig  Jagt,  drive  alle  Dyrene  sammen 
og  kaste  en  Melinitbombe  iblandt  dem.»  De  første  Skridt  hen- 
imod  Oprettelsen  af  en  saadan  moderne  jødisk  Kulturstat  skulde 
bestaa  i,  at  det  store  Jewish  Company,  som  Herzl  foreslaar  at 
danne,  overtager  Jødernes  Ejendomme  i  de  evropæiske  Lande 
for  efterhaanden  at  afhænde  dem  og  samtidig  er  Jøderne  be- 
hjælpelig med  Erhvervelsen  af  Ejendom  i  det  ny  Land.  Som 
dette  nye  Land  vilde  det  være  hensigtsmæssigst  at  vælge  Palæstina, 
da  dets  Navn  alene  er  en  mægtig  Appel  til  hvert  jødisk  Hjerte. 
Sultanen  vilde  formentlig,  naar  jødiske  Bankiers  tilbød  at  ordne 
hans  Finanser,  let  kunne  bevæges  til  at  overlade  Palæstina  til 
Jøderne,  og  ogsaa  for  de  europæiske  Stormagter,  der  ikke  gen- 
sidig vilde  kunne  unde  hverandre  Besiddelsen  af  det  hellige  Land, 
vilde  en  jødisk  Stat  i  Palæstina  kun  være  til  Fordel.  Den  vilde 
kunne  gøre  Forposttjeneste  for  Kulturen  mod  Barbariet.  Herzl 
opstiller  nu  et  helt  Program  for  den  nærmere  Ordning  af  de 
sociale  Forhold  i  denne  jødiske  Stat;  vi  skulle  her  ikke  gaa  ind 
paa  Enkeltheder,  men  kun  omtale,  at  hans  Lyst  til  at  overbyde 
de  Reformkrav,  der  hidtil  stode  som  de  videstgaaende,  ogsaa 
driver  ham  til  at  optage  en  syv  Timers  Arbejdsdag  paa  sit 
Program. 

Selve  Udvandringen  til  denne  Stat  maa  naturligvis  ske  efter- 
haanden og  i  mindre  Grupper,  samlede  om  Rabbinerne.  Naar 
han  har  Brug  for  Rabbinerne  til  Realisationen  af  sine  Planer,  er 
det  kun  af  rent  praktiske  Grunde,  fordi  det  eneste  Enhedspunkt 
for  de  adspredte  Jøder  med  de  mange  forskellige  Modersmaal  er 
Fædrenes  Tro.  Det  sker  ingenlunde  af  religiøse  Grunde,  thi 
«vi  ville  derovre  lade  enhver  blive  salig  paa  sin  Maade,  ogsaa 
og  fremfor  alle  vore  dyrebare  Fritænkere,  vor  udødelige  Hær, 
som  bestandig  erobrer  nye  Omraader  for  Menneskeslægten. » 

Herzls  Tanker  faldt  i  god  Jord,  særlig  blandt  Østeuropas 
Jøder,  og  allerede  to  Aar  efter  havde  Bevægelsen  grebet  om  sig 
i  den  Grad,  at  Delegerede  fra  alle  Verdens  Egne  kunde  samles 
til  en  Kongres  i  Basel.  Vi  maa  dvæle  et  Øjeblik  ved  denne, 
thi  her  opstilledes  Zionismens  officielle  Program.  Medens  mange 
ikke  toge  i  Betænkning  at  kalde  Herzls  Skrift  «Der  Judenstaat» 
for  « præzionistisk »  og  i  Enkeltheder  ofte  tage  Afstand  fra  de 
deri  fremsatte  Tanker,    anerkender  man   derimod  overalt  Baseler 

Resolutionerne   og   slutter   sig   overalt    til   den   Organisation,    til 
hvilken  der  blev  lagt  Grund  i  Basel. 

I  Slutningen  af  August  1897  samledes  i  Basel  over  200 
Jøder  som  Repræsentanter  for  en  utallig  Skare  Landsmænd; 
man  saa  her  paa  Kongressen  Talmudister  fra  Rusland  og  Galizien 
i  lange  Kaftan  Side  om  Side  med  moderne  vesteuropæiske 
Doktorer;  man  saa  Mennesker,  hvis  Ansigter  bare  Præget  af  et 
duelrigt  Universitetsliv  Side  om  Side  med  alvorlige  jødiske  Rab- 
binere; ogsaa  Kvinder  fandtes  blandt  Kongressens  Deltagere. 
Efter  Beretningerne  var  der  dog  trods  denne  store  Forskel  en 
stærk  Følelse  af  Enhed.  Man  følte,  at  «i  de  store  Øjeblikke, 
hvor  Nationen  genopstod,  var  man  ikke  Socialist,  Liberal  eller 
Konservativ,  ikke  Fritænker  eller  Orthodox,  men  kun  Jøde.» 
Et  smukt  Udtryk  gav  den  nationale  Begejstring  sig,  da  under 
en  af  Forhandlingerne  alle  rakte  den  højre  Haand  i  Vejret  og 
fremsagde  det  bekendte  Vers  af  Psalme  137:  «Hvis  jeg  glemmer 
Dig,  Jerusalem,  da  glemme  mig  min  højre  Haand. »  Læser  man 
imidlertid  Forhandlingerne,  mærker  man  snart,  af  hvor  forskellige 
Motiver  de  enkelte  lode  sig  lede.  At  hos  adskillige  de  religiøse 
Motiver  have  været  de  overvejende  er  vel  utvivlsomt;  en  Hen- 
tydning til  et  bibelsk  Navn  eller  profetisk  Ord  undlod  sjældent 
at  vække  Bifald  i  Forsamlingen.  Men  lige  saa  ofte  anslaas  der 
en  ganske  anden  Tone.  En  af  de  første  Talere  henviste  til,  at 
skønt  Zacharias  havde  profeteret  om  Kongen,  der  skulde  komme 
ridende  paa  et  Asen,  var  Israel  dog  vendt  tilbage  uden  en  saadan 
Konge.  Derfor  behøve  Jøderne  heller  ikke  nu  en  saadan  Messias ; 
bedre  end  Æselsrytteren  er  en  international  Traktat.  Beslægtet 
hermed  er  Herzls  Udtalelse  om,  at  i  Zionistkongressen  er  Messias 
bleven  til,  og  Antydninger  fra  andre  om,  at  Sultanen  skulde 
være  Jødernes  Messias.  Blandt  Talerne  fortjener  endnu  at  nævnes 
Max  Nordau,  der  syntes  at  tale  ud  fra  et  nøje  Kendskab  til 
vesteuropæiske  Jøder,  da  han  skildrede  den  dannede  Jødes  bitre 
Skuffelser,  naar  han  opgav  sin  Nationalitet,  ja  endnu  mere  sin 
Tro  paa  Fædrenes  Gud  og  sit  Haab  om  Folkets  herlige  Fremtid, 
blot  for  helt  og  fuldt  at  blive  optaget  i  det  dem  omgivende 
Samfund  uden  endda  at  opnaa  dette  sit  Formaal.  Han  betonede, 
at  Smærten  herover  blev  saameget  dybere  følt,  som  den  ramte 
«mere  differentierede  finere  følende  Mennesker ».  Mange  af  hans 
Ord  ere,    hvis  de  virkelig  komme  fra  Hjærtet,  Vidnesbyrd   om 

en  sjælelig  Nød  saa  stor,  at  man  kun  med  Bedrøvelse  ser  den 
søge  Lægedom  i  det  tarvelige  Haab,  hvormed  Zionismen  søger 
at  daare  Sindene. 

Det  Program,  hvorom  man  tilsidst  enedes,  lyder  som  følger: 
Zionismen  tilstræber  for  det  jødiske  Folk  Oprettelsen  af  et  retslig 
sikret  Hjemsted  i  Palæstina.  For  at  opnaa  dette  Formaal  mener 
Kongressen,  at  følgende  Midler  maa  anvendes:  i)  Man  bør  paa 
mest  formaalstjenlig  Maade  støtte  Kolonier  i  Palæstina  af  jødiske 
Agerbrugere,  Haandværkere  og  Industridrivende.  2)  Man  bør 
organisere  og  samle  det  jødiske  Folk  ved  stedlige  og  almindelige 
Foranstaltninger  efter  de  forskellige  Landes  Love.  3)  Man  skal 
vække  og  styrke  jødisk  Selvfølelse  og  national  Bevidsthed  og 
4)  foretage  forberedende  Skridt  til  hos  de  forskellige  Regeringer 
at  opnaa  den  Samstemning,  Som  er  nødvendig  til  at  naa  Zion- 
ismens Maal. 

Med  Hensyn  til  den  mest  praktiske  Maade,  påa  hvilken  Jø- 
dernes Tilbagevenden  til  Palæstina  kunde  finde  Sted,  herskede 
der  længe  en  betydelig  Meningsforskel  paa  Kongressen.  Medens 
nogle,  de  saakaldte  « humanitære  eller  praktiske  Zionisters,  mente, 
at  man  skulde  fortsætte  med  Kolonisation  efter  de  samme  Prin- 
cipper som  hidtil,  vilde  andre,  «de  politiske  Zionisters,  helt  have 
Staven  brudt  over  den  hidtil  anvendte  Kolonisationsmetode,  ja 
ansaa  det  endog  for  bedst  foreløbig  at  høre  op  med  ethvert 
Forsøg  paa  Kolonisation,  indtil  man  havde  opnaaet  retslig  sikrede 
Tilstande  i  Palæstina.  Det  blev  nærmest  denne  sidste  Mening, 
der  sejrede;  thi  ganske  vist  vedtog  man  at  opretholde  og  støtte 
de  eksisterende  Kolonier,  men  man  lagde  Hovedvægten  paa  det 
Formaal  at  skabe  et  retslig  sikret  Hjemsted  for  den  jødiske  Nation, 
og  blandt  de  midlertidige  Opgaver  betonede  man  særlig  Vækkelsen 
af  jødisk  Nationalbevidsthed.  For  at  opnaa  dette  sidste  mente 
man  i  første  Linje  at  maatte  arbejde  hen  til,  at  det  hebraiske 
Sprog  i  højere  Grad  end  nu  blev  et  levende  Sprog;  man  maatte 
begunstige  og  ophjælpe  hebraisk  Literatur,  grundlægge  jødiske 
Skoler,  stifte  hebraiske  Konversationsforeninger  m.  m.  Med 
mægtigt  Bifald  modtoges  paa  Kongressen  Tanken  om  Oprettelsen 
af  et  hebraisk  Universitet  i  Jerusalem. 

At  Kongressens  Tanker  mere  gik  i  Retning  af  Erhvervelsen 
af  Palæstina  som  uafhængig  Besiddelse  end  af  at  fortsætte 
Kolonisationen    efter    den    hidtil    anvendte   Metode,    ses    blandt 

andet  ogsaa  af,  at  medens  man  ikke  vilde  sende  Telegram  til 
Rothschild  i  Paris,  der  har  været  en  af  de  mest  virksomme  ved 
Grundlæggelsen  af  de  forhaandenværende  Kolonier,  sendte  man 
derimod  et  Hyldingstelegram  til  Sultanen  med  Tak  for  den  Be- 
skyttelse, han  altid  havde  givet  Jøderne  i  sit  Rige. 

Inden  vi  omtale  den  Udbredelse,  Zionismen  har  vundet  i  de 
forskellige  Lande  og  den  ganske  særlige  Opmærksomhed,  hvor- 
med man  i  kristelige  Kredse  har  fulgt  Bevægelsen,  vil  det  være 
hensigtsmæssigt  kortelig  at  berøre  de  Indvendinger,  man  har 
rejst  mod  Baselerprogrammet.  Udenfor  Jødernes  egen  Lejr  vil 
der  vel  næppe  kunne  findes  egentlige  Modstandere  af  Zionismen ; 
man  kan  nære  større  eller  mindre  Skepsis  med  Hensyn  til  Mulig- 
heden af  at  realisere  det  endelige  Formaal,  hvortil  der  stræbes, 
men  ellers  vil  man  vanskeligt  kunne  indvende  noget  mod  selve 
Tanke;  ser  man  med  Sympati  paa  nationale  Rørelser,  vil  man 
endogsaa  skænke  den  en  vis  Sympati.  Til  Gengæld  har  Zion- 
ismen fundet  saa  meget  kraftigere  Modstand  indenfor  Jødefolket 
selv.  De  Jøder,  der  intet  hellere  ønske  end  Assimilation,  ville 
naturligvis  indvende,  at  en  kraftig  national  jødisk  Vækkelse  vil 
give  Antisemitismen  Vind  i  Sejlene  og  derved  gøre  Jødernes 
Stilling  endnu  mere  pinagtig.  Zionisterne  svare  hertil,  at  den 
zionistiske  Bevægelse  snarere  vil  blive  velset  af  Antisemitismen, 
ligesom  de  ogsaa  selv  paa  deres  Side  bedømme  Antisemitismen 
langt  mildere  og  med  langt  større  Forstaaelse,  end  Jøderne  sæd- 
vanlig gøre.  Stærkt  grebne  af  den  nationale  Idé,  som  Zion- 
ismens Talsmænd  ere,  forstaa  de  det  relativ  berettigede  i,  at 
andre  Nationer  vægre  sig  imod  at  skulle  anerkende  en  fremmed 
Race,  der  bevarer  sine  stærkt  udprægede  nationale  Ejendommelig- 
heder, som  Kød  af  deres  Kød.  Zionisterne  mene  derfor,  at  Anti- 
semiterne  maa  se  med  adskillig  mere  Sympati  paa  Mænd,  der 
aabent  erkende,  at  de  ere  og  ville  vedblive  at  være  Jøder,  end 
paa  Mænd,  der  trænge  paa  med  Kravet  om  at  blive  anerkendte 
som  fuldt  og  helt  tilhørende  den  Nation,  hvoriblandt  de  bo. 
« Netop  den  for  store  Iver  efter  Assimilation  er  den  egentlige 
Grund  til  vor  Tids  Antisemitisme.*  Dog  have  Assimilations- 
vennerne  for  saa  vidt  Ret  i  deres  Indvending,  som  man  maa 
indrømme,  at  hvis  Zionismen  ikke  naar  sit  endelige  Maal  at 
skafie  Jøderne  et  eget  Land  —  den  nødvendige  Betingelse  for, 
at   Nationalfølelse    ikke    skal    være    forbunden    med   større   eller 

mindre  Følelse  af  Lidelse  —  i  saa  Fald  vil  en  Genopvækkelse 
af  jødisk  Nationalbevidsthed  muligvis  gøre  Jødernes  Kaar  van- 
skeligere. Dog  selv  i  dette  Tilfælde  vil  denne  Indvending  kun 
kunne  rejses  fra  saadanne  Jøders  Side,  som  have  opgivet  Troen 
paa,  at  det  jødiske  Folk  i  Herrens  Raadslutning  har  en  herlig 
Bestemmelse.  Thi  er  man  besjælet  af  denne  Tro,  maa  man 
glæde  sig  over  enhver  Bevægelse,  der  bidrager  til  at  styrke 
jødisk  Nationalfølelse,  da  denne  dog  er  en  nødvendig  Betingelse 
for  Jødernes  fortsatte  Eksistens  som  Folk. 

Skønt  det  saaledes  ikke  fra  et  troende  jødisk  Standpunkt 
skulde  være  muligt  at  rejse  nogen  berettiget  Indvending  mod 
Zionismen,  har  man  dog  ogsaa  forsøgt  at  iklæde  sine  Indven- 
dinger religiøs  Form.  Det  tyske  Rabbinerforbund  har  i  en  af- 
given Erklæring  paastaaet,  at  den  zionistiske  Tanke  stred  mod 
Skriftens  Forjættelser  og  mod  Jødefolkets  Mission.  Hvis  man 
ved  denne  Modstrid  med  Forjættelserne  mente,  at  enhver  Tanke 
om  Tilbagevenden  til  det  hellige  Land  uden  en  Messias  maatte 
afvises,  vilde  man  ikke  kunne  frakende  Indvendingen  en  delvis 
Berettigelse,  da  den  vilde  pege  paa  en  virkelig  Mangel  i  den 
zionistiske  Bevægelse,  Manglen  paa  religiøs  Begrundelse.  Og 
dog  vilde  Zionisterne  ogsaa  hertil  med  en  vis  Ret  kunne  svare: 
«Naar  I  ikke  bane  Vejen  for  Messias,  vil  han  ikke  komme;  naar 
I  ikke  forberede  hans  Værk,  vil  han  ikke  kunne  fuldføre  det; 
hvem  kan  da  vide,  om  ikke  den  zionistiske  Bevægelse  netop  er 
Begyndelsen  til  hin  messianske  Tid,  hvorom  Gud  har  forjættet 
os  ved  Profeterne.*  Men  det  er  imidlertid  slet  ikke  den  Be- 
tragtning, der  ligger  bagved  Paastanden  om  Zionismens  Modstrid 
med  Forjættelserne  og  Jødefolkets  Mission.  I  Virkeligheden 
menes  der  hermed,  at  Forjættelserne  ikke  berettige  til  at  vente 
en  personlig  Messias,  men  at  Jødefolket  selv  er  Messias  og  ud- 
øver sin  messianske  Mission  netop  i  Adspredelsen.  Det  er  Reform- 
jødedommens Tanker  om  Adspredelsen  ikke  som  en  Guds  Straf, 
men  som  et  Middel  for  Israel  til  at  udføre  sin  Opgave  «at  være 
Bærer  og  Forkynder  af  Sandheden  og  Lysets  Religion »  (Geiger) 
og  at  være  « Bannerfører  for  den  rene  Religion,  Dyd  og  Humanitet, 
Folkenes  Salt  og  Nationernes  Surdejg»^).  Ingen  Kristen,  der 
kender   sit   nye  Testamente,    vil    bestride,    at  Jødefolket   har   en 


*)  Se  Kaikar:  Israel  og  Kirken  S.   236  og  243. 

herlig  Mission  i  de  sidste  Tider  (Rom  11,  15),  men  dette  er 
noget  ganske  andet  end  den  Mission,  hvorom  der  tales  i  de 
ovenfor  anførte  Ord.  Og  det  er  velgørende  at  se,  hvorledes  de 
zionistiske  Jøder  netop  paa  Grund  af  deres  Standpunkt  ere  i 
Stand  til  med  sund  Selvkritik  at  rydde  til  Side  al  denne  vamle 
Talen  om  Jødefolkets  Mission  nu  til  Dags.  Zionisterne  indse,  at 
virkelig  Mission  for  den  rene  Religion  eller  Monotheismen  blandt 
Folk,  der  ikke  i  Forvejen  ere  Monotheister,  drives  alene  af  de 
Kristne,  og  indse  ogsaa,  at  det  er  bedst  ikke  at  tale  i  for  høje 
Toner  om  Jødernes  Mission  at  være  Retfærdighedens  og  Kærlig- 
hedens levende  Vidner  blandt  Folkene.  Og  Zionismen  peger 
endvidere  paa,  at  Jøderne  ved  Oprettelsen  af  en  jødisk  Stat  og 
Udviklingen  af  en  ny  national  Kultur  vil  udføre  en  langt  betyd- 
ningsfuldere Mission,  end  de  nu  ere  i  Stand  til;  gennem  den  ny 
nationale  Kultur  bringe  de  en  ny  Indsats  i  Verdenskulturen. 

Som  det  er  at  vente,  rejser  man  ogsaa  Indvendinger  ud  fra 
de  praktiske  Vanskeligheder,  som  Realisationen  af  Zionismens 
Idealer  vil  møde.  En  pludselig  Udvandring  vil,  siger  man,  bringe 
.Uro  og  Forstyrrelse  ind  i  mange  Forhold  i  de  forskellige  Lande. 
Overfor  denne  Indvending  gøre  Zionisterne  imidlertid  opmærksom 
paa,  at  en  saadan  Udvandning  netop  vil  befri  Evropa  for  en 
Mængde  misfornøjede  og  urolige  Elementer,  og  at  desuden  selv- 
følgelig langtfra  alle  Jøder  ville  udvandre,  lige  saa  lidt  som  i  sin 
Tid  alle  Grækere  vendte  hjem,  da  det  græske  Rige  blev  oprettet. 
Endvidere  er  det,  indvender  man,  et  i  Luften  svævende  Haab, 
at  Sultanen  skulde  overlade  Jøderne  Palæstina  og  Stormagterne 
garantere  dem  Besiddelsen.  Hertil  svarer  man,  at  det  orientalske 
Spørgsmaal  engang  tidligere  eller  senere  kræver  sin  Løsning, 
og  at  man,  om  det  skulde  vise  sig  nødvendigt,  kan  vente  og 
oppebie  den  Stund.  «Et  Folk  kan  vente.  Det  lever  længere 
end  Mennesker  og  Regeringer.* 

Disse  Indvendinger  pege  alle  paa  alvorlige  Hindringer  for  en 
snarlig  Opnaaelse  af  Zionismens  Maal;  men  de  have  ikke  for- 
maaet  at  hindre,  at  den  zionistiske  Bevægelse  foreløbig  sejrrig 
har  holdt  sit  Indtog  i  de  forskellige  Lande.  Zionlængslen  laa 
slumrende  mange  Steder  og  behøvede  kun  det  fængende  Ord 
for  at  vaagne  til  Liv.  Overalt  ere  nu  zionistiske  Foreninger 
blevne  dannede  og  mindre  Kongresser  blevne  afholdte.  For- 
beredende Skridt  ere  foretagne  til  Stiftelsen  af  en  jødisk  Kolonial- 

bank  med  en  Aktiekapital  paa  to  Millioner  Pund  Sterling;  nær- 
mere Forhandling  om  dette  Spørgsmaal  vil  finde  Sted  paa  den 
anden  almindelige  Zionistkongres,  der  skal  afholdes  i  Efteraaret. 
Det  har  overalt  vist  sig,  at  Zionismen  har  vundet  hurtigere  og 
større  Tilslutning  i  de  Lande,  hvor  der  er  en  stærk  antisemitisk 
Bevægelse.  Herved  bekræftes  Herzls  Ord,  at  Antisemitismen 
gør  mere  Propaganda  for  Zionismen  end  denne  Sags  egne  Apostle. 
Som  en  Følge  deraf  ventede  de  engelske  Jøder,  der  ikke  have 
nogen  Grund  til  Klage  over  antisemitisk  Fanatisme,  længe  med 
at  slutte  sig  til  den  zionistiske  Bevægelse;  det  vakte  derfor  stor 
Jubel  paa  Fastlandet,  da  en  stor  engelsk  zionistisk  Kongres  i 
London  den  6te  Marts  i  Aar  højtidelig  sluttede  sig  til  Baseler- 
programmet  og  til  den  i  Basel  grundlagte  Organisation.  Prin- 
cippet i  denne  Organisation  er  følgende:  Kongressen  er  det  jø- 
diske Folks  højeste  Autoritet;  den  sammensættes  derved,  at  de 
zionistiske  Foreninger  sende  deres  Deputerede.  Af  Kongressen 
vælges  en  Aktionskomité  paa  23  Medlemmer,  hvoraf  igen  vælges 
et  staaende  Udvalg  paa  fem  Medlemmer,  der  skulle  bo  i  Wien. 
Herfra  redigeres  ogsaa  Bevægelsens  Hovedorgan  «Die  Welt», 
hvis  Redaktør  er  Dr.  Th.  Herzl.  Man  behandler  i  dette  Blad 
alle  mulige  Spørgsmaal  af  national  jødisk  Interesse;  man  finder 
endogsaa  deri  en  Række  Artikler,  hvori  der  fremsættes  fantastiske 
Formodninger  om,  hvor  man  med  mest  Udsigt  til  et  godt  Re- 
sultat skal  søge  efter  Pagtens  Ark.  Som  Begrundelse  for,  at 
den  vil  blive  funden,  henvises  blandt  andet  til  Joh.  Aab.  11,  19! 
I  kristne  Kredse  har  man  fra  Begyndelsen  fulgt  Zionismens 
Udvikling  med  særlig  Interesse;  tyske  og  engelske  Protestanter 
fandtes  endog  som  Deltagere  i  Baselkongressen.  Den  ogsaa  her 
hjemme  velkjendte  Missionær  Faber  optraadte  i  en  zionistisk  For- 
samling i  Berlin  og  proklamerede  Zionismen  som  en  af  de  be- 
tydningsfuldeste Bevægelser,  Verdenshistorien  endnu  har  set. 
Zionisterne  glæde  sig  naturligvis  over  disse  Sympathitilkende- 
givelser;  thi  en  af  de  nødvendigste  Betingelser  for  at  naa  deres 
Maal  er  netop  at  vinde  den  offentlige  Mening  for  deres  Sag. 
Kun  ad  den  Vej  kunne  de  ogsaa  gøre  sig  Haab  om  Støtte  fra 
de  forskellige  Regeringer  i  eventuelle  diplomatiske  Forhandlinger 
med  Sultanen.  Men  med  denne  Interesse  har  der  for  mange 
kristnes  Vedkommende  været  forbundet  særlige  Tanker  om,  at 
Jødernes   Tilbagevenden    til   Palæstina    virkelig   nu   skulde   finde 

Sted,  og  at  dermed  et  af  Tegnene  paa  HerrenvS  nære  Komme 
var  ved  at  fuldbyrdes.  For  at  forstaa  dette  maa  vi  erindre,  at 
der  indenfor  de  kristnes  Kreds  altid  har  været  og  endnu  stadig 
findes  en  noget  forskellig  Forstaaelse  af  Skriftens  Profetier  om 
de  sidste  Tider.  Medens  nogle  beraabende  sig  navnlig  paa 
gammeltestamentlige  Forjættelser  mene,  at  Israel  i  de  sidste 
Tider  skal  vende  tilbage  til  sit  Land  og  her  opleve  Herrens 
Genkomst  og  Tusindaarsrigets  Herlighed,  hævde  andre,  at  det 
eneste,  man  med  fuld  Sikkerhed  kan  slutte  ud  fra  Skriften,  er, 
at  i  de  sidste  Tider  hele  Israel  skal  omvendes  og  derved  komme 
til  at  udøve  en  velsignelsesrig  Indflydelse  paa  den  hedningekristne 
Menighed  (Rom.  11,  15 — 26).  Det  ligger  udenfor  vor  Opgave 
her  nærmere  at  paavise,  at  de,  der  lære,  at  Israel  skal  vende 
tilbage  til  sit  Land  og  her  faa  Del  i  en  rigere  Herlighed  end 
de  andre  kristne,  kun  kunne  give  en  Skriftbegrundelse  for  denne 
deres  Paastand,  hvis  de  ville  anvende  en  bogstavelig  Fortolkning 
paa  de  gammeltestamentlige  F'orjættelser,  en  Fortolkning,  som 
hvis  den  blev  gennemført  vilde  føre  til  saa  urimelige  Antagelser, 
som  at  Templet  i  de  sidste  Tider  skulde  genopbygges,  Ofrene 
genoptages  (Ezech.  40 — 48),  og  at  alle  Folkeslag  hver  Løvsals- 
fest  (Zach.  14,  16),  ja  hver  Nymåanefest  og  hver  Sabbat  (Esajas 
66,  23)  skulde  drage  op  til  Jerusalem  for  at  fejre  Festen  dér. 
Der  maatte  i  en  saadan  Sammenhæng  ogsaa  henvises  til,  at 
alene  den  Maade,  hvorpaa  de  nytestamentlige  Forfattere  anvende 
de  gammeltestamentlige  Forjættelser,  burde  afholde  os  fra  en 
saadan  bogstavelig  Fortolkning;  for  det  Ny  Testamentes  For- 
fattere er  der  ikke  længer  nogen  Forskel  paa  Hedning  og  Jøde, 
hvorfor  de  gammeltestamentlige  Forjættelser  nu  i  lige  Grad 
gælde  alle  Kristne  og  ikke  Jøderne  alene.  Men,  som  sagt, 
en  nærmere  Begrundelse  af  dette  Standpunkt  vilde  føre  for 
vidt  her;  vi  ville  indskrænke  os  til  at  henvise  til  Professor 
P.  Madsens  Behandling  af  dette  Spørgsmaal  i  hans  Fortolkning  til 
Joh.  Aab.  (Side  99 — 132).  Kun  et  Punkt  kan  her  ikke  lades 
uomtalt.  Der  gives  Fortolkere  og  Venner  af  Israelsmissionen  i 
alle  Lande,  som  ikke  indskrænke  sig  til  at  nære  Forventning 
om  Israels  Tilbagevenden  —  hvorved  de  i  al  Fald  vilde  undgaa 
at  komme  i  Modstrid  med  Skriften,  selv  om  deres  Forventning 
ganske  vist  heller  ikke  kunde  bevises  udfra  Skriften.  Men  de 
ville  vide  endnu  mere,    de  paastaa  dristigt,   at  Israel  efter  Skrif- 


Digitized  by 


Google 


249 

tens  Udsagn  skal  vende  tilbage  til  Palæstina  som  vantro.  Og 
det  er  selvfølgeligt  væsentlig  saadanne,  som  mene  nu  i  Zionis- 
men at  maatte  se  en  Begyndelse  til  Opfyldelsen  af  Spaadommene 
om  de  sidste  Tider.  Saaledes  har  den  franske  Israelsmissions 
Organ  Le  réveil  d'Israel  med  stedse  større  Bestemthed  taget 
Ordet  for,  at  Zionismen  var  en  Opfyldelse  af  Ezech.  37.  Blandt 
dem,  som  mene,  at  Skriften  lærer,  at  Israel  som  vantro  skal 
vende  tilbage,  findes  ogsaa  den  af  den  engelske  Israelsmission 
saa  højt  fortjente  John  Wilkinson.  Enhver  Indvending  mod 
denne  lidt  vovede  Antagelse  nedslaar  han  med  det  Magtsprog: 
Gud  har  sagt  det*).  Der  foreligger  her  ret  et  Eksempel  paa 
den  sorgløse  Fortolkningsmaade,  hvor  man  af  bare  Nidkærhed 
for  at  forstaa  et  Sted  i  Skriften  i  saa  bogstavelig  Betydning  som 
muligt  ikke  tager  i  Betænkning,  at  der  derved  skabes  en  Mod- 
sigelse med  andre  Udtalelser  i  Skriften,  noget  der  kunde  være 
undgaaet,  hvis  man  undlod  at  presse  Bogstaven.  Fortolker  man 
nemlig  Stederne  hos  Ezechiel  saaledes,  at  Israel  som  vantro  skal 
vende  hjem,  bringer  man  dem  i  bestemt  Modsigelse  med  de 
Udtalelser  i  Skriften,  der  nævne  Israels  Omvendelse  som  den 
nødvendige  forudgaaende  Betingelse  for  deres  Hjemvenden  (se 
f.  Eks.   5  Mosebog  30,1  ff.,  ogsaa  Zephanias  3,   12 — 20). 

Ved  denne  Adfærd,  der  frembringer  Modsigelser  i  Skriften, 
hvor  de  for  en  mere  besindig  Fortolkning  ikke  ere  forhaanden, 
af  Iver  for  at  vide  mere  om  de  sidste  Ting,  end  Herren  virkelig 
har  sagt  os,  opnaar  man  kun,  at  man  tilsidst  ser  Tegn  ogsaa 
dér,  hvor  der  ingen  er.  Hvor  forskelligt  er  ikke  det  fra  den 
stille  tro  Aarvaagenhed,  som  Herren  kræver  af  os,  og  som  ikke 
paa  Grundlag  af  usikker  Skriftfortolkning  vil  gøre  sig  sine  egne 
Tanker  om  de  sidste  Tider,  men  som  ydmyg  venter  i  Tillid  til, 
at  Herrens  Aand  vil  gøre  de  virkelige  Tegn,  naar  de  engang 
komme,  lette  at  erkende  for  «dem,  som  forvente  ham  til  Frelse » 
(Hebr.  9,28)! 

Men  er  det  end  hermed  sagt,  at  en  Interesse  for  Zionismen, 
begrundet  i,  at  man  i  denne  Bevægelse  ser  et  af  Tegnene  paa 
Herrens  nære  Komme,  næppe  er  paa  sin  Plads,  saa  er  det  dog 
langtfra  Meningen  at  svække  de  kristnes  Interesse  for  denne 
nationale  Bevægelse  indenfor  Jødedommen.    Tværtimod!    Religion 


"*)  Wilkinson:  Israel  My  Glory  S.  58. 

Og  Nationalitet  har  i  det  jødiske  Folk  indgaaet  en  saa  inderlig 
Forening,  at  selv  i  en  Bevægelse  som  denne,  hvor  man  beflitter 
sig  paa  at  udelade  det  religiøse  af  Programmet,  kan  man  dog 
ikke  undgaa  i  Tale  og  Skrift  at  benytte  de  bibelske  Ord  og 
Navne,  hvortil  der  baade  for  troende  Jøder  og  kristne  knytte  sig 
saa  dyrebare  Forestillinger.  Ganske  uvilkaarligt  maa  derfor  vor 
Interesse,  ja  Sympathi  blive  vakt.  Dertil  kommer,  at  særlig 
Israelsmissionens  Venner  selvfølgelig  have  al  Grund  til  at  følge 
denne  Bevægelse  med  størst  mulig  Opmærksomhed.  Ogsaa  over- 
for ethvert  andet  Folk,  blandt  hvilket  man  vil  drive  Mission, 
gælder  det  at  lære  at  kende  alle  aandelige  Rørelser  i  det,  for 
at  se,  om  man  ikke  muligvis  i  nogle  af  disse  kunde  spore  Ud- 
slag af  den  Uro  i  Menneskehjærtet,  Som  afgiver  en  god  Jordbund 
for  Kristi  Evangelium.  Saa  gælder  det  da  ogsaa  her  at  være 
aarvac^en  overfor  en  Bevægelse,  der  i  saa  kort  Tid  har  greben 
saa  vældigt  om  sig  og  draget  til  sig  Mennesker  af  alle  Samfunds- 
klasser og  af  de  mest  forskellige  Anskuelser.  Den  af  den  danske 
Israelsmission  understøttede  Pastor  Zockler  i  Galizien  betoner 
derfor  ogsaa  i  en  af  sine  sidste  Beretninger,  at  vi  maa  være 
klare  over,  at  den  zionistiske  Bevægelse  er  et  Vendepunkt  i  Is- 
raels indre  Historie,  og  at  vi  maa  overveje,  om  den  ikke  mulig- 
vis nøder  os  til  at  forandre  et  og  andet  i  den  sædvanlige  Mis- 
sionsmethode.  Thi  er  end  Maalet  for  Missionen  altid  det  samme, 
saa  kunne  dog  Vejene  til  at  naa  Maalet  ændres,  alt  eftersom  de 
aandelige  Rørelser  indenfor  Folket  skifte.  Zockler  mener  at 
kunne  konstatere,  at  Zionismen  har  bevirket,  at  Overgangene 
fra  Jødedom  til  Kristendom  ere  blevne  sjældnere  i  de  senere 
Aar,  og  søger  Grunden  dertil  i,  at  den  sædvanlig  anvendte  Mis- 
sionsmethode  nødvendiggør  Jødernes  fuldstændige  Assimilation, 
naar  de  blive  kristne.  Naar  en  stærk  national  og  altsaa  assimi- 
lationsfjendtlig  Bevægelse  udbreder  sig  blandt  Jøderne,  staar 
Missionen  overfor  den  Nødvendighed  at  maatte  arbejde  hen  til 
at  vinde  Klarhed  i  det  vanskelige  Spørgsmaal,  i  hvilket  Maal 
Jøder,  naar  de  blive  kristne,  kunne  bevare  deres  jødiske  natio- 
nale Skikke  og  Ejendommeligheder,  der  dog  for  en  saa  stor 
Del  hænge  saa  nøje  sammen  med  den  jødiske  Religion,  hvis 
Ufuldkommenhed  de  ved  at  blive  kristne  have  anerkendt. 

Men    bereder   saaledes  Zionismen    maaske   foreløbig  Israels- 
missionen  store  Vanskeligheder,    maatte   den  saa  paa  den  anden 

Side  ogsaa  vinde  den  nye  Venner!  Maatte  Zionismen,  ved  hvil- 
ken det  jødiske  Folk  atter  med  Kraft  minder  om  sin  Eksistens, 
ogsaa  minde  de  kristne,  og  deriblandt  ogsaa  de  danske  kristne, 
om  deres  Pligt  overfor  Herrens  udvalgte  Folk! 

Frederik  Torm, 


Om  Salmebogssagen. 


Efter  Forlydende  skal  Trykningen  af  en  ny  Salmebog  for 
den  danske  Folkekirke  allerede  være  vidt  fremskreden,  og  det 
kan  vel  ikke  vare  længe,  inden  Forslaget  til  en  saadan  kommer 
for  Lyset.  I  Anledning  af  nogle  Indvendinger  imod  Betimelig- 
heden af  en  ny  Salmebogs  Indførelse,  som  Hr.  M.  har  gjort  i 
et  Søndagsnummer  af  Nationaltidende  m.  fl.  Blade,  maa  det  være 
mig  tilladt  at  fremkomme  med  nogle  Bemærkninger. 

Naar  man  har  Betænkeligheder  ved  den  ny  Salmebog,  fordi 
vor  Tid  i  mange  Maader  er  en  Gæringens  og  Brydningernes 
Tid,  og  derfor  mener,  at  der  bør  ventes  med  Salmebogen,  indtil 
vi  faa  mere  afklarede  Forhold,  da  kan  jeg  ikke  indse,  at  denne 
Indvending  har  nogen  Betydning.  Man  vilde  vistnok  paa  den 
Maade  komme  til  at  vente  meget  længe.  Thi  selv  om  visse 
kirkelige  Bevægelser  have  begyndt  at  lægge  sig  i  et  roligere 
Leje  —  og  der  paa  visse  Punkter  er  mere  Samarbejde  mellem 
de  forskellige  kirkelige  Retninger  end  tidligere  —  saa  er  der 
dog  paa  andre  Punkter  saa  megen  Uro,  at  ny,  voldsomme  Bryd- 
ninger muligvis  kunne  forestaa.  Det  er  ikke  let  at  forudsige, 
hvorledes  Fremtiden  vil  blive  —  men  saa  meget  turde  man  vel 
slaa  fast,  at  hvad  der  for  Resten  volder  Uenighed  mellem  Ret- 
ningerne —  det  er  ikke  Salmebogsspørgsmaalet,  der  gør  det. 
De  samme  Salmer  —  baade  Kingos  og  Brorsons  og  Grundtvigs 
—  benyttes  jo  i  vore  Dage  i  Fællesskab  af  de  forskellige  Ret- 
ninger. —  Ejheller  kan  det  siges,  at  man  har  forhastet  sig  i 
Salmebogssagen.  Forhandlingerne  om  en  Afløser  af  den  « evangelisk- 
kristelige »  —  gaa  jo  over  50  Aar  tilbage  i  Tiden  og  Konvents- 
salmebogen  fremkom  —  efter  lange  Forhandlinger  —  som  noget 
rent  midlertidigt,  der  saa  senere,  for  at  tilfredsstille  den  tilstede- 
værende Trang,  maatte  suppleres  med  2  Tillæg.     Naar  man  nu 

siger,  at,  efter  at  vi  have  faaet  disse  2  Tillæg,  have  vi  et  saa 
rigeligt  Forraad,  at  Præsten  deraf  ved  skønsomt  Valg  kan  tilføre 
Gudstjenesten  alt  fornødent,  hvorfor  en  ny  Salmebog  skulde  være 
unødvendig,  da  overser  man  noget  meget  væsentligt,  nemlig 
Vanskeligheden  ved  Indførelsen  af  disse  Tillæg  —  idet  dertil 
kræves  Vs  af  Menighedens  Stemmer,  dog  saaledes  at  der  for 
det  sidste  Tillægs  Vedkommende  er  tilstaaet  København,  større 
Købstæder  og  større  Landsogne  en  friere  Adgang  dertil.  Det 
første  Tillæg,  hvortil  Trangen  var  saa  stor,  er  vel  nu  indført  de 
fleste  Steder,  men  det  sidste  bruges  kun  meget  faa  Steder. 

Selv  om  man  kunde  ønske  at  indføre  det,  betænker  man 
sig  dog  meget  paa  at  lade  den  noget  besværlige  Afstemning 
derom  i  Menigheden  foregaa,  da  man  hos  det  store  Flertal  ikke. 
kan  vente  stor  Sympathi  for  Indførelsen  af  saa  mange  Tillæg, 
der  gøre  Salmebogen  unødvendig  stor,  tilmed  da  det  ny  Tillæg 
indeholder  mange  Doubletter  —  de  samme  Salmer,  som  i  For- 
vejen haves  i  Salmebogen  i  en  anden  Skikkelse  —  og  dette 
Forhold  er  der  Mange,  der  ikke  kunne  forstaa.  Men  dermed  er 
der  jo  tydelig  nok  peget  paa,  at  Hensigten  med  det  ny  Tillæg 
har  været  at  berede  Vejen  for  en  snarlig  Indførelse  af  en  ny 
Salmebog.  Paa  Grund  af  de  store  Vanskeligheder  ved  dette 
Tillægs  Indførelse  og  deraf  følgende  sjældne  Benyttelse  kan  det 
imidlertid  ikke  tages  med  i  Betragtningen,  naar  Talen  er  om 
det  Forraad  af  Salmer,  vi  nu  have  til  Brug  ved  Gudstjenesten. 
Derimod  kan  det  siges,  at  det  ny  Tillæg,  ved  at  byde  os  nogle 
ny  skønne  Salmer,  og  nogle  gamle  i  en  bedre  —  til  det  oprin- 
delige svarende  Skikkelse  —  har  vakt  hos  os  en  Trang  og 
Længsel,  som  kun  kan  blive  tilfredsstillet,  naar  vi  faa  den  ny 
Salmebogs  hvorpaa  Tillæget  peger  hen. 

Hvad  de  pekuniære  Vanskeligheder  angaa  ved  Indførelse 
af  en  ny  Salmebog,  da  ville  disse  jo  være  tilstede  til  enhver 
Tid,  og  det  indses  ikke,  hvorfor  Tiden  af  den  Grund  skulde 
forhales.  Det  er  jo  længe  siden,  at  Konventssalmebogen  blev 
indført,  og  hvad  der  senere  er  kommen  til,  er  paa  de  allerfleste 
Steder  kun  det  i  1873  udkomne  Tillæg.  Hvad  denne  Side  af 
Sagen  angaar,  ville  Vanskelighederne  næppe  være  store,  naar 
man  gaar  noget  læmpeligt  tilværks  og  ved  Bibellæsning  eller 
andre  Møder  gør  Menigheden  bekendt  med  den  ny  Salmebog 
og  Ønskeligheden  af  dens  Indførelse. 

Det  var  vistnok  i  1885,  at  « Salmebog  for  Kirke  og  Hjem» 
udkom,  samlet  af  en  Del  københavnske  Præster,  som  Forslag  til 
en  ny  Salmebog  for  vor  Kirke.  Dette  Forslag  har  siden  den 
Tid  været  saa  meget  drøftet,  overvejet  og  kritiseret,  at  Tiden 
vel  nu  maa  synes  moden  til  en  Afgørelse,  saa  den  Salmebog, 
der  nu  udkommer,  paa  Forhaand  tør  antages  at  blive  saa  god, 
at  vi  kunne  være  tilfredse  med  den,  selvfølgelig  med  en  Smule 
Resignation  her  og  der,  thi  om  ingen  Salmebog  tør  det  ventes, 
at  den  paa  alle  Punkter  vil  opfylde  ethvert  Ønske,  som  den 
enkelte  iblandt  os  kan  nære. 

Lad  os  haabe,  at  den  ny  Salmebog,  naar  den  udkommer, 
maa  blive  skaansomt  behandlet  af  Kritiken  og  i  det  hele  blive 
modtaget  med  saa  megen  Tilslutning,  at  det  ikke  kan  vare 
længe,  inden  den  bliver  autoriseret.  Og  naar  dette  sker,  lad  os 
da  haabe,  at  der  maa  blive  givet  en  almindelig  Tilladelse  til  at 
indføre  den  overalt,  hvor  Præst  og  Menighed  kunne  enes  derom, 
uden  at  der  behøves  nogen  særlig  Ansøgning  i  den  Anledning. 
Lad  os  blive  fri  for  saadanne  indskrænkende  Bestemmelser,  som 
ere  tagne  med  Hensyn  til  de  2  Tillæg,  at  der  ved  skriftlig  Af- 
stemning skal  præsteres  Vs  Stemmer  for  Sagen,  hvilket  i  aller- 
højeste Grad  vilde  vanskeliggøre  dens  Indførelse.  Thi  mange  — 
ofte  de  allerfleste  i  en  Sognemenighed,  som  egentlig  intet  have 
imod  den  ny  Salmebog,  og  vilde  befinde  sig  vel  ved  deres  Ind- 
førelse —  have  dog  paa  den  anden  Side  ikke  saa  meget  Kend- 
skab til  Sagen  eller  Interesse  for  den,  at  de  have  Lyst  til  at  give 
deres  Navn  dertil  ved  skriftlig  Afstemning.  Saadanne  Afstem- 
ninger ere  meget  ofte  ikke  det  virkelige  Udtryk  for  Stemningen 
i  et  Sogn  og  endnu  mindre  Udtryk  for,  hvad  Menigheden  vir- 
kelig trænger  til,  hvorimod  de  let  kunne  sætte  Gemytterne  i  en 
unødvendig  Ophidselse  og  flere  Steder  endog  kunne  blive  Agita- 
tionsmidler  for  timelige,  verdslige  Interesser. 

Dette  maatte  være  tilstrækkeligt,  at  det  fra  Prædikestolen 
bliver  bekendtgjort,  at  Salmebogen  vil  blive  indført,  hvis  ikke 
et  Flertal  i  Menigheden  —  inden  en  passende  Tidsfrist  —  ud- 
taler sig  derimod,  hvilket  ikke  hindrer,  at  det  mange  Steder 
vilde  være  det  klogeste,  om  Præsten  forinden  paa  forskellige 
Maader  gjorde  sin  Menighed  bekendt  med  den  Salmebog,  man 
ønsker  indført  ved  Gudstjenesten. 

F,  Christiani. 

I  Anledning  af  K.s  Anmældelse  af  c  Guds  Rige». 


Hvis  K.s  Anmældelse  var  fremkommen  andet  Steds  end  just 
i  den  d.  Præstef.s  specielle  Organ,  vilde  jeg  ikke  have  følt  mig 
forpligtet  til  at  fremkomme  med  en  eneste  berigtigende  Linje, 
skønt  jeg  dog  maatte  anse  det  for  formaalstjenligst,  om  Anmæl- 
deren  af  en  ny  Lærebog  gik  lidt  nærmere  ind  paa  Bogen,  der 
laa  for  til  Anmældelse,  fremfor  idelig  at  fremholde  sit  eget  Syn 
paa  en  retmæssig  Lærebogsundervisning.  Det  synes  mig  egent- 
lig uretfærdigt  af  K.  uden  videre  paa  min  Bog  at  overføre  Mis- 
brugen af  Balslevs  Lærebog  med  Hensyn  til  Udenadslæren  af 
Lærebogsforfatterens  egne  Forklaringer;  thi  jo  kortere  disse  ere, 
des  større  bliver  Fristelsen  for  Børnene  til  Udenadslæren,  medens 
fyldigere  Forklaringer,  allerede  ved  Linjeantal,  ere  et  bestemt 
Værn  derimod. 

K.  har  kun  2  Citater  af  min  Bog;  men  dem  maatte  jeg 
da  kunne  forlange  korrekte.  Det  er  absolut  uretfærdigt,  at  K.» 
idet  han  anker  over,  at  Forklaringerne  ikke  ere  simple  nok, 
citerer  unøjagtigt  (f.  Eks.  «videste»  i  Stedet  for  «vide»)  og 
løsre  vent,  som  f.  Eks.,  naar  han  uden  videre  lader  mig  sige, 
at  min  Bog  passer  cnavnlig»  for  mindre  Børn!  (Enhver  kan  jo 
i  Forordet,  hvorfra  K.  henter  dette  Citat,  efterse  Forbindelsen). 
Nej !  jeg  har  virkelig  aldrig  tænkt  mig,  at  Skolernes  mindste 
Børn  burde  have  « Lærebog*. 

K.  holder  for,  at  «Gs.  R.»  væsentlig  kun  har  Ærinde  til 
de  højere  Skolers  øverste  Klasser;  ved  Anmældelsens  Slutnings- 
passus  giver  han  mig  imidlertid  Anledning  til  at  bemærke,  at 
andre  have  havt  en  ganske  anden  Mening  om  «Gs.  R.»,  idet 
den  f.  Eks.  i  Skoleblade  og  forskellige  Stiftstidender  er  bleven 
betegnet  som  en  værdig  Afløser  af  Balslevs  Lærebog,  og  der  er 
udtalt  stærke  Ønsker  om  dens  Indførelse' i  de  offentlige  Skoler; 
ja!  saa  forskellige  Blade  som  « Højskolebladet »  og  « Dansk  Kirke- 
tidende* paa  den  ene  Side  og  «den  indre  Missions-Tidende*  paa 
den  anden  have  betegnet  Bogen  som  en  udmærket  Skolebog. 

Sluttelig  skal  jeg  anføre,  at  Biskop  Dr.  Clausen  har  led- 
saget en  Ansøgning  fra  mig  til  Kjøbenhavns  Skoledirektion  om 
at  faa  «Gs.  R.»  approberet  til  Brug  ved  Undervisningen  i  Reli- 
gion   ved   Kbhvns.    offentlige  Skolevæsen   bl.  a.    med   følgende: 

« Indholdet,  som  er  sundt  og  godt,  bærer  ikke  noget  særegent 
Partimærke,  Formen  er  jævn  og  livlig,  letforstaaelig  baade  for 
Voksne  og  Børn.  Efter  mit  Skøn  egner  den  sig  derfor  godt  til 
Brug  ved  Undervisningen  og  kan  jeg  paa  det  bedste  indstille 
den  til  Indførelse  i  Landets  Skoler»,  og  at  Biskoppen  har 
indsendt  sin  Anbefaling  af  Bogen  til  Ministeriet. 

Østbirk  i  Juni  1898. 

Johs.    Viggo  Hansen. 


Love  for  den  danske  Præsteforening. 


Foreningens  Formaal  er  at  samle  Danmarks  Præster  til 
Fællesoptræden  i  Spørgsmaal  af  folkekirkelig  Art,  saavel  saa- 
danne,  der  angaa  Folkekirken  i  det  hele,  dens  Gudstjeneste  og 
Forfatningsformer,  dens  Finansvæsen  og  dens  Forhold  overfor 
Staten  og  andre  Myndigheder,  som  saadanne,  der  særskilt  angaa 
Præsterne.  —  Derimod  ligger  de  forskellige  kirkelige  Retningers 
saa  vel  som  Enkeltmands  Forhold  og  Arbejde  for  det  aandelige 
Liv  udenfor  Foreningens  Omraade  og  maa  aldrig  optages  inden- 
for dens  Virksomhed. 

§2. 

Adgang  til  at  blive  Medlem  har  enhver  Præst  i  Folkekirken 
samt  de  theologiske  Professorer  ved  Kjøbenhavns  Universitet. 

§3- 
Alle  Foreningens  Medlemmer  indenfor  et  Amt  udgøre  en 
Kreds  og  vælge  paa  det  aarlige  Kredsmøde  en  Formand.  Denne 
modtager  Ind-  og  Udmeldelser  og  fungerer  som  Kredsens  Kasse- 
rer. Han  sammenkalder  Aarsmødet  i  Juni  Maaned  og  kan  sam- 
menkalde Medlemmerne,  naar  der  ellers  foreligger  Sager  af  Vig- 
tighed. Paa  alle  Kredsmøder  udkræves  der  ^/s  af  de  tilstede- 
værende Medlemmers  Stemmer  for  en  Sags  Vedtagelse. 

§4. 

Hvert  andet  Aar  vælges  ved  samtidig  skriftlig  Afstemning 
af  alle  Medlemmerne  i  alle  Kredse  3  Medlemmer  til  Foreningens 
Hovedbestyrelse.  Denne  bestaar  af  6  Medlemmer  foruden  For- 
manden, som  alle  fungere  i  4  Aar,  saaledes  at  Halvdelen  afgaar 
hvert  andet  Aar.  Første  Gang,  i  1897,  vælges  en  Formand  og 
6  Medlemmer.  Lodtrækning  afgør,  hvilke  3  af  Medlemmerne 
skulle  afgaa  i  1899.  Alle  de  afgivne  Stemmer  samles  af  den 
fungerende  Hovedbestyrelse,  og  Valget  afgøres  ved  Stemmeflerhed. 

Naar   Formanden    fratræder,    stemmes   der  særskilt  paa  en  For- 
mand.   Hovedbestyrelsen  vælger  selv  sin  Viceformand  og  Kasserer. 

§  5- 
Hovedbestyrelsen  har  det  øverste  Initiativ  i  alle  Foreningens 
Anliggender   og   er   dens  Organ,    der  optræder  og  handler  paa 
Foreningens  Vegne   og  disponerer  over  dens  Midler.     Den  fast- 
sætter selv  sin  Forretningsorden. 

§6. 
Hvert  Medlem  svarer  et  Aarskontingent  paa  3  Kr.  Dette 
indbetales  i  Marts  Maaned  til  Kredsformanden,  som  i  April  Maa- 
ned  indsender  det  samlede  Medlemskontingent  til  Hovedkassere- 
ren, ledsaget  af  et  Regnskab  samt  en  Medlemsliste.  Hoved- 
kasseren fører  Regnskab  over  hele  Foreningens  Pengevæsen, 
baade  Indtægt  og  Udgift,  og  foretager  alle  Udbetalinger,  alt  un- 
der Ansvar  for  Hovedbestyrelsen.  Ved  Aarets  Slutning  opgøres 
Regnskabet  og  revideres  af  2  af  Foreningens  Medlemmer,  som 
dertil  ere  udvalgte  paa  samme  Tid  og  paa  samme  Maade  som 
Hovedbestyrelsen . 

§7- 
Foreningen    udgiver   et    Medlemsblad,    der  omsendes  gratis. 
Redaktøren    vælges    af  Hovedbestyrelsen  og  ansættes  og  lønnes 
efter  dennes  Bestemmelse. 


Formand: 
Pastor  Julius  Friis  Hansen. 

Hovedbestyrelsen: 
Sognepræst  A.  Schack. 

—  Lic.  H.  Ussing. 
Provst  Blume. 
Sognepræst  Th.  Lyngbye. 

—  H.  Ostenfeld. 
Pastor  E.  With,  Kasserer. 

.  Revisorer: 
Provst  Brammer  i  Stouby. 
—      Sodemann  i  Clemensker. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præstefor- 
ening sker  til  Kredsformanden. 


København.  —  Græbei  Bogtrykkeri. 

MAANEDSBLAD 

FOR 

DEN   DANSKE   FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  11  Den  1.  August  1898 

Indhold:  F.  R.  Nielsen:  Bør  Bispernes  Tal  i  vor  Folkekirke  forøges?  Fernando 
Linderberg:  Sodal  Oplysning.  En  gammel  Præstekone:  Hr.  Pastor 
Hindhede.  F.  T. :  Fra  Udlandet.  C.  Henrik  Scharling  og  A.  S.  Poulsen : 
Kirkeligt  Fællesmøde  for  lutherske  Kristne  i  Brunsvig.  Lidt  om  Kirke- 
stævne.    Tilsendte  Bøger. 


Bør  Bispernes  Tal  i  vor  Folkekirke  forøges? 


Da  dette  Spørgsmaal  blev  fremdraget  ved  Mødet  i  Aarhus 
den  2den  Juni,  var  det  paa  en  saadan  Maade,  som  om  det  kun 
var  Sjællands  Stifts  Deling  i  to,  til  hvilken  der  mulig  kunde 
være  Trang.  Efter  min  Mening  er  dette  en  stor  Undervurdering 
af  den  forhaandenværende  Trang,  hvad  jeg  ogsaa  tillod  mig  at 
udtale  paa  Mødet.  Der  var  imidlertid  ikke  Tid  til  udførligere 
at  begrunde  dette,  og  jeg  beder  derfor  om  Tilladelse  til  at  gøre 
det  her. 

Først  nævner  ]eg  Tilsynet  med  Præsterne.  Vi  ^re  vel  alle 
enige  om  det  ønskelige  i,  at  Bispens  Gærning  i  saa  Henseende 
kunde  naa  noget  videre,  end  til  hvad  der  kan  erfares  ved  et 
kortvarigt  Besøg  paa  et  Par  Dage  en  Gang  hvert  5  te,  7de,  9de 
Aar  eller  sjældnere,  og  til  at  undersøge  de  Klager,  der  indgaa 
til  ham,  eller  de  Rygter,  der  ad  forskellig  Vej  naa  ham.  Vi 
ønske,  at  han  med  virkeligt  Kendskab  til  Præsterne  maatte  kunne 

vejlede,  raade,  advare,  formane  og  hvis  det  gaar  rent  galt,  skride 
ind,  før  Offentligheden  har  rejst  Kravet;  og  vi  ønske  tillige,  at 
han  maatte  være  i  Stand  til  med  sin  Autoritet  at  støtte  den 
Præst,  der  uden  Grund,  maaske  netop  for  sin  Pligtopfyldelses 
Skyld,  bliver  lagt  for  Had.  Men  til  alt  dette  hører  der  et  per- 
sonligt Kendskab,  som  nu  umuligt  gennemgaaende  kan  findes. 
Jeg  er  enig  med  Lic.  Ussing  (nærv.  Blad  Side  19)  i  «det  Suk, 
at  vi  ere  komne  for  langt  fra  vore  Biskopper, »  men  jeg  spørger : 
Skulde  det  virkelig  kunde  kræves  eller  ventes,  at  én  Mand  skal 
kunne  øve  et  saadant  Tilsyn,  skaffe  sig  et  saadant  Personalkend- 
skab  til  ca.  200  Præster  (Aarhus),  spredte  over  mere  end  150 
Kvadratmile  og  i  en  Afstand  fra  Bispesædet  af  indtil  nogle  og 
tyve  Mil  (Ribe)?  Jeg  har  den  dybeste  Respekt  for  en  Arbejds- 
ævne,  for  hvilken  dette  kan  synes  overkommeligt,  men  jeg  anser 
det  for  det  ubilligste  af  Verden  at  bebrejde  nogen,  at  han  ikke 
formaar  det. 

Dernæst  nævner  jeg  Ledelsen  af  det  kirkelige  Arbejde  i 
Stiftet.  Mon  vi  kunne  være  uenige  om  det  ønskelige  i,  at  Bi- 
skoppen formaaede  at  øve  en  saadan?  Vor  Tid  er  en  Selvraadig- 
hedens  Tid,  og  vi  Præster  have  vor  rigelige  Del  af  Tidens  Skøde- 
synd. Men  vor  Tid  er  ogsaa  Sammenslutningernes  Tid,  og  til 
en  virksom  Sammenslutning  hører  det  nødvendigvis,  at  Medlem- 
merne bøje  sig  ind  under  en  fælles  Ledelse.  Dette  kan  falde 
svært,  men  mange  i  vore  Dage  finde  sig  deri,  fordi  de  se,  at 
det  er  nødvendigt,  og  de  se  deres  Kraft  mangfoldiggjort  derved. 
Skulde  vi  Præster  alene  have  faaet  vor  Tids  Skødesynd  og  ikke 
tillige  dens  stærke  Side?  Vi  ere  dog  ikke  gennemgaaende  saa 
handlekraftige  og  tillige  saa  besindige,  saa  virkelig  overlegne 
Naturer,  at  vi  have  Raad  til  at  undvære  den.  Og  jeg  spørger 
da:  hvis  man  ud  fra  denne  eller  fra  andre  Betragtninger  skulde 
kunne  enes  om  det  ønskelige  i,  at  Biskoppen  virkelig  var  en 
Leder  og  Fører  i  sit  Stift,  naturligvis  under  en  Form,  som  vor 
Gærnings  aandelige  Art  kræver,  saa  spørger  jeg  atter:  Er  det 
muligt,  at  vore  Bisper  med  Stifternes  nuværende  Udstrækning 
skulde  kunne  øve  denne  Gærning? 

Og  for  det  tredie  mener  jeg  Hensynet  til  Menighederne. 
Lic.  Ussing  skriver  (anf.  St.)  «Det  er  et  dybt  og  udbredt  Suk  i 
vore  Menigheder:  Biskopperne  staa  os  for  fjernt. »  Jeg  har 
sjelden  truffet  dette  Suk,   men  jeg  har  altid  anset  det  for  sørge- 

ligt,  at  det  ikke  findes.  Og  end  værre  vil  det  blive,  naar  Me- 
nighederne vokse  frem  eller  pufTes  frem,  eller  trænge  sig  selv 
frem,  hvorledes  det  nu  vil  gaa,  til  større  Deltagelse  i  Varetagelsen 
af  de  kirkelige  Anliggender.  Hele  vort  offentlige  Liv  er  bygget 
paa  Princippet  om  virksom  Samvirken  mellem  de  styrende  og 
Folkets  øvrige  Lag,  og  jeg  tror,  at  dette  Princip  er  godt.  Men 
hvorledes  vil  man  tænke  sig  dette  iværksat  i  de  kirkelige  For- 
hold? Især  nævner  jeg  Præstekaldelsen.  At  denne  fandt  Sted 
under  større  Hensyntagen  til  Menighedernes  særlige  Forhold, 
anser  jeg  for  ønskeligt,  og  i  Længden  vil  det  ogsaa  vise  sig 
uundgaaeligt.  Men  hvorledes  vil  man  tænke  sig  det  iværksat? 
Ved  simpelt  Valg  af  et  Flertal  i  Menigheden?  Jeg  spørger:  anser 
man  da  Sognenes  Lærerindstillinger  for  gode  og  egnede  til  at 
fremme  Skolens  Gærning?  Og  hvis  ikke,  hvorpaa  støtter  man  saa 
et  Haab  om,  at  det  skulde  gaa  bedre  med  Præstevalgene?  Det 
kunde  dog  snarere  ventes,  at  Flertallet  havde  Sans  for  og  For- 
stand paa  almindelig  Oplysning,  end  at  det  skulde  have  kristelig 
Sans  og  Modenhed.  Eller  tænker  man  paa  Indstillinger  af  mindre 
bindende  Former?  Saa  spørger  jeg  atter:  Anser  man  da  de 
heller  ikke  nu  ukendte  Adresser  ved  Præsteskiftet  for  gennem- 
gaaende  vægtige  og  værdifulde  Bidrag  til  Spørgsmaalenes  Løs- 
ning? Og  hvis  ikke,  hvor  vil  man  da  finde  det  fornødne  Korrek- 
tiv? Jeg  tror  ikke,  der  gives  nogen  anden  Udvej,  end  at  stille 
Sognestemningerne  over  for  en  Mand,  der  saa  vidt  muligt  vil 
være  i  Stand  til  med  aandelig  Myndighed  og  noget  virkeligt 
Kendskab  til  den  Menighed,  det  gælder,  at  raade  og  lede, 
prøve  og  afveje  Ønsker,  Tarv  og  Trang  med  hinanden,  og  saa 
med  virkelig  lovfæstet  Autoritet  virke  hen  mod  det  heldigste 
Valg.  Den  gamle  Formel:  « Menigheden  med  (Bispens)  Raad 
og  Samtykke »  er  vistnok  den  eneste  rette,  hvor  lidt  juridisk  den 
saa  ser  ud.  Skulde  man  ikke  engang  ville  forsøge  denne  Vej? 
—  Men  i  saa  Fald  vil  atter  en  Deling  af  Bispedømmerne  være 
nødvendig.  Under  de  nuværende  Forhold  vil  det  være  umuligt 
for  Bisperne  at  skaffe  sig  det  nødvendige  Kendskab  til  de  For- 
hold, der  skal  tages  Hensyn  til. 

Man  henviste  paa  Mødet  i  Aarhus  til  Provsterne.  Fra  anden 
Side  blev  dette  imødegaaet,  og  jeg  kan  ganske  slutte  mig  til, 
hvad  der  i  saa  Henseende  blev  sagt.  At  se  med  andres  Øjne  er 
jo  derhos  altid  kun  halv  godt,  men  tilmed  maatte  Provstestillingen 

sikkert  helt  omordnes,  hvis  ikke  blot  enkelte  Provster,  men  Prov- 
sterne gennemgaaende  skulde  kunne  røgte  disse  Hverv  foruden 
alt  det  andet,  de  have  om  Ørene,  og  en  saadan  Omordning 
vilde  vist  være  endnu  vanskeiigere  at  faa  sat  i  Værk  end  Bispe- 
dømmernes Deling.  —  Og  denne  kan  blive  vanskelig  nok. 

Hvad  angaar  det  Omfang,  i  hvilket  man  skulde  søge  nye 
Bispedømmer  oprettede,  da  antydede  jeg  allerede  i  Aarhus,  at 
jeg  erkendte  det  nødvendige  i  at  resignere.  Indsættelse  af  13. 
nye  Bisper  nu  en  af  de  første  Dage  har  jeg  ikke  drømt  om,  at 
vi  skulde  opnaa.  Men  man  kan  ogsaa  være  for  beskeden,  og 
Kravet  paa  én  ny  Biskop,  og  det,  som  Lic.  Ussings  Motivering 
lød,  ikke  blot  som  et  første  Skridt  men  kort  og  godt  som  det,, 
der  gøres  nødig,  vilde  efter  min  Mening  være  at  forraade  Sagen. 
Sjællands  Stift  tæller  udenfor  København  ca.  300  faste  Præste- 
embeder; den  nye  Roskilde  Bisp  skulde  vel  have  de  2CXD — 25a 
af  disse  under  sig.  Men  den  Forbedring  af  Forholdene,  som 
derved  vil  opnaas,  vil  vist  ikke  blive  synderlig  indgribende  eller 
iøjnefaldende.  Og  kommer  man  saa  senere  med  nye  Krav,  vil 
det  hedde:  «det  har  vi  jo  prøvet  én  Gang  men  vi  mærkede 
ingen  Ting,  til  at  det  hjalp. »  Skulle  vi  røre  os  i  denne  Sag, 
bør  det  være  med  Krav,  der,  hvis  de  blive  opfyldte,  virkelig 
kunne  spores.  Knapper  man  os  saa  af,  maa  vi  kunne  sige:  Vi 
sagde  forud,  at  det  var  for  lidt. 

Til  en  Reform,  der  skal  øve  kendelig  Virkning,  maa  der 
paa  Sjælland  formentlig  mindst  foreslaas  2  nye  Stifter,  f.  Eks. 
et  Næstved  Stift  for  de  to  sydlige  Amter  med  ca.  120  Præster, 
og  et  Roskilde  Stift  for  det  øvrige  Sjælland  undtagen  København 
og  dens  nærmeste  Omegn  med  et  lignende  eller  lidt  større  Tal 
Præster.  Og  skal  man  med  denne  Maalestok  se  paa  de  øvrige 
Stifter,  vil  det  ses,  at  der  ogsaa  andet  Steds  er  Trang.  Paa 
Fyn  med  dets  godt  150  Pastorater  bøder  maaske  Bispesædets 
centrale  Beliggenhed  og  den  tæt  sluttede  Bebyggelse  noget  paa 
det  dog  for  store  Tal;  dette  Stift  kunde  derfor  maaske  lades 
uforandret.  Men  i  Jylland  kræver  Aarhus  Stift  med  sine  henved 
200  Præsteembeder  og  Ribe  med  ca.  160  og  dets  meget  uhel- 
dige Beliggenhed  i  Forhold  til  Bispesædet  indtrængende  en  For- 
mindskelse. Mener  man,  at  det  er  for  dristigt  at  forlange  dem 
begge  delte,  hvert  i  2  Stifter,  saa  vilde  et  Vejle  Stift  med  Vejle 
og  gi.  Skanderborg  Amt  raade  Bod  paa  en  Del  af  Overlæsselsen. 

Lagde  man  samtidig  Viborg  Amts  sydlige  Provsti  fra  Aarhus 
hen  til  Viborg,  paa  hvis  Dørtærskel  det  ligger,  vilde  man  i  Jyl- 
land have  5  temmelig  lige  store  Stifter  paa  henved  120  Pasto- 
rater hver.  Imidlertid  vilde  en  anden  Ulempe  derved  blive  uaf- 
hjulpen:  de  3  fjernere  Stifters  meget  uheldige  Arrondering;  og 
man  kunde  derfor  maaske  have  Anledning  til  i  Stedet  at  over- 
veje Planen  med  et  nordvestjydsk  Stift  (Holstebro?)  for  Ringkø- 
bing og  største  Delen  af  Tisted  Amt  (ca.  1 30  Pastorater,  Aalborg 
med  Hjørring,  lidt  af  Tisted  og  hele  eller  største  Delen  af  Aal- 
borg Amt  (et  lignende  eller  et  mindre  Tal)  og  endelig  Viborg 
med  Viborg,  Dele  af  Randers  og  maaske  en  Del  af  Aalborg 
Amt.  Aarhus  vilde  derved  blive  noget  større,  Ribe  noget  mindre 
end  det  antagne  Gennemsnit,  men  dette  kunde  motiveres  med 
disses  mere  og  mindre  gode  Arrondering. 

Særlige  Hensyn  kunde  være  at  tage  til  Bornholm  og  Fær- 
øerne, af  hvilke  navnlig  de  sidste  ere  noget  underlig  stillede  i 
kirkelig  Henseende,  og  det  ikke  blot  hvad  Bispetilsynet  angaar. 
Men  eventuelt  vilde  vel  Bispestillingen  paa  disse  to  Steder 
kunne  forenes  med  et  Præsteembede,  som  Tilfældet  tidligere  var 
paa  Als-Ærø,  og  det  kildne  pekuniære  Spørgsmaal  blev  derved 
lettere  at  overkomme.  Og  bortset  herfra  er  det  3  nye  Bispe- 
stole, der  efter  det  ovenstaaende  skulde  foreslaas.  Det  er  efter 
min  Mening  langt  under,  hvad  der  var  ønskeligt,  men  det  er, 
hvad  jeg  antager,  de  allerfleste  vilde  erkende  for  gavnligt,  og 
det  vilde  formentlig  virkelig  i  kendelig  Grad  forbedre  Forholdene 
i  store  Dele  af  Landet;  og  det  baade  for  dem,  der  fik  deres 
Biskop  nærmere  ved  sig  end  nu,  og  for  dem,  der  fik  en  større 
Brøkdel  af  hans  Omhu. 

F.  R.  Nielsen, 


Social  Oplysning. 


Det  kan  næppe  betvivles,  at  det  vilde  have  en  særdeles 
velgørende  Indflydelse,  hvis  f.  Eks.  nogle  enkelte  Præster  —  saa- 
vel  som  andre  Repræsentanter  fra  Dannelsens  Verden  —  sluttede 


Digitized  by 


Google 


262 

sig  til  den  socialdemokratiske  Bevægelse.  Medens  de  nu  mest 
behandles  med  en  overlegen  Haan  af  den  socialdemokratiske 
Presse,  vilde  de  indenfor  Bevægelsen  have  Udsigt  til  en  Indfly- 
delse, som  adskillige  Partiagitatorer  endog  paa  Forhaand  lige- 
frem —  frygter! 

Ikke  desmindre  er  det  ikke  den  nærmeste  Opgave  at  faa 
Præster  eller  andre  til  at  slutte  sig  til  Social-Demokratiet. 

Den  første  Opgave  er  at  faa  Menneskene  til  at  forstaa, 
hvad  Socialisme  virkelig  er.  Selv  blandt  Tilhængerne  af 
Socialismen  er  Uvidenhed  herom  desværre  kun  alt  for  almindelig, 
skønt  meget  naturlig  og  let  forstaaelig.  Og  de  fleste  Modstan- 
dere, som  behandle  Socialismen,  kæmpe  jo  ligefrem  i  blinde. 

Lad  det  blive  forstaaet,  hvad  Socialisme  er.  Og  lad  det 
saa  kun  blive  Personernes  egen  Sag,  hvilket  politisk  Parti  de 
ville  slutte  sig  til.  De  kunne  gøre  meget  Gavn  ved  at  slutte  sig 
til  Social-Demokratiet,  men  ikke  mindre,  maaske  under  visse 
Forhold  endog  mere  ved  at  slutte  sig  til  Venstre  eller  Højre. 
Vidnesbyrd,  der  stadfæster  denne  Opfattelse,  foreligge  endog 
fra  indeværende  Vinter.  Der  er  i  denne  Rigsdagssamling  gen- 
nemført en  Ulykkesforsikringslov,  som  ogsaa  Social- Demokraterne 
hilse  med  Glæde.  Men  denne  Lov  var  næppe  bleven  gennem- 
ført, hvis  ikke  Højremanden,  Direktør  Bramsen,  havde  haft  Sæde 
i  Rigsdagen.  Paa  dette  Punkt  har  denne  ene  Højremands  Virk- 
somhed haft  større  Betydning,  end  om  der  i  Stedet  for  lo  havde 
siddet  20  Social-Demokrater  i  Rigsdagen.  Denne  Betragtning 
vil  naturligvis  mange  Social-Demokrater  finde  meget  kættersk, 
men  den  er  ikke  desto  mindre  kun  Udtryk  for  en  af  de  Kends- 
gærninger,  som  man  er  nødt  til  at  bøje  sig  for. 

Jeg  anfører  det  kun  her  for  saa  klart  som  muligt  at  slaa 
det  fast,  at  det  ikke  er  Socialismens  første  Fornødenhed  at  an- 
vise Menneskene  deres  politiske  Partistandpunkt. 

Jeg  tvivler  for  mit  personlige  Vedkommende  aldeles  ikke 
paa,  at  den  demokratiske  Idé  ligesaa  vel  som  Socialismens  Idé 
hører  Fremtiden  til,  og  at  vi  derfor  alle  efterhaanden  maa  blive 
sociale  Demokrater  eller  demokratiske  Socialister.  Men  dette 
betyder  ikke,  at  det  forhaandenværende  Social -Demokrati  vil  og 
maa  opsluge  alle.  Social-Demokratiet  er  i  første  Række  Arbej- 
dernes Repræsentant.  Saalænge  det  ikke  har  samlet  alle  Arbej- 
derne  under   sin  Fane,    vil  det  utvivlsomt  vokse  i  Antal.     Men 

hvorvidt  det  vil  vokse  i  indre  Styrke  og  ud  over  Arbejdernes 
Rækker,  afhænger  af  mange  Forhold.  Men  selv  naar  det  ud- 
vikles i  den  bedste  Retning,  ville  baade  Højre-  og  Venstrepartierne 
bestaa  for  lange  Tider.  Det  kan  derfor  kun  være  ønskeligt,  at 
de  socialistiske  Ideer  i  videst  mulig  Udstrækning  faa  Adgang 
til  ogsaa  at  trænge  ind  i  og  forny  disse  gamle  Partier. 

Derfor  er  det,  at  vi  i  saa  høj  Grad  trænger  til  et  lignende 
socialt  Oplysningsarbejde  som  det,  Fabierne  i  England  udføre. 

De  offentlige  Kampe  blive  i  voksende  Grad  Kampe  for  og 
imod  Socialismen.      Man  bør  derfor  vide,   hvad  Socialisme  er. 

Hvorledes  kan  vi  klargøre  dette  for  Tilhængere  som  for 
Modstandere.^ 

Lad  mig  her  henvise  til  det  kommunistiske  Manifest, 
som  netop  i  denne  Tid  fejrer  sit  50  Aars  Jubilæum.  Det  er 
forfattet  af  selve  den  tysk-danske  Socialismes  grundlæggende 
Theoretikere  Karl  Marx  og  Fr.  Engels.  Som  « Kapitalen »  er 
anerkendt  for  at  være  denne  Socialismes  videnskabelige  Rust- 
kammer, er  Manifestet  anerkendt  for  at  være  Bevægelsens  Pro- 
gram. 

Det  er  derfor  et  betydningsfuldt  og  lærerigt  Aktstykke.  Vi 
have  her  concentreret  i  en  kort  Hovedsum  hele  den  marxistiske 
Socialismes  Styrke  og  Svaghed,  Genialitet  og  Fejltagelser.  Ved 
at  sammenholdes  med  den  videnskabelige  og  historiske  Erfaring, 
som  er  gjort  i  de  forløbne  50  Aar,  paa  den  ene  Side  og  med 
selve  den  marxistiske  Arbejderbevægelse  paa  den  anden  har 
man  en  righoldig  Kilde  til  at  vise,  i  vid  Udstrækning  endog 
med  tørre  Tal,  hvad  der  er  Socialisme,  hvori  der  tages  fejl, 
hvori  den  har  Ret,  hvilke  Udviklingsmuligheder,  der  ligge  i 
Nutidens  Arbejderbevægelse. 

Dette  er  et  Hoved-  og  Kardinalpunkt. 

Vi  trænge  dernæst  til  en  ny  historisk  Opfattelse,  intet 
mindre.  Jeg  havde  i  flere  Aar  syslet  meget  med  Historie,  særlig 
med  engelsk  Historie,  eller  igen  særlig  med  Reformationens  og 
Revolutionernes  Historie.  Men  under  dette  var  jeg  kun  rent  i 
Forbigaaende,  uden  at  det  i  nogen  høj  Grad  vakte  min  særlige 
Opmærksomhed,  stødt  paa  de  derværende  frygtelige  sociale 
Kendsgerninger.  Efter  at  jeg  fra  socialistisk  Synspunkt  begyndte 
at  læse  engelsk  Historie  og  søge  de  for  dette  Formaal  nødven- 
dige Kilder,    var    det  et   helt  nyt  Billede,    der  oprullede  sig  for 

mit  Syn.  Det  er  ogsaa  en  Frugt  af  den  socialistiske  Virksom- 
hed i  England,  at  den  sociale  Udviklings  Historie  dér  ligger 
bedre  opklaret  end  i  noget  andet  Land.  Og  Resultatet  af  dette 
Opklaringsarbejde  er,  at  det  nu  kan  betragtes  som  en  uomstø- 
delig Kendsgerning,  at  trods  alle  de  Fremskridt,  Reformationen 
bragte  den  aandelige  Kultur,  saa  har  hele  Reformationstiden 
helt  op  til  Midten  af  dette  Aarhundrede  virket  som  et  eneste 
stort,  frygteligt  Tilbageslag  for  hele  den  arbejdende  Befolkning. 
Bondestanden  blev  formelig  udryddet  og  de  af  Forholdene  til 
Lediggang  fordømte  Vagabonder  bleve  hængte  i  Titusendevis  og, 
forsaavidt  som  de  fik  Lov  at  beholde  Livet,  stavnsbundne,  ud- 
sultede og  stemplede  med  glødende  Jærn!  Og  den  Udvikling, 
som  her  foregik  —  suppleret  ved  mange  ligeartede  Forhold  paa 
Fastlandet  —  blev  Moder  til  den  marxistiske  Socialismes  histo- 
riske Betragtning. 

Alene  for  Danmarks  Vedkommende  at  kontrollere,  bevise 
eller  modbevise  Marxismens  Historieopfattelse,  er  et  vanskeligt 
Arbejde. 

End  ikke  vor  Bondestands  Historie  er  endnu  skreven,  langt 
mindre  vore  Arbejderes.  Dog  er  det  kun  med  sikker  historisk 
Grund  under  Fødderne,  at  vi  med  Sikkerhed  kunne  dømme  om 
de  naturlige  Betingelser  for  den  socialistiske  Udvikling  i  vort 
eget  Land.  Paa  visse  Punkter  ved  vi  imidlertid,  at  den  sociale 
Udvikling  er  gaaet  i  andre  Baner  her  i  Landet  end  i  Udlandet. 
Dette  gælder  særlig  Jordbesiddelsens  Historie. 

En  tredje  Arbejdsmark  for  det  sociale  Oplysningsarbejde 
foreligger  i  selve  Arbejderbevægelsen  i  Ind-  og  Udland.  Her 
maa  Opmærksomheden  særlig  fæstes  paa  den  indreUdvikling 
i  Bevægelsen  i  dens  forskellige  Grene.  Socialismen  starter  næ- 
sten overalt  som  en  Sekt.  Tid  efter  anden  opdrages  Socialisterne 
til  praktiske  Mennesker.  Den  Udviklingslinje,  som  gaar  fra  Sekt- 
standpunktet til  den  praktiske  Bevægelses  praktiske  Opgaver, 
bør  nøje  kendes  og  forstaas. 

Og  hertil  bør  man  tilegne  sig  den  rige  sociale  Literatur, 
som  stadig  fremkommer  i  Udlandet.  Den  er  dobbelt  nødvendig, 
saalænge  vi  ere  saa  fattige  paa  original  dansk  socialistisk  Litera- 
tur, som  Tilfældet  er. 

Men  at  samle,  bearbejde  og  frugtbargøre  denne  Oplysning, 
er  ikke  Enkeltmandssag.    Lad  mig  til  den  oplysende  Artikel  om 

Fablerne  i  England  i  nærværende  Blads  Januarhefte  føje  følgende 
Supplement : 

Foruden  et  Bibliothek  i  London  har  Fablerne  et  Vandre- 
bibliothek  paa  5000  Bind,  som  de  netop  i  Vinter  ere  i  Færd 
med  at  øge  med  ca.  1000  Bind  mere.  Dette  Bibliothek  vandrer 
i  Kasser  indeholdende  25  Bind  stadig  omkring  i  det  hele  Konge- 
rige; i  Vinter  er  en  af  Kasserne  endog  gaaet  til  New  Zeelandl 
Paa  den  Maade  faa  de  den  SQciale  Oplysning  udbredt.  Pengene 
til  de  store  Bogsamlinger  indgaa  ved  frivillige  Bidrag. 

Saaledes  virkes  der  for  den  sociale  Oplysning  i  —  andre 
Lande! 


Hr.  Pastor  Hindhede. 


Jeg  maa  begynde  med  at  sige  Dem  Tak,  fordi  De  i  forrige 
Nr.  af  dette  Blad,  stærkt  advarer  Præster  og  vel  ogsaa  deres 
Koner,  imod  at  klage  over  smaa  Kaar  —  deri  er  jeg  fuldud 
enig  med  Dem.  Vi  har  vel  Alle  følt  og  prøvet  det  svære  i  at 
kæmpe  for  Udkommet  og  for  at  give  enhver  sit;  særlig  medens 
man  har  en  opvoksende  Børneflok,  som  baade  skal  oplæres  og 
opklædes,  selv  om  begge  Dele  blive  tarveligt  nok.  Men  lad  os 
være  stille  med  vore  Klager  og  ikke  tale  derom  med  enhver,  vi 
møder,  thi  det  er  baade  usømmeligt  og  uhyggeligt.  Den  Bereg- 
ning at  de  fleste  Præster  —  foruden  Gaarden  —  har  Renten  af 
30 — 40  ja  50,000  Kr.  passer  ikke,  thi  der  er  mange,  der  har 
langt  mindre.  Naar  vi  saa  kommer  til  det  næste  Punkt  i  deres 
Artikel,  saa  maa  jeg  sige  med  Salmen:  «Det  er  saa  let  at  lægge 
Kors  paa  andre,  det  er  saa  svært  med  Korset  selv  at  vandre ». 
Der  kan  jo  nemlig  findes  daarlige  Præstekoner  —  men  skal  man 
holde  Regnskab  med  hinanden,  saa  kan  der  ogsaa  findes  Præ- 
ster, som  er  meget  upraktiske  med  deres  Pengesager  og  f.  Ex. 
rejser  mere  eller  køber  flere  Bøger,  end  de  have  Raad  til  —  der- 
for synes  jeg  ikke  det  er  værd  at  lægge  mere  Skyld  paa  Konen 
end  paa  Manden.  —  Hvad  det  angaar,  at  Konerne  særlig  lægge 
an  paa  Flothed   ved  Præstekonventer  og  Møder   —  saa  har  jeg 

levet  i  3  forskellige  Egne  i  Jylland  og  nu  paa  Sjælland,  og  jeg 
kan  med  Sandhed  sige,  at  der  ved  de  Lejligheder  allevegne  kun 
er  givet:  jævn  tarvelig  Mad.  Saa  kommer  vi  til  den  <Vold>, 
som  Præstekonerne  ved  deres  Tilbøjelighed  for  c  fornem  Omgang* 
lægger  om  Præstegaardene,  den  kjender  jeg  ikke,  jeg  synes 
tværtimod,  at  Skranken  mellem  fornemme  og  tarvelige  Folk, 
lykkeligvis  brydes  i  Præstehjemmene,  hvor  de  meget  godt  kunne 
mødes  uden  Anstød,  fordi  man  føler,  at  der  samles  vi  om  noget, 
som  gør,  at  man  glemmer  Standsforskellen.  Der  er  blandt  mange 
unge  Præster  en  stor  Tilbøjelighed  til  helt  at  slaa  en  Streg  over 
alle  de  saakaldte  «fine  Folk»  i  Sognet;  af  lutter  Angest  for  at 
blive  draget  for  meget  til  dem,  holder  de  sig  borte  fra  dem;  en 
Fare  kan  der  vel  være  der,  men  det  gælder  her  som  allevegne, 
at  have  Vorherre  med  sig  og  at  være  sig  selv,  baade  hos  Herre- 
manden og  hos  Husmanden,  thi  Præsten  har  dog  et  Kald  over 
for  dem  Begge.  Dersom  Pastor  Hindhede  læser  disse  fattige 
Linier  tænker  han  maaske:  Naar  man  slaar  mellem  o.  s.  v.  Det 
faar  jeg  saa  finde  mig  i  —  jeg  kender  Dem  ikke  og  ved  ikke, 
hvilke  Forhold  De  lever  under.  Men  mig  har  De  saaret  ved  deres 
haarde  Dom  om  Præstekonerne;  det  bliver  næsten  Mode  at  tale 
nedsættende  om  os,  thi  for  ikke  lang  Tid  tilbage  har  en  Præst 
kaldt  os  « vantro  Sladderkjærlinger»;  saadant  gør  ondt.  Ikke 
desto  mindre  er  det  mit  fremtidige  Haab  —  ja  jeg  véd  det  — 
at  der  omkring  i  Danmark  lever  mangen  trofast  Præstehustru, 
som  ærligt  stræber,  saa  godt  Gud  vil  give  Naade  dertil,  at  være 
sin  Mand  til  Hjælp  baade  i  Aandens  og  Haandens  Verden. 

En  gammel  Præstekone, 

Det  er  godt  muligt,  at  der  kan  være  et  og  andet  at  ind- 
vende imod  Pastor  Hindhedes  Artikel;  men  det  forekommer  os 
dog,  at  han  har  Ret  i  noget  væsentligt,  nemlig  det,  at  baade 
Præster  og  Præstekoner  i  højere  Grad  end  hidtil  kunde  og  burde 
foregaa  andre  Kristne  med  et  godt  Eksempel  paa  Tarvelighed 
og  Nøjsomhed.  Men  dette  udelukker  naturligvis  ikke  Bestræ- 
belsen for  at  faa  Præsternes  økonomiske  Forhold  ordnede  paa 
den  forstandigste  og  bedst  mulige  Maade. 

Red, 

Fra  Udlandet. 


England.  Fra  den  højkirkelige  Bevægelses  første  Begyn- 
delse har  denne  Retnings  Tilbøjelighed  til  at  optage  en  Del  af 
den  katholske  Kirkes  Ritus  og  Kirkeskikke  givet  Anledning  til 
stærk  Protest  fra  Lægfolks  Side,  ofte  desværre  endog  til  støjende 
Optrin  i  Kirkerne  og  derefter  følgende  Processer  fra  Domstolene. 
I  Betragtning  af  den  Fremgang,  hvorover  den  højkirkelige  Ret- 
ning i  de  senere  Aar  har  kunnet  glæde  sig,  kan  det  derfor  ikke 
vække  Undren,  naar  man  erfarer,  at  flere  af  Londons  Kirker  i 
Paaskeugen  atter  have  været  Skueplads  for  saadanne  lidet  op- 
byggelige Optrin.  Disse  bleve  satte  i  Scene  af  en  Lægmand 
ved  Navn  John  Kensit,  der  sammen  med  en  Del  Venner  havde 
indgaaet  en  formelig  Sammensværgelse  om  paa  forskellige  Steder 
at  protestere  mod  de  katholiserende  Kirkeskikke.  Selv  gik  han 
saaledes  Langfredag  ind  i  en  Kirke,  hvor  Menighedens  Med- 
lemmer netop  vare  i  Færd  med  en  for  en  at  nærme  sig  et  ved 
Altrets  Fod  opstillet  Krucifiks  for  knælende  at  kysse  det.  Mr. 
Kensit  trængte  sig  frem,  greb  Krucifikset  og  raabte:  «I  Guds 
Navn  protesterer  jeg  mod  denne  Afgudsdyrkelse.  Gud  hjælpe 
mig!  Amen.»  Saavel  ved  denne  som  ved  andre  Lejligheder  for- 
lod han  og  hans  Venner  først  Kirken,  da  Politi  var  tilkaldt. 
Foreløbig  har  han  imidlertid  lovet  Biskoppen  af  London  for  to 
Maaneder  at  indstille  de  øvrige  planlagte  Protester,  efter  at  han 
til  Biskoppen  havde  indsendt  en  skriftlig  Protest  mod  Brugen  af 
Ceremonier,  der  ikke  have  Hjemmel  i  Common  Prayer  Book,  og 
efter  at  Biskoppen  havde  lovet  at  fremlægge  denne  hans  Protest 
for  de  samlede  Biskopper.  De  skete  Optrin  have  imidlertid  alle- 
rede faaet  en  ikke  ringe  Betydning;  herved  tænkes  ikke  paa  de 
Processer,  som  de  have  givet  Anledning  til,  men  derimod  paa 
de  mange  Forhandlinger  og  Overvejelser,  som  ere  blevne  en 
Følge  deraf.  I  højkirkelige  Kredse  var  man  nemlig  klar  over, 
at  man  ikke  kunde  gaa  let  hen  over  det  skete  og  i  Mr.  Kensit 
se  en  almindelig  Rolighedsforstyrrer.  Thi  selv  om  de  mere  be- 
sindige indenfor  den  Kreds,  der  ønsker  at  blive  den  engelske 
Kirkes  reformerte  Principper  tro,  ganske  vist  misbillige  Mr.  Ken- 
sits  Optræden,  have  de  dog  benyttet  Lejligheden  til  kraftig  at 
tage   til  Orde   for  den  Sag,   for  hvilken  han  kæmper.      Saaledes 

blev  en  Adresse  med  15000  Underskrifter  overrakt  Biskoppen  af 
London,  i  hvilken  denne  blev  indtrængende  mindet  om,  at  han 
ifølge  sit  Embedsløfte  var  forpligtet  til  at  bekæmpe  al  falsk  og 
vildfarende  Lære  og  der  med  ogsaa  «til  at  modvirke  de  ukristelige 
romerske  Lærdommes  Indtrængen  i  den  engelske  Kirke. »  Og 
fra  mange  Sider  har  man  betonet,  at  Ansvaret  for  slige  sørge- 
lige Optrin  i  Kirkerne  ikke  alene  kunde  lægges  paa  Mr.  Kensit 
og  Folk  af  hans  Art,  men  lige  saa  meget  maatte  lægges  paa 
dem,  der,  blot  fordi  visse  Andagtsformer  og  Skikke  vare  dem 
selv  kære,  ogsaa  vilde  paatvinge  deres  Menigheder  dem.  Den 
ene  efter  den  anden  af  Englands  Biskopper  har  benyttet  Lejlig- 
heden til  i  Hyrdebreve  eller  paa  anden  Maade  at  udtale  sig  om 
Sagen  for  at  søge  at  bringe  de  yderliggaaende  paa  begge  Sider 
til  Besindelse.  Næsten  alle  saadanne  Udtalelser  ere  saa  diplo- 
matisk og  forsigtigt  affattede,  at  «The  Christian  World »  i  den 
Anledning  bemærker,  at  det  her  som  altid  stadfæster  sig,  at  det 
sidste,  en  Biskop  vilde  gøre,  var  at  tale  rent  ud.  Det  er  over- 
for saadanne  Anklager  for  en  ubestemt  og  vaklende  Optræden, 
at  Dr.  Talbot,  Biskop  af  Rochester,  hvis  lange  Indlæg  hører  til 
det  bedste,  der  er  fremkommen  i  denne  Sag,  udtaler  følgende: 
«Det  vil  være  paa  de  besindigste  og  viseste  Mænds  Læber,  at 
man  vil  iagttage  et  protesterende  Smil,  naar  nogen  kræver  under 
enhver  Omstændighed  og  under  alle  Betingelser  det  absolutte  Ja 
eller  Nej  og  dadler  enhver  Hensyntagen  til  to  Sider  som  vak- 
lende og  ubestemt  Optræden ».  Det  er  jo  klart,  at  de  ledende 
Mænd  i  den  engelske  Kirke  her  staa  overfor  særlige  Vanskelig- 
heder; de  se  klart  den  religiøse  Værdi  i  begge  de  modstridende 
Retninger  indenfor  Kirken ;  de  vide  af  Erfaring,  hvor  ofte  det  er 
en  dyb  og  inderlig  Fromhed,  der  ligger  bag  ved  Tilbøjeligheden 
til  de  katholiserende  Ceremonier,  men  de  ønske  ogsaa  at  bevare 
Samfundet  med  den  stærkt  reformerte  Retning,  med  hvilken  de, 
som  Dr.  Talbot  siger,  «gærne  vil  dele  dens  inderlige  Tro  paa 
Jesus,  dens  Kærlighed  til  Frihed,  dens  Iver  for  Religionens  store 
moralske  Krav,  dens  Frygt  for  at  slappe  Samvittigheden  og 
trælbinde  Fornuften«.  De  fleste  af  Biskopperne  hævde  derfor, 
at  den  eneste  Vej  til  at  komme  udover  de  store  Vanskeligheder 
er  gennem  en  større  gensidig  Overbærenhed  i  Forbindelse  med 
«n  stærkere  Anerkendelse  af  den  biskoppelige  Autoritet;  paa 
den    ene  Side   betone   de    vel,    at   denne   biskoppelige   Autoritet 

skal  være  en  personlig  og  en  i  det  stille  virkende  Autoritet,  men 
de  formane  dog  paa  den  anden  Side  indtrængende  deres  Præster 
til  herefter  ingensinde  at  indføre  nogen  Ceremoni,  for  hvilken 
der  ikke  findes  Hjemmel  i  Common  Prayer  Book,  medmindre  de 
i  Forvejen  have  indhentet  biskoppelig  Sanktion.  Da  de  høj- 
kirkelige Præster  desværre  ofte  foretage  Forandringer  i  Ritualet, 
ikke  fordi  de  drives  dertil  af  Pøbelen  eller  af  æsthetiske  Grunde, 
men  fordi  de  hylde  den  bagved  vedkommende  Skikke  liggende 
romersk-katholske  Betragtningsmaade,  turde  det  være  meget 
tvivlsomt,  om  de  ville  tage  denne  deres  Biskoppers  Formaning 
til  Følge,  om  end  adskillige  af  dem  nu  have  erklæret  sig  villige 
dertil.  Og  dog  vil  Lydighed  mod  det  foreskrevne  Ritual  sikkert 
være  den  eneste  Maade,  paa  hvilken  Stormen  atter  kan  lægges. 
Om  det  vil  lykkes  at  tilvejebringe  en  saadan  Lydighed,  vil  Tiden 
vise;  i  modsat  Fald  ville  Mr.  Kensit  og  hans  Venner  snart  atter 
lade  høre  fra  sig. 

Frankrig.  Den  lille  Kreds  af  franske  katholske  Præster, 
der  have  nedlagt  deres  Embede  for  enten  at  tage  en  Gærning 
op  i  den  protestantiske  Kirke  eller  at  gaa  over  i  anden  Virk- 
somhed, er  i  stadig  Tilvæxt.  Hvert  nyt  Nummer  af  Bevægel- 
sens Organ  Le  chrétien  Frangais  meddeler  Navnene  paa  nye 
Præster,  der  foretage  det  afgørende  Skridt.  I  Julinummeret  offent- 
liggøres saaledes  et  Brev  fra  en  forhenværende  Præst  Th.  Audou- 
ard  til  Pastor  Bourrier,  Lederen  af  den  hele  Reformbevægelse. 
Der  knytter  sig  til  dette  sidste  Tilfælde  den  særlige  Interesse, 
at  Pastor  Audouards  Udtraédelse  er  af  gammel  Dato;  den  skete 
allerede  for  fire  Aar  siden,  men  han  har  siden  den  Tid  levet  i 
Stilhed  og  Ro,  og  først  ved  at  erfare  om  den  nye  Reformbe- 
vægelse har  han  faaet  Lyst  til  atter  at  lade  høre  fra  sig.  Han 
fortæller  i  sit  Brev,  at  han  en  Dag,  da  han  under  sin  Forbe- 
redelse til  Licentiatgraden  sad  og  læste  i  et  Værk  af  den  be- 
rømte katholske  Dogmatiker  Perrone,  pludselig  lukkede  Bogen 
og  raabte:  «Jeg  er  Protestants.  Han  føjer  til:  « Længe  i  For- 
vejen havde  jeg  kæmpet  med  Tvivl  .  .  .  Overtroen,  Afguds- 
dyrkelsen, den  falske  kasuistiske  Moral,  Hierarkiets  Misbrug,  alt 
dette  oprørte  mig.»  Han  arbejdede  i  en  Menighed,  der  levede 
Side  om  Side  med  en  stor  protestantisk  Menighed;  fanatiske 
Medlemmer  af  hans  egen  Menighed  fandt  hans  Optræden  overfor 

Kætterne  altfor  velvillig  og  udvirkede  hos  Biskoppen  hans  For- 
flyttelse. Dette  gav  Anledning  til  hans  Udtrædelse;  han  skildrer 
de  pinlige  indre  Kampe,  der  gik  forud,  og  som  ikke  kan  und- 
gaaes,  naar  man  skal  forlade  en  Gærning,  man  har  kær,  og 
desuden  volde  sine  Forældre  og  nære  Slægt  stor  Smærte.  Des- 
uagtet da  hans  overordnede  i  den  Tro  at  staa  overfor  en  frygt- 
som Mand  befalede  ham  at  overtage  et  andet  Embede,  indsendte 
han  et  meget  kategorisk  Svar  saalydende:  i)  «Jeg  ophører  fra  i 
Dag  at  udøve  nogen  gejstlig  Funktion.  2)  Min  Beslutning  er 
uigenkaldelig. »  En  af  hans  overordnede  kom  desuagtet  for  at 
forsøge  at  overtale  ham  til  at  blive,  men  forgæves.  Vedkom- 
mende gejstlige  udtalte  sin  Forbavselse  over  at  finde  ham  saa 
beskeden  og  rolig,  skønt  han,  efter  hvad  der  var  gaaet  forud, 
havde  ventet  at  finde  ham  i  en  irriteret  og  bitter  Sindsstemning. 
Pastor  Audouard  levede  derefter  fire  Aar  som  jævn  Landmand, 
men  udbeder  sig  nu  Ly  i  Pastor  Bourriers  Hjem  for  udtraadte 
Præster  for  derefter  at  faa  anvist  en  Kampplads. 

Desværre  vække  de  enkelte  radikale  Elementer  blandt  de 
udtraadte  Præster  stadig  nogen  Uro;  navnlig  er  man  i  positive 
Kredse  meget  misfornøjet  over  den  omrejsende  Pastor  Charbon- 
nels  Foredrag.  Le  chrétien  frangais  udtaler  sit  Standpunkt  i 
følgende  Ord:  «Uden  Tvivl  er  Mr.  Charbonnels  Credo  ikke  det 
samme  som  vort;  der  er  mellem  os  Forskelligheder,  som  vi  kon- 
statere, som  vi  beklage,  og  som  vi  haabe  engang  ville  forsvinde. 
Men  bekæmpe  ham  og  navnlig  udslynge  Anathemaer  mod  ham, 
som  man  har  villet  forlange  af  os,  det  er  umuligt  I  Vort  Organ 
skal  ikke  være  noget  Organ  for  Anathemaer.* 

F,   T, 


Kirkeligt  Fællesmøde  for  lutherske  Kristne 
i  Brunsvig. 


I  Dagene  fra  den  23de  til   den  26de  August  lader  «Allge- 
meine  lutherische  Konferenz»,   som  hvert  tredie  Aar  foranstalter 

Kirkemøder  for  lutherske  Kristne,  sit  9de  Møde  afholde  i 
Brunsvig. 

Denne  Konferents  stiftedes  i  Aaret  1867  med  det  Formaal 
at  nærme  de  forskellige  lutherske  Kirkesamfund  i  Tydskland  til 
hverandre,  at  befæste  det  aandelige  Fællesskab  og  drøfte  kirke- 
lige Spørgsmaal  af  fælles  Interesse.  Paa  Mødet  i  Schwerin  1895 
blev  det  besluttet  at  søge  Tilslutning  fra  lutherske  Kristne  uden- 
for Tydskland.  Man  optog  den  svenske  Biskop  von  Scheele  og 
Professor  Ahnfelt  i  Lund  som  Medlemmer  af  Bestyrelsen,  og 
iaar  ere  efter  derom  sket  Henvendelse  Undertegnede  indtraadte 
i  Bestyrelsen. 

Tirsdagen  den  23de  August  om  Aftenen  Kl.  8  samles  Del- 
tagerne til  Velkomsthilsen  i  «Wilhelmsgarten».  Om  Onsdagen 
aabnes  Mødet  med  Gudstjeneste  Kl.  9  i  Katharinekirken,  hvor 
Overkirkeraad  Dr.  theol.  Bard  fra  Schwerin  prædiker.  Kl.  11^/2 
holdes  offentlig  Forsamling  i  Wilhelmsgartens  store  Sal  med  Fore- 
drag af  Professor  Althaus  fra  Gottingen  om  Daabens  grund- 
læggende Betydning  for  det  kristelige  og  kirkelige  Liv.  Kl.  3^/2 
Fællesspisning.  Kl.  5V2  Møde  for  Hedningemissionen,  hvor  Mis- 
sionsforstander  v.  Schwartz  fra  Leipzig  taler  over  Emnet:  «Hvad 
kan  Moderkirken  lære  af  Missionsmenigheden.»  Kl.  8  Sammen- 
komst i  Wilhelmsgarten  med  Foredrag  af  Superintendent  Petri 
fra  Zellerfeld  o.  A.  om  den  aandelige  Omsorg  for  Lutheranere  i 
ikke-lutherske  Lande.  Torsdag  den  25de  August  afholdes  om 
Morgenen  særlige  Møder  med  Foredrag  om  Indre  Mission,  om 
Sømandsmissionen  og  om  kristelig  Kunst.  Kl.  12  offentlig 
Forsamling:  Superintendent  Hardeland  fra  Uslar  taler  om  Sjæle- 
plejen efter  den  lutherske  Kirkes  Opfattelse.  Kl.  6  Aftenguds- 
tjeneste i  Domkirken:  Hofprædikant  Schubart  fra  Ballenstedt; 
liturgisk  Musik.  Kl.  8  Sammenkomst  i  Wilhelmsgarten.  Fredag 
den  26de  August  tænkes  forskellige  Seværdigheder  i  Brunsvig 
og  Omegn  besøgt. 

Til  Mødet  indbydes  lutherske  Trosbrødre,  saavel  Theologer 
som  Lægfolk.  Eventuelle  Deltagere  bedes  at  sende  skriftlig  An- 
meldelse til  Greve  Schulenburg  i  Brunsvig,  Adolfstrasse  30,  senest 
inden  den  1 5  de  August,  med  Angivelse  af,  om  de  ønske  frit  Logis 
eller  for  Betaling,  i  Hotel  eller  i  Privathuse.  Medlemskortene 
afhentes  ved  Ankomsten  i  Mødets  Bureau,  Lessingplatz  5,  nær 
ved   Banegaarden.     I   Forbindelse   med  Mødet   afholdes   en  Ud- 

stilling  af  kirkeligeJKunst-  og  Udstyrssager  fra  ældre  og  nyere 
Tid,  hvortil  Medlemskortene  give  fri  Adgang. 

København  og  Roskilde. 

C  Henrik  Sckarling,  A.  S,  Poulsen, 

Prof.,  Dr,  theol.  Domprovst,  Lic.  thcol. 


Lidt  om  Kirkestævne. 


Som  vi  alle  vide,  er  det  i  Følge  forskellige  kgl.  Resolutioner 
tilladt,  at  der  ved  Kirkestævne  sker  Bekendtgørelser  om  Love, 
Anordninger  o.  lign.  Sager  af  verdslig  Art.  Det  synes  mig  nu 
—  og  heri  maa  mine  Embedsbrødre  vist  give  mig  Ret,  —  at 
dette  er  uheldigt,  ja  i  mange  Tilfælde  stødende,  at  Guds  Hus, 
der  skal  være  et  Bedehus,  skal  benyttes  til  slige  Bekendtgørelser 
som  Rigsdagsvalg,  Sogneraadsvalg,  Licitationer  o.  lign.,  hvad 
enten  Bekendtgørelsen  sker  ude  paa  Kirk^^aarden,  som  dog  er 
et  indviet  og  fredlyst  Sted,  eller  i  Vaabenhuset.  Hvorvidt  det 
overhovedet  er  tilladt  paa  dette  sidste  Sted,  véd  jeg  ikke. 

Tilmed  er  denne  Maade  at  bekendtgøre  sligt  paa  baade  for- 
ældet og  unødvendig,  thi  dels  holdes  der  nu  om  Stunder  lokale 
Blade  i  hvert  Hus,  og  heri  kunne  slige  Bekendtgørelser  fuldt  saa 
billigt  og  med  større  Virkning  indrykkes,  thi  for  Tillysning  ved 
Kirkestævne  skal  der  jo  betales  Gebyr,  dels  og  desværre  er 
Kirken  ikke  længer  det  Sted,  hvor  Mændene,  for  hvem  slige 
ere  beregnede,  fuldtallig  give  Møde,  og  Kvinderne  have  ingen 
Brug  for  det.  En  Plakattavle  udenfor  Kirkegaardslaagen  eller 
paa  et  befærdet  Sted  i  Landsbyerne  vilde  være  hensigtsmæssigere. 

Men  til  Forargelse  synes  det  mig  rigtignok  at  slige  Tillys- 
ninger ved  Kirkestævne  blive,  naar  de,  som  det  er  sket  her  paa 
en  af  disse  Søndage  —  og  saaledes  vel  over  hele  Sjælland,  ja 
maaske  hele  Landet  —  benyttes  til  i  Følge  Ordre  fra  Øvrigheden 
at  bekendtgøre  en  længere  Resolution  fra  Landbrugsministeriet 
om  Kontrolforeninger,  o:  Foreninger  til  at  kontrollere  Fedtind- 
holdet af  Køernes  Mælk.    Hermed  ere  vi  inde  paa  en  Skraaplan, 


Digitized  by 


Google 


273 

saa  vi  ikke  vide,  hvad  Dag  der  skal  bekendtgøres  om  Tyre- 
foreninger, Svineavlscentrer  o.  lign.,  og  at  sligt  sker  paa  Kirkens. 
Grund,  er  til  Forargelse. 

Desværre  kom  jeg  for  sent  til  at  forhindre,  at  det  bekendt- 
gjordes i  Vaabenhuset  ligesom  Menigheden  kom  ud  af  Kirken, 
hvor  der  netop  havde  været  Altergang,  og  det  var  ikke  blot 
mig,  der  harmedes  over,  at  Kirkegængernes  Øren  skulde  tudes, 
fulde  af  sligt,  inden  de  endnu  havde  forladt  Guds  Hus,  men  jeg 
véd  ogsaa,  at  mange  af  Menigheden  i  høj  Grad  forargedes  der- 
over. Men  sligt  tjener  ikke  Kirken  til  Gavn  eller  Ære,  thi  paa 
den  Maade  nedbrj'^des  altfor  meget  udenfor  Kirken,  hvad  der 
bygges  op  derinde,  og  det  hellige  Sted,  der  maa  finde  sig  deri, 
nedsættes  i  manges  Øjne  ved  denne  Sammenblanding  af,  hvad 
der  hører  Guds  Rige  og  Verdens  Rigerne  til. 

Denne  Sag  har  jeg  følt  Trang  til  at  bringe  frem  for  mine 
Embedsbrødre,  fordi  jeg  føler,  at  vi,  der  ere  satte  til  at  værne 
om  Kirken,  og  at  alt  dér  foregaar  med  Orden  og  sømmeligt, 
ikke  roligt  kunne  se  til  til  saadanne  Misbrug  af  Tillysning  ved 
Kirkestævne.  Lad  Kirkestævne  blive  brugt  til  at  tillyse,  hvad 
der  angaar  Kirken,  men  lad  os  arbejde  hen  til,  at  vi  der  for- 
skaanes  for  at  høre  slige  Bekendtgørelser,  der,  hvor  nyttige  de 
end  kunne  være  i  verdslig  Henseende,  dog  aldrig  høre  hjemme 
paa  de  hellige  Steder. 

Haabende  at  den  ærede  Bestyrelse  for  Præsteforeningen  vil 
tage  Sagen  under  Overvejelse  og  gennem  rette  Vedkommende  ud- 
virke en  Forandring  heri 

Ærbødigst 

Sognepræst, 


Tilsendte  Bøger. 

Just    Christensen:    «Indre    Missions    Lære    om    «Skellet».» 
(Karl  Schønbergs  Forlag.) 

Gustav  Jensen:    Prædikener  paa  Kirkeaarets  Søndage  og 
Helligdage.     (Kristiania,  Grøndahl  &  Søns  Forlag.) 

Pastor  Gustav  Jensens  Navn  har  en   god  Klang,    ogsaa  i  den. 

danske  Menighed.  Hans  Bøger  om  c  Gudstjeneste  og  Menighedsliv* 
og  €  Indledning  i  Prestetjenesten>  ere  kendte  og  skattede  af  mange 
Danske,  men  fortjente  i  øvrigt  en  endnu  større  Udbredelse  end  den, 
de  allerede  have.  De  Prædikener,  han  nu  udgiver,  ere  holdte  over 
Evangelier  eller  Epistler  i  de  tre  norske  Tekstrækker;  man  vil  alt- 
saa  finde  Taler  over  flere  Tekster,  som  vi  ikke  kende  fra  vor  egen 
Søndagsgudstjeneste.  Disse  Prædikener  staa  vistnok  en  Del  over 
det  almindelige.  De  ere  korte  og  klare;  de  holde  sig  altid  til 
Teksten  og  finde  Kærnepunktet  i  denne,  det  egentlige  Evangelium; 
og  til  Trods  for  den  stilfærdige,  rolige  Tone  ere  de  baame  af  en 
stærk  og  dyb  Stemning,  som  i  sjælden  Grad  gør  Indtryk  af  at 
være  ægte. 

Carl  Koch:  Opbyggelige  Betragtninger.  (Karl  Schønbergs 
Forlag.)  Ingen  vil  kunne  læse  denne  lille  Bog  uden  at  have  Gavn 
og  Glæde  af  den.  Forfatteren  fremsætter  sine  Betragtninger  paa  en 
egen  rolig,  fordringsløs  og  dog  ofte  slaaende  Maade,  saa  at  der  er 
noget,  der  hager  sig  fast  og  bliver  siddende  i  Erindringeu,  og  de 
Fortællinger  og  Billeder,  han  bruger  til  at  oplyse  sine  Tanker,  ere 
i  Regelen  træffende. 

«Kirkeleksikon  for  Norden»,  udgivet  af  Professor  Fr,  Niel- 
sen.    (Jydsk  Forlagsforretning.) 

Særlig  Præsterne  have  Grund  til  at  være  Professor  Fr.  Nielsen 
taknemmelige  for  det  Værk,  han  her  har  paataget  sig  at  udgive 
med  Bistand  af  dygtige  Kræfter  fra  de  nordiske  Lande.  De  tyske 
Værker,  som  man  ellers  er  henvist  til,  ere  dels  saa  dyre,  at  man 
maa  nøjes  med  Haabet  om  at  kunne  købe  dem  engang  i  Fremtiden, 
dels  mere  vidtløftige,  end  det  falder  i  Danskes  Smag;  og  endelig 
tage  de  naturligvis  ikke  saa  meget  Hensyn  til  de  særlig  nordiske 
Forhold.  1  det  sidst  udkomne  9.  Hefte,  der  gaar  fra  «Brenner»  til 
«Bøhme»,  findes  blandt  andet  indgaaende  Artikler  om  Buddha  og 
Buddismen,  om  Brødremenigheden,  om  kirkelig  Bygningskunst  o.  s.  fr. 
Værket  vil  udkomme  i  c.  50  Hefter  til  en  Pris  af  85  Øre  for  Heftet. 

A.  S. 

Johannes  Jørgensen :  Helved fj ender.     117  S. 

Denne  Bog  fortjener  den  Opmærksomhed,  den  har  vakt;  dens 
Alvor  er  ægte,  dens  Ironi  berettiget.  Den,  som  endnu  ikke  har 
læst  den,  kan  det  anbefales  snarest  at  indhente  det  forsømte. 

Sidney  IVebb:  Socialismens  Problem  (Det  historiske  Grund- 
lag) overs,  af  Fr.  Wolff.     Bergen.     60  S. 

Denne  lille  velskrevne  Afhandling  anbefales  til  alle,  hvem  Nu- 
tidens sociale  Udvikling  interesserer.  Det  bemærkes,  at  den  danske 
« Socialdemokraten*  har  rost  den  som  «en  fortrinlig  Fremstilling », 
der  fortjener  mange  Læsere. 

Hall  Caine:  The  Christian.  Second  Edition.  London.  1897. 
452   Sider. 

Denne  Bog  —  hvis  Forf.  tidligere  væsentiig  var  bekendt  for 
sine  Folkelivsbilleder  fra  the  Isle  of  Man  —  vilde  kunne  læses  med 
Interesse,  blot  paa  Grund  af  sin  spændende  Handling,  sine  under- 
holdende Billeder  fra  engelsk  Samfundsliv  og  —  især  —  sin  elsk- 
værdige Humor.  Alle  disse  Fortjenester  vilde  dog  næppe  have  været 
tilstrækkelige  til  at  skaffe  den  Omtale  i  dette  Tidsskrift.  Men  alle- 
rede Navnet  —  «en  Kristen*  —  maa  jo  gøre  danske  Kristne  op- 
mærksomme, end  mere  naar  de  høre,  at  Bogen  —  der  har  vakt 
Opsigt  i  England  —  skildrer  den  Konflikt,  der  opstaar  ved,  at  en 
asketisk  Præst  og  en  ung  livsglad  Pige  drages  lige  saa  stærkt  imod 
hinanden,  som  deres  Livsforhold  og  Anlæg  —  hun  bliver  Sangerinde 
—  skiller  dem.  Skildringen  af  Præsten,  der  en  Tidlang  er  Medlem 
af  et  anglikansk  Munkelag  —  er  bygget  over  virkelige  Begivenheder, 
og  fører  os  ind  i  vidt  forskellige  kirkelige  Kredse  i  England;  med 
langt  større  Frodighed  er  dog  den  unge  Pige  skildret  som  den,  der 
ikke  vil  give  Slip  paå  denne  den  skønneste  af  alle  Verdener,  sam- 
tidig med  at  hendes  Frygt  for  og  Uvilje  mod  John  Storms  selvfor- 
nægtende Liv  ikke  kan  bringe  hende  til  at  opgive  sin  Kærlighed  til 
og  Beundring  for  ham. 

Da  tilsidst  Spændingen  bliver  saa  stærk,  at  det  maa  briste  et 
Sted,  slipper  hun  sin  Kunst;  men  da  er  han  bukket  under  for  sine 
Anstrengelser,  og  for  hende  er  der  kun  tilbage  —  efter  at  han  er 
død  i  hendes  Arme  —  at  fortsætte  hans  Gærning  blandt  Londons 
fattige. 

Om  Hovedpersonerne  samler  sig  en  Række  dygtigt  og  fornøje- 
ligt skildrede  Bifigurer  i  de  gamle  Præstefolk  paa  the  Isle  of  Man, 
den  herlige  Repræsentant  for  the  common  sense,  Mrs.  Callender 
med  hendes  uimodstaaelige  skotske  Dialekt,  forskellige  Repræsentanter 
for  Englands  Aristokrati,  Præstestand  osv. 

Alt  i  alt  en  Bog,  der  i  ledige  Timer  —  hvis  nogen  endnu  har 
saadanne  —  lader  sig  læse  med  Fornøjelse  og  Udbytte. 

Dansk  Tidsskrift,  udg.  2S Jacob  Appel  og  Dr.  phil.  L,  MoUesen. 
I.— 5.  Hæfte.     (Vilh.  Tryde.) 

Om  Dansk  Tidsskrift  —  hvis  5te  Hæfte  nu  er  udkommet  — 
kunde  der  være  meget  godt  at  sige;  man  kunde  endog  —  hvis  det 
ikke  vilde  blive  opfattet  som  en  noget  tvetydig  Ros  —  sige,  at  det 
indeholder  noget  for  alle.  Vist  er  det,  at  der  er  fremkommet  en 
Række  gode  Artikler,  adskillige  af  mere  end  almindelig  Interesse, 
ikke  mindst  for  Præster.  Saaledes  Johs.  Steenstrups  Udvikling  om 
den  engelsk-franske  Missions  Betydning  for  Danmark  (det  forekommer 
mig  dog,  at  Forf.s  Opfattelse  afviger  noget  mindre  fra  den  nu 
gængse,  end  han  synes  at  forudsætte).  Med  en  Blanding  af  Vemod 
og  Beundring   læser  man  Kierkegaards  Brevveksling  med   Kolderup- 

Rosenvinge  (Læsfsren  vil  ikke  glemme,  hvad  der  siges  om  Bevægelsen, 
S.  84).  Aandflildt,  smukt  og  sandt  er,  hvad  cand.  theol.  O.  Jacobsen 
har  skrevet  om  eden  smærterige  Moder«.  Endnu  skal  blot  nævnes 
Prof.  Buhl:  Israelitemes  sociale  Forhold;  H.  W.  Koch:  Højkirken  i 
England  og  den  sociale  Bevægelse;  Joh.  Skjoldborg:  Husmænd,  for- 
uden  de  ofte  underholdende  og  belærende  Artikler  under  Rubriken 
« Hjemme  og  ude». 


Om  Udviklingsgangen  i 

Henrik  Ibsens  Digtning 

af 

Pastor  A.  Schack. 
Pris:  s  ^r. 
Indhold:    Indledning.     Skepticismen   og   Dommen   over   den. 
Den   uægte   Idealisme.      Den   forlorne   Idealisme.     Den   selvtilfredse 
Skepticisme.     Et  Tilbagefald.     Slutning. 

«Man  maa  vide  Hr.  Schack  Tak  for  hans  særdeles  smukke  Og  lære- 
rige Bogf  der  vissehg  vil  blive  modtaget  og  læst  med  Interesse  blandt 
alle,  der  interessere  sig  for  dybere  aandelige  Spørgsmaal.> 

(Morgenbladet,  Kristiania.) 
cjeg  tror  nu  ogsaa,  at  de  aUerfleste  Mennesker,  som  selv  har  læst  Ibsens 
Dramaer,  vil  have  Gavn  af  at  læse  Schacks  Bog,  thi  den  Vejledning,  som 
deri  indeholdes  til  en  virkelig  poetisk  Opfattelse  af  disse  Digtninge  og  en  sammen- 
hængende Forstaaelse  af  deres  Indhold,  er  saa  kyndig  Og  ^VOrlig,  at 
man  høster  et  stort  Udbytte  paa  Vejen.  Forf.  rammer  desuden 
Gang  efber  Gang  Sømmet  paa  Hovedet  o.  s.  v.> 

(Dr.  Nørregaard  i  c  Tilskueren  >.) 

Senere  er  udkommen  af  samme  Forf. : 

En  Efterskrift  om  Henrik  Ibsens  Digtning. 

Fris:  7J  Øre, 
Indhold:    John    Gabriel    Borkman.      Udgangspunktet   for   Be- 
dømmelsen af  Ibsens  Digtning.     Ibsens  Digterry. 

Lehmann  &  Stage, 

Løvstræde  8. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sål.  Indmældelse  i  den  danske  Præstefor- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 

FOR 

DEN   DANSKE   FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  12  Den  1.  September  1898 

Indhold:  P.  G.  Hansen:  Nogle  Bemærkninger  om  Omvendelse  paa  Grundlag 
af  N.  T.s  L«re  derom  (sluttes).  H.  C.  D.  Muller:  To  ældre  Breve. 
H.  Ostenfeld:  Videnskabeligt  Præstekursus.  Tilsendte  Bøger.  Be- 
kendtgørelser. 

Nogle  Bemærkninger  om  Omvendelse  paa 
Grundlag  af  N.  T/s  Lære  derom. 


De  nærværende  Dage  ere  i  flere  Henseender  en  Gentagelse 
af  « Johannes  Døberens  Dage».  Johannes  Døberen  er  opstaaet 
fra  de  døde  og  løfter  sit  Omvendelsesraab  midt  ind  i  vor  af 
rastløs  Virksomhed  optagne,  af  portenseret  Nydelse  ophidsede, 
af  Uenighed  og  Strid  forrevne  Slægt.  Men  naar  saaledes  Be- 
grebet Omvendelse  er  kommet  til  at  staa  mere  i  Forgrunden  i 
det  kristelige  Liv,  maa  det  være  alle  kristne  Mennesker  magt- 
paaliggende  at  klare  sig,  hvad  sand  Omvendelse  er,  for  at  det 
Omvendelsesværk,  som  Herren  synes  at  ville  have  fremmet  i  de 
nærværende  Tider,  maa  kunne  fuldbyrdes  i  Sandhed  efter  hans 
Vilje,  uden  forstyrrende  Misforstaaelser  og  Misvisninger.  Med 
efterfølgende  Bemærkninger  vilde  jeg  gærne  yde  et  Bidrag  til 
Spørgsmaalets  Overvejelse,  idet  jeg  endnu  kun  skal  fremhæve, 
at  al  Tale  om  Omvendelse  selvfølgelig  maa  stemme  med  Her- 
rens og  Apostlenes  Tale  derom. 

At  Omvendelse  i  N.  T.  betragtes  som  et  nødvendigt 
Stykke  af  Saliggørelsens  Orden,  et  uundværligt  Stadium  i 
en  Synders  Frelseshistorie,  er  unægteligt.  Herren  vil,  at  alle 
skulle  komme  til  Omvendelse  (2  Pet.  3,  9).  Gud  oprejste  Jesus, 
hvem  Jøderne  hængte  paa  et  Træ,  og  ophøjede  ham  ved  sin 
højre  Haand  for  at  give  Israel  Omvendelse  og  Syndernes  For- 
ladelse (Ap.  G.  5,  30 — 31).  Af  disse  Ord  af  Peters  Tale  i  det 
jødiske  Raad  ses,  at  Menneskers  Omvendelse  hørte  med  til  Guds 
Hensigt  med  Jesu  Korsfæstelse  og  Ophøjelse.  Og  med  det,  som 
Peter  forkyndte  i  det  jødiske  Raad  i  Jerusalem,  kan  sammen- 
stilles, hvad  Pavlus  udraabte  i  det  hedenske  Raad  paa  Åres' 
Høj  i  Athen:  Gud  byder  nu  alle  Mennesker  allevegne  at  om- 
vende sig  (Ap.  G.  17,  30).  Det  maa  anses  for  berettiget  af  den 
samme  Apostels  Ord  om  Bedrøvelsen  efter  Gud,  som  virker  Om- 
vendelse til  Salighed  (2  Kor.  7,  10),  at  slutte,  at  Omvendelse  er 
nødvendig  til  Salighed,  hvormed  dog  kun  skal  være  sagt,  at, 
saa  sikkert  som  det  er,  at  Troen  alene  frelser,  saa  vist  er  det 
ogsaa,  at  Omvendelse  er  Indgangen  til  den  frelsende  Tro.  Det 
er  jo  heller  ikke  andet  end,  hvad  den  store  Mester  selv  har  ud- 
talt, da  han  sagde  til  sine  Disciple:  Uden  I  omvende  eder  og 
blive  som  Børnene,  komme  I  ingenlunde  ind  i  Himmeriges  Rige 
(Matth.  18,  3).  Og  det  er  ogsaa  som  denne  Mesters  Discipel, 
at  Jakob  slutter  sit  Brev  med  at  fremhæve,  at  den,  som  om- 
vender en  Synder,  frelser  en  Sjæl  fra  Døden  (Jak.  5,  20).  Hertil 
kan  føjes,  at  Peter  og  Pavlus  stemme  overens  i  at  fremstille 
Omvendelse  som  Vejen  til  Syndernes  Forladelse  (Ap.  G.  2,  38; 
26,  18),  ligesom  ogsaa  Johannes  Døberen  prædikede  Omvendelsens 
Daab  til  Syndernes  Forladelse  (Mark.   i,  4). 

Af  alt  dette  følger,  at  Opfordringen  til  Omvendelse  maa 
have  sin  Plads  i  den  kristelige  Forkyndelse,  saa  længe 
indtil  alle  ere  omvendte,  som  ville  frelses.  Blandt  den  opstandne 
Frelsers  sidste  Belæringer  til  sine  Disciple  finde  vi  ogsaa  en  høj- 
tidelig Fremhævelse  af,  at  fra  Jerusalem  som  Udgangspunkt  skulde 
Prædikenen  om  Omvendelse  og  Syndernes  Forladelse  bæres  ud 
til  alle  Folkeslag  i  Overensstemmelse  med,  hvad  der  forud  var 
skrevet  i  Skrifterne  (Luk.  24,  47).  Hvad  der  holdt  Pavlus  op- 
rejst og  gjorde  ham  stærk,  da  han  holdt  sin  bevægede  Afskeds- 

tale  i  Miletus,  seende  ud  i  en  uvis  Fremtid,  kun  vidende  saa 
meget,  at  Baand  og  Trængsler  biede  paa  ham,  det  var  Bevidst- 
heden om,  at  han  havde  Intet  fordulgt  af  det,  som  kunde  være 
til  Gavn,  idet  han  offentligen  og  i  Husene  havde  vidnet  baade 
for  Jøder  og  Græker  om  Omvendelsen  til  Gud  og  Troen  paa 
vor  Herre  Jesus  Kristus  (Ap.  G.  20,  20).  Og  den  samme  Apostel 
udtaler  det  i  sine  pastorale  Anvisninger  til  sin  Lærling  og  Søn, 
den  senere  Biskop  i  Efesus:  En  Herrens  Tjener  bør  med  Sagt- 
modighed vise  dem  til  rette,  som  sætte  sig  imod,  om  dog  Gud 
vilde  give  dem  Omvendelse  (2  Tim.  2,  25).  Han  fremstiller 
det  saaledes  som  et  Maal  for  den  Undervisning,  Herrens  Tjenere 
give,  at  hjælpe  Mennesker  til  at  lade  sig  omvende  af  Gud. 

Ved  at  prædike  Omvendelse  følge  vi  kun  Herrens  eget 
Forbillede  og  vandre  i  hans  Apostles  Spor.  Det  var  ikke 
blot  Johannes  Døberen,  den  store  Forbereder,  der  mødte  de 
tætte  Skarer,  som  droge  ud  til  ham  i  Ørkenen,  med  Formaningen: 
Omvender  eder!  (Matth.  3,  2).  Herren  selv  begyndte  sin  Virk- 
somhed i  Galilæa  med  at  tage  Omvendelsesraabet  af  Johannes' 
Mund  og  gøre  det  til  sit,  idet  han  dog  til  Formaningen:  Om- 
vender eder!  føjede  OpfoVdringen :  Og  tror  paa  Evangeliet! 
(Mark.  1,  15).  Om  den  Prædiken,  som  de  tolv  bar  ud,  da 
Herren  begyndte  at  udsende  dem,  to  og  to,  som  en  Forberedelse 
til  deres  senere  Gerning,  staar  der,  at  de  gik  ud  og  prædikede, 
at  man  skulde  omvende  sig  (Mark.  6,  12).  Paa  Pintsefestens 
Dag  gik  Omvendelsesraabet  ud  over  Verden,  ud  over  de  fra  saa 
mange  forskellige  Lande  sammenstrømmede  Skarer.  Thi  den 
Anvisning  til  Salighed,  Apostlen  Peter  gav  de  uroligt  spørgende, 
begyndte  med  Ordet:  Omvender  eder!  (Ap.  G.  2,  38).  Og  da 
Herren  standsede  Saulus  udenfor  Damaskus*  Porte  og  udkaarede 
ham  til  sin  Tjener  og  udsendte  ham  til  Hedningerne,  saa  gav 
han  ham  udtrykkeligen  det  Hverv  «at  oplade  deres  Øjne,  at  de 
maa  omvende  sig»,  og  idet  Pavlus  for  Agrippa  aflagde  Beret- 
ningen om  denne  sin  Kaldelse,  kunde  han  roligen  føje  til:  Der- 
for, Kong  Agrippa,  blev  jeg  ikke  ulydig  imod  det  himmelske 
Syn,  men  jeg  forkyndte  over  hele  Judæas  Land  og  for  Hed- 
ningerne, at  de  skulde  forandre  Sind  og  vende  sig  til  Gud  (Ap. 
G.  26,   18—20). 

Ville  vi  derefter  spørge,  hvem  denne  Prædiken  om  Om- 
vendelse gælder,   til  hvem  den  skal  rettes,   saa  er  Svaret 

allerede  givet  i  nogle  af  de  ovenanførte  Ord  af  Herren  og 
Apostlene.  Svaret  er:  alle  (2  Pet.  3,  9),  alle  Folkeslag  (Luk. 
24,  47),  alle  Mennesker  allevegne  (Ap.  G.  17,  30).  Alligevel 
kunde  maaske  nogen  sige,  at  med  «alle»  menes  alle  Jøder  og 
Hedninger,  ligesom  jo  ogsaa  nogle  Steder  (Ap.  G.  5,  31;  11,  18; 
20,  21;  26,  20)  disse  alene  udtrykkelig  nævnes,  og  kunde  man 
saaledes  falde  paa  at  paastaa,  at,  medens  det  alle  Dage  vil  være 
nødvendigt  at  prædike  Omvendelse  for  udøbte  Mennesker,  har 
en  saadan  Prædiken  ingen  Plads  overfor  døbte.  At  et  saadant 
Standpunkt  er  uholdbart,  vil  let  ses.  Det,  der  umiddelbart  virkes 
i  Daaben,  er  Genfødelse,  ikke  Omvendelse.  Genfødelsen  er  det 
objektive.  Omvendelsen  det  subjektive.  Gennem  Omvendelsen 
bryder  det  nye  Liv  fra  Daaben  igennem  som  et  bevidst,  per- 
sonligt Liv.  Spørgsmaalet  bliver  imidlertid  vanskeligere,  naar 
det  præciseres  derhen,  hvor  vidt  Omvendelsen  virkelig  for  alle 
døbte  uden  Undtagelse  er  et  nødvendigt  Led  i  deres  kristelige 
Livs  Udvikling.  Eller  med  andre  Ord:  kan  man  ikke  tænke  sig 
kristne  Mennesker,  der  ikke  have  oplevet  et  Omvendelsens 
Stadium,  ikke  have  gjort  nogen  Erfaring  af,  hvad  Omvendelse 
er,  fordi  de  fra  Barndommen  ere  blevne  faste  i  deres  Daabspagt, 
aldrig  ere  vegne  ud  af  Samfundet  med  Gud  som  hans  Børn? 
Kan  man  ikke  tænke  sig  Mennesker,  hvis  kristelige  Liv,  plejet 
og  opelsket  af  troende,  bedende  Forældre,  siden  henrundet  under 
de  bedst  mulige  Forhold  og  Omgivelser,  har  været  en  uafbrudt, 
rolig,  lykkelig  Udfoldelse  af  det  Liv,  der  skabtes  dem  i  Daaben? 
Det  vil  være  et  Tankeexperiment,  som  kun  kan  gøres,  naar  man 
saa  meget  som  muligt  ser  bort  fra  Synden  og  Forholdene  i 
denne  Verden.  Selv  om  et  Menneske  ikke  rigtig  kan  gøre  Rede 
for,  naar  og  hvorledes,  fordi  det  hele  har  udviklet  sig  mere 
eller  mindre  lydløst  og  successivt,  saa  maa  der  dog  i  hans  Liv 
—  saafremt  han  er  et  sandt,  kristeligt  Menneske  --  paa  Grund 
af  den  medfødte  Naturs  Syndighed  og  Verdens  For- 
dærvelse have  været  baade  en  Periode,  i  hvilken  han  som  den 
fortabte  Søn  har  været  « udenlands*,  er  søgt  ud  i  det  fremmede 
Land,  og  en  Periode,  i  hvilken  han  er  vendt  tilbage  til  Fader- ' 
huset  for  at  leve  sit  Liv  i  altid  inderligere  Barneforhold  til  sin 
Fader.  Vi  kunne  tænke  os  Udlændighedsperioden  saa  kort  som 
mulig,  vi  kunne  lægge  den  saa  langt  som  mulig  tilbage,  til 
Ungdommen    eller   til    Overgangstiden    mellem    Barndommen   og 

Ungdommen,  —  der  har  dog  været  en  Tid,  i  hvilken  ikke  blot 
det  Menneskes  Samfund  med  Gud  har  været  sløvet  og  svækket, 
er  blevet  mere  udvortes  end  inderligt,  men  i  hvilken  han  har 
levet  sit  Liv  udenfor  Faderhuset,  selv  om  det  ikke  har  været 
« langt  borte »,  og  det  er  da  kun  gennem  Erkendelse  af  egen 
Syndighed  og  Hjælpeløshed  og  gennem  Erfaring  af  denne  Ver- 
dens Herligheders  Utilstrækkelighed  til  Sjælens  Frelse,  det  Men- 
neske har  lært  at  søge  hjem  til  sin  Faders  Favn.  Under  alle 
Omstændigheder  maa  der  i  et  frelst  Menneskes  Liv  have  fundet 
et  Gennembrud  Sted,  hvorigennem  Barndommens  mere 
uberørte,  upersonlige  Forhold  til  Gud,  et  Forhold  paa 
anden  Haand,  gennem  andre,  har  forvandlet  sig  til  den 
voksnes  bevidste,  personlige  Hengivelse  til  Herren,  og 
i  dette  Gennembrud  have  vi  saa  Omvendelsen.  Dette  kan  ogsaa 
ses  deraf,  at  i  Forbindelse  med  Forandringen  af  Forholdet  til 
Gud  fuldbyrder  der  sig  en  Forandring  af  Forholdet  til  Synden 
og  til  Verden.  Barnets  mere  ubestemte  Syndsbevidsthed  bliver 
til  den  dybe  Erkendelse  af  Synden  som  egen  Skyld,  der  paa- 
drager Fortabelse,  og  den  barnlige  Sky  for  Synden  bliver  til 
den  bevidste,  gennemførte  Kamp  imod  Synden,  og,  medens  de 
gode  og  onde  Kræfter  i  Verden  let  blande  sig  sammen  for  Bar- 
nets uerfarne  Opfattelse  af  Verden,  vil  det  omvendte  Menneske 
gøre  bestemt  Skel  mellem  det  i  Verden,  som  stammer  fra  Gud, 
og  det,  som  er  af  Djævelen.  Det  er  urigtigt  at  indskrænke  Be- 
grebet Omvendelse  til  dybt  faldne  Synderes  mere  eller  mindre 
smærterige  Brud  med  deres  gamle  Liv.  Man  behøver  vel  ikke 
altid  bag  Omvendelsen  at  tænke  sig  et  Liv,  dækket  med  Smuds, 
præget  af  Fornægtelse,  langt  borte,  forvildet  eller  dybt  ned- 
sunket i  Verdslighed.  Omvendelsen  er  i  alle  sine  individu- 
elle Skikkelser  et  Brud,  hvorigennem  det  gamle  Liv,  i 
hvilket  Verden  og  Selvet  har  været  Principet,  forandres 
til  det  nye  Liv,  i  hvilket  Gud  i  Kristus  er  Midtpunktet, 
og  som  bæres  og  drives  af  Helligaanden.  Dette  Brud, 
denne  Forandring  kan  hos  nogle  foregaa  hurtigere,  hos  andre 
ganske  langsomt,  hos  nogle  under  stærke  Rystelser  og  haarde 
Kampe,  hos  andre  mere  stille  og  skjult  i  Inderlighed.  Men,  om 
end  hvert  Menneske  har  sin  egen  Omvendelseshistorie,  saa  maa 
der  dog  i  ethvert  Guds  Barns  Liv  have  været  et  Vendepunkt,  i 
hvilket   der   i   hans  dybeste  Indre  er  foregaaet  noget  tilsvarende 

til,  hvad  der  foregik  i  den  fortabte  Søns  Hjerte,  da  han  gik  i 
sig  selv  og  sagde  til  sig  selv:  Jeg  vil  staa  op  og  gaa  til  min 
Fader.  Og  der  maa  ogsaa  i  hans  Liv  have  fundet  et  Møde 
Sted  mellem  ham  og  Gud  tilsvarende  til  det,  der  fandt  Sted 
mellem  den  fortabte  Søn  og  hans  Fader,  da  Sønnen  kom  med 
Graad  paa  Kind,  med  Anger  i  sit  Hjerte  for  at  skrifte  sin  Synd, 
og  Faderen  aabnede  sine  Arme  for  ham  og  kaldte  ham  sit  eget, 
kære,  genfundne  Barn. 

At  Herrens  Apostle  prædikede  Omvendelse  for 
døbte  Mennesker,  fremgaar  af  de  apostoliske  Breve.  Det  er 
til  den  korinthiske  Menighed,  Pavlus  skriver:  Jeg  glæder  mig 
over,  at  I  bleve  bedrøvede  til  Omvendelse  (2  Kor.  7,  9).  Og 
det  er  til  den  samme  Menighed,  han  skriver:  Jeg  frygter  for, 
at,  naar  jeg  kommer  igen,  jeg  skal  sørge  over  mange,  som  ikke 
have  omvendt  sig  fra  deres  Urenhed.  Og  naar  Jakob  i  Slut- 
ningsordene af  sit  Brev  skriver  om  Omvendelse,  saa  vender  han 
sig  udtrykkelig  til  « Brødrene*  og  det  er  i  disses  Kreds  (« iblandt 
eder»),  han  tænker  sig  baade  den  Synder,  som  er  faren  vild,  og 
den,  som  omvender  ham.  Bekendt  er  Ordet  i  Hebræerbrevet 
(6,  i)  om  « Omvendelse  fra  døde  Gærninger*.  Naar  der  tales 
om  «Begyndelseslæren»,  den  grundlæggende  Forkyndelse,  kom- 
mer man  jo  nærmest  til  at  tænke  paa  udøbte  Jøders,  i  hvert 
Fald  Katekumeners  Omvendelse  fra  Selvretfærdighed  og  Gær- 
ningshellighed,  fra  Lovtrældom  og  Bogstavtjeneste.  Men  da  det 
hele  Brev  i  første  Række  har  Ærinde  til  Jødekristne,  maa  der 
her  fornemlig  tænkes  paa  døbte  Jøder,  som  trods  deres  Over- 
gang til  Kristendommen  havde  taget  mere  eller  mindre  med  sig 
af  den  farisæiske  Surdejg  og  den  farisæiske  Retfærdighed.  Og 
sikkert  kan  der  i  hvert  Fald  gøres  en  Anvendelse  af  dette  Ord 
om  Omvendelse  fra  døde  Gærninger  paa  de  døbte  nutildags,  som 
enten  høre  til  de  aandelig  døde,  aandelig  sløve,  ligegyldige,  eller 
hvis  Deltagelse  i  det  kirkelige  Liv  er  mere  udvortes  end  sand 
og  levende,  idet  de  mere  bygge  paa  deres  egen  Hæderlighed  og 
Godhed  end  paa  Guds  Naade  (se  ogsaa  Hebr.  9,   14).  *) 


♦)  Hermed  kan  sammenlignes,  hvad  Martensen  siger  i  sin  Ethik  (Den  spe- 
cielle Del,  iste  Afd.  S  168):  cOmvendelsen  viser  sig  ikke  blot  deri,  at  et  Men- 
neske.  forlader  Syndens  Vej,  men  ogsaa  deri,  at  han  forlader  den  Dydens  Vej,  paa 
hvilken   han   har  vandret,   idet  han  tragtede  efter  en  Retfærdighed  af  Loven,   som 

Og  ville  vi  endelig  gaa  til  Herren  selv  og  høre,  hvem 
han  taler  til  om  Omvendelse,  og  hvem  han  søger  for  at 
omvende  dem,  saa  maa  der  først  lægges  Mærke  til,  at  i  Sende- 
brevene  i  Apokalypsen  taler  Herren  til  Menighederne  i  Efesus 
(2,  3),  i  Pergamus  (2,  16),  i  Thyatira  (2,  22),  i  Sardes  (3,  3) 
og  i  Laodicea  (3,  19)  om  Omvendelse.  En  klar  og  fuld  Af- 
gørelse af  det  Spørgsmaal,  hvem  der  trænge  til  Omvendelse,  og 
hvem  Ordet  om  Omvendelse  derfor  gælder,  have  vi  imidlertid  i 
Herrens  Ord:  «Jeg  er  ikke  kommen  for  at  kalde  retfærdige,  men 
Syndere  til  Omvendelse».  (Om  end  Ordene  «til  Omvendelse*  i 
Matth.  9,  13  og  Mark.  2,  17  ikke  høre  til  den  oprindelige  Tekst, 
men  ere  senere  tilføjede,  saa  staar  det  dog  fast,  at  de  ere  ægte 
i  Luk.  5,  35;  saaledes  ogsaa  Schiøtt).  Det  er  altsaa  kort  og 
godt  Syndere,  der  trænge  til  Omvendelse.  Omvendelsesraabet 
gælder  alle  Adams  og  Evas  syndige  Børn.  De  eneste,  der  ere 
undtagne  eller  rettere  undtage  sig  selv,  det  er  dem,  hvem  Herren 
med  en  Ironi,  skarpere  og  mere  knusende  end  de  stærkeste  For- 
dømmelser, omtaler  som  de  retfærdige,  han  ikke  er  kommen  for 
at  kalde,  eller  (Luk.  15,  7)  som  de  « retfærdige,  der  ikke  have 
Omvendelse  behov ».  En  retfærdig,  som  mener,  at  der  i  hans 
Liv  ikke  er  Trang  eller  Sted  til  nogen  Omvendelse,  lukker  sig 
ved  sin  indbildte  Retfærdighed  ude  fra  at  faa  noget  at  gøre  med 
ham,  der  søger  fortabte  Syndere  for  at  frelse  dem.  *) 


han  selv  vilde  erhverve  sig;  det  være  sig,  at  han  har  haft  sit  Livsideal  i  en 
borgerlig  Retfærdighed  eller  i  en  filosofisk  Retfærdighed  eller  i  Farisæernes  Ret- 
færdighed*, —  samt  endvidere,  hvad  han  (S.  170)  siger  om  Pavlus,  der  nidkær 
efter  Loven  tragtede  efter  Farisæernes  Retfærdighed,  indtil  han  kastede  denne  i 
Havet  og  jog  kun  efter  Kristi  Retfærdighed. 

*)  Martensen  i  sin  Ethik  (Spec.  Del,  iste  Afdl.  S.  169):  c  Idet  vi  have  sagt, 
at  Omvendelsens  Fordring  udgaaer  til  alle,  undtage  vi  herfra  ingenlunde  dem,  der 
ved  Barnedaaben  ere  optagne  i  Kirkens  Skød.  Thi  uden  at  tale  om,  at  mange 
af  disse  ere  affaldne  fra  deres  Daabspagt,  til  hvilken  de  maa  kaldes  tilbage,  vil 
der  dog  i  deres  Liv  være  en  Periode,  hvor  denne  Verdens  Væsen  faar  en  saadan 
Indflydelse  over  dem,  at  Opvækkelse  og  Omvendelse  behøves.  En  blot  kirkelig 
Kristendom  bliver  Vanekristendom,  bliver  en  Farisæernes  Retfærdighed,  naar  den  ikke 
udvikles  til  levende,  personlig  Kristendom«.  Samme  i  sin  Dogmatik,  S.  398: 
fSelv  saa  danne,  der  fra  Barndommen  af  have  bevaret  det  kristelige  Livs  Uskyl- 
dighed, det  vil  sige:  ere  forblevne  under  den  Tro,  til  hvilken  de  døbtes,  kunne 
ikke  fritages  for  Omvendelsens  Frihedskampe,  skønt  den  hos  disse  vistnok  danner 
sig  anderledes  end  hos  andre  >. 

En  dybere  indtrængende  Forstaaelse  af,  hvorledes  en  Syn- 
ders Omvendelse  fuldbyrdes,  vil  vindes,  naar  vi  overveje  vor 
Frelsers  Fremstilling  deraf  i  Lignelsen  om  den  fortabte  Søn 
(Luk.  15,  II — 24).  Det  ses  her  klart,  at  et  Menneskes  Om- 
vendelse har  sin  Historie,  der  udvikler  sig,  efter  forud  at 
være  forberedt,  fra  sin  første  Begyndelse  til  sin  endelige 
Afslutning. 

Forberedelsen  have  vi  for  den  fortabte  Søns  Vedkommende 
særlig,  da  Mangelens  og  Forladthedens  Tid  indtraadte  i  hans 
Liv,  da  der  ikke  syntes  at  være  andet  tilbage  for  ham  end  at 
vogte  Svin  og  æde  Svinemask,  og  da  han  gjorde  Erfaring  af, 
at  i  Verden  er  der  ingen  Barmhjertighed.  Gennem  de  tunge 
Tilskikkelser  og  Oplevelser  tilberedes  hans  Sind  og  Vilje.  Det 
er  Forhistorien.  Omvendelsens  første  gærende,  brydende  Veer 
og  Rørelser  have  vi,  da  Opvækkelsens  og  Selverkendelsens 
Tid  kom  for  ham,  da  han  vaagnede  op  og  saa  sig  selv,  sit  Liv, 
sin  Stilling,  som  det  altsammen  virkelig  var,  da  han  i  bitter  Er- 
faring erkendte  Forskellen  mellem  før  og  nu,  da  Erindringerne 
bleve  levende  hos  ham  om  Faderen  og  de  gode  Kaar  i  Fader- 
huset,  da  han  gik  i  sig  selv  og  først  og  sidst  maatte  anklage 
sig  selv  og  dømme  sig  selv  som  den,  der  selv  havde  forskyldt 
sin  Elendighed.  Paa  Bunden  af  sit  Indre  fandt  han  Synden,  og 
foran  sig  som  sit  Maal  saa  han  Døden.  Han  fyldtes  med  Rædsel 
for  at  omkomme.  Selve  Omvendelsens  Begyndelse,  det 
egentlige  Vendepunkt,  som  gør  Skellet  mellem  Fortid  og  Frem- 
tid, mellem  det  gamle  Liv  og  det  nye  Liv  have  vi  den  Beslut- 
ning, det  Forsæt:  Jeg  vil  staa  op  og  gaa  til  min  Fader  og  sige 
til  ham:  Fader,  jeg  har  syndet  imod  Himlen  og  overfor  dig,  jeg 
er  ikke  længer  værd  at  kaldes  din  Søn,  gør  mig  som  en  af  dine 
Daglejere!  Hvad  vi  her  have  væsentlig  og  indvortes  som  en 
Sindsforandring,  en  Viljesforandring,  det  have  vi  derefter  som 
en  Levnetsforandring  i  den  Handling,  den  Gærning:  Og  han  stod 
op.  Men  hertil  føjes  endvidere:  «og  kom  til  sin  Fader*.  Det 
maa  bemærkes,  at  mellem  dette  «han  stod  op»  og  dette:  «han 
kom  til  sin  Fader»  ligger  der  en  Vandring,  en  Rejse  {TtoQevoojuat 

i  V.  1 8  oversættes  af  Lindberg:  jeg  vil  drage  til).*)  Som  han 
drog  udenlands,  maatte  han  atter  drage  hjem.  Han  var  rejst  til 
et  Land  langt  borte,  og  denne  lange  Vej  maatte  han  vandre  til- 
bage Skridt  for  Skridt.  Det  ser  ud,  som  om  han  allerede  tid- 
ligere, da  han  begyndte  at  lide  Mangel,  er  draget  et  Stykke 
hjemad.  Der  staar  nemlig  allerede  i  v.  15:  xal  noQev&elg, 
hvilket  Lindberg  ogsaa  her  oversælter:  «saa  drog  han  hen». 
Mere  ubevidst  end  bevidst  have  Tankerne  søgt  hjemefter,  og 
dunkle,  hemmelige  Længsler  have  ført  ham  i  Retning  af  det 
gamle  Hjem.  Alligevel  var  han  endnu  langt  borte  (selv  i  v.  20 
fremhæves  endnu  dette:  « langt  borte»).  Hvad  jeg  her  ønsker 
at  fremhæve,  er,  at  der  laa  en  Vej,  en  Vandring  mellem 
den  fortabte  Søns  Omvendelses  Begyndelse  og  Fuld- 
endelse. Her,  paa  denne  Vej,  have  vi  Forløbet  af  hans  Om- 
vendelses Historie.  Der  fortælles  ikke  noget  om  de  Oplevelser 
og  Begivenheder,  indvortes  og  udvortes,  som  udgjorde  Indholdet 
af  den  fortable  Søns  Vandring  hjemad.  Det  kan  ikke  være  saa- 
ledes  at  forstaa,  at  der  Intet  er  foregaaet.  Tværtimod.  Der 
har  været  fægtet  haarde  Kampe  paa  den  Vej.  Der  har  været 
Tider,  Øjeblikke,  da  Vandringsmanden  træt  har  sat  sig  ned  og 
begravet  sit  Hoved  i  sine  Hænder  og  grædt  og  skælvet  og 
spurgt  sig  selv,  om  det  ogsaa  kunde  nytte  noget  at  fortsætte. 
Der  har  været  de  Tider,  de  Øjeblikke,  da  de  gamle  Lyster  og 
Lidenskaber  have  vist  deres  Magt  over  ham,  da  han  erfarede, 
at  endnu  var  der  stærke  Baand,  stærke  Kræfter,  der  bandt  ham 
til  det  fremmede  Land  og  droge  ham  tilbage  igen;  saa  har  han 
drejet  sit  Hoved  om  og  set  tilbage  efter  det,  som  laa  bagved, 
og  som  han  ikke  kunde  forglemme.  Hvad  der  i  de  Dage  har 
givet  hans  Sjæleliv  sit  Grundpræg,  var  Angeren,  Syndesorgen, 
Smærten  over  at  skulle  komme  saadan,  som  han  var.  Frygten  for 
at  have  forspildt  sin  Barneret.    Men  midt  under  Angeren  er  hans 


♦)  I  V.  1*8  staar  der  jioQsvoofÅai,,  men  i  v.  20:  ^Ai?«v,  hvilket  sidste  Ord 
baade  i  avtor.  og  revid.  Overs.,  hos  Lindb.  og  Sørensen,  oversættes  ved:  c  han 
kom»,  medens  Rørdam  overs.:  «han  gik».  Men  selv  om  man  ikke  vil  urgere 
riX'&ev  i  dets  Forskel  fra  noQsvoofÅai  eller  ikke  vil  opfatte  dette:  c  han  kom>  som 
den  endelige  Afslutning  af  Vandringen,  men  tage  det  i  Betydningen :  han  nærmede 
sig  til,  saa  staar  del  dog  fast,  at  der  var  en  lang  Vej  at  drage  fra  Svinegaarden 
til  Faderhuset. 

Barndoms  Tro  paa  ny  begyndt  at  spire  i  hans  Hjerte,  Troen 
i  Form  af  Minder  og  Længsler,  Troen  i  Form  af  kæmpende 
Tillid  til  Faderens  Kærlighed,  bævende  Haab  om,  at  Faderhusets 
Porte  vilde  aabne  sig  for  ham,  og  at  han  i  hvert  Fald  maatte 
faa  Lov  til  som  en  Daglejer  at  arbejde  for  sin  Faders  Ansigt. 
Naar  der  Intet  fortælles  i  Lignelsen  om,  hvad  der  tildrog  sig 
mellem  dette:  «han  stod  op»  og  dette:  «han  kom  til  sin  Fader », 
saa  synes  det,  som  om  Herren  dermed  har  villet  antyde,  at  den 
Tid  i  et  Menneskes  Liv,  i  hvilken  hans  Omvendelse  udvikler 
sig,  i  Reglen  maa  være  en  stille  Tid,  en  Bønnens  Tid,  mere  i 
Tilbagetrukkenhed  end  i  fremtrædende  Virksomhed,  en  Tid,  i 
hvilken  det  mere  er  i  det  indvortes  end  i  det  udvortes,  at  Til- 
dragelserne og  Begivenhederne  finde  Sted. 

Den  fortabte  Søns  Omvendelse  naaede  sin  Afslutning.  Og 
vil  man  spørge,  naar  det  fuldendende  Moment  indtraadte,  saa 
mener  jeg,  det  var,  da  han,  efter  at  Faderen  var  faldet  ham 
om  Halsen  og  havde  kysset  ham,  bekendte  og  bad:  Fader,  jeg 
har  syndet  imod  Himlen  og  overfor  dig;  jeg  er  ikke  længer 
værd  at  kaldes  din  Søn,  gør  mig  som  en  af  dine  Daglejere!*) 
Det  er  værd  at  lægge  Mærke  til,  at  det  er  Faderen,  der  gør 
det  første  Skridt  til  Oprettelsen  af  det  gamle  Forhold.  Faderen 
mødte  ham  paa  Vejen.  Faderhusets  Port  stod  paa  vid  Gab; 
Faderen  havde  aabnet  Dørene,  da  han  løb  Sønnen  i  Møde;  men 
Mødet  fandt  Sted  paa  Grænsen  af  Faderhusets  Grund.  Det  var 
Faderen,  der  gav  Sønnen  sit  Kys  som  en  Besegling  paa,  at  han 
anerkendte  ham,  betragtede  den  pjaltede,  smudsbedækkede  Synder 
som  sit  eget,  kære  Barn,  som  en  Besegling  paa,  at  han  skæn- 
kede ham  sin  hele,  fulde  Naade,  delagtiggjorde  ham  i  hele  Fylden 


*)  De  sidste  Ord :  Gør  mig  som  en  af  dine  Daglejere  I  (jiolijaov  fAs  ibo  iva 
z(bv  jLtio'&KOv  oov)  ere  i  de  fleste  Tekstudgaver  udeladte  i  v.  21,  saa  at  de  altsaa 
kun  staa  i  v.  19.  De  findes  hos  Schiøtt  og  i  Klammer  hos  Westcott  og  Hort. 
Udeladelsen  kan  forklares  af,  at  man  ikke  har  fundet  disse  Ord  passende,  efter 
at  Faderen  har  anerkendt  Sønnen.  Men  saa  kunde  man  jo  ogsaa*  finde  den  hele 
Bekendelse  overflødig,  efter  at  Faderen  faktisk  havde  tilgivet  Sønnen.  De  om- 
handlede Ord  findes  i  saa  vigtige  Haandskrifter  som  Sinaiticus,  Vaticanus,  Beza 
Cantabr.  (ifølge  Godet  i  j^,  B,  D,  U,  X  og  20  Minn.)  Og  det  er  formentlig 
psykologisk  rigtigt,  at  Sønnen  udtaler  alt,  hvad  der  fra  først  af  og  hele  Vejen 
igennem  havde  levet  i  hans  Samvittighed  og  i  hans  Bøn,  hvorved  hans  Viljes 
fulde  Ærlighed  aabenbares. 

af  sin  faderlige  Kærlighed.  Da  veg  mere  og  mere  Tvivlen  og 
Frygten  af  Sønnens  Hjerte.  Han  troede  paa  sin  Faders  Kær- 
lighed; han  troede  paa  det,  at  alt  var  forladt;  han  troede  paa 
det,  at  alt  var  genvundet,  Barnenavnet,  Barneretten.  Hvo  kan 
skildre  den  Trøst,  den  Fred,  den  Jubel,  der  sænkede  sig  over 
hans  Sjæl,  brød  frem  i  hans  dybeste  Indre!  Det  var  den  Fred, 
Apostlen  taler  om,  naar  han  siger  (Rom.  5,  i):  «Retfærdig- 
gjorte  af  Tro  have  vi  Fred  med  Gud».  Det  var  den 
retfærdiggørende  Tro,  hvori  Omvendelsen  satte  sin  Blomst, 
der  gennem  Omvendelsen  sprang  ud  i  hans  Liv.  Og  dog 
standser  Fortællingen  ikke  her.  Der  var  endnu  noget  til- 
bage, som  hørte  til  den  fortabte  Søns  fulde  Omvendelse. 
Der  var  endnu  noget  tilbage,  inden  han  i  fuld  Betydning 
kunde  kaldes  den,  der  var  død  og  var  bleven  levende  igen, 
den,  der  var  tabt  og  var  funden.  Han  maatte  gentage 
sin  Bekendelse,  sin  Bøn.  Han  maatte;  hans  Samvittighed,  hans 
Hjerte  drev  ham  dertil.  Han  maatte;  thi  først  da  kunde  Troen 
i  ham  fæstne  sig,  slaa  Rod  i  ham,  og  først  da  kunde  Kærlig- 
heden til  Faderen,  genfødt,  fornyet,  bryde  frem  i  ham  for  der- 
efter at  blive  det  levende  Væld,  den  bærende  Kraft  i  hans  Liv 
og  hans  Gærning.  Ganske  de  samme  Ord,  som  han  havde  sagt, 
da  han  begyndte  sin  Omvendelse,  ganske  de  samme  Ord  sagde 
han,  da  hans  Omvendelse  fuldendtes,  da  Faderen  bar  ham  højt 
paa  sin  stærke  Arm  ind  under  Faderhusets  Hvælvinger.  Men 
da  han  den  sidste  Gang  sagde  dem,  da  var  det  i  den  rigeste 
Betydning,  paa  den  inderligste  Maade.  Fra  først  af  var  det 
mere  i  Frygtens  Anger,  tilsidst  mere  i  Troens  og  Kærlighedens 
Anger.  Fra  først  af  var  det  som  den,  der  stod  under  Loven, 
tilsidst  som  den,  der  havde  fundet  Naaden.  Fra  først  af  var 
det  mere  i  ubestemt  Almindelighed,  et  Brud  med  de  gamle 
Forhold,  den  gamle  Levevis,  med  det  onde  udenfor  ham  og 
indeni  ham,  tilsidst  var  det  bevidst  og  afgjort  et  Brud  med  ham 
selv,  med  det  centrale  syndige  indeni  ham  selv.  Faderens  tro- 
faste, uforandrede  Kærlighed  havde  netop  ydmyget  ham  dybere. 
I  Lyset  af  denne  overvættes  store  Kærlighed  forstod  han  helt 
og  fuldt,  hvor  uværdig  han  var,  hvor  usønligt  han  havde  handlet. 
Nu  kendte  han  sig  selv  helt  og  fuldt,  saa  ned  til  Bunden  af  sin 
syndige  Natur,  saa  helt  igennem  ind  til  Kærnen  i  sin  gamle 
Adam.     Nu  forstod  han  som  ingensinde  før,   at  det,   som  havde 

været  hans  dybeste,  egentlige  Synd,  det  var,  at  han  havde  villet 
raadet  sig  selv  i  Stedet  for  at  tjene,  havde  villet  nyde  i  Stedet 
for  at  arbejde.  Derfor  bad  han  ogsaa  endnu  en  Gang  om  at 
maatte  faa  et  Arbejde  som  Daglejernes,  ikke  i  den  Betydning, 
at  han  vilde  opgive  Sønnens  Stilling,  men  i  den  Betydning,  at 
netop  som  Sønnen  var  han  villig  til  at  vise  sin  Kærlighed  i  an- 
strængt  Arbejde,  selv  om  det  kun  skulde  være  den  ringeste 
Gærning,  den  mest  vanskelige  Tjeneste.  Faderens  Kærlighed 
havde  ogsaa  levendegjort  den  sønlige  Kærlighed  i  ham.  I  frem- 
brydende Kærlighed  hengav  han  sin  Vilje  helt  i  sin  Faders 
Vilje,  var  villig  til  at  forsage,  ikke  blot  i  al  Almindelighed 
sin  Verdenskærlighed  og  Egenkærlighed,  men  ogsaa  det,  som 
det  var  allersværest  for  ham  at  forsage,  sin  Nydelsessyge  og  sin 
Egenraadighed.  Saaledes  fuldendtes  den  fortabte  Søns  Omven- 
delse i  Tro  og  i  Kærlighed.  Da  Troens  Blomst  udfoldede 
sig,  og  Kærlighedens  Frugt  ansattes,  da  var  hans  Om- 
vendelse afsluttet.  Og  da  gik  Vejen  ved  Faderens  Haand 
ind  i  Faderhusets  inderste  Kamre,  da  begyndte  Festen  i  Fader- 
husets Sale,  da  blev  Sønnens  Liv  en  Højtidsfest  under  Faderens 
Vingers  Skygge. 


m. 

Hvad  Lignelsen  om  den  fortabte  Søn  lærer  os,  bekræftes 
for  os  ved  Apostlen  Peters  Omvendelseshistorie,  saaledes 
som  den  er  fremstillet  for  os  i  de  evangeliske  Beretninger.  Vi 
staa  her  ikke  blot  overfor  en  Lignelse,  men  overfor  et  levende 
og  stridende  Menneskes  Sjælehistorie,  og  dette  Menneske  var  en 
af  de  ypperste  blandt  hine  Menneskehedens  ypperlige,  hvilke 
Herren  udvalgte  til  sine  Apostle.  Hvad  der  i  Lignelsen  med 
guddommeligt  Mesterskab  er  skildret  i  store  Grundtræk,  Grund- 
linjer, der  fremhæve  det,  som  er  fælles  for  alle,  og  der  i  sig 
indbefatte  de  forskellige  Menneskers  forskellige  Omvendelses- 
historier, det  finde  vi  i  Peters  Liv  gennemlevet  og  gennem- 
kæmpet  i  det  enkelte  og  individuelt  udpræget  i  Overensstemmelse 
med  hans  særegne  Natur  og  Livsforhold. 

Naar  blev  Peter  omvendt?  Hvis  man  her  vilde  nævne 
en    eneste   enkelt   Lejlighed   eller   en    eneste   bestemt    Dag,    saa 

vilde   man   tage   fejl   eller  i  hvert  Fald  ikke  udtrykke  den  fulde 
Sandhed.      Peters   Omvendelse    strakte   sig   gennem    et   længere 
Tidsrum,    om   der   end   kan  paa vises  visse  Lejligheder  og  Dage, 
hvis    Oplevelser    dannede    Knudepunkterne.      Det    første    Møde, 
Simon  havde  med  Herren,  ved  hvilke  de  første,  personlige  Baand 
knyttedes  mellem  dem,  det  var  jo  da  hans  Broder  Andreas  førte 
ham   til  Jesus.     Da  var   det,  Jesus  gay  ham  Navnet  Kefas,    det 
er:  Petrus  (Joh.  i,  42 — 43).     Idet  Herren  gav  ham  dette  Navn, 
som  er  blevet  hans  Apostelnavn,  dette  Navn,  som  siden  paa  én 
Gang  ydmygende   mindede'  om,    hvad   han  ikke  havde  været  af 
Naturen,    og  atter  opløftende  mindede  om,    hvad  han  blev  til  af 
Guds  Naade,    fordi   han   var  den  første  Bekender  af  Kristi  Gud- 
dommelighed, —   saa  var  det  jo  det  samme  som,    at  han  lagde 
sin  Haand  paa  ham,  fæstede  sit  Mærke  paa  ham,  indviede  ham 
til  hans  store  Gærning.     Blev  Peter  omvendt  den  Dag?    Vi  ville 
lade  Peters   følgende  Historie  give  Svaret.     Saa   kom   den  Dag, 
da  Jesus  bestemt  og  udtrykkeligt  kaldede  Simon  og  Andreas  til 
sine  Disciple,  idet  han  sagde  til  dem:   « Følger  efter  mig,  saa  vil 
jeg   gøre   eder   til  Menneskefiskere ! »     Da  viste  det  sig,    hvilken 
Magt  Herren  havde  faaet  over  dem.    De  stege  ud  af  deres  Baad, 
lode    Garnene    ligge,    vandrede   efter    ham    (Mark.    i,    16 — 18). 
Den    Dag    blev    Peter   vel    omvendt?      Han    fulgte    da    vel    ikke 
Herren    som    uomvendt    Discipel?      Vi    foretrække    fremdeles    at 
lade  Peters   eget  Liv   give  Svaret.      Kun  dette  ville  vi  her  sige, 
at    Herren    hverken    den    første    eller    den    anden    Gang 
sagde  til  ham:    Nu  er  Du  omvendtl     Han  fik  ingen  Om- 
vendelsesattest.     Og  Dagene   gik,    og   der   kom   en  Dag,    da 
der   blev   holdt   en   stor  Forsamling  ved  Gennesaret-Søens  Bred. 
Jesus  maatte  for  Trængslen  gøre  Simons  Skib  til  sin  Prædikestol. 
Da  det  store  Møde  var  sluttet,  saa  holdt  Herren,  hvad  vi  kunne 
kalde  for  et  «Eftermøde»  med  Simon.    Det  er  de  «Eftermøder», 
Herren   selv   holder   med   Mennesker,    hvorpaa   det   kommer   an. 
Jesus   havde    et   særligt  Ord    at    sige   til  Simon.     Vi   kende  den 
Prøve,  han  .blev  sat  paa,  og  Prøvens  Udfald.    Vi  vide,  hvorledes 
han,  da  han  saa  den  rige  Dræt,  faldt  bævende  ned  for  Jesu  Knæ 
og   bekendte   sig   at  være  en  syndig  Mand.     Men  Herren  sagde 
tii  ham:     « Frygt   ikke!     Fra   nu   af  skal   du  fange  Mennesker!* 
Og   saa   hedder   det   tilsidst    (Luk.    5,    11),    at    Simon    og   hans 
Staldbrødre    « førte  Skibene  til  Landet »,    toge  Master  og  Sejl  og 

Ror  ind,  fortøjede  Skibene  ved  Bredden  eller  droge  dem  op  i 
Sandet,  og  der  staar  endnu  mere,  nemlig,  at  «de  forlode  alle 
Ting  og  fulgte  ham».  Her  maa  da  endelig  Timen  være,  der 
satte  Skel  mellem  Simon  Peters  gamle  Liv  som  uomvendt  og 
hans  nye  Liv  som  omvendt?  Fra  hin  vidunderlige  Oplevelse, 
da  han  gjorde  en  særlig  Erfaring  af,  hvad  der  vindes  paa  Dybet, 
naar  man  farer  ud  og  kaster  Gamet  ud  paa  Herrens  Ord,  —  fra 
hin  vidunderlige  Oplevelse  kunne  vi  vel  datere  den  store  For- 
vandling i  Peters  Liv?  Visseligen  staa  vi  her  ved  et  Ven- 
depunkt. Det  kunne  vi  ogsaa  se  af  dette:  cFra  nu  af»,  som 
Herren  sagde  til  Peter.  Og  dog,  hvis  vi  mene,  at  hermed 
var  alt  klappet  og  klart,  at  nu  var  Peter  fiks  og  færdig 
i  Egenskab  af  «omvendt»,  saa  vilde  vi  tage  fejl.  Thi 
endnu  længe  efter  denne  Lejlighed  høre  vi  Herren  tale  til  Simon 
om  Omvendelse:  «Simon,  Simon,  se.  Satanas  begærede  eder*), 
at  sigte  eder,  som  Hvede;  men  jeg  bad  for  dig,  at  din  Tro  ikke 
skal  aflade;  og,  naar  du  en  Gang  omvender  dig,  da  styrk  dine 
Brødre !»  (Luk.  22,  31,  32).  Disse  Ord  talede  Herren  til  Simon 
i  Skærtorsdagsnatten,  kort  forinden  de  gik  sammen  ind  i  Get- 
semane.  Der  tales  her  ikke  blot  om  Omvendelse  fra  en  enkelt, 
bestemt  Synd  eller  i  en  enkelt,  særlig  Henseende;  Udtrykket  er 
holdt  i  al  Almindelighed.  Herren  kalder  dog  ikke  Peter  lige- 
frem for  et  uomvendt  Menneske,  men  saa  meget  ligger  der  i 
Ordene,  at  Peters  Omvendelse  endnu  ikke  var  ført  til  Ende,  at 
endnu  var  der  Kampe,  der  skulde  kæmpes,  bitre,  ydmygende 
Erfaringer,  der  skulde  gøres,  inden  «en  Gang*  Omvendelses- 
værket  skulde  blive  fuldbragt.  De  følgende  mørke  Timer  stad- 
fæstede det,  hvor  meget  Peter  endnu  manglede  i  at  være  om- 
vendt i  fuld  Betydning.  Ja,  straks  i  sit  Svar  til  Herren  viste 
han  det,  hvor  dybt  han  endnu  sad  fast  i  sin  gamle  Skødesynd, 
at  stole  paa  sig  selv  og  tale  overilede,  store  Ord.  Han  svarede 
(Luk.  22,  33.  34):  «Herre,  jeg  er  rede  til  at  gaa  med  dig  baade 
i  Fængsel  og  i  Døden ».  Ordet  om  Omvendelse  overhørte  han 
altsaa  ganske,  forstod  ikke,  at  det  kunde  passe  paa  ham.  Og 
saa  gik  han  ind  i  Ypperstepræstens  Palads  for  tre  Gange  at 
nægte,   at  han  kendte  sin  Herre  og  Frelser.     Hvor  forunderligt! 


*)  Rørdam:    char  udbedt  sig  eder>,   ligesom   fordum  Job.     Det  græske  Ord 
er:  é^rjt^oaro. 

Peter,  som  i  tre  Aar  havde  vandret  med  Jesus,  Peter,  som  nys 
havde  været  med  ved  den  første  Nadvere,  havde  spist  af  det 
velsignede  Brød  og  drukket  af  den  nye  Pagts  Kalk,  —  til  ham 
taler  Herren  faa  Øjeblikke  efter  om  Omvendelse,  og  han  viser 
selv  kort  efter,  hvor  langt  han  endnu  havde  tilbage  i  hel  og 
fuld  Omvendelse. 

Den  hele  Sammenhæng  forklarer  sig  kun  for  os,  naar  vi 
holde  fast  ved,  at  Peters  Omvendelse  fuldbyrdedes  gen- 
nem en  Historie,  der  skred  frem  fra  sin  Begyndelse 
indtil  sin  Fuldendelse.  Spørgsmaalet  bliver  altsaa  nærmere: 
Naar  begyndte  og  naar  afsluttedes  hans  Omvendelse? 
Ved  det  første  personlige  Møde  mellem  Herren  og  Peter,  hvorom 
Johannes  fortæller  (i,  42.  43)  tør  vi  næppe  finde  mere  end 
«Opvækkelsen»  i  Peters  Liv.  Hans  Øjne  aabnedes  til  at  se 
Jesus  i  et  andet  Lys,  end  han  før  havde  set  ham.  Det  maa  an- 
tages, at  Peter  tidligere  har  kendt  Jesus,  maaske  endog  fra 
Barndommen  af.  Hvis  Salome  var  Marias  Søster  (hvad  nu 
mange  holde  for  i  Henhold  til  Joh.  19,  25,  smignet.  m.  Matth. 
27j  56  og  Mark.  i^,  40),  saa  har  der  mellem  Tømmermands- 
familjen  i  Nazaret  og  Fiskeren  Zebedæus'  Familje  bestaaet  et 
nært  Forhold,  og  selv  om  Zebedæus  ikke  boede  i  Betsaida  lige- 
som Jonas,  saa  har  der  dog  bestaaet  et  Stalbroderskab  mellem 
Zebedæus  og  Jonas  saa  vel  som  mellem  deres  Sønner,  hvoraf 
atter  er  fulgt  en  Forbindelse  mellem  Familjerne.  Peter  er  i 
hvert  Fald  som  Johannes  Døberens  Discipel  vistnok  tidligere 
kommen  i  Berøring  med  Jesus.  Men  efter  hint  Møde,  da  han 
fulgte  Andreas  til  Jesus,  saa  har  han  faaet  det  første,  inderlige 
Indtryk  af,  at  Jesus  var  Messias,  og  har  følt  sig  draget  til  ham 
som  den,  hos  hvem.  han  kunde  finde  baade  Opfyldelsen  af 
Israels  store  Haab  og  Mættelse  for  sine  egne  dybeste  Længsler. 
Det  næste  Møde,  det  første  af  dem,  der  fandt  Sted  ved  Genne- 
saret  Sø,  har  været  af  større  Betydning.  Dog  tør  vi  heller  ikke 
her  finde  det  egentlige,  afgørende  Brud  med  Fortiden  og  de 
gamle  Forhold.  Fiskergarnene  bleve  kun  lagte  til  Side  i 
Skibet  for  en  Tid..  Peter  blev  ved  at  være  lige  saa 
meget  Fisker  som  Discipel.  Det  første  Følgeskab  gik  kun 
til  Hjemmet,  Simons  og  Andreas'  Hjem  i  Kapernaum  (Mark.  i, 
18.  21.  29).  Peters  Omvendelses  Begyndelse  maa  vi 
søge  efter  den  vidunderlige  Fiskedræt  paa  Gennesaret  Sø, 

hvorom  Lukas  fortæller  (5,  i — n).*)  Da  slog  det  igennem, 
som  hidtil  havde  gæret  og  trængt  sig  frem  i  ham.  Da  var  det 
Valgets  Stund.  Det  Skib,  som  hidtil  havde  baaret  Simon  paa 
hans  Livsfart,  blev  forladt.  Da  begyndte  hans  Livs  nye  Sejlads 
hos  Jesus.  Nu  blev  Discipelforholdet  til  Herren  det  ene, 
for  hvilket  alle  andre  Forhold  traadte  tilbage,  blegnede,  fik  kun 
deres  begrænsede,  relative  Betydning.  Da  fandt  Peter  Pladsen 
i  Støvet  for  Jesu  Knæ.  I  dette:  «Gak  ud  fra  mig!  Thi  jeg  er 
syndig  Mand!»  have  vi  det  tilsvarende  til  den  fortabte  Søns: 
« Fader,  jeg  har  syndet;  jeg  er  ikke  længer  værd  at  kaldes  dit 
Barn!»  Men  lad  os  dog  lægge  Mærke  til  det,  at,  hvad  Peter 
førte  til  Land,  det  var  dog  kun  «Skibet»,  og,  hvad  han 
forlod,  det  var  kun  «Tingene».  Eller  med  andre  Ord,  det 
var  kun  med  de  gamle,  ydre  Forhold,  den  forrige,  udvortes 
Stilling,  at  Bruddet  var  fuldstændigt.  Den  indvortes  Om- 
vendelse, Sindsforandringeri,  det  nye  Viljesliv,  det  var  endnu 
kun  i  sin  Begyndelse.  Peter  sagde  Farvel  til  sit  Skib  paa 
Sandet  ved  Bredden,  men  i  sit  Hjerte  havde  han  endnu  ikke 
lært  helt  og  fuldt  at  sige:  «Far,  Verden,  fsirvel».  Peter  forlod 
alle  de  Ting,  hvorom  hans  Liv  hidtil  havde  drejet  sig,  men  han 
forlod  ikke  helt  og  fuldt  sig  selv,  havde  endnu  ikke  indtil  det 
Inderste  brudt  med  sin  gamle  Adam.  Han  forlod  ikke  sine 
gamle,  af  Verden  farvede,  til  Verden  knyttede  Drømme,  forlod 
ikke  sin  gamle  Vaklevornhed  og  Eftergivenhed  overfor  Indtryk, 
forlod  ikke  sit  gamle  Hang  til  at  prale,  sin  gamle  Higen  efter 
at  gøre  Effekt,  forlod  ikke  sin  gamle  Meaneskefrygt  og  Lyst  til 
at  skaane  sig  selv. 

Naar  blev  da  Peters  Omvendelse  afsluttet?  Der  er  næppe 
noget  Menneske,  der  med  afgjort  Sikkerhed  kan  nævne  Dag  og 
Time.  Til  hvilket  Tidspunkt  et  Menneskes  Omvendelse  afsluttes, 
maa  ofte  blive  en  Hemmelighed  mellem  ham  og  Herren,  ja,  er 
stundom  en  Hemmelighed,  hvorom  end  ikke  Mennesket  selv, 
men  kun  Gud  véd  fuldt  nøje  Besked.  Hvad  Peter  angaar,  kunne 
vi  med  Sikkerhed    kun    sige    saa    meget,    at  først  maatte  han 


*)  Om  der  end  er  meget,  der  taler  for,  at  det  er  den  samme  Begivenhed, 
der  berettes  om  i  Mark.  i  og  Lukas  5,  saa  er  der  dog  saa  væsentlige  og  afgørende 
Forskelligheder,  at  man  maa  blive  ved  at  fastholde,  at  det  er  to  forskellige  Be- 
givenheder, hvorom  det  drejer  sig. 

føres  gennem  Skærtorsdagsnattens  store  Sigtelse.  Sa- 
tanas fik  sin  Begæring  opfyldt:  Peter  blev  kastet  i  Soldet  og 
rystet.  Hin  Time  ved  Kulilden  i  Ypperstepræstens  Gaard,  det 
var  den  store  Trængselens  og  Anfægtelsens  Stund  i  hans  Liv, 
da  alt,  hvad  der  var  indeni  ham,  gennemrystedes  og  gennem- 
sigtedes.  Da  stormede  det  rundt  om  ham  og  indeni  ham,  endnu 
forfærdeligere  end  i  Stormnatten  paa  Gennesaret  Sø.  Men  Jesu 
Forbøn  bar  ham  igennem.  Peter  fornægtede  med  sin  Mund, 
men  i  Hjertets  skjulteste  Dybder  aflod  dog  ikke  hans  Tro;*) 
der,  hvor  kun  Guds  Øren  høre,  der  lød  det  endnu,  om  end  nok 
saa  svagt:  «Du  er  Kristus,  den  levende  Guds  Sønl»  Men  for 
Verden  fornægtede  Apostlen  sin  Mester.  Og  da  Jesus  saa  paa 
ham,  det  sidste  Blik,  Frelseren  vendte  imod  ham,  da  gik  han 
udenfor  og  græd  bitterligen.  Endnu  en  Gang  bøjet  i  Støvet 
maatte  Peter  gentage  Bekendelsen:  « Herre,  gak  ud  fra  mig;  thi 
jeg  er  en  syndig  Mand!»  Og  da  saa  det  ud,  som  om  Herren 
gik  ud  fra  ham  for  ikke  mere  at  vende*  tilbage  til  ham.  Dog, 
i  Herrens  Øjne  havde  han  læst,  ikke  blot  sin  Dom,  men  ogsaa  - 
sin  Oprejsning.  Til  de  Lejligheder,  vi  forud  have  nævnet  som 
Knudepunkter  i  Simon  Peters  Omvendelseshistorie,  kunne  vi 
altsaa  føje  Skærtorsdagsnatten  med  dens  usigelig  bitre  Oplevelseer. 
Efter  min  Formening  var  det  imidlertid  først  efter  sin  Op- 
standelse, at  Herren  lagde  sin  sidste  Haand  paa  sit 
Omvendelsesværk  i  Peters  Hjerte.  Og  her  kan  særlig 
nævnes  det  M^de,  den  opstandne  Frelser  ifølge  Beretningen  i 
Joh.  21,  3  flg.  havde  med  Peter  ved  den  samme  Gennesaret  Sø, 
hvortil  saa  mange  af  Peters  hellige  Minder  knyttede  sig.  Der 
er  flere  Ligheder  mellem,  hvad  der  tildrog  sig  ved  dette  Møde, 
ved  hvilket  Peters  Omvendelse  modnedes  til  sin  Fuldendelse,  og 
det  Møde,  ved  hvilket  hans  Omvendelse  brød  igennem  som 
Spirerne  i  Vaar.  Ved  begge  Lejligheder  gik  Peter  med  sine 
Stalbrødre  ud  paa  Skibet  for  at  fiske.  Ved  begge  Lejligheder 
arbejdede  de  hele  Natten  uden  at  fange  noget.  Ved  begge  Lej- 
ligheder bød  Jesus  dem  endnu  en  Gang  at  kaste  Garnet  ud,    og 


•)  Rev.  Overs.,  Rørdam,  Sørensen  oversatte  I^A/jr^y,  Luk.  22,  32  ved: 
« svigte*.  Men  saa  blev  Jesu  Forbøn  uden  Virkning;  thi  man  kan  jo  sige,  at 
Peters  Tro  virkelig  svigtede;  derimod  < aflod >  den  ikke,  forlod  ham  ikke,  han 
mistede  den  ikke.     Lindberg  overs.:   <at  din  Tro  ikke  maatte  ophøre». 

da  de  kastede  det  ud  paa  Herrens  Ord,  kunde  de  ikke  mere 
drage  det  for  Fiskenes  Mængde.  Ved  begge  Lejligheder  endelig 
havde  Herren  et  særligt  Ord  at  sige  Peter.  To  Gange*)  spørger 
Herren  ham:  «Simon,  Jonas*  Søn,  elsker  (åyojiåg)  du  mig?» 
Peter  svarer  begge  Gange:  tja,  Herre,  du  véd,  at  jeg  har  dig 
kær».  Han  kan  sige  ja.  Men  Peter  var  nu  bleven  vænnet  af 
med  at  bruge  stærkere  Udtryk,  end  han  kunde  staa  ved;  han 
havde  lært  sig  selv  at  kende,  vidste,  at  det  var  kun  smaat  med 
ham.  Derfor  bruger  han  ikke  det  høje,  dybe,  guddommelige 
Ord:  « elske »,  men  han  bruger  det  mere  jævne,  til  den  menne- 
skelige Kærlighed  bedre  svarende  Ord:  «Jeg  har  dig  kærU 
(q)il(b,  er  din  Ven).  Herren  spørger  tredje  Gang;  men  nu  bøjer 
han  sig  ned  til  Peter,  tager  ham  der,  hvor  han  stod,  nøjes  med 
hans  Kærlighed,  som  den  var,  bruger  det  samme  Udtryk,  som 
Peter  havde  brugt:  « Simon,  Jonas'  Søn,  har  du  mig  kær?» 
Peter  bliver  bedrøvet  —  næppe  over,  at  Herren  nu  selv  bruger 
det  ringere  Udtryk;  thi  dette  maatte  trøste  ham,  give  ham 
Mod  —  men  snarere  over,  at  Herren  bliver  ved  at  spørge,  og 
særlig  fordi  han  fik  en  Forstaaelse  af  det  i  sin  Samvittigheds 
Dybder,  at  det  tredobbelte  Spørgsmaal  skulde  minde  ham  om 
hans  tredobbelte  Fornægtelse.  Og  nu  stiller  han  sig  endnu  en 
Gang  ind  under  Herrens  ransagende  Øjne,  idet  han  denne  tredje 
Gang  ikke  blot  paakalder  Herrens  Viden,  men  Hjertekenderens 
Alvidenhed:  « Herre,  du  véd  alle  Ting;  du  kender,  at  jeg  har 
dig  kær». 

Bemærkes  maa  det  ogsaa  her,  hvordan  Herren  i  alle  tre 
Spørgsmaal  nævner  ham  med  hans  oprindelige  jødiske  Navn 
sammen  med  Navnet  for  hans  naturlige  Herkomst,  han  undgaar 
Apostelnavnet,  han  skyer  at  kalde  ham  Klippemanden.  Det  var 
Simon,  Jonas'  Søn,  ikke  Petrus,  der  havde  fornægtet.  Skær- 
torsdagnat havde  det  vist  sig,  hvordan  han  endnu  mere  var  Jøde 
end  kristen;  han  turde  i  Israels  Ypperstepræsts  Gaard,  blandt 
Tjenerne,  som  bare  Ypperstepræstens  Vaaben,  ikke  vedkende 
sig  ham,  hvem  Jødernes  øverste  Raad  dømte  til  Døden.  Skær- 
torsdagnat  havde   det   vist   sig,    hvor   megen    Magt   den    gamle 


*)  Første  Gang  lyder  Spørgsmaalet  fuldstændigt:  « Elsker  du  mig  mere  end 
disse ?»  Rørdam  bemærker:  Ordene  vise  tilbage  til,  at  Peder  havde  tænkt  sig 
fastere  end  alle  andre. 

Adam,  Kødet  endnu  havde  over  Simon,  hvor  lidet  han  endnu 
svarede  til  Navnet  Petrus,  hvorledes  han  endnu  var  det  let- 
bevægelige Stemningsmenneske,  Øjebliksmennesket. 

Se  vi  nu  tilbage  over  Peters  Omvendelseshistorie,  ville  vi 
først  finde,  hvorledes  Syndserkendelse  og  Syndsbekendelse,  Anger 
med  dens  Taarer  og  Bedrøvelse  er  det  fremtrædende 
fra  Begyndelsen  til  Enden,  ligefra  den  Gang,  han  faldt  ned 
paa  Dækket  af  sit  Skib  og  bekendte  sig  uværdig  til  at  være  i 
Herrens  Nærhed,  og  indtil  den  Gang,  han  gik  udenfor  Ypperste- 
præstens Gaard  og  græd  bitterlig,  og  indtil  den  Gang,  han 
inderhg  bedrøvedes,  da  den  opstandne  Frelser  tredje  Gang 
spurgte  ham:  «Har  du  mig  kær?»  Ved  den  første  Lejlighed  var 
det  mere  Frygtens  Anger,  hvorfor  Herren  ogsaa  maatte  sige  til 
ham:  « Frygt  ikke!»  Ved  den  sidste  Lejlighed  var  det  mere 
Kærlighedens  Bedrøvelse.  Men  sammen  med  Omvendelsen  ud- 
viklede sig  ogsaa  Troen  i  Peters  Hjerte.  Vi  vide  jo,  hvordan 
det  var  ham,  der  i  Spidsen  for  de  andre  Apostle  og  Disciple 
bekendte  Jesus  som  Kristus,  den  levende  Guds  Søn  og  blev 
priset  salig  derfor  af  Herren.  Men  ved  Siden  af  Syndens  Be- 
kendelse og  Troens  Bekendelse  have  vi  endeligen  Kærlig- 
hedens Bekendelse.  Og  først  da  Peter  var  naaet  til  at  aflægge 
Bekendelsen  af  sin  Kærlighed  til  Herren,  var  hans  Omvendelse 
ført  til  Ende.  Thi  fra  den  Stund  naaede  hans  Syndsbevidsthed 
Bunden  af  hans  Synd,  og  fra  den  Stund  fæstnedes  Troen  i  ham 
til  at  bhve  Klippen  for  hans  Liv.  I  dette:  « Herre,  jeg  har  dig 
kær!»  have  vi  paa  en  Gang  Afslutningen  af  hans  Omven- 
delseshistorie og  Begyndelsen  til  et  Liv  og  en  Livsgær- 
ning  i  hel,  bevidst,  personlig  Tro  og  Kærlighed.  Nu 
forsagede  Peter  i  sin  Viljes  dybeste  Bund  sit  gamle  Menneske, 
fattede  Viljen  til  at  forsage  det  centrale  i  Syndens  individuelle 
Organisation  i  ham  selv.  Da  var  han  naaet  til  ikke  blot  i  al 
Almindelighed  at  bryde  med  Verdenskærlighedens  og  Egenkær- 
lighedens Princip,  men  da  var  han  villig  til  at  tage  Kampen  op 
med  alt  det  onde  i  ham  selv,  som  han  i  Skærtorsdagsnatten 
havde  lært  at  kende  som  sin  Skødesynd.  Men  da  kunde  ogsaa 
Hyrdegærningen  betros  ham  af  den  gode  Hyrde  selv:  «Vogt 
mine  Faar!»  Før  havde  Simon  end  ikke  kunnet  vogte  sig  selv; 
nu  kunde  han  vogte  Herrens  Hjord,  som  Underhyrde  under  den 
store  Faarenes  Hyrde.    Allerede,  da  hans  Omvendelse  begyndte. 

blev  det  sagt  det  til  ham:  c  Fra  nu  afskal  du  fange  Mennesker*. 
Fra  da  af  kunde  han  begynde  at  drage  og  vinde  Mennesker  til 
Discipelflokken.  Men  da  hans  Omvendelse  fuldendtes,  da  blev 
han  dygtig  til  det  endnu  større,  ansvarsfuldere,  at  lede  Hjorden, 
føre  den  paa  de  gode  Græsgange,  til  de  levende  Vandkilder, 
føre  de  fordrevne  tilbage,  forbinde  de  saarede,  styrke  de  syge 
(Ezekiel  34,  16),  alt  som  den  gode  Hyrdes  Tjener.  Nu  vilde 
han  nemlig  kun,  hvad  Herren  vilde;  nu  stod  hans  Liv  under 
det  Løsen:  Alt  for  Herren.  Men  at  vi  her  staa  ved  et 
Vendepunkt,  som  baade  afslutter  Omvendelsens  Periode  i  Peters 
Liv  og  indleder  hans  fremtidige  Liv  og  hans  Livs  Arbejde  i 
helstøbt  Kristi  Efterfølgelse,  det  kunne  vi  se  deraf,  at  det: 
fFølg  mig!»  der  første  Gang  lød  til  ham,  da  Herren  kaldede 
ham  til  sin  Discipel  (Mark.  i,  16 — 18),  det  gentager  Herren  nu, 
ja,  det  er  det  sidste  særlige  Ord  fra  Herren  til  Peter,  vi  have  i 
Evangelierne  (Joh.  21,  22).  Men  denne  sidste  Gang  blev  det 
sagt  til  ham  i  en  dybere,  fuldere  Betydning  end  første  Gang. 
Thi  Herren  talede  nu  til  Peter  ogsaa  om  den  Død,  hvormed 
han  skulde  herliggøre  Gud.  Den  Efterfølgelse,  der  nu  tales  om, 
det  var  den  til  Døden  tro  Efterfølgelse,  det  var  en  Efterfølgelse 
under  Korset,  ja,  til  Korset.  Saa  meget  er  sikkett  og  vist,  at, 
da  Apostlen  Peter  paa  Pintsedagen  traadte  frem  for 
Verden  i  Spidsen  for  Herrens  Discipelskare  og  anviste  alle  Folk 
og  alle  Slægter  den  ene  Saliggørelsens  Vej :  « Omvender  eder  og 
hver  af  eder  lade  sig  døbe  i  Jesu  Kristi  Navn  til  eders  Synders 
Forladelse,  og  I  skulle  faa  Helligaandens  Gave>,  —  da  var 
han  selv  en  omvendt  Mand.  —  (Sluttes.) 

P,  G,  Hansen. 


To  ældre  Breve. 

Til  Belysning  af  Spergsmaalet  om   Embedsmænds    Talefrihed, 


Hr.  Redaktør  1 

I   mine  Samlinger,    hovedsagelig  trykte  Sager,    findes  de  to 
her  sendte  Breve,    som  jeg  synes  ogsaa  burde  findes  paa  Tryk 

til  BelysAing  af  det  hele  rette  Grundforhold  imellem  Overordnede 
og  danske  Præster  og  Embedsmænd.  Højesteretsdommen  af  26. 
Oktober  1885  har  jo  en  afgørende  Betydning  for  Tale-  og  Handle- 
friheden for  alle  Kirkens  og  Statens  Embedsmænd.  I  Forbin- 
delse dermed  kunne  disse  2  Breve  ogsaa  have  deres  Betydning 
til  at  belyse  det  baade  af  Administrationen  og  af  demagogisk 
Uvilje  saa  tidt  oversete  rette  Forhold  i  dette  for  hele  Samfundets 
Vel  saa  betydningsfulde  Anliggende.  Jeg  tillader  mig  derfor  at 
henstille  til  Dem  at  offentliggøre  dem  i  den  danske  Præstefor- 
enings Maanedsblad  for  den  danske  Folkekirke.  Modsætningen 
imellem  de  særlige  Kirkestandpunkter  vilde  jeg,  havde  jeg  skrevet 
Brevene  nu,  over  12  Aar  senere,  ganske  sikkert  ikke  længere 
have  berørt  paa  den  skete  Maade. 

Herfølge  Præstegaard  den  20.  Juli   1898. 

H,  C,  D.  Muller, 

Sognepræst. 
Kjøbenhavn,   12.  Maj   1885. 

Hr.  Pastor  Miiller,  Ledøje. 

I  min  Egenskab  af  Aktor  for  Højesteret  i  Justitssagen  mod 
Valgmenighedspræst  Birkedal  m.  fl.  Præster  har  jeg  søgt  at  faa 
konstateret,  at  Regeringen  ogsaa  efter  1849  har  anset  sig  be- 
føjet til  at  tilkendegive  Embedsmænd  sin  Misbilligelse,  naar  disse 
udenfor  det  egentlige  Tjenesteforhold  ere  optraadte  paa  en  Maade, 
som  vedkommende  Ministerium  enten  ikke  fandt  passende  for 
deres  Stilling  eller  stridende  mod  Statsinteresser. 

Da  det  er  mig  sagt,  at  De  var  særlig  sagkyndig  ialfald  for 
Gejstlighedens  Vedkommende  i  denne  Materie,  tager  jeg  mig 
herved  den  Frihed  at  forespørge,  om  De  er  villig  til  at  meddele 
mig,  hvad  der  i  saa  Henseende  maatte  være  Dem  bekendt, 
hvorhos  jeg  i  bekræftende  Fald  beder  mig  tilstillet  de  mulige 
Oplysninger  saasnart  som  muligt. 

Jeg  tilføjer,  at  den  ministerielle  Tilrettevisning  af  9.  Oktbr. 
1876  til  Dr.  Helveg  er  mig  bekendt. 

Ærbødigst 

Bagger. 

Hr.  Højesteretssagfører  Bagger! 
Jeg  har  siden  Modtagelsen  den   13de  d.  M.  af  Deres  ærede 
Skrivelse  af   12.   s.  M.    nærmest   ved   Embedsforretninger   været 

hindret  i  at  besvare  samme.  Men  jeg  har  dernæst  ogsaa  kun 
haft  liden  Lyst  til  at  gøre  dette.  Som  stærk  Antigrundtvigianer 
maa  jeg  dissentiere  fra  de  Askov-Andragere  næsten  paa  ethvert 
Punkt  i  Henseende  til  Spørgsmaalenes  Realitet.  Efter  min  hele 
Opfattelse  af  Grundlovsparagrafen  om  Kirkeforfatningen,  hvilken 
jeg  tror,  jeg  uimodsigeligt  har  begrundet  i  mit  Skrift  om  Stat 
og  Kirke,  kan  jeg  kun  paa  det  dybeste  misbillige,  at  danske 
Præster  i  rene  Kirkesager  uden  nøjeste  kirkelige  Prøvelse,  trods 
de  Garantier,  som  jeg  paa  sit  Sted  har  udviklet,  at  Paragrafen 
giver,  selv  inden  dens  direkte  Gennemførelse,  for  Kirken,  hen- 
vende sig  grundlovsstridigt  om  samme  til  den  bekendelsesløse 
Rigsdag.  Men  jeg  har  hele  Tiden  beklaget,  hvad  jeg  ogsaa 
uforbeholdent  tidligere  lejlighedsvis  til  højeste  Vedkommende  har 
udtalt,  at  Ministeriet  direkte  greb  ind  i  Spørgsmaal  om  Lære  og 
Ritus,  i  Stedet  for  at  henstille  Sagen  til  Biskoppernes  Forum  og 
deres  Overvejelse,  om  ikke  d'Hrr.  Askovmænd  fra  et  rent  kirke- 
ligt Stade  burde  være  tildelt  en  lignende,  ja  endog  en  langt 
eftertrykkeligere  Formaning  for  deres  fulgte  Optræden. 

Jeg  skal  dog,  da  jeg  til  enhver  Tid  har  anlagt  mine  betyde- 
lige historiske  Samlinger  om  Danmarks  konstitutionelle  Forhold, 
særlig  ogsaa  om  dets  Kirke-  og  Skolevæsen,  i  det  Formaal, 
fuldt  fra  alle  Sider  at  kunne  belyse  Spørgsmaalene  og  ej  fra 
noget  Partistandpunkt,  loyalt,  naar  De  har  henvendt  Dem  til  mig 
i  denne  Sag,  efter  det  Kendskab,  jeg  derved  har  samlet  om 
Spørgsmaalet,  gøre  nogle  enkelte  Bemærkninger,  om  de  end 
kunne  synes  Dem  saa  almindelige  og  lidet  vejledende,  at  de 
nærmest  maa  betragtes  af  Dem  som  betydningsløse. 

To  fremtrædende  Exempler  foreligge  jo  især,  hvor  der  er 
fremtraadt  en  decideret  Kollision  mellem  Regeringens  og  betyd- 
ningsfulde Embedsmænds  fremsatte  Udtalelser  om  offentlige  og 
Statsinteresser,  der  imidlertid  som  Præcedenser  med  Hensyn  til 
dette  Spørgsmaal  ved  den  fulgte  Fremgangsmaade  pege  i  ganske 
modsat  Retning. 

Det  ene  Exempel  er  Kultusministeriets  Irettesættelse  efter 
det  kgl.  Reskript  af  3.  Febr.  1854  til  Gehejmeraad  Wegener  for 
hans  Optræden  i  Arvefølgespørgsmaalet,  efter  at  Højesteret  under 
10.  Jan.  1854  ved  Dom  havde  frikendt  ham  og  paalagt  det 
Offentlige    Sagens    Omkostninger.      Men    dette    Regeringsskridt 


Digitized  by 


Google 


299 

fandt  jo  almindelig  Misbilligelse  og  kan  vel  agtes  som  desavoueret 
i  Ministerskiftet  den   12.  Decbr.   1854. 

Det  andet  Exempel  er  W.  C.  E.  Sponnecks  Optræden  som 
Generaltolddirektør  i  1859,  hvor  han  i  sin  Piece  «Den  holstenske 
Stænderforsamling  og  Forfatningen »,  stillede  sig  paa  den  hol- 
stenske Stænderforsamlings  Side  i  fuldstændigste  Opposition  imod 
den  daværende  Regeringsmyndighed.  Det  er  refereret  mig  efter 
Ytringer  i  1867  af  en  af  det  daværende  Kabinets  Medlemmer, 
at  Irettesættelse,  ja  Afskedigelse  da  var  under  Overvejelse  an- 
gaaende  Sponneck,  men  til  Slutning  ene  undlodes,  fordi  flere  af 
de  daværende  Ministre  i  1853 — 54  selv  personligt  og  praktisk 
vare  komne  til  at  føle  og  se  det  urette  i  saadanne  Skridt  og 
derfor  vare  imod  det.  Men  derved  kom  der  til  at  foreligge  det 
mærkelige  Præcedens  for  Embedsmænds  fulde  frie  Ytringsret  og 
Talefrihed. 

Da  det  i  1853 — 54  var  kommet  til  Afskedigelse  af  Hall, 
Monrad  og  Andræ,  ligesom  alt  i  Efteraaret  1852  var  blevet 
foretaget  administrative  Skridt  imod  2  andre  Folketingsmænd, 
af  hvilke  den  ene  menes  derfor  at  være  traadt  tilbage  og  over 
i  en  anden  Stilling  og  den  anden  afskedigedes,  samt  Situationen 
havde  foranlediget  J.  E.  Larsen  ^Vs  1854,  Madvig  og  Clausen 
^Vs  1854  til  at  nedlægge  deres  Landstingsmandater  og  Ministe- 
riet var  mødt  op  med  en  Udtalelse  i  det  aabne  Brev  af  20. 
Okt.  1854  til  Embedsmændene,  stillede  Folketingsmand,  Pastor 
C.  E.  Møller  den  bekendte  Interpellation  om  Embedsmændenes 
politiske  Stilling  og  en  udførligere  Gennemførelse  efter  Grund- 
lovens §  22  af  sammes  §  78.  Under  denne  Interpellation  traadte 
de  forskellige  Meninger  skarpt  frem  imod  hinanden,  Tscherning 
paa  den  ene  Side,  Monrad  og  C.  E.  Møller  paa  den  anden  Side, 
Premierministeren  i  Midten.  Direkte  Resultat  kom  der  ej  af 
denne  Forhandling,  men  som  indirekte,  forekommer  det  mig, 
hævdedes  Embedsmændenes  fulde  politiske  Ytringsret  og  Handle- 
frihed overfor  alle  Tschernings  ubegrundede  og  uhistoriske  For- 
tolkningsforsøg  paa  at  angribe  samme.  Debatten  har  Betydning 
som  den  maaske  mest  omfattende  Debat  om  dette  Spørgsmaal 
under  vore  konstitutionelle  Forhandlinger. 

Skolelæreres  Optræden  har  flere  Gange  været  nægtet  for- 
skelligt administrativt  som  stridende  imod  deres  Embedsstilling, 
saaledes    ved    Min.  Skr.    af    14.  Juni    1869    ^.t    drive   en    Høker- 

handel,  og  ved  Min.  Skr.  af  15.  Jan.  1873  at  afholde  Danse- 
sammenkomster imod  Betaling,  jfr.  Indrømmeise  ved  Min.  Skr. 
af  20.  Maj  1860  til  en  Købstadlærer  at  drive  Bog-  og  Papir- 
handel. Tvende  Gange  ere  Skolelærere  ligeledes  administrativt 
afsatte  uden  Pensionstildelelse  for  tilstaaet  Hældning  imod  katolsk 
Tro  og  for  Overtræden  til  Irvingianeme.  Men  derimod  har 
Indenrigsministeriet  i  en  meget  mærkelig  Korrespondance  imellem 
sig  og  Kirkeministeriet  Oktbr.  1862  hævdet  en  Skolelærers  ved 
Loven  hjemlede  Berettigelse  til  at  være  Sogneraadsformand  og 
derved  komme  baade  i  en  direkte  og  indirekte  Overordning  til 
den  overordnede  Embedsmand  Præsten,  idet  det  udtaler,  at  saa- 
dan  anomal  Stilling  naturligvis  kunde  være  en  gyldig  Undskyld- 
ningsgrund  mod  at  overtage  den  for  en  Lærer,  men  derhos 
bemærkes,  at  naar  en  Lærer  derimod  selv  ønsker  at  modtage 
Valget,  at  der  da  savnes  Hjemmel  til  at  forbyde  ham,  hvad 
Loven  gør  ham  til  Pligt.  Kultusministeriets  Eftergivelse  for 
Indenrigsministeriet  og  derefter  Opgivelse  af  enhver  videre  Be- 
handling af  Sagen,  trods  sit  forhen  saa  bestemt  udviklede  Stand- 
punkt, maa  sikkert  kunne  paaberaabes  som  et  stort  Præcedens  i 
Hjemmel  for  Embedsmænds  Frihed  i  det  hele  i  politiske  og 
kommunale  Forhold,  selv  naar  den  efter  almindeligt  administra- 
tivt Skøn  kommer  i  Kollision  med  Overordnedes  hele  Standpunkt. 

Den  bekendte  Hof-  og  Statsretsdom  i  Sagen  mellem  Clausen 
og  Grundtvig  kan  ganske  vist  i  sine  Motiver  paakaldes  som  et 
bestemt  Vidnesbyrd  for  Embedsmænds  begrænsede  Ansvarsfrihed 
ene  til  deres  direkte  Embedsvirksomhed  og  kritiske  Stilling 
fuldstændigt  i  hvert  Skridt  udenfor  denne,  men  dog  paa  dette 
ældre  og  af  formelle  Ejendommeligheder  ved  Processen  —  at 
Grundtvig  efter  den  formelle  Indsigelses  Afvisning  afbrød  hver 
Imødegaaelse  med  Indlæg  fra  sig  eller  Sagfører  —  abnorme  Akt- 
stykke, skal  jeg  ikke  her  komme  videre  ind.  Ligeledes  skal 
jeg  heller  ikke  her  komme  ind  paa  enkelte  senere  Irettesættelser 
til  Lærere  og  senere  Domspaakendelser,  der  vel  ere  Dem  alt 
fuldt  bekendte;  thi  med  Lærere  turde  der  jo  være  en  særlig 
legal  Irettesættelsesordning.  (Uden  forudgaaende  Irettesættelser 
efter  Skolelovens  særlige  Bestemmelser  har  det  jo  vist  sig  oftere, 
at  Retssager  imod  Lærere  ikke  kunne  fremmes.) 

Mine  Samlinger  rumme  ogsaa  en  Del  Oplysninger  om  For- 
holdene  i  Udlandet,    særlig   ogsaa   om  flere  Retslærdes  Stilling, 

men  medens  dette  kan  have  Interesse  for  en  politisk  Forhandling 
af  Sagen,  bør  det  jo  som  liggende  udenfor  dansk  Ret,  vel  ej 
direkte  kunne  anvendes  for  dansk  Domstol.  Det  er  jo  iøvrigt 
klart,  at  den  danske  Embedsmands  berettigede  Stilling  er  lige 
forskellig  fra  det,  der  er  bleven  fordret  af  en  prøjsisk  eller  tysk 
Embedsmand,  og  fra  det,  hvad  der  finder  Sted  ved  amerikanske 
Embedsmænd. 

Paa  en  nærmere  Indgaaelse  paa  Spørgsmaalet  hindres  jeg, 
som  tidligere  sagt,  baade  ved  Embedsforretninger  og  Mangel 
paa  særlig  Lyst,  specielt  da  jeg  just  har  flere  større  litterære 
Arbejder  under  Hænde.  En  Del  Ting,  som  der  muligt  ellers 
ogsaa  kunde  have  Interesse,  skal  jeg  derfor  som  Dem  vel  ogsaa 
alt  bekendt  her  ganske  supendere  i  Henseende  til  videre  Omtale. 

Jeg  haaber,  at  De  nu  vil  erkende,  at  jeg  loyalt  har  stræbt 
at  besvare  Deres  ærede  Skrivelse,  uagtet  jeg  har  gjort  mig  til 
Regel  at  afvise  en  stor  Del  af  den  Masse  beslægtede  Fore- 
spørgsler om  offentlige  Anliggender,  som  jeg  faar  imellem  Aar 
og  Dag.  Som  min  bestemte  Hovedsætning  behøver  jeg  vel  ej 
efter  det  foregaaende  yderligere  at  udtale,  at  min  Mening,  som 
jeg  tidligere  imod  enhver  Regering  og  ogsaa  imod  Folkestemme 
bestemt  har  hædet,  hævder  og  sikkerlig  alle  mine  Dage  vil 
hævde,  er,  at  Embedsmænds  politiske  Overbevisning,  efter  for- 
skellige Bestemmelser  i  Grundloven,  især  §§  17  og  56,  bør  i  sin 
Ytrings-  og  Handlefrihed  lige  nødigt  antastes  af  Regeringen  eller 
Folket;  det  er  efter  min  Mening  ej  blot  en  grundlovsmæssig  og 
ved  Hævd  foreliggende  Ordning,  men  ogsaa  Betingelsen  for,  at 
Folkelivet  kan  bevares  i  en  sund  konservativ  og  ej  let  stødes  ud 
i  en  vild  radikal  Retning.  Askovmændenes  Fejl  var  i  mine  Øjne 
i  ethvert  Fald  en  saa  stor  kirkelig  Fejl,  at  det  havde  været  nok 
at  holde  sig  til  det  og  til,  at  den  da  var  bleven  paa  det  efter- 
trykkeligste imødegaaet  og  tilrettevist  blot  indenfor  det  rent 
kirkelige  Stade.  Det  var  jo  ejendommeligt,  at  det  jerusalemske 
Apostelkonvent  siger  i  sit  Brev:  «Den  Hellig- Aand  og  vi»,  men 
Askovmændene  næsten  næsten  hele  Tiden  kun  sagde:  « Grundt- 
vig og  vi»  have  bestemt  det. 

Ledøje  Præstegaard  pr.   Ballerup  den  23.  Maj   1885. 

H.  c.  D.  Muller, 

Sognepræst. 

Videnskabeligt  Præstekursus. 


Den  danske  Præsteforening  foranstalter  afholdt  et  viden- 
skabeligt Kursus  for  Præster  i  Dagene  ii — 21  Oktober,  begge 
incl.  Der  vil  blive  afholdt  Forelæsninger  af  følgende  Mænd, 
der  velvilligst  have  tilsagt  deres  Bistand. 

Prof.  Fr.  Nielsen:  den  romersk-katholske  Propaganda  i 
England.     4  Timer. 

Prof.  P.  Madsen:  Kenosislæren.     3 — 4  Timer. 

Lic.  theol.  H.  Ussing:  Kirkens  Begreb  og  Opgave  under 
folkekirkelige  Forhold.     5  Timer. 

Lic.  theol,  J.  P.  Bang:  den  nyeste  tyske  Theologi.     3  Tim. 

Prof.  C.  Christiansen:  Naturvidenskabernes  Betydning  for 
vor  Tids  Liv  og  Tænkning.     3  Timer. 

Prof.  H.  Westergaard:  4  Foredrag  om  Nationaløkonomi 
med  særligt  Henblik  paa  Fordelingen  (i.  Værdilæren.  2.  Jord- 
rente og  Kapitalrente.  3.  Arbejdsløn  og  Driftsherreindtægt. 
4.  Om  Principperne  for  Beskatningen.) 

Missionspræst  L.  P.  Larsen:  Ny-Hinduismen.  3  Timer. 
(i.  Dens  Oprindelse  og  Ejendommelighed.  2.  Dens  Bibel. 
3.  Dens  Betydning.) 

Bibliotheksassistent  H.  O.  Lange:  2  Foredrag:  i.  Reli- 
gionen og  Staten  i  det  gamle  Ægypten.  2.  Religionen  og 
Theologien  i  det  gamle  Ægypten. 

Litterat  Fernando  Linderberg:  Karl  Marx.     2  Timer. 

Forelæsningerne  ville  blive  holdte  daglig  Kl.  10 — i,  og  vi 
have  Haab  om,  at  det  vil  blive  muligt  at  faa  de  fornødne  Lo- 
kaler paa  Universitetet.  Bibliotheksassistent  Langes  Foredrag 
ville  blive  Kl.  9 — 10. 

Om  Eftermiddagen  Kl.  5V« — 8  vil  der  de  fleste  Dage  blive 
afholdt  Foredrag  med  efterfølgende  Diskussion.  Lokalet  vil, 
hvor  intet  er  nævnet,  være  Studenterhjemmet.  Følgende  Mænd 
have  givet  os  Tilsagn  om  at  indlede. 

Tirsdag  d.  11.  Oktbr. :  Provst  Gabriel  Koch:  Forkyndelsens 
Forhold  til  de  sidste  Ting. 

Onsdag  d.  12.  Oktbr.:  Pastor  Carl  Koch:  Præstens  person- 
lige Helliggørelse. 

Torsdag  d.   13.  Oktbr.:  Kirkefondets  Gudstjenester. 


Digitized  by 


Google 


303 

Fredag  d.  14.  Oktbr:  Pastor  A.  Schack:  Forholdet  til  Af- 
holdsbevægelsen . 

Lørdag  d.   15.  Oktbr: 

Mandag  d.  17.  Oktbr:  Pastor  Friis  Hansen:  den  lutherske 
Retfærdiggørelseslære. 

Tirsdag  d.  18.  Oktbr.:  Kl.  2  indbyder  Diakonissestiftelsen 
til  Kaffe,  hvorefter  de  forskellige  Afdelinger  paa  Diakonissestif- 
telsen gennemgaas  og  Pastor  Dalhof  indleder  en  Forhandling  om 
Diakonissesagen,  og  der  spises  til  Aften  paa  Stiftelsen. 

Onsdag  d.  19.  Oktbr.:  Adgang  til  Foreningen  for  social 
Oplysning,  som  i  Bethesda  afholder  Møde:  Pastor  H.  Ostenfeld: 
Kristendommen  og  de  sociale  Forpligtelser. 

Torsdag  d.  20.  Oktbr.:  Stiftsprovst  Jacobi:  Arbejdet  paa  en 
Kirkeforfatning. 

Betingelsen  for,  at  Kursuset  bliver  afholdt,  er,  at  mindst 
50  Deltagere  mælde  sig. 

Der  vil  blive  gjort  Forsøg  paa  at  skaffe  nogle,  som  ikke 
have  Venner  og  Bekendte  i  Hovedstaden,  hos  hvem  de  kunne 
ligge,  frit  Ophold.  De,  som  ønske  at  modtage  Gæstfrihed,  an- 
modes om  at  bemærke  det  ved  Indmældelsen,  men  tillige  at 
skrive,  om  de  fastholde  deres  Indmældelse,  selv  om  man  ikke 
kan  hjælpe  dem  til  frit  Ophold. 

Nærmere  Bekendtgørelse  om  Kursuset  vil  blive  tilstillet  Del- 
tagerne sammen  med  Adgangskort.  Indtegningspenge  er  2  Kr., 
som  bedes  sendt  sammen  med  Indmældelsen. 

Man  indmælder  sig  inden  d.   15.  September  til 

H.   Ostenfeld, 

Falkonéralle  13.     F. 


Tilsendte  Bøger. 

Rob,  Kabel,   Prof.  theol.  i  Tubingen:    Bibelkundskab,   oversat   af. 
Pastor  Th.   Godal.  —  Kria.   1891.   —  378  S. 

Denne  « forklaring  til  de  vigtigste  stykker  af  den  hellige  skrift » 
synes  helt  ud  at  fortjene  den  Ros,  som  Pastor  Gustav  Jensen  giver 
den.  Baade  for  Præster  og  Lægfolk  vil  den  være  en  god  Hjælp 
ved  Læsning  af  Bibelen. 

Fr,  Feterzen:  Fritænkerne  og  kristentroens  moralske  værd,  Kria. 
220  S.     Do.:  Religion  og  videnskab,     79  S. 

Luthersk  Kirketidende,  redigeret  af  G.  Blom,  Andr.  Hansen  og 
Gustav  Jensen,  Kria.,  begyndte  med  iste  Juli  et  nyt  Bind.  Dette 
indledes  med  en  Artikel  om  Præstens  Gærning  i  vore  Dage.  Af 
tidligere  Bidrag  kan  nævnes  Afhandlinger  om  Konfirmationsspørgs- 
maalet,  om  Prof.  Monrad  (Dr.  Horn),  om  Tilbedelse  (Krogh  Tonning), 
om  Folkekirken  (G.  Jensen)  o.  a.,  der  alle  vidne  om  Ævne  til  at 
tænke  over  og  skrive  om  det  kristelige  Livs  Ytringer  og  Vilkaar. 
Med  særlig  Glæde  læses  Pastor  G.  Jensens  Anmældelser;  de  godtgøre 
i  lige  Grad  Forfatterens  Alvor  og  forstaaende  Besindighed. 

H.  K. 


Præsteforenfngens  Kredsformænd. 

•  I  Randers  Amt  har  Pastor  P.  Scharling  ønsket  sig  fritaget 
for  Hvervet  som  Kredsformand.  Ved  det  foretagne  Omvalg  faldt 
de  fleste  Stemmer  paa  Sognepræst  Nørregaard  i  Grenaa,  der 
saaledes  er  Foreningens  Kredsformand  i  Randers  Amt. 

København,   i8.  August  1898. 

Julius  Friis  Hansen, 

p.  t.  Formand. 

Medlemsantallet  i  Præsteforeningen  er  nu  490. 
Ordineret  Medhjælper. 

En  tjenstledig,  ordineret  Mand,  som  har  Lyst  og  Kræfter 
til  at  arbejde,  ønskes  fra  i.  Oktober  til  i.  Maj  n.  A.  Man 
henvende  sig  snarest  til  Tk.  Lyngby, 

Sognepræst  i  Aarhus. 

Ny  tiltrædende  Abonnenter  kunne  ved  Henvendelse  til  Ex- 
peditionen  faa  udleveret  de  tidligere  udkomne  Numre  af  Bladet, 
dog  kun  saavidt  Restoplaget  strækker  til.  Enkelte  Numre  ere 
allerede  udsolgte. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E,  Withs 
Adresse  er:  Istedgade  i  A,  i.  Sal.«  Indmældelse  i  den  danske  Præstefor- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 

FOR 

DEN   DANSKE   FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  13  Den  1.  Oktober  1898 


Indhold:  P.  G.  Hansen:  Nogle  Bemærkninger  om  Omvendelse  paa  Gnindlag 
af  N.  T.s  Lære  derom  (sluttet).  Friis  Hansen:  Præstestandens  Kaar. 
Th.  Elmquist:  Om  nye  Bispestole.  Tilsendte  Bøger.  Bekendt- 
gørelser. 


Nogle  Bemærkninger  om  Omvendelse  paa 
Grundlag  af  N.  T/s  Lære  derom. 

(Sluttet.) 


IV. 


Af  det  ovenfor  fremstillede  fremgaar  formentlig,  at  Om- 
vendelse ikke  er  et  Øjebliks  Sag.  Der  ere  Godtkøbsomven- 
delser  og  halve  Omvendelser,  der  snart  ville  vise  sig  som 
uholdbare,  værdiløse  Varer,  idet  Omvendelsens  værdige  Frugter 
udeblive  (Math.  3,  8;  Apg.  26,  20.*)     Man  maa  vogte  sig  for. 


*)  Her  kan  ogsaa  bemærkes,  hvad  Martensen  (Den  idividuelle  Ethik,  S.  185 
og  186)  udtaler  om  «en  Skinomvendelse,  der  aldrig  kommer  ud  over  Begyndel- 
serne«, idet  han  henviser  til  2  Tim.  3,  7  og  Luk  11,  24 — 26.  Med  den  sidste 
Lignelse  som  Grundlag  giver  han  følgende  Skildring:  <En  uren  Aand,  f.  Ex. 
Vellystens,  er  faren  ud  af  et  Menneske.  Han  omvender  sig,  ifører  sig  et  pie- 
tistisk Gevandt,  iagttager  alle  kirkelige  Skikke,  mener  at  være  indkommen  paa 
den    nye  Vej,    medens   han   i  Virkeligheden   endnu   befinder  sig   paa  den   gamle. 

hver  Gang  man  staar  overfor  et  stærkt  fremtrædende  Udslag  af 
religiøst  Liv  hos  et  Menneske,  at  erklære  det  for  Omvendelse. 
Det  er  dog  ikke  min  Mening,  at  alle  Omvendelser  skulle  strække 
sig  gennem  Aar.  I  det  aandelige  Liv  spiller  i  det  hele  det 
kvantitative  ingen  Rolle.  Omvendelsestadiet  kan  hos  den 
ene  udvikle  sig  i  kortere  Tid,  hos  den  anden  i  længere 
Tid.  Overfor  Peters  Omvendelseshistorie  stilles  ofte  Pavlus's. 
Savlus  nedstyrtedes  den  ene  Dag  i  Støvet  foran  Damaskus's 
Porte,  og,  om  just  ikke  den  næste  Dag,  saa  nogle  Dage  efter 
prædikede  Paulus  Jesus  i  Synagogerne,  at  han  er  Guds  Søn 
(ApS'  95  19-  20;  efter  Tidsbestemmelsen:  fifiéQag  xivåg  i  V.  19, 
hedder  det  i  V.  20:  xai  ev'&écog).  Forvandlingen  fra  Savlus  til 
Pavlus  synes  saaledes  at  have  fuldbyrdet  sig  i  faa  Dage,  saa 
denne  Apostels  Omvendelse  synes  at  kunne  regnes  blandt  de 
mere  bratte,  pludselige.  Dog  vogte  man  sig  her  for  at  drage 
altfor  raske  Slutninger!  Først  maa  nemlig  Forberedelsestiden 
erindres.  Af  Herrens  Ord  om  Brodden,  som  det  vilde  blive 
Savlus  haardt  at  stampe  imod,*)  fremgaar  det  jo,  at  der  forud 
for  det,  som  tildrog  sig  foran  Damaskus,  er  gaaet  en  Kamp  i 
Savlus's  Sjæl.  Det  maa  antages,  at  den  Brod,  mod  hvilken  han 
forgæves  stampede,  indtrykkedes  i  hans  Sjæl  hin  Dag,  da  han 
sad  og  passede  paa  de  Vidners  Kapper,  der  kastede  de  første 
Stene  mod  Stefanus.  Aldrig  glemte  han,  hvad  han  saa  og  hørte: 
Heltens  Uforfærdethed  overfor  Døden,  hans  faste  Tro,  hans 
uovervindelige  Kærlighed,  Freden  og  Glansen,  som  lagde  sig 
over  hans  Træk,  da  han  sov  ind,  paakaldende  sin  Frelser.  Men 
mellem    Stefanus's    Martyrdød    og   Savlus's    Omvendelse   er   der 


Den  urene  Aand  vender  tilbage  i  en  anden  Skikkelse,  f.  Ex.  som  Hovmod  og 
Fordømmelsessyge,  idet  han  nu  i  sin  indbildte  Hellighed  paa  det  ubarmhjærtigste 
og  haardeste  straffer  Ungdommens  Lyster  og  ivrer  mod  Verdens  Forfængelighed,; 
i  Vellystens  Sted  tager  nu  Gærrighed  og  Aager  Plads  i  hans  Hjerte,  og  det  sidste 
med  dette  Menneske  bliver  værre  end  det  første«. 

•)  Rørdam  overs.:  «slaa  ud  imod».  Selv  om  disse  Ord  om  Brodden  ere 
senere  tilføjede  i  9,  5,  staa  de  dog  sikkert  i  26,  14.  Muligen  den  allerførste 
Begyndelse  til  Omvæltningen  i  Savlus's  Liv  kan  søges  —  hvis  man  nemlig  tør 
tænke  sig,  at  Savlus  var  blandt  dem  fra  Cilicien,  som  tvistede  med  Stefanus  — 
i  det  dybe  Indtryk,  han  da  fik  af  den  Visdom  og  den  Aand,  som  Stefanus  talede 
ud  af.  At  Paulus  deltog  i  Tvisten,  giver  en  Forklaring  til,  at  han  var  med  ved 
Steningen. 

gaaet  et  Par  Aar,  i  hvert  Fald  et  Aarstid.  Og  endnu  et  maa 
erindres.  I  den  Fremstilling,  sotn  Pavlus  i  Galaterbrevets  iste 
Kapitel  selv  giver  af  Tildragelserne  i  sit  Liv  efter  sin  Omven- 
delse, fortæller  han  om  sit  Ophold  i  Arabien.  Det  har  været 
en  Besindelsens  og  Befæstelsens  Tid  efter  Jordskælvet,  Rystelsen 
i  hans  Indre.  Det  siges  vel  ikke  udtr)rkkelig,  at  selve  Opholdet 
i  Arabien  har  varet  i  3  Aar,  men  det  synes  dog  at  fremgaa  af 
Sammenhængen,  at  det  har  omfattet  det  meste  af  3  Aar.  Der 
forlyder  fra  denne  Periode  Intet  om  Prædiken,  Rejser,  Stiftelse 
af  Menigheder,  i  det  hele  Intet  om,  hvad  der  virkedes  og  ud- 
rettedes. Det  ser  for  den  første  Betragtning  ud,  som  om  man 
her  staaer  overfor  en  Lakune,  et  tomt  Rum  i  Apostlens  Liv. 
Men  der  er  ingen  Tvivl  om,  at  hvor  tomt  end  dette  Livsafsnit 
har  været  paa  ydre  Begivenheder,  paa  Daad  og  synlige  Resul- 
tater, saa  har  det  dog  været  et  indholdsrigt,  uundværligt  Livs- 
afsnit, udfyldt  af  den  Historie,  som  foregik  i  Apostlens  Sjæl 
udfyldt  ved  Herrens  Aabenbenbarelser  (Gal.  i,  12.,  Ef.  3,  3). 
Det  har  været  en  Skoletid,  en  Undervisningens  Tid.  I  Stilhed 
og  Bøn,  under  «meditatio,  tentatio  og  oratio».  er  Pavlus  vokset 
i  Lys  og  Kraft,  indtil  det,  som  var  brudt  frem  i  ham  ved  hint 
vidunderlige  Møde  med  Herren,  havde  naaet  sin  Modning,  og 
han  kunde  gaa  frem  som  den  fuldbaarne  Herrens  Apostel.  Det 
maa  derfor  siges,  at  der  til  Paulus's  Oihvendelseshistorie  ogsaa 
hører  en  Udviklingens  Tid,  og  at  denne  Vækstens  og  Modnin- 
ningens  Tid  ikke  blot  har  omfattet  de  tre  Dage,  i  hvilke  den 
blinde  Saulus  sad  stille  for  sig  selv,  fastende,  bedende,  biende 
paa,  at  det  skulde  siges  ham,  hvad  han  skulde  gøre,  men  at 
den  ogsaa  har  strakt  sig  ud  over  Opholdet  i  Arabien.  Imidler- 
tid, hvorledes  det  end  forholder  sig  med  Pavlus,  hvad  jeg  her 
ønsker  at  fremhæve,  det  er,  at  hvad  der  kaldes  en  brat, 
pludselig  Omvendelse,  i  Reglen  ikke  er  den  hele  Om- 
vendelse, men  som  oftest  enten  dens  Begyndelse,  det 
første  Gennembrud,  eller  dens  Fuldendelse,  det  sidste  mod- 
nende, fuldbringende  Moment. 

Af  stor  Vigtighed  i  hele  denne  Sag  er  Spørgsmaalet  om 
Forholdet  mellem  Omvendelse  og  Tro.  Som  en  Hoved- 
sætning kan  slaas  fast,  at  Omvendelse  og  Tro,  om  end  de 
ikke  falde  sammen,  dog  høre  sammen,  maa  følges  ad, 
og   dette    saaledes,    at   Omvendelse    er   Indgangen    til, 

Indledningen  til  den  bevidste,  personlige  Tro.  Den  Grund- 
tone, vor  kære  Herre  og  Mester  slog  an  for  al  Prædiken,  da 
han  traadte  frem  som  Profeten  fra  Nazareth,  er  i  Mark.  i,  15 
udtrykt  saaledes:  « Omvender  eder  og  tror  Evangelium  1»  Be- 
mærkes maa  her  følgende:  i)  Omvendelse  og  Tro  nævnes  hver 
for  sig,  saa  at  der  gøres  Forskel  mellem  dem.  Men  2)  dog 
forenes  de  til  et  som  nøje  sammenhørende.  Det  hedder  ikke 
alene:  Omvender  ederl  men  i  inderlig  Sammenhæng  dermed, 
som  om.  det  ene  ikke  kan  undvære  det  andet,  tilføjes  der:  og 
tror  Evangelium.  Endelig  3)  maa  der  lægges  Mærke  til,  at  der 
begyndes  med :  Omvender  eder  1  Vi  have  her  det  indledende.  Og 
derefter,  som  det,  der  fremgaar  af  det  første,  hedder  det:  Og 
tror  Evangelium!  I  sin  Afskedstale  i  Miletus  siger  Pavlus:  Jeg 
vidnede  om  Omvendelse  og  Tro!  —  begge  Dele  i  Forening  og 
Omvendelse  som  Vejen  til  Troen  (Apg.  20,  21).  I  Talen  til 
Agrippa,  hvor  Apostlen  gengiver  Herrens  Ord  til  ham  (Apg, 
.26,  18),  nævner  han  ogsaa  det  at  omvende  sig  og  Troen  som 
tvende,  der  staa  i  Sammenhæng,  og  det  at  omvende  sig  stilles 
foran.  Blandt  det,  der  hører  til  Begyndelseslærén,  anføres  i 
Hebr.  6,  i  i  Spidsen  for  det  altsammen:  Omvendelse  og  Tro, 
saa  vel  det  ene  som  det  andet,  sammenknyttede  med  hinanden, 
og  Omvendelsen  først  som  Broen  til  Troen.  Paa  samme  Maade 
finde  vi  atter  og  atter  i  Ny  Testamentes  Bøger  Omvendelse 
og  Syndernes  Forladelse  sammenføjede  som  tvende,  der  høre 
saaledes  sammen,  at  det  ene  er  Vejen  til  det  andet  (Luk.  24, 
47;  Apg.  2,  38;  3,  19;  5,  31;  26,  18).  Vi  staa  her  ved  et 
Hovedpunkt,  som  der  maa  lægges  den  største  Vægt  paa.  Om- 
vendelse og  Tro,  Omvendelse  og  Syndernes  Forladelse  maa 
prædikes  i  uopløselig  Sammenhæng.  En  Foricyndelse,  i  hvilken 
Ordet  om  Troen  stilles  i  Skygge  for  Raabet  om  Omvendelse, 
saaledes  at  det,  at  være  omvendt  gøres  til  noget  højere  og 
større  end  det  at  være  troende,  hviler  paa  Misforstaaelse  og 
fører  til  Misforstaaelse.  En  Forkyndelse,  der  ikke  peger  paa 
Synsforladelsen  som  Maalet,  hvortil  Omvendelsen  kun  er  Vejen, 
fører  Mennesker  til  Selvretfærdighed  eller  til  Fortvivlelse.  Om- 
vendelsen er  den  snære  Port,  som  enhver  maa  igennem, 
men  det  er  ogsaa  kun  Porten.  At  Omvendelsen  er  Begyn- 
delsen, fremgaar  ogsaa  af  Herrens  Ord :,  «Uden  I  omvende  eder 
og  blive  som  Børn,  komme  I  ingenlunde  ind  i  Himmeriges  Rige». 


Digitized  by 


Google 


309 

For  at  omvende  sig,  maa  man  fornedre  sig  til  at  begynde  for- 
fra, nederst  nedefra.  Ligesom  Barnealderen  er  Indgangen  til 
Menneskelivet,  saaledes  er  Omvendelsesstadiet  Indgangen  til  det 
kristelige  Liv.  Man  kommer  ingenlunde  ind  i  Himmeriges  Rige 
ad  nogen  anden  Port,  men  efter  at  være  kommen  ind  gennem 
Porten,  maa  man  skride  videre  fremad;  det  er  jo  ikke  Meningen, 
at  man  skal  blive  staaende  i  Porten.  Den  Mand,  der  i  præg- 
nant Forstand  var  Omvendelsesprædikanten  frem  for  alle. andre, 
var  Johannes  Døberen.  Men  han  var  dog  kun  Englen,  der  gik 
foran  Herrens  Ansigt,  Vejberederen,  der  jævnede  Stien  for 
Herrens  Fod.  Johannes'  Daab  vår  til  Syndernes  Forladelse, 
viste  ud  over  sig  selv  til  ham,  i  hvem  Syndsforladelsens  Kilde 
var  (Mark.  i,  4).  Johannes  sagde  til  Folket,  at  de  skulde  tro 
paa  den,  som  kom  efter  ham,  det  er  paa  Jesus  (Apg.  19,  4). 
Gennem  Omvendelse  skrider  et  syndigt  Menneske  frem  til  den 
frelsende  Tro. 

Imod  denne  Følgeorden,  Omvendelse  og  Tro,  strider  det 
ikke,  naar  det  i  Apg.  11,  21  hedder,  at  i  Antiokien  et  stort 
Antal  troede  og  vendte  om  til  Herren*,  og  heller  ikke,  at 
Herren  i  Ordet  Luk.  22,  32  først  taler  om  Peters  Tro  og  der- 
efter om  hans  Omvendelse.  Gennem  en  Betragtning  af  disse 
Steder  i  N.  T.  kunne  vi  naa  til  en  fuld  Forstaaelse  af  Forholdet 
mellem  Omvendelse  og  Tro.  Hvad  Troen  angaar,  maa  be- 
mærkes: først,  at  Ordet  Tro  kan  bruges  i  forskellige  Betydnin- 
ger, baade  om  den  forberedende  Tro,  den  ubestemte,  uafgjorte 
Tro,  og  om  den  retfærdiggørende,  frelsende  Tro  —  dernæst, 
at  Troen  i  det  aandelige  Liv  er  det  mere  omfattende,  ja  det 
altomspændende.  Og  hvad  Omvendelsen  angaar,  maa  det  stadig 
erindres,  at  den  har  sin  Historie,  sin  Vækst.  Naar  vi  bruge 
Ordet  Tro  i  en  videre,  almindelig  Betydning,  saa  maa  det  siges, 
at  Troen  er  før  Omvendelsen.  Der  er  Tro  hos  Børn,  førend 
der  kan  tales  til  dem  om  Omvendelse.  Der  kan  i  det  hele  ikke 
være  Tale  om  Omvendelse,  førend  Bevidsthedslivet  er  udviklet 
saa  vidt,  at  PersonUgheden  kan  siges  at  være  konstitueret. 
Mennesket  blev  skabt  med  Samvittighed  og  Tro,  og  saa  længe 
et  Menneske  endnu  har  en  Levning  af  Samvittighed  og  Tro,  er 
der  Haab  om,  at  han  kan  omvende  sig.  For  at  Omvendelsens 
Prædiken  i  det  hele  skal  kunne  bevæge,  maa  der  hos  dem,  der 
tales  til,  forudsættes  en  vis  Tro,  en  vis  Erkendelse  af  Guds  Ords 

Myndighed,  en  vis  Tillid  til  den  Gud,  der  taler  til  Mennesket  i 
sit  Ord.  Og  der  kan  hos  et  Menneske  ogsaa  findes  noget  mere 
end  saadanne  Rudimenter  af  Tro,  uden  at  han  dog  er  naaet  til 
gennem  et  bevidst,  personligt  Brud  med  Synden  og  med  Ver- 
den at  leve  et  Liv,  hvis  Midtpunkt  er  Kristus,  hvis  Grund  c^ 
Maal  er  Gud.  Lad  os  tænke  os  en  Konfirmand,  der  bekræfter 
sin  Daabspagt  med  fromme  Følelser  og  hellige  Forsætter,  hvis 
Ja  rækker  sig  som  en  bævende  Bøn  op  imod  Himlen !  Det  vilde 
visselig  være  en  skammelig  Misbrug  af  Ordet,  hvis  man  vilde 
kalde  en  saadan  Konfirmand  for  « vantro ».  Men  hans  eller 
hendes  Tro  er  i  de  sjeldneste  Tilfælde  kommet  ud  over  Barnets 
Standpunkt,  er  i  Almindelighed  mere  taaget  c^  svævende  end 
klar  og  fast,  er  under  alle  Omstændigheder  som  oftest  mere  en 
Tro  paa  anden  Haand,  mere  en  TiUid  til  andre  Menneskers 
Vidnesbyrd  end  et  i  Erfaring  befæstet  Liv.  Man  kan  derfor 
ikke  spørge  de  unge  paa  deres  Konfirmationsdag:  Er  du  om- 
vendt? medens  man  med  en  god  Samvittighed  kan  spørge: 
Tror  du?  I  Aarenes  Løb  kan  nu  denne  mere  ubevidste,  uper- 
sonlige Tro  udvikle  sig  gennem  Omvendelse  til  et  Liv  i  Kristus, 
i  Gud.  Saa  kan  et  Menneske  siges  at  være  baade  omvendt  og 
troende.  Men  der  er  mange  Mennesker,  som  i  mange  Aar  blive 
staaende,  just  ikke  ganske  paa  det  samme  Standpunkt  —  thi  i 
det  aandelige  Liv  er  der  altid  enten  Fremgang  eller  Tilbage- 
gang —  men  paa  et  lignende  Standpunkt.  De  ere  ikke  naaede 
til  det  for  Liv  og  Død,  for  Tid  og  Evighed  afgørende  Valg: 
For  eller  imod  Kristus?  Frelst  eller  Fortabt?  De  have  endnu 
ikke  med  klar  Erkendelse  og  fri  Vilje,  ud  af  Personlighedens 
dybeste  Grund  og  med  Personlighedens  hele  Vilje,  valgt  at  til- 
bede Gud  Herren  og  tjene  ham  alene.  I  Aarenes  Løb  bliver 
deres  religiøse  Bevidsthed,  deres  Forhold  til  deres  Frelser  og 
deres  Gud  mere  og  mere  udvortes,  de  komme  længere  og  læn- 
gere ud  i  det  fremmede  Land;  men  vil  man  forelægge  dem 
Spørgsmaalene  fra  deres  Konfirmationsdag,  trøste  de  sig  dog 
til  vedblivende  at  kunne  sige  Ja  til  dem  eller  kunne  i  hvert  Fald 
ikke  faa  sig  til  at  ombytte  Jaet  med  et  Nej.  Saadanne  Menne- 
sker ere  sikkerlig  uomvendte,  men  de  ere  ikke  uden  al  Tro,  de 
ere  ikke  Fornægtere.  Forsaavidt  kan  der  altsaa  tales  om  Tro 
hos  uomvendte  Mennesker.  Men  der  kan  ikke  tales  om 
bevidst,  personlig  Tro,  uden  hvor  Omvendelse  er  gaaet 

forud.  Naar  der  i  de  hellige  Skrifter  tales  om  «de  troende», 
menes  dermed  ogsaa  omvendte  Mennesker.  Omvendelsen  er  det 
afgjorte,  hele  og  fulde  Brud  med  Djævelen,  hans  Væsen  og 
hans  Gærninger,  det  i  Sindet  og  med  Viljen  besluttede  og  fuld- 
byrdede Brud  med  Verden  og  med  det  naturlige  Liv,  forsaavidt 
Djævelen,  hans  Væsen  og  hans  Gærninger  røre  sig  deri  og  virke 
derigennem.  Det  afsluttende  Moment  i  Omvendelsen  er  Bruddet 
i  Viljen  med  det  centrale  i  Syndens  individuelle  Organisation  i 
den  enkelte  og  Hengivelsen  i  Tro  og  Kærlighed  til  Herren  som 
den  første  og  den  sidste.  Men  med  det  samme  gaar  Omven- 
delsen over  i  Troen  og  Kærligheden.  Der,  hvor  Om- 
vendelsen afsluttes,  der  springer  den  sande,  levende,  saHggørende 
Tros  Blomst  ud,  og  der  undfanges,  ansættes  den  Kærlighed,  der 
er  fra  Gud  og  eet  med  Gud,  eller,  som  vi  ogsaa  kunne  udtrykke 
det,  der  konstitueres  det  bevidste,  personlige  Liv  i  Barneforhold 
til  Faderen  i  Sønnen  formedelst  Helligaanden.  Omvendelsen 
kan  altsaa  siges  at  tabe  sig  i  Troen  og  Kærligheden  paa  den 
Maade,  at  den  fuldendes  deri.  Men  derfor  er  det  en  skæv  Op- 
fattelse af  Begrebet  « omvendte »,  naar  man  taler  om  « omvendte* 
som  en  højere  Klasse  iblandt  «de  troende ».  Man  kan  komme 
ind  paa  at  tale  saa  meget  om  « omvendte »,  at  man  hører  op 
med  at  tale  om  « troende ».  Men  det  er  vel  værdt  at  lægge 
Mærke  til,  at,  medens  Benævnelserne  «de  troende »,  «de  hellige«, 
«Guds  Børn»  mangfoldige  Gange  bruges  i  N.  T.  om  dem,  som 
høre  Herren  til,  bruges  næppe  nogen  eneste  Gang  Ud- 
trykket «de  omvendte*  som  Navn  for  Guds  Folk.  Om- 
vendelsen maa  gøres  til  en  Prøvesten  for  Troens  Ægthed,  til 
Skel  mellem  en  udvortes,  død  Tro  og  den  frelsende  Tro,  for  at 
ikke  enhver  skal  mene  at  kunne  blive  salig  ved  sin  Tro;  Om- 
vendelsen maa  gøres  til  et  Værn,  en  Pallissade  om  Synds- 
forladelsens Klenodie,  for  at  ikke  enhver  skal  indbilde  sig  at 
kunne  tilrive  sig  eller  tilsnige  sig  Syndsforladelsens  overvættes 
Rigdom ;  men  man  maa  ikke  gøre  Omvendelse  til  et  højere, 
fuldkomnere  Trin  paa  Jakobsstigen  end  Troen. 

Omvendelse  og  Tro  høre  sammen,  og  under  Omvendel- 
sens Stadium  følges  Troen  med  Omvendelsen  i  Vækst 
og  Udvikling,  indtil  Omvendelsen  gaar  over  i,  fuldendes 
i  den  retfærdiggørende  og  den  saliggørende  Tro,  i  den 
Tro,   som  vinder  den  gode  Samvittigheds  Fred,   og  i  den  Tro, 

som  gemmer  Kærligheden  i  sit  Skød  og  bliver  virksom  i 
Kærlighed.  Derfor  kunde  Jesus  tale  til  Peter  om  hans  Tro,  med 
det  samme  han  formanede  ham  til  at  omvende  sig  (Luk.  22,  32). 
Thi  den  Gang  var  Peters  Omvendelse  kun  begyndt  og  sammen 
med  hans  Omvendelse  var  ogsaa  hans  Tro  i  Udvikling.  Da 
Simon  Peter  (Matth.  16,  16 — 18)  bekendte  Jesus  som  Kristus, 
den  levende  Guds  Søn,  og  Herren  prisede  ham  salig,  betonede 
Petrusnavnet  og  talede  om  Klippen,  hvorpaa  hans  Menighed 
skulde  bygges,  da  maa  baade  Bekendelsen  og  Saligprisningen 
opfatttes  mere  som  profetisk.  Peters  Bekendelse  var  ved  denne 
Lejlighed  mere  ud  af  en  Trosstemning  end  ud  af  en  fuldt  be- 
vidst, grundfæstet  Troens  Overbevisning.  Idet  Herren  mindede 
ham  om,  at  han  havde  faaet  Navnet  Petrus,  indeholdes  der  deri 
ogsaa  en  Advarsel,  en  Formaning,  at  Apostlen,  der  jo  af  Na- 
turen var  et  Stemningsmenneske,  skulde  blive  fast  ved  den 
Bekendelse,  han  nu  havde  aflagt.  Vi  kunne  sige,  at  Peters 
Bekendelse  var  Udtrykket  for  et  ved  Guds  Aabenbarelse  pludse- 
ligen  frembrydende  Lys  i  hans  Sjæl,  men  Lyset  var  endnu  ikke 
blevet  Liv  i  hans  Liv.  Det  var  mere  den  Tro,  at  Jesus  var 
Kristus,  den  levende  Guds  Søn,  end  Troen  paa  Jesus  som 
Kristus,  den  levende  Guds  Søn.  Med  Klippen  mente  Herren  jo 
ogsaa  kun  Peter  som  den,  der  udtalte  den  vordende  Menigheds 
Bekendelse,  altsaa  dybest  set,  dog  ikke  Peter,  men  Peters  og 
Menighedens  saliggørende.  Helvede  overvindende  Bekendelse. 
At  Peters  Tro  den  Gang  endnu  var  i  Udvikling  til  at  blive  den 
retfærdiggørende  og  saliggørende  Tro,  bekræftes  jo  ligestraks 
-efter  ved  Ordvekslingen  mellem  ham  og  Herren  (Matth.  16, 
21 — 23).  Peter  havde  selv  ikke  ret  forstaaet,  hvad  han  havde 
sagt  i  sin  Bekendelse.  Han  forstod  ikke,  at  det  var  gennem 
Lidelsen  og  Døden,  at  Jesus  skulde  krones  som  Kristus  og  fuld- 
endes som  Guds  Søn.  Derfor  saa  Herren  ogsaa  Satan  staa  bag 
ved  Peter,  da  Disciplen  vilde  spærre  ham  Vejen  til  Korset, 
drage  ham  ud  af  hans  Lidelsers  Bane,  og  til  den  samme  Simon, 
hvem  han  havde  priset  salig,  sagde  han  det:  Vig  bag  mig. 
Satan!  Der  kan  i  det  hele  ikke  tales  om  den  retfærdiggørende 
Tro  hos  Peter  eller  nogen  af  de  andre,  førend  Jesus  paa  Golgatha 
havde  fuldbragt  Forsoningsofret  for  Verdens  Synd  og  som  den 
opstandne  havde  aabenbaret  sig  som  den,  der  havde  sejret  over 
Synd  og  Død  og  Helvede.     Herrens  Opstandelse  danner  et  af- 

gørende  Knudepunkt  i  hans  Disciples  Troslivs  Historie.  Det  er 
med  en  yis  Vægt,  at  det  Johs.  20,  8  hedder  om  Johannes,  at 
han  gik  ind  i  Graven  og  «saa  og  troede*.  Det  var  sammen 
med  Simon  Peter,  han  var  løbet  ud  til  Graven,  saa  Ordene 
kunne  ogsaa  henføres  til  ham.  Fra  den  Stund  af,  da  Diciplene 
troede  paa  Herrens  Opstandelse,  saa  troede  de  i  en  dybere  og 
fuldere  Forstand  end  før,  og  da  saa  Herren  stod  i  deres  Kreds 
og  lyste  sin  Fred  over  dem,  den  Fred^  han  bragte  fra  sit  Kors 
og  fra  den  Grav,  han  sprængte,  ja,  da  fik  de  Del  i  den  ret- 
færdiggørende Tros  Fred  og  Glæde.*) 


V. 

Det  vil  her,  efter  at  den  bibelske  Betragtning  er  ført  saa 
vidt,  være  hensigtsmæssigt  at  sammenligne,  hvad  der  i  den 
lutherske  Kirkes  Bekendelsesskrifter  saa  vel  som  hos  Dogma- 
tikerne læres  om  Omvendelsen,  dens  Begreb  og  dens  Be- 
standdele. 

Hvad  Bekendelsesskrifterne  angaar,  møder  straks  den 
Vanskelighed,  at  Sprogbrugen  er  vaklende.  Der  bruges  de  tvende 
Ord  conversio  og  poenitentia,  men  disse  bruges  snart  enstydigen, 
snart  i  en  noget  forskellig  Betydning,  og  de  bruges  begge  baade 
i  en  videre  og  i  en  snævrere  Betydning.  I  den  12te  Art.  i 
conf.  August,  fastslaas,  at  poenitentia  bestaar  af  to  Dele: 
i)  contritio.  Angeren  eller  Syndserkendelsen  og  Samvittighedens 
Angst,  og  2)  fides,  som  faas  af  Evangeliet  eller  Absolutionen 
og  tror,  at  Synderne  forlades  formedelst  Kristus.  Hertil  føjes 
gode  Gerninger  som  noget,  der  bør  følge  efter,  nemlig  som 
Poenitentsens  Frugter.  Til  en  ret  Forstaaelse  af  denne  Artikel 
maa  bemærkes,  at  der  her  handles  om  døbte  Mennesker,  der 
ere  faldne  (lapsis  post  baptismum),  og  at  i  det  første  Stykke 
bruges  convertuntur  og  redeuntibus  ad   poenitentiam   som   ens- 


*)  Der  ligger  for  Herrens  Disciple  en  Trosudviklingens  Historie  mellem 
den  Gang,  da  Jesus  gjorde  Begyndelsen  paa  sine  Tegn  i  Kana  og  Galilæa  og 
aaben barede  sin  Herlighed,  og  de  troede  paa  ham,  og  saa  da  de  vare  Vidner  til 
det  sidste  store  Tegn,  Herrens  Opstandelses-Tegn,  og  den  opstandne  Herre  aaben- 
barede  sin  kongelige,  himmelske  Herlighed  for  dem,  og  de  troede  paa  ham. 

tydige.  Endelig  maa  bemærkes,  at  i  Udg.  1540  hedder  det: 
poenitentia,  h.  e.  conversio  impii,  og  at  i  repet.  conf.  hedder 
det:  »Vi  ville  ikke  yppe  Strid  angaaende  Ordet  poenitentia; 
foretrækker  nogen  det,  saa  bruge  han  Navnet  conversio*.*) 

Endnu  mere  vaklende  er  Sprogbrugen  i  Apologien.  Ar- 
tikel V  (C.  A.  Hase,  libri  symbolici  ecclesiae  evangelicae,  edit. 
tertia,  1846)  har,  ligesom  Konfessionens  Art.  XII,  Overskriften: 
de  poenitentia,  men  i  V,  44  hedder  det:  in  poenitentia  seu 
conversione,  i  V,  46:  conversionem  seu  renovationem,  i  V,  58: 
in  conversione  seu  regeneratione  et  remissione  peccati.  Det  vil 
heraf  ses,  at  poenitentia  og  conversio  bruges  i  den  videste  Be- 
tydning, lig  med  regeneratio  og  renovatio.  Det  samme  ses  af 
V,  28,  hvor  det  ikke  blot  slaas  fast,  at  poenitentia  bestaar  af 
to  partes,  contritio  et  fides,  men  tilføjes:  Si  quis  volet  addere 
tertiam,  videlicet  dignos  fructus  poenitentiae,  hoc  est  mutationem 
totius  vitae  ae  morum,  non  refragabimur.  Det  er  formentlig 
under  det  ivrige  Forsvar  mod  den  katholske  confutatio,  der 
aldeles  forkaster,  at  Troen  skulde  være  en  Del  af  Boden,  at 
Apologien  tager  Omvendelsen  i  en  endnu  videre  Betydning  end 
Konfessionen  og  regner  Omvendelsens  Frugter  med  som  den 
tredje  Del.  I  det  hele  er  formentlig  Oppositionen  mod  Katho- 
lismen en  medbestemmende  Grund  til,  at  Konfessionen  betragter 
Troen  som  en  Del  af  Omvendelsen,  idet  man  nemlig  saaledes 
har  villet  opponere  mod  den  katholske  Stolen  paa  Poenitentsen 
som  opus  operatum.**) 

I  Formula  Concordiae  bruges  vistnok  Ordet  conversio 
mere  end  poenitentia,  og  der  gøres  næppe  nogen  Forskel  mellem 
dem.  Som  Eksempel  paa,  i  hvor  vid  Betydning  conversio  her 
kan  bruges,  kan  fremhæves  II,  70,  idet  hertil  regnes:  ut  hominis 


*)  Hvor  Citaterne  ikke  ere  hentede  direkte  fra  Bekendelsesskrifterne,  ere  de 
tagne  fra  H.  N.  Clausen,  den  augsb.  Conf.  185 1,  Luthardt,  Komp.  der  Dogmatik, 
neunte  Auflage,   1893,  Hutterus  redivivus,  overs,  af  Listow,   1841. 

*)  Som  bekendt  bestaar  det  katholske  Bodssakrament  af  tre  Dele:  contritio, 
confessio  oris  og  satisfactio  operis.  (conc.  Trident.  sess.  XIV).  Naar  Konfutationen 
begrunder  sin  Forkastelse  af,  at  Troen  høfer  med  til  Omvendelsen,  med,  <at  det 
er  alle  bekendt,  at  Troen  gaar  forud  for  Boden»,  saa  bemærker  Apologien  (V.  60) 
meget  rigtigen  hertil:  <Adversarii  cum  de  fide  loquuntur  et  dicunt  eam  praecedere 
pocnidentiam,  intelligunt  fidem,  non  hane,  quae  justificat,  scd  quae  ingenere 
crcdet,  Deum  esse,  poenas  propositas  esse  impiis  etc. 

mens  peccata  agnoscat,  iram  Dei  metuat,  a  peccato  sese  avertat, 
promissionem  gratiae  in  Christo  agnoscat  et  apprehendat,  pias 
cogitationes  animo  agitet,  bonum  propositum  habeat,  atque 
diligentiam  in  moribus  suis  regendis  adhibeat  et  contra  carnem 
pugnat.  Men  at  conversio  ogsaa  tages  i  en  snævrere  Betydning, 
haves  der  Eksempler  paa  i  II.  5,  hvor  convertatur,  fide  donetur, 
regeneretur  og  renovetur  stilles  ved  Siden  af  hverandre  som  for- 
skellige, samt  i  II,  75,  hvor  convertere,  evangelio  credere,  legem 
Dei  implere  ligeledes  stilles  som  forskellige  ved  Siden  af  hver- 
andre. 

Hvad  de  gamle  lutherske  Dogmatikere  angaar,  maa 
det  vistnok  siges,  at  de  i  Almindelighed  gaa  ud  fra  Konfessionen 
og  Apologien  og  fastholde,  at  partes  poenitentiae  ere  tvende, 
contritio  et  fides;  videre  gaa  de  dog  ikke,  idet  de  opponere 
imod  den  ovenfor  citerede  Udtalelse  i  Apol.  V,  28  og  fremhæve, 
at  nova  obedientia  non  est  pars,  sed  effectus  poenitentiae. 
Brugen  af  Ordene  poenitentia  og  conversio  er,  om  just  ikke 
vilkaarlig,  saa  dog  noget  varierende.  Conversio  bruges  dels  i 
videre  Betydning  (late)  væsentlig  lig  regeneratio,  dels  i  snævrere 
Bet.  (stricte)  om  Begyndelsen  til  regeneratio  (regeneratio  præter 
conversionem  etiam  justificationem  et  renovationem  complectitur). 
Poenitentia  bruges  i  Almindelighed  i  videre  Bet.,  enstydigt  med 
conversio.  Der  skelnes  dog  ogsaa  poenitentia  jueQixcog  =  con- 
tritio, h.  e.  mutatio  animi  ad  dolorem,  og  okxcbg  =  tota  con- 
versio, i.  e.  mutatio  animi  ad  dolorem  et  fiduciam  simul.  Der 
skelnes  endvidere  mellem  poen.  lapsorum  og  poen.  stantium: 
Til  poen.  laps.  hører:  i)  poen.  prima  s.  magna,  transitus  e  statu 
korruptionis  ad  statum  gratiae,  2)  p.  iterata,  lapsorum,  qui  ad 
meliorem  frugem  redeunt.  Poen.  stantium  kaldes  ogsaa  conti- 
nuata  s.  quotidiana,  dolor  hominis  jam  conversi  de  residua  ad 
peccandum  proclivitate  et  vitiositate.  Der  skelnes  endelig 
mellem  contritio  exitialis,  der  leder  til  Fortvivlelse,  og  contr. 
salutaris  (smlgn.  form.  conc.  V,  9:  conversio  salutaris  og  poenit. 
ad  salutem). 

Hvad  de  nyere  Dogmatikere  angaar,  vil  jeg  tillade  mig  at 
henvise  til  Luthardt,  Mynster,  Martensen  og  Rørdam. 

Ogsaa  i  det  tyske  Sprog  haves  tvende  Udtryk  for  Omven- 
delse, Busze  og  Bekehrung.  Luthardt  gør  bestemt  Forskel 
mellem  disse  to  Udtryk.     Bekehrung   bestaar   i    «sich    von    der 

Siinde  ab  —  und  Gott  zuzuwenden»,  medens  det  om  Busze 
hedder:  cwelche  in  der  Sinnesanderung  besteht,  die  sich  in 
Siindenerkenntnisz,  Siindenschmerz  und  im  emstlichen  Willen, 
mit  der  Siinde  zu  brochen  um  Gott  zu  leben,  vollzieht».  Busze 
er  ahsaa  Begyndelsen  til  Bekehrung.  «Die  Busze  ist  die  erste 
(negat.)  Seite,  der  grundlegende  Anfang,  der  Glaube  der  (pos.) 
Abschlusz  der  Bekehrung ».  Troen  bliver  her  adskilt  fra  Busze 
og  indbefattet  med  den  i  Bekehrung,  dog  ikke  blot  som  en 
underordnet  Del,  men  som  den  fuldendende  Afslutning.  I  Be- 
kehrung have  vi  saaledes  Omv.  i  videre  Betydn.,  og  i  Busze  i 
snævrere  Bet.,  contritio,  Angeren  og  Bortvendelsen  fra  det  onde. 
Jeg  skal  endnu  bemærke,  at  Luthardt  paralleliserer  Busze  med 
poenit.  og  fÅeråvoia,  Bekehrung  med  conversio  og  émoxQéipeiv. 
Og  med  Hensyn  til  Spørgsmaalet  om,  hvorvidt  Omv.  er  nød- 
vendig for  alle,  skal  jeg  endelig  tilføje,  at  Luthardt  kalder  Om- 
vendelsen «dieser  flir  einen  Jeden  heilsnothwendige  innere  Vor- 
gang»,  og  at  han  slutter  sin  Fremstilling  med  at  udtale,  at 
Omv.  «ist  fiir  alle  der  alleinige  Weg  zum  Heil  u.  kann  keinem 
Menschen  erspart  werden.  Dadurch  vollzieht  sich  die  person - 
liche  Heilsaneignung.  Hierin  ruht  der  sittl.  Char.  des  Christen- 
thums». 

Ved  Siden  af  Ordet  « Omvendelse*  bruges  paa  vort  Sprog 
ogsaa  stundom  Ordet  «Bod».  For  Forstaaelsen  af  Sagen  maa 
det  anses  for  heldigt,  at  det  første  Udtryk  mere  og  mere  har 
fortrængt  det  sidste.  Thi  Ordet  Bod  er  paa  dette  Omraade  i 
flere  Henseender  vidledende.  Det  betyder  egentlig  det  samme 
som  «Bøde»  og  svarer  i  Tanken  nærmest  til  satisfactio.  Der- 
næst har  Udtrykket  Bod  ligesom  poenitentia  fra  gammel  Tid 
staaet  i  nøje  Forbindelse  med  hele  det  katholske  Bodssakramente 
og  forstyrrer  saaledes  Begrebet. 

Mynster  i  « Grundrids  af  den  krist.  Dogmatik »  (Blandede 
Skrifter,  6te  Bd.,  1857)  sammenstiller  straks,  hvor  han  begynder 
at  udvikle  Begrebet,  Ordet  Omvendelse  med  Ordet  Sinds- 
forandring.  Han  tager  Udtrykket  i  dets  videre  Bet.,  saaledes, 
at  det  indbefatter  de  tvende  Stykker:  Anger  og  Tro.  Om  Troens 
Forhold  til  Omv.,  bruger  imidlertid  ogsaa  han  den  Udtryksform, 
at  «det  er  ved  Troen,  at  Sindsforandringen  fuldkommes*,  og 
paa  et  andet  Sted  endnu  eftertrykkeligere,  at  «Omv.  ikke  kan 
fuldbyrdes  uden  ved  Troen »,  og  «at  ved  Troen  gaar  Mennesket 

først  ret  over  fra  den  naturlige  Tilstand  til  Naadestanden».  I 
€  fuldbyrdes*  og  « fuldkommes*  ligger  der  formentlig  noget  mere 
end,  at  Troen  er  en  underordnet  Del  af  Omvendelsen.  Tilsidst 
viser  det  sig,  at  han,  fordi  han  fra  først  af  regner  Troen  med 
som  en  Del  af  Omv.,  ender  med  at  betragte  Omv.  som  ens- 
betydende med  Genfødelse.  Han  siger  nemlig:  «For  at  tilkende- 
give, hvor  dyb  og  omfattende  Sindsforandringen  maa  være, 
bruger  Skriften  Udtrykket  Genfødelse  (regeneratio).  »*)  An- 
gaaende  Nødvendigheden  af  Omv.  for  alle  siger  han:  «Hvor 
forskellig  endog  Graden  er  i  Menneskenes  Afvigelse  og  Fordær- 
velse, er  der  dog  Ingen,  som  jo  behøver  Omvendelse*  og  atter: 
«Det  er  aldeles  nødvendigt,  at  det  kristelige  Liv  kommer  til 
Bevidsthed,  og  at  en  Afgørelse  indtræder,  saa  Mennesket  ikke 
tjener  to  Herrer*. 

Martensen  i  «Den  krist.  Dogm.»  (1850)  gør  Forskel  paa 
Genfødelsen  og  Omv.,  saaledes  at  (Genfødelsen  indeslutter  Omv. 
tilligemed  Retfærdiggørelsen.  Han  siger:  «Som  Stiftelsen  af  en 
ny  Personlighed  i  det  syndige  Menneske  indeslutter  Genfødelsen 
Menneskets  Omvendelse*,  og  et  andet  Sted:  «I  Omvendelsen 
og  Retfærdiggørelsen  er  Genfødelsen  eller  Stiftelsen  af  den  nye 
Personlighed  bleven  virkelig*.  Det  er  om  Genfødelsen  (ikke  om 
Omv.)  han  taler,  naar  han  udvikler  (S.  393),  hvorledes  «det 
verdslige  Princip  er  brudt  og  en  ny  hellig  Livsretning  er  lagt  an 
i  Mennesket*.  Omvendelsen  fremstilles  nærmest  som  selve  Brud- 
det, hvorigennem  Genfødelsen  virkeliggøres.  I  dette  Brud 
« sprænger  Guds  Naade  de  Baand,  som  fængsle  Personligheden 
under  denne  Verdens  Herredømme,  og  Mennesket  løsriver  sig 
fra  det  fremmede  Herredømme  og  bryder  med  sin  egen  tidligere: 
abnorme  Livsudvikling*.  Og  dette  Brud  udvikler  sig  gennem 
Angeren.  Om  den  sunde,  frugtbare  Anger  hedder  det  derefter, 
at  den  « indeholder  en  ny  Viljesretning  og  er  derfor  uadskillelig 
fra  Troen*.  Ogsaa  i  Ethiken  (den  krist.  Ethik,  den  spec.  Del, 
første  Afd.:  den  individ.  Ethik,  1878)  gøres  der  Forskel  paa 
Omvendelse  og  Genfødelse,  saaledes,  at  det  først  er  ved  Gen- 
fødelsen   den    ny   Personlighed    stiftes,    medens    det,    som    gaar 


*)  Ordet  Genfødelse  tager  Mynster  i  « vidtløftigere  Forstand*  ensbetydende 
med  Omvend,  og  i  snævrere  Forstand  om  fidei  produktio,  den  Naadevirkning, 
hvorved  cTroen  ret  egentlig  fremstaan. 

forud,  er  Aandens  « forberedende,  om  end  ofte  mægtige  Rørel- 
ser* (S.  277).  Om  Omv.  hedder  det,  at  den  er  cpaa  een  Gang 
en  Bortvendelse  og  en  Henvendelse,  et  fra  Grunden  af  forandret 
Viljesforhold,  hvorved  et  Menneske  bryder  med  sin  Fortid,  for- 
lader den  Vej,  han  hidindtil  har  vandret  og  betræder  en  ny  Vej 
til  Retfærdighed*.  Og  paa  denne  Vej  kommer  Mennesket  til 
<  Troens  Retfærdighed,  i  hvilken  vi  faa  Begyndelsen  til  en  ny 
Livets  Retfærdighed*. 

Jeg  slutter  med  en  Gengivelse  af,  hvad  der  om  Spørgs- 
maalet  indeholdes  i  Biskop  Rørdams:  «Den  krist.  Lære* 
(1868).  Det  hedder,  at  c  Genfødelsen  kommer  først  til  personlig 
Virkelighed  i  os  ved  Omvendelsen*,  og  at  Omv.  «bestaar  deri, 
at  vi  af  Hjertet  vende  os  bort  fra  Synden  i  oprigtig  Forsagelse 
(Anger)  og  vende  os  til  Gud  i  Troen  paa  hans  Evangelium  >. 
Det  hedder  fremdeles,  at  c  først  naar  vi  ere  komne  til  Troen, 
ere  vi  omvendte*,  hvilket  atter  nærmere  bestemmes  saaledes,  at 
Omv.  « fuldbyrdes*  i  den  sande  Tro,  at  « Troen  paa  Guds  gen- 
fødende Ord  ikke  er  andet  end  den  fuldbyrdede  Omvendelse*. 
Og  at  Omv.  maa  betragtes  som  nødvendig  for  alle,  fremgaar  af 
følgende  Udtalelse:  «Det  evige  Liv,  som  gives  os  ved  Genfødel- 
sen^ kan  ikke  blive  vort,  uden  vi  modtage  det  og  leve  det,  og 
vi  kunne  ikke  leve  det,  uden  vi  vende  os  bort  fra  det  syndige 
Levned,  som  fører  til  Død*. 

Jeg  vender  nu  tilbage  til  det  N.  T.  for  gennem  en  sam- 
let Betragtning  af  Herrens  og  hans  Apostles  herhen- 
hørende Ord  at  naa  til  en  Afgørelse  af  de  herhenhørende 
Spørgsmaal. 

I  N.  T.  bruges  to  forskellige  Udtryk  om  Omvendelse,  paa 
den  ene  Side  jiexaoeiv  og  jLterdvoux,  paa  den  anden  Side  iniarQéipeiv 
og  biunQO(pr}  (det  sidste  Ord  findes  dog  kun  eet  Sted,  Apg. 
15,  3).  '*'^EmoTQéq)eiv  bruges  mest  af  Lukas  og  særlig  i  Apg. 
De  hyppigst  brugte  Ord  ere  juezavoéiv  og  fisxdvoia.  Disse  Ord 
betyde  egentlig:  at  forandre  Sind  og  Sindsforandring  og  bruges 
derfor  ogsaa  nogle  Steder  mere  i  denne  deres  oprindelige  og 
almindelige  Betydning  end  udtrykkelig  om  Omvendelse.  I  Apg. 
3,    19  og  26,    20   findes  jubsravoéiv   og   €JtiaTgé<peiv   ved    Siden   af 


*)  I  Johs.   12,  40  brages  efter  Læsemoden  hos  Schiøtt  og  Gebhard:  aiQSfpsiv 
(atQaqxSaiv).     Og  i  Apg,  3,  26  bruges  djtoazQsqfsiv, 


Digitized  by 


Google 


319 

hinanden.  Avtor.  Overs,  har  det  første  Sted:  « Fatter  et  andet 
Sind  og  vender  om,»  det  andet  Sted:  «at  omvende  sig  og 
komme  tilbage  til  Gud.»  Rev.  Overs,  har  det  sidste  Sted: 
« skifte  Sind  og  omvende  sig  til  Gud.»  Rørdam  har  begge 
Steder:  «omsinde  sig  og  vende  om.»  For  at  forstaa  Forskellen 
mellem  fiexavoeiv  og  åmorQéipeiv  vil  det  være  hensigtsmæssigt  at 
gaa  ud  fra  disse  to  Steder,  hvor  de  nævnes  ved  Siden  af  hin- 
anden. De  ere  simpelt  forbundne  ved  et  xal,  hvoraf  ses,  at  de 
udtrykke  to  Sider  af  det  samme.  Naar  juetavoeiv  staar  først,  vi- 
ser det,  at  vi  her  have  det  til  Grund  liggende,  den  indre  Side, 
den  indvortes  Sindsforandring,  medens  vi  i  åiuoTQécpeiv  have  det, 
som  svarer  dertil,  følger  deraf,  den  nye  Vej,  Forandringen  i 
Livet.  I  hvert  Fald  er  Forholdet  dette,  at  medens  jueiavoeiv 
udtrykker  Bortvendelsen  fra  det  gamle,  have  vi  i  biioTQéfpetv  den 
med  Bortvendelsen  nødvendig  forbundne  Henvendelse  i  den  nye 
Retning.  ^EmoxQéipetv  bruges  imidlertid  ogsaa  mange  Steder, 
hvor  der  kun  er  Tale  om  Omvendelse  i  Almindelighed,  uden  at 
Begrebet  præciseres.  Forskellen  kan  derfor  ogsaa  fremstilles  saa- 
ledes,  at  fÅeiavoeiv  udtrykker  Omvendelsen  i  dybeste,  aandelig 
Forstand,  den  indvortes  Forandring,  hiioTQecpeiv  det  mere  almin- 
delige Udtryk,  der  betegner  Sagen  i  dens  Helhed. 

De  vigtigste,  afgørende  Ord,  vi  i  N.  T.  have  til  Op- 
lysning om,  hvad  Omvendelse  er,  ere  de  ovenfor  i  Stykke  IV. 
anførte:  Mark.  i,  15;  Apg.  20,  21;  26,  18;  Hebr.  6,  i;  Luk. 
24,  47;  Apg.  2,  38;  3,  19;  5,  31;  26,  18.  I  disse  Ord  tages 
Omv.  i  sin  snævreste,  d.  v.  s.  sin  egentlige  Bet.  (stric- 
tissime),  idet  den  baade  adskilles  fra  og  forenes  med 
Troen  og  stilles  paa  sin  rette  Plads  i  Forhold  til  Troen 
og  til  Tilegnelsen  af  Syndernes  Forladelse  i  Troen.  Jeg  tillader 
mig  at  gentage,  hvad  jeg  ovenfor  har  fremhævet,  at  det  af  disse 
Ord,  som  ere  udtalte  ved  betydningsfulde  Lejligheder,  i  betyd- 
ningsfulde Sammenhænge,  fremgaar,  at  Omv.  og  Tro  ikke  falde 
sammen,  men  ere  sammen  hørende,  at  Omv.  er  Forberedelsen 
til  Troen,  og  Troen  Fuldendelsen  af  Omvendelsen.  Jeg  anser 
det  imidlertid  for  rigtigt  ogsaa  at  gentage,  at  den  Tro,  hvori 
Omv.  fuldendes,  er  den  retfærdiggørende,  frelsende .  Tro,  den 
Tro,  af  hvis  Skød  Kærligheden  udfolder  sig,  at  Troen  er  Hoved- 
begrebet og  det  omfattende,  saa  at  der  baade  kan  tales  om 
i)  en  ubestemt,  almindelig  Tro,  som  gaar  forud  for  Omvendelsen, 

og  2)  en  Tro,  som  vokser,  udformer  sig,  fæstner  sig  sammen 
med  Omv.,  idet  den  er  indelig  sammenknyttet  nied  Angeren, 
og  3)  den  helt  bevidste,  fuldt  personlige  Tro,  i  hvilken  det  nye 
Liv  i  bev.,  personligt  Samfund  med  Gud  er  konstitueret  som 
fuldbaarent.  Jeg  anser  det  for  rigtigt  endelig  at  fremhæve,  at 
hvad  der  fremgaar  af  disse  Hovedsteder,  hvor  Omvendelse  og 
Tro,  Omv.  og  Syndsforladelse  stilles  ved  Siden  af  hinanden,  er 
ikke,  at  der  kan  findes  en  sand,  frugtbar  Tro,  som  er  uden 
Tro,  men  at  man  maa  vogte  sig  for  at  fremstille  Troen  paa  en 
saadan  Maade  som  en  Del  af  Omvendelsen,  at  Omv.  bliver 
Hovedbegrebet,  ja,  kommer  til  at  omfatte  det  hele  kristelige  Liv, 
baade  Anger  og  Tro,  Retfærdiggørelse  og  Helliggørelse. 

Men  bruges  Begrebet  Omvendelse  aldrig  i  N.T.  i  en 
videre  Betydning?  Jeg  vil  besvare  Spørgsmaalet  saaledes: 
Der  findes  en  Række  af  Steder,  hvor  saavel  jueravoeTv  og  fxexåvoia 
som  émoTQécpeiv  bruges  i  al  Almindelighed  om  Jøders,  Hedningers 
ugudeliges,  Synderes  Omvendelse  (Matth.  11,  20.  21;  13,  15; 
Mark,  6,  12;  Luk.  i,  16;  5,  32;  13,  3.  S;  15,  7.  10;  16,  30; 
Apg.  9,  35;  II,  21;  14,  15;  15,  19;  17,  30;  Rom.  2,  4; 
2.  Kor.  3,  16;  I.  Thess.  i,  9;  Hebr.  6,  6:  i^  Pet.  2,  25; 
2  Pet.  3,  9;  Jak.  5,  19,  20;  Apok.  9,  20.  21;  16,  9.  11). 
Det  kan  for  saa  vidt  siges,  at  Omv.  her  tages  i  videre  Be- 
.tydning;  men  det  maa  dog  bemærkes,  at  Begrebet  her 
ikke  præciseres,  idet  Omvendelsen  her  hverken  stilles  i  For- 
hold til  Troen  eller  til  nogen  anden  af  Naadens  Virkninger  i 
Saliggørelsens  Orden.  Netop  fordi  Omvendelsen  er  Begyndelsen, 
det  første  Trin,  er  det  naturhgt  og  rigtigt,  at  den  nævnes,  hvor 
Talen  i  al  Almindelighed  er  om  Overgangen  til  Kristendommen 
og  om  Synderes  Frelse.  Og  at  Tanken  om  Omvendelsen  som 
Begyndelsesstadiet  virkelig  er  til  Stede  ogsaa,  hvor  Ordet  bruges 
paa  en  saadan  mere  almindelig  Maade,  fremgaar  af,  at  i  en  stor 
Del  af  de  oven  for  nævnte  Steder  tilføjes  der  en  nærmere  Bestem- 
melse, der  udtrykker  Maalet,  hvortil  Omvendelsen  er  det  første 
Skridt.  Saaledes  hedder  det  Apg.  11,  18;  til  Livet,  2.  Kor.  7, 
10:  til  Salighed;  2  Tim.  2,  25:  til  Sandhedens  Erkendelse ;  Apg. 
9,  35;  II.  21;  14,  15;  15,  19;  26,  20;  Luk.  I,  i6;  I  Thess. 
I,  9;  2  Kor,  3,  16:  til  Gud,  eller  til  Herren;  i  Pet.  2,  25: 
til  eders  Sjæle  Hyrde  og  Tilsynsmand.  Ved  dette:  «til»  {eig, 
énl,  TtQog)  gøres  det  kendeligt,  at  Omv.  kun  er  Vejen  til  Maalet, 

Indgangen  til  Samfundet  med  Gud,  det  første  Skridt  til  Frelsen 
og  Livet. 

Til  en  nogenlunde  udtømmende  Fremstilling  afN.  T. 's  Lære 
om  Omvendelse  vil  det  ogsaa  være  nødvendigt  at  gøre  opmærk- 
som paa,  at  juetavoelv  bruges  en  Del  Steder,  hvor  Talen  gælder 
Menigheder,  kristne  Mennesker.  Paa  disse  Steder  bruges  det 
altsaa  om  Sindsforandring  hos  døbte  eller  troende.  (Apok. 
2,  5;  3»  3;  3»  19;  Luk.  17,  3.  4;  Apok.  2,  16.  21.  22.  2  Kor. 
12,  21).  Det  rigtigste  vilde  maaske  være  paa  disse  Steder  at 
oversætte  fxetavoeiv  ved :  forandre  Sind,  fatte  et  andet  Sind,  om- 
sinde  sig  (Udtr.  « skifte  Sind»,  som  nogle  Gange  bruges  i  rev. 
Overs.,  minder  maaske  lidt  for  meget  om  Vægelsindethed  eller 
om  at  skifte  Kjole).  Alligevel  kan  man  ogsaa  her  bruge  Udtr. 
«omvende  sig»,  naar  man  er  sig  bevidst  Forskellen  mellem  Brugen 
af  Ordet  i  disse  Sammenhænge,  hvor  det  bruges  mere  alminde- 
ligt efter  sin  oprindelige,  etymologiske  Bemærkelse,  og  Brugen 
af  Ordet  andre  Steder,  hvor  det  bruges  om  Omvendelsen  i  særlig 
Betydning,  en  Forskel  i  Brugen,  der  kan  siges  at  svare  nogen- 
lunde til  de  gamle  luth.  Dogmatikeres  Adskillelse  mellem  con- 
versio  iterata  og  conversio  magna  eller  prima.  Vi  skulle  gennem- 
gaa  de  ovennævnte  Steder.  I  Apok.  2,  5;  3,  3  og  3,  19  tales 
der  til  Menighederne  i  Efesus,  Sardes  og  Laodicæa.  Om  den 
første  Menighed  siges  det,  at  den  har  svigtet  sin  Kærlighed, 
om  den  anden,  at  den  er  død,  om  den  tredje,  at  den  er  lunken, 
og  til  dem  alle  hedder  det:  /ierarcJiyaor !  Her  er  altsaa  Tale  om 
døbte  og  troende  Mennesker,  i  hvilke  Livet  er  sovet  ind,  *  sygnet 
hen,  og  der  er  saaledes  ikke  Tale  om  den  egentlige  første  Om- 
vendelse, men  om  Opvaagnen,  Oplivelse,  Opflammelse  af 
det  Liv,  den  Varme,  den  Kærlighed,  som  tidligere  fandtes.  I 
Luk.  17,  3.  4  er  der  Tale  om  at  forandre  Sind,  omvende  sig  i 
visse,  enkelte  Henseender,  vedrørende  enkelte,  bestemte 
Synder.  Her  bruges  ém<nQ€q)eiv  ved  Siden  af  fÅStavoéiv,  dog 
nærmest  i  den  mere  almindelige  Betydning:  vende  sig  til,  vende 
tilbage  til.  Her  kan  i  øvrigt /ierarocey  oversættes :  «  angre  »,  skønt  det 
indeholder  mere  end  at  angre.  Ogsaa  i  2  Kor.  12,  21  er  der 
Tale  om  Omvendelse  fra  visse,  bestemte  Synder,  og  ogsaa  her 
kan  der  oversættes:  «angre»  (saal.  rev.  Overs,  og  Rørdam).  I 
Apok.  2,  16,  i  Brevet  til  Menigheden  i  Pergamus,  er  Talen  om 
Aflæggelse  af.    Udrensning   af  visse   falske,    fordærvelige    Lær- 

domme,  Bileams  c^  de  Nikolaiters,  altsaa  om  at  forandre  Livet 
i  enkelte,  bestemte  Henseender.  Det  samme  gælder  om  Apok. 
2,  21.  22,  hvor  vi  have  Brevet  til  Menigheden  i  Thyatira,  og 
hvor  det  drejer  sig  om  Profetinden  Jesabel  og  hendes  Bolere. 
Bemærkes  maa  fremdeles  Hebr.  I2,  17  og  6,  6,  hvor  det  er 
Substantivet  juezdvoia^  der  anvendes,  og  Apg.  8,  22,  hvor  det, 
som  de  andre  Steder,  er  Verbet  fisxavoéiv^  der  bruges.  I  Hebr. 
12,  17  er  der  Tale  om  Sindsforandring  eller  Fortrydelse  (^uCTdvoia 
oversættes  af  avtor.  Overs.,  Lindberg  og  Sørensen  ved :  c  Anger  >, 
af  revid.  Overs,  og  Rørdam  ved  c  Omvendelse*)  i  Henseende  til 
et  enkelt  bestemt  Syndefald,  nemlig  om  Esavs  Fortrydelse  over 
at  have  solgt  sin  Indfødsret.  I  Hebr.  6,  6  hævdes  det,  at  den 
egentlige  første  Omvendelse,  conversio  prima,  magna,  ikke  kan 
gentages.  Heraf  følger  det  saa  igen,  at  Omvendelser  hos  troende 
Mennesker  i  enkelte  Henseender,  fra  visse  bestemte  Synder, 
conv.  iterata,  i  Grunden  ikke  henhøre  under  Omvendel- 
sens, men  under  Helliggørelsens  Omraade.  Sagen  kan 
forklares  ved  et  Billede.  En  Vandringsmand,  der  fra  først  af 
har  været  paa  en  fejl  Vej,  som  førte  bort  fra  Hjemmet,  kan 
ogsaa  efter  at  han  er  vendt  om  og  har  begyndt  at  vandre  i  den 
rigtige  Retning,  stundom  under  sin  Vandring  komme  ind  paa 
en  Sidevej,  der,  om  den  end  ikke  fører  helt  bort,  dog  forlænger 
og  vanskeliggør  Rejsen  til  Hjemmet,  og  fra  disse  Sideveje  maa 
han  da  drage  tilbage  eller  vende  om.  Saaledes  kan  et  Menneske 
ogsaa  under  Vandringen  i  Kristi  Efterfølgelse  komme  paa  Side- 
veje, og,  naar  han  forlader  disse  Afveje,  kan  det  kaldes  at  vende 
om  fra  Synden,  som  endnu  hænger  ved  ham,  fra  Verden,  som 
endnu  øver  sin  Virkning  paa  ham.  Men,  som  sagt,  disse  Omven- 
delser høre  ind  under  Helliggøreisens  Stadium  i  Saliggørelsens 
Orden.  Bemærkes  maa  endelig,  hvad  der  fortælles  i  Apg.  8, 
13 — 24  om  Simon  Mager.  Det  siges  først,  at  han  troede  og 
blev  døbt;  men  derefter  berettes  der  om  hans  Forsøg  paa  at 
tilkøbe  sig  Gaven  til  at  meddele  Helligaanden  ved  Haands- 
paalæggelse,  og  hvorledes  Peter  satte  ham  i  Rette  og  opfordrede 
ham  til  at  omvende  sig  fra  sin  Ondskab.  Vi  have  her  et 
Eksempel  paa  en  Skinomvendelse;  Simons  første  Omvendelse 
var  en  Skinomvendelse;  hans  Hjerte  var  ikke  ret  for  Gud. 

VI. 


I  et  samlende  Tilbageblik  være  det  mig  nu  tilladt  at  frem- 
hæve nogle  Hovedpunkter,  dels  sa^danne,  hvorom  der  kan  siges 
at  være  Enighed  fra  de  forskellige  Sider,  dels  saadanne,  som 
jeg  efter  min  Opfattelse  maa  fastholde  paa  Grundlag  af,  hvad 
N.  T.  lærer. 

Jeg  vil  begynde  med  Konfessionens  Art.  XII.  I  al  Almin- 
delighed kan  der  ikke  være  Uenighed  om,  at  til  Om- 
vendelse hører  baade  Anger  og  Tro.  Forsaavidt  maa  al^e 
evangelisk  sindede  hævde  Konfessionens  Bestemmelser  overfor 
Katholikernes  vrange  Anskuelser.  I  Omvendelsen  er  der  baade 
en  Bortvendelse  og  en  Henvendelse;  den  har  baade  en  negativ 
og  en  positiv  Side;  og  det  er  i  den  positive  Side  af  Omven- 
delsen, at  Troen  har  sin  Tilknytning  og  sit  Sæde.  Men  den 
Tro,  Talen  her  er  om,  er  ikke  den  retfærdiggørende 
Tro;  det  er  en  Tro,  som  endnu  kun  søger  efter  den  Retfærdig- 
hed, der  gælder  for  Gud.  Naar  Mennesket  har  sat  sig  i  Besid- 
delse af  alle  sine  Synders  Forladelse  og  hviler  i  Faderens  Arme 
som  det  genfundne  Barn,  saa  modnes  Omvendelsen  til  sin  Fuld- 
endelse. Saaledes  kan  det  forklares,  at  selv  hos  de  Dogmatikere, 
der  betragte  den  retfærdiggørende  Tro  som  en  Del  af  Omven- 
delsen, resulterer  Udviklingen  dog  i  saadanne  Udtryk  som,  at 
«det  er  ved  Troen,  at  Sindsforandringen  fuldkommes*,  at  « Om- 
vendelsen ikke  kan  fuldbyrdes  uden  ved  Troen »,  at  « først,  naar 
vi  ere  komne  til  Troen,  ere  vi  omvendte.*  Efter,  hvad  der  er 
bemærket  af  H.  N.  Clausen  i  en  Note  S.  324  i  hans  «Kristelig 
Troslære»  (1853),  gør  Calvin  i  instit.  rel.  chr.  IL,  3.  5  paa  den 
bibelske  Sprogbrugs  Vegne  Indsigelse  imod  at  indbefatte  Troen 
under  Omvendelsens  Begreb.  Calvins  Ytringer  gengives  saaledes: 
« Vistnok  kan  den  sande  Bod  ikke  være  til  Stede  uden  Tro; 
verum  etsi  separari  non  possunt,  distingui  tamen  debent.  Sic 
poenitentia  non  male  definiri  poterit:  esse  veram  ad  Deum  vitæ 
nostræ  conversionem,  a  sincero  serioque  Dei  timore  profectam.» 
Jeg  vilde  gerne  understrege  denne  Calvins  Ytring  om  Omven- 
delse og  Tro:  «etsi  separari  non  possunt,  distingui  tamen 
debent. »  Og  i  denne  Sammenhæng  vil  jeg  ogsaa  henvise  til, 
hvad   der   er  bemærket  i  Form.  conc.  V.,  8:    In  Marco  [i,   15] 

et  alibi,  ubi  distincte  ponuntur  poenitentia  et  fides  in  Christum 
aut  poenitentia  et  remissio  peccatorum:  poeeitentiam  agere  nihil 
aliud  significat  quam  peccata  vere  agnoscere,  serio  dolere,  a 
peccatis  in  posterum  abstinere.  Det  er  den  her  givne  Bestem- 
melse af  Omvendelse,  jeg  mener,  maa  hævdes  som  den,  der 
strictissime  udtrykker  Omvendelsens  Begreb,  kun  med  den  Til- 
føjelse, at  der  til  denne  negative  Side,  hvorpaa  Vægten 
iøvrigt  maa  lægges,  ogsaa  hører  en  positiv  Side,  og  at 
med  denne  positive  Side  staar  Troen  i  inderlig,  levende 
Sammenhæng,  Troen  i  Form  af  Haabet  om  at  finde  Tilgivelse 
for  den  korsfæstede  Forsoners  Skyld,  Længslen  efter.  Bønnen 
om  at  blive  taget  til  Naade  og  i  det  hele  den  kæmpende  Søgen 
efter  Genoprettelsen  af  Barneforholdet  til  Gud.  For  ret  at  blive 
forstaaet  vil  jeg  udtrykke  mig  paa  følgende  Maade.  Omven- 
delse i  dens  egentlige  Betydning  er  Bruddet  med  Djæ- 
velen, med  Synden ^  med  alt  i  Verden  og  i  En  selv,  som 
staar  i  Forbindelse  med  Djævelen  og  er  syndigt.  Men  ligesom 
der  maa  findes  en  vis  ubestemt  Tro  hos  den,  der  gør  dette 
Brud,  saaledes  er  der  ogsaa  Tro  i  uopløselig  levende  Sammen- 
hæng med  den  sande  Anger*),  og  sammen  med  Omvendelsen 
udvikler  ogsaa  Troen  sig,  indtil  den  retfærdiggørende  Tro  vikler 
sig  ud  af  Omvendelsen  og  fuldender  den  i  et  nyt  Troens  og 
Kærlighedens  Liv  under  fortsat  Helliggørelse.  Jeg  skal  endnu 
kun  bemærke,  at,  naar  Konfessionens  I2te  Art.  gør  fides  quæ 
concipitur  ex  absolutione,  til  altera  pars  i  Omvendelsen,  saa 
staar  det  i  Forbindelse  med  Brugen  af  Ordet  poenitentia  som 
Betegnelse  for  Omvendelsen.  Dette  Ord  skriver  sig  fra  Vulgatas 
Overs,  af  det  nytestamentlige  /lerdvoia,  men  i  den  romerske 
Kirkes  Sprogbrug  havde  dette  Ord  i  Sammenhæng  med  den 
katolske  Lære  om  Bodssakramentet  faaet  en  særegen  Betydning, 
saa  at  det  ikke  mere  var  et  rent  Udtryk  for  Omvendelsens 
Begreb.  I  Konfessionens  Artikel  de  poenitentia,  der  følger  lige 
efter  Artiklen  de  confessione,  er  Talen  i  Grunden  ikke  saa  meget 
om  Omvendelsen  i  det  hele,   men  snarere  om  de  faldnes  (lapsi) 


*)  Smlgn.  Mynster  (Grundrids  af  den  kr.  Dogm.  S.  280):  c  Skønt  vi  i 
Videnskaben  adskille  Momenterne,  smelte  de  dog  i  Virkeligheden  sammen,  og 
ikke  blot  i  Overgangspunkterne,  men  saaledes,  at  hvad  der  egentlig  tilhører  det 
sidste  Stadium,  allerede  er  virksomt  i  det  første,  og  omvendt*. 

Bod,  om,  hvorledes  kristne  Mennesker  gennem  Skriftemaal  og 
Absolution  kunne  genvinde  Visheden  om  Syndernes  Forladelse 
til  Trøst  for  de  ængstede  Samvittigheder  (hvad  der  særlig  frem- 
gaar  af  Begyndelsen  af  Artiklen). 

Tilbage  staar  endelig  Spørgsmaalet  om,  hvorvidt  der  kan 
tales  om  daglig  Omvendelse*).  Striden  herom  er  for  Tiden 
mere  ivrig  iblandt  os  end  nødvendigt;  thi  til  syvende  og  sidst 
er  det  en  Ordstrid.  Naar  alle  ere  enige  om,  at  der  gennem  en 
kristens  Liv  maa  drage  sig  et  dagligt  Arbejde  for  at  aflægge 
det  gamle  Menneske  og  iføre  det  nye,  en  daglig  Kamp  imod 
alt,  hvad  der  hæmmer  Væksten  og  hindrer  Samhvet  med  Herren, 
og  derfor  ogsaa  en  daglig  Bedrøvelse  over,  at  vi  endnu  staa  saa 
langt  tilbage,  og  en  daglig  Higen  efter  at  gribe  det  fuldkomne, 
ja,  hvorfor  da  tage  saa  stærkt  paa  Veje  imod  dem,  der  bruge 
Udtrykket  «daglig  Omv.»  herom?  Hvad  det  kommer  an  paa, 
er,  at  man  er  sig  klart  bevidst,  i  hvad  Betydning  man  bruger 
Ordene.  Naar  Vedkommende  vil  indrømme,  at  daglig  Omv. 
ikke  er  det  samme  som  den  første,  egentlige  Omvendelse,  saa 
lad  ham  da  fare  fort  med  at  bruge  det  Udtryk,  som  han  har 
hængt  sig  fast  i  og  er  stædig  nok  til  ikke  at  ville  slippe!  Men 
vil  man  tale  korrekt,  saaledcs  at  man  undgaar  at  forvirre  Begre- 
berne for  andre,  saa  gør  man  rettest  i,  ikke  at  bruge  det 
Udtryk  «dagl.  Omv.»  Thi  det  Omraade,  vi  her  ere  inde 
paa,  er  ikke  Omvendelsens,  men  Helliggøreisens.  Det  ligger 
jo  allerede  ligefremt  i  Ordet  «omvendt»,  at  Omvendelse 
udgør  et  Stadium,  der  tidligere  eller  senere  maa  naa 
sin  Afslutning  eller  Fuldendelse.  Man  kan  ikke  evindelig 
begynde  om  igen ;  saa  kommer  man  aldrig  ud  over  Begyndelserne 
og  ender  med  at  miste  alt.    Man  mindes  her  om  Apostlens  Ord 


*)  For  nogen  Tid  siden  kom  der  en  Tale  frem,  som  vel  nu  er  slumret  ind, 
men  dog  næppe  er  død  hen,  nemlig  om  en  dobbelt  Omvendelse,  en  første 
Omvendelse  til  Tro  og  en  anden  til  Fuldkommenhed.  Rent  bortset  fra  den  vild- 
farende Fuldkommenhedslære,  som  spiller  ind  med  her,  maa  det  fastholdes,  at 
denne  Tale  om  to  Omvendelser  er  en  Misforstaaelse,  som  grunder  i,  at  man  ikke 
har  forstaaet,  at  Omv.  har  sin  Udvikling  med  sine  Knudepunkter.  Hvad  man 
har.  kaldt  den  første  og  den  anden  Omv.,  er  kun  det  gennembrydende  og 
det  afsluttende  Moment  i  den  ene  og  samme  Omvendelseshistorie.  Naar  Talen 
er  om  Omv.,  maa  det  hævdes,-  at  der  kun  er  een  sammenhængende  Om- 
vendelse. 

i  2  Tim.  3,  7  om  dem,  der  lære  altid  og  aldrig  kunne  komme 
til  Sandheds  Erkendelse.  Udtrykket  « daglig  Omv.»  kan  blive 
misvisende,  idet  det  kan  lede  Tanken  bort  fra  den  egentlige, 
store  Omvendelse,  det  hele,  fulde  Viljens  Gennembrud,  der  nød- 
vendigt maa  have  sin  Plads  i  Saliggørelsens  Orden,  og  idet  det 
kan  drage  Omv.'s  Begreb  ned  til  at  blive  eet  med  Menneskers 
eget  Flikkearbejde  med  Smaalapperier  paa  deres  gamle  Klæder. 

I  Stedet  for  at  tale  om  daglig  Omv.  bør  man  tale  om 
daglig  Forsagelse.  Thi  Forsagelsen  og  Troen,  disse  to 
Led  i  vor  Daabspagt,  de  ere  de  tvende,  alt  omfattende 
Grundforhold  i  et  Menneskes  religiøse  og  kristelige  Liv,  og 
de  drage  sig  gennem  hele  Livet  her  i  Verden,  indtil  de  hisset 
fuldendes  i  fuldkommen  Hellighed  der,  hvor  Guds  Kærlighed 
bliver  alt  i  alle.  Vi  have  Forsagelsen  baade  i  Omvendel- 
sen og  i  Helliggørelsen,  baade  i  Bruddet  med  Djævelen, 
hans  Væsen  og  hans  Gærninger,  og  i  den  fortsatte  Udskillelse 
fra  og  Aflæggelse  af  alt  det  i  Verden  og  i  os  selv,  som  falder 
ind  under  Djævelen,  hans  Væsen  og  hans  Gærninger*).  For- 
sagelsen er  den  negative  Side  baade  af  Omvendelsen  og  Hellig- 
gørelsen. Og  hele  et  Menneskes  religiøse  og  kristelige 
Liv  er  et  Trosliv  under  forskellige  Skikkelser.  Men  Forsagelse 
og  Tro  høre  kun  til  Livet  her  i  denne  Timelighed.  Kærlig- 
heden er  det  allerførste  og  det  allersidste,  evig  som  Gud. 
I  Gudsbilledet  er  Kærligheden  Roden,  Væsenet,  det  første  til 
Grund  liggende,  den  inderste  Kærne.  Og  hisset,  naar  For- 
sagelsens Kamp  er  kronet  med  Sejer,  og  Troen  og  Haabet  ere 
fuldendte  i  Beskuelsen  og  i  Opfyldelsen,  saa  bliver  Kærligheden 
evindelig  med  Saligheden  og  Herligheden.  Omvendelse,  det  er 
at  vende  tilbage  til  at  leve  i  Gud  Faders  Kærlighed  i  Kristus 
Jesus,  vor  Herre,  formedelst  Helligaanden,  som  er  Kærlighedens 
Aand. 

Af  Betydning  er  det  tilsidst  at  lægge  Mærke  til  hvad  N.  T. 
lærer  os,  dels  om,  hvorvidt  det  udelukkende  er  ved  Lovens 
Prædiken  eller  ogsaa  ved  Evangeliets  Forkyndelse,  Omvendelse 
kan  virkes,  dels  om,  i  hvilken  Betydning  det  ene  Menneske  kan 
siges  at  bevirke  det  andet  Menneskes  Omvendelse. 


*)  Mynster  (Grdrids   af  den  kr.  Dogm.  S,  291):     c  Det  er  ikke  den  menne- 
skelige Natur,  men  det  fordærvede  i  Naturen,  der  skal  aflægges.* 


Digitized  by 


Google 


327. 

Loven  og  Evangeliet  udgøre  en  Enhed  i  Guds  Kærligheds 
dybe  Grund,  og  de  virke  sammen  til  det  samme  Maal,  Sjælenes 
Frelse.  Johannes  Døberen  begrundede  sit  Omvendelsesraab  med 
det  Evang.,  at  Himmeriges  Rige  var  kommet  nær  (Matth.  3,  2). 
Og  det  samme  gjorde  Herren  selv  (Matth.  4,  17).  Det  sidste, 
afgørende,  der  bragte  Johannes'  Disciple  til  at  følge  Jesus,  var 
ikke  Johannes'  Bodsprædiken,  men  det  Evangelium:  Se,  det 
Guds  Lam!  (Joh.  i,  41).  I  Rom.  2,  4  ligger  udtalt,  at  For- 
kyndelsen af  Guds  Godhed,  Taalmodighed  og  Langmodighed 
kan  lede  Mennesker  til  at  omvende  sig.  Alt  kan  sammenfattes 
deri,  at  vi  skulle  prædike  Kristus  og  hans  Kors  og  saaledes 
Lov  og  Evangelium  i  uadskillig  Sammenhæng.  Derved 
virkes  baade  Omvendelse  og  Tro.  Alligevel  følger  det  af  sig 
selv,  at,  for  saa  vidt  Loven  forbereder  Evangeliet,  ligesom  Omv. 
er  Indgangen  til  Troen,  saa  maa  Forkyndelsen  af  Loven,  af 
Guds  hellige  Vilje,  af  Guds  Straf  og  Guds  Dom,  have  en  frem- 
trædende Plads  i  al  Bodsprædiken,  i  den  Forkyndelse,  som  driver 
paa  Omvendelse. 

Hvad  angaar  Spørgsmaalet  om,  hvilken  Rolle  et  Menneske 
spiller  overfor  andre  i  Omvendelsesværket,  saa  gælder  det  her, 
som  overalt,  at  Æren  er  Guds.  Omvendelsen  kaldes  i  Skrif- 
terne udtrykkelig  en  Guds  Gave  (Apg.  5,  31;  11,  18;  2  Tim. 
2,  25).  Gud  bruger  dog  her,  som  i  hele  Frelsesværket,  Men- 
nesker som  sine  Tjenere  (Jak.  5,  20).  Hvor  Mennesker  ere 
ligegyldige  for  andres  Omvendelse,  dér  mangler  den  hellige  Nid- 
kærhed. Paa  den  anden  Side  maa  det  ikke  glemmes,  at  Om- 
vendelsen er  kun  Begyndelsen,  at  der  er  et  opbyggende  Arbejde, 
en  vejledende,  styrkende  Hyrdeomsorg,  der  maa  krone  Om- 
vendelsesværket, dersom  det  ellers  skal  blive  et  Frelsesværk. 
Og  der  en  en  Jagen  efter  at  omvende,  som  spørger  mere  efter 
det  kvantitative  end  efter  det  kvalitative.  En  Indianerhøvding 
tæller  efter  et  Slag  med  Stolthed  de  Skalper,  han  har  fæstet  til 
sit  Livbælte.  Men  i  Kampen  for  Guds  Rige,  for  Sjæles  Frelse 
maa  der  hellere  takkes  og  bedes  end  tælles,  takkes,  hvad  enten 
der  «vindes>  (Apg.  2,  41)  mange  eller  faa,  bedes,  at  Herren 
vil  fortsætte  sit  Saliggørelsesværk  i  dem,  han  selv  « lægger  til 
Menigheden. »  (Apg.  2,  47).  Johannes  Døberen  omvendte  «  mange. » 
(Luk.  I,  16).  Resultatet  af  Jesu  Kristi,  Guds  Søns  Virksomhed 
var  de    120   Personer,    over  hvilke   Guds   Aands   Flammetunger 

brændte.  Men,  medens  Størstedelen  af  de  mange,  der  lod  sig 
døbe  af  Johannes,  vare  med  til  at  istemme  Korsfæstelsesskriget 
i  Skærtorsdagsnatten,  saa  bleve  hine  120  Personer  Roden  til 
den  hellige,  almindelige  Kirke  og  de  helliges  Samfimd.  Paa 
Pintsedagen  vandtes  der  tre  Tusinde  Sjæle;  men  Apostlene 
høstede  her  kun,  hvad  Jesus,  den  store  himmelske  Sædemand, 
udsaaede  i  Trofasthed.  Hint  Ord  er  visselig  sandt:  En  saar, 
og  en  anden  høster!  Lad  dem  glæde  sig  til  Hobe,  baade  den, 
som  saar,  og  den,  som  høster!  (Joh.  4,  36.  37).  Saa  meget 
staar  fast,  at  der  bliver  Glæde  i  Himlen  over  een  Synder,  som 
omvender  sig  (Luk.  15,  7.  10).  Og  der  staar  berettet,  at  da 
Pavlus  og  Bamabas  droge  op  til  Jerusalem  gennem  Fønicien  og 
Samarien  og  fortalte  om  Hedningernes  Omvendelse,  giorde  de 
alle  Brødrene  en  stor  Glæde  (Apg.  15,  3).  Vi  ville  bede  Gud 
bruge  os  til  at  berede  Glæde  i  Himlen  og  paa  Jorden,  hos 
Engle  og  hos  Mennesker  ved  at  omvende  en  Synder  —  om  end 
kun  een  —  fra  hans  Vejs  Vildfarelse,  ved  at  frelse  en  Sjæl  fra 
Døden  og  skjule  Synders  Mangfoldighed  (Jak.   5,  20). 

Kvislemark  Præstegaard,  i  Juli  1898. 

P.  G.  Hansen, 


Præstestandens  Kaar. 

Vor  Kirkes    Udvikling  i   Fremtiden. 

Af  Pastor  Friis  Hansen. 


I  den  senere  Tid  er  det  Spørgsmaal  oftere  bleven  rejst: 
hvorfor  ere  Præsterne  i  vore  Dage  fattigere  end  i  vore  Fædres? 
Til  Grund  herfor  ligger  der  sikkert  mere  end  en  Indbildning, 
sikkert  en  uomtvistelig  og  let  paaviselig  økonomisk  Tilbagegang, 
som  viser  sig  i,  at  man  nu  sjældnere  end  før  træffer  Præstehjem, 
der  i  Jævnhed  og  Tarvelighed  bære  et  Præg  af  hyggelig  Velstand, 
eller  langt  oftere  ser,  at  Præster  ikke  ere  i  Stand  til  at  give 
deres  Børn  en  Opdragelse  svarende  til  deres  egen,  men  maa 
nøjes  med  den  tarveligste  Undervisning,  og  langt  oftere  høres  om 
Præster,  at  de  sidde  i  en  stor  Gæld.  Man  har  søgt  at  forklare 
dette  paa  forskellige  Maader.    Snart  fandt  man  Forklaringen  i,  at 

vore  Fædre  drev  deres  Præstegaard  med  Fordel,  snart  i  de  mange 
Pensioner  paa  Kaldene  eller  i,  at  Præsternes  eller  Præstekonernes 
Forbrug  var  for  stort.  Men  det  vægtigste  Moment  til  Forklaring 
deraf  synes  mærkelig  nok  kun  lidet  paaagtet. 

Ved  at  sammenligne  den  officielle  Fortegnelse  fra  1896  over 
Folkekirkens  Præster  med  dem  fra  1860  og  1830  finder  man,  at 
Antallet  af  Præsterne  i  Danmark  i  1830  var  1080  og  i  1860 
1090,  medens  det  i  1896  var  c.  1230  (de  personelle  Kapellaner 
ere  ladte  ude  af  Betragtning),  altsaa  en  Forøgelse  siden  1830 
paa  150,  c.  14  Vo,  som  ere  komne  til  i  de  sidste  Decennier. 
Af  denne  Forøgelse  kommer  33  paa  København  (Kateketerne 
medregnede),  Resten  paa  Landet  og  i  Købstæderne,  hvor  Til- 
væksten  fordeler   sig   nogenlunde  jævnt  over  alle  Landets  Dele. 

Forøgelsen,  som  var  for  intet  at  regne  fra  Aar  1830  til  1860, 
har  derimod  taget  betydelig  Fart  i  den  sidste  Menneskealder, 
altsaa  i  de  Decennier,  hvor  vort  Lands  Folketal  forøgedes  be- 
tydeligt, og  utvivlsomt  er  Folketallets  Forøgelse  den  væsentlige 
Grund  til  Ansættelsen  af  flere  Præster.  De  nye  Embeder  falde 
jo  for  en  Del  paa  de  større  Købstæder,  men  Hovedmassen  falder 
dog  paa  Landet,  hvor  der  i  tidligere  Aar  oprettedes  særligt  en 
Mængde  Capellanier  pro  loco,  medens  man  i  de  senere  Aar  har 
oprettet  et  forholdsvis  stort  Antal  Sognekald. 

Spørger  man  nu,  om  Præstestandens  samlede  Lønningsmasse 
i  det  samme  Tidsrum  er  forøget  paa  tilsvarende  Maade,  bliver 
Svaret,  at  der  intet  vides  om  en  saadan  Forøgelse.  Tienden  og 
de  andre  faste  Ydelser  ere  forandrede.  I  de  store  Byer  er  den 
samlede  Sum  af  Accidentsoffi'ene  vel  nok  voxet  en  Del,  men 
samtidig  er  Summen  af  Højtidsoffi-et  sikkert  formindsket.  I  Smaa- 
byerne  og  paa  Landet  er  Summen  af  disse  Ydelser  sikkert  ikke 
voxet,  men  snarere  lidt  forringet.  Den  eneste  virkelige  For- 
øgelse er  de  ikke  talrige,  faste  Tilskud  af  Statskassen,  der  ikke 
ere  at  regne  som  kommende  fra  de  Midler,  der  indsamles  ved 
Beklipning  af  Præsteembeder.  Men  Summen  af  disse  Tilskud  er 
sikkert  saa  lille,  at  den  maaske  næppe  vejer  op  imod  de  Summer, 
som  ved  Kateketembedernes  Nedlægning  ere  overførte  derfra  til 
Skoleinspektørembeder  i  et  Antal  af  Købstæderne. 

Man  ser  altsaa,  at  medens  den  samlede  Lønningsmasse  er 
uforandret,  maaske  endog  lidt  forringet,  saa  har  Befolkningens 
Tiltagen   nødvendiggjort   en   Forøgelse  af  Præsteembedernes  Tal 

med  14  Vo,  d.  V.  s.  en  Syvendedel,  at  altsaa  Kirkestyrelsen  ved 
denne  Forøgelse  af  Embedernes  Tal  har  forringet  Præsteem- 
bedernes Gennemsnitsindtægt  med  14  %.  Hvad  dette  betyder 
ses  ved  exempelvis  at  nævne,  at  Embeder  paa  35CX)  Kr.  saaledes 
miste  500  Kr.  aarlig,  Embeder  paa  4000  Kr.  miste  600  Kr. 
aarlig.  Og  denne  Forringelse  er  definitiv,  den  kan  ikke  indvindes 
igen  under  gunstige  Konjunkturer,  saaledes  som  den  Forringelse, 
der  foraarsages  ved  Kornprisernes  Dalen;  nej  denne  Forringelse 
er  definitiv  og  vedvarende  gennem  Tiderne. 

Selvfølgelig  er  dette  ikke  at  forstaa  saaledes,  at  der  paa 
den  Maade  afgives  en  ligelig  Kvartdel  fra  hvert  enkelt  Embede 
—  men  for  Præsterne,  tagne  under  eet,  bliver  det  dog  det 
samme.  Kirkestyrelsen  har  i  det  enkelte  Tilfælde  blot  set  paa, 
at  det  enkelte  store  Embede  kunde  deles  og  blive  til  to  Mellem- 
embeder eller  dog  to  passende  Smaaembeder.  Men  Kirkestyrelsen 
har  ved  saaledes  alene  at  se  paa  det  enkelte  Tilfælde  røgtet 
Præsternes  Kaar  ilde,  og  vel  ogsaa  Kirkens.  Thi  Forholdet  er 
jo  det,  at  der  er  et  stort  Antal  af  Ptæsteembederne,  som  ere 
saa  smaa,  at  det  er  umuligt  for  en  gift  Mand  at  leve  uden  at 
gøre  Gæld.  Men  skal  dette  kunne  forsvares,  saa  forudsætter 
det,  at  der  ogsaa  er  et  Antal  Embeder,  der  sætter  Præsterne  i 
Stand  til  i  de  ældre  Aar  at  afbetale  saadan  Gæld.  Og  hvis 
denne  Forudsætning  glipper,  faar  vi  uvægeriigt  en  forgældet 
Præstestand  —  og  dermed  er  Kirken  ilde  tjent. 

Og  hvad  der  gør  denne  Sag  endnu  alvorligere  er,  at  Kirke- 
styrelsen synes  i  fuld  Sorgløshed  at  ville  fortsætte  i  samme  Spor, 
og  fremdeles  at  ville  skaffe  Lønning  til  nye*  Embeder  ved  at 
dele  de  gamle.  Og  der  er  meget,  som  tyder  paa,  at  der  i  de 
kommende  30  Aar  vil  blive  Trang  til  en  endnu  større  Forøgelse 
af  Præsteembedernes  Antal.  Foruden  det  store  Antal  Præster, 
Kirken  har  Brug  for  i  København,  er  der  jo  et  Antal  af  Landets 
andre  Byer,  hvor  Sognenes  Størrelse  gør  Gerningen  ganske  uover- 
kommelig, saasom  Aalborg  og  Odense,  hvor  der  samles  ind  til 
nye  Kirker,  og  Horsens,  hvor  der  endnu  kun  er  een  Sognekirke. 
Fremdeles  voxer  der  en  hel  Mængde  nye  Smaabyer  op.  Stations- 
byerne, der  efterhaanden  ville  kræve  deres  Kirke  og  deres  Præst. 
Endelig  vil  en  yderligere  Opdyrkning  af  store  udyrkede  Stræk- 
ninger i  Jylland  bevirke  en  Forøgelse  af  Ind vaanernes  Antal,  som 
ogsaa   vil   stille   Krav  om  mere  præstelig  Betjening.     Det  synes 

mig  derfor  ikke  særlig  vovet  at  antage,  at  Præsternes  Tal  i 
næste  Menneskealder  kan  være  voxet  fra  1230  til  1400. 

Men  som  det  overhovedet  synes  uforsvarligt  at  forringe 
Præsteembedernes  Gennemsnitsindtægt  yderligere  ved  at  fort- 
sætte den  hidtil  fulgte  Praxis  at  skaffe  Lønning  til  nye  Præste- 
embeder ved  at  dele  de  gamle,  saaledes  siger  det  sig  selv,  at 
det  overhovedet  vil  være  umuligt  paa  denne  Måade  at  skaffe  de 
fornødne  Midler,  hvis  Præsternes  Tal  skal  saaledes  forøges,  og 
at  en  saadan  Forøgelse  absolut  kræver  helt  nye  Midler 
til  Lønningerne. 

Det  er  Erkendelsen  heraf  i  Forening  med  Vanskeligheden 
af  at  finde  Udvej  for  saadanne  nye  Lønningsmidler,  der  forklare, 
hvorfor  Kirkestyrelsen  har  ladet  de  kirkelige  Forhold  i  Køben- 
havn udvikle  sig  til  disse  meningsløst  store  Sogne.  Men  det 
vilde  dog  være  i  højeste  Grad  sørgeligt,  om  denne  Vanskelighed 
ogsaa  skulde  foranledige  en  tilsvarende  Kirkenød  rundt  omkring 
i  hele  vort  Land  med  den  dermed  følgende  Forskydning  af  de 
kirkelige  Begreber  og  i  den  kirkelige  Praxis  og  med  den  Af- 
kristning af  Befolkningen,  som  nu  ses  i  København.  Men  lige- 
som de  københavnske  Forhold  bedst  have  vist,  hvorhen  vi  føres, 
naar  en  rettidig  Deling  af  Sognene  forsømmes,  saaledes  blev  det 
ogsaa  her  først  forstaaet,  ad  hvilke  Baner  der  kan  være  Haab 
om  at  vinde  de  nye  Midler,  som  den  fremtidige  Udvikling 
af  Kirken  nødvendig  kræver.  Fra  Staten  komme  de  næppe; 
deri  Tid  er  forbi,  da  saadant  kunde  ventes  ved  et  Magtbud  fra 
Staten.  Nn  er  det  Meningheden,  man  maa  vende  sig  til.  Menig- 
hedens frivillige  Gaver  er  den  Hjælp,  Kirken  fremtidig 
er  henvist  til  at  stole  paa. 

Vel  er  dette  noget  nyt  hos  os,  og  derfor  vil  vel  mange, 
ogsaa  af  Kirkens  Venner,  staa  tvivlende  overfor  Muligheden  af 
paa  den  Maade  at  faa  Midler  af  større  Betydning  og  vedblivende 
gennem  Aarene.  Men  her  have  yi  fra  vor  egen  Menighed  og 
netop  fra  vore  Dage  adskillige  meget  opmuntrende  Erfaringer. 
Det  er  c.  40  Aar  siden  Kirkelig  Forening  for  den  indre  Mission 
i  Danmark  blev  stiftet.  Den  begyndte  i  det  smaa.  Og  nu  ejer 
den  flere  Hundrede  Missionshuse  og  indsamler  hvert  Aar  betyde- 
ligt over  100,000  Kr.  Det  er  c.  30  Aar  siden,  at  Diakonisse- 
stiftelsen blev  stiftet;  og  nu  ejer  den  meget  store  Kapitaler  for- 
uden alle  sine  store  Bygninger,   og  indsamler  hvert  Aar  betyde- 

lige  Midler.  Det  er  20  Aar  siden  K.  F.  U.  M.  blev  stiftet  i. 
København,  og  de  sidste  Maaneder  have  vist,  hvorledes  Menig- 
hedens frivillige  Gaver  ogsaa  for  denne  bleven  Hjælp,  der  holdt, 
naar  andre  Forhaabninger  bristede.  Og  jeg  erindrer  om  destore 
Midler,  der  ere  indsamlede  til  Magdalenesagen  og  aarligt  skænkes 
til  Hedningemissionen.  Sandelig  her  er  Syn  for  Sagn,  at  den 
danske  Menighed  har  ved  sine  frivillige  Gaver  præsteret  store 
Ting.  Og  al  Erfaring  andre  Steder  fra  saavel  som  fra  Kirkens 
gamle  Dage  vidner  om,  at  Menigheden  ikke  giver  med  mindre 
Glæde  og  Villighed  til  selve  Kirken. 

Og  naar  vi  da  ville  forklare  os  det  Særsyn,  at  den  samme 
Menighed,  der  giver  saa  rundeligt  til  mange  kristelige  Enkelt- 
formaal,  slet  ikke  synes  at  forstaa  at  give  til  selve  vor  gamle 
Kirke,  da  er  der  kun  eet  Svar:  dette  er  Statens  Skyld. 

Hvis  Staten  paa  en  eller  anden  Maade  tog  Styret  over  Indre 
Mission  eller  Hedningemissionen  og  gjorde  det  klart  for  Menig- 
heden, at  nu  behøvede  den  ikke  at  bekymre  sig  for  Ledelsen 
af  disse  Gærninger,  endnn  mindre  forsøge  paa  at  indblande  sig 
deri,  da  Ministeriet  nu  fremtidig  selv  vilde  ordne  alt  dette  — 
hvorledes  troer  man,  det  vilde  gaa  med  den  aarlige  Strøm  af 
Gaver!  Eller  hvis  der  udkom  en  Lov,  hvorved  det  blev  fast- 
slaaet,  at  Omsorgen  for  disse  Ting  finansielt  laa  paa  Staten  — 
hvem  ser  ikke,  at  dette  i  ganske  kort  Tid  vilde  bevirke,  at 
Menighedens  Gaver  svandt  bort!  Idet  Staten  slog  det  fast,  at 
det  var  dens  Sag  at  skaffe  Kirken  de  nødvendige  Midler,  fratog 
den  Kirken  Udsigt  til  frivillige  Gaver  fra  Menigheden.  Og  dette 
har  jo  været  fastslaaet  i  vort  Land  i  3  Aarhundreder;  og  den 
Anskuelse  er  støttet  ved  Grundloven  og  er  jo  nu  saa  almindelig, 
at  det  at  give  til  Kirken  plejer  at  opfattes  som  ensbetydende 
med  at  give  til  Staten.  Og  var  der  endnu  nogen  Følelse  for, 
at  Menigheden  havde  et  Ansvar  med  Hensyn  til  Kirken,  saa 
kvaltes  denne  ved,  at  Menigheden  blev  saa  fuldstændig  udelukket 
fra  al  Deltagelse  i  Ledelsen  af  Kirkens  Ting,  idet  Statsstyreisen 
efterhaanden  tog  alt  dette  paa  sig  ganske  alene.  Denne  Kends- 
gerning fortalte  stadig  til  Menigheden:  Du  skal  aldeles  ikke  be- 
kymre dig  om  Kirkens  Ve  og  Vel ;  den  Sag  er  i  Statens  Hænder. 
Ja  undertiden  var  der  endog  hos  de  Styrende  en  Tilbøjelighed 
til  at  vredes  paa  Menigheden,  naar  den  bekymrede  sig  for  meget 
om  Kirkens  Ting,    og  at  opfatte  dette  alene  som  en  uberettiget 

Tvivl  om,  at  Ministeriet  gjorde  alle  Ting  vell  —  Men  under 
saadanne  Forhold  var  det  umuligt  for  Kirken  at  komme  til  at 
nyde  godt  af  Menighedens  Frivillighed.  Og  selv  om  der  var  en 
Menighed  med  Vilje  og  Evne  til  at  bringe  Offre  for  Guds  Rige, 
saa  vilde  saadant  kunne  komme  de  kristelige  Enkeltformaal  til 
Gode,  men  Kirken  som  saadan  vilde  ingen  Del  faa  deri.  Det 
var  en  saadan  Erkendelse,  der  i  den  grundlovgivende  Forsamling 
bragte  Historikeren  C.  Paludan  Muller  tfl  at  udtale,  at  hvis  man 
stillede  Kirken  saaledes,  vilde  dens  Kaar  blive  vanskeligere  end 
de  andre  Religionssamfund,  idet  disse  frit  kunde  bruge  alle  deres 
Kræfter,  medens  Kirken  vilde  være  tæmmet  og  bunden. 

Er  det  da  rigtigt,  at  Kirken  fremtidigt  vil  være  henvist  til 
Menighedens  frivillige  Gaver,  naar  den  behøver  nye  Midler  for 
at  fyldestgøre  de  ved  Befolkningens  Væxt  forøgede  Krav,  vil 
det  da  nødvendigt  kræves  dels,  at  det  gøres  klart,  at 
denne  Sag  er  lagt  paa  Menigheden,  og  dels,  at  dette 
bekræftes  ved,  at  der  gives  den  Menighed,  som  yder  de 
fornødne  Midler,  en  dertil  svarende  Delagtighed  i  Le- 
delsen af  Kirkens  Ting. 

I  saa  Henseende  er  Kirkebevægelsen  i  København  baade 
lærerig  og  løfterig.  Hvad  forklarer  den  mærkelige  Forskel 
mellem  den  nyeste  Kirkebevægelse  og  en  hel  Række  tidligere? 
Sandelig  den  manglede  hverken  Nidkærhed  eller  Troesvarme, 
da  en  Kirkebevægelse  i  Halvtredserne  førte  til  Opførelsen  af 
St.  Johannes  eller  da  en  senere  Indsamling  rejste  St.  Stephans 
og  St.  Jakobs  Kirke.  Alligevel  stod  disse  Bevægelser  i  Kraft 
en  lille  Tid  og  døde  saa  bort.  Derimod  har  den  nyeste  Kirke- 
bevægelse nu  staaet  i  12  Aar,  efter  at  den  først  begyndtes  af 
nogle  unge  Piger,  og  endnu  bestandig  voxer  den,  endogsaa  i  de 
sidste  Aar  med  en  forhen  ukendt  Kraft.  Denne  Forskel  kan 
kun  forklares  derved,  at  det  nu  er  bleven  forstaaet,  at  Staten 
ikke  vil  bekoste  en  tilstrækkelig  Sognedeling  i  København  og 
Byens  Forsyning  med  Præster  og  Kirker,  at  Staten  har  vist 
denne  Opgave  fra  sig.  I  Begyndelsen  var  det  kun  Enkelte,  der 
forstod  dette,  medens  de  Fleste  stadig  ventede  og  haabede,  at 
Staten  vilde  gøre  Sagen  til  sin.  Derfor  havde  Kirkesagen  i  Be- 
gyndelsen kun  ringe  Tilslutning.  Men  den  voxede  for  hver 
Gang,  det  Offentlige  paa  en  eller  anden  Maade  viste  sin  Uvilje 
til   at   tage    Sagen   op.     Og  nu  i  det  sidste  Par  Aar  har  meget 

store  Dele  af  Menigheden  forstaaet  det  og  derved  følt  Sagen 
som  sin;  og  derfor  har  Tilslutningen  været  saa  stor,  at  Kirke- 
sagens Indtægt  i  1897  ^S  1898,  Kirkefondets  to  første  Aar,  vil 
løbe  op  til  betydeligt  mere  end  V«  Million  Kroner. 

Her  er  Vejen,  ad  hvilken  vor  Kirke  maa  frem.  Hvad  saa- 
ledes  er  sket  i  København,  maa  gentages  i  de  andre 
Dele  af  vor  Kirke.  Som  København  har  faaet  sit  Kirke- 
fond, saaledes  maa  hvert  Stift  have  sit  Kirkefond.  Thi 
utvivlsomt  har  Kirkefondets  Oprettelse  bidraget  betydeligt  til  denne 
store  Fremgang,  denne  Organisation,  hvor  den  levende  Menighed 
har  mødtes  med  Kirkens  højeste  Embede  i  enigt  Samarbejde  for 
Kirkens  Vel.  Idet  Sjællands  Biskop  saaledes  officielt  stillede  sig 
i  Spidsen  for  det  frivillige  Arbejde  for  Kirken  laa  heri  en  Til- 
kendegivelse fra  Kirkestyrelsen,  at  den  ønskede,  at  Menigheden 
skulde  gøre  Sagen  til  sin  og  fremme  den  af  al  Kraft.  Og  idet 
Kirkefondets  Bestyrelse  sammensattes  af  Mænd,  som,  kommende 
fta  de  forskellige  Lejre,  alle  stod  midt  i  den  levende  Menighed, 
blev  det  muligt  for  Menigheden  at  antage  Sagen  i  fuld  Tillid  og 
Kærlighed.  —  Og  hvis  det  lykkes  i  hvert  af  Stifterne  at  faa 
et  Kirkefond,  som  med  Biskoppen  i  Spidsen  faar  Held  til  at 
samle  den  levende  Menighed  i  Tillid  omkring  sig,  saa  bliver  der 
ogsaa  Haab  om,  at  det  vil  lykkes  at  faa  de  nye  Midler,  som 
vor  Kirke  i  Aarenes  Løb  vil  behøve. 

Og  dog  vil  der  endnu  behøves  eet,  for  at  en  saadan  fri- 
villig Bevægelse  kan  faa  Kraft  til  vedblivende  at  yde  saadan 
Hjælp,  nemlig  som  ovenfor  antydet,  at  der  ogsaa  gives  Menig- 
heden nogen  Andel  i  Ledelsen  af  Kirkens  Sager.  I  Længden 
lader  det  sig  ikke  gøre  at  arbejde  for  en  Sag  som  sin  egen, 
naar  man  er  fuldstændigt  udelukket  fra  at  deltage  i  Sagens 
Styrelse.  Og  her  staa  vi  netop  ved  det  svage  Punkt  i  den 
københavnske  Kirkesag.  Og  enhver,  der  har  nærmere  Kendskab 
til  herhen  hørende  Forhold  og  Stemninger,  ved,  at  dette  ikke 
blot  har  bevirket,  at  mange  af  Kirkesagens  Venner  have  ønsket, 
at  der  skulde  arbejdes  for  Valgmenighedskirker  eller  at  vi  skulde 
blive  staaende  ved  Distriktskirkerne  for  at  bevare  nogen  Del- 
agtighed i  Styrelsen  hellere  end  stræbe  at  faa  Sognekirker  og 
saa  opgive  saadant,  men  at  det  ogsaa  paa  mange  Steder  har 
afholdt  troende  Mennesker  fra  at  være  med  i  Arbejdet.  Men 
har  dette  været  en  stor  Hindring  allerede  nu  ved  de  første  Trin 

i  Kirkesagens  Udvikling,  vil  det  utvivlsomt  blive  endnu  langt 
værre,  naar  vi  komme  saavidt  frem,  at  der  for  Alvor  bliver 
Tale  om  at  skaffe  stadige  Tilskud  til  Lønningen  af  Præsterne 
ved  de  nye  Sognekirker.  Thi  dette  med  Lønningen,  at  det  ikke 
skulde  være  Statens  Sag,  at  det  skulde  være  Meninghedens,  det 
er  betydeligt  vanskeligere  at  faa  fat  paa;  her  sidder  man  langt 
mere  fast  i  en  ældre  Tids  Betragtning  og  vil  have  langt  vanske- 
ligere for  at  blive  løst  derfra,  som  det  da  ogsaa  viser  sig,  at 
det  er  meget  Faa,  som  paa  dette  Punkt  ere  komne  saavidt,  at 
de  med  Hjertets  Overbevisning  tro:  ogsaa  her  bliver  det  Menig- 
hedens Sag  at  yde  de  nye  Midler,  som  behøves.  Og  man  kan 
vistnok  slaa  det  fast,  at  skal  det  lykkes  at  formaa  Menig- 
heden til  vedblivende  at  komme  med  sine  Gaver,  maa 
der  ydes  den  nogen  Delagtighed  i  Styrelsen;  og  hvis 
dette  nægtes,  saa  er  dermed  alt  Haab  derom  ude- 
lukket. 

Det  er  denne  Betragtning,  som  har  ført  Kirkefondet  til  at 
indstille  til  Kirkeministeriet,  at  det  maatte  blive  bestemt,  at  der, 
saalænge  Kirkefondet  yder  Tilskud  til  de  forskellige  Præste- 
embeders Lønning,  maa  blive  taget  samme  Hensyn  til  Kirke- 
fondets Ønsker,  naar  disse  Embeder  fremtidig  skulle  besættes, 
som  der  plejer  at  blive  taget  ved  den  første  Besættelse  af  Præste- 
embedet ved  en  ny  Kirke  til  den,  som  har  bekostet  Kirkens 
Opførelse.  —  I  sig  selv  synes  saadant  ganske  rimeligt  efter 
Reglen,  at  Ret  og  Pligter  skulle  følges  ad.  Saalænge  Staten 
sørgede  for  alle  Kirkens  Fornødenheder,  kunde  der  være  nogen 
Retfærdighed  i,  at  den  bevarede  for  sig  Retten  til  at  styre  alle 
Kirkens  Ting.  Men  kan  eller  vil  den  ikke  længer  skaffe  Mid- 
lerne, men  overlader  Menigheden  at  bære  disse  Byrder,  synes 
det  ogsaa  billigt,  at  en  Del  af  Rettighederne  overlades  til  Menig- 
heden. 

Vi  tro  at  vi  her  staa  ved  en  meget  betydningsfuld  Afgørelse 
i  Kirkens  Liv.  Enten  maa  der  paa  de  her  antydede  Maader 
gives  den  frivillige  Bevægelse  saadanne  Kaar,  at  der  kan  blive 
Haab  om,  at  Menigheden  kan  formaaes  til  at  antage  Kirkens 
Sag  som  sin.  Eller  ogsaa  maa  man  paatage  sig  at  skaffe  alt 
det,  som  behøves  fra  Staten.  Tertium  bliver,  at  Kirken  af 
Mangel   paa  Midler   føres   ind   i  Nødstilstande   med   mere   eller 


Digitized  by 


Google 


336 

mindre  af  al  den  kirkelige  Elendighed,  som  har  præget  Kirkens 
Liv  i  vort  Lands  Hovedsfad. 


Om  nye  Bispestole. 


En  af  Grundene  til,  at  vi  næsten  aldrig  faa  nogen  Reform 
gennemført  her  i  Danmark,  trods  den  megen  Talen  og  Skriven 
om  «det  Ønskelige »  i  at  faa  dette  eller  hint  forandret,  er  sikkert 
den,  at  det  meste  drukner  i  Kritik.  Navnlig  tror  jeg,  Præsterne 
have  en  sær  Tilbøjelighed  til,  naar  et  eller  andet  Forslag  kom- 
mer frem,  at  kritisere  det  ihjel.  Men  det  er  sikkert  heller  ikke 
heldigt,  naar  man  virkelig  ønsker  Noget  gennemført,  da  at  give 
Sagen  et  altfor  vidtspændende  Omfang,  gøre  den  altfor  « stor- 
stilet»,  thi  derved  løber  man  ligesaa  vel  Fare  for,  at  den  taber 
sig  i  Sandet.  Paa  sidstnævnte  Maade  frygter  jeg,  at  det  let  vil 
kunne  gaa  med  det  af  « Dansk  Præsteforening »  fremdragne 
Spørgsmaal  om  det  Ønskelige  i  en  Deling  af  Sjællands 
Bispestol.  Denne  Tanke,  der  paa  Grund  af  de  virkelig  uover- 
kommelige Forhold  i  Sjællands  Stift  synes  at  maatte  anbefale 
sig  paa  det  stærkeste  til  alle  Myndigheders  Opmærksomhed,  og 
som  derhos  er  saa  moderat  i  sit  Krav,  at  der  formentlig  kan 
næres  et  grundet  Haab  om  dens  Gennemførelse,  vil  —  saa  fore- 
kommer det  mig  —  meget  let  blive  ganske  confunderet,  dersom 
et  Forslag,  som  Sognepræst  F.  R.  Nielsen  har  fremsat  her  i 
Maanedsbladet  for  i.  August  om  hele  fire  nye  Stifter  skulde 
blive  optaget  af  Præsteforeningen.  Det  er  ikke  min  Mening,  at 
Pastor  Nielsens  Forslag  ikke  er  godt  i  sig  selv.  Det  er  end- 
ogsaa  udmærket.  Thi  det  er  vist,  at  vi  have  for  faa  Biskopper, 
og  Oprettelsen  af  4  nye  Stifter  med  ligesaa  mange  ny  Biskop- 
per vilde  ikke  være  en  Smule  for  meget.  Men  jeg  indser  ikke, 
hvorledes  Pastor  N.  kan  have  endog  det  svageste  Haab  om,  at 
sligt  under  de  nærværende  Forhold  skulde  kunne  gennemføres. 
Jeg  vil  blandt  andet  spørge:  Hvor  skulde  man  faa  Pengene  fra 
baade  til  Løn  og  Boliger?  Tror  Pastor  N.  virkelig,  at  Rigs- 
dagen vil  bevilge  dem?  Ja,  gid  den  vilde!  Og  nu,  da  vi  have 
hørt  om  «Stiftsmidlemes»  tarvelige  Tilstand,  bliver  Haabet  om 
at  faa  saadanne  ekstra  Undersøgelser  til  kirkelige  Øjemed  endnu 
mindre.  Ja,  man  kunde  som  i  England  ansætte  « Hjælpebiskop- 
per»,  idet  man  lod  dertil  skikkede,  dygtige  Sognepræster  ordinere 
til  Biskopper  og  faa  en  Del  af  de  gamle  Stifter  at  styre,  medens 
de  vedbleve  at  beklæde  deres  Sognepræsteembede  og  lønnes  af 

dette,  støttede  i  Præstegerningen  af  en  Kapellan.  Men  ogsaa 
dette  vilde  være  en  saa  betydelig  Reform  (der  tilmed  heller  ikke 
kunde  gøres  helt  uden  Penge),  at  jeg  ikke  øjner  nogen  rimelig 
Udsigt  til  at  faa  den  gennemført  i  vor  paa  megen  Forhandling, 
men  kun  faa  Reformer^  saa  frugtbare  Tid,  Ja,  man  kunde 
maaske  tænke  sig  den  hele  Sag  med  « flere  Biskopper »  rejst  og 
gennemført  ad  frivillig  Vej,  omtrent  som  Københavns  Kirke- 
sag, saaledes  at  Midlerne  til  de  ny  Biskoppers  Lønninger  og 
Boliger  indsamledes  i  Menigheden  og  stilledes  til  Disposition 
for  Kirkestyrelsen,  men  dels  tror  jeg  aldeles  ikke,  at  der  er  en 
saa  klar  Følelse  i  Menigheden  af  denne  Sags  Vigtighed,  at  en 
saadan  Indsamling  vilde  kunne  lykkes,  og  dels  skulde  der  dog 
vel  ogsaa  her  en  Lov  til  for,  at  det  hele  kunde  gennemføres,  en 
Lov,  som  jeg  tvivler  stærkt  om,  at  Rigsdagen  vilde  vedtage. 

Jeg  tillod  mig  paa  Mødet  i  Aarhus  overfor  Pastor  Nielsens 
Forslag  at  advare  Præsteforeningen  imod  at  «slaa  Brød  op,  som 
den  ikke  kunde  bage»;  derved  vil  den  kun  skade  sig  selv. 
Den  samme  Advarsel  finder  jeg  Anledning  til  at  gentage  her. 
Det  har  vist  sig,  at  vi  i  Danmark  maa  nøjes  med  mindre  og 
successive  Reformer.  Var  det  da  ikke  bedst,  at  vi  samlede  os 
om  det  nærmest  liggende  og  mest  paatrængende  Krav  (som  i 
de  senere  Aar  jo  ogsaa  flere  Gange  har  været  under  Admini- 
strationens alvorlige  Overvejelse),  nemlig:  at  faa  Sjællands  Stift 
delt.  Dertil  kunde  dog  maaske  de  nødvendige  Midler  faaes. 
Jeg  (og  vistnok  mange  med  mig)  beklager  meget,  at  de  For- 
handlinger, som  siges  i  sin  Tid  at  have  været  førte  angaaende 
en  Anvendelse  af  Roskilde  Domprovstis  Indtægter  til  Opre*ttelsen 
af  en  ny  Bispestol,  intet  Resultat  bragte.  Hvilken  herlig  Dom- 
kirke for  det  ny  Stift  vilde  man  ikke  dér  have  haft  og  dér  var 
Embedsbolig,  ligesom  sikkert  ogsaa  Domkirkens  Menighed  godt 
kunde  have  nøjedes  med  én  Præst  (den  nuværende  Andenpræst). 
Nu  er  Store-Heddinge  ledigt.  Mon  det  dog  ikke  var  muligt,  at 
Tanken  om  en  ny  Bispestol  derved  kunde  realiseres?  —  Men 
selv  om  ogsaa  dette  skulde  vise  sig  umuligt,  og  dersom  det 
virkelig  er  ugørligt  for  Tiden  at  skafle  Midlerne  til  en  selv- 
stændig Biskop  for  Sydsjælland  til  Veje,  saa  mener  jeg,  at  der 
dog  vilde  være  vundet  noget,  dersom  Planen  om  Præstø  og 
Sorø  Amters  Henlæggelse  under  Lolland-Falsters  Bispestol  blev 
realiseret.  Dette  synes  dog  ikke  at  ville  udkræve  større  Penge- 
midler. Under  Sjællands  Bispestol  høre  for  Tiden  omtrent  400 
Præster,  under  Lolland-Falsters  75.  Ved  den  omtalte  Omord- 
ning vilde  Sjællands  Stift  komme  til  at  omfatte  c.  273  Præster, 
Lolland-Falsters  c.    198.     Det  var  dog  altid  en  Forbedring. 

Mit  Raad  er  dette:  Lad  os  indskrænke  os  til  at  tage  Op- 
gaver op,  som  vi  dog  kunne  have  noget  Haab  om  at  gennem- 
føre. —  TA.  Elmquist. 

Tilsendte  Beger.. 


Valdemar  Schmidt- Fhiseldeck:  ^Er  dette  Kristendom?  I  Anled- 
ning af  <L Fordømmelseslærens,     76  S.     Miloske  Boghandel. 

Dette  lille  Skrift  falder  i  fire  Afsnit:  Er  Kristus  delt?  —  Tro 
og  Gerninger  —  det  onde  og  den  onde  —  Fortabelsen.  Forfatteren 
imødegaar  paa  en  grundig,  klar  og  overbevisende  Maade  alt  det 
løse  og  uvederhæftige,  der  bringes  til  Torvs  i  den  berygtede  Bog, 
som  har  givet  ham  Anledning  til  at  tage  Ordet.  Hans  Skrift  vil 
uden  Tvivl  kunne  blive  til  Hjælp  for  mange  alvorlig  søgende  Men- 
nesker, der  i  større  eller  mindre  Grad  ere  blevne  betagne  af  den 
moderne  Rationalisme  uden  dog  endnu  at  have  valgt  I)r.  Schandorph 
til  kristelig  Vejleder.  Kun  kunde  man  ønske,  at  Forf.  i  højere 
Grad,  end  sket  er,  havde  givet  Udtryk  for  den  Indignation,  som 
han  dog  uden  Tvivl  har  følt,  —  og  som  enhver  Kristen  maa  føle 
—  ved  at  se  den  barnagtige  Overfladiskhed  og  den  Perfiditet,  hvor- 
med kristelige  Spørgsmaal  behandles  i  « Fordømmelseslæren »  og 
lignende  litterære  Produkter. 

N.  Rasmussen:  Salmanasser  den  II.* s  Indskrifter.  Kileskrift, 
Translitteration  og  Translation  samt  Kommentar  til  Monolith-Ind- 
skriften  Col.   i. 

N.  Rasmussen- Lindegaard:  Profanhistorien  i  Daniel^  en  kritisk 
Studie.    83  S. 

Det  førstnævnte  af  disse  to  Skrifter  (hvis  Forfatter  er  den  samme 
Person,  cand.  theol.  Rasmussen-Lindegaard)  vil  af  visse  Grunde 
næppe  blive  ret  meget  læst.  Derimod  vil  sikkert  det  andet  om 
« Profanhistorien  i  Daniel »  vække  en  Del  Opsigt  og  blive  læst  med 
stor  Interesse  af  mange.  Forf.  søger  at  vise,  at  de  profanhistoriske 
Oplysninger  hos  Daniel  stemme  fuldkommen  med,  hvad  vi  lære  af 
de  babyloniske  Indskrifter  og  af  de  gamle  græske  Forfattere,  medens 
som  bekendt  Bibelkritikken  er  kommen  til  det  stik  modsatte  Resultat. 
Professor  Buhl  skriver  i  «Til  Vejledning  i  de  gammeltestamentlige 
Undersøgelsers:  «Daniel  kender  de  mindste  historiske  Be- 
givenheder, der  tildrog  sig  4  Hundredaar  senere,  men 
derimod  ikke  de  Konger,  under  hvilke  han  selv  levede»; 
og  naar  man  er  ganske  ukendt  med  babyloniske  Indskrifter,  kan 
man,  ved  at  læse  Buhls  Udvikling,  ikke  undgaa  at  faa  det  Indtryk, 
at  han  maa  have  Ret.  Nu  søger  Lindegaard  at  vise,  at  Daniel 
har  vidst  meget  god  Besked  med  de  Konger,  han  levede  under, 
og  at  det  tvært  imod  er  Bibelkritikken,  som  dels  er  uvidende  og 
dels  ræsonnerer  ud  fra  forudfattede  Meninger;  og  naar  man  har 
læst  Lindegaards   Udvikling,    synes    det    ganske   aabenbart,    at    han 

niaa  have  Ret.     Man  maa  derfor  nu  med  Spænding  imødese,    hvad 
Prof.  Buhl  vil  sige  til  sin  ungdommelige  og  dristige  Modstander. 

Bogen  er  skrevet  i  et  kvikt  og  livligt  Sprog  og  i  en  spydig, 
skarp  og  affejende  Tone,  hvis  Berettigelse  nærmest  vil  bero  paa,  i 
hvilken  Grad  Forf.  er  i  Stand  til  at  hævde  sin  Opfattelses  Rigtighed. 

A,  S, 

Th.  Ktngo:    Aandeligt  Sjungekor  I — //.    Diakonissestiftelsen  1893. 

A.  Schack:  Indre  Mission  som  kirkelig  Fremtoning,  Lehmann  & 
Stage.     42  S. 

Troens  Ord.  Ordet,  hvori  den  himmelske  Brudgom  renser, 
fæster  og  favner  sin  jordiske  Brud.  Et  i  vore  Dage  upaaagtet  Ud- 
sagn af  Augustin,  tilligemed  andre  Bidrag  til  Belysning  af  hans 
Stilling  til  Daabspagten  ved  F.  L.  Grundtvig  (Schønbergs  Forlag). 

Titlen  paa  denne  Bog  af  gamle  Grundtvigs  Søn  forekommer 
os  temmelig  affekteret.  Muligvis  var  det  en  smagelig  Titel  for  Til- 
hængere for  50  Aar  siden,  men  nu  er  den  Maade  at  tale  paa  ikke 
i  Brug  mere  Derfor  kunde  Bogen  selv  imidlertid  være  meget  god, 
men  det  er  den  ikke.  Allerede  i  Forordet  faar  C.  P.  Gaspari  og 
D.  G.  Monrad  en  Overhaling,  som  virker  noget  forstemmende: 
« Gaspari  var  jo  i  visse  Maader  en  grumme  lærd  Mand,  men  kendte 
dog  grumme  lidt  til  de  ældste  Kirkelæreres  Skrifter».  Man  bliver 
imidlertid  beroliget  for  Gasparis  og  Monrads  Vedkommende,  men 
noget  urolig  for  Forfatteren  ved  hans  Selvbekendelse,  at  han  ved 
Omtalen  af  Daabsskikkene  og  Kirkemøderne  er  kommen  ind  paa 
Omraader,  hvor  han  ikke  føler  sig  hjemme  og  let  kan  have  begaaet 
væsentlige  Fejl,  og  navnlig  at  hans  Kendskab  til  det  latinske  Sprog 
kun  er  tarveligt;  thi  naar  hele  Bogen  kun  hviler  paa  latinske  Gitater, 
saa  faar  man  en  Fornemmelse  som  om  Fundamenterne  gyngede  — 
og  det  gør  de  vel  ogsaa. 

Hele  Bogen  er  en  Sammenstilling  af  en  urimelig  Masse  Gitater, 
hvor  man  ved  Læsningen  tidt  sukker:  lidt  færre,  men  bedre  ordnede, 
lidt  m^e  Pointe  deri,  dog  ikke  af  den  Slags  Pointe  f.  Ex.  S.  45, 
hvor  Monrad  tiltales  for  Vrøvl,  thi  det  er  mere  end  tydeligt  nok. 
Argumentationen  er  ikke  altid  overbevisende.  S.  69:  «Der  blev 
sikkert  spurgt:  forsager  du?  og  tror  du?»  skønt  Augustin  skriver: 
tror  det?  thi,  siges  der,  Augustin  siger:  Børnene  selv  bekender 
gennem  de  Bærendes  Munde.  Ja,  det  vilde  de  vel  ogsaa  gøre,  om 
det  lød  i  3die  og  ikke  i  2den  Person,  og  at  indskyde  et  « sikkert » 
eller  soleklart  virker  ikke  videre  overvældende.  S.  70  fortælles  om 
en  Daab  mod  den  døbtes  Ønske  og  uden  at  han  var  ved  Bevidst- 
hed — ;  dette  forklares:  man  maa  vel  imidlertid  antage,  at  Præsten 
er  bleven   holdt  uvidende  om  Sammenhængen.      Dette  er  imidlertid 

en  løs  Forklaring,  vi  ville  sige,  at  det  tyder  paa,  at  Tro  og  Overtro 
er  løbet  over  i  hinanden,  ogsaa  hos  en  Mand  som  Augustin. 

Bogens  Hovedtanke  er  at  vise,  at  Trosbekendelsen  og  ikke 
Døbeordet  for  Augustin  var  det  pagtstiftende  i  Daaben.  Spørgs- 
maalet  bliver  jo  her,  om  Døbeordet  alene  er  det  pagtstiftende  eller 
Døbeordet  -j-  Symbolet.  Det  er  en  dogmatisk  Undersøgelse  af 
Augustins  Opfattelse  paa  dette  Punkt,  som  Theologien  jo  kan  have 
sin  Interesse  at  komme  til  Klarhed  over,  og  for  40 — 50  Aar  siden 
laa  en  Undersøgelse  nær  op  til  de  brændende  Spørgsmaal  i  Kirken. 
Nu  er  det  ikke  saaledes  mere.  Vi  takke  Grundtvig,  fordi  han 
har  lært  os  at  skatte  Troens  Ord,  den  Gave,  som  Gud  har  givet 
Menigheden,  og  som  ikke  altid  har  været  holdt  saadan  i  Ære,  som 
den  burde,  men  den  grundvigske  Opfattelse  som  «Mundsordet»  og 
det,  hvori  den  himmelske  Brudgom  renser,  fæster  og  favner  sin  jor- 
diske Brud,  har  ikke  mere  den  almindelige  Interesse,  navnlig  naar 
det  ikke  bliver  behandlet  med  større  Overlegenhed  end  her. 


Den  danske  Præsteforening. 


Indmeldelse  af  nye  Medlemmer  sker  hos  Kredsformændene. 

Naar  et  Medlem  flytter  fra  en  Kreds  til  en  anden,  anmældes 
saadant  af  Formanden  i  den  fraflyttede  Kreds  til  Formanden  i 
den  tilflyttede  med  Angivelse  af,  om  Medlemmet  har  betalt 
Aarskontingentet  for  det  løbende  Aar. 

Foreningens  Blad  kan  af  Ikkemedlemmer  bestilles  paa  ethvert 
Posthus. 

Uregelmæssigheder  ved  Bladets  Omdeling  anmældes  ikke  hos 
Kredsformændene,  men  i  nærmeste  Postexpedition. 

København,  20.  September  1898. 

Julius  Friis  Hansen, 

p.  t.  Formand. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præste for- 
ening sker  til  Kredsformanden. 


København.  —  Grsebet  Bogtrykkeri. 

Digrtized  by  VjOOQIC 


MAANEDSBLAD 

FOR 

DEN   DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  14  Den  1.  November  1898 

IndhQld:  N.  Dalhoff:  Hvad  har  Thomas  Kingo  med  sin  Sang  at  lære  vor  Tid? 
Socialismen  og  Synspunktet  fra  neden  af  Fr.  Naumann.  Embeds- 
broder:  Jeppe.  H.  K. :  Til  Belysning  af  Spørgsmaalet  om  en  ny  Lære- 
bog. A.  Schack:  Blad  om  kristen-opdragelse.  F.  T.:  Fra  Udlandet. 
N.  Dalhoff:  Flere  Diakonisser.  Tilsendte  Bøger.  Den  danske  Præste- 
forening. 


Hvad  har  Thomas  Kingo  med  sin  Sang 
at  lære  vor  Tid? 

Foredrag  af  N.  Dalhoff  ved  Kingofesten  i  Slangerup  den  20de  Juli  1898. 


Det  er  godt  og  smukt,  at  Mindet  om  Thomas  Johannes 
Kingo,  siden  hans  Mindesmærke  blev  rejst,  ikke  overlades  til 
Stenen  alene,  men  at  det  opvækkes  ved  disse  stadigt  tilbage- 
vendende Fester.  Her  i  Slangerup  blev  han  jo  født  den  15. 
Dec.  1634-,  her  fik  han  sin  første  Skolegang  til  sit  i6de  Aar; 
her  har  han  sprunget  om  i  Mark  og  Eng  og  samlet  sine  første 
levende  Naturindtryk;  her  har  han  sikkert  maattet  hjælpe  sin 
Fader  med  at  trende  Garnet  til  Væven,  hvormed  Brødet  skulde 
tjenes  til  Familien.  Men  her  fik  han  ogsaa  sit  første  Sognekald, 
efter  at  have  været  Huslærer  og  Kapellan;  her  havde  han  sit 
første  Hjem  med  sin  første  Hustru,  den  unge  Enke  efter  hans 
tidligere  Sognepræst;  her  smilede  Lykken  første  Gang  til  ham, 
da  han  blev  baade  Magister  og  Viceprovst;    men   her  saa  ogsaa 

Misundelsen  sig  første  Gang  gul  paa  ham,  da  Rektoren  ved 
Latinskolen  i  det  samme  Slangerup,  hans  egen  Stifsøn  Jakob 
Worm,  begyndte  at  forfølge  ham  med  sine  ondskabsfulde  Smæde- 
viser. Og  her  modnedes  da  ogsaa  hans  Digtergave  under 
Glæde  og  Sorg,  under  mange  Slags  udviklende  Oplevelser,  baade 
i  de  landlige  Omgivelser  —  skønt  Slangerup  jo  den  Gang  endnu 
havde  Kjøbstadsret  med  Frederiksund  som  sin  Havn  —  og  i  den 
nære  Forbindelse  med  Hovedstaden.  Herfra  udsendtes  nu  for 
225  Aar  siden  iste  Part  af  ^^Aandeligt  Sjungekor».  Og  her- 
fra drog  Th.  Kingo  fire  Aar  efter  som  Løn  derfor  til  Odense 
Bispegaard,  endnu  kun  42  Aar  gammel. 

Men  der  er  jo  mange  Digtere  og  Prædikanter,  hvem  Sam- 
tiden har  beundret  og  hædret,  men  som  snart  ere  blevne  glemte. 
Kingo  er  en  af  de  faa,  som  næsten  200  Aar  efter  sin  Død 
taler  lige  levende  til  os.  Thi  han  var  af  de  virkelig  store,  hos 
hvem  der  er  en  lykkelig  Forening  af  ydre  og  indre  Betingelser 
for  at  skabe  noget  blivende.  Tre  mægtige  Salmedigtere  have  vi 
i  Danmark,  Kingo,  Brorson  og  Grundtvig,  Digtere,  som  selv  i 
de  største  Folk  vilde  blive  regnede  for  noget  udmærket.  Her 
maa  de  nøjes  med  et  Hlle  Folks  Anerkendelse,  og  vi  ville  da 
ikke  forringe  den  ved  at  strides  om,  hvem  der  er  størst;  thi  vi 
kunne  ikke  undvære  nogen  af  dem,  saa  lidt  som  vi  kunne  und- 
være at  have  baade  Paaske  og  Jul  og  Pinse  i  vort  Kirkeaar.  Vi 
ville  heller  ikke  nøjes  med  at  prise  dem  i  deres  Grav,  men  vi 
ville  lade  dem  synge  for  os  paa  levende  Tunger.  Thi  det,  der 
giver  dem  deres  blivende  Betydning,  det  er  jo  netop,  at  der  var 
et  blivende  Indhold  i  deres  Sang,  noget  af  det  Guds  Ord, 
som  bliver  til  evig  Tid.  Adskilligt  af,  hvad  Kingo  skrev  til  sin 
jordiske  Konges  Pris  eller  af  verdslig  Art,  det  har  nu  kun  literær 
Interesse;  men  hvad  han  sang  til  Kristi  Pris,  af  aandelig  Art, 
det  er  gennemgaaende  lige  saa  friskt,  som  den  Gang  det  blev 
til.  Og  derfor  er  det  om  hans  aandelige  Sang,  vi  tale,  naar  vi 
spørge:  Hvad  har  Thomas  Kingo  med  sin  Sang  at  lære 
vor  Tid.^ 

Det  gik  ham  jo  underligt  nok  overfor  hans  egen  Tid.  Som 
fejret  Digter  og  anset  Bisp  blev  det  overdraget  ham  alene  at 
samle  og  indrette  en  Salmebog  for  hele  Landet.  Da  han  saa 
efter  6  Aars  Arbejde  fremlagde  den  første  Halvdel  deraf,  blev 
den  straks  stadfæstet  med  Ære;    men  ikke  mere  end  fire  Uger 

efter  blev  den  kongelige  Stadfæstelse  taget  tilbage  med  Skam, 
og  Arbejdet  overdraget  en  anderi,  som  helt  udelod  Kingos  egne 
Salmer.  Saa  blev  der  nedsat  et  Udvalg  af  københavnske  Præster 
og  Professorer,  der  samlede  den  saakaldte  « Kingos  Salmebogs, 
som  indførtes  1700  og  har  holdt  sig  mange  Steder  lige  til  vore 
Dage,  især  paa  Landet  og  i  Jylland,  medens  Hovedstaden  har 
skiftet  Salmebog  den  ene  Gang  efter  den  anden.  Men  nu  bøjer 
atter  Smagen  sig  mod  det  gamle,  prøvede,  solide,  og  i  vor  nye 
Salmebog  vil  Kingo  atter  nogenlunde  faa  den  Part,  han  fortjener. 
Og  hvad  skal  han  da  søge  at  lære  vor  Tid? 

En  Skjald  er  noget  af  en  Seer;  hvad  Syn  han  har,  hvor 
levende,  hvor  sandt,  hvor  dybt  og  hvor  stærkt,  deraf  vil  det 
dog  tilsidst  afhænge,  hvor  meget  han  kan  gribe  og  fængsle  os 
ved  sin  Sang.     Hvad  Syn  havde  da  Kingo? 

Det  første,  jeg  vil  fremhæve,  er  hans  faste  Syn  paa  Kirken, 
dens  Lære  og  dens  Indstiftelser.  Han  hører  jo  til  Orthodoks- 
ismens,  den  rene  Læres  Tidsalder.  Den  er  man  kommet 
temmelig  langt  bort  fra  i  vore  Dage;  nu  raaber  man  op  imod 
Dogmerne  og  vil  have  alting  frit.  Og  ganske  vist,  de  tørre 
Dogmer  kunne  have  forunderlig  lidt  Indflydelse  paa  Livet,  det 
saa  man  ogsaa  i  den  Tid  i  nogle  underlige  usympathetiske  Skik- 
kelser, der  næsten  bogstavelig  brugte  Bibelen  til  at  kaste  i 
Hovedet  paa  hverandre,  og  som  kunde  have  den  rene  Lære  i 
fuldkommen  Orden  og  alligevel  leve  et  Liv  saa  langt,  saa  langt 
fra  det  kristne  Ideal.  Hvad  skal  man  sige  om  en  Mand  som 
hin  Jakob  Worm,  der  holdt  de  mest  orthodokse  Prædikener  og 
samtidig  skrev  de  gemeneste  Smædevers  og  sendte  dem  anonymt 
ud  for  at  myrde  sin  Næstes  gode  Navn  og  Rygte?  Eller  den 
Gang  de  foretog  en  Husundersøgelse  hos  ham  i  Viborg,  og  han 
hoverende  stod  paa  Prædikestolen  og  fortalte  om,  hvordan  Rachel 
havde  skjult  sin  Faders  Husguder  i  Kamelsadelen,  hun  sad  paa. 
Der  røbede  han  sig  dog;  Lehnsmanden  forlod  Kirken  og  fandt 
ganske  rigtigt  de  eftersøgte  Papirer  i  Sædet  paa  hans  Lænestol, 
og  det  voldte  hans  Dødsdom.  Men  hvilket  skrækkeligt  Misbrug 
af  Guds  Ord!  Siden  er  det  blevet  almindeligt  at  sige:  Kristen- 
dommen er  ikke  Lære,  men  Liv!  Men  er  det  nu  saa  aldeles 
sandt?  Er  den  ikke  ^  Virkeligheden  en  Lære,  som  vil  blive  til 
Liv?  Theori  og  Praksis  kan  ikke  skilles  ad,  saa  lidt  som  Lære 
og  Liv.    .Kast  Læren  bort,  og  se  saa,    hvor  Livet  tilsidst  bliver 

af?  Taler  Paulus  ikke  netop  stadig  om  den  sande  Lære,  og 
mest  imod  Slutningen  af  sit  Liv;  han  havde  set  nok  af,  hvad 
falsk  og  løs  Lære  førte  til.  Det  er  en  Misforstaaelse  at  mene, 
at  man  kan  undvære  Læren;  inden  man  ved  af  det,  er  der  blot 
kommen  en  anden  Lære  i  Stedet,  en  gal  Lære  i  Stedet  for  den 
rigtige  Lære. 

Hos  Kingo  er  det  netop  saa  velgørende,  at  han  er  fvildt 
paalidelig  i  Læren;  der  er  ingen  Vaklen  og  Usikkerhed.  Jeg 
ved  ikke  et  eneste  Punkt,  jeg  har  fundet  i  hans  Sange,  hvor 
man  kunde  pege  paa  og  sige:  det  er  vist  galt;  det  strider  mod 
den  hellige  Skrifts  Lære!  Ingen  af  de  andre  nyere,  selv  vore 
største  Salmedigtere,  gælder  det  om  i  samme  Grad.  Kingo  ind- 
lader sig  aldrig  paa  det,  han  ikke  ved  Besked  rted  og  er  sikker 
paa;  han  har  den  solide  Grundvold  i  vor  lutherske  Lære,  og 
han  gaar  aldrig  udenfor  den.  Derfor  lægger  han  ogsaa  nu  Grund- 
volden saa  fast,  og  det  synes  mig  derfor,  at  der  mangler 
noget,  naar  vi  holde  en  Gudstjeneste  uden  at  synge 
noget  af  ham.  Han  har  det  faste  Syn  paa  Kirken  som  den, 
hvori  Ordet  rettelig  prædikes  og  Sakramenterne  rettelig  forvaltes. 
At  hans  Fader  var  reformert  født  og  døbt,  mærker  man  ikke; 
Kingo  bar  netop  saa  dyb  luthersk  en  Opfattelse  af  Sakra- 
menterne : 

Jeg  glæder  mig,  o  Jesu,  ved  min  Daab, 

og  takker  dig  af  Hjertet  inderlig 

for  det  store  Livsens  Haab 

og  det  Forbund  paa  vor  Saligheds  Grund, 

som  du  med  mig  har  gjort? 

eller  ved  Nadveren: 

O  Jesu,  søde  Jesu,  dig 
ske  Hjertenstak  evindelig, 
som  med  dit  Legem  og  dit  Blod, 
saa  kærlig  mig  bespise  lod! 

Det  eneste,  hvorpaa  man  maaske  kan  mærke  hans  refor- 
merte Udspring,  er  det  gode,  at  han  ikke  protesterer  imod 
Calvinisterne,  men  han  siger,  at  han  ikke  kan  nøjes  med  som 
de  alene  at  se  et  Tegn  og  Pant,  en  Afbildning  og  Skygge  i 
Sakramentet;  han  maa  have  noget  merel 

Men   det  er  altsaa  det  første,    vi  skulle  lære  af  Kingo:    det 

faste  Syn  paa  Kirken  og  dens  Indstiftelser,  ikke  med  mange 
Skældsord  eller  Stridigheder  med  anderledes  menende,  men  saa- 
dan,  at  vi  vide,  vi  have  det  bedste,  det  solide,  den  sunde  Lære 
i  vor  Kirke. 

Det  andet,  vi  skulle  lære  af  ham,  uden  hvilket  det  første 
rigtignok  ikke  kan  hjælpe,  det  er  det  inderlige  Syn  paa,  hvad 
den  enkelte  behøver  til  sin  Frelse: 

Jeg  kan  kende  i  mit  Hjerte, 
at  min  Sjæl  har  Trøst  deraf! 

Det  at  have  Læresystemet  i  Orden,  nytter  dog  ikke,  der- 
som det  kun  sidder  i  Hukommelsen  og  Forstanden.  Vi  kan  ikke 
leve  af  det,  Morten  Luther  eller  selve  St.  Paulus  har  oplevet, 
dersom  vi  ikke  genopleve  det  selv  paa  den  ene  eller  den  anden 
Maade.  Men  man  gør  ogsaa  Orthodoksismens  Tidsalder  Uret, 
dersom  man  mener,  at  den  ikke  havde  andet  end  aandelige 
Slagsbrødre  og  tørre  Systemer  at  vise  frem.  Der  var  en  levende 
Strøm,  som  stedse  randt  fra  de  gamle  Sandheders  Kilde  og 
bragte  Spiring  og  Liv  i  mange  Hjerter;  vi  nævne  i  Tyskland 
Johan  Arndt  og  Chr.  Scriver  og  i  Danmark  Holger  Rosen- 
krans og  Bertel  Bartholin,  der  var  Kingos  særlige  Lærer 
blandt  Professorerne  ved  Kjøbenhavns  Universitet.  Det  var  Mænd, 
som  paa  én  Gang  ejede  den  rene  Lære  som  Værn  imod  alt 
Sværmeri,  og  det  inderlige  Syn  paa,  hvad  deres  egen  Frelse 
krævede,  som  Værn  imod  al  Tørhed  og  Forstandshovmod. 

Det  kunne  vi  lære  af  Kingo.  Hans  mandige  Digtning 
—  thi  han  var  en  Mand  —  manglede  ikke  Taarerne,  som  Be- 
drøvelsen efter  Gud  vel  næppe  kan  være  uden. 

Men,  o  Jesus,  jeg  vil  græde; 
hjælp  du  til,  at  Troens  Glæde 
for  min  Synd  og  Sorrig  maa 
altid  Overvægten  faa! 

Den  Salme,  hvoraf  dette  er  Slutningsverset  —  egenlig  kalder 
han  den  kun  et  « Hjertesuk »  —  kan  rigtig  vise,  hvorledes  han 
forenede  Graaden  og  Glæden  i  sit  Hjerte.  De  laa  ikke,  efter 
Methodismens  Opskrift,  udenfor  hinanden,  den  ene  i  Fortiden, 
den  anden  i  Nutiden,  adskilte  ved  et  eller  andet  bevidst  Øjebliks 
bratte  Skillemur.     Nej,    de   fulgtes   ad,    saa  længe  Livet  varede: 

Sorgen  over  Synden  hver  Dag  ny  med  den  nye  Synd,  men  og- 
saa  Glæden  over  Frelsen  hver  Dag  ny  med  den  nye  Frelse! 
Aldrig  er  jeg  uden  Vaade  —  aldrig  dog  foruden  Naade-,  altid 
har  jeg  Suk  og  Ve  —  altid  dog  kan  Jesus  se.  Man  har  gjort 
Indvendinger  mod  dette:  altid  Jesus  se-,  thi  hvem  kan  det,  uaf- 
brudt og  uoverskygget?  Men  læse  vi  den  foregaaende  Salme, 
hvortil  det  lille  Suk  slutter  sig,  da  forstaa  vi  klart,  at  der  menes, 
at  lige  saa  lidt  Suk  og  Ve  høre  op,  lige  saa  stadigt  mine  Synder 
trykke,  lige  saa  lidt  hører  det  op,  at  jeg  har  Adgang  i  Troen 
til  Jesus  og  til  at  høre  ham  forkynde  Hjælp.  Jeg  bliver  aldrig 
nogen  Dag  færdig  med  min  Trang  til  ham,  men  han  bliver  heller 
aldrig  færdig  med  sin  Hjælp  og  Trøst.  —  Og  derfor  kan  Kinga 
ogsaa  bestandig  blive  ved  at  synge  paa  samme  Maade:  jeg  og 
jeg  og  jeg!  han  kommer  aldrig  til  det  Standpunkt:  nu  er  den 
Ting  forbi  med  mig,  nu  kommer  Turen  til  dig,  at  du  skal  om- 
vende dig!  Og  derfor  egne  de  sig  ogsaa  saa  ypperligt  til  at 
være  Menighedssange;  det  er  den  enkelte,  der  synger  paa  Menig- 
hedens Vegne,  og  det  er  Menigheden,  der  synger  paa  den 
enkeltes  Vegne;  og  er  der  saa  nogen  til  Stede,  som  ikke  helt 
er  med,  saa  vil  Sangen  lægge  sig  paa  hans  Hjærte,  tage  ham 
der,  hvor  han  er,  og  hjælpe  ham  frem  til  den  samme  Naade- 
stol,  hvor  der  bestandig  er  Frelse  for  hver  vildfaren  Synder. 

Men  det  tredje,  vi  skulle  lære  af  Kingo,  det  er  hans 
aabne,  rummelige  Syn  for  Livets  Mangfoldighed,  for  Naturen, 
for  Hus  og  Hjem  og  Fædreland,  for  alt,  hvad  der  kan  ligge  et 
Menneske  paa  Sind  udenfor  det  ene  fornødne.  Det  er  klart,  at 
skal  man  have  det  inderlige  Syn  for,  hvad  der  hører  til  vor 
Frelse,  saa  kan  man  ikke  nøjes  med  Verdens  Syn  paa  alle  disse 
Ting.  Den  gaar  op  i  de  mange  Ting  og  glemmer  det  ene,  som 
var  vigtigere  end  alt  det  andet.  Men  fordi  man  har  faaet  Syn 
for  det  ene,  behøver  man  ikke  pietistisk  at  lukke  Øjnene  for  alle 
de  andre  Ting;  de  skulle  underordnes  og  tjene  det  ene,  men  de 
kunne  dog  ogsaa  have  deres  Ret.  Og  det  faa  de  hos  Kingo. 
Hvor  har  han  dog  elsket  Naturen;  det  .ser  man  ikke  alene  af 
hans  verdslige  Sange,  men  ogsaa  fra  hans  Morgen-  og  Aften- 
sange, hvor  han  med  faa  Ord  kan  give  et  helt  Maleri,  som 
følgende : 

Morgenrøden  sig  udstrækker, 
Solens  Straalehoved  rækker 
over  Skove,  Mark  og  Eng, 
som  i  Aftes  gik  til  Hvile. 

Og  hvilken  Kærlighed  til  Familie  og  Fædreland  I  den  kommer 
frem  overalt  i  Sj ungekoret,  der  netop  er  bestemt  for  Familie- 
livet, men  som  drager  Folk  og  Fædreland  med  ind  i  Husets 
daglige  Bøn.  Men  den  kommer  allermest  frem  i  selve  den  Om- 
stændighed, at  han  brugte  al  sin  Gave  og  Kraft  til  at  faa  sine 
Landsmænd  til  at  synge  paa  deres  Modersmaal.  Man  maa 
huske,  at  det  var  Latinens  Dage.  I  Slangerup  Skole  fik  Børnene 
tre  Slag  af  Riset,  naar  de  kom  til  at  sige  et  dansk  Ord  i  deres 
Leg-,  men  i  Frederiksborg  Skole  fik  den,  der  havde  gjort  sig 
skyldig  deri,  Prygl  to  Gange  om  Dagen,  indtil  han  kunde  angive 
en  Kammerat,  der  havde  begaaet  den  samme  Forseelse  1  En 
flink  ung  Mand  som  Thomas  Kingo  lærte  da  ogsaa  at  tale  og 
skrive  Latin,  som  han  var  født  til  det.  Dansk  derimod  maatte 
komme  af  sig  selv;  og  det  danske  Sprog  var  saa  lidet  udviklet 
den  Gang,  at  det  næppe  syntes  værd  for  dannede  Mennesker  at 
bruge.  Men  hvor  meget  han  har  bragt  det  frem  og  dannet  det 
til  digterisk  Brug,  det  have  vi  nu  vanskeligt  nok  ved  at  se,  og 
dog  kan  man  maaske  gøre  sig  et  vagt  Begreb  derom  ved  at 
høre  lidt  af  ham.  Jeg  kan  da  heller  ikke  godt  tale  om  Kinga 
uden  at  lade  ham  selv  tale.  Vi  ville  høre  hans  skønne  Rejse- 
andagt; den  vil  ogsaa  ved  sit  Indhold  give  os  en  Mundsmag  paa, 
hvordan  intet  menneskeligt  var  ham  fremmed. 

S.  151— 155: 

I  Jesu  himmelske  Navn  —   — 

Dette  Stykke  vil  ogsaa  give  os  noget  Indtryk  af  det  fjerde, 
jeg  vilde  nævne,  som  vi  skulde  lære  af  Kingo,  nemlig  hans 
barmhjærtige  Syn  paa  alle  lidende.  Vandringsmanden  med 
Kæp  og  med  Krykke  har  han  Øje  for,  og  de  faderløse  og  nøgne 
og  hjemløse.  Dem  fik  han  ogsaa  Lejlighed  til  at  tage  sig  meget 
af,  da  han  som  Biskop  i  Odense  styrede  det  store  Graabrødre- 
Hospital.  Barmhjærtigheden  har  faaet  andre  Skikkelser,  en  bedre 
Organisation,  større  Fagdygtighed  i  vore  Dage  —  derom  vidner 
ogsaa  den  Institution,  som  jeg  repræsenterer  —  rnen  det  til 
Grund   liggende  er  dog  selve  Barmhjærtighedsfølelsen  hos  hver 

enkelt  Kristen,  der  ikke  kan  erstattes  af  nogen  Fagdannelse  eller 
Organisation.  Og  det  bedste  Middel  til  at  holde  den  vedlige  er 
netop  at  tage  den  op  i  vor  daglige  Forbøn,  som  Kingo  har  villet 
lære  os  bl.  a.  i  et  saadant  Ord  fra  Sjungekoret: 

Tænk,  Gud,  i  Barmhjærdghed 
ogsaa  paa  de  husevilde 
og  paa  hver,  som  lider  ilde 
og  sig  ingen  Hvile  ved: 
lad  da  fattig,  faderløse, 
sorrigfulde,  fangen  Træl, 
Trøst  og  Hjælp  af  Kilden  øse, 
som  er  udi  Israel! 

Ja,  maatte  vi  ved  at  læse  og  synge  hans  Sange  blive  styr- 
kede i  hans  faste  Syn  paa  Kirken  og  dens  Naademidler,  hans 
inderlige  Syn  paa,  hvad  der  hører  til  et  Menneskes  Frelse,  hans 
aabne  Syn  paa  Naturen  og  alt  menneskeligt,  hans  barmhjærtige 
Syn  paa  alt  nødlidende! 

(Richardt  Petersen:  Thomas  Kingo.  Diakonissestiftelsen  har 
udgivet:  Aandeligt  Sjungekor,  indb.  i  Kr.,  og  en  kort  Levneds- 
skildring ved  N.  Dalhoff,  Pris  25  Øre.) 


Socialismen 

og 

Synspunktet  fra  neden. 

Af  Præsten  Fr.  Naumann, 


Hvad  vi  maa  overtage  fra  Social-Demokratiet  er  først  og 
fremmest  Synspunktet  fra  neden. 

Vi  bearbejder  det  sociale  Spørgsmaal  fra  de  fortryktes 
Standpunkt,  for  de  fortrykte  og  med  de  fortrykte.  Kun 
saaledes  ere  vi  paa  ærlig  Vis  kristelig- sociale. 

Det  er  derfor  Arbeiderne  selv,    som  under  alle  Omstændig- 


heder maa  danne  Grundlaget  for  vor  Socialisme. 

En  social  Bevægelse,  der  er  saa  fin,  at  den  er  enhver  Grev- 
inde til  Behag,  der  er  saa  dannet,  at  enhver  lærd  bliver  under- 
støttende Medlem,  der  er  saa  tam,  at  alle  Pengeskabe  af  sig  selv 
aabner  sig  for  den,  —  en  kristelig  og  social  Arbejderbevægelse 
uden  Arbejderbevidsthed  og  Arbejdernød  vil  paa  Forhaand  være 
hensigtsløs.  For  en  Retning,  der  kun  har  Skin  af  Arbejder- 
venlighed, vilde  i  det  mindste  ikke  jeg  ofre  min  Kraft.  Vilde 
man  afvende  Arbejderne  fra  Kampen  for  deres  Stand,  saa  vilde 
det  være  en  Samvittighedsløshed.  Dette  Punkt  maa  fra  vor 
Side  fremhæves  saa  skarpt  som  muligt,  for  at  ikke  nogen  bag 
efter  skal  sige,  at  han  har  taget  fejl  af  os. 

Ja,  den  der  ikke  vil  love  ærlig  og  redelig  Arbejderhjælp, 
den,  der  stadig  vil  vaske  sine  uskyldige  Hænder  i  Uafgjorthedens 
lunkne  Vand,  den,  der  er  mere  bekymret  for  sine  Kupons  end 
for  Folkets  Nød,  han  tager  fejl  af  os,  naar  han  tror,  at  han  kan 
faa  os  til  Medhjælper. 

P^oreløbig  repræsenterer  vi  kun  en  aandelig  Strømning.  Men 
vort  Folks  Fremtid  afhænger  af,  om  det  vil  lykkes  at  forene 
Kristendom  og  Socialisme. 

Vi  har  i  vort  Folks  Fremtids  Navn  Fordringer  at  stille  til 
de  rige,  og  vi  finde,  at  af  Hundreder  har  ikke  ti  Øre  for  disse 
Fordringer.  Fra  deres  Kredse  udgaar  en  iskold,  passiv  Modstand 
mod  alt,  som  synes  os  nødvendigt.  Det  er  kun  alt  for  forklar- 
ligt, om  selv  de  mest  besindige  Tilhængere  af  Social-Demokratiet 
ikke  har  nogen  overdreven  lyse  Forhaabninger  om  den  sociale 
Vækkelse  blandt  de  øverste  Titusinde.  Der  gives  Rigmænd,  for 
hvem  det  er  fysisk  pinligt  at  maatte  høre  Tale  om  Socialisme. 
De  kede  sig  og  føle  sig  næsten  personlig  krænkede,  naar  man 
opfordrer  dem  til  at  søge  noget  fornuftigt  og  berettiget  i  den. 
Men  det  burde  høre  med  til  Rigmænds  første  Pligter  at  oplyse 
deres  Kreds  om  Socialismen  som  en  alvorlig,  stor,  historisk  Be- 
vægelse. Nu  til  Dags  maa  man  kende  Socialismen,  naar  man 
vil  være  en  dannet  Mand. 

Det  er  nødvendigt,  at  den  rige  lærer  at  anerkende  den  Skat 
af  Taiikekraft,  som  slumrer  hos  den  arbejdende  Mand.  Der 
gives  hos  dem  ligesaa  mange  interessante  Hoveder,  faste  Viljer 
og  Karakterer  som  i  de  højere  Samfundslag. 

I  Arbejderforsamlingerne  pulserer  Nutidens  historiske  Liv. 
Socialismen    bliver   her   til  Kød  og  Blod.     Her  har  vi  Massens 

Aand,  den  i  sine  Gærninger  ofte  saa  ufærdige  og  ubehjælpelige, 
men  i  sin  samlede  Virkning  dog  saa  vældige  Aand  med  dens 
Modsigelser,  med  dens  Uklarhed,  med  dens  Lys. 

Havde  man  slaaet  ind  paa  denne  Vej  for  tredive  Aar  siden, 
vilde  vi  have  været  den  sociale  Fred  meget  nærmere.  Men  den 
Tid,  da  en  Forstaaelse  vilde  have  været  let,  er  forspildt,  For- 
bitrelsen er  vokset,  de  dybe,  skillende  Vande  ere  blevne  dybere. 
Nu  er  det  vanskeligt  at  tale  om  Forsoning,  og  dog  maa 
det  ske. 

Skal  man  nu,  fordi  man  har  begaaet  Fejl,  fortsætte  med  at 
hobe  Fejl  paa  Fejl.  Vil  man  lade  Flammerne  i  de  sibyllinske 
Bøger  brænde  videre,  indtil  Historien  træder  frem  for  de  højere 
Klasser  og  siger:  Nu  er  ogsaa  det  Blad  brændt,  hvorpaa  Freden 
stod?  Vi  kende  Verdenshistorien  tilstrækkeligt  til  at  vide,  at 
man  kunde  skrive  en  lang  og  tragisk  Historie  om  de  forsømte 
Lejligheder.  Men  det  lader  desværre  til,  at  de  rige  har  alt  for 
lidt  Kendskab  til  denne  Del  af  Historien. 


Jeppe. 


<rNaar  man  gør  Husbesøg  med  bestemt  missionerende  For- 
maal,  er  dette  noget  af  det  sværeste  i  vor  Gærning».  Denne 
Bemærkning  af  en  ældre,  erfaren  Embedsbroder  maa  jeg  ofte 
sande.  Er  der  en  Syg  i  Hjemmet,  gaar  det  ofte  lettere  at  faa 
Talen  og  Tankerne  ledet  hen  paa  det  evige.  I  modsat  Fald  kan 
det  i  verdslige  Hjem  være  saare  svært,  og  der  behøves  megen 
Nidkærhed  for  Sjælene,  Kærlighed  og  inderlig  Bøn  for  at  gøre 
det  ret.  Jeg  tror,  at  Vanskelighederne  derved  og  de  tilsyneladende 
ofte  saa  ubetydelige  Resultater  have  bevirket,  at  nogle  iblandt  os 
drive  denne  Del  af  vor  Gjerning  mindre  og  mindre,  mens  andre 
have  lagt  den  helt  paa  Hylden. 

Jeg  kender  selv  Fristelsen  til  at  sløje  af,  og  da  maa  jeg 
ofte  tænke  paa  Jeppe. 

Han  havde  et  rart  lille  Sted,  mens  jeg  var  Barn;  men  det 
gaar  tilbage  for  ham,    og  maaske  ender  han  paa  Fattiggaarden. 

I  den  gode  Arbejdstid  var  han  en  flittig  Arbejder  og  tjente 
mange  Penge.  Men  om  Vinteren,  naar  man  kun  gav  i  Mark 
og  saa  Kosten  for  at  staa  i  Loen,  da  blev  Jeppe  hellere  hjemme; 
det  syntes  han  dog  var  for  lidt. 

Saa  kom  der  et  Par  Naboer,  som  ikke  vare  uvillige  til  ved 
en  Trekort  at  lokke  et  Par  Skilling  fra  ham,  og  slap  Pengene 
op>  tog  de  gærne  en  Dyne,  et  Par  Træskostøvler  etc. 

Det  blev  alt  i  alt  en  daarlig  Forretning  for  Jeppe,  og  hans 
Kone  ønskede  tit,  at  han  havde  taget  i   Mark  og  Kosten. 

Sat  sapienti!  siger  maaske  én  og  anden  af  mine  Embeds- 
brødre,  som  læse  dette.  Jeg  ønsker  at  gaa  endnu  lidt  nærmere 
ind  derpaa. 

Ved  Regelmæssighed  og  en  fornuftig  Økonomiseren  med 
Tiden  har  vi,  særlig  paa  Landet,  ikke  saa  ganske  lidt  til  vor 
Raadighed  af  denne  kostbare  Vare.  Jeg  er  bange,  det  bliver 
mange  af  os  svært  at  gøre  Regnskab  for  vor  Anvendelse  af  den. 
Nogle  synes  for  Resten,  de  aldrig  har  Tid  til  noget,  endskønt 
de  ikke  bestiller  stort. 

Selskabelighed  sluger  meget  for  mange  Præster  og  medfører 
desuden  ofte  store  Tab  for  os  med  Hensyn  til  vor  Gærning. 

Vore  Hu.sbesøg  kunne  maaske  ofte  synes  os  lidet  værdifulde; 
men  gaa  vi  til  dem  efter  Bøn  og  under  Bøn,  ville  vi  efter  min 
Erfaring  dog  ikke  saa  sjældent  komme  til  at  sande  Ordet:  Kast 
dit  Brød  paa  Vandet,  og  Du  skal  finde  det  igen  — .  Var  det 
end  et  lille,  tørt  Brød,  vi  fik  kastet  ud.  Et,  som  vi  syntes,  ube- 
tydeligt Ord  er  ofte  bleven  til  største  Velsignelse  for  et  Menneske. 

En  anden  Ting  opnaa  vi  ogsaa  ved  vore  Husbesøg,  at 
Menigheden  bedre  kan  forstaa  vore  Prædikener,  og  at  vi  bedre 
lære  at  forstaa  Folks  Tankesæt  og  det,  som  hindrer  dem.  Jeg 
mener  at  have  erfaret,  at  jo  flittigere  Sjælesorgen  bliver  dreven, 
des  mere  realistiske  i  god  Forstand  blive  Prædikenerne,  og  det  er 
jo  en  ganske  naturlig  Ting. 

Mange  Prædikener  ere  om  ikke  en  Kamp  mod  Vejrmøller 
saa  mod  gamle,  skimlede  Anskuelser,  mod  Begreber,  som  vore 
Sognebørn  næppe  kende.  Spurgeon  prædikede  som  bekendt  ofte 
saadan,  at  nogle  kendte  sig  selv  livagtig  igen  deri  og  mente,  at 
Præsten  havde  listet  sig  til  at  faa  noget  at  vide  om  deres  Liv. 
Dette  var  næppe  muligt,  hvis  han  ikke  ved  en  virksom  Sjæle- 
pleje havde  lært  Folks  Tankesæt  at  kende. 

Vi  skal  bringe  den  arme  Menneskehed  Kristi  Evangeliums 
lægende  Salve.  Men  mange  smøre  den  paa  i  Flæng,  og  Folk 
lære  at  agte  den  ringe.  En  ret  Ordets  og  Herrens  Tjener  maa 
først  selv  finde  Saarene,  og  dernæst  vise  den  syge  dem  i  al 
deres  Ækelhed  og  Farlighed.  Saa  er  Salven  paa  sin  Plads; 
den  vil  blive  modtaget  med  Glæde  og  gøre  sin  Virkning. 

Men  kom  jeg  dermed  for  langt  bort  fra  Jeppe,  saa  und- 
skyld Deres 

Embedsbroder , 


Til  Belysning  af  Spørgsmaalet  om  en  ny 
Lærebog. 

E.  Bay  og  Th.  Moltke:  Kortfattet  Lærebog  etc.    Ernst  Bojesen.   Kbhvn.  1898.   62  S. 

Dr.    E.    F.    B.  Horn:      I    hvilken    Henseende    bør    vor    Kristendomsundervisning 

reformeres.     Kria.   1889.     52  S. 

Dr.  G.  Fasting:     Vor  religiøse  Opdragelse.     Bergen  1892.     104  S. 


For  nogle  Aar  siden  blev  der  i  Norge  af  Kirkedepartementet 
indsat  en  Komité  —  med  Dr.  Bang  som  Formand  —  der  skulde 
undersøge,  hvorvidt  man  kunde  tilraade  Indførelsen  af  en  anden 
Lærebog  i  Stedet  for  Pontoppidans  «Forklaring».  Der  indkom 
ikke  mindre  end  21  Forsøg  til  Komiteens  Bedømmelse;  dens 
endelige  Erklæring  gik  ud  paa,  at  « Komiteen  ikke  ubetinget  kan 
anbefale  noget  af  de  21  Udkast »,  om  end  den  mener,  at  et 
enkelt  eller  to  af  dem  ved  nogen  Omarbejdelse  kunde  blive 
brugbare.  Dette  synes  at  tyde  paa  to  Ting:  i)  at  en  stor  Del 
af  de  Præster,  som  underviser  i  Kristendomskundskab,  føler  Trang 
til  at  lave  sig  sit  eget  System,  sin  egen  Lærebog,  og  til  en  vis 
Grad  gør  vi  det  vel  alle;  2)  at  medens  dette  hjemmelavede  kan 
være  udmærket  til  det,  som  det  var  bestemt  for,  nemlig  til 
eget  Brug,  saa  vil  det  som  Regel  vise  sig  ganske  uanvendeligt 
for  andre.  Af  en  stor  Bunke  Forsøg,  vil  derfor  kun  et  enkelt 
naa  viden  om  og  staa  gennem  lange  Tider.  Gang  efter  Gang  vil 
der  af  velvillige  Anmeldere,  som  næppe  have  læst,  endsige  brugt 
de  Bøger,  de  anmelde,  blive  forkyndt,  at  nu  er  der  kommen  «en 
Afløser »,  og  saa  hører  man  ikke  mere  om  den;  naar  dens  For- 
fatter lukker  sine  Øjne,  er  den  brugt  for  sidste  Gang.     Saaledes 

er  det  just  gaaet  herhjemme;  Gang  efter  Gang  er  der  udkommet 
nye  « Forsøg*  til  en  Lærebog,  og  jeg  er  overbevist  om,  at  hvis 
der  her  nedsattes  en  Komité  som  den  norske,  maatte  den  prise 
sig  lykkelig,  om  den  slap  med  at  gennemse  21. 

Skulde  Anm.  nu  blandt  dem,  der  er  komne  ham  for  Øje,  . 
nævne  et,  der  kunde  kaldes  brugbart,  maatte  det  blive  den  nylig 
udgivne:  Kortfattet  Lærebog  paa  Grundlag  af  Luthers  Katekismus 
og  de  hidtil  brugte  Lærebøger,  et  Forsøg  af  E.  Bay  og  Th. 
Moltke.  Den  er  trykt  paa  godt  Papir,  Skriftstederne  med  fede 
Typer  (hvilket  synes  forstandigt),  og  i  et  Tillæg  gives  der  nogle 
meget  gavnlige  Oplysninger  om  Udførelsen  af  Daab  og  Nadver, 
om  Kirkeaaret  og  om  de  forskellige  Kirkeafdelinger.  Men  ud 
over  dette  er  Forandringerne  fra  Balslevs  Lærebog  meget  lidt 
væsentlige  og  tilmed  ikke  altid  heldige.  Den  betydeligste  er  vel 
den,  at  Luthers  Forklaringer  til  Fadervor  er  udeladte  og  erstattede 
med  andre  af  Forff.  At  denne  Udeladelse  kan  vække  Anstød, 
da  Luthers  Katekismus  jo  er  symbolsk  Bog  i  vor  Kirke,  er  Forff. 
ikke  blinde  for;  naar  de  dog  have  indladt  sig  derpaa,  er  det  ene, 
fordi  de  finde  adskillige  af  Luthers  Forklaringer  ligefrem  vild- 
ledende. Deri  kunne  de  jo  have  nogen  Ret;  og  dog,  mon  ikke 
de  fleste  Kristne  vil  faa  en  lignende  Følelse,  som  Anm.,  da  han 
læste  de  nye  Forklaringer:  der  er  mere  Kraft  i  hans  (Luthers) 
Bærme  end  i  de  andres  Førstedraaber  1  Hvad  der  gives,  kan 
være  meget  net  og  ulasteligt,  men  dermed  er  ogsaa  alt  sagt. 
Gælder  ikke  ogsaa  det  samme,  hvad  der  siges  om  Daaben?  Det 
synes  mig,  at  man  savner  Luthers:  Vand  gør  det  vistnok  ikke  osv., 
og  navnlig  Talen  om  den  gamle  Adam,  der  skal  druknes  ved 
daglig  Anger  og  Bod  og  dø  med  alle  Synder  og  onde  Lyster. 
Der  er  i  vore  Dage  saa  megen  kristelig  Eudaimonisme,  at  der 
kan  være  god  Grund  til  at  holde  fast  paa  alt,  hvad  der  kan 
minde  om,  at  Striden  sluttes  først  ved  Vejens  Ende,  og  ikke 
fordi  man  er  begyndt  at  gaa  henad  den. 

Den  væsentligste  Indvending  mod  Bogen  bliver  dog,  at  den 
ligner  altfor  meget  Balslevs.  Princippet,  Ordenen  og  i  alt 
væsentligt  Skriftstederne  og  Anmærkningerne  ere  de  samme,  og 
Bogen  gør  i  Virkeligheden  mere  Indtryk  af  at  være  en  revideret 
Udgave  af  Balslev  end  et  virkeligt  Forsøg  til  en  ny  Lærebog, 
der  kunde  bringe  noget  betydningsfuldt  nyt  ind  i  vor  Religions- 
undervisning. 

Om  der  nu  overhovedet  er  en  berettiget  Trang  til  en  saadan 
Fornyelse,  tør  jeg  ikke  paatage  mig  at  afgøre.  At  Balslevs 
Lærebog  har  sine  Mangler,  vil  ingen  bestride;  heller  ikke,  at 
den  er  saa  gammel,*  at  det  ligger  nær  at  tænke,  at  Tiden  har 
nye  Krav.  Men  ét  maa  man  være  klar  over,  at  skal  en  Bog, 
der  har  vist  sig  saa  brugbar  som  Balslevs  Lærebog,  fortrænges, 
da  maa  det  nye  udmærke  sig  ved  afgjorte  og  let  kendelige  For- 
trin i  Behandlingsmaaden,  eller  bygges  paa  et  helt  nyt  Princip. 
I  sidste  Tilfælde  er  der  dog  altid  den  Fare,  at  man  let  gaar  hen 
og  gør  Lærebogen  til  en  Slags  fortyndet  Dogmatik.  Martensen 
saa  sikkert  rigtigt  her,  da  han  i  sin  Tid  i  sin  Betænkning  over 
Balslevs  Bog  fremhævede  det  som  Hovedfortrinet  ved  den  frem- 
for Balles  o.  fl.  a.,  at  her  var  alle  Forsøg  paa  dogmatisk  Systema- 
tiseren  opgivne;  det  var  en  « enfoldig >  Kristendomskundskab,  der 
gaves,  i  Lighed  med  den  gamle  Kirkes  Katekuménundervisning. 
Den,  der  dog  kunde  ønske  en  mere  begrebsmæssig  eller  dog 
sammenhængende  Fremstilling,  skal  jeg  henvise  til  den  ovenfor 
nævnte  Piece  af  Dr.  Horn.  Den  er  i  høj  Grad  aandfuld  og 
æggende*),  ikke  mindst  hvor  den  kalder  paa  Modsigelse;  den 
maa  særlig  anbefales  alle  dem,  der  i  Fremtiden  forsøger  sig  paa 
at  skrive  Lærebøger,  idet  jeg  dog  minder  om,  at  Dr.  H.  selv 
mener,  at  det  er  bedst  at  bie,  indtil  den  nuværende  teologiske 
Gæring  har  sat  sig  noget.  Dr.  Georg  Fasting  har  taget  Dr. 
Horns  Tanker  op ;  ogsaa  af  hans  Bog  kan  der  læres ;  dog  synes 
den  ikke  blot  vel  skarp  i  Udtryksmaaden,  men  vidt  fjernet  fra 
den  Alvor  og  Dybde,  som  man  glæder  sig  over  hos  Horn. 
løvrigt  maa  det  jo  ikke  glemmes,  at  meget  i  disse  Forfatteres 
Polemik  mod  den  gældende  Lærebogs  Undervisning  er  bestemt 
af,  at  i  Norge  er  endnu  Pontoppidans  Forklaring  den  raadende. 
Baade  ved  Tanken  derom,  og  naar  vi  ser  hen  til,  hvad  nyere  For- 
søg have  ydet,  paatrænger  der  sig  os  en  Følelse  af  Taknemlighed 
for,  hvad  der  er  givet  den  danske  Kirke  i  Biskop  Balslevs  Lære- 
bog, og  uden  at  vi  opgiver  Tanken  og  Haabet  om  engang  at 
naa  videre,  tør  vi  glæde  os  over  at  være  saaledes  stillede,  at  vi 


•)  Dr.  H.  klager  navnlig  over  Udstykningen  af  Læren  i  5  Parler,  hvoraf 
den  ene  synes  at  slaa  den  anden  ihjel.  Hvorfor  ikke  hellere  behandle  alt  under 
et  Synspunkt,  f.  Eks. :  Troen,  Trosbekendelsen,  og  derunder  anbringe  Sakramenter, 
Bøn  og  Bud. 

uden  Ængstelse  —  langt  bedre  end  Normændene  —  kunne  bie, 
selv  om  ForlDedring  paa  det  Omraade  skulde  lade  vente  ad- 
skilligt paa  sig.  ^   ^ 


,31^d  om  kristen-opdragelse". 


Som  bekendt  har  der  i  den  sidste  Menneskealder  her  hjemme 
været  en  ret  levende  Interesse  for  Pædagogik.  Dette  vilde 
være  overordentlig  glædeligt,  dersom  Frugterne  kunde  kendes 
paa,  at  der  var  begyndt  at  opvokse  en  bedre,  dygtigere  og 
alvorligere  Slægt,  eller  dersom  der  dog  var  grundet  Haab  om, 
at  disse  Frugter  vilde  begynde  at  vise  sig  i  en  ikke  altfor  fjern 
Fremtid.  Jeg  tror  nu  dog  ikke,  at  kristne  Mennesker  ville  kunne 
have  dette  Haab  til  den  moderne  Pædagogik.  Det  synes  nemlig, 
at  denne  frodigt  opvoksende  Pædagogik  for  en  væsentlig  Del 
forholder  sig  indifferent  lige  overfor  Religionen  i  Almindelighed 
og  Kristendommen  i  Særdeleshed.  Om  «Vor  Ungdom*,  der, 
saavidt  jeg  ved,  er  vort  eneste  pædagogiske  Tidsskrift,  kan  det 
vel  nok  uden  Overdrivelse  siges,  at  det  i  det  hele  behandler 
Kristendommen  som  ikke- eksisterende;  og  det  samme  synes  at 
være  Tilfældet  med  de  Lærebøger,  der  bruges  paa  Seminarierne 
ved  de  vordende  Læreres  Undervisning  i  den  store  Kunst  at 
opdrage  Børn.  Stillingen  er  altsaa  den,  at  i  vide  Kredse  er  en 
stor  Interesse  for  Pædagogik  forbundet  med  en  stor  Ligegyldighed 
for  Kristendom.  Men  for  troende  Mennesker,  som  vide,  at  Kristen- 
troen er  det  eneste  holdbare  Grundlag  for  enhver  ægte,  sand  og 
sund  Børneopdragelse,  maa  et  saadant  Fænomen  være  i  høj  Grad 
betænkeligt;  thi  det  betyder  jo,  at  man  er  i  Færd  med  at  gøre 
et  Eksperiment,  —  at  opbygge  noget,  som  nødvendigvis  maa 
falde  sammen,  fordi  Grundvolden  mangler;  og  det  farlige  og  triste 
ved  Sagen  er  det,  at  Materialet,  som  bruges  til  dette  Eksperiment, 
er  altfor  kostbart  til  saadant  Brug,  idet  det  jo  er  vore  Børn, 
den  opvoksende  Slægt. 

Under  disse  Omstændigheder  synes  det  at  maatte  hilses  med 
Glæde,    at   der  fra  i.  Oktober  er  begyndt  at  udkomme  et  Blad 

med  ovenstaaende  Titel,  som  vil  tage  det  vigtige  pædagogiske 
Spørgsmaal  op  paa  afgjort  kristeligt  Grundlag.  Udgiveren,  Kand. 
Hass,  der  er  Lærer  ved  private  Latinskoler  her  i  København, 
har,  saavidt  jeg  ved,  et  godt  Navn  som  Pædagog;  og  efter  Bladets 
første  Nummer  at  dømme,  ser  det  ud  til,  at  han  ogsaa  har  Ævne 
til  at  føre  denne  betydningsfulde  Sag  frem.  Det  forekommer  mig 
derfor,  at  det  maatte  være  kristne  Mennesker  om  at  gøre  at 
støtte  dette  Foretagende  og  prøve,  om  det  ikke  skulde  lykkes; 
thi  den  indifferente  Pædagogik  er  jo  simpelt  hen  et  Led  i  det 
moderne  Hedenskab,  og  ingenlunde  af  de  mindst  farlige  Led; 
og  at  modarbejde  dette  Hedenskab  paa  positiv  Maade,  synes  at 
maatte  ligge  alle  Kristne,  men  ikke  mindst  Præster  og  Lærere, 
paa  Hjærtet.  —  Bladet  har  to  udvortes  Fortrin:  For  det  første 
er  det  lille,  saa  at  man,  selv  i  disse  travle  Tider,  kan  over- 
komme at  læse  det;  og  for  det  andet  er  det  billigt  (50  Øre 
Kvartalet),  saa  at  man,  selv  i  disse  knappe  Tider,  kan  over- 
komme at  holde  det.     Det  bestilles  paa  Posthuset. 

A,  Schack, 


Fra  Udlandet. 


England.  De  ritualistiske  Stridigheder,  til  hvilke  Mr.  Kensit 
og  hans  Venners  Protester  i  forskellige  af  Londons  Kirker  have 
givet  Anledning,  sætte  endnu  stadig  Sindene  i  Bevægelse  i  den 
engelske  Kirke.  Vel  har  Mr.  Kensit  lovet  Biskoppen  af  London 
ikke  at  foranstalte  flere  Protester  i  de  første  to  Maaneder  — 
længere  vil  han  heller  ikke  holde  sig  rolig;  thi  han  har  allerede 
meddelt  Pressen,  at  hvis  Biskoppen  ikke  inden  den  Tid  til- 
strækkelig kraftigt  har  skredet  ind  mod  de  i  Common  Prayer 
Book  ikke  lovhjemlede  Ceremonier,  vil  han  første  Søndag  i 
November  arrangere  tusind  samtidige  Protester  i  forskellige  Egne 
af  England  —  «dog  uden  Rolighedsforstyrrelse».  Men  har  end 
Mr.  Kensit  altsaa  foreløbig  indstillet  sin  Virksomhed,  have  andre 
ofte   paa    en    ret   voldsom   Maade   givet   deres    Mishag   med    de 

mange  katholiserende  Skikke  til  Kende.  I  St.  Michaels  Kirke  i 
Shoreditch  (en  Del  af  London)  forefaldt  der  saaledes  en  Søndag 
en  saa  voldsom  Forstyrrelse,  at  det  endte  med  regulært  Slags- 
maal  indenfor  Kirkens  Mure.  At  Præsten  ved  denne  Kirke 
virkelig  var  gaaet  for  vidt,  fremgaar  af,  at  han  næste  Søndag 
erklærede,  at  han  paa  sin  Biskops  Bud  fra  nu  af  vilde  afskaffe 
nogle  af  de  hidtil  anvendte  Ceremonier.  Blandt  det,  som  havde 
vakt  Harme,  var  Udførelse  af  « Messen*  uden  Hensyn  til,  om 
der  var  Altergæster  til  Stede  eller  ikke.  (Som  bekendt  er  Selv- 
kommunion  foreskrevet  ved  enhver  Altergang  i  den  engelske 
Kirke). 

Ogsaa  i  Parlamentet  har  Sagen  givet  Anledning  til  en  ret 
skarp  Ord  veksel.  Den  bekendte  liberale  Politiker  Harcourt  rettede 
et  meget  hæftigt  Angreb  paa  de  højkirkelige  Præster,  men  An- 
grebets voldsomme  Form  bevirkede,  at  selv  hans  Venner  kun 
sluttede  sig  til  ham  med  Forbehold.  Under  denne  Forhandling 
fremkom  en  Dissenter  Mr.  Smith  blandt  andre  Anklager  mod  de 
højkirkelige  Præster  ogsaa  med  den,  at  man  lærte  Børn  paa  syv 
Aar,  at  de  skulde  bekende  deres  Synder  for  Præsten,  fordi  han 
alene  havde  guddommelig  Fuldmagt  til  at  tilgive  Synd.  Biskoppen 
af  Chichester,  Dr.  Wilberforce,  betegnede  kort  efter  i  en  Tale 
ved  et  Præstekonvent  dette  som  ligefrem  Usandhed,  medmindre 
da  Mr.  Smith  vilde  nævne  i  det  minste  ti  Steder,  hvor  denne 
Lære  blev  ført.  Mr.  Smith  henviste  da  blandt  andet  til  en  lille 
Bog  «Books  for  the  Young.  Nr.  i.  Confession.  Edited  by  a  Com- 
mittee  of  Clergy*,  en  Bog,  der  i  1897  allerede  var  trykt  i  14,000 
Eksemplarer.  Overfor  denne  og  andre  af  Mr.  Smiths  Henvisninger 
klinger  det  noget  mat,  naar  Biskoppen  blot  gentager  sin  Fordring 
om  at  faa  nævnt  ti  Steder,  hvor  saadan  Lære  føres.  Muligen 
vil  man  kun  ganske  enkelte  Steder  følge  det  af  Mr.  Smith  citerede 
lille  Skrift  saa  vidt,  at  man  vil  lade  Børn  gaa  til  Skrifte  i  en  saa 
tidlig  Alder,  men  i  hvert  Fald  ser  Biskop  Wilberforce  sikkert 
for  optimistisk  paa  Forholdene,  naar  han  erklærer,  at  den  engelske 
Gejstlighed  overalt  lærer  i  Overensstemmelse  med  Common  Prayer 
Book,  at  alene  Gud  tilgiver  Synd,  og  at  han  kun  har  givet  sine 
Tjenere  Myndighed  til  at  tilsige  den  angrende  Synder  Syndernes 
Forladelse.  Thi  i  en  lille  meget  udbredt  Katekismus  for  « engelske 
Katholiker»  —  med  dette  Navn  ynder  de  højkirkelige  at  betegne 
sig    selv    —    findes    en    fuldstændig   romersk- katholsk    Lære    om 

«Bodssakramentet»,  hvorfor  ogsaa  Præsten  efter  denne  Kate- 
kismus' Fremstilling  ligesom  i  den  romerske  Kirke  tildeler 
Syndernes  Forladelse  med  Ordene:  «I  absolve  thee».  Selv  om 
man  derfor  ikke  sympatiserer  med  den  Maade,  hvorpaa  Kampen 
føres  mod  det  højkirkelige  Parti,  kan  man  paa  den  anden  Side 
godt  forstaa,  at  alvorlige  kristne  anse  det  for  deres  Pligt  at 
raabe  Vagt  i  Gevær  overfor  den  stedse  mere  og  mere  om  sig 
gribende  Indsmugling  af  katholiserende  Lære.  I  en  senere  i  en 
mere  tiltalende  Form  affattet  Artikel  i  «Times»  appellerer  Har- 
court  særlig  til  Lægfolket.  Det  var  væsentlig  ved  dets  sejge 
Udholdenhed,  at  Reformationen  førtes  frem  til  Sejr,  erklærer 
Harcourt:  «Det  er  ogsaa  i  Dronning  Victorias  Tid  Lægfolket 
alene,  til  hvilket  vi  kunne  se  hen  med  Tillid,  naar  det  gælder 
Forsvaret  for  Protestantismens  Sag». 

Fra  den  højere  Gejstlighed  lyder  stadig  beroligende  Ord. 
Saaledes  har  Ærkebispen  af  York,  Dr.  Maclagan,  talt  i  samme 
Aand  som  mange  af  de  andre  høje  Kirkefyrster.  Han  har  be- 
tonet begge  de  modsatte  Retningers  Betydning  for  den  engelske 
Kirke.  «Den  store  « evangeliske  Bevægelse »,  som  den  med 
Rette  er  bleven  kaldt,  der  for  hundrede  Aar  siden  gik  gennem 
den  engelske  Kirke,  har  Ret  i  sin  Paastand  om  at  være  et 
Produkt  af  Helligaandens  Virkning.  Den  senere  Oxforder  Be- 
vægelse bærer  i  ikke  ringe  Grad  Helligaandens  Præg  i  dens 
Forsøg  paa  at  lede  Kirken  frem  til  Erkendelse  af  den  fulde 
Sandhed. »  Der  kan  være  fejlet  i  begge  Retninger,  fortsætter 
han,  men  det  sky  Idés  den  menneskelige  Svaghed,  som  altid  bi- 
drager til  at  fordunkle  Helligaandens  Virkning.  Begge  Retninger 
skulle  betragtes  ikke  som  hinanden  modsatte,  men  som  begge 
ledende  Kirken  frem  mod  dens  store  Maal:  at  blive  fuldkommen- 
gjort i  Sandhed  og  Kærlighed.  Det  er  fra  et  saadant  Syns- 
punkt, slutter  han,  at  vi  maa  se  paa  Dagens  brændende  Spørgs- 
maal.  Ja  hvis  alle  kunde  se  med  et  saa  irenisk  Blik.  vilde  Sindene 
snart  falde  til  Ro,  —  men  desværre  tyde  de  sidste  Maaneders 
Begivenheder  ikke  i  den  Retning. 

I  Sammenhæng  med  Dr.  Maclagans  Tale  kunde  det  maaske 
have  sin  Interesse  kortelig  at  berøre  et  andet  Spørgsmaal,  som 
var  begyndt  at  blive  brændende,  da  den  ritualistiske  Strid  brød 
ud,    og   som    vel    kun    for   en  Tid   vil   blive   stillet   i    Skygge  af 

denne.  Det  er  Forhandlingerne  om  «Church  Reform*.  En 
saadan  Reform  skulde  navnlig  gaa  i  Retning  af  at  give  Læg- 
folk en  større  Indflydelse  paa  Kirkens  Styrelse.  Foreløbig  ind- 
skrænker Lægfolkets  Indflydelse  sig  til,  at  der  paa  de  store 
Canterbury  og  York  Synoder  foruden  et  Overhus  (bestaaende  af 
Biskopperne)  og  et  Underhus  (bestaaende  af  det  øvrige  Præste- 
skab) ogsaa  findes  et  Lægmandshus,  der  dog  kun  har  raadgivende 
Myndighed.  Nu  er  det  af  Interesse  at  se  en  saa  højstaaende 
Gejstlig  som  Dr.  Maclagan  udtale  følgende:  «Det  er  vanskeligt 
at  indse,  hvorfor  ikke  de  læge  Medlemmer  af  et  Sogn  skulde 
have  Lov  til  at  faa  nogen  Indflydelse  paa  Udnævnelsen  af  den 
Mand,  som  maaske  for  lang  Tid  skal  være  deres  aandelige 
Leder. »  Han  fortsætter  endogsaa:  «Det  vilde  være  umuligt  at 
indskrænke  Anvendelsen  af  dette  Princip  til  Sognepræsten.  Det 
maatte  ogsaa  gælde  Besættelsen  af  Bispeembedet.  Iblandt  Kirkens 
Biskopper  tror  jeg,  at  der  er  ikke  faa,  som  med  mig  deler 
Ønsket  om,  at  de  havde  tiltraadt  deres  Embede  ikke  blot  kaldede 
af  Landets  Fyrste,  men  ogsaa  af  Folket  i  deres  Bispedømme*. 
Sandsynligvis  vil  der  løbe  meget  Vand  i  Stranden,  før  Præste- 
og  Bispevalg  bliver  indført  i  den  engelske  Kirke,  eller  før  Læg- 
folk faar  endog  den  ringeste  Indflydelse  paa  Besættelsen  af  de 
kirkelige  Embeder;  men  det  er  i  hvert  Fald  et  Tidernes  Tegn 
at  høre  saadanne  Udtalelser   fra  en  af  Englands  Ærkebiskopper. 

F.   T, 


Flere  Diakonisser! 


Ved  sidste  Aarsfnøde  for  Diakonissehuset  i  Paris  i  Rue  de 
Reuilly  95,  udtalte  Ordføreren,  Pastor  F.  Dumas,  sig  om  det 
stadige  Punkt:  for  faa  Søstre  i  Forhold  til  Arbejdet  og  Trangen! 
Efter  at  have  afvist  den  Tanke,  at  Manglen  skulde  hidrøre  fra 
nogen  national  Ejendommelighed  hos  Franskmændene,  fortsætter 

han  med  nogle  Betragtninger,  som  maaske  fortjene  ogsaa  at  blive 
fremdragne  hos  os. 

Maa  ikke  —  det  er  i  hvert  Tilfælde  en  af  de  Indvendinger, 
man  udefra  udslynger  imod  os  —  Læren  om  Frelse  af  Naade 
udelukke  eller  dog  nødvendigvis  svække  enhver  Prædiken  om  at 
bringe  sig  selv  som  Offer? 

Visselig  ikke.  Man  maa  skelne  mellem  to  Ting.  Det  første 
Spørgsmaal  er  det  om  Frelsen:  Hvad  skal  jeg  gøre  for  at  blive 
frelst!  Tro  ikke  paa  dig  selv,  thi  du  har  ingen  Ret  at  gøre 
gældende,  ingen  Fortjeneste;  du  er  en  Synder,  du  kan  .ikke 
undertrykke  din  Fortid,  eller  slette  dens  Pletter  ud;  naar  du  har 
gjort  det  gode,  har  du  ikke  gjort  andet,  end  hvad  du  var  skyldig 
at  gøre  ...  tro  paa  Jesus,  som  ene  kan  tilgive  dig,  som  har 
fuldbragt  alt,  som  ene  kan  forsone  dig  med  Gud.  Tro,  og  du 
skal  blive  frelst,  ikke  en  Dag,  naar  du  er  naaet  til  en  vis  Grad 
af  Helliggørelse,  men  strax,  saadan  som  du  er,  i  din  besmittede 
og  trængende  Tilstand,  du  skal  blive  frelst  hgesom  Synderinden, 
som  den  korsfæstede  Røver,  uforskyldt.  Det  er  paa  denne 
Naadens  Grund,  vi  afgjort  maa  stille  os  for  at  blive  frelste. 
Lad  os  aldrig  forlade  Evangeliet,  det  eneste  saliggørende  Ord! 

Men,  naar  dette  første  Spørgsmaal  er  løst,  kommer  der  et 
andet:  Hvorledes  skal  man  tjene  den  Gud,  som  har  frelst  os, 
den  Frelser,  som  har  genløst  os?  Her  indrømmer  jeg,  at  der 
er,  som  Apostelen  siger,  Forskel  paa  Naadegaver:  de  Kristne 
have  ikke  alle  samme  Anlæg,  samme  Kald ;  deres  Vilkaar,  deres 
Pligter  ere  ikke  de  samme;  der  er  allehaande  Veje,  hvorpaa  man 
kan  tjene  Gud.  Man  maa  være  rummelig,  ja  meget  rummelig 
med  Hensyn  til  de  andre. 

Men,  kære  Brødre,  er  det  naturligt,  at  i  en  Religion,  der 
stiller  Jesu  Kristi  Offer  i  Midten,  man  der  næppe  skulde  tale  om 
at  bringe  Offer  og  især  om  at  ofre  sig  selv?  «Jeg  formaner 
Eder,>  siger  Paulus,  «ved  Guds  Barmhjærtighed  til  at  fremstille 
Eders  Legemer  som  et  levende  Offer. »  Er  det  naturligt  blandt 
dem,  der  tro,  at  Jesus  Kristus  har  givet  s*ig  hen  for  dem,  at 
det  at  give  sig  hen  skal  betragtes  som  en  uhørt  og  ganske  und- 
tagelsesvis Handling?  Er  det  naturligt,  at  de  Kristne  nøjes  med 
det  sædvanlige,  det  vil  sige  med  et  retskaffent,  maadeholdent  og 
fromt  Liv,    alt  idet  man  bekender  som  sin  Tro,    at  Gud  ved  at 

sende  sin  enbaarne  Søn  til  vort  bedste  har  gjort  det  usædvanlige 
i  allerhøjeste  Forstand?  Jesus  har  talt  meget  om  Forsagelse  og 
i  mange  Tilfælde  har  han  krævet  en  fuldkommen  Forsagelse. 
Det  Ord,  han  tiest  har  gentaget,  det  var,  at  man  skulde  give 
sit  Liv,  sætte  sit  Liv  til.  Vi  fremføre  ikke  ofte  nok  disse  Ord; 
dersom  vi  forstode  bedre  at  gengive  hele  denne  Del  af  hans 
Lære,  vilde  utvivlsomt  flere  føle  Kald  til  at  blive  Diakonisser. 

Men  der  er  mere  endnu.  Jeg  forbavses,  idet  jeg  atter  læser 
Evangeliet  om  Jesus  Kristus,  over  de  Forjættelser,  han  har  knyttet 
til  di.sse  Opfordringer.  Der  ligger  en  herlig  Forjættelse  i  det 
Ord,  jeg  lige  nu  gjorde  Hentydning  til:  «Hvo  som  vil  frelse  sit 
Liv,  skal  miste  det,  og  hvo  som  mister  sit  Liv  for  min  Skyld, 
skal  finde  det.»  Der  er  endnu  én  i  det  følgende  Vers:  «Hvo 
som  forlader  Huse  eller  Brødre  eller  Søstre  eller  Fader  eller 
Moder  eller  Hustru  eller  Børn  for  min  Skyld,  skal  faa  det  hun- 
dredfold igen  ...»  Det  Ord  «Løn»,  som  vi  undertiden  standse 
overfor,  fordi  det,  med  Urette,  forekommer  os  at  gøre  Skaar  i 
Naadens  Ufortjenthed,  udgør  dog  en  Del  af  Jesu  Kristi  Ordbog : 
« Eders  Løn  skal  være  megen  i  Himlene;*  «et  Glas  koldt  Vand 
givet  i  mit  Navn  skal  ikke  miste  sin  Løn.»  Vi  forstaa  ikke  nok 
at  tale  om  disse  herlige  Vederlag,  at  gentage  disse  kostelige 
Forjættelser,  som  ere  saa  vel  skikkede  til  at  tage  Betænkelig- 
heder bort,  opmuntre  de  frygtsomme,  tilskynde  til  Forsagelse. 
Dersom  vi  forstode  det  bedre,  vilde  der  uden  Tvivl  være  flere 
Diakonisser. 

Jeg  føjer  til,  at  disse  Forjættelser  stadfæstes  af  Kendsgærnin- 
gerne.  Mange  Kristne  ville  kunne  bringe  Vidnesbyrd  derom; 
de  Ofre,  de  ere  gaaet  ind  paa,  de  Afkald,  de  have  bestemt  sig 
til,  ere  for  dem  bleven  Anledning  til  megen  Velsignelse;  de 
mente  at  tabe,  men  de  kom  til  at  vinde.  Jeg  har  i  min  Præste- 
tid truffet  mange  unge  Piger,  som  gik  og  søgte,  som  tørstede 
efter  at  opofre  sig,  og  som  ingen  Lejlighed  fandt  dertil;  til 
Trods  for  deres  Tro  —  jeg  taler  om  troende  unge  Piger  — 
fattedes  der  dem  noget,  og  man  følte,  at  de  bestræbte  sig  for 
under  en  udvortes  Færden  at  skjule  deres  Tilværelses  Tomhed 
og  den  Sorg,  de  følte  derover.  Jeg  har  ogsaa  truffet  Diakonisser, 
ja  jeg  har  kendt  adskillige  af  dem,  og  gennemgaaende  have  de 
forekommet    mig   at    være    lykkelige    Mennesker,    lykkeUge    ved 

den  Bestemmelse,  de  havde  taget  ved  deres  Indtrædelse,  lykke- 
lige, fordi  de  følte,  at  de  gjorde  Nytte,  og  at  de  arbejdede  for 
deres  Frelser.  —  Det  er  betegnende  Erfaringer. 

(Efter  Aarsberetning  1 898  fra  Institution  des  diakonisses  des 
Eglises  évangéliques  de  France  ved  N.  Dalhoff.) 


TOsendte  Bøger. 


Carl  Koch:  Søren  Kierkegaard^  tre  P'oredrag.  136  S.  Karl 
Schønbergs  Forlag. 

Den  lille  Bog  kan  nok  kaldes  en  Berigelse  af  vor  Literatur. 
Den  indeholder  i  al  sin  Korthed  en  sjælden  klar  og  dyb  Rede- 
gørelse for  S.  Kierkegaards  Betydning.  Særlig  interessant  er  det 
sidste  Afsnit,  hvor  Forf.  fremstiller  K.s  sidste  Strid  med  den  officielle 
Kristendom  som  en  i  egentlig  Forstand  « tragisk  Konflikt »;  og  den 
Opfattelse,  han  her  gør  gældende,  vil  vistnok  paa  væsentlige  Punkter 
vise  sig  at  være  den  rette.  Bogen  danner  et  mærkeligt  Modstykke 
til  G.  Brandes  Skrift  fra  Halvfjerdserne  om  samme  Emne;  man  faar 
ved  at  læse  den  et  forstærket  Indtryk  af,  i  hvilken  Grad  Brandes, 
til  Trods  for  al  Skarpsindighed  og  Aandrighed,  dog  her  er  en  uden- 
forstaaende  og  ganske  mangler  Nøglen  til  Forstaaelse  af  et  Liv  som 
Kierkegaards. 

Viggo  Holm:  Salmemelodier  til  Skolebrug.  20  S.  Lehmann  & 
Stages  Forlag. 

Fredrik  Nielsen:  Kirkeleksikon  for  Norden.  Jydsk  Forlagsforret- 
ning.  Af  dette  Værk  er  ellevte  Hefte  udkommet,  som  gaar  fra 
«Carranza»   til  «Coccejus». 

D.  G.  Monrad:  ^Fra  Bønnens  Verden,  Denne  bekendte  og 
skattede  Bog  er  udkommen  i  sjette  Oplag. 

Edv,  BlaumuUer:  Hellig  Jord.  Rejsebilleder  fra  Palæstina.  Gylden- 
dalske Forlag. 

Dette  store  og  smukke  Værk  er  nu  fuldendt  med  det  22.  Hefte. 
Det  indeholder  ikke  alene  mange  gode  Billeder,  men  ogsaa  Teksten 
er  i  høj  Grad  malende,  saa  at  man  faar  et  sjælden  levende  Indtryk 
af  Mennesker  og  Egne  i  det  hellige  Land.  Forfatterens  Sprog- 
behandling, som  gennemgaaende  er  omhyggelig,  frembyder  dog 
enkelte  Særheder.  Hvorfor  saaledes  bruge  den  grimme  Germanisme 
«allenfals»?  Og  er  der  nogen  Grund  til  at  sige  «efterhaands» 
istedenfor  <<  efterhaanden  » ? 


Den  danske  Præsteforening. 


Ved  Delegeretmødet  den  24de  ds.  blev  det  bestemt,-  at 
Præsterne  Ostenfeldt,  Schack  og  Ussing  skulde  i  Følge  Lovene 
fratræde  d.   iste  Februar  1899. 

Ligeledes  meddelte  undertegnede,  at  jeg  af  flere  Grunde, 
bl.  a.  fordi  jeg  blev  valgt  til  Formand  under  noget  uregelmæs- 
sige Former,  ønsker  at  fratræde  Stillingen  som  Formand  i  den 
danske  Præsteforening  fra  d.   iste  Februar  1899. 

Der  vil  altsaa  i  Henhold  til  Lovene  i  Løbet  af  Januar 
være  at  foretage  Valg  af  en  Formand  og  3  Medlemmer  af  Be- 
styrelsen. 

Disse  Valg  gælde  alle  for  4  Aar,  hvert  Medlem  stemmer 
særskilt  paa  en  Formand  og  desuden  paa  3  Medlemmer. 

I  Løbet  af  November  vil  der  gennem  Kredsformændene  blive 
omsendt  en  Fortegnelse  over  alle  Foreningens  nuværende  Med- 
lemmer; ligeledes  vil  i  Løbet  af  Januar  samtlige  Medlemmer  faa 
tilstillet  Stemmesedler  med  fornøden  Oplysning  om,  hvorledes 
Valget  iværksættes. 

Forslag  med  Hensyn   til  disse  Valg,    som  ønskes  optagne  i 

nærværende  Blad  for  iste  December  eller  iste  Januar,  bedes  ind- 
sendte til  Pastor  A.  Schack  senest  d.  20de  i  den  foregaaende 
Maaned. 

København,  25.  Oktober  1898. 

Julius  Friis  Hansen, 

p.  t  Formand  for  den'  danske  Præsteforening. 


Hos  os  udkom  og  faas  i  alle  Boglader: 

Uundværlige  Oplysninger  for  den  unge  Præst 

om 

de  kirkelige  Handlingers  Udførelse 

ved 
Sognepræst   Th.  Balslev. 

Plis  1  Krone. 

Jydsk  Forlags-Forretning. 


Angaaende  Uregelmæssighed  i  Bladets  Forsendelse  bedes 
man  henvende  sig  til  det  stedlige  Postkontor,  og,  hvis  dette  ikke 
nytter,  til  Ekspeditionen,  Skindergade  21,   i.  Sal. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præstefor- 
ening sker  til  Kredsformanden. 

København.  —  Græbes  Bogtrykkeri. 

MAANEDSBLAD 

FOR 

DEN   DANSKE   FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  15  Den  !•  December  1898 

Indhold:  H.  Ostenfeld:  Forholdet  mellem  Kirken  og  Staten.  H.  O.  Lange: 
Præsternes  Forhold  til  Afholdssagen.  F.  R.  Nielsen:  Flere  Bisper! 
Præstekursuset.  Fra  Udlandet.  Tilsendte  Bøger.  Menighedskonventet 
af  1891.      De  danske  Præsters  Kirke  i  København.      Avertissementer. 


Forholdet  mellem  Kirken  og  Staten. 


Det  er  ofte,  ja  indtil  Kedsommelighed,  blevet  sagt,  at  den 
Tid  maa  komme,  at  Kirken  bliver  Frikirke,  at  Baandet  mellem 
Kirke  og  Stat  løses.  Det  er  jo  sandsynligt  nok,  at  denne  Be- 
mærkning er  rigtig,  men  saalænge  man  bliver  staaende  ved 
Spørgsmaalet  i  sin  Almindelighed,  bliver  det  væsenlig  en  Frase. 
Og  man  kommer  ikke  Sagen  nærmere,  naar  man  atter  og  atter 
fra  Kirkens  Mænd  hører  den  Sætning  udtalt:  « Kirken  kan  nok 
undvære  Staten,  men  Staten  kan  ikke  undvære  Kirken*,  thi  saa 
rart  det  end  kan  være,  naai  to  hidtidige  Kompagnoner  vil  hæve 
Fællesskabet,  at  den  ene  ikke  ser  udelukkende  paa  sit  eget,  men 
ogsaa  paa  den  andens,  saa  vanskelig  bliver  Regnskabsopgørelsen, 
naar  de  sidde  overfor  hinanden,  hvis  den  ene  stadig  sætter  sig 
i  den  andens  Sted  og  ser  Sagen  fra  hans  Synspunkt,  navnlig 
naar  denne  anden  meget  vel  er  i  Stand  til  at  forestaa  sine  egne 
Interesser;  en  saadan  Opgørelse  vilde  sikkert  faa  noget  af  det 
taagede  og  svømmende  over  sig,  for  ikke  at  bruge  et  kraftigere 

Udtryk.  Men  skal  Opgørelsen  mellem  Stat  og  Kirke  finde  Sted^ 
elier  rettere  skal  Begyndelsen  til  en  saadan  Opgørelse  finde  Sted, 
thi  Afviklingen  at  de  gensidige  Forpligtelser  vil  sikkert  tage  lang 
Tid,  saa  maa  Kirkens  Mænd  se  paa  Kirkens  Interesser,  Statens 
vil  sikkert  nok  se  ti),  at  Statens  Interesser  ikke  gaas  for  nær; 
men  det  var  jo  nok  ønskeligt,  at  begge  Parter  vare  besjælede 
af  en  Imødekommenhedens  Aand,  som,  idet  den  var  sig  klart 
bevidst,  hvad  der  var  Centrum  i  dens  Interesse,  var  villig  til  at 
forhandle  i  Spørgsmaal,  der  laa  paa  Grænsen. 

Imidlertid  vil  det  sikkert  være  frugtbart  en  Tid  at  se  bort 
fra  det  storpolitiske  Spørgsmaal  i  denne  Sag,  hvad  enten  dette 
nu  former  sig:  « Kirken  skal  være  Frikirke »,  eller  mere  spag- 
færdigt i  Grundlovsparagrafen :  « Folkekirkens  Forfatning  ordnes 
ved  Lov«;  thi  for  at  der  skal  komme  noget,  der  ligner  et  Resul- 
tat, ud  af  enten  det  ene  eller  det  andet,  er  det  nødvendigt,  at 
den  ene  Part,  Kirken  nemlig,  kommer  til  at  føle  sig  noget  i  sin 
Selvstændighed  og  ogsaa  paa  nogle  Punkter  kommer  til  at  hævde 
denne  Selvstændighed  i  Handling.  At  der  er  noget  oppe  i  Tiden 
i  denne  Retning,  vil  vanskelig  kunne  miskendes  af  Mennesker, 
der  véd,  hvad  der  rører  sig.  Jeg  vil  nævne  et  Eksempel;  det  er 
den  københavnske  Kirkesag.  Det  er  ofte  bleven  sagt  om  denne 
af  dens  Modstandere,  at  det  var  en  frikirkelig  Bevægelse;  dette 
er  uden  Tvivl  overdrevent  eller  rettere  misvisende,  men  det 
sande  deri  er,  at  det  er  en  kirkelig  og  ikke  en  særlig  stats- 
kirkelig Bevægelse,  eller  man  kunde  maaske  endog  sige  en  demo- 
kratisk kirkelig  Bevægelse,  hvor  Initiativet  er  taget  af  Menig- 
heden og  ikke  af  Kirkestyrelsen,  som  intet  Initiativ  har  taget, 
og  hvor  Menigheden  derfor  ogsaa  ganske  naturlig  forlanger  en 
Stemme  med  i  den  endelige  Ordning  af  dette  Forhold.  Men  at 
Kirken  herved  kommer  til  at  føle  sig  i  sin  Forskel  fra  Staten, 
og  at  Menighedens  Selvstændighedsfølelse  derunder  er  vokset,  er 
en  Kendsgærning  og  en  glædelig  Kendsgærning.  At  støtte  og 
udvikle  denne  Selvstændighedsfølelse  synes  mig  at  maatte  være 
Opgaven  for  alle  dem,  der  vil  være  med  til  at  arbejde  paa  en 
rolig,  god  og  retfærdig  Afvikling  af  det  indviklede  Forhold  mel- 
lem Stat  og  Kirke,  og  jeg  vil  i  det  følgende  tillade  mig  at  om- 
tale et  Par  Punkter,  hvor  det  forekommer  mig,  at  en  Omordning 
er  nødvendig,  og  at  Tiden  er  der  til  at  træffe  en  Ordning  baade 
til  Kirkens  og  Statens  Bedste. 

Ægteskabslo  vgivningen . 

At  der  foretages  en  Forandring  i  denne,  forekommer  mig 
at  være  en  Nødvendighed.  Kirken  har  gennem  Tidernes  Ud- 
vikling faaet  det  overdraget  at  slutte  Ægteskabet;  man  kan  mene, 
at  Kirkens  Sag  kun  er  at  velsigne  Ægteskabet,  og  dette  er  sik- 
kert rigtigt,  men  i  den  almindelige  Bevidsthed  staar  det  alligevel 
saaledes,  at  Ægteskabet  stiftes  der,  hvor  det  faar  Samfundets 
Sanktiou,  og  det  sker  i  Kirken.  Saalænge  alle  uden  Refleksion 
saa  hen  til  Kirken  som  den  fælles  Moder,  eller  i  hvert  Fald  saa 
hen  med  Pietet  til  Kirken,  voldte  det  ingen  særlige  Vanskelig- 
heder. Der  var  jo  nok  en  og  anden  Præst,  hvis  Samvittighed 
krympede  sig  ved  at  fuldbyrde  en  Vielse  mellem  Fraskilte,  men 
dels  vare  Skilsmisserne  temmelig  sjældne,  dels  var  Følelsen  af, 
at  Autoriteternes  Afgørelse  var  bindende,  meget  stærk.  Det  er 
blevet  anderledes  nu;  der  er  ikke  saa  faa  Mennesker,  hvis  Til- 
knytning til  Folkekirken  er  af  en  meget  tvivlsom  Beskaffenhed, 
og  det,  som  tidligere  erstattede  en  reel  Tilknytning,  nemlig  det 
pietetsfulde  Autoritetsforhold  overfor  Kirken,  er  for  en  stor 
Del  borte.  Skilsmisserne  ere  blevne  ganske  anderledes  hyp- 
pjge»  og  som  Følge  deraf  ogsaa  de  Tilfælde,  hvor  Fraskilte  vil 
vies  igen.  Man  har  forsøgt  at  skaffe  Lempelser  i  Ritualet,  saa 
at  jeg  en  Gang  hørte  en  Præst  sige,  at  han  havde  viet  et  Par 
uden  at  nævne  Guds  Navn,  men  selv  om  man  paa  denne  Maade 
undgaar  at  tage  Guds  Navn  forfængelig,  vil  man  dog  sikkert 
staa  med  en  bestemt  Følelse  af,  at  her  foretages  noget,  som 
ikke  passer  i  Kirken,  og  at  man  har  forsøgt  at  gaa  uden  om 
en  Vanskelighed,  men  ikke  at  klare  den.  Og  det  er  ikke  alene 
de  Fraskiltes  Vielse,  som  det  er  galt  med,  der  er  kommen  en 
anden  Klasse  til,  der  er  endnu  værre;  denne  Klasses  «nom  de 
guerre»  er  « skandaløse  Vielser*.  Pastor  Monrad  har  i  Dansk 
Kirketidende  anført  et  Paradigma  paa  denne  Klasse.  «En  Barber 
var  ved  Frederiksberg  Birk  dømt  til  inden  6  Uger  fra  Doms- 
dagen  at  indgaa  Ægteskab  med  en  Ekspeditrice.  Sad  han  Dom- 
men overhørig,  skulde  han  betale  en  daglig  Bøde  af  5  Kr.  til 
Københavns  Amts  Fattigkasse.  Dagene  gik  og  Ugerne  med, 
og  Barberen  giftede  sig  ikke  med  Ekspeditricen.  Saa  tabte  hun 
Taalmodigheden  og  henvendte  sig  til  Kongens  Foged  og  bad 
ham  foretage  Eksekution  hos  Barberen  for  12  Ugers  ubetalte 
Bidrag,    i    alt    420   Kr.      Barberen    erklærede    imidlertid    overfor 

Fogeden,  at  han  intet  ejede  til  Dækning  af  disse  mange  Penge. 
Men  da  Fogden  derefter  lod  ham  vide,  at  Ekspeditricen  kunde 
fordre  ham  hensat  i  Gældsfængsel  i  Henhold  til  Forordningen  af 
6.  April  1842,  ytrede  han,  «at  saa  vilde  han  tænke  over,  om 
det  dog  ikke  var  bedst,  at  han  giftede  sig  med  hende >.>  I 
samme  Numer  fremdrager  Pastor  Monrad  et  Paradigma  paa  Fra- 
skiltes Vielse  under  moderne  Forhold.  «En  Gang  i  Sommer  læstes 
i  Bladene:  En  vis  Hr.  X.  blev  ægteviet  til  Fru  Y.  Et  halvt 
Aar  tidligere  var  Hr.  X.,  hvad  der  var  almindelig  bekendt  i  den 
københavnske  Selskabs  verden,  nylig  separeret  fra  eller  endnu  gift 
med  Fru  X.,  og  Fru  Y.  med  Hr.  Y.  Der  var  imidlertid  op- 
staaet  et  « Kærlighedsforhold »  mellem  Hr.  X.  og  Fru  Y.,  og  da 
dette  Forhold  inden  lang  Tid  vilde  føre  til  et  Barns  Fødsel,  fik 
man  i  største  Hast  Skilsmisse  —  med  Tilladelse  til  at  indgaa  nyt 
Ægteskab  —  i  Stand  paa  begge  Sider.  Og  Brylluppet  stod  som 
sagt  en  Gang  i  Sommertiden.  Hvilket  Ritual  der  har  været  benyttet, 
vides  ikke,  men  foran  Alteret  i  en  navngiven  københavnsk  Kirke 
forenedes  de  to  Ægteskabsbrydere  af  en  i  Bladene  navngiven 
pastor  emeritus.*  Disse  Eksempler  kunde  sikkert  suppleres  ikke 
saa  lidt,  og  de  raabe  højt  om,  at  Tilstanden  er  utaalelig.  Det 
vides  ogsaa,  at  Ministeriet  overfor  Præster,  der  vægre  sig  ved 
at  fuldbyrde  Vielser,  der  stride  mod  deres  Samvittighed,  ikke  er 
helt  uvilligt  til  at  lukke  Øjnene  og  finde  paa  en  eller  anden  Ud- 
vej; men  derved  løses  Knuden  jo  ikke. 

Men  er  det  saaledes  nødvendigt,  at  vor  Ægteskabslovgiv- 
ning  revideres,  saa  synes  det  at  være  et  Punkt,  hvor  Kirke  og 
Stat  uden  Vanskelighed  maatte  kunne  forhandle  og  naa  til  en 
Forstaaelse.  Statens  Interesse  af  Ægteskabsstiftelsen  er  denne: 
at  Ægteskabet  faar  Samfundets  Legitimation.  Kirkens  Interesse 
er:  at  der  opretholdes  en  sædelig  Samfundsorden  i  Lydighed 
mod  Skriftens  Ord,  men  ingen  af  disse  Interesser  berøres  af 
Maaden,  hvorpaa  Ægteskabet  sluttes,  naar  kun  denne  i  den 
almindelige  Bevidsthed  staar  som  bindende  og  afgørende. 

Er  det  imidlertid  afgjort,  at  en  Omordning  er  nødvendig, 
og  at  den  kan  finde  Sted,  uden  at  dybere  Interesser  krænkes, 
saa  bliver  det  næste  Spørgsmaal :  efter  hvilke  Principer  maa  man 
gaa  frem,  naar  en  Omordning  skal  træffes. 

I)  En  ny  Lovgivning  i  dette  Forhold  maa  være  konservativ. 
Der   er   en  hel  Mængde  Mennesker,    som  ere  tilfredse  med  For- 


Digitized  by 


Google 


369 

holdet,  som  det  nu  er,  og  ikke  føle  nogensomhelst  Trang  til 
Forandring;  der  vil  det  ikke  være  retfærdigt  af  Hensyn  til 
enkelte,  man  kunde  kalde  det  unormale,  Tilfælde  at  paatvinge 
dem  en  Forandring,  hvis  Ønskelighed  er  dem  meget  problematisk, 
og  som  vil  volde  dem  en  Del  Ulejlighed.  Det  maa  være  et 
ledende  Synspunkt,  at  man  ikke  stiller  sig  paa  et  abstrakt,  uvir- 
keligt Standpunkt,  men  tager  de  givne  Forhold,  som  de  ere,  og 
ud  fra  dem  bringer  de  nødvendige  Reformer  frem. 

2)  Ægteskabsstiftelsen  maa  ikke  gøres  til  det  afgørende 
Punkt  for,  om  man  vil  udmælde  sig  af  Folkekirken  eller  blive  i 
den.  Det  er  ofte  bleven  beklaget,  at  der  ikke  var  en  Maade, 
hvorpaa  man  kunde  mælde  sig  ud  af  Folkekirken.  Det  er  jo 
bleven  afhjulpen  ved  den  ministerielle  Ordning  med  Udmældelses- 
blanketter,  som  gives  til  Præsten,  men  disse  benyttes  ude- 
lukkende som  en  Forberedelse  til  borgerlig  Vielse.  Saa 
ønskeligt  som  det  nu  fra  en  Side  set  kan  være,  at  de,  som  aande- 
lig  helt  ere  løste  fra  Kirken,  ogsaa  tilkendegive  dette  ved  deres 
Udmældelse,  saa  spinkelt  er  dette  Punkt,  hvor  denne  Afgørelse 
træffes,  ja  det  er  af  den  Beskaffenhed,  at  en  kan  vælge  at  gaa 
ud  af  Folkekirken,  selv  om  han  vurderer  dens  Lære  og  Sakra- 
menter paa  rette  Maade,  men  ikke  kan  finde  sig  i  den  kirkelige 
Vielse.  En  Lovgivning  maa  have  dette  som  et  ledende  Syns- 
punkt, at  et  Menneskes  Medlemsret  i  Folkekirken  ikke  staar  og 
falder  med  en  Afgivelse  paa  et  saa  periferisk  Punkt  som  kirkelig 
Vielse  eller  ikke  kirkelig  Vielse.  Der  maa  altsaa  gives  Frihed 
til  det  enkelte  Brudepar  til  at  vælge,  om  de  ville  have  kirkelig 
eller  borgerlig  Vielse,  og  helst  ogsaa  en  Frihed  til  at  vælge  den 
viende  Præst,  hvad  de  jo  forøvrigt  have  ved  at  løse  Sognebaand. 

3)  Der  maa  gives  Frihed  for  Præstens  Samvittighed,  saa  at 
han  virkelig  har  Ret  til  at  nægte  at  vie  et  Par.  Kirkens  og 
Statens  Fordringer  for  at  være  medvirkende  ved  Ægteskabsstif- 
telsen falde  ikke  sammen,  og  Kirken  gennem  Præsten  maa  have 
Ret  til  at  sige  «Nej»  i  Tilfælde,  hvor  Kirkens  Fordringer  ikke 
ske  Fyldest.  Formodentlig  vil  der  blive  gjort  Ophævelser  over 
en  saadan  Frihed  for  Præsterne,  og  skulde  det  være  den  eneste 
Reform  i  Ægteskabslovgivningen,  at  der  blev  givet  Præsterne 
en  saadan  Frihed  til  at  nægte  Vielse,  kan  jeg  godt  forstaa,  at 
man  fra  mange  Sider  kan  nære  Betænkelighed  ved  at  indføre  en 
Forandring.    Men  denne  Frihed,  som  bør  skaffes  Præsterne,  staar 

lige  overfor  den  Frihed  til  selv  at  vælge  mellem  kirkelig  og 
borgerlig  Vielse  og  vælge  sig  Præst,  som  bør  skaffes  Brude- 
parret, og  Præsternes  Ret  til  at  sige  *^Nejt  maa  kunne  appelleres 
til  Biskoppen,  hvorimod  det  vil  være  alt  andet  end  ønskeligt,  at 
den  skal  kunne  være  appellabel  til  Kultusministeriet,  thi  derved 
vilde  netop  Stillingen:  det  er  rent  kirkelige  Grunde,  som  er  det 
afgørende  for  Nægtelsen,  blive  betydelig  mindre  klar.  thi  endnu 
staar  dog  i  den  almindelige  Bevidsthed  en  biskoppelig  Afgørelse 
med  et  mere  kirkeligt  Præg  end  en  kultusministeriel. 

Hvis  man  anerkender  disse  3  som  Grundtanker,  hvorefter 
der  bør  lovgives  for  Ægteskabsstiftelsesmaaden,  maa  det  ogsaa 
være  efter  dem,  at  der  dømmes  i  Spørgsmaalet  obligatorisk  bor- 
gerlig Vielse  eller  fakultativt  borgerlig  Vielse.  Spørgsmaalet  er 
nemlig  ikke,  hvilken  af  disse  der  er  den  mest  rationelle  og  ønske- 
lige i  og  for  sig,  men  hvilken  af  disse  der  er  mest  ønskelig 
under  de  givne  Forhold.  Og  her  maa  utvivlsomt  den  obliga- 
torisk borgerlige  Vielse  falde  for  den  første  Maxime,  at  Lov- 
givningen skal  være  konservativ,  thi  det  vil  for  hele  Landbefolk- 
ningen og  for  mange  i  Byerne  være  en  Forandring,  som  man 
ikke  har  følt  Trangen  til,  og  som  derfor  sikkert  ikke  vil  blive 
hilst  med  Glæde. 

Derimod  vil  det  fakultativt  borgerlige  Ægteskab  kunne  be- 
staa  for  de  nævnte  Maximer  (og  jeg  tillader  mig  her  at  henvise 
til  en  lille  Artikel,  jeg  skrev  i  dette  Blad  for  Novbr.  1897,  hvor 
jeg  foreslog  og  formulerede  en  Ændring  i  det  af  Folketings- 
mændene Christensen  (Stadil)  og  Sv.  Høgsbro  indbragte  Lovfor- 
slag). Dog  vilde  det  sikkert  være  praktisk  og  rigtigt  at  tillæmpe 
det  fakultativt  borgerlige  Ægteskab  i  et  Par  Punkter.  Det  vilde 
være  rigtigt  at  skille  Forberedelsen  til  Ægteskab  fra  selve 
Ægteskabets  Indgaaelse.  Hvor  principielt  rigtigt  det  end 
kunde  være,  at  Forberedelsen  til  et  Ægteskab  med  Bekendt- 
gørelse, Undersøgelse  af  Papirer  o.  s.  v.  blev  lagt  i  en  borgerlig 
Myndigheds  Hænder,  tror  jeg,  at  der  vilde  være  store  Vanske- 
ligheder forbundne  med  for  Øjeblikket  at  faa  en  saadan  Ordning 
indført,  hvis  man  ikke  vilde  paalægge  Landbefolkningen  en  stor 
Ulejlighed  med  at  henvise  dem  til  Herredsfogden.  Jeg  indser 
derfor  ikke,  at  der  er  andet  at  gøre  end  at  lade  Forberedelserne 
til  Ægteskabet  foregaa  hos  Præsten  og  i  Kirken  for  alle.  At 
Kirken  skulde  lide   noget  væsenligt   derved,    indses  ikke;    thi  at 

Præsten  undersøger,  om  Papirerne  ere  i  Orden,  kan  ikke  træde 
nogen  Interesse  for  nær;  og  at  der  lyses  for  alle  Ægtefolk  i 
Kirken  med  en  betinget  Forbøn  (hvis  det  saa  er  din  Vilje,  o 
Gud,  saa  .  .  .)  vil,  selv  om  det  ikke  i  enhver  Henseende  er 
ønskeligt,  være  et  stort  Fremskridt  fra  de  nuværende  Til- 
stande, og  det  formodes  heller  ikke,  at  kirkelige  Interesser  der- 
ved trædes  for  nær.  Præsten,  der  har  foretaget  Lysningen,  ud- 
steder da  efter  dennes  Tilendebringelse  en  Attest  for,  at  intet 
er  til  Hinder  for  Ægteskabs  Indgaaelse  mellem  de  paa- 
gældende to.  Dermed  er  Ægteskabet  ikke  stiftet;  men  med 
denne  Attest  henvender  Brudeparret  sig  til  den  viende  Præst 
eller  den  borgerlige  Øvrighed,  som  da  slutter  Ægteskabet 
og  udsteder  Ægteskabsbeviset. 

Herved  vilde  der  for  den  store  Landbefolkning  ikke  ske 
nogen  Forandring,  da  det  sædvanlige  altid  vilde  være,  at  den 
Præst,  der  foretog  Vielsen,  ogsaa  havde  foretaget  Lysningen. 
Der  vilde  skaffes  Frihed  for  Mennesker  til  at  vælge  mellem  kir- 
kelig og  borgerlig  Vielse  og  til  at  gaa  til  en  anden  Præst,  uden 
at  deres  Medlemsret  i  Kirken  afficeredes  derved.  Og  der  vilde 
skaffes  Frihed  for  en  Præst  overfor  forargelige  Forbindelser.  Der 
vilde  være  naaet  noget  i  Retning  af  en  Afvikling  paa  et  bestemt 
Punkt  af  Forbindelsen  mellem  Kirke  og  Stat,  hvor  denne  er 
bleven  altfor  intim.  Jeg  maa  tilsidst  udtale  Haabet  om,  at  Folke- 
tingsmand, Højesteretssagfører  Sv.  Høgsbro,  som  nu  3  Gange 
har  bragt  Forslag  til  Ændring  i  disse  Forhold  frem  i  Tinget, 
ikke  maa  blive  træt  af  at  arbejde  derpaa,  og  at  han  maatte  faa 
Støtte  fra  de  danske  Præster,  blandt  hvilke  jeg  vil  tillade  mig 
at  haabe,  at  Ræsonnementet  « noget  er  bedre  end  intet»  maa 
sejre  over  det  andet  «intet  eller  alt». 

Menighedskasser . 

Skal  Kirken  have  nogen  Selvstændigked ,  kan  det  ikke 
hjælpe  at  indskrænke  denne  til  det  aandelige  Omraade  alene. 
Naturligvis  er  Kirkens  Væsen  dette,  at  den  er  samlet  om  sin 
usynlige,  men  nærværende  Herre  Jesus  Kristus,  og  dens  Myn- 
dighed og  Selvstændighed  beror  paa,  at  den  staar  i  Samfund 
med  ham.  Men  ogsaa  udadtil  maa  Kirken  for  sin  Organisations- 
ret have  nogen  Selvstændighed,  og  dette  maa  navnlig  vise  sig 
paa  det  økonomiske  Omraade.    En  og  anden  vilde  maaske  mene. 

at  det  var  Idealet  for  Kirken,  at  der  blev  sørget  for  den  af 
Staten  paa  alle  Maader,  uden  at  den  selv  behøvede  at  anstrænge 
sig.  Og  dog  vil  en  saadan  Forsorg  for  Kirken  vise  sig  skadelig 
for  dens  Liv,  ja  hvis  den  kunde  gennemføres,  virke  den  visse 
Død.  Det  vilde  være  som  en  Mand,  der  altid  laa  paa  en  Sofa 
og  slet  intet  tog  sig  for,  men  blev  fodret  dér  uden  nogensom- 
helst  Ulejlighed  fra  hans  Side  —  det  vilde  være  det  bekvem- 
meste for  ham,  men  det  vilde  være  til  Ruin  for  hans  Helbred, 
at  han  slet  ikke  skulde  røre  sig  og  arbejde.  Men  er  Kirken 
dømt  til  en  Uvirksomhed  med  Hensyn  til  at  sørge  for  sig  selv, 
vil  det  ogsaa  vise  sin  skadelige  Indflydelse  paa  dens  Liv.  Man 
kan  søge  Surrogater  for  en  saadan  Virksomhed  ved,  at  et  rigt 
Foreningsliv  udfolder  sig,  der  tager  mange  forskellige  Opgaver 
op  og  bærer  dem;  det  bliver  dog  kun  Surrogater,  det  samlende 
Midtpunkt  mangler;  og  at  Udøvelsen  af  Kirkens  økonomiske 
Gærning  henlægges  fra  Kirkens  Hovedfæstning,  Menighedens 
Forsamlingssted  den  første  Dag  i  Ugen,  til  Møder  eller  private 
Indsamlinger,  kan  ikke  andet  end  sprede  Kraften  og  bevirke,  at 
Gærningen  mister  sit  særlig  kirkelige  Præg. 

Hvad  er  der  her  at  gøre?  Manges  Tanker  ville  sikkert  gaa 
hen  til  Kirkens  Formue,  som  Staten  paa  mange  Maader  har 
overtaget  Administrationen  af.  Der  kan  maaske  komme  en  Tid, 
da  dette  Spørgsmaal  er  modent  til  at  optages  til  fornyet  Be- 
handling, men  for  Øjeblikket  er  det  visselig  ikke  Tilfældet.  En 
saadan  Behandling  vilde  blive  af  en  væsenlig  akademisk  Karakter 
uden  nogensomhelst  praktisk  Betydning.  Men  det,  som  er  ønske- 
ligt og  muligt,  er,  at  Menighedens  økonomiske  Selvstændighed 
faar  Lov  til  at  udvikle  sig  paa  lovlig  Maade.  Uden  at  tage 
noget  fra  Staten  eller  berøre  det,  som  er  kommen  under  Statens 
Haand,  er  mit  og  manges  Ønske  det,  at  der  skaffes  en  lovlig 
og  kirkelig  Ordning  af  Kirkens  økonomiske  Arbejde. 

Hvorledes  vil  dette  kunne  ske?  Ved  Oprettelsen  af  Menig- 
hedskasser.  Hvorfra  skulde  de  hente  deres  Indtægt?  Ved 
at  der  blev  givet  Tilladelse  til  at  ophænge  Menigheds- 
bøsser  i  Kirken.  Vi  har  jo  i  Kirkerne  Bøsserne  til  den  frie 
Fattigkasse,  hvis  Indtægter  altsaa  komme  ad  kirkelig  Vej,  men 
hvis  Administration  er  rent  kommunal.  Denne  Indretning  er  fra 
en  Tid,  hvor  Bevidstheden  om  Menighed  og  Kommune  nogen- 
lunde  gik   i    et.     Man   kunde  ønske  dem  fjærnede  og  erstattede 

af  Menighedsbøsser;  imidlertid  vilde  dette  sagtens  volde  Vanske- 
ligheder, og  mit  Forslag  er  ikke  nær  saa  radikalt,  kun  dette,  at 
der  blev  givet  Tilladelse  til  at  ophænge  Menighedsbøsser  ved 
Siden  af.  Hvorfor  kunde  man  ikke  overlade  Møder  og  private 
Indsamlinger  de  Opgaver,  som  skulde  løses  ved  Hjælp  af  de 
ved  en  saadan  Bøsse  indsamlede  Midler?  Hvis  det  virkelig  er 
Menighedsopgaver,  der  foreligge,  saa  er  det  urigtigt  at  overlade 
dem  til  en  tilfældig  Del  af  Menigheden.  Netop  naar  man  har 
kirkelig  Interesse,  maa  man  være  betænkt  paa,  at  Menighedens 
Tyngdepunkt  i  alle  Henseender  bliver  Kirken  og  ikke  Forsam- 
lingssalen, ogsaa  saaledes,  at  den  økonomiske  Virksomhed  ud- 
gaar  derfra. 

Hvem  skulde  administrere  en  saadan  Kasse?  Ja  lad  mig 
først  bemærke,  at  mit  Forslag  gaar  kun  ud  paa,  at  der  ved  Lov 
gives  Tilladelse  til  at  ophænge  saadanne  Bøsser;  det  var  der- 
for langtfra  givet,  at  det  blev  Tilfældet  alle  Vegne,  men  kun 
der,  hvor  Forholdene  vare  modne  dertil.  Og  dermed  vilde  og- 
saa Administrationsspørgsmaalet  nærme  sig  sin  Løsning.  Det 
kunde  let  ordnes  saaledes,  at  det  blev  Præsten  og  2  Mænd  af 
Menigheden.  Det  vilde  være  unaturligt,  om  Præsten  ikke  var 
med  i  Bestyrelsen,  da  han,  som  leder  Gudstjenesten  i  Kirken, 
dog  vilde  have  en  væsenlig  Indflydelse  paa,  hvor  meget  der 
kom  i  Kassen.  Men  de  to  Mænd,  hvorledes  skulde  de  vælges 
og  af  hvem?  Ja  her  maatte  man  tage  en  rent  kirkelig  Norm  og 
gøre  Deltagelsen  i  Menighedens  Gudstjeneste  og  i  dens  Nadvere 
til  Basis  baade  for  Valgbarhed  og  Valgret.  At  Nadveren  paa 
denne  Maade  kunde  misbruges,  er  klart,  men  ingen,  der  kender 
Forholdene,  vil  mene,  at  det  vil  blive  Tilfældet,  naar  det  som 
her  drejer  sig  om  ikke  en  indgribende  kirkepolitisk  Rettighed, 
men  simpelthen  om  Retten  til  at  vælge  Bestyrelse  i  en  lille  kir- 
kelig Kasse. 

Hvilke  Opgaver  vilde  en  saadan  Menighedskasse  have?  Pastor 
Friis  Hansen  skrev  for  en  Tid  siden  her  i  Bladet  om  Oprettelse 
af  et  Kirkefond  for  hvert  Stift,  da  der  rundt  omkring  trængtes 
til  Udvidelse  af  den  kirkelige  Betjening.  Et  saadant  Stiftskirke- 
fond vilde  naturlig  faa  sine  Indtægter  fra  Menighedskasserne. 
Der  er  Opgaver,  som  Menigheden  maa  optage  samlet,  f.  Eks. 
Bibelsagen,  Diakonissesagen,  Magdalenesagen  og  fremfor  alt  Hed- 
ningemissionssagen.      De    vilde    faa    en    langt    fastere    Basis    ved 

Oprettelsen  af  Menighedskasser.  Men  der  vilde  ogsaa  være  lokale 
kirkelige  Opgaver,  som  laa  for  i  Retning  af  Syge-  og  Fattigpleje. 
Og  dermed  peger  jeg  paa  det  Punkt,  som  var  mig  i  Tanker, 
da  jeg  skrev,  at  Oprettelsen  af  saadanne  Kasser  ogsaa  vilde  være 
til  Statens  Bedste.  Thi  det  vil  ogsaa  Kirkens  Modstandere  ind- 
rømme, at  Kirken  ikke  har  været  tilbøjelig  til  at  glemme  dem,, 
der  led  Nød,  hvorfor  Tilværelsen  af  en  saadan  kirkelig  Kasse 
med  Administration  af  Menighedens  Mænd  sikkert  vilde  betyde 
en  Lettelse  af  Fattigbyrder  for  Kommunen. 

Frederiksberg.  H.    Ostenfeld, 


Præsternes  Forhold  tU  Afholdssagen* 

Indledning  til  Forhandling  under  Præstekursuset. 
Af  H.   O.  Lange. 


Situationen  i  det  Spørgsmaal,  som  vi  her  ere  samlede  om, 
er  ikke  lidet  nedslaaende  for  Øjeblikket,  baade  naar  vi  se  paa 
de  Kræfter,  der  ere  i  Virksomhed  for  at  nedbryde  vort  Folk 
ved  Hjælp  af  de  alkoholiske  Drikke,  og  paa  de  Kræfter,  der 
have  taget  Kampen  op  mod  disse.  Danmark  øder  aarlig  c.  40 
Millioner  ud  til  alkoholiske  Drikke,  og  medens  Brændevins- 
forbruget  holder  sig  paa  samme  Standpunkt  i  de  senere  Aar, 
tager  Forbruget  af  bayersk  01  til  i  en  foruroligende  Grad,  i 
Løbet  af  de  sidste  6  Aar  er  det  steget  med  29  pCt.,  samtidig 
med  at  Forbruget  af  skattefrit  svagt  01  kun  er  steget  med  16 
pCt.,  og  Befolkningstilvæksten  er  endnu  mindre. 

Resultaterne  af  denne  Strøm  af  Alkohol,  der  ledes  ud  i 
Befolkningen  ad  utallige  Veje  gennem  en  fuldstændig  antikveret 
Beværtningslovgivning,  af  egennyttige  Spekulanter,  der  ere  inter- 
esserede i  et  saa  stort  Alkoholforbrug  som  muligt,  ere  vel  saare 
ulige  fordelte  i  Landet  og  mellem  By  og  Land,  men  de  ville 
dog  overalt  være  aabenbare  for  alle,  der  kunne  og  ville  se.  I 
høj    Grad    foruroligende    er    den    Bevægelse,    der    for    Tiden    er 


Digitized  by 


Google 


375 

begyndt  her  i  Kjøbenhavn,  at  de  store  Bryggere  og  Brygger- 
ringe  etablere  Restauranter  og  Varietéer  for  at  skaffe  Afsætning 
for  deres  Overproduktion ;  Tendensen  er,  at  de  mere  og  mere 
ville  komme  til  at  gøre  Beværterstanden  afhængig  af  sig  og 
blive  en  Stat  i  Staten  ligesom  i  England,  der  nok  skal  lade  sig 
mærke  baade  moralsk  og  politisk. 

Jeg  skal  ikke  her  komme  ind  paa  en  detailleret  Udredning 
af  Følgerne  af  dette  Alkoholforbrug  i  Retning  af  Sygdom,  For- 
brydelser, Selvmord,  Sindssygdom.  Herom  kan  jeg  blandt  andet 
henvise  til  Prof.  Westergaards  lille  Bog:  Drikfældigheden  i  Dan- 
mark. Her  skal  jeg  nøjes  med  at  pege  paa  nogle  enkelte 
Fænomener,  som  fortjene  særlig  Opmærksomhed. 

For  det  første  Slægtens  almindelige  Degeneration  som  en 
Følge  af  Slægternes  stadig  voksende  Alkoholforbrug.  Arvelig- 
heden gør  sig  stærkt  gældende  paa  dette  Omraade,  og  den 
sørgelige  Arv  gør  sig  maaske  mindre  gældende  ved  en  umiddel- 
bar Hang  til  Alkohol  som  ved,  at  en  stedse  voksende  Mængde 
miste  Modstandsevnen  mod  Alkoholens  fysiske  og  psykiske  Virk 
ninger,  de  kunne  intet  taale  men  forføres  af  de  lykkeligere 
Naturer  og  af  de  herskende  Drikkeskikke  og  de  falske  Mandig- 
hedsbegreber,  saa  at  de  bukke  under  og  blive  Alkoholens  Slaver. 

Dernæst  er  det  et  sørgeligt  Tidens  Tegn,  at  Alkoholismen 
griber  om  sig  hos  Kvinderne.  I  Løbet  af  et  Aar  have  vi  i 
Bestyrelsen  for  Redningshjemmet  Enkrateia  faaet  over  30  An- 
modninger om  Optagelse  af  kvindelige  Alkoholister.  Vore  Læger 
udtale  her  i  Kjøbenhavn  højlydte  Klager  over  den  udbredte 
Alkoholisme  blandt  Kvinder  af  alle  Samfundsklasser.  Personlig  har 
jeg  i  Løbet  af  de  sidste  3  Aar  havt  at  gøre  med  en  Del  af 
disse  stakkels  Kvinder,  der  om  muligt  ere  faldne  endnu  dybere 
og  endnu  mere  haabløst  end  de  mandlige  Drankere.  I  den 
sidste  Tid  have  Konfektfabrikanterne  begyndt  at  fabrikere  Pa- 
stiller fyldte  med  stærke  Likører,  som  have  en  ikke  ringe  Af- 
sætning blandt  Kvinder;  de  kunne  paa  den  Maade  beruse  sig 
hos  Konditoren. 

I  Løbet  af  10  Aar  er  der  paa  danske  Hospitaler  behandlet 
c.  10,000  Mennesker  for  Delirium  tremens,  og  hvert  12te  Døds- 
fald blandt  Mænd  i  35 — 45  Aars  Alderen  skyldes  direkte  Alko- 
holisme, foruden  hvad  indirekte  Virkning  Alkoholen  kan  have 
havt  til  at  fremkalde  Sygdomme. 

Den  ved  Alkolen  avlede  Elendighed  blandt  dens  direkte  og 
indirekte  Ofre  (Kvinder  og  Børn)  har  kaldt  Afholdsbevægelsen 
frem. 

Denne  blev  her  i  Danmark  begyndt  af  Methodisterne,  og 
Pastor  Eltzholz's  Navn  maa  nævnes  med  Ære.  De  arbejdede 
paa  kristelig  Grund  og  vandt  stor  Tilslutning  men  ikke  i  kirke- 
lige Kredse,  her  inde  i  København  rev  Majoriteten  sig  ligefrem 
løs  fra  det  kristne  Grundlag,  og  rundt  omkring  i  Landet,  hvor 
Bevægelsen  voksede  sig  stærk,  fremkom  der  en  vis  Spænding 
mellem  Afholdsfolket  og  de  levende  Kredse  i  Menigheden;  An- 
greb fra  Præsters  Side  udeblev  heller  ikke,  og  kun  meget  faa 
Præster  gjorde  Skridtet  helt  ud  og  bleve  Afholdsmænd.  Det 
kan  ikke  nægtes,  at  Goodtemplarismen  er  bleven  et  Surrogat 
for  Kristendom  for  mange  Mennesker  netop  ved  det  religiøse 
Anstrøg  og  Ceremoniel.  Jeg  er  selvfølgelig  ikke  i  Tvivl  om, 
at  netop  den  kristne  Menigheds  Arbejde  i  vort  Folk  har  været 
en  uhyre  Kratt  til  at  bevare  mod  Alkoholens  Hærgninger  og  til 
at  oprejse  mange  svage.  Men  Situationen  er  den  for  Øjeblikket, 
at  Menigheden  har  overladt  Ledelsen  af  Kampen  mod  Drikkeriet 
og  af  Arbejdet  for  Drankeres  Redning  til  Verden;  og  Følgen 
deraf  viser  sig  derfor  ogsaa  at  være,  at  levende  Kristendom 
trænger  ikke  ind  i  Afholdskredse,  som  den  burde. 

Situationen  har  været  en  lignende  i  andre  Lande,  skønt, 
saavidt  jeg  ved,  har  Kristendommens  Kræfter  intetsteds  virket 
saalidt  som  her  i  Danmark  i  denne  Sag.  I  England  og  Skot- 
land stod  Kirken  imod  i  Begyndelsen,  i  Trediverne  og  Fyrrerne, 
men  der  var  saa  mange  udviklede  kristne  Lægfolk,  der  tog 
Sagen  op,  at  dens  kristelige  Karakter  bevaredes,  og  nu  ere 
Kirkerne  vundne,  omtrent  90  pCt.  af  Præsterne  i  de  engelsk- 
skotske Frikirker  ere  aktive  Afholdsmænd.  Anglikanske  og 
katholske  Biskopper  kappes  om  at  virke  for  Sagen,  og  Ærke- 
biskoppen af  Canterbury  er  for  Tiden  Afholdssagens  mest  fejrede 
og  mest  overbeviste  Talsmand  i  England.  I  Frankrig  og  Tysk- 
land er  det  den  evangeliske  Afholdsforening  det  Blaa  Kors,  der 
synes  at  skulle  faa  den  største  Betydning;  den  føres  i  begge 
Lande  frem  af  Præster  og  Lærere.  I  Sverrig  faar  Afholds- 
bevægelsen sin  Karakter  fra  Sekterne  og  fra  den  stærke  Separa- 
tistbevægelse, men  flere  og  flere  af  Statskirkens  Præster  støtte 
den   og   tage  Arbejdet   op.      I  Norge   har  Afholdssagen  vundet 

sine  skønneste  Sejre  og  det  væsentlig  ved  Hjælp  fra  Kirkens 
Mænd  og  fra  Lovgivningen.  I  Amerika  anses  det  saavel  for  en 
religiøs  som  for  en  patriotisk  Pligt  at  være  Afholdsmand.  Og 
paa  Missionsmarken ,  hvor  Menighedens  Udsendinge  staar  over- 
for Hedninger,  hvoraf  mange  af  religiøse  Grunde  ere  Afholds- 
mænd, og  hvor  den  europæiske  Vindesyge  søger  et  Marked  for 
Alkoholgiften,  er  det  en  Selvfølge,  at  Missionæren  er  Afholds- 
mand. 

Jeg  skal  ikke  her  komme  ind  paa  Grundene,  hvorfor  Kirken, 
hovedsagelig  repræsenteret  ved  Præsterne  have  holdt  sig  tilbage 
i  denne  Sag,  og  nu  maa  se  paa,  at  andre  gør  Gærningen  og 
høster  Frugten.  Det  har  vel  væsentlig  været  theoretiske  og 
konservative  Overvejelser,  der  have  gjort  sig  gældende,  ofte 
maaske  et  upraktisk  Syn  paa  og  Mangel  paa  Forstaaelse  af  hele 
Spørgsmaalet  samt  en  vis  Frygt  for  ikke  at  kunne  faa  en  saa- 
dan  social  Opgave  føjet  ind  i  den  evangeliske  Virksomhed. 

Jeg  skal  nu  kort  begrunde  de  omdelte  Theser,  som  jeg 
vilde  lægge  til  Grund  for  Forhandlingen,  og  i  hvilke  jeg  hævder, 
at  Præsterne  bør  være  aktivt  med  i  Afholdsarbejdet.  løvrigt 
gælder  disse  Grunde  i  mine  Øjne  ikke  mindre  for  den  enkelte 
læge  Kristen,  de  ere  mine  personlige  Motiver,  og  det  almindelige 
Præstedømme  bør  her  komme  til  sin  Ret- 

I.  En  Præst  bør  være  Afholdsmand  for  Drankerens 
Skyld,  hvis  han  vil  hjælpe  ham.  «Hvis  Kød  forarger  min 
Broder,  vil  jeg  i  al  Evighed  ikke  æde  Kød.»  En  Dranker 
behøver  Sympati  og  Kærlighed,  og  hvor  skulde  denne  Kærlig- 
hed være  tilstede  i  højere  Maal  end  i  Guds  Menighed?  En 
Prædiken  kan  ikke  hjælpe  Drankeren,  saalænge  han  er  under 
Paavirkning  af  Alkohol.  Hans  Tanke  og  Vilje  er  sløvet,  han 
kan  hverken  fatte  eller  forstaa,  før  han  har  været  ædru  i  nogen 
Tid.  En  Dranker  kan  ikke  bede  til  Gud,  før  han  har  slaaet 
sin  Flaske  itu,  og  dertil  kunne  kristne  Mennesker  hjælpe  ham 
ved  i  Kærlighed  at  opgive  deres  Privilegier  og  underkaste  sig 
lige  Vilkaar  med  ham.  —  Desuden  kommer  Drankeren  ikke  til 
Præsten,  han  holder  sig  med  Kammeraterne  paa  Kroen  og 
Værtshuset,  han  maa  opsøges,  og  man  maa  nærme  sig  ham  ad 
den  praktiske  Vej,  der  netop  fører  til  at  gøre  ham  totalafholdende. 
En  Dranker  kan  jo  ikke  blive  en  Kristen,  uden  at  han  samtidig 

bliver  Totalafholdsmand,  han  slipper  ikke  for  at  hugge  den  Haand 
af,  der  forarger  ham  og  griber  efter  Glasset. 

II.  En  Præst  bør  være  Afholdsmand  for  Afholdsfolkets 
Skyld,  for  at  han  kan  vinde  dem  for  Herren.  Hvis  det  er 
saaledes,  at  som  en  Følge  af  den  Maade,  hvorpaa  Afholdssagen 
for  Tiden  ledes,  avles  der  megen  Selvretfærdighed,  saa  foreligger 
der  i  Sandhed  en  stor  Opgave  for  Menigheden,  som  den  ikke 
har  Lov  til  at  lade  ligge.  Den  jævne  Afholdsmands  Psykologi 
er  vel  værd  at  studere  for  en  Præst.  Han  tænker  ensidigt,  og 
det  maa  man  nu  engang  regne  med.  Han  har  faaet  en  stor 
Velsignelse  lagt  ind  over  sit  Liv  og  sit  Hjem,  da  han  blev  Af- 
holdsmand, han  forstaar  væsentlig  kun  til  en  Begyndelse  de 
praktiske  Udslag  af  de  kristnes  Sindelag;  han  elsker  sin  Sag  og 
længes  efter,  at  de  mange  Stakler  skulle  hjælpes,  som  han  meget 
rigtigt  ser  kun  kunne  hjælpes  ved  Totalafhold.  Derfor  forstaar 
han  ikke  Præsten,  der  ikke  er  totalafholdende,  der  maaske  præ- 
diker imod  ham  og  hans  Sag;  han  holder  meget  af  at  kolportere 
Fortællinger  om,  hvor  mange  Glas  Vin  Præsten  drikker,  og  han 
har  ingen  rigtig  Tillid  til,  at  Præsten  mener  noget  virkeligt 
praktisk  med  sin  Prædiken;  ganske  realistisk  fremholder  han  det 
praktiske  Gode,  som  han  har  erhvervet,  og  som  han  ønsker  for 
andre.  Jeg  tror  nok,  at  denne  Tankegang  er  typisk.  Og  lige- 
saavel  er  jeg  overbevist  om,  at  Præstens  Ræsonnementer  intet- 
som  helst  formaar  overfor  den.  Men  hvis  Præsten  er  Total- 
afholdsmand og  lige  saa  ivrig  for  at  gøre  andre  dertil,  som  hans 
skeptiske  totalaf holdne  Sognemand,  saa  bliver  Præsten  en  Auto- 
ritet paa  alle  Omraader  indenfor  Afholdsfolkets  Kreds,  hans  Ord 
faar  Indgang  og  faar  Vægt,  og  kan  bliver  i  Stand  til  at  bringe 
Evangeliet  frem  i  nye  Kredse. 

III.  En  Præst  bør  være  Afholdsmand  for  Menighedens 
Skyld.  Mit  Ræsonnement  er  her  ganske  logisk.  Det  er  Drikke- 
skikkene,  der  producerer  Drankere  ved  Hjælp  af  de  alkoholiske 
Drikke;  det  er  vitterligt,  at  ogsaa  i  troende  Menneskers  Huse 
kunne  Mennesker  blive  berusede,  og  dette  maa  jo  sikkert  beteg- 
nes som  en  Skandale,  kristelig  set.  Det  kan  ske  Værten  uaf- 
vidende, men  det  er  dog  de  berusende  Drikke,  som  han  satte 
frem,  der  bevirkede  det.  Der  maa  ske  en  social  Revolution  i 
vort  Samfund  med  Hensyn  til  de  stærke  Drikkes  Anvendelse, 
og    hvem    bør    her    være   de  første  og  dem,    der  gaa  i  Spidsen, 

hvis  iklce  Menigheden.  Her  maa  Præsterne  vejlede  Menigheden 
og  gaa  i  Spidsen  for  den.  —  Men  dernæst  vil  en  Præst  i  en 
By  giare  mange  glædelige  Erfaringer  ved  at  være  Afholdsmand; 
han  vil  se,  at  Mændenes  Antal  i  Menigheden  vokser.  I  mine 
evangeliske  Afholdsmøder  ere  ofte  langt  over  Halvdelen  af  Til- 
hørerne Mænd,  noget  enestaaende  i  gudelige  Forsamlinger  i 
København.  —  Endvidere  vil  en  totalafholdende  Præst  kunne 
lede  Menighedens  Kærlighedsgærning  i  et  frugtbarere  Spor;  nu 
•øses  der  Masser  af  Penge  ud  i  bundløse  Kar,  Nøden  og  Elendig- 
heden, som  de  fordrukne  Mænd  afstedkommer  i  Hjemmene,  skal 
afhjælpes  af  Menigheden;  en  totalafholdende  Præst  vil  her  sigte 
■direkte  paa  Nødens  Kilde  og  søge  at  tilstoppe  den  ved  at  faa  Man- 
den til  at  blive  Afholdsmand.  —  Og  endelig  vil  en  totalafhol- 
dende Præst  netod  i  Afholdsarbejdet  have  en  frugtbringende  og 
velsignelsesrig  Gærning  at  anvise  Menigheden. 

IV.  En  Præst  bør  være  Af holdsmand  for  sin  egen  Skyld. 
Thi  Alkohol  er  Gift,  og  endog  i  smaa  Doser  virker  den  skadelig 
paa  den  menneskelige  Organisme.  Saavel  legemligt  som  aande- 
ligt  Arbejde  udføres  bedst  uden  Alkohol,  baade  Kulde  og  Varme 
døjes  bedst  uden  Alkohol.  Ved  at  blive  Afholdsmand  i  20  Aars 
Alderen  forøger  man  sin  sandsynlige  Levetid  med  9  Aar  ifølge 
den  engelske  Livsforsikringsstatistik.  Der  er  i  Løbet  af  de  sidste 
10  Aar  sket  et  forunderligt  Omslag  i  Lægernes  Opfattelse  at 
Alkoholspørgsmaalet,  som  en  Følge  af  nøjagtige  videnskabelige 
Undersøgelser  af  Alkoholens  Væsen  og  Virkninger.  Disse  Resul- 
tater ere  endnu  ikke  trængte  ud  i  den  store  Hob  af  Læger, 
men  de  anerkendes  mere  og  mere,  og  al  Erfaring  baade  medi- 
cinsk og  fysiologisk  er  paa  Afholdsfolkets  Side.  Det  er  gaaet 
mig  personligt  saaledes,  at  i  Løbet  af  de  7  Aar,  i  hvilke  jeg 
har  været  Afholdsmand  og  har  studeret  Spørgsmaalets  theoretiske 
Side,  er  jeg  bleven  mere  og  mere  overbevist  om,  at  jeg  gavner 
mig  selv  daglig  derved.  —  Endvidere  vil  jeg  her  minde  om  en 
engelsk  Præsts  Ord:  En  Præst,  der  ikke  er  Afholdsmand,  er 
som  en  Væddeløbshest  med  Vægte  paa.  Man  vinder  Indflydelse 
og  gør  Nytte  baade  socialt  og  morask  og  religiøst  ved  at  være 
erklæret  Afholdsmand,  selv  om  man  ikke  kan  nedlægge  særlig 
Kraft  i  Afholdsarbejdet. 

V.  Endelig  bør  en  Præst  være  Afholdsmand  for  Kristi 
Skyld   og    for  Guds  Riges  Skyld.     Thi   han    kan    derved   bruge 


Digitized  by 


Google 


38o 

denne  Bevægelse  i  Guds  Riges  Tjeneste.  Fra  alle  Sider  ønsker 
man  at  bruge  Afholdssagen.  Socialdemokratiet  begynder  ogsaa 
at  se,  at  her  er  et  Middel,  der  kan  tjene  deres  Sag.  Den 
katholske  Kirke  er  i  Virksomhed.  Jeg  har  læst  Hyrdebreve  fra 
katholske  Biskopper,  der  i  saa  Henseende  ere  .meget  lærerige, 
og  de  katholske  Afholdsforeninger  udfolde  en  betydelig  Virk- 
somhed i  alle  de  evangeliske  Lande;  ogsaa  her  i  København 
findes  en  saadan.  De  smaa  Sekter  af  engelsk  Oprindelse  bruge 
ogsaa  Afholdssagen  som  Vaaben  i  deres  Propaganda.  Alt  dette 
gøres  med  Rette,  thi  det  er  en  Erfaring,  at  overalt,  hvor  kristne 
Mennesker  gennem  Afholdsforeninger  søge  at  vinde  Mennesker 
ved  Kærlighed,  der  blive  Afholdsorganisationerne  en  Forgaard 
for  Guds  Rige.  Lad  Kirken  gennem  Afholdsarbejdet  vise  Sam- 
fundet, at  den  ogsaa  er  socialt  interesseret  i  dets  Vel,  saa  vil 
den  faa  en  forøget  Lejlighed  til  at  vinde  Øre  for  Evangeliet. 

Spørgsmaalet  bliver  nu:  Hvorledes  kan  og  bør  da  Præsten 
være  med  i  Af holdsbevægelsen  ? 

Herpaa  vilde  jeg  svare:  Helst  ved  aktivt  at  tage  Arbejdet 
op  for  Drankeres  Redning  og  mod  Drikkeskikkene.  Dette  kan 
kun  ske  ved  Hjælp  af  Afholdsløftet  og  en  eller  anden  Organisa- 
tion. Da  det  vel  sagtens  vil  vare  længe,  førend  alle  kristne  ville 
være  Afholdsfolk,  saa  at  de  troendes  Samfund  i  sig  selv  er  en 
Afholdsorganisation,  saa  vil  særlige  Foreninger  være  nødvendige. 
Der  maa  drages  en  saa  omhyggelig  Omsorg  for  Drankere,  der 
aflægge  Afholdsløftet,  at  der  kræves  ordnet  og  organiseret  Sam- 
arbejde. 

Dette  aktive  Arbejde  kan  tages  op  paa  en  dobbelt  Maade 
efter  den  enkeltes  Individualitet  og  Kræfter.  Præsten  kan  slutte 
sig  til  den  lokale  Afholdsforening,  og  der  skaffe  sig  Indflydelse 
som  en  Jesu  Kristi  Tjener  samt  gøre  de  dybere  kristelige  Syns- 
punkter gældende  for  Afholdsarbejdet.  Jeg  tvivler  ikke  om,  at 
en  energisk  Præst  vil  kunne  skaffe  sig  Indflydelse  til  stor  Vel- 
signelse, vel  at  mærke,  naar  han  vil  være  den  ivrigste  til  Dranker- 
redningsarbejdet og  klar  i  sin  Stilling  til  de  berusende  Drikke. 
Han  vil  kunne  korrigere  de  blandt  Afholdsfolket  herskende  Op- 
fattelser paa  en  sund  Maade  og  paa  en  praktisk  og  naturlig 
Maade  faa  Adgang  til  den  Del  af  Befolkningen,  som  ellers  und- 
gaar.  ham  eller  er  ganske  uforstaaende  overfor  ham,  nemlig  dem, 
der  trælle  for  Alkoholen. 

Eller  ogsaa  kan  Præsten  begynde  et  aktivt  evangelisk  Af- 
holdsarbejde,  hvor  Maalet:  at  samle  Drankerne  ind  til  Jesus,  er 
betonet  fra  først  af,  og  hvor  Evangeliet  stadig  benyttes  som  det 
stærkeste  Vaaben.  Dette  Arbejde  er  taget  op  her  i  København 
af  «Det  Blaa  Kors»,  og  Erfaringen  fra  de  sidste  3  Aar  har 
vist,  hvilke  glædelige  Frugter  det  bærer.  Jeg  havde  i  det  første 
Par  Aar  den  Glæde  at  arbejde  sammen  med  en  af  Jakobskirkens 
Præster  i  denne  Gærning,  og  det  var  øjensynligt,  at  det,  at 
Præsten  var  med  med  et  udelt  Hjærte  som  en  overbevist  Af- 
holdsmand, havde  en  god  Indflydelse  paa  mange  af  disse  Men- 
nesker og  drog  dem  til  Guds  Hus.  Siden  han  blev  forflyttet, 
har  det  ikke  været  let  at  knytte  saa  faste  og  inderlige  Baand 
til  Kirkens  og  Menighedens  øvrige  Arbejde,  fordi  det  naturlige 
Mellemled,  Præsten,  ikke  er  med. 

En  Præst  kan  ogsaa  være  med  i  Afholdsarbejdet  med  et 
halvt  Hjærte,  saa  at  han  er  ivrig  for  Afholdssagen  blandt  Dran- 
kere men  anser  det  for  ganske  overflødigt  at  tale  om  den  og  ivre 
for  den  blandt  de  maadeholdne.  Dette  er  i  Virkeligheden  en 
uholdbar  Stilling,  hvorved  Præsten  svækker  sin  Position  blandt 
Afholdsfolket.  Jeg  er  overbevist  om,  at  Totalafhold  er  et  absolut 
Gode,  som  jeg  gærne  under  baade  Drankere  og  maadeholdne, 
og  som  jeg  i  første  Række  vil  arbejde  for,  at  troende  Menne- 
sker tilegne  sig,  for  at  de  kunne  blive  nyttigere  og  mere  frugt- 
bare i  Herrens  Gærning. 

Som  Medlem  af  Redningshjemmet  Enkrateias  Bestyrelse  har 
jeg  ofte  Lejlighed  til  at  ængstes  for  de  Patienter,  der  sendes 
bort  fra  Hjemmet  ud  i  Provinserne  til  deres  Hjem.  De  forlade  os 
som  Afholdsmænd,  ofte  som  Mennesker,  der  ere  paa  virkede  af 
Guds  Ord  og  trænge  til  Omsorg  og  aandelig  Pleje,  undertiden 
som  omvendte  Mennesker.  De  komme  nu  hjem,  og  det  er  en 
Nødvendighed  for  dem,  at  de  finde  Støtte  i  deres  dobbelte  Kamp 
og  deres  dobbelte  Behov.  Under  de  nuværende  Forhold  finde 
de  ikke  Kredse,  hvor  begge  Sider  ere  forenede,  hvor  en  Flok 
Afholdsfolk  stille  sig  den  bestemte  Opgave  at  hjælpe  hverandre 
paa  Himmelvejen.  I  Reglen  kunne  de  ikke  blandt  de  troende 
undgaa  at  komme  i  Berøring  med  de  berusende  Drikke,  og  ofte 
faa  de  vel  endog  fordærvelige  Raad  paa  Grund  af  den .  herskende 
Uvidenhed  om  Alkoholens  Væsen  og  Virkninger.  Blandt  Af- 
holdsfolket   i    de    almindelige    Afholdsforeninger,  kvæles    let   de 

aandelige  Spirer  i  deres  Sjæl.  Det  er  ingenlunde  uden  Grund, 
at  man  ængstes  for  dem,  og  at  man  ogsaa  af  Hensyn  til  disse 
længes  efter,  at  Præsterne  og  Menigheden  overalt  har  en  Haand 
i  Hanke  med  Afholdsarbejdet. 

Jeg  ser  hen  tii  den  Dag,  da  vi  her  i  Danmark  har  en  kir- 
kelig organiseret  Afholdsviiksomhed  med  Biskopper  og  Præster 
i  Spidsen.  Just  i  vor  Tid,  da  de  sociale  Nødstilstande  kalde  paa 
Kirken,  og  da  man  i  første  Række  venter  ikke  Ord  men  Kraft, 
da  det  er  magtpaaliggende  for  Kirken  at  vise,  at  den  ikke  er  en 
forældet  Anstalt  blottet  tor  praktisk  Forstaaelse  og  paa  selv- 
opofrende Sympati,  frembyder  Afholdssagen  sig  som  den  natur- 
ligste Kanal  for  Kirkens  sociale  Virksomhed.  Her  er  nødlidende 
i  Tusindtal,  der  trænge  til  en  kærlig  Haand,  her  er  en  Folke 
pest,  der  ubarmhjærtig  kræver  sin  Tribut  af  Ofre  hveÆ  Aar, 
her  er  Lejligheden  til  at  skabe  Lys  og  Lykke,  til  at  vække  Haab 
og  Tillid  i  vide  Kredse,  her  er  en  af  Djævelens  stærkeste  Fæst- 
ninger at  indtage. 


Flere  Bisper! 


I  Anledning  af  Pastor  Th.  Elmquists  Bemærkninger  i  Maaneds- 
bladets  Nr.  13  maa  jeg  først  minde  om,  at  Kritik  i  sig  selv  er 
en  god  og  nødvendig  Ting.  Farlig  bliver  den  først,  naar  den 
sløver  Iveren,  nedslaar  Modet,  dølger  eller  tilslører  Sandheden, 
og  en  saadan  Virkning  vil  mit  lille  Stykke  i  Nr.  ii  umulig 
kunne  have.  Har  det  nogen  Betydning,  da  maa  det  først  og 
fornemmelig  være  den,  at  det  yderligere  fremhæver  og  altsaa 
støtter  den  Paastand,  der  er  Udgangspunktet  for  vort  Ønske  og 
vort  Krav  om  flere  Bisper.  Jeg  hævder  jo  —  og  jeg  ser  med 
Glæde,  at  Pastor  E.  er  enig  med  mig  deri  —  at  Trangen  er 
endnu  større  end  den  paa  Aarhusmødet  blev  fremstillet.  Og  at 
jeg  skulde  vanskeliggøre  en  successiv  Reform,  forstaar  jeg  ikke. 
Jeg  tillader  mig  derfor  at  tage  til  Indtægt  Pastor  E.s  Erkendelse 
af,  at  mit  Forslag  i  sig  selv  er  godt,  ja  endog  beskedent:   «Fire 

ii3'e  Stifter  vilde  ikke  være  en  Smule  for  meget  I »  (nej  visselig!) 
og  jeg  foreslog  kun  3. 

Men  dernæst  maa  jeg  vende  Pastor  E.s  Advarsel  mod  den 
kvælende  Kritik  mod  ham  selv.  Navnlig  hans  Slutningsbemærk- 
ning,  at  der  dog  vilde  være  vundet  noget  ved  en  simpel  Om- 
lægning af  Stiftsgrænsen  mellem  Københavns  og  Nykøbings 
Stift,  forekommer  mig  at  tilsløre  Sandheden  og  give  Visneriet 
Vind  i  Sejlene.  Ved  en  saadan  Forandring  vilde  der  være  mere 
tabt  end  vundet.  Det  er  muligt,  at  Biskoppen  i  Nykøbing  vilde 
kunne  overkomme  Kontorforretningerne  og  det  Kvasitilsyn,  som 
tiu  er  det  bedrøvelige  Maximum  i  flere  Stifter,  i  Maribo,  Præstø 
og  Sorø  Amter.  Men  at  disse  sidste,  altsaa  Sjælland  til  Køge 
Aa  og  næsten  til  Tissøen,  skulde  kunne  kirkelig  ledes  fra  Ny- 
købing paa  Falster  og  finde  sit  kirkelige  Centrum  der,  er  for- 
mentlig utænkeligt.  Og  det  tilbageblivende  Københavns  Stift 
vilde  netop  kun  m.  H.  t.  hine  Kontorforretninger  og  hint  Kvasi- 
tilsyn finde  nogen  Lettelse.  Og  denne  lille  Lettelse  vilde  være 
købt  med  Tabet  af  det  eneste  fuldt  overkommelige  Stift,  vi 
nu  have. 

Om  Rigsdagens  eventuelle  Stemning  skal  jeg  ikke  udtale 
mig,  men  kun  minde  om,  at  den  sikreste  Vej  til  intet  at  opnaa 
er  den  selv  at  opgive  Haabet.  Men  i  øvrigt  maa  det  her  ikke 
glemmes,  at  de  nødvendige  Midler  ere  forhaanden,  idet  Bispe- 
tienderne give  et  aarligt  Overskud,  hvis  nuværende  Størrelse  jeg 
vel  ikke  kender,  men  som  sikkert  vil  strække  til.  Ganske  vist 
har  dette  Overskud  nu  anden  Anvendelse,  og  vil  maaske  savnes 
føleligt  der.  Men  det  maa  dog  ikke  glemmes,  at  disse  Tienders 
egentlige  Bestemmelse  er  den,  som  Navnet  antyder.  Er  der 
Brug  for  dem  til  Bispelønninger,  saa  bør  de  andre  Krav,  der 
stilles  til  dem,  træde  til  Side,  saa  snart  ske  kan. 


Fra  andre  Sider,  saaledes  i  en  iøvrigt  særdeles  velvillig 
Artikel  i  Nationaltidende  (Dagbladet  9de  August  d.  A.),  er  der 
henvist  til  Provsterne,  der  skulde  kunne  udføre  største  Delen  af 
den  Ledelse  og  det  Tilsyn,  til  hvilken  der  trænges.  Tanken 
ligger    saa    nær,    og    dens    Betydning    for   Spørgsmaalets   Vur- 

dering  er  saa  stor,  at  det  maaske  kan  være  rigtigt  at  berøre  det 
nærmere. 

At  der  findes  Provster,  som  paa  fuldt  tilfredsstillende  Maade 
kunne  røgte  disse  Hverv,  skal  ikke  bestrides.  Dog  maa  det 
for  disses  Vedkommende  ikke  glemmes,  at  de  tillige  have  et 
andet  ikke  uvigtigt  Embede  at  røgte,  der  optager  en  Del  af 
deres  Kræfter,  og  i  Reglen  en  des  større  Del,  jo  mere  de  ere 
Tilsynsembedet  voksne.  Men  derhos  er  Maaden,  hvorpaa  de 
fleste  Provsteembeder  maa  besættes,  og  Foreningen  af  de  mange 
Ævner,  der  maa  findes  hos  en  fuldt  kvalificeret  Provst,  væsent- 
lige Hindringer  for,  at  der  gennemgaaende  kan  findes  fuldt 
kompetente  Kræfter.  Naar  der  i  den  tilfældig  tilstedeværende 
Kreds  af  gennemsnitlig  ca.  13 — 14  Præster  skal  findes  en  Mand, 
der  har  den  fornødne  Overlegenhed  baade  som  Menneske,  Præst 
og  Skolemand,  er  kyndig  i  Loven,  færdig  i  Kontorgærningen, 
ikke  ukyndig  i  Bygningsvæsen,  navnlig  i  kirkelig  Arkitektur, 
—  og  saa  endelig  er  villig  til  at  overtage  det  besværlige  Hverv 
og  arbejdsdygtig  nok  til  at  udføre  det  uden  at  forsømme  sit 
Præsteembede,  saa  maa  man  være  tilfreds,  hvis  man  lige  kan 
holde  det  gaaende.  Og  langt  snarere  end  at  vente  den  bærende 
Kraft  fra  den  Side  kunde  man  have  Grund  til  at  overveje,  om 
ikke  dette  Embede  burde  forsvinde  som  kirkeligt  Mellemled. 
Men  ganske  vist  vilde  der  saa  kræves  en  langt  større  Forøgelse 
af  Bispernes  Tal  end  den,  der  nu  er  paa  Tale,  og  det  vil  være 
rettest  at  begrænse  sine  Krav  til  det  allerede  opstillede. 

F.  R.  Nielsen. 


Præstekursuset. 


Dette  er  nu  afholdt,  og  blev  en  Sukces  for  Præsteforeningen,, 
som  det  ogsaa  udtaltes  af  Deltagerne  i  en  Takadresse  til  Besty- 
relsen, og  man  hørte  alle  udtale  stor  Glæde  over,  at  saadanne 
Kursus  var  begyndt.  Man  havde  ikke  ventet,  at  Tilslutningen 
skulde   blive   saa  stor,   som  Tilfældet  var;    de  knappe  Tider  for 

Præsterne  havde  man  husket  paa  og  mente,  at  ret  mange  vilde 
ikke  faa  Raad  til  en  saadan  Rejse  og  et  saadant  Ophold,  og 
det  maa  indrømmes,  at  den  alleryngste  Generation  af  Præster 
var  ikke  stærkt  repræsenteret,  hvad  der  vel  til  Dels  kan  skyldes 
pekuniære  Aarsager.  Bestyrelsen  haaber  paa  at  faa  Hjælp  til 
Rejseudgifter  af  Regering  og  Rigsdag  til  et  kommende  Kursus, 
hvorved  den  pekuniære  Hindring  for  mange  vil  blive  ryddet  bort. 
Der  skyldes  en  Tak  til  Konsistorium  for  den  Beredvillighed, 
hvormed  den  stillede  Universitetslokalerne  til  Disposition,  og 
denne  Tak  vil  blive  endnu  varmere  næste  Gang,  hvis  Konsi- 
storium vil  følge  Eksemplet  i  Kristiania,  hvor  det  blev  overladt 
Bestyrelsen  for  Kursuset  at  bruge  Universitetet,  rent  bortset  fra, 
hvem  der  var  Foredragsholder,  da  man  havde  den  Tillid  til 
universitetsdannede  Mænd,  at  det,  de  samledes  om,  ikke  vilde 
nedsætte  Universitetets  Ære.  Nu  maatte  nogle  af  Forelæsnin- 
gerne holdes  i  Studenterhjemmets  Sal. 

Hvor  mange  Deltagere,  der  var,  er  vanskeligt  at  sige.  210 
havde  indtegnet  sig,  men  ved  Opsættelsen,  forvoldt  ved  Sørge- 
gudstj enesten  d.  15.  Oktbr.,  blev  nogle  helt  forhindrede  i  at 
komme,  medens  andre  kun  vare  i  Stand  til  at  være  med  den 
ene  Uge. 

En  varm  Tak  skyldes  de  Mænd,  som  have  paataget  sig 
det  Arbejde  uden  Vederlag  at  holde  Forelæsninger,  men  den 
bedste  Tak  ville  de  sikkert  finde  i  den  Interesse,  hvormed  man 
fulgte  deres  Udviklinger.  Præsteforeningens  Bestyrelse  har  taget 
under  Overvejelse,  om  det  næste  Kursus  skal  afholdes  næste 
Aar,  som  der  blev  udtalt  Ønske  om,  eller  om  man  skal  vente 
to  Aar.  H,  Ostenfeld, 


Fra  Udlandet. 


Frankrig.  «Le  chrétien  frangais»,  der  udgives  af  en  Kreds 
af  Præster,  som  ere  udtraadte  af  den  katholske  Kirke,  kunde 
den  første  Oktober  begynde  sin  anden  Aargang.     I  den  Anled- 

ning  kaster  Redaktøren,  Pastor  Bourrier,  Blikket  tilbage  over  det 
forløbne  Aar  for  at  undersøge  Resultaterne.  Han  fastslaar  da 
som  første  Resultat,  at  man  nu  rundt  om  i  Frankrigs  Præste- 
boliger ikke  mere  er  uvidende  om,  at  saavel  under  Præstekjolen 
som  under  Munkekutten  eksisterer  der  en  Samvittighed,  som  har 
sin  Ret  og  protesterer  mod  enhver  Tvang  fra  en  ydre  Autoritet. 
For  det  andet  henviser  han  til,  at  i  et  Sogn  i  Departementet 
Aisne  har  den  udtraadte  Præst  Philippot  paa  egen  Haand  be- 
gyndt en  Virksomhed  i  sin  gamle  Menighed  og  med  et  saadant 
Held,  at  den  katholske  Kirke  staar  tom.  Men  det  vigtigste 
Resultat  af  Bevægelsen  søger  han  paa  et  andet  Punkt,  da  For 
maalet  ikke  er  at  faa  Præster  til  at  træde  ud,  men  at  iværksætte 
en  Reform  indenfor  Katholicismen,  og  da  Pastor  Bourrier,  skønt 
nu  protestantisk  Præst,  endnu  ikke  har  opgivet  Haabet  om  en 
saadan  Reforms  Mulighed,  søger  han  Bevægelsens  væsentligste 
Frugt  deri,  at  nu  atter  det  Spørgsmaal  er  bleven  rejst  i  den 
fransk- katholske  Kirke:  Er  Tanken  om  en  Reform  indenfor  den 
romersk-katholske  Kirke  en  Drøm,  en  Utopi?  Han  overlader  til 
Fremtiden  at  give  Svar  herpaa;  og  hvilket  end  Svaret  bliver, 
er  han  og  hans  Venner  «rede  til  alt,  naar  blot  Kristus  vinder 
Herredømmet,  og  hans  Evangelium  sejrer». 

Imidlertid  vokser  de  udtraadtes  Tal.  Hvert  nyt  Nuiiier 
af  Bladet  bringer  Meddelelser  om  Præster,  der  nedlægge  deres 
Embede,  og  om  Munke,  der  forlade  deres  Klostre.  Det  lille 
Hjem  i  Sévres,  der  er  indrettet  til  et  midlertidigt  Tilflugtssted 
for  saadanne  Mennesker,  kan  umulig  rumme  alle  dem,  som  be- 
gære Optagelse.  En  anden  stor  Vanskelighed  er  den  at  finde 
en  ny  Livsgærning  for  disse  forhenværende  Præster.  Deres  tid- 
ligere Uddannelse  i  de  katholske  Seminarier  bevirker  som  oftest, 
at  de  ere  uskikkede  til  en  Gærning  i  det  borgerlige  Liv;  og  der 
opstaar  da  Fare  for,  at  de  for  Livsopholdets  Skyld  uden  særligt 
Kald  overtage  en  Præstegærning  eller  et  Missionsarbejde.  Bour- 
rier  advarer  herimod  og  minder  om,  at  vore  Kirker  bør  forbe- 
holdes Mænd,  der  ere  saa  visse  paa  deres  Kald,  at  de  af  deres- 
inderste Hjærte  kunne  sige  med  Apostlen:  «Ve  mig,  hvis  jeg 
ikke  forkynder  Evangeliet.* 

Trods  disse  og  mange  andre  Vanskeligheder,  som  beredes 
den  ny  Bevægelse  gennem  katholske  Blades  Angreb,  de  vanske- 
lige politiske  Forhold  og  andre  Omstændigheder,  synes  den  dog 

at   vokse  sig  stærkere,    ligesom   ogsaa  dens  Ledere   hidtil   have 
formaaet  at  lede  den  i  et  besindigt  og  sundt  Spor. 

F.  r. 

Italien.  I  Norditalien,  hvor  den  i  1881  af  Romerkirken  ud- 
traadte  Enrico  Campello  har  vundet  sine  fleste  Tilhængere,  have  i  de 
sidste  Aar  to  andre  excommunicerede  Præster  udfoldet  en  ikke  ube- 
tydelig Virksomhed  i  en  noget  lignende  Aand,  uden  at  man  dog 
endnu  kan  gøre  sig  Haab  om,  at  den  ved  dem  rejste  Bevægelse 
vil  faa  en  større  Betydning  end  de  mange  tidligere  Reform- 
bevægelser indenfor  Katholicismen.  I  hvert  Fald  ville  de  dog  veL 
bidrage  noget  —  det  være  nok  saa  lidt  —  til  at  undergrave  den 
katholske  Kirkes  Magtstilling. 

Den  ene  af  disss  Præster,  hvis  Navn  er  Miraglia,  er  Sicili- 
aner af  Fødsel.  Da  han  besad  sjældne  oratoriske  Evner,  blev 
han  i  Maj  1895  sendt  til  Piacenza  for  dér  at  holde  en  Række 
Marieprædikener.  Ved  denne  Lejlighed  udtalte  han  frit  mange 
Tanker,  der  længe  havde  gæret  i  ham,  betonede  Nødvendig- 
heden af  en  Reform  af  Livet  i  Kirken,  priste  Savonarola  som 
Martyr,  saa  i  Victor  Emanuels  Indtagelse  af  Rom  en  Styrelse 
af  Gud,  der  derved  vilde  lede  sin  Kirke  tilbage  til  dens  oprinde- 
lige Renhed  osv.  Dette  gav  Anledning  til  hans  Excommunica- 
tion,  men  han  forblev  i  Piacenza,  fik  et  Privathus  indrettet  til 
en  Kirke,  som  han  kaldte  Oratorio  di  S.  Paolo,  og  har  nu  her 
samlet  en  Menighed  om  sig  paa  600  Medlemmer.  Ligeledes  har 
han  prædiket  i  mange  af  de  nærliggende  Byer,  f.  Eks.  Pavia, 
Milano  og  Bologna.  Han  lægger  Vægt  paa,  at  han  stadig  er 
kathosk  Præst  i  Kraft  af  den  ham  ved  Ordinationen  tildelte 
character  indelebilis,  og  sin  Mission  som  Reformator  vil  han  op- 
fylde «med  det  romerske  Missale,  Breviarium  og  Ritual  i  sin 
Haand.» 

Trods  hans  Iver  for  at  betone  sin  katholske  Rettroenhed 
er  det  imidlertid  uundgaaeligt,  at  Fornægtelsen  af  Pavens  Au- 
toritet ikke  ogsaa  skulde  have  Konsekvenser  paa  Lærens  Om- 
raade.  Han  kan  tale  om  et  kommende  frit  Kirkemøde,  der  skal 
genoprette  den  rene  Lære,  og  kan  tale  om  «den  romerske 
Kuries  samvittighedsløse  Forfalskning  af  den  rene  Lære.»  Helst 
undgaar  han  dog  Lærespørgsmaal ;  for  ham  er  det  væsentlige,  at 
«vi   ikke   spilde  Tiden    med   dogmatiske  Stridigheder,    men   der- 

imod  henvende  vor  hele  Opmærksomhed  paa  Kristendommens 
praktiske  Sider.*  Om  dette  Standpunkt  i  Længden  er  holdbart, 
og  om  han  ikke  efterhaanden  med  Nødvendighed  vil  komme 
Protestantismen  nærmere  ogsaa  i  Læren,  er  et  Spørgsmaal,  som 
Tiden  maa  afgøre;  foreløbig  fremmes  hans  Virksomhed  maaske 
netop  derved,  at  han  ikke  vil  have  noget  at  gøre  med  de  i 
Italien  saa  forhadte  Protestanter. 

Den  anden  udtraadte  Præsts  Navn  er  Negroni.  Som  Præst 
paa  Landet  i  Norditalien  var  han  Vidne  til  Landarbejdernes 
elendige  Kaar.  Hans  djærve  Tale  herom  og  ivrige  Arbejde  for 
at  forbedre  deres  Kaar  faldt  ikke  i  hans  Biskops  Smag,  og  det 
endte  derfor  med  et  Brud  i  Juni  1896.  Han  tog  da  Ophold  i 
Majland,  hvor  han  ventede  at  finde  mest  Forstaaelse  for  sine 
Tanker.  I  sit  Blad  «Gud  og  Folket »  kæmper  han  mod  Klerika- 
lismen og  for  sociale  Reformer.  Det  politisk- sociale  synes  at 
interessere  ham  mere  end  det  religiøse;  dog  har  han  sluttet  sig 
sammen  med  de  af  Campello  stiftede  og  ledede  gammel-katholske 
Menigheder,  der  kalde  sig  «den  nationale  katholske  Kirke  i 
Italien.*  Hans  skarpe  Angreb  paa  Gejstligheden  har  ført  til,  at 
han  er  bleven  idømt  Fængselsstraf;  for  at  undgaa  denne  tog  han 
over  den  schweitziske  Grænse  og  lever  nu  i  Legano,  hvorfra 
han  staar  i  stadig  Forbindelse  med  sine  Venner  i  Majland,  sam- 
tidig med  at  han  virker  for  sine  Tanker  blandt  den  italienske 
Befolkning  i  Kanton  Tessin.  F  T, 


Tilsendte  Bøger. 


En  Stemme  fra  de  « unævneliges«  Lejr:  <i.Den  tredje  Retning, 
Er  det  ikke  paa  Tide,  at  den  organiserer  sig?»    Gads  Forlag.    40  S. 

En  kvikt  og  livlig  skreven  Piece,  gennem  hvilken  der  gaar  en 
irenisk  Aand.  Forfatteren  haaber  paa  en  Fornyelse  af  den  tredje 
Retning  gennem  Organisation  og  Arbejde;  og  det  er  jo  ikke 
umuligt,  at  noget  saadant  kan  komme;  men  Bogens  svage  Side  er 
vistnok  den,  at  Forf  ikke  synes  helt  klar  over,  hvori  Arbejdet 
skulde  bestaa;  og  førend  dette  er  fundet,  og  Kræfterne  til  at  bære 
det  frem,  vil  vel  Organisationen  næppe  lykkes. 

V,  J,  Hoff:  « Tre  Kvinder.  Vidnesbyrd  fra  Guds  Menighed  i 
Danmark.*     Fjerde  Oplag.     Karl  Schønbergs  Forlag.     48.  S. 

J.  H.  Monrad:  «  Ved  Rigsdagens  Aabning^ .  Tale  i  Frue  Kirke 
den  3.  Oktober  1898.     Karl  Schønbergs  Forlag 

H.  Martensen- Larsen:  « Historisk  Oplysning  om  den  hellige  Skrift. -» 
Gyldendalske  Forlag.  205  S.  Bogen  er  skrevet  fra  det  moderne 
bibelhistoriske  Standpunkt,  og  Forf.  har  tænkt  sig  den  som  Afløser 
af  Biskop  Rørdams  Skrift  af  samme  Navn  til  Brug  ved  Semi- 
narierne. Å.  S. 

Otto  Jensen:  Om  Soning  og  Forsoning.  Cammermeyers  Forlag. 
Kristiania  1898. 

Dette  Skrift  indeholder  et  alvorligt  Forsøg  paa  at  fremstille  og 
begrunde  den  objektive  Forsoningslære.  Det  er  en  Selvfølge,  at 
man  paa  et  Omraade  som  dette  ikke  kan  vente  helt  nye  Tanker; 
hvis  blot  de  gamle  Sandheder  fremstilles  paa  en  saadan  Maade,  at 
der  nu  og  da  falder  et  nyt  Lys  over  dem,  da  er  det  alt,  hvad  man 
kan  være  berettiget  til  at  kræve.  Og  dette  sker  i  fuldt  Maal  i  det 
foreliggende  Skrift.  Paa  en  fin  Maade  er  det  saaledes  paavist, 
hvorledes  Betingelsen  for  Forsoningen  altid  i  sit  inderste  Væsen  er 
sig  selv  lig,  nemlig  «den  bodfærdige  fulde  Bøjeise  for  Gud  og  den 
troende  Annammelse  af  hans  Naade»  (S.  40),  om  end  den  kan 
antage  højst  forskeUige  Former;  i  den  gamle  Pagt  viser  den  sig 
saaledes  dels  som  Lydighed  mod  Guds  Krav  i  Loven,  dels  som  lydig 
Benyttelse  af  det  Sonemiddel,  Gud  skænkede  den  gammeltestament- 
lige Menighed  i  Ofrene,  dels  som  villig  Overtagelse  af  de  Lidelser, 
Herren  maatte  paalægge  Mennesket;  i  den  nye  Pagt  derimod  er 
den  Hjærtets  Tilslutning  til  Jesus  Kristus,  der  baade  ved  sin  Lidelse 
af  Straffen  og  ved  sit  hellige  gudvelbehagelige  Liv  gjorde  Fyldest  for 
os.  Naturligvis  findes  der  ogsaa  en  Del,  mod  hvilket  man  kunde 
være  tilbøjelig  til  at  rette  Indvendinger;  saaledes  synes  f.  Eks.  det 
eskatologiske  i  Vredens  Begreb  at  være  for  stærkt  betonet.  Dette 
er  imidlertid  ikke  nogen  Anke  mod  Bogen,  som  anbefales  varmt  til 
alle,  der  ikke  ere  blevne  skræmmede  ved  alle  de  VanskeHgheder, 
der  opstaa,  saa  snart  man  begynder  at  tænke  over  dette  for  Kristen- 
livet saa  betydningsfulde  Spørgsmaal  om  Soningen  i  Kristus,  og 
derfor  ikke  ere  bange  for  atter  at  tage  det  frem  til  Overvejelse. 
Det  gaar  vel  med  dette  Spørgsmaal  som  med  alle  de  store  Spørgs- 
maal, som  Tilegnelsen  af  Kristendommen  kalder  til  Live  i  os,  at 
trods  alle  de  uløselige  Gaader,  der  rummes  deri,  faa  vi  dog  Be- 
rigelse for  vort  kristne  Liv,   hver  Gang  vor  Tanke  sysler  med  dem. 

F.   T. 

Bibelske  Skildringer  af  Chr.  Balling.     Schønbergs  Forlag. 
I   denne   lille  Bog   er   der   fortalt  Bibelhistorie   paa  en  levende, 
jævn    og    anskuelig   Maade.      Emnerne    ere    hentede   baade   fra  det 

gamle  og  nye  Testamente.  De  bibelske  Skildringer  ere  genfortalte, 
saa  at  Trækkene,  ogsaa  Karaktertrækkene,  staa  klart  og  tydelig,  og 
der  er  da  gjort  en  opbyggelig  Anvendelse  af  det  fortalte  paa  vor 
Tids  Mennesker  og  Forhold,  men  altid  saaledes,  at  Anvendelsen  er 
træffende  og  naturlig,  uden  at  der  er  skrevet  eller  pyntet  paa  den. 
Forfatteren  viser  sig  som  en  Mand,  der  er  fortrolig  med  sin  Bibel; 
tillige  forstaar  han  at  gøre  en  god  Brug  af  danske  Ordsprog,  som 
han  er  vel  bevandret  i,  og  Bogen  læses  til  sand  Opbyggelse. 

Menneskelivet^  set  i  Lys  af  Salomons  Ordsprog,  af  II.  Dahl  og 
M.    V.   ØUgaard. 

Det  er  Salomons  Ordsprog  ordnede  under  tre  Synspunkter: 
Ungdomsliv,  Husliv  og  F'olkeliv.  Naar  man  virkelig  foretager  sig 
et  Arbejde  som  dette,  kunde  det  synes  at  have  været  hensigts- 
mæssigt, om  man  havde  fundet  flere  Rubrikker,  at  dele  Ord- 
sprogene i. 

Rs.  Hansen-,  Paa  Grænsen  mellem  to  Verdener.  Et  Nutids- 
billede.     Schønbergs  Forlag. 

I  Romanform  fortælles  om  en  Tur  paa  Middelhavet,  som  en 
ung  Mand  foretager  sammen  med  sin  fordums  Lærer,  en  tør,  gam- 
mel Professor,  der  er  bleven  gift  med  hans  Elskede.  I  Formen  er 
Stoffet  ikke  altid  behersket,  der  kommer  ikke  sjælden  noget  tungi 
og  usandsynligt  over  Fremstilingen,  men  aligevel  læser  man  med 
stor  Glæde  denne  Bog,  der  vidner  om  Forfatterens  store  Interesse 
for  de  Spørgsmaal,  som  brydes  i  Tiden,  og  hans  Evne  til  at  frem- 
stille de  forskellige  Standpunkter  i  Samtaleform.  Man  føres  ind 
paa  mange  forskellige  Felter,  men  Forfatteren  forstaar  med  kyndig 
Haand  at  lede  Udviklingen,  saa  Læsningen  af  hans  Bog  bliver  til 
Glæde  og  Belæring. 

A.  Kristensen:     I  den  sidste  Nattevagt.     Schønbergs  Forlag. 

Det  er  Smaafortællinger,  Skildringer  af  Situationer,  afgørende 
Øjeblikke  i  et  Menneskeliv  eller  Fremstillinger  af  en  Udvikling  i  en 
fortællende  symbolsk  Form.  Meningen  er  maaske  god  nok.  Følelse 
er  der  rigelig  af,  og  Sproget  —  Tankestregerne  inklusive  —  er  liv- 
ligt og  kønt.  Og  dog  har  man  en  Fornemmelse,  naar  man  er 
færdig,  som  jeg  ikke  ved  at  ligne  ved  noget  bedre  end  den,  der 
kommer,  naar  man  spiser  en  Slags  Kager,  jeg  véd  ikke,  hvad  de 
hedder,  men  de  bestaa  af  noget  sødt  udenpaa  og  indeni  ere  de 
Luft.  Omtrent  saadant:  noget  sødt,  behageligt,  men  alligevel  Luft, 
mærker  man,  naar  man  er  færdig;  undertiden  kommer  ogsaa  Følel- 
sen: det  er  vist  saa  aandfuldt  (eller  luftfuldt)  fortalt,  at  du  ikke 
rigtig  er  med.  Enkelte  af  Fortællingerne  danne  dog  en  Undtagelse, 
idet  de  have  en  god  og  smuk  Pointe. 

H.   O. 

Menighedskonventet  af  1891. 


Det  7de  ordinære  Møde 

afholdtes  i  Kjøbenhavn   12. — 13,  Oktober  1898. 

Det  aabnedes  med  en  Gudstjeneste  den  11.  Oktober  Aften 
i  St.  Pauls  Kirke,  hvor  Pastor  Morten  Larsen  fra  Holstebro 
prædikede,  og  Pastor  Schack  fra  København  holdt  Skriftetale. 

Ved  Mødets  Begyndelse  fremhævedes  afdøde  Provst  Vahls 
Fortjeneste  af  og  Betydning  for  Konventet  under  levende  Til- 
slutning fra  Forsamlingen. 

I.  «Menighedskonventets  Navn,  Virkemaade,  Medlemstal, 
Medlems  valg  og  Tilværelse*  indlededes  af  Pastor  G.  Heiberg, 
Kirkehelsinge. 

Med  Hensyn  til  Navnet  vil  det  bemærkes,  at  det  i  Stilhed 
er  ændret  ved  Tilføjelsen  «af  i89i»,  hvorved  det  har  befriet  sig 
for  det  noget  udfordrende  tidligere  « Menighedskonventet »,  som 
har  været  Genstand  for  en  Del  Angreb. 

Vi  har  i  de  forløbne  7  Aar  behandlet  14  Sager,  af  hvilke 
især  4  have  været  Genstand  for  megen  Drøftelse:  Salmebogs- 
«agen,  Fraskiltes  Vielse,  borgerligt  Ægteskab  og  Præstevalg, 
om  hvilke  vi  have  vedtaget  eenstemmige  Resolutioner  til  Kirke- 
raad  eller  Minister  og  Rigsdag.  En  ny  Salmebog  vil  snart  ud- 
komme; skulde  de  3  andre  Sager  fremtidig  blive  ordnede  af 
Regering  og  Rigsdag,  vil  vor  Behandling  af  dem  vistnok  kunne 
faa  ikke  ringe  Indflydelse. 

Andre  større  Spørgsmaal,  som  ere  behandlede,  ere:  i)  om 
Hjælpsomhed  indenfor  Menigheden,  2)  om  Skriftemaalets  Stil- 
ling, 3)  om  Præstens  Uddannelse,  4)  Indskrænkning  i  de  bor- 
gerlige Eders  Brug,  5)  Sognebaandsløsningens  Brug,  6)  Folke- 
kirkens Forfatning,  7)  om  Revisionen  af  Ny  Testamente. 

Medlemstallet  og  Medlemsvalget  bør  næppe  ændres  frem- 
tidig, da  ellers  Konventets  Møder  let  blive  til  ny  Bethesda- 
møder. 

De  dannede  eller  paatænkte  Stiftskonventer,  som  forøvrigt 
efter  Ministerens  Udtalelse  nærmest  skylde  Menighedskonventet 
deres  Oprindelse,  ville  næppe  gøre  dette  overflødigt,  'da  Menig- 
hedskonventet  har    den    Fordel   at   være    dannet   af  Præster   og 

Lægmænd  fra  hele  Landet  og  uden  at  gøre  Fordring  paa  re- 
præsentative Rettigheder  dog  i  en  begrænset  Kreds  af  troende 
Brødre  vil  kunne  forhandle  frit  og  broderligt  om  Kirkens  Tarv 
og  Menighedens  Ønsker  og  Haab.  Vore  Sammenkomster  have 
altid  været  baarne  af  et  hj  ærteligt  og  frit  Brodersind  hos  de  3 
kirkelige  Retningers  Repræsentanter,  som  her  mødes.  Det  er 
saa  langt  fra,  at  vi,  som  det  er  sagt.  ikke  kunne  arbejde  sam- 
men, at  vi  tværtimod  aldrig  have  mærket  nogen  Dissonants  her, 
men  have  vedtaget  vore  Resolutioner  ganske  enstemmig  i  de 
nævnte  større  Sager,  som  ere  tilendebragte  fra  vor  Side. 

I  Diskussionen  gjordes  der  Indsigelse  mod  Udtrykket:  «Den 
folkekirkelige  Retning))  (den  saakaldte  3die  Retning),  man  maatte 
hellere  kalde  den  « Mellemgruppen))  eller  «den  kirkelig  konserva- 
tive Gruppe  ». 

Man  ønskede,  at  Konventet  skulde  gøre  sig  mere  gældende 
overfor  Autoriteterne,  trænge  mere  paa  med  sine  Forslag.  Her- 
til bemærkedes,  at  Konventet  virkelig  havde  trængt  saa  stærkt 
paa  som  muligt  med  sine  Reformforslag,  men  det  var  ikke  vor 
Sag  at  føre  Reformer  igennem,  men  at  forhandle  om  dem  i  en 
broderlig  Aand  og  derved  tillige  oparbejde  en  Stab  af  tilkom- 
mende Medlemmer  af  Kirkerepræsentationen,  naar  en  Kirke- 
forfatning en  Gang  blev  indført.  Hvormange  kirkelige  Reformer 
har  Rigsdagen  ført  igennem  i  50  Aar?  og  vi  have  kun  forhandlet 
i  7  Aar. 

Konventet  bør  søge  at  sætte  sig  mere  i  Rapport  til  Menig- 
heden, saa  denne  ved  sin  Tilslutning  kunde  styrke  vore  Ud- 
talelser; derved  blive  vi  dog  i  nogen  Maade  en  Slags  Repræ- 
sentation for  Menighedens  Ønsker  og  Forventninger. 

Bestemte  Forslag  om  ændret  Virkemaade,  Sammensætning 
eller  Medlemstal  fremsattes  ikke. 

Under  Forhandlingerne  raadede  begge  Bestyrelsesmedlem- 
merne Konventet  til  i  afdøde  Provst  Vahls  og  deres  Sted  at 
vælge  3  nye  Bestyrelsesmedlemmer,  men  erklærede  sig  ogsaa 
villige  til  at  modtage  Genvalg.  Der  foretoges  ingen  Afstemning, 
men  det  godkendtes,  at  Valget  af  Bestyrelse  i  Konventets  Slut- 
ningsmøde  skulde  gælde  som  Afgørelse  af  hele  Sagen. 

2.  »Om  Børnenes  Ret))  indlededes  af  Pastor  Dalhoff. 

3.  « Hvilke  personlige  Krav  bør  der  stilles  til  de  vordende 

Præster,    og   hvad    kan   [der   fra    Kirkens   Side   gøres    for   at   faa 
dem  fyldestgjorte ?»   indlededes  af  Pastor,  Lic.  theol.  Ussing. 

4.  Efter  Forslag  af  Pastor  Monrad  vedtog  Konventet  en- 
stemmig paany  gennem  sin  Bestyrelse  at  henvende  sig  til  Kirke- 
ministeriet med  Anmodning  om,  at  Præster  ikke  tvinges  til  at 
foretage  forargelige  Vielser,  i  Overensstemmelse  med  tidligere 
til  samme  Ministerium  rettede  Henvendelser. 

5.  Udvalgsbetænkning  angaaende  Folkekirkens  Forhold  til 
Dissenter. 

6.  « Menighedens  Stilling  til  Af holdsbevægelsen  *  indlededes 
af  Provst  Sørensen,  Skanderborg. 


Mødet  afsluttedes  med  et  opbyggeligt  Foredrag  af  Stifts- 
provst Larsen  fra  Viborg, 

I  afdøde  Provst  Vahls  Sted  valgtes  Pastor  V.  Beck  til  tredje 
Medlem  af  Bestyrelsen,  som  genvalgtes. 

Efter  Meddelelse  fra  Pastor  Gustav  Hejberg  og  Dr. 
J.  Nørregaard. 


De  danske  Præsters  Kirke  i  Kjøbenhavn. 


Opførelsen  af  denne  er  nu  saa  vidt  fremskreden,  at  selve 
Kirken  er  under  Tag  og  Taarnet  opmuret  til  sin  fulde  Højde; 
og  naar  Arbejdet  vedbliver  at  gaa  fremad  som  hidtil,  kan  det 
sikkert  haabes,  at  Kirken  vil  være  færdig  til  Indvielse  i  Efter- 
aaret  1899.  Hertil  vil  der  medgaa  136,000  Kr.,  hvoraf  der  i 
de  forløbne  5  Aar  1894 — 98  er  indkommet  henved  100,000  Kr., 
medens  der  for  de  næste  to  Aar  er  tegnet  henved  20,000  Kr. 
Men  der  vil  saaledes  endnu  mangle  indtil  17,000  Kr.  i  den 
Sum,  som  er  nødvendig  til  Kirkens  Fuldførelse. 

Det  er  nu  vor  indstændige  Bøn  til  alle  Danmarks  Præster, 
at  de  ville  tilvejebringe  denne  Sum.  Dersom  de  hidtidige  Bidrag- 
ydere,   for  saa  vidt  de  ikke   allerede  have  forlænget  Tiden   for 

deres  Bidrag  til  Aarene  1899 — 1900,  ville  vedblive  endnu  i  disse 
to  Aar  at  yde  det  samme  aarlige  Bidrag,  som  i  de  tre  sidste 
Aar,  1896 — 98,  vil  det  allermeste  af  det  manglende  komme  ind. 
Og  dersom  de  Præster,  som  endnu  ikke  have  bidraget  til  denne 
Kirke,  navnlig  saadanne,  som  ere  traadte  ind  i  Præstegærningen,. 
efter  at  Indsamlingen  er  sat  i  Gang,  nu  vilde  træde  til,  og  hvis 
de  ældre  Bidragydere,  som  muligt  maatte  have  opnaaet  bedre 
Kaar,  siden  de  tegnede  sig  for  Bidrag,  nu  vilde  øge  deres  Gave, 
ville  vi  kunne  naa  Maalet. 

Vi  henvende  os  derfor  til  alle  disse  med  den  Bøn:  gør 
Eders  til,  at  denne  Kirke  maa  blive  fuldført  og  staa  som  et 
Vidnesbyrd  om  danske  Præsters  Kærlighed  til  Guds  Rige. 

Anmældelser  om  Bidrag,  der  for  at  undgaa  Fejltagelser  maa 
affattes  saa  tydeligt  som  muligt,  bedes  sendte  til  Stiftsprovst 
Pedersen  i  Ribe,  helst  inden  dette  Aars  Udgang. 


I  November  1898. 


T.  Skat  Rørdam, ' 

Biskop, 

Formand. 


Baumann,  Vilh.  Beck, 

Sognepræst,  Sognepræst, 

Vester  Egede.  Ørslev. 


V.  Gøtzsche, 

Biskop, 
Ribe. 


V.  J.   Hoff, 

Præst, 
København. 


Brammer, 

Provst, 
København. 

T.  Løgstrup, 

Præst, 
Fredericia, 
Sekretær. 


Jul.  Friis- Hansen, 

Præst, 
København. 

P.  J.  Pedersen^ 

Stiftsprovst, 

Ribe, 

Kasserer. 


Tobiesen, 

Provst, 
Flemløse. 


H.  Ussing. 

Sognepræst, 
Valby, 

Hos  os  udkom: 

CHR.  JENSEN: 

Søren  [iierkeQaard^ 

religiøse  Udvikling. 

Pris  3,50  (20  Ark.)  ' 

Jydsk  Forlags-Forretning. 

VILHELM  JENSENS 

Bog-,  Papir-  og  Kunsthandel 

Skovsøgrade  2,  Slagelse, 

anbefales  d'Hr.  Præster  i  Slagelse  og  Omegn. 

Udkommen  er: 

TEXTER  TIL  LEJLIGHEDSTALER 

udgivne  af 
Aarhus  og  Omegns  Præstekonvent. 

Anden  forøgede  Udgave 

ved 

F.  E,  Seidelin  &    V.  Øhlenschlæger, 

Pris  1  Kr. 


LÆREREN  SOM  KIRKEBETJENT. 

En  Vejledning  for  tiltrædende  Landsbylærere 

udgiven  af 
C.   C.  vS.   Cederfeld  de  Simonsen. 

Pris  1  Kr. 

Faas  hos  alle  Boghandlere. 

Jacob  Zeuners  Forlag 
Aarlius. 

Hos  os  udkom  og  faas  i  alle  Boglader: 

Uundværlige  Oplysninger  for  den  unge  Præst 

om 

de  kirkelige  Handlingers  Udfarelse 

ved 
Sognepræst    Th,  Balslev. 

Pris  1  Krone. 

Jydsk  Forlags- Forretning. 


Angaaende  Uregelmæssighed  i  Bladets  Forsendelse  bedes 
man  henvende  sig  til  det  stedlige  Postkontor,  og,  hvis  dette  ikke 
nytter,  til  Ekspeditionen,  Skindergade  2i,   i.  Sal. 


Dette  Nr.  af  ^^Mdanedsblad  for  den  danske  Folke- 
kirke^^ omsendes  som  Prevenumer  til  alle  Landets 
Præster.  Medlemmer  af  Præsteforeningen  faa  Bla- 
det  gratis.  I  øvrigt  kan  det  af  Præster  og  Lægfolk 
bestilles  paa  Posthuset  og  i  enhver  Boglade.  Prisen 
er  3  Kr.  aarlig,  75  Øre  Kvartalet. 


Abonnement  paa  Bladet  —  (yS  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  .Spgns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præste for- 
ening sker  til  Kredsformanden. 

København.  —  Græbes  Bogtrykkeri. 

FOR 


DEN  DANSKE  FOLKEKIRKE 


UDGIVET  AF 


DEN  DANSKE  PRÆSTEFORENING. 


ANDBN  AARGANG. 

INDHOLD. 

Nr    1— la.    Januar— December  1899. 


Nr,  I  —  yanuar  —  A.  Schack:  Kristnes  Forhold  til  den  sociale  Bevægelse. 
Fernando  Linderberg:  Arbejdsgivere  og  Fagforeninger  i  England. 
N  B.  Hindhede:  Vor  Læsning.  Vor  Alterbog.  Bestyrelsesvalgct, 
Tilsendte  Bøger. 

Nr,  2  —  Februar  —  Skat  Rørdam:  Om  Præstens  Studium.  Harald  Jensen: 
George  Miiller.  H.  Øhlenschlåger :  Præsteembedernes  Størrelse. 
L  V.  Fog:  Vor  Alterbog.  Tilsendte  Bøger.  Bestyrelsesvalget  i 
Præsteforeningen.  Sociale  Skrifter.  Kristelig  Forening  for  straffede 
Børns  Redning.     Bekendtgørelser. 

Nr.  s  —  Marts  —  Den  danske  Præsteforening.  Love  for  d.  danske  Præste- 
forening. Henry  Ussing:  Om  Selvmorderes  Begravelse.  Udtog  af 
Skemata  over  kirk  Handlinger  i  1898  Richard  Thomsen:  Kirkelig 
Statistik  for  Aaret  1898.  N.  Dalhoff:  Diakonissegerningens  Frem- 
tidsudsigter.    Bekendtgørelser. 

Nr.  4  —  April  —  Cand.  theol.  C.  Hansen:  Keswick  -  Northfield  -  Bevægelsen 
(sluttes).  Om  Selvmorderes  Begravelse  af  Henry  Ussing  og  F.  Nielsen. 
Embedsbroder:  A  cat  with  gloves  catches  no  mice.  F,  T.:  Fra 
Udlandet.     Tilsendte  Bøger.     Memorandum.     Bekendtgørelser. 

Nr,  s  —  Maj  —  Cand.  theol.  C.  Hansen :  Keswick-Northfield- Bevægelsen.  Provst 
Cederfeldt  de  Simonsen:  Til  Spørgsmaalet  om  Selvmorderes  Begra- 
velse. N.  B.  Hindhede:  Hvorledes  faa  vi  bedst  et  Sangkor  i  Lands- 
bykirker? Sognepræst  Øhlenschlåger:  Konfirman/  eller  Konfirmanfl^. 
Sognepræst  F.  R.  Nielsen :  Roskilde  Konvents  Forslag  om  Naadens- 
aarets  Afløsning.     Fra  Kassereren.     Ny  Kredsformand. 

Nr.  6  —  yuni  -^  P.:  I  Anledning  af  Christof.  Schremphs  «Om  aandelig  Kamp». 
Har.  Westergaard:  Joh.  Clausens  Skrift  om  Præsteuddannelsen. 
Pastor  Henry  Larsen:  «Ordo  ccclesiasticus».  Pastor  C.  Michelsen: 
Hvorledes  faa  vi  bedst  et  Sangkor  i  Landsbykirker?  Pastor  F.  R. 
Nielsen:  To  Forslag.  Tilsendte  Bøger.  Videnskabeligt  Præstekursus. 
Kapiteltaksterne  for  1898.  Præsteforeningens  Regnskab.  Rettelse. 
Bekendtgørelser. 

Nr.  7  —  yuli  —  Frederik  Torm:  En  Kirkefaders  Tanker  om  Præsteembedet. 
J.  C  Jacobsen:  Berigtigelse.  N.  B.  Hindhede:  Om  Anbefalinger. 
Udkomne  Bøger.     Avertissement. 

Nr.  8  —  August  —  C.  Cederfeld  de  Simonsen:  Nogle  vejledende  Bemærkninger 
angaaende  den  nye  Skolelov  af  24.  Marts  1899.  Carl  Bielefeldt : 
Forslag  til  Lov  om  Ægteskabs  Stiftelse.  Fra  Udlandet.  Tilsendte 
Bøger. 

Nr,  9  —  September  —  Th.  Lyngby:  Nogle  Spørgsmaal  og  Henstillinger.  A.  S.: 
Bispe-,  Provste-  og  Præstevalg  i  den  svenske  og  den  norske  Kirke. 
N.  B  Hindhede:  En  Bog  fra  Wtlrtemberg.  J.Johansen:  Et  Bidrag 
til  Belysning  af  sønderjydske  Forhold.  H.  Ostenfeld:  Videnskabe- 
ligt Præstekursus.    Tilsendte  Bøger. 

Nr.  I  o  —  Oktober  —  Kredsformændene  i  Præsteforeningen.  P.  G.  Hansen:  Om 
Oversættelsen  af  HBxavoslv  og  ufxåvoia  i  Ny  Testamente.  Johs. 
Thomsen:  Borgerlig  Begravelse  Tilsendte  Bøger.  Menighedskon- 
ventet  af  1891.     Avertissementer. 

Nr,  II  —  November  —  P.  G.  Hansen :  Om  Oversættelsen  af  fjiexavoeXv  og  [ÅStåvoia 
i  Ny  Testamente.     Ole  C.  Iversen:   Den  norske  c  Lov  om  gejstlige 
Embedsmænds    og    Kirkesangeres   Lønning  samt  om  gejstlige  Em- 
bedsgaarde».     H.  Ostenfeld:    Om   Ægteskabsstiftelse.      A.   Schack 
« Københavns  Kirkesag »,   c  Vor  Tid».     Avertissementer* 

Nr.  12  —  December  —  Gustav  Jensen:  Om  Maalestokken  for  Prædikenens  Værd. 
Knud  Petersen.:  Om  lettere  Adgang  for  Præster  til  at  opnaa  per- 
sonlige Laan.  H.  Ostenfeld:  Det  videnskabelige  Præstekursus, 
F  Nielsen:  En  fornøjelig  Tur.  H.  Ostenfeld:  Forslag  til  en  Hen- 
vendelse til  Ministeriet  for  Kirke-  og  Undervisningsvæsenet.  M.  F, 
Høffler:  En  Sag,  der  ikke  maa  slumre.    Meddelelse  om  Indsamling, 

MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  1  Den  \.  Januar  1899 


Indhold:  A.  Schack:  Kristnes  Forhold  til  den  sociale  Bevægelse.  Fernando 
Linderberg:  Arbejdsgivere  og  Fagforeninger  i  England.  N.  B  Hind- 
hede: Vor  Læsning.    Vor  Alterbog.    Bestyrelsesvalget.    Tilsendte  Bøger. 


Kristnes  Forhold  til  den  sociale  Bevægelse. 

Foredrag  i  Bethesda  den  14.  December  1898. 


Det  er  vist  næppe  rigtigt  at  sige,  at  Menigheden  skal 
arbejde  paa  det  sociale  Spørgsmaals  Løsning.  Menigheden  som 
saadan  har  til  sin  Opgave  at  forkynde  Jesus  Kristus  og  hans 
Evangelium  til  Frelse  for  Sjælene,  og  hvis  den  sætter  sig  andre 
direkte  Formaal,  om  de  vare  aldrig  saa  tiltalende,  vil  det  næppe 
blive  lil  Gavn.  Men  Menigheden  bestaar  jo  af  kristne  Mennesker, 
som  tillige  ere  Borgere  i  Staten,  ere  Købmænd  eller  Haand- 
værkere,  Arbejdere  eller  Arbejdsgivere;  vi  kunne  altsaa  ikke 
undgaa  paa  mangfoldig  Maade  at  komme  i  Berøring  med  det 
sociale  Spørgsmaal,  og  det  kunde  da  ligge  nær  at  spørge,  om 
ikke  kristne  Mennesker,  hver  efter  sin  Ævne  og  sin  Lejlighed, 
skulle  arbejde  med  paa  denne  stOre  Sags  Løsning.  Dette  Spørgs- 
maal vilde  jeg  for  min  Del  besvare  med  Ja,  og  til  Støtte  for 
dette  Ja  vil  jeg  fremsætte  to  Grunde. 

Det  siges  ikke  sjælden,  at  der  i  Virkeligheden  ikke  er  saa 
megen  Grund  til  at  klage  over  Tilstanden  for  Tiden,  idet  Nøden 

i  tidligere  Tider  tidt  har  været  ligesaa  stor  som  nu  eller  større. 
Hvorledes  det  forholder  sig  hermed,  skal  jeg  ikke  undersøge, 
men  kun  bemærke,  at  een  Ting  vistnok  staar  fast,  nemlig  det, 
at  Nøden  føles  dybere  nu  end  tidligere,  og  at  Utilfreds- 
heden derfor  er  mere  almindelig  udbredt  over  hele  den  civili- 
serede Verden;  og  netop  denne  Utilfredshed  er  det  jo,  der  gør 
Striden  bitter  og  Forholdene  særlig  vanskelige.  Naar  man  nu 
spørger,  hvad  egentlig  Grunden  er  til  denne  udbredte  Utilfreds- 
hed i  den  ringere  stille Je  Del  af  Befolkningen,  saa  er  dette 
naturligvis  ikke  en  vilkaarlig  Virkning  af  enkelte  urolige  Hoveder, 
men  det  har  dybere,  aandelige  Aarsager,  det  hænger  sammen 
med  visse  Ideer,  som  efterhaanden  fra  de  højere  stillede  have 
udbredt  sig  ned  til  de  laveste  Lag  af  Befolkningen.  Og  naar 
man  atter  spørger,  hvad  det  er  for  Ideer,  saa  kunde  man  nævne 
de  tre  Navne,  som  nu  i  over  hundrede  Aar  have  haft  saa  stor 
en  Magt  over  Menneskenes  Sind,  —  jeg  mener  disse  tre:  Fri- 
hed, Lighed  og  Broderskab.  Igennem  hele  dette  Aarhun- 
drede  ere  disse  Ideer  trængte  mere  og  mere  igennem  og  have 
øvet  deres  Virkning  paa  det  borgerlige  Samfund,  saa  at  gamle 
Særrettigheder  ere  blevne  afskaffede  og  politisk  Frihed  og  Lighed 
for  Loven  er  bleven  gennemført  i  større  eller  mindre  Maal  i  de 
civiliserede  Lande.  En  Tid  bildte  man  sig  ind,  at  Menneskene 
nu  havde  fundet  de  vises  Sten  og  skulde  til  at  blive  rigtig  lykke- 
lige; men  lidt  efter  lidt  viste  det  sig,  særlig  i  de  store  Byer,  at 
der  ved  Siden  af  den  politiske  Frihed  og  Lighed  opvoksede  en 
sørgelig,  økonomisk  Ufrihed  og  Ulighed.  Theoretisk  ere  vi  alle 
lige  gode,  og  enhver  har  sin  fulde  Frihed,  kan  gaa,  hvorhen  han 
vil,  vælge,  hvad  Arbejde  han  vil,  bo,  hvor  han  vil;  men  praktisk 
maa  han  i  Regelen  tage  det  Arbejde,  han  kan  faa  —  hvis  han 
overhovedet  kan  faa  noget  —  og  bo,  hvor  han  har  Raad  til  at 
betale  Huslejen,  hvilket  tidt  vil  sige,  at  han  er  nødt  til  at  bo, 
hvor  han  nødigst  vil  bo.  Men  en  saadan  Uoverensstemmelse 
mellem  Ide  og  Virkelighed  kan  selvfølgelig  ikke  undgaa  at 
avle  dyb  Utilfredshed.  —  Under  disse  Omstændigheder  synes 
man  kun  at  have  to  Udveje  at  vælge  imellem:  enten  maa  vi 
vende  tilbage  og  se  at  skaffe  os  af  med  disse  Ideer  om  Lig- 
hed og  Broderskab,  som  have  avlet  Utilfredsheden,  —  vende 
tilbage  til  de  gode  gamle  Tider,  da  Arbejdsfolk  og  andre  Smaa- 
folk  ikke  vare  faldne  paa  den  forrykte  Tanke,   at  de  i  Grunden 

ere  lige  saa  gode  som  de  rige  og  fornemme;  —  eller  ogsaa  maa 
vi  fremad,  saa  at  Ligheden  og  Broderskabet  bliver  adskilligt 
mere  ført  ud  i  Livet,  end  det  hidtil  er  sket,  —  saa  at  der  bliver 
en  større  Overensstemmelse  og  Samklang  mellem  Theori  og 
Praksis,  mellem  Ide  og  Virkelighed.  Og  hvilken  af  disse  to 
Veje  skulle  vi  nu  gaa,  tilbage  eller  fremad?  Ja,  Svaret  kan 
næppe  være  tvivlsomt;  thi  selv  om  det  er  sikkert  nok,  at  disse 
Ideer  om  Lighed  og  Broderskab  tidt  ere  blevne  sørgelig  for- 
vanskede og  misbrugte  fra  Vantroens  Side  og  blive  det  den  Dag 
i  Dag,  saa  er  det  dog  ligesaa  sikkert,  at  disse  Ideer  have  deres 
virkelige  Kilde  og  Udspring  fra  selve  Kristendommen,  hvorfor 
vi  jo  ogsaa  se,  at  disse  Ideer  ere  ganske  ukendte  i  hedenske 
Lande,  baade  i  Oldtiden  og  i  Nutiden.  Ulykken  er  altsaa  slet 
ikke  den,  at  disse  Ideer  i  det  hele  ere  komne  frem  og  have 
grebet  Menneskeslægten;  det  er  netop  i  sin  gode  Orden.  Men 
Ulykken  er  den,  at  disse  Ideer,  ved  kristne  Menneskers  Sløvhed 
og  Synd  ere  faldne  i  Hænderne  paa  de  vantro,  saa  at  det  for 
en  stor  Del  er  Fritænkere  og  vantro  Mennesker,  der  arbejde  med 
dem.  Lad  os  tænke  paa,  hvorledes  det  er  gaaet  med  Frankrig 
i  det  sidste  Aarhundrede.  Her  blev  « Frihed,  Lighed  og  Broder- 
skab»  proklameret  ved  den  store  Revolution;  men  Broderskabet 
ytrede  sig  foreløbig  paa  den  lidt  mærkelige  Maade,  at  Broder- 
blodet flød  i  Strømme.  Og  lige  indtil  den  Dag  i  Dag  have  de 
samme  tre  Ord  en  underlig  Tryllemagt  over  det  franske  Folk; 
men  man  kan  næppe  sige,  at  disse  Ideer  hidtil  have  bragt  Folket 
Lykke;  vi  behøve  jo  kun  at  tænke  paa  Panama-Sagen  eller  Dreifus- 
Sagen,  eller  paa  den  skæbnesvangre  Kendsgærning,  at  Frankrigs 
Folkemængde  aftager,  medens  Englands  og  Tysklands  vokser 
.stærkt.  Frankrigs  Historie  er  et  Eksempel  paa,  hvordan  det  gaar, 
naar  Ideerne  om  Frihed,  Lighed  og  Broderskab  løsrives  fra  deres 
Rod,  som  er  Kristendommen,  og  naar  altsaa  Kristendommens 
Ideer  skulle  føres  frem  af  Hedninger,  af  Fritænkere.  Og  Fran- 
krig er  med  det  samme  et  advarende  Fingerpeg  om,  hvorledes 
det  ogsaa  vilde  gaa  hos  os,  dersom  kristne  Mennesker  her  hjemme 
vilde  lade  alt  gaa  sin  skæve  Gang  og  overlade  Kristendommens 
Modstandere  at  føre  Kampen  for  de  fattige  for  at  naa  frem  til 
mere  virkelig  Frihed,  Lighed  og  Broderskab.  —  Naar  der  da 
spørges,  hvorfor  kristne  Mennesker,  hver  efter  fattig  Lejlighed, 
skulle    være    med   i   det  sociale  Arbejde,    saa  vil  jeg  først  svare 

dette:  Fordi  de  Ideer,  som  ligge  til  Grund  for  det  store 
sociale  Spørgsmaal,  ere  Kristendommens  egne  Ideer; 
og  naar  de  derfor  overlades  til  Fritænkere,  ville  de  kun 
virke  til  Forstyrrelse,  medens  de  ville  virke  til  Velsig- 
nelse i  samme  Forhold,  som  de  blive  tagne  op  og  for- 
fægtede af  sande  Kristne,  der  forstaa  dem  og  leve  i  dem. 
Men  der  er  ogsaa  en  anden  Grund  til,  at  kristne  Mennesker 
bør  have  et  aabent  Øje  for  de  sociale  Problemer.  Vi  kunne  jo 
ikke  betragte  de  nuværende  Forhold  med  lidt  Eftertanke  uden 
hvert  Øjeblik  at  møde  en  eller  anden  Fremtoning,  som  vidner 
om,  at  der  et  eller  andet  Sted  maa  være  noget  galt  paa  Færde 
Lad  os  f.  Eks.  kun  tænke  paa  dette,  at  det  for  Tiden  er  meget 
vanskeligt  for  fattige  Familier  méd  mange  Børn  at  faa  en  Lejlig- 
hed; saa  snart  det  viser  sig,  at  der  er  en  større  Børneflok,  saa 
sige  straks  mange  Husejere:  nej  Tak.  Med  andre  Ord:  det  at 
have  mange  Børn,  som  efter  Skriften  er  en  Velsignelse  og  for- 
øger Folkets  Kraft  og  Lykke,  det  synes  nu  at  skulle  være  en 
Forbandelse.  Det  er  let  at  se,  at  her  er  et  Misforhold  til  Stede, 
noget  som  strider  baade  mod  Retfærdigheden  og  Barmhjærtig- 
heden.  Det  hænger  formodentlig  sammen  med,  at  Jorden,  som 
jo  dog  dog  maa  bære  os  alle,  saalænge  som  man  ikke  har  lært 
at  bygge  i  Luften,  er  bleven  et  Spekulationsæmne,  hvorved 
de  faa  kunne  berige  sig  paa  de  manges  Bekostning.  Hvorledes 
nu  dette  Misforhold  kan  hæves,  skal  jeg  ikke  indlade  mig  paa 
at  sige;  det  er  jo  kun  et  enkelt  Punkt,  der  sammen  med  meget 
andet  kan  tjene  til  at  vise  os,  at  der  i  det  gamle  System  maa 
være  en  Grundfejl  til  Stede,  —  at  der  er  en  Gaade,  der  trænger 
til  at  løses.  Ganske  vist  skal  man  her  huske  paa,  at  det  sociale 
Sørgsmaal  har  ikke  nogen  absolut  Løsning;  der  gives  i  en  syn- 
dig Verden  ikke  et  enkelt  Samfundssystem,  der  er  det  ene  salig- 
gørende; det  ligger  jo  allerede  i,  at  Tiderne  skifte,  og  en  ny 
Tid  kræver  nye  Samfundsformer;  og  Tiderne  gribe  ind  i  hin 
anden,  saa  at  den  nye  Tid  er  begyndt,  længe  før  den  gamle  er 
løben  til  Ende.  Men  hvor  sandt  dette  end  er,  saa  er  der  dog 
for  vor  Tids  sociale  Gaade  en  Løsning,  som  relativt  set  og  fore- 
løbig er  den  sande  og  rette,  og  det  er  altsaa  denne,  det  gælder 
om  at  finde.  Her  forekommer  det  mig  nu  klart,  at  det  vilde 
være  af  den  største  Betydning,  ikke  alene  for  Folket,  men  for 
selve  Menigheden,  om  kristne  Mennesker  kunde  i  væsentlig  Grad 

være  medvirkende  ved  den  sociale  Knudes  Løsning.  Vi  vide, 
at  det  er  Gud  alene,  der  kender  hele  Hemmeligheden  ved  det 
sociale  Spørgsmaal,  og  at  han  vælger  sine  Redskaber,  saadan 
som  han  kan  faa  dem.  Vi  kunne  heller  ikke  tvivle  om,  at  han 
helst  vil  have  troende  Mennesker  til  at  føre  denne  store  Sag 
frem,  saafremt  han  kun  kan  finde  saadanne.  Men  jo  mere  de 
Kristne  have  Øjnene  aabne  og  Hj  ærterne  varme  for  denne  Sag, 
desto  mere  er  der  ogsaa  Udsigt  til,  at  Herren  blandt  dem  kan 
finde  skikkede  Redskaber,  som  han  netop  kan  bruge.  Og  kunde 
noget  saadant  ske,  —  kunde  det  ske,  at  troende  og  bekendende 
Kristne  kom  til  at  lægge  et  Lod  i  Vægtskaalen  ved  den  sociale 
Gaades  Løsning,  da  var  der  vel  Haab  om,  at  Arbejderne,  som 
nu  i  tusindvis  have  vendt  Hj  ærterne  bort  fra  Kristendommen  og 
Menigheden,  atter  vilde  begynde  at  vende  tilbage  til  de  gamle 
Stier.  Den  anden  Grund  til,  at  Kristne  bør  arbejde  med  paa  de 
sociale  Opgaver,  er  derfor  denne,  at  kun  derigennem  er  der  Haab 
om,  at  vi  atter  kunne  genvinde  de  fattiges  Tillid  og  saaledes 
vinde  en  ny  og  bedre  Jordbund  for  Evangeliets  Forkyndelse. 

Men  naar  man  da  først  er  bleven  enig  om,  hvorfor  Kristne 
bør  arbejde  med  paa  den  sociale  Sag,  saa  ligger  det  nær  at 
spørge,  hvorledes  skulle  vi  bære  os  ad  hermed?  Hvad  skulle 
vi  gøre,  og  hvor  skulle  vi  begynde?  Ogsaa  dette  Spørgsmaal 
vilde  jeg  gaa  lidt  ind  paa;  dog  ikke  saaledes,  at  jeg  vil  anvise 
praktiske  Foretagender,  som  vi  skulde  tage  op,  men  saaledes, 
at  jeg  vil  pege  paa  et  Hovedpunkt,  som  vi  først  og  fremmest 
maa  have  vor  Opmærksomhed  rettet  paa,  dersom  vi  skulle 
komme  til  at  gøre  nogen  Nytte  i  denne  Sag. 

Den  forhaanden  værende  Nød  har  selvfølgelig  baade  moral- 
ske og  sociale  Aarsager,  og  mellem  disse  er  der  en  uafladelig 
Vekselvirkning;  de  ere  paa  mangfoldige  Maader  saaledes  indflet- 
tede i  hinanden,  at  det  er  meget  vanskeligt  at  skille  dem  ad. 
Dersom  f.  Eks.  nogle  Drenge  have  stjaalet  og  ére  komne  paa 
gale  Veje,  og  det  da  viser  sig,  at  Faderen  er  fordrukken  og 
Moderen  sløv  og  ligegyldig  og  Hjemmet  i  det  hele  i  Opløsnings- 
tilstand, —  saa  kan  man  jo  godt  sige,  at  det  er  moralske  Aar- 
sager, der  ere  Skyld  i  al  denne  Elendighed;  havde  Forældrene 
været  bedre  Mennesker,  saa  kunde  maaske  meget  have  været 
anderledes.  Men  naar  man  saa  spørger,  hvorledes  disse  For- 
ældres Forhold  have  været  —  hvilke  Farer  og  Fristelser  Man- 

den  har  været  udsat  for  paa  Arbejdspladsen  og  i  sin  Fritid,  — 
hvor  Familien  har  maattet  bo,  —  om  det  maaske  er  i  en 
Kaserne  med  3 — 400  Mennesker  sammenstuvede  i  Et- Værelsers 
Lejligheder,  —  ja  naar  man  faar  alt  dette  nærmere  undersøgt, 
saa  kunde  man  maaske  tidt  være  tilbøjelig  til  at  mene,  at  det 
fuldt  saa  meget  er  sociale  Aarsager,  der  ere  Skyld  i  Elendig- 
heden. Og  naar  man  atter  spørger,  hvem  der  da  har  bygget 
disse  afskyelige  Kaserner,  som  vi  have  saa  mange  af  her  i  Byen, 
og  hvor  det  næsten  ikke  synes  muligt,  at  et  smukt  Familieliv 
kan  trives,  saa  maa  man  jo  svare,  at  de  ere  byggede  af  en  eller 
anden  Spekulant,  som  ikke  har  ulejliget  sig  med  at  tænke  paa, 
hvem  der  skulde  bo  i  disse  Huse  (lad  dem  om  det!),  men  som 
kun  har  haft  een  Ting  for  Øje:  at  tjene  Penge;  d.  v.  s.  her  ere 
vi  atter  ved  en  af  de  moralske  Aarsager,  nemlig  den  hensyns- 
løse Egennytte,  der  lader  Næstens  Vel  skøtte  sig  selv,  naar  man 
kun  kan  mele  sin  egen  Kage.  Og  naar  man  atter  spørger, 
hvorledes  Mennesker  i  et  kristent  Land,  som  dog  ville  gaa  og 
gælde  for  hæderlige  Folk,  ganske  kunne  tilsidesætte  Hensynet 
til  deres  Medmenneskers  Ve  og  Vel,  saa  maa  det  vel  siges,  at 
det  hænger  sammen  med  det  sociale  System,  der  længe  har 
hersket,  med  Frikonkurrencen,  der  principmæssig  overlader  til 
enhver  at  sørge  for  sig  selv;  d.  v.  s.  her  møde  vi  atter  de  sociale 
Aarsager.  Saaledes  vil  man  vistnok  finde  paa  ethvert  Punkt, 
at  den  sociale  Elendighed  har  moralske  Aarsager,  og  at  omvendt 
den  moralske  Elendighed  har  sociale  Aarsager.  —  Nu  ville 
kristne  Mennesker  ganske  naturligt  paa  Forhaand  være  tilbøjelige 
til  at  lægge  Hovedvægten  paa  de  moralske  Aarsager.  Vor  Herre 
har  sagt,  at  alt  det  onde  kommer  indvortes  fra,  fra  Menneske- 
hjærtet;  og  Paulus  har  sagt,  at  Syndens  Sold  er  Død,  hvilket 
jo  blandt  andet  vil  sige,  at  al  den  udvortes  Elendighed  har  sin 
Rod  og  Kilde  i  den  indvortes  Elendighed,  i  Synden,  at  det,  som 
gør  ondt,  stammer  fra  det,  som  er  ondt,  at  det  fysisk  onde 
stammer  fra  det  aandelig  onde;  og  Kristne  ville  derfor  være 
tilbøjelige  til  at  hævde,  at  naar  kun  Menneskene  selv  blive 
bedre,  saa  ville  ogsaa  deres  Kaar  blive  lykkeligere,  —  at  der- 
som f.  Eks.  al  Drukkenskab  kunde  blive  bortskaffet  fra  vort 
Land,  saa  vilde  en  ikke  ringe  Del  af  den  sociale  Nød  forsvinde. 
I  Modsætning  hertil  hævde  de  fleste  Socialdemokrater,  at  den 
egentlige  Kilde   til  Nøden  er  de  sociale  Aarsager.      De  ville  vel 

ikke  nægte,  at  f.  Eks.  Drukkenskaben  er  en  Last,  der  gør  stor 
Fortræd,  men  de  paastaa,  at  naar  kun  de  sociale  Forhold  blive 
væsenlig  forbedrede,  saa  vil  ogsaa  Drukkenskaben  i  væsentlig 
Grad  aftage. 

Kan  man  nu  forlige  disse  to  modsatte  Synsmaader?  Eller 
rettere,  hvad  skulle  kristne  Mennesker  gøre  for  her  at  optræde 
paa  rette  Maade?  —  Ja,  først  maa  det  jo  siges,  at  vi  som 
Kristne  umulig  kunne  slippe  den  Opfattelse,  at  al  Elendighed 
har  sin  egentlige  Rod  og  Kilde  indvortes  i  Men neskehj ærtet,  — 
at  det  er  en  skæbnesvanger  Vildfarelse,  naar  man  vil  lyksalig- 
gøre eller  forbedre  Menneskeslægten  ved  kun  at  gøre  de  udvortes 
Livsvilkaar  forholdsvis  gode,  en  Vildfarelse,  som  for  Resten 
Socialdemokraterne  ikke  ere  ene  om,  men  som  mange  andre 
politiske  Partier  til  en  Tid  have  svævet  i;  med  andre  Ord,  vi  maa 
hævde,  at  det  først  og  fremmest  gælder  om,  at  Menneskene 
selv  maa  blive  bedre;  ellers  finder  man  overhovedet  ikke  de 
bedst  mulige  Livsvilkaar  for  Folket,  og  endnu  mindre  kan  man 
virkeliggøre  dem.  Men  hvor  sandt  dette  nu  end  er,  saa  bliver 
det  dog  et  andet  Spørgsmaal,  om  vi  ogsaa  have  lært  at  lægge 
Hovedvægten  paa  rette  Sted,  naar  vi  bekæmpe  de  moralske 
Aarsager  til  den  forhaanden  værende  Nød.  Det  er  øjensynligt 
nok,  hvor  meget  ondt  der  udbredes  gennem  Drukkenskaben  og 
Utugten,  men  mon  ikke  Pengebegærligheden  og  Egen- 
nytten alligevel  er  et  endnu  dybere  Onde?  Det  er  vel  ikke  for 
Ingenting,  at  Apostelen  Paulus  har  sagt,  at  Pengebegærlighed  er 
en  Rod  til  alt  ondt.  Egennytten,  det  at  søge  sit  eget,  er  vel 
til  enhver  Tid  den  egentlige  Grundsynd;  men  man  kan  vistnok 
sige,  at  denne  Synd  særlig  i  vore  Dage  har  faaet  et  ualmindelig 
stort  Raaderum.  Det  hænger  sammen  med,  at  det  Samfunds- 
system, vi  længe  have  levet  paa,  den  saakaldte  Frikonkurrence, 
det  har,  ved  Siden  af  sine  utvivlsomme  Fortrin,  den  skæbne- 
svangre Skrøbelighed,  at  det  saa  at  sige  har  gjort  Egennytten 
til  et  Princip;  og  da  dette  Princip  passer  udmærket  sammen 
med  alt  det  slette  i  Menneskenaturen,  saa  er  det  ikke  saa  under- 
ligt, at  Mennesker  efter  en  stor  Maalestok  have  benyttet  sig 
deraf.  Vi  se  derfor  ogsaa  i  vore  Dage  forfærdelige  Eksempler 
paa,  hvad  Pengebegærligheden  og  Egennytten  kan  drive  Men- 
nesker til  midt  i  en  højt  oplyst  Tid  i  kristne  Lande.  Der  stod 
for  kort  Tid  siden  i  Bladene  om  en  Spillebank  ved  det  bekendte 

belgiske  Badested  Ostende,  som  skønt  den  betaler  en  høj  Afgift 
til  Staten,  dog  tjener  flere  Millioner  om  Aaret.  Nu  véd  jo 
enhver,  at  disse  Penge  tjenes  alene  ved  at  ophidse  alle  de  slet- 
teste Lidenskaber  i  den  menneskelige  Natur  og  ved  at  bringe 
timelig  og  aandelig  Ødelæggelse  over  Tusinder  af  Mennesker; 
men  ikke  desto  mindre  er  der  Folk  nok,  der  ere  ivrige  efter  at 
faa  deres  Penge  anbragte  paa  en  saa  fordelagtig  Maade  uden 
Hensyn  til,  at  det  i  egentlig  Forstand  er  Blodpenge.  —  Eller 
for  at  blive  ved  vore  hjemlige  Forhold,  de  Ejendomme  her  i 
Byen,  som  betale  sig  bedst,  ere  uden  Tvivl  Bordellerne,  Utugts- 
husene.  De  elendige  Fruentimmer,  som  bo  der,  betale  forholds- 
vis mere  i  Husleje  end  de  fleste  rige  og  velhavende  Folk,  og 
denne  Udplyndring  gennem  Huslejen  er  selvfølgelig  medvirkende 
til  at  holde  dem  fast  i  Elendigheden;  men  ikke  destomindre  er 
der  Folk  nok,  som  anse  dette  for  en  ganske  naturlig  Maade  at 
tjene  Penge  paa,  og  som  vel  trøste  sig  med  det  bekendte  Ræson- 
nement: hvis  jeg  ikke  tog  den  Fordel,  saa  var  der  en  anden, 
der  tog  den.  —  Eller  hvori  ligger  Vanskeligheden  ved  at  be- 
kæmpe de  liderlige  Smudsblade,  der  udgives,  og  de  uanstændige 
Billeder,  der  udstilles  i  Boghandlervinduer?  Den  ligger  naturlig- 
vis til  dels  i,  at  der  er  en  Del  Mennesker,  der  gærne  ville  læse 
disse  Ting  og  se  paa  disse  Billeder-,  men  den  ligger  sikkert 
endnu  mere  i,  at  det  er  Forretninger,  som  der  kan  tjenes  Penge 
ved.  Udgiveren  af  « Asfalten »  eller  lignende  Smudsblade  véd 
meget  godt,  at  saasnart  et  saadant  bliver  nogenlunde  anstændigt, 
har  det  tabt  sin  Tiltrækningskraft;  naar  han  derfor  gør  det  saa 
uanstændigt,  som  han  tør,  saa  er  det  ikke  af  direkte  Lyst  til  at 
udbrede  Liderlighed,  men  fordi  han  for  enhver  Pris  vil  tjene 
Penge.  De  Boghandlere,  som  under  Navn  af  Kunst  udstille 
uanstændige  Billeder,  gøre  selvfølgelig  ikke  dette  af  ideale  kunst- 
neriske Hensyn;  men  de  gøre  det  sikkert  heller  ikke  af  direkte 
Lyst  til  at  fordærve  Ungdommen ;  de  gøre  det  uden  Tvivl,  fordi 
det  er  en  Forretning,  som  der  kan  tjenes  Penge  ved,  fordi  de 
med  andre  Ord  ere  tilstrækkelig  hensynsløse  i  deres  Egennytte 
til  at  kunne  se  bort  fra  det  almene  Vel,  naar  de  kun  selv  gøre 
gode  Forretninger.  Med  andre  Ord,  dersom  Pengebegærligheden 
og  Egennytten  ikke  var,  saa  vilde  det  vistnok  snart  være  forbi 
baade  med  Smudsbladene  og  med  de  uanstændige  Billeder.  — 
Eller   nu  Varietéerne.      Der   er  ikke   et   eneste  Menneske,    som 

tror,  at  disse  Anstalter  have  en  kunstnerisk  Mission.  Der  er 
heller  ikke  en  eneste,  som  tror,  at  der  her  bydes  Ungdommen 
en  sund  og  uskyldig  Morskab.  Naar  de  alligevel  ere  saa  sejg- 
livede,  som  Faktum  udviser,  saa  har  dette  vist  ikke  alene  sin 
Grund  i,  at  en  hel  Del  Mennesker  finder  Behag  i  denne  Under- 
holdning, men  det  hænger  sikkert  sammen  med,  at  der  staar 
økonomiske  Interesser  bagved,  og  at  Egennytten  ogsaa  her  kom- 
mer til  at  overveje  Hensynet  til  Samfundets  Vel.  Det  saa  vi 
for  et  Par  Aar  siden,  da  Tivolis  Varieté  « Ligkisten >  skulde 
lukkes  om  Vinteren.  Saa  tilbød  Aktieselskabet  at  forære  Kom- 
munen et  Stakit  til  30,000  Kr.,  naar  de  maatte  faa  Lov  til  at 
drive  Varietéen  som  hidtil,  og  de  fik,  mærkværdig  nok,  denne 
Tilladelse.  Mon  nu  Aktieselskabet  hermed  havde  for  Øje  at 
ville  bringe  et  Offer  for  at  skaffe  Ungdommen  en  kunstnerisk 
Nydelse  eller  dog  en  sund,  styrkende  Morskab  ovenpaa  Dagens 
Anstrængelser?  —  eller  mon  Meningen  slet  og  ret  var  den,  at 
man  gærne  vilde  tjene  Penge  uden  Hensyn  til,  om  man  derved 
skadede  det  almene  Vel?  Ja,  jeg  maa  tilstaa,  at  indtil  jeg 
bliver  bedre  oplyst,  tror  jeg,  at  det  sidste  var  Tilfældet.  —  Og 
nu  Drikkeriet.  Dette  store  Samfundsonde  har  jo  mange  for- 
grenede Aarsager;  men  hvis  man  kendte  Forholdene  til  Bunds, 
vilde  man  maaske  nok  finde,  at  en  af  Hovedaarsagerne  ogsaa 
her  er  Pengebegærligheden  og  Egennytten.  En  fattig,  men  for- 
standig Kone  udtalte  for  kort  Tid  siden  for  mig  sin  Ængstelse 
for  at  sætte  sin  Søn  i  Lære.  Hun  kendte  nemlig  saadanne  unge 
Læredrenge,  der,  naar  de  hentede  Spiritus  til  Svendene,  fik  en 
halv  Flaske  forærende  til  Deling  mellem  Drengene.  Mon  nu  en 
saadan  Beværter  giver  denne  Gave  af  uegennyttig  Kærlighed  til 
de  unge  PVre?  eller  mon  Øjemedet  skulde  være  det  at  erhverve 
sig  Kunder?  Men  i  øvrigt  ere  Beværterne  for  saa  vidt  und- 
skyldte, som  Staten  og  Kommunen  have  indrettet  det  saa  mærke- 
ligt, have  tilladt  et  saadant  Utal  af  Beværtninger,  at  den  større 
Del  af  Beværterne  slet  ikke  kunde  eksistere,  naar  ikke  Tusinder 
af  Mennesker  vilde  drikke  sig  halvt  eller  helt  ihjel.  Og  dernæst 
ere  uden  Tvivl  Beværterne  paa  mange  Maader  afhængige  af  Bryg- 
gere og  Brændevinsbrændere  og  andre  Kapitalister;  og  begge 
Parter,  store  og  smaa,  ere  økonomisk  interesserede  i  deres  Med- 
menneskers Ruin.  Ganske  det  samme  Forhold  mellem  Egen- 
nytten og  Drikkeriet  kan   for  Resten  ses  paa  Landet,    hvor  man 

tidt  vil  finde,  at  en  pengebegærlig  Kromand  eller  Høker  har 
en  mærkelig  Ævne  til  at  opelske  Drikkeriet  i  det  omliggende 
Distrikt.  —  Jeg  har  allerede  antydet,  at  ogsaa  de  usle  Boliger, 
der  paa  mange  Steder  bydes  Arbejderbefolkningen,  hænger  nøje 
sammen  med  Egennytten,  og  den  samme  Sammenhæng  ville  vi 
sikkert  finde  i  mange  andre  Forhold;  hvem  kan  saaledes  tvivle 
om,  at  den  ofte  altfor  lange  Arbejdstid,  eller  den  store  Misbrug 
af  Børns  Arbejde*),  eller  Ødelæggelsen  af  Søndagshvilen  o.  s.  v. 
—  at  alle  disse  Ting  paa  mangfoldig  Maade  have  deres  Rod  i 
Pengebegærligheden  og  Egennytten.  —  Det  gyser  i  os  civilise- 
rede Mennesker,  naar  vi  læse  om  vilde  Folk  i  Afrika,  der  end- 
nu af  og  til  bruge  Menneskeofringer;  men  det  var  vel  ikke  af 
Vejen  at  tænke  paa,  om  ikke  Menneskeofringer  under  andre 
Former  foregaa  efter  en  udstrakt  Maalestok  midt  i  de  civiliserede 
Lande,  —  Menneskeofringer  til  den  Afgud,  som  nu  til  Dags 
har  taget  Luven  fra  alle  de  andre,  den  Afgud  som  vor  Herre 
ganske  særlig  advarer  sine  Disciple  imod,  nemlig  Mammon. 

Jeg  ser  derfor  ikke  rettere,  end  at,  naar  vi  som  Kristne 
ville  bekæmpe  de  moralske  Aarsager  til  den  sociale  Nød,  saa 
maa  vi  fremfor  alt  have  vor  Opmærksomhed  henvendt  paa 
Egennytten.  Enhver  Samfundsordning  har  sine  heldige  og 
sine  uheldige  Sider,  og  naar  de  uheldige  Sider  saa  tidt  faa  Over- 
haand  over  de  heldige,  saa  har  det  netop  sin  dybeste  Grund  i 
Egennytten,  hvad  der  ganske  naturlig  hænger  sammen  med,  at 
Egennytten  er  Kærlighedens  ligefremme  Modsætning.  Dersom 
da  kristne  Mennesker  ville  lade  sig  opdrage  til  i  Ord  og  Gær- 
ning  at  træde  op  imod  Egennytten  i  dens  mangfoldige  Ytrings- 
former, saa  vil  dette  uden  Tvivl  vise  sig  at  have  forskellige  gode 
Virkninger.  For  det  første  vil  det  blive  til  Gavn  for  os  selv. 
Vi  kunne  jo  nemlig  ikke  som  Kristne  optræde  mod  Pengebegær- 
ligheden og  Egennytten  uden  med  det  samme  at  foretage  et 
grundigt  Eftersyn  af,  hvorledes  det  i  denne  Retning  staar  til  hos 
os  selv.  Tænk  saaledes  paa  en  troende  Arbejdsgiver,  som  har 
faaet  Øjet  aabnet  for  al  den  Demoralisation,  der  gennem  Vinde- 
sygen og  Egennytten  udbreder  sig  i  Samfundshusholdningen,  og 


*)  For  kun  at  nævne  et  enkelt  Eksempel,  det  er  oplyst  gennem  Skolerne,  at 
Mælkedrengenes  Skoleundervisning  bliver  væsentlig  ødelagt  ved 
deres  altfor  lange  og  strænge  Arbejdstid. 

som  gærne  vil  tjene  Herren  ved  at  bekæmpe  dette.  Han  maa 
jo  da,  om  der  ellers  er  Sandhed  i  ham,  begynde  med  at  be- 
kæmpe dette  Onde  i  sit  eget  Hjerte  og  i  sin  egen  hele  Færd. 
Men  hvad  vilde  det  ikke  have  at  betyde,  om  troende  Mennesker 
saaledes  kunde  blive  grundigere  løst  fra  al  den  Mammonstrældom, 
som  er  en  af  Kristenlivets  farligste  Fjender.  —  Og  for  det 
andet  vilde  det  blive  til  Gavn  for  de  besiddende  Klasser  i 
Almindelighed.  Som  bekendt  bliver  der  her  hjemme  prædiket 
temmelig  stadig  om  de  riges  Pengegriskhed  og  Havesyge,  nem- 
lig i  « Socialdemokraten »  og  de  andre  socialistiske  Blade.  Men 
skønt  der  nu  uden  Tvivl  er  en  hel  Del  Sandhed  i  disse  Prædi- 
kener, saa  gøre  de  i  Regelen  næppe  nogen  god  Virkning  og 
noget  overbevisende  Indtryk  paa  de  Folk,  som  de  ere  rettede 
imod.  Og  det  er  ogsaa  let  forklarligt,  hvorfor  dette  er  Tilfældet. 
Det  kommer  af,  at  « Socialdemokratens »  Prædiken  mod  Egen- 
nytten staar  i  pohtiske  Partiformaals  Tjeneste,  og  at  den  derfor 
nødvendigvis  bliver  ensidig  og  uretfærdig,  saa  at  det  kommer 
til  at  se  ud,  som  om  Egennytten  var  en  Last,  der  alene  var 
forbeholdt  Arbejdsgiverne,  medens  Arbejderne  blive  forskaanede 
for  den;  med  andre  Ord,  den  moralske  Indignation  i  « Social- 
demokraten»,  hvor  megen  Sandhed  den  end  maatte  indeholde, 
er  dog  ikke  rigtig  moralsk  og  kan  derfor  ikke  frembringe  gode 
Virkninger  paa  dem,  den  er  rettet  imod.  Men  naar  vi  nu  vide, 
at  de  besiddende  Klasser  ligesaa  vel  som  Arbejderstanden  rum- 
mer Mennesker  af  meget  forskellig  Kvalitet,  baade  gode  og 
onde,  baade  retsindige  og  uretskafne,  saa  var  der  dog  god  Grund 
til  at  haabe,  at  det  vilde  gøre  Indtryk  paa  mange  af  de  vel- 
havende, naar  de  kunde  høre  et  Vidnesbyrd  mod  Egennytten, 
der  ikke  stod  i  Partiformaals  Tjeneste,  men  i  Jesu  Kristi  Tjeneste, 
og  var  præget  af  den  Sandhed,  Kærlighed  og  Retfærdighed, 
der  udgaar  fra  ham.  —  Og  endelig  vilde  det  virke  til  en  bedre 
Forstaaelse  mellem  de  Kristne  og  Arbejderne.  Det  er 
jo  en  Selvfølge,  at  den  Vindesyge  og  Egennytte,  der  er  bleven 
saa  mægtig  fremmet  ved  Frikonkurrencens  System,  er  mest 
gaaet  ud  over  de  smaa  i  Samfundet,  over  Arbejderstanden;  og 
det  er  da  let  forklarligt,  at  det  har  avlet  Bitterhed  i  mange 
Arbejderes  Sind  at  se,  at  de  Kristne  kun  med  ringe  Vægt  og 
ringe  Myndighed  optraadte  mod  de  uheldige  Sider  i  Samfunds- 
ordningen.    Men   der   kunde   da   vel   være  Haab  om,    at  denne 

Bitterhed  efterhaanden  vilde  begynde  at  forsvinde,  naar  det  blev 
mere  og  mere  aabenbart,  at  kristne  Mennesker  baade  i  Ord  og 
Gærning  vilde  hævde  det  apostolske  Ord,  at  « ingen  maa  under- 
trykke eller  forfordele  sin  Broder  i  nogen  Sag,  thi  Herren  er 
en  Hævner  over  alt  saadant». 

Hovedsagen  af,  hvad  jeg  vilde  fremføre,  er  altsaa  dette:  Den 
dybeste  moralske  Aarsag  til  den  sociale  Nød  ligger  i  Mammons- 
dyrkelsen  og  Egennytten ;  og  hvad  kristne  Mennesker,  hver  efter 
sin  Ævne,  have  at  gøre,  er  da  dette,  af  al  vor  Magt  at  bekæmpe 
dette  Onde,  først  og  fremmest  i  vore  egne  Hjerter  og  hos  vore 
troende  Brødre,  men  dernæst  ogsaa  rundt  om  i  Verden,  hvor- 
somhelst vi  møde  det  paa  vor  Vej.  A.  Schack, 


Arbejdsgivere 

og 

Fagforeninger  i  England. 


I  1892  fremsatte  en  fremragende  og  offentlig  anerkendt  Ar- 
bejdsgiver i  Manchester,  Mr.  Motter,  et  Forslag,  som  selv  fra 
Arbejdernes  Side  blev  hilst  som  det  maaske  «mest  mærkværdige 
Bidrag  til  Fagforeningsforhandlingerne ,  som  nogen  Sinde  var 
fremsat  af  en  Arbejdsgiver*. 

Dets  Hovedbestemmelse  gik  ud  paa,  at  Parlamentet  skulde 
gennemføre  en  Lov,  hvorefter  alle  Rigets  Fagforeninger  skulde 
anerkendes  som  Korporationer,  der  blev  givet  Myndighed  til  selv, 
gennem  Beslutninger,  vedtaget  af  et  Flertal  af  deres  Medlemmer, 
at  bestemme,  hvor  mange  Timer  den  daglige  Arbejdsdag  skulde 
vare;  saadanne  Beslutninger  skulde  anerkendes  som  Love,  for, 
hvis  Overtrædelse  der  i  Loven  fastsattes  bestemte  Straffe.  Over- 
for dem,  der  vilde  mene,  at  en  saadan  Lov  dog  i  det  mindste 
maatte  indeholde  visse  Sikkerhedsregler  imod  en  yderliggaaende 
Brug  af  denne  Myndighed,  fremhævede  Mr.  Motter,  at  hans 
Tillid  til  Fagforeningerne  var  grundet  paa  en  Erfaring  om,  at 
alene  « Selvbevarelsen,  Naturens  første  Lov»,  vilde  være  tilstrække- 

lig  Værn  imod  ukloge  Beslutninger.  Fagforeningerne  havde  vist, 
at  de  al  Tid  vare  ivrige  for  ikke  at  skade,  men  derimod  at  fremme 
Velstanden  for  det  Fag,  som  Medlemmerne  tilhørte.  Og  det 
kunde  forudses,  at  hvis  nogen  vilde  komme  til  at  lide  under 
overilede  eller  yderliggaaende  Beslutninger,  saa  vilde  det  blive  — 
Medlemmerne  selv. 

Det  nævnte  Forslag  blev  optaget  og  behandlet  i  «The  Work- 
man  Times »  af  14.  Maj  s.  A.    Det  fremhævedes  her,  at  de  hid- 
tidige Følger  af  Fagforeningernes  Virksomhed  var, 
i)  at  Arbejderne  havde  opriaaet  højere  Løn,  kortere  Arbejdstid, 

bedre  Beskyttelse  under  Arbejdet  og  sundere  Værksteds-  og 

Fabrikslokaler, 

2)  at  Arbejdsgiverne  var  vokset  overordenlig  baade  i  Antal  og 
i  Velstand, 

3)  at  Produktionsomkostningerne  vare  blevne  formindskede  saa- 
ledes,  at  de  nu  udgjorde  en  mindre  Del  af  den  samlede 
Udgift  end  tidligere. 

Særlig  var  dette  fremtrædende  i  Maskinindustrien,  hvor 

Arbejdstiden  nu  var  mindre  end  9  Timer  om  Dagen. 

Mr.  Motters  Forslag  betegnedes  derefter  som  et  Forslag,  der 
»indbefattede  konstitutionelle  Spørgsmaal  af  en  saa  overordenlig 
Vigtighed,  at  det  var  umuligt  at  overvurdere  dets  Indflydelse 
paa  Samfundets  økonomiske  Evolution.  At  indkorporere  Fagfor- 
eningerne i  Landets  Regeringssystem  er  at  genoprette  de  gamle  Fag- 
foreninger, Lavene,  saaledes  som  de  blomstrede  i  Middelalderen*. 

I  «The  Trådes  Unionist »  for  November  d.  A.  offentliggør 
Chefen  for  et  af  de  store  Skibsbygningsselskaber  i  England, 
Messrs.  Short  Brothers,  Sunderland,  følgende  Artikel  om  Resul- 
tatet af  den  8  Timers  Arbejdsdag,  som  Selskabet  indførte  for 
ca.  7  Aar  siden. 

«Jeg  har  al  Grund  til  at  være  tilfreds  med  den  Forandring 
af  Arbejdstiden  fra  53  til  48  Timer  om  Ugen,  som  vi  foretog 
for  ca.  7  Aar  siden. 

Det  53  Timers  System  er  delt  i  6  Dage:  fra  6 — 8  om  Mor- 
genen, fra  8V2 — 12  og  fra  i — 5,  hvilket  er  9V2  Time  om  Dagen 
i  de  5  Dage;  Lørdag  fra  6 — 8  og  fra  8V2 — 12,  hvad  der  er  sVa, 
for  hele  Ugen  tilsammen  53  Timer. 

Nogen  Tid  før  vi  indførte  48  Timers  Systemet,  var  det  os 
klart,  at  der  maatte  gøres  en  Forandring,  der  vilde  være  fordel- 

agtig  baade  for  Arbejdsgiver  og  Arbejder,  idet  Erfaringen  viste 
os,  at  af  alle  Timearbejderne  tabte  15 — 20  pCt.  den  første  kvart 
Dags  Løn  hver  Dag,  og  dette  gjaldt  Arbejderne  i  alle  Afdelin- 
gerne, som  tjente  over  24  Shilling  om  Ugen.  Men  naar  Mænd 
paa  24  Shillings  ugentlig  Fortjeneste  gennemgaaende  miste  2 
kvart  Dages  Lønning  hver  Uge,  og  denne  Fjerdedel  er  den 
korteste  Del  af  Dagen,  maa  det  være  klart,  at  vi  stille  et  Krav 
til  vore  Arbejdere,    som  de   ikke  ere  i  Stand  til  at  opfylde  (II). 

Med  Hensyn  til  Arbejderne  paa  Akkord,  da  arbejde  disse 
bestandig  flere  sammen  i  Kompagni;  naar  en  eller  flere  ikke 
komme  i  rette  Tid,  fører  det  med  sig,  at  de  andre  ikke  kan  be- 
gynde; følgelig  blev  det  Sædvane  for  Akkordarbejdere,  som  ar- 
bejde flere  sammen,  ikke  at  begynde  før  Kl.  8V«>  undtagen  ved 
sjældne  Lejligheder.  53  Timers  Systemet  foraarsager  under  Ar- 
bejdet 2  Ophold  til  Spise,  hvilket  bringer  Tab  for  Arbejdsgiverne, 
idet  Arbejderne  har  at  gaa  fra  og  til  Arbejdet,  hvad  der  kan 
beregnes  at  foregaa  i  Arbejdsgivernes  Tid. 

Alle  disse  Kendsgærninger  overbeviste  mig  om,  at  en  For- 
andring af  Arbejdstiden  vilde  være  fordelagtig  baade  for  Arbejds- 
giver og  Arbejder.  Ved  Slutningen  af  1891  samlede  jeg  derfor 
Arbejderne  og  meddelte  dem,  at  jeg  havde  paatænkt  at  forandre 
Arbejdstiden  som  følger: 

De  første  5  Dage  i  Ugen  fra  7,30  til  12  og  fra  12,48  til  5, 
hvad  der  bliver  8  Timer  og  42  Minuter  om  Dagen;  Lørdag  fra 
7,30  til  12,  hvad  der  bliver  4V2  Time.  Under  dette  System  har 
vi  kun  halve  Dage  og  ingen  Kvartdage;  der  tabes  derfor  meget 
liden  Tid  og  gøres  kun  én  Afbrydelse  til  Maaltid  i  Stedet  for  to. 

Det  ny  System  har  vist  sig  at  være  fordelagtig  baade  os 
selv  og  vore  Arbejdere.  Vi  har  ved  dette  regulære  og  fortsatte 
Arbejde  faaet  mere  Arbejde  ud  af  Maskinerne,  og  jeg  føler  mig 
overbevist  om,  at  dette  System  er  det  mest  fordelagtige  for 
Skibsbygningsvirksomheden  i  vort  Land.)> 

Redaktionen  af  Bladet  tilføjer,  at  det  efter  Nytaar  vil  bringe 
lignende  Artikler  fra  andre  Firmaer,  som  har  indført  8  Timersdagen. 

I  det  store  konservative  Verdensblad  « Times*  for  15.  Juli 
1897  under  den  store  Maskinarbejderlouckout  skrev  en  anden 
Chef  for  et  af  Englands  største  Firmaer,  Mr.  A.  F.  Hills,  følgende: 

c  Kravet  om  8  Timersdagen  er  et  Spørgsmaal,  som  fortjener 
Overvejelse.     Den  Erfaring,    som  vi  i  Løbet   af  de  sidste  S  Aar 

har  vundet  i  denne  Retning  ved  «Thames  Ironwork»,  turde  for- 
tjene nogen  Interesse.  Jeg  kan  her  fuldstændig  slutte  mig  til, 
hvad  der  er  fremhævet  som  Resultater  af  8  Timersdagen  i  the 
Royal  Dockgards,  the  Royal  Arsenal  og  i  the  Royal  Post  Office. 
Siden  Indførelsen  af  8  Timersdagen  i  vore  Værksteder  har  jeg 
fundet  mere  Præcished  i  at  møde  om  Morgenen,  mere  aktivt  Ar- 
bejde, stor  Besparelse  af  Tid  derved,  at  Dagen  kun  en  Gang 
afbrydes  til  Maaltid,  og  fremfor  alt  en  forhøjet  Harmoni  og  god 
Vilje,  fremgaaet  som  Resultat  af  Bestræbelserne  for  at  gøre  Ar- 
bejdsbetingelserne saa  lette  og  behagelige,  som  det  er  muligt  i 
denne  Verdens  uophørlige  Konkurrence.  Jeg  har  gjort  Erfaring 
om  8  Timersdagen  ikke  blot  ved  Bygning  af  Krigsskibe,  men 
ved  almindeligt  Jærnarbejde  af  enhver  Art.  Vor  Civilingeniør- 
Afdeling  er  den  største  i  sit  Slags  i  Syd-England,  og  ved  at 
producere  Jærnbanemateriel  befinde  vi  os  Ansigt  til  Ansigt  med 
en  Konkurrence,  ved  Siden  af  hvilken  Skibsbygningen  er  Børne- 
leg, men  ved  omsigtsfuld  Forvaltning  og  stræng  Undgaaelse  af 
spildt  Tid  have  vi  været  i  Stand  til  at  hævde  vor  Plads  med 
det  tilfredsstillende  Resultat,  at  vi  i  Øjeblikket  ere  mere  optagne 
med  fordelagtigt  Arbejde,  end  vi  have  været  i  de  sidste  20  Aar. 
Jeg  betænker  mig  ikke  paa  at  erklære,  at  der  ikke  er  nogen 
legitim  Konkurrence,  som  jeg  er  bange  for  at  møde  paa  Grund- 
lag af  8  Timersdagen.  Henvisningen  til  den  fremmede  Konkur- 
rence er  bleven  i  høj  Grad  overdreven  til  Forsvar  for  den  lange 
Arbejdsdag;  vi  staa  overalt  i  Verden  i  Konkurrence  med  franske 
og  tyske  Rivaler,  men  vi  have  aldrig  fundet  os  alvorlig  hindret 
af  den  længere  Arbejdstid,  som  anvendes  i  andre  Lande.  Kends- 
gærningen  er,  at  lang  Arbejdstid  betyder  langsomt  Arbejde;  der- 
som 8  Timersdagen  var  almindelig  antaget  over  hele  England, 
vilde  det  i  lige  Grad,  tror  jeg,  betyde  en  ublandet  Fordel  baade 
for  Arbejdsgivere  og  Arbejdere. 

Med  Hensyn  til  den  moralske  Side  af  Sagen  er  der  endnu 
mindre  Tvivl.  Det  nuværende  Forhold  mellem  Kapital  og  Ar- 
bejde er  en  ligefrem  grusom  Satire  paa  Kristenheden.  Denne 
ødelæggende  Krig,  denne  brodermyrdende  Strid,  som  Arbejds- 
givere og  Arbejdere  nu  i  lige  Grad  gaar  ind  i  med  saa  let 
Hjærte,  er  den  bitre  Frugt,  voksen  op  af  en  bitter  Rod.  Den 
store  Sandhed  om,  at  Arbejdsgivernes  og  Arbejdernes  Interesser 
ere   fælles,    begynder  at  blive  glemt  under  Bestræbelserne  for  at 

ville  være  de  herskende.  Der  kan  ikke  blive  nogen  virkelig  eller 
varig  Fred,  før  denne  Modsætningens  Aand  er  bleven  lyst  i  Band 
og  har  givet  Plads  for  den  venlige  gensidige  Betragtnings  og 
gode  Viljes  Aand.  Jeg  taler,  hvad  jeg  véd,  og  vidner,  hvad  jeg 
har  set.  To  Aar  efter  den  store  Dokarbejderstrejke  kæmpede 
vort  Selskab  en  lang  og  bitter  Kamp  for  Arbejdsgivernes  Av- 
toritet;  men  min  Erfaring  fra  den  sørgelige  Tid  underviste  mig 
om,  hvad  de  sidste  5  Aars  Historie  kun  har  bekræftet,  at  Vel 
standen  saavel  for  Arbejdsgivere  som  for  Arbejdere  for  den 
største  Del  afhænger  af  den  gode  Vilje,  med  hvilke  enhver  af 
Parterne  ere  forberedte  paa  at  arbejde  sammen  for  et  fælles  For- 
maal.  Naar  Herrernes  og  Folkenes  -Kræfter  ere  rustede,  ikke 
længere  til  gensidige  Angreb  og  Ødelæggelse,  men  til  gensidig 
Hjælp  og  Understøttelse  i  Verdens  aabne  Marked,  da  vil  Kapi- 
talens og  Arbejdets  gyldne  Tid  være  for  Haanden.» 

I  Anledning  af  denne  Artikel  skrev  det  liberale  Partis  Hoved- 
organ «The  Daily  Chronicle*,  —  redigeret  af  en  fabiansk  Socia- 
list! — :  «Vi  haabe,  at  enhver,  som  følger  Maskinarbejdernes 
Louckout,  vil  læse  denne  mærkelige  Artikel  af  Mr.  Hills,  som 
i  Gaar  fremkom  i  « Times*.  Det  er  en  af  disse  oplyste  Ud- 
talelser ^  som  vi  i  kritiske  Tider  aldrig  have  manglet  fra  engelske 
Arbejdsgivere.     Den  burde  udbredes  over  det  hele  Land.» 

I  f Daily  Chronicle*  for  6.  Januar  1898  findes  en  Artikel 
fra  en  større  Jærnsengefabrikant  i  Manchester,  Mr.  Edw.  J;  Smith. 
Han  fremhæver  her,  at  Konkurrencen  i  lige  Grad  virker  til  Skade 
for  Arbejderne  og  Arbejdsgiverne.  Det  gælder  derfor  om  i  videst 
mulig  Omfang  ved  forenede  Kræfter  at  ophæve  denne  Konkur- 
rence. Midlet  dertil  er: 
i)  at  alle   Fagets  Arbejdsgivere  organisere   sig  i  en  Forening 

eller  Kartel, 

2)  at  alle  Fagets  Arbejdere  organisere  sig  i  en  Fagforening 
eller  Fagforbund; 

3)  at  Arbejdsgiverne  kun  sysselsætte  organiserede  Arbejdere, 
og  omvendt,  at  Arbejderne  kun  tage  Arbejde  for  organi- 
serede Fabrikanter. 

At  dette  gennemføres  er  saa  fordelagtigt  for  Faget,   at 
Arbejdsgiverne  kunne  garantere 

a)  Løn  og  Arbejdstid  efter  Fagforeningens  Tarif, 

b)  en  Præmie  af  fra  10 — 25  pCt.  Tillæg  til  denne  Løn, 

Det  var  i  1890,  at  Mr.  Smith  fik  denne  Ordning  gennem- 
ført i  sit  eget  F*ag:  Jærnsengefabrikationen.  Forbundet  mellem 
Arbejdsgivernes  og  Arbejdernes  Organisation  kaldes  Tråde  Al- 
liances. Dette  Forbund  virkede  saa  heldigt,  at  det  siden  er 
bleven  gennemført  i  en  hel  Række  af  andre  Fag. 

Mr.  Smith  fremhæver  selv,  at  for  Englands  Vedkommende 
ere  alle  Forsøg  paa  at  bringe  Arbejdsgiverne  sammen  i  varige 
Organisationer  forud  strandede.  Først  naar  Arbejderne  komme 
med,  viser  Erfaringen,  at  Arbejdsgiverorganisationen  holder.  Og 
i  den  Ting,  at  Arbejderne  kun  paatage  sig  Arbejde  for  organi- 
serede Fabrikanter,  ligger  en  Magt,  som  nødvendiggør,  at  alle 
Fabrikanter  maa  støtte  sig  til  Mesterforeningen,  og  som  hindrer, 
at  de  udtræde,  naar  de  en  Gang  ere  komne  derind.  Men  Or- 
ganisationen, hvorved  de  blive  fri  for  gennem  Konkurrence  at 
underbyde  hverandre,  idet  de  omvendt  fastsætte  Priserne  efter 
bestemt  Plan  i  Forhold  til  Produktionsomkostningerne,  er  saa 
fordelagtig,  at  de  med  Fordel  efter  nærmere  Regler  kan  betale 
Arbejderne  en  Præmie  paa  Lønnen  af  fra  10 — 25  p.Ct.  Og  for 
Arbejderne  er  denne  ny  fælles  Organisation  ligesaa  fordelagtig. 
I  «Die  neue  Zeit»  for  19.  November  1898  giver  Edward  Bern- 
stein en  Del  nærmere  Oplysninger  om  dette  ny  Led  i  Organisa- 
tionernes Udvikling.  Det  fremgaar  heraf,  at  alene  en  enkelt 
Fagforening  under  dette  har  faaet  en  saa  stærk  forøget  Tilslut- 
ning, at  medens  den  i  1895  kun  havde  4800  Medlemmer,  fik 
den  i   1897    11,000. 

Under  denne  Udvikling  har  Fagforeningen  alt  faaet  en  Del 
af  den  Regeringsmyndighed,  som  Mr.  Mother  i  1892  gav  Anvis- 
ning paa.  Hvorledes  Udviklingen  vil  ende,  er  det  umuligt  at 
forudse.  Men  alle  Solemærker  peger  i  Retning  af,  at  den  sociale 
Organisation  i  moderne  Form  paany  vil  faa  en  Stilling,  der  i 
Hovedtrækkene  svarer .  til  den,  som  Lavene  havde  under  deres 
« Blomstring  i  Middelalderen*. 

Det  vil  i  denne  Forbindelse  have  sin  Interesse  at  se,  hvor- 
ledes man  ogsaa  fra  Social-Demokratiets  Side  i  voksende  Grad  i 
Fagforeningerne  ser  et  Hovedorgan  til  Virkeliggørelsen  af  Social- 
ismen. 

I  en  Redaktionsartikel  af  iste  November  1898  skriver  det 
tyske  Socialdemokratis  Hovedorgan  bl.  a.: 

« Fagforeningens  Funktion  er  en  dobbelt:   paa  den  ene  Side 

er  Fagforeningen  en  Kamporganisation,  paa  den  anden  Side  en 
social  Organisation.  Som  Kamporganisation  har  den  at  sætte 
Dæmning  mod  Kapitalens  Magt,  at  højne  Arbejdernes  Niveau 
og  sikre  dem  en  større  Uafhængighed.  « Først  gennem  den  fag- 
lige Organisation  bliver  Arbejderen  en  Magt,  —  uden  den  er 
han  en  Spillebold  for  Kapitalisterne. » 

«Men  Fagforeningens  Virksomhed  som  social  Organisation, 
d.  V.  s.  som  den  Organisation,  om  hvilken  Samfundets  socialistiske 
Organisation  har  at  krystallisere  sig,  —  denne  Virksomhed,  som 
Arbejdsgiverforeninger  ikke  kunne  hindre,  —  er  langt  den  vig- 
tigste.   Paa  den  beror  væsentlig  Socialismens  Fremtid.^ 

Konservative  Arbejdsgivere,  ledende  Kapitalister  paa  den  ene 
Side,  —  paa  den  anden  besiddelsesløse  Proletarer,  revolutionære 
Social-Demokrater,  for  begge  Parter  bliver  i  voksende  Grad  den 
sociale  Organisation  det  store  forenende  Centrum,  det  forsonende 
Midtpunkt. 

Med  Hensyn  til  Fremtiden  er  Forventningen,  Drømmen, 
Haabet  forskelligt.  Om  Tyngdepunktet  i  Nutiden  kan  man  fra 
de  forskelligste  Sider,  —  hvor  man  kan  vise  gensidig  Agtelse  1  — 
række  hinanden  trofast  Haandslag. 

Fernando  Linderberg, 


Vor  Læsning. 

Vi  Præster  paa  Landet  løbe  en  ikke  ringe  Fare  for  at 
rustificeres  i  værste  Forstand.  Vi  have  ofte  kun  ringe  Lejlighed 
til  befrugtende  Tankeudveksling.  Maaske  ere  vi  saa  heldige  i 
vor  Menighed  at  eje  erfarne,  troende  Mænd  og  Kvinder,  som 
kan  give  os  mangt  et  Stød  og  nyttige  Vink.  Men  Kredsen  er 
dog  ofte  lille,  og  de  samme  Folk  ere  i  betydelig  Grad  henviste 
til  at  faa  deres  aandelige  Føde  gennem  os.  Saaledes  bliver  der 
let  noget  vist  stillestaaende  over  det  hele,  og  vore  Prædikener 
ville  ofte  mangle  nye  Synspunkter;  vore  Tilhørere  føres  Gang 
efter  Gang  i  den  samme  tiltrampede  Idekreds,  saa  de  kedes  og 
ikke  føle  sig  ansporede.  Desuden  er  det  af  største  Vigtighed 
for  Bevarelsen  af  Frimodighed  og  Glæde  under  Prædikegærningen, 
at  de  evige,  gamle  Sandheder  hver  Gang  kendes  som  nærværende 
og  friske. 

Her  maa  det  være  mig  tilladt  at  pege  paa  en  Lysning,  som 
i  en  særlig  Grad  aabner  sig  for  os  Præster  paa  Landet,  men 
som  næppe  bliver  fuldt  vurderet.  Jeg  mener  passende  Læsning. 
Vi  trænge  dertil  i  højere  Grad  end  vore  Sognebørn,  paa  samme 
Maade  som  Hundyret,  der  skal  afgive  megen  Die,  behøver  kraftigere 
Næring.  Af  os  selv  kunne  vi  ikke  leve,  endnu  mindre  nære  andre. 

For  nogen  Tid  siden  spurgte  jeg  en  meget  anset  Prædikant 
i  Udlandet  om  god  Præstelæsning,  idet  jeg  samtidig  bemærkede, 
at  min  Opmærksomhed  hidtil  væsentlig  havde  været  rettet  paa 
de  to  klassiske  Værker:  Bibelen  og  Menneskehj ærtet.  Han 
gav  mig  Ret  i,  at  disse  to  burde  studeres  med  Iver  af  os  Præster. 
Men  tillige  henviste  han  mig  til  en  Del  andre  Værker, 

Mærkelig  nok  blev  Spurgeon  end  ikke  nævnet,  han  som 
dog  er  en  Guldgrube  for  Hjærte,  Samvittighed  som  for  vor  Gær- 
ning.  Han  har  en  forunderlig  Ævne  til  at  virke  noget  i  os  i 
Retning  af  II.  Tim.  le:  at  opflamme  den  Naadegave,  som  er  i 
os,  at  kradse  op  i  Ilden. 

Derimod  nævnede  han  en  anden  Mand  for  mig,  nemlig 
Vi  net,  og  da  de  to  Værker  af  denne:  hans  Breve  og  hans 
Pastoraltheologi. 

Spurgeon  ironiserer  et  Sted  over  Præster,  som  kun  sige, 
hvad  Folk  vide  i  Forvejen.  Maaske  udsætter  jeg  mig  for  at 
falde  ind  under  denne  Kategori,  naar  jeg  tillader  mig  at  slaa  til 
Lyd  for  et  saa  bekendt  og  saa  gammelt  Værk.  Utvivlsomt  har 
mange  af  Medlemsbladets  Læsere  med  Iver  og  Glæde  studeret 
denne  gode  Bog.  Men  for  andre,  navnlig  blandt  de  Yngre, 
turde  den  dog  være  temmelig  ukendt,  bortset  fra  Citater.  Jeg 
vover  til  disses  Bedste  at  bede  om  Plads  og  Ørenlyd  for  nogle 
Bemærkninger  om  Værket. 

Det  foreligger  ikke  som  saadant  fra  Forfatterens  Haand, 
men  er  efter  hans  Død  ud  af  Optegnelser  fra  hans  Haand  ordnet 
og  udgivet  af  Franskmænd. 

Enkelte  Ting,  som  minde  om,  at  Forfatteren  levede  for 
mere  end  50  Aar  siden,  og  at  han  tilhørte  et  andet  Folk  og 
Kirkesamfund,  ville  ikke  i  videre  Grad  forstyrre. 

For  saadanne,  som  ikke  pleje  at  læse  Fransk,  foreligger 
Værket  ogsaa  paa  Tysk  (og  vistnok  tillige  paa  Dansk)*). 


*)  Oversat    1854  af  Cand.  theol.  C.  A.  Ravn  (nu  Sognepræst  i  Hjembaek 
og  Svinninge  ved  Holbæk).     Red- 

I  en  særlig  Grad  fængslende,  ydmygende  og  opflammende 
er  hans  Tale,  naar  den  fremhæver  Herligheden  ved  at  tjene 
som  Evangeliets  Forkynder  og  umiddelbart  efter  Vanske- 
lighederne og  Besværlighederne  derved. 

Blandt  de  første  nævner  Forfatteren,  at  Præstens  Hverdags- 
liv, i  Stedet  for  at  være  trivielt  som  de  fleste  Menneskers,  har 
noget  festligt  ved  sig.  Hans  Virksomhed  knytter  sig  til  det 
menneskelige  Livs  Rødder  og  Grundlag.  Hans  Gærning  og 
Menneskene  stille  ham  de  højeste  Idealer,  og  han  er  sat  til  at 
forkynde  en  ypperlig  Lære.  Men  Vanskelighederne  ere  meget 
store.  Sjælesørgeren  skal  føre  Mennesket  derhen,  hvor 
det  ikke  vil;  skal  bringe  det  til  at  antage  uventede  Ideer,  som 
det  staar  overfor  med  Uvilje,  som  synes  det  en  Taabelighed; 
men  som  dog  finde  Genklang  inderst  inde,  i  Samvittigheden. 
Did  maa  man  trænge,  gennem  det  udvortes,  det,  som  ligger 
fremme  paa  Overfladen  og  opholder  Lyset;  thi  det  indvortes 
Menneske  derinde  i  Mørket  rækker  Evangeliet  Haanden;  der  er 
mellem  disse  en  hemmelig  Forstaaelse.  Men  hvor  svært  at  faa 
de  to  Traade  knyttet  sammen. 

Den  erfarne  Forfatters  mangfoldige  Vink  angaaehde  vort 
hele  Liv  og  Optræden  kan  her  blot  antydes.  Han  fortæller  os 
der  blandt  andet  ogsaa,  hvad  Verden  mener  om  os.  Og  hvad 
vort  huslige  Liv  angaar,  giver  han  mange  nyttige  Raad. 

For  Prædikegærningen  gives  ikke  mange  egentlige  Regler 
og  Bestemmelser;  men  man  savner  dem  ikke,  glæder  sig  deri- 
mod inderlig  over  meget,  som  maa  tale  os  til  Hjærte,  saa  mange, 
som  ville  vinde  Sjæle  for  Herren.  Tiderne  have  den  Gang  ikke 
været  ulig  vore.  « Mange  ville  ikke  ind  i  Faarestien,  og  andre 
ønske  ikke  at  blive  der.  Nu,  saa  bliver  man  Missionær » .  Denne 
nye  Stilling  er  maaske  besværlig,  men  den  taber  ikke  noget  i 
Værdighed  og  Anseelse.  Den  bliver  blot  renset  for  urene  Til- 
sætninger. Det  bliver  en  sand,  paa  Overbevisning  grundet 
Anseelse,  medens  Præsten  bliver  en  »sukkende  Konge».  Paa 
Guds  og  Sandhedens  Bekostning  maa  vi  ikke  vise  Beskedenhed 
eller  Ydmyghed.  Vi  har  vort  Mandat,  og  en  Gesandt  støtter 
sig  ikke  til  det,  som  han  er,  men  til  den  Fuldmagt,  han  har 
faaet.  Men  paa  den  anden  Side  kan  vi  Præster  som  ingen  anden 
saare  og  krænke  Gud  ved  Prædiken  og  vort  Liv. 

Skønt   og   sandt   tales   om  den  rette  Salvelse  som  en  Gave 

fra  oven,  der  fornyes  ved  indre  Kors,  ved  Øvelse  i  Selvfornæg- 
telse, ved  Bøn  og  Bod.  Uforligelige  med  den  er  derimod  koWt 
Skarpsind,  haarkløvende  Defineren,  Ironi  o.  s.  v. 

For  det  Tilfælde,  at  vor  Prædiken  ingen  Genklang  vinder, 
ingen  Virkning  synes  at  udøve,  raader  Forfatteren  os  til  ikke 
derover  at  tabe  Modet.  Det  er  meget  vigtigt,  at  vi  ikke  give 
Gud  Forskrifter,  saa  vi  kun  ville  saa  under  den  Betingelse,  at 
vi  ogsaa  kunne  faa  Lov  at  høste.  Han  anfører  efter  Massillon 
en  meget  nyttig  Formaning:  «lad  dig  ikke  afskrække  derved,  at 
dine  Anstrængelser  og  Belæringer  i  din  Menighed  blive  uden 
Frugt  I  Gud  lønner  ikke  altid  sine  Tjeneres  Iver  med  øjeblikke- 
lige og  synlige  Resultater.  Strø  den  bestandig  ud,  den  hellige 
Sæd,  plej  og  vand  den.  Han,  som  giver  Væksten,  skal  nok 
vide  at  lade  den  bære  Frugt  i  sin  Tid>.  Og  han  minder  os 
om,  at  Evangeliet  slet  ikke  vilde  være  Evangelium,  hvis  det 
fandt  Indgang  i  Sjælen  med  samme  Lethed  som  den  naturlige 
Religions  og  Moralfilosofiens  Læresætninger.  I  Evangeliets  Præ- 
diken ligger  stedse  en  Kim  til  Upopularitet. 

Efter  at  have  talt  gode  og  opmuntrende  Ord  om  Kateki- 
sationens  store  Betydning  ogsaa  for  Præsten  selv  og  for  de 
Voksne,  som  høre  derpaa,  gaar  Forfatteren  over  til  sin  Behand- 
ling af  Sjælesorgen,  det  Æmne,  som  er  behandlet  mest  ind- 
gaaende  og  vistnok  med  mest  Kærlighed.  Helt  igennem  ere 
Skriftens  Ord  lagte  til  Grund,  og  de  ere  valgte  med  en  sjælden 
Skønsomhed,  saa  man  ogsaa  i  den  Henseende  bliver  beriget. 

« Livet  i  Menigheden  staar  bestandig  i  nøje  Forhold  til  det 
Maal  af  Sjælesørger-Troskab,  som  anvendes  paa  den».  Efter 
denne  Udtalelse,  som  kommer  nogenlunde  i  Spidsen,  paavises, 
hvorledes  det  tidligere  var  langt  lettere  at  øve  Sjælesorg,  end 
nu.  Men  dermed  følger  store  Fordele,  thi  jo  mindre  Præsten 
kan  vente  af  Velvilje  og  Hørsomhed  mod  sig  som  Præst,  des 
mere  nødvendig  bliver  ham  Kærligheden  og  en  Finhed  i  Sind 
og  Fremgangsmaade.  «Mig  synes  det  ikke  nogen  Ulykke,  at 
ingen  fremmed  Anseelse  nu  til  Dags  baner  Præsten  Vej  til  hans 
Sognebørn;  men  at  han  kommer  til  dem  ene  og  alene  støttet 
til  sit  Navn  som  Sjælesørger  og  til  sit  Forehavendes  Hellighed*. 
Hvor  opmuntrende  og  tillige  prøvende  ere  ikke  disse  Ord  I 

Nogle  mene,  at  de  ikke  have  Lyst  eller  Kald  til  denne 
Side    af  Gærningen ;    i    saa  Fald   benægter  Vinet,    at  man  over- 

hovedet  har  Kald  til  at  være  Præst.  Og  hvis  nogle  mene,  de 
ikke  have  Tid,  erklærer  han  det  for  rimeligere,  om  de  sagde: 
•mine  Syge,  mine  Fattige,  mine  adspredte  Faar  lægge  Beslag 
paa  mig  og  hindre  mig  i  at  anvende  den  ønskelige  Omhu  paa 
mine  Prædikener. » 

Overfor  dem,  som  klage  over,  at  de  ingen  Modtagelighed 
finde  ved  deres  Husbesøg,  bemærker  han,  at  man  ikke  kan  for- 
lange, at  Dørene  skulle  springe  op,  saa  snart  vi  blot  nærme 
os,  og  fortsætter:  *Jeg  paastaar,  at  Adgangen  staar  os  aaben 
meget  mere,  end  vi  maaske  tænke,  fordi  der  er  flere  Behov, 
flere  tilgængelige  Sider  og  Anledninger,  end  man  aner.»  Men 
i  øvrigt:  hvor  bliver  Sandheden  begærlig  modtaget,  og  hvordan 
gik  det  Overhyrden  I 

Der  kunde  være  meget  mere  at  drage  frem,  især  hvor  For- 
fatteren opregner  ikke  mindre  end  lO  Hovedgrupper  af  Sjæle- 
tilstande blandt  de  Mennesker,  vi  faa  med  at  gøre.  Men  dette 
faar  være  nok,  er  dog  maaske  ogsaa  nok  til,  at  en  og  anden 
tager  fat  paa  Bogen.  Forhaabentlig  vil  Følgen  da  blive  den 
samme  som  hos  mig:  Jeg  synes,  her  har  været  en  god  Gæst, 
en  ældre,  erfaren  Broder,  som  har  sagt  mig  mange  almindelige 
Sandheder,  men  ogsaa  givet  mig  nyt  Mod  til  at  arbejde. 

N.  B,  Hindhede. 


Vor  Alterbog. 

I  de  senere  Aar  er  vor  Alterbog  efterhaanden  bleven  mindre 
tidssvarende.  En  Række  nye  Ritualer  —  ved  Daab,  ved  Alter- 
gang, ved  Vielse  —  findes  ikke  deri.  De  nu  befalede  Kollekter 
findes  ikke  deri.  Og  det  samme  gælder  den  nye  Perikoperække 
i  den  nu  befalede  Skikkelse.  For  en  Del  fandtes  disse  Ting  i 
Separatudgaven,  der  i  Udstyrelsen,  navnlig  med  Hensyn  til 
Størrelsen  af  de  anvendte  Typer,  svarede  til  selve  Alterbogen. 
Dog  var  dette  ikke  Tilfældet  med  alt,  saa  at  det  kunde  ske,  at 
gamle  Mænd  med  et  svækket  Syn  skulde  for  Alteret  messe 
Læsestykker  trykte  med  almindelige  smaa  Typer.  Alle  saa- 
danne  Ulæmper  ville  nu  blive  afhjulpne.  Vi  have  nemlig  bragt 
i  Erfaring,    at   det   af  Kirkeministeriet   er   overdraget    Sjællands 

Biskop  at  foranstalte  en  ny  Udgave  af  Alterbogen  og  af  « Udtog 
af  Alterbogen »,  og  at  en  saadan  er  under  Forberedelse  og  kan 
ventes  i  en  ikke  tjærn  Fremtid. 


Bestyrelsesvalget. 

Da  der  hidtil  ikke  til  Bestyrelsen  eller  Maanedsbladets  Redak- 
tion er  fremkommet  Forslag  angaaende  det  forestaaende  Bestyr- 
elsesvalg,  tillade  vi  undertegnede  tilbageblivende  Medlemmer  ai 
den  gamle  Bestyrelse  os  at  foreslaa  Præsteforeningens  Medlemmer 
at  genvælge  Pastor  Friis-Hansen  til  Formand  samt  Præsterne 
A.  Schack,  H.  Ussing  og  H.  Ostenfeld  til  Bestyrelsesmedlemmer. 

Den  2ode  December  1898. 

P,  E.  Bluhme.  Tk.  Lyngby. 

Tikjøb.  Aarhus. 

Enrique   With. 
Istedgade  1   A.     Kbhvn. 


Tilsendte  Bøger. 

Rick.  Petersen:  Md.  de  Staél  Holstein.  En  historisk  Skildring. 
273  S.  (Schønberg). 

Richard  Petersen  har  længe  og  med  Rette  været  en  i  vide 
Kredse  skattet  Forfatter,  og  hans  Bog  om  Md.  Staél  Holstein  vil 
kun  bestyrke  hans  Stilling  som  saadan.  Han  skriver  let  og  for- 
dringsløst, humant  forstaaende  om  denne  mærkelige  Kvinde,  der  i 
sit  bevægede  Liv  mødes  og  beundres  af  saa  at  sige  alt,  hvad  der 
var  stort  i  Literaturens  og  Politikens  Verden.  I  sin  Salon  i  Paris 
—  eller  som  Flygtning  kørende  hen  over  Ruslands  Stepper;  paa  sit 
Slot  Coppel,  omgivet  af  en  Skare  literære  Tilbedere  —  eller  i 
Bernadettes  Arbejdsværelse  i  Stockholm  —  laurbærkronet  paa  Capi- 
tolium  eller  i  Rædselstiden  heroisk  kæmpende  for  at  fri  Venner  saa 
vel  som  Fjender  fra  Guillotinen,  altid  og  overalt  interesserer  hun, 
«diese  grossfuhlende  Frau  mit  ihrem  ganzen  strahlenden  Herzen, 
mit  dem  ganzen  F'euerwerk  ihrer  Geistesraketen  und  brillianter  Tor- 
heiten»,  som  Heine,  der  ellers  ikke  hørte  til  hendes  Beundrere, 
saare  betegnende  kalder  hende.  Naar  Læseren  nu  —  uagtet  Forf. 
virkelig  giver  et  tydeligt  Billede  af  Bogens  Hovedperson  og  adskil- 
lige Bifigurer  —  desuagtet  ikke  kan  føle  sig  fuldt  tilfredsstillet,  da 
er  Grunden  maaske  dels  den.  at  Forf.  i  ængstelig  Frygt  for  at  fælde 
skarpe  Domme  bliver  ligesom  valen  i  sin  Fremstilling,  som  f.  £ks. 
naar  han  siger  om  Giftermaalet  med  en  Døgenigt  som  Holstein,  at 
det    var    en    meget    dum    Forbindelse;    naar    Forældre    tvinge    en 

iQaarig  Datter  til  af  verdslige  Hensyn  at  ægte  en  udsvævende  Spiller, 
da  kræves  der  —  selv  naar  Tiden  tages  i  Betragtning  —  ganske 
andre  Bestemmelser  for  rettelig  at  karakterisere  en  saadan  Handle- 
maade.  En  som  det  synes  overdreven  Diskretion  er  anvendt  i  An- 
ledning af  Fru  St.-H.s  Forhold  til  forskellige  Tilbedere;  det  kan 
være  sandt,  at  det  var  lettere  «at  være  hendes  Ven  end  hendes 
Biograf »;  men  optræder  man  engang  som  saadan,  maa  man  undgaa 
Skinnet  af  at  ville  dække  over  sin  Heltindes  Svagheder. 

Af  største  Interesse  er  Md.  St.-H.s  religiøse  Udvikling.  Forf. 
fremhæver  med  Rette  hendes  Paavirkning  fra  Rousseau;  men  vi  tro 
unægtelig,  at  han  vilde  have  øget  sit  Arbejdes  Værdi  betydeligt,  om 
han  havde  paavist  denne  mere  i  det  enkelte,  end  han  har  gjort,  og 
gennemført  Undersøgelsen  til  hele  hendes  Liv.  Thi  i  Fejl  som  i 
Fortrin,  i  naturlige  Anlæg  som  ved  sit  Livs  Tilskikkelser  er  hun  i 
Virkeligheden  en  typisk  Rousseausk  Skikkelse;  kun  at  i  Begyndelsen 
af  hendes  Liv  synes  de  daarlige  Sider  at  have  Overvægten,  i  Slut- 
ningen de  bedre. 

Ingen,  der  har  syslet  med  denne,  maaske  sit  Aarhundredes 
indflydelsesrigeste  Forfatter,  kan  være  i  Tvivl  om  den  umaadelige 
Betydning,  han  har  haft  for  det  vaagnende  religiøse  Liv.  Det  gik 
med  ham,  som  —  om  end  paa  anden  Maade  —  senere  med  Kant 
at  for  en  skeptisk  blaseret  Tid  kom  hans  begejstrede  Tro  paa  Men^ 
neskeslægtens  guddommelige  Bestemmelse  næsten  som  en  Aaben- 
baring;  og  hans  hele  Opfattelse  af  Naturtilstandens  Herlighed  og 
Faldets  Dybde  fra  den  gode  Begyndelse  er  saa  gennemlrukken  med 
kristelige  Ideer,  at  den  —  ligesom  Kants  Tro  paa  det  absolute 
Imperativ  —  var  vel  skikket  til  at  blive  og  faktisk  for  mange  blev 
et  Udgangspunkt  for  en  Udvikling  til  kristen  Tro  og  Liv. 

Blev  den  dette  for  Md.  St.-H.?  Kun  han,  som  kender  Hjær- 
teme,  véd  det.  Der  findes  fra  hendes  senere  Aar  (R.  P.  p.  262) 
Udtalelser,  som  vise  en  Fromhed,  der  træffende  betegnes  som  pieti- 
stisk Latitudinarisme,  og  Vinet  priser  med  Rette  «den  Tro  paa  Sand- 
heden, der  gaar  gennem  hele  hendes  Liv».  Vi  kan  ogsaa  tiltræde 
Forf.s  Dom  om  hende,  at  hun  maa  regnes  til  de  store,  som  vel  ere 
værd  at  kende,  og  vi  takke  ham  for  den  Hjælp,  han  har  ydet  der- 
til; men  vi  kunne  ikke  slutte  uden  et  Ønske  om,  at  det  maa  lykkes 
ham  i  mulige  fremtidige  Arbejder  at  gaa  dybere  i  sin  Analyse,  end 
her  er  sket,  navnlig  fordi  Hovedpersonens  Forhold  til  Tidens  Tanker 
og  Vilkaar  mere  synes  berørte  end  tagne  op  til  Undersøgelse. 

H.  K. 

Abonnement  paa -Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præste for- 
ening sker  til  Kredsformanden. 

København.  —  Græbes  Bogtrykkeri. 

DEN  DANSKE  PRÆSTEFORENING. 


Nr.  2  Den  1.  Februar  1899 


Indhold:  Skat  Rørdam:  Om  Præstens  Studium.  Harald  Jensen:  Georg 
Mtiller.  H.  Øhlenschlager:  Præsteembedernes  Størrelse.  L.  V.  Fog:  Vor  Alterbog. 
Tilsendte  Bøger.  Bestyrelsesvalget  i  Præsteforeningen.  Sociale  Skrifter.  Kristelig 
Forening  for  offcnlig  tiltalte  og  straffede  Boms  Redning.     Bekendtgørelser. 


Om  Præstens  Studium. 

Foredrag  ved  Præstekursus'et  i  Oktober  1898. 
Af  Biskop,  Dr,  Skat  Rørdam. 


I  vistnok  alle  gammeldags  Landsby- Præstegaarde  fandtes  og 
findes  der  et  Værelse  kaldet  Studerekammeret.  Det  kaldes 
ikke:  Præstens,  eller  Pastor  N.s  Studerekammer,  men  blot: 
Studerekammeret,  aldeles  ligesom  man  taler  om  Dagligstuen, 
Køkkenet  o.  lign.,  ikke  om  Præstekonens  eller  Kokkepigens 
Køkken.  Hermed  udtales,  at  et  Studerekammer  hører  til  de 
aldeles  nødvendige  Rum  i  en  Præstegaard.  Det  plejer  at  ligge 
med  Indgang  fra  Gaarden  og  med  Udsigt  til  Gaarden,  ligesom 
det  ogsaa  plejer  ved  en  Gang  e.  1.  at  være  skilt  fra  de  øvrige 
Beboelsesværelser,  saa  at  man  ikke  umiddelbart  fra  dem  kan 
gaa  ind  i  Studerekammeret. 

Den  Tankegang,  der  ligger  til  Grund  herfor,  synes  i  vore 
Dage    at   være    i    Færd    med    at   forsvinde.      Navnet    cStudere- 

kammeret »  fortrænges  mere  og  mere  af  »Præstens  Værelse », 
altsaa  et  Beboelsesrum  i  Lighed  med  de  andre,  eller  endog  af 
det  hæslige  « Kontoret »,  et  Navn,  som  jeg  af  og  til  med  Græm- 
melse har  set  paa  Tegninger  til  nye  Præstegaarde,  og  hvormed 
der  maatte  betegnes,  at  det  er  et  Rum,  hvor  kun  verdslige  For- 
retninger høre  hjemme,  medens  den  aandelige  Side  af  Præsiens 
Arbejde  ligger  udenfor.  Hermed  hænger  nøje  sammen  den 
Plads,  som  « Præstens  Værelse»  har  faaet,  især  i  de  nye  Præste- 
gaarde, der  ere  opførte  i  Villastil:  det  ligger  gerne  lige  op  til 
Dagligstuen  eller  Spisestuen,  stundom  med  Adgang  gennem  denne, 
og  kun  adskilt  derfra  ved  en  tynd  Dør,  eller  endog  ved  Fløj- 
døre, hvilket  ved  selskabelige  Lejligheder  kan  være  hyggeligt 
nok,  men  det  tillader  enhver  Lyd  fra  Stuen  ved  Siden  af  at 
høres  i  Præstens  Værelse,  og  omvendt. 

Jeg  har  ikke  Tid  til  nu  at  tale  om,  hvad  der  kunde  ligge  i 
denne  Pladsforandring,  men  maa  vende  tilbage  til  « Studere- 
kammeret*. Dette  er  —  eller  varl  —  ved  sin  Beliggenhed  ind- 
rettet paa,  at  Sognets  Folk  kunne  søge  Præsten  uden  at  behøve 
at  indlade  sig  med  nogen  uvedkommende,  vel  ogsaa  paa,  at 
Præsten  iforvejen  kan  se,  hvem  der  vil  tale  med  ham,  og  det 
ligger  saaledes,  at  baade  Præsten  og  den,  som  vil  tale  med  ham, 
dér  kan  være  uforstyrret.  Det  er  klart,  at  dette  har  adskillig 
Betydning  i  Præstens  Forhold  til  de  enkelte  i  Menigheden,  men 
ikke  mindre,  saafremt  Præsten  skal  vedblive  at  «studere»;  og  at 
han  skulde  det,  ja  at  det  er  nødvendigt  for  ham,  om  han  skal 
være  en  Præst,  som  det  sig  bør,  dette  udtales  utvivlsomt  i 
« Studerekammerets »   Navn  og  Plads  i  de  danske  Præstegaarde. 

Det  er  nu  Hensigten  med  de  Ord,  hvormed  jeg  i  Dag 
skulde  indlede  dette  Præstekursus,  at  hjælpe  noget  til,  at 
Studerekammeret  kunde  bevare,  eller  maaske  genvinde,  sit  Navn 
og  sin  Betydning  for  Præsten  og  hans  Gerning,  idet  jeg,  saa 
godt  som  jeg  i  en  Time  kan  gøre  det,  vil  tale  om  Præstens 
Læsning  og  Studering  som  et  Middel  til  hans  Selvudvikling  i 
kristelig  Indsigt,  og  dermed  til  hans  Dueliggørelse  til  hans 
Gerning  i  Menigheden. 

At  studere  vil  ikke  sige,  at  man  søger  at  vinde  en  Mængde 
Kundskaber,  saa  man  kan  vide  og  tale  med  om  alt  muligt;  men 
at  studere  er  at  stræbe  at  naa  til  Bunds  i  en  Sag.  Derfor  be- 
staar  en  Præsts  Studering  heller  ikke  deri,    at  han  følger  med  i 

alle  Døgnets  Spørgsmaal,  som  komme  frem  i  Aviser  o.  1.  St., 
hvortil  ogsaa,  idetmindste  til  Dels,  kan  henregnes,  hvad  der 
skrives  i  kirkelige  Blade  og  Tidsskrifter.  Vistnok  kan  det  være 
nødvendigt  nogenlunde  at  være  å  jour  hermed,  for  at  man  kan 
kende  den  Tid,  man  lever  i;  men  skal  denne  Læsning  ikke 
blive  til  Nyhedsjagt  og  travl  Ørkesløshed  eller  føre  til,  at  man 
vokser  dybere  ind  i  Partrvæsenet  og  dets  Elendighed,  saa  maa 
den  have  til  Forudsætning  et  Studium,  hvis  Genstand  ligger 
højere  eller  dybere  end  alle  Døgnspørgsmaal,  idet  det  gaar 
ud  paa  det  centrale,  stræber  erkendende  at  træ*nge  stedse  dybere 
ind  til  Kristenlivets  Midtpunkt,  hvorfra  der  spredes  Lys  over 
Tiden,  og  hvad  der  rører  sig  i  Tiden,  og  hvorfra  man  kan 
hente  Næring  for  sit  kristelige  Bevidsthedsliv. 

Heri  er  da  ogsaa  givet,  hvad  en  Præsts  Studium  særlig  bør 
gaa  ud  paa.  Der  er  sagt,  og  med  Rette,  at  en  Præst  kan 
bruge  i  Guds  Riges  Tjeneste  alt,  hvad  der  er  Genstand  for 
Menneskers  Viden;  og  kan  han  bruge  det,  kan  han  ogsaa  studere 
det,  stræbe  at  trænge  til  Bunds  deri;  thi  jo  mere  han  gør  dette, 
des  sandere  og  enfoldigere  kan  han  tale  derom,  og  des  bedre 
bruge  det.  Og  saaledes  maa  det  være,  fordi  Guds  Riges 
Kræfter  ere  bestemte  til  at  gennemsyre  hele  Menneskelivet. 
Derfor  hentede  Jesus  ogsaa  sine  Lignelser  om  Guds  Rige  fra 
alle  Egne  af  dette,  fra  Agerbrug,  Købmandskab,  Ægteskab. 
Men  det  er  vel  at  mærke,  at  Jesus  ogsaa  siger,  at  baade  Ager- 
brug og  Købmandskab  og  Ægteskab  kan  holde  Mennesker 
borte  fra  Guds  Rige.  Dette  kan  ogsaa  finde  Anvendelse  paa 
en  Præsts  Studium.  Enhver  menneskelig  Oplysning,  i  Historie, 
Naturvidenskab,  Nationaløkonomi  o.  desl.  kan  bruges  i  Kristen- 
dommens Tjeneste  til  at  belyse  Evangeliets  Sandheder  og  bringe 
dem  nærmere  til  Mennesker;  følgelig  kan  en  Præst  ogsaa  fuldt 
vel  studere  alt  saadant.  Og  i  det  hele  er  det  at  besidde  «al- 
mindelig  Dannelse »  af  stor  Betydning  for  Præsten,  for  at  han 
skal  kunne  forstaa  andre  Mennesker  og  deres  Tanker  og  undgaa 
den  Bornerthed,  som  kun  vedkender  sig  dem,  hos  hvem  han 
møder  sine  egne  Tanker.  Men  det  kan  ogsaa  ske,  at  den  blot 
mennekelige  eller  verdslige  Oplysning  optager  Sindet  saaledes,  at 
den  for  Præsten  bliver  det,  hans  Hjærte  egentlig  lever  i,  og  som 
optager  hans  bedste  Kraft  og  Interesse,  saa  at  det,  der  hører 
til  Guds  Rige,   kun   faar  « Spildedampen*  og  maaske   næppe  det 


Digitized  by 


Google 


28 

af  hans  aandelige  Arbejdskraft.    Da  vil  et  saadant  Studium  blive 
det    modsatte    af  en    Dueliggørelse    til  Præstegerningen,    det  vil 
gøre,    at  denne  bliver  affejet  saa  vidt  som  muligt,  og  hans  For 
kyndeise   bliver  vissen  og  tør  eller  bliver  Svulst  og  Talemaader. 

Naar  Talen  er  om  Præstens  egentlige  Studium,  maa  vi  fast- 
holde, at  en  Præst  er  sat  til  at  være  Husholder  over  Guds  Naades 
Hemmeligheder,  for  at  han  skal  deraf  dele  ud  til  sine  Medtjenere 
og  Brødre  og  «give  dem  deres  bestemte  Kost  i  rette  Tid».  Derfor 
bør  Præstens  Studium  fremfor  alt  gaa  ud  paa  at  trænge  ind  til 
stedse  dybere  Indsigt  i  Guds  Hemmeligheder,  i  Naaden  og  Sand- 
heden, som  er  kommen  til  Jord  i  Jesus  Kristus,  for  at  han  atter 
kan  dele  ud  deraf  til  de  Mennesker,  han  har  sin  Gerning  iblandt. 

Denne  Fremgang  i  kristelig  Indsigt  er  af  den  største  Be- 
tydning for  Præstens  Duelighed  til  sin  Gerning.  Først  for  hans 
egen  kristelige  Personlighed.  Ordsproget  siger:  man  skal 
lære,  saa  længe  man  lever.  Men  man  kan  ogsaa  vende  det  om 
og  sige:  kun  saa  længe  man  lærer,  lever  man  —  i  Ordets  sande 
Betydning.  Er  det  først  kommet  dertil,  at  et  Menneske  ikke  kan 
lære  mere,  hvilket  i  Virkeligheden  er  enstydigt  med,  at  han  ikke 
gider  lære  mere,  saa  er  hans  Liv  en  blot  Vegeteren.  Det  gælder 
i  fuldeste  Maal  om  Kristenlivet.  Dette  naar  aldrig  Maalet  her 
paa  Jorden,  men  det  skulde  være  en  stadig  Stræben  fremad  mod 
og  Tilnærmelse  til  Maalet,  med  Hensyn  til  Erkendelsen  ligesaa 
vel  som  i  sædelig  Henseende.  Vistnok  er  det  troligt,  at  et 
Menneskes  kristelige  Erkendelse  og  Synskreds  her  paa  Jorden  kun 
til  en  vis  Grad  kan  udvides;  dette  gælder  ialfald  de  allerfleste 
Kristne.  Men  den  skulde,  ja  hvor  Kristenlivet  er  i  sin  rette 
Kraft,  kan  og  vil  den  vedblive  at  gaa  dybere  ind  i  Guds 
Sandheds  Rigdom,  ikke  paa  den  Maade,  at  Erkendelsen  bliver 
egentlig  klarere,  bedre  i  Stand  til  erkendelsesmæssig  at.oprede 
og  opklare  det  dunkle,  men  saaledes  at  den  vokser  i  Evne  til 
at  skue  ind  i  det,  der  hører  til  Guds  Rige,  og  i  kristelig  «Skøn- 
somhed»  (Fil.  i,  9).  Og  ganske  vist  gælder  det  om  denne 
Syns- Evnes  Vækst,  som  om  al  Vækst,  at  det  er  Gud,  der  giver 
den ;  men  ligesaa  vist  er  det,  at  vi  maa  bruge  og  øve  vor  Syns- 
evne, om  den  skal  kunne  vokse;  og  dette  gøre  vi  netop  ved  at 
«lære»,  ved  at  €  studere »,  fordybe  os  i  det,  der  hører  til  Guds 
Rige. 

Men  derfor  har  Præstens  Arbejde  paa   at  gøre  Fremgang  i 

kristelig  Indsigt  ogsaa  sin  store  Betydning  for  hans  Gerning,  og 
rærlig  for  hans  Forkyndelse.  Først  denne,  at  jo  mere  han 
vokser  i  Indsigt,  des  mere  kan  han  tale  med  Enfold,  d.  e. 
jævnt  og  «grejt»,  saa  at  hans  Tale  kan  naa  ogsaa  til  de  en- 
foldige. Thi  den  virkelige  Enfold  i  Tale  udspringer  ingenlunde 
af  Uvidenhed  eller  af  mangelfuld  og  hullet  Viden,  men  tværtimod 
af  den  virkelige  Indsigt.  Jo  dybere  Indsigt  og  jo  mere  om- 
skuende Forstaaelse,  des  enfoldigere  kan  der  tales  om  det 
højeste  og  dybeste.  Derfor  er  Herrens  og  hans  Apostles  Tale 
om  Guds  Rige  saa  enfoldig  og  saa  tilgængelig  ogsaa  for  de  en- 
foldige, fordi  den  udspringer  af  den  vidunderlig  dybe  Indsigt.  — 
Men  dernæst  er  den  stadige  Fremgang  i  kristelig  Indsigt  nød- 
vendig for,  at  hans  Forkyndelse  kan  bevare  Friskheden,  Ny- 
hedens Friskhed,  baade  for  hans  Tilhørere  og  for  ham  selv. 
Ikke  at  han  skulde  stræbe  efter  idelig  at  bringe  nyt  frem, 
hverken  ny-opfundne  og  opdagede  Lærdomme,  eller  nye  Tanker 
og  Syner,  der  kunde  være  interessante  for  Tilhørerne.  Der  er 
næppe  nogen  farligere  Fjende  for  en  kristelig  Forkyndelse  end 
at  stræbe  efter  det  interessante.  Thi  derved  stilles  Tilhørerne 
overfor  eller  udenfor  det  kristelige,  som  noget,  der  er  Genstand 
for  en  æsthetisk  Nydelse,  og  forføres  til  at  tage  Kristendommen 
som  en  blot  Kundskab.  Men  ligesaa  fordærveligt  som  det  er, 
saaledes  at  ville  gøre  sin  Forkyndelse  interessant,  ligesaa  elen- 
digt og  ufrisk  er  det,  naar  Forkyndelsen  er  en  idelig  Gentagelse 
af  visse  Lærdomme  og  Sandheder,  som  ere  i  Kurs  hos  en  vis 
kirkelig  Retning,  og  naar  den  altid  bringer  de  samme  loci  com- 
munes,  som  Tilhørerne  have  hørt  lOO  Gange  før,  saa  at  de, 
efter  at  have  hørt  nogle  Øjeblikke,  straks  vide,  hvad  der  vil 
komme  efter.  Ogsaa  derved  forføres  Tilhørerne  til  at  tage  det 
kristelige  som  en  blot  Kundskabssag ;  thi  de  faa  det  Indtryk, 
at  andet  er  det  ikke  for  Præsten:  det  er  et  Standpunkt,  han  har 
taget  for  at  staa  et  Steds,  eller  en  udenad  lært  Viden,  som  han 
ikke  selv  lever  i;  thi  levede  han  deri,  maatte  det  fremtræde  som 
oplevet  paany,  ligesom  hver  Dag,  vi  opleve,  er  en  ny  Dag,  selv 
om  vi  gøre  de  selvsamme  Gerninger,  som  i  Gaar  og  maaske 
mange  Gange  tilforn. 

I  Modsætning  hertil  faar  man  et  velgørende,  ja  løftende 
Indtryk  af  livskraftig  Friskhed  og  Leven  i  Sagen,  naar  man 
hører  en  Præst,   hvis  Forkyndelse  hviler  paa  et  troTast,  alvorligt 

Aandsarbejde  og  Selvarbejde  med  Evangeliet.  Dette  lægger  sig 
ingenlunde  nødvendig  for  Dagen  i  nye  og  originale,  end  ikke  i 
egentlig  selvstændige  Tanker;  saadanne  ere  kun  givne  de  fær 
reste-,  men  hvad  han  taler,  erselvtænkt,  er  ved  et  aandeligt 
Arbejde  blevet  hans  Personligheds  Ejendom,  saa  han  frembærer 
« Urter,  groede  i  hans  egen  Urtegaard*.  Ved  en  saadan  For- 
kyndelse vil  den  Tilhører,  som  har  Øre  for  Sandhed,  uvilkaarlig 
faa  det  Indtryk,  baade  at  Præsten  lever  i  det,  han  forkynder, 
og  at  dette  er  noget,  det  er  værd  at  leve  for.  Men  hertil  naar 
en  Præst  ikke  uden  et  efter  hans  Vilkaar  fortsat  alvorligt  Studium. 

Det  er  denne  Fremgang  i  kristelig  Indsigt,  der  tales  om  i 
vort  Præsteløfte:  <r']eg  vil  stræbe  ved  flittig  og  alvorlig  Gransk 
ning  af  Guds  Ord  og  Troens  hellige  Lærdomme  altid  fuld- 
komnere at  danne  og  dueliggøre  mig  til  dette  hellige  Embede ». 
Det  er  det  samme,  som  i  vor  tidligere  Præsteed  udtaltes  saa- 
ledes:  <(>legam  studiosissime  monumenta  sacra,  ae  recolam,  ea  qua 
par  est  diligentia,  articulos  fidei-i*.  Og  hvad  her  saaledes  loves, 
viser  atter  tilbage  til  det  første  Punkt  i  Præsteløftet:  «jeg  lover 
først,  at  jeg  vil  beflitte  mig  paa  at  lære  Guds  Ord  purt  og 
rent,  saaledes  som  det  findes  i  de  profetiske  og  apostoliske 
Skrifter  og  i  vor  danske  evangelisk- lutherske  Folkekirkes  sym- 
bolske Bøger»,  —  saavelsom  til  Ordinationsløftet  om  at  prædike 
Guds  Ord  rent  og  j)urt,  som  det  findes  i  de  profetiske  og  apo- 
stoliske Skrifter. 

Naar  vi  sammenholde  disse  to  Løfter  med  det  førstnævnte 
om  at  «danne  og  dueliggøre  sig  til  Embedet»,  saa  udtales  der 
jo  dermed,  at  selv  om  en  Mand  ved  sin  Ordination  er  saaledes 
inde  i  der  hellige  Skrift  og  vor  Kirkes  Lære,  at  han  med  god 
Samvittighed  kan  love  at  lære  i  Overensstemmelse  dermed,  saa 
maa  han  dog  ingenlunde  mene  deri  at  have  nok  eller  at  være 
færdig;  skal  han  røgte  sin  Tjeneste  forsvarlig  og  være  tro  i  den, 
maa  han  stræbe  stadig  at  øse  dybere  kristelig  Indsigt  af  den 
hellige  Skrifts  Kilder,  og  det  saaledes,  at  han  bliver  duelig  til 
at  røgte  sin  Præstegerning  i  luthersk  Aand. 

Det  er  ikke  Meningen,  at  lutherske  Præster  skulle  være 
bundne  til  de  symbolske  Bøgers  Bogstav.  Disse  Bøger  ere  ikke 
bestemte  til  at  standse  Udviklingen  i  kristelig  Erkendelse  ligesaa 
lidt  som  i  Liv,  men  de  betegne  for  os  den  Retning,  hvori  Ud- 
viklingen   skal   gaa,    hvorfor    ogsaa   de  Mænd,    der   skulle  være 

Ordets  Tjenere  i  vor  lutherske  Folkekirke,  maa  vide  sig  i  væsent- 
lig Overensstemmelse  med  de  ledende  Grundtanker  i  dens  sym- 
bolske Bøger.  Det  bør  derfor  høre  med  til  en  Præsts  Studium 
at  sætte  sig  alvorligt  ind  i  disse,  hvortil  det  ogsaa  er  en  god 
Hjælp  at  granske  Reformatorernes  Hovedskrifter,  af  hvilke  vi 
paa  Dansk  have  et  godt  Udvalg  i  « Luthers  reformatoriske 
Skrifter*,  udg.  af  Fr.  Nielsen,  1883.  Dette  er  særlig  i  vore 
Dage  af  Vigtighed.  Thi  der  importeres  og  udbredes  Aar  for  Aar 
en  hel  Del  Skrifter  af  engelsk-amerikansk  Oprindelse  om  alle- 
haande  kristelige  og  kirkelige  Spørgsmaal.  Deres  kristelige  Nid- 
kærhed kan  være  stor  nok;  men  i  saare  mange  af  dem  raader 
der  en  anden  Aand  end  hos  vore  lutherske  Reformatorer,  og  det 
vil  ustridig  medføre  betænkelige  Konsekvenser  for  den  lutherske 
Lære  og  Tankegang,  om  disse  Skrifter  blev  bestemmende  for 
Præsternes  Tanke  og  Forkyndelse.  Herom  kunde  der  være  ad- 
skilligt at  sige;  men  jeg  maa  her  indskrænke  mig  til  at  henstille 
til  mine  ærede  Tilhørere,  om  De  nogensinde,  siden  De  blev 
Præster,  har  alvorlig  overvejet,  om  Deres  Forkyndelse  og  Ar- 
bejde er  i  Overensstemmelse  med  de  ledende  Grundtanker  i  vore 
symbolske  Bøger  og  hos  de  lutherske  Reformatorer.  Man  har  af 
og  til  Grund  til  at  tvivle  om,  at  Kendskaben  til  det  virkelig 
lutherske  holder  Maal  med  den  Tillidsfuldhed,  hvormed  der  gøres 
Paastand  paa  at  være  luthersk. 

Hvad  jeg  her  har  berørt,  falder  ind  under  Præsteløftet  om 
at  granske  «Troens  hellige  Lærdomme»,  og  denne  Granskning 
omfatter  tillige,  hvad  der  indbefattes  under  den  kristelige  Lære 
i  det  hele,  hvortil  Kirkens  Historie  ogsaa  kan  yde  fortrinlig 
Hjælp.  Men  Tiden  nøder  mig  til  her  at  indskrænke  mig  til  at 
tale  om,  hvad  der  er  og  bliver  Hovedsagen,  den  « alvorlige 
Granskning  i  den  hellige  Skrift*.  Ganske  vist,  Granskningen  for 
sig  alene  er,  selv  om  den  er  nok  saa  alvorlig,  ikke  nok  til 
Præstens  Dueliggørelse  til  hans  Gerning.  Hvad  Luther  har 
sagt:  meditatio,  oratio  et  tentatio  faciunt  theologumy  gælder  i 
fuldeste  Maal  om  Præstens  Skrift-Granskning.  F'ørst  mediiatio: 
den  sig  i  sin  Genstand  (Skriften)  fordybende  Granskning;  men 
dernæst  som  den  nødvendige  Beredelse  dertil:  oratio,  den  alvor- 
lige Bøn,  ikke  blot  om  Lys  over  det  Stykke  af  Skriften,  man 
nu  vil  læse,  men  maaske  end  mere  Bøn  for  vort  Kristenliv  over- 
hovedet,   at  vi   af  den  Helligaands  Naade   maa  være   rodfæstede 

og  grundfæstede  i  Kristus  og  i  hans  Tro;  thi  dette  er  Betingelsen 
for  at  kunne  i  Samfund  med  de  hellige  fatte  Bredden  og  Længden 
og  Højden  og  Dybden,  hver  efter  sit  Maal  af  Vækst.  Og  ende- 
lig maa  Granskningen  ledsages  af  tentatio,  hvorved  ej  alene  maa 
forstaas  de  Pøvelser,  Gud  sender  os,  og  ved  hvilke  vort  Kristen- 
liv vinder  sin  Fasthed  og  Dybde,  men  ogsaa  dette,  at  vi  selv  r 
Livet  prøve  og  praktisere  det,  vor  Granskning  fører  os  til.  Thi 
det  gælder  ikke  for  Præsten  at  vinde  en  Masse  theoretisk  Er- 
kend el  sesstof,  men  at  naa  en  saadan  kristelig  Indsigt  [gnosis],  som 
dueliggør  ham  til  hans  Gerning  i  Menigheden. 

Saa  spørge  vi  da:  hvad  hører  der  til  en  alvorlig  Gransk- 
ning? —  Til  denne  er  det  selvfølgelig  ikke  nok,  at  man  — 
som  saa  mange  Lægfolk  —  læser  Skriften  som  en  Samling  af 
« Skriftsprog »,  Sentenser,  der  med  guddommelig  Avtoritet  udtale 
sig  om  forskellige  Ting  og  Spørgsmaal  vedrørende  Guds  Rige. 
Paa  den  Maade  naar  man  aldrig  til  nogen  virkelig  Forstaaelse  af 
Skriften.  Thi  det  gælder  selvfølgelig  om  de  hellige  Skrifter, 
som  om  enhver  forstandig  Bog,  at  de  enkelte  Sætninger  og  Ud- 
talelser maa  læses  i  deres  Sammenhæng  for  at  forstaas  ret. 
Uden  dette  undgaar  man  ikke  allehaande  underlige  Misfor - 
staaelser,  ja  man  kan  komme  til  at  læse  Skriften,  «som  Djævelen 
læser  Bibelen ». 

Ligesaa  lidt  er  det  en  alvorlig  Granskning  af  Skriften,  at 
man,  istedenfor  at  søge  Skriftens  Tanker  ud  af  den,  kun  —  be- 
vidst eller  ubevidst  —  søger  sine  egne  Tanker  og  Meninger  i 
den.  Dette  er  Tilfældet  med  dem,  der  i  Kraft  af  den  Dannel- 
sens Overlegenhed,  de  mene  at  sidde  inde  med,  ikke  ville  «lade 
sig  hovmesterere))  af  Skriften,  men  tage  det,  der  stemmer  med, 
hvad  de  selv  have  tænkt,  og  vrage  som  overflødigt  eller  urigtigt 
det,  der  strider  derimod.  Det  siger  sig  selv,  at  den  Slags  Skrift- 
læsning aldrig  kan  dygtiggøre  nogen  til  hans  Gerning,  Og  det 
er  ikke  meget  bedre  at  læse  Skriften  for  i  den  at  søge  Stad- 
fæstelse af  sine  egne  Meninger,  eller  hvad  man  kan  bruge  til 
at  slaa  og  ramme  de  andre.  Paa  den  Maade  kommer  et  bekendt 
Distikon  om  Skriften  til  at  gælde: 

Denne  er  Bogen,  hvori  enhver  sine  Lærdomme  søger; 

saa  og  finder  enhver  Lærdomme  sine  deri.*) 

*)   Hic  liber  est,  in  quo  sua  quærit  dogmata  quisque, 
invenit  et  itenim  dogmata  quisque  sua. 

(Af  Sam    Werenfels,  Prof.  i  Basel,  f   1740.} 

Ligesom  der  er  Mennesker,  som  i  Samtale  med  andre  kun  høre, 
hvad  der  stemmer  med  det;  de  selv  mene,  saaledes  genfinder 
man  her  kun  sine  egne  Tanker  og  Meninger  i  Skriften,  og  hvad 
der  ikke  passer  med  dem,  gaar  man  hen  over  eller  søger  at 
presse  sin  egen  Mening  ind  deri.  Erfaring  og  Kirkens  Historie 
viser,  at  det  er  næsten  utænkeligt,  hvad  Mennesker  saaledes  — 
tilsyneladende  uden  selv  at  ane  det  —  kunne  overse,  naar  de 
paa  den  Maade  søge  i  Skriften;  men  den  bliver  dem  da  ikke 
heller  til  Belærelse,  langt  mindre  til  Rettelse  og  Optugtelse  i 
Retfærdighed,  men  til  Styrkelse  i  deres  Ensidighed  og  Parti- 
anskuelser, hvorved  de  afskære  sig  fra  Væksten  i  kristelig  Ind- 
sigt, men  føres  til  «en  Bogstavtrældom,  der  kun  tilbeder  sine 
€gne  Hjærnespind»  (Vinet).  Dette  vil  man,  mærkeligt  nok, 
snarest  se  Eksempler  paa  hos  Præster,  som  endog  med  en  vis 
Selvfølelse  sige:  «jeg  læser  kun  én  Bog,  Bibelen,*  —  maaske  med 
den  Tilføjelse:  og  saa  det  menneskelige  Hjærte.  Naar  en  troende 
Lægmand,  der  udaf  Skriften  søger  »Visdom  til  Frelse*  for  sin 
Sjæl,  siger  dette,  er  det  noget  andet;  det  kan  være  i  Sandhed 
forbavsende,  hvad  en  oprigtigt  troende  Lægmand  derved  kan  naa, 
ikke  alene  af  Skriftkyndighed,  men  ogsaa  af  virkelig  Indsigt  i 
Guds  Hemmeligheder  og  af  kristelig  Omsigt  og  Forstaaelse  ogsaa 
af  andre  Standpunkter  end  hans  eget.  Men  anderledes  er  det, 
naar  den,  der  skal  være  Vejleder  for  andre,  taler  saaledes;  efter 
min  Erfaring  har  man  da  al  Grund  til  at  formode,  at  han  i 
Skriften  kun  søger  Stadfæstelse  for  sit  eget  Stade  og  sine  egne 
Meninger  og  Partianskuelser. 

En  i  Sandhed  alvorlig  og  samvittighedsfuld  Granskning  af 
-den  hellige  Skrift  er  sikkerlig  det  stærkeste  til  Menneskers 
Raadighed  staaende  Værn  mod  Ensidighed  og  Partianskuelscr 
paa  det  kristelige  Omraade.  Det  er  ikke  tilfældigt,  at  alle  for- 
skellige kirkelige  Retninger  og  Sekter  beraabe  sig  paa  Skriften 
og  søge  og  finde  deres  Meninger  deri;  heller  ikke  beror  dette 
paa  et  Bedrag  eller  paa  en  ligefrem  og  bevidst  Fordrejelse  af 
Skriftens  Ord.  Men  det  kommer  deraf,  at  Skriften,  det  apo- 
stoliske Vidnesbyrd,  er  saa  alsidigt,  spreder  Lys  over  alle  Sider 
af  Kristenlivet  og  dets  Betingelser,  medens  den  sekteriske  Brug 
af  Skriften  kun  ser,  vil  eller  kan  kun  se,  en  enkelt  eller  enkelte 
Sider  deraf.  Heri  styrkes  Sektererne  stadig  derved,  at  de  søge  i 
5kriften  istedenfor  at  granske  den;  og  saa  gaar  det  dem  ligtsom 

de  Profeter,  Jeremias  (23,  16)  advarer  imod,  der  «tale  deres  eget 
Hj  ærtes  Syn  og  ikke  udaf  Herrens  Mund». 

En  alvorlig  Granskning  af  Skriften  er  en  saadan,  hvor  maa 
med  et  Hjærte,  som  er  rodfæstet  i  den  kristne  Tro,  stræber  at 
fatte  og  indoptage  de  Tanker  og  Sandheder,  som  fremføres  i 
Skriften,  og  hvor  man  altsaa  lydig  og  ydmyg  sætter  sig  ved 
Herrens  og  hans  Apostles  og  Profeters  Fødder,  for  at  lære  af 
dem.  Dette  er  ingenlunde  en  let  Sag.  Det  er  altid, vanskeligt 
at  sætte  sig  virkelig  ind  i  en  andens  Tankegang;  vi  medbringe 
alle,  ogsaa  til  Skriftens  Læsning,  vore  nedarvede  eller  indvundne 
Anskuelser  og  fristes  til  at  ville  finde  dem  stadfæstede  alle- 
vegne. Der  udkræves  adskillig  Selvtugt,  og  Øvelse  i  Selvtugt, 
til  at  kunne  holde  sig  fra  at  «snakke  med»,  hvor  Herren  og 
hans  Apostle  tale,  og  til  ganske  stille  og  opmærksomt  at  agte 
paa,  hvad  der  staar  skrevet,  baade  de  enkelte  Ord  og  Tanken  t 
det  hele;  og  det  er  maaske  særlig  for  Præster  vanskeligt  at 
holde  dette  fast  og  ikke  at  sætte  « Anvendelsen*  deraf  i  Stedet. 
Hertil  udkræves,  som  sagt,  en  ikke  ringe  Selvtugt,  men  tillige 
Øvelse  i  at  læse  Skriften  saaledes.  Og  det  er  et  godt  Hjælpe- 
middel hertil  at  læse  Skriften  i  Grundsproget,  ialfald  det  Ny 
Testament;  thi  derved  nødes  man  i  Almindelighed  til  at  gaa 
mere  langsomt  til  Værks  og  saaledes  at  lægge  bedre  Mærke  til, 
hvad  der  staar  skrevet,  end  naar  man  læser  en  Oversættelse, 
hvor  man  snarere  kan  nøjes  med  et  vist,  mangengang  flygtigt,. 
Indtryk  deraf,  saa  man  ikke  kommer  ud  over  —  eller  indenfor  — 
det,  man  iforvejen  vidste  og  tænkte. 

Og  fremdeles  bør  man  læse  stadig  i  Skriften,  saaledes  at 
man  kan  blive  helt  hjemme  i  den.  Det  er  ikke  Meningen,  at 
man  bogstavelig  skal  kunne  den  udenad;  men  naar  man  læser 
den  saaledes,  at  man  lydigt  og  opmærksomt  optager  i  sig  de 
Sandheder  og  Tanker,  som  man  møder  under  Læsningen,  vil 
ens  Hjærte  og  Tanke  ganske  umærkelig  blive  saaledes  « mættet » 
med  dem,  at  de  af  sig  selv  trænge  sig  frem,  naar  man  anden- 
steds i  Skriften  møder  tilsvarende  eller  maaske  ved  første  Øje- 
kast modsatte  Udtalelser,  saa  at  man  derved  føres  til  en  rigere 
Forstaaelse  af  Sagen.  Det  er  vigtigt  at  lægge  Mærke  hertil. 
Thi  det  gælder  den  hellige  Skrift  som  ethvert  Skrift,  at  Enkelt- 
hederne maa  finde  deres  Belysning  i  Helheden,  det  enkelte  Ud- 
sagn maa  finde  sin  nærmere  Begrænsning  og  Udtydning  i  andre 

Udsagn,  hvor  den  samme  Sandhed  er  fremsat  udførligere  eller 
set  fra  en  anden  Side.  Det  er  dette,  vore  lutherske  Fædre  be- 
tegnede som  « Skriftens  Analogi »,  hvori  man  havde  Normen  for 
det  enkelte  Skriftords  Fortolkning.  Til  at  bruge  denne  Skriftens 
Analogi  ret,  saaledes  at  man  ikke  umærkelig  sætter  Analogien 
med  ens  egne  forud  antagne  Meninger  i  Stedet,  udkræves  der 
nødvendigvis,  at  man  ved  en  alvorlig  og  samvittighedsfuld 
Granskning  er  bleven  virkeligt  hjemme  i  sin  Bibel.  Men  dette 
Arbejde  lønner  sig  rigelig;  derved  vinder  Præsten  en  saadan 
Belærelse,  Retledning  og  Opdragelse  i  Retfærdighed,  at  han  faar 
Færdighed  i  sin  Tjeneste  og  bliver  fulddygtig  «til  al  god  Gerning », 
d.  e.  til  at  gøre  til  Gavns  alt,  hvad  han  i  sin  Tjeneste  har  at 
gøre.  Og  dette  maa  alle  kristne  Præster  ønske  sig,  bede  om  og 
arbejde  paa. 


Georg  Mflller. 

En  Dag  i  Begyndelsen  af  Aaret  1820  blev  der  til  Wolfen- 
biittel  Politistation  indleveret  en  i6-aarig  ung  Mand.  Han  var 
bleven  nappet,  fordi  han  efter  at  have  levet  højt  paa  et  Hotel 
i  Byen  havde  fundet  for  godt  at  gøre  sig  usynlig  uden  at  be- 
betale Regningen  —  en  af  den  Slags  Begivenheder,  der  vel 
næppe  ere  blevne  forholdsvis  sjældnere  nutildags  end  i  1820. 

Samme  unge  Mand,  Georg  Muller,  der  nu  i  Fængslet  op- 
førte sig  trodsigt-angerløst  og  gjorde  sig  al  Umage  for  overfor 
sin  Sidekammerat,  en  ganske  almindelig  Indbrudstyv,  at  stille 
sin  Gærning  i  Heltebelysning,  blev  senere  en  af  dette,  ja!  maa- 
ske  alle  Aarhundreders  betydeligste  kristelige  Karakterer,  og 
Tusinder  af  forsømte  Barneliv  ere  med  Guds  Hjælp  ved  ham 
bleven  bragte  paa  ret  Køl  —  til  Glæde  og  Gavn  for  Samfund 
og  Kirke,  til  deres  egne  Sjæles  Frelse. 

Georg  Muller  —  der  nu  almindeligvis  kendes  under  Navnet 
George  Muller,  fordi  hans  Livsgærning  faldt  i  England  —  blev 
født  27de  September  1805  i  Kroppenstådt  ved  Halberstadt. 

Faderen,    der  var  Rodemester,   var  i   enhver   Henseende  en 

redelig  Mand.  Men  han  havde  altfor  tidlig  ladet  Sønnen  faa 
Penge  mellem  Hænder  —  snart  forslog  Lommepengene  ikke,  og 
Sønnen  skammede  sig  end  ikke  for  at  tilvende  sig  Midler  for  et 
flot  Drengeliv  fra  den  Kasse,  Faderen  forvaltede. 

Hele  hans  senere  Drengeliv  var  et  Væv  af  Løgn  og  Gaaen- 
under-Øjne.  Han  læste  slibrige  Romaner  og  gik  paa  Knejper 
allerede  under  Konfirmationsforberedelsen,  bedrog  endog  sin  Præst 
for  en  Del  af  Konfirmationsofret.  i6  Aar  gammel  havnede  han 
—  som  ovenfor  sagt  —  i  Fængsel.  Men  intet  syntes  at  skulle 
kunne  fremkalde  Anger  hos  ham. 

Da  Faderen  imidlertid  efter  Sønnens  sidste  Genistreg  vilde 
sende  ham  til  Opdragelsesanstalten  i  Ha  Ile,  fik  Georg,  der 
aabenbart  har  kendt  sin  Magt  over  et  svagt  Faderhjærte,  dog 
bevæget  dette  —  og  han  blev  Gymnasiast  i  Nordhausen.  Vel 
studerede  han  her  ret  flittigt,  men  gjorde  sig  dog  atter  skyldig 
i  et  grimt  Bedrageri.  Som  Student  i  Halle  —  han  skulde  være 
Præst!  —  begyndte  han  atter  paa  sit  letsindige  Levned.  Næsten 
alle  et  daarligt  Studenterlivs  Pletter  klæbe  ved  hans  Ophold  her. 

Han  viste  sig  i  Besiddelse  af  sjældne  Evner  —  studerede 
snart  et,  snart  et  an.det  Fag  i  en  broget  Forvirring.  Men  med 
Theologien  gik  det  kun  saa  som  saa.  Han  havde  endnu  ikke 
naaet  at  faa  anskaffet  sig  en  Bibel. 

Imidlertid  vandt  han  sig  en  Ven,  Beta  ved  Navn,  —  fore- 
løbig rigtignok  ikke  til  Vennens  Gavn.  Beta  blev,  skønt  af  et 
religiøst  Gemyt,  ført  ud  i  Letsindighed,  —  og  Georg  Muller, 
der  lærte  ham  den  Kunst  at  skaffe  sig  Penge,  tillod  sig  endog 
paa  en  Rejse,  de,  efter  at  have  «realiseret»  alle  deres  Ejendele 
hos  en  Pantelaaner,  foretog  til  Schweiz,  at  bestjæle  Vennen. 

I  sin  Bog  « Narrative  of  the  Lord's  Dealings*  skriver  Georg 
Muller  selv:  «Min  Tid  tilbragte  jeg  tildels  med  Studium,  men 
for  Størstedelen  med  at  spille  Klaver  og  Guitar,  læse  Romaner, 
besøge  Knejper,  fatte  Forsætter  om  Forbedringer  og  bryde  dem 
næsten  lige  saa  hurlig,  som  de  fattedes. » 

Men  det  paa  den  Tid  rationalistiske  Halle  havde  fra  Pietismens 
Dage  bevaret  et  frisk  Hjærteblad.  Det  var  de  troende  Lægfolks 
Kredse. 

Efter  Schweizerturen  kom  Beta  i  Forbindelse  med  en  saadan 
lille  Kreds;  et  Par  andre  Studenter  hørte  ogsaa  til.  De  samledes 
hos  en  jævn,  troende,  hallensisk  Haandværker  ved  Navn  Wagner; 

der  plejede  man  ved  de  smaa  Sammenkomster  at  læse  i  Bibelen 
og  de  gode  gamle  Postiller  fra  Pietismens  Tid. 

Paa  en  Spadseretur  røbede  Beta  denne  sin  Hemmelighed  for 
Vennen,  og  Georg  Muller  ønskede  straks  —  men  just  ikke  til 
Betas  Glæde  —  at  overvære  et  saadant  Møde.  Modstræbende 
gav  Beta  sit  Samtykke,  men  glad  blev  den  gode  Wagner,  da 
de  to  Venner  en  Aftenstund  kom  i  Fællig  til  Mødet. 

Denne  Aften  kom  til  at  betegne  Vendepunktet  i  Mullers  Liv. 
For  første  Gang  saa  han  her  Mennesker  knæle  i  Bøn  for  Guds 
Ansigt  og  hørte  en  jævn  og  enfoldig  Udlæggelse  af  Frelsens 
Ord.  Han  blev  nu  stadig  Gæst  hos  Wagner,  og  en  fuldstændig 
Strømkæntring  foregaar  i  hans  Liv.  Trods  sine  tidligere  Kam- 
meraters Spot  og  trods  de  gamle  Lysters  Modstand  holdt  han 
ud,  til  Naadens  Gud  fuldstændig  havde  faaet  Magt  over  ham. 

I  Steder  for  med  de  franske  Romaner,  der  nu  ble  ve  kastede 
paa  Baalet,  beskæftigede  han  sig  med  den  hellige  Skrift. 

Af  stor  Betydning  for  hans  senere  Livsudvikling  blev  det 
ogsaa,  at  han,  led  og  ked  af  Rationalisterne  i  Halle,  søgte  til 
den  bekendte  Tholuck.  Denne  indpodede  ham  de  Missions- 
tanker,  der  i  saa  høj  Grad  bleve  de  drivende  Kræfter  i  hans 
Liv.  Lige  fra  sin  Omvendelse  i  1826  blev  han  en  Art  Mis- 
sionær; han  kom  i  Forbindelse  med  A.  H.  Franckes  Stiftelser  i 
Halle  og  samlede  et  lille  Antal  troende  Studenter  dér  om  Guds 
Ord.  Wagners  Husmøder,  der  havde  deres  Udspring  fra  de 
akademiske  Konventikler,  satte  atter  Frugt  for  den  akademiske 
Verden . 

To  for  hans  senere  kristelige  Livssyn  afgørende  Oplevelser 
hidrøre  fra  den  Tid. 

Da  han  som  frivillig  Hjælper  for  en  gammel  Præst  skulde 
holde  sin  første  Prædiken,  havde  han  meget  omhyggeligt  formet, 
nedskrevet  og  udenadlært  den.  Men  Frelsens  Budskab  syntes 
ham  at  forsvinde  og  fordunkles  af  Formen.  Resolut  kastede  han 
Papiret  hen  og  besluttede  at  udlægge  Guds  Ord,  «som  Guds  Aand 
maatte  vejlede  ham  dertil »  —  og  saaledes  holdt  han  siden  alle 
sine  Tusinder  af  Prædikener. 

Ikke  mindre  afgørende  blev  den  anden  Oplevelse: 

Da  Faderen  i  Harme  over,  at  Sønnen  ytrede  Missionær- 
tanker, nægtede  ham  al  Understøttelse,  maatte  Muller  nu  sørge 
for  sig  selv.     En  Dag,    han  var  i  følelig  Pengetrang,   skrev  han 

tir  en  bekendt,  troende  Kvinde  i  Frankfurt  og  bad  hende  om 
et  lille  Laan.  Han  fik  mærkelig  nok  aldrig  Svar  paa  dette 
Brev,  men  Hjælpen  kom  betids  fra  hel  anden  Side  —  dog 
anonymt.  Fra  da  af  har  Muller  aldrig  nogensinde  bedt  noget 
Menneske  om  Hjælp  til  det  store  Indre-  og  Ydre- Missionsarbejde, 
han  fik  Naade  til  at  lede.  Med  alle  sine  Sorger,  de  smaa,  de 
mest  dagligdags  som  de  største,  gik  han  direkte  til  Faderen  i 
Himlen  —  og  dog  har  han  uden  nogetsomhelst  Opraab  samlet 
ca.  28  Millioner  Kroner.  Han  slog  sin  Lid  ene  til  Guds  For- 
jættelser, troede  blindt  paa  Guds  Sanddruhed  og  oplevede  derfor 
ogsaa,  at  der  er  ikke  forgaaet  en  Tøddel  af  det  Ord:  Alle 
Ting  ere  mulige  for  den,  som  tror.  Ikke  mindst  erfarede 
han  dette  paa  det  rent  legemlige  Omraade;  han  troede  paa  en. 
Maade,  de  fleste  vilde  stemple  som  Sværmeri,  at  Kristus  «bar 
vore  Sygdomme ».  Men  den  spædlemmede  Yngling,  der  paa 
Grund  af  svagt  Helbred  blev  kasseret  ved  Sessionen,  fik  Kraft 
til  først  at  dø  omtrent  93  Aar  gammel. 

Just  som  Muller  var  i  Færd  med  at  afslutte  sit  Studium, 
havde  Tholuck  faaet  Anmodning  fra  England  om  saa  vidt 
mulig  at  skaffe  en  brugelig  Jødemissionær.  Tholuck,  der  kendte 
Mullers  Missionsiver  og  —  hvad  der  havde  meget  at  sige  — 
hans  næsten  fænomenale  Begavelse  for  Sprog,  bad  ham  over- 
veje, om  det  skulde  være  et  Kald  til  ham.  Efter  megen  Bøn 
besluttede  Muller  sig  til  at  modtage  Posten,  og  19.  Marts  1829 
ankom  han  23  Aar  gammel  til  London  for  at  træde  i  Tjeneste 
hos  det  anglikanske  « Londoner- Selskabet  for  Evangeliets  Ud- 
bredelse blandt  Jøderne »,  det  samme  Selskab,  der  siden  1834 
har  virket  blandt  Jøderne  i  Palæstina. 

Georg  Muller  blev  George  Muller,  den  Mand,  som  hele 
England  siden  med  Stolthed  har  nævnet  som  en  af  Landets 
bedste  Sønner. 

Mangen  en  vil  vel  være  tilbøjelig  til  at  kalde  Muller  en 
Sværmer,  men  det  maa  ikke  glemmes,  at  de  for  hans  « Sværmeri  >> 
grundlæggende  Erfaringer  havde  han  gjort  paa  tysk  Grund. 
De  fremkom  ikke  —  som  man  maaske  vilde  være  tilbøjelig  til 
at  antage  —  som  Følge  af  «engelsk»  Paavirkning.  Han  var 
tilmed  Londoner-Jødemissionsselskabet  for  sværmerisk.  Da  han 
nemlig  dels  fattede  den  Beslutning  at  drage  fra  By  til  By  i 
England   og    saaledes   arbejde  blandt  Jøderne,    uden  dog  at  ville 

glemme  de  kristne,  og  tillige  i  bogstavelig  Opfattelse  af  Luc.  10,4 
hverken  ønskede  Pung  eller  Penge  fra  Selskabet,  satte  dette  ham 
i  Rette,  og  Muller,  der  ikke  vilde  handle  mod  sin  Samvittighed, 
skilte  sig  ud  derfra. 

Paa  sine  ret  ejendommelige  Betingelser  blev  han  da  Fri- 
præst i  Byen  Teignmouth  i  Syd-England. 

Under  hans  Præstegærning  her  forefalder  to  Begivenheder, 
som  klart  belyse  Mandens  Ejendommelighed.  Han  lod  sig  nem- 
lig gendøbe  —  i  fast  Overbevisning  om,  at  Daaben  kun"  bør 
udføres  paa  den  troende.  Men  han  har  aldrig  søgt  at  propagere 
for  Baptismen,  skønt  vel  faa  Mennesker  have  nydt  større  Tillid 
hos  Tusinder  af  Børn  og  Voksne  end  netop  han.  Han  kunde 
være  bleven  en  Baptisthverver  af  Rang,  om  han  selv  havde  villet. 

Den  anden  Begivenhed  var  hans  Ægteskab  med  Mary 
Groves.  Pa^  Luc.  12,33  ble  ve  de  enige  om  at  « sælge  alt», 
hvad  hun  bragte  i  Medgift,  og  skænke  det  bort  i  Almisser. 
De  levede  af  frivillige  Gaver  i  den  Overbevisning,  at  «det  for 
■dem  var  Guds  Villie  ikke  at  bede  noget  Menneske  om  noget, 
men  i  fuldeste  og  strængeste  Forstand  alene  at  bygge  paa  den 
levende  Gud».  De  fortrød  det  aldrig.  Muller  siger  selv  senere, 
at  csaaledes  blev  det  ham  ret  klart,  at  Gud  er  en  Gud,  der 
hører  Bønner  og  i  Kærlighed  tager  sig  ogsaa  af  sine  Børns  aller- 
ubetydeligste Ting». 

Den,  der  kan  være  tilbøjelig  til  at  se  ned  paa  denne  Art 
Sværmeri,  maa  imidlertid  studse  over  de  ligefrem  vidunderlige, 
nøjagtig  til  Trangen  svarende  Bønhørelser,  som  Mullers  person- 
lige og  offenlige  Liv  kan  opvise.  Underet  var  næsten  en  daglig 
Gæst  i  hans  Virksomhed  ude  og  hjemme. 

Tænke  sig,  at  et  Barmhjærtighedsarbejde  har  frelst  Tusinder 
af  forældreløse  Børn  fra  timelig  og  aandelig  Elendighed,  —  at 
en  hundred-  og  senere  hen  tusindmundet  Familie  daglig  blev 
mættet,  uden  at  det  nogensinde  kom  andre  end  Gud  for  Øre, 
naar  Kassen  og  Spisekammeret  var  tomt,  og  uden  at  der 
nogensinde  er  gjort  en  Øres  Gæld. 

Er  det  da  mærkeligt,  at  Georg  Mullers  Person  og  Arbejde 
for  mangfoldige  Mennesker  er  bleven  et  næsten  udvortes  Bevis 
for  Guds  Tilværelse,  at  selv  Fritænkere  have  ydmyget  sig  for 
disse  Kendsgærningernes  overbevisende  Tale. 

Den    hele   Kunst   bestod    for    Muller   i,    at    han   levede   og 

aandede  i  Guds  Ord,  og  han  tog  altid  enhver  Forjættelse 
ganske  bogstavelig.  Det  gælder  om  at  tro  Gud  saaledes,  at 
man  stadig  kun  har  det  daglige  Brød.  Man  skal  aldrig  lægge 
Penge  op,  aldrig  have  Reservefonds^  man  udgiver  stadig  alt, 
hvad  man  faar,  saa  faar  man  des  større  Behov  til  Arbejdet  og 
derfor  ogsaa  altid  des  større  Gaver  af  Herren. 

Han  kendte  kun  et  Middel  til  Fremgang  i  det  indre  som  i 
det  ydre  Liv,  det  var  Troens  Bøn.  Bønnen  var  ikke  blot 
Aandedrættet  i  hans  nye  Menneske,  men  ogsaa  Livsnerven,  den 
fine,  men  ubristelige  Traad,  der  holdt  hele  hans  Virksomhed 
oppe.  «Vi  kunne  ved  Tro  og  Bøn  øse  uden  Maal  af  den  uud- 
tømmelige Fylde,  som  er  i  Gud.»  Selv  de  ubetydeligste  Ting 
bragte  denne  af  Naturen  nøgterne  Mand  frem  for  Naadens  Trone. 
Havde  han  mistet  en  Nøgle,  bad  han  om  at  finde  den;  behøver 
det  da  at  siges,  at  Muller  hver  eneste  Dag  maatte  bruge  hele 
Timer  til  Bøn.  Han  kom  Apostlens  Ord  bogstavelig  nær:  Beder 
altid ! 

Hvad  der  imidlertid  viser,  at  Muller  alligevel  ingen  Sværmer 
var,  er  den  i  og  for  sig  mærkelige  Omstændighed,  at  han  aldrig 
vilde  gøre  sine  egne  Grundsætninger  til  ubetingede,  almen- 
gyldige Love. 

Denne  i  Erfaringernes  strænge,  men  gode  Skole  saa  vel 
oplærte  Mand,  der  som  Yngling  saa  ofte  havde  traadt  endog 
det  syvende  Buds  ydre  Bggstav  under  Fod,  fik  nu  betroet  en 
sjælden  rig  og  frugtbringende  Gærning  i  Bristol. 

Det  var  i  1832,  at  Georg  Muller  rejste  til  Bristol,  og  samme 
Aar  fik  han  —  som  Svar  paa  en  Bøn  —  det  senere  saa  bekendte 
Bethesda-Kapel  til  Menighedskirke.  Der  mødte  til  den  første 
Gudstjeneste  7  Mennesker;  men  i  90erne  talte  hans  faste  Menig- 
hed 9000  voksne  Mennesker. 

Det  kneb  tit  med  Brødet  i  Præstehuset,  men  baade  han  og 
Hustruen  kendte  Bønnens  Vej,  og  deres  Tro  blev  aldrig  skuffet, 
skønt  de  omhyggelig  skjulte  Tingenes  Tilstand  endog  for  deres 
bedste  Venner.  Hans  Prædiken  var  et  Stykke  levende  Liv,  den 
var  enfoldig,  barnlig,  altid  praktisk,  udsprungen  af  hans  egne 
Erfaringer  fra  Livet  i  Gud.  Og  i  en  sjælden  Grad  blev  hans 
store  Menighed  derfor  selvstændige  kristne,  der  levede  personligt 
og  stærkt.     De  lærte  at  ofre  i  dette  Ords  fuldeste  Forstand. 

En    Februardag    i    1833    sad    Muller    og    læste    om   August 

Herman  Francke  og  Forældreløsehjemmene  i  Halie.  Og  mens 
han  læste,  oprullede  sig  Billede  efter  Billede  fra  Bristols  elendige 
Vraaer;  Muller  følte,  at  han  i  Tro  maatte  begynde  paa  et  Ar- 
bejde for  de  stakkels  fattige  forældreløse.  Alt  tidligere  havde 
han  begyndt  at  samle  Asylbørn  til  Undervisning;  nu  klarede  sig 
bestemt  og  afgjort  Planen  for  det  Forældreløsehjem,  som  frem- 
for noget  har  gjort  hans  Navn  berømt. 

Til  den  i  1834  begyndte  Virksomhed*),  der  gik  ud  paa 
Oprettelse  af  Dag-  og  Søndagsskoler  samt  Skoler  for  Voksne; 
Udbredelse  af  Biblen  og  kristelige  Bøger  og  Traktater,  især 
blandt  de  fattige;  og  Understøttelse  af  Missionsgærning,  kom 
altsaa  nu  i   1835:  Forældreløsehjemmet. 

Han  begyndte  med  at  leje  først  et,  saa  flere  Huse  i  Bristol. 
Der  blev  aldrig  udsendt  noget  Opraab  eller  Indbydelse.  Den 
første  Husejer,  han  henvendte  sig  til  om  Lejemaal,  blev  rigtig- 
nok først  forbavset  over,  men  senere  betagen  af  Mullers  stærke 
Tro  paa,  at  en  Gærning  skulde  kunne  gaa  sin  støtte  Gang  uden 
nogen  Henvendelse  til  Mennesker.  Men  han  har  selv  siden  er- 
klæret, at  ikke  en  eneste  Gang  har  han  behøvet  at  vente  paa 
Huslejen.     Den  kom  punktlig  nok. 

Anstalten  er  grundlagt  paa  de  to  Principer:  i)  Aldrig  Gæld, 
2)  kun  Gud  er  dens  Opholder.  —  Kan  det  undre,  at  Muller 
maatte  kæmpe  med  Spot  og  Hovedrysten  og  af  de  fleste  blev 
betragtet  som  en  Sværmer  og  Fanatiker.  Men  Spotterne  maatte 
snart  udbryde  i  Forundring,  da  Hus  efter  Hus  maatte  lejes, 
fordi  Muller  fik  stedse  større  Pengemidler  til  Raadighed. 

1849  husede  han  300  forældreløse  i  et  eget,  dertil  bygget 
Hjem,  der  havde  kostet  394,600  Francs.  Men  da  Muller  ind- 
viede Hjemmet,  var  der  20,000  Fr.  Overskud. 

Og  det  blev  hans  jævnlige  Erfaring,  at  jo  dristigere  han 
var  med  at  optage  de  forældreløse,  des  større  og  talrigere  bleve 
Gaverne**). 

*)  «The  Scriptural  Knowledge  Institution  for  Home  and  Abroad.* 
**)  Det  engelske  Kirkemissionsselskabs  Sekretær  Eugéne  Stock  har  i  Aar 
offenliggjort  en  meget  lærerig  Statistik  fra  Selskabets  trange  Aar  i  60 — 70-erne. 
Det  fremgaar  af  denne  Statistik,  at  hver  Gang  Bestyrelsen  af  Frygt  for  Under- 
skud holdt  op  med  at  udvide  Missionsgærningen,  fremkom  der  et  stedse  større 
Underskud.  Naar  den  saa  atter  begyndte  at  udvide  Gærningen,  strømmede 
Gaverne  ind. 

Hjemmene  for  de  300  Børn  bleve  for  smaa,  og  stadig  var 
der  jo  nok  af  fattige  Børn,  som,  fordi  de  ikke  kunde  fremmøde 
med  Anbefalinger,  ikke  kunde  blive  optagne  i  de  forskellige 
ældre  Anstalter.  Muller  satte  sig  da  det  Maal :  at  bede  Gud  om 
Midler  til  nye  Bygninger,  hvor  der  skulde  kunne  rummes  1000 
Børn.     Omkostningerne  vilde  beløbe  sig  til  875,000  Fr. 

I  Begyndelsen  gik  det  smaat  nok. 

Var  det  da  ikke  Guds  Villie?  —  Jo!  snart  kom  der  en 
Gave  paa  130,000  Fr.,  og  nogle  troende  forpligtede  sig  til  ialt 
at  give  202,500  Fr.  i  4  Terminer.  Muller  skriver  da  i  sin  Be- 
retning: Se  dog,  hvor  det  er  kosteligt  at  bie  paa  Gud  —  Gavens 
Størrelse  overraskede  mig  ikke,  thi  jeg  ventede  store  Ting  af 
Gud.»  Endnu  en  Gave  paa  142,500  Fr.  —  og  ved  Midten  af 
1855  androg  Byggefondet  600,000  Fr. 

Saa  skred  Muller  til  Værkets  Udførelse,  og  da  de  nye  Hjem 
stode  færdige  i  1858  og  aabnede  sine  mange  Døre  for  de  smaa, 
var  der  et  betydeligt  Overskud.  Gaverne  vare  komne  allevegne 
fra,  Tyskland,  Holland,  Belgien,  Italien,  Kina,  Australien; 
Damerne  ofrede  deres  Smykker,  Haandværkerne  udførte  gratis 
Arbejde  o.  s.  v. 

Men  Muller  kunde  endnu  ikke  standse;  han  blev  ligefrem 
drevet  frem,  og  i  Januar  1870  blev  det  femte  og  sidste  Hjem 
aabnet  derude  i  Ashley  Down  ved  Bristol.  I  frie,  landlige 
Omgivelser  ligge  de  prægtige,  store  Anstalter  dér  —  gærdet  af 
dejlige  Haver.  De  have  Plads  for  ialt  2050  Børn  og  112  Med- 
hjælpere, Skoleinspektører,  Husmødre,  Lærere,  Lærerinder, 
Læger  o.  s.  v.  Man  faar  et  lille  Begreb  om  Anstaltens  Stør- 
relse, naar  man  hører,  at  Husene  have  ca.  500  Værelser  — 
1700  Vinduer. 

Der  skal  unægtelig  en  stærk  Tro  til  ved  sin  Bøn  alene  at 
holde  et  saa  vældigt  Apparat  i  stadig  Gang.  Der  optages  baade 
Drenge  og  Piger,  og  i  enhver  Alder.  De  udsendes  fra  Hjem- 
mene henholdsvis  15  og  17  Aar  gamle,  og  da  altid  fuldt  ud- 
styrede. Drengene  vælge  selv  deres  Livsstilling,  men  der  til- 
lades ingen  Forandring  heri.  Pigerne  uddannes  helst  til  Tjeneste- 
piger. 

Hvad  der  er  bleven  udrettet  for  enkeltes,  som  for  Kirkens 
og  Samfundets  Liv  gennem  Mullers  Arbejde,  kender  jo  kun 
Herren    til   Bunds.     Men    blandt   de    3000   Breve,    Muller  aarlig 

maatte  skrive,  var  der  ikke  faa  Svar  paa  jublende  Takskrivelser 
fra  tidligere  Fosterbørn.  Mange  skønne  Vidnesbyrd  fik  han  i 
levende  Live  for,  hvad  Gud  havde  givet  ham  Naade  til  at  ud- 
rette paa  Børnehjærter;  men  i  det  ydre  kan  der  dog  konstateres 
adskillig  Frugt. 

Ikke  blot  opstod  der  ved  Paavirkning  fra  ham  en  Mængde 
Forældreløsehjem  i  England,  saa  at  i  Tidsrummet  1835 — 91  steg 
Antallet  af  Pladser  for  forældreløse  fra  3600  til  100,000.  Og 
nu  er  det  vel  endnu  højere.  Men  endnu  mere  slaaende  viser  den 
officielle  Statistik  Hjemmenes  glædelige  Resultater.  Da  Georg 
Muller  begyndte  sit  Værk,  sad  der  ikke  færre  end  6000  for- 
ældreløse Børn  under  8  Aar  i  Englands  Fængsler;  men  i 
1 89 1  sad  der  trods  Befolkningens  store  Tilvækst  kun  3855  Børn 
under   16  Aar  i  Fængslerne. 

Man  sammenholde  blot  dette  glædelige  Resultat  med  Til- 
standen saavel  herhjemme  som  i  næsten  alle  evropæiske  Lande: 
Børneforbrydelserne  stige  stadig  i  Tal,  paa  sine  Steder  endog 
meget  foruroligende  hurtigt*). 

Forældreløsehjemmene  vare  og  ble  ve  Mullers  Livsværk;  men 
den  energiske  og  utrættelige  Mand  havde  ingensinde  glemt  sine 
andre  Virksomheder.  Han  prædikede  stadig,  brugte  stadig  store 
Pengemidler  til  Bibel-  og  Traktatmission  og  understøttede  flere 
Hundrede  Missionærer  i  Hedningelandene. 

Og  da  han  havde  naaet  Støvets  Aar,  blev  han  selv  en 
Slags  Mis.sionær  —  han  begyndte  da  paa  sine  Prædikerejser. 
Først  besøgte  han  alle  Englands  og  Skotlands  Storbyer;  men 
der  kom  snart  Indbydelser  fra  fremmede  Lande.  Først  da  han 
naaede  op  over  de  90  Aar,  holdt  han  sig  rolig  hjemme.  Men 
i  de  mellemliggende  20  Aar  havde  han  foretaget  1 5  store  Rejser, 
besøgt  næsten  alle  evropæiske  Storbyer,  prædiket  i  Ægypten, 
Palæstina,    Australien,    Kina,   Japan  og  Indien,    for  ikke   at  tale 


*)  I  c  Betænkning  fra  Kommissionen  angaaende  Statstilsyn  med  Børne- 
opdragelsens (Kbhvn.  1895)  siges,  c  at  Antallet  af  domfældte  Børn  er  i  stadig 
Stigen,  at  Antallet  stiger  i  betydelig  stærkere  Forhold  end  Folkemængden,  samt 
at  Antallet  stiger  i  betydelig  stærkere  Forhold  end  Antallet  af  domfældte  af  alle 
Aldersklasser. »  I  Sammenligning  med  1866 — 70  er  saaledes  i  1886 — 90  Gen- 
nemsnitstallet af  domfældte  Drenge  i  Købenbavn  steget  med  72  %,  af  Piger  der- 
imod sunket  med  ca.  60%;  i  Økøbstæderne  Drengenes  steget  med  84%,  Pigernes 
steget  med  over  100%;  i  Jylland  henholdsvis  140  7o  og  28%  o.  s.  v. 

om  Amerika;    overalt   samlede    sig    store  Skarer  om  hans  Præ- 
diken —  han  skal  have  kunnet  prædike  i  over  40  Sprog. 

Efter  sin  første  Hustrus  Død  giftede  han  sig  igen;  men 
ogsaa  sin  anden  Hustru  overlevede  han.  En  stor  Sorg  var  det 
ham,  at  hans  eneste  Datter,  der  var  gift  med  hans  Hjælper,  den 
nuværende  Leder  af  Gærningen,  Mr.  Wright,  døde,  mens  han 
var  paa  Rejse  i  Kina. 

Der  kunde  være  meget  endnu  at  omtale  fra  denne  mærke- 
lige Mands  Liv,  men  med  dette  kortfattede  Omrids  faar  det  være 
nok.  Thi  Georg  Miilller,  det  store  tillidsfulde  Gudsbarns  Liv, 
kan  man  ikke  beskrive  udtømmende,  med  mindre  man  tog  alt 
med.  Alt  i  hans  Liv  forekom  ham  selv  som  det  dagligdags 
Under,  hvor  man  ikke  med  Rette  kan  skælne  mellem  betydeligt 
og  mindre  betydeligt.  Naar  han  fandt  den  bortkomne  Nøgle, 
var  det  ham  et  ligesaa  stort  Bevis  paa  Guds  Kærlighed  og  Magt, 
som   naar  Behovet   til  en  stor  Pengesum  fik  Bønhørelsens  Svar. 

Den  10.  Marts  1898  blev  han  om  Morgenen  funden  liggende 
død  i  sit  Værelse.    Den  foregaaende  Dag  havde  han  selv  besørget 
Andagten,    men    følte    sig   noget    udmattet,    hvorfor    han    søgte 
Sengen.     Han    fik    ikke    og   behøvede   heller  ikke   nogen  Alder 
dommens  Hviletid.    Han  gik  fra  Arbejdet  ind  til  den  evige  Hvile. 

De  engelske  Blade  strømmede  over  af  Tak  og  Ærbødighed 
mod  denne  Tysker,  der  havde  været  til  saa  megen  Velsignelse 
for  det  engelske  Folk.  Forlængst  var  det  spottende  Ord  om  hans 
Arbejdsmetode  forstummet.  Den  har  bevist  sig  for  Alverdens  Øjne 
—  og  denne  mærkelige  Repræsentant  for  det  nittende  Aarhundredes 
levende  Kristendom  har  vel  i  sjælden  Grad  naaet  de  Maal,  han 
havde  sat  sig:  «At  bevise  for  Guds  hele  Menighed  og  for  Verden, 
at  Gud  ikke  i  ringeste  Maade  har  forandret  sig,  dette  synes  mig 
bedst  at  kunne  ske  gennem  Oprettelsen  af  et  Hjem  for  forældre 
løse.  Det  maatte  jo  være  noget,  som  man  ogsaa  kunde  se  med 
de  naturlige  Øjne.  Naar  nu  en  fattig  Mand,  alene  ved  Bøn  og 
Tro,  uden  at  tale  derom  til  noget  Menneske,  fik  Midlerne  til 
Grundlæggelse  af  et  Forældreløsehjem,  saa  kunde  det  være  noget, 
der  med  Guds  Velsignelse  kunde  tjene  til  at  styrke  Guds  Børns 
Tro,  og  det  vilde  for  de  uomvendtes  Samvittighed  kunne  bevidne 
de  guddommelige  Tings  Realitet.  Det  var  og  er  dette  Værks 
første  og  fornemste  Maal,  at  Gud  kunde  blive  forherliget,  idet 
Han  selv  forsørger  sine  forældreløse  alene  paa  vor  troende  Bøn 

med   alt,   hvad   de  behøve  —  til  klart  Bevis  for,   at  Gud  er  tro- 
fast og  hører  Bønner  nu  som  fra  Arilds  Tid.» 

Georg  Muller,  Bønnens  Kæmpe,  hører  som  et  af  de  bedste 
Led  med  til  Maskinernes  og  Materialismens  Aarhundrede.  Han 
er  Barn  af  sin  Tid ;  der  er  noget  haandgribeligt  over  hans  aande- 
lige  Liv  og  Metode  —  saaledes  som  Naturvidenskabens  Aar- 
hundrede forlanger  det.  Men  den  drivende  Kraft  i  Maskineriet 
var  hans  barnlige  Tro.     Derfor  lykkedes  alt  for  ham. 

Harald  Jensen. 


Præsteembedernes  Størrelse. 


For  nylig  blev  der  i  Folketinget  fremsat  den  Paastand,  at 
Danmarks  Præster  gennemsnitlig  havde  4000  Kr.  i  aarlig  Ind- 
tægt. Ja  et  enkelt  Blad  beretter  endog,  at  Paastanden  gik  ud 
paa,  at  Indtægten  var  mellem  4000  og  6000  Kr.  aarlig.  Da  jeg 
har  let  tilgængelige  Oplysninger  om  den  Sag,  tog  jeg  mig,  for- 
anlediget ved  denne  Udtalelse;  for  at  genriemgaa  disse  for  at  se, 
hvorledes  Stillingen  egentlig  er;  og  skønt  naturligvis  alle 
«Maanedsbladets»  Læsere  paa  ^orhaand  ere  fuldstændig  paa  det 
rene  med,  at  den  anførte  Ytring  ikke  holder  Stik,  men  af  egen, 
sørgelig  Erfaring  ved,  at  Stillingen  er  langt  ringere,  kunde  det 
dog  maaske  interessere  en  og  anden  at  se,  hvorledes  omtrent 
det  virkelige  Forhold  er.  Yox  nøjagtig  at  paavise  dette,  skulde 
man  kunne  opgive  Størrelsen  i  Øjeblikket  af  alle  Embeder; 
det  kan  jeg  ikke  præstere;  det  vilde  kræve  et  meget  stort  Ar 
bejde.  Derimod  har  jeg,  for  de  Embeder,  der  have  været  ledige 
i  den  sidste  halve  Snes  Aar,  liggende  Opgivelse  af,  hvor  store 
de  omtrentlig  vare  paa  den  Tid,  de  vare  ledige,  for  hvert  enkelt 
Embedes  Vedkommende  beregnet  efter  det  paagældende  Aars 
Kapitelstakst.  Ganske  vist  er  en  Del  af  dem  naturligvis,  siden 
de  vare  ledige  sidst,  undergaaet  nogen  Forandring  opad  eller 
nedad,  men  det  kan  vel  omtrent  balancere  mod  hinanden.  Jeg 
nøjes  med  at  medtage  de  sidste  5  Aar,  ikke  fordi  de  foregaaende 
Aar  vilde  give  væsentlig  forandret  Resultat,  men  fordi  allerede 
det  formentlig  vil  give  et  nogenlunde  nøjagtigt  Billede  af  Stil- 
lingen   i    det    hele,    da  der  i  det  nævnte  Tidsrum  dog  er  bleven 

13  Embeder. 

4000—4500  Kr. 

:  44  Embeder. 

i6        — 

4500—5000     - 

:   II         — 

79        — 

5000 — 5500     - 

9        — 

92        — 

5500—6000     - 

7        — 

98        - 

6000—6500     - 

2        — 

S6        — 

6500—7000     - 

0        — 

35        - 

Over     7000     - 

3        — 

besat  henimod  500  Embeder,  altsaa  ikke  meget  langt  fra  Halv- 
delen af  alle  danske  Præsteembeder;  og  der  er  jo  ingensomhelst 
Grund  til  at  antage,  at  det  netop  er  overvejende  den  mindste 
Halvdel,  der  har  været  ledig.  Resultatet  af  denne  Undersøgelse 
bliver  da,  at  den  omtrentlige  Størrelse  af  de  Embeder,  der  have 
været  ledige  i  de  sidste  5  Aar,  er  saaledes: 

Under   1000  Kr. 

1000 — 1500  - 

1 500 — 2000  - 

2000—2500  - 

2500 — 3000  - 

3000— -3500  - 

3500—4000  - 

Sat  sapienti!  Selv  om  man  ikke  er  stiv  i  Regning,  er  det 
let  at  se,  at  Gennemsnittet  her  er  betydelig  lavere  end  4000  Kr., 
i  alt  Fald  da  under  3000  Kr.  Naar  man,  da  det  er  noget  under 
Halvdelen  af  de  danske  Præsteembeder,  der  ere  medtagne  i  denne 
Beregning,  multiplicerer  de  angivne  Tal  med  noget  over  2,  faar 
man  altsaa  ud,  at  c.  250  af  Embederne  i  Danmark  ere  under 
2000  Kr.,  foruden  dem  endnu  c.  200  under  2500  Kr.,  og  i  det 
hele  c.  650  under  3000  Kr.  Og^det  maa  bemærkes,  at  en  ikke 
ringe  Del  af  dem,  der  ere  under  1500  Kr.,  ere  selvstændige 
Sognekald.  Tilskud  fra  Stiftsmidlerne ,  som  ikke  har  kunnet 
medtages,  da  det  ikke  opgives  i  Beretningerne,  baader  naturlig- 
vis noget  paa  dette,  men  bringer  sikkert  langt  fra  dem  alle  op 
til  2000  Kr.,  og  tilmed  ere  vi  jo  blevne  forberedte  paa,  at  dette 
end  mindre  vil  blive  Tilfældet  herefter. 

Skjoldelev  Præstegaard  d.   i8de  Nov.   1898. 

H.  S hienschlæger . 


Vor  Alterbog. 

Maanedsbladets  Nr.  i  for  i  Aar  bringer  den  glædelige  Efter- 
retning, at  der  «i  en  ikke  fjærn  Fremtid»  kan  ventes  en  Udgave 
af  Alterbogen,  hvor,  hvad  hidindtil  har  været  spredt  i  4  for- 
skellige Bind,  plus  hvad  der  slet  ikke  har  været,  vil  blive  samlet 
i  eet.     Jeg  formener,    at  Præste foreningens  Maanedsblad  er  rette 

Sted  til  at  udtale  Ønsket  om  en  praktisk  Realisation  af  denne 
Hensigt.  Mine  Tanker  gaa  i  samme  Retning,  som  jeg  i  sin  Tid 
gjorde  mig  til  Talsmand  for,  (og  jeg  har  Grund  til  at  formene 
med  Held)  ved  Trykningen  af  Ny  Testamente  og  Psalmebogens 
Søndags-Tekster  o.  s.  v.*) 

Oversigten  bør  være  klar.  Hver  enkelt  Side  maa  have 
tydelig  Angivelse  af,  at  det,  der  staar  paa  den,  hører  til  denne 
eller  hin  bestemte  Helligdag,  denne  eller  hin  bestemte  kirkelige 
Handling.  Det  hjælper  i  høj  Grad  til,  at  man  hurtigt  kan  finde, 
hvad  man  skal  bruge.  Da  vor  gamle  Alterbog  har  denne  Ord- 
ning, tør  det  maaske  haabes,  at  den  nye  ikke  vil  komme  til  at 
savne  den.  Men  der  er  noget,  som  næsten  er  endnu  vigtigere 
at  iagttage,  og  det  angaar  selve  Trykningen.  Det  er,  at  de 
enkelte  Stykker  fordeles  saaledes  paa  Siderne,  at  Bladet  ikke 
skal  vendes  paa  ubelejligt  Sted.  Hvilke  uheldige  Forhold,  der 
kunne  opstaa,  naar  dette  ikke  iagttages,  er  det  lille  Hæfte  med 
det  reviderede  Vielsesritual  et  talende  Exempel  paa.  Dér  træffer 
det  sig  saaledes,  at  Præsten  skal  vende  Bladet  samtidigt  med,  at 
hans  højre  Haand  hviler  velsignende  paa  Brudgommens  Hoved; 
—  hvilket  i  og  for  sig  er  en  Umulighed,  hvorfor  ogsaa  Velsig- 
nelsen maa  afbrydes,  medens  Bladet  vendes.  Det  er  meget 
uheldigt  og  burde  ikke  være  saa,  da  det  saa  let  kunde  være 
ændret.  Dette  er  maaske  nok  den  uheldigste  Afbrydelse,  der 
foreligger;  men  ogsaa  i  Daabs- Liturgien  findes  saadanne,  og  midt 
i  den  saa  korte  Collect  efter  Altergang  skal  Bladet  vendes.  Det 
kunde  godt  være  undgaaet.  Og  hvem  ved,  hvor  Afbrydelserne 
kunde  komme  i  den  nye  Udgave  af  Alterbogen,  hvis  Opmærk- 
somheden ikke  bliver  henvendt  paa  dette  Forhold.  At  den  ikke 
har  været  det  ved  Udgivelsen  af  de  3  Smaahæfter  med  de  revi- 
derede Collecter,  Daabs-  og  Nadverliturgi  og  Vielsesritual  bære 
de  selv  Vidnesbyrd  om.  Med  nogen  Paapasselighed  maa  dette 
kunne  ordnes  praktisk  med  Bogtrykkeren.  Det  er  ikke  lidt. 
Sætteren  enten  kan  « knibe  sammen »  eller  « trække  længere  ud», 
uden  at  det  bliver  iøjnefaldende.  Og  selv  om  der  sine  Steder 
blev  «lidt  vidt  mellem  de  enkelte  Tekststykker »,  gjorde  det  saa 
noget  .^  Er  det  end  kun  et  rent  praktisk  Maal,  ovenstaaende  har 
haft  for  Øje,  har  det  sikkert  dog  sin  Berettigelse,  at  det  bliver 
fremdraget. 

*)  Jaevnf.  Berlingske  Tidende  for   1895  Nr.  31    c  Vor  Psalmebog». 

At  der  ved  Trykningen  af  en  ny  Udgave  af  vor  Alterbog 
skulde  kunne  opnaaes  større  Overensstemmelse  mellem  den  og 
vor  Bibel  staar  vel  ikke  til  at  haabe.  Dog  vil  jeg  udtale,  selv 
om  jeg  næsten  ved,  at  det  kun  bliver  et  fromt  Ønske,  at  det 
vilde  være  at  foretrække,  om  Citater  og  Gengivelser  fulgte  vor 
autoriserede  Bibeloversættelse.  De  Steder  i  Collecterne,  Liturgien 
ved  Daab  og  Nadvere  og  ved  Brudevielse,  som  ikke  gøre  det, 
ere  egentlig  mærkværdigt  talrige.  Mange  af  Afvigelserne  ere 
temmelig  uskyldige,  andre  derimod  Udtryk  for  mere  specielle 
Opfattelser  og  Fortolkninger.  Det  er  uheldigt,  at  Menigheden 
lidt  efter  lidt  gennem  Liturgien  bliver  vænnet  til  Udtryk,  der 
have  deres  Rod  i  Læren,  undertiden  speciel  Lære,  og  ikke 
direkte  i  Skriften.  Jeg  skal  kun  nævne  et  Exempel  paa,  hvor- 
ledes en  stadig  Brug  kan  svække  Opmærksomheden  for  selve 
Skriftordet.  Hvor  mange,  selv  Præster,  skænke  det  en  Tanke, 
at  der  Tit.  3,  5  ikke  staar:  «frelste  han  os  ved  Igenfødelsens 
og  Fornyelsens  Bad  i  den  Hellig  Aand,»  men  «frelste  han  os 
ved  Igenfødelsens  Bad  og  Fornyelsen  i  den  Hellig  Aand.» 
Kunde  endda  ved  Udgivelsen  af  en  ny  Udgave  af  vor  Alterbog 
de  ligefremme  Citater  af  Skriften  blive  anføite  efter  vor  Bibel, 
tror  jeg,  det  vilde  være  ønskeligt,  som  det  i  og  for  sig  synes  at 
være  det  naturligste  og  sundeste.  Dog,  det  staar  vel  ikke  til  at 
haabe;  det  kan  jo  ogsaa  til  en  vis  Grad  siges  at  være  et  Revi- 
sionsarbejde. Men  den  rent  ydre  Form  af  den  nye  Udgave  af 
vor  Alterbog,  —  ja  om  den  have  vi  alle  Lov  til  at  haabe,  at 
den  maa  blive  saa  god  og  praktisk  som  muligt. 
Uggerslev  Præstegaard  i  Januar  1899. 

L   V,  Fog. 


Tilsendte  Bøger. 


Alexis  Muston:  tHerrens  Folk  i  Alperne».  En  Skildring 
af  Forfølgelserne  mod  Valdenserne  indtil  Midten  af  det  nittende 
Aarhundrede.     264  S.     Karl  Schonbergs  Forlag. 

Fr.  Nielsen:  «Kirke-Leksikon  for  Norden».  12.  Hæfte, 
fra  «Coccejus»  til  «C61estin»,  og  13.  Hæfte,  fra  «C6lestin»  til 
« Descartes*.     Jydsk  Forlagsforretning. 

Anders  Hovden:  «Heim  og  Hamn,  Prejkor»,  fyrste  Bande. 
117  S.     Alb.  Cammermeyers  Forlag.  —  En  Prædikensamling  i  norsk 

Landsmaal,  formodentlig  den  første  i  sit  Slags.  Forfatteren  lover  i 
Fortalen,  at  dersom  dette  første  Bind  bliver  købt  og  læst,  saa  vil 
der  følge  to  smaa  Bind  efter,  saa  at  det  hele  vil  danne  en  fuld- 
stændig Postille. 

Johannes  Brochmann:  cBiskop  Dr.  A.  Chr.  Bang,  et  Livs- 
billede, med  Lysstrejf  over  vor  Kirke  i  Fortid  og  Nutid ».  40  S. 
Alb.  Cammermeyers  Forlag. 

Thomas  a  Kempis:  «Kristi  Efterfølgelsen,  oversat  af  H,  B. 
Klæboe,  Præst  i  Kristiania.  Alb.  Cammermeyers  Forlag.  Første 
Hæfte.  —  En  Pragtudgave  med  mange  kønne  Billeder.  Udkommer 
i  20  Hæfter  å  50  Øre. 

L.  Koch;  «Fra  Grundtvigianismens  og  den  indre  Mis- 
sions Tid,  1848 — 1898».  2QO  S.  G.  E.  C.  Gads  Forlag.  —  En 
nyttig  Bog,  især  for  yngre  men  dog  ogsaa  for  ældre  Præster,  til 
Repetition  af  de  sidste  50  Aars  kristelige  Begivenheder.  Forfatteren 
vil  nærmest  have  sin  Bog  betragtet  som  hørende  til  Memoirelittera- 
turen og  minder  os  altsaa  derved  om,  at  de  Domme,  der  udtales  i 
den,  bør  betragtes  som  den  enkeltes  subjektive  Meninger  og  ikke 
som  Historiens  Dom. 

Holger  Begtrup:  «Grundtvigianismens  Fremgang  i  vor 
Tid,  et  Genmæle  imod  Provst  L.  Kochs  Forsøg  paa  at  skrive  dens 
Gravskrift«.     40  S.      Karl  Schonbergs  Forlag. 

A.  S. 

James  Adderley:  « Stephen  Remarx».  Overs  af  M.  Koch, 
med  Fortale  af  E.  Koch, 

Forf.  til  denne  Bog  er  en  ung  engelsk  Aristokrat,  som,  for  at 
tjene  sin  Herre  og  Frelser  blandt  de  fattige,  har  givet  Afkald  paa 
al  sin  jordiske  Herlighed;  han  lever  nu  som  (anglikansk)  Munk  med 
tre  andre  ligesindede  ude  blandt  Østlondons  fattige.  St.  Rem.,  der 
her  er  udkommen  i  en  god  Oversættelse,  vil  tiltrods  for  sine  lite- 
rære Mangler  læses  med  Interesse,  just  fordi  Hovedpersonen  i  Virke- 
ligheden er  en  Selvskildring,  for  hvis  Optræden  og  kristelig  sociale 
Ideer  Bogens  andre  Figurer  i  Virkeligheden  kun  ere  Staffage. 

S.  Baring  Gould:  Perpetua.  En  Martyrhistorie  fra  Nimes.  Fra 
Engelsk  ved  P.  Jerndorff- Jessen.  Kbh.  1898.  (K.  F.  I.  M.  D.  —  Th. 
Pontoppidan.)     271  S. 

Under  Form  af  en  Roman  gives  her  en  Række  Billeder  fra 
Martyrtiden  i  Sydfrankrig.  Uden  at  være  nogen  stor  Digter  skildrer 
Forf.  anskueligt,  og  helt  igennem  viser  han  sig  som  en  Mand,  der 
kender  og  forstaar  at  opfatte  saa  vel  den  Tids  Menighedsliv  som 
Hedningernes.  Udstyrelse  og  Oversættelse  er  god;  derimod  havde 
Bogen  fortjent  et  mindre  godtkøbs  Titelblad. 

If.  K. 

Sociale  Skrifter. 


Til  Vejledning  for  dem,  som  ved  Læsning  af  danske 
Skrifter  ønsker  at  sætte  sig  ind  i  de  sociale  Spørgsmaal,  an- 
fører vi  nedennævnte  Fortegnelse  over  Bøger,  der  ere  egnede 
for  dette  Øjemed,  uden  at  vi  dog  hermed  udtaler  nogen  Til- 
slutning til  de  i  de  enkelte  Skrifter  hævdede  forskellige  An- 
skuelser. 

Udvalget  til  social  Oplysnings  Fremme. 

Pris  Kr. 

James  Adderley:  Stephen  Remarx.  Oversat  af  M.  Koch 
efter  Originalens  9de  Udgave.  Med  et  Forord  af 
Pastor  E.  Koch.     Hempel,  Odense  1898 1,00 

Dr.  Chr.  A.  Bugge:  Bibelens  Krav  til  vor  Tid.  Gylden- 
dal,  1897 1,25 

—  Tidens  mest  brændende  Spørgsmaal.  Olaf  Norli,  Kri- 
stiania  1893 1,50 

Lujo  Brentano:  Om  Arbejdsydelsens  Forhold  til  Arbejds- 
løn og  Arbejdstid.  Oversat  af  A.  Fraenkel.  Gad, 
København   1874 2,00 

Thomas  Carlyle:    Svundne  Tider   og  ny.     Oversat  af  Uffe 

Birkedal.     København   1892.     Nedsat  Pris 2,00 

Lic.  Drevs:  Mere  Hjærte  for  Folket.    Oversat  af  E.  Hanssen. 

Mittet,  Kristiania  1891 0,75 

Domela  Neuwenhuis:  Kapital  og  Arbejde,  en  sammentrængt 

FremstilHng  af  Karl  Marx'  Lære.     København   1898  .    0,10 

A.  Fraenkel:   Karteller.     Salmonsen,  København  1892    .    .    2,50 

—  Livsspørgsmaal.  Samfundsstudier.  Salmonsen,  Køben- 
havn  1888 1,00 

Dr.Th.  v.Goltz:  Kirkens  Opgaver  overfor  det  sociale  Spørgs 

maal.    Oversat  af  E.  Hanssen.    Mittet,  Kristiania  1891    1,00 

Paul  Gøhre:  Tre  Maaneder  Fabrikarbejder.     Oversat  af  E. 

Hanssen.     Steen,  Kristiania   1892 2,00 

Birger- Hansted:    Englands  Fabrik-  og  Værkstedlovgivning. 

København  1891 3,20 

—  Kantonale  og  Forbundslove  i  Schweiz  til  Værn  for 
Arbejderne  i  Induistri  og  Haandværk.  Høst,  Køben- 
havn 1895 4,75 

Pris  Kr. 
Henry  George:    PVemskridt  og  Fattigdom.     Oversat  af  V. 

Ullmann.     Huseby,  Kristiania   1886 6,00 

—  Arbejdets  Kaar.     Oversat   af  Jakob  Lange.     Nordiske 
Forlag,  København   1897 1,50 

Falbe- Hansen:  Stavnsbaandsløsningen  og  Landboreformerne. 

Gad,  København  1889 8,00 

Biskop  Ingram :  Arbejde  i  store  Byer.  Oversat  af  Mathilde 
Møller.  Med  et  Forord  af  Professor  H.  Westergaard. 
Schønberg,  København   1898 1,25 

Severin  Jørgensen:  Haandbog  for  Brugsforeninger.  Kol- 
ding 1894 2,75 

Axel  Kjølhede :  Lord  Shaftesbury.  Schønberg,  Køben- 
havn  1890 1,50 

Hans  Koch:  Engelsk  Socialisme.    Bethesdas  Boghandel  1 898   0,50 

F.    C.    Krebs:    Individualisme    og    Socialisme.      Gyldendal. 

København   1874 1,75 

—  Det   gamle  og  det  ny  Samfund.     Gyldendal.     Køben- 
havn  1876  .    .* 6,50 

Jakob  Lange:    Socialøkonomiens   Grundsætninger.     Odense 

1890 0,75 

Wilhelm  Liebknecht:  Til  Forsvar  og  Angreb.  Køben- 
havn  1898 0,10 

Fernando  Linderberg:  Henry  George  og  hans  sociale  Pro- 
gram.    Lehmann  &  Stage.     Nedsat  Pris 0,50 

—  For  og  imod  Georgeismen.    Lehmann  &  Stage.    do.  .    0,50 

—  Arbejdets  Riddere.     Lehmann  &  Stage,    do 0,25 

—  Frikonkurrencen   og  Socialismen.     Lehmann  &  Stage, 
København   1895 3»oo 

—  Werner  Sombart  og  den  socialistiske  Arbejderbevægelse. 
Lehmann  &  Stage.     København   1897 1,25 

Biskop  Martensen:    Socialisme  og  Kristendom.     Gyldendal, 

København  1874 0,75 

Karl  Marx:  Kapitalen,  iste  Bind:  Hovedværket.  Køben- 
havn  1885 2,00 

—  Det  kommunistiske  Manifest.     Paa  Dansk    København 
1898 0,10 

Fr.  Nielsen:   Charles  Kingsley  og  den  kristelige  Socialisme 

i  England.     Schønberg,  København   1888 1,40 

Pris  Kr. 

Fr.    Nielsen:    Hofpræst    Stocker    og   den   kristelige -sociale 

Bevægelse  i  Berlin.     Schønberg.  København  1886   .    .    1,20 

A.  Schack:  Sociale  Spørgsmaal  i  kirkelig  Belysning.  Leh- 
mann &  Stage,  København  1897 1,00 

Dr.    A.    Schåfle :     Socialismens    Kvintessens.      Oversat    af 

Brucher.    Konrad  Jørgensen,  Kolding  1886.   Nedsat  Pris  0,35 

Cordt  Trap:  Statens  Stilling  til  ubemidledes  Alderdoms- 
forsørgelse.    Gad,  København  1892 3,50 

Cl.  Wilkens:    Samfundslegemets    Grundlove.     Wroblewsky, 

København   1881 6,00 

Francis  Wolff:  Socialismens  Problem.  En  Oversættelse  af 
de  engelske  fabiske  Smaaskrifter  om  Socialismen. 
Paulsen,  Bergen  1894 — 96.     8  Skrifter,  6  å  0,40,  2  å  0,60 

Henry  Ussing:  Kristendom  og  Socialisme.  Bethesdas  Bog- 
handel, København  1889 0,10 

Harald  Westergaard:  Den  ældre  Nationaløkonomis  Opfattelse 

af  det  sociale  Spørgsmaal.     Gad,  København  1896  .    .    1,75 


Kristelig  Forening 

for 

offentlig  tiltalte  og  straflFede  Børns  Redning. 


Som  bekendt  er  en  saadan  Forening  nylig  dannet,  og  efter 
de  mange  sørgelige  Oplysninger,  som  foreligge,  kan  der  des- 
værre næppe  være  Tvivl  om,  at  den  vil  faa  mere  end  nok  at  be- 
stille, saafremt  den  kun  kan  faa  den  fornødne  Støtte  fra  Menig- 
heden, saa  at  mange  Hjem  maa  aabne  sig  for  disse  stakkels 
Børn.  Bidrag  og  Lister  over  Bidragydere  sendes  til  Kassereren, 
Overretssagfører  Møldrup,  Kongens  Nytorv  13.  Anmodning  om 
Antagelse  af  Børn  eller  Meddelelse  om  Hjem,  der  ville  aabne  sig 
for  saadanne,  sendes  til  Formanden,  Pastor  S.  H.  Nissen,  Niels 
Ebbesens  Vej  20,  V. 

VILHELM  JENSENS 

Bog-,  Papir-  og  Kunsthandel 

Skovsøgade  2,  Slagelse, 

anbefales  d'Hr.  Præster  i  Slagelse  og  Omegn. 


Udkommen  er: 

TEXTER  TIL  LEJLIGHEDSTALER 

udgivne  af 
Aarhus  og  Omegns  Præstekonvent. 

Anden  forøgede  Udgave 

ved 

F.  E.  Seidelin  &    V,  Øhlenschlæger. 

Pris  1  Kr. 


LÆREREN  SOM  KIRKEBETJENT. 

En  Vejledning  for  tiltrædende  Landsbylærere 

udgiven  af 
C.   C.  S.   Cederfeld  de  Simonsen. 

Pris  1  Kr. 

Faas  hos  alle  Boghandlere. 

Jacob  Zeuners  Forlag 
Aarlius. 

Angaaende  Uregelmæssighed  i  Bladets  Forsendelse  bedes 
man  henvende  sig  til  det  stedlige  Postkontor,  og,  hvis  dette  ikke 
nytter,  til  Ekspeditionen,  Skindergade  21,   i.  Sal. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pafttor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmseldelse  i  den  danske  Præste for- 
ening sker  til  Kredsformanden. 


København.  —  Græbes  Bogtrykkeri. 

'     Digitized  by  VjOOQIC 


MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  3  Den  1.  Marts  1899 


Indhold:  Den  danske  Præsteforening;  Love  for  den  danske  Præsteforening. 
Henry  Ussing:  Om  Selvmorderes  Begravelse.  Udtog  af  Skemata  over  kirkelige 
Handlinger  i  1898.  Richard  Thomsen:  Kirkelig  Statistik  for  Aaret  1898.  N.  Dal- 
hoflf:  Diakonissegærningens  Fremtidsudsigter.     Bekendtgørelser. 


Den  danske  Præsteforening, 


Bestyrelsen  har  nu  efter  de  afholdte  Valg  konstitueret  sig 
paa  ny,  efterat  alle  de  valgte  havde  erklæret  sig  rede  til  at 
modtage  Genvalget.     Bestyrelsen  bestaar  nu  af: 

Pastor  Julius  Friis  Hansen,  Formand,  Nygaardsvej   12,  0. 

Pastor  Enrique  With,  Kasserer,  Istedgade  i   A,  V. 

Provst  Blume,  Tikjøb  pr.  Fredensborg. 

Pastor  Lyngbye,  Aarhus. 

Pastor  Ostenfeld,  Monrads  vej  8,  F. 

Pastor  Schack,  Klareboder né  3,  K. 

Pastor  lic.  theol.  Ussing,  Søndermarksvej   11,  Valby. 

Foreningens  Kredsformænd  ere: 

For  Københavns  Kreds: 
Provst  Th.  Levinsen,  Valdemarsgade  27,  København,  V. 

Københavns  Amt: 
Pastor  N.  Dalhoff,  Diakonissestiftelsen,    København,  F. 

Frederiksborg  Amt: 
Sognepræst  B.  Paludan-Miiller,  Hillerød. 

Holbæk  Amt: 
Provst  Schaumburg,  Jyderup. 

Sorø  Amt: 
Provst  P.  G.  Hansen,  Kvislemark  pr.  Sandved. 

Præstø  Amt: 
Pastor  H.  C.  D.  Muller,  Herfølge  pr.  Køge. 

Bornholms  Amt: 
Provst  Sodemann,  Klemens  pr.  Hasle. 

Odense  Amt: 
Pastor  J.  H.  Beyer,  Assens. 

Svendborg  Amt: 
Pastor  Th.  Elmquist,  Flødstrup,  nu  i  Nakskov. 

Maribo  Amt: 
Pastor  A.  Kemp,  Nykøbing  p.  Fl. 

Aalborg  Amt: 
Stiftsprovst  Jacobi,  Aalborg. 

Hjørring  Amt: 
Provst  G.  D.  Dresler,  Frederikshavn. 

Thisted  Amt: 
Provst  Deichmann,  Hvidbjærg  pr.  Hvidbjerg. 

Viborg  Amt: 
Pastor  Smith,  Viborg. 

Aarhus  Amt: 
Pastor  Øhlenschlåger,  Lading  pr.  Mundelstrup. 

Randers  Amt: 
Pastor  Nørregaard,  Grenaa. 

Ringkøbing  Amt: 
Provst  G.  Koch,  Herning. 

Ribe  Amt: 
Pastor  Assens,  Bryndum  pr.  Guldager. 

Vejle  Amt: 
Pastor  Glahn,  Vejstrup  pr.  Halding. 

Indmeldelse  af  nye  Medlemmer  sker  ikke  hos  Bestyrelsen, 
men  hos  Kredsformanden  i  det  paagældende  Amt.  Naar  et  nyt 
Medlem  indmeldes  hos  Kredsformanden,  skal  denne  straks  anmelde 
dette  direkte  til  Bladets  Expedition,  Skindergade  21. 

Præsteforeningens  Blad.  Maanedsblad  for  den  danske  Folke- 
kirke redigeres  af  Pastor  A.  S'^hack.  Det  faas  gratis  af  Foreningens 
Medlemmer.  Ikke-Medlemmer  kunne  bestille  Bladet  paa  ethvert 
Postkontor.  Mangler  ved  Bladets  Forsendelse  anmeldes  ikke 
hos  Kredsformændene,  heller  ikke  hos  Bestyrelsen  men  paa  nær- 
meste Posthus. 

Medlemskontingentet  (3  Kr.)  indsendes  af  alle  Medlemmer  i 
Løbet  af  Marts  Maaned  til  Kredsformændene.  Medlemsbidrag, 
som  ikke  er  indsendt  til  Kredsformanden  inden  c.  April,  vil  .af 
disse  snarest  muligt  blive  indkrævet  ved  Postopkrævning  med 
Tillæg  af  Portopenge. 


LOVE 

for 

den  danske  Præsteforening. 


§  I- 

Foreningens  Formaal  er  at  samle  Danmarks  Præster  til  Fælles- 
optræden  i  Spørgsmaal  af  folkekirkelig  Art,  saavel  saadanne, 
der  angaa  Folkekirken  i  det  hele,  dens  Gudstjeneste  og  For- 
fatningsformer,  dens  Finansvæsen  og  dens  Forhold  overfor  Staten 
og  andre  Myndigheder,  som  saadanne,  der  særskilt  angaa  Præsterne. 
—  Derimod  ligger  de  forskellige  kirkelige  Retningers  saavel  som 
Enkeltmands  Forhold  og  Arbejde  for  det  aandelige  Liv  udenfor 
Foreningens  Omraade  og  maa  aldrig  optages  indenfor  dens 
Virksomhed. 

§.2. 

Adgang  til  at  blive  Medlem  har  enhver  Præst  i  Folkekirken 
^amt  de  theologiske  Professorer  ved  Kjøbenhavns  Universitet. 

§  3- 
Alle   Foreningens  Medlemmer    indenfor    et  Amt   udgøre   en 
Kreds  og  vælge  paa  det  aarlige  Kredsmøde  en  Formand.    Denne 

modtager  Ind-  og  Udmeldelser  og  fungerer  som  Kredsens  Kasserer. 
Han  sammenkalder  Aarsmødet  i  Juni  Maaned  og  kan  sammen^ 
kalde  Medlemmerne,  naar  der  ellers  foreligger  Sager  aF  Vigtighed. 
Paa  alle  Kredsmøder  udkræves  der  Vs  af  de  tilstedeværende 
Medlemmers  Stemmer  for  en  Sags  Vedtagelse. 

§  4- 
*  Hvert  andet  Aar  vælges  véd  samtidig  skriftlig  Afstemning 
af  alle  Medlemmerne  i  alle  Kredse  3  Medlemmer  til  Foreningens 
Hovedbestyrelse.  Denne  bestaar  af  6  Medlemmer  foruden 
Formanden,  som  alle  fungere  i  4  Aar,  saaledes  at  Halv- 
delen afgaar  hvert  andet  Aar.  Første  Gang  i  1897,  vælges  en 
Formand  og  6  Medlemmer.  Lodtrækning  afgør,  hvilke  3  af 
Medlemmerne  skulle  afgaa  i  1899.  Alle  de  afgivne  Stemmer 
samles  af  den  fungerende  .  Hovedbestyrelse,  og  Valget  afgøres 
ved  Stemmeflerhed.  Naar  Formanden  fratræder,  stemmes  der 
særskilt  paa  en  Formand.  Hovedbestyrelsen  vælger  selv  sin 
Viceformand  og  Kasserer.  '  ' 

§  5- 
Hovedbestyrelsen  har  det  øverste  Initiativ  i  alle  Foreningens 
Anliggender   og    er    dens  Organ,    der    optræder  og  handler   paa 
Foreningens  Vegne   og   disponerer  over  dens  Midler.     Den  fast- 
sætter selv  sin  Forretningsorden.  ^ 

§6.  , 

Hvert  Medlem  svarer  et  Aarskontingent  paa.  3  Kr,  Dette 
indbetales  i  Marts  Maaned  til  Kredsformanden,  som  i  April  Maa- 
ned indsender  det  samlede  Medlemskontingent  til  Hovedkasse- 
reren, ledsaget  af  et  Regnskab  samt  en  Medlemsliste.  Hoved- 
kassereren, fører  Regnskab  over  hele  Foreniqgeiis  Pengevæsen, 
baade  Indta^gt  og  Udgift,  og  foretager  alle  .Uj^betalinger,  alt 
under  Ansvar  for  Hovedbestyrelsen.  Ved  Aarets  Slutning  op- 
gøres Regnskabet  og  revideres  af  2  af  Foreningens  Medlemmer, 
som  dertil  ere  udvalgte  paa  samme  Tid  og  paa  samme  Maade 
som  Hovedbestyrelsen. 

Foreningen  tidgiver  et  Medlemsblad,  der  omsendes  gratis. 
Redaktøren  vælges  af  Hovedbestyrelsen  og  ansættes  og  lønnes 
efter  dennes  Bestemnlelse.  ^ 

■■  ,■■■/,  §-8-  ' 

Ved  det  konstituerende  Møde  i  København  vælges  en  fore- 
løbig Bestyrelse  paa  3  Medlemmer.  Denne  fungerer,  indtil  det 
i  §  4  foreskrevne  Valg  af  Medlemmer  til  Hovedbestyrelsen  er 
foregaaet  i  Begyndelsen  af  1897. 


Om  Selvmorderes  Begravelse. 


Spørgsmaal  og  Svar. 

Nedenstaaende  Spørgsmaial  er  tilsendt  Red.  og  vil  jo  sikkert 
kunne  paaregne  almindelig  Interesse: 

Da  Selvmord  tage  til  paa  en  forfærdende  Maiade,  og  da 
Udsigten  til  en  mindre  hæderlig  Begravelse  uden  Tvivl  vilde 
virke  meget  afskrækkende  paa  en  Del  Karakterer,  vilde  jeg 
gærne  til  eget  og  andres  Bedste  forespørge,  hvor  vidt  man  i 
den  Henseede  tør  gaa  efter  Praksis  og  Kirkelove.  Om  man 
t.  Eks.  ogsaa  er  berettiget  til  at  udelade  al  Ringning  og  Sang, 
selv  om  saadant  maatte  blive  forlangt. 

Jeg  har  desværre  selv  nylig  begravet  en  Selvmorder  med 
Klokkeringning,  Sang  og  en  Bøn  ved  Graven  (for  os,  som  vare 
til  Stede).  Først  bagefter  blev  det  mig  klart,  hvor  meget  Folk 
lagde  i  dette:   «Han  bliver  jo  begravet  som  enhver  anden ». 

En  yngre  Præst. 

Som  det  med  god  Grund  er  sagt,  at  Gravtaler  overhovedet 
ere  en  Prøve  paa  Forkynderens  Alvor  og  Sandhed,  gælder  det 
utvivlsomt  i  særlig  Grad  ved  Selvmorderes  Begravelser,  at  Kir- 
kens Stilling  ved  saadanne  Lejligheder  er  af  meget  stor  Betyd- 
nrng  for  dens  egen  Ære  saavel  som  for  Befolkningens  Syn  paa 
Selvmord. 

Der  er  næppe  Tvivl  om,  at  almindelig  Udelukkelse  af 
Selvmordere  fra  hæderlig  Begravelse  vilde  virke  ret  kraftigt  til 
at  hæmme  den  om  sig  gribende  Lyst  til  at  ende  Livet  paa  denne 
usle  Maade.  En  Indsender  i  Nationaltidende  fortalte  for  ikke 
længe  siden,  at  det  en  Gang  var  bleven  Skik  blandt  Roms  unge 
aristokratiske  Damer  at  forgive  sig.  Men  da  Paven  befalede,  at 
alle  Selvmordere  skulde  transporteres  til  Graven  paa  Skralde- 
vognen, holdt  Epidemien  op.  Den  historiske  Troværdighed 
heraf  tør  jeg  ikke  udtale  mig  om,  men  psychologisk  Sandhed  er 
der  i  Historien.  Og  det  vilde  sikkert  virke  den  Dag  i  Dag,  om 
Selvmorderes  Begravelse  blev  kendelig  mærket  som  forskellig 
fra  andres. 

Spørgsmaalet  her  er  imidlertid  ikke  om.  hvilken  Lov  for 
Begravelse  man  kunde  ønske,  kun  hvorledes  den  bestaaende  Lov 
er,  og  hvorledes  den  skal  bruges. 

Efter  Danske  Lov  skulde*  en  Selvmorder  begraves  i  Stilhed, 
d.  V.  s.  Liget  nedsænkes  paa  Kirkegaarden  uden  nogensomhelst 
kirkelig  Handling.  Men  ved  Straffeloven  af  1866  er  Begravelse 
i  Stilhed  begrænset  til  at  anvendes  paa  henrettede  Forbrydere. 
Derefter  er  der  ingen  Tvivl  om,  at  de  almindelige  Begravelses- 
regler  finde  Anvendelse  paa  Selvmordere.  Præsten  er  altsaa 
pligtig  at  kaste  Jord  paa  dem,  og  det  staar  ham  frit  for,  men 
han  er  ikke  forpligtet  til  at  holde  Tale,  og  Skolelæreren  skal, 
naar  det  forlanges,  synge  ved  Graven,  dog  at  Valget  af  Salmer 
er  forbeholdt  Præsten,  hvis  han  vil  det  (se  overhovedet  Matzen 
og  Timms  Kirkeret  §  65:  Begravelser.  S.   571). 

Saaledes  er  altsaa  Loven  i  vor  Kirke,  og  jeg  for  mit  Ved- 
kommende finder  ikke  meget  at  indvende  imod  den.  Thi  paa 
den  ene  Side  er  det  næppe  rigtigt  at  fastholde  den  gamle  Rigo- 
risme, eftersom  det  nærmere  Kendskab  til  Selvmord  tilstrækkeligt 
godtgør,  at  der  maa  skelnes  stærkt  imellem  dem,  idet  en  stor 
Del  udelukkende  eller  væsentlig  maa  betragtes  pathologisk  (som 
utilregnelig,  maaske  arvelig  Sygdom).  Og  paa  den  anden  Side 
er  Kirkens  Ret  og  Ære  ikke  prisgiven,  idet  Jordspaakastelsens 
alvorsfulde  Ord  lyde  med  fuld  aandelig  Sandhed  over  den  uvær- 
digste, og  Præsten  iøvrigt  har  det  i  sin  Magt  at  give  Begravelsen 
et  Præg,  der  tilstrækkelig  alvorligt  skiller  den  fra  andre  Be- 
gravelser. 

Men  allevegne,  hvor  Selvmordet  ikke  ligefrem  maa  siges  at 

være  forøvet  i  virkelig  ansvarsfri  Utilregnelighed,  skylder  Præsten 
utvivlsomt  ogsaa  at  anvende  al  Kraft  paa  at  sørge  for,  at  det 
forfærdelige  ved  denne  Død  ikke  udviskes  ved  Begravelsen. 

Og  hvad  kan  Præsten  da  gjøre? 

—  Først  og  fremmest  har  Præsten  jo  de  fleste  Steder  i 
vort  Land  en  betydelig  moralsk  Myndighed,  ved  hvilken  han 
—  uden  at  bruge  Lovens  Tvang  —  kan  formaa  Mennesker  til  at 
afstaa  fra  det  usømmelige.  Naar  Dødsfaldet  anmeldes,  og  Be- 
gravelsen skal  aftales,  maa  han  tale  indtrængende  til  Familien 
for  at  faa  dem  til  at  forstaa  og  gøre,  hvad  der  er  kirkelig  og 
menneskelig  sømmeligt, og  det  vil  da  sige,  at  Begravelsen  fore- 
tages i  størst  mulig  Stilhed.  Nogle  Steder  vil  dette  maaske 
bedst  ske  ved  en  Begravelse  fra  Hjemmet  (uden  Brug  af  Kapel) 
andre  Steder,  hvor  det  ved  Begravelse  fra  Hjemmet  ikke  kan 
undgaas,  at  der  bliver  « Gilde »  i  Hjemmet,  tværtimod  ved  at 
man  slet  ikke  samles  uden  paa  Kirkegaarden-  Allerhelst  bør 
kun  de  allernærmeste  være  med  ved  Begravelsen,  hvorved  særlig 
Talen,  om  en  saadan  holdes,  lettes  meget,  i  det  den  da  mere 
faar  Præg  af  privat  Sjælesørgertrøst  end  af  offentlig  Forkyndelse. 
I  mange  Tilfælde  vil  Præstens  Raad  eller  Bøn  ogsaa  være  til- 
strækkelig til,  at  man  undlader  at  forlange  Sang  ved  Graven 
o.  a.  m. 

Men  i  de  Tilfælde,  hvor  Præstens  moralske  Indflydelse  ikke 
slaar  til,  og  F'amilien  —  maaske  paa  Trods,  maaske  af  Frygt 
for  « andre  Folks >  Mening  —  ikke  vil  gaa  ind  paa  at  opgive  noget 
af,  hvad  der  ellers  hører  med  til  en  «fin»  Begravelse,  faar  Præsten 
jo  ikke  være  bange  for  at  benytte  den  juridiske  Ret,  han  har. 
Man  vil  dog  i  mange  Tilfælde  kunne  gøre  Mennesker  det  ind- 
lysende, at  det  kun  er  Guds  Ord  og  Kirkeris  Ære,  man  derved 
vil  værne.  Og  hvad  der  saaledes  staar  i  Præstens  Magt,  er 
ikke  saa  lidt.  • 

Først  kan  han  selv  blive  borte  fra  Hjemmet,  hvis  der  er 
Gilde  eller  overhovedet  samles  flere. 

Dernæst  kan  han  vistnok  ubetinget  nægte  Brugen  af  Kir- 
ken, da  der  jo  overhovedet  ikke  foreligger  noget  lovligt  Krav 
paa  dens  Anvendelse  til  Begravelse. 

Videre  kan  han  forbyde  alle  Faner  paa  Kirkegaarden  og 
al  Musik  eller  extraordinær  Sang  (ved  Sangforeninger  e.  1.). 

Fremdeles  kan  han  paatrykke  Handlingen  et  eget  Præg  ved 
Valget  af  Salmer,  hvor  Præsten  ubetinget  bør  forbeholde  sig 
sin  lovlige  Ret  og  bør  anvende  den  til  at  udelukke  alle  de 
almindelige  Begravelsessalmer,  der  mere  eller  mindre  kaste  Haa- 
bets  Lys  over  den  Grav,  man  samles  om.  Kun  rene  Bodssalmer 
eller  dog  Salmer,  der  handle  om  Frelsen  i  Christus  paa  en 
stærk  Baggrund  af  Syndens  Alvor  (f  Ex.  Passionssalmer  som 
<0  Hoved  højt  forhaanet»)  bør  tillades. 

Med  Hensyn  til  Tale  ved  Begravelsen  findes  der  selv  iblandt 
troende  Præster,  som  ellers  se  ganske  ens  paa  Kirkens  Pligt  ved 
Selvmorderes  Begravelse,  forskellig  Mening.  Nogle  holde  paa, 
at  Præsten  ubetinget  bør  nægte  at  tale,  andre  derimod,  at  der 
netop  bør  tales  med  hellig  Alvor  og  Kraft.  Saa  vidt  jeg  skøn- 
ner, er  det  ikke  muligt  her  at  træffe  nogen  bestemt  Afgørelse. 
Den  enkelte  Præsts  Individualitet  og  de  særlige  Forhold  paa 
Stedet  ville  i  nogle  Tilfælde  udkræve  det  ene,  i  andre  det 
andet.  Det  er  min  egen  Erfaring,  at  der  er  faa  Lejligheder, 
hvor  Mennesker  kunne  blive  saa  grebne  af  Ordet,  naar  det  lyk- 
kes at  tale  det  med  den  rette  hellige  Frygt  og  Bæven.  Og 
strømme  Folk  sammen  til  en  saadan  Begravelse,  er  det  baade 
Kirkens  Ret  og  Pligt  at  lade  dem  høre  et  Alvorsord.  Paa  den 
anden  Side  er  det  utvilvsomt,  at  det,  hvor  der  altid  ellers  tales 
over  de  døde,  kan  virke  paa  en  egen  stille  og  alvorsfuld  Maade, 
naar  der  ved  Selmordéres  Grave  intet  lyder  uden  Ritualets  faa 
og  mægtige  Ord. 

Baade  den  ene  og  den  anden  Fremgangsmaade  kan  have 
sin  Ret  og  aandelige  Magt.  En  og  anden  Præst  har  maaske 
anvendt  den  Udvej  at  lade  Familien  selv  vælge,  om  de  vilde 
foretrække  Tavshed  eller  en  Tale  om  Syndens  Alvor  og  forfær- 
delige Ansvar.  Kun  saa  meget  kunde  maaske  opstilles  som 
Regel,  at  hvor  en  Præst  ikke  føler  Aandens  bestemte  Dragen 
eller  Nøden  til  at  tale,  gjør  han  bedst  i  at  nægte  det.  Og 
endnu  en  Tanke  til  Overvejelse:  der  gives  Samfundsforhold 
(f.  Ex.  i  store  Kredse  af  Hovedstaden),  hvor  det  at  faa  en  fin 
Begravelse  i  den  Grad  er  bleven  alt,  at  man  hellere  døjer  selv 
den  stærkeste  Tale  af  en  nidkær  Præst  end  undværer  en  Tale. 
I  det  første  Tilfælde  er  Formen  for  en  fin  Begravelse  nemlig 
dog  i  Orden  (og    Indholdet    har    man  vænnet  sig  til  at  betragte 

som  uvæsentligt);  i  det  andet  Tilfælde  ville  jo  alle  føle,  at  der 
mangler  noget  af  det  vigtigste.  Man  har  jo  da  bl.  a.  intet  at 
samles  om  i  Kapellet!  Under  saadanne  Forhold  kan  det  gærne 
være,  at  det  ubetinget  er  af  størst  Virkning,  at  der  ingen  Tale 
holdes*)- 

Tilsidst  kun  et  Par  Ord  om  Klokkeringning.  Denne 
hører  jo  afgjort  til  det  festlige  ved  en  Begravelse  og  bør  derfor 
fra  Kirkens  Side  nægtes.  Men  har  man  Ret  dertil?  Saa  vidt 
mig  bekendt,  er  dette  Spørgsmaal  aldrig  officielt  afgjort.  Hvis 
det  blev  rejst,  og  en  ministeriel  Afgørelse  æsket,  kunde  det 
tænkes,  at  man  efter  Analogien  med  Sang  vilde  erklære,  at 
Klokkeringning  ikke  kunde  nægtes,  naar  den  forlangtes.  Selv 
under  en  saadan  Afgørelse  vilde  man  dog  i  de  fleste  Tilfælde 
kunne  faa  Mennesker  fra  at  forlange  den.  Men  det  kunde  ogsaa 
tænkes,  at  Ministeriet  vilde  skønne,  at  der  var  Forskel  paa 
Salmesang  som  det  nødvendige  Element  ved  enhver  —  og- 
saa privat  —  Gudstjeneste  og  Klokkeringning  som  det  Kirke- 
signal, der  kalder  Byens  Folk  sammen  til  fælles  Højtid  (ialtfald 
i  Tankens  Deltagelse)  og  at  det  særlige  ved  Selvmorderes  Be- 
gravelse, som  man  dog  aldrig  kirkeligt  kan  komme  bort  fra, 
vilde  føre  til,  at  man  forbød  Klokkeringningen.  Dette  er  vel 
tvivlsomt.  Men  har  jeg  Ret  i,  at  Spørgsmaalet  hidtil  er  uafgjort, 
forekommer  det  mig  det  rigti<^ste  for  Kirken  at  gaa  ud  fra  den 
sidste  Betragtning  og  nægte  Klokkeringning,  saalænge  ikke  andet 
forordnes.  Kirkens  Praxis  (som  formentlig  allerede  er  saaledes 
de  fleste  Steder)  vilde  da  vistnok  ogsaa  faa  Indflydelse  paa  en 
Afgørelse  i  sin  Tid. 

Henry  Ussing. 


*)  Een  Ting  har  jeg  her  set  bort  fra:  at  Familien,  misfornøjet  med  Sogne- 
præstens Holdning,  søger  en  anden  Præst  til  at  udføre  Begravelsen.  Thi  der  tør 
dog  vist  i  vore  Dage    gaas    ud  fra,    at   man  i  dette   Tilfælde  vilde  søge  forgæves. 

Udtog  af  Skemata  over 

ved  Stiftsprovst 


Vor  Frue  Provsti. 

Vor  Frue  Sogn 

Helligaands  Sogn 

Trinitatis  Sogn 

St.  Petri  Sogn    

St.  Johannes  Sogn 

St,  Andreas  Sogn 

St.  Stefans  Sogn 

Utterslev  Sogn 

Helligkors  Sogn 

Bethlehems  Kirke 

St.  Matthæus  Sogn 

Vartou 

Abel  Cathrines  Stiftelse 

Alm.  Hospital 

Frederiks  Hospital  og  Fødselsstiftelse 

Kommune  Hospital 

St.  Johannes  Stiftelse 

Summa  Vor  Frue  Provsti .  .  . 


Holmens  Provsti. 

Holmens  Sogn 

Garnisons  Sogn 

Vor  Frelsers  Sogn 

St.  Jakobs  Sogn 

Sions  Sogn 

St.  Pauls  Sogn 

Citadellet 

Frederiks  Sogn 

Summa  Holmens  Provsti. 


Slotsmenigheden 

Summa  for  Kjøbenhavn.  .  . 

Sundbyerne 


Frederiksberg  Provsti. 

Frederiksberg  Sogn 

St    Lucas  Sogn 

St.  Thomas  Sogn 

Classenske  Boligers  Kirke 

Immanuels  Kirke 

Emmaus  Kirke 


Summa  Frederiks  Provsti .  . 
lait.. 


Fødte 


Drenge 


107 

64 

165 

14 
694 
221 

64 
412 

1073 


823 


4040 


138 
85 
219 
290 
210 
271 
14 

J5 


1242 


5288 


378 


515 
215 
157 

•17 


904 


6570 


Piger 


103 
60 

146 
12 

648 

199 

371 
82 

395 
972 


792 
I 


lait 


210 
124 

311 

26 

1342 

420 

774 
146 
807 

2045 


1615 
I 


3781 


121 

89 
264 
281 
200 
254 
5 

16 


1230 


5015 


342 


445 

231 

174 

21 


871 


6228 


7821 


259 
174 
483 
571 
410 

525 
19 
31 


2472 


10303  I 


720 


960 

446 

331 

38 


Viede 


Par 


204 

93 
180 

30 

437 
170 
219 
35 
249 

574 


2192 


164 
132 
132 
201 

74 

169 

18 

29 


919 


Døde 


Mænd     Kvinder 


148 
82 
145 
29 
367 
132 
202 

44 
326 

590 
6 

114 
56 
33 
59 


2333 


119 

98 

1 10 

147 

95 

234 

4 

9 


816 


3118 


153 


320 

120 

85 

5 


1775  II  530 


12798  II  3791 


3171 


165 


298 

98 

150 

4 


550 


3886 


147 
67 

139 
24 

401 

131 

183 

40 

288 

496 

19 
I 

138 

47 

5 

30 


2156 


109 

70 

126 

150 

69 

190 

2 

8 


724 


2887 


155 


367 

81 

128 

6 


582 


3624 

kirkelige  Handlinger  i  1898, 

Paullis  Foranstaltning. 


Konfirmerede 

Altergæster 

Anmærkning 

' 

Drenge 

Piger 

lait 

lait 

Mænd 

Kvinder 

Aften 

251 

289 

540 

4134 

1332 

2802 

884 

79 

49 

128 

II74 

392 

782 

176 

198 

374 

2828 

990 

1838 

364 

25 

24 

49 

226 

93 

133 

469 

445 

914 

8061 

2039 

6022 

99 

94 

193 

1616 

384 

1232 

- 

309 

256 

565 

5002 

1760 

3242 

Ingen  Søndags  Altergang. 

162 

164 

'326 

6465 
783 

1561 
148 

4904 
635 

3196 

• 

519 

533 

1052 

IO215 

2897 

7318 

4761 

21 

10 

31 

2072 
117 

843 

140 

70 

490 

9 
280 

32 

5 

1582 
108 

563 
108 

65 

- 

I 

3 

4 

145 

24 

121 

2111 

2065 

4176 

43891 

12436 

31455 

123 

118 

241 

2II2 

772 

1340' 

349 

194 

213 

407 

5810 

1736 

4074 

193 

211 

404 

2886 

987 

1899 

765 

221 

228 

449 

5955 

1682 

4273 

i355 

• 

92 

106 

198 

2776 

646 

2130  • 

1347 

.  173 

164 

337 

1963 

579 

1384 

642 

12 

8 

20 

228 

77 

T5I 

19 

33 

52 

1539 

419 

1 1 20 

1027 

108 1 

2108 

23269 

6898 

1637I 

77 

63 

140 

817 

281 

536 

3215 

3209 

6424  II  67977 

19615 

48362  1  .  .  .  . 

164 

168 

332 

1640 

656 

984 

873 

406 

360 

766 

4420 

1366 

3054 

623 

93 

86 

179 

2686 

779 

1907 

1082 

16 

15 

31 

992 

279 

713 

27 

27 

54 

625 

2001 

36 1 

136 

586 

69 

489 

I4I5 

792 

130 
33 

Fra  Oktober  til  Marts  Aftenguds- 
tjeneste hver  anden  Søndag. 

i:  542 

488 

1030 

11585 

3215 

8370 

1  3921 

3865 

7786 

81202 

23486 

57716 

Kirkelig  Statistik  for  Aaret  1898. 


I  Aaret  1898  have  103  Embeder  været  opslaaet  ledige. 
Disse  fordele  sig  saaledes:  83  Sognepræsteembeder,  i  Embede 
som  Sognepræst  og  Skolelærer,  i  som  Vicepastor,  8  som  re- 
siderende Kapellan,  5  som  Kapellan  pro  loco,  2  som  Kateket, 
desuden  i  Fængselspræsteembede  og  i  Embede  som  Præst  ved 
de  Classenske  Boliger. 

Med  Hensyn  til  Stifterne  fordele  Embederne  sig  paa  følgende 
Maade:  Sjællands  Stift:  26  (19  Sognepræsteembeder,  2  Embeder 
som  residerende  Kapellan,  i  Kateketembede,  2  Embeder  som 
Kapellan  pro  loco,  i  som  Fængselspræst  og  I  som  Præst 
ved  de  Classenske  Boliger).  Fyens  Stift:  9  (7  Sognepræste- 
embeder, I  Embede  som  ordineret  Kateket  og  i  Kapellan  pro 
loco).  Lolland — Falsters  Stift:  5  (4  Sognepræsteembeder,  i  Em- 
bede som  Vicepastor).  Viborg  Stift:  13  (12  Sognepræsteembeder, 
I  som  residerende  Kapellan).  Aarhus  Stift:  19  (17  Embeder  som 
Sognepræst,  i  som  residerende  Kapellan,  i  som  Kapellan  pro 
loco).  Aalborg  Stift:  8  (7  Embeder  som  Sognepræst,  i  som 
resid.  Kapellan.)  Ribe  Stift:  23  (17  Embeder  som  Sognepræst, 
I  som  Spst.  og  Skolelærer,  3  som  resid.  Kapellan,  i  som  Ka- 
pellan pro  loco,   I  som  midlertidig  ordineret  Medhjælper). 

I  Aarets  Løb  er  oprettet  7  nye  Embeder,  4  som  Sognepræst 
(Skt.  Thomas  Sogn  i  Sjællands  Stift,  Sunds  og  N.  Vium — Her- 
borg i  Ribe  Stift  samt  Linaa — Vpel  i  Aarhus  Stift),  i  Kapellan  i 
pro  loco  (Østerhæsinge — Hillerslev  i  Fyens  Stift)  og  i  Embede 
som  midlertidig  ordineret  Medhjælper  (Eltang — Sdr.  Vilstrup  i 
Ribe  Sjiift).  i  residerende  Kapellan  (Skt.  Thomas  Kirke  i  Sjæl- 
lands Stift).  131  Udnævnelser  og  Forflyttelser  haVe  fundet  Sted. 
3  Sognepræster  ere  tillige  beskikkede  til  at  være  Provster. 

49  Sognepræster  bleve  forflyttede;  deraf  45  til  andre  Sogne- 
præsteembeder, I  Sognepræst  og  Skolelærer  udnævntes  til  Sogne- 
præst, I  Sognepræst  til  residerende  Kapellan  og  2  til  ordinerede 
Medhjælpere.  6  residerende  Kapellaner  bleve  forflyttede.  4  ud- 
nævntes til  Sognepræster,  og  2  forflyttedes  til  andre  Embeder 
som  residerende  Kapellan,  i  konstitueret  Sognepræst  udnævntes 
til  ordineret  Medhjælper,  i  Vicepastor  til  Sognepræst,  i  Pastor 
vicarius  til  Sognepræst,  4  Kapellaner  pro  loco  forflyttedes  (i 
udnævntes  til  Fængselspræst,  2  til  Sognepræster  og  i  til  Præst 
i  Amerika),  i  Kateket  blev  udnævnt  til  Sognepræst,  12  Kapel- 
laner pro  persona  forflyttedes  (i  i  udnævntes  til  Sognepræst,  i 
til  residerende  Kapellan),  4  ordinerede  Medhjælpere  forflyttedes 
(3  udnævntes  til  Sognepræster  og  i  til  Kapellan  pro  loco)  end- 
videre udnævntes  i  Præst  ved  de  Classenske  Boliger  til  Sognepræst. 

44  theologiske  Kandidater  have  i  Aarets  Løb  faaet  gejstlig 
Ansættelse  (9  bleve  Sognepræster,   i   Sognepræst  og  Skolelærer, 

I  Vicepastor,  2  residerende  Kapellaner,  4  Kapellaner  pro  loco, 
3  ordinerede  Kateketer,  €  ordinerede  Medhjælpere,  13  Kapel- 
laner pro  persona,  i  Præst  ved  de  Classenske  Boliger,  2  Præster 
i  Amerika  og  i  Missionær).  Desuden  er  i  Kandidat  udnævnt 
til  Lærer  ved  Vejle  Skolevæsen   og  i  ved  Døvsturtimeinstituttet. 

Theologisk  Embedsexamen  er  bleven  taget  af  72  theolbgiske 
Studerende.  26  erholdt  Laudabilis,  33  Haud  illaudabilis  i°»»  gra- 
dus,    1 1   Haud  illaudabilis  2^^  gradus  og  2  Non  contemhendus. 

38  gejstlige  i  Embede  ere  blevne  afskedigede  eller  ere  af- 
gaaede  ved  Døden. 

25  bleve  afskedigede.  Sognepræsterne  C.  E.  Kirketerp,  C. 
B.  Brammer,  A.  Herskind,  O.  C.  E.  With,  C.  H.  G.  A.  Kuhl- 
mann,  H.  O.  H.  F.  Kaikar,  A.  T.  Nyborg,  B.  F.  P.  Rønne, 
A.  E.  F.  Knudsen,  N.  P.  A.  Gade,  H.  Hoffmeyer,  V.  A.  Es- 
mann,  S.  L.  Bang,  J.  C.  Holck,  P.  H.  Kastrup,  R.  Danæus, 
I.  U.  M.  Thomsen,  L.  P.  Bertelsen,  M  J.  Balslev,  S.  N.  Clau- 
sen, I.  R.  Stockholm;  desuden  ordineret  Medhjælper  E.  Prip, 
Fængselspraest  A.  E.  E.  Dahlberg,  Kapellan  pro  loco  V.  O.  V. 
Brockmeyer  og  res.  Kap.  L.  F.  Rømer.         1  ? 

Dis^e  fordele  sig  saaledes  efter  Stifterne :  1 2  i  Sjællands 
Stift,  3  i  Fyens  Stift,  5  i  Aarhus  Stift,  i  i  Aalborg  Stift/ 2  i 
Viborg  Stift  og  2  i  Ribe  Stift.  5  af  disse  bleve  dog  kun  af- 
skedigede for  at  overtage  andre  Stillinger^  3  bleve  Præster  i 
.København  (O.  C.  E.  With»  A.  T.  NyJ^org  og  H.  Hoffiney^r), 
I  Missionær  (E.  Prip),  i  Præst  i  Amerika  (V.  O.  .V.  Brock- 
meyer). . 

13  afgik  ved  Døden.  Sognepræsterne:  A.  N.  Grankjær, 
fhv.  Stiftsprovst  h!  E.  Glahn,  Provst  J.  Vahl^  C  E.  Gede,  É. 
M.  Riise,  F.  H.  Koed,  V.  C,  Guldberg,  G.  W.  Muller,  F.  V. 
É.  F.  F.  Schjøtt,  P.  M,  Møller,  C,  H.  de  Thurah,  J,  S.  Brandt  samt 
residerende  Kapellan  O.  Hohlenberg. 

'  Disse  fordele  sig  med  Hensyn  til  Stifterne,  saaledes:  3  i 
Sjællands  Stift,  2  i  pyens  Stift,  i  i  Aarhus  Stift,  4  i  Lolland — 
Falsters  Stift,  2  i  Viborg  Stift  og   i   i  Aalborg  Stift. 

15  forhenværende  Sognepræster  ere  døde:  I.  I.  G.  P'jel- 
strup,  G.  C.  F.  Høeg,  I.  B.  Broager,  E.  S.  F^lkenskjold,  P,  H. 
Friedenreicb,  P.  C.  Zahle,  C.  A.  Winther,  F.  V.  Lund,  F.  G. 
Nechelmann,  G.  Preysz,  M.  f.  B.  Bergenhammer,  C.  B.  Friis, 
R.  L.  Riis,  P.  Scharling  og  L.  G.  P.  Strøm.  Endvidere  er  der 
død  6  theologiske  Kandidater,  som  ikke  havde  gejstlig  Ansæt- 
ftelse,  3  forhenværende  Overlærere  (C  J.  Aarestrup,  J.  G.  J.  Neer- 
gaard og  F.  P.  A.  Bøggild),  forhenværende  Adjunkt  T.  Hansen 
samt  C.  V.   Larsen  og  1.  N.  Wad. 

Richard  Thomsen. 

Diakonissegæmingens  Fremtidsudsigter. 

Af  N.  Dalhoff. 


Ved  det  videnskabelige  Præstekursus  fik  ogsaa  Diakonisse 
stiftelsen  Lov  til  at  tage  Del,  idet  en  talrig  Forsamling  af 
Deltagere  gav  Møde  herude  hos  os  for  først  i  mindre  Flokke 
efter  en  fast  ordnet  Plan  —  ellers  var  der  opstaaet  Forvirring 
og  Tidsspilde  —  at  føres  omkring  gennem  alle  Husets  Filialer 
og  Afdelinger,  derpaa  at  høre  et  Foredrag  af  mig  i  Emniaus- 
kirken  og  tilsidst  at  samles  med  Søstrene  til  et  beskedent  Maal- 
tid.  Af  Foredraget,  hvis  Emne  var  « Menigheden  og  Diakonien*, 
skal  jeg,  paa  Opfordring,   her  meddele  noget  af  Slutningen. 

De  Diakonissehuse,  der  samles  om  og  i  Kaiserswerth  som 
deres  Midtpunkt,  have  efter  den  i  sidste  Aar  afholdte  Tælling 
I3i300  Søstre,  imod  for  fire  Aar  siden  10,400.  Medens  Til- 
væksten i  60erne  var  noget  over  100  om  Aaret,  i  joeme  200, 
i    80erne   3 — 400,    nærmer  den  sig  i  90erne  til   lOOO  om  Aaret. 

Alligevel  er  det  en  almindelig  Klage,  ikke  alene  hos  os, 
men  ogsaa  i  Tyskland,  hvor  Udviklingen  er  saa  meget  ældre  og 
rigere,  at  Diakonissehusene  ikke  kunne  gøre  Fyldest  overfor  de 
Krav,  Menigheden  maa  stille  til  dem.  Forskellige  Forslag  ere 
derfor  i  den  senere  Tid  fremkomne  om,  udenfor  Diakonissehusene 
at  skabe  noget,  der  kunde  udfylde  deres  Virksomhed.  Adskillige 
Steder  har  man  ladet  uddanne  Menighedssygeplejersker,  der  jo 
ogsaa  kunne  udrette  noget  godt.  Men  komme  de  efter  Uddan- 
nelsen tilbage  til  deres  eget  Fødested,  opfyldes  let  det  gamle 
Ord  om  Profeten  i  sit  Fædreland:  de  have  vanskeligt  ved  at 
skaffe  sig  Autoritet;  og  ellers  staa  de,  uden  Organisation,  i  Fare 
for  hurtigt  at  blive  slidte  op  og  saa  kastede  hen  —  en  Fare, 
der  netop  mest  vil  true  de  bedste,  dem,  der  mest  give  sig  hen 
i  Gærningen  og  mindst  tænke  paa  sig  selv.  Man  kan  derfor 
ikke  nægte,  at  en  faglig  Organisation,  omfattende  større  Kredse, 
er  en  Fornødenhed.  Det  er  deri,  Diakonissehusene  have  deres 
store  Styrke;  og  selv  om  man  vil  opgive  noget  af  deres  Form, 
maa  der  dog  bevares  saa  meget  af  deres  faste  Sammenhold  i 
Organisationen  som  muligt 

Professor  Zimmer  i  Heilbronn  har  allerede  i  flere  Aar  ar- 
bejdet med  en  Diakoni- Forening,  der  lader  Kvinder  uddanne 
til  alle  saadanne  Virksomheder,  som  Diakonissegærningen  nu  om- 
fatter, og  sikrer  dem  ved  Afslutning  af  Kontrakter  med  de  for- 
skeUige  Virkepladser  (Sygehuse,  Fattiggaarde,  Asyler  o.  s.  v.) 
ret  gode  Kaar  og  en  nogenlunde  sorgfri  Alderdom.  Men  For- 
eningen savner  et  virksomt  Tilsyn  med  dem,  den  har  ladet  ud- 
danne; og  frem  for  alt  maa  der  indvendes,  at  den  ikke  har 
nogen  egentlig  Tilknytning  til  Kirke  og  Menighed,  lige  saa  lidt  som 
den  spørger  om  Tro  hos  dem,  den  optager,  saa  at  det  vel  er  mere 
end  tvivlsomt,  om  dens  Arbejde  virkelig  kan  kaldes  en  Diakoni. 

Mere  tiltalende  synes  en  Plan,  som  Præsten  Paul  Richter 
i  Schlesien  har  udtalt  i  et  nylig  udkommet  Smaaskrift.  Han 
raader  til  i  hver  Kreds,  omtrent  svarende  til  Stift  eller  noget 
mindre,  at  danne  et  kirkeligt  Udvalg,  som  indbyder  Kvinder  til 
at  lade  sig  uddanne  til  en  Menighedsgærning  indenfor  Kredsens 
Omraade.  Uddannelsen  finder  Sted  først  et  Aar  paa  Diakonisse- 
huset, saa  et  Aar  paa  en  af  dettes  Stationer  og  dernæst  mindst 
et  Aar  under  Udvalgets  egen  Ledelse,  hvorefter  den  egentlige 
Beskikkelse  følger.  Gærningen  skulde  saaledes  staa  i  nær  For- 
bindelse baade  med  Diakonissehuset  og  med  Menigheden,  og  der 
skulde  sørges  for  dem  saavel  i  Sygdomstider  som  i  Svaghedsaar. 

Overfor  en  saadan  Organisation  vilde  vistnok  ogsaa  vort 
Diakonissehus  stille  sig  imødekommende  og  gærne  dertil  forbe- 
holde største  Delen  af  de  Elevpladser,  det  raader  over  udenfor 
de  egentlige  Søstres  Tal.  Det  vilde  derved  have  Udsigt  til  oftere 
at  vinde  nogle,  der  egentlig  ikke  havde  tænkt  sig  at  ville  ind- 
træde i  Moderhuset,  men  som  fik  Lyst  til  det  ved  at  færdes  der 
—  saaledes  som  det  ogsaa  nu  er  Tilfældet  med  adskillige  af 
vore  Sygeplejersker.  Og  det  vilde  ogsaa  gennem  de  andre  be- 
vare det  gode  Forhold  til  Menigheden,  som  er  en  såa  vigtig 
Betingelse  for  dets  egen  Trivsel.  For  sig  selv  vilde  det  have 
Opgaver  nok,  selv  om  det  paa  denne  Maade  gjorde  sig  over- 
flødig paa  nogle  Steder.  Thi  et  Diakonissehus  bør  kunne  tage 
Del  i  de  nye  Virksomheder,  som  de  skiftende  Samfundstilstande 
gøre  nødvendige  for  nogenlunde  at  raade  Bod  paa  Nøden;  ja  det 
bør  om  muligt  gaa  i  Spidsen  dermed.  Den  fagligt  uddannede 
Sygepleje,  Omsorgen  for  de  straffede  og  de  faldne  Kvinder,  for 
de  ledige  og  syge  Tjenestepiger  og  mangen  anden  Virksomhed 
til  Bedste  for  trængende  Mennesker  har  i  Virkeligheden  set  nogle 
af  sine  første  Begyndelser  i  vort  Land  indenfor  Diakonissehusets- 
Mure,  og  det  endog  i  dets  første  fattige  Skikkelse;  og  alt,  hvad 
der  hedder  Menighedspleje,  er  udgaaet  derfra.  Saaledes  skulde 
gærne  de  Initiativer,  der  udgaa  fra  Menigheden,  være  med  til. 
fra  først  af  at  forme  enhver  Slags  Barmhjærtighedsgærning,  saa- 
ledes at  Kristi  Aand  kommer  til  at  virke  derover  og  raade  deri. 
Det  vil  kendes  længe,  selv  efter  at  Gerningen  er  vokset  ud  over 
de  Maal,  som  Menigheden  kan  magte.  Den  vil  komme  Menne- 
skene bedre  til  Gavn;  den  vil  have  mere  af  den  ægte  Barmhjær- 
tighed  i  sig. 

Til  Slutning  kan  jeg  jo  ikke  andet  end  benytte  Lejligheden, 
til  at  takke  mine  Præstebrødre  for  den  Interesse.  De  saa  ofte 
have  vist  Diakonissestiftelsen,  men  tillige  lægge  Dem  paa  Sinde, 
at  det  er  Præsternes  Interesse,  der  skal  vække  Menighedens,  og 
Menighedens  Kendskab  og  Kærlighed,  der  atter  skal  bære  vor 
Sag,  frem  for  alt  ved  at  tilføre  os  de  rette,  brugbare  Kræfter, 
uden  hvilke  vi  hverken  kunne  løse  den  ene  eller  den  anden  af 
vore  Opgaver. 

Meddelelse  til  de  ny  indmeldte  Medlemmer  af  Præsteforeningen. 

Paa  Grund  af  Tilgang  til  Præsteforeningen  er  yanuar-Haftet  2S.  «Maaneds- 
bladet*  sluppet  op,  saa  at  de  nye  Medlemmer  maa  nøjes  med  at  faa  Bladet  fra 
I.  Februar.  Red. 

Avertissementer. 


En  Præstedatter  (19  Aar)  ønsker  Plads  i  et  godt  Hjem.  Hun  vil  deltage  i 
-al  huslig  Gærning  og  kan  undervise  mindre  Børn  i  Musik.  Om  ønskes  tilbydes 
i  hendes  Hjem  en  ung  Pige  en  lignende  Stilling.      Dette  Blads  Redaktør  anviser. 


Olaf  O.  Barfod  &  Co,, 

Boghandel,  Papirforretning. 

Kronprinsensgade  2.    Kjøbenhavn  K. 

Telefon  5374. 

Lager  af  Skematiske  Papirer,  Blanketter  og  Protokoller  for  Embeds- 
og  Bestillingsmænd. 

For  D'herr  Præster  anbefales  følgende  Attester  og  Protokoller. 
Vielsesattester .  Begravelsesprotokol. 

Daabsattester.  Tiendeprotokol. 

Tiendekvitteringer.  Skoleprotokol. 

Forsømmelseslister.  Kirkeregnskab. 

Dødsattester,  FødselsprolokoL 

Konfirmationsattester.  Skolekommissionsprotokol. 

Forloverattester.  Provsteretspiotokol. 

O.  s.  V.  Kommissionsbøger. 

O.  s.  V. 
Alle  ovennævnte  Attester  og  Protokoller  faas  i  enhver  Bog-  og  Papirhandel 
i  Danmark  samt  i  Hoved  forlaget. 

Angaaende  Uregelmæssighed  ved  Bladets  Forsendelse  bedes 
man  henvende  sig  til  det  stedlige  Postkontor,  og,  hvis  dette  ikke 
nytter,  til  Ekspeditionen,  Skindergade  21,   i.  Sal. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  z.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præstefor- 
ening  sker  til  Kredsformanden. 


København.  —  Græbes  Bogtrykkeri. 

MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  4  Den  1.  April  1899 

Indhold:  Cand,  theol.  C.  Hansen:  Keswick-Northfieldbevægelsen  (sluttes). 
Om  Selvmorderes  Begravelse,  af  Henry  Ussing  og  F.  Nielsen.  Embedsbroder  : 
A  cat  with  gloves  catches  no  mice.  F.  T.:  Fra  Udlandet.  Tilsendte  Bøger. 
Memorandum.     Bekendtgørelser. 


Keswick-Northfieldbevægelsen. 

Af  cand.  theol.  C.  Hansen,  Valby. 


For  den,  der  blot  med  nogenlunde  stadig  Opmærksomhed 
har  fulgt  de  Strømretninger,  som  Vækkelsens  mægtige  Flodbølge 
har  taget  ud  over  Landene  i  vore  Dage,  have  de  Bevægelser, 
der  med  Amerika  og  England  som  Udgangspunkter  have  bredt 
sig  viden  om  under  Navne  som  « Perfektionismen*,  «Northfield- 
Keswickretningen»,  «  Hellighedsbe  vægeisen  » ,  c  Bevægelsen  for  Ud- 
dybelsen af  det  aandelige  Liv»,  ikke  kunnet  andet  end  fange 
Hovedinteressen.  Enhver,  der  sér  paa  Tidens  Rørelser  i  Historiens 
Lys  har  vel  været  forberedt  paa.  at  Eftervirkningen  af  det  Væk- 
kelsens Raab,  der  i  de  sidste  Menneskealdre  har  lydt  over  Ver- 
den i  samme  Grad  som  hin  første  Livsbølge  maatte  hente  sit 
Præg  af  de  særlige  Tidsomstændigheder,  hvorunder  begge  ere 
fødte  og  hvorpaa  de  begge  tage  Sigte. 

Men  til  Forklaring  af  Omfanget  og  Arten  af  hin  Strømning 
lader  følgende  almindelige  Betragtning  sig  fremsætte. 

Den  stærke  Vækkelse  har  rundt  om  vakt  Haabet  om  en  ny 
« Tidens  Fylde»  for  Kristenlivet,    men  mange  Steder  udstraalede 

den  første  Vækkelsens  Varme  kun  altfor  hurtigt,  og  Haabet  tabte 
sin  Kraft.  Rundt  om,  hvor  man  nylig  havde  frydet  sig  i  Lyset 
af  et  vaagnende  Menighedsliv,  hørtes  snart  Klagesuk  over  Stil- 
stand og  Tilbagegang  i  det  aandelige  Liv,  Halvhed  i  det  kriste- 
lige Arbejde,  altsammen  Kendsgerninger,  der  virke  des  mere 
nedslaaende,  jo  mere  Opmærksomheden  synes  i  Færd  med  at 
vaagne  over  for  de  store  Livsopgaver,  der  netop  nu  —  hjemme 
og  ude  —  ere  lagte  paa  Menigheden.  Kan  det  da  undre,  at 
der  er  Mennesker,  som  under  disse  Omstændigheder  finde  det 
velgørende  at  faa  Øje  paa  en  kristelig  Li vsbe vægelse,  der  over- 
for den  snigende  Modløshed  tør  løfte  Haabets  Banner  højt,  der 
med  Klarhed  udpeger  de  bestemte  foreliggende  Opgaver  saa  vel 
som  Veje  og  Midler  til  at  løse  samme  —  alt,  efter  at  den  ad  skrift- 
mæssig  Vej  har  prøvet  Aarsagerne  til  hine  Misforhold  og  ved 
denne  Undersøgelses  Alvor  tillige  har  fundet  Vished  om  en  rigere 
Aandens  Udgydelse  over  Menighederne,  saa  fremt  disse  blot  i 
sand  og  ydmyg  Tro  ville  øse  af  alle  Herrens  uudtømmelige 
Livskilder. 

Forf.  af  disse  Linier  har  i  det  sidste  Aar  syslet  med  Studiet 
af  dette  Spørgsmaal  og  kun  afventet  det  Øjeblik,  da  baade  ydre 
og  indre  Omstændigheder  kunde  berettige  hans  Fremtræden 
dermed. 

Uden  at  prætendere  særlig  Indsigt  paa  dette  Punkt,  haaber 
jeg  i  hvert  Tilfælde  at  kunne  bidrage  til,  at  mere  kompe- 
tente Personligheder  —  for  Alvor  tage  disse  Spørgsmaal  frem. 
Nærværende  tilsigter  kun  at  vække  Opmærksomheden  og  Inter- 
essen for  Helliggørelseskravet  hos  saadanne,  der  af  den  ene  eller 
anden  Grund  hidtil  have  været  hindrede  i  at  se  det  i  hele  dets 
tidshistoriske,  aktuelle  Belysning. 

Uden  at  give  nogen  lærd  udtømmende  Bedømmelse  ville  vi 
forfølge  Spørgsmaalet  i  dets  historiske  og  praktiske  Udformning 
gennem  følgende  Synspunkter. 
I.     Forhistorien. 

II.     Helliggørelsesretningens  Indhold   og  Resul- 
tater. 

Keswickbevægelsens  Historie. 

Inde  i  Cumberlands  malerisk  skønne  Sødistrikt  ved  Syd- 
bredden af  den   lille  Flod   Greta,   ca.  24  engl.  Mil  fra  Carlisle, 

ligger  Byen  Keswick  i  et  henrivende  Dalstrøg,  der  fra  Indsøen 
Derwentwaler  breder  sig  henimod  Foden  af  Skiddaws  alvorsfulde 
Fjældmure.  Med  sin  ubetydelige  Handel,  sine  faa  Fabriker  og 
to  smaa  Museer  havde  den  lille  venlige  By  saa  lidt  som  nogen 
af  dens  3000  Indbyggere  hidtil  formaaet  at  tildrage  sig  nogen 
Opmærksomhed,  før  det  for  omtrent  23  Aar  siden  skete,  at  den 
uventet  blev  Midtpunktet  for  en  ejendommelig  dyb  og  inderlig 
kristelig  Livsbevægelse,  der  siden  da  Aar  for  Aar  i  det  stille 
har  gennemsyret  det  brittiske  Ørige,  ja,  faaet  saadanne  Efter- 
virkninger paa  Europas  Fastland  og  i  Amerika,  at  Keswicks 
Navn  næppe  kan  forbigaas,  naar  vor  Tids  Kirkehistorie  skal 
fortælles. 

I  sit  tidligste  Udspring  peger  dette  ejendommelige  Trosliv 
tilbage  til  en  Række  saakaldte  «Helliggørelsesmøder»,  der  i  Aaret 
1873  samlede  forskellige  af  Londons  troende  Smaakredse  i  de 
Lokaler,  som  ellers  benyttedes  af  c  Kristelig  Forening  for  unge 
Mænd».  Stødet  til  disse  Sammenkomster  udgik  fra  en  Række 
Artikler,  som  paa  den  Tid  fremkom  i  Londonerbladet  «The 
Christian »  og  efter  Sigende  skyldtes  en  amerikansk  Pen. 

Forfatteren  slog  til  Lyd  for  visse  Tanker,  der  i  Datidens 
kristelige  Forkyndelse  syntes  ham  at  være  trængte  lovlig  stærkt 
tilbage.  Det  var  Hebræerbrevets  Betoning  af  Kristi  ypperste- 
præstelige Offer  og  de  derhen  hørende  Sandheder,  der  fyldte 
ham  med  Begejstring.  Kristus,  hed  det,  er  ikke  blot  kommen 
for  at  frelse  os  fra  Syndens  Skyld,  fra  Død  og  Dom,  men  ogsaa 
for  at  besejre  Synden  i  dens  mangfoldige  Udslag  i  det  enkelte 
Menneskeliv.  Lige  saa  vist,  som  Kristus  har  erhvervet  os  Fred 
med  Gud,  formedelst  Troen,  lige  saa  vist  er  han  mægtig  at 
helliggøre  os  for  Gud  ikke  blot  i  juridisk  (declarativ)  Forstand 
men  saaledes,  at  det  virkelig  erfares  af  os  allerede  under  vort 
Liv  hernede.  Apostelbrevenes  Rigdom  paa  Naade  bestaar  ikke 
blot  i  klare  Udsagn  om  tilregnet  Retfærdighed,  men  ogsaa  i 
alle  Forjættelserne  om  Helligaandens  fremadskridende  Sejrskraft  i 
det  troende  Hjerte,  men  —  føjedes  der  til,  de  fleste  af  disse 
Forjættelser  tilegnes  ikke,  fordi  man  overser  Forudsætningerne 
for  deres  Opfyldelse;  thi  først,  hvor  det  efter  Omvendelsen  bliver 
fuld  Alvor  med  Opgivelse  af  al  Egen  vilje,  kun,  hvor  Sjælen 
giver  sig  helt  hen  i  Guds  Vilje  —  som  denne  er  aabenbaret  i 
det  gudindaandede   Skriftord,    kan  der  tales  om  virkelig  Frelses- 

vished  og  alle  hine  Troens  højere  Erfaringer.  Skal  dette  naaes 
maa  Forsagelsen  —  ret  forstaaet  —  komme  til  at  spille  en 
anderledes  virksom  Rolle  end  hidtil  i  det  daglige  og  praktiske 
Kristenliv.  —  Disse  alvorlige  og  store  Krav  bleve  fremsatte  med 
en  Energi,  der  gjorde  det  stærkeste  Indtryk  paa  Sjæle,  der  heri 
fandt  de  forløsende  Ord  for  deres  egne  Anelser  og  Længsler. 

Fra  de  bekendte  Lokaler  i  Mildmay  Conference  Hall  og 
Hanover  Square  spredtes  disse  Tanker  viden  om.  Lignende 
Sammenkomster  fandt  Sted  i  Dublin,  Manchester,  Nottingham, 
Leicester  o.  fl.  Præster  og  Lægfolk  samledes  til  Fællesbøn  om 
større  Alvor  og  Inderlighed  i  Helliggørelseslivet.  —  Visse  Steder, 
som  i  Newport  (Moumouthshire),  hvor  en  forudgaaende  stærk 
Vækkelse  i  samme  Retning  var  udgaaet  1870  fra  Præsten  Rob. 
Aitken  fik  Bevægelsen  naturligvis  sit  stærkeste  Udslag  (jfr.  Gods 
Work  of  Newport  by  Rev.  J.  Teuson.  Wrenford,  udk.  hos 
Partridge  o.  Co,  London).  En  som  Traktatforfatter  bekendt 
amerikansk  Evangelist  R.  Pearsall  Smith,  der  netop  paa  dette 
Tidspunkt  opholdt  sig  i  England,  kunde  fortælle  om  ganske 
tilsvarende  Bevægelser  i  Oberlin,  Ohio,  Maine,  Canada  og 
andre  amerikanske  Menigheder*).  —  Som  de  fleste  af  Aands- 
strømningerne  i  det  moderne  Englands  Kirkeliv  har  ogsaa  «the 
movement  for  the  deepening  of  spiritual  life»  et  af  sine  Kilde- 
spring ved  Universiteterne.  Blandt  Oxford  og  Cambridges  unge 
Studenter  havde  det  allerede  gæret  stærkt  og  længe  i  Halv- 
fjerdserne. Fra  Oxford,  hvor  Professorerne  Pusey,  Newman  og 
Froude  i  «the  Tracts  for  the  times »  havde  banet  Vej  for  en 
katholiserende  Højkirkelighed,  fra  Cambridge,  hvor  en  afdæmpet 
Metodisme  havde  bredt  sig  under  Navn  af  «den  evangeliske 
Retning »  med  Charles  Simeon  som  Fører,  var  der  udgaaet  Im- 
pulser, der  i  Forening  med  den  apokolyptiske  Sekt,  Plymouth- 
brødrene, banede  Vej  for  en  ny  Fordybelse  i  Skriftordet,  en  ny 
inderlig  Bønnens  Aand,  en  ny  Nidkærhed  for  Missionen,  en  ny 
Længsel  efter  et  helt  og  sandt  Hellighedens  Liv.  Vejene  og 
Midlerne,  som  anbefaledes  vare  forskellige,  i  det  alvorlige  Hellig- 
gørelseskrav  mødtes  de  alle,  hvad  Under  da,  at  Dønninger  af 
disse  Flodbølger  vakte  Liv  og  Røre  ogsaa  udenfor  Universitets- 
kredsene i  de  forskelligste  Samfundslag. 

*)  Paa  Dansk  foreligger:  «Et  lykkeligt  Liv»  af  hans  Hustru  Hannah 
Whithall  Smith. 

I  Aarene  1874 — 75  aabnede  Parlamentsmedlem  for  Bristol, 
Samuel  Morley  sit  Hjem  i  London  for  en  Række  ogsaa  af  Læg- 
folk talrigt  besøgte  Formiddagsmøder  til  Overvejelse  af  de  Maal 
og  Midler,  hvortil  Herren  i  Følge  Skriften  havde  knyttet  For- 
jættelsen om  Helligaandens  fulde  Iførelse. 

Da  skete  det  i  Forsommeren  1874,  at  en  af  Bibelkredsene 
i  Cambridge  en  skønne  Dag  overraskedes  ved  en  elskværdig 
Indbydelse  fra  Ejeren  af  Broadlands  ligesaa  berømte  som  skønne 
Gods  i  Nærheden  af  Southampton.  Lord  W.  Cowper  Temple 
tilbød  denne  afdøde  Lord  Palmerstons  landlig  skønne  Park  til 
Samlingssted  for  ca.  100  troende  unge  studerende  af  begge  Køn, 
der  her  i  uforstyrret  Bøn  og  Betragtning  kunde  samles  i  Dagene 
fra  17 — 23  Juli  om  disse  Menighedens  store  Livsspørgsmaal. 

I  de  friske  Sommermorgener  mødtes  man  til  Morgenandagt 
Klokken  7.  Saa  stærk  var  Optagetheden,  at  det  kostede  Over- 
vindelse at  indfinde  sig  til  Frokostbordene.  Op  ad  Formiddagen 
kunde  man  atter  finde  Deltagerne  Arm  i  Arm  paa  Vandring  gen- 
nem Skoven,  fordybede  i  Samtale  eller  se  dem  i  smaa  Grupper 
frembære  de  store  Hjerteanliggender  for  Herren  i  Bøn:  Ved 
Middagstid  samledes  man  til  Fællesgudstj eneste  med  Prædiken 
og  Salmesang.  De  unge  Piger  havde  deres  egne  Møder.  Efter- 
middagene anvendtes  til  Bibelsamtale  o.  lign.,  indtil  Aftenandag- 
tens inderlige  Taksigelser  sluttede  hver  af  de  indholdsrige  Dage. 
Disse  offentlige  Bedemøder,  hvor  hver  især  i  den  højtidelige 
Stilhed  kunde  udgyde  sit  Hjerte  for  Herren,  bleve  for  adskillige 
de  dejligste  Gennembrudstimer  til  et  nyt  og  frugtbart  aande- 
ligt  Liv. 

I  et  Brev  fra  en  af  Deltagerne  hedder  det: 

....  Vi  begyndte  med  den  negative  Side,  Forsagelsen  af 
al  vitterlig  Synd,  saavel  som  af  alt  det  tvivlsomme,  der  ikke  er 
af  Troen  og  derfor  Synd. 

Vi  samledes  i  nogle  Dage  for  ved  Guds  Lys  at  se  og  fjærne 
alt,  hvad  der  maatte  stille  sig  hindrende  i  Vejen  for  et  helt  og 
sandt  Samfund  med  Gud  og  saaledes  gøre  hans  Naade  forgæves. 
Vi  tilstræbte,  hvad  der  er  Sandhed  for  Gud  baade  med  Hensyn 
til  vor  Stilling  som  genfødte  Kristne  og  Sandhed  for  den  per- 
sonlige Tilegnelse  og  Erfaring.  Mangen  hemmelig  Synd,  mangt 
et  uænset  Forbehold  i  den  ubetingede  Hengivelse  til  Herren 
blev    her   bragt    til   Bevidsthed  og   aflagt    for  Guds  Aasyn.     Vi 

ønskede  at  komme  til  Bunds  i  Tingene,  saa  at  ingen  vitterlig 
Synd,  ingen  Egenvilje  blev  skaanet,  men  alt  ofredes  til  Gud,  og 
vi  have  Grund  til  at  haabe,  at  de  tilstedeværende  virkelig  gjorde 
Alvor  deraf.  Vi  fattede  dernæst  den  alvorlige  Beslutning  øje- 
blikkelig at  sige  os  løs  fra  alt,  hvori  vi  maatte  finde  os  selv 
« anderledes  sindede*,  efter  som  Herren  maatte  tilkendegive  os 
det  i  sin  Time*.  —  Og  som  Supplement  til  dette  engelske  Brev 
føje  vi  Uddrag  af  et  lignende  fra  den  bekendte  franske  Præst 
Theodore  Monod,  der  var  blandt  Deltagerne :  « —  Der  er  saa  stor 
Forskel  paa  disse  Broadlandsmøder  og  de  mangfoldige  andre 
Møder,  jeg  har  overværet  som  —  paa  Blomsten  selv  og  dens  blotte 
Navn.  Altfor  ofte  sker  det,  at  kristne  komme  sammen  for  blot 
at  tale  om  gode  kristelige  Forsæt:  Fred,  Kærlighed  o.  lign.,, 
men  her  (i  Broadland)  havde  vi  selve  disse  Ting.  .  jeg  tror  at 
kunne  sige,  at  jeg  har  faaet  alt,  hvad  jeg  ventede,  ja  merie  til. 
Jeg  begynder  at  ane,  at  vi  af  Herren  altid  faa,  hvad  vi  bede  om 
i  Forventning  om  at  faa  —  forudsat,  at  det  virkelig  tjener  os  til 
Gode.  Maatte  jeg  dog  altid  faa  mere  af  denne  selvforglemmende 
Tillid,  maatte  Kristi  Menighed  dog  høre  op  med  at  bedrøve  ham,, 
skade  sig  selv  og  hindre  hans  Riges  Komme, ved  at  mistvivle 
om  hans  Ord.  Ogsaa  mine  franske  Brødre  have  alle  høstet  Vel- 
signelse ved  dette  Møde.  Herren  være  lovet  for  sit  Arbejde. 
Lad  aldrig  Verden  eller  Djævelen  bekymre  dig,  saalænge  du  har 
Solskinnet  af  Jesu  Smil  i  dit  Hjerte.  > 

Med  saadanne  glade  og  taknemlige  Deltagere  maatte  Læng- 
selen  efter  at  forny  disse  Sammenkomster  hurtig  brede  sig. 
Ønsker  derom  fremkom  allerede  ved  Afskedsmødet  og  besvaredes 
af  en  Deltager  ved  en  Gave  paa  500  ^  som  første  Tilskud  til 
næste  Møde.  Fra  nær  og  fjærn  strømmede  det  snart  saaledes 
ind  med  Opfordringer  og  Gaver,  at  man  besluttede  sig  til  at 
sammenkalde  et  nyt  Møde  i  Oxford  endnu  samme  Aar  (1874)  i 
Høstferien. 

Indbydelsen,  der  udsendtes  8.  Aug.  havde  til  Overskrift: 

« Oxford  Studentersamfunds  Møde  til  Fremme  af  skriftmæssig 
Hellighed ».     Mødetiden  var  fastsat  til  29.  Aug.  —  7.  Sept. 

Trods  den  knappe  Indtegningsfrist  indfandt  der  sig  over 
1000  Deltagere.  Blandt  disse  saa  man  foruden  mange  Dissenters 
et  betydeligt  Antal  af  Statskirkens  Præster.  F'ra  Fastlandet  ind- 
fandt sig  c.  40  Præster.    Som  Tilslutningen  saaledes  overgik  det 

aandelige  Udbytte  alles  Forventninger.  Nu  fulgte  det  ene  Møde 
efter  det  andet  med  samme  Formaal  paa  saa ,  forskellige  Steder 
som  i  Stroud  Cheltenham,  Brighton  o.  fl.  a.  Byer.  Brighton- 
mødet i  1875  fra  29.  Maj — 7.  Juni  samlede  over  6000 
Mennesker  og  det  endda  for  Størstedelen  højt  dannede, 
modne  kristne  til  10  Dages  Gudstjeneste,  Bøn  og  Betragtning. 
Fra  Frankrig,  Svejts  og  Tyskland,  —  hvor  man  flere  Steder 
havde  havde  indført  lignende  Møder  —  indfandt  der  sig  talrige 
Repræsentanter.  Hollandske,  svenske,  norske,  italienske  Præster 
og  Lægfolk  strømmede  til  ved  Rygtet  om  denne  Stræben  mod 
et  paa  én  Gang  dybere  og  frejdigere  Kristenliv,  for  hvilket  denne 
Helliggørelsesbevægelse  syntes  at  ville  bane  Vej.  Ja,  om  det 
saa  var  Jerusalems  ærværdige  Patriark  Samuel  Gobat  fandt  han 
Vej  over  Kanalen. 

Det  var  de  færreste,  der  fik  Grund  til  at  fortryde  Rejsen; 
thi  de  kom  til  at  staa  overfor  en  Række  Vidnesbyrd,  saa  rige 
og  uforglemmelige,  at  selv  mange  af  Skeptikerne  bleve  revne 
med.  Adskillige  ældre  besindige  troende,  der  vare  mødte  i 
sikker  Forventning  om  at  skulle  blive  nødte  til  at  imødegaa 
usunde  «Fuldkommenhedsideer:>  følte  sig  glædeligt  beskæmmede 
ved  at  høre  den  dybe  Syndsbekendelse  og  Ydmyghed,  som  kom 
til  Orde  i  Bøn  og  Prædiken. 

Fra  Talerstolen  aflagde  flere  af  Statskirkens  Præster,  der 
følte  sig  grebne  af  den  Aandens  Kraft,  som  fyldte  dette  Møde, 
varme  Vidnesbyrd  om  det  aandelige  Udbytte,  de  her  havde 
høstet.  Det  saa  ud,  som  om  Herren  virkelig  ved  sin  Aands 
Fylde  vilde  vedkende  sig  denne  Li vsbevægelse,  der  ikke  blot 
mægtede  at  nedbryde  Denominationernes  Skillemure,  men  endog 
syntes  at  skulle  faa  Evne  og  Lykke  til  at  samle  kristne  fra 
begge  Sider  Atlanten  til  under  den  alvorligste  Selvprøvelse  at 
tage  Tidens  Opgaver  af  Herrens  Haand  i  Fællesbøn  om  hans 
Naadegaver.  Førend  man  brød  op  fra  dette  det  mest  betydnings- 
fulde af  de  grundlæggende  Møder,  lykkedes  det  daværende  Præst 
i  Keswick,  Domherre  Battersby  at  sikre  sin  venlige,  skønt  be- 
liggende By  Glæden  ved  at  blive  de  følgende  Aarsmøders  faste 
Samlingsted.  Og  siden  da  har  Bevægelsen  faaet  Navn  efter  dette 
Midtpunkt  for  hvert  Aars  Hovedmøde  i  Juli  Maaned. 

Siden  Afholdelsen  af  det  første  Aarsmøde  i  Keswick  (29. 
Juni — 7.    Juli)     1878     har    Bevægelsen     under    dygtige    Ledere 


Digitized  by 


Google 


8o 

(Domherre  Batterby  —  Mr.  Henry  Bowker  —  for  Øjeblikket 
Mr7Rob.  Wilson),  antaget  en  mere  og  mere  organiseret  Skikkelse. 
Ikke  saaledes  at  forstaa,  at  der  er  tilstræbt  Dannelsen  af  et  nyt 
kirkeligt  Parti  med  nye  Lærdomme,  som  et  saadant  ville  Kes- 
wickkonventionernes  Deltager  ikke  opfattes.  Det  er  for  Største 
delen  kristne  fra  de  forskelligste  Lejre,  der  føle  den  stærke  indi- 
vidualistiske Splittelse  indenfor  det  engelske  og  amerikanske 
Kirkesamfund  som  en  Lammelse  i  Kampen  mod  Vantroen;  Kon- 
ventionerne tilsigte  ikke  Løsrivelse  af  den  enkelte  fra  hans  kirke- 
lige eller  personlige  Stade,  men  arbejde  for  Vækkelse  og  Levende- 
gørelse indenfor  de  forskellige  kirkelige  Individualiteter. 

Saa  meget  er  vist,  at  Keswickbevægelsen  i  de  forløbne  23 
Aar  har  formaaet  at  vække  Liv  til  mange  Sider,  har  befrugtet 
mange  enkelte  og  fremfor  alt  har  stillet  «Helliggørelsesspørgs- 
maalet».i  Forgrunden  som  det  Hovedspørgsmaal,  af  hvis  praktiske 
Løsning  hele  Kirkens  Aandskraft  og  Indflydelse  paa  vor  Slægt  vil 
afhænge.  Bevægelsen  har  forlængst  sat  stærke  Spor  i  Litteratur  og 
Presse.  Mange  Penne  have  været  i  Virksomhed  til  Angreb  og  For- 
svar. Det  herved  fremkomne  Materiale  er  allerede  for  overvældende 
til,  at  nærværende  Linjers  Ophavsmand  har  kunnet  gennempløje 
hele  Stoffet.  Hos  det  kendte  Forlæggerfirma  i  Marschall  Brothers  i 
Paternoster  Row,  London,  udkommer  der  aarligt  nye  Shillings- 
udgaver  af  Keswick-Library,  hvis  opbyggelige  Stykker  til  For- 
fattere have  Mænd  som  Evan  Hopkins,  Mac  Gregor,  Webb-Peploe, 
Mac  Neil,  eller  de  gennem  Oversættelser  videre  bekendte  E.  Moore, 
Murray,  F.  B.  Meyer  o.  fl.  I  det  udmærkede  kristelige  Maaneds- 
skrift:  Life  of  Faith  offentliggøres  regelmæssigt  alle  Keswicks 
Prædikener,  ligesom  Udgiveren  af  det  berømte:  Missionary 
Review,  Arthur  P.  Pierson  har  aabnet  sine  Spalter  for  disse 
Tanker.  Pierson  stod  iøvrigt  selv  lang  Tid  skeptisk  prøvende 
overfor  Bevægelsens  Sundhed,  indtil  et  tre  Maaneders  Ophold  i 
England  1897  gjorde  ham  til  en  af  Keswicks  varmeste  For- 
kæmpere. 

Hvad  Keswick  er  for  England,  er  Byen  Northfield  i  det 
nordvestlige  Massachucetts  blevet  for  de  nordamerikanske  Me- 
nigheder. Atter  her  finde  vi  en  mindre  Provinsby  paa  en  c.  2000 
Indbyggere  i  en  naturskøn  Egn,  hvor  Floden  Connecticut  udvider 
sig  til  en  Brede  som  Themsens  ved  Westminster  i  en  smuk  og 
frugtbar  Dal,    kranset   af  skovbevoksede  Bjærge  paa  alle  Sider. 

Stødet  til  de  aarlige  Sommermøder  dér  i  Juni — Juli — August, 
der  ved  den  store  Tilstrømning  af  Gæster  bringer  Befolkningens 
Antal  op  til  over  det  dobbelte,  er  udgaaet  fra  den  verdensberømte 
Evangelist  Moody,  der  i  denne  sin  Fødeegn,  baade  ved  denne 
Bevægelse  og  ved  sine  stadigt  voksende  Opdragelsesanstalter  — 
en  Slags  «Indremissionshøjskoler:^  for  unge  Mænd  og  Piger  — 
har  faaet  Lov  at  gøre  en  Livsgerning,  der  rent  fraset  hans  stor- 
artede Virksomhed  andet  Steds  vil  bevare  hans  Navn  i  velsignet 
*  Minde  hos  den  amerikanske  Kristenhed*).  Paa  sine  talrige 
Rejser  havde  han  mødt  den  samme  Længsel  efter  et  dybere  og 
rigere  Aandens  Liv,  som  vi  have  skildret  i  England,  og  han  ud- 
sendte derfor  i  Sommeren  1880  et  Opraab  til  et  fælles  Bede- 
møde  i  Northfield  i  Dagene  fra  d.  i. — 10.  Sept.  Indbydelsen 
udsendtes  til  alle  troende  Krese  i  Ny-England,  hvor  der  var 
Mænd  eller  Kvinder,  som  i  deres  kristelige  Liv  og  Arbejde  følte 
Hunger  og  Tørst  efter  større  og  mere  afgjort  Hengivelse  til 
Herren,  og  som  vilde  samles  med  ligesindede  til  Fællesbøn  om 
mere  af  Helligaandens  Kraft  til  Herrens  Gerning. 

Der  mødte  tre  hundrede  foruden  en  Sendefærd  fra  England. 

Dette  og  det  næste  Møde  i  1881  (sidstnævnte  overværedes 
af  800 — 900  Mennesker)  forløb  som  de  tilsvarende  i  England. 

Bevægelsen  afbrødes  indtil  1885  paa  Grund  af  Moodys  Be- 
søg i  Storbritannien,  men  efter  dette  Besøg,  hvor  han  traadte  i 
Forbindelse  med  alle  de  virksomste  Keswickdeltagere  bragte  han 
ny  Kraft  og  ny  Begejstring  tilbage  til  Northfield.  Fra  nu  af 
finde  vi  en  stadig  inderligere  Vekselvirkning  mellem  Bevægelsen 
i  Gammel-  og  Ny-England.  I  1893  droges  Amerikas  kvindelige 
Studenter  med  ind  i  Bevægelsen.  Tohundrede  studerende  unge 
Piger  fra  31  Colleges  gav  Møde  paa  Konferencen  i  Northfield. 
Det  vilde  føre  os  for  vidt  at  gennemgaa  alle  de  enkelte  Aars- 
møders  Indhold  og  Resultater.  Vi  notere  blot  følgende:  Det 
var  fra  Northfield  Ideen  udgik  til  Verdensmissionskonferencen 
i  London  Exeter  Hall  i  1888;  ligesom  det  var  i  en  af  North- 
fields  Skolebygninger:  Monnt  Hermon,  at^  den  kristelige 
Studentermissionsbevægelse  fødtes,  den,  der  nu  som  en  ny 


*)  Man  finder  en  ret  insiruktiv  illustreret  Artikel  om  Northfield- Anstalterne 
i   «The  Sunday  at  Home>,     Februarheftet  for  1895. 


Digitized  by 


Google 


82 

Korstogsbevægelse  gaar  sin  Gang  gennem  alle  Verdens  Lande  med 
sit  Motto :  Evangeliets  Forkyndelse  for  den  ganske  Verden  i  denne 
Slægt.  Der  er  allerede  talt  og  skrevet  saa  meget  —  ogsaa  her- 
hjemme om  denne  Sag  —  at  en  fornyet  Gennemgang  tør  be- 
tragtes som  overflødig.  Men  til  Vurderingen  af  Keswick-Northfields 
Betydning  som  Aandscentra  i  vor  Tid,  kan  ovennævnte  Bemærk- 
ning ikke  savnes. 

Blandt  de  Mænd,  hvis  aandsfyldte  Personligheder  have 
baaret  Bevægelsen  frem  ved  disse  store  Møder  paa  begge  Sider 
Atlanten  maa  foruden  Moody  nævnes  Prof.  Drummond,  Prof. 
Green,  Biskopperne  Hendriks,  Baldwin,  Thobum  fra  Indien, 
Dr.  Alex.  Mackensie,  den  berømte  Missionær  Hudson  Taylor, 
den  Spurgeons  Søn  og  Efterfølger  Charles  Spurgeon,  Mc.  Neill, 
hvem  man  har  kaldet  Skotlands  «Spurgeon  >,  F.  B.  Meyer,  Dom- 
herre Webb-Peploc  fra  London,  Missionær  Andrew  Murray  fra 
Welligton  i  Sydafrika,  Adolph  Monod,  Studenterne  Mott,  Wilder, 
Forman  o.m.fl.  Dog,  vi  maa  standse  —  at  skulle  paapege  alle 
de  Virkninger,  som  Helliggørelsesretningen  indtil  Dato  har  haft 
viden  om  —  i  alle  Verdensdele  —  vil  føre  os  for  vidt.  Jeg  vil 
som  et  Vidnesbyrd  i  denne  Retning  citere  en  Udtalelse  fra  The 
Church  Missionary  Intelligencer  (Decbr.  1896).  Det  hedder  her  i 
Anmeldelsen  af  Evan  Hopkins  Beretning  om  det  Aars  Keswick- 
uge.  «Det  vilde  være  os  umuligt  at  afgøre,  omKeswick  staar  i 
størst  Gæld  til  «Foreign  Missions »  eller  omvendt  dette  tilKeswick. 
Om  det  sidste  have  vi  bedst  Lejlighed  til  at  dømme.  Vi  be- 
tænke os  ikke  paa  at  udtale,  at  Keswicks  Indflydelse  er  umaade- 
lig  stor.  Hvis  Navnene  skulde  opregnes  paa  alle  de  Missionærer, 
som  Church  Missonary  Society  skylder  Herren  gennem  Keswick, 
vilde  de  udgøre  en  anseelig  Liste.  Men  betydningsfuldere  end 
dette  er  i  Virkelighed  den  aandelige  Forfriskelse,  Oplysning  og 
Levendegørelse,  som  Størstedelen  af  vor  hjemmeværende  Mis.sio- 
nærer  have  modtaget  af  Herren  ved  disse  benaadede  hellige 
Møder,  disse  varme  Vidnesbyrd  og  troende  Bønner,  som  høres  i 
en  Keswick-Uge»,. 

Og  der  kunde  samles  flere  Vidnesbyrd  i  denne  Retning 
andet  Steds  fra.  Dette  saa  vel  som  Paavisningen  af  Virkningerne 
rundt  om  paa  de  forskellige  Missionsstationer  i  alle  Verdens- 
dele vilde  kræve  større  Plads  end  nærværende  historiske  Kontur- 
tegning   tilsteder.     Det    her  givne   maa  være  tilstrækkeligt  til  at 

vække  Opmærksomhed  for  de  Livstanker,  vi  i  en  følgende  Ar- 
tikel skuUe  fremdrage  som  denne  Helliggøretsesrettiings  Indhold 
og  Resultater. 

Man  har  som  bekendt  ogsaa  herhjemme  i  Danmark,  saa  vel 
som  i  Sverig-Norge,  mærket  lidt  af  den  første  Brise  af  dette 
Aandens  Foraar.  Dels  er  den  blevet  modtaget  med  Mistro,  dels 
har  der  været  blandet  forskellige  Misforstaaelser  ind  fra  anden 
Side.  Paa visningen  heraf  maa  komme  senere.  Som  et  af  Tidens 
mærkeligste  og  største  Tegn,  have  vi  villet  henlede  den  danske 
Præstestands  Opmærksomhed  paa  denne  Bevægelse  —  og  vi 
have  Grund  til  at  tro,  at  det  i  dobbelt  Forstand  vil  have  sin 
Betydning  at  fordybe  sig  i  disse  Spørgsmaal,  der  allerede  nu 
staa  paa  Dagsordenen  i  den  hele  Kristenhed.  (Sluttes.) 


Om  Selvmorderes  Begravelse. 


En  Efterskrift. 

En  Embedsbroder  har  velvillig  gjort  mig  opmærksom  paa, 
at  Ministeriets  Skrivelse  af  14.  Maj  1867  udtrykkelig  næyner 
Klokkeringning  sammen  med  «Sang  og  Musik  og  deslige» 
som  Ting,  der  ikke  kunne  forbydes  ved  Selvmorderes  Begravelse. 
Jeg  beklager,  at  jeg  har  skrevet  mine  Bemærkninger  alene  med 
Matzens  Kirkeret  i  Hænde,  idet  Reskriptsamlingen  jo  er  vanskelig 
tilgængelig. 

Da  jeg  nu  har  efterset  den  minist.  Skrivelse,  anser  jeg 
det  for  rigtigt  ogsaa  at  fremhæve  dens  Slutning,  der  lyder  saa- 
ledes: 

«At  Kirken  ogsaa  for  Fremtiden  maa  være  fuldt  be- 
rettiget til  at  lægge  for  Dagen,  hvor  utilladelig  og  syndig 
en  Gærning  Selvmord  er,  og  hvormeget  det  derfor  fortjener 
at  misbilliges,  kan  ikke  drages  i  Tvivl,  men  i  saa  Hen- 
seende maa  det,  efter  at  de  hidtil  gældende,  herhen  hørende 
Lovbestemmelser  nu  ere  ophævede,  ganske  bero  paa  Præsten, 
hvorvidt  han  ved  sin  Indflydelse  paa  Menigheden  og  ved 
sin    egen  Optræden   i    hvert  enkelt  Tilfælde  kan  bringe  en 

saadan  Begravelse  i  Samklang  med  de  konkrete  Omstændig- 
heder, der  ere  tilstede,  saa  at  Handlingen  kan  blive  til  Op- 
byggelse og  ikke  til  Forargelse,  hverken  til  den  ene  eller 
den  anden  Side.» 

Ministeriets  Skrivelse  lægger  altsaa  et  stort  Ansvar  paa 
Præsten,  idet  den  erklærer,  at  Hævdelsen  af  Kirkens  Ære  og 
Kristendommens  Sandhed  alene  beror  paa  hans  personlige  Ind- 
flydelse og  Optræden.  Desto  sørgeligere  maa  det  da  siges  at 
være,  naar  Præsten  ikke  anvender  sin  Indflydelse  med  al  Kraft. 
Skulde  det  være  rigtigt,  at  Præsten  end  ikke  kan  nægte  Brugen 
af  Kirken,  naar  denne  bestemt  forlanges,  beholder  han  dog  det 
stærke  Middel,  at  nægte  at  tale  —  i  hvilket  Tilfælde  Kirke- 
begravelsen bliver  meningsløs  og  vistnok  saa  godt  som  altid  vil 
blive  opgivet.  Paa  lignende  Maade  vil  man  da  ogsaa  oftest  kunne 
hindre  Klokkeringning. 

Henry  Ussing. 


Om  Selvmorderes  Begravelse. 

I  Præsteforeningens  Maanedsblad  Nr.  3  d.  A.  har  «^;2  yngre 
Præstø  fremsat  Spørgsmaal  om  Selvmorderes  Begravelse  og  Pastor 
H.  Ussing  givet  Svar  paa  det  gjorte  Spørgsmaal. 

Maa  det  i  den  Anledning  være  mig  tilladt  at  udtale,  at  det 
lange  Svar  —  paa  Grund  af  at  Salniesang,  Klokkeringning  osv. 
vistnok  kan  fremtvinges  —  rettelig  bør  sammentrænges  til: 
undlad  som  Regel  at  holde  Tale;  forret  kun  Jordefærds 
Ritualet,  der  indskrænker  sig  til  «af  Jord  er  du  kommen^ 
til  Jord  skal  du  blive,  af  Jorden  skal  du  igen  op- 
staa».  End  ikke  «Fader  vor»  hører  med  til  Jordefærds 
Ritualet.  Skal  der  synges  Salme,  saa  er  der  Nr.  263  —  de 
fire  første  Vers  før,  de  fire  sidste  Vers  efter  Jordspaakastelsen. 
Den  synes  mere  passende  end  den  af  Pastor  Ussing  foreslaaede 
Nr.  641. 

Denne  Regel  har  jeg  fulgt  i  de  20  Aar,  jeg  har  været 
Sognepræst. ,  I  mit  første  Embede  (paa  Landet)  forefaldt  3  Selv- 
mord kort  efter  hinanden  i  mit  første  Embedsaar,  og  det  var 
aldeles  tydeligt,  at  ene  drog  det  andet  efter  sig;  sligt  er  smit- 
somt.    De  to  første  vare  Fattiglemmer,   hvor  Undladelsen  af  at 

holde  Tale  maaske  ikke  vakte  synderlig  Opmærksomhed.  Det 
sidste  var  en  velstaaende,  forfalden  Gaardmand,  der  hængte  sig 
i  sit  Sengebaand,  medens  Familien  var  inde  at  spise  til  Middag. 
Jeg  blev  tigget  og  bedt  om  at  holde  Tale,  ogsaa  under  Henvis- 
ning til,  at  Manden,  inden  han  gjorde  Gærningen,  havde  lagt 
Salmebogen  opslaaet  foran  sig  med  Mærke  ved  Nr.  334:  «Ingen 
er  saa  stor  en  Synder,  at  han  jo  kan  Redning  se».  Jeg  blev 
min  Vægring  tro.  I  de  6  efterfølgende  Aar  jeg  var  i  hin  Me- 
nighed, forefaldt  intet  Selvmord.  Ligtale  er  en  virkelig  Hæders- 
bevisning ;  saaledes  bliver  det  ogsaa  regnet  af  Menigmand ;  hvad 
der  bliver  sagt,  har  mindre  at  betyde.  Blot  det,  at  der  bliver 
holdt  Tale,  regner  Menigmand  efter.  Det  er  det  Faktum,  som 
bliver  staaende  fast  i  Erindringen,  medens  det  snart  er  glemt, 
hvad  der  er  sagt. 

Hvor  jeg  nu  er,  har  jeg  desværre  begravet  ikke  faa  Selv- 
mordere i  Aarenes  Løb,  baade  henhørende  til  den  saakaldte 
dannede  Klasse  og  mest  til  Folketå  brede  Lag,  næsten  .stedse 
forfaldne  Mennesker.  Mit  engang  indtagne  Standpunkt  har  jeg 
fastholdt,  og  overfor  indtrængende  Anmodninger  om  «at  holde 
Tale*  har  det  været  mig  en  Hjælp  at  henvise  til,  at  saaledes 
var  det  nu  min  Praksis,  som  jeg  ikke  kunde  fravige,  og  det 
bøjer  Folk  sig  for;  de  forstaa  godt,  at  her  bør  være  Lighed, 
og  det  hvad  enten  det  er  højere  eller  ringere,  det  gælder.  I 
min  Barndom  var  det  Brug  efter  Jordspaakastelsen  at  bede  en 
stille  Bøn  med  Hatten  for  Øjnene.  Nu  tænker  jeg,  at  de  fleste 
Præster  bede  « Fader  vor»  højt.  At  Undladelsen  heraf  ved  Selv- 
morderes Begravelse  gør  et  dybt  Indtryk,  har  jeg  flere  Gange 
erfaret.     .  \  ..     . 

Selvfølgelig  kommer  der  Tilfælde,  hvor  Reglen  maa  for- 
lades; det  er  dog  hidtil  kun  sket  mig  én  Gang,  da  en  midald- 
rende Kvinde  skulde  jordes,  der  bestandig  havde  haft  godt  Lov 
i  alle  Maader,  men  med  uroligt  Hang  til  Tung.sind,  der  med 
Aars  Mellemrum  brød  stærkere  frem.  I  saadant  Anfald  gik  hun 
bort  fra  det  Hjem,  hvor  hun  i  mange  Aar  havde  været  til  Vel- 
signelse og  gjorde  efter  flere  Dages  Omvanken  selv  Ende  paa 
sit  Liv.  Ved  hendes  Kiste  frembar  jeg  en  Takkebøn,  for  hvad 
hun  havde  været  og  en  Bøn  om  Trøst  og  Styrkelse  for  hendes 
Efterladte.     Før  og  efter  sang  vi  Nr.   15  og  Nr.   590. 

Sluttelig   henleder   jeg  Opmærksomheden   paa,    at  der,    saa 

vidt  jeg  husker  for  12 — 14  Aar  siden,  udgik  en  Fællesudtalelse 
fra  Biskopperne  eller  Kirkeraadet,  hvori  der  gjordes  opmærksom 
paa  med  Hensyn  til  Selvmorderes  Begravelse,  at  Præsterne  havde 
Frihed  til  at  undlade  at  holde  Tale. 

Lemvig  Præstegaard,  3.  Marts  1899. 

F.  Nielsen, 
Sognepræst. 


A  cat  with  gloves  catches  no  mice. 


Det  er  vistnok  Benjamin  Franklin,  som  enten  har  dannet 
dette  Ord  eller  dog  anvendt  det  for  at  vække  til  Flid  og  Drif- 
tighed i  det  timelige.  For  os  Præster  indeholder  det  ogsaa  en 
god  Lære. 

En  Kat  med  Handsker  paa  er  en  latterlig  Ting;  den  vil  Musene 
snart  spille  paa  Næsen.    Den  kan  jo  ikke  faa  Hold  paa  dem. 

Mange  Prædikener  tale  om  Synden  i  saa  stor  Almindelighed, 
at  ganske  sikkert  ingen  føler  sig  « grebet »  deraf.  Vor  Tale  om 
Synden  maa  have  Næb  og  Klør,  maa  være  virkelig:  stedlig  og 
personlig.  Den  vil  næppe  undgaa  at  vække  Vrede;  men  den 
vil  ogsaa  vække  Samvittigheder. 

Man  maa  nævne  de  enkelte  Synder;  det  gør  mere  Indtryk, 
end  man  skulde  tro.  De  kan  ikke  taale  Lyset.  Naar  vi  lade 
Guds  Ords  klare,  skarpe  Hulspejl  falde  paa  Menneskehjærtet  og 
dets  mange  Afveje,  da  er  det  ofte  først.  Samvittigheden  bliver 
ret  levende.  Intet  Kald  i  Verden  er  saaledes  mere  ophøjet  end 
vort. 

Nogle  Prædikanter  ere  her  meget  ængstelige;  de  frygte  for 
at  jage  Folk  ud  af  deres  Kirker ;  men  under  de  fleste  Omstæn- 
digheder ville  Folk  snait  blive  kede  af  en  Præst  «med  Handsker ». 

Ogsaa  Evangeliets  Prædiken  bør  have  Kløer,  den  bør 
kunne  gribe  Menneskehj  ærterne  med  et  ordentligt  fast  Tag. 

Mange  Præster  prædike  meget  evangelisk;  der  er  snart  ikke 
andet  end  Evangelium  i  deres  Prædikener.  Men  dog  formaa  de 
ikke   at   trøste.     Jo,    døde  Mennesker  føle  sig  trøstede,    men  de 

urolige  Hjærter  kende  ikke  Hyrdens  Røst  derigennem.     De  føle 
sig  ikke  forstaaede.  ^ 

Præsten   véd   ikke   at   applicere  Evangeliet   paa  en  ængstet  • 
Samvittighed.    Han  har  maaske  aldrig  selv  prøvet  det  og  erfaret 
Kraften  deraf. 

Katten  hører  ellers  ikke  til  de  Dyr,  som  ere  i  god  Kisedk. 
Men  ubehandsket  bliver  den  dog  et  godt  Præstespejl.  Se,  hvor 
snildt  den  gemmer  sine  Kløer,  og  hvor  hurtigt  den  kan  faa  dem 
frem  og  i  Brug. 

Vi  Præster  skal  heller  ikke  have  dem  fremme  til  enhver 
Tid.  Vi  skal  jo  ikke  falde  med  Døren  ind  i  Huset,  og  det  vil 
ikke  være  heldigt,  om  vi  ere  uden  Interesse  for  andre  vigtige 
Ting,  naar  vi  tale  med  Folk. 

Men  vi  skulle  være  i  Stand  til  fast  at  gribe  et  Menneskes 
Samvittighed  og  holde  den  fast.  Saadan  som  Nathan  overfor 
David.  Og  vi  skulle  være  i  Stand  til  at  gribe  et  Menneske  og 
holde  det   stille  overfor  Guds  bundløse  og  grundløse  Kærlighed. 

Der  er  i  vor  Tid  saa  mange,  som  fange  Mennesker,  og  de 
gøre  det  ofte  med  en  Dygtighed  og  en  Ihærdighed,  som  var  en 
bedre  Sag  værdig.     Lad  det  blive  en  Spore  for  os. 

De  Midler  og  det  Maal  af  Nidkærhed,  som  tidligere  kunde 
holde  Folk  ved  Kirken,  forslaa  ikke  længere.  Vi  nødes  til  at 
tage  bedre  fat,  og  det  er  vor  Lykke.    Vi  maa  have  Handskerne  af. 

Embedsbroder . 


Fra  Udlandet. 


England.  Det  Røre,  som  Uviljen  mod  højkirkelige  Præsters 
egenmægtige  Indførelse  af  katholske  Kirkeskikke  har  vakt,  og 
hvorom  der  tidligere  har  været  berettet  her  i  Bladet,  har  endnu 
ikke  lagt  sig.  Imidlertid  vil  en  nøjere  Beretning  om  de  mange 
hæftige  Sammenstød,  som  Sindenes  Ophidselse  let  fører  med  sig, 
ikke  være  af  nogen  Interesse.  Derimod  er  det  vel  værd  at  lægge 
Mærke  til,  at  hele  denne  Strid  har  bragt  et  Spørgsmaal  paa 
Bane,    der  er   af  langt  større  Betydning  for   hele   den  engelske 

Kirkes  Liv  end  de  Ceremonier,  hvorom  man  strides.  Vi  sigte 
hermed  til  Forfatningsspørgsmaalet.  Ligesom  i  de  fleste  andre 
Lande,  hvor  Kirken  staar  i  et  Afhængighedsforhold  til  Staten, 
lider  ogsaa  i  England  Forholdet  mellem  Kirke  og  Stat  under  en 
temmelig  betydelig  Uklarhed  og  dermed  følgende  Usikkerhed. 
Den  engelske  Kirke  har  fra  dens  ældste  Tid  i  de  saakaldte 
«Convocations»  haft  sine  repræsentative  Organer.  I  deres  nu- 
værende Skikkelse  bestaa  disse  to  Synoder  (den  ene  for  York, 
den  anden  for  Canterbury)  af  et  Overhus,  hvori  Provinsens  Bi- 
skopper have  Sæde,  og  et  Underhus,  sammensat  af  Repræsen 
tanter  for  det  øvrige  Præsteskab;  nogle  af  disse  Repræsentanter 
vælges  af  Præsterne,  andre  have  Sæde  i  Synodernes  Underhus 
alene  i  Kraft  af  deres  Embedsstilling.  Desuden  findes  der  siden 
1886  i  Canterbury  —  siden  1892  i  York  —  ogsaa  et  Lægmands- 
hus,  hvis  Medlemmer  vælges  af  Nadvergæsterne  i  den  anglikanske 
Kirke.  Disse  Synoder  kunne  forhandle  om  allehaande  kirkelige 
Spørgsmaal,  men  have  ingensomhelst  Ret  til  at  vedtage  nye 
Love.  Allerede  dette  er  et  føleligt  Savn,  og  dobbelt  føleligt  i 
en  Kirke,  i  hvilken  Bevidstheden  om  Kirkens  Uafhængighed  og 
Selvstændighed  er  saa  levende  som  i  den  engelske.  Dette  For- 
hold er  imidlertid  uhyre  vanskeligt  at  ændre;  blot  det  at  opnaa 
Enighed  om  en  Henvendelse  til  Regering  og  Parlament,  gaaende 
ud  paa,  at  der  maatte  blive  tilstaaet  de  to  «Convocations»  Ret 
til  at  vedtage  kirkelige  Love,  synes  i  Øjeblikket  umuligt,  da  der 
hersker  Uenighed  om  ret  vigtige  Principspørgsmaal,  som  man 
ikke  kan  gaa  udenom  i  en  saadan  Henvendelse.  Og  selv  om 
en  saadan  Henvendelse  fandt  Sted,  vilde  Parlamentet  næppe  give 
Lovgivningsmyndigheden  paa  det  kirkelige  Omraade  fra  sig. 
Før  eller  senere  vil  der  sikkert  komme  et  Opgør  ogsaa  paa  dette 
Punkt;  allerede  begynder  alvorlige  Røster  at  lade  sig  høre  i  An- 
ledning af  de  Vanskeligheder,  som  Statens  Lovgivning  om  Ægte- 
skabsskilsmisse  foraarsager.  Men  foreløbig  arbejder  man  paa  at 
afhjælpe  et  andet  og  endnu  føleligere  Savn,  nemlig  Savnet  af 
en  kompetent  Domstol,  der  kan  afgøre  rent  kirkelige  Strids- 
spørgsmaal.  Indtil  1874  havde  den  engelske  Kirke  i  York  og 
Canterbury  to  Domstole,  hvis  Sammensætning  og  Forhold  til  de 
to  Ærkebiskopper  gjorde  det  muligt  med  Tillid  at  forebringe  for 
dem  alle  kirkelige  Sager.  En  Parlamentsakt  af  1874  forandrede 
imidlertid  dette  Forhold,   og  siden  den  Tid  har  man  været  nødt 

til  at  indanke  alt  for  saadanne  Domstole,  hvis  Sammensætning 
ikke  giver  nogensomhelst  Garanti  for,  eit  deres  Medlemmer  have 
den  ringeste  aandelige  Forstaaelse  for  de  Spørgsmaal,  i  hvilke 
de  skulle  fælde  Dom.  Nu  har  de  sidste  Maaneders  rituelle  Stri- 
digheder atter  mange  Gange  nødt  kristne  til  at  gøre  det,  som 
Paulus  advarer  de  kristne  i  Korinth  saa  stærkt  imod  (i.Kor. 6,  i  ff.). 
For  at  raade  Bod  herpaa  have  de  to  Ærkebiskopper  ved  de  nys 
sammentraadte  Synoder  forelagt  et  Forslag  til  Oprettelse  af  kirke- 
lige Domstole.  Men  i  Betragtning  af,  at  der  vil  hengaa  lang 
Tid,  inden  et  saadant  Forslag  faar  vandret  den  lange  Vandring 
gennem  Synoder  og  Parlament,  medens  paa  den  anden  Side 
Forholdene  kræve  en  hurtig  Hjælp,  erklære  de  to  Ærkebiskopper 
sig  villige  til,  naar  Præster  eller  Lægfolk  maatte  ønske  at  fore- 
bringe kirkelige  Tvistigheder  for  dem,  da  at  give  dem  samme 
frie  Adgang  til  at  fremstille  og  forsvare  deres  Sag,  som  enhver 
har,  naar  hans  Sag  føres  for  de  verdslige  Domstole,  hvad  enten 
de  ønske  selv  at  gøre  det  eller  at  vælge  andre  til  deres  Tals- 
mænd. Over  for  den  Indvending  som  man  kunde  tænke  sig. 
Folk  først  vilde  fremsætte,  at  Ærkebiskopperne  ere  saadanne 
Personligheder,  hvis  Dom  man  i  Forvejen  kan  forudse,  da  den 
nødvendig  maa  resultere  af  deres  forudfattede  Meninger,  bemærke 
de  ret  træffende,  at  man  sikkert  næsten  altid  i  Valget  af  de  Per- 
sonligheder, hvis  Kendelse  man  udbeder  sig,  kun  har  to  Mulig- 
heder: enten  at  gaa  til  saadanne,  der  have  Forstand  paa  ved- 
kommende Sag  —  og  i  saa  Fald  vil  det  altid  blive  Mænd,  der 
i  højere  eller  ringere  Grad  have  dannet  sig  en  Mening  derom  — 
eller  man  maa  gaa  til  saadanne,  der  ikke  have  Spor  af  Forstand 
paa  vedkommende  Sag,  og  den  Risiko,  man  da  løber,  er  sikkert 
endnu  større.  Den  Modtagelse,  Ærkebiskoppernes  Forslag  har 
faaet,  tyder  ogsaa  paa,  at  man  erkender,  at  det  næppe  er  muligt 
for  Tiden  at  finde  nogen  Domstol,  hos  hvilken  man  kan  vente 
dybere  Indsigt  i  alle  de  Spørgsmaal,  der  kunne  gribe  ind  i  Me- 
nighedens Liv,  og  tillige  med  god  Vilje  til  at  fælde  en  af  forud- 
fattede Meninger  upaa virket  Kendelse.  Allerede  en  Sag,  der 
ellers  vilde  falde  ind  under  den  verdslige  Ret,  er  indanket  for 
Ærkebiskoppernes  Forum  ved  Parternes  frivillige  Overenskomst, 
og  sikkert  mange  ville  følge  efter.  Ærkebiskoppernes  Forslag 
er  nemlig  ikke  blot  et  smukt  Exempel  paa  Englændernes  Evne 
til  at  hjælpe  sig  selv,  hvor  det  komplicerede  Statsmaskineri  ikke 

kan  bringe  hurtig  Hjælp,  men  er  i  sin  dybeste  Grund  et  Udslag 
af  en  kirkelig  Selvstændighedsfølelse,  der  krymper  sig  ved  at 
lade  rent  kirkelige  Spørgsmaal  paakende  af  ikke-kirkelige  Dom- 
stole. Og  som  Forslaget  udsprirtger  af  denne  Følelse,  møder 
det  den  samme  Følelse  overalt  i  Menighederne,  den  bedste  Ga- 
ranti for,  at  det  vil  finde  en  gunstig  Modtagelse. 

Frankrig  og  Østerrig«  Omtrent  for  et  Aar  siden  begyndte 
Efterretninger  om  en  Del  franske  Præsters  Udtrædelse  af  den 
katholske  Kirke  at  naa  herop;  nu  kommer  der  fra  ganske  andre 
Egne,  nemlig  Bøhmen  og  Østerrig  dunkle  og  uklare  Meddelelser 
om  Masseudtrædelser  af  den  katholske  Kirke.  Der  er  imidlertid 
næppe  nogen  Grund  til  at  tillægge  disse  Bevægelser  overdreven 
Betydning;  i  de  Lande,  hvor  Katholicismens  Stilling  er  saa 
grundfæstet,  ere  de  udtraådte  dog  kun  som  Draaber  i  Havet. 
At  i  det  mindste  den  franske  Bevægelse  hidindtil  har  Karakteren 
af  en  Enkeltmandsbevægelse,  er  utvivlsomt;  vel  slutte  stadig  flere 
og  flere  katholske  Præster  sig  til  Bevægelsen,  men  det  er  ikke 
nogen  ensartet  Skare  af  Mænd,  der  vide,  hvad  de  ville,  og  med 
Begejstring  flokkes  om  en  bestemt  Fane.  Dog  er  der  enkelte 
Tegn,  der  kunde  tyde  paa,  at  det  maaske  med  Tiden  kan 
blive  til  mere.  Et  Samfund,  der  allerede  længe  har  virket  for 
Protestantismens  Udbredelse  i  Frankrig,  har  ved  sin  Formands 
Død,  overvældet  af  Følelsen  af  Arbejdets  Vanskelighed,  besluttet 
at  anmode  de  af  den  katholske  Kirke  udtraådte  Præster  om  at 
optage  det  af  dette  Samfund  hidtil  gjorte  Arbejde,  i  den  Mening, 
at  disse  muligvis  i  deres  nøje  Kendskab  til  Katholicismen  havde 
bedre  Betingelser  for  at  kunne  udføre  det  med  Haab  om  et  godt 
Resultat.  Samfundet  kalder  sig  derfor  nu  «Société  frangaise 
d'évangélisation  par  les  anciens  prétres».  Det  begynder  nu  sin 
Virksomhed  dels  ved  Udsendelse  af  Rejseprædikanter,  dels  ved 
overalt,  hvor  det  kan  lade  sig  gøre,  at  lade  de  forhenværende 
Præster  optage  et  Menighedsarbejde  i  deres  gamle  Sogne. 

Men  er  den  franske  Bevægelse  afgjort  en  Enkeltmandsbe- 
vægelse,. synes  Efterretningerne  fra  Østerrig  at  tyde  paa  en  Masse- 
bevægelse. I  Bohmen  skal  allerede  flere  tusinde  være  udtraådte, 
og  paa  en  Forsamling  i  Wien  under  den  bekendte  Politiker 
Schonerers  Ledelse,  underskrev  800  Personer  en  Erklæring  om, 
at  de  vilde  udtræde  af  den  katholske  Kirke,  saa  snart  ialt  10,000 

havde  erklæret  sig  villige  til  det  samme.  Allerede  denne  Til- 
føjelse viser  imidlertid,  at  der  just  ikke  er  nogen  særlig  Grund 
til  at  glæde  sig  over  denne  Bevægelse.  Desuden  vil  Schonerers 
uværdige  Optræden  i  Rigsdagen  som  Leder  af  Tyskernes  Ob- 
stfuktionspolitik  være  i  frisk  Minde.  Alt  tyder  hen  paa,  at  de 
religiøse  Motiver  spille  en  meget  underordnet  Rolle  i  denne  Be- 
vægelse. Man  er  misfornøjet  over,  at  den  katholske  Kirke  ikke 
med  tilstrækkelig  Kraft  har  støttet  det  tyske  nationale  Parti  i 
den  Kamp,  der  i  de  sidste  Aar  har  været  ført  mellem  de  for- 
skellige Nationaliteter,  og  man  vil  give  sin  Forbitrelse  herover 
Luft.  Det  evangeliske  Overkirkeraad  i  Wien  har  indset  Faren 
og  har  derfor  udsendt  en  Advarsel  til  alle  protestantiske  Præster 
mod  at  optage  nogen  i  Kirkesamfundet  uden  nøje  at  prøve,  om 
de  ledes  af  religiøse  Motiver.  Om  Bevægelsen  i  Bohmen  ere 
Efterretningerne  meget  uklare,  men  der  er  Sandsynlighed  for,  at 
vi  ogsaa  dér  staa  overfor  den  samme  usmagelige  Sammenblanding 
af  tysk  Patriotisme  og  Kristendom,  som  ogsaa  paa  Tysklands 
Grund  afføder  megen  vammel  Tale  om  «der  deutsche  Gott»  og 
«deutsches  Christenthum».  Imidlertid  vil  man  dog  med  Interesse 
imødese  Forholdenes  nærmere  Udvikling;  thi  gribe  disse  Bevæ- 
gelser virkelig  om  sig,  ville  de  i  hvert  Fald  bidrage  noget  til  at 
svække  den  katholske  Kirkes  dominerende  Stilling  og  derved 
skaffe  gunstigere  Forhold  for  den  evangeliske  Kirke  at  arbejde 
under.  F.    T, 


Tilsendte  Bøger. 


Poul  Bjerge:  Aarbog  for  dansk  Kulturhistorie  1898.  (Jysk  For- 
lagsforretning).     2   Kt*. 

Et  let  læseligt  og  fornøjeligt  Skrift,  som  al  Tid  indeholder  gode 
Bidrag  til  dansk  Historie.  Poul  Bjerge  sætter  A.  D.  Jørgensen  et 
kønt  Minde  og  oplyser,  hvorledes  denne  Historiker  savnede  en 
Bondestandens  Historie,  som  vi  fremdeles  vente  paa,  og  som 
til  Belysning  af  Nutidens  sociale  Spørgsmaal  vilde  være  af  den 
største  Betydning.  Præsten  Fejlberg  fortsætter  sine  Skildringer  af 
danske  Menneskers  Tankelivs  Forbindelse  med  Menneskenes  Tanke- 

liv  snart  ud  over  den  hele  Jord.  Jens  Schørring  røber,  maaske  lidt 
ufrivilligt,  hvorledes  frivillige  Krigere  undertiden  nok  saa  meget  ledes 
af  Drømmen  om  «at  blive  noget  stort »  som  af  uegennyttig  Kærlig- 
hed til  Fædrelandet.  Evald  Tang  Kristensen  fortæller  om  jysk 
Bondeliv  for  50  Aar  siden,  Chr.  Weis  om  protestantisk  Præstevælde, 
Poul  Hansen  om  Hoveritiden.  I  de  forskellige  Afhandlinger  er  der 
oplysende  Bidrag  til  Forstaaelse  af  Nutidsspørgsmaal. 

F,  L. 

Søren  Kierkegaards  religiøse  Udvikling  af  Chr.  Jensen.  (Jysk 
Forlagsforretning). 

Søren  Kierkegaard,  hans  Liv,  hans  Personhghed  og  hans  For- 
fatterskab ved  P.  A.  Rosenberg  (Schønbergs  Forlag). 

1  et  Aar  er  der  udkommet  3  Bøger  om  S.  Kierkegaard,  nemlig 
foruden  de  to,  hvis  Titel  staar  ovenover,  en  lille  fortræffelig  Bog 
af  Pastor  C.  Koch.  Og  dette  maa  betragtes  som  et  glædeligt  Tidens 
Tegn,  at  S.  Kierkegaard  læses  og  studeres  ivrig,  thi  hans  Tanker 
ere  sikkert  ikke  udtømte  ved  den  Brug,  der  hidtil  er  gjort  af  dem. 
Han  hører  til  de  klassiske  Forfattere,  som  Tiden  ikke  tager  paa,  som 
ikke  blive  gamle,  fordi  de  paa  deres  Omraade  have  præsteret  noget 
relativt  fuldkomment.  Det  er  derfor  at  beklage,  at  den  Udgave  af 
S.  Kierkegaards  Skrifter,  som  begyndte  at  udkomme,  synes  at  være 
standset,  navnlig  da  flere  af  Kierkegaards  mest  læste  Værker  ere 
udsolgte  og  vanskelige  at  faa  antikvariske. 

Disse  to  Behandlinger  af  K.  ere  da  ogsaa  vidt  forskellige  og 
gøre  ikke  hinanden  overflødige.  Jensens  er  skrevet  af  en  Beundrer 
af  K.,  som  giver  et  godt  Referat  af  hans  Tanker.  Rosenbergs  Bog 
er  skrevet  med  betydelig  større  Overlegenhed  over  Stoffet,  navnlig 
det  filosofiske  Stof,  men  gennemfører  en  meget  stærk  Kritik  over 
K.s  Tanker.  Jensens  Bog  vil  være  at  anbefale  som  en  Indledning 
til  Studiet  af  K.,  og  vil,  brugt  paa  denne  Maade,  være  rigtig  god 
til  Orientering;  Rosenbergs  Bog  vil  man  derimod  ikke  kunne  anbe- 
fale til  den,  som  ikke  selv  har  sat  sig  ind  i  K.;  hans  Kritik  kommer 
for  hastig,  og  med  al  Anerkendelse,  som  ogsaa  han  yder  K.,  vil 
det  næppe  kunne  nægtes,  at  egenlig  Lyst  til  at  læse  K.  faar  man 
ikke  af  at  læse  denne  Bog;  Fremstilling  og  Kritik  ere  knyttede  saa 
nøje  sammen,  at  man  ligesom  ikke  kan  faa  fat  i  Fremstillingen,  før 
Kritiken  er  der  øjeblikkelig.  Men  Rosenberg  vil  være  en  overmaade 
god  Hjælp  for  den,  der  efter  Studiet  af  K.  vil  klare  sig  sit  eget 
Forhold  overfor  disse  Tanker,  og  det  hele  forfatterskab.  Og  navnlig 
er  det  interessant  at  se  K.  bedømt  under  Synspunktet  Individualisme 
og  Socialisme  eller  den  enkelte  og  Menigheden  eller  i  sin  Mod- 
sætning til  Grundtvig  mere  end  til  Mynster,  til  hvem  Modsætnings- 
forholdet hurtigst  springer  i  Øjnene.  K.  mangler  jo  fuldstændig  i 
sin  Tankekreds    « Menigheden » ;    ud    over    den    enkelte    kender    han 

kun  Massen  thele  Vrøvlet*.  Men  er  det  saadan  nu,  at  Menigheds- 
tanken i  bibelsk  Forstand  er  ligesom  ved  at  vinde  Skikkelse  i  vore 
Dage,  om  end  Forsøgene  ofte  ere  højst  usikre  og  famlende,  lige- 
som paa  et  andet  Omraade  socialistisk  Tankegang  vinder  Indgang,  og 
fortrænger  den  rene  Individualisme,  saa  trænges  der  altid  til,  at  den 
enkelte  kristelig  finder  sig  selv,  og  bliver  alene  over  for  Gud,  og 
dertil  kan  K.  hjælpe  som  faa  andre  hos  Mennesker,  der  kan  taale 
ham;  thi  hvis  man  uden  at  have  været  den  enkelte,  kommer  til  at 
høre  til  Menigheden,  saa  bliver  Menigheden  let   «hele  Vrøvlet. » 

H    Ostenfeld. 

A,  Kjølhede:    Haåndbog  for  den  danske  Folkekirke. 

Under  dette  Navn  har  Provst  Kjølhede  givet  os  en  righoldig 
Samling  af  gode  og  nyttige  Oplysninger,  tildels  saadanne,  som  ikke 
andet  Steds  findes  let  tilgængelige.  Bogen  er  væsentlig  statistisk, 
men  dens  forskellige  Oplysninger  ere  af  en  saadan  Art,  at  de  ikke 
blot  ere  til  Glæde  for  Statistikere,  men  have  Værd  for  alle,  der 
have  Interesse  for  Kirken  og  dens  Arbejde,  og  der  findes  Medde- 
lelser, som  man  under  mange  forskellige  Forhold  kan  faa  Brug  for, 
f,  Eks.  de  gode  Oplysninger  om  kirkelige  Foreninger  og  Virksom- 
heder, om  gejstlige  enkekasser  og  om  Legater  for  Præsteenker  og 
Præstedøtre  og  endelig  den  paabegyndte  Oversigt  over  gejstlige 
Embeders  Beskaffenhed,  foreløbig  omfattende  omtrent  Halvdelen  af 
Sjællands  Stift.  Fortsættelse  loves  i  senere  Hæfter.  Naturligvis  kan 
det  ikke  undgaas,  at  der  i  en  Bog,  saa  fuld  af  Tal  og  Navne,  ind- 
løber Unøjagtigheder  og  Trykfejl  (f.  Eks.:  Præsteforeningens  Be- 
styrelse bestaar  ikke  af  7  Medlemmmer  foruden  Formand,  men  af 
7  i  det  hele  (Side  143),  og  dens  Medlemsblad  koster  ikke  4  Kr. 
aarlig  (Side  59),  men  3  Kr.,  som  rigtig  angives  Side  143.  Ølstykke 
Enkepension  angives  ikke  ens  Side  28  og  153;  Jyllinge  Formands- 
pension  bortfalder  ikke  1902  men  1901  (Side  149)  o.  s.  v.)  Dog, 
det  er  forholdsvis  ikke  meget,  der  findes  af  den  Art. 

Skulde  noget  indvendes  mod  Bogen,  maatte  det  snarest  være 
dette,  at  Oplysningerne  ere  for  righoldige  og  for  forskelligartede  til 
at  rummes  i  én  Bog.  Ved  Siden  af  Oplysninger,  der  angaa  For- 
hold, som  veksle  fra  Aar  til  Aar,  og  som  derfor  maa  fornys  aarlig 
for  at  være  af  Betydning,  findes  der  Oplysninger  af  blivende  Be- 
tydning. Det  betydelige  Arbejde,  som  af  Forf.  er  nedlagt  i  Bogen, 
vilde  vistnok  være  kommen  til  endnu  større  Nytte,  om  der  var 
bleven  sondret  mellem  disse  to  Ting,  saa  at  vi  —  i  Steden  for  her 
at  faa  Begyndelsen  af  disse  forskellige  Oplysninger  med  Løfte  om 
Fortsættelse  og  Fuldstændiggørelse  ad  Aare  i  senere  Hæfter  —  havde 
faaet  Bogen  delt  efter  Stoffets  Art.  Naar  hvad  der  angaar  det  en- 
kelte Aar  (f.  Eks.  Meddelelse  om  det  Aars  Møder  og  Arbejde, 
Eksaminer,  Forflyttelser,  Dødsfald  o.  s.  v.  i  Aarets  Løb,  Altergangs- 
statistik,  Uddrag  af  Finansloven  o.  s.  v.)  var  bleven  samlet  for  sig 
i   en   aarlig  udkommende   «Aarbog  for  den  danske  Folkekirke »,    og 

alt  Stoffet  af  mere  blivende  Betydning  (om  Foreninger  og  Virksom- 
heder, om  Legater  og  Understøttelsesforeninger  o.  s.  v.)  var  bleven 
samlet  i  en  «Haandbog  for  den  danske  Folkekirke*,  som  kun  med 
mange  Aars  Mellemrum  behøvede  at  fornys,  kunde  begge  Dele 
være  bleven  fuldstændigere,  og  Forf.  vilde  ikke  have  behøvet  at  ind- 
skrænke nogle  af  de  statistiske  Oplysninger  til  enkelte  Egne  af 
Landet,  og  at  lade  nogle  Foreninger  vente  til  senere  Hefter,  saa- 
ledes  som  der  nu  i  Forordet  klages  over,  at  det  har  været  nød- 
vendigt. 

Men  navnlig  fortjente  Oplysningerne  om  Embedernes  Beskaffen- 
hed en  selvstændigere  Stilling,  end  de  her  faa.  Hertz's  Bog  om 
dette  Emne  er  saa  forældet,  at  den  er  ubrugelig,  og  den  bør  snarest 
mulig  have  en  Afløser,  da  det  er  en  meget  nyttig  Bog  for  Ansøgere. 
Det  kræver  et  meget  stort  Arbejde,  hvad  der  bl.  a.  har  afholdt 
Anmelderen  fra  at  indlade  sig  derpaa;  men  Provst  Kjølhede  har  jo 
nu  besørget  en  stor  Del  af  dette  Arbejde,  og  vilde  indlægge  sig 
stor  Fortjeneste  ved  at  fortsætte,  men  i  en  selvstændig  Bog.  Den 
brugte  Ordning  er  praktisk,  da  den  giver  god  Oversigt  og  kun 
fylder  lidt,  saa  at  Bogen  kunde  blive  langt  mindre  end  tHertz*, 
selv  om  Noterne  vel  saa  helst  burde  være  noget  udførligere  og  bl.  a. 
indeholde  Oplysninger  om  lokale  Forhold. 

Imidlertid,  ogsaa  i  sin  nuværende  Form  er  tHaandbogen*  en 
god  og  nyttig  Bog,  som  ikke  blot  Præster,  men  ogsaa  kristelig  in- 
teresserede Lægfolk  vil  have  Gavn  og  Glæde  af  at  eje,  og  som 
sikkert  ofte  vil  blive  brugt  af  dem,  der  skaffe  sig  den. 

F.   0. 

Henrik  Brodthagen  og  Karl  Jørgensen:  ^ Bibelhistorie '».  Anden 
Udgave.  143  S.  Det  nordiske  Forlag.  —  En  god  og  smuk  Bog 
med    velordnet    Stof  og    mange  Billeder,    som   ville   glæde  Børnene. 

Camilla  Eegholm:  n-Vore  Præster  og  Dyrebeskyttelsen-^ .  34  S. 
Axel  Andersens  Forlag. 


Til  den  trykte  Medlemsliste. 

Ved  en  Fejltagelse  var  Medlemstallet  paa  den  under  i.  No- 
vember 1898  udfærdigede  trykte  Medlemsliste  opgivet  for  lille  for 
Svendborg  Amt.  Dette  havde  25  Medlemmer  og  ikke  som  opgivet 
24.  Fejlen  beroede  paa,  at  Fortegnelsen  manglede  Sognepræst 
P.  E.  Wibergs  (Bregninge  paa  Ærø)  Navn.  Pastor  Wiberg,  som 
har  været  Medlem  af  vor  Forening  fra  1897,  bedes  undskylde  den 
begaaede  Fejl. 

Memorandum. 

Bestyrelsesvalget  til  den  danske  Præsteforening  er  nu  afsluttet 
med  følgende  Resultat,  at  der  for  Tiden  sidder  6  sjællandske  Præster 
—  hvoraf  hele  5  residere  i  København  og  nærmeste  Omegn  —  og 
I  Jydsk  Præst  i  Hovedbestyrelsen. 

Mon  det  ikke  var  heldigere,  om  der  1901  med  det  nye  Aar- 
hundredes  Begyndelse  kunde  ske  en  praktisk  Ændring  i  saa  Hen- 
seende —  uden  paa  nogen  Maade  at  forklejne  mine  ærede  Kollegers 
Kapacitet  til  at  repræsentere  den  danske  Folkekirkes  Præstestand  — , 
idet  man  tog  noget  mere  Hensyn  til  de  forskellige  Landsdele  ved 
nævnte  Bestyrelsesvalg,  saaledes  at  ogsaa  disse  bleve  repræsenterede, 
enten  stiftsvis  eller  paa  anden  Maade. 

Muligen  kunde  man  maaske  ogsaa  ved  at  danne  et  Repræsen- 
tantskab, der  f.  Ex.  var  valgt  stiftsvis  —  2  å  3  fra  hvert  Stift  — 
og  som  af  og  til  —  i  å  2  Gange  om  Aaret  —  kunde  sammenkaldes 
af  Hovedbestyrelsen,  naar  vigtigere  Sager  skulde  drøftes,  bringe  lidt 
mere  Ligevægt  i  Stillingen;  men  herom  kan  der  jo  forhandles  i 
Slutningen  af  dette  Aarhundrede  paa  de  respektive  Kredsmøder. 

Albæk  Præstegaard  pr.  Sæby,  d.  6.  Febr.   1 899. 

Ærbødigst 

Lauritz  Haagen  MilUer, 

Sognepræst. 


Olaf  O.  Barfod  &  Co., 

Boghandel,  Papirforretning. 

Kronprinsensgade  2.    Ejøbenhavn  K. 

Telefon  5374. 

Lager  af  Skematiske  Papirer,  Blanketter  og  Protokoller  for  Embeds- 
og  Bestillingsmænd. 

For  D'herr  Præster  anbefales  følgende  Attester  og  Protokoller. 
Vielsesattester.  Begravelsesprotokol. 

Daabsattester.  Tiendeprotokol. 

Tiendekvitteringer.  Skoleprotokol. 

Forsømmelseslister.  Kirkeregnskab. 

Dødsattester.  Fødselsprotokol. 

Konfirmationsattester.  Skolekommissionsprotokol. 

Forloverattester.  Provsteretsprotokol. 

O.  s.  v.  Kommissionsbøger. 

O.  s.  v. 
Alle  ovennævnte  Attester  og  Protokoller  faas  i  enhver  Bog-  og  Papirhandel 
i  Danmark  samt  i  Hovedforlaget. 

Tilsalgs  i  Vistoft  Præstegaard  pr.  Rønde: 
Tidsskrift   f.  udenl.  Theologi   v.  Clausen  og  Gude    1833  —  83  (komplet).     19  Kr. 
Theol.  Tidsskrift    ved   Scharling,  Kaikar  og  Sthyr  1837—98  (komplet).     14  Kr. 
Evang.  Ugeskrift  v.  Hjort,  Stockholm,  og  H.  Scharling  1856—68.     6  Kr. 
Vahls  Missionsatlas  m.  Forkl.     4  Kr. 


VILHELM  JENSENS 

Bog-,  Papir-  og  Kunsthandel 

Skovsøgade  2,  Slagelse, 

anbefales  d'Hr.  Præster  i  Slagelse  og  Omegn. 


Udkommen  er: 

TEXTER  TIL  LEJLIGHEDSTALER 

udgivne  af 
Aarhus  og  Omegns  Præstekonvent. 

Anden  forøgede  Udgave 

ved 

F.  E.  Seidelin  &    V.  Øhlenschlæger. 

Pris  1  Kr. 


LÆREREN  SOM  KIRKEBETJENT. 

En  Yejledning  for  tiltrædende  Landsbylærere 

udgiven  af 

C.   C.  S.   Cederfeld  de  Simonsen. 

Pris  1  Kr. 

Faas  hos  alle  Boghandlere. 

Jacob  Zeuners  Forlag 
Aarlius. 

Angaaende  Uregelmæssighed  ved  Bladets  Forsendelse  bedes 
man  henvende  sig  til  det  stedlige  Postkontor,  og,  hvis  dette  ikke 
nytter,  til  Ekspeditionen,  Skindergade  2i,   i.  Sal. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmældelse  i  den  danske  Præste for- 
ening sker  til  Kredsformanden. 


København.  —  Graebet  Bogtrykkeri. 

MAANEDSBLAD 


FOR 


DEN   DANSKE   FOLKEKIRKE. 


UDGIVET   AP 


DEN  DANSKE  PRÆSTEFORENING. 


Nr.  5  Den  1.  Maj  1899 


Indhold:  Cand.  theol.  C.  Hansen,  Valby:  Keswick-Northfieldbevægelsen. 
Provst  Cederfeld  de  Simonsen:  Til  Spørgsmaalet  om  Selvmorderes  Begravelse^ 
Sognepræst  Hindhede:  Hvorledes  faa  vi  bedst  et  Sangkor  i  Landsbykirker? 
Sognepræst  Øhlenschlæger:  Konfirmant  eller  Konfirmand?  Sognepræst  F.  R. 
Nielsen;  Roskilde  Konvents  Forslag  ora  Naadensaarets  Afløsning.  Fra  Kassereren. 
Ny  Kredsformand  i  Svendborgkredsen. 


Keswick-Northfieldbevægelsen. 

Af  cand.  theol.  C.  Hansen,  Valby. 


II. 

Helliggør elsesretningens  Indhold  og  Resultater. 
Man  mene  nu,  hvad  man  vil,  om  denne  Art  aandelige  Be- 
vægelser og  om  engelsk  Kristendom  i  det  hele,  saa  meget  er 
ubestrideligt,  at  med  Hensyn  til  Troslivets  Alvor  og  Energi,  i 
alt,  hvad  der  angaar  den  praktiske  Gennemførelse  i  Livet  og 
paa  de  forskellige  store  kristelige  Arbejdsomraader,  kunne  vi 
sindige  og  sunde  lutherske  Skandinaver  stadigt  lære  meget  af 
vore  britiske  Trosbrødre.  Jeg  hører  ingenlunde  til  dem,  der 
holde  af  at  nedsætte  deres  egen  Kirke  og  Fædreland  i  Begej- 
string over  det  fremmede  og  nye.  Selv  har  jeg  faaet  Lov  til 
i  praktisk  Erfaring  at  smage  Dybden  og  Velsignelsen  i  vor  lu- 
therske Kirkes  Grundsandhed,  Retfærdiggørelsen  af  Troen,  altfor 
nyt  til,  at  jeg  nogensinde  skulde  kunne  tænke  mig  Muligheden 
af  at  slippe  dem.  Men  jeg  mener  paa  den  anden  Side  at  have 
baade  Kirkehistorien  og  den  daglige  Erfaring  for  mig,   naar  jeg 

siger,  at  denne  Livssandhed  altfor  ofte  er  bleven  taget  forfænge- 
lig indenfor  vore  Menigheder,  saa  at  den  tvært  imod  dens 
aandelige  Mening  er  bleven  Udgangspunktet  for  en  Kvietisme, 
en  Sløjhed  i  Helliggørelsesarbejdet,  der  er  lige  saa  sørgelig  som 
ortodoksistisk  Søvn. 

Dette  som  en  personlig  Motivering  for  min  nedenstaaende 
Betragtning  af  den  inderliggørende  Livsretning  inden  for  den 
ellers  saa  lovbundne  og  udvortes  reformerte  Kirkeafdeling.  Jeg 
tror,  at  vi  som  evangeliske  kristne  ogsaa  her  hjemme  have  den 
Pligt  og  Opgave  at  prøve  alle  de  Tidens  Aander,  som  røre  sig 
under  evangelisk  Mærke  —  om  de  ere  af  Herren,  og  at  vi  over 
for  de  store  Fællesanliggender  kun  have  Grund  til  at  glæde  os 
over  de  vidunderlige  Livsstrømme,  der  i  vore  Dage  udgaa  fra 
den  Kirkeafdeling,  som  har  Hegemoniet  i  de  store  kristelige  Ver- 
densopgaver. 

Som  fremhævet  i  vor  første  Artikel  staa  vi  i  Helliggørelses 
retningen  overfor  en  samtidig  engelsk-amerikansk  Aandsstrøm- 
ning,  der  under  det  stærke  Indtryk  af  Verdslighedens  Magt,  den 
kirkelige  og  politiske  Fanatismes  Vildfarelse  og  den  stadig  sti- 
gende materialistiske  (vantro)  Indifferens  ere  førte  sammen  i  den 
fælles  Længselsbøn  til  Herren  om  ved  en  ny  Pinse  at  iføre  sin 
Menighed  dens  gamle  verdenserobrende  Naadegaver. 

Naar  vi  i  største  Almindelighed  skulle  angive  dens  ejen- 
dommelige Program,  lader  dette  sig  foreløbig  sammenfatte  om 
følgende  Punkter: 

Betoningen  af  Fællesbønnen,  den  enfoldige  Lydighed  mod 
Guds  Ord  i  en  virksom  Helliggørelse,  de  troendes  Samfund  (uanset 
hvilket  kirkeligt  Parti  de  tilhøre),  om  det  store  Fællesarbejde  paa 
Sjælenes  Frelse.  Med  Hensyn  til  Metoden,  hvorunder  disse 
Tanker  føres  ud  i  Livet,  viser  Keswich-Northfield  tilbage  til 
den  apostolske  Praksis. 

Bort  med  Reklamen,  bort  med  al  det  opsigtvækkende  Sen 
sationsu væsen  —  der,  selv  om  det  benyttes  inden  for  sømmelige 
Grænser  —  har  sneget  sig  ind  fra  Verden.  Det  er  uskrift- 
mæssigt,  uaandeligt,  usundt,  kun  forklarligt  ud  fra  den  Om- 
stændighed, at  Nutidens  Stundesløshed  ogsaa  har  grebet  Menig- 
hederne. 

Tro  og  Bøn,  det  er  de  eneste  sande  Bevægkræfter  i  alt 
kristeligt  Arbejde.     Aandsfyldte  Personligheder,   det  er   dertil  vi 

trænge,  derom  skal  der  bedes  —  saa  ville  de  komme.  Herren 
har  ikke  forbeholdt  enkelte  Tider  og  Personer  sine  Naadegaver, 
fra  Aposteltiden  tilhøre  de  ifølge  Nye  Testamente  Menigheden 
som  saadan.  Naar  Naadegavernes  Fylde  kun  aabenbares  i  ringe 
Grad,  da  er  det  til  Dels  Menighedens  egen  Skyld.  Den  er  sig 
i  falsk  Ydmyghed  næppe  Savnet  bevidst  —  mangler  mange 
Steder  den  Troens  og  Bønnens  Aand,  der  har  Forjættelsen  om 
at  kunne  aabne  for  Guds  evige  Kilder.  Man  henpeger  paa, 
hvorledes  alle  de  dybeste  og  mest  betydningsfulde  Livsstrømme 
i  enhver  Tidsalder  ere  komne  overraskende  uden  Menneskers 
kunstige ,  Forberedelser,  ved  de  simpleste  Midler,  ved  de  mest 
ydmyge  Mænd  og  Kvinder,  som  Menigheden  ejede.  Ofte  lade 
Livsstrømmene  sig  føre  tilbage  til  Lønkammerbønnen,  hvor  to 
og  tre  i  al  Enfoldighed  og  Tro  havde  Mod  til  at  kalde  paa 
Herren  og  vente  store  Ting  af  ham.  Skikkelser  lige  fra  Daniel, 
Elias  og  Paulus  til  Jonathan  Edwards,  William  Carey,  bør  i  en 
ganske  anderledes  Forstand  tages  til  Mønster  for  Menigheden 
end  det  sædvanligt  sker.  Nutidsundere  som  George  Mullers  og 
Hudson  Taylors  Virksomheder  bekræfte  dette. 

Intet  er  nødvendigere  for  os  end  virkeligt  Livssamfund  med 
Herren,  intet  er  mere  skæbnesvangert  end  Sløvhed  i  Samvittig- 
heden. Sanseverdenen  lænkebinder  Størstedelen  af  Menneske- 
verdenen, ogsaa  den  Kristne  støtter  sig  i  det  daglige  Livs  smaa 
Forhold  mere  til  den  sanselige  Erfaring  end  til  Gud  og  for- 
vilder sig  derved  umærkeligt  ogsaa  i  de  større  Ting  bort  fra 
ham.  Keswich  peger  hen  paa,  hvorledes  man  i  vore  Dages  Ar- 
bejde for  Hedningemissionen  stoler  mere  paa  de  i  Missionssel- 
skaberne  repræsenterede  menneskelige  Dygtigheder  end  paa  Her- 
rens Aand.  Ja,  man  raaber  straks  paa  Sværmeri  og  Over- 
spændthed, naar  nogen  vover  at  udtale  sig  i  denne  Retning.  Og 
dog,  skal  Herrens  alvorlige  Henvisning  til  Lønkammerbønnen 
ikke  tilegnes  i  bogstavelig  Forstand?  Hvor  er  der  Stilhed  til  at 
brede  Hjertet  ud  som  der,  hvor  vi  i  fuld  og  hel  Hengivelse  til 
Herren  lukker  alle  andre  forstyrrende  Indflydelser  ude?  I  Løn- 
kammeret møde  vi  ham,  som  ser  i  Løndom,  og  som  ogsaa  bedst 
lader  sig  se  i  Løndom.  Vi  kunne  intet  betro  ham,  som  han 
ikke  paa  Forhaand  ved,  men  han  kan  paa  sin  Side  betro  os, 
hvad  end  ikke  den  højeste  Indbildningskraft,  den  dybeste  Grublen 
kan  aabenbare.     Bønnen   er   den   størst    mulige   Adgang    til  Er- 

kendelse  af  Herren,  og  det  er  den  Vej,  ad  hvilken  han  kommer 
den  enkelte  i  Møde  og  aabenbarer  sig,  som  han  er.  Fra  Løn- 
kamrene hentede  Herrens  Sendebud  i  alle  Tider  ikke  blot  de 
profetiske  Syner,  men  ogsaa  de  Aandens  Kræfter,  hvormed  de 
sejrede  over  Tidernes  Uaander. 

Bønnen  bringer  os  ikke  blot  i  Berøring  med  Gud,  giver  os 
ikke  blot  Kundskab  om  Guds  Naade  og  Veje,  nej,  endnu  mere, 
den  delagtiggør  os  i  hans  Kraft. 

«At  bede  er  at  lægge  Haanden  paa  Polen  af  det  himmelske 
Batteri,  vi  blive  ladede  med  hans  underfulde  hellige  Liv  og  Kraft 
og  Virkelyst. »  I  samme  Grad  som  Bønnen  forsømmes^  aftager 
og  svækkes  vor  aandelige  Kraft,  de  stærke,  rolige  Sjæle  have 
vundet  deres  Ligevægt  hos  Herren.  De  øve  store  Hug  i  hans 
Vældes  Kraft,  men  ere  i  Bønnen  blevne  smaa  i  egne  Øjne,  de 
have  i  Guds  Skole  lært,  at  alt  er  Naade.  Saadant  tales  og 
skrives  der  af  dem,  som  i  Keswich  have  fundet  hverandre  i 
Fællesskabet  om  disse  dybe  Erfaringer.  Og  Overskriften  over 
det  alt  sammen  er  dette:  Alt,  hvad  der  er  umuligt  for  Mennesket, 
er  muligt  for  Herren,  og  den,  i  hvem  Herren  bor.  Saa  bliver 
da  Grundloven  i  en  sand  Tjeners  Liv  denne:  «Ikke  jeg,  men 
Kristus  i  mig.^ 

Det  gælder  først  om  at  blive  stille  for  Herren,  om  at  lade 
sig  undervise  og  da  gaa  ud  i  hans  Kald  og  hans  Time.  ^<Hvor 
mangen  Tjener  har  ikke  ligesom  Moses  taget  fat  før  hans  Herre 
var  rede,  eller  først  begyndt  at  arbejde,  da  Herrens  Time  var 
forbi. 

Saaledes  bliver  da  Lydighed  mod  6uds  hellige  Befalinger  i 
Skriften  ikke  blot  en  Forudsætning  for  at  indtræde  i  Bønnens 
velsignede  Erfaringer,  men  en  blivende  Betingelse  for  et  virkeligt 
Liv  med  Herren. 

Det  alvorligste  Bibelstudium  i  Forening  med  de  større  og 
mindre  Bedeuiøder  ere  derfor  Hovedfaktorer  i  Konventionerne, 
som  ogsaa  søges  omplantede  i  de  enkelte  Deltageres  daglige 
Liv.  Som  et  karakteristisk  Eksempel  paa  den  Maade,  hvorpaa 
man  indbyder  til  disse  Møder,  citerer  jeg  Juliheftet  af  Life  of 
Faith  for  1898. 

.  .  .  Mød  med  Forventning  til  Herren,  med  Ønske  og 
Længsel  efter  Velsignelse  for  din  Sjæl  .  .  .  Der  er  altid  Fare 
for  os  ved  at  komme  i  tankeløs  Selvtilfredshed.     Netop  de,   der 

have   været   i    Forventning    det   største  Antal    Gange    løbe   den 
største  Fare  i  saa  Henseende. 

.  .  .  For  hvor  mange  er  ikke  hele  Ugen  de  foregaaende 
Aar  medgaaet  til  Forberedelse  i  Stedet  for  at  blive  brugt  til 
Tilegnelse  .   .   . 

Giv  dig  derfor  Tid  til  at  opdage,  hvad  det  er,  du  som  Jesu 
Discipel  særligt  trænger  til,  før  Mødet  begynder.  Læg  Mærke 
til,  paa  hvilke  Punkter  du  er  mest  tilbøjelig  til  at  falde,  og  kom 
saa  til  Mødet  med  en  klar  Forestilling  om,  hvad  det  er,  du 
søger. 

Vær  villig  til  at  lære,  hvad  Gud  nu  vil  lære  dig  ved  sit 
Ord,  hvor  meget  end  menneskelige  Fordomme  og  Overbevis- 
ninger staa  imod.  Vi  komme  ikke  sammen  i  den  Hensigt  at 
paatvinge  hverandre  vor  individuelle  Opfattelse,  men  for  at  se, 
hvad  Gud  siger  os  i  sit  Ord, 

Forsag  af  Hjertet  al  vitterlig  Synd  saavel  som  alle  de  tvivl- 
somme Ting,  der  ikke  ere  af  Troen.  Det  er  paafaldende  at  se 
Kristne  klynge  sig  til  Ting  —  Vaner  og  Beskæftigelser  —  om 
hvilke  de  dog  i  Virkeligheden  ere  i  Tvivl.  Undertiden  kan 
Kampen  vare  længe.  Saa  længe  de  ere  uvillige  til  at  afkaste 
Byrden,  ere  de  ikke  i  Stand  til  at  modtage  Velsignelsens 
Fylde  ... 

Disse  Ord  henvende  sig  i  lige  høj  Grad  til  dem,  som  ville 
deltage  som  Talere,  som  til  dem,  der  komme  tor  at  lære.  Naar 
vi  alle  lære,  hvad  det  er  at  være  Lærlinge  —  Disciple  i  sand 
Betydning  og  lytte  til  ham,  som  ikke  blot  mægter  at  aaben- 
bare  sin  Sandhed  men  tillige  at  delagtiggøre  i  sin  Naade  .   .   , 

Vi  standse  et  Øjeblik  for  at  samle  de  her  refererede  Tan 
ker  i  et  Tilbageblik.  Som  man  ser  er  Udgangspunktet  den 
Overbevisning,  at  Troen,  som  den  udfolder  sig  i  det  daglige 
og  offentlige  Liv,  kun  alt  for  ofte  er  sørgeligt  blottet  for  virke- 
lig aandelig  Kraft  og  isprængt  med  de  forskellige  verdslige  Remini- 
scenser, skønt  det  dog  i  Følge  Skriften  er  Herrens  udtrykkelige 
Vilje,  at  ethvert  Guds  Barn  skal  være  et  levende  Evangelium 
midt  i  Verdenslivet.  Det  er  ud  fra  dette  Misforhold,  at  For- 
sagelsen betones  som  det  nødvendige  første  Skridt  i  Retning 
af  et  sandt  og  helt  Troens  Liv. 

Lad  os  se  lidt  nærmere  herpaa. 

I   vor  reflektionssyge   og  psykologisk    omskrivende  Tid,    da 

Troen  daglig  bortforklares  og  haanes  som  en  Art  Selvsuggestion, 
et  fromt  Følelsens  Selvbedrag,  har  det  Nødvendighedens  Ret, 
at  Viljesmomentet  i  den  betones  skarpt  og  stærkt  som  her. 
Keswick  ser,  at  Tiden  trænger  til  Afgørelse  i  Valget  mellem  Lys 
og  Mørke,  Liv  og  Død.  Jo  skarpere  Modsætningen  mellem  Tro 
og  Vantro  tilspidses,  desto  klarere  maa  Bekendelsen  træde  frem 
med  en  klar  Motivering  af  sit  Indhold  og  sit  Maal.  Det  maa 
kendes,  at  Kristenlivet  ikke  taaler  at  sættes  paa  Linje  med 
andre  Livsgoder.  Det  maa  vises,  at  det  i  sidste  Instans  ikke 
lader  sig  omdebattere,  men  er  væsensforskelligt  fra  alle  Selv- 
klogskabens Paafund. 

Intet  vakt  Menneske,  som  i  vaagnende  Frelsestrang  griber 
til  grundig  Læsning  i  sit  nye  Testamente,  kan  komme  ret  langt, 
før  Forsagelsens  Vagtraab  lyder  ham  i  Møde  fra  Herrens  egne 
Læber:  «Vil  nogen  komme  efter  mig,  han  fornægte  sig  selv, 
tage  sit  Kors  op  og  følge  mig».  Det  er  denne  Forsagelsens 
store  Betydning  som  Prøve  ,for  Sandheden  af  et  Menneskes 
Frelsestrang,  som  Keswich  har  forstaaet  at  give  personlig  Form . 
Forsagelsen  er  efter  sit  Væsen  praktisk  o:  den  maa  ogsaa  for 
de  bevidst  troende  under  Helliggørelsesarbejdet  tjene  til  at 
blotte  Selvtilliden,  Mageligheden  og  de  andre  Farer  for  Troens 
daglige  Vækst.  Den  maa  vende  sig  mod  den  enkeltes  Kødelighed 
'  og  opsøge  de  særlige  Forhold,  der  true  hans  Sjælevel,  og  maa 
drive  paa  den  ufortøvede  Frasigelse  og  Løsrivelse  af  alt,  hvad 
i  nogen  Maade  kan  kue,  hindre  og  hæmme  Livet  i  Guds  Vel- 
behag. Hvorfor?  Her  er  alt  at  vinde,  men  ogsaa  alt  at  tabe. 
Det  synes  mig  værd  at  overveje,  om  ikke  denne  Nidkærhedens 
Protest  mod  al  Halvheden  og  Lunkenheden  i  Kristenlivet  er  paa 
sin  Plads  i  en  Tid,  da  det  for  saare  mange  bliver  ved  den  megen 
Talen  og  Skriven  om  Tro  og  Kærlighed,  uden  at  man  husker, 
at  det  at  høre  forpligter.  Synden  maa  hades  under  enhver 
Form.  Ingen,  som  vil  kaldes  med  Naadens  Navne :  «GudsBarn», 
«frelst»,  «hellig»  o.  s.  v.,  kan  tilegne  sig  disse,  før  hans  Liv 
virkelig  udtrykker  en  bevidst  Kamp  med  Selvet  ogsaa  i  dets 
finere  og  mere  afdæmpede  Former.  Det  er  Lovens  Betydning 
ogsaa  for  den  genfødte,   som  her  holdes  frem. 

Er  Guds  Naade  i  Kristus  Jesus,  Syndernes  Forladelse  og 
Helligaandens  Kraft  blevet  Livskilder  i  et  Menneskeliv,  da  bliver 
selv  det,    hvorom    man    blot    har    Anelse,    at    det    ikke    er   vel- 

behageligt  for  Gud  —  utilladeligt.  K.  henviser  f.  Eks.  til  Rom 
14,  22 — 23,  og  begrunder  bl.  a.  disse  Fordringer  med  Hen- 
syn til  den  Udhuling  af  Frelsesvisheden,  som  al  Halvhed  for- 
aarsager. 

Her  fremskinner  noget  af  den  reformerte  Lovbundethed, 
for  hvilket  Frelsestilbudet  faar  Karakteren  af  et  Paabud  —  og 
hvorved  der  lægges  Aag  paa  Samvittigheden.  Man  kan  forstaa, 
at  de  ud  fra  dette  Standpunkt  maa  komme  til  at  afvise  alle  Mel- 
lemstandpunkter af  Frygt  for  den  mindste  Selvforherligelse.  Konse- 
kvensen bliver  overfor  Adriafora  —  at  alt  sligt  kan  undværes, 
ja  bør  forsages  af  Kærlighed  —  hos  alle  dem,  for  hvem  Guds 
Riges  Fremgang  blandt  Mennesker  er  blevet  Livets  Hovedsag. 
Med  al  Agtelse  for  Pauli  Frihedsprincip:  «Alt  er  mig  tilladt* 
henviser  Keswickfolkene  til  samme  Apostels  Ord:  «men  ikke 
alt  er  tjenligt*,  idet  de  som  Motto  over  et  sandt  Kristenliv  sætte: 
«Jeg  vil  ikke  lade  mig  beherske  af  noget*,  (i.  Kor.  6.  12,  10.  23). 
For  den  troende  maa  alt  tjene  til  Herrens  Ære  og  Næstens  Op- 
byggelse. Den  i  Omvendelsen  lutrede  sædelige  Vilje  maa  vise 
sig  fri  og  uafhængig  af  Nydelser,  der  selv  om  de  i  og  for  sig 
ikke  kunne  kaldes  syndige,  dog  som  oftest  ere  Lænker  for  den 
svage  Tro  og  den  umodne  Karakter.  Praktisk  som  altid  har 
man  opstillet  følgende  tre  Spørgsmaal  til  Selvprøvelse  for  en 
Tings  Tilladelighed. 

1)  Er  denne  Ting  tjenlig?  2)  opbygger  den?  o:  hjælper 
eller  hindrer  deii  andres  Omvendelse  eller  Fremgang  i  Troen? 
3)  tjener  den  til  at  frigøre  eller  til  at  binde  mit  eget  Trosliv? 

Ogsaa  disse  Spørgsmaal  turde  være  tidssvarende  overfor  de 
forskellige  Former  af  kristelig  Af holdsbe vægelse  o.  lign.,  der 
altfor  ofte  forgæves  maa  vente  paa  troende  Menneskers  For- 
staaelse  og  Tilslutning,  medens  man  fra  rent  human  Side  for- 
længst har  vist  Alvor  og  Energi  overfor  de  sociale  Kræftskader 
som  Drikkeriet.  Forsagelsen  og  Troen  have  en  fælles  Retning : 
den  fuldkomne  Lydighed  mod  Gud.  Forsagelsen  danner  ikke 
blot  Gang  til  Troens  Verden,  men  er  ofte  Betingelse  for  Troens 
Fremskridt  under  Helliggørelsesarbejdet.  Kristus  vil  ikke  blot 
være  Frelser  men  tillige  Herre.  Mange  tilegne  sig  Forsoningen 
i  Kristi  Død,  Syndernes  Forladelse,  men  eje  ingen  levende  Op- 
fattelse af,  hvorledes  Forløsningen  fra  Syndens  Magt  egentlig 
fuldbyrdes.    Mange  mene  at  forstaa,  naar  Herren  kalder  sig  Be- 

gyndelsen  og  Enden,  men  lade  ham  dog  ikke  gennemtrænge  og 
lede  hele  deres  daglige  Liv.  Forsagelsen  —  Helliggørelsen  er 
ikke  afsluttet  før  alt  er  Herrens.  Kun  hvor  Hjertet  aabner  sig 
ubetinget  og  helt  for  Kristus  —  indtræder  den  « Dagklarhed  >, 
hvormed  den  Troende  ligesom  Paulus  kan  anbefale  sig  for  alle 
Menneskers  Samvittigheder.  Dér  og  først  dér  kan  der  ogsaa 
med  Paulus  jubles:  c  Det  gamle  er  forbigangent,  se,  alt  er  blevet 
nytU 

Man  kan  overfor  den  stadige  Betoning  af  den  lufortøvede, 
øjeblikkelige  Frasigelse  af  al  erkendt  Synd#,  af  den  ubetingede 
resolute  Hengivelse  til  « Herren*  ikke  helt  frikende  Keswick  for 
en  stærkt  methodistisk  Tenfiens,  der  let  lader  sig  forklare  af  den 
Jordbund,  hvoraf  Bevægelsen  er  udsprungen.  Thi  selv  om  en 
saadan  Resoluthed  i  Øjeblikket  for  en  vaklende  Sjæl  synes  at 
kunne  bevirke  tilsyneladende  store  Resultater,  hvem  er  dog  paa 
den  anden  Side  i  Stand  til  at  garantere  mod  et  Tilbagefald,  der 
kan  blive  ligesaa  skæbnesvane^ert  som  Fordelen  ved  en  sand 
Omvendelse  er  uomtvistelig.  Man  tro  nu  ikke,  at  Keswickkon- 
ventionerne  praktisere  blot  paa  udvortes  mekanisk  Vis.  Fra- 
sigelser afpresses  ikke  under  Form  af  offentlig  Syndsbekendelse. 
Man  ved  altfor  vel,  at  Sandheden  og  Fuldstændigheden  af  Hjer- 
tets Hengivelse  til  Herren  ikke  lader  sig  umiddelbart  kontrollere, 
men  at  Velsignelsen  selvfølgelig  afhænger  af  vedkommende 
Menneskes  Sanddruhed  og  virkelige  Frelsestrang.  Man  nøjes 
derfor  med  ret  inderligt  og  alvorligt  at  betone  Nødvendigheden 
af  en  oprigtig  Selvprøvelse  overfor  den  Gud,  som  ikke  lader 
sig  bedrage. 

Det  vilde  være  et  kirkehistorisk  Særsyn,  om  en  saa  stærk 
Vækkerr^st,  en  saa  absolut  Hellighedsfordring  som  Keswick- 
Northfields  skulde  have  lydt  —  uden  Modsigelse.  Der  har  da 
ogsaa  fra  mange  Sider  været  rejst  Indsigelser  og  Anklager  mod 
denne  Helliggørelsesretning.  Den  deler  her  Skæbne  med  enhver 
reformatorisk  Bevægelse,  der  netop  overfor  de  største  Formaal 
løber  de  største  Farer  i  Retning  af  Ensidighed  og  Overdrivelse 
til  den  ene  eller  anden  Side.  Man  burde  dog  betænke,  at  et- 
hvert Foraars  Grøde  ikke  blot  bringer  Sæden  og  Blomsterne 
frem,  men  ogsaa  sætter  Ukrudt  og  Vildskud  i  Vækst.  —  Det 
er  blevet  anført  mod  Keswick,  at  denne  Bevægelse  paa  sine 
Steder  har  antaget  yderliggaaende  Former,   har  voldet  adskillig 

Splittelse,  har  fremmet  Selvretfærdighed  og  indført  skruede  Fore- 
stillinger i  Menighederne  ved  at  hævde  en  svævende  og  falsk 
Aandelighed.  Og  det  er  til  en  vis  Grad  sandt.  Jeg  har  endog 
fundet  flere  Selvbekendelser  fra  nogle  af  Talerne  paa  de  første 
Møder,  som  ved  opstaaede  Mistydninger  vare  blevne  opmærk- 
somme paa  Uheldigheden  af  de  fremsatte  Ord  og  derfor  ønsker 
disse  usagte.  Det  har  selvfølgelig  heller  ikke  kunnet  afværges, 
at  der' her  som  overalt,  hvor  nyt  Liv  baner  sig  Vej,  strømmede 
Mennesker  til  drevne  af  Nysgerrighed,  eksentriske  Stemnings- 
naturer,  uklare  Hoveder,  der  blivende  paa  Overfladen  nøjedes 
med  at  hænge  sig  i  alt,  hvad  der  overraskede  som  nyt  og  stort, 
for  derpaa,  uden  Betænkning  at  bære  dette  frem  som  et  nyt 
Evangelium  dem  selv  til  Fald,  andre  til  Forvirring,  udenfor- 
staaende  til  Forargelse. 

Men  saa  vidt  jeg  har  kunnet  skønne,  have  Lederne  stedse 
ikke  blot  nøjedes  med  at  beklage  dette,  men  ogsaa  efter  Evne 
søgt  at  advare  derimod. 

Det  er  nemlig  saa  langt  fra  at  være  en  Indbildning  hos 
Keswickfolkene ,  at  de  skulde  have  opdaget  en  ny  og  højere 
Sandhed  end  den  af  Kirken  forkyndte  Kristendom,  at  det  tvert 
imod  er  deres  eneste  Fortrøstning,  at  de  Tanker,  hvorom  de 
ere  komne  til  Bevidsthed,  ere  lige  saa  gamle  som  Nye  Testament 
og  kun  derfor  fortjene  Eftertanke  og  Prøvelse  i  alle  Menig- 
hederne. Man  har  fra  theologisk  Side  haft  let  ved  at  paavise, 
hvorledes  Keswickbevægelsen  paa  Grund  af  sin  unionistiske 
Stræben  savner  fast  dogmatisk  Rygrad.  Gennem  sjne  fra  alle 
Lejre  sammentraadte  Deltagere  have  Møderne  uvilkaarligt  maattet 
optage  Elementer  af  de  forskellige  Denominationers  Særlærdomme. 
Vi  have  allerede  omtalt  det  metodistiske  Træk.  Det  stærke 
Eftertryk  paa  Helligaandens  Gerning,  det  indre  Lys  o.  s.  v.  er  na- 
turligvis blevet  tilbagedateret  til  Kvækerne.  Fra  Baptismens 
betydelige  Repræsentanter,  hvoraf  flere  som  Spurgeon  jun.,  F. 
B.  Meyer,  spille  en  Hovedrolle,  stammer  Betoningen  af  Hellig- 
gørelsesarbejdet  tilligemed  Sammenblandingen  af  Genfødelse  og 
Omvendelse.  Fra  Irvingianismen  skal  K.  have  tilegnet  sig 
Længselssukket  efter  de  apostolske  Naadegaver  og  Fremblikket 
til  den  sidste  Tids  store  Forjættelser,  o.  s.  v. 

Hvorledes  det  nu  end  forholder  sig  hermed.  Hovedindven- 
dingen  fra  evangelisk- luthersk  Side   synes  mig  at   maatte  rettes 

mod  Bevægelsens  alt  overvejende  Subjektivisme.  I  den  sub- 
jektive Inderlighed  har  den  paa  en  Gang  sin  Styrke  og  sin 
Svaghed. 

Man  vil  have  vanskeligt  ved  at  finde  en  friskere,  mere 
slaaende  og  praktisk  Prædikenform  end  den,  som  aander  os  i 
Møde  fra  Keswicks  Talertribune.  Der  er  i  Tale  og  Skrift  en 
Rigdom  af  sjælelige  Impulser  at  hente  hos  Keswick.  K.  udtaler 
vor  Tids  «pia  disidria*  og  kræver  en  Kristendom  i  Aands  og 
Krafts  Bevisning  med  en  Veltalenhed,  som  maa  rive  alle  med. 
Men  i  sin  varme  Inderlighedens  Nidkærhed  for  at  flytte  Tyngde- 
punktet over  fra  Lære  til  Liv  slaar  den  hist  og  her  over  i  det 
mystisk-theosofiske,  i  hvis  Lysta  ager  det  sande  fra  Gud  mødes 
med  det  sværmerske  i  Mennesket,  og  Muligheden  aabnes  baade 
for  Kvietisme  og  Sværmeri.  Vægten  lægges  saa  afgjort  paa  den 
individuelle  Side  af  Troslivet,  at  Helligaandens  Virken  i  og  ved 
Sakramenterne  næsten  helt  glemmes. 

«Life  of  Faith»,  der  er  fuld  af  Opbyggelse  og  Befrugtning 
for  læg  som  for  lærd,  undgaar  ikke  blot  det  konfessionelle,  men 
ogsaa  det  sakramentale.  Man  kan  gennemblade  Hefte  for  Hefte 
uden  at  finde  en  Betragtning  af  Daab  eller  Nadver,  her  faar 
altsaa  ovennævnte  theologiske  Anklagere  Ret  —  og  træffer  man 
en  sjælden  Gang  en  saadan,  er  den  som  oftest  skæmmet  af  den 
reformerte  Kirkes  allegoriserende  —  forflygtigende  Tendens. 

Her  staa  vi  altsaa  ved  den  Grund  fejl,  som  tidlig  eller  sent 
vil  hidføre  en  Katastrofe  for  denne  ellers  i  saa  mange  Maader 
velsignede  Livsretning.  —  Det  skulde  da  være,  at  den  i  Tide 
blev  rettet  —  men  Spørgsmaalet  er  da,  om  Enigheden  blev  ved. 

Fraset  alt  dette  betænker  jeg  mig  ikke  paa  at  kalde  Kes- 
wichbevægelsen  et  Sandhedens  Livstegn  indenfor  den  altfor  ud- 
advendte lovbundne  engelske  Kirke.  Som  saadan  kunne  vi 
lutherske  vel  ogsaa  tilegne  os  den  som  et  glædeligt  Tidens 
Tegn.  Thi  det  er  skønt  at  se  de  bedste  fra  alle  Kirkens 
Lejre  lade  Polemik  og  Disput  træde  tilbage  for  i  Kristi  En- 
hed at  samles  til  fælles  Arbejde  og  fælles  Bøn  om  den  størst 
mulige  Fremgang  i  Menighederne.  Den  har  maaske  ogsaa  Bud 
til  os,  for  saa  vidt  som  den  med  sin  varme  Tro  holder  fast  ved 
Gudsbudets  Urokkelighed  over  for  den  Kritik,  der  gør  saa  mange 
lutherske  Theologer  aandeligt  nærsynede  og  saa  smaa  i  Livets 
Praksis.     Keswick   er   i  Færd    med  at   aabne  Øjnene   for   mange 

til  de  store  Udsyner  i  Aandens  Verden .  Derfor  er  den  værd 
at  kende  og  værd  at  lære  af. 

Vi  kunne  ikke  lægge  Pennen  bort  uden  at  have  dvælet  ved 
de  sidste,  dybeste  og  mest  omstridte  Punkter  i  Keswickmødernes 
Program.  Det,  som  Modstanderne  kalde  «den  syndfri  Fuld- 
kommenhedslære»,   « Perfektionismen  i  slet  Forstand ». 

Det  er  paa  de  Punkter,  hvor  Keswick  fra  Omtalen  af  Guds 
Børns  Pligter  (Tro,  Forsagelse,  Bøn)  gaar  over  til  at  tale  om  Guds- 
barnets  Rettigheder,  at  der  falder  et  Skær  af  formastelig  Selv- 
retfærdighed over  Retningen.  Sagen  er  den,  at  Keswick  ikke 
har  villet  blive  staaende  ved  Paavisningen  af  Omvendelsens  Nød- 
vendighed udfra  Verdenslivets  Tomhed,  Syndelivets  Farer,  men 
tillige  med  al  Kraft  har  villet  paapege  alt  det  positive,  store, 
hvori  Troslivet  godtgør  sig  som  nyt,  som  evigt  Liv.  Herunder 
indbefattes  saadanne  Ting  som  Indførelsen  af  den  Helligaand 
ud  fra  Forjættelsen  om  Troens  Delagtighed  i  Pinsens  Naadegave, 
Erfaringen  om  Kristi  Iboen  som  Herre  over  alt  i  den  troendes 
Liv,  endvidere  Sejrskraften  f.  Eks.  voksende  Fasthed  i  Troen, 
sjælefrelsende  Kærlighed,  fremadskridende  Sejrsmagt  over  de 
individuelle  Syndere,  Opfyldelse  af  Bønnen  o.  s.  v.  Guds  For- 
jættelser maa  ikke  staa  som  fjærne,  skønne  Fata  Morgana  — 
Kristenlivet  er  Erfaring,  alle  Herrens  Velsignelser  baade  i  Aand 
og  Ord  og  Kraft  ere  bestemte  til  at  opleves,  men  —  føjer  K.  ud- 
trykkelig til  —  Forjættelserne  have  visse  Forudsætninger,  og 
kun  hvor  disse,  tilegnes,  følger  Velsignelsen  efter.  Det  er  For- 
klaringen paa,  at  Keswick  tror  sig  berettiget  til,  at  Helligaandens 
Liv  ikke  blot  er  muligt,  men  at  det  er  en  uudblivelig  Konse- 
kvens, hvor  Livsforudsætningerne  ere  tilstede  i  sand  Tro,  For- 
sagelse og  Bøn. 

At  disse  dybe,  rige  Herlighedstanker  kunne  tages  forfænge- 
ligt af  alle,  som  tilrane  sig  Forjættelsen  uden  at  opfylde  Guds 
forudskikkede  Krav,  nægtes  ikke  af  K.  selv.  Det  betones  ud- 
trykkeligt, at  her  er  der  en  Hovedfare  baade  for  Taler  og  Til- 
hørere,  naar  Tankerne  dvæle  ved  disse  Ting. 

Men  lad  os  være  loyale  og  lade  de  anklagede  selv  tale. 

I  April  1897  afholdtes  der  bl.  a.  et  stort  Møde  i  London, 
hvor  K.'s  ledende  Mænd  med  al  Redebonhed  og  Omhu  midt  i 
Verdensbyen  aflagde  Regnskab  for  det  Haab,  der  er  i  dem,  og 
søgte    at    afvise    alle    de    Misforstaaelser    og   Karrikaturer,    man 

havde  udspredt  om  dem.  Beretningen  herfra  har  det  desværre 
ikke  været  mig  muligt  at  faa  fat.  Læseren  maa  derfor  nøjes 
med,  hvad  jeg  kan  skaffe  ved  at  anføre,  hvad  Arthur  Pierson 
i  hans  Story  of  Keswick  S.  46  f.  siger  i  denne  Retning. 

Han  vender  sig  imod  Beskyldningen  for  syndfri  Fuldkommen- 
hedslære. 

«Vor  Fare  ligger  maaske  snarere  i  syndefuld  Ufuldkommen- 
hed, men  det  er  ikke  desto  mindre  en  fuld  berettiget  Ængstelse, 
der  har  sin  Grund  i  en  lejlighedsvis  optrædende  fanatisk  Retning. 
At  Guds  Riges  Vin  ligner  Jordens  Vin  viser  sig  kun  altfor  ofte 
hos  Sjæle  uden  Ligevægt*.  Han  fortsætter:  «Det  var  interessant 
at  se  Folk  komme  til  disse  Møder  fulde  af  Forventning  om  at 
skulde  høre  prædiket:  syndfri  Fuldkommenhed  og  da  at  se  deres 
Overraskelse,  naar  en  Taler  begyndte:  «Der  er  maaske  eni^nu 
ingen  som  nøjagtigt  har  bestemt  og  afgrænset  Begrebet  Synd. 
Hvis  det  er  at  synde  at  komme  til  Kort  med  Hensyn  til  det 
guddommelige  (Liv)s  absolute  Hellighed,  saa  synder  jeg  i  hvert 
Aandefang.  Men  i  Fald  stadig  bevidst  Overtrædelse  bliver  gjort 
til  den  uundgaaelige  Betingelse  for  at  være  kristen,  hvis  en  saa- 
dan  ved  selve  sin  Eksistens  som  Kristi  Efterfølger  stadigt  og 
uundgaaeligt  maa  bedrøve  ham,  hvem  han  elsker  højest  i  Verden, 
hvis  det,  som  udgør  Skellet  imellem  Synderes  Liv  i  Synden  og 
helliges  Liv  i  Lydighed,  er  bortfaldet,  hvis  Kristus  ikke  er  død 
for  at  genløse  os  alle  fra  Uretfærdighed  og  rense  os  til  sig, 
ja  for  at  frelse  mig  fra  mine  Synder  —  da  er  Evangeliet  en  Fallit 
med  Hensyn  til  dette  Liv,  og  Guds  Vilje  er  ikke  vor  Hellig- 
gørelse. 

Der  er  absolut  ingen,  som  kan  hævde  Forløsningen  fra  Synd 
i  anden  Mening  end  som  Sejr  over  den  Synd,  man  har  erkendt 
og  afsløret.  Havde  vi  Indsigt  som  Englene,  kunde  vi  under 
vore  forvirrede  Omgivelser  ikke  gaa  et  Skridt  uden  bevidst  Synd. 
Men  fra  den  Synd,  som  erkendes,  fra  det  onde,  som  er  opdaget, 
kan  man  finde  Forløsning  i  Kristus.  Og  saa  fremt  vi  vandre  i 
Lyset  og  i  Lydighed,  vil  hver  Dag  udpege  os  mere  ondt,  som 
skal  forsages.  Gaarsdagens  Uagtsomhedssynd  kan  i  Lyset  af  den 
Dag,  som  er  inde,  blive  erkendt  og  som  saadan  blive  over- 
vundet. Intet  forstandigt  Menneske  vil  prale  af  ikke  at  have 
syndet  saa  og  saa  længe.  Men  han  kan  sige,  at  til  hans 
inderste   Fortrøstning    hører  Muligheden   af  at  kunne  sejre  over 

enhver  erkendt  Synd.  I  samme  Grad,  som  han  ikke  stoler  her- 
paa,  vil  han  spille  fallit.  I  et  saadant  Liv  opnaaes  Tilgivelse 
saavel  som  Kraft  til  at  undgaa  Gentagelser  i  samme  Øjeblik 
som  Synden  bekendes*. 

Man  har  i  disse  djærve  Ord  en  Prøve  paa  et  Vidnesbyrd 
fra  Keswicks  Talerstol.  Ordene  ere  ingenlunde  helt  uangribelige 
i  dette  Brudstykke.  Man  kunde  bl.  a.  bemærke,  at  det  vel  ikke 
er  nok  at  erkende  Synden,  men,  at  man  i  Angerens  Smerte 
maa  sige  sig  løs  fra  Synden  og  henfly  til  Guds  Naade.  Hvad 
vedkommende  Taler  vilde  svare,  ved  jeg  selvfølgelig  ikke,  men 
jeg  er  tilbøjelig  til  at  tro  ham  villig  til  at  gaa  ind  herpaa. 

Jeg  har  andet  Steds  fundet  Tanker,  der  i  sammentrængt 
F'orm  lade  sig  gengive  saaledes: 

Der  er  paa  den  ene  Side  opstillet  i  Jesus  et  menneskeligt 
Fuldkommenheds  Ideal,  der  er  for  guddommeligt  til  at  kunne 
naas  af  os  herpaa  Jord;  kunde  det  naas,  vilde  alt  videre  Frem- 
skridt være  umuligt  og  overflødigt.  Men  der  er  Hge  saa  vist 
et  Hellighedens  Liv  i  stadig  fremadskridende  Tilnærmelse  til 
Idealet,  som  ikke. blot  er  muligt,  men  oven  i  Købet  er  lagt  til 
Rette  med  alle  de  derhen  hørende  Kræfter  og  Midler  af  Herren 
selv  som  en  Opgave  for  enhver  sand  troende.  At  det  kan 
realiseres  vise  alle  de  Kirkehistoriens  Stormænd,  som  vi  netop 
se  op  til  som  saadanne,  fordi  de  i  Ydmyghed  og  Tro  toge 
denne  Opgave  op.  De  vare  ingenlunde  ufejlbare  i  alt,  men  man 
tør  ikke  kalde  dem  overspændte  Sværmere,  fordi  de  gik  ind 
under  Guds  Forjættelser;  og  man  har  ikke  Lov  til  at  forarges 
paa  dem,  fordi  man  endnu  ikke  selv  har  naaet  saa  vidt,  enten 
ens  Maalestok  for  Livet  nu  er  for  lille,  eller  ens  kødelige  Livs- 
vaner stille  sig  i  Vejen  for  Efterfølgelsen. 

Saaledes  er  altsaa  K.'s  Stilling  til  Læren  om  den  syndfri 
Fuldkommenhed.  Man  ser,  at  adskillige  have  villet  lyve  den 
noget  paa,  hvori  denne  Retning  ikke  med  Bevidsthed  er  skyldig. 

Det  kunde  være  fristende  endnu  at  betragte  K.'s  Tanker 
om  Helligaandens  Iførelse  og  Kristi  mystiske  Iboen  i  den  enkelte 
troende.  Mange  dybe  og  skønne  Ting  findes  sagt  herom.  K. 
gør  sig  ikke  til  af  at  have  bragt  nye  dogmatiske  Indblik  til 
Verden.  Man  spørger  jo  overhovedet  ikke  hverken  i  Northfield 
eller  i  Keswick:  Har  Du  forstaaet  —  men  har  Du  erfaret 
noget  af  dette?  Som  et  enkelt  lille  Tilløb  til  en  dogmatisk  Son- 

dring  udfra  Skriftens  Sprog  vil  jeg  til  dogmatiske  Hoveders  Prø- 
velse hidsætte  Dr.  A.  Gordons  Skelnen  mellem  Helligaandens 
Besegling,  Hyldning,  Salvning,  der  henholdsvis  skal  gaa 
paa  den  troendes  Bekræftelse  i  Frelses  visheden,  Helliggørelses- 
kræfter  og  kristelig  Indsigt. 

Naar  man  har  tillagt  Keswickbevægelsen  en  overspændt 
Pinseforventning,  saa  opfattes  Pinsen  som  den  enestaaende  grund- 
læggende Aandsmeddelelse,  hvorved  Apostlene  dygtiggjordes  til 
deres  banebrydende  Gerning,  en  bogstavelig  Gentagelse  er  derfor 
umulig,  men  K.  betoner,  at  Kirken  efter  sit  Væsen  som  Kristi 
Legeme  ikke  kan  have  mistet  Adgangen  til  Naadens  rigeste 
Kilder,  og  enhver  sand  Discipel,  der  aabner  Hjertet  i  hel  og 
udelt  Hengivelse  til  Herren,  kan  vente  af  Guds  Trofasthed  at 
faa  alt,  hvorom  han  beder  i  Jesu  Navn  til  Jesu  Gerning. 

Kristi  Iboen  er  kun  et  særligt  Fremskridt  i  dette  Forhold. 
Det  er  den  største  af  Troens  Hemmeligheder,  det  største  Maal 
for  Aandens  Gerning.  Helligaanden  begynder  at  male  Kristus 
for  os  i  Guds  Ord,  og  i  samme  Grad  som  dette  tilegnes  enfoldigt 
og  ydmygt,  gaar  Aanden  over  til  den  Helliggørelse  af  Kristus  i 
os,  som  Joh.  14 — 16  antyder.  Saaledes  beror  det  virkelig  for 
en  Del  paa  vor  Ydmyghed,  Tro  og  Lydighed,  i  hvor  høj  Grad 
Kristus  skal  fremtræde  i  sit  tredobbelte  Embede  for  os  og  her- 
liggjøre  os  til  sit  Ejendomsfolk  « nidkært  til  gode  Gerninger*. 
Den  uomgængelige  Hovedbetingelse  er,  at  Selvet  for  enhver  Pris 
forsages  i  alt,  hvor  det  vil  frem  selv  under  Frihedens  og  Hellig- 
hedens Maske. 

«Med  Fare  for  at  blive  kaldte  Pessimister  eller  hyperkritiske » 
—  siger  Arthur  Pierson  i  en  Artikel,  «saa  gentage  vi,  at  hvis 
Kirken  virkelig  vil  se  større  Kraft  i  sine  Lemmer,  mere  Rede- 
bonhed og  udholdende  Offervillighed,  da  maa  den  lægge  større 
Vægt  paa  Bønnen  og  Guds  Forjættelser.  Guds  Arm  er  lige  saa 
lidt  forkortet,  som  hans  Øre  er  døvet,  men  der  er  Maader  at 
være  og  at  handle  paa,  som  han  aldrig  kan  vedkende  sig  og 
meddele  sit  Velsignelsessegl. » 

Her  ville  vi  standse  med  dette  Omrids  af  den  Helliggørelses- 
retning,  som  i  vor  Tid  sætter  dybe  Spor  i  Kristenlivet  Verden 
over.  Dens  Indflydelse  er  for  omfattende  til  at  kunne  vurderes 
fuldt  og  helt  endnu;  hvad  den  skal  udrette  i  Herrens  Menighed 
maa  det  nye  Aarhundrede  vise;  at  der  er  Livstanker  i  den,  kan 

ingen,  som  er  af  Sandheden,  nægte,  det  kommer  kun  an  paa, 
hvorledes  man  forøver  Guds  Sandhed  i  Livet.  Lad  det  ikke  være 
os  Hovedsagen  i  theologisk  Gammelklogskab  at  faa  K.'s  Livs- 
tanker  rykkede  op  af  Livets  Jord  ud  fra  den  Sammenhæng, 
hvori  de  ere  opvoksede  —  for  i  presset  og  tørret  Tilstand  at 
faa  dem  rubricerede  i  Kirke-  eller  Dogmehistoriens  Herbarium, 
lad  os  kun  glæde  os  over  den  friske  Vaarluft,  som  vifter  hen 
over  Herrens  Kirkeager,  og  lad  os  i  rolig  og  sund  Forstaaelse 
agte  paa,  hvad  Herren  vil  sige  til  Menighederne.  Det  Ord  af 
Skriften,  der  for  mig  kortest  og  klarest  samler  alt  det  ejen- 
dommelige og  det  blivende  i  Keswickbevægelsen  er  det,  som 
findes  i  Gal.   525: 

El  ^æjuev  nvevjuart,  nvevjuaru  xal  0x01^0) fÅSv. 

H.   C,  M.  Hansen. 

Effata,  Valby. 

Xa  Sporgsmaalet  om  Selvmorderes  Begravelse. 


Som  et  Supplement  til  den  Artikel,  der  stod  at  læse  herom 
i  dette  Blads  Nr.  3,  maa  det  maaske  være  mig  tilladt  at  med- 
dele, hvilken  Fremgangsmaade  jeg  en  Gang  i  et  saadant  Til- 
fælde har  fulgt. 

Den  Mand,  som  skulde  begraves,  havde  skudt  en  ung  Pige, 
som  gentagne  Gange  havde  afvist  hans  stadige  Tilnærmelser,  og 
umiddelbart  derefter  havde  han  berøvet  sig  selv  Livet.  Han  var 
Theatermaler  i  Randers,  og  hele  Skuespillerpersonalet  samt  en 
Mængde  andre  Mennesker  mødte  op  ved  Begravelsen ,  som  skulde 
foregaa  fra  det  store  Kapel  paa  Byens  Kirkegaard.  Kisten  var 
smykket  med  en  utallig  Mængde  Kranse  og  prydet  med  Palme- 
grene. Han  efterlod  sig  en  gammel,  dybt  nedbøjet  Moder,  og, 
saavidt  jeg  mindes,  nogle  andre  nære  Slægtninge. 

Da  Begravelsen  blev  bestilt,  erklærede  jeg,  at  jeg  hverken 
vilde  holde  nogen  Tale  eller  møde  i  Ligkapellet  for  derfra  at 
ledsage  ham  til  Graven.  Heller  ikke  tillod  jeg,  at  der  blev 
sunget  nogen  Salme  før  Jordpaakastelsen,  saaledes  som  det  ellers 
plejede  at  ske.  Efter  at  Kisten  var  nedsænket  i  Graven,  traadte 
jeg  hen  til  denne  og  forrettede  Jordpaakastelsen  med  de  sæd- 
vanlige Ord,  hvorpaa  jeg  bad  følgende  Bøn: 

•  Lær  os,  o  Gud,  at  tælle  vore  Dage,  saa  at  vi  kunne  faa 
Visdom  i  Hjærterne;  lær  os  at  vaage  og  bede,  at  vi  ikke  skulle 
falde  i  Fristelse.  Og  lad  dem,  som  sørge  ved  denne  Grav,  ikke 
forgaa  i  deres  Elendighed ;  men  lad  den  Sorg,  de  nu  maa  friste, 
drage  deres  Hjerter  til  dig.  Saa  skulle  de  faa  Mod  til  at  op- 
tage deres  Gerning  paany  og  Kraft  til  i  Sjælefred  at  styrke 
hverandre  paa  deres  mørke  Vej.» 

Derefter  sluttede  Handlingen  med  Afsyngelsen  af  Salmen 
Nr.   196,  V    4. 

Lad  os  vaage,  lad  os  bede, 
Bønnen  er  et  Hjerteskjold, 
Lad  os  vaagne  være  rede 
Til  at  møde  Syndens  Vold! 
Lokker  Tryghed  os  til  Fald, 
Frelser  væk  os  ved  dit  Kald, 
Lad  os  Kraft  i  Striden  finde. 
Din  blir  Æren,  naar  vi  vindel 

C.   Cederfeli  de  Simonsen, 


Hvorledes  faa  vi  bedst  et  Sangkor  i 
Landsbykirker? 


Man  fortæller  en,  maaske  apokryf,  Historie  om  en  Mand, 
som  ikke  vilde  gaa  i  Kirke,  fordi  han  syntes,  Præsten  var  for 
streng.  Dog  kunde  han  for  en  Gangs  Skyld  ikke  bare  sig,  da 
der  nemlig  var  en  dejlig  Sang  i  samme  Kirke,  og  Sang,  det 
var  noget,  han  ikke  kunde  staa  for.  Men  da  Prædikenen  »be- 
gyndte, tog  han  sine  Forholdsregler,  stak  en  Finger  i  hvert 
Øre,  hvilket  ogsaa  beskyttede  ham,  indtil  en  Flue  rettede  et 
saa  heftigt  Angreb  paa  hans  Næse,  at  han  der  fik  nødvendig 
Brug  for  den  ene  Haand.  Og  i  det  samme  skal  der  være  faldet 
et  Ord,  som  stak  haardere  end  Fluen  og  fik  ham  til  at  fjæme 
Fingeren  fra  det  andet  Øre  med. 

Hvorom   alting   er,    saa   spiller  Sangen    en    stor  Rolle   ved 

Gudstjenesten,    den  formaar  baade  at  forstyrre  og  at  højne  An- 
dagten. 

Mit  Spørgsmaal  kunde  ogsaa  have  lydt:  hvorledes  faa  vi 
god  Sang? 

Men  da  der  vistnok  ikke  gives  noget  bedre  Middel  til  at 
fa^  Sangen  frem,  dvalebundeh  og  sky  som  den  ligger  rundt  hos 
mange,  unge  og  gamle  —  end  et  kraftigt  Kor,  har  jeg  ind- 
stævnet Spørgsmaalet. 

Mig  bekendt  er  man  gaaet  to  Veje:  Børnekor,  i  Reglen 
indøvede  af  Læreren  i  eller  efter  Skoletiden  —  og  Voksnekor, 
ofte  indøvede  af  en  Privatmand  med  musikalske  Evner  og  helst 
med  Evnen  til  at  vise  de  unge  Maalet:  at  synge  yndelig  for 
Herren . 

I  min  Menighed  er  Spørgsmaalet  brændende,  og  det  vilde 
glæde  mig  meget,  om  ^n  og  anden,  der  har  Erfaring  paa  det 
Omraade,  vilde  udtale  sig  derom  og  vise,  hvordan  en  saadan 
Sag  kunde  begyndes  med  Udsigt  til  Resultat. 

N.  B.  Hindhede. 


Konfirmant  eller  Konfirmand. 


Om  man  rettelig  skal  skrive  Konfirmant  eller  Konfirmand, 
er  jo  et  Spørgsmaal,  som  ofte  er  bleven  forhandlet,  og  med  god 
Grund,  da  det  er  et  Spørgsmaal  af  ikke  ringe  Betydning.  Det 
er  jo  nemlig  ingenlunde  blot  en  Strid  om  Ord,  eller  rettere  om 
Bogstaver,  men  hænger  nøje  sammen  med  hele  Synet  paa  Kon- 
firmationen, om  man  som  Hovedsagen  ved  denne  Handling  ser 
den  Bekræftelse,  Børnene  give  selv,  eller  den  Bekræftelse,  som 
de  selv  faa  igennem  Handlingen.  Det  ser  ud,  som  om  Sagen 
er  atgjort  til  Fordel  for  Tilhængerne  af  ^/,  dem  med  det  sidst- 
nævnte Syn*paa  Konfirmationshandlingen.  F.  Eks.  skriver,  saa 
vidt  jeg  har  lagt  Mærke  til  det,  de  fleste  Præster  Konfirmant/, 
og  den  samme  Skrivemaade  er  stadig  brugt  i  Kultusministeriets 
og  andre  kirkelige  Autoriteters  Cirkulærer  om  Konfirmationen, 
saa  at  det  jo  synes,  at  det  er  det  dertil  svarende  Syn,  som  er 
erkendt  som  det  rette  og  stemplet  saaledes  af  den  danske  Folke- 

kirkes  Autoriteter.  Men  er  dette  rigtigt?  Er  det  dette  Syn  paa 
Konfirmationen,  som  stemmer  bedst  med  den  danske  Folkekirkes 
evangeliske  Syn  i  det  hele? 

At  Konfirmand  er  det  oprindelige,  formoder  jeg  sikkert. 
Konfirmationen  blev  jo  i  vor  Kirke  indstiftet,  for  at  Børnene 
skulde  faa  Lejlighed  til  at  bekræfte  deres  Daabspagt  efter  ved 
den  forudgaaende  Forberedelse  at  være  blevne  hjulpne  til  For- 
staaelse  af  deres  Daabs  Betydning  og  den  Velsignelse,  de  ved 
den  havde  faaet  Del  i.  Dog,  det  er  ikke  derfor,  ifølge  den  for- 
mentlige historiske  Ret,  at  jeg  holder  paa  /;  thi  Konfirmationen 
er  jo  en  rent  menneskelig  Anordning,  og  der  er  derfor  intet  at 
sige  til,  om  en  anden  Tid  faar  et  andet  Syn  paa  Sagen,  og 
følgelig  indretter  Handlingen  og  benævner  den  derefter.  Men 
et  andet  forandret  Syn  skulde  jo  rigtignok  gerne  svare  til  ved- 
kommende Kirkes  hele  Grundsyn.  En  saadan  Forandring  i  Sy- 
net paa  Konfirmationshandlingen  er  jo  saaledes  foregaaet  med 
Hensyn  til,  hvad  man  lægger  ind  i  Børnenes  Ja.  At  man  op- 
rindelig deri  saa  et  Løfte  fra  deres  Side,  er  jo  utvivlsomt;  men 
ligesaa  utvivlsomt  er  det  vel,  at  de  fleste  nu  se  det  som  en  Be- 
kendelse, der  aflægges;  og  denne  Forandring  er  forsvarlig,  fordi 
det  sidste  jo  stemmer  langt  bedre  med  evangelisk  luthersk  Tanke- 
gang i  det  hele,  end  Løftetanken  gjorde  det  nu;  og  man  vil 
formentlig  kunne  faa  langt  mere  Sandhed  ind  i  den  hele  Hand- 
ling, naar  man  saaledes  ser  den  ikke  som  Løfte,  men  som  Be- 
kendelse. Men  kan  nu  virkelig  det  samme  siges  med  Hensyn 
til  den  førstnævnte  Forandring,  den,  der  giver  sig  Udslag  i  d  i 
Steden  for  /;  stemmer  ogsaa  det  deri  udtrykte  nye  Syn  paa 
Sagen  bedre  med  evangelisk  Tankegang  end  det  gamle  Syn. 
Jeg  mener  absolut  nej;  langt  snarere  er  der  skjult  en  katholsk 
Tankegang  deri.  Tankegangen  hos  dets  Tilhængere  er  jo  den, 
at  Hovedsagen  ved  Konfirmationshandlingen  er  den,  at  igennem 
den  blive  Børnene  bekræftede  i  deres  Tro.  Naturligvis  nægte 
de  ikke,  at  Handlingen  ogsaa  har  Betydning  som  en  Bekræftelse 
fra  Børnenes  Side,  men  da  der  jo  ikke  er  Mening  i  andet  end 
at  betegne  Handlingen  efter  det,  som  er  Hovedsagen  ved  den, 
maa  det  andet  jo  efter  deres  Mening  være  Hovedsagen.  Natur- 
ligvis nægter  paa  den  anden  Side  jeg  ikke,  at  Børnene  virkelig 
bekræftes  ved  denne  Handling;  enhver  ærlig  Bekendelse  er  jo  til 
Bekræftelse  for  den,  som  aflægger  den;  hver  Gang  vi  i  det  dag- 

lige  Liv  have  Lejlighed  til  at  aflægge  en  Bekendelse  og  have 
Mod  til  at  bruge  Lejligheden,  da  bliver  det  virkelig  til  Bestyr- 
kelse for  os  selv.  Men  naar  man  vil  nævne  Handlingen  efter 
den  Bekræftelse,  man  saaledes  faar,  saa  maa  der  jo  være  noget 
særligt  her,  noget  ud  over  det,  som  vi  saaledes  vinde  af  Be- 
kræftelse og  Bestyrkelse  ved  enhver  Bekendelseshandling;  og  vil 
man  hævde  dette,  vil  man  tillægge  den  en  særlig  Evne  i  den 
Retning  og  hævde,  at  der  paa  mystisk  Maade  tilføres  Børnene 
en  særlig  Bekræftelse  netop  gennem  denne  Bekendelseshandling, 
saa  ere  vi  inde  paa  katholsk  Tankegang,  saa  ere  vi  paa  katholsk 
Vis  inde  paa  at  gøre  Konfirmationen  til  et  nyt  Sakrament.  Thi 
det  er  jo  netop  det,  som,  hvad  Virkemaade  angaar,  skiller  Sa- 
kramentet fra  enhver  anden  hellig  Handling,  at  i  Sakramentet 
virker  Herren  paa  mystisk  Maade  paa  vort  Hjærte.  Der  er  god 
Grund  til  under  de  forhaandenværende  Forhold  at  raabe  Vagt  i 
Gevær,  hver  Gang  saaledes  katholsk  Tankegang  er  ved  at  snige 
sig  ind  i  den  lutherske  Kirke.  Den  største  Fare  for  denne  er, 
mener  jeg  —  ikke  at  saa  en  og  saa  en  anden  af  dens  Medlemmer 
gaa  over  til  den  katholske  Kirke;  ad  den  Vej  har  jeg  ingen  Tro 
til,  at  Danmark  nogensinde  igen  bliver  et  katholsk  Land;  det 
vil  dog  altid  kun  være  faa,  som  saaledes  kan  føle  sig  dragne  til 
at  forlade  den  lutherske  Kirke  for  at  gaa  over  til  den  katholske, 
som  jo  i  Sammenligning  med  den  repræsenterer  det  mere  aande- 
lig  umyndige  Standpunkt.  En  langt  større  Fare  ligger  der  — 
som  Eksemplet  fra  England  viser  —  i  dette :  om  katholsk  Tanke- 
gang efterhaanden  ganske  umærkeligt  sniger  sig  ind  i  den  lu- 
therske Kirke,  saa  paa  et  og  saa  paa  et  andet  Punkt,  og  jeg 
kan  ikke  se  rettere,  end  at  der  er  lidt  af  dette  her.  I  al  Fald 
beder  jeg  Tilhængerne  af  ^'et  om  at  forklare  mig,  hvorledes 
man,  uden  at  gøre  Konfirmationen  til  noget,  der  meget  ligner 
det  katholske  Konfirmationssakrament ,  kan  hævde,  at  der  gen- 
nem den  tilføres  os  en  særlig  Bekræftelse  udover,  hvad  enhver 
Bekendelseshandling  tilfører  os.  Thi  det  maa  jo  være  deres 
Mening,  naar  Handlingen  skal  betegnes  efter  dette.  Sker  der 
her,  i  deri  Retning  kun,  hvad  der  sker  ved  enhver  Bekendelses- 
handling, saa  er  der  jo  intet,  som  er  særlig  for  Konfirmationen, 
og  følgelig  ingen  Grund  til  at  nævne  Handlingen  efter  det,  der 
ikke  er  det  særlige  for  den.  Det  synes  mig,  at  skal  man  nævne 
noget,    der  er  særligt   for  den  Haåndling,    saa  bliver  det  dette: 

at  der  skal  staa  Børn  frem  og  aflægge  for  første  Gang  i  Menig- 
hedens Paahør  den  gode  Bekendelse,  idet  de  bekræfte  deres 
Daabspagt.  Og  derfor,  naar  det  under  en  Forhandling  om  Kon- 
firmationen blev  sagt  til  mig  af  en  Deltager:  «jeg  læser  nemlig 
ikke  med  Konfirman/er,  men  med  Konfirmander »,  saa  mener  jeg 
netop,  at  vi  læse  med  Konfirman/er  o:  at  det,  vi  skal  have  for 
Øje  som  vort  Maal  under  Forberedelsen  til  Konfirmationen,  er 
at  hjælpe  Børnene  til  med  Sandhed  at  kunne  bekræfte  deres 
Daabspagt;  hvis  vi  paa  rette  Maade  gøre  vort  Arbejde  med 
dette  Maal  for  Øje,  og  hvis  vi  have  Lykke  til  at  naa  Maalet, 
saa  at  Børnene  paa  deres  Konfirmationsdag  ere  gode  og  sande 
Konfirman/er,  saa  bliver  de  ganske  vist  derved  tillige  Konfir- 
mander, d:  saa  kommer  ogsaa  til  dem  den  Bekræftelse  fraoven, 
som  følger  enhver  ærlig  Bekendelse.  Men  Børnenes  Bekræftelse 
af  Daabspagten  er  det  første  og  det  særlige  for  Handlingen;  der- 
for lad  den  nævnes  derefter  og  lad  os  igen  faa  det  gamle  t 
tilbage. 

Skjoldelev  i  November  98. 

V.  Øhlenschlæger. 


Roskilde  Konvents  Forslag  om  Naadensaarets 

Afløsning. 

Dansk  Kirketidende  bringer  19de  Februar  fra  Roskilde  Kon- 
vent et  Udkast  til  Forslag  om  Naadensaarets  Afløsning  i  Præste- 
kald og  om  Indtægternes  fremtidige  Deling  i  Skift eaarene, 
et  Forslag,  som  dog  ikke  tænkes  umiddelbart  fremmet,  men 
kun  offentliggøres  som  Genstand  for  mulig  frugtbar  Drøftelse. 
Selv  synes  Konventet  eller  dets  Udvalg  ikke  at  omfatte  sit  Værk 
med  synderlig  varm  Kærlighed,  i  alt  Fald  ikke  med  stort  Haab. 
Til  den  ønskede  Drøftelse  giver  det  saaledes  intet  eller  næsten 
intet  Bidrag;  og  det  kunde  dog  have  haft  sin  Betydning  for 
denne,  om  man  kendte  de  Grunde,  der  har  bevæget  Udvalget  til 
at  forme  sit  Forslag,  som  sket  er.  Imidlertid  maa  det  jo  haa- 
bes,  at  en  frugtbar  Drøftelse  maa  komme  i  Stand,  og  til  denne 
er  det,  jeg  her  forsøger  at  give  et  Bidrag. 

Princippet  for  den  fremtidige  Ordning  er  jo  selvgiven.  Naar 

paa  Grund  af  Præsteskifte  i  et  Præstekald  Aarets  Arbejde  deles 
mellem  to  Præster,  dele  disse  Lønnen  omtrent  i  samme  For- 
hold som  Arbejdet.  Det  maa  dog  billiges,  at'  Forslaget  ikke 
tænker  sig  Aarslønnen  delt  i  finere  Dele  end  Tolvtedele,  men 
der  maatte  vel  saa  tilføjes  en  Bestemmelse  om,  at  Formandens 
Part  gaar  til  Udgangen  af  den  Maaned,  i  hvilken  han  fratræder. 
At  alle  Accidenser  (ikke  blot  som  i  tidligere  Forslag  nogle  af 
dem)  undtages  fra  denne  Deling  og  tilfalder  den  fungerende  Præst 
er  en  heldig  Tanke.  Derimod  ses  det  ikke,  hvorfor  det  samme 
skal  gælde  Højtidsofret,  især  da  dette  vel  efterhaanden  vil  blive 
afløst;  men  dette  Punkt  er  jo  ikke  af  stor  Betydning. 

Mere  Vanskelighed  vil  maaske  Spørgsmaalet  om  Boligen 
volde.  Formandens  eller  Enkens  nuværende  Ret  er  vel  byrdefuld 
for  Eftermanden ;  men  det  maa  dog  ikke  overses,  at  den  i  Mod- 
sætning til  saa  meget  andet  har  en  god  og  fornuftig  Mening. 
Navnlig  for  Enken  er  det  af  stor  Betydning  at  faa  en  ikke  for 
knapt  afmaalt  Tid  til  at  lægge  sine  Planer  og  forberede  sin 
fremtidige  Stilling.  Og  saa  længe  Præstekaldene  endnu  mange 
Steder  ere  belemrede  med  de  store  Avlinger,  vil  det,  hvor  Jor- 
den drives  af  Præsten  alene,  være  af  stor  Betydning  ogsaa  for 
Eftermanden  at  faa  klækkelig  Tid  til  at  berede  sig  paa  Over- 
tagelsen af  denne.  Det  er  ikke  enhver  Præsts  Sag  maaske  med 
I  Maaneds  Varsel,  hvori  han  tillige  har  meget  andet  at  ordne, 
at  møde  op  med  Heste,  Køer,  Redskaber  og  Tjenestefolk  til  en 
større  Avling,  og  det  maaske  paa  en  Aarstid,  da  nogle  Dages 
Opsættelse  kan  blive  skæbnesvanger.  Tilmed  kan  jo  en  Vakance 
trække  meget  længe  ud,  hvad  saa?  Forslaget  af  1888  gav  derfor 
vist  med  Rette  Enken  dels  en  længere  Frist,  dels  bestemte,  ret 
gunstige  Flyttetider  (Folkenes  Skiftetid,  nær  ved  Flyttedag  i 
Købstæderne  og  ved  de  bekvemmeste  Tider  for  Aflevering  og 
Overtagelse  af  Avlingen).  Maaske  trænges  der  til  nogle  Bestem- 
melser til  Værn  mod  Misbrug  af  Enkens  Ret;  men  i  det  hele 
forekommer  Forslaget  af  1888  mig  paa  dette  Punkt  heldigere 
end  Roskildeforslaget. 

Hvad  Avlingen  angaar,  da  kunde  vel  Reglerne  formuleres 
noget  bedre,  end  det  er  sket  i  Ministeriets  Skrivelse  af  13.  Juli 
1872  med  dens  Berigtigelse  og  Berigtigelses  Berigtigelse.  Men 
overhovedet  forekommer  det  mig  uheldigt  at  tage  Mikkelsdag  til 
Udgangspunkt    for    en    Deling    af  Jordens   Udbytte.     Langt    be- 

kvemmere  synes  mig  en  Foraarsdag  mig  at  være,  naar  de  gamle 
Forraad  ere  opbrugte  eller  lette  at  overskue  og  realisere,  og 
naar  den  nye  Grøde  begynder.  Naar  Jorden  er  bortforpagtet, 
har  Forslaget  jo  heller  ikke  fastholdt  Mikkelsdag,  hvorfor  skal 
man  ikke  i  begge  Tilfælde  vælge  det  samme  Udgangspunkt.  Jeg 
skal  senere  vise,  at  Foraarstiden  ogsaa  i  andre  Henseender  an- 
befaler sig  som  saadant. 

Størst  Betænkelighed  finder  jeg  dog  ved  den  Begrænsning, 
Forslagsstillerne  have  givet  deres  Opgave,  idet  de  have  holdt 
sig  til  Naadensaaret  i  snævrest  og  egentligst  Forstand,  uagtet 
dette  ikke  er  den  eneste  og  for  det  meste  heller  ikke  den  værste 
Kilde  til  Ulempe  for  Præsterne  ved  den  forsinkede  Udbetaling 
af  deres  Løn.  Formaalet  maa  jo  dog  være  at  finde  en  Ordning, 
hvor  Præsterne  sættes  i  Stand  til,  medens  de  udføre  deres  Ger- 
ning, at  leve  af  deres  Løn  og  ikke  af  Kreditten;  og  hvor  lidt 
det  fremsatte  Forslag  gør  Fyldest  i  saa  Henseende,  ses  let  ved 
et  Par  Eksempler. 

Naar  Formanden  dør  i  December,  vil  Eftermanden  blive 
kaldet  enten  iste  Marts  eller  lidt  før.  Han  vil  da,  hvor  Tienden 
betales  efter  Kapitelstakst,  først  i  næste  Aars  Februar  begynde 
at  faa  sin  Hovedindtægt,  Tienden*),  der  i  Reglen  ikke  vil  ind- 
komme med  stor  Hurtighed.  Men  denne  vil  han  for  Størstedelen 
behøve  til  at  leve  af  det  følgende  Aar.  Det  første  Aar  maa  for 
saa  vidt  leves  paa  Kredit,  og  denne  Tilbagestand  vil  fornyes 
Aar  for  Aar,  saa  længe  han  er  i  Embede  paa  Landet.  Der  vil 
stadig  mangle  henad   i   Aars  Tiende. 

Naar  Formanden  dør  i  Juli,  bliver  Eftermanden  kaldet  hen- 
ved iste  Oktober.  Han  tager  da  i  Februar  5  Maaneders  Tiende, 
men  derefter  gaar  atter  et  Aar,  før  han  faar  Tiende  paa  ny.  I 
de  første  16 — 17  Maaneders  Tjeneste,  faar  han  5  Maaneders 
Tiende;  atter  her  mangler  henved  et  Aars  Tiende,  og  saaledes 
fremdeles:  Hvad  Tid  paa  Aaret  Præsten  kaldes,  vil  han  i  sine 
første  I — 2  Tjenesteaar  komme  i  en  Indtægtsrestance  for  denne 
Posts  Vedkommende  paa  henved  i  Aar,  og  dette  vil  vedvare,  til 
han  fratræder  Embedet,  eller  rettere  til  han  dør;  thi  det  vil 
næppe  undgaas,  at  noget  lignende  vil  gentage  sig  med  Pensionen. 

Og  hertil  kommer  saa  de  store  Udgifter  ved  Jordens  og 
Boligens  Overtagelse,  som  alle  falde  i  det  Aar,  da  den  vigtigste 
Indtægt  udebliver.  Kommende  Præstesiægter  ville  næppe  føle 
sig  helt  tilfredsstillede  med  den  Trøst,  at  de  ingen  Naadeløn 
have  afgivet;  de  tjene  Maaned  for  Maaned  deres  fulde  ubeskaarne 
Løn;  —  de  kunne  blot  ikke  faa  den.  De  ville  maaske  endog 
være  saa  ubeskedne  at  mene,  at  dette  er  Hovedsagen,  der 
mangler. 


*;  Her  tænkes,  som  overalt  i  denne  Artikel,  især  paa  Landsbykald. 

Det  maa  nu  vel  erkendes,  at  saa  længe  Kirken  skal  bevare 
sin  Ejendomsret  til  Tiender  m.  m.  og  leve  af  dem  —  og  heri 
ønsker  jeg  ingen  Forandring  —  vil  en  regelmæssig  successiv 
Udbetaling  af  Præsternes  Løn  næppe  kunne  opnaas.  Men  en 
Forbedring  af  hint  Forhold  kan  opnaas:  Udsættes  Lønnings- 
aarets  Grænser  til  iste  April,  svinde  de  ca.  ii  tiendeløse  Maa- 
neder  til  8;  sættes  de  til  iste  Maj,  svinde  de  til  7*).  Vi  se 
saaledes  atter  ligesom  ved  Avlingen  Foraarstiden  udpeget  som  det 
heldigste  Udgangspunkt  for  Lønningsaaret. 

En  Ordning  som  denne  vilde,  saa  vidt  jeg  skønner,  kun 
til  to  Sider  volde  Vanskeligheder,  og  ingen  af  dem  forekommer 
mig  uovervindelig. 

Den  ene  er,  at  en  Præst,  der  afgaar  efter  Tiendens  For- 
faldstid, men  før  han  endnu  har  tjent  den  hele  Tiende,  kunde 
have  oppebaaret  ikke  blot  sin  egen  Del,  men  ogsaa  Eftermandens, 
og  at  denne  paa  Grund  af  trange  Kaar  vanskelig  kunde  faas. 
Navnlig  maatte  dette  kunne  frygtes,  hvor  Tienden  leveres  i 
Skæppen  om  Efteraaret,  og  hvor  Formanden  fratræder  Em- 
bedet kort  efter,  at  dette  er  sket.  Ved  Entledigelser  vil  der 
imidlertid  tit  kunne  tages  Hensyn  hertil,  saa  at  Entledigelsen 
henlægges  til  en  anden  Aarstid,  og  kan  dette  ikke  ske,  har 
Eftermanden  i  alt  Fald  Regres  til  den  Pension,  han  skal  udrede. 
(Forstaaelse  med  Pensionsfonden  maa  kunne  opnaas.)  Ved  For- 
flyttelser maa  Autoriteterne  kunne  lægge  Beslag  paa  det  nye 
Embedes  Indtægter.  Ved  Dødsfald  vil  i  mange  Tilfælde  Boet 
kunne  yde  Dækning  Det  vil  altsaa  kun  være  saare  faa  Til- 
fælde, der  bHver  Tale  om,  og  disse  ville  ikke  blive  værre,  men 
langt  færre  end  de  fleste  nuværende  byrdefulde  Overtagelsesaar 
af  et  nyt  Embede.  Og  jeg  ser  her  saa  endda  bort  fra  den  fuld- 
stændig betryggende  Dækning,  der  vilde  haves,  hvis  man  be- 
holder Indløsningssum,  Betaling  for  Jordens  Behandling  og  for 
mur-  og  nagelfast  Inventarium.  Endvidere  ser  jeg  bort  fra  den 
Udvej,  der  maaske  kunde  bydes  ved  en  kortvarig  Besørgelse  af 
Embedet  ved  Konstitution,  for  ikke  at  tale  om  en  Forandring  af 
al  Ydelse  i  Skæppen  til  Betaling  efter  Kapitelstakst.  Vil  man 
gribe  til  disse  Udveje,  svinder  sikkert  al  Vanskelighed  paa  dette 
Punkt. 

Den  anden  Vanskelighed  vedrører  Overgangene  fra  den 
gamle  Ordning  til  den  ny.  Roskildeforslaget  tænker  sig  at  fylde 
det  Hul,  som  enhver  Reform  vil  frembringe,  ved  det  nysnævnte 
Middel:  Konstitution.  Men  det  ses  ikke,  om  man  har  forvisset 
sig  om,  at  de  dertil  nødvendige  Midler  ville  være  forhaanden, 
indtil  videre  maa  det  maaske  være  tilladt  at  tvivle  herom.  Og 
hvis  Reformen  udvides  paa  den  Maade,  jeg  nu  har  antydet,  for- 


*)  Dette  er  nærmere  udviklet  i  Theol.  Tidsskr.    12.  B.  S   560  f.,  til  hvilken 
udførligere  Artikel  jeg  i  det  hele  tillader  mig  at  henvise. 

Øges  Tvivlen.  Men  der  gives  andre  Udveje.  Provst  Lund  fore- 
slog i  sin  Tid  at  gribe  til  et  Laan,  der  jo  saa  atter  kunde 
amortiseres  enten  ved  aarlige  Afdrag  i  en  længere  Aarrække 
eller  ved  Vakancernes  Indtægter,  eller  ved  begge  Dele  i  For- 
ening. Med  Hensyn  til  en  anden  Udvej  skal  jeg  af  Hensyn  til 
Pladsen  tillade  mig  at  henvise  til  nys  nævnte  Artikel  i  Theol. 
Tidsskr.  12  S.  585  flg.  og  595.  Hvilken  af  disse  Veje  man  vil 
gaa,  saa  vil  Spørgsmaalet  kunne  løses. 

Men  et  forekommer  det  mig,  at  der  fra  Præstestandens  Side 
bør  fastholdes:  En  tilfredsstillende  Ordning  naas  ikke  ved  kun 
at  tage  Hensyn  til  Naadensaaret  i  snævrest  Forstand.  En  Re- 
form af  dette  kan  være  ønskelig  nok.  Vil  man  give  os  den  og 
intet  mere,  bør  vi  tage  imod  den  med  en  resignerende  Tak. 
Men  til  at  arbejde  særlig  for  at  opnaa  den,  have  vi  næppe  nogen 
Grund. 

F.  R.  Nielsen. 


Fra  Kassereren. 


Kredsformændene  erindres  om,  at  det  Kontingent  for  1899, 
der  ikke  er  indbetalt  til  dem,  skal  indkræves  pr.  Postopkrævning, 
hvorefter  det  samlede  Beløb  tilligemed  Medlemslisten  sendes  til 
Kassereren.  Portoudlæg  og  andre  Udgifter  for  Kredsformændene 
kunne  fradrages  i  Beløbet,  naar  kvitteret  Regning  derover  med- 
følger. 


Ny  Kredsformand  i  Svendborgkredsen. 

I  Anledning  af  Kredsformanden,  Pastor  Elmquist's  For- 
flyttelse ud  af  Kredsen  er  der  foretaget  nyt  Valg  af  Kredsfor- 
mand.    Stemmerne  faldt  ganske  overordentlig  spredte. 

Valgt  blev  Valgmenighedspræst  Karl  Poulsen  i  Ryslinge. 

Julius  Fris  Hansen. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmeldelse  i  den  danske  Præste for- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  6  Den  1.  Juni  1899 


Indhold:  P:  I  Anledning  af  Christf.  Schrempfs  «Om  aandelig  Kamp». 
Prof.  H  Westergaard:  Johs.  Clausens  Skrift  om  Præsteuddannelsen.  Pastor  Henry 
Larsen:  <Ordo  ecclesiasticus » .  Pastor  C.  Michelsen:  Hvorledes  faa  vi  bedst j; 
Sangkor  i  Landsbykirker?  Pastor  F.  R.  Nielsen:  To  Forslag.  Tilsendte  Bøger. 
Videnskabeligt  Præstekursus.  Kapitelstaksterne  for  1898.  Præsteforeningens  Regn- 
skab.    Rettelse.     Bekendtgørelser. 


I  Anledning  af  Christf.  Schrempf : 
Om  aandelig  Kamp. 


Der  er  indenfor  Guds  Menighed  en  stadig  Fare,  maaske 
mest  hvor  Livet  synes  stærkest,  for  at  glemme  Jesus  Kristus 
som  den  der  er  Menneskesønnen;  man  synker  hen  i  Glæden  om 
Offeret,  der  er  bragt;  man  foregriber  den  Salighed,  der  dog  her, 
naar  alt  kommer  til  alt,  kun  er  i  Vorden  og  kun  fastholdes  i 
Haabet  — ^  noget,  der  glemmes  af  mange  andre  end  af  dem,  der 
fører  Lære  om  Fuldkommenhed.  Da  sker  det,  at  Talen  om 
Korsets  Vej  som  den,  der  skal  gaas  hver  Dag,  bliver  borte,  saa 
at  selv  naar  det  fortælles  os:  Wir  haben  Ihn  (en  Hernhutbroder) 
mit  so  vielen  niedlichen  Versen  in  die  Wunde  unsres  Låmleins, 
in  sein  durchstochnes  Herz  und  das  auserwehlte  Hohlgen  hinein- 
verwiinscht,  dass  er  selbst  dariiber  hat  Thrånen  vergossen  —  saa 
føle  vi  os  nærmest  opfordrede  til  at  minde  om  Luc.  23,  28;  og 
det  er  for  saa  vidt  egentlig  overflødigt,  at  der  —  hvor  be- 
roligende i  øvrigt  —  tilføjes:  wir  waren  alle  ueberaus  vergniigt 
dabei,    und    das    liebe    Herz    Prætorius    hat    uns    auch    alle    mit 

seiner  Gegenwart  erfreuetl!  Og  saa  maa  det  siges  at  være  i 
god  Overensstemmelse  med  Begyndelsen,  naar  et  saadant  Liebes 
Mahl  afsluttes  som  følger:  sonsten  divertirten  wir  uns  immer 
mit  Kreuz-Luft-Voglein  Versen  und  gingen  nicht  eher  als  12 
Uhr  ganz  auseinander. 

Enhver  vil  let  se,  at  det  ikke  havde  været  nødvendigt  at 
gaa  til  det  forrige  Aarhundredes  Hernhutter  i  København*)  for 
at  finde  beslægtede  Tankegange.  Heller  ikke  vil  man  vel  nægte, 
at  Kristus  som  den,  der  en  Gang  for  alle  er  død  for  os,  her  er 
bleven  alt;  Kristus  som  Eksemplet  til  Efterfølgelse  er  uden  at 
fornægtes  skudt  betænkeligt  til  Side.  Det  er  en  saadan  utopisk 
Kristendom,  en  saadan  —  om  man  vil  umenneskelig  (uetisk)  Kri- 
stendom, der  ligger  til  Grund  for  al  Kiliasme;  en  Kristendom 
for  hvilken  al  Tale  om,  at  her  maa  bies,  kun  synes  Sløvhed, 
om  ikke  Vantro**).  Hvor  mange  katholske  Vranglærdomme, 
hvor  mange  sektereriske  Udskejelser  er  der  ikke,  som  finder 
deres  hele  eller  delvise  Forklaring  netop  i  en  saadan  Foregriben, 
hvis  Grund  atter  er  en  Forglemmelse  af,  at  han,  der  døde  paa 
Korset  var  Menneskesønnen,  Tømmermanden  fra  Nazareth,  og 
at  derfor  hans  Menighed  hernede  bestandig  bliver  den  kæm- 
pende, der  vel  skal  vogte  sig  for  at  holde  Triumftog  for  tidligt. 

Men  er  det  nu  saaledes,  saa  er  der  dog  en  Fare,  som  ligger 
langt  nærmere  for  Kød  og  Blod;  en  langt  større  Fare  —  for 
saa  vidt  som  Skridtet  her  lettere  gøres  helt  ud,  eller  maaske 
snarere  bliver  et  første  Skridt,  hvis  følgende  bliver:  Gangen  helt 
bort  fra  Jesus  —  nemlig  dette:  over  Menneskesønnen  at  glemme 
Jesus  Kristus  som  den,  der  døde  tor  vore  Synder,  opstod  paa 
tredje  Dagen  og  sidder  ved  Faderens  højre  Haand.  Apostelen 
Paulus  siger  derom,  at  haabe  vi  alene  i  dette  Liv  paå  Kristus, 
da  er  vi  de  elendigste  af  alle  Mennesker,  et  Ord,  der  har  en 
Mening  ud  over  Sammenhængen  hos  Paulus.  Ti  det  almindelige 
vil  vel  være,  at  den,  der  taber  Troen  paa  Kristus,  den  levende 
Guds  Søn,  han  bortkaster  ogsaa  det  ved  Jesu  Liv  og  Ord  givne 
Menneskeideal.     Men    vil   en   saadan  søge  at   fastholde  det,    da 


•)  Krkh.  Saml.   1898  (ved  cand.  theol.  K.  Heiberg). 
••)  Hvor  utænkeligt,    at  man   ved   et  saadant   Liebes   Mahl,    hvor   man  sig 
sonsten  mit  Kreuz-Luft-Voglein  Versen  divertirte,  kunde  falde  paa  at  synge:  Men 
varer  det  fra  Morgenstund  og  indtil  Aftens  Ende  osv. 

skal  han  visselig  segne  under  Byrden  og  komme  til  at  mindes 
den  menneskelige  Vismands  Tale  om,  at  det  fuldkomne  er  ikke 
for  os  svage  dødelige. 

Forfatteren  til  Bogen  «om  aandelig  Kamp»*)  har  gjort  det 
første  Skridt:  han  tror  ikke  paa  Jesus  af  Nazareth  som  den  le- 
vende Guds  Søn.  Den  hele  Forestilling,  som  Kirkens  Lære  har 
udformet  den,  synes  ham  uvirkelig,  uden  Tilknytning  til  Livet. 
*Kan  man  leve  efter  Treenigheden?  eller  Læren  om  Gudmenne- 
sket? Ikke  engang  den  evangeliske  Lære  om  Synd  og  Naade 
kan  man  fremstille  i  sit  Liv».  (S.  52).  Nej,  hvad  det  kommer 
an  paa  er  kun  dette,  «at  Jesu  Aand  hersker*  (S.  34).  Saa  bliver 
da  Spørgsmaalet  dette:  vil  det  lykkes  at  naa  dertil?  Schrempf 
stiller  ikke  Spørgsmaalet  i  denne  Form,  vilde  maaske  endog  af- 
vise det.  Men  det  ses,  hvorledes  Forf.  tynges  ned  af  Op- 
gaven .  som  visselig  enhver  oprigtig  Mand  vil  tynges,  i  det 
Øjeblik  han  kun  tror  paa  Kristus  som  Menneske,  men  dog  tror 
paa  ham  som  saadan,  paa  hans  personlige  Livs  Ret,  dets 
Ret  til  at  stille  Forbilledet  for  og  Kravet  til  os.  Vi  blive  Vidne 
til,  hvorledes  Forf  under  sin  Stræben  fortæres  i  Reflektioner, 
der  fører  ham  helt  ud  i  dét  uvirkelige,  hvor  konsekvent  al 
Handlen  —  som  han  selv  lægger  hele  Vægten  paa  —  maa  falde 
bort  (se  f.  Eks.  Talen  om  Autoritetsfriheden  S.  45),  og  det 
undrer  os  ikke,  naar  Forf  efter  Opfordringen  til  at  øve  sig  i  at 
virkeliggøre  sine  Ideer  slutter  med  en  Henvisning  til  Ironien  — 
i  Mangel  af  bedre.  Kunne  vi  ikke  kæmpe  for  Sandheden 
ved  den  opbyggende  Handling,  saa  kunne  vi  i  det 
mindste  tjene  Sandfærdigheden  ved  den  opløsende  Ironi» 
osv.  Ak,  mon  det  vil  hjælpe,  den  alvorlige  Advarsel  mod  at 
glemme  at  anvende  denne  « fornøjelige  Latter »  —  « eller  Graad, 
ti  det  kommer  her  ud  paa  ét»  —  paa  os  selv?  Eller  er  vi  ikke 
snarere  her  naaet  til  den  Grænse,  hvor  Uretfærdigheden  (under 
Ironiens  Maske)  ligger  snublende  nær,  eller,  hvor  det  paatræn- 
gende melder  sig,  det  underfundige  Spørgsmaal,  som  (S.  44) 
lurer  i  Baggrunden:  om  man  har  Ret  til  at  berøve  sig  selv  Livet ? 
Forf.  mener  ikke,  at  man  kan  «leve  efter  Gudmennesket » ;  hans 
Skrift  synes  os  i  hvert  Fald  at  være  os  et  stærkt  Bevis  for,   at 


•)  Christoph  Schrempf:     Om  aandelig  Kamp,    overs,  af  Knud  Obel;    med 
Indledning  af  Harald  Hoffding.     Kbh.   1898.     (Det  nord.  Forlag). 

man  kan  ikke  leve  efter  Menneskesønnen  uden  at  tro  paa  ham 
som  Jesus  Kristus,  den  levende  Guds  Søn.  Ti  haabe  vi  alene 
i  dette  Liv  paa  Kristus,  da  er  vi  de  elendigste  blandt  alie 
Mennesker. 

Men,  kunde  man  indvende,  er  det  rigtigt  at  sige,  at  Schrempf 
har  taget  det  første  Skridt,  ladet  Kristentroen  fare,  men  ikke 
har  gjort  det  andet,  ikke  opgivet  Jesus  afNazareth.  Man  kunde 
maaske  endog  med  en  vis  Ret  mene,  at  en  saadan  Standsning 
næppe  er  mulig.  Ogsaa  er  der  adskilligt  i  Bogen  om  aandelig 
Kamp,  der  kunde  vise  hen  til,  at  det  sidste  Skridt  i  Virkeligheden 
er  taget.  Og  dog  er  det  næppe  rigtigt;  i  hvert  Fald  —  og 
dette  er,  hvad  der  her  har  Betydning  —  Forf.  til  Skriftet  om 
aandelig  Kamp  har  været  i  Jesu  Nærhed  —  har  staaet  for 
Menneskens  Søns  Ansigt  —  og  har  ikke  staaet  der  forgæves. 
Meget  mere  er  det  som  Jesu  Billedes  Herlighed  ikke  lader  ham 
i  Fred.  Der  er  noget  her,  som  bestandig  vender  Tanken  hen 
mod  et  vist  Stadium  hos  Pontus  Wikner;  «hurn  ifrigt  sogte  jag 
icke  efter  någon  passande  bild  att  dermed  fylla  din  tomma  plats : 
mitt  lif  blef  et  jagande  efter  Ideal.  Idealisk  skulle  det  vara 
som  finge  såttas  i  ditt  stalle;  ty  såge  hvad  man  vill  om 
profeten  från  Nazareth,  mitt  hjertas  ideal  hade  han  doch  varit*  .  .  . 
Der  er  hos  S.  ganske  den  samme  Idealitet,  som  bevæger  sig  i 
den  Modsigelse,  at  den  er  udgaaet  fra  Profeten  fra  Nazareth, 
men  har  «funnit  sig  foranlåten  att  nedstota  honom  från  det  at 
honom  invigda  altaret ».  Og  deraf  Mismodet,  Utrygheden  og 
Utilfredsstilletheden  hos  Schrempf  som  hos  Wikner.  Den  store 
Forskel  er  denne,  at  Wikner  —  selv  naar  han  fandt,  at  han 
«ikke  formaaede  at  kæmpe  for  Sandheden  med  den  opbyggende 
Handling »  —  aldrig  har  anbefalet  Ironiens  farlige  Surrogat. 

«Ikke  engang  den  evangeliske  Lære  om  Synd  og  Naade  kan 
man  fremstille  i  sit  Liv.  Hvorpaa  skulle  andre  vel  f.  Eks.  se, 
om  jeg  fuldbyrder  Guds  Vilje  og  Bud  ud  af  Guds  eller  ud  af 
min  egen  Kraft?  Hvorved  skal  jeg  selv  gøre  den  Distinktion?* 
Dette  sidste  Spørgsmaal  hører  vel  til  dem,  der  kun  kan  besvares 
fuldt  ud  ved  at  henvise  til  den  aandelige  fra  Slægt  til  Slægt 
stadig  fornyede  Erfaring,  og  vi  kan  ikke  undres  over,  at  den, 
hvis  Erfaring  gaar  i  anden  Retning,  ikke  derved  kan  føle  sig 
tilfredsstillet.  For  os  bliver  der  da  kun  tilbage  at  opfordre  til 
at  give  Agt,  og  vi  tror,  at  den,  som  vil  se  Lyset,  skal  ikke  lades 

tilbage  i  Mørket.  Er  ikke  —  og  hermed  gaa  vi  over  til  Be- 
svarelsen af  det  første  Spørgsmaal  —  Wikner  et  Eksempel  derpaa. 
Kan  man  ikke,  uden  at  være  overspændt,  nævne  ham  som  en  af 
dem,  i  hvis  Liv  Guds  Aands  Kraft  aabenbaredes,  fordi  han  var 
af  Sandhede;  men  han  fik  visselig  Sandheden  ovenfra;  ikke,  som 
han  selv  havde  tænkt,  « denne  Verdens  Visdom »,  men  «hvad 
intet  Øje  har  set  og  intet  Øre  har  hørt,  og  hvad  der  ikke  er 
opkommet  i  noget  Menneskes  Hjerte,  hvad  Gud  har  beredt  dem, 
som  elskede  ham».  Mon  det  dog  skulde  være  saa  umuligt,  som 
S.  synes,  i  mang^ldige  Menneskers,  troendes  som  vantros,  ja, 
mon  det  var  svært:  ud  af  Schrempfs  eget  Liv  at  vise,  hvor  stor 
Forskellen  bliver  mellem  den,  der  er  henvist  til  sine  egne,  rent 
menneskelige  Kræfter,  og  den,  som  ved,  at  han,  den  fuldkomne, 
han  er  vor  Forløser;  at  han  kommer  til  os  og  kvæger  vore 
svage  Hjerter  med  sin  Aands  Kraft;  at  det  endnu,  som  i  hans 
Køds  Dage,  er  ham,  der  søger  os  for  at  tage  os  til  sine  Disciple; 
at  han  endnu,  naar  vi  forfærdet  maa  sige:  Herre,  vig  fra  mig, 
thi  jeg  er  en  syndig  Mand,  at  han  da  endnu  siger:  frygt  ikke  I 
Mon  dette  ikke  kunde  indrømmes,  selv  af  dem,  der  intet  saadant 
har  oplevet?  Giver  Historien  ikke  noget  Vidnesbyrd  i  den  Ret- 
ning? og  taler  ikke  vor  egen  Tid  højt  om,  at  der,  hvor  der 
skal  leves  «af  egen  Kraft»,  der  synes  Livet  kun  altfor  ofte  en 
stadig  Vaklen  mellem  letfærdigt  Overmod  og  —  hvad  der  er 
relativt  bedre  —  en  i  selverkendende  Forknythed  maalløs  Stræben. 
Er  ikke  Schrempfs  egen  Opfordring  til  den  fornøjelige  Latter 
(eller  Graad  —  «det  kommer  her  ud  paa  ét»)  er  den  ikke  et 
manende  Modstykke  til  den  Graad,  som  læres  i  Korsets  Skole, 
og  som  har  Forjættelsen  om,  at  den  skal  høste  med  Frydesang. 
Hvad  endelig  angaar  S. s  Tale  om  Pietetens  Fordærvelighed 
i  Discipelforholdet  (S.  37),  da  er  der  her,  som  saa  ofte  i  Skriftet 
om  aandelig  Kamp,  udtalt  Sandheder  paa  en  saa  ensidig  Maade, 
at  deres  Forhold  til  Livet  ganske  forrykkes*),  og  navnlig  bliver 
Sondringen  mellem,  hvad  man  gør  «for  Kristi  Skyld »  og  for 
Sagens  egen  Skyld,  uvirkelig  for  den,  der  tror,  at  Kristus  er  den 
levende  Guds  Søn.     Det  gamle  Spørgsmaal,   om  noget  er  godt, 


*)  Ejendommelig  er  Bemærkningen  om  Hustruen  som  mindre  farlig  end 
Vennen;  skulde  ikke  her  Livets  Virkelighed  have  bragt  Forf.  til  at  tage  Forhold 
i  Betragtning,  som  ellers  ligger  ham  fjernt?     Er  han  selv  gift? 

fordi  Gud   vil  det,    eller  om  Gud  vil  det,    fordi  det  er  godt,    er 
og  bliver  —  kristelig  set  —  kun  en  Sofisme. 

Jeg  skal  endnu  blot  tilføje,  at  hvad  her  er  skrevet,  gør  ikke 
Fordring  paa  at  være  en  Anmeldelse;  dertil  vilde  bl.  a.  kræves 
en  Redegørelse  for  Forf.s  Forhold  til  Kierkegaard  og  for  hans 
hele  filosofiske  Standpunkt,  saa  vidt  det  fremgaar  af  dette  Skrift. 
Men  til  begge  Dele  mangler  jeg  Forudsætninger.  Ogsaa  maatte 
i  en  Anmeldelse  Skriftets  store  Fortrin,  dets  Klarhed,  dets 
aandelige  Renhed  og  dets  hensynsløse  Krav  paa  personlig  Sand- 
hed være  fremhævet  langt  s,tærkere  end  her  er  sket.  Hvad  jeg 
her  har  villet,  er  kun  dette:  fremdrage  Tanker,  som  af  sig  selv 
har  meldt  sig  hos  en  opmærksom  Læser,  der  i  Modsætning  til 
Forf.  maa  bruge  baade  Ordene,  Autoritet  og  Pietet  for  at  betegne 
sit  Forhold  til  « Mesteren*.  P. 


Johannes  Qausen: 

Er  en  Reform  ved  Uddannelsen  af  Præster  ikke 
ønskelig?    Kbhvn.  1899.    57  S. 


Pastor  Clausen  har  gjort  Menigheden  en  Tjeneste  ved  at 
tage  denne  Sag  op  til  Drøftelse;  og  han  har  gjort  det  paa  sin 
sædvanlige  elskværdige  Maade.  Mulig  vil  man  ikke  være  enig 
med  ham  i  hans  Forslag;  det  er  dog  en  Velgerning,  at  en  Sag, 
der  trods  sin  store  Betydning  saa  let  bliver  skreven  i  Glemme 
bogen,  nu  paany  er  kommen  paa  Dagsordenen. 

Man  behøver  ikke  at  spilde  mange  Ord  paa  at  fremhæve, 
hvor  vigtigt  dette  Spørgsmaal  er:  Uddannelsen  af  de  unge 
Mænd,  der  engang  skulle  gaa  ud  som  Menighedens  Lærere  og 
Vejledere,  hvorledes  den  er  og  hvorledes  den  bør  være. 

Denne  Sag  har  en  teoretisk  saa  vel  som  en  praktisk 
Side.  Det  er  den  første  Forfatteren  særlig  dvæler  ved.  Han 
begynder  da  med  den  besynderlige  Forskole,  hvori  de  vordende 
Teologer  sættes,  saasnart  de  komme  paa  Universitetet:  Philoso- 
phicum.  Jeg  er  ganske  enig  med  ham  i,  at  den  bør  afskaffes  i 
sin   nuværende  Form.     Var   det  saaledes,    som   det   vel  egentlig 

burde  være,  at  kun  saadanne  unge  Mænd  fik  Adgang  til  det 
teologiske  Studium,  om  hvem  man  turde  formode,  at  de  havde 
gennemgaaet  de  aandelige  Brydninger,  og  nu  vare  afklarede,  vel- 
befæstede Kristne,  eller  dog  Mænd,  som  vare  sikre  paa,  at  de 
hørte  hjemme  i  Kristendommen,  da  kunde  dette  ejendommelige 
Afvekslings-  og  Afkristningskursus  passere  som  en  kedsommelig 
Rest  fra  gamle  Dage,  da  f.  Eks.  ogsaa  Retorik  var  en  Viden- 
skab. Det  vilde  ganske  vist  være  unyttigt,  for  saa  vidt  som 
enhver  virkelig  videnskabelig  F'orskning  i  vore  Dage  har  sin  fuldt 
gennemførte  Logik,  der  er  tilstrækkelig  til  at  give  Begynderen 
den  Fasthed,   han  trænger  til. 

Saaledes  er  det  jo  nu  desværre  ikke;  der  er  sikkert  mang 
foldige  unge  Mennesker,  ogsaa  Ikke-Teologer,  som  i  deres  første 
Universitetsaar  ved  dette  Kursus  lide  Skade  paa  deres  Barnetro. 
Det  sker  næppe  altid  ved  den  direkte  Indflydelse  af  Filosofien, 
men  undertiden  uden  al  Tvivl  ad  en  Omvej:  dette  Kursus 
frister  til  Dovenskab.  I  Stedet  for  straks  at  vejlede  de  unge, 
som  komme  til  Universitetet,  og  hjælpe  dem  til  at  udfylde  Tiden 
paa  en  passende  Maade,  giver  man  dem  en  Opgave,  der  hverken 
helt  eller  fjerdedels  kan  optage  Tiden,  men  som  spreder  Kraften 
og  Sansen  for  det  regelmæssige  Arbejde.  Den  unge  Student 
tager  maaske  samtidig  fat  paa  andre  Ting,  men  henad  Eksamen 
bliver  han  dog  nervøs  og  passer  dem  kun  daarligt,  og  saa  er 
Tiden  i  Virkeligheden  spildt. 

Det  er  jo  for  saa  vidt  ikke  den  eneste  Maade,  hvorpaa 
Universitetet  spilder  Tiden  for  de  unge.  Lad  mig  nævne  et 
Eksempel :  en  ung  Mand  tager  Studentereksamen  og  vil  begynde 
paa  Teologien.  Han  skulde  nu  vel  antages  at  være  moden  til 
at  studere  og  tilegne  sig  Kundskaber  paa  egen  Haand?  Ingen- 
lunde, hvis  han  er  uheldig  nok  til  at  have  taget  matematisk 
Artium.  Da  er  han  først  moden  til  at  studere  Teologi  efter  i 
et  Par  Aar  at  have  læst  O  vid  og  Livius  ae.  og  taget  en  ny 
Eksamen.  Vilde  det  ikke  være  langt  bedre,  om  Universitetet  i 
Stedet  for  dette  ejendommelige  Formynderskab  vilde  sige  til  de 
unge:  I  ere  modne  til  Studiet;  savne  I  Kundskaber  paa  et  eller 
andet  Punkt,  saa  er  det  Eders  egen  Sag  at  faa  dem,  og  det  vil 
hævne  sig  ved  Eksamen,  om  I  ikke  faa  dem.  Det  er  jo  dog 
ikke  nødvendigt  at  gøre  Mennesker  til  Konversationsleksika,  alle 
med  ganske  samme  Indhold;  det  er  selve  den  aandelige  Modenhed, 

ikke  Stoffets  Ensartethed  i  alle  de  Unges  Hjærner,  som  det  kom- 
mer an  paa. 

Pastor  Clausen  gennemgaar  nu  de  enkelte  Fag  ved  det 
teologiske  Studium.  Her  savner  jeg  som  Lægmand  Forudsæt- 
ningerne til  Bedømmelse  af,  hvad  han  udvikler.  Men  efter  hvad 
jeg  ovenfor  har  bemærket,  maa  jeg  være  ganske  enig  med  ham 
i,  at  det  kunde  være  gavnligt,  om  man  vilde  indrømme  de 
teologisk  studerende  nogen  Valgfrihed,  saa  at  de  kunde  fordybe 
sig  i  enkelte  Ting  og  gaa  lettere  hen  over  andre  Fag.  Og 
medens  jeg  ingenlunde  mener,  at  Niveauet  bør  sænkes,  troer  jeg 
ubetinget,  at  en  Omlægning  paa  flere  Punkter  kunde  være  gavn- 
lig; saaledeå  burde  Hedningemissionen  være  et  stærkt  dyrket 
Emne.  At  Forfatteren  hugger  løs  paa  den  gammeltestamentlige 
Bibelkritik  og  tager  Ordet  for  at  de  unge  lære  at  bruge  det 
gamle  Testamente  til  Opbyggelse,  er  noget,  jeg  som  Lægmand 
i  høj  Grad  kan  glæde  mig  over. 

Om  Pastoralseminariet  udtaler  Forfatteren  sig  kun  i 
Forbigaaende,  idet  han  undrer  sig  over,  at  vore  Biskopper  ikke 
for  lang  Tid  siden  have  taget  Initiativet  til  en  Reform  paa  dette 
Omraade.  Ogsaa  i  dette  Ønske  er  jeg  ganske  enig  med  ham. 
Det  er  saare  nødvendigt,  at  den  unge  Præst  ikke  gaar  ganske 
uforberedt  til  sin  praktiske  Virksomhed,  den  ansvarsfuldeste  Ger- 
ning i  Verden,  at  hån  ikke  fra  Begyndelsen  af  skal  staa  ganske 
famlende  og  usikker,  eller  maaske  —  hvad  der  næsten  er  værre 
—  med  Teoretikerens  absolutistiske  Sikkerhed  i  hjemmegjorte 
Anskuelser  om,  hvorledes  alt  skal  gøres,  men  at  han  har  en 
virkelig  Erfaring  i  Ledelsen  af  Menighedsarbejdet,  i  Sjælepleje, 
i  at  tale  forstaaeligt  til  Mennesker  om  Synd  og  Naade,  altsammen 
byggende  paa  et  virkeligt  Samliv  med  Menigheden.  Vi  kende 
disse  Prædikener  af  unge  Teologer,  hvorved  der  vækkes  Fore- 
stilling hos  Tilhørerne  om  Universitetets  Skriveøvelser;  men  hvad 
betyde  saadanne  smaa  Kedsommeligheder  mod  Misgreb  i  den 
daglige  Gerning  i  Menigheden.  Det  være  langt  fra  mig  at  kræve, 
at  al  denne  praktiske  Uddannelse  skal  foregaa  i  en  bestemt 
Spændetrøje.  Livet  i  Menigheden  er  saa  alsidigt  i  vore  Dage,, 
at  en  ung  Mand  kan  faa  nok  at  vælge  imellem.  Ogsaa  her 
kommer  det  ikke  an  paa  at  have  faaet  en  Mængde  Smaaprøver 
af  Dit  og  Dat,  men  paa  at  faa  en  virkelig  personlig  Udvikling. 
Naar  og  hvorledes  den  skulde  erhverves,  vil  det  føre  for  vidt  at 

drøfte  i  en  Anmeldelse.  Men  at  de  mikroskopiske  Rudimenter, 
som  gaa  under  Navn  af  Pastoralseminarium  og  Bispeeksamen, 
ikke  kunne  give  Menigheden  nogen  Garanti,  maa  vistnok  alle, 
der  have  tænkt  alvorlig  over  denne  Sag,  indrømme.  Der  maa 
en  grundig  Flytning  af  Tyngdepunktet  til,  saa  at  Bispeeksamen 
bliver  den  egentlige  Adgang  til  Præstevirksomheden,  muligvis  i 
den  Grad  uafhængig  af  Universitetet,  at  det  blev  en  underordnet 
Sag,  om  den,  der  indstillede  sig,  havde  teologisk  Eksamen  (naar 
han  iøvrigt  havde  de  fornødne  Kundskaber  og  aandelig  Moden- 
hed), men  af  afgørende  Betydning,  hvad  Evner  og  Anlæg  han 
havde  vist  til  ydmygt  og  udholdende  at  arbejde  i  Herrens  Vin- 
gaard,  og  hvad  Lov  han  havde  paa  sig  fra  Menigheden  for  et 
kristeligt  og  sædeligt  Liv.  Den  Dag  vore  Biskopper  sætte 
noget  ind  paa  en  Reform,  ville  store  Kredse  af  den  danske 
Menighed  baade  yde  dem  Tak  og  Støtte. 

Harald  Westergaard. 


„Ordo  ecclesiasticus". 


Mellem  Præstens  Studereværelse  og  et  nærliggende  Gæste- 
værelse befandt  sig  et  hemmelighedsfuldt  lille  Rum,  omtrent 
2  4-  3^/2  Alen,  som  kun  fik  Lys  gennem  tre  grønne  Glasøjne, 
ovenover  Døren.  Det  bar  det  ærefrygtindgydende  Navn  «Ar- 
kivet>.  Gulvet  var  fuldt  af  større  og  mindre  Æsker  og  Kasser. 
Hylderne  vare  tæt  besatte  af  gamle  Skolebøger  og  mindre  gængse 
teologiske  Værker,  ukomplette  Aargange  af  alle  mulige  Blade, 
Beretninger  fra  Alverdens  velgørende  Stiftelser  for  blinde  og 
døve,  vanføre  og  arbejdsløse,  Børnehjem  og  Drankerhjem  og 
Pigehjem  og  Soldaterhjem,  Amtsraadsforhandlinger  og  Landemode- 
akter, Embedsbreve  i  graa  Kardusomslag,  Papirer  vedrørende 
Ægteskab  m.  m.  i  net  ombundne  Pakker,  mangfoldige  Rester  af 
forskelligt  Tapetpapir,  Kirkevinsflasker  og  Brødæsker;  og  op 
mod  den  ene  Væg  stod  et  Bord  med  utallige  Flasker  af  sære 
Farver  med  mystisk  Indhold,  Maaleglas  og  Tragte,  Skaaler  af 
Glas  og  Porcellæn  (Beneficiarius  var   nemlig  xA.matørfotograf,    og 

Arkivet   gjorde  bl.  a.  ogsaa  Tjeneste  som  Mørkekammer) 

og  her  var  det  saa  en  Dag,  da  en  Embedsbroder  var  i  Besøg, 
og  der  skulde  findes  et  Cirkulære  i  Arkivet,  at  Gæster  ved  det 
brogede  Skue,  som  frembød  sig,  da  Døren  til  Arkivet  gik  op, 
udbrød 

or  do  ecclesiasticusl 

Som  bekendt  er  der  en  lille,  men  ikke  uvigtig  Artikel  i 
Confessio  Augustana,  d.  14.,  som  bærer  Overskriften  De  or  dine 
ecclesiastico.  De  lærde  er  noget  uenige  om,  hvorledes  Ordene 
rettest  bør  gengives  paa  dansk:  «om  den  gejstlige  Stand »  eller 
«om  den  kirkelige  Orden »;  men  da  den  tyske  Tekst  har  «vom 
Kirchenregiment»,  og  Apologien  synes  at  omskrive  Ordene  med 
Udtrykket  politia  ecclesiastica,  har  hin  visiterende  Embedsbroder 
aabenbart  ikke  savnet  Føje  til  at  gaa  ud  fra  Fortolkningen 
« kirkelig  Orden »  og  ironisk  anvende  Udtrykket  ordo  ecclesiasticus 
om  den  Uorden,  han  saa  for  sine  Øjne. 

Om  præstelig  Orden  eller  Uorden  er  det  da,  at  jeg  gerne 
vil  sige  et  Par  Ord  her  sub  rosa.  Ja,  egentlig  burde  det  jo 
være  paa  Latin  altsammen  for  ikke  at  røbe  Standens  Skader  for 
plebs;  men  da  Præstekonerne  ogsaa  gerne  skulde  kunne  forstaa 
det,  som  her  skrives,  og  de  fleste  af  dem  endnu  i  hvert  Fald 
læser  deres  Modersmaal  lettere  end  Latinen,  vælger  jeg  det 
første. 

Mit  Tema  er:  Præsten,  som  er  Medlem  af  ordo  ecclesiasticus^ 
den  gejstlige  Stand,  bør  iagttage  og  beflitte  sig  paa  ordo  eccle- 
siasticus, kirkelig  og  præstelig  Orden. 

Ved  Ordinationen  er  han  bleven  offentlig  anerkendt  som 
Medlem  af  Standen,  ordo,  og  har  faaet  Embedet  overdraget; 
han  har  faaet  kirkelig  Autorisation,  er  traadt  ind  i  en  særlig 
kirkeretlig  priviligeret  Stilling  —  men  saa  skal  han  ogsaa  tale, 
handle,  leve,  optræde  €ordentlig». 

De  eneste  Medborgere,  som  synes  at  have  Privilegium  paa 
Uorden,  er  Malerne.  I  hvert  Fald  tales  der  med  en  vis  be- 
undrende Anerkendelse  om  « malerisk  Uorden*.  Denne  er  i  sin 
Oprindelse  Udslag  af  et  genialt  Lune;  den  høje  Aand  bryder  sig 
fejl  om  Smaatingenes  Katekismus;  han  lever  for  Ideen  og  bærer 
sin  Bulehat,  som  han  vil.  Men  meget  af  hvad  der  ellers,  uden- 
for de  store  Geniers  Arbejdsrum,  findes  af  Uorden,  er  aldeles 
ikke  udsprunget  af  Uvilkaarli^^dens  ophøjede  Kilde,  men  tvert- 

imod  nøje  beregnet.  Mangen  begyndende  Digter-  eller  Kunstner- 
spire  nøjes  med  ved  uordentligt  Væsen  at  tiltrække  sig  den  Be- 
undring, han  ikke  har  kunnet  naa  ved  ordentlige  Værker.  Man- 
gen ung  Pige  arrangerer  med  omhyggelig  Beregning  sit  lille 
Dukkehjems- Kabinet  i  « fortryllende  Uorden  x. 

Over  sligt  maa  or  do  ecclesiasticus  være  hævet-,  hos  Præsten 
maa  intet  være  «lavet».  For  saa  vidt  har  det  heller  ingen  Fare. 
Hans  Uorden  er  i  Reglen  ægte  nok. 

Vi  begyndte  i  Arkivet.  Lad  os  gaa  ind  i  Studereværelset. 
Jeg  gaar  ud  fra,  at  Præsten  har  flere  Bøger  i  sine  Reoler  end 
det  Minimum ,  som  var  anstændigt  paa  Reformationens  Tid. 
Har  han  kun  en  halv  Snes  Stykker,  vil  det  jo  ikke  være  saa 
overvættes  vanskeligt  at  holde  Orden  paa  dem.  Jeg  gaar  end- 
videre ud  fra,  at  de  ere  opskaarne  eller  indbudne;  men  hvor 
har  de  deres  Plads?  Er  de  ordnet  paa  Hylderne  efter  en  for- 
nuftig Plan,  saa  de  kan  tages  i  Mørke*),  eller  staa  de  hulter 
til  bulter  mellem  hinanden  uden  Spor  af  System  i  Tingene?  I 
saa  Fald  bliver  de  heller  næppe  meget  brugt  —  og  begge  Dele 
er  Uorden!  Og  de  som  bruges,  —  bliver  de  brugt  til  et  virke- 
ligt Studium,  saa  en  Sag  undersøges  til  Bunds  og  til  alle  Sider, 
saa  godt  som  det  med  de  for  Haanden  værende  Hjælpemidler 
er  muligt?  Planløs  Læsning  er  en  slem  Uorden!  Overfladisk 
Læsning  er  værre  end  ingen!  Det  er  ikke  nok  at  vide,  at  Byen 
hedder  Snerpe. 

Og  hvordan  gaar  det  saa  med  de  Bøger  paa  Reolen,  som 
ikke  er  Beneficiarii  egne,  men  laante?  Det  er  Gæster,  der  op- 
holder sig  hos  os  en  Tid  og  skal  behandles  net,  men  ikke 
adopteres!  Laan  ingen  Bog,  selv  af  din  bedste  Ven,  uden  at 
give  Bevis  for  Laanet  med  udtrykkelig  Anmodning  om  at  blive 
krævet,  hvis  du  skulde  glemme  at  levere  tilbage!  Spurgeon 
fortæller  et  Sted:  «En  Præst,  der  havde  laaht  mig  fem  Bøger, 
som  jeg  havde  beholdt  i  to  Aar  eller  mere,  skrev  mig  forgangen 
Dag  til  for  at  bede  mig  om  at  sende  ham  tre  af  dem  tilbage. 
Til  sin  store  Overraskelse  modtog  han  dem  allerede  med  om- 
gaaende   Post  og  desuden   de   to   andre,    som   han  havde  glemt. 


*)  I  dette  Tilfælde  bør  en  brav  Præstekone  sørge  for  ikke  at  forstyrre  Ordenen 
ved  »Hovedrengøringen«,  denne  skrækkelige  Begivenhed,  som  fordriver  Præsten 
fra  hans  Syrakus  og  lægger  ham  Archimedes  gnavne  noli  turbare  circulos  meos 
paa  Læben. 

Jeg  havde  omhyggelig  holdt  Bog  over  de  Bøger,  jeg  havde 
laant,  og  kunde  derfor  sende  dem  alle  tilbage  til  deres  Ejer- 
mand. Jeg  er  sikker  paa,  at  han  ikke  havde  ventet  at  faa  dem 
saa  snart,  thi  han  sendte  mig  et  Brev  fuld  af  Forundring  og 
Taksigelser,  og  naar  jeg  igen  besøger  ham  i  hans  Studere- 
værelse, er  jeg  sikker  paa,  at  han  vil  være  villig  til  at  yde 
mig  et  nyt  Laan.» 

Walter  Scott  sagde  om  sine  boglaanende  Venner,  at  var  de 
end  daarlige  Regnemestre,  var  de  desto  bedre  « Bogholdere ». 
Indenfor  ordo  ecclesiasticus  bør  det  erindres,  at  det  er  den 
ugudeliges  Sag  at  tage  til  Laans  og  ikke  betale  tilbage 
(Ps.  37.  21). 

Noget    lignende    gælder  de    « Forlæggere »,    som  sætter  alle 
teologiske   Læseselskabsformænd    saa   mange  graa  Haar  i    Hove 
derne.     Ved  Iagttagelse  af  lidt  mere  ordo  vilde  ikke  saa  mange 
Tidsskrifter   blive  «forlagte»,    «glemte«  —  og  kort  sagt  beholdte 
fem  Gange  længere  end  tilladt. 

Embedsbøgernes  ordentlige  Førelse  skal  jeg  ikke  her  komme 
nærmere  ind  paa.  Jeg  vil  kun  minde  om  en  brav  Præstemand, 
jeg  har  kendt,  som  ikke  kunde  udstaa  at  føre  Journal.  Da  Bi- 
skoppen kom  paa  Visitats,  havde  han  jo  nok  nogen  Fornemmelse 
af,  at  det  var  heldigst,  om  der  dog  stod  noget  i  samme  Journal, 
og  derfor  søgte  han  at  klare  sig  ved  for  de  sidste  tre  Aar  at 
skrive:  « Intet  af  videre  Betydning*.  Det  indbragte  ham  dog 
ingen  Paaskønnelse. 

Derimod  maa  jeg  nævne  de  Attester,  vi  ved  forskellige 
Lejligheder  udstede.  Lad  der  dog  hvile  lidt  ordo  ecclesiasticus 
derover!  Jeg  tvivler  om,  at  der  er  noget  Land,  hvor  man  til- 
lader sig  saa  meget  Sjuskeri  paa  dette  Omraade  som  hos  os. 
En  kirkelig  Attest  om  Daab  eller  Vielse  burde  snarere  ligne  et 
Hædersdiplom  end  præsentere  sig,  som  det  ikke  sjældent  hæn 
der,  i  Form  af  temmelig  ulæselige  Kragetæer  paa  et  halvt  Ark 
Postpapir  uden  Embedssegl  eller  Stempel. 

Enhver,  som  faar  et  saadant  utilladeligt  Monstrum  i  Hænde, 
bør  gøre  sig  den  Ulejlighed  at  sende  den  til  vedkommende  Ud- 
steders Provst  og  anmode  ham  om  at  foranledige  undersøgt,  om 
den  er  ægte,  samt  paalægge  Udstederne  at  skrive  en  anden. 
Det  skal  nok  hjælpe!     Probatum  esi! 

Til  præstelig  Orden  i  Præstens  Hus  hører  fremdeles,  at  han 

er  « ulastelig,  én  Kvindes  Mand  og  har  troende  Børn,  som  ikke 
ere  skyldte  for  Ryggesløshed  eller  ere  genstridige »  —  han  ska. 
altsaa  holde  Orden  paa  sine  Børn  fuldt  saa  vel  som  paa  sine 
Bøger  —  fremdeles  fikke  selvtilfreds,  ikke  vredagtig,  ikke  hen- 
given til  Vin,  ikke  til  Slagsmaal,  ikke  til  slet  Vinding,  men  der 
imod  gæstfri,  elskende  det  gode,  sindig,  retfærdig,  hellig,  af- 
holdende.   »     (Tit.    I.  6—8). 

Præsterne  maa  jo  ikke,  som  Christan  den  Fjerde  skrev  for 
over  halvtredie  Hundrede  Aar  siden,  mene  cnaar  de  i  Kircherne 
deris  ordinarie  Predichener  holde  och  ellers  sig  icke  udi  noget 
forsee,  at  de  deris  Embede  da  sicherligen  tilfulde  giort  haffuer 
—  —  —  meden  och  ware  sig  fra  Druchenschab,  raade  alle  til 
Maadelighed ,  selff  schy  all  Offuerflødighed  i  deris  Brølluper, 
Barseler  och  Giestebud,  ey  brende  Brendevin  i  deris  Huse, 
meget  mindre  andre  det  biude  eller  forebære,  holde  sig  fra 
Dantzen  med  Glas  paa  Haanden  och  deslige  verdslige  Usømme- 
ligheder —  — .»  I  lige  Maade  havde  Kongen  i  Forordningen 
af  27.  Marts  1629  forbudt  Gejstligheden  at  have  «ny  Noder  i 
huad  som  helst  maade  det  være  kunde,  saa  de  holde  sig  aldelis 
effter  Ordinantzen  oc  den  Ordens  Vijs,  end  oc  i  tarffuelig  side 
Klæder,  Sammarier,  Kiorteler  oc  andet  saadant,  som  det  deris 
Stand  sømmer  oc  udkreffuer,  huor  til  de  oc  skulle  holde  deris 
Hustruer  og  Børn,  at  de  icke  holde  sig  effter  andres  nye  Vijs, 
men  heller  giffue  andre  gode  Exempel  til  Tarffuelighed  oc 
Skickelighed  —  — >.  Mon  det  ikke  i  adskillige  Præstehjem 
gaar  extra  ordinem  flot  til  den  Dag  i  Dag  ved  visse  højtidelige 
Lejligheder? 

Dog  maa  ej  heller  Præstens  »tarffuelig  side  Kiorteb  blive 
en  permanent  Slobrok  (med  Tøfler);  i  dette  Kostume  er  det  i 
hvert  Fald  usømmeligt  at  optræde  (særlig  om  det  forøges  med 
en  lang  Pibe),  naar  Præsten  læser  med  Konfirmanderne.  Her 
bør  han  virkelig  have  den  Ulejlighed  at  trække  i  Støvler  og 
Frakke.  Jeg  husker  fra  mine  Studenterdage  en  Sognepræst 
udenfor  Byen,  som  altid,  naar  han  gik  over  at  læse  med  Konfir- 
manderne, var  iført  sort  Diplomatfrakke,  hvidt  Halsbind  og  høj 
sort  Silkehat;  en  Ven  af  ham  mente  rigtignok  lidt  drillende,  at 
han  ogsaa  var  født  med  høj  sort  Hat  paa;  men  under  alle  Om- 
stændigheder klædte  den  ham  bedre  end  en  Nathue. 

Saa    vil    vi    gaa    nogle  Skridt    videre    og    se    lidt    paa   ordo 

ecclesiasHcus  i  Kirken,  hvor  den  ordinerede  Præst  betjener  Ordet 
og  Sakramenterne. 

Det  hænder  vel  ikke  i  vore  Dage*,  at  nogen  Præst  finder 
paa  at  døbe  et  Barn  udi  en  MøUedam,  saaledes  som  Hr.  Michel 
i  Grinderslefif  gjorde  anno  1617.  Men  der  findes  Præster,  der 
baade  ved  Daab  og  ved  Nadver  lader  Munden  løbe  som  en 
Møllekværn  og  faar  Sagerne  besørgede  med  en  usømmelig  rutine- 
mæssig Hast.  Og  hvor  ser  de  ud  somme  Tider,  de  landlige 
Præster!  En  stumpet  Kjole,  der  kun  naar  lidt  nedenfor  Knæene; 
Haandstrimler*),  der  kunde  være  renere;  en  Pibekrave,  der  er 
skrækkelig  sammenbunden  og  har  Lyst  til  at  indtage  de  vid- 
underligste Stillinger  paa  sin  Ejermands  Hals,  hvis  den  ikke  \ 
slap  Livslede  hænger  klasket  ned  ad  Kjolen,  saaledes  som  jeg 
en  Gang  har  set  det  paa  en  from  og  lærd  gammel  Kielerdoktor 
og  Landsbypræst;  men  han  brugte  rigtignok  ogsaa  paa  Vejen 
til  og  fra  Kirke  at  tage  sin  store  Kørekappe  uden  paa  Kjole  og 
Krave  og  det  hele! 

Og  hvor  de  dog  tit  staar  og  gaar  underligt  i  Kirken  mange 
af  de  kære  Embedsbrødre  I  Læsere,  som  mindes  Pierre  Lotis 
gribende  Bog  Jerusalem,  ville  erindre  hans  Beskrivelse  af 
Jødernes  Klageplads  ved  den  gamle  Tempelmur.  De  mange 
gamle  Mænd  i  lange  sorte,  blaa  eller  røde  Fløjlskjortler,  som 
med  Biblen  i  Haand  fremmumlede  deres  hebraiske  Klagesange, 
syntes  ham  at  cstaa  og  dingle  som  Bjørne  i  et  Bur».  Jeg  er 
af  og  til  kommet  til  at  tænke  paa  dette  Billede  ved  at  se  en 
eller  anden  brav  Sortkjole  her  hjemme  staa  i  Kordøren  eller  for 
Alteret;  siger  han  intet,  rokker  han  i  Takt  med  Salmemelodierne 
frem  og  tilbage  eller  til  højre  og  venstre;  og  naar  han  staar  og 
taler,  glider  lidt  efter  lidt  Ordene  ind  i  en  ensformig  Rytme,  en 
underlig  søvndyssende  Talebølge,  mens  snart  ogsaa  hele  Legemet 
gynger  med.  Det  er  i  sin  gode  Orden,  at  Præsten  er  Menig- 
hedens aandelige  Ur,  der  kan  minde  Folk  om,  hvad  Klokken 
er  slaaet,  og  lære  dem  at  bruge  den  kostbare  Tid;  men  derftir 
behøver  hans  Krop  ikke  at  gøre  Pendulsvingninger. 

Imidlertid  hører  disse  samme  Svingninger  dog  til  de  mere 
harmoniske  Unoder.     Værre  bliver  det  og  endnu  mere  mindende 


•)  De  hedder  «Poignetter»  og  ikke  «f Bojetter«,  som  man  tit  aldeles  menings- 
løst ser  det  skrevet. 

om  et  vildt  Dyr  i  Bur,  naar  Præsten  under  Salmesangen  traver 
frem  og  tilbage  med  Stormskridt  indenfor  Alterskranken;  saa  ser 
jeg  livagtig  Tigeren  i  zoologisk  Have  for  mig;  eller  naar  han 
oppe  paa  Prædikestolen  læner  sig  ud  over  Kanten  som  en  Los, 
der  vil  springe  ned  fra  Træet  paa  sit  Bytte;  eller  i  Raseri  rusker 
i  Læsepulten  som  en  vred  Abe  i  sit  Burs  Gitterstænger. 

Om  selve  Prædiken  kunde  der  jo  være  meget  at  sige;  er 
den  et  varmt,  personligt  Vidnesbyrd,  bærer  man  naturligvis  gerne 
over  med  mange  formelle  Mangler;  men  at  staa  og  hakke  i  det 
og  tvære  ud  i  syv  Kvarter,  hvad  der  ved  en  Smule  Selvtugt 
kunde  være  sagt  i  en  lille  halv  Time,  det  er  ikke  god  kirkelig 
Orden.  Og  det  er  lidet  hensynsfuldt  mod  de  Mennesker,  der 
har  vist  en  den  Opmærksomhed  at  komme  i  Kirke,  om  man  af 
misforstaaet  Iver  for  at  være  jævn  og  dagligdags  ikke  lukker  sin 
Mund  saa  højt  op,  at  ogsaa  fjærnere  siddende  kan  høre,  hvad 
der  bliver  sagt.  Kunde  Taleren  blot  se  åen  Blanding  af  ufor- 
staaende  Andagt  og  sørgmodig  Resignation,  som  præger  de  lidet 
hørende  Tilhøreres  Ansigt,  vilde  han  hellere  bruge  al  sine  Lun- 
gers Kraft  for  at  tale  højt  i  ti  Minutter  end  staa  og  smaasnakke 
eller  hviske  i  en  Time.  Det  hører  med  til  god  kirkelig  Orden, 
at  den,  som  er  kommen  i  Kirke  for  at  høre,  ogsaa  faar  at  høre, 
og  at  han  faar  noget  at  høre,  som  der  er  Orden  i. 

Men  ligesaa  vist  som  det  hører  til  en  ordentlig  Præst,  at 
han  ikke  glemmer,  hvad  han  bør  sige  og  gøre  i  Kirken,  ligesaa 
vist  er  det  ogsaa,  at  han  udenfor  Kirken  ikke  maa  glemme  at 
gøre  efter,  hvad  han  har  sagt  derinde.  Han  maa  holde  Ord. 
En  af  Spurgeons  Bekendte,  en  lærd  Doktor  i  Teologien  og 
dertil  en  meget  from  og  god  londonsk  Præstemænd,  forkyndte 
en  Søndag  sin  Menighed,  at  han  agtede  én  Gang  aarlig  at  be- 
søge hvert  enkelt  Menighedsmedlem,  og  for  at  være  vis  paa  ikke 
at  forbigaa  nogen  vilde  han  følge  Stolestadernes  Nummer.  En 
tattig  Mand  i  Menigheden  blev  meget  glad  ved  Tanken  om,  at 
Præsten  vilde  besøge  ham  i  hans  Hjem;  og  en  Ugestid  eller  to 
før  han  antog,  at  Turen  maatte  komme  til  ham,  havde  hans 
Kone  travlt  med  at  gøre  hele  Huset  rent,  og  han  selv  kom  hver 
Aften  tidligt  hjem  fra  sit  Arbejde  i  Haab  om  ved  sin  Hjemkomst 
at  finde  Doktoren.  Saaledes  hengik  en  temmelig  lang  Tid  — 
men  Præsten  kom  ikke,  hvad  enten  han  nu  havde  glemt  sit 
Løfte,    eller  han   var  bleven   træt   under  Indfrielsen   deraf.     Den 

Sørgelige  Følge  blev,  at  vedkommende  Mand  mistede  al  Tillid 
til  Præsterne  og  tænkte  som  saa:  c  De  rige  Menighedsmedlemmer 
bryder  de  sig  sagtens  nok  om,  men  de  regner  ikke  os  fattige 
Folk  for  noget! >  I  mange  Aar  satte  han  aldrig  mere  sin  Fod 
i  en  Kirke,  indtil  han  endelig  en  Dag  ved  «et  Tilfælde >  kom 
ind  i  Exeter  Hall  og  siden  blev  Spurgeons  Tilhører.  Summa: 
Den,  som  er  ordineret  til  Præst,  bør  baade  være  pastor  ordi- 
nar  tus  og  or  dinatus ,  <  regelmæssig »  og  c  ordentlig  indrettet  i,  i 
god  Betydning  « standsmæssig*  og  sig  selv  lig! 

Men  lad  mig  saa  til  Slutning  minde  om  selve  Grundbetyd- 
ningen af  ordo:  Række,  Rad,  Geled.  Naar  en  Kirke  skal  ind 
vies,  bæres  de  hellige  Kar  og  Bøger  op  til  Kirken  af  Præster  i 
Procession;  det  er  god  ordo  ecclesiasticus\  men  jeg  har  af  og  til 
ved  større  Begravelser  set  de  gode  Brødre  komme  drit  drat  i 
Stedet  for  pænt  at  slutte  op  to  og  to;  sligt  ser  ikke  godt  ud. 
Der  kan  være  Tider,  hvor  spredt  Fægtning  er  det  ene  rette; 
men  som  Regel  gælder  det  at  holde  Geled,  ordinem  servare! 

Og  i  Haab  om,  at  Præsteforeningen  bl.  a.  ogsaa  skal  hjælpe 
os  til  dette,  at  « slutte  op»  og  at  holde  Retning  i  Geledderne, 
har  jeg  sendt  disse  Linier  til  Medlemsbladet.  Saa  tilføjer  jeg 
endnu  blot  en  ydmygelig  Begæring  til  hver  god  Præstekone  om 
at  træde  til  som  sin  Mands  stadige  Biskop  og  ordinatrix  paa 
alle  de  Omraader,  hvor  han  ikke  opfører  sig  «ordentlig». 

Dixi  et  liberavi  animant  meam. 

Skorup  Præstegaard,  d.  8.  April   1899. 

Henry  Larsen, 


Hvorledes  faa  vi  bedst  et  Sangkor 
i  Landsbykirker? 

Saaledes  stilles  Spørgsmaalet  af  Pastor  Hindhede;  men  jeg 
tror  ikke,  at  dette  Spørgsmaal  maa  stilles.  Vi  bør  sikkert  slet 
ikke  have  Sangkor  i  vore  Kirker ,  hverken  i  Købstad-  eller 
Landsbykirker.  Erfaringer  fra  Købstæder,  hvor  jeg  har  havt 
nogen  Kendskab  til  Forholdene,  har  lært  mig,  at  det  er  Synd 
mod  Koret  selv  at  have  et  Kor.    Jeg  tænker  særligt  paa  Børne- 

kor,  men  det  samme  gælder  uden  Tvivl  Kor  af  voksne.  Korets 
Medlemmer  faa  den  sørgelige,  tidt  uhelbredelige  Vane  at  synge 
aldeles  tankeløst,  forretningsmæssigt;  det  er  et  Stykke  Pligt- 
arbejde, som  skal  gøres.  Der  tærpes  og  tærpes  ved  Øvelserne, 
og  i  Kirken  præsteres  et  Nummer.  Omendskønt  der  er  meget 
tilbage  at  ønske  i  mine  Kirker  i  Retning  af  god  Sang,  saa  vil 
jeg  aldeles  bestemt  ikke  have  noget  Sangkor.  Det  yndefulde 
for  Herren  kommer  ikke  ad  den  .Vej. 

Pastor  Hindhede  skriver,  at  Spørgsmaalet  kunde  ogsaa  lyde 
saaledes:  Hvorledes  faa  vi  god  Sang?  Dette  er  noget  andet; 
det  er  visselig  et  berettiget  Spørgsmaal.  Men  Hovedbetingelsen 
herfor  er,  at  de,  som  samles  i  Kirken,  have  noget  inde  i  dem 
at  synge  ud.  Vi  Præster  have  derfor  hovedsagelig  dette  at  gøre 
for  at  skaffe  god  Sang,  at  vi  arbejde  for  sandt  kristent  Liv. 
Jeg  ved  nok,  at  alle  ville  sige,  at  dette  er  selvfølgeligt;  jeg 
siger  det  heller  ikke  for  at  fremkomme  med  en  ny  Visdom, 
men  for  at  prøve  paa  at  holde  saadanne  Forsøg  ude,  som  let 
kunde  bringe  noget  blot  opstillet  frem.  Naar  Præsten  saa  til- 
lige lejlighedsvis  taler  om  Sangen  og  taler  med  dem  derom,  som 
baade  have  Sangens  Gave  og  et  Hjertes  Indhold  at  synge  ud 
af,  saa  kunde  dette  være  et  Middel  til  at  faa  Munden  op.  I 
Skolen,  ved  Forsamling  af  de  unge  kan  gøres  noget.  Maaske 
et  Orgel  kunde  hjælpe  —  hvis  det  da  ikke  fører  til,  at  For- 
samlingen tier  for  at  høre  paa  Musikken. 

Roslev  Præstegaard,  9.  Maj   1899. 

Carl  Michelsen. 


To  Forslag. 


Jo  fjernere  Udsigterne  vise  sig  til  en  gennemgribende  Re- 
form af  Præsternes  Lønningsforhold,  bl.  a.  af  Naadensaaret,  des 
mere  Anledning  bliver  der  til  at  søge  Midler  til  Afhjælpning  af 
enkelte  særlig  trykkende  Ulemper  ved  den  bestaaende  Ordning. 
Og  særlig  turde  Præsteforeningen  være  kaldet  til  at  sætte  sig  i 
Bevægelse  for  denne  Sag.  Naar  jeg  her  tillader  mig  at  frem- 
sætte Forslag  til  et  Par  saadanne  Forholdsregler,  der  begge  ville 


Digitized  by 


Google 


138 

kunne  indføres  administrativt,  og  som  begge  gaa  i  Retninger,  i 
hvilke  ogsaa  Ministeriets  Bestræbelser  tidligere  have  peget,  skal 
jeg  efter  Opfordring  af  Foreningens  Formand  her  i  Maaneds- 
bladet  kortelig  motivere  dem. 

En  rigtignok  sjældnere,  men  naar  den  forekommer  ganske 
overordentlig  trykkende  Ulempe  er  den,  der  opstaar  for  Efter- 
manden, naar  i  et  Kald,  paa  hvilket  der  hviler  Pension  fra  .et 
tidligere  Præsteskifte,  Naadensaaret  begynder  efter  24.  August 
—  og  end  mere,  naar  det  sker  efter  11.  November,  —  men  før 
Kornpensioneris  Forfaldsdag,  i  Reglen  8.  Marts.  Eftermanden 
vil  da  i  begge  Tilfælde  aldeles  intet  faa  af  den  først  faldende 
Tiende,  men  maa  udrede  Halvdelen  af  den  omtrent  samtidig 
faldende  og  samme  Aar  vedrørende  Kornpension.  I  det  følgende 
Aar  vil  han  derhos  have  at  udrede  den  hele  Pension,  medens 
han,  hvis  Naadensaaret  begynder  efter  11.  November,  kun  faar 
Halvdelen  af  det  paagældende  Aars  Tidende.  At  han  paa  denne 
Maade  kommer  til  at  udrede  henholdsvis  et  halvt  eller  et  helt 
Aars  Kornpension  for  meget,  er  indlysende;  og  Ministeriet  har 
da  ogsaa  tidligere  cdtalt  sig  for  en  anden,  for  Eftermanden  langt 
gunstigere  Fordeling.  Efter  Højesteretsdommen  af  18.  Maj  1893 
er  imidlertid  ovennævnte  Deling  at  betragte  som  fastslaaet,  og 
herved  er  sikkert  intet  at  gøre,  medmindre  det  Forhold,  paa 
hvilket  Dommen  er  grundet,  kan  forandres.  Provst  Kochs  Tanke 
(Maanedsskr.  1898  S.  166)  at  bringe  Sagen  for  Højesteret  en 
Gang  endnu,  forkommer  mig  i  alt  Fald  at  have  liden  Udsigt  til 
at  lykkes. 

Men  det  Forhold,  paa  hvilket  Dommen  hviler,  kan  tor- 
andres. Kilden  til  Misforholdet  er  den  Forskel,  der  er  mellem 
Delingsreglerne  for  Tiende  (og  Avling)  paa  den  ene  Side  og  de 
øvrige  Indtægter  og  Udgifter  paa  den  anden,  idet  hine,  altsaa 
bl.  a.  Tienden,  deles  efter  faste  Regler,  der  blive  staaende  ufor- 
andrede, til  Trods  for  at  Forfaldstiden  er  betydelig  forrykket. 
At  Tienden  betales  noget  ind  i  Aaret  1900  udelukker  ikke,  at 
den  fremdeles  deles,  som  om  den  faldt  i  1899,  <^^t  Aar,  hvis 
Afgrøde  den  vedrører.  De  andre  Poster,  for  hvilke  slige  faste 
Regler  mangle,  deles  derimod  efter  deres  Forfaldstid;  og  idet 
Kornpensionens  Forfaldstid  har  maattet  forskydes  under  Hensyn 
til  Tiendens,  er  den  gledet  ind  i  et  andet  Aar  end  det,  den 
vedkommer,  til  Skade  for  den  imidlertid  tiltraadte  Præst.    Korn- 

pensionen,  der  forfalder  8.  Marts  1900,  vedrører  i  Virkelig 
heden  Aaret  1899,  men  deles  som  henhørende  til  den  bestemte 
Dato  i  1900.  —  Dette  kan  undgaas,  hvis  Kornpensionen  op- 
hører at  fremtræde  som  en  særskilt  Udgiftspost,  løsreven  fra 
Tienden,  —  hvis  den  med  andre  Ord  fremtræder  som  det,  den 
i  Virkeligheden  er:  en  Del  af  Tienden.  I  Stedet  for  at  sige: 
Der  tillægges  N.  N.  en  Pension  paa  200  Tdr.  Byg,  at  udrede 
af  Sognekaldet  den  8.  Marts,  kunde  man  sige:  der  tillægges 
N.  N.  i  Pension  Tienden  af  Byerne  A,  B  og  de  og  de  Ejen- 
domme i  C,  der  tilsammen  udgøre  de  samme  200  Tdr.  Byg. 
For  Pensionsyderne  blev  Forholdet  ikke  daarligere,  og  for  de 
kommende  Præster  opnaaedes  det,  at  det  Afsavn  af  Indtægter, 
de  led,  deltes  mellem  dem  nøjagtig  i  samme  Forhold,  som  selve 
Indtægten.  At  der,  hvor  det  fandtes  ønskeligt,  kunde  tages 
Hensyn  ogsaa  til  Refusioner,  Arvefæsteafgift  m.  m.,  er  en 
Selvfølge. 

Ogsaa  Delingen  af  Pengepensionen  kan  fremkalde  Ubillighed, 
især  formodentlig  i  Byerne,  men  der  mangler  vel  tit  Penge- 
indtægter,  der  egne  sig  til  at  udlægges  til  Pension.  Maaske 
kunde  det  her  hjælpe  at  lade  denne  Del  af  Pensionen  forfalde 
successivt  i  flere  Terminer,  men  herom  drister  jeg  mig  ikke  til 
at  formulere  et  Forslag. 


Mit  andet  Forslag  støttede  sig  til  den  Betragtning,  at  Præ- 
sten ved  at  afgive  Naadensaar  erhverver  sig  en  lige  siden  1539 
anerkendt  og  aldrig  ophævet  Ret  til  Erstatning  ved  sin  Fra- 
trædelse. Han  har  altsaa  i  hele  sin  Embedstid  et  Krav  paa 
Embedet,  dette  staar  i  Gæld  til  ham.  Da  dette  Forhold  er 
normeret  af  Loven,  kan  det  ikke  fjernes  uden  ny  Lov;  men 
det  synes  billigt  overfor  Præsten  og  fuldt  ud  gørligt  fra  det 
offentliges  Side,  at  et  paa  en  Gang  saa  trykkende  og  efter  Nu- 
tidens Forhold  hensigtsløst  Forhold  mildnedes  saa  meget  som 
muligt.  Etette  sker  for  en  lille  Del  ved  Laan,  —  Etablerings- 
laanet  paa  600  Kroner;  men  dettes  Størrelse  staar  jo  i  Alminde- 
lighed i  et  stort  Misforhold  til  det  virkelige  Indtægtsafsavn,  og 
det  ydes  derhos  kun  ved  den  første  Ansættelse,  medens  Naadens- 
aarets  Besværligheder  ofte  vise  sig  med  større  Styrke  ved  en  af 

de  senere  Forflyttelser.  Mit  andet  Forslag  gaar  derfor  ud  dels 
paa  en  Forøgelse  af  Etableringslaanets  Størrelse,  saa  at  det 
kommer  til  at  staa  i  et  noget  mere  ligeligt  Forhold  til  det  virke- 
lige Indtægtsafsavn,  dels  paa  Adgang  til  et  lignende  Laan  ved 
senere  Forflyttelser. 


Jeg  foreslaar  altsaa,  at  Præsteforeningen  gennem  sin  Be- 
styrelse indgaar  til  Ministeriet  med  underdanig  Andragende  om, 
at  følgende  Ordninger  indføres: 

A.  Til  Dækning  af  Præsters  og  Præsteenkers  Korn  pension 
udlægges  fremtidig  en  bestemt  udpeget  Del  af  Embedets  Korn- 
indtægter, fornemmelig  af  Tienden.  Naar  Fonnanden,  Enken 
eller  Pensionsfondets  Bestyrelse  ønsker  det,  skal  den  senere  Inde- 
haver af  Embedet  dog  som  hidtil  være  pligtig  til  at  opkræve  og 
oversende  Beløbet,  uden  at  der  herfor  tilkommer  ham  Vederlag. 

B,  Af  Hensyn  til  de  særlige  Lønningsanomalier,  der  møde 
Præsterne  i  deres  første  Embedstid,  gives  der  dem  ved  Stifts- 
midlernes  Hjælp  Adgang  til  større  Etableringslaan  end  hidtil. 
Saa  vidt  Omstændighederne  tillade,  afpasses  dets  Størrelse 
under  Hensyn  til  det  større  eller  mindre  Indtægtsafsavn,  Præsten 
lider.  Ved  Forflyttelser  gives  der  Adgang  til  et  lignende  Laan 
i  saadanne  Tilfælde,  hvor  der  opstaar  et  nyt,  væsentlig  føleligt 
Indtægtsafsavn. 

F.  R.  Nielsen. 


Tilsendte  Bøger. 


A.  F.  W.  Ingram:  « Arbejde  i  store  Byen.  Paa  Dansk  ved 
Mathilde  Møller.  Med  et  Forord  af  Prof.  H.  Westergaard.  Karl 
Schonbergs  Forlag.  803  S.  —  En  udmærket  Bog,  der  vidner  om 
dyb  Alvor  og  rig  Erfaring.  Forfatteren,  som  tidligere  har  ledet  et 
kirkeligt  og  socialt  Arbejde  i  Øst-London,  er  nu  Biskop  samme 
Steds.  Skønt  Bogen  derfor,  som  Tittelen  udviser,  nærmest  handler 
om  Kirkens  Arbejde  i  store  Byer,  vil  den  dog  læses  med  Interesse 
og  Udbytte  af  enhver  troende  Præst  og  Lægmand.  Særlig  ville 
Kirkesagens  Venner    lægge  Mærke  til,    at  Forfatteren  hævder,   at  et 

overkommeligt  Distrikt  maa  ikke  indeslutte  mere  end  ca.  2000 
Sjæle.  Og  dog  har  Biskop  Ingram  slet  ingen  metodistiske  Tilbøjelig- 
heder, men  hører  tværtimod  til  den  højkirkelige  Side  af  den  engelske 
Statskirke;  saa  man  ser  heraf,  som  af  saa  meget  andet,  hvor  lidet 
Hold  der  er  i  den  tit  gentagne  Paastand,  at  Kravet  om  smaa 
Sogne  skulde  stamme  fra  en  metodistisk  Opfattelse;  og  ligeledes  lærer 
man  noget  om,  at  det  kan  nytte  ogsaa  i  folkekirkelige  Forhold  at 
holde  fast  ved  de  ideale  Krav  i  Stedet  for  helt  eller  delvis  at  op- 
give dem. 

C  Henrik  ScharUng:  «Den  lutherske  Bekendelse  og  de  kirke- 
lige Partiert.     Gads  Forlag.     48  S. 

Camilla  Egholm:     «Vore   Præster   og  Dyrebeskyttelsen ».     34  S. 

Frederik  Petersen:    « Skrift  og  Teologi*.     Kristiania.     58  S. 

Frederik  Petersen:    »Hvorfor  studere  vi  Teologi ?»     23  S. 

John  R,  Mott:     «Aandelig  Vækkelse  ved  et  Universitet ». 

K.  Brøndsted:  « Bladet  fra  Munden ».  Karl  Schønbergs  Forlag. 
32  S. 

A  Schack:  « Kunsten  i  Brutalitetens  Tjeneste ».  Andet  Oplag. 
Lehmann  &  Stages  Forlag.     2^  S. 

Fr,  Nielsen:  « Kirkeleksikon  for  Norden ».  Af  dette  Værk  er 
udkommet  14.  Hefte,  som  gaar  fra  « Descartes »  til  c  Dortrech ter- 
Synoden*. 

Ditlef' Nielsen:  « Danielbogens  Ælde».  Gads  Forlag.  187  S., 
og  Fr.  Buhl:  «Om  Sproget  i  Daniels  Bog».  Gyldendalske  Forlag. 
31  S.  —  Skønt  de  fleste  Præster  næppe  ville  kunne  danne  sig  nogen 
selvstændig  Mening  om  disse  to  Stridsskrifter,  bør  de  dog  læses,  og 
kunne  ogsaa  læses  med  Udbytte  selv  af  dem^  der  kun  kan  lidet 
Hebraisk  og  slet  intet  Aramæisk.  Efterat  Ditlef  Nielsen  i  sit  Skrift 
synes  at  have  reduceret  Professor  Buhl  in  absurdum,  synes  atter 
Buhl  i  sit  Modskrift  at  have  gjort  det  af  med  Ditlef-Nielsen.  Men 
denne  har  dog  ikke  tabt  Modet.  I  « Dansk  Kirketid.*  Nr.  20  giver 
han  et  kort  Tilsvar  og  lover  at  komme  grundigere  tilbage  til  Sagen, 
naar  han  faar  taget  sin  Embedseksamen.  Saa  længe  maa  vi  altsaa 
vente  paa  den  videre  Udvikling  af  denne  interessante  Strid. 

A.  S. 

Karl  Marx  og  den  historiske  Socialisme  I.  Af  Fernando  Linder- 
berg.     Lehmann  &  Stages  Forlag. 

Dette  Skrift,  der  melder  sig  som  første  Del  af  et  større  Værk, 
vil    skildre  for  os  en  af  de  Personligheder,    der  har  haft  størst  Jnd- 

flydelse  paa  vor  Tid,  en  Mand,  der  deler  Skæbne  med  saa  mange 
andre  store  Mænd:  at  være  kendt  vidt  og  bredt  af  Navn  og  i  visse 
store  almene  Træk,  men  derimod  lidet  eller  forholdsvis  lidet  kendt 
af  sine  Tanker  og  Skrifter  i  det  enkelte.  Det  gaar  med  saadanne 
store  Mænd,  hvis  Gærnings  Hovedtræk  man  kender,  som  med  gamle 
Fotografier:  Linierne  viskes  ud,  og  man  ved  ikke  rigtig,  om  det 
var  saaledes,  at  Manden  virkelig  saa  ud,  eller  det  var  saaledes,  at 
man  tænkte  sig,  at  han  saa  ud.  Det  er  derfor  fortjenstfuldt  af 
Linderberg  at  tegne  Manden,  Karl  Marx,  for  os.  Her  naas  imid- 
lertid ikke  til  Marx'  Hovedgærning,  men  der  fortælles  om  hans 
Lære-  og  Vandreaar,  og  navnlig  har  Forfatteren  gjort  sig  Umage 
fer  at  vise  den  historiske  Baggrund,  paa  hvilken  Marx  optræder. 
Baade  vises  hen  til  det  Udviklingstrin,  Nationaløkonomien  som 
Videnskab  stod  paa,  og  Marx  er  i  sine  økonomiske  Overvejelser 
præget  af  sin  Tid,  og  til  den  Udvikling,  som  den  socialistiske  Ide 
havde  naaet  før  Marx.  Det  var  nærmest  utopiske  Vildskud,  baarne 
af  en  varm  Menneskefølelse,  men  fostrede  i  drømmende  og  uklare 
Hjærner,  saa  det  er  intet  Under,  at  Marx  her  repræsenterer  et 
stort  Fremskridt.  Endelig  faa  vi  ogsaa  Rede  paa  Marx'  filosofiske 
og  religiøse  Forudsætninger,  som  ere  tagne  i  Arv  af  mange,  der 
ikke  have  formaaet  at  udskille,  hvad  der  er  af  blivende  Værd,  og 
hvad  der  bærer  Præget  af  det  øjeblikkelig-tidshistoriske. 

Linderbergs  Bog  er  let  skreven,  oplysende,  orienterende  og 
skreven  med  stor  Begejstring  for  Bogens  Helt,  som  han  viser,  ofte 
er  bleven  misforstaaet  af  sine  Tilhængere.  I  en  Tid,  hvor  ingen 
ret  vel  kan  unddrage  sig  at  komme  i  en  eller  anden  Berøring  med 
det  socialistiske,  lønner  det  sig  at  blive  oplyst,  og  som  en  Bog  god 
til  nytttig  Oplysning  anbefales  den  til  nærmere  Bekendtskab. 

Alfred  Ipsen:  Dr.  Edv.  Brandes  og  c  Politikken*.  Olaf  O.  Bar- 
fod &  Co.  Det  er  et  djærvt  og  velskrevet  Indlæg  imod  den  de- 
kadente og  utugtige  Litteratur.  Forf.  giver  sig  ikke  ud  for  Kristen, 
men  den  Kamp,  som  han  deltager  i,  er  heller  ikke  en,  der  bestemt 
er  mellem  den  kristne  Menighed  og  dens  Modstandere,  men  den 
er  mellem  Anstændighed  og  Uanstændighed,  moralsk  Følelse  og 
trætte  Mænds  svinske  Tanker.  Det  er  Spørgsmaalet :  maa  vi  være 
her?  som  nu  gentagne  Gange  er  bleven  rettet  til  den  driftige  lille 
Klike,  der  har  forpagtet  Eneretten  paa  at  være  Smagsdommere  paa 
det  æsthetiske  Omraade,  for  saa,  naar  den  Position  er  sikret,  at 
strække  sin  Indflydelse  videre  ud.  Her  tales  rent  ud  af  Posen; 
ogsaa  Højrebladenes  Holdning  gøres  til  Genstand  for  en  Kritik  med 
hele  deres  valne  Position  overfor  det  gemene,  naar  det  serveres 
under  en  tilstrækkelig  fin  Form.  Det  er  velgørende  at  læse  en 
uafhængig  og  intelligent  Mands  Dom  om  hele  Stillingen,  og  selv 
om  det  ikke  er  Kristendom  og  Antikristendom,  det  her  drejer  sig 
om,  er  jo  den  kristne  Menigheds  Stilling  paa  Forhaand  givet. 


Digitized  by  VjOOQIC 


143 

Natur  og  Aand,  populær  Ethik  af  Holger  Rosenstand.  Schon- 
bergs  Forlag. 

Det  er  smaa,  klare  og  tankevækkende  Afhandlinger,  som  Pastor 
Rosenstand  har  udgivet.  De  ere  skrevne  i  en  tiltalende  koncis 
Form,  hvor  man  glæder  sig  over  noget  opbyggeligt,  der  er  skrevet, 
og  ikke  nedskrevne  Taler,  ved  hvilke  der  altid  kommer  en  kedelig 
Bredde  over  Fremstillingen.  Som  Støttepunkt  for  den,  der  forbereder 
sig  til  at  tale  for  Unge,  ville  disse  Afhandlinger  være  udmærkede, 
da  der  saa  ogsaa  kan  lægges  en  mere  konkret  Tone  over  det  hele, 
thi  det  forekommer  Anmelderen,  at  de  ere  lidt  for  meget  holdte  i 
Almindelighed.  H.   O, 

Johannes  Fibiger:  Mit  Liv  og  Levned.  Gyldendalske  Boghandel. 
1898.  Den  næsten  400  Sider  store  Bog  fremtræder  ifølge  Udgiverens 
Hr.  Karl  Gjellerups  Forord,  som  en  Forkortelse  af  et  Manuskript 
paa  1700  tæt  skrevne  Kvartsider.  At  Bogen  desuagtet  ikke  har 
formet  sig  som  en  Ekscerpt,  men  som  et  ret  fuldstøbt  Værk  inden- 
for den  af  Forf.  givne  Ramme,  skyldes  vistnok  saavel  Udgiverens 
Kærlighed  til  sin  afdøde  Plejefader  og  hans  efterladte  Værk  som 
ogsaa  Hr.  Gjellerups  gode  Smag.  Der  synes  at  være  vist  alt  Hen- 
syn saavel  til  Værket  som  til  Læseren.  Bogen  er  da  bleven  et 
Memoireværk  af  betydelig  Interesse.  Hvis  Læseren  i  dette  Skrift 
vilde  søge  Lys  over  en  bevæget  Tids  store  Begivenheder,  vil  han 
bhve  skuffet.  Fibiger  indtog  ingen  Leder-  eller  Førerstilling  i  sin 
Tid,  og  han  tog  i  det  Hele  ingen  Del  i  det  offentlige  Liv.  Langt 
mere  har  han  indtaget  Ræsonnørens  noget  tilbagetrukne  og  maaske 
overlegne  Stilling.  Med  en  vis  kølig  Ro  synes  han  at  have  be- 
tragtet de  Begivenheder  og  Forhold,  som  ellers  i  hans  Tid  satte 
Sindene  saa  stærkt  i  Bevægelse.  Kan  man  end  ikke  altid  dele 
hans  Betragtninger,  saa  kan  det  dog  være  ret  velgørende  ogsaa  fra 
hine  Tider  at  lytte  til  «altera  pars»,  som  han  ofte  viser  sig  at  være 
overfor  hin  Tids  gængse  Opfattelse  af  nationale  og  kirkelige,  navnlig 
teologiske  Spørgsmaal*  Hans  Udtalelser  om  disse  ere  dog  mere  af 
negativ  end  positiv  Natur;  han  tilbyder  sig  ikke  som  Manden  med 
nye  Ideer,  mere  som  Tvivleren  overfor  de  den  Gang  almindelig 
anerkendte.  Man  faar  igennem  F.s  Selvskildring  Indtrykket  af  en 
rigt  begavet,  fantasirig  Natur,  en  af  dem,  der  har  haft  vanskeligt 
ved  at  finde  sin  rette  Plads  og  sin  rette  Begrænsning.  Med  Jæm- 
fiid  har  han  studeret  saavel  Filosofi  som  navnlig  Religionshistorie, 
og  han  har  sikkert  siddet  inde  med  en  ganske  ualmindelig  Kund- 
skabsmasse.  Man  kunde  have  god  Grund  til  at  vente  sig  betydelig 
Berigelse  for  Samfundet  af  et  saa  stærkt  Fond.  Ikke  desmindre 
klager  han  bestandig  over  Mangel  paa  Anerkendelse  baade  som 
Prædikant  og  som  Digter.  Han  undres  derover.  Det  turde  dog 
maaske  have  sin  Forklaring  i  en  vis  Mangel  paa  praktisk  Evne  til 
just  at  anslaa  de  Strænge,  som  det  store  Publikum  eller  som  Me- 
nigheden enten  vil  høre  eller  bør  høre.      *Det  har  været  mit  Livs 

Plage,  at  jeg  har  en  ustyrlig  Trang  til  at  sige  for  meget,  og  i  en- 
hver Sag,  stor  eller  liden,  at  ville  have  en  anden  Mening  end 
andre  Menneskers,  siger  han;  men  ad  denne  Vej  vinder  man  i  al 
Fald  ikke  det  store  Publikums  Mening  for  sig.  Fibiger  har  imid- 
lertid sikkert  haft  sin  Kreds,  i  hvilken  han  har  vundet  stor  og  udelt 
Anerkendelse,  den  dannede,  intelligente  og  særlig  æsthetiske  Verden. 
I  denne  har  han  da  ogsaa  i  sit  Liv  haft  sin  Omgang  og  derfra 
modtaget  sin  Paavirkning.  Hans  efterladte  Bog  giver  os  mange 
interessante  Bidrag  til  Kendskab  af  en  stor  Del  af  Tidens  betydelige 
Personer.  Han  er  selv  Medlem  af  en  yderst  begavet,  fantasirig  og 
original  Familie,  som  det  vel  er  værd  at  gøre  Bekendtskab  med; 
særlig  maa  nævnes  hans  i  sin  Tid  meget  omtalte,  men  maaske  lidet 
forstaaede  Kusiner  Ilia  og  Mathilde  F.,  der  hver  paa  sin  Vis  have 
været  som  et  Slags  Forløbere  for  den  senere  Kvindebevægelse. 
Gennem  Skildringen  af  Datidens  Personer  baade  af  mere  og  mindre 
bekendt  Art,  føres  man  i  denne  Bog  ind  i  mange  særdeles  karak- 
teristiske « Interiører*,  som  paa  en  levende  Maade  sætter  os  ind  i 
den  forrige  Generations  Levevis  og  Tankesæt.  Man  vil  ikke  for- 
tryde at  læse  denne  Bog;  man  vil  tage  mangt  et  berigende  Indtryk 
med  fra  den  livlige  Fortælling.  Var  Fibiger  end  en  noget  ensom 
og  maaske  uforstaaet  Mand  i  sin  Tid,  saa  er  han  dog  en  saa 
ejendommelig  og  betydelig  Personlighed,  som  det  vel  er  værd  at 
lære  at  kende. 

Gv.  Bd. 


Videnskabeligt  Præstekursus.  Uagtet  Præsteforeningens  Be- 
styrelse mener,  at  det  som  Regel  vil  være  rigtigst  kun  at  afholde  et 
videnskabeligt  Præstekursus  hvert  andet  Aar,  har  den  dog  ikke  troet 
at  kunne  overhøre  den  indtrængende  Opfordring,  der  blev  rettet  til 
den  om  -  forsøgsvis  —  at  holde  Kursus  ogsaa  i  dette  Efteraar, 
og  et  saadant  vil  da  blive  afholdt  i  Slutningen  af  Oktober  Maaned. 
Da  det  er  besluttet,  at  Bethesdamødet  skal  holdes  d.  17.— -19.  Ok- 
tober, have  vi  bestemt  Kursuset  til  20. — 27.  Oktober,  hvilket  altsaa 
giver  7  Arbejdsdage.  Paa  den  Søndag,  der  falder  i  disse  Dage, 
haaber  man  at  faa  Præsternes  Kirke  indviet.  Allerede  nu  udsendes 
denne  foreløbige  Bekendtgørelse  navnlig  for  at  Landsbypræster  kunne 
træffe  deres  Forholdsregler  overfor  Efteraarseksamen.  Vi  have  fore- 
løbig faaet  Tilsagn  om  Forelæsninger  fra  Prof.  P.  Madsen:  Guds 
Ord  som  Naademiddel.  Prof.  H.  Scharling:  S.  Kierkegaard  som 
religiøs  Æsthetiker.  Lic.  theol.  H.  Ussing:  Epokerne  i  den  evan- 
geliske Missions  Historie.  Prof.  J.  L.  Ussing:  Et  Æmne  fra  den 
græsk-romerske  Verden.  Prof.  E.  Warming:  Et  botanisk  Æmne. 
Provst  L.  Koch:  Oplysningens  og  Rationalismens  Tid  i  Danmark. 
Endvidere  have  vi  henvendt  os  til  Prof.  E.  Holm  (Historie),  Semi- 
narieforstander   S.    Sørensen    (Pædagogik)     og    Pastor     A.    Schack 


Digitized  by 


Google 


145 

(Æsthestik),  uden  at  disse  Mænd  endnu  have  givet  os  noget  Løfte. 
Dette  er,  hvad  der  foreløbig  kan  siges  om  Kursuset  og  dets  Karakter. 
Egentlig  Indmeldelse  —  ledsaget  af  2  Kr.  —  vil  jeg  ikke  gærne 
modtage  før  i. — 15.  September,  og  inden  den  Tid  vil  der  komme 
nøjagtigere  Besked  om  Forelæsninger  og  Diskussionsæmner. 
Monradsvej  8  F,  den  22de  Maj   1899. 

H.   Ostenfeld. 


Kapitelstaksteme  for  1898. 


Sjællands  Stift: 

Rug 9,97 

Byg 9.55 

Havre 7,05 

og  særlig  for  Møens  Herred: 

Hvede .    11,58 

Hvide  Ærter 11,85 

Graa  Ærter 1 1 ,02 

Bornholms  Amt: 

Rug 10,03 

Byg 9.55 

Havre 6,60 

Fyn  Stift: 

Rug 10,31 

Byg 972 

Havre 6,82 

Lolland-Falster  Stift: 
I.  Halsted  Amt: 

Hvede  .  . 12,33 

Rug 10,37 

Byg 10,12 

Havre 6,84 


Hvide  Ærter 1 1 147 

Graa  Ærter 10,85 

2.  Maribo  Klosters  og 
Aalholms  Amt: 

Hvede 12,29 

Rug 10,45 

Byg 10,16 

Havre 7,04 

Hvide  Ærter 1 1,72 

Graa  Ærter 1 1 ,09 

3.  Nykøbing  Amt: 

Hvede 12,13 

Rug 10,43 

Byg 10,09 

Havre 7,16 

Hvide  Ærter 1 1,63 

Graa  Ærter 11,16 

Aalborg  Stift. 
I.  Vendsyssel  og  Han- 
herrederne: 

Rug 10,37 

Byg 9^^ 

Havre 6,87 

2.  Mors  og  Thy: 

Rug 10,28 

Byg 8,93 

Havre  .  . 6,83 

Viborg  Stift: 

Rug 10,28 

Byg ...  8,93 

Havre 6,83      Boghvede 


Byg  .. 9,71 

Havre 7,59 

Boghvede 9,49 

2.  Vejle  Amt: 

Rug 10,26 

Byg 9»62 

Havre 7,23 


9,51 


Aarhus  Stift: 

Rug 9,90 

Byg 9i37 

Havre 6,73 


Ribe  Stift: 
I.  Ribe  Amt: 


3.  Ringkøbing  Amt: 

Rug 11,22 

Byg 9»o6 

Havre 7,12 

Boghvede 9,98 


Rug 


11,22 


I  Gennemsnit  for  hele  Kongeriget: 


Rug 10,38  ( 

Byg 9,54  ( 

Havre 6,95  (i 

Hvede   12,08  ( 

Hvide  Ærter 11,67  (i 

Graa  Ærter 1 1 ,03  (i 

Boghvede 9,66  (i 


1897  9,88) 

—  9,17) 

—  7-.  10) 

—  13,11) 

—  11,71) 

—  11,06) 

—  9,00) 


E)e  Kredsformænd^  der  endnu  ikke  have  indsendt  Kontin- 
gentet for  1899  og  Medlemslisten  til  Undertegnede,  bedes  snarest 
gøre  det. 

Istedgade  1  A,  Kbhvn.  V.,  den  19de  Mdj   1899. 

Enrique   With. 

Rettelse. 

I  Provst  Cederfeldt  de  Simonsens  Artikel  i  Nr.  5.  næstsidste 
Linie,  skulde  staa  «Kærlighed»  i  Stedet  for  tSjælefred^. 

Den  nye  Psalmebog. 

Paa  det  kongelige  Vajsenhus'  Forlag  er  i  disse  Dage  ud- 
kommen og  faas  i  alle  Boglader: 

Psalmebog  for  Kirke  og  Hjem.     12"^  Udgaven, 

Faas  i  forskellige  Indbindinger  til  forskellige  Priser. 

Det  lille  Format  (32°^^)  vil  først  kunne  foreligge  til 

Efteraaret. 

Hjælpetillæg  til  „Psalmebog  for  Kirke-  og  Husandagt" 
og  dens  to  Tillæg. 

Dette  indeholder  de  Psalmer,  der  ikke  findes  \  Roskilde 
Konvents  Psalmebog,  samt  en  Nøgle  til  Numrene.  Ved  Hjælp 
af  dette  Tillæg  ville  de  gamle  Psalmebøger  (med  begge  Tillæg) 
kunne  benyttes  ved  Siden  af  den  nye.  Pris  (efter  Indbindingen) 
15,  25  og  60  Øre. 

Faas   ogsaa   indbunden  sammen   med   2det  Tillæg  til  Kon- 

ventspsalmebogen.  Lehmann  &  Stage. 

Det  kgl.  Vejsenhuses  Forlag. 

Løvstræde  8 

Paa  det  kgl.  Vajsenhuses  Forlag  er  i  disse  Dage  udkommen 
og  kan  faas  gjennem  enhver  Boglade: 

Udtog  af  den  forordnede 

ALTER-BOG 

i  Danmark. 
(Heri  de  nye  Ritualer  for  Daab,  Nadvere  og  Brudevielse). 

Pris  indb.   i   Kr.  50  Øre. 

Udtog  af  det  forordnede 

KIRKE-RITUAL 

Pris  indb  2  Kr.  50  Øre. 

Lrebmann  &  Stage. 

Løvstræde  8. 


Abonnement  paa  liladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor 
Skindergade  21,  i.  Artikler  bedes  sendte  til  Redaktøren,  Pastor  A.  Sckack, 
Klarebodeme  3,  2  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kasseren,  Pastor  E.  Withs 
Adresse  er:  Istedgade  i  A.  i,  Sal.  Indmældelse  i  den  danske  Præstefor- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 


FOR 


DEN   DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  7  Den  1.  Juli  1899 


Indhold:  Frederik  Torm:  En  Kirkefaders  Tanker  om  Præsteembedet. 
J.  C.  Jacobsen:  Berigtigelse.  N.  B.  Hindhede:  Om  Anbefalinger.  Udkomne 
Bøger.     Avertissement. 


£n  ELirkefaders  Tanker  om  Præsteembedet. 


Enhver,  der  kender  lidt  til  Oldkirkens  Historie,  vil  fra 
Studiet  af  denne  sikkert  kunne  mindes  adskillige  fromme  Mænd, 
som,  naar  man  kaldte  dem  til  at  overtage  et  Præste-  eller 
Bispeembede  søgte  at  unddrage  sig  ved  Flugt  eller  andre  lig- 
nende Midler.  Naar  vi  spørge  om  Grunden  hertil,  gaar  det  ikke 
an  blot  at  henvise  til,  at  Embedets  Indehavere  i  Kirkens  første 
Aarhundreder  havde  langt  alvorligere  udvortes  Vanskeligheder  at 
kæmpe  med,  end  Tilfældet  blev  senere,  da  Kirken  blev  Stats 
kirke.  Sikkert  har  Frygten  for  saadanne  ydre  Vanskeligheder 
ogsaa  bidraget  sit  til  at  nære  de  Kristnes  Utilbøjelighed  til  at 
overtage  Hyrdestillingen  i  Guds  Menighed,  og  Gregor  den  Store 
minder  derfor  i  sin  regula  pastoralis  sine  Læsere  om,  at  den, 
der,  skønt  udrustet  af  Gud  med  Evner  og  Naadegaver,  vægrer 
sig  ved  at  vogte  hans  Faar,  umulig  kan  elske  Overhyrden  Kri- 
stus. Han  stiller  dem  som  advarende  Exempel  for  Øje  hin 
Tjener   i    Lignelsen,    der    gemte   det   ham   betroede   Pund    i   et 

Klæde.  Men  med  større  Udførlighed,  med  langt  større  Inderlig- 
hed og  Dybde  skildrer  Gregor  os  Hyrdens  mange  og  store 
Pligter;  man  mærker,  at  naar  han  selv,  som  det  fortælles,  ved 
Flugt  Søgte  at  unddrage  sig  Pavevalget,  da  var  Grunden  i  det 
mindste  ikke  i  første  Linie  Fristelsen  til  af  Frygt  for  udvortes 
Besværligheder  «at  bevare  sit  Pund  i  et  Klæde»  «Luk.  19,  20), 
men  det  var  Følelsen  af  egen  Uværdighed,  det  var  den  samme 
Angst  og  Bæven  for  det  store  Ansvar,  som  efter  de  bibelske 
Beretninger  bragte  Profeterne  og  de  andre  hellige  Mænd  til  at 
gyse  tilbage,  naar  Herrens  Kaldelse  udgik  til  dem. 

Det  var  ogsaa  saadanne  Grunde,  der  drev  den  unge  Gregor 
fra  Nazianzos  til  at  flygte  til  Pontos,  da  hans  Fader,  den  da- 
værende Biskop  i  Nazianzos,  i  Julen  361  under  Gudstjenesten 
ved  en  Overrumpling  viede  Sønnen,  som  han  længe  havde  ønsket 
til  sin  Medhjælp,  til  Presbyter.  Da  han,  bevæget  ved  Forældre- 
nes og  Menighedens  indtrængende  Anmodninger,  i  Foraaret  362 
vendte  tilbage,  erfarede  han  snart,  at  saavel  hans  Flugt  som 
Tilbagekomst  i  nogle  Kredse  indenfor  Menigheden  var  bleven 
fuldstændig  mistydet.  Han  fremstillede  da  Grunden  for  sin 
Handlemaade  i  et  lille  Skrift,  der  sikkert  har  udøvet  en  stor 
Gerning  i  Oldkirken.  Dets  alvorsfulde  Ord  om  Hyrdestillingens 
Pligter  have  utvivlsomt  vakt  en  levende  Ansvarsfølelse  hos  mange 
Præster  og  have  maaske  ogsaa  bidraget  til  at  holde  mange  af 
dem  borte,  der,  for  at  bruge  Gregors  egne  Ord,  «med  utvættede 
Hænder  og  urene  Sjæle  trænge  sig  frem  til  det  allerhelligste ». 
Og  da  Gregor  den  Store  skrev  sin  ovenfor  omtalte  regula  pa- 
storalis, blev  den  i  Virkeligheden  intet  andet  end  «en  bredere 
og  videre  Udførelse  af  det,  som  Gregor  fra  Nazianzos  allerede 
havde  sagt  paa  en  mere  kortfattet  og  tillige  mere  rammende 
og  træffende  Maade*. 

Trods  Faren  for  ved  et  Referat  at  berøve  Gregors  lille 
Skrift  noget  af  den  Virkning,  som  det  læst  i  Sammenhæng 
uundgaaelig  vil  have  paa  enhver  alvorlig  Læser,  vil  det  dog  her 
blive  forsøgt  i  sammendraget  Form  at  antyde  nogle  af  dets 
væsentligste  Tanker.  Han  begynder  med  at  betone,  at  naar 
han  tager  til  Orde,  er  det  for  at  forhindre,  at  hans  Adfærd 
skulde  volde  nogen  i  Menigheden  Forargelse.  Thi  smukt  og 
ret  er  det,  saa  vidt  det  er  muligt,  og  Omstændighederne  tillade 
det,    ikke   ved    et   syndigt   Levnet,    ikke   heller   ved   den   blotte 


Digitized  by 


Google 


151 

Mistanke  for  et  saadant,  at  give  nogen  Broder  Anstød  eller  For- 
•argelse».  Grunden  til  hans  Flugt  var  ikke,  at  han  ansaa  Em- 
bedet for  noget,  ingen  burde  eftertragte;  tværtimod  «det  vilde 
være  lige  saa  skadeligt,  hvis  ingen  vilde  herske,  som  hvis  alle 
vilde  herske*.  Ikke  heller  ansaa  han  Embedet  for  noget  ringe; 
nej,  intet  Menneske  kunde  opnaa  noget  mere  ærefuldt  end  at 
være  Hyrde  i  Guds  Menighed.  Først  fremhæver  han  da  som 
Grund  til  sin  Flugt,  dels  at  Faderens  Indvielse  af  ham  var 
kommen  ham  fuldstændig  overraskende,  dels  sin  Længsel  efter 
det  ensomme  Liv.  I  den  store  Basilios'  Selskab  havde  han  en 
kort  Tid  prøvet  Ørkenlivets  Glæder  og  derved  ret  faaet  Smag 
derpaa;  han  priser  det  salige  i  et  saadant  Liv,  hvor  man  kun 
lever  for  sin  Gud  og  for  Sindets  Bearbejdelse;  hans  Tilhørere 
maa  dog  kunne  forstaa  dette.  « Enhver  af  eder,  der  er  besjælet 
af  Kærlighed  til  et  saadant  Liv,  vil  forstaa,  hvad  jeg  siger,  og 
vil  sikkert  let  og  gerne  bære  over  med  den  Stemning,  der  den- 
gang greb  mig». 

Efter  nogle  faa  Ord  om  en  Grund,  om  hvis  Berettigelse 
han  selv  nærer  Tvivl,  nemlig  hans  Følelse  af  Undseelse  ved  at 
træde  ind  i  en  Stand,  der  talte  saa  mange  uværdige  blandt  sine 
Medlemmer,  gaar  han  over  til  at  fremstille  den  vigtigste,  mest 
afgørende  Grund  for  sin  Handemaade.  *Jeg  vil  sige  Sandhed, 
ikke  gøre  mig  skyldig  i  nogen  Usandhed;  den,  som  taler  om 
saa  ophøjede  Ting,  maa  ikke  lyve.  Det  er  ikke  det  samme, 
saaledes  tænkte  jeg  dengang  og  tænker  jeg  endnu,  at  være 
Hyrde  for  en  Flok  Faar  eller  Kvæg  og  at  sørge  for  Menneskers 
Sjæle. »  I  første  Tilfælde  er  det  nok,  at  man  er  aarvaagen,  at 
man  opsøger  vandrige,  frugtbare  Græsgange,  at  man  undertiden 
plejer  et  sygt  Faar,  og  engang  imellem  gaar  løs  paa  en  Ulv. 
Ellers  kan  Hyrden  den  meste  Tid  ligge  under  et  Egetræs  Skygge 
og  blæse  paa  sin  Fløjte,  han  kan  strække  sine  Lemmer  i  det 
bløde  Græs  ved  en  frisk  sprudlende  Kilde,  han  kan  pludre  for- 
nøjelig med  sine  Faar.  «Men  med  Menneskene  forholder  det 
sig  ganske  anderledes.  For  dem  er  det  svært  at  lære  at  lyde, 
men  langt  sværere  er  det  at  lære  at  befale  over  dem.»  Især 
er  det  frygteligt  at  betænke,  hvor  let  en  foresats  Udyder  blive 
efterlignede  af  dem,  som  han  er  sat  til  at  lede.  «Ikke  saa  let 
udbreder  en  Sygdoms  Stof  sig  i  Luften  og  naar  hen  til  alle 
levende  Væsener   og   frembringer  Pest,    som   en   foresats    Laster 

smitte  de  undergivne;  meget  langsommere,  meget  vanskeligere 
efterlignes  Dyderne*.  Hvilket  Aqsvar  har  da  ikke  den,  som 
stilles  paa  en  fremskudt  Plads  1  Hvor  maa  han  ikke  af  al  sin 
Kraft  arbejde  ikke  blot  paa  at  undgaa  Laster,  men  ogsaa  paa 
Erhvervelsen  af  Dyder!  Og  for  stadig  at  gaa  frem  gælder  det, 
at  man  snarere  regner  det  for  et  Tab,  som  man  endnu  mangler, 
end  regner  det  for  en  Vinding,  som  man  har  tilkæmpet  sig». 
cMan  maa  ikke  anse  det  for  noget  stort  at  overgaa  Folket; 
men  at  staa  tilbage  for  det,  som  Embedet  kræver,  anse  man 
for  en  stor  Ulykke  .  .  .  Ikke  med  en  let  Vægt  afveje  man  den 
Dyd,  som  Herren  kan  kræve,  han,  ved  hvem  og  til  hvem 
alt  er». 

Vanskeligt  er  dette  Arbejde  paa  egen  Vækst  i  Hellighed, 
men  langt  mere  vanskeligt  er  dog  Arbejdet  paa  andres  Sjæle. 
Megen  Visdom  kræves  der  for  at  lokke  Menneskeviljer  til  at 
bøje  sig  under  Guds;  med  venlig  Overtalelse  maa  det  ske;  thi 
forsøger  man  med  Tvang,  saa  kender  Gregor  den  menneskelige 
Vilje  godt  nok  til  at  vide,  at  da  falder  den  tilbage,  saa  snart  den 
befries  fra  Tvangen,  som  Grenen,  man  ved  et  Tryk  holder  bøjet, 
atter  retter  sig,  naar  den  befries  fra  dette  Tryk.  Og  dog,  det 
store  Maal  at  skaffe  Kristus  ind  i  Men neskehj ærterne  maa  man 
utrætteligt  arbejde  hen  imod:  det  var  Maalet  for  Guds  opdragende 
Aabenbaring  under  den  gamle  Pagt,  det  var  Maalet,  Kristus 
havde  for  Øje,  da  han  hang  naglet  til  Korsets  Træ.  Saa  maa 
da  Sjælesørgerne  under  deres  Gerning  holde  sig  det  for  Øje, 
at  de  ere  Tjenere  og  Arbejdere  paa  et  saa  vidunderligt  Frelsens 
Værk. 

Naar  han  dernæst  begynder  at  udvikle  de  Vanskeligheder, 
der  ere  forbundne  med  Udøvelsen  af  Hyrdegerningen,  og  som 
bevægede  ham  til  hans  Flugt,  taler  han  først  om  Menneskenes 
Forskelligheder:  Manden  og  Kvinden,  den  unge  og  den  gamle, 
den  rige  og  den  fattige,  den  tungsindige  og  den  livsglade,  alle 
trænge  de  hver  til  sit,  og  det  er  svært  altid  at  træffe  de  Toner, 
der  kan  finde  Genlyd  i  de  enkelte  Hjerter  og  vække  Lovsangen 
derinde.  Men  selv  bortset  fra  de  Opgaver,  som  det  rette  Hensyn 
til  de  forskellige  Individualiteter  stiller  Hyrden,  er  der  mange 
indre  Skær  at  undgaa.  Ord  uden  Handling  er  intet;  Gregor 
den  Store,  der  gaar  noget  udførligere  ind  herpaa,  taler  om  saa- 
danne  Mennesker,   «som  vel  overtage  Omsorgen  for  en  Menighed, 

men  kræve  saa  megen  Tid  til  deres  egne  Andagter  og  aande- 
lige  Øvelser,  at  de  ikke  gerne  ville  beskæftige  sig  med  ydre 
Tingv.  Men  i  saa  Fald  bliver  deres  Prædiken  kun  lidet  agtet. 
«Den  vise  Lære  trænger  ikke  ind  i  den  nødlidendes  Sind,  naar 
den  ikke  ogsaa  ved  en  Barmhjertighedens  Haand  bliver  bragt 
nær  til  hans  Hjerte ».  Man  mindes  ved  disse  den  store  Paves 
Ord,  hvorledes  der  fortælles  om  ham,  at  han  lukkede  sig  inde' 
i  flere  Dage  uden  at  turde  nærme  sig  Alteret,  da  han  erfarede, 
at  en  Tigger  var  død  af  Sult  paa  Roms  Gader.  Men  her  lurer 
en  anden  Fare:  man  kan  derved  komme  til  at  lægge  for  megen 
Vægt  paa  at  behage  Mennesker.  Man  vil,  som  det  med  en 
Hentydning  til  en  vistnok  urigtig  Forklaring  af  Ezech.  13,  18 
hedder,  lægge  bløde  Bolstre  under  Albuerne  og  Puder  under 
Hovederne  paa  Menneskene.  Og  da  sker  det  let,  at  man  for 
at  vinde  Menneskers  Kærlighed  næsten  umærkeligt  for  sig  selv 
ledes  til  at  slaa  af  paa  Sandheden  og  derved  blive  Oprører  mod 
den  Herre,  i  hvis  Tjeneste  man  staar».  Gregor  viser  hen  til, 
at  Paulus  har  kendt  disse  Skær;  paa  den  ene  Side  siger  han  jo, 
at  han  i  alle  Ting  søger  at  være  alle  til  Behag  (i  Cor.  10,  33), 
paa  den  anden  Side:  hvis  jeg  endnu  vilde  behage  Mennesker, 
vilde  jeg  ikke  være  Kristi  Tjener  (Gal.  i,  10).  «Paulus  er  alt- 
saa  til  Behag  og  er  det  ikke;  thi  naar  han  søger  at  behage,  er 
hans  Ønske  ikke  selv  at  behage,  men  at  Sandheden  ved  hans 
Virken  maa  behage  Menneskene. » 

Og  fæster  man  Blikket  blot  paa  selve  Forkyndelsen,  «paa 
Meddelelsen  af  den  guddommelige  og  ophøjede  Lære»,  da  gyser 
Gregor  fra  Nazianzos  ogsaa  dér  tilbage  for  alle  de  mange  Van- 
skeligheder, der  møde  Forkynderen.  Han  undrer  sig  over  dem, 
der  dristigt  vove  sig  frem  til  den  Gerning  og  anse  ethvert  Hoved 
for  skikket  dertil »,  han  undrer  sig  «over  saadannes  Indsigt,  for 
ikke  at  sige  Uvidenhed. »  Under  Udviklingen  heraf  betoner 
Gregor,  hvor  svært  det  er  at  tale  ret  om  de  tre  Personer  og 
den  ene  Gud,  om  Sønnens  Forhold  til  Faderen  osv.,  —  disse 
Spørgsmaal  laa  jo  særlig  hans  Tid  paa  Sinde;  —  men  selv  om 
i  vor  Tid  ganske  andre  Lærepunkter  staa  i  Forgrunden,  f.  Ex. 
om  Omvendelsen  og  Helliggørelsen,  saa  gælde  dog  i  lige  Grad 
for  os  Gregors  manende  Ord  om  heUig  Forsigtighed  i  Forkyn- 
delsen. cDen,  der  skal  tale  om  saa  ophøjede  Ting,  og  tilmed 
for    en    stor  Menighed,    som    bestaar   af  Mennesker   af  forskellig 

Alder  og  forskellige  Anlæg,  og  som  ligaer  et  Instrument  med 
mange  Strænge.  hvilke  man  ikke  alle  bør  slaa  paa  samme  Vis, 
han  har  ikke  let  ved  at  finde  en  saadan  Tale,  som  kan  give 
alle  den  rette  Forstaaelse  og  formaar  at  oplyse  dem  med  Er- 
kendelsens Lys.»  Og  paa  tre  Punkter  true  Farer:  baade  i  For- 
kynderens egen  Forstaaelse  af  de  guddommelige  Sandheder,  i 
hans  Maade  at  forkynde  dem  paa  og  endelig  i  Tilhørernes  Op- 
fattelse. €  Enten  er  Forkynderens  Erkendelse  ikke  tilstrækkelig 
oplyst,  eller  Foredraget  lader  noget  tilbage  at  ønske,  eller  Til- 
hørerens Øre  er  ikke  i  Stand  til  at  fatte  det:  saaledes  lider 
Sandheden  enten  ved  det  ene  eller  det  andet  eller  ved 'dem  alle 
tilsammen.!  Og  med  Hensyn  til  Foredraget  gælder  det  ikke  blot 
at  undgaa  at  sige  noget  urigtigt,  men  ogsaa  at  undgaa  c  at  fremstille 
det  rigtige  paa  overdreven  Maade ».  Dette  er  vistnok  en  Adfærd, 
man  uhyre  let  kommer  til  at  gøre  sig  skyldig  i,  særlig  naar 
mani  hvad  Omstændighederne  jo  atter  og  atter  nøde  til,  vil 
fremdrage  enkelte  Sider  af  Kristendommens  Sandhedsindhold;  og 
gør  man  sig  skyldig  i  en  saadan  Overdrivelse,  da  «tabe  Ordene 
deres  Kraft;  paa  Grund  af  den  utidige  og  uforsigtige  Snakke- 
vorenhed  preller  de  af  mod  Tilhørernes  Hjerter*  og  i  Stedet 
for  at  opbygge  gøre  de  da  kun  Skade.  Og  særlig  vanskelig 
blive  Læremeddelelsen  overfor  saadanne,  der  i  nogle  Punkter  ere 
faldne  i  Vildfarelser  eller  have  forelsket  sig  i  visse  Særmeninger; 
her  gælder  det  at  finde  baade  de  rette  Ord  og  det  rette  Øje- 
blik, thi  kun  da  vil  Talen  ramme  Hjerterne  som  Staalet  Stenen, 
saa  at  der  slaas  Gnister  frem,  hvoraf  Sandhedens  klare  Flamme 
kan  tændes. 

Videre  skildrer  Gregor,  hvorledes  Skriftens  store  Forbilleder, 
navnlig  Paulus  med  hans  Rigdom  paa  Visdom  og  Kærlighed 
under  Udøvelsen  af  Hyrdegerningen  indgød  ham  Frygt  for  at 
tage  en  saadan  Gerning  op;  hvorledes  Profeternes  mange  For- 
maninger mod  og  haarde  Domme  over  de  falske  Profeter  og  de 
ugudelige  og  udygtige  Hyrder,  og  hvorledes  Herrens  strænge 
Ord  til  Farisæerne  bragte  ham  til  at  skælve  og  bæve;  thi  vare 
ikke  alle  disse  Ord  rettede  netop  til  ham  selv  som  til  enhver, 
der  vovede  at  tænke  paa  at  være  Leder  af  en  Menighed?  « Saa- 
danne Tanker  beskæftigede  mig  Dag  og  Nat,  berøvede  mig  al 
min  Kraft  og  mit  Mod  og  hindrede  mig  i  frit  at  se  ud»  .  .  . 
« Først    maa  man  selv  være  ren,    før  man  vil  rense  andre;    først 

roaa  man  selv  være  begavet '  med  Visdom,  før  man  vil  lære 
andre  Visdom;  man  maa  være  Lys,  før  man  oplyser  andre;  man 
maa  være  kommen  Gud  nær,  naar  man  vil  føre  andre  til  ham; 
man  maa  selv  være  hellig,  naar  man  vil  hellige  andre  og  lede 
dem  ved  kloge  Raadt.  «Naar  vil  det  ske?  Saaledes  spørge  de, 
som  aldrig  kunne  vente,  som  mangle  Omtanke  og  Forsigtighed, 
som  hurtigt  og  letfærdigt  bygge  op  og  igen  rive  ned.»  Naar 
vil  man  saa  kunne  overtage  et  Embede?  «Selv  naar  man  venter 
til  den  højeste  Alder,  synes  det  mig  ikke,  at  man  opsætter  det 
for  længe;  thi  en  høj  Alder  med  Visdom  og  Indsigt  er  at  fore- 
trække for  en  uforstandig  Ungdom,  en  betænksom  og  alt  over- 
vejende Langsomhed  for  en  uforsigtig  Ilfærdighed,  en  kort  vis 
Ledelse  for  et  langt  Tyranni. »  <Hvem  danner  paa  een  Dag  en 
Sandhedens  Kæmpe,  saa  let  som  en  Figur  af  Ler?»  Og  fint  — 
maaske  en  Tone  for  stærkt  —  skildrer  Gregor  den  Aandens 
Uro  og  Higen,  som  den  Kristne  altid  maa  føle  hernede,  hvis 
han  ikke  beherskes  af  falsk  Tryghed.  Prædikerens  Ord,  at  den, 
som  forøger  sin  Visdom,  forøger  sin  Smerte,  forklarer  han  der- 
om, «at  Glæden  over  det  vundne  ikke  er.  større  end  den  Misfor- 
nøjelse og  Ulyst,  som  det  ikke- vundne  foraarsager;  det  er  næsten 
saaledes,  som  naar  man  endnu  har  Tørst  og  forhindres  i  at  faa 
Vand;  eller  som  naar  man  tror  at  have  grebet  noget  og  <log 
ikke  formaar  at  holde  det  fast.»  Men  han  véd  tillige,  at  naar 
Gud  saaledes  synes  den  Kristne  at  bortfjærne  sig  og  skjule  sig, 
naar  man  tror  at  have  naaet  ham,  da  er  det  kun  for  at 
lede  dem,  som  ham  elske,  højere  op  og  drage  dem  nærmere 
til  sig. 

Ogsaa  Henblik  til  Forholdene  i  Menighederne  bragte  ham 
til  at  vige  tilbage  fra  Embedets  Ansvar.  Og  her  udkaster  han 
et  Billede  af  Menighedsforholdene,  hvoraf  mangt  og  meget  passer 
paa  alle  Tider.  »Den  ene  iagttager  den  andens  Fejltrin,  ikke 
for  at  begræde  dem,  men  for  at  gøre  ham  Bebrejdelser,  ikke 
for  at  læge  hans  Saar,  men  for  at  bibringe  ham  nye  Saar  og 
for  at  undskylde  ens  egne  Fejl  ved  Næstens.  Gode  og  onde 
kalder  man  Menneskene  ikke  efter  deres  Vandel,  men  eftersom 
de  stemme  overens  med  vore  egne  Meninger.  Den  megen  ind- 
byrdes Strid  gør  ham  betænkelig;  ganske  vist  er  Kampen  for 
Sandheden  noget  rosværdigt.  «Hvis  jeg  selv  kunde  være  blandt 
dem,    der    kæmpe    for  Sandheden   og    derfor    maa    paadrage   sig 

Menneskenes  Had,  vilde  jeg  regne  det  for  noget  ærefuldt.  Bedre 
en  hæderfuld  Kamp  end  en  Fred,  der  skiller  os  fra  Gud.  Der- 
for udruster  den  Helligaand  den  sagtmodige  til  Kamp,  fordi 
han  forstaar  at  stride  paa  den  rette  Maade.»  Men  det,  som  gør 
Stillingen  som  Menighedens  Hyrde  saa  vanskelig,  er,  at  der 
findes  saa  mange,  der  føre  unyttig  Strid,  og  som  dog  altid  for- 
staa  at  bruge  « Troens  ærværdige  og  hellige  Navn  som  Dække 
over  deres  personlige  Stridigheder.*  Selv  i  de  hedenske  Kamp- 
lege er  der  dog  Love,  som  ingen  Deltager  i  Kampen  maa  over- 
træde; « skulde  man  saa  ikke  ogsaa  i  Kampen  for  Kristus  kæmpe, 
som  han  vil  og  forlanger.!  Krigen  udefra  frygter  Gregor  ikke; 
lad  end  Hedningene  forfølge  endnu  stærkere,  opfinde  endnu 
grusommere  Pinsler;  «mod  alt  dette  er  der  en  Hjælp,  en  Vej 
til  Sejr;  i  Kristus  vil  jeg  rose  mig,  Døden  for  Kristus  vil  jeg 
prise.  >  Men  overfor  den  indbyrdes  Strid  staar  han  raadvild; 
tjeg  tilstaar,  at  jeg  ikke  er  denne  Kamp  voksen;  derfor  greb 
jeg  Flugten  og  vilde  hellere  dvæle  i  Ensomheden.* 

Gg  til  Slut  samler  han  alle  sine  Grunde  i  en  Række  Spørgs- 
maal,  alle  begyndende  omtrent  saaledes:  hvem  skulde  have  Mod 
til  at  være  Menighedens  Leder?  «Hvor  skulde  jeg  vove  at  bære 
en  Præsts  Navn  og  Værdighed,  før  jeg  havde  helliget  mine 
Hænder  ved  hellige  Gerninger,  før  jeg  havde  vænnet  mine  Øjne 
til  at  se  paa  alt  det  skabte  paa  den  rette  Maade,  ikke  til  For- 
dærvelse, men  beundrende  Skaberen*  «Hvem  tør  glad  og  vil- 
lig staa  frem  som  Foret  ander  for  en  kristen  Menighed,  naar  ikke 
ved  Guds  rene  og  i  Ilden  prøvede  Ord  Hjertet  brænder  i  ham, 
naar  Skriften  bliver  udlagt  og  forklaret,  naar  han  ikke  har  Guds 
Ord  skrevet  paa  Hjertets  Tavle,  for  at  han  maa  besidde  Kristi 
Sind,  naar  han  endnu  ikke  er  trængt  ind  i  de  usynlige  og  dunkle 
Skatte,  som  ere  skjulte  for  Mængden,  for  at  skue  de  deri  inde- 
holdte Velsignelser  og  for  at  berige  andre  dermed.*  For  en 
stor  Mand,  en  rig  Aand  vilde  det  ganske  vist  være  forkasteligt, 
ikke  at  tage  store  Opgaver  op;  men  for  de  smaa  er  det  bedre 
ikke  at  læsse  store  Byrder  paa  sig;  derfor  foretrak  Gregor  at 
lade  andre  fare  ud  paa  de  vilde  Have  og  selv  blive  paa  det 
faste  Land,  bearbejde  et  lille  Stykke  Jord,  saa  godt  som  muligt, 
leve  af  ringe  og  tarvelig  Kost,  men  saa  ogsaa  tilbringe  sine 
Dage  sikkert  og  roligt.* 


Digitized  by 


Google 


157 

Det  er  imidlertid  ikke  blot  lærerigt  at  betragte  de  Grunde, 
der  bragte  Gregor  til  at  unddrage  sig  Præsteembedets  Værdighed 
og  Ansvar,  men  det  er  ogsaa  værd  at  se,  hvad  der  bevægede 
ham  til  at  vende  tilbage.  Vi  skulle  her  ikke  dvæle  ved  den 
mere  personlige  Grund:  Hensynet  til  hans  gamle  Forældre, 
hvem  ikke  Alderen  bøjede  saa  meget  som  Bekymringen  for 
ham.»  «Denne  gamle  Fader  Abraham,  dette  mig  saa  dyrebare 
Navn,  hvem  jeg  ærede  som  en  Engel,  og  denne  Sara,  som  ved 
Troens  Lære  ogsaa  aandeligt  havde  født  ham»  —  deres  Bøn 
kunde  han  ikke  raodstaa,  deres  Velsignelse  kunde  han  ikke  und- 
være, og  saaledes  gik  det  til,  at  «hans  Faders  graa  Haar  kom 
til  at  spænde  ham  i  Aag.»  Men  størst  Betydning  havde  de 
andre  Grunde,  der  bevægede  ham  til  at  komme  tilbage,  fordi 
de  ere  saadanne,  der  bør  være  Drivkraften  for  enhver,  der  vil 
tage  sig  en  Tjenergerning  paa  i  Menigheden.  Her  nævner  han 
i  første  Linie  Kærligheden  til  Menigheden;  o^  den  blussede 
stærkere  op,  da  han  hørte  om,  at  de  længtes  efter  ham;  «thi 
intet  gør  Kærligheden  saa  stærk  og  mægtig  som  Genkærlig- 
heden.»  Men  den  egentlige,  afgørende  Grund  var,  at  Lydighed 
mod  Herren  drev  ham,  dog  den  vandt  ikke  Sejr  over  hans 
Vilje  uden  haarde  Kampe.  Hjælp  fandt  han  her  i  den  Betragt- 
ning, at  naar  man  trods  Frygt  og  Bæven  tog  Mod  til  sig  og 
overtog  Hyrdeembedet,  da  vilde  .Gud  tilgive  Dristigheden  og  «i 
sin  Godhed  belønne  Troen  og  danne  den  til  en  duelig  Forstander, 
der  stolede  paa  ham  og  satte  al  sin  Lid  til  ham.»  Men  med 
Ulydigheden  vare  langt  større  Farer  forbundne;  faldt  man  i  den 
Synd,  vidste  han  ikke,  hvormed  man  skulde  berolige  sig.  Der- 
for endte  han  med  at  sige:  «Jeg  kaster  mig  ned  og  ydmyger 
mig  under  Guds  mægtige  Haand,  og  jeg  beder  om  Tilgivelse 
for  min  tidligere  Slaphed  og  Genstridighed,  naar  jeg  deri  har 
syndet.  Jeg  tav,  men  ikke  bestandig  vil  jeg  tie;  jeg  trak  mig 
tilbage  kort  Tid  for  at  prøve  mig  selv  og  trøste  mig  i  min 
bitre  Sindsstemning;  men  nu  har  jeg  besluttet  i  Menighedens 
Forsamling  at  prise  Gud.>  Derfor  slutter  han:  «Her  er  jeg,  I 
Hyrder  og  Medhjælpere  1  Her  er  jeg,  du  hellige  Hjord  I  Her 
er  jeg,  o  Fader,  føjende  mig  i  alt  og  din  Magt  underdanig  mere 
efter  Kristi  Love  end  efter  de  borgerlige  Love!  Du  ser  min 
Lydighed,    giv  mig  saa  din  Velsignelse. »     Og   hans    Bøn  er,   at 

han   af  Kirken   hemede   maa   blive  optagen   af  Kirken  deroppe, 
i  de  førstefødtes  Menighed,  hvis  Navne  ere  skrevne  i  Himlen. 

Altsaa:  Grunden  til  hans  Tilbagekomst  var  ikke,  at  han  nu 
mente  bedre  at  kunne  svare  til  det  Ideal  af  en  Præst,  som  han 
tegnede  for  Tilhørernes  Øjne,  da  han  fortalte,  hvorfor  han  var 
flygtet.  Tværtimod  ligesom  Gregor  den  Store  senere  i  sin  Præste- 
regel betoner  ogsaa  Gregorius  fra  Nazianzos  her,  at  han  er  en 
daarlig  Maler;  han  kan  vel  tegne  et  smukt  Billede,  men  selv 
efterligne  det  formaar  han  ikke.  Ligesom  den  af  os  alle  vel- 
kendte Skikkelse  herhjemme,  der  atter  og  atter  med  aldrig  svig- 
tende Kraft  holdt  det  kristne  Ideal  frem  for  sin  Samtids  Øje, 
bekender  ogsaa  hin  gamle  Herrens  Tjener,  at  han  ikke  er 
naaet  videre  end  til  i  Forhold  til  det  religiøse  Ideal  at  være  ten 
Digter  uden  Myndighed.* 

Frederik  Torm. 


Berigtigelse. 


I  Hr.  Pastor  Johannes  Clausens  for  ikke  længe  siden  ud- 
komne Skrift  om  Præsteuddannelsen  findes  nogle  fejlagtige  Ud- 
talelser om  Studiet  af  det  gamle  Testamente  ved  Universitetet, 
Udtalelser,  til  hvilke  jeg  ønsker  at  knytte  nogle  Berigtigelser. 

Pastor  C.  skriver  (S.  i8),  at  hvad  man  i  hans  Studentertid 
maatte  lære  i  de  enkelte  (teologiske)  Fag,  var  kun  lidt  i  Sam- 
menligning med,  hvad  der  nu  læres.  Som  Eksamensfordringer  i 
Nutiden  nævnes  dernæst  for  Gamle  Testamentes  Vedkommende 
(S.  37  ff)  —  foruden  den  hebraiske  Eksegese  —  Buhls:  Det 
israelitiske  Folks  Historie,  320  Sider,  Buhls:  Den  gammeltesta- 
mentlige Skriftoverlevering,  195  Sider,  samt  endelig  Indledningen 
til  G.  T.,  hvorom  det  siges,  at  t  ogsaa  det  Fag  er  svulmet  op 
til  et  stort  Opus». 

Hertil  er  at  bemærke: 

Bifag  til  G.  T.'s  Exegese  ere  Israels  Historie  og  G.  T.'s 
Indledning.  Angaaende  Israels  Historie  kræver  jeg  —  og  saa- 
ledes  siger  jeg  det  til  de  studerende,  naar  de  spørge  mig  derom 
—  Stoffet  i  samme  Omfang  som  ved  Skolelærereksamen;  men 
efter  hvilken  Bog  det  læres,  er  for  Eksamen  ligegyldigt.    At  jeg, 

naar  jeg  holder  Eksaminatorier  over  Israels  Historie,  lægger 
Buhls  Bog  til  Grund,  kan  maaske  være  det  faktiske  Grundlag 
for  Pastor  C/s  Misforstaaelse,  at  jeg  ved  Examen  skulde  kræve 
den  lært.  Forøvrigt  er  for  de  Studenter,  som  forberede  sig 
efter  Buhls  Bog,  Arbejdet  ikke  saa  stort  som  Pastor  C.  tror. 
For  det  første  kunne  de  nemlig  uden  videre  forbigaa  de  første 
loo  Side*  (o:  Historien  indtil  Saul),  idet  de  sædvanlige  Skole- 
bøger samt  Fortolkningen  til  Genezio  og  Indledningen  til  Penta- 
teuchen  og  Dommerbogen  her  give  det  tilstrækkelige  Stof.  For 
det  andet  kunne  de  lade  være  at  læse  Bogens  sidste  60  Sider 
(d:  Tiden  fra  Alexander  den  store),  af  hvis  Indhold  jeg  ikke 
kræver  andet  lært,  end  hvad  der  findes  i  Indledningen  til  visse 
Skrifter  f.  Ex.  Daniel.  Endelig  fragaa  af  Resten  alle  Noterne, 
der  som  bekendt  optage  en  ikke  ringe  Del  af  Bogen  og  netop 
fortrinsvis  indeholdt  det  lærde  Apparat,  «det  lærde  Paahæng », 
som  Pastor  C.  kalder  det.  Med  andre  Ord:  hvad  der  virkelig 
bliver  Tale  om  at  lære,  er  langt  under  Halvdelen  af  Bogen. 

Af  Buhls  Skriftoverlevering  kunne  alle  Noterne  (undtagen 
Noterne  Side  9  og  S.  165)  o:  en  Tredjedel  af  Bogen  over- 
springes. Forøvrigt  kunne  de  studerende  ganske  spare  sig  Læs- 
ningen af  denne  Bog,  hvis  de  læse  min  Forelæsning  over  almin- 
delig Indledning. 

fivad  Pastor  C.  mener  med,  at  Indledningen  (d:  min  Ind- 
ledningsforelæsning) er  svulmet  op  til  et  stort  Opus,  er  mig  ikke 
ganske  klart.  Professor  Hermansens  Indledning  til  G.  T.  var 
en  6  Timers  Forelæsning.  Jeg  har  gennemgaaet  Universitetets 
Lektionskataloger  for  Aarene  1850 — 80  og  set,  at  han  aldrig 
har  brugt  mindre  end  6  Timer  til  denne  Forelæsning.  Jeg  har 
to  Gange  læst  over  Indledning,  den  ene  Gang  over  den  specielle 
Indledning  alene  i  en  2  Timers  Forelæsning,  den  anden  Gang 
over  hele  Indledningen  (ogsaa  den  almindelige  o:  Skriftover- 
leveringen) i  en  3  Timers  Forelæsning;  ved  at  læse  denne  sidste 
er  det,  at  de  studerende  kunne  spare  sig  Buhls  Skriftover- 
levering. 

Med  andre  Ord:  hvad  der  i  alt  kræves  af  gtlige  Bifag, 
er  Israels  Historie  som  ved  Skolelærereksamen  (eller  hvis  Buhls 
Bog  lægges  til  Grund,  c.  130  smaa  Oktavsider)  samt  en  3  Timers 
Forelæsning  Jeg  troer,  at  man,  snarere  end  at  kalde  dette 
Overbebyrdelse    af  de  studerende,   vil  med  Rette  kunne  betvivle. 

om  det  er  Stof  nok.  Jeg  selv  har,  bl.  a.  af  Frygt  for  Overbe- 
byrdelse, ment  at  kunne  nøjes  med  disse  Fordringer;  men  selv- 
følgelig skal  jeg  med  Tak  tage  mod  Raad  og  Henstillinger  til 
Overvejelse  i  saa  Henseende,  naar  de  hvile  paa  virkeligt  Kend- 
skab til  Forholdene. 

Maa  jeg  til  Slutning  tillade  mig  en  Henstilling.  Der  findes 
i  Pastor  C. 's  Skrift  forskellige  Ytringer  om  den  teologiske 
Eksamen,  som  man  passende  kan  henføre  under  Begrebet  By- 
sladder  f.  Ex.  Side  23.  26,  53  o.  a.  St.  Jeg  antager,  at  Pastor 
C.  har  disse  Rygter,  umiddelbart  eller  middelbart,  fra  Studenter 
eller  Kandidater.  Nu  er  det  vistnok  en  bekendt  Sag,  at  Kandi- 
daterne i  Tiden  omkring  Eksamen  hyppig  befinde  sig  i  en  Art 
cFeber*,  hvor  deres  sædvanlige  Dømmekraft  er  ikke  lidet  ude 
af  Ligevægt.  Hvad  man  under  saadanne  Forhold  kan  faa  en 
Kandidat  til  at  tro,  grænser  til  det  utrolige.  Derved  er  næppe 
stort  at  gøre,  og  de  fleste  se  sikkert  snart  det  rette  Forhold. 
Men  hvad  min  Henstilling  gaar  ud  paa,  er,  at  Publikum,  som 
ikke  har  nogen  direkte  Berøring  med  Eksamen,  ikke  fæster  Lid 
til  slige  Rygter,  men  tage  dem  for,  hvad  de  i  Almindelighed 
ere:  Fostre  af  en  ved  Eksamensængstelse  overspændt  Indbild- 
ningskraft, y.  C,  Jacobsen, 


Om  Anbefalinger. 


Det  er  meget  almindeligt,  at  Menigmand  ikke  tillægger  vor 
Tale  om  de  aandelige  og  evige  Ting  nogen  reel  Værdi.  Maaske 
finder  man  Behag  i  at  høre  os,  maaske  ikke.  Kun  faa  tage 
vore  eller  Herrens  Ord  bogstaveligt. 

Man  gaar  ud  fra,  at  paa  det  immaterielles  Omraade  vejes 
der  ikke  saa  nøje.  Give  vi  ikke  selv  Anledning  til  dette  saare 
skæbnesvangre  Forbold? 

Lad  mig  belyse  et  Omraade;  det  som  Overskriften  peger 
paa.  I  det  praktiske  Liv  døjer  mangt  et  Menneske  i  en  mei*e 
underordnet  Funktion  meget  ondt  for  at  kunne  gøre  sig  Haab 
om  en  Anbefaling.  Man  faar  den  i  Reglen  ikke,  uden  man  har 
fortjent  den. 

Men  hvor  tit  sér  man  ikke  f.  Eks.  Lærere,  selv  meget 
tvivlsomme  Dygtigheder,  som  kunne  fremvise  et  betydeligt  Antal 
glimrende  Anbefalinger.  Hvis  blot  Halvdelen  var  fuld  og  hel 
Sandhed,  maatte  de  være  rene  Vidundere. 

Præster,  Provster  og  mange  andre  have  ikke  villet  støde 
Vedkommende  ved  at  nægte  en  Anbefaling,  og  saa  løb  der 
Ting  med,  som  absolut  ikke  blev  vejet. 

Jeg  retter  en  indtrængende  Appel  til  mine  Embedsbrødre 
og  andre,  hvem  dette  Ord  maatte  naa:  Lad  os  her  veje  og  veje 
nøje!  Lad  os  gøre  det  for  Vedkommendes  egen  Skyld,  at  vi 
ikke  skulle  opklække  en  Hovmodsorm  i  ham,  der  gør  ham  udue- 
lig og  ubehagelig,  især  hvis  han  er  en  ung  Mand. 

Men  lad  os  ogsaa  gøre  det  for  dem,  som  skulle  læse  og 
værdsætte  hans  Anbefalinger,  at  de  ikke  skulle  føle  sig  altfor 
meget  skuffede. 

Strængt  taget  var  det  vistnok  rigtigst  kun  at  give  sin  An- 
befaling i  lukket  Kouvert;  saa  kan  man  skrive  sin  Mening  frit. 
Men  den  skal  jo  ofte  benyttes  flere  Gange  og  maaske  tryk- 
kes, hvis  den  findes  værdig  til  at  sidde  i  Laurbærkransen. 

Kan  vi  ikke  faa  Lov  til  saaledes  at  være  skjult,  maa  vi 
dog  for  Standens,  men  særlig  for  Samvittighedens  Skyld,  være 
meget  maadeholdne.  N.  B,  Hindhede. 


Udkomne  Bøger. 


Mennesket,  efter  Evangeliernes  Opfattelse;  fremstillet  i  Grundtræk 
af  A.  Andersen  (Schønbergs  Forlag). 

Pastor  A.  Andersen  har  igen  givet  os  en  Bog  fra  den  afgræn- 
sede Mark,  som  han  har  valgt  til  sin  Arbejdsplads,  og  som  han  saa 
flittig  har  dyrket.  For  nogle  Aar  siden  fik  vi  første  Del  iaf  de  sam- 
menfattende Resultater,  hvortil  Forfatterens  Studier  af  de  enkelte 
Evangeliers  Opfattelse  af  Herrens  Liv  havde  ført  ham;  det  var 
« Menneskets  Søn»,  Frelsens  Subjekt,  som  der  fremstilles  i  en  klar 
og  tankevækkende  Bog;  her  faa  vi  denne  Bogs  Pendant  «Menne- 
sketi,  Frelsens  Objekt.  Det  ligger  i  Sagens  Natur,  at  Materialet  til 
at  give  en  Fremstilling  af  « Menneskets  Søn»  i  Evangelierne  ligger 
mere  lige  for  Haanden  end  det  Materiale,  hvoraf  der  kan  dannes  et 
Billede  af  Herrens  Opfattelse  af  Mennesket;  man  maa  her  gaa  mere 

indirekte  til  Værks,  drage  Slutninger  af  Herrens  Ord  og  Handle- 
maade,  hvor  han  ikke  har  udtalt  sig  direkte.  Opgaven  er  derfor 
vanskeligere,  men  ikke  mindre  interessant,  og  Pastor  Andersens  Løs- 
ning af  Opgaven  er  lærerig.  Bogen  falder  i  de  to  Hovedafsnit :  Ver- 
den og  Guds  Rige.  Indenfor  det  første  hedder  Underafdelingerne 
Kødet,  Verden,  denne  Verdens  Fyrste  og  Døden,  indenfor  det  sid- 
ste: Levendegørelsen,  Fornyelsen,  Troen,  Livet,  Fuldkommeisen.  Det 
forfriskende  ved  Fremstillingen  er,  at  man  ikke  føres  ind  i  subtile 
filosofiske  Overvejelser,  men  at  den  holdes  strængt  til  de  givne 
bibelske  Grundlag,  som  ikke  bliver  Substrat  for  en  luftig  Overbyg- 
ning af  egne  Tanker  og  Udtryk,  men  nøje  undersøges  for  at  det 
ved  Prøven  skal  vise  sig,  hvad  det  gemmer.  Hvis  man  til  en  Tak 
for  Bogen  som  Helhed  maa  føje  en  Kritik  af  nogle  faa  Enkeltheder, 
vilde  Anmelderen  nævne  S.  154,  hvor  det  forekommer  ham,  at  For- 
fatteren lægger  for  meget  ind  i  Ordet:  c  retfærdige,  som  ikke  have 
Omvendelse  Behov »;  mon  den  sædvanlige  Opfattelse,  at  dermed 
menes  « selvretfærdige*  ikke  skulde  være  nok  saa  rigtig?  S.  180—81 
forklarer  Forf.  «uvalket  Klæde*  i  Jesu  bekendte  Billede  som  det 
nye  Liv,  der  er  i  sin  spæde  Begyndelse  er  vævet,  men  endnu  ikke 
valket;  mon  det  ikke  er  at  presse  Billedet  for  meget?  S.  260  fore- 
kommer det  Anm.,  at  Forf.  har  reduceret  den  Betydning,  som 
Herren  tillægger  den  legemlige  Død,  vel  meget.  Men  disse  Be- 
mærkninger ere  kun  Smaating  i  en  Bog,  som  fortjener  at  læses  og 
virkelig  at  studeres  af  Præster.  H,   Ostenfeld, 


Salmebog  for  Kirke  og  Hjem,  —  I  den  nu  udkomne  og 
avtoriserde  nye  Salmebog  er  der  vist  et  enkelt  svagt  Punkt,  som 
hænger  sammen  med  den  oprindelige  Salmebogskomités  Sammen- 
sætning. Skønt  nemlig  denne  utvivlsomt  rummede  et  stort  Fond  af 
Dygtighed,  saa  var  der  dog  blandt  dens  Medlemmer  ikke  nogen, 
som  af  praktisk  Erfaring  kendte  navnlig  Brorsens  Salmer  fra  deres 
levende  Brug  i  mangfoldige  danske  Menigheder,  særlig  i  Jylland. 
Havde  der  været  en  saadan  Mand,  saa  er  der  nogen  Rimelighed 
for,  at  vi  havde  været  fri  for  en  Del  af  de  ganske  ufornødne  Smaa- 
rettelser,  som  virke  forstyrrende  paa  alle  dem,  der  kende  Salmen 
og  jævnlig  bruge  den  i  dens  oprindelige  Form.  Og  at  man  kunde 
komme  det  oprindelige  en  Del  nærmere  uden  i  mindste  Maade  at 
forsynde  sig  mod  dansk  Sprog  og  god  Smag,  det  kan  enhver  over- 
bevise sig  om  ved  at  gennemse  « Salmebog  for  Nordslesvig. »  Det 
kedelige  er  ikke,  at  en  Del  Vers  ere  udeladte;  men  det  kedelige 
er,  at  det  er  meget  vanskeligt,  baade  for  Børn  og  voksne  at  lære 
en  Salme  ordentlig  udenad,  naar  der  i  enkelte  Vers  er  forskellige 
Smaaforandringer,  og  man  snart  synger  efter  den  ene  snart  efter 
den    anden   Redaktion.     Og   at   kunne  gode  Salmer  udenad  er  vist 

en  Velsignelse,  som  de  fleste  Kristne  sætte  Pris  paa.  —  Dog  selv 
i  Solen  er  der  jo  Pletter,  og  derfor  maa  man  vel  ikke  undre  sig 
over,  at  ogsaa  den  nye  i  mange  Henseender  saa  fortrinlige  Salme- 
bog har  en  enkelt  væsentlig  Mangel.  Kun  et  eneste  Vers  kunde 
jeg  have  Lyst  til  at  anke  over  og  spørge,  om  det  dog  ikke  ved 
næste  Optrykning  kunde  blive  rettet.  Det  er  Slutningsverset  af  den 
bekendte:  «0p  I  Kristne,  ruster  eder  I »  Der  har  Brorson  det  fuld- 
tonende : 

Tænk  engang 
Hvilken  Sang! 
Himmelsød  og  evig  lang! 

som  er  rettet  til  det  yderst  trivielle: 

Sejrens  Sang, 

Harpens  Klang 

Varer  evig,  tænk  engang! 

denne  Rettelse  (som  er  optaget  efter  første  Tillæg)  blev  stærkt  paa- 
talt (jeg  tror  af  Grove-Rasmussen),  da  « Forslagets*  første  Udgave 
var  udkommet,  og  det  synes  uforstaaeligt,  at  man  ikke  har  taget 
Hensyn  dertil,  da  dog  vist  enhver  med  en  lille  Smule  poetisk  Sans 
vil  kunne  se,  hvor  fuldstændig  denne  Slutning  falder  igennem  ved 
Siden  af  Brorsons.  —  Var  det  ikke  muligt,  at  hele  dette  i  dobbelt 
Forstand  uægte  sidste  Vers  kunde  blive  ombyttet  med  Brorsons  i 
dobbelt  Forstand  ægte? 

Med  Hensyn  til  de  udskudte  Salmer  vil  den  almindelige  Dom 
vist  blive  den,  at  dette  Arbejde  er  gjort  saa  godt,  som  et  saadant 
Arbejde  overhovedet  kan  gøres.  Dette  udelukker  jo  ikke,  at  den 
enkelte  vil  komme  til  at  savne  en  eller  anden  af  sine  kære  Salmer; 
det  var  jo  umuligt  andet.  For  undertegnede  har  det  saaledes  været 
en  lille  Sorg  at  se,  at  vi  ikke  mere  skulle  synge:  « Jesus  Kristus 
Frelsermanden  —  er  mit  Hjertes  et  og  alt».  Den  er  en  af  Grundtvigs 
Kærnesalmer  og  har  ingen  af  hans  Dunkelheder  eller  Særheder;  og 
vel  er  den  beslægtet  med  Brorsons  « Jesus,  Jesus,  Jesus  sigter »,  men 
dog  ikke  mere,  end  at  begge  godt  kunde  staa  ved  Siden  af  hinanden. 

Dog  alt  i  alt  maa  det  vist  siges  at  være  en  udmærket  Salme- 
bog, der  her  er  budt  os;  og  da  den  ogsaa  vil  kunne  indføres  uden 
væsentlig  Bekostning  for  Menigheden,  idet  der  er  udarbejdet  et  lille 
« Hjælpetillæg »  til  Overgangstiden,  saa  tør  man  vel  haabe,  at  der 
ikke  vil  gaa  mange  Aar,  førend  den  er  bleven  almindelig  overalt. 
I  det  almindelige,  lille  Format  udkommer  den  først  henad  Konfir- 
mationstiden. 

Udtog  af  det  forordnede  Kirkeritual  for  Danmark^  indeholdende 
Ritualet  for  Præstevielse,  Bispevielse,  Provste-Indsættelse  og  Kirke- 
vielse,  samt  Præsteløftet  og  Provsteløftet. 

Udtog  af  den  forordnede  Alterbog  i  Danmark,  A,  S. 

P,  A,  Rosenberg:  Dønvig  Præstegaard.  Skuespil  i  4  Akter. 
Schonbergs  Forlag. 

Dønvig  Præstegaard  lader  sig  læse  med  megen  Fornøjelse. 
Begivenhederne  ere  livfuldt  fortalte,  og  Sammenhængen  imellem  dem 
fast  og  klar;  Dialogen  falder  naturligt,  og  flere  af  Bipersonerne  ere 
virkelig  morsomme.  Men  bortset  .fra  Underholdningen  i  Øjeblikket 
er  det  Udbytte,  Bogen  giver,  væsentlig  af  negativ  Art.  Det  forstaas, 
at  den  unge  Præst,  som  egentlig  bygger  sin  Tro  og  sin  Præsteger- 
ning paa  Pieteten  for  Faderens  Minde,  maa  begynde  forfra  paa  bar 
Bund,  da  det  viser  sig,  at  dette  Minde  ikke  er  uplettet.  Men  dels 
er  denne  Faderdyrkelse  noget  saa  specielt,  at  den  ikke  gør  det 
Virkelighedsindtryk  paa  Læseren,  som  Skildringen  af  Livets  typiske 
Forhold  altid  vil  gøre  det.  Dels  —  og  navnlig  —  faar  man  altfor 
lidt  at  vide  om  den  Fremtid,  der  skal  bryde  sig  Vej  gennem  de  Fødsels- 
veer, som  Skuespillet  —  forøvrigt  med  ikke  ringe  Dygtighed  — 
skildrer  os.  Thi  en  Replik  hen  imod  Slutningen  om,  at  ten  religiøs 
Overbevisning  naar  man  ikke  udenom  det  at  være  Menneske,  men 
kun  igennem  det»,  er  ganske  løst  paaklistret.  Det  c  at  være  et 
Menneske »  er  i  alle  Fald  ikke  den  logiske  Modsætning  til  det  at 
t>ygge  paa  andres  Tro.  Tværtimod  —  dette  sidste  er  overmaade 
«  menneskeligt*. 

Imidlertid  —  « Dønvig  Præstegaard »  har  sin  Interesse,  og  kan 
vel  ogsaa  tjene  teologiske  Studenter  eller  Kandidater  til  en  alvorlig 
Paamindelse  om,  at  Porten  til  Præstegerningen  skal  være  snæver. 
Og  Anmelderen  kan  ikke  undlade  et  lille  Hjærtesuk  i  Retning  af, 
at  Bispeeksamen  dog  maatte  blive  lagt  før  Udnævnelsen  til  Præst 
og,  saavidt  muligt,  blive  en  virkelig  Prøven  af  Kandidaternes  per- 
sonlige Trosstandpunkt  —  den  en  ældre  Mand  med  rig  kristelig 
Erfaring  jo  nok  maatte  kunne  foretage  med  den  fornødne  Varsomhed 
og  Visdom,  saaledes  at  det  blev  en  Hjælp  til  Selvprøvelse  —  i  Tide. 

/.   Th, 


En  ung  Pige,  med  eller  uden  Examen,  men  med  Lyst  og  Evner  til  at  under- 
vise mindre  Børn,  kan  faa  Flåds  hos  Pastor  Øhlenschlæger  Skjoldeley,  Mun- 
delstrup som  Lærerinde  for  2  Børn,  7  og  8V»  Aar. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmeldelse  i  den  danske  Præstefor- 
ening sker  til  Kredsformanden. 

København.  —  Græbes  Bogtrykkeri. 

MAANEDSBLAD 

FOR 

DEN   DANSKE   FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  8  Den  1.  August  1899 


Indhold:  C.  Cederfeld  de  Simonsen:  Nogle  vejledende  Bemærkninger  an- 
gaaende  den  nye  Skolelov  af  24.  Marts  1899.  Carl  Bielefeldt:  Forslag  til  Lov 
om  Ægteskabs  Stiftelse.     Fra  Udlandet.     Tilsendte  Bøger.     Avertissementer. 


Nogle  vejledende  Bemærkninger  angaaende 
den  nye  Skolelov  af  24.  Marts  1899. 


At  en  Lov  som  den  nye  Skolelov  maa  have  sin  store 
Interesse  ikke  blot  for  Lærerstanden,  men  ogsaa  for  os  Præster, 
er  en  selvfølgelig  Sag.  Thi  rent  bortset  fra  den  Indflydelse,  en 
saadan  Lov  nødvendig  maa  udøve  paa  Befolkningens  Aandsdan- 
nelse  og  derigennem  efterhaanden  paa  Menighedslivets  Udvikling, 
hvad  der  jo  paa  det  nøjeste  vedrører  os  i  vor  Egenskab  af  Kir- 
kens Tjenere,  saa  ere  jo  de  fleste  af  os  tillige  Folkeskolens  Til- 
synsmænd og  Formænd  i  Skolekommissionerne.  Som  saadanne 
kunne  vi  ikke  være  ligegyldige  for  de  Vilkaar,  under  hvilke 
Skolearbejdet  fremmes,  og  for,  hvordan  de  Kaar  ere,  som  bydes 
Lærerstanden;  og  vi  bør  i  alt  Fald  kende  de  Lovbestemmelser, 
som  vi  baade  selv  skulle  efterleve  og  fordre  overholdte  af  andre. 
En  Drøftelse  af  Skoleloven  vil  saaledes  ikke  være  paa  urette 
Plads  i  Præsteforeningens  Medlemsblad,  og  jeg  efterkommer  der- 
for med  Glæde  den  Opfordring,  som  Bladets  Redaktion  har 
stillet  til  mig  om  her  at  give  en  Redegørelse  for  Lovens  Betyd- 

ning  og  en  Vejledning  til  Forstaaelse  af  nogle  af  de  dunkle 
Punkter,  som  findes  i  den. 

Men  forinden  jeg  skrider  til  Løsningen  af  denne  Opgave, 
maa  det  maaske  først  være  mig  tilladt  at  giy/e  en  kortfattet, 
almindelig  Oversigt  over  Lovens  Indhold  saavel  som  ogsaa  at 
henlede  Opmærksomheden  paa  de  Bestemmelser  i  den,  der  alle- 
rede ere  traadte  i  Kraft  fra  Begyndelsen  af  indeværende  Maaned. 

I  førstnævnte  Henseende  bemærkes,  at  den  nye  Skolelov 
indeholder  ialt  36  Paragraffer,  indordnede  under  5  Hovedafdelinger, 
af  hvilke  den  første  omhandler  Undervisningspligten  (§§  i — 5), 
den  anden  Undervisningens  Ordning  og  Omfang  (§§6 — 14), 
den  tredie  Lærerpersonalets  Kaldelse  og  Afskedigelse 
(§§  ^5 — ^9)»  ^^^  tjerde  dets  Løn  og  Pensionering  (§§  20 — 28) 
og  den  femte  en  Række  særlige  Bestemmelser,  vedrørende 
forskellige  Skoleforhold,  som  ikke  have  kunnet  finde  deres 
Optagelse  under  de  foregaaende  Afdelinger  (§§  29 — 36). 

Af  disse  Paragraffer  ere  allerede  følgende  traadte  i  Kraft: 

§  I,  som  bestemmer  Undervisningspligtens  Omfang 
fra  Begyndelsen  af  det  første  Skolehalvaar,  efter  at  Barnet  har 
fyldt  7  Aar,  indtil  Slutningen  af  det  Skolehalvaar,  i  hvilket  det 
fylder  14  Aar,  dog  med  visse  Undtagelser,  som  senere  skulle 
blive  omtalte; 

§  15,  som  angaar  Sammensætningen  af  Landkom- 
munernes Skolekommissioner,  der  herefter  kunne  bestaa  af 
5  i  Stedet  for  som  hidtil  kun  af  3  Medlemmer  paa  visse  Be- 
tingelser, der  ligeledes  senere  skulle  blive  omtalte; 

§  16,  som  giver  Regler  for  Lærer-  og  Lærerinde- 
embedernes Besættelse,  ifølge  hvilke  bl.  a.  Ansøgningsfristen 
indskrænkes  til  4  Uger,  fremdeles  Skolekommissionen  berettiges, 
dog  uden  at  have  Stemmeret,  til  at  deltage  i  det  Møde,  hvori 
Indstillingen  sker,  og  Garantier  gives  mod  Indstilling  af  ukvali- 
ficerede Ansøgere; 

§  17,  der  fastslaar  Kvalifikationerne  for  at  kunne  op- 
naa  fast  Ansættelse  i  Folkeskolens  Embeder; 

§  18,  der  omhandler  den  Fremgangsmaade,  Skolebe- 
styrelsen har  at  følge,  naar  den  ønsker  en  Lærer  eller 
Lærerinde  afskediget  paa  Grund  af  Udygtighed; 

§  19,  der  berettiger  saavel  en  Lærer,  der  har  fyldt 
70  Aar,    til  at  forlange  sin  Afsked,    som  ogsaa  Kommu- 

nalbestyrelsen  til  at  kræve  ham  afskediget,    i  begge  Til- 
fælde med  Pension  efter  Loven; 

§  30,  hvorved  der  indrømmes  Lærerstanden  Ret  til 
at  gøre  sin  Indflydelse  gældende  i  stedlige  Skolevæsens- 
anliggender;  og  endelig 

§  31,  hvorved  der  tillægges  Formanden  for  Censorerne  ved 
Lærer-  og  Lærerindeeksamen  et  Beløb  af  3000  Kr.  i  hans  Egen- 
skab af  Konsulent  i  Skolevæsensanliggender  for  Kirke-  og  Under- 
visningsministeren. 

Disse  ere  som  sagt  de  Bestemmelser  i  Loven,  der  allerede 
nu  for  nylig  ere  traadte  i  Kraft,  og  som  det  derfor  særlig  er  af 
Vigtighed  for  enhver,  der  har  med  Skolevæsenet  at  gøre,  nøje 
at  kende.  De  andre  28  Paragraffer  træde  først  i  Kraft  ved  Be- 
gyndelsen af  det  nye  Aarhundrede,  den  i.  Januar  1901,  og  have 
saaledes  for  Øjeblikket  ikke  den  Betydning  for  os  som  de  for- 
anførte 8,  uden  for  saa  vidt  de  indeholde  saadanne  Bestemmelser, 
som  for  til  den  Tid  at  kunne  træde  i  Kraft  udkræve  et  for- 
beredende Arbejde,  der  allerede  nu  maa  paabegyndes.  Dette  er 
saaledes  Tilfældet  med  §§  12  og  13,  som  bestemme,  at  der  for 
hver  Kommune  skal  udarbejdes  af  Kommunalbestyrelsen  efter 
Forslag  af  Skolekommissionen  en  Skoleplan  (§  12)  og  en 
Undervisningsplan  (§  13),  af  hvilke  den  førstnævnte  skal 
være  færdig  og  indsendt  til  Ministeriet  forinden  den  i .  November 
d.  A.,  hvorimod  der  ikke  er  sat  nogen  Tidsfrist  for  den  anden, 
der  kun  skal  approberes  af  Skoledirektionen,  men  hvis  Affattelse 
vel  heller  ikke  kan  udsættes  ret  længe,  hvorfor  den  ogsaa  her 
senere  vil  blive  berørt  i  Forbindelse  med  Bemærkningerne  om 
Skoleplanens  Affattelse. 

Hvad  der  foreløbig  ligger  os  nærmest,  er  jo  nemlig  at  stille 
os  Betydningen  for  Øje  af  de  Lovparagraffer,  som  allerede  ere 
traadte  i  Kraft.  Og  vi  ville  da  nu  først  se,  hvad  der  er  vundet 
ved  dem  for  Skolens  Vedkommende,  for  senere  at  tage  de 
Fordele  i  Betragtning,  som  de  have  at  byde  Lærerstanden. 

I  førstnævnte  Henseende  ville  vi  da  som  den  ubetinget  vig- 
tigste Bestemmelse  i  hele  Loven  nævne  Bestemmelsen  i  §  i  om, 
at  I3aarige  Børn  ikke  længere  kunne  udskrives  af 
Skolen,  idet  Undervisningspligten  først  ophører  ved  Slutningen 
af  det  Skolehalvaar,  i  hvilket  Barnet  har  fyldt  sit  14.  Aar.  Dog 
gives  der  herfra  den  Undtagelse,  at  naar  et  Barn  i  Sommerhalv- 

aaret  fylder  14  Aar,  kan  det  paa  Forældrenes  Begæring  allerede 
udskrives  ved  den  forudgaaende  Foraarseksamen ,  hvis  det  ved 
denne  har  godtgjort  at  have  naaet  Skolens  Maal,  og  for  saa  vidt 
særlige  Forhold  i  Hjemmet  efter  Skolekommissionens  Skøn  tale 
derfor.  Der  er  altsaa  her  ikke  Tale  om  nogen  Ret  for  For- 
ældrene til  at  forlange  et  saadant  Barn  udskrevet,  men  kun  om 
en  Begæring,  de  kunne  fremsætte,  hvorefter  det  bliver  Skole- 
kommissionens Sag  at  skønne  over,  hvorvidt  Begæringen  bør 
tages  til  Følge  eller  ej.  Men  Skolekommissionen  kan  kun  tage 
den  til  Følge,  hvis  Barnet  har  naaet  Skolens  Maal,  d.  v.  s. 
har  været  mindst  et  halvt,  eller,  hvor  der  som  i  enkelte  Køb- 
stæder kun  een  Gang  om  Aaret  holdes  Eksamen,  et  helt,  Aar  i 
dens  øverste  Klasse  og  ved  den  afholdte  Foraarseksamen 
har  faaet  «Meget  godt»  i  Hovedkarakter,  hvorhos  der  til- 
lige maa  være  særlige  Forhold  i  Hjemmet,  som  efter 
Kommissionens  Skøn  gøre  det  tilraadeligt,  at  Udskriv- 
ningen sker  paa  dette  Tidspunkt.  Ved  saadanne  særlige  For- 
hold maa  man  vist  navnlig  tænke  paa  stor  Fattigdom,  som  gør 
det  ønskeligt  for  Forældrene  at  faa  Børnene  ud  at  tjene  saa  tid- 
lig som  muligt,  eller  for  Pigebørns  Vedkommende  paa  Sygdom 
i  Hjemmet,  som  gør  det  nødvendigt  for  Moderen  at  have  en 
Datter  til  Disposition,  fremdeles  paa  uheldige  Familieforhold,  som 
opfordre  til  at  faa  et  Barn  unddraget  Hjemmets  Indflydelse 
o.  a.  lign.  Dog  for  at  der  skal  kunne  tages  Hensyn  til  saa- 
danne Omstændigheder,  maa  som  sagt  Skolens  Maal  i  ethvert 
Tilfælde  være  naaet. 

Men  naar  Undervisningspligten  først  ophører  ved  Slutningen 
af  det  Skoleaar,  i  hvilket  Barnet  har  fyldt  sit  14.  Aar,  saa  følger 
heraf,  at  de  I4aarige  Børn,  som  blive  konfirmerede  om  For- 
aaret,  skulle  vedblive  at  gaa  i  Skole  indtil  Udgangen  af  April, 
og  de,  der  konfirmeres  om  Efteraaret,  indtil  Udgangen  af  Ok- 
tober, altsaa  i  de  fleste  Tilfælde  en  hel  Maaned,  efter  at  deres 
Konfirmation  har  fundet  Sted,  samt  at  f.  Eks.  et  Barn,  som 
fylder  14  Aar  den  i.  November,  skal  vedblive  med  sin  Skole- 
gang indtil  Udgangen  af  April  det  paafølgende  Aar,  selv  om 
det  allerede  er  bleven  konfirmeret  med  Aldersdispensation  i  Ok- 
tober Maaned.  Der  vil  vel  derfor  næppe  herefter  blive  søgt 
Aldersdispensation  til  Efteraarskonfirmationerne ;  men  heller  ikke 
til  Foraarskonfirmationerne  vil  det  kunne  nytte  at  søge  den  for 

Børn,  der  i  Sommerens  Løb  blive  14  Aar,  medmindre  de  for- 
anførte Betingelser  for  Udskrivningen  ere  til  Stede  ved  Foraars- 
eksamens  Afholdelse 

For  Fuldstændigheds  Skyld  bemærkes  det,  at  Loven  gør 
ikke  nogen  Indskrænkning  i  den  allerede  bestaaende  Ret  for 
Forældre  til  at  faa  6aarige  Børn  indskrevne  i  Skolen,  naar  dette 
blot  sker  ved  et  Skolehalvaars  Begyndelse,  hvad  der  imidlertid 
ikke  behøver  at  iagttages,  hvor  Skolen  har  en  saakaldet  Poge- 
eller Forberedelsesklasse,  idet  Skolebestyrelsen  er  berettiget  til 
paa  et  hvilket  som  helst  Tidspunkt  at  optage  Børn  i  en  saadan 
Klasse.  I  de  andre  Klasser  derimod  er  (Jette  kun  undtagelsesvis 
tilladt  i  Tilfælde  af  Tilflytning  eller  forudgaaet  Sygdom.  Ende- 
lig bemærkes,  at  udover  det  Tidspunkt,  paa  hvilket  Undervis- 
ningspligten efter  Loven  ophører,  kan  intet  Barn  forblive  i  Skolen, 
uden  at  Kommunalbestyrelsen  dertil  giver  sit  Samtykke  efter  Ind- 
stilling af  Skolekommissionen. 

Et  Par  andre  Bestemmelser,  der  upaatvivlelig  ogsaa  ville 
have  deres  heldbringende  Følger  for  Skolen,  ere  de  Forskrifter, 
der  gives  i  §  16  angaaende  Besættelsen  af  ledige  Skoleembeder. 
Ifølge  disse  indskrænkes  for  det  første  Vakancetiden  til  4  Uger 
i  Stedet  for  de  hidtil  gældende  6,  hvorved  altsaa  Embederne 
kunne  blive  besatte  hurtigere,  og  normale  Forhold  tidligere 
komme  til  at  indtræde,  end  det  i  Almindelighed  nu  sker.  I 
somme  Tilfælde  kan  maaske  endogsaa  Vakancebetjening  helt 
undgaas,  naar  Embedsskiftet  ikke  har  sin  Grund  i  den  hidtil- 
værende Besidders  Forflyttelse  eller  Død.  Fremdeles  har  det 
sin  Betydning,  at  herefter  ikke  blot,  som  i  Loven  af  8.  Marts 
1856,  §  9  foreskrevet,  Købstædernes,  men  ogsaa  Landkom- 
munernes Skolekommissioner  skulle  deltage  i  det  Møde,  hvori 
Indstillingslisten  affattes;  thi  har  Kommissionen  end  ikke  her 
nogen  Stemmeret,  vil  den  dog  i  mange  Tilfælde,  hvis  den  bærer 
sig  fornuftig  ad,  kunne  øve  en  gavnlig  Indflydelse  paa  Kommu- 
nalbestyrelsens Beslutning  om,  hvem  der  skal  optages  paa  Ind- 
stillingslisten. Og  endelig  ydes  der  i  den  omhandlede  Lov- 
paragraf en  Garanti,  som  man  maa  paaskønne,  imod,  at  ikke 
helt  ukvalificerede  Personer  indstilles,  idet  den  kaldsberettigede 
Myndighed  ved  Udsendelsen  af  Ansøgningerne  skal  lade  med- 
følge en  Fortegnelse  over  de  i  Henhold  til  Lovens  §   17  ukvali- 

ficerede  Ansøgere^),  hvilken  Kommunalbestyrelsen  maa  paaagte, 
hvis  den  ikke  vil  miste  sin  Indflydelse  paa  Embedets  Besættelse. 
Der  bestemmes  nemlig  i  den  her  omhandlede  Paragraf  1 6,  sjette 
Stykke,  at  hvis  der  blandt  de  indstillede  findes  nogen  af  de  paa 
den  kaldsberettigedes  ovennævnte  Fortegnelse  opførte  Ansøgere, 
er  den  kaldsberettigede  Myndighed  ikke  bunden  til  Indstillingen, 
men  kan  blandt  samtlige  Ansøgere  kalde  den,  som  den  finder 
mest  skikket  til  Embedet.  Tillige  bestemmes,  at  hvis  den  kalds- 
berettigede  i  Henseende  til  udvist  Lærerdygtighed  ^)  og  moralsk 
Vandel  ikke  finder  nogen  af  de  indstillede  skikket  eller  værdig 
til  Embedet,  tilbagesendes  Indstillingen  med  Angivelse  af  de 
Grunde,  hvorfor  den  er  forkastet;  og  hvis  da  Kommunalbestyrel- 
sen efter  at  have  gjort  sig  bekendt  med  disse  ikke  finder  Anled- 
ning til  at  gøre  ny  Indstilling,  tilkommer  Afgørelsen  Ministeren, 
til   hvem   i   saa  Fald   samtlige  Ansøgninger  og  Akter  indsendes. 

I  Henhold  til  de  her  udviklede  Lovbestemmelser  i  Skole- 
lovens §§  16  og  17  vil  man  vel  i  Regelen  kunne  faa  gode  Ind- 
stillinger og  bl.  a.  kunne  undgaa  at  faa  ganske  unge  Hjælpe- 
lærere ansatte  i  Embeder,  som  man  af  Hensyn  til  Skolens  Tarv 
helst  vil  se  besatte  med  modnere  Personligheder. 

Endelig  skal  her  blot  i  Forbigaaende  berøres  Bestemmelsen 
i  §  30  om,  at  i  alle  Spørgsmaal  angaaende  Undervisningen  i  den 
-enkelte  Skole  saa  vel  som  ogsaa  i  alle  Sager,  vedrørende  Op- 
førelsen af  nye  Skolebygninger,  Omlægning  af  Skoledistrikter  og 
Oprettelse  af  nye  Lærerembeder,  skal  Skolekommissionen,  for- 
inden den  for  sit  Vedkommende  tager  Bestemmelse,  give  ved- 
kommende Overlærer  i  Købstæderne  og  Første-  eller  Enelærer 
paa  Landet  Lejlighed  til  over  for  Kommissionen  mundtlig  eller 
skriftlig,    om    han    maatte  ønske  det,    at  fremsætte  og  begrunde 


^)  De  ifølge  §  17  fordrede  Kvalifikationer  ere  foruden  de  bestaaende  Skole- 
lærer- og  Skolelærerinde-  samt  Forskoleeksaminer  følgende: 

Ved  Andenlærerembeder  paa  Landet,  for  dem,  der  have  aflagt  Prøve 
•efter  Lov  af  30.  Marts  1894,  mindst  et  Aars  Sysselsættelse  med  praktisk  Skole 
gerning  efter  opnaaet  Eksamen,  og  ved  Købstadembeder  (Forberedelsesklasser 
undtagne)  samt  Første-  eller  Enelærerembeder  paa-  Landet  (Biskoler 
undtagne)  25  Aars  Alder  og  mindst  4  Aars  tilfredsstillende  Virksomhed  i  Skolens 
Tjeneste. 

*)  som  f.  Eks.  foruden  Flid  og  Duelighed  med  Hensyn  til  Skolegerningen 
i  Almindelighed,  tillige  de  foreskrevne  Betingelser  for  at  kunne  undervise  i 
Gymnastik  og  Sang. 


Digitized  by 


Google 


171 

sine  Anskuelser  om  Sagen.  Vi  komme  senere  til  udførligere  at 
betragte  denne  Paragraf  ved  Omtalen  af  dens  Betydning  for 
Lærerstanden.  Her  skal  det  blot  foreløbig  bemærkes,  at  det 
kun  kan  være  til  Gavn  for  Skolens  Trivsel  og  Vækst,  at  Lærer- 
standen har  Ret  til  at  blive  hørt,  forinden  Bestemmelse  tages 
med  Hensyn  til  de  ovenberørte  Skole væsensanliggender. 

Men  medens  man  saaledes  kun  kan  være  tilfreds  med  de 
Bestemmelser  i  den  nye  Skolelov,  som  vi  nu  her  have  omtalt, 
stiller  Sagen  sig  noget  anderledes  med  Hensyn  til  den  Udvidelse 
af  Landkommunernes  Skolekommissioner,  som  ifølge  §  15  er  til- 
ladt, hvor  det  ønskes  af  Sogneraadene.  Der  er  dertil  knyttet 
de  Betingelser,  at  mindst  2  af  de  4  valgte  Medlemmer,  hvoraf 
Kommissionen  da  kommer  til  at  bestaa  i  Forbindelse  med  den 
fødte  Formand,  skulle  vælges  udenfor  Sogneraadet,  samt  tillige, 
at  mindst  2  af  disse  4  Medlemmer  skulle  være  Familiefædre 
eller  Enker,  som  have  undervisningspligtige  Børn,  hvilken  sidste 
Betingelse  dog  ikke  behøver  at  fyldestgøres  af  de  paagældende 
i  Tilfælde  af  Genvalg  senere.  Det  er  nok,  naar  de  blot,  første 
Gang  de  vælges,  have  skolepligtige  Børn;  men  denne  Betingelse 
gælder  selvfølgelig  ikke  blot  de  Enker,  der  muligvis  indvælges 
i  Skolekommissionerne,  men  tillige  de  jævnsides  med  disse  om- 
talte Familiefædre,  begge  Dele  dog  naturligvis  kun,  for  saa 
vidt  eji  Skolekommission  kommer  til  at  bestaa  af  ialt  5  Med- 
l';mmer  i  Stedet  for  som  hidtil  kun  af  3.  I  sidstnævnte  Tilfælde 
kan  der  vel  ikke  engang  optages  nogen  Enke,  lige  saa  lidt 
som  der  da  lovmæssigt  kan  stilles  noget  Krav  om,  at  nogen  af 
Kommissionens  Medlemmer  skal  være  Familiefader. 

For  mig  staar  imidlertid  Lovens  Tilladelse  til,  at  Skolekom- 
missionen kan  komme  til  at  bestaa  af  ialt  5  Medlemmer,  som 
en  skæbnesvanger  Bestemmelse,  der  bærer  Spiren  i  sig  baade 
til  godt  og  ondt.  Thi  vel  kan  det  paa  den  ene  Side  siges,  at 
en  Kommission,  der  bestaar  af  5  Medlemmer,  maa  antages  at 
kunne  have  et  større  Overblik  og  være  i  Besiddelse  af  en  mere 
intensiv  Arbejdskraft  end  den,  hvis  Medlemsantal  kun  er  3,  i 
hvilken  Henseende  det  dog  væsentlig  kommer  an  paa,  hvorvidt 
de  enkelte  Medlemmer  virkelig  ere  sagkyndige  og  arbejdskraftige, 
samt  villige  til  at  arbejde;  thi  have  de  kun  Lyst  til  at  kriticere 
og  gøre  sig  vigtige  uden  at  forstaa  sig  paa  Sagerne,  ere  de 
mere  til  Skade  end  til  Gavn.    Men  paa  den  anden  Side  besvær- 

liggøres  ogsaa  Samarbejdet  mellem  en  Kommissions  Medlemmer 
i  samme  Grad,  som  deres  Antal  vokser;  og  en  Hovedsag  er  det 
dog,  at  der  gives  Sagkundskaben  Lejlighed  til  at  gøre  sin  Ind- 
flydelse gældende  i  saa  høj  Grad  som  muligt.  Dette  har  allerede 
undertiden  kunnet  være  vanskeligt  nok  under  de  hidtilværende 
Forhold,  hvor  den  fødte  Formand,  som  jo  maa  anses  for  den 
mest  sagkyndige  af  Kommissionens  Medlemmer,  paa  Forhaand 
befinder  sig  i  Minoritet;  og  end  mere  vil  dette  blive  Tilfælde 
paa  de  Steder,  hvor  Kommissionen  herefter  kommer  til  at  bestaa 
af  5  Medlemmer  i  Stedet  for  som  hidtil  af  3.  Men  man  maa  jo 
saa  haabe,  at  han  i  Tilfælde  af  Uoverensstemmelse  mellem  sig 
og  de  øvrige  Medlemmer  i  Regelen  vil  finde  en  virksom  Støtte 
i  Læreren,  der,  som  allerede  omtalt,  efter  §  30  har  Ret  til  at 
blive  hørt  i  saa  godt  som  alle  vigtige  Skolevæsensanliggender, 
forinden  Kommissionen  præciserer  sin  Stilling  til  Sagerne.  Og 
ligeledes  maa  man  haabe,  at  Sogneraadene,  hvor  saaledes  Skole- 
kommissionerne udvides,  ville  benytte  Lejligheden  til  ved  Siden 
af  det  mandlige  ogsaa  at  faa  det  kvindelige  Element  repræsen- 
teret i  Kommissionerne,  hvor  det  i  mange  Tilfælde  upaatvivlelig 
vil  kunne  udøve  en  gavnlig  Indflydelse  paa  Afgørelsen  af  de 
foreliggende  Spørgsmaal. 

Vi  have  hidtil  betragtet  de  allerede  gældende  Paragraffer  i 
den  nye  Lov  under  Synspunktet  af  deres  Betydning  for  Skolen^ 
og  naar  vi  nu  derefter  skride  til  at  undersøge,  hvad  de  have  at 
betyde  for  Lærerstanden,  kunne  vi  jo  paa  Forhaand  gaa  ud 
fra,  at  hvad  der  er  til  Gavn  for  hin,  det  maa  ogsaa  anses  som 
en  Vinding  for  denne.  For  en  dygtig  og  samvittighedsfuld 
Lærer  har  det  sin  store  Betydning  at  kunne  faa  Lov  til  at  be- 
holde Børnene  henved  et  Aarstid  længere,  end  det  mangen  Gang 
hidtil  har  været  ham  forundt,  ligesom  det  ogsaa  kun  kan  være 
i  Lærerstandens  Interesse,  at  der  opstilles  saa  betryggende  Ga- 
rantier som  muligt  for  Embedernes  Besættelse  med  fuldtud  kva- 
lificerede Personer.  Men  jeg  antager,  at  blandt  de  i  det  fore- 
gaaende  drøftede  Lovparagraffer  vil  dog  vel  §  30  være  den^ 
hvorpaa  Lærerstanden  i  det  hele  sætter  mest  Pris,  idet  den  be- 
rettiger Læreren  ved  en  Skole,  eller  Førstelæreren,  hvor  der  er 
flere,  til  at  gøre  sin  Indflydelse  gældende  ved  Behandlingen  af 
alle  vigtigere  Skoleanliggender,  saasom  foruden  de  allerede  foran 
berørte  Sager  tillige  i  Spørgsmaal  angaaende  Skolegangsordenen,. 

om  Ferier,  om  Læse-  og  Timeplanen,  om  Anskaffelse  af  nye 
Læremidler  og  om  Børnenes  Opflytning  til  en  højere  Klasse. 
Der  er  herved  kun  indrømmet  de  Sagkyndige,  hvad  der  med 
Rette  tilkommer  dem,  og  hvad  der  vel  ikke  hidtil  har  været 
dem  nægtet  af  rettænkende  Skolekommissioner,  men  dog  under- 
tiden har  været  dem  forholdt  af  snæversynet  Magtsyge  eller 
Mangel  paa  Interesse  for  Skolens  Tarv.  Man  kan  derfor  paa 
Lærerstandens  Vegne  kun  hilse  denne  Bestemmelse  med  Glæde 
i  Haab  om,  at  den  raadgivende  Virksomhed,  der  saaledes  ved 
Loven  er  bleven  den  tildelt,  maa  blive  gjort  gældende  med 
Dygtighed  og  modtaget  med  Paaskønnelse  af  enhver  Skolekom- 
mission. 

Blandt  andre  Bestemmelser,  som  ere  af  Vigtighed  for  Lærer- 
standen, skal  her  sluttelig  nævnes  Bestemmelserne  i  §  17  og 
§  19,  af  hvilke  den  sidstnævnte  giver  en  Lærer  Ret  til  at  for- 
lange sin  Afsked  med  Pension,  naar  han  er  bleven  70  Aar, 
medens  den  førstnævnte  forbeholder  Seminarister  og  Kvinder  med 
Almuelærerinde-  eller  Forskoleeksamen  Adgang  til  at  kunne  faa  fast 
Ansættelse  i  den  offentlige  Folkeskole,  dog  saaledes,  at  der  under 
særlige  Forhold  kan  afviges  fra  denne  Bestemmelse.  Som  Regel 
ere  altsaa  Mænd  med  akademisk  Dannelse  udelukkede  fra  at 
kunne  komme  i  Betragtning,  medmindre  de  tillige  ere  Seminarister. 
Dette  kan  vel  i  somme  Tilfælde  være  beklageligt  nok,  men  det 
€r  tillige  billigt  og  retfærdigt,  naar  Hensyn  tages  til,  at  Lærer- 
embederne ere  de  eneste,  som  Seminarister  kunne  søge.  Des- 
uden har  man  jo  den  ovenberørte  Undtagelsesbestemmelse,  som 
i  Nødstilfælde  kan  blive  brugt,  hvis  der  ved  en  enkelt  Lejlighed 
skulde  være  virkelig  gyldige  Grunde  til  i  Skolens  Interesse  at 
favorisere  en  Akademiker  paa  Seminaristernes  Bekostning. 

Vi  have  nu  gennemgaaet  Hovedindholdet  af  samtlige^)  de 
Paragraffer  i  den  nye  Skolelov,  som  allerede  ere  traadte  i  Kraft 
fra  Begyndelsen  af  indeværende  Maaned.  Men  forinden  vi  gaa 
videre,  til  Omtalen  af  §§  1 2  og  13,  vilde  det  maaske  være 
hensigtsmæssigt  at  henlede  Opmærksomheden  paa  et  af  de  saa- 
kaldte  dunkle  Punkter,  som  findes  i  den  Del  af  Loven,  vi  her 
have  behandlet,  nemlig  Bestemmelsen  i  §  17  om  de  4  Aar,  i 
hvilke  Ansøgere  om  Købstadembeder  saavelsom  ogsaa  om  Første- 


^)  Dog  m.  Undt.  af  §  31,   som   her  ikke  behøver  at  komme  i  Betragtning. 

eller  Enelærerembeder  paa  Landet  (Biskoleembederne  dog  und- 
tagne)  ifølge  Skolekommissionens  Vidnesbyrd  maa  have 
virket  tilfredsstillende  i  Skolens  Tjeneste  for  at  kunne  opnaa  fast 
Ansættelse  i  de  paagældende  Embeder.  Efter  Lovens  Ordlyd 
kunde  man  være  fristet  til  at  antage,  at  der  ved  den  Skolekom- 
mission, der  her  omtales,  maatte  være  at  forstaa  den,  under  hvil- 
ken det  paagældende  Embede  sorterer,  idet  der  staar  « Skole- 
kommission ens  Vidnesbyrd»;  men  dette  vilde  være  en  meningsløs 
Antagelse,  medmindre  det  skulde  have  været  Lovgiverens  Hen- 
sigt enten  at  begunstige  Personer,  der  allerede  i  Forvejen  ere 
ansatte  ved  den  paagældende  Kommunes  Skolevæsen,  eller  at 
virke  hen  til,  at  der  i  de  fleste  Embeder  kun  kunde  opnaas  fast 
Ansættelse  efter  en  4aarig  Konstitutionstid.  Man  maa  derfor 
finde  sig  henvist  til  at  antage,  at  der  ved  det  citerede  Udtryk 
er  ment  den  eller  de  Skolekommissioner,  hvorunder  de 
paagældende  Ansøgere  i  det  mindste  i  de  sidste  4  Aar 
have  sorteret.  Tillige  bemærkes,  at  Lærere  ved  Privatskoler 
ikke  kunne  være  udelukkede  fra  at  komme  i  Betragtning,  da  jo 
ogsaa  de  sortere  hver  under  sin  Skolekommission,  som  kan  give 
dem  det  paakrævede  Vidnesbyrd. 

Vi  komme  nu  endelig  til  de  Lovparagraffer,  som  vel  endnu 
ikke  ere  traadte  i  Kraft,  men  til  hvis  betimelige  Ikrafttræden 
den  I.  Januar  1901  der  udkræves  et  forberedende  Arbejde,  som 
allerede  nu  maa  paabegyndes,  for  at  alt  kan  være  i  Orden  til 
den  fastsatte  Tid.  Af  dem  omhandler  §  12  Skoleplanens  og 
§  13  Undervisningsplanens  Udarbejdelse,  som  skal  foretages 
af  Kommunalbestyrelsen  efter  Forslag  af  Skolekommissionen. 
Det  væsentligste  Arbejde  i  denne  Henseende  kommer  altsaa  til 
at  paahvile  Skolekommissionen,  og  dette  vil  for  Skoleplanens 
Vedkommende  først  og  fremmest  komme  til  at  bestaa  i  Affat- 
telsen af  en  Oversigt  over  den  samlede  Aarsindtægt  —  Brænd; 
selsdeputatet  og  Boligens  Værdi  dog  fraregnet^)  —  af  samtlige 
de  Lærer-  og  Lærerindeembeder,  som  forefindes  i  hver  Kom- 
mune 2).      Herfra  trækkes,    hvad   der  efter  Lovens  §§  20  og  21, 


^)  Ligeledes  de  ved  Legater  og  andre  private  Dispositioner  til  et  bestemt 
Embede  henlagte  særlige  Indtægter,  hvilke  efter  §  26,  i.  Stykke  ogsaa  for  Frem- 
tiden skulle  bevares  for  Embedet. 

*)  §  21,  3.  Stykke,  Lin.  5 — 8:  «den  samlede  Værdi  ....  Lønningsdele». 

sidste  Stykke,  ...  i  hver  §,  medgaar  til  Kirkesanger-  og  Kirke- 
bylærerløn,  og  Restbeløbet  bliver  da  at  fordele  mellem  de  for- 
skellige Embeder,  Kommunen  vil  have  at  opretholde  i  Henhold 
til  Lovens  §  7,  som  Begyndelsesløn  for  disse.  Der  bliver  herved 
at  iagttage,  at  kun  for  saa  vidt  det  gennemsnitlige  Børneantal  i 
nogen  af  en  Skoles  Klasser  i  de  to  sidste  Aar  ikke  har  over- 
steget for  Købstædernes  Vedkommende  35  og  for  Landets  37^), 
behøver  der  ikke  at  ske  nogen  Forandring  i  den  bestaaende 
Ordning.  I  modsat  Fald  skal  der  derimod  paa  en  eller  anden 
af  de  i  §  8  anviste  Maader  raades  Bod  herpaa,  og  hvis  der  da 
vælges  at  oprette  enten  en  ny  Skole  eller  et  nyt  Lærerembede 
ved  nogen  af  de  bestaaende  Skoler^),  vil  selvfølgelig  det  dispo- 
nible Lønningsbeløb  blive  at  udstykke  i  flere  Portioner,  end  hvis 
man  kan  nøjes  med  den  Ordning,  som  for  Øjeblikket  staar  ved 
Magt.  Men  selv  om  man  kan  dette,  behøver  den  dog  ikke 
uforandret  at  opretholdes  for  hvert  af  de  bestaaende  Embeder  i 
Kommunen,  idet  Kommunalbestyrelsen  har  det  i  sin  Magt  at 
forandre  Forholdet  mellem  de  paagældende  Embeders  indbyrdes 
Størrelse,  naar  blot  intet  af  dem  kommer  til  at  gaa  enten  under 
eller  over  den  ved  Loven  fastsatte  Begyndelsesløn  for  Lærer- 
personalet (§§  20  og  21).  Og  det  vil  da  være  rimeligt,  naar 
nu  Begyndelseslønningerne  fastsættes  i  de  nye  Skoleplaner  for 
de  forskellige  Embeder  i  hver  Kommune,  at  der  da  bliver  taget 
et  billigt  Hensyn  til  Omfanget  af  det  Arbejde,  der  kræves  ud- 
rettet i  hvert,  saa  at  der  f.  Eks.  fastsættes  en  højere  Løn  for  de 
Embeders  Vedkommende,  som  have  et  større  Børneantal,  end 
for  dem,  der  kun  have  et  ringere^).  løvrigt  bemærkes  det,  at 
hvis  en  Lærer  eller  Lærerinde  efter  Lovens  Bestemmelser  vil  faa 
en  Lønning,  der  er  lavere  end  den  samlede  Løn,  som  den  paa- 
gældende ved  Lovens  Ikrafttræden  oppebærer,  beregnet  efter  de 
i  §21,  3.  Stykke  angivne  Regler,  bliver  Forskellen  mellem  disse 
Lønninger    udbetalt    vedkommende    som    et    personligt   Tillæg*). 

^)  Beregningen  af  det  gennemsnitlige  Børneantal  skal  efter  Ministeriets  Be- 
stemmelse finde  Sted  paa  Grundlag  af  det  Antal  Børn,  som  den  15.  i  hver 
Maaned  findes  i  Skolen. 

')§8,  1-4. 

*)  Her  bør  dog  mærkes  Bestemmelserne  i  §  22  om  Lønningen  af  Lærer- 
personalet ved  Landsbyskoler  med  over  3  Klasser  samt  ved  Bi  skoler.' 

*)  §  24.  Dette  Tillæg  udredes  i  Henhold  til  §  32,  c.  af  Statskassen  gen- 
nem Skolefonden. 

Til  nærmere  Forklaring  af  denne  Bestemmelse  skal  her  udtales, 
at  i  Henhold  til  Motiveringen  af  denne  Paragraf  i  det  oprindelige 
Lovforslag  vil  den  Embedsindtægt,  som  vedkommende  skal  have 
ækvivaleret  ved  den  nye  Lønningsan sættelse,  være  ikke  blot  den 
i  hans  Embedes  Reguleringssum  indgaaede  pensionsberettigede 
Indtægt,  men  tillige  hans  Alderstillæg  efter  Lov  af  8.  Marts 
1856  og  hans  Andel  i  LønningstiUæget  paa  Finansloven, 
for  saavidt  han  oppebærer  nogen  af  disse  to  sidstnævnte  Ind- 
tægter^). Dog  bliver  det  paa  ingen  Maade  uden  Betydning  for- 
en  Lærer,  om  hans  personlige  Embedsindtægt  ved  Lovens 
Ikrafttræden  er  at  betragte  som  en  Embedet  som  saadant 
ifølge  den  ny  Skoleplan  tillagt  Lønning  eller  som  fremkommen 
ved,  at  der  til  denne,  som  Ækvivalent  fc»r  hvad  han  ellers 
vilde  komme  til  at  mangle  i  sin  hidtilværende  Indtægt,  bliver 
føjet  det  ham  i  saa  Fald  efter  Lovens  §24  tilkommende 
personlige  Tillæg.  Thi  i  Overensstemmelse  med  Reglerne  i  Lov 
af  26.  Marts  1870,  §  10,  hvorefter  personlige  Tillæg  ganske  eller 
forholdsvis  bortfalde  ved  Oprykning  paa  Alderstillæg  eller  højere 
Lønning  i  Henhold  til  nye  Lønningslove,  vil  selvfølgelig  ogsaa 
det  personlige  Tillæg,  som  en  Lærer  faar  i  Henhold  til  Skole- 
lovens §  24,  formindskes  eller  bortfalde  i  samme  Grad,  som 
den  ham  tilkommende  faste  —  hidtil  ved  personligt  Tillæg  ifølge 
Skoleloven  forøgede  —  Løn  nærmer  sig  hans  forrige  Embedes 
oprindelige  Indtægt.  Det  vil  altsaa  være  heldigst  for  en  Lærer, 
om  den  Indtægt,  han  kommer  til  at  oppebære  ved  Lovens 
Ikrafttræden,  er  at  betragte  som  en  Embedet  i  sig  selv  tilhørende 
Løn,  da  ellers  de  ham  ifølge  Lovens  §  21,  4  Stykke  tilkom- 
mende Lønning$tillæg,  for  en  Del  ialtfald,  ville  blive  illusoriske. 
Den  Pengeløn,  der  for  hvert  Embedes  Vedkommende  skal 
fastsættes  i  Skoleplanen,  er  som  ovenfor  ommeldt  Embedets 
Begyndelsesløn,    der  for  Købstædernes  Vedkommende  er  angivet 

^)  Naar  det  i  2.  Punktum  af  Lovens  §  20  hedder,  at  «det  samme  gælder 
med  Hensyn  til  fremtidige  Alderstillæg«,  er  dette  at  forstaa  om  de  Alders- 
tillæg, der  opijebæres  i  en  Række  Købstadskoler  og  enkelte  Landsbyskoler^  hvor 
Stigende  Lønning  med  Tjenesteaarene  er  indført,  men  ikke  om  for- 
ventede Alderstillæg  i  Henhold  til  Loven  af  8.  Marts  1856;  thi  efter  tfremtidige 
Alderstillæg*  tilføjes:  efor  saa  vidt  Læreren  ikke  har  oppebaaret  for- 
højet Begyndelsesløn  eller  forhøjet  Alderstillæg  i  Medfør  af  denne 
Lov>. 

i  §  20  og  for  Landets  i  §  21^).  Foruden  denne,  der  stiger  med 
Aarene,  saaledes  som  i  disse  Paragraffer  nærmere  ommeldt,  til- 
lægges der  samtlige  fast  ansatte  Lærere  og  Lærerinder  paa 
Landet  Bolig  og  Brændsel  efter  de  hidtil  gældende  Regler  samt 
Have  eller  Pengevederlag  for  samme  ^),  hvorimod  der  i  den  fast- 
satte Pengeløn  afkortes  Værdien  af  Jordlod  og  Fourage^),  hvad 
der  ogsaa  i  Købstæderne  sker  for  Boligens  Vedkommende*). 
Ligeledes  afkortes  paa  Landet  de  et  Lærerembede  tillagte  Ind- 
tægter af  Højtidsoffer  og  Akcidenser^),  medens  dette  for  Køb 
stædernes  Vedkommende  kun  finder  Sted,  for  saa  vidt  den  paa- 
gældende Lærers  Timetal  maa  nedsættes  for  de  ham  paahvilende 
Kirkeforretningers  Skyld  ^).  Derimod  bliver  Kirkesanger-  og 
Kirkebylærerlønnen  overalt  et  Tillæg  til  Embedslønnen  for  de 
Læreres  Vedkommende,  hvem  disse  Forretninger  ere  overdragne'). 

For  Fuldstændigheds  Skyld  bemærkes,  at  Skoleplanen  for- 
uden Bestemmelser  om  Lærerpersonalets  Antal  og  Lønning  tillige 
skal  indeholde  en  Angivelse  af  Skolernes  Antal  og  Distrikts- 
omraade. 

Hvad  nu  tilsidst  Udarbejdelsen  af  Undervisningsplanen 
angaar,  saa  frembyder  der  sig  her  egentlig  kun  to  Vanskelig 
heder,  nemlig  hvorledes  Skolegangen  skal  ordnes,  og  hvor- 
ledes Undervisningsfagene  skulle  fordeles,  for  at  det  Maal 
kan  naas,  hvortil  Loven  stiler  hen.  Hvad  der  positivt  kræves, 
er  en  aarlig  Undervisningstid  af  mindst  41  Uger,  eller  i  alt  246 
Dage^).  I  Købstæderne  skulle  Klasserne  i  Gennemsnit  have 
mindst  21  Timer  Undervisning  om  Ugen^),  saa  at  man  altsaa, 
naar  Undervisningsplanen  skal  lægges,  maa  multiplicere  dette  Tal 


^)  M.  H.  t.  Forstaaelsen  af  de  her  anførte  Bestemmelser  bemærkes,  at  Kom- 
munen er  forpligtet  til  at  bruge  det  disponible  Beløb  (se  Pag.  174  f.)  indtil 
yderste  Grænser  (iicx),  700,  650  Kr.),  saa  at  der  først,  naar  disse  ere 
naaede,  kan  være  Tale  om  nogen  Indtægt  for  Kommunekassen  af  det  mulige 
Overskud. 

*)  §  21,  7-  St. 

')  §  26,  4.  St 

*)  Ssteds,  2.  St. 

*)  Ssteds,  sidste  St. 

^)  §  20,  næstsidste  St. 

')  §§  20  og  21,  sidste  St.  i  hver  §. 

«)  §  II,   I.  St. 

»)  Ssteds,  2.  St. 

hied  Antallet  af  de  fortløbende  Klasser  og  derpaa  fordele  det 
udkomne  Produkt  mellem  de  enkelte  Klasser  efter  enhvers  Behov, 
hvorved  det  da  bliver  at  paase,  at  der  som  Regel  helst  ikke 
gives  de  højere  Klasser  flere  og  de  lavere  færre  end  henholdsvis 
24  og  18  ugentlige  Timer ^).  I  Skolerne  paa  Landet  skal  hver 
Klasse  aarlig  have  mindst  18  Timers  Undervisning  om  Ugen  i 
Gennemsnit^,  eller  med  andre  Ord  738  om  Aaret,  der  altsaa 
kunne  fordeles  paa  forskellig  Maade  i  Aarets  Løb,  alt  efter  som 
det  nærmere  kræves  af  Hensyn  saavel  til  Skolens  Tarv  som  og- 
saa  til  berettigede  Ønsker  fra  Befolkningens  Side  om,  at  Skole- 
gangen ikke  skal  være  til  Hinder  for  en  passende  Benyttelse  af 
Børnenes  Arbejdskraft.  Dog  er  der  i  den  ovenfor  angivne 
Undervisningstid  ikke  medregnet  det  Antal  Timer,  hvori  der  efter 
Planen  vil  være  at  undervise  i  Gymnastik,  kvindelig  Haandger- 
ning  og  Sløjd,  samt  for  Købstædernes  Vedkommende  tillige  i 
Tegning,  og  endvidere  i  kvindelig  Husgerning,  hvor  dette  Fag 
efter  Forslag  af  Skolekommissionen  maatte  blive  indført. 

Hvad  der  særlig  bør  lægges  Vind  paa  ved  Ordningen  .af 
Skolegangen,  det  er,  at  Børnene  saa  vidt  muligt  komme  til  at 
gaa  i  Skole  hver  Dag.  Dette  lader  sig  ogsaa  let  nok  prakticere 
i  Købstæderne,  især  hvor  Skolerne  ere  saa  store,  at  man 
maa  have  sideordnede  Klasser,  hvorved  man  med  en  gennemført 
Halvdagsundervisning  kan  give  de  arbejdende  Børn  frit  Valg 
mellem  Formiddags-  og  Eftermiddagsskolegang.  Men  ulige  van- 
skeligere er  det  paa  Landet,  hvor  Skolevejene  i  Reglen  ere 
ikke  blot  længere,  men  ogsaa  besværligere  end  i  Købstæderne, 
og  hvor  de  lokale  Forhold  særlig  i  Sommertiden  gøre  det  øn- 
skeligt for  Befolkningen  at  faa  de  større  Børns  Skolegang  kon- 
centreret til  saa  faa  Dage  som  muligt,  hver  med  en  længere 
Undervisningstid,  fremfor  til  flere  med  en  kortere.  Dog  ogsaa 
her  bør  Hverdagsundervisning  for  alle  Børn  være  det  Maal,  man 
tilstræber,  om  det  end  ligger  langt  ude  i  det  vide  fjerne,  til 
hvilket  Tidspunkt  det  kan  naas.  Man  bør  i  alt  Fald  søge  at 
komme  det  saa  nær  som  muligt,  særlig  paa  de  Tider  af  Aaret, 
hvor  det  nogenlunde  lader  sig  gøre.  Derfor  bør  ældste  Klasse 
have  flest  Timer  i  Vinterhalvaaret  ,og  yngste  i  Sommerhalvaaret ; 


^)  Mskr.   12.  April   1899,  3.  Hovedafdeling  (ell.  5.  St.). 
O  §  II.  2.  St. 

og  i  Skoler  med  kun  een  Lærer  bør  det  kunne  opnaas,  at  æld- 
ste Klasse  om  Vinteren  faar  3  Heldage  og  2  Halvdage  ugentlig, 
medens  yngste  Klasse  faar  i  Heldag  og  2  Halvdage,  samt  om 
Sommeren  det  omvendte^). 

Er  der  derimod  ved  en  Skole  med  tilhørende  Forskole  ansat 
enten  2  Lærere  eller  en  Lærer  og  en  Lærerinde,  vilde  det  vist- 
nok være  det  heldigste,  om  hver  af  Hovedskolens  to  Klasser 
Vinteren  igennem  kunde  faa  6  Halvdage  og  om  Sommeren  3 
Heldage,    eller  —  hvis  dette   ikke  kan  opnaas  —  ældste  Klasse 

2  og  yngste  4  Heldage  ugentlige).  Kun  hvor  særlige  Forhold 
gøre  det  ønskeligt,  at  de  ældre  Børns  Arbejdskraft  i  rigelig 
Grad  benyttes  i  Sommermaanederne,  kan  det  efter  Ministeriets 
Anskuelse  anses  for  tilladeligt,  at  disse  Børns  Undervisning  i  alt 
væsentligt  henlægges  til  Vintermaanederne^).  Med  dette  Alter- 
nativ for  Øje  skal  her  Opmærksomheden  henledes  paa  en  af 
Statsrevisor  Madsen  Mygdal  foreslaaet  Skolegangsorden,  ifølge 
hvilken  ældste  Klasse  faar  fuldstændig  Hverdagsundervisning 
gennem  hele  Vinterhal vaaret,  der  efter  hans  Forslag  omfatter 
Tidsrummet  15.  Oktober — 15.  Maj,  og  saa  er  helt  fri  al  den 
øvrige  Tid;  mellemste  Klasse:  4  D.  ugtl.  15. — 31.  Oktober 
og  I.  Marts — 15.  Maj,    5  D.  ugtl.   i.  November— i.  Marts,    og 

3  D.  ugtl.  15.  Maj — I.  Juli  og  i. — 15.  Oktober;  samt  yngste 
Klasse:  2  D.  ugtl.  15. — 31.  Oktober  og  i.  Marts — 15.  Maj, 
I  D.  ugtl.  I,  November — i.  Marts,  og  6  D.  ugtl.  eller  fuld- 
stændig Hverdagsundervisning,  15.  Maj— 15.  Juli,  hele  September 
og  I. — 15.  Oktober.  Ældste  Klasse  vilde  derved  faa  162  Dages 
Undervisning  om  Aaret,  mellemste  149  og  yngste  124,  medens 
Skolelovens  §  11  kun  fordrer  som  Minimum  123  Dage  å  6  Ti- 
mer^). Der  bliver  saaledes  rigelig  Plads  til  den  i  Loven  fordrede 
Undervisningstid,  selv  om  man  i  de  mørkeste  Vintermaaneder 
iiiaa  indskrænke  Skoletiden  til  5  Timer  om  Dagen.  En  anden 
Sag  er  det,  om  Børnene  kunne  taale  at  være  hele  Sommeren  fri; 
men  herom  udtaler  Forslagstilleren,  at  mange  ældre  Lærere 
ville  sikkert  have  gjort  den  Erfaring,  at  jo  mere  det  kan  lykkes 


^)  Mskr.  21.  Juni   1894,   i   (genoptaget  i  Mskr.    12.  April   1899). 
^)  Mskr.  21  Juni   1894,  2. 
')  Ssteds,  3. 

*)  Anført    efter    « Kristeligt  Dagblad  i    Nr.   229   d.  A.,    Aaret  1899  lagt  til 
Grund  for  Beregningen. 

at  samle  Skoledagene  i  Retning  af  Hverdagsundervisning,  des 
bedre  bliver  Resultatet  af  Skolens  Arbejde.  Og  dette  maa  under- 
tegnede Forfatter  af  nærværende  Artikel  underskrive.  Vel  ville 
naturligvis  Børnene  glemme  adskilligt  i  den  lange  Sommertid  af, 
hvad  de  om  Vinteren  have  lært,  saa  man,  naar  de  igen  komme 
i  Skole,  maa  anvende  nogen  Tid  paa  at  opfriske  det  glemte; 
men  hvad  de  kunne  lære  om  Sommeren,  er  ikke  meget  værd, 
naar  de  maa  staa  op  Kl.  4  eller  5,  komme  søvnige  til  Skole  og, 
saasnart  de  komme  hjem,  igen  blive  tagne  i  Arbejde. 

En  indgaaende  Drøftelse  af,  hvorledes  Undervisnings- 
fagene bør  fordeles,  er  vel  ikke  nødvendig  i  denne  Artikel,  der 
hovedsagelig  kun  gaar  ud  paa  at  fastslaa  Principperne  og  yde 
en  Vejledning  til  Forstaaelsen  af,  hvad  der  i  de  her  omhandlede 
§er  maatte  trænge  til  nærmere  Forklaring.  Der  skal  derfor 
desangaaende  kun  henvises  til,  at  der  i  Lovens  §  10  gives  Regler 
i  saa  Henseende.  Ligeledes  ligger  det  udenfor  den  Opgave, 
hvis  Løsning  her  er  søgt,  at  gaa  nærmere  ind  paa  andre  af  de 
Paragraffer,  Loven  indeholder,  end  dem,  for  hvilke  der  er  Brug 
i  Øjeblikket.  Og  det  skal  derfor  her  kun  til  Slutning  udtales, 
at  ligesom  Lærerne  i  det  hele  taget  have  følt  sig  tilfredse  med 
Lovens  Bestemmelser,  saaledes  maa  man  ogsaa  fra  Skolens  og 
dens  Tilsynsmænds  Standpunkt  hilse  den  med  Glæde  og  haabe, 
at  den  maa  blive  saaledes  ført  ud  i  Livet,  at  den  overalt  maa 
kunne  bære  gode  Frugter. 

C,   Cederfeld  de  Simonsen. 

Tyrsted  pr.  Horsens,  den   19.  Juli   1899. 


Forslag  til  Lov  om  Ægteskabs  Stiftelse. 


Af  Præsteforeningens  Bestyrelse  er  til  Kredsene  udsendt 
Pastor  Ostenfeldts  « Forslag  til  Lov  om  Ægteskabs  Stiftelse*  til 
Drøftelse  og  Afstemning  paa  Kredsmøderne  i  Juni  Maaned.  For- 
slaget lyder  saaledes:  «Naar  der  efter  endt  Tillysning  til  Ægte- 
skab ikke  er  fremkommet  nogen  gyldig  Indsigelse  mod  dettes 
Indgaaelse,     og    Brudeparret    under    samtidig    Næi*værelse    hos 

Præsten  har  i  hans  og  2  Vidners  Overværelse  med  deres  Under- 
skrift i  Kirkebogen  bekræftet  at  ville  være  Ægtefolk,  giver 
Præsten  dem  et  Bevis  for,  at  intet  er  til  Hinder  for  deres  Ægte- 
skab, og  at  de  med  deres  Underskrift  i  Kirkebogen  have  er- 
klæret, at  de  ville  være  Ægtefolk.  Derefter  stiftes  Ægteskabet 
enten  ved  Vielse  i  Kirken  af  Stedets  eller  en  anden  Præst  uden 
Hensyn  til  Sognegrænsen,  naar  han  er  villig  dertil,  eller  ved 
Ægteforening  for  den  borgerlige  Øvrighed »,  og  det  er  nærmere 
motiveret  i  en  Artikel  i  Medlemsbladet  for  December  1898.  I 
Anledning  af  dette  Forslag  skal  jeg  tillade  mig  at  bemærke 
følgende : 

Forholdet  med  Hensyn  til  Ægtevielse  er  for  Øjeblikket 
ordnet  efter  et  bestemt  og  klart  Princip.  Folkekirkens  Medlem- 
mer have  en  lovbestemt  Ret  til  at  blive  ægteviede  af  Folke- 
kirkens Præster,  saafremt  der  kirkeretsligt  intet  er  til  Hinder; 
ønske  de  derimod  ikke  kirkelig  Vielse,  staar  det  dem  frit  for  at 
udtræde  af  Folkekirken  og  forskaffe  sig  borgerlig  Vielse,  og  er 
deres  Forhold  til  Folkekirken  saa  løst  og  spinkelt,  at  de  ikke 
kunne  forlige  sig  med  kirkelig  Vielse  i  den  Grad,  at  det  bliver 
Grund  til  Udtrædelse  for  dem,  skønner  jeg  ikke,  at  der  for 
Kirken  er  synderlig  tabt  derved.  Der  er  dog  det  svage  Punkt, 
at  der  ikke  er  taget  noget  Hensyn  til  Præsternes  Samvittighed 
og  ej  heller  til  Kirkens  Værdighed.  Hvad  det  første  angaar, 
oplyser  dog  Pastor  O.,  at  «det  vides,  at  Ministeriet  overfor 
Præster,  der  vægre  sig  ved  at  fuldbyrde  Vielser,  der  stride  mod 
deres  Samvittighed,  ikke  er  helt  uvilligt  til  at  lukke  Øjnene  og 
finde  en  eller  anden  Udvej »,  saa  Forholdet  er  da  ikke  helt 
utaaleHgt,  om  end  Pastor  O.  har  Ret  i,  «at  derved  løses  Knu- 
den ikke*. 

Men  det  forekommer  mig,  at  dette  heller  ikke  sker  ved 
Pastor  O's  Forslag.  Navnlig  lider  dette  af,  at  der  mangler  et 
ledende  Princip,  med  mindre  dette  skal  være  Hensynet  til  Præ- 
sternes Samvittighed,  thi  Forslaget  stiller  Præsterne  meget  frit, 
men  det  er  dog  et  Spørgsmaal,  om  det  er  berettiget  at  gøre 
dette  Hensyn  til  det  principielle.  Det  forekommer  mig,  at  der 
bør  tages  billigt  Hensyn  til  i)  Folkekirkens  Medlemmer,  2)  til 
Kirkens  Værdighed  og  3)  til  Præsternes  Samvittighed. 

i)  Forslaget  tager  ikke  et  saadant  Hensyn  til  Folkekirkens 
Medlemmer.     Efter  Forslaget    giver  Præsten    efter    forudgaaende 

Undersøgelse  Brudeparret  et  Bevis  for,  at  der  intet  er  til  Hinder 
for  deres  Ægteskab,  men  der  er  intet  i  Vejen  for,  at  han  selv 
umiddelbart  derefter  nægter  at  foretage  Vielsen,  antagelig  til 
stor  Forundring  for  Brudeparret,  som  staar  med  Beviset  i  Haan- 
den  for,  at  der  intet  er  til  Hinder  for  osv.  Nu  kræves  det 
ganske  vist  i  Motiveringen  i  Decembernummeret,  at  Brudeparret 
skal  have  Ret  til  at  appellere  Præstens  Kendelse  til  Biskoppen, 
men  dette  kan  virkelig  ikke  udelades  af  Loven.  Ellers  kunde 
et  saadant  Brudepar  komme  til  at  rejse  langt,  f.  Eks.  i  Vest-  og 
Midtjylland  med  Beviset  for,  at  der  intet  er  til  Hinder  osv.,  uden 
at  kunne  blive  viede.  Et  Brudepar,  for  hvilket  intet  er  til  Hinder 
o.  s.  V.,  maa  kunne  kræve  at  vide,  hvilken  Præst,  der  er  for- 
pligtet til  at  vie  dem;  dette  maa  dog  siges  at  høre  med  til 
god  folkekirkelig  Orden. 

2)  For  det  andet,  der  skal  tages  Hensyn  til  Kirkens  Vær- 
dighed. Lad  os  tænke  os  et  Brudepar,  for  hvilket  der  kirke- 
retsligt intet  er  til  Hinder  for  kirkelig  Vielse,  men  dets  Ægteskab 
vil  falde  ind  under  Begrebet  «det  skandaløse^.  Vedkommende 
Sognepræst  udsteder  Beviset,  men  nægter  selv  at  foretage  Vielsen. 
Vinder  Kirkens  Værdighed  saa  ved,  at  Nabopræsten  eller  en 
Pastor  emer.  (.se  Decbr.  Nr.  for  98  S.  368)  foretager  Vielsen? 
Men  dette  vil  kunne  lade  sig  gøre  efter  Pastor  O's  Forslag. 

3)  Det  tredie  Hensyn  er  det  overfor  Præsternes  Samvittighed. 
Jeg  vil  tillade  mig  at  foreslaa  følgende,  som  formentlig  tager 
Hensyn  til  alle  3  Sider.  Foreligger  der  et  Tilfælde,  som  be- 
sværer vedkommende  Præst,  her  Brudens  Sognepræst,  skal  denne 
have  Ret  til  at  sige  nej,  men  med  Forpligtelse  til  ufortøvet  at 
indberette  Sagen  til  Biskoppen.  Faar  Præsten  her  Uret,  skal 
han  vie  Brudeparret;  gaar  Biskoppens  Kendelse  derimod  Brude- 
parret imod,  kan  dette  ikke  blive  viet  i  Folkekirken,  men  maa 
udtræde  og  lade  sig  borgerlig  vie. 

Herved  er  taget  rimeligt  Hensyn  til  Præsternes  Samvittighed. 
Maa  han  foretage  Vielsen  trods  sin  første  Nægtelse,  bærer  han 
ikke  Ansvaret,  og  det  er  urimeligt  at  forudsætte,  at  en  biskoppe- 
lig Kendelse  vil  gaa  Præsten  imod,  naar  der  foreligger  virkelig 
graverende  Omstændigheder. 

Der  er  taget  Hensyn  til  Folkekirkens  Medlemmer,  som  be- 
Jiolde  deres  Ret  til  at  vies  af  en  bestemt  Præst.  Og  der  er 
taget  Hensyn  til  Kirkens  Værdighed ;  de  skandaløse  Vielser  ville 


Digitized  by 


Google 


i83 

ikke  kunne  finde  Sted,  hvor  Præstens  Samvittighed  er  nogenlunde 
vaagen.  Om  dette  Forslag,  forudsat  at  det  finder  fornøden  Til- 
slutning indenfor  Præstestanden,  vil  kunne  gennemføres,  er  sik- 
kert tvivlsomt;  men  her  deler  det  Skæbne  med  Pastor  O's  For- 
slag, Rigsdagen  vil  næppe  træde  Folkekirkens  Medlemmers 
Rettigheder  saa  nær,  som  Pastor  O's  Forslag  gør. 

Dette  lider  fremdeles  af  ret  betydelige  formelle  Mangler. 
Herom  skal  jeg  dog  ikke  nærmere  udtale  mig,  da  der  des- 
angaaende  vil  blive  skrevet  til  Bestyrelsen  af  Formanden  for 
Kredsen  i  herværende  Amt. 

Rimsø,  den  »%  1899.  Carl  Bielefeldt. 


Fra  Udlandet. 


England.  I  den  sidste  Beretning  her  i  Bladet  blev  det 
meddelt,  at  de  to  Ærkebiskopper  af  Canterbury  og  York  havde 
tilbudt  midlertidigt  at  fungere  som  en  kirkelig  Domstol,  for  hvilken 
Præster  og  Lægfolk,  om  de  ønskede  det,  kunde  forebringe  deres 
indbyrdes  Stridigheder.  Dette  Tilbud  er  imidlertid  langtfra  over- 
alt bleven  mødt  med  den  Velvilje,  som  det  i  Begyndelsen  tegnede 
til,  ligesom  det  har  givet  Anledning  til  atter  at  sætte  paa  Dags- 
ordenen det  yderst  vanskelige  Spørgsmaal  om  Grænserne  for 
Statens  Myndighed  paa  det  kirkelige  Omraade.  I  de  højkirkelige 
Kredse  er  man  gennemgaaende  kommen  den  ærkebispelige  Dom- 
stol i  Møde  med  Tillid;  den  falder  jo  ogsaa  godt  i  Traad  med 
<ie  høje  Tanker  om  Embedets  Betydning,  som  ere  raadende  i 
hine  Kredse.  Dog  ogsaa  her  hænger  man  undertiden  saa  fast 
ved  katolske  Skikke  og  Læresætninger,  at  Lydighed  mod  Biskop- 
perne kommer  i  anden  Række;  en  Skare  af  de  mest  yderliggaa- 
ende  Ritualister  vedtog  saaledes  i  Januar  paa  et  stort  Møde  i 
Holborn  Town  Hall  en  Resolution,  der  definerede  kanonisk  Lydig- 
hed som  « Lydighed  mod  de  kanoniske  Love,  Skikke  og  Cere- 
monier* og  erklærede  det  for  ret  at  være  ulydig  mod  ethvert 
Krav,  «selv  om  det  kom  i  Av  toritetens  Navn>,  hvis  det  stred 
mod  Kirkens  Love,  Sædvaner  og  Ritus.  Og  til  disse  Sædvaner 
•og  Ritus  regnede  man  Brugen   af  Røgelse  ved  Gudstjenesten  og 

Opbevaring  af  de  indviede  Nadverelementer.  Trods  senere  For- 
søg paa  at  afdæmpe  disse  Udtalelser  laa  der  dog  deri  en  utvivlsom 
Tilkendegivelse  af,  at  der  kunde  komme.  Tilfælde,  hvor  egne 
Meninger  vilde  blive  satte  højere  end  en  Biskops  Bud. 

Ellers  er  det,  som  ovenfor  antydet,  hovedsagelig  i  den  ivrig 
reformerte  Lejr,  at  Mistilliden  til  Embedet  og  dermed  ogsaa  til 
den  foreslaaede  ærkebiskoppelige  Domstol  er  stærk.  Man  gør 
her  gældende,  at  saa  længe  Kirken  er  en  af  Staten  begunstiget 
Institution,  tilkommer  det  Staten  at  vaage  over,  at  denne  In- 
stitution ikke  forandrer  Karakter,  hvilket  finder  Sted,  hvis  man 
indsmugler  nye  Skikke  eller  Læresætninger.  Bedømmelsen  af, 
om  noget  saadant  finder  Sted,  tilkommer  ikke  —  i  det  mindste 
ikke  udelukkende  —  det  kirkelige  Embede,  der  kan  være  partisk 
i  Sagen;  men  Staten  og  dens  Domstole.  Fremsat  i  denne  Form 
vil  en  saadan  Betragtning  let  vække  Indignation  hos  alle  dem, 
der  anse  Kirkens  Selvstændighed  i  alle  indre  Anliggender  for 
en  af  dens  væsenligste  Livsbetingelser.  Stærkest  gav  en  saadan 
Indignation  sig  Luft  paa  et  Møde  foranstaltet  af  «English  Church 
Union»,  hvis  Medlemmer  tilhøre  det  højkirkelige  Parti.  Man 
vedtog  her  en  Resolution,  der  protesterer  mod,  at  Parlamentet 
eller  Kronen  skulde  have  nogen  Ret  til  at  dømme  i  aandelige 
Spørgsmaal.  Denne  Udtalelse  gav  imidlertid  Anledning  til,  at 
den  verdslige  Magt  vilde  give  et  Ord  med  i  Laget  i  dette  for 
den  selv  saa  vigtige  Spørgsmaal.  En  Dagsorden  vedtoges  i 
Underhuset,  der  beklager^ den  Lovløshedens  Aand,  som  gør  sig 
gældende  i  Kirken,  og  udtaler  Haabet  om,  at  Ministrene  ikke 
vil  anbefale  nogen  til  Præstestillingen,  med  mindre  han  er  villig 
til  «at  lyde  Biskoppen,  Prayer  Book  og  Lovene,  som  de  for- 
klares af  Domstolene,  som  have  Jurisdiktion  ogsaa  i  kirkelige 
Sager*.  Hermed  erklærer  Perlamentet  saa  bestemt  som  muligt, 
at  det  ikke  uden  videre  vil  give  Afkald  paa  den  Indflydelse, 
der  efter  de  bestaaende  Love  med  Rette  tilkommer  det  ogsaa  i 
kirkelige  Spørgsmaal. 

I  første  Øjeblik  føler  man  maaske  i  denne  Sag  uvilkaarlig 
mest  Sympati  med  det  højkirkelige  Parti,  der  hævder  Kirkens 
Ret  til  ene  at  træffe  Afgørelse  i  alle  aandelige  Spørgsmaal. 
Imidlertid,  om  dette  er  i  Grunden  alle  enige,  ogsaa  de  yderlig- 
gaaende  lavkirkelige.  Uenigheden  ligger  dybere;  det  hele  af- 
hænger   nemlig    af,    hvad    man    forstaar  ved  Kirken.     Hvis  man 

ved  Kirke  forstaar  Menigheden,  og  hvis  man  i  Kaldelsesmaaden 
har  Garanti  for,  at  Embedets  Indehavere  ere  virkelige  Repræ- 
sentanter for  Menigheden,  da  vil  sikkert  ingen  ønske  sig  andre 
Ledere  og  Dommere  i  kirkelige  Spørgsmaal  end  Biskopperne. 
Men  naar  Præstestanden  betragtes  som  en  særlig  Kaste,  der  i 
Kraft  af  apostolsk  Succession  er  i  Besiddelse  af  overordentlig 
Myndighed,  saa  kommer  det  Punkt,  hvor  man  fra  lavkirkelig 
Side  ikke  føler  sig  tryg  ved  de  Afgørelser,  en  saadan  Præste- 
stand kunde  træffe,  og  derfor  er  det,  at  man  i  saa  Fald  appel- 
lerer til  de  verdslige  Domstole.  Med  andre  Ord  man  gør  det 
ikke,  fordi  det  principielt  betragtes  som  det  ideale,  men  alene 
som  Nødhjælp. 

Da  Ærkebiskopperne  samtidig  med  Oprettelsen  af  den  fore- 
løbige Domstol  for  begge  Synoderne  forelagde  Forslag  om  Op- 
rettelsen af  normale  kirkelige  Domstole,  ville  disse  Spørgsmaal 
i  den  nærmest  følgende  Tid  blive  atter  og  atter  debatterede. 
Enhver,  der  har  nogen  Forstaaelse  af  det  vigtige  Spørgsmaal 
om  Forholdet  mellem  Kirke  og  Stat,  et  Spørgsmaal,  der  hvad 
Øjeblik,  det  skal  være,  kan  komme  paa  Dagsordenen  ogsaa  i 
andre  Lande,  vil  sikket  med  Interesse  følge  Udviklingens  Gang 
i  England  for  Tiden. 

Katolicismen.  De  friere  Bevægelser,  der  rører  sig  rundt 
om  i  de  katolske  Lande,  have  ikke  i  mindste  Maade  bevæget 
Vatikanet  til  en  mildere  og  forsigtigere  Optræden.  Professor 
Schell  i  Wiirzburg,  der  i  en  Række  af  Skrifter  havde  forsøgt 
uden  at  ville  støde  an  mod  noget  Punkt  i  Kirkelæren  at  skaffe 
Plads  for  friere  Tanker,  har  fornylig  maattet  se  sine  Skrifter 
satte  paa  Index  og  har  som  god  Katolik  ydmyg  underkastet 
sig  Indexkongregat ionens  Kendelse.  Et  andet  karakteristisk  Ud- 
slag af  den  samme  Mangel  paa  Hensynstagen  til  de  friere  Rørel- 
ser er  den  Tone,  i  hvilken  Indbydelsen  til  Jubelaaret  (Aar  1900) 
er  affattet.  Det  er  kun,  hvad  man  venter,  naar  man  heri  ser 
Aflad  lovet  alle  dem,  der  med  oprigtig  Anger  bekende  deres 
Synder  og  i  det  mindste  én  Gang  daglig  i  20  Dage  besøge  visse 
bestemte  Kirker  i  Rom.  Det  forundrer  ikke  heller,  at  Paven 
med  Henblik  paa  den  gode  Vilje  lover  dem,  der  af  gyldige 
Grunde  skulde  blive  forhindrede  i  at  gøre  dette,  samme  Aflad, 
som  om  de  havde  besøgt  vedkommende  Kirker  —  naturligvis 
paa   samme  Betingelse:    oprigtig   Anger.     Derimod  stopper  man 

et  lille  Øjeblik  op,  naar  der  mellem  de  Ting,  hvorom  de  troende 
skulle  bede,  nævnes  —  ikke  Kætternes  Omvendelse  —  men 
Kætternes  Udryddelse!  Værd  at  bemærke  er  ogsaa  følgende 
Ord:  c  Jesus  Kristus,  Verdens  Frelser,  har  udvalgt  Byen  Rom 
fremfor  alle  andre  til  en  ophøjet  og  mere  end  menneskelig  Be- 
stemmelse og  indviet  den  for  sig.  Han  har  i  den  ikke  uden  en 
lang  og  hemmelighedsfuld  Forberedelse  oprejst  sit  Riges  Sæde. 
Dér  skulde  efter  hans  Vilje  hans  Stedfortræders  Trone  staa  for 
alle  Tider.  Han  vilde,  at  den  himmelske  Læres  Lys  dér  skulde 
bevares  samvittighedsfuldt  og  ubesmittet,  og  at  dette  Lys  derfra 
ligesom  fra  sit  Udspring  og  nu  ophøjede  Kilde  skulde  udbrede 
sig  over  hele  Jorden,  saa  at  hver  den,  som  skiller  sig  fra  den 
romerske  Tro,  fjerner  sig  fra  Kristus  selv.»  Naar  man  læser 
disse  Paastande  om  Byen  Rom,  glæder  man  sig  paa  de  romerske 
Teologers  Vegne  over,  at  de  ved  en  Henvisning  til  Traditionen 
kunne  fritage  sig  for  Skriftbevis;  thi  til  at  give  Skriftbevis  for 
disse  Paastande  vilde  i  Sandhed  høre  en  overmenneskelig  For- 
tolkningskunst 1  F,   T, 


Tilsendte  Bøger. 


Christopher  Bruun:  Folkelige  Grundtanker.  3.  Opl.  Cammer- 
meyers  Forlag. 

Det  er  en  gammel  Bog,  som  har  oplevet  et  nyt  Oplag.  Det 
er  Foredrag,  som  daværende  Højskoleforstander,  nuværende  Sogne- 
præst i  Christiania,  Chr.  Bruun,  holdt  1876,  og  hvori  han  forklarede 
og  forsvarede  Folkehøjskolen  og  dens  Opgave.  Det  er  glædeligt,  at 
denne  Bog  oplægges  paany.  Der  er  vistnok  Ting  deri,  hvori  An- 
melderen ikke  kan  være  fuldt  enig  med  Forfatteren;  men  Læsningen 
af  Bogen  virker  omtrent  som  et  friskt  Saltvandsbad.  Thi  for  det 
første  møder  man  i  Bogen  en  Personlighed,  som  vil  noget,  har  et 
Maal  og  kæmper  derfor.  Og  han  kæmper  begejstret  derfor,  og  i 
vore  kølige,  overlegne,  blaserede  Tider  gør  alene  det  at  møde  en 
begejstret  Overbevisning  godt.  Det  er  en  national  Dannelse  og 
Aandsud vikling,  som  der  her  kæmpes  for;  det  internationale,  som 
virker  hæmmende  og  indsnørende  paa  de  nationale  Ejendommelig- 
heder, faar  baade  læst  og  paaskrevet  af  en  Mand,  som  baade  ved 
noget   og   har   tænkt    noget.     Forfatteren  har  en  begejstret  Tro  paa 

de  Kræfter,  som  ligge  bundne  i  Polket,  og  har  sat  et  Livs  Arbejde 
ind  paa  at  virke  med  til  at  løse  dem.  At  Grundtanken  i  « Folke- 
lige Grundtanker*  er  rigtig,  nærer  jeg  ikke  Tvivl  om,  men  paa  den 
anden  Side  synes  det,  som  den  Begejstring,  hvormed  Højskolen  her 
er  forsvaret,  ikke  kan  holde  sig  mere  end  i  første  Generation  og 
trænger  til  at  afklares,  for  at  antage  Former,  hvorunder  den  kan 
vedblive  at  virke.  Men  Bogen  anbefales  varmt  til  Læsning  og  Efter- 
tanke. H,   O. 

V,  L.:   Jernbane-Situationer.    119  S.    Indre  Missions  Forlag. 

N.  P.  Madsen:  Visheden  i  Troen  og  Haabet.  39  S.  Samme 
Forlag. 

P.   C,  Davidsen:   Jonas.     Et  Foredrag.     32  S.     Samme  Forlag. 

Kirkeleksikon  for  Norden,  udgivet  af  Dr.  Fr.  Nielsen.  15.  Hefte. 
Gaar  fra  «Dortsechter-Synoden»  til  «Efraim>  og  indeholder  blandt 
andet  interessante  Artikler  om  Henry  Drummond,  Ærkebiskop  Dun- 
stan, Mester  Eckart  o.  fl. 

Morten  Pontoppidan:  Aldrig  fortvivle!  Opmuntringsord  paa  Søn- 
dage og  Hverdage.    229  S.    Gyldendalske  Boghandels  Forlag. 

Disse  Taler  vidne  om,  hvad  mange  jo  nok  vidste  i  Forvejen, 
at  der  i  Pastor  M.  Pontoppidan  stikker  et  Stykke  af  en  Digter.  De 
staa  i  æsthetisk  Henseende  højere  end  de  fleste  andre  af  lignende 
Art,  og  hvad  bedre  er,  de  aabenbare  ogsaa  paa  mange  Punkter  en 
ejendommelig,  sand  og  enfoldig  religiøs  Følelse.  Deres  Svaghed  er 
vistnok  den,  at  de  have  deres  Styrke  i  det  periferiske. 

C  M.  Sheldon:  I  Jesu  Fodspor.  Hvad  vilde  han  gøre?  Over- 
sat fra  Engelsk.    309  S.    Pios  Forlag. 

Forfatteren  er  Præst  i  Kansas  i  Nordamerika  og  Bogen  handler 
om  en  begavet  ung  Præst  i  en  velhavende,  intelligent  Menighed, 
som  paa  ejendommelig  Maade  ledes  til,  sammen  med  nogle  af 
Menigheden,  at  tage  den  Beslutning,  at  de  i  et  Aar  intet  ville  fore- 
tage uden  først  alvorlig  at  forelægge  sig  det  Spørgsmaal:  Hvad  vilde 
Jesus  gøre?  Forfatteren  viser  os  saa,  hvilke  Forviklinger  og  Vanske- 
ligheder Virkeliggørelsen  af  denne  Beslutning  medfører  for  de  for- 
skellige Personer.  Bogen  skal  i  sit  Hjemland  have  vakt  overordent- 
lig stor  Opsigt;  og  det  er  for  saa  vidt  ikke  saa  underligt.  Thi 
skønt  den  slet  ikke  er  noget  Mesterværk,  rører  den  dog  ved  noget 
væsentlig  for  den  nærværende  Tid,  nemlig  dette,  at  dersom  Menig- 
heden skal  genvinde  sin  Indflydelse  over  Folkene,  saa  maa  den 
lære  i  en  ganske  anden  Grad  end  hidtil  at  efterfølge  sin  Herre  i 
Selvfornægtelse,  i  Nidkærhed  for  Sandheden  og  i  Omhu  for  de  smaa 
og  fortrykte  i  Samfundet.  A.  S. 

Skole  for  Overgangsalderen. 

Fra  3.  Novbr.  til  April  holdes  Skole  for  konfirmerede 
Drenge.  Sløjd  er  Hovedfag;  men  der  undervises  desuden  i 
Dansk,  Regning,  Tegning,  Fysik,  Geometri,  Engelsk,  Legems- 
øvelser og  Boldspil. 

Skolen  er  bl.  a.  anbefalet  af  Tømmerhandler  J.  N.  Drejer,  Amagerbro, 
Pastor  A.  Jessen,  Ødis.  Musæumsinspekt.  Hjalmar  Kiærskou,  Kbhvn.,  Gaardejer 
H.  Ladegaard,  Enggaard,  Fredericia,  Pastor  M.  A.  S.  Lund,  Vium,  Direktør, 
Kapt.  A.  B.  Reck,  Kbhvn.,  Seminarielærer  Marius  Sørensen,  Jelling,  Pastor  N.  J. 
Schaarup,  Torslev,  og  Fabrikant  ■  C.  R.  Unmach,  Kbhvn.,  der  alle  har  haft 
Sønner  paa  Skolen. 

Skoleplan  sendes!  Jørgen  Rasmussen, 

Sløjdskolen  i  Askov  pr.  Vejen  St. 

Den  nye  Psalmebog. 

Paa  det  kongelige  Vajsenhus^  Forlag  er  i  disse  Dage  ud- 
kommen og  faas  i  alle  Boglader: 

Psalmebog  for  Kirke  og  Hjem.     12™''  Udgaven. 

Faas  i  forskellige  Indbindinger  til  forskellige  Priser. 

Det  lille  Format  (32°^°)  vil  først  kunne  foreligge  til 

Efteraaret. 

Hjælpetillæg  til  „Psalmebog  for  Kirke-  og  Husandagt" 
og  dens  to  Tillæg. 

Dette  indeholder  de  Psalmer,  der  ikke  findes  i  Roskilde 
Konvents  Psalmebog,  samt  en  Nøgle  til  Numrene.  Ved  Hjælp 
af  dette  Tillæg  ville  de  gamle  Psalmebøger  (med  begge  Tillæg) 
kunne  benyttes  ved  Siden  af  den  nye.  Pris  (efter  Indbindingen) 
15,  25  og  60  Øre. 

Fåas  ogsaa  indbunden  sammen  med  2det  Tillæg  til  Kon- 
ventspsalmebogen.  Lehmaiiii  &  Stage« 

.    Det  kgl.  Vajsenhuses  Forlag. 

LøYstræde  8 


VILHELM  JENSENS 

Bog-,  Papir-  og  Kunsthandel 

Skovsøgade  2,  Slagelse, 

anbefales  til  d'Hrr.  Præster  i  Slagelse  og  Omegn. 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresse  er:  Istedgade  i  A,  i.  Sal.  Indmeldelse  i  den  danske  Præste for- 
ening sker  til  Kredsformanden. 


København.  —  Græbes  Bogtrykkeri. 

MAANEDSBLAD 


FOR 


DEN  DANSKE  FOLKEKIRKE. 


UDGIVET   AF 


DEN  DANSKE  PRÆSTEFORENING. 


Nr.  9  Den  1.  September  1899 

Indhold r  Th.  Lyngby:  Nogle  Spørgsmaal  og  Henstillinger.  A.  S.:  Bispe-, 
Provst e-  og  Præstevalg  i  den  svenske  og  den  norske  Kirke.  N.  B.  Hindhede : 
En  Bog  fra  Wtlrtemberg.  J.  Johansen:  Et  Bidrag  til  Belysning  af  sønderjydske 
Forhold..    H.  Ostenfeld:  Videnskabeligt  Præstekursus.     Tilsendte  Bøger. 


Nogle  Spørgsmaal  og  Henstillinger. 

(Af  Ih,  Lyngby,) 


Da  Ugebladet  «Fra  Bethesda»  ophørte  at  udgaa,  fulgte  det 
næsten  af  sig  selv,  at  Præsteforeningens  «Maanedsblad»  maatte 
stræbe  delvis  at  udfylde  det  Hul,  som  derved  var  fremkommet 
i  Rækken  af  vore  folkekirkelige  Blade.  En  Fortsættelse  af  de 
Artikler,  som  omhandlede  forskellige  Sider  af  Menighedslivet 
eller  i  hvert  Fald  bragte  Meddelelser  fra  Kirkemarkeh  i  det  hele, 
syntes  temmelig  uundværlig.  Og  «Maanedbladet»s  Læsere  ville 
vist  nok  indrømme,  at  der  i  den  Retning  er  ydet  gode  Bidrag. 
Ville  nogle  maaske  finde,  at  de  sociale  Bevægelser  have  været 
noget  stærkere  fremskudte  i  Bladet  end  tidligere  i  «Fra  Bethesda*, 
og  har  man  muligvis  fundet  denne  stærkere  Fremhæven  mindre 
smagelig,  saa  har  man  dog  vist  nok  maattét  indrømme,  at  Tiden 
har  været  saa  stærkt  farvet  af  de  sociale  Rørelser,  baade  ude 
og  hjemme,  at  «Maanedsbladet*  har  været  i  sin  gode  Ret,  lad 
os  sige,  været  nødt  til  at  hellige  disse  en  større  Opmærksomhed. 

Men  der  var  et  andet  Felt,  for  hvilket  man  fra  Begyndelsen 

af  havde  taftet  éig  PraøsfeforeaiiOgéfis  :|Jlad  gksWeJfeia  en  særlig 
Betydning,  større  end  «Fra  Bethesda*  og  noget  af  de  øvrige 
kirkelige  Blade.  Vore  særligt  folkekirkelige  Anliggender  til 
alle  Sider  og  Folkekirkens  Præsters  særlige  Interesser  og  Ønsker, 
Idealer  og  Længsler  i  stort  og  sniaat,  vare  hidtil  kun  ^arsomt 
komne  til  Orde  over  for  Offentligheden.  Lød  der  føf  en  enkelt 
Røst,  saa  blev  den  ofte  svævende  i  Luften,  dirrende  en  kort 
Tid  og  hendøende  i  Massen  af  meget  andet  og  i  Travlheden. 
Af  1 200  Præster  var  der  vel  omtr.  12,  som  lod  sig  høre;  og  det, 
nogle  af  dem  paakaldte  Opmærksomheden  for,  var  stundom 
teologiske,  teoretiske  Overvejelser,  skønne  og  dybsindige,  men 
.  *  .  .   .  alligevel  I 

I  «Maaned8bladet»  er  der  af  og  til  fremsat  et  og  andet  af 
mere  praktisk  Art  til  Overvejelse;  —  ja  «af  og  tib  '«et  og 
andet».  Det  blev  dog  kun  til  lidt.  Var  det  for  meget  at  vente, 
at  Danmarks  Præster,  hver  ud  fra  sine  Forudsætninger  og  Idealer 
paa  sin  Vis,  havde  ladet  høre  fra  sig?  Er  der  da  saa  lidt,  som 
er  Omtale  værd?  eller  som  kunde  paatales?  eller  hvorom  der 
kunde  spørges?  eller  som  kunde  meddeles  til  andres  Berigelse  og 
Glæde?  Ligger  Skylden  i  de  ulyksalige,  kirkelige  Retnings-,  for 
ej  at  sige  Partibestræbelser,  i  Forkyndelse  og  Virkeomraade?  Er 
det  dette,  som  kuer  den  enkeltes  Frimodighed  og  Selvstændig- 
hed, saa  at  kun  Partiet  faar  Mæle,  men  den  enkelte  tier  med 
sine  Tanker  undtagen  der,  hvor  Partiet  sikrer  ham  Ørenlyd? 
Eller  hidrører  Præsternes  Tavshed  maaske  fra,  at  Præsteforenin* 
gens  Bestyrelse  ikke  har  evnet  at  sætte  sig  i  Forbindelse  med 
Medlemmerne,  saa  at  der  endnu  ventes  paa  Signaler?  Jeg  tror, 
at  Bestyrelsen  ikke  har  været  tilstrækkelig  meddelsom;  Bla- 
det burde  eiter  mit  Skøn  være  en  Del  mere  åf  et  c  Medlems* 
blad»  uden  derfor  at  miste  eller  opgive  sit  hidtidige,  gode  Ind- 
hold. 

Der  er  nu  f.  Eks.  Spørgsmaalet  om  Bis  pe  val  g  i  en  kom- 
mende Tid.  Der  er  Hensyn,  som  f.  T.  gøre  det  vanskeligt  at 
presse  paa  for  at  skaffe  Folkekirkens  Præster  eller,  om  Tuan  vil. 
Menigheden  gennem  Præsterne  den  samme  Ret,  som  man  længe 
har  glædet  sig  ved  i  Norge.  Men  det  Tidspunkt  kunde  snart 
indtræde,  da  det  vilde  være  belejligt  med  al  skyldig  Hensyn- 
tagen til  Kronens  Ret  i  Underdanighed  at  aiihoWe  om,  at  den 
kongelige  Udnævnelse   først   fandt  Sted,   efter  at  Gejstlighedens 

Røst  var  hørt  paa  lignende  Måade  som  i  Broderlandet.  Hvis 
ikke  Biskopperne  forberede  noget  i  den  Retning,  ligger  det  nær 
for  Præsteforeningen  at  tage  Affære.  Men  skulde  Bestyrelsen 
kunne  optræde  med  Haab  om  at  faa  Ørenlyd,  maatte  den  vide, 
at  den  var  Tolk  for  samstemmende  Ønsker  fra  Præsterne  (og 
Menigheden).  Er  der  ingen  Trang  hos  nogen  til  at  udtale  sig 
om  denne  Sag?     Det  maa  der  da  vist  værel 

Der  er  jo  meget  mere  at  drøfte,  ikke  blot  paa  private 
Præstekonventer,  men  overfor  Offentligheden,  i  al  Fald  indenfor 
vor  egen  store  Kreds  igennem  Bladet.  Hvad  mon  man  f.  Eks. 
i  Grunden  mener  om  et  Begravelsesritual?  Et  saadant  findes 
i  den  norske  Kirke;  se  dennes  Alterbog  af  1889,  Pag.  114  flg. 
Jeg  har  ogsaa  liggende  for  mig  »The  book  of  common  prayer« 
(New  York  1885),  hvori  den  episkopale  Kirkes  Begravelsesritual 
findes  Pag.  281  flg.  med  de  passende  Skriftord  af  den  30te  og 
90de  Salme  saa  vel  som  af  i.  Kor.  15.  Jeg  mener  ikke  just, 
at  vi  skulle  enten  efterabe  andre  eller  indrette  noget,  fordi  Nor- 
mænd og  Englændere  have  det.  Men  kunde  der  ikke  være 
noget  vundet  ved  et  saadant  Ritual?  Vi  bør  vist  ikke  uden 
videre  give  Slip  paa  Ligtalerne  —  en  Lejlighed  til  i  større  Byer 
at  faa  mange  i  Tale,  hvem  man  ellers  aldrig  ser  noget  til.  Men 
vilde  ikke  et  Ritual  ved  Lejligheder  blive  en  Støtte  for  Præsten? 
Og  har  Menigheden  ikke  en  vis  Ret  til  noget  fast  ved  Siden  af 
det  løsere  og  mere  tilfældige,  som  bydes  gennem  Taler  i  Kapel, 
Kirke  eller  ved  Grav?  Skulde  Danmarks  Præster  ikke  interessere 
sig  for  at  drøfte  et  saadant  Anliggende  i  vort  eget  Blad?  Og 
kunde  en  saadan  Drøftelse  ikke  meget  godt  tænkes  at  berige, 
befrugte  og  bringe  Udbytte? 

Der  er  fremdeles  Alterbogen.  Nys  modtog  vi  et  Uddrag 
af  denne.  Det  var  allerede  noget;  men  det  var  ingen  Alterbog. 
Maaske  den  kommer.  Nu  vel  I  Men  hvor  mange  Ønsker  om 
større  eller  mindre  Forandringer  kan  der  ikke  ventes,  naar  en 
saadan  er  kommen  I  Sidder  ikke  en  og  anden  kyndig  Præste- 
mand med  et  godt  Forslag,  et  Raad,  en  Henstilling,  som  vist 
ikke  vilde  blive  taget  ilde  op,  naar  saadant  fremkom  i  « Præste- 
bladet* i  tilbørlig  Form?  Jeg  henviser  blot  til  visse  Fortrin  i 
den  norske  Alterbog  af  1889.  Maaske  disse  ville  blive  tagne  i 
Betragtning;  maaske  1  Men  hvorfor  skulde  Præsterne  ikke  til- 
kendegive deres  Tilslutning   eller   frembære  deres  Ønsker   i  For- 

vejen.  Det  kan  jo  godt  lade  sig  gøre  med  al  Agtelse  eg  Hen- 
givenhed overfor  dem,  der  sidde  inde  med  Magten,  Visdom  og 
Myndighed,  ydre  og  indre.  Og  hvor  vilde  ikke  en  saadan  Sam- 
vi  rken  mellem  Organismens  levende  Led  virke  til  Velsignelse, 
skabe  Tillid  eller  styrke  den,  som  er,  baade  nedad  og  opefter  1 
Der  er  jo  Lejligheder,  ved  hvilke  vi  menige  har  at  lyde  Parolen 
uden  Knur  og  Mukken;  og  gør  vi  det,  tjene  vi  Samfundet.  Men 
der  kan  ogsaa  findes  Lejligheder,  hvor  Førerne  kunne  uden 
Skade  tage  imod  et  velment  Ord  fra  Geledderne  —  «uden  Skade », 
nej  til  ikke  saa  lidt  Gavn.  Lad  os  ikke  forsømme  Vekselvirk- 
ningen I 

Saa  kan  der  nævnes  mindre  Sager  og  ringere  Spørgsmaal. 
Lad  mig,  siden  jeg  har  Ordet,  tillade  mig  at  spørge:  Vilde  det 
ikke  være  praktisk,  om  der  blev  trykt  Skemaer  til  Indretning 
af  «Liber  daticus»?  Jeg  tillader  mig  at  henstille  til  det  høje 
Ministerium,  at  der  drages  Omsorg  for  en  ensartet  Indretning  af 
den  nævnte  Embedsbog,  f.  Eks.  til  Indførelse  om  V2  Aars  Tid. 
Thi  det  er  nogle  ret  forskellige  Bøger,  der  nu  føres  ved  Em- 
bederne under  Navn  af«Liber  daticus»,  væsentligt  vel  fordi  Præ- 
sterne savne  Anvisning,  selv  med  J.  Møller  og  Matzen  &  Timm 
in  mente. 

Der  kunde  maaske  ved  samme  Lejlighed  blive  Ørenlyd  for 
et  Ønske  om  en  Samling  Melodier  til  den  ny  Salmebog 
og  helst  flere  Melodier  til  hver  Salme,  om  saadanne  kendes  og 
kunne  opnaa  Autorisation,  men  i  eet  samlet  Værk. 

Og  en  revideret  Oversættelse  af  det  ny  Testamente 
maatte  vel  ogsaa  kunne  fremmes,  om  det  paa  de  højere  og 
højeste  Steder  blev  forstaaet,  at  der  var  en  virkelig  Interesse 
derfor  i  Menfgheden  og  hos  Præsterne.  Vi  kende  jo  den  norske 
Bibeludgave;  og  vi  have  den  fortrinlige  engelske  Oversættelse 
fra  1885.  Hvorfor  kan  vi  ikke  i  Danmark  komme  ud  over  Aar 
1 8 19?  Og  mon  Præsterne  ere  saa  optagne  af  Missionsmøder, 
Agerbrug,  teologiske  Studier  eller  Menighedspleje  eller  saa 
interesseløse,  pekuniært  forkuede  eller  falsk  underdanige,  at  det 
er  umuligt  at  faa  Kendskab  gennem  1000  Røster  eller  flere  til 
Trangen  til  en  autoriseret,  revideret  Oversættelse  af  det  ny  Te- 
stamente ? 

Endelig  skal  jeg  fornøje  mangen  stokkonservativ  og  ængste- 
lig Kollega  med  at  henstille,   at  det  tillades  Præsterne  ved  visse 

Lejligheder  at  bruge  en  mere  praktisk  Embedsdragt  end  det 
nuværende  Ornat.  Hvad  mener  man  derom?  Jeg  kender  natur- 
ligvis noget  til  Oprindelsen  af  vor  Præstedragt  og  ved  vel  om- 
treat^  hvad  der  kan  siges  om  dens  Betydning.  Den  er  en  histo- 
risk Levning  og  har  Alders  Hævd  foruden  at  være  ret  klædelig 
og  tilbørlig.  Men  praktiski  —  nej,  det  er  den  ikke.  I  Blæst 
og  Repn  er  Præstekjolen  et  vanskeligt  Klædningsstykke;  som 
Spadseredragt  en  Fjerdingvej  eller  mere  til  en  Kirkegaard  er  den 
besværlig  og  dyr.  Min  Henstilling  gaar  ud  fra,  om  det  kunde 
tillades  ved  Hjemmedaab,  Hjemmekommunion  og  Begravelse  at 
bruge  en  Præstefrakke  (efter  det  velkendte  Mønster,  meget 
klædelig)  i  Stedet  for  den  dyre  og  besværlige  Kjole. 

Dette  faar  være  nok.  Men  skulde  der  ikke  være  mange, 
som  kunde  føle  Drift  til  at  tage  lignende  Spørgsmaat  frem  til 
offentlig  Behandling?  Man  kan  jo  slaa  sig  til  Ridder  paa,  hvad 
jeg  her  har  udtalt,  eller  man  kan  slaa  ind  paa  andre  Yndlings- 
æmner.  Men  hvorfor  dog  ikke  virke  sammen,  ogsaa  her  i 
Bladet? 


Bispe-,  Provste-  og  Præstevalg  i  den  svenske 
og  den  norske  Kirke. 


Herom  meddeles,  i  Tilslutning  til  Pastor  Lyngbys  foran- 
staaende  Artikel,  følgende  Oplysninger: 

Bispevalg  i  Sverige.  —  Naar  et  Bispeembede  er  blevet 
ledigt,  samler  Provsterne,  hver  i  sit  Provsti,  paa  en  bestemt  Dag 
alle  Provstiets  Præster.  Der  holdes  en  kort  Gudstjeneste  i  Kir- 
ken og  derefter  stemmes  skriftlig  (i  lukket  Konvolut,  uden  Navn)  ^ 
den,  som  ved  lovligt  Forfald  er  hindret  fra  at  være  til  Stede, 
kan  indsende  sit  Votum.  Provsten  fører  Protokol  over  Stemme- 
givningen  og  indsender  denne  til  Domkapitlet,  der  bestaar  af 
Biskoppen  som  Formand,  Domprovsten  og  Assessorer,  d.  v.  s. 
i  Universitetsbyerne  de  teologiske  Professorer,  i  de  andre  Byer 
de  teologiske  Lektorer  ved  Latinskolens  øverste  Klasser.  Dom- 
kapitlet tæller  alle  Stemmerne  og  sender  sin  Protokol  til  Kon- 
gen, som  udnævner  en  af  de  tre,    der  have  faaet  flest  Stemmer. 

—  Ved  Valg  af  Ærkebiskop  høres  desuden  Domkapitleme  i  de 
andre  Stifter. 

Pro vste valg  smst.  —  Provsten  udnævnes  af  Biskoppen, 
som  dog  først  skal  høre  Provstiets  Præster,  men  i  øvrigt  kan 
vælge,  hvem  han  finder  mest  skikket. 

Præstevalg  smst.  —  Der  findes  i  den  svenske  Kirke  tre 
Slags  Pastorater:  i)  I  de  patronelle  Pastorater  kalder  Patronen, 
i  Regelen  en  Godsejer,  hvem  han  vil  i  hele  Riget,  naar  han 
kun  er  præsteviet  og  over  30  Aar  (hvilket  i  Sverige  er  Lav- 
alderen for  at  blive  Sognepræst).  —  2)  I  de  regale  Pastorater 
foreslaar  Domkapitlet  tre  Personer,  der  da  prædike  paa  Valg. 
Derefter  holdes  en  saakaldt  «frågadag»,  hvor  Provsten  hører,  oni 
Menigheden  vil  nøjes  med  de  tre  foreslaaede  eller  tilkalde  en 
fjerde.  I  sidste  Fald  maa  de  angive  en  bestemt  Person,  som 
Domkapitlet  da  giver  en  Dag  at  prædike.  Derefter  Valg  af  de 
stemmeberettigede  i  Menigheden,  hvorved  er  at  bemærke,  at  de 
velhavende  have  flere  Stammer  end  de  fattige,  dog  med  en  vis 
Begrænsning,  saa  at  een  Mand  ikke  maa  have  mere  end  en  vis 
Del  af  det  samlede  Stemmetal.  Kongen  udnævner  da  Præsten, 
men  er  ikke  forpligtet  til  at  holde  sig  til  den  af  Menigheden 
udsete.  —  Endelig  i  de  konsistorielle  Pastorater  foregaar  alt 
som  i  de  regale,  kun  med  den  Forskel,  at  det  her  ikke  er  Kon- 
gen, men  Domkapitlet,  som  udnævner  den,  der  har  faaet  de 
fleste  Stemmer,  og  det  har  ikke  Lov  til  at  vælge  nogen  anden. 
Dog  er  at  bemærke,  at  dersom  Menigheden  i  et  konsistorielt 
Pastorat  tilkalder  en  fjerde  Prøveprædikant,  saa  behandles  Em- 
bedet i  dette  Tilfælde  som  regalt,  og  Præsten  udnævnes  af  Kon- 
gen. —  En  Særegenhed  for  den  svenske  Kirke  er  det,  at  Præsten 
i  Regelen  kun  maa  søge  i  sit  eget  Stift,  d.  v.  s.  i  det  Stift, 
hvor  han  er  ordineret. 

Bispevalg  i  Norge.  —  Alle  Stiftets  Sognepræster  og 
residerende  Kapellaner  stemme  paa  tre;  ligesaa  samtlige  Landets 
Provster  og  teologiske  Professorer;  og  endelig  a^kes  Bispernes 
Udtalelse.    Af  de  tre  med  flest  Stemmer  vælger  saa  Kongen  en. 

Provstevalg  smst.  —  Provsten  vælges  af  Provstiets  samt- 
lige Præster;  den  som  faar  simpel  Majoritet,  faar  næsten  altid 
Bestalling. 

Præstcvalg  i  Norge  —  ganske  som  i  Danmark. 

A.  S. 

En  Bog  fra  Wflrtemberg. 


De,  som  følge  med  det  aandelige  Liv  i  Tyskland,  vide,  at 
dette  gennem  lange  Tider  har  haft  et  vigtigt  Arnested  nede  1 
Wiirtemberg.  Her  finder  man  sjældnere  denne  sørgelige  Kløft 
mellem  Forsamlings  folk  og  Kirke;  ofte  holder  man  sine  4cStunden» 
i  Kirken  med  Bøn,  Sang  og  smaa,  korte  Taler  af  flere  Præster 
og  Lægfolk  i  Flæng,  som  sidde  oppe  i  Kreds  om  Altret.  Her 
har  man  en  Agende,  som  aander  af  inderlig,  lødig  Tro,  og  en 
Salmebog,  som  har  holdt  fast  paa  Kærnesalmerne.  Hertra  faar 
Baselermissionen  sine  fleste  Arbejdere,  og  træffer  man  en  Wiirtem- 
berger,  slaar  det  kun  sjældent  fejl,  at  han  har  været  levende 
Kristendom  paa  nært  Hold,  gennem  Slægt  eller  paa  anden 
Maade. 

Den  Bog,  af  hvilken  her  skal  meddeles  enkelte  Ting,  bærer 
Præg  af  Jordbunden,  som  har  fostret  den.  De  blandt  mine 
Kaldsfæller,  som  sørge  over,  at  det  endnu  er  saa  smaat  med 
aandeligt  Liv  i  deres  Sogne,  ville  her  faa  mangt  et  Vink  til 
frugtbart  Arbejde  for  Herren. 

Bogen  hedder:  Kirchliche  Fragen  der  Gegenwart  von 
Chr.  Dietrich  og  er  forlagt  af  Ernst  Riitiger  i  Kassel.  Den 
er  over  lO  Aar  gammel;  men  jeg  er  bleven  opfordret  til  at 
skrive  lidt  om  den  og  henlede  Opmærksomheden  paa  nogle 
Tanker  deri. 

Forfatteren  taler  ud  af  en  dyb  Sorg  over  den  aandelige 
Død  i  Kirken.  Han  vender  sig  paa  den  ene  Side  til  Præsterne 
(selv  er  han  Lægmand,  men  studeret  og  vel  hjemme  i  sin  Bibel), 
hvilke  han  indtrængende  formaner  til  at  prædike  Bod  og  Om- 
vendelse; men  navnlig  lægger  han  os  paa  Sinde  at  samle  de 
levende,  troende  Mennesker  til  et  Samfund  inden  for  Kirken, 
eller,  hvor  et  saadant  allerede  findes,  stille  os  midt  i  det  og  i 
Spidsen  for  det.  Paa  den  anden  Side  vender  han  sig  til  de 
troende  Lægfolk  og  maner  dem  til  at  blive  ved  Kirken  og  skatte 
de  kirkelige  Ordninger. 

Jeg  opfordrer  mine  Standsfæller  til  sammen  med  mig  at 
foretage  en  Vandring  gennem  Bogen;  jeg  skal  eden  Fiihrer 
machen*. 

Først   udkaster  Forfatteren   et   meget   mørkt  Billede  af  den 

aandelige  Død  inden  for  de  protestantiske  Kirkesamfund,  viser, 
hvorledes  Videnskab,  Presse  og  Værtshus  have  samvirket  til  at 
afkristne  Sognene.  Maaske  staar  den  danske  Folkekirke  som 
Helhed  noget  højere;  maaske  er  det  danske  Folk  ikke  saa  af- 
kristnet som  det  protestantiske  Tyskland,  der  skamroser  de  hel- 
eller  halvrationalistiske  Præster,  men  for  en  stor  Del  ikke  gider 
sætte  sin  Fod  i  en  Kirke  for  at  høre  dem.  Men  iøvrigt,  hvor 
smaat  er  det  dog  ikke  ogsaa  i  mangt  et  Sogn  og  paa  mangen 
Egn  herhjemme. 

Heroverfor  viser  han,  hvad  vi  ogsaa  have  set  hos  os,  at 
der  kun  mangler  en  alvorlig,  indtrængende  Forkyndelse  for  at 
fange  Folks  Øren.  Naar  man  faar  sig  sundet,  er  det  dog  en 
saadan  Forkyndelse,  man  vil  høre,  en  Forkyndelse,  som  bestemt 
kræver  Omvendelse.  Nogle  Præster  prædike  den  ikke;  de  ere 
bange  for  at  støde  Folk  fra  sig;  men  derved  forfejle  de  Menneske- 
hjærtets  dybeste,  men  ogsaa  ofte  dybest  begravne  og  dybest 
slumrende  Trang. 

I  denne  Sammenhæng  slaaes  ogsaa  til  Lyd  for  en  Gen- 
oplivelse  af  det  private  Skriftemaal,  som  nu  tit  agtes  for  Papisme, 
endskønt  vore  Reformatorer  vilde  være  de  første  til  at  forfærdes, 
om  de  saa,  hvor  fuldstændig  den  Ting  er  fejet  væk  af  vore 
Kirker.  Rom  truer  hos  os,  og  endnu  mere  i  Forfatterens  Hjem- 
stavn. Men  ofte  maa  man  lære  af  sine  Modstandere  for  ikke  at 
blive  overvundet  af  dem. 

Endnu  nogle  alvorlige  Ord  om  Helliggørelsens  Nødvendig- 
hed for  at  bevare  Troens  Vished,  og  vi  komme  til  et  af  Hoved- 
punkterne i  det,  som  Forfatteren  vil  have  sagt:  Nødvendigheden 
af,  at  de  troende  til  en  vis  Grad  skille  sig  ud  fra  Verden  og 
slutte  sig  sammen  i  Samfund.  Forfatteren  vil  ikke  noget  Kloster- 
liv, ej  heller  at  en  Kristen  skal  undlade  at  vise  sig  venlig  og 
hjælpsom  mod  alle:  sande  Kristne  have  altid  været  Folk,  hos 
hvem  deres  Naboer  søgte  Tilflugt  i  allehaande  Vanskeligheder, 
Folk,  som  kunde  glæde  sig  med  de  glade  og  græde  med  de 
grædende,  gærne  rede  til  Hjælp,  hvor  det  behøvedes,  venlige  og 
sagtmodige,  selv  overfor  grove  Syndere.  Men,  støttet  til  Steder 
i  Guds  Ord  som  den  første  Salmes  første  Vers,  Rom.  12,2,  II. 
Kor.  6,14  ff.  o.  s.  V.  og  til  de  foreliggende  Kendsgærninger, 
viser  han,  at  det  ikke  kan  og  bør  være  anderledes. 

Overfor  Præster,   som    frygte  for   at  stille  sig  i  et  saadant 

Samfund  og  tage  Afstand  fra  Verdenslivet,  siger  han:  De  sætte 
maaske  mere  Pris  paa  Selskab  og  Venskab  med  Honoratiores 
end  med  de  afgjort  troende  Mennesker  i  deres  Menigheder. 
Nogle  blandt  dem  ligne  de  Præster,  som  en  vis  Th.  Braun  om- 
taler, idet  han  siger:  paa  Prædikestolen  hedder  det  ganske  vist 
altid:  Kristus!  Kristus  I  Kristus  I  Men  i  Livet  hedder  det:  Ver- 
den I  Verden  1  Verden  1  De  kunne  vel  naa  at  faa  mange  Til- 
hørere, men  det  bliver  kun  faa,  som  gøre  efter  deres  Ord. 

Mange  Prædikanter,  siger  han,  er  af  den  Mening,  at  naar 
de  trække  sig  for  meget  tilbage  fra  Verden,  kunne  de  ikke  mere 
udøve  nogen  Indflydelse  paa  dem,  som  endnu  staa  uafgjorte 
eller  helt  vantro.  Men  Erfaringen  viser,  at  Sjæle,  i  hvilke 
der  vaagner  en  Længsel  efter  Gud,  mere  føle  sig  dragne 
til  saadanne  Sjælesørgere,  som  holde  sig  fjærnt  fra  Ver- 
den end  til  dem,  med  hvilke  de  sidde  sammen  i  verds- 
lige Selskaber. 

Enhver  Prædikant,  som  faar  Naade  til  at  se  Sjæle  blive 
vakte  op  i  sin  Menighed,  bør  tænke  paa  at  samle  disse  til  en 
lille  Menighed  i  Menigheden,  som  samles  til  Møder  for  at  styr- 
kes, vejledes  og  formanes.  Og  hvem  skal  være  Leder?  Ja,  det 
skal  Præsten  selv,  saa  sandt  som  han  er  en  alvorlig,  troende 
Kristen.  Thi  derved  undgaas,  at  der  bliver  en  Kløft  mellem 
Kirke  og  Samfund,  og  man  vinder  det  bedste  Værn  mod  Sek 
terere  og  skæve  Opfattelser.*)  Præsten  har  en  dobbelt  Opgave: 
han  skal  være  Biskop  for  dem,  som  høre  Herren  til,  og  Mis- 
sionær for  dem,  der  endnu  vandre  med  Verden.  Og  i  denne 
Sammenhæng  spørges  der  saa  med  Rette:  hvem  kunde  yde 
Præsten  bedre  Hjælp  ved  den  sidste  Del  af  hans  Opgave  end 
et  samlet  og  organiseret  Samfund  indenfor  Menigheden? 


*)  Emil  Frommel  fortæller  et  eller  andet  Sted  om  en  Samtale,  han  havde 
med  en  Skomager,  som  var  Leder  for  et  lille,  vistnok  metodistisk  Samfund,  og 
som  blandt  andet  havde  faaet  Øjnene  op  for  det  syndige  i  at  røge  Tobak.  From- 
mel bemærker  meget  træflfende,  at  denne  Mands  Syn  i  mangt  og  meget  kunde 
have  været  retledet,  om  Præsten  havde  været  med  i  deres  Samfund. 

Heller  ikke  vil  nogen  Præst  staa  sig  ved  at  stille  sig  køligt  eller  endog  be- 
kæmpende overfor  den  Del  af  hans  Menighed,  hvis  kristelige  Alvor  er  uomtvistelig, 
selv  om  den  har  store  Skævheder.  Han  vil  derved  blive  taget  til  Indtægt  af 
Folk,  hvis  Omvendelse  er  eller  burde  være  ham  magtpaaliggende. 

Ref.  Anm. 

I  denne  Sag,  som  alle  Vegne  møder  saa  megen  Miskendelse, 
fører  han  to  vægtige  Vidner:  Luther  og  Løhe.  Da  disses  Ord 
og  da  navnlig  den  sidstes  næppe  ere  kendte  eller  i  frisk  Minde 
hos  alle,  tør  jeg  ikke  andet  end  citere  dem. 

I  Fortalen  til  den  tyske  Messe  siger  Luther  saaledes:  de 
som  for  Alvor  ville  være  Kristne  og  med  Haand  c^  Mund  be- 
kende Evangeliet,  maa  tegne  deres  Navn  og  samles  i  et  eller 
andet  Hus  til  at  bede,  læse,  døbe,  nyde  Sakramentet  og  øve 
andre  kristelige  Gærninger.  I  denne  Orden  kan  man  kende, 
straffe,  forbedre,  udstøde  eller  bandlyse  efter  Kristi  Ord  i  Matt. 
1 8,15  ff.  dem,  som  ikke  leve  kristeligt.  —  Kort  sagt,  naar 
man  havde  Folkene  og  Personerne,  som  for  Alvor  begærede  at 
være  Kristne  — ,  da  var  Ordningen  snart  lavet.  Og  Løhe 
siger:  Kejserinde  Helene  byggede  paa  Vejen  fra  Konstantinopel 
til  Jerusalem  mange  Taarne,  ved  Hjælp  af  hvilke  Pilgrimmene 
skulde  finde  sig  til  Rette.  Det  er  midt  i  vort  kirkelige  Livs 
Nat  og  Ørken  for  Pilegrimmene  til  Zion  de  smaa  Flokke  hist  og 
her,  som  vove  at  staa  sammen,  forene  sig  til  det  gode  og  staa 
Fordærvelsen  imod.  Danne  disse  end  ingen  jordisk  storartet, 
synlig,  organiseret  Kirke,  saa  viser  Erfaringen  dog  paa  mange 
Steder  og  til  mange  Tider,  at  de  kunne  virke  megen  Velsignelse, 
og  da  uden  Sammenligning  mere  end  de,  som  kastede  sig  i 
Strømmen  for  at  give  den  en  anden  Retning  uden  at  overlægge, 
at  man  bliver  ført  bort  af  Strømmen  som  en  Skumflage;  at  i 
Længden  kan  man  kun  svømme  med  Strømmen,  ikke  mod 
den,  naar  man  én  Gang  er  deri. 

Disse  Smaasamfund  henregner  Forf.  til  Kirkens  Helbredelses- 
og  Beskyttelsesmidler.     Af  saadanne  nævner  han  end  videre: 

Overordentlige  Forsamlinger. 

Man  kan  efter  hele  hans  Syn  og  mange  enkelte  Udtalelser 
ikke  mistænke  ham  for  katoliserende  Tilbøjeligheder.  Derfor 
kan  han  rolig  begynde  med  at  skildre,  hvorledes  man  i  Romer- 
kirken foranstalter  saadanne: 

Paa  Opfordring  af  den  stedlige  Gejstlighed  (vel  sagtens, 
naar  den  føler  sig  magtesløs  overfor  aandelig  Død  og  Laster) 
eller  undtagelsesvis  mod  dennes  Vilje  kaldes  3 — 6  fremmede 
gejstlige,  anerkendte,  nidkære  Missionsprædikere  til  i  6 — 15 
Dage  3  å  4  Gange  dagligt  at  afholde  Møder  paa  vedkommende 

Egn.  Foredragene  ere  ordnede  planmæssigt  og  holdes  over  meget 
praktiske  og  omfattende  Temaer.  Særlig  vigtige  er  Prædikener, 
som  rettes  til  en  bestemt  Stand,  f.  Eks.  Ynglinger,  unge  Piger, 
gifte  Mænd,  gifte  Koner. 

Man  roser  blandt  andet  den  Slags  Missionsuger  for,  at  de 
overalt  vække  stor  Afsky  for  Ukyskhedens  Last,  saa  Ungdom- 
men af  begge  Køn  havde  sluttet  sig  sammen  i  Forbund  og  givet 
helligt  Løfte  om  at  sky  hver  Fare  og  Lejlighed  til  denne  Synd 
og  bruge  alle  Kirkens  Midler  flittigt  til  Bekæmpelse  deraf,  særlig 
ivrig  Bøn  om  Guds  Naade,  Bodens  og  Alterets  Sakramente. 

Ja,  hvorfor  skulde,  siger  Forfatteren,  en  Præst,  som  ikke 
har  Gaver  til  at  prædike  vækkende,  ikke  nu  og  da  hidkalde  en 
Embedsbroder,  som  har  denne  Gave,  og  overlade  ham  sin  Prædike- 
stol? Man  behøver  ikke  at  frygte,  at  han  ved  saaledes  at  have 
sin  Menigheds  Vel  for  Øje  vil  komme  til  at  nyde  mindre  Agtelse. 

Nej,  han  vil  se  Kirkebesøget  vokse,  og  baade  han  og  hans 
Menighed  vil  faa  Kraft  og  Velsignelse  deraf. 

Vi  have  jo  ogsaa  herhjemme  set  saadanne  Missionsuger  an- 
vendte, og  de  have  været  Genstand  for  over  Maade  megen  Kritik. 
Tilraab  som :  Usund  Metodisme,  om  ikke  værre,  have  de  maattet 
tage  imod.  Det  er  ret  ejendommeligt  og  vistnok  anbefalende  at 
se  dem  bragt  i  Anvendelse  ogsaa  hos  et  Samfund,  som  nok 
holder  paa  kirkelig  Orden.  Kan  man  finde  de  rette  Mænd  til 
at  føre  Ordet,  skal  det  ofte  vise  sig,  at  vi  Præster  her  kunne 
faa  en  væsentlig  Hjælp  til  at  gøre  det  Spørgsmaal  brændende  i 
Hjærterne  og  i  Menigheden:  hvad  skal  jeg  gøre  for  at  blive 
salig? 

Thi  ikke  sandt?  Maa  vi  dog  ikke  ofte  sukke,  idet  vi  iagt- 
tage, at  selv  om  det  lykkes  os  om  Søndagen  i  Kirken  og  i 
Hjemmene  ved  vore  Samtaler  at  naa  Hjærtet  og  Samvittigheden 
paa  nogle,  vil  Virkningen  dog  saa  ofte  spildes,  idet  der  er  saa 
mange  Røster,  som  overdøve  Guds  Aands  Røst.  Og  saa  de 
Mennesker  i  vore  Sogne,  som  synes  at  stille  sig  ganske  uden  for 
det  hele. 

Visselig,  den  aandelige  Nød  maner  til  Anvendelse  af  virk- 
somme Midler.  Og  den,  som  først  én  Gang  har  prøvet  noget 
saadant  som  fremmede  Talere  og  Missionsuger,  vil  ofte  komme 
til  at  betragte  det  med  andre  Øjne  end  før. 

I  denne  Saihmenhæng  kommer  Forf.    naturligt   til  at  drøfte 

Spørgsmaalet,  om  man  ogsaa  bør  gøre  Brug  af  Lægfolks  Hjælp 
ved  Møder  og  til  Sjæleplejen.  Han  kan  ikke  andet  end  besvare 
det  bekræftende.  Det  vilde  rumme  en  stor  Fare  for  Kirken, 
om  den  ikke  vidste  at  optræde  uden  med  Svøbe  og  Disciplin 
overfor  dens  alvorligste  Lemmers  Sandheds-,  Helliggørelses-  og 
Evangelisationsiver. 

Men  han  påaviser  ogsaa,  hvilken  Betydning  det  har  baade 
for  saadanne  Lægevangelister  selv  og  for  dem,  som  blive  vakte 
ved  deres  Ord,  at  der  er  Forstaaelse  og  Samarbejde  mellem 
Kirkens  Tjenere.  Det  vil  skærme  mod  Splittelse.  Ja,  lad  os 
tilføje,  at  kunne  vi  Præster  undertiden  faa  regulerende  Betydning, 
saa  ville  hine  Lægbrødre  tit  kunne  sætte  lidt  mere  Fart  i  os. 

Han  nævner  her  et  Par  Eksempler:  En  Provst  i  en  nord- 
tysk By  fik  at  vide,  at  en  lille  Kreds  af  kirkeligt  sindede,  alvor- 
ligt troende  Lægfolk  i  hans  Sogn  havde  indkaldt  tre  Evangelister 
sydfra,  som  i  8  Dage  skulde  holde  Forsamlinger  hos  dem.  Det 
laa  den  alvorlige,  troende  Mand  stærkt  paa  Sinde  at  træffe  det 
rigtige  i  denne  Sag.  Forhindre  Møderne  kunde  han  ikke,  og 
dog  frygtede  han,  de  vilde  føre  til  Splittelse.  Han  indbød 
saa  de  tre  fremmede  til  hele  Tiden  at  bo  i  sit  Hus.  Det  var 
jo  forbundet  med  en  Del  Bekostning  og  Ulejlighed,  tilmed  da 
han  var  nødt  til  i  den  Tid  at  lade  nogle  af  sin  Familie  bo  hos 
Venner  for  at  faa  Plads  til  de  fremmede.  Men  Resultatet  blev, 
at  man  fra  begge  Sider  fik  megen  Glæde  og  Velsignelse  af 
Møderne  og  enedes  om  at  gentage  dem.  De  blev  til  Velsignelse 
for  Byen  og  hele  Egnen.  Provsten  fik  paa  den  Maade  Haand  i 
Hanke  med  og  blev  samtidigt  baaret  frem.  af  Bevægelsen.  Hvor 
meget  vilde  ikke  have  set  anderledes  ud,  om  han  havde  stillet 
sig  afvisende  og  bekæmpet  Sagen  I 

Et  andet  Sted  havde  en  Indremissionær  holdt  et  Møde  i 
Skolen,  og  Præsten  sagde  da  bagefter  til  ham,  om  det  var  sandt, 
han  tænkte  paa  ogsaa  at  se  til  de  syge.  Det  vilde  han  meget 
nødigt  have.  Man  maatte  jo  saa  tro,  at  han  selv  forsømte  sin 
Pligt  i  den  Henseende.  Ganske  vist,  siger  Forf.,  naar  en  Præst 
ved  sine  Besøg  hos  de  syge  ikke  har  andet  at  tale  om  end  Syg- 
dommen, Medicinen  og  Vejret,  naar  han  ikke  har  andet  at  bringe 
den  syge  end  et  Par  almindelige  Trøsteord,  naar  han  hverken 
har  et  Guds  Ord  til  ham  eller  beder  med  ham,  —  saa  har  han 
nok  Aarsag  til  at  ønske  sig  fritaget  for  Lægmandens  Hjælp.  — 

Bedre  kan  han  forstaa  en  anden  Præst  af  sit  Bekendtskab, 
som  gærne  beder  troende  Præster  og  Lægfolk,  der  bo  hos  ham, 
om  at  gaa  med  ham  hen  til  syge.  Dér  giver  han  saa  dem 
Ordet.  Han  paastaar,  at  paa  den  Maade  har  han  selv  lært 
meget  og  haft  mangen  Velsignelse. 

Hvad  Forfatteren  udtaler  om  at  give  saadanne  Lægfolk  en 
kirkeligt  ordnet  Tjeneste  i  Menigheden  vil  forstaas  og  bifaldes 
af  mange. 

Der  er  flere  andre  Punkter,  som  Forfatteren  med  stor  Energi 
behandler;  men  mig  forekommer  det,  at  vi  nu  have  betragtet 
de  Punkter,  som  mest  have  Ærinde  til  vore  danske,  folkekirke- 
lige Forhold. 

Derfor  betragter  jeg  min  Ciceronegærning  som  afsluttet  for 
denne  Sinde  og  ønsker  af  Hjærtet,  at  mange  af  mine  Embeds- 
brødre  maa  have  faaet  ved  denne  Bog,  hvad  jeg  fik:  En  Op- 
muntring til  ivrigere  Arbejde  i  Herrens  Tjeneste.  Den,  som 
er  Forstander  være  det  med  Iverl 

N.  B.  Hindhede, 


Et  Bidrag  til  Belysning  af  sønderjydske  Forhold. 

Af  y.  Johansen,  Præst  i  Svanninge. 


Skønt  det  Køllerske  Regimente  har  vakt  Medfølelse  for 
Sønderjyderne  i  vide  Kredse,  er  dog,  «hos  den  \\y  Slægt»,  som 
Vilh.  Beck  skriver  i  «Indre  Miss.  Tid.»  Nr.  28,  «dansk  Følelse* 
og  navnlig  « Følelsen  for  vort  lille,  af  en  overmægtig  Stormagt 
saa  haardt  truede  Land»  saa  ringe,  at  den  nok  kan  trænge  til 
at  oplives,  og  derhos  er  Uvidenheden  om  Forholdene  i  Sønder- 
jylland, selv  hos  troende  Mænd,  der  som  fødte  Sønderjyder 
burde  vide  bedre  Besked,  saa  stor,  at  man  højlig  maa  forbavses 
derover.  Det  har  derfor  ingenlunde  været  mig  ukært  at  mod- 
tage en  Anmodning  om  at  anmelde  Pastor  Carl  Berthelsens 
kvikke  lille  Bog:  «Sønderjylland,  en  folkelig  Fremstil- 
lin g>,  da  den  indholder  gode  Bidrag  til  Belysning  af  Tilstanden 
og  Forholdene  Syd  for  Grænsepælene.  Forfatteren  giver  os 
først  en  stemningsfuld,    lille  Skildring  af  <Sønderjyllands  Na- 

tur>.  Derefter  følger  en  kortfattet,  klar  og  korrekt  Fremstilling 
af  Hovedpunkterne  i  »Sønderjyllands  Historien,  som  fyndigt 
gendriver  vore  Fjenders  uhistoriske  Paastande,  og  som  den 
danske  Ungdom  derfor  gør  vel  i  at  indprente  sig.  Endelig 
meddeler  Bogen  en  forholdsvis  udførlig  Beskrivelse  af«Kampen 
i  voreDage*.  Naar  man  véd,  hvorledes  Tyskerne  endnu  stedse 
skildre  den  milde  danske  Regering  før  1864  som  et  sandt  Ræd- 
selsherredørnme,  maa  man  saa  meget  dybere  oprøres  over  de  i 
dette  sidste  Afsnit  af  Bogen  meddelte  Kendsgerninger,  der  til- 
med vilde  kunne  forøges  med  en  utrolig  Mængde  af  samme  Art. 
Man  skulde  anse  det  for  umuligt,  at  et  Folk,  der  vil  gælde  for 
Verdens  første  Kulturfolk,  kunde  behandle  en  lille,  ædel,  dygtig, 
i  høj  Grad  besindig  og  lovlydig  Befolkning  i  en  dansk  Lands- 
del, som  kun  ved  Hjælp  af  Løgn  og  Svig  og  Vold  er  bleven 
indlemmet  i  det  store  tyske  Rige,  paa  en  saadan  Maade,  og 
man  maa  harmes  des  mere  derover,  jo  nøjere  man  lærer  hele 
Udviklingen  derovre  siden  1864  at  kende.  Særligt  modbydelig 
er  den  Underfundighed  og  Hjærteløshed,  hvormed  man  er  gaaet 
frem  i  Bestræbelsen  for  at  undergrave  og  undertrykke  Befolk- 
ningens danske  Modersmaal  og  Folkeliv,  og  det  selv  paa  Aands- 
og  Hj ærtelivets  Omraade:  i  Skolen,  Kirken  og  Familielivet,  ind- 
til man  nu  er  naaet  saa  vidt,  at  det  betragtes  og  behandles  som 
en  Forbrydelse,  der  retfærdiggør  selv  de  mest  barbariske  For- 
holdsregler, at  være  og  ville  være  dansk  og  med  fuldtud  lovlige 
Midler  værge  sin  nationale  Ret. 

Naar  der  imidlertid  under  Indtrykket  af  en  saadan  Stemning 
er  løbet  Forfatteren  et  Udtryk  i  Pennen  som  dette  (Side  41): 
fPræsterne  ere  som  sagt  alt  andet  end  Sjælesørgere*, 
da  maa  jeg  have  Lov  til  at  gøre  denne  Ytring  til  Genstand  for 
en  udførligere  Berigtigelse.  Det  vil  ganske  vist  være  den,  der 
er  fortrolig  med  sønderjydske  Forhold,  let  at  opregne  et  meget 
stort  Antal  Navne  paa  Præster,  som  have  gjort  sig  til  kun  altfor 
villige  Redskaber  i  den  nationale  Undertrykkelses  Tjeneste;  men 
des  større  Uretfærdighed  vilde  det  være  at  skære  alle  Præ- 
sterne siden  1864  over  én  Kam.  Der  maa  selvfølgeligt  være  og 
er  virkelig  ogsaa  en  stor  Forskel.  Der  findes  baade  troende 
Præster  og  Præster,  som  have  Øje  og  Hjærte  for  deres  Menig- 
heders nationale  Ret.  Det  glæder  mig  saaledes  at  kunne  med- 
dele, at  jeg  fornylig  fra  en  Præst  derovre,  som  er  opvokset  i  et 

stærkt  tysksindet  Hjem  og  har  været  en  varmblodig  Slesvig- 
holstener,  har  modtaget  en  hjærtelig  Takskrivelse,  fordi  min  Bog, 
•  Oplevelser  i  Sønderjylland*,  har  oplivet  og  styrket  ham  til 
efter  Evne  at  værne  om  det  danske  Modersmaals  og  Folkelivs 
Ret,  hvad  han  alt  i  flere  Aar  har  betragtet  som  en  Samvittig- 
hedssag at  gøre.  Påa  den  anden  Side  bør  det  stærkt  betones, 
at  selv  troende  tyske,  tysksindede  og  tyskdannede  Præster  have 
overordentlig  store  Vanskeligheder  at  overvinde  for  at  blive  for 
deres  danske  Menigheder,  hvad  de  gærne  skulde  være,  og  vinde 
den  danske  Befolknings  Tillid.  Det  er  dem  aandeligt  ingen  Jet 
Sag,  især  da  de  to  Nationaliteter  staa  saa  fjendsk  imod  hin- 
anden, at  efterkomme  den  pavlinske  Fordring:  at  være  som  en 
Dansk  blandt  de  Danske  for  at  vinde  Danske  for  Guds  Rige. 
Ikke  blot  lægger  Sproget  og  den  forskellige  Folkeejendommelig- 
hed, der  ogsaa  gør  sig  gældende  paa  det  religiøse  Omraade, 
dem  store  Hindringer  i  Vejen.  Hvad  der  i  en  umaadelig  Grad 
forøger  Vanskelighederne,  er  den  Omstændighed,  at  den  prøjsiske 
Kegering  venter  og  kræver  af  dem,  at  de  skulle  være  villige 
Redskaber  i  Fortyskningens  Tjeneste.  Det  er  i  saa  Henseende 
.oplysende,  hvad  der  fornylig  tildrog  sig  ved  en  Synodeforhand- 
ling i  Sønderborg  i  Anledning  af  et  Andragende  om,  at  der  dog 
i  det  mindste  maatte  tilstaas  de  danske  Børn  to  ugentlige  Timer 
Undervisning  i  dansk  Sprog.  Synodens  Formand,  Provst  Reuter, 
forlangte,  at  Andragendet  uden  videre  skulde  afvises  som  «Poli- 
tik»;  men  Afstemningen  gik  ham  imod.  I  sit  Forsvar  for  An^ 
dragendet  udtalte  en  sønderjydsk  Lægmand  først  sin  Forundring 
-over,  at  Kultusministeren  havde  kunnet  sige,  at  der  ingen  som 
helst  Grund  var  til  at  indføre  Undervisningen  i  dansk  Sprog;  og 
for  saa  vidt  Ministeren  havde  beraabt  sig  paa  en  Indberetning, 
lydende  paa,  at  «det  ikke  forvolder  nogen  Ulempe  ved  den 
danske  Religionsundervisning,  at  Børnene  ikke  faa  nogen  Under- 
visning i  dansk  Sprogø,  anførte  han  derimod,  at  selv  den  tyske 
Professor  Hånel  i  Rigsdagen  havde  betegnet  denne  Indberetning 
som  falsk  og  stridende  mod  Sagens  Natur,  idet  «først  en  pæda- 
gogisk Vejledning  i  Modersmaalet  gør  Børnene  modtagelige  for 
den  høje  og  dybe  Følelsesverden,  som  vi  kalde  Religion*.  Til 
Slutning  henvendte  han  en  indtrængende  Bøn  til  de  tilstede- 
værende Præster  om  at  støtte  Andragendet.  «De  ville  ved  at 
stemme  for  det»,  sagde  han,  « erhverve  Dem  Deres  Menigheders 

Tak,  medens  De  ved  at  stemme  mod  Andragendet  ligesom  læg- 
ger Kniven  paa  Struben  af  Deres  Menigbeders  Mockrsmaal^  der 
ogsaa  er  flere  af  Præsternes  eget  Modersmaal.  Man  vil  beskylde 
os  for,  at  vi  kun  have  politiske  Formaal  for  Øje.  Men  er  det 
Politik,  at  vi  elske  det  Modersmaal,  som  vi  have  taget  i  Arv 
efter  Fædrene,  og  som  vi  gerne  ville  forplante  til  senere  Slæg- 
ter? Man  taler  og  skriver  meget  i  vore  Dage  om  Majestætsfor- 
nærmelse. For  mig  staar  den  foreliggende  Sag  saaledes,  at  det 
er  Majestætsfornærmelse  mod  Herrernes  Herre  og  Kongernes 
Konge,  naar  man  vil  hade  og  mistænke  os,  fordi  vi  elske  det 
Sprog,  som  vi  have  modtaget  af  ham».  Hertil  svarede  Provst 
Reuter:  c  Vil  nogen  gøre  dette  til  en  Samvittighedssag,  maa  det 
være  hans  Sag.  For  mig  er  det,  da  Regeringen  har  stemplet 
det  som  politisk,  en  Sag,  jeg  ikke  kan  befatte  mig».  Afstem- 
ningen gik  ham  dog  atter  imod.  Foruden  de  allerfleste  Læg- 
mænd stemte  seks  Præster,  deriblandt  Claussen  af  Dybbøl  og 
Lawaetz  af  Ulkebøl,  for  Andragendet,  hvorimod  de  øvrige  Præ- 
ster fulgte  Provst  Reuter.  Kan  det  undre  nogen  dansk  Kristen, 
at  det  under  saadanne  Omstændigheder  kan  falde  den  danske 
Befolkning  svært  at  fatte  Tillid  til  de  prøjsiske  Statskirkepræster, 
især  da  det  er  en  Kendsgerning,  at  selv  troende  danske  Lægfolk 
at  tysk-pietetisk,  prøjsisk  dresserede  Provster  og  Præster  have 
ladet  sig  hilde  i  den  Vildfarelse,  at  det  er  syndig  Politik  at  være 
med  til  at  værne  om  det  danske  Modersmaal,  hjælpe  unge 
Sønderjyder  til  paa  danske  Efterskoler  og  Højskoler  at  faa  en 
bedre  og  sundere  Næring  for  deres  danske  Aands-  og  Hjærteliv, 
end  der  bydes  dem  i  Skoler,  hvor  Undervisningssproget  er  tysk, 
og  hele  Undervisningen  gaar  ud  paa  at  fortyske  dem,  —  sikre 
sig  danske  Talsmænd  i  den  tyske  Rigsdag  og  den  prøjsiske 
Landdag  og  lignende  Formaal?  Det  synes  da  heller  ikke  vanske- 
ligt at  forstaa,  at  den  danske  Befolkning  er  paa  sin  Post  selv 
overfor  den  fri  indre  Missionsbe vægelse,  fordi  dennes  nødtvungne 
Forbindelse  med  saadanne  Præster  og  Provster,  om  end  mod 
flere  af  Ledernes  Ønske  og  Vilje,  er  bleven  benyttet  til  at  be- 
røve Kampen  for  Modersmaalet  og  det  danske  Aandsliv  og 
Hjærteliv  saadanne  Medkæmpere,  der  netop  som  omvendte  og 
troende  Mennesker  burde  være  Sandhedens  og  Retfærdighedens 
bedste  Støtter  og  Talsmænd  hos  Gud  og  Mennesker.  Men  netop 
derfor  har  det  gjort  et  godt  og  glædeligt  Indtryk  paa  mange  og 

navnlig  paa  mange  troende  Sønderjyder,  at  Formanden  for  indre 
Mission  i  Danmark,  Pastor  Vilh.  Beck,  i  Fjor  i  en  udførlig  Af- 
handling, der  blev  gengivet  i  de  sønderjydske  Dagblade,  ind- 
skærpede Betydningen  af  Kærligheden  til  sit  Folk  og  sit  Moders- 
maal,  og  at  Sønderjyden  Hr.  Chr.  Beck  ved  sit  Foredrag  i  Her- 
ning om  Kristendom  og  Nationalitet,  der  er  bleven  gengivet  i 
« Nordslesvigsk  Søndagsblad»,  og  gamle  Anders  Stubkjær  ved 
sit  varme  Indlæg  i  « Kristeligt  Dagblad*  ere  gaaede  frem  i  hans 
Fodspor.  Det  vil  jo  nemlig  være  af  stor  Betydning  baade  for 
det  danske  Folk  og  for  den  danske  Menighed,  at  den  levende 
Forbindelse  imellem  danske  Guds  Børn  paa  begge  Sider  af  de 
politiske  Grænsepæle,  uanset,  hvilken  kirkelig  Retning,  de  til- 
høre, ikke  blot  bevares,  men  knyttes  altid  inderligere  og  fastere, 
og  at  den  gensidige  Kærlighed  navnlig  faar  sit  Udslag  i  gen- 
sidig Forbøn  og  deri,  at  Menigheden  baade  her  og  hist  ind- 
befatter hele  den  danske  Menigheds  og  hele  det  danske  Folks 
baade  aandelige  og  timelige  Vel  i  sine  daglige  Bønner.  Sker 
dette,  vil  man  ikke  nøjes  med  en  Kærlighed  blot  med  Ord  og 
Tunge,  ikke  heller  vil  man  let  fristes  til  herovre  at  hjælpe 
Danskhedens  Fjender  med  at  kaste  med  Sten  efter  « Manden, 
som  er  falden  iblandt  Røvere »,  i  Stedet  for  efter  den  barmhjer- 
tige Samaritans  Eksempel  at  være  med  til  at  forbinde  ham  og 
gyde  Olie  og  Vin  i  hans  Saar,  eller  til  derovre  at  regne  det 
for  god  dansk  Kristendom  at  slippe  Kærligheden  til  sit  danske 
Modersmaal  og  Omsorgen  for  det  danske  Aands-  og  Hjærteliv, 
ja  at  lægge  alle  dem  for  Had  som  lutter  vantro  og  uomvendte 
Mennesker,  der  mandigt  og  trofast  kæmpe  for,  hvad  der  bør 
være  alle  danske  Kristne  helligt  og  dyrebart. 


Videnskabeligt  Præstekursus. 


I  Lighed  med  hvad  der  fandt  Sted  forrige  Aar,  bliver  der 
ogsaa  dette  Aar  af  den  danske  Præsteforening  foranstaltet  et 
Kursus  for  Præster,  men  da  der  vil  blive  aiholdt  Bethesdamøde 
i  Dagene  17.— 19.  Oktober,  vil  Kursuset  ikke  strække  sig  over 


Digitized  by 


Google 


206 

2  Uger  som  sidst,  men  følge  umiddelbart  efter  det  kirkelige 
Møde  og  vare  til  den  følgende  Fredag  inkl.,  hvorved  man  dog 
naar  at  faa  7  Arbejdsdage.  Følgende  Mænd  have  lovet  at  ville 
tale;  om  den  første  gælder  det  dog,  at  han  «har  stillet  i  Udsigt* 
men   ikke  endnu  givet  bindende  Løfte. 

Lærer  ved  Pastoralseminariet  i  Kristiania,  Pastor  Gustav  Jensen: 

Om  Prøvestenen  for  en  Prædikens  Værd.      i  Time. 
Prof.  J.  L.  Ussing:  den  græsk-romerske  Verdens  Aandsliv  i  det 

første  Aarhundrede  af  vor  Tidsregning.     2 — 5  T. 
Prof.  E.  Holm:  Reform  tiden  i  Slutningen  af  forrige  Aarhundrede 

som  Led  i  det  danske  Folks  Udviklingshistorie.   2 — 3  T. 
Prof.  H.  Scharling:      S.    Kierkegaard    som    religiøs   Æstetiker. 

2  T. 
Prof.  P.  Madsen:  Guds  Ord  som  Naademiddel.     3 — 4  T. 
Prof.  E.  Warming:    Hvad  Botanikerne  sysle  med.     2—3  T. 
Lic.    teol.    H.  Ussing:     Epokerne    i    den    evangeliske    Missions 

Historie.     2  T. 
Domprovst,    Lic.    teol.   A.   S.   Poulsen:     Det   ny   Testamentes 

Opfattelse  af  den  kristelige  Fuldkommenhed.    2—3  T. 
Provst  L.  Koch:    Fra   Oplysningens   og   Rationalismens   Tid   i 

Danmark.     3  T. 
Seminarieforstander  S.  Sørensen:    Om  Maalet   for  Folkeskolens 

Undervisning.     3  T. 
Pastor  A.  Schach:  Den  moderne  Litteratur  og  Idealerne,    i  Tm. 

Angaaehde  Aften  foredragene  er  der.  endnu  ikke  taget  nogen 
Bestemmelse.  Undertegnede  vil  en  Aften  indlede  om:  «Hvad 
denne  Sommer  har  lært  os  om  Kirkens  Forhold  til  det  sQciale». 
En  Aften  vil  der  blive  Lejlighed  til  at  komme  sammen  under 
friere  Former,  idet  der  vil  blive  arrangeret  en  Fællesspisning  for 
Mødets  Deltagere.  Men  herom  vil  det  nøjagtige  Program,  som 
hver  af  Deltagerne  faar  tilsendt,  indeholde  Meddelelse. 

Deltagere  kunne  alle  Præster  og  teologiske  Kandidater  blive 
ved  at  melde  sig  til  undertegnede,  Sognepræst  H.  Ostenfeld  — 
Monradsvej  8,  København  F.  —  inden  15.  September,  da  der 
til  den  Tid  maa  være  sikret  saa  mange  Delts^gere,  1^  Kursus'et 
kan  afholdes.  Indmeldelsen  maa  være  ledsaget  af  2  Kr.,  og 
Navn  og  Adresse  maa  være  skrevet  tydeligt.      Skulde  der  være 

en  enkelt^  som  ikke  selv  kan  skaffe  sig  Kvarter,  skal  det  ved  ^ 
betids  HenvendéKe  bli\^  forsøgt,   6m  man  kaw  fi^      et  ^aadånt. 

Program  og  Adgangskort  vil  først  blive  udsendt  i  Begyndel- 
sen af  Oktober. 

D.  19.  August  1899.  H.  Ostenfeld. 


Tilsendte  Bøger. 


Herre  LoH:  Galilæa.  Oversat  af  Oscar  Arlaud.  Lehmaim  fi? 
Stage.     1899.     191  S. 

En  Dagbog,  med  Beskrivelse  af  hver  Dags  Ridt,  med  Beskri- 
velse af  Omegnen,  Bjerge  og  Dale,  Byer  og  Ørkener,  Mennesker  og 
Dyr,  Blomster  og  Kornsorter  —  og  det  i  et  udsøgt,  skønt .  Sprog 
—  det  er  «Galilæa»,  Som  saadan  indtager  Bogen  en  enestaaende 
Plads  og  fortjener  at  kendes.  Den  er  en  vemodig,  storslaaet  Illu- 
stration til  Herrens  Ord:   *  Eders  Hus  skal  lades  Eder  øde.» 

Eåd  og  Trøst  Af  Livets  Erfaringer.  Hentet  af  en  bedrøvet 
l^'als  Dagbøg.  Oversat  af  — N.  Tredie  Oplag.  Kristiania.  Luther^ 
stiftelsen.     1899.     43  S.  ,. 

Den  lille  Bog  er  en  Oversættelse  af:  CønsolaUons  et  comeils  d^ 
Vexpérience^  der  ved  sin  Fremkomst  paa  det  varmeste  blev  anjbi^falet, 
af  Vinet  og  har  oplevet  17  Oplag  i  sit  Fædreland.  Professor 
Frederik  Petersen  i  Kristiania  har  skrevet  Forordet  til  den  norske 
Udgave.  Det  er  gode  Smaastykker  om  Lidelsen  og  dens  Velsignelse^ 
ledsagede  af  et  Ord  af  den  hellige  Skrift.  T.  S, 

fesaja  Kap.  x — 12.  Indledet  og  forklaret  af  f.  K*  Ryge  J^nsen^ 
Sognepræst  i  Thorning.     Gyldendalske  Forlag.  ; 

Dette  lille  Skrift  er  ikke  just  bestemt  for  teologiske  Lærere,  for 
hvem  Professor  Buhls  store  Jesaja-Kommentar  jo  tilbyder  sig.  Men 
alle  de  Præster,  som  véd  med  sig  selv,  at  de  dog  aldrig  faa  hverken 
Tid  eller  Raad  til  at  studere  den,  anbefales  det  varmt  at  anskage 
og  at  læse  Ryge  Jensens  lille  Bog  —  og  at  raade  deres  Skolelærere 
til  det  samme.  Oversættelsen  er  Professer  Buhls,  og  Fortolkningen 
holder  sig  ogsaa  nær  til  hans,  hvis  bedste  Resultater  tnan  saaledes 
nemt  faar  Adgang  til.  Men  den  første  Halvdel  af  Bogen  indeholder 
en  fortrinlig,  klar  og  kortfattet  Fremstilling  af  Profetiens  Væsen  og 
Opgave,  saa  vel  som  af  de  særlige  Forhold  paa  Jesajas  Tid,  og  for 
den  maa  man  yde  Præsten  i  Thorning  al  Anerkendelse.   —  Over- 

hovedet'  ef  ,der  /or  idet  !gl.  -  Testamentes  Vedkominéiidi^  inegeii  Trang, 
til  et  Arbejde;  af  samnijB  Art  som  det.  Eiskop  Rørdam  hiax  jjjort 
ved  sine  Anmærkninger  og  sma^  Indledninger  til  det  ny  Testa- 
mente. Den  levende  Interesse,  der  i  mange  vakte  Kredse  findes  for 
den  gamle  Pagts  Bog,  trænger  sikkert  ofte  til  en  lignende  klar  og 
ædruelig  Vejledning.     Den  foreliggende  Bog  er  en  god  Begyndelse. 

<i^ Emner  og  Tankene.     Ved  Kr.  Piene,     Cammermeyers  Forlag. 

Udgiveren  har  selv  forfattet  over  Tredjeparten  af  disse  Dispo- 
sitioner til  Foredrag  eller  Diskussioner  om  religiøse  og  etiske  Emner. 
Resten  er  Bidrag  fra  forskellige  norske  Præster,  Skolemænd  o.  a. 
Indholdet  er  af  meget  forskellig  Værdi.  De  færreste  Præster  ville 
høste  stort  personligt  Udbytte  af  Bogen.  Men  i  de  kristelige  Yng- 
lingeforeninger, som  den  særiig  vender  sig  til,  vil  den  sikkert  kunne 
gøre  en  Del  Gavn  —  til  Begrebernes  Klaring  hos  de  unge  Talere 
og  Samtalere. 

Dansk  Tidsskrift  Udgivet  af  /.  Apptl  og  L.  MoUesen,  Vil- 
helm Trydes  Forlag. 

« Dansk  Tidsskrift*,  som  nu  gaar  i  sit  andet  Aar,  byder  frem- 
deles wegen  god  og  fornøjelig  Læsning.  Det  er  de  sociale  og 
endnu  mere  de  historiske  Emner,  som  staa  i  Forgrunden;  men  den 
Behandling,  de  forskellige  Forfattere  give  deres  Stof,  er  gennem- 
gaaende  let  og  livlig.  —  Et  Savn  er  det,  at  der  ingen  Litteratur- 
anmeldelser findes  i  Tidsskriftet.  I  Juni-Heftet  udtaler  den  ene  af 
Redaktørerne  sig  interesseret  om  Striden  mellem  « Politiken*  og  «De 
femten*.  Men  hvorfor  saa  ikke  hellere  selv  kaste  sig  ind  i  Kampen 
for  «det  etiske  SkeU  end  staa  langt  borte  fra  Valpladsen  med 
Kikkerten  for  Øjet  og  Notitsbogen  i  Haanden?  Hvorfor  udelukke 
sig  selv  fra  Indflydelse  paa  et  af  Aandslivets  allervigtigste  Felter? 
Der  er  mange  gode  Hjem,  som  gærne  vilde  holde  den  daarlige 
Litteratur  ude,  men  som  mangler  Betingelserne  for  selv  at  kunne 
veje  og  vrage  og  sætte  Kassationsstempel  paa  de  bedærvede  Varer. 
Vore  Dagblade,  selv  de  højkonservative,  betragte  jo  alle  Litteraturen 
som  et  Overdrev,  der  er  fortrinlig  egnet  til  halve  Indrømmelser  og 
hele  Fortielser  over  for  den  grisede  Modestrøm.  Vi  trænge  til  en 
aarvaagen  Hejmdal  ved  Indgangen  til  Pamasset.  Skulde  her  mon 
ikke  være  en  Opgave  for  « Dansk  Tidsskrift*? 

/.   Th. 

Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Cxpedition^  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A».  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E.  Withs 
Adresde  er:  Istedgade  i  A,  i.  Sal.  Indmeldelse  i  den  danske  Præstefor- 
ening sker  til  Kredsformanden. 

København.  —  GrsBbes  Bogtrykkeri. 

MAANEDSBLAD 

FOR 

DEN   DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 
Nr.  10  Den  1.  Oktober  1899 


Indhold:  Kredsformændene  i  Præsteforeningen.  P.  G.  Hansen:  Om  Over- 
sættelsen af  fiBTavoeXv  og  fiexåvota  i  Ny  Testamente.  Johs.  Thomsen:  Borgerlig 
Begravelse.     Tilsendte  Bøger.     Menighedskon ventet  af  1891.     Avertissepienter. 


ELredsformændene  i  Præsteforeningen. 


Ved  Kredsmøderne  i  Forsommeren   valgtes  følgende  Kreds- 
formænd : 

København:  Provst  Th.  Levinsen,  Valdemarsgade  7. 

Københavns  Amt:  Dompr.,   lic.  theol.  A.  S.  Poulsen,   Roskilde. 

Frederiksborg  —  Sognep.  Paludan-Miiller,  Hillerød. 

Holbæk  —  Provst  Schaumburg,  Jyderup. 

Sorø  —  Provst  Hansen,  Kvislemark  pr.  Sandved. 

Præstø  —  Sognepr.  H.  C.  D.  Muller,  Herfølge  pr.  Køge. 

Bornholm  —  Provst  Sodemann,  Klemensker. 

Odense  —  Sognepr.  Beyer,  Assens. 

Svendborg         —  Sgnpr.  Malta  Muller,  0.  Hæsinge  pr.  Korinth. 

Maribo:  —  Sognepr.  A.  Kemp,  Nykøbing  F. 

Aalborg  —  Sognepr.  Bøggild,  N.  Sundby. 

Hjørring  —  Provst  Dressler,  Frederikshavn. 

Thisted  —  Provst  Deichmann,  Hvidbjerg  pr.   Hvidbjerg. 

Viborg  —  Sognepr.  M.  Smith,  Viborg. 

Aarhus         Amt :  Sognepr.  Oehlenschlager  Lading  pr.  Mundelstrup. 

Randers  —    Sognepr.  Nørregaard,  Grenaa. 

Ringkøbing     —    Sognepr.  F.  Nielsen,  Lemvig. 

Ribe  —    Sognepr.  Bruun,  Esbjærg. 

Vejle  —    Sognepr.  Glahn,  Vejstrup  pr.  Kolding. 

København,  20.  September  1899. 

Julius  Friis  Hansen. 

F.  T.  Formand. 


Om  Oversættelsen 

af 
jueravoeiv  og  jusTdvoia 

i  Ny  Testamente. 

(Af  F,  G.  Hansen.) 


I  den  avtoriserede  Oversættelse  af  N.  T.  ere  de  to  forskel- 
lige græske  Ord,  jueravoeiv  og  éjiiatQéqjeiv  med  Hovedordene  jue- 
rdvoia  og  énioTQOipTJ  paa  de  fleste  Steder  gengivne  med  det 
samme  danske  Ord,  nemlig:  vende  om,  omvende  sig,  Omven- 
delse. Som  en  almindelig  Regel  kan  det  jo  opstilles,  at  hvor 
der  i  Grundsproget  bruges  forskellige  Udtryk,  bør  disse  ogsaa  i 
Oversættelsen  gengives  med  forskellige  Udtryk.  Man  maa  dog 
tilføje:  saa  vidt  muligt.  De  Nuancer  af  det  samme  Begreb,  som 
to  forskellige  Ord  i  det  ene  Sprog  udtrykker,  er  man  stundom 
i  det  andet  Sprog  nødt  til  at  gengive  med  det  samme  Ord,  fordi 
man  mangler  to  forskellige  nøjagtigt  tilsvarende  Udtryk.  Og 
der  begaas  heller  ikke  nogen  P'ejl  derved,  naar  dette  ene  Ord 
virkelig  spænder  over  de  forskellige  Nuancer  i  Begrebet.  En 
til  det  yderste  gennemført  Konsekvens  i  en  Oversættelse  kan 
ende  i  Inkonsekvens;  det  vil  sige:  den  kan  føre  til  Brud  med 
den  Hovedgrundsætning,  som  staar  over  alle  andre,  at  paa  hvert 
enkelt  Sted  skulle  Ordene  gengives  i  den  Betydning  og  med  de 
Udtryk,  som  Sammenhængen  paa  det  paagældende  Sted  ^kræver. 

En  Oversætter  kan  foresætte  sig  mange  gode  Regler  forud  for 
sit  Arbejde;  men  den  sidste  Afgørelse  maa  dog  træffes  i  hvert 
enkelt  konkret  Tilfælde  for  sig,  og,  om  nogetsteds,  saa  vil  det 
ved  et  Oversættelsesarbejde  vise  sig,  at  der  er  ingen  Regel  uden 
Undtagelser. 

Hvad  nu  angaar  Ordene  ixexavoéivy  [xståvoia  paa  den  ene 
Side  og  htioxQétpeiv ,  ETuoxQoqyfj  paa  den  anden  Side,  maa  det 
først  erkendes,  at  disse  forskellige  Ord  ikke  ere  Udtryk  for  to 
forskellige  Begreber,  men  for  to  Sider  af  det  samme  Begreb. 
Ordene  betegne  i  Grunden  det  samme;  men  Sagen  ses  i  dem 
under  forskellige  Synspunkter.  Naar  den  avtoriserede  Overs, 
paa  de  fleste  Steder  bruger  det  ene,  samme  Ord:  vende  om, 
omvende  sig,  Omvendelse,  saa  er  det  i  Hovedsagen  rigtigt. 
Der  handles  virkelig  paa  alle  de  paagældende  Steder  om  Om- 
vendelse. Men  noget  andet  er  det,  om  det  ikke  vilde  være  nøj- 
agtigere at  gengive  hvert  af  de  to  forskellige  græske  Udtryk 
med  sit  eget  danske  Udtryk.  Og  da  Begrebet  Omvendelse 
spiller  saa  stor  Rolle  baade  i  den  kristne  Lære  og  i  det  kristne 
Liv,  saa  maa  det  betragtes  som  en  Sag  af  Interesse  og  Betyd- 
ning at  undersøge,  om  der  ikke  kunde  findes  tvende  (eller 
flere)  danske  Ord,  hvormed  jueravoétv  (juerdvoia)  og  éjtiatQéipeiv 
(smtnQocprj)  kunde  oversættes  saaledes,  at  det  ejendommelige  i 
hvert  af  disse  Udtryk  kommer  til  sin  Ret. 


L 
Der  kan  ingen  Tvivl  være  om,  at  for  énioxQécpeiv  maa 
Oversættelsen  «vende  om»,  «omvende  sig»  beholdes. 
Dette  Ord  betyder:  i)  vende,  dreje  henimod;  2)  vende  omkring; 
overført:  omvende;  3)  intr.  vende  sig  hen  til  eller  tilbage;  over- 
ført: omvende  sig.  I  N.  T.  bruges  det  baade  i  sin  oprindelige, 
ligefremme  Betydning  og  i  overført,  religiøs  Betydning.  Det 
bruges  hyppigst  i  Apostlenes  Gerninger  og  i  Lukasevangeliet. 
I  Johannesevangeliet  bruges  det  kun  een  Gang  og  da  i  sin  op- 
rindelige Betydning,  nemlig  21,  20  (12,  40  læses  hos  Schiøtt: 
otQacpcboiv).  I  Apokal.  bruges  det  ogsaa  kun  een  Gang,  i,  12, 
og  ogsaa  her  i  sin  oprindelige,  ligefremme  Betydning,  ikke  i  re- 
ligiøs Betydning.  Hovedordet  huaiQotprj  findes  kun  et  eneste 
Sted,  Apg.   15,  3  og  maa  her  oversættes:  Omvendelse. 

Idet  jeg  forbeholder  mig  senere  at  komme  tilbage  til  en 
nærmere  Sammenligning  mellem  imorgéipeiv  og  fiexavoélv,  skal 
jeg  her  gøre  opmærksom  paa  følgende.  ^E7uaxQé(peiv  bruges  de 
fleste  Steder  om  Jøders  eller  Hedningers  Omvendelse,  altsaa  i 
Almindelighed  om  den  store,  gennemgribende  Forandring,  som 
foregaar  i  et  Menneskes  Liv,  naar  han  bliver  Kristi  Discipel, 
begynder  at  tro  paa  og  følge  Kristus.  Men  der  er  dog  et  Par 
Steder,  hvor  huaxQétpeiv  bruges  omtrent  enstydigt  med  fiexa- 
voelv.  I  Luk.  22,  32  er  der  nemlig  Tale  om  en  Apostel,  der 
havde  forladt  alle  Ting  for  at  følge  Jesus  og  havde  bekendt  ham 
som  Kristus,  den  levende  Guds  Søn,  og  i  Jak.  5,  19 — 20  er  der 
nærmest  Tale  om  vildfarende,  faldne  Brødre,  om  saadanne,  der 
hørte  til  den  kristne  Menighed.  Men  derfor  er  det  en  Misfor- 
staaelse,  naar  man  vil  uddybe  Forskellen  mellem  jueravoétv  og 
imorgéipetv  saa  stærkt,  at  man  vil  hævde,  at  det  slet  ikke  gaar 
an  at  bruge  det  samme  Ord  «omvende  sig»  som  Oversættelse 
for  dem  begge.  I  Grunden  udtrykke  de  virkelig  begge  det 
samme,  nemlig  Omvendelse.  Det  kan  ganske  vist  ikke  nægtes, 
at  juetavoélv  egentlig  betyder  « forandre  Sind».  Men  den  Livs- 
forandring, huoxQétpeiv  betegner,  omfatter  ogsaaen  Sindsforandring, 
selv  om  den  indvortes  Forandring  ikke  særligt  fremdrages  i  dette 
mere  almindelige  Udtryk.  Og  paa  den  anden  Side  er  jo  den 
Sindsforandring,  som  fremhæves  i  /xetåvoia,  det  tilgrundliggende 
i  Omvendelsen. 

Og  hermed  gaar  jeg  over  til  den  egentlige  Genstand  for 
denne  Afhandling,  at  undersøge,  om  der  alligevel  ikke  findes 
andre  Udtryk  end  « omvende  sig»  og  « Omvendelse »,  hvormed 
fxexavoéiv  og  fietdvoia  kunne  gengives  nøjagtigere,  saaledes,  at 
den  Side  af  eller  det  Moment  i  Omvendelsens  Begreb,  som  er 
udtrykt  i  de  nævnte  græske  Ord,  kan  blive  særligt  fremhævet 
ogsaa  i  Oversættelsen. 

Meravoélv  betyder  egentlig:  at  forandre  Tanker,  forandre 
Sind;  hos  Platon  og  andre  græske  Forfattere  bruges  det  sæd- 
vanlig i  Betydningen:  angre,  fortryde.  I  Overensstemmelse  her- 
med betyder  jueidvoia  egentlig  Forandring  af  Sindelag,  Forandring 
til  bedre  Indsigt,  Anger.  I  N.  T.  bruges  Ordene  hyppigst  i 
Lukasevangeliet  og  i  Aps.  Gerninger.  Ingen  af  dem  findes 
brugt  i  Johannesevangeliet. 

Det    har    sin    Interesse    at    se,    hvorledes    Ordene    over- 

sættes  i  vor  avtoriserede  Oversættelse  og  i  de  nyere 
danske  Oversættelser,  Lindbergs,  Rørdams,  Sørensens  og 
den  reviderede  Overs,  (hermed  menes  den  af  Domprovst  Povlsen 
og  Professor  Ussing  foretagne  Revision). 

Hvad  [xexavoéiv  angaar,  stemme  alle  disse  Oversættelser  over- 
ens i  paa  de  allerfleste  Steder  at  oversætte  det  ved  « omvende 
sig»  og  «vende  om».  Der  er  kun  to  Steder,  hvor  de  alle 
ere  enige  i  at  bruge  et  andet  Udtryk,  nemlig  Apg.  3,  19 
og  Luk.  17,  4.  Paa  det  førstnævnte  Sted,  Apg.  3,  19,  findes 
jueravoeTv  og  åniotQetpeiv  ved  Siden  at  hinanden,  og  da  éjiioTQecpeiv 
er  oversat  ved  « omvende  sig»,  er  det  blevet  nødvendigt  at  bruge 
et  andet  Udtryk  for  jueravoeiv.  Rørdam  har  «omsinde  sig»,  alle 
de  andre  Overs,  have  « fatte  et  andet  Sind».  I  Luk.  17,  4  kræver 
Sammenhængen  Oversættelsen  « angre*  eller  « fortryde*.  Avtor. 
Overs.,  og  Sørensen  have  «fortryde»,  de  andre  Overs,  have  <angre». 
Konsekvent  vilde  det  være  ogsaa  i  det  foregaaende  v.  3  at  over- 
sætte « angre ».  Dette  gøre  ogsaa  revid.  Overs.,  Rørdam  og 
Sørensen,  medens  avtor.  Overs,  og  Lindberg  her  have  « omvende 
sig».  Ogsaa  i  Apg.  26,  20  findes  jueTavoelv  og  ijiioTQéipeiv  ved 
Siden  af  hinanden.  Her  oversættes  jueravoeiv  i  rev.  Overs,  ved 
€  skifte  Sind*,  hos  Rørdem  ved  «omsinde  sig*,  hos  Sørensen 
« fatte  et  andet  Sind*.  Derimod  oversætte  avtor.  Overs,  og 
Lindberg  fietavoéiv  ved  < omvende  sig*,  idet  nemlig  mioxQétpeiv 
oversættes  med  et  andet  Udtryk,  henholdsvis  « komme  tilbage 
til*  og  « vende  sig  til».  —  En  klarere  Oversigt  over,  hvorledes 
juetavoeiv  oversættes  i  de  her  omhandlede  Oversættelser,  vil  vindes 
ved  at  betragte  hver  af  dem  for  sig.  Den  avtoriserede  Over- 
sættelse har  allevegne  « omvende  sig*  og  « vende  om*  undtagen 
Apg.  3,  19  og  Luk.  17,  4.  Revid.  Overs,  har  de  nævnte 
Udtryk  allevegne  undtagen  Luk.  17,  3,  4,  Apg.  3,  19;  26,  20 
og  endvidre  2.  Kor.  ^I2,  21,  paa  hvilket  Sted  der  oversættes 
« skifte  Sind*.  Biskop  Rørdam  har  « omvende  sig*  og  « vende 
om*  alle  Steder  undtagen  Luk.  17,  3,  4;  Apg.  3,  19;  26,  20 
og  endvidere  2.  Kor.  12,  21,  paa  hvilket  Sted  der  staar  «angre». 
Axel  Sørensen  har  overalt  « omvende  sig*  eller  « vende  om* 
undtagen  Luk.  17,  3.  4,  Apg.  3,  19;  26,  20  og  endvidere  Matth. 
12,  41;  Apg.  2,  38;  17,  30,  hvor  der  bruges  <fatte  et  andet 
Sind*,  og  Apg.  8,   22,    hvor    der    bruges    « vende  sig  bort  fra*. 

De  eneste  Steder,  hvor  Lindberg  ikke  har  « omvende  sig »  eller 
« vende  om»,  ere  Luk.   17,  4  og  Apg.  3,   19. 

Hvad  dernæst  angaar  Hovedordet  jbietdvoia,  saa  oversættes 
det  i  alle  de  her  omhandlede  Oversættelser  næsten  udelukkende 
med  « Omvendelse*.  Avtoriseret  Overs,  har  gennemgaaende 
« Omvendelse*  undtagen  det  ene  Sted  Hebr.  12,  17,  hvor  der 
oversættes  cAnger*  I  revid.  Overs,  bruges  cOmvendelse^ 
overalt  uden  nogen  Undtagelse.  Biskop  Rørdam  har  gennem- 
gaaende « Omvendelse*  undtagen  alene  Apg.  26,  20,  hvor  der 
oversættes  cOmsindelse*.  Hos  Axel  Sørensen  findes  nogle 
flere  Undtagelser.  Han  har  ikke  blot  cAnger*  i  Hebr.  12,  17, 
men  han  omskriver  et  Par  Steder  Hovedordet  til  et  Udsagnsord 
og  bruger  da  Rom.  2,  4:  « fatte  et  andet  Sind*  og  2  Kor.  7, 
9.  10:  « skifte  Sind*.  Lindberg  endelig  har  gennemgaaende 
« Omvendelse*  undtagen  det  ene  Sted  Hebr.  12,  17,  hvor  han 
har  €  Anger*.  Det  vil  af  det  anførte  ses,  at  vore  nu  almindeligst 
brugte  danske  Oversættelser  ikke  lægge  synderlig  Vægt  paa 
Forskellen  mellem  juetavoeTv  og  juetdvoia  paa  den  ene  Side  og 
biiOTQéq)eiv  og  inioxQoqyrj  paa  den  anden  Side.  Dette  synes  at 
være  et  Vidnesbyrd  om,  at  denne  Forskel  ikke  kan  have  saa 
stor  en  Betydning,  som  nogle  ville  tillægge  den.  Hertil  kan 
føjes,  at  Delitzsch  i  sin  hebraiske  Oversættelse  af  N.  T.  over- 
sætter fiexavoeXv  med  det  samme  Ord,  hvormed  han  oversætter 
éjii(nQéq)eiVj  nemlig  2^'^,  alene  med  Undtagelse  af  Luk.  17,  3.  4; 
Apg.  3,  19;  26,  20,  hvor  DTO  bruges.  For  /xerdvoia  bruger 
han  udelukkende  nsi'ttDn  (2  Tim.  2,  25  Udsagnsordet  si*©). 
Til  de  nyeste  Oversættelser  af  Lukasevangeliet  og  af  Apostelen 
Pavlus'  Breve  hører  ogsaa  Bugges.  Han  overs,  overalt  jueta- 
voeXv  og  jueidvoia  ved  « omvende  sig*  og  < Omvendelse*  undtagen 
alene  Luk.  17,  3.  4,  hvor  han  har  «angre*  og  2  Kor.  12,  21, 
hvor  han  har  «gøre  Bod*. 

Jeg  gentager  imidlertid,  at,  om  end  Forskellen  mellem  de 
paagældende  græske  Ord  kan  overvurderes,  er  og  bliver  der 
dog  en  Forskel,  og  der  kan  vises  hen  til  adskillige  Over- 
sættelser, hvor  denne  Forskel  er  udtrykt  ved  Brugen  af 
forskellige  Ord.  —  Den  Overs.,  som  i  denne  Henseende  er  den 
konsekventeste  er  Vulgata.  Medens  htiaxQéipeiv  overalt  over- 
sættes ved  «convertere*  og  cconverti*  (i  Pass.  medialt),  bliver 
juetdvoia  oversat  ved  «poenitentia*  og  jueravoelv  ved  «poenitentiam 

agere»  (Luk.  13,  3:  cpoenitentiam  habueritis» ;  Mark.  i,  15: 
<poenitemini»;  Luk.  10,  3:  <poeniterent» ;  17,4:  «poenitet  me»). 
—  I  den  engelske  Overs,  er  buaxQétpeiv  de  fleste  Steder  overså 
ved  «turn  to»,  nogle  Steder  ved  «convert»,  «be  converted», 
medens  jueidvoia  overalt  oversættes  ved  «repentance>  og  juetat 
voeXv  ved  «repent».  —  I  en  ældre  fransk  Overs.,  jeg  er  i  Be- 
siddelse af,  oversættes  ånu}TQé(peiv  oftest  ved  «convertir»,  cse 
convertir*.  Mexåvoia  oversættes  overalt  ved  «repentance»  (dog 
Hebr.  12,  17,  idet  fiexavoUig  henføres  til  Isak,  ikke  til  Esav:  le 
faire  changer  du  resolution).  Hvad  [xetavoélv  angaar,  oversættes 
det  oftest  ved  «se  repen  tir »,  adskillige  Gange  ved  «s'amender» 
og  nogle  Gange  paa  samme  Maade  som  åjuoxQétpeiv ,  nemlig  ved 
«se  convertir»  (Matth.  3,  2;  4,  17;  Apg.  2,  38;  17,  30).  — 
Luther  oversætter  iTiiatQéipeiv  gennemgaaende  ved  «bekehren», 
«sich  bekehren*  [buatgocpYi  i  Apg.  15,  3:  Wandel).  Msråvoia 
oversætter  han  gennemgaaende  ved  «Busse»  (undtagen  2  Kor. 
7,  9.  10,  hvor  der  bruges:  Reue);  fietavoeXv  overs,  han  de  fleste 
Steder  ved  ^Busse  thun»,  nogle  Gange  ved  «sich  bessern»  (Matth. 
II,  20;  Luk.  13,  3.  5;  17,  3),  en  enkelt  Gang  ved:  «es  reuet 
mich»  (Luk.  17,  4)  og  to  Gange  ved  «sich  bekehren»  (Apok. 
9,  21.  22).  —  I  den  svenske  Overs,  oversættes  lnvaxQéq)eiv 
overalt  ved  «omvånda»,  4comvånda  sig»,  medens  futdvowL  gen- 
nemgaaende oversættes  ved  «båttnng»  (dog  Hebr.  12,  17:  sinnes- 
åndring)  og  jueiavoeTv  ved  «battra  sig»  eller  «gora  båttring» 
(dog  Luk.  17,  3.  4:  ångrar  sig).  —  Af  ældre  danske  Oversæt- 
telser har  der  til  min  Raadighed  kun  staaet  Kristian  d.  4des 
Bibel  af  1632.  Det  har  sin  store  Interesse  at  se,,  at  her  gøres 
der  Forskel  mellem  åjiiaxQétpeiv  og  fietavoélv.  Medens  buaxQé- 
(peiv  overalt  oversættes  ved  « omvende »,  t  omvende  sig »,  ^r  fieta- 
voélv næsten  overalt  oversat  ved  « bedre  sig»  og  juetdvoia  ved 
« Bedring*  (Undtagelser  ere  Luk.  17,  4:  det  fortryder  mig, 
Apok.  9,  20.  21:  omvende  sig;  Apg.  20,  21:  Omvendelse).  — 
Hertil  være  det  mig  endelig  tilladt  at  tilføje,  at  i  Rasmus 
Møllers  Oversættelse  af  Apostlenes  Breve  oversættes  fxexdvoia 
2  Kor.  7,  9.  10  ved  «Sindsforbedring»,  2  Tim.  2,  25  ved  «et 
bedre  Sindelag »  og  2  Pet.  3,  9  ved  «Bog  og  Bedring ». 

II. 


opgaven  bliver  nu  nærmere  at  undersøge  med  hvilke 
<lanske  Ord  fxexavoétv  og  fietåvoia  kunne  oversættes,  saa- 
ledes  at  det  for  disse  græske  Udtryk  ejendommelige  kan  gen- 
gives i  deres  Forskel  fra  enioTQé(peiv  og  åjiioxQoqyrj . 

De  Udtryk,    ^vorom    der   her  kan  være  Tale,   ere  følgende. 
i)  For  jLietavoeiv:  fatte  et  andet  Sind,  forandre  eller  ændre  Sind, 
skifte  Sind,  omsindesig;  /^erdrota:  Sindsforandring,  Sindsændring, 
Omsindelse.     2)    angre,    fortryde.    Anger,    Fortrydelse.     3)   gøre 
Bod,  Bedring,  Bodfærdighed. 

Om  alle  disse  Udtryk  gælder  det,  at  der  vil  kunne  siges 
noget  baade  for  og  imod  dem.  De  have  hvert  sine  Fortrin 
og  sine  Mangler. 

i)  Om  den  første  Kreds  af  Udtryk:  fatte  et  andet  Sind, 
forandre,  ændre  Sind,  Sindsforandring,  -ændring,  skifte 
Sind,  omsinde  sig,  Omsindelse,  gælder  det  som  et  væsent- 
ligt Fortrin,  at  de  nærme  sig  det  mest  mulige  til  den  oprinde- 
lige, sproglige  Betydning  af  de  græske  Ord.  Begge  Bestanddele 
i  de  sammensatte,  græske  Ord  (juerd,  v6og)  komme  her  til  deres 
Ret.  I  særlig  Grad  gælder  det  om  « omsinde  sig»  og  « Omsin- 
delse*. Men  imod  dem  alle  kan  der  indvendes,  at  de  i  og  for 
sig  ikke  ere  religiøse  Udtryk.  Det  kristelige  maa  indføres  i  dem 
ved  Sammenhængen.  Man  kan  jo  forandre  Sind  i  flere  Hen- 
seender, og  man  kan  jo  skifte  Sind,  omsinde  sig  paa  den  Maade, 
at  man  ombytter  et  gudsfrygtigt  Sind  med  et  ugudeligt  Sind 
eller  gaar  over  fra  gode  Beslutninger  til  onde  Beslutninger.  Af 
den  her  omhandlede  Kreds  af  Udtryk  er  vistnok  « fatte  et  andet 
Sind»  det  bedste,  da  der  er  en  vis  Højtidelighed  og  Kraft  i  det 
og  Viljesmomentet  fremhæves  deri,  ligesom  ogsaa  det  religiøse 
Indhold  lettest  og  naturligst  kan  indføjes  i  det.  Men  imod  det 
taler,  at  der  ikke  deraf  kan  dannes  et  tilsvarende  Hovedord  til 
Gengivelse  af  juerdvoia.  Imod  « ændre  Sind»  taler,  at  man  ved 
< ændre »  snarere  tænker  paa  mindre  Forandringer,  Tillempninger 
end  paa  en  Grundforandring  (herom  vidner  Ordet  Ændringsfor- 
slag). Imod  « skifte  Sind»  taler,  at  Forestillingen  om  det  om- 
skiftelige, vægelsindede  er  knyttet  dertil,  og  at  «skifte»  snarere 
bruges  om  ydre  end  om  indre  Forandringer  (skifte  Plads,  skifte 
Kjole);  fremdeles  kan  der  til  dette  Ord  ikke  dannes  et  tilsvarende 

Hovedord.  Hvad  endelig  <omsinde  sig»  og  «Omsindelse»  an- 
gaar,  saa  ere  disse  Orddannelser  i  og  for  sig  udmærkede;  men 
de  ere  saa  fremmede  særlig  for  den  kirkelige  Sprogbrug,  at  de 
først  maa  erobre  deres  Plads,  hvilket  næppe  vil  falde  dem  let. 
Biskop  Rørdam  selv  anvender  ogsaa  kun  disse  Udtryk  i  Apg. 
3',   19  og  26,  20. 

2)  Hvad  angaar  Udtrykkene  angre,  Anger,  fortryde. 
Fortrydelse,  saa  maa  de  to  første  foretrækkes  for  de  to  sidste, 
om  hvis  Brug  der  kun  kan  være  Tale  enkelte  Steder.  Om 
« angre »  og  « Anger*  maa  det  siges,  at  det  er  aandelige  Udtryk 
af  et  dybt  Indhold,  og  at  de  have  faaet  Hjemsted  i  den  kriste- 
lige og  kirkelige  Sprogbrug.  De  have  det  Fortrin,  at  der  ved 
dem  betegnes  noget  indvortes,  en  spirende,  forjættende  Begyn- 
delse til  en  Forandring  i  Sindet.  Alligevel  vil  det  ikke  kunne 
anbefales  at  udvide  Brugen  af  disse  Ord  ud  over  nogle  faa  Steder. 
Thi  de  betegne  dog  kun  et  Moment  i  den  indre  Omvendelse. 
Det  danske  « angre »  spæpder  ikke  saa  vidt  som  det  engelske 
«repent»  og  det  franske  «se  repentir»,  hvilke  ikke  blot  betyde 
« angre » ,  men  i  det  hele  «gøre  Bod».  Efter  vor  Sprogbrug 
rækker  Angeren  ikke  ud  over  den  første  Begyndelse  til  den 
gennemgribende  Sindsfo randring  og  det  nye  Liv. 

3)  Vi  komme  saa  ti Isidst  til  Udtrykkene:  gøre  Bod,  bedre 
sig,  og  Bod,  Bedring,  Bodfærdighed.  Til  Gunst  for  Ud- 
trykkene «bedre  sig»,  «Bedring»  taler,  at  de  bruges  i  den  gamle 
Bibeloversættelse  fra  Kristian  d.  4des  Tid,  og  at  «båttra  sig>  og 
«båttring»  endnu  bruges  i  vort  sprogbeslægtede  Nabofolks  Over- 
sættelse. Imod  disse  Udtryk  taler  det,  at  de  ikke  særligt  betegne 
den  indvortes  Forandring,  men  snarere  bringe  til  at  tænke  paa 
det  ydre  Levnet.  Fremdeles  angaa  disse  Ord  ikke  blot  Om- 
vendelsesstadiet  i  Saliggørelsens  Orden,  men  gælde  ogsaa  den 
fremskridende  Helliggøreise,  medens  der  paa  den  anden  Side 
ogsaa  kan  tales  om  en  Bedring  forud  for  Omvendelsen  eller 
endog  helt  udenfor  det  kristelige  Omraade.  Endelig  kan  det 
nok  siges,  at  disse  Udtryk  ere  komne  i  Miskredit  fra  den  ra- 
tionalistiske Tid,  og  at  man  ved  dem  snarere  tænker  paa  stykke- 
vise Rettelser,  Lapperier  i  enkelte  Henseender  end  paa  den  prin- 
cipielle Forandring  af  Sinds-  og  Viljes-  og  Livsretning  i  Om- 
vendelsen. —  Hvad  endelig  angaar  Udtrykkene  «gøre  Bod>  og 
«Bod»,    saa   haves  der  jo  for  Brugen  af  dem  et  vægtigt  Forbil- 

lede  i  Luthers  Oversættelse:  Busse  thun  og  Busse.  Det  er  og- 
saa  bekendt,  hvilken  Rolle  Boden  (poenitentia)  spiller  i  de  luther- 
ske Kirkesamfunds  symbolske  Bøger.  Den  vigtigste  Indvending, 
der  kan  fremføres  imod  Brugen  af  «gøre  Bod»  og  «Bod»  er  den 
Klang  af  Katolicisme,  som  hæfter  ved  disse  Ord.  Indførelsen 
af  dem  i  vort  N.  T.  vil  møde  en  Hindring  i  Frygten  for  at  ar- 
bejde Katolicismen  i  Hænderne.  Og  Vanskeligheden  ved  at 
holde  den  rene  lutherske  Opfattelse  af  Boden  ude  fra  den  ka- 
tolske Misforstaaelse  deraf,  forøges  derved,  at  Ordet  «Bod*  op- 
rindelig i  vort  Sprog  betyder  det  samme  som  Bøde,  Erstatning. 
Men  paa  den  anden  Side  inaa  det  saa  igen  siges,  at,  om  end 
Ordet  Bod  kun  findes  een  Gang  i  den  avtor.  Overs,  af  N.  T. 
(i  Thess.  3,  lO  og  her  ikke  i  religiøs  Betydning,  men  i  For 
bindeisen  »raade  Bod  paa>,  som  Oversættelse  al  xaraQrlaai),  saa 
har  Ordet  dog  hævdet  sin  Plads  i  den  kirkelige  Sprogbrug.  I 
Konventssalmebogen  med  dens  to  Tillæg  forekommer  det  ofte, 
baade  alene  (Nr.  416,  4de  V.;  Nr.  471,  3dje  V.;  Nr.  315, 
2det  V.)  og  i  Forbindelserne:  Bod  og  Bedring  (Nr.  i,  3dje  V.; 
Nr.  712,  4de  V.),  Tro  og  Bod  (Nr.  51,  2det  V.),  Bøn  og  Bod 
(Nr.  169,  4de  V.;  Nr.  316,  3dieV.;  Nr.  32i,3djeV.;  Nr.  417, 
4de  V.;  Nr.  418,  5te  V.;  Nr.  961,  3dje  V.),  Hjertens  Bod 
(Nr.  330,  5te  V.),  Hjertens  Syndebod  (Nr.  845,  4de  V.),  gøre 
Bod  (340,  3dje  V.).  Bodedraaber  (Nr.  85,  2det  V.).  Ja,  en 
hel  Afdeling  af  Psalmebogen  har  Overskrifien:  «Bod,  Tro  og 
Syndsforladelse).  Ogsaa  udenfor  Psalmebogen  bruges  Udtryk- 
kene «Bod»  og  fgøre  Bod»  i  det  kirkelige  Sprog  saa  vel  som  i 
det  hele  i  kristelig  Tale.  Der  tales  om  almindelig  Bods-  og 
Bededag,  om  Bodsprædiken  og  Bodsprædikant ,  om  Bodsbøn, 
Bodspsalmer  og  Bodstaarer.  I  disse  Forbindelser  og  Sammen- 
hæng falder  ingen  paa  at  knytte  katolske  Forestillinger  til 
Udtrykkene;  enhver  véd  her,  at  der  menes  en  indvortes  Sinds- 
forandring.  Der  er  altsaa  en  ren  luthersk  Brug  af  Ordet  Bod, 
hvorefter  det  i  sig  indeslutter  baade  Anger,  Bøn  om  Naade  og 
et  helligt  Forsæt  om  Bedring;  det  er  de  Toner^  der  klinge  gen- 
nem Davids  51de  Psalme,  hvilke  forene  sig  i  dette  Ord.  Saa- 
ledes  bruges  det  ogsaa  i  Luthers  lille  Katekismus  i  Forklaringen 
til  Daaben,  4de  Stykke,  og  i  den  videre  Udførelse  heraf  i  den 
store  Katekismus,  hvor  det  hedder,  at  Boden  er  en  Tilbage- 
venden og  Hentræden  til  Daaben.  —  Hertil   være   det   mig  til- 

ladt  at  tilføje  følgende  med  Hensyn  til  Ordene  « Bodfærdighed* 
og  «bodfærdig».  Ogsaa  disse  bruges  i  Psalmebogen  (Nr.  442. 
3dje  V.;  Nr.  874,  iste  V.;  Nr.  232,  2det  V. ;  Nr.  416,  2det  V.). 
og  de  ere  velkendte  i  kirkelig  Sprogbrug  og  i  kristelig  Tale. 
Til  Fordel  for  disse  Udtryk  taler,  at  ved  dem  ligger  den  ka- 
tolske Misforstaaelse  fjernere.  Men  da  de  kun  betegne  en 
Sindstilstand,  kommer  Viljesmomentet  og  i  det  hele  det  aktive 
Moment  i  /xexåvoia  og  jueravoeTv  ikke  til  sin  Ret,  naar  de  gen- 
gives ved  disse  Ord. 

Som  Resultatet  af  disse  almindelige  Betragtninger  maa  det 
formentlig  slaas  fast,  at  intet  af  de  ovenfor  omhandlede 
Udtryk  kan  gennemføres  paa  alle  paagældende  Steder 
som  den  eneste  rigtige  Oversættelse,  samt  at  man  ved  overalt 
at  erstatte  « omvende  sig»  og  « Omvendelse*,  hvor  det  nu  bruges 
som  Overs,  af  jueiavoeTv  og  jLietdvoia,  med  andre  Udtryk,  paa 
flere  Steder  vil  tabe  mere,  end  man  vinder.  I  en  dansk  Over- 
sættelse af  N.  T.  maa  man  give  Afkald  paa  en  konsekvent 
Brug  af  forskellige  Udtryk  for  de  forskellige  græske 
Ord:  paa  den  ene  Side  énioTQéipeiv  og  éjtioTQoq^rj  og  paa  den 
anden  Siden:  jusravoéiv  og  juerdvoia.  Medens  man  for  åjziatQé- 
<p€iv  maa  hævde  Oversættelsen  « vende  om»,  « omvende  sig», 
maa  Afgørelsen  af,  hvorledes  jueravoecv  og  juezdvoia  skulle 
oversættes,  træffes  paa  hvert  enkelt  Sted  for  sig  efter 
Overvejelse  af  Sammenhængen  og  alle  andre  foreliggende  For- 
hold. (Sluttes.) 


Borgerlig  Begravelse. 


En  Nutids-Forening. 

Under  denne  Overskrift  indeholder  « Samarbejdet,  Organ  for 
Arbejdernes  faglige  Interesser*  i  Numret  for  i.  Juni  d.  A.  en 
Artikel,  hvori  der  agiteres  for  Tilslutning  til  den  nystiftede  For- 
ening for  borgerlig  Begravelse.  Selvfølgelig  findes  der  enkelte 
af  de  sædvanlige  Godtkøbs  Udfald  mod  « Sortkjolerne*,  men  i 
Hovedsagen    er   Artiklen    fornuftigt    og    besindigt  skreven.      Det 

hedder  saaledes:  <  Kirkerne  eller  Kirkegaardenes  Kapeller  staar 
selvfølgelig  ikke  aabne  for  Folk,  som  ikke  vil  tilhøre  Folke- 
kirken, og  derimod  skal  vi  intet  indvende,  ligesaa  lidt  som  vi 
har  noget  imod,  at  Præsterne  nægter  deres  Medvirkning  ved 
Begravelse  af  Folk,  som  ikke  tilhører  Kirken  .  .  .  Man  bør 
enten  være  det  ene  eller  det  andet  og  tage  Konsekvenser,  som 
følger  af  en  Beslutning.  Imidlertid  kan  man  som  Samfunds- 
borger gøre  Krav  paa  at  faa  en  ordentlig  Begravelse,  enten  man 
tilhører  Folkekirken  eller  ikke,  og  man  kan  forlange,  at  der 
særlig  i  København  bygges  et  Kapel,  hvorfra  Begravelsen  kan 
foregaa  uden  gejstlig  Assistance.  Dette  er  en  af  den  nye  For- 
enings Opgaver. » 

Det  forekommer  mig,  at  der  for  os  Præster  er  Grund  til 
at  hilse  den  nye  Forening  med  Glæde.  Selv  om  de  Navnkristnes 
store  Flertal  vil  blive  ved  med  at  forlange  kirkelig  Begravelse, 
ligesom  de  forlanger  kirkelig  Vielse,  saa  vilde  Kirken  dog  maaske 
kunne  blive  fri  for  nogle  af  de  mest  forargelige  Kirkebegravelser. 
Og  paa  den  anden  Side  vilde  man  ikke  med  noget  Skin  af  Ret 
kunne  vende  den  Bebrejdelse  mod  Kirken,  at  den  paatvinger 
Folk  sin  Medvirken  og  sit  Formynderskab  ogsaa  efter  Døden. 
Forstaar  sig  —  man  kan  jo  melde  sig  ud  af  Folkekirken  og  saa 
efter  sin  Død  i  al  Stilhed  blive  nedsat  paa  Kirkegaarden.  Men 
saalænge  der  ikke  findes  en  passende  Form  for  hæderlig  Be- 
gravelse uden  Kirkens  Medvirkning,  er  Valget  i  Virkeligheden 
ikke  frit.  At  Kirken  er  ganske  uden  Skyld  heri,  og  at  det  ikke 
just  er  dens  Opgave  at  sørge  for  dem,  som  har  vendt  den 
Ryggen,  er  ganske  sandt.  Men  den  faar  Skylden  —  og  det 
gør  Fortræd,  især  i  Arbejderkredse.  Det  synes  da  en  simpel 
Retfærdighedshandling,  i  høj  Grad  ønskelig  baade  for  Kristne 
og  Ikke-Kristne,  at  Staten  eller  Kommunen  under  en  eller  anden 
Form  yder  sin  Medvirkning  til  Indførelse  af  borgerlig  Begravelse. 
En  Lov  derom  er  en  ligefrem  Konsekvens  af  Loven  af  1 3 .  April 
185 1  om  borgerligt  Ægteskab.  Det  vil  ikke  blot  give  større 
Frihed,  men  ogsaa  mere  Klarhed  og  Sandhed,  naar  Valget 
mellem  de  to  Former  for  Begravelse  møder  Folk  og  nøder  dem 
til  dog  at  tænke  en  lille  Smule  over  Tingene. 

Selv  hvor  den  Mand,  der  skal  begraves,  ikke  i  levende 
Live  har  stillet  sig  afvisende  overfor  Kirke  og  Kristendom,  vil 
der   dog   ofte   kunne    være  Brug   for  en  borgerlig  Højtidelighed 

forud  for  dén  kirkelige  Begravelse.  Dersom  den  Afdøde  f.  Eks. 
har  indlagt  sig  store  Fortjenester  af  sin  Fødebys  kommunale 
Udvikling  og  med  stor  Uegennytte  brugt  sine  Kræfter  i  dens 
Tjeneste,  hvad  er  da  naturligere,  end  at  hans  Medborgere  siger 
ham  Tak  derfor  ved  hans  Ligfærd.  Men  Præsten  vil  let  komme 
galt  fra  det,  om  han  skal  gøre  sig  til  Talsmand  for  de  kom- 
munale Interesser,  og  der  foreligger  Eksempler  nok  paa,  hvor 
let  han  misforstaas.  En  Borgmester  eller  en  Sogneraadsformand 
var  her  langt  bedre  paa  sin  Plads.  Og  det  tilsvarende  gælder, 
hvis  det  er  en  Kunstner  eller  Videnskabsmand.  I  Johs.  Fibigers 
«Mit  Liv  og  Levned,  som  jeg  selv  har  forstaaet  det»,  er  hans 
Holdning  —  eller  Mangel  paa  Holdning  —  i  dette  Spørgsmaal 
ikke  let  at  forstaa  for  andre.  Og  han  har  dog  været  klar  over, 
at  der  var  et  Spørgsmaal.  Han  skriver  S.  359  om  H.  V.  Bissen: 
«Kun  Kristendom  kunde  han  ikke  med.  Udviklet  i  en  vantro 
Tid  —  —  havde  han  faaet  et  skarpt  Syn  paa  Religionen.  Han 
levede  og  døde  uden  Kirke  og  Præst,  hvorfor  skal  da  en  saa- 
dan  Mand  begraves  fra  Kirken,  hvor  kun  Præsten  kan  tale  til 
hans  Ære,  og  hvor  det  ikke  er  sømmeligt  at  tale  uden  paa 
kristelig  Vis?  Men  deri  er  nu  vi  Danske  uforbederlige.  Tanke- 
løs Skik  er  det  eneste,  vi  kunne  tænke  os,  og  at  dybere  Spørgs- 
maal rejses,  have  vi  Skræk  for.  Jeg  holdt  altsaa  min  Tale  over 
ham  i  Frue  Kirke  .  .  .  >  Det  forekommer  mig,  at  man  ikke  uden 
Bedrøvelse  kan  læse  det  Testimonium,  Fibiger  giver  sig  selv  i 
dette  « altsaa ».  (Og  det  undrer  mig  meget,  at  ingen  af  de  kirke- 
ligsindede Anmeldere  —  mig  bekendt  —  har  peget  paa  denne 
og  andre  Pletter  i  hans  Selvbiografi.)  Og  dog  kunde  Forargelsen 
let  have  været  undgaaet  her.  Thi  om  Marstrands  Ligfærd  — 
og  han  stod  dog  Kirke  og  Kristendom  langt  nærmere  end  Bissen 
—  hedder  det  (S.  363):  «Sørgefesten  var  glimrende,  men  ikke 
kirkelig.  Det  var  i  Akademiets  Festsal,  omringet  af  alle  de 
stille,  antikke  Kæmper,  at  jeg  kom  til  at  holde  min  Tale  over 
ham.»  Her  har  Fibiger  selv  angivet  den  bedste  og  den  sandeste 
Udvej.  «De  stille,  antikke  Kæmper*  passer  unægtelig  bedre  i 
de  moderne  Hedningers  Ligfølge  end  de  tolv  Apostle  i  Frue 
Kirke. 

»Foreningen  for  Indførelse  af  borgerlig  Begravelse*  vil  da 
have  den  Opgave  at  gøre  Fibigers  Ord  om  de  Danskes  Ufor- 
bederlighed   overfor    tankeløs    Skik    til    Skamme.     Gid    det    maa 

lykkes  for  den.  Jeg  vil  ikke  just  opfordre  Præster  til  at  melde 
sig  ind  i  Foreningen,  men  dog  til  at  følge  den  med  Interesse 
og  en  vis  Grad  af  Sympathi.  Kirken  er  bedst  tjent  med  at 
kunne  blive  fri  for  de  vantro,  og  de  vantro  har  et  rimeligt  Krav 
paa  at  kunne  blive  fri  for  Kirken.  Der  trænges  her  til  en  Dør, 
som  gaar  udad.  Mon  der  ikke  er  Grund  for  os  Præster  til  at 
være  opmærksomme  paa  denne  Trang?  Johs,   Thomsen, 


Tilsendte  Bøger. 

J,  Johansen:  Oplevelser  i  SøndetjyUand,  Wilhelm  Priors  Hof- 
boghandel  1899.     203  S. 

Pastor  Johansen  i  Svanninge  var  Hospitalspræst  i  Haderslev 
1860 — 187 1.  Det  er  sine  Oplevelser  i  dette  betydningsfulde  Tidsrum, 
i  «vore  Smerters  Land»,  han  har  meddelt  i  sit  smukke  Skrift.  Man 
maa  paa  Forhaand  være  enhver  af  de  Mænd,  der  ved  Selvsyn  har 
faaet  Kjendskab  til  og  Forstaaelse  af  de  vanskelige  og  sørgelige 
Forhold,  hvorunder  vore  sønderjydske  Landsmænd  have  levet  i  den 
sidste  Menneskealder,  Tak  skyldig  for  ethvert  Bidrag  til  Klargørelse 
af  de  Kampe,  som  ere  førte  og  endnu  føres  bag  Grænsepælene. 
Pastor  Johansen  opholder  sig  ikke  i  sit  Skrift  ved  de  Begivenheder 
eller  Forhold,  som  maa  være  alle  bekjendte,  der  have  fulgt  Udvik- 
lingen i  de  svundne  Aar.  Han  giver  en  livlig  Skildring  af,  hvad 
han  selv  har  set  og  oplevet;  men  her  igjennem  faar  man  et  sær- 
deles levende  Billede  af,  hvad  der  i  det  Hele  i  hine  Dage  er  gjen- 
nemgaaet  og  lidt.  Det  er  interessant  at  iagttage,  hvorledes  Volds- 
herredømmet  har  udviklet  sig  fra  at  være  —  under  de  givne  ulykke- 
lige Forhold  —  dog  nogenlunde  taaleligt  til  at  bUve  det  utaalelige 
Tyranni,  som  nu  hersker  i  det  erobrede  Land.  Det  synes  jo,  som 
den  Hensynsfuldhed  og  Retfærdighedsfølelse,  som  dog  endnu  i  det 
beskrevne  Tidsrum  af  og  til  vistes  af  de  fremmede  Myndigheder,, 
nu  ganske  er  forsvundet.  Netop  til  at  forstaa  de  nuværende  For- 
hold vil  Pastor  Johansens  Bog  være  en  ypperlig  Vejleder,  man  vil 
ikke  fortryde  at  følge  ham  i  hans  Arbejde  baade  i  Skolens  og 
Kirkens  Tjeneste  i  de  11  Aar,  han  virkede  i  Sønderjyllend;  man 
lærer  ham  at  kjende  som  Manden  paa  rette  Sted,  men  ogsaa  som 
Manden  med  Hjertet  paa  rette  Sted,  varmt  følende  for  sit  Folk 
og  for  sin  Gjeming  i  Folket.  Pastor  Johansens  Bog  bør  læses  — 
og  kjøbes  ogsaa  af  den  Grund,  at  Indtægten  vil  blive  anvendt  til 
«at  frede  om  dansk  Aands-  og  Hjerteliv  i  Sønderjy Iland »,  et  For- 
maaal,  som  sikkert  ogsaa  den  danske  Præstestand  vil  kunne  slutte 
sig  til.  Gv.  Bd. 

F.  Christiøniy  Om  udvidet  Liturgi^  Forslag  til  en  Reform^  et 
Conventsf oredrag.     Odense  1899.     Milos  Forlag. 

Ovennævnte  lille  Skrift  er  et  varmt  Indlæg  for  en  Reform  af 
vor  Altertjeneste,  hvis  Udvidelse  han  anbefaler  saavel  af  historiske 
som  af  saglige  Grunde.  Det  giver  en  ret  fyldig  Fremstilling  af  vor 
tidligere  Højmesseliturgi,  saaledes  som  den  var  formuleret  ved  Or- 
dinantsen  og  Ritualet;  og  det  ledsages  af  et  Forslag  til  en  fyldigere 
Liturgi  saavel  ved  Højmesse-  som  ved  Aftensangstjenesten,  i  Over- 
ensstemmelse med  den,  der  for  nogle  Aar  siden  blev  indført  i 
Mariakirken  i  Hamborg.  Paa  Grund  af  den  Kærlighed  til  Sagen, 
hvormed  Skriftet  er  udarbejdet,  fortjener  det  at  anbefales  til  dette 
Blads  Læseres  velvillige  Opmærksomhed,  idet  det  dog  sluttelig  skal 
bemærkes,  at  medens  de  historiske  Oplysninger,  Forfatteren  giver, 
i  det  hele  ere  gode  og  rigtige,  har  han  et  enkelt  Sted  begaaet  en 
Fejl,  nemlig  ved  at  sige,  at  Mesningen  var  ikke  befalet  i  Luthers 
Forskrifter  (Pag.  6).  Thi  i  dennes  « Deutsche  Messe*  gives  der 
netop  de  udførligste  Regler  i  saa  Henseende,  idet  det  der  er  an- 
ordnet, at  Præsten  skal  læse  Kollekten  unisono  i  F  fa  ut  o:  det  F, 
som  ligger  for  den  almindelige  Sangstemme,  fremdeles  Epistelen  i 
den  ottende  Kirketoneart  og  EvangeKet  i  den  femte,  hvorfor  der 
tillige  er  anført  baade  musikalske  Regler  og  Eksempler  saavel  paa 
en  Epistel-  som  paa  en  Evangeliemesse.  Den  her  paapegede 
Mangel  svækker  dog  ikke  Betydningen  af  Pastor  Christianis  Skrift, 
der  for  undertegnede  Anmelder  staar  som  et  anerkendelsesværdigt 
Led  af  de  Forsøg,  der  i  den  senere  Tid  ere  gjorte  her  i  Landet 
paa  at  vække  den  slumrende  liturgiske  Sands  blandt  Medlemmerne 
af  vor  Folkekirke. 

Tyrsted,  d.  15   August  1899.  C.   Cederfeld  de  Simonsen. 


Menighedskonventet  af  1891 

holder  sit  8de  Aarsmøde  i  Odense  lode,  iite  og  12te  Okt.  1899. 
Det  indledes  med  en  offentlig  Gudstjeneste  i  St.  Hans  Kirke 
lode  Okt.  7V2  Aft.  Pastor  Vilh.  Beck  prædiker,  Pastor  Monrad 
holder  Skriftetale.  Forhandlingerne  holdes  i  Missionshotellet  Ans- 
gar's  Sal  og  dreje  sig  om  « Folkekirkens  Forhold  til  Dissenter  under 
Hensyn  til  Kirketugt  i  Almindelighed*  (indl.  af  Herredsfoged  Rosen- 
ørn), « Konfirmationen »  (Pastor  Busch),  « Præsteuddannelsen*  (Dr. 
ph.  Forchammer)  og  «Menighedsforeninger»  (Pastor  A,  Kaae). 
Pastor  Paludan-Muller  afslutter.  De  indbudne  Medlemmer  gøres 
opmærksomme  paa  Ændringerne  af  Samlings-Steder  og  -Tid,  frem- 
kaldte af  lokale  Hensyn. 

V.  Beck.   G.  Heiberg.   J.  Nørregård. 

Den  nye  Psalmebog 


Udkommet  er: 


Psalmebog  for  Kirke  og  Hjem, 

det  lille  Format  (32™**),  PPOSa-Udgaven.  Faas  i  forskellige  Ind- 
bindinger hos  alle  Landets  Boghandlere  og  de  øvrige  sædvanlige 
Forhandlere. 

Lehmann  &  Stage 

Løvstræde  8. 


Hos  os  er  nylig  udkommen: 

Vor  Højmesse 

af 

Sognepræst  Chr.  Barfoed 

Pris  I  Kr.   rj  0. 

Samme  Forfatters  tidligere  udgivne  Værk: 

Altar  og  Prædikestol 

er  indtil  videre  nedsat  i  Prisen  fra  8  Kr.  til  2  Kr.  50  Øre. 

Lehmann  &  Stage 

Løvstræde  8, 


Abonnement  paa  Bladet  —  (75  Øre  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  E,  Withs 
Adresse  er:  Istedgade  i  A,  i.  Sal.  Indmeldelse  i  den  danske  Præste for- 
ening sker  til  Kredsformanden. 

København.  —  Græbcs  Bogtrykkeri. 

MAANEDSBLAD 


FOR 


D  E  N   DAN  SKE  FOLKEKIRKE 


UDGIVET   AF 


DEN  DANSKE  PRÆSTEFORENING. 


Nr.  11  Den  1.  November  1899 

Indhold:  P.  G.  Hansen:  Om  Oversættelsen  af  iJtsxavoeXv  og  fisxåvoia  i  Ny 
Testamente.  Ole  C.  Iversen:  Den  norske  «Lov  om  gejstlige  Embedsmænds  og 
Kirkesangeres  Lønning  samt  om  gejstlige  Embedsgaarde».  H.  Ostenfeldt:  Om 
Ægteskabsstiftelse.   A.Schack:  « Københavns  Kirkesag* ,  «VorTid».  Avertissementer. 


Om  Oversættelsen 

af 

fiexavoeXv  og  fierdvoia 

i  Ny  Testamente. 

(Af  F,  G.  Hansen.) 


III. 

I.  Vi  ville  begynde  med  de  Steder,  hvor  fiexavoeXv  og  fie- 
rdvoca  staa  ved  Siden  af  invaxQécpeiv . 

I  Apg.  3,  19  vil  det  være  det  rigtigste  at  oversætte:  Saa 
fatter  da  et  andet  Sind  og  vender  oml  I  Apg.  26,  20 
bør  formentlig  oversættes:  Jeg  forkyndte,  at  de  skulde  forandre 
Sind  og  vende  om  til  Gud  og  øve  Gerninger,  S  in  dsfo  ran- 
dringen værdige. 

Det  er  værd  at  lægge  Mærke  til,  at  begge  de  nævnte  Steder 
er  fjiexavoéiv  stillet  foran  éTtioxQétpeiv,  Dette  viser,  at  hvor  disse 
Ord  bruges  saaledes,  at  Forskellem  mellem  dem  fremhæves,  saa 
have  vi  i  juetavoeiv  det  første  afgørende  Gennembrud  i  det  Indre, 
hvorigennem  et  Menneske  vender  sig  bort  fra  det  gamle,  medens 

åmorgéq^ecv  befegtier  den  nye  Retnii^g,  éora  et,  Méiineske  vender 
sig  til,  bevæger  sig  i,  det  nye  Lfv,  som  følger  af  Sindsforan- 
dringen.  Det  er  derfor  ikke  nøjagtigt  opfattet,  naar  nogle  have 
ment,  at  Forskellen  mellem  de  to  Ord  bestaar  i,  at  IjuaTQéqjeiv 
altid  betegner  noget,  der  sker  een  Gang  for  alle  og  f/stavodv 
altid  noget,  der  kan  gentages,  saa  ofte  det  skal  væreC  I  Brugen 
af  disse  Ord  er  Forskellen  mellem  dem  ikke  gennemført  alle- 
vegne. Baade  juetavoeiv  og  huoTQécpeiv  kunne  bruges  om  den 
egentlige  Omvendelse,  conversio  magna,  som  fuldender  sig  i  Tro. 
Med  det  følger  af  den  oprindelige  Betydning  af  fxexavouv  (forandre 
Sind),  at  det  ogsaa  kan  bruges,  hvor  Talen  er  om  Helliggørelsen, 
den  saakaldte  daglige  Omvendelse,  ligesom  det  følger  af  den  op- 
rindelige Betydning  af  hwnqkpuv  (vende  sig  til,  vende  om),  at 
det  ogsaa  kan  bruges,  hvor  Talen  i  Almindelighed  er  om  Om- 
vendelse, den  nye  Livsretning,  uden  at  der  udtrykkelig  tænkes 
paa  Forskellen  mellem  den  egentlige  Omvendelse  og  den  saa- 
kaldte daglige  Omvendelse.  Forskellen  mellem  de  to  Ord  kan 
formentlig  bedst  udtrykkes  saaledes,  at  fiezavoéiv  særlig  udtrykker 
den  aandelige  Side  af  et  Menneskes  Frelseshistorie,  den  indvortes 
Forandring,  som  fuldbyrder  sig  i  et  Menneske  under  alle  Stadier 
af  Saliggørelsens  Orden,  medens  bumQétpeiv  betegner  det  nye 
Liv,  det  nye  Løb  imod  Maalet,  i  dets  Helhed,  indvortes  og 
udvortes. 

2.  Jeg  gaar  nu  over  til  følgende  Steder,  der  alle  handle 
om  Johannes  Døberen,  hans  Prædiken  og  hans  Daab. 

Der  er  selvfølgelig  Intet  i  Vejen  for  Matth.  3,  2  at  over- 
sætte: Fatter  et  andet  Sind!  og  Matth.  3,  8  og  Luk.  3,  8  at 
oversætte:  Bærer  Frugt,  som  er  Sindsforandringen  værdig  1  Og 
det  kan  ogsaa  gaa  an  Matth.  3,  ii  at  oversætte:  Jeg  døber  eder 
med  Vand  til  Sindsforandring.  Men  det  vil  ikke  være  heldigt 
paa  de  Steder,  hvor  fidjiuojbia  fierdvoiag  nævnes,  nemlig  Mark.  1,4; 
Luk.  3,  3;  Apg.  13,  24;  19,  4,  at  oversætte  «Sindsforandrings- 
Daab».  Jeg  maa  derfor  anse  det  for  rigtigere  paa  alle  disse 
Steder,  der  handle  om  Johannes,  at  beholde  det  gamle:  fom- 
vende  sig»  og  « Omvendelse »,  hvilke  Udtryk  jo  altid  have  det 
Fortrin,  at  de  ere  fyldige  og  omfattende,  og  som  desuden  stemme 
overens  med  den  oprindelige  Betydning  i  det  hebraiske  yw  og 
det  aramæiske  yy^,  der  formentlig  er  brugt  af  Johannes.  Men 
jeg  maa  endelig  tilføje,   at,   hvis  man   ikke  er  bange  for  at  ind- 


Digitized  by 


Google 


227 

føre  Udtrykkene  « gøre  Bod »  og  «Bod»,  saa  vil  der  i  hele  denne 
Række  af  Steder  være  den  rette  Plads  for  detn.  Thi  Johannes 
var  Bodsprædikant  i  særegen  Forstand.  Hans  Daab  var  et  Bodens 
Tegn:  han  døbte  de  bodfærdige,  dér  bekendte  deres  Syndet,  og 
Daaben  blev  en  Stadfæstelse  paa  deres  Vilje  til  al  bedre  sig. 
Hvor  Talen  drejer  sig  om  Johannes  Døberens  Prædiken  og  Daab, 
vil  der  ogsaa  kunne  være  Tale  om  at  bnige  Udtrykkene:  t bedre 
sig»  og  «Bedring»,  idet  der  her  maa  tænkes  paa  den  forbere- 
dende Bedring,  som  jævner  Vejen  for  Guds  Riges  Komme  til 
en  Menneskesjæl.  Men  da  Bod  indeslutter  Bedring,  maa  det 
første  Udtryk  afgjort  foretrækkes,  og  jeg  kunde  altsaa  fristes  til 
at  foreslaå  at  oversætte  som  følger:  Matth.  3,  2:  Gører  Bodl 

—  Matth.  3,  8  og  Luk.  3,  8:  Bærer  Frugt,  som  er  Boden 
(eller  Bodfærdigheden)  værdig.  (Lukas  har  Flertal:  Frugter 
o.  s.  v.)I   —  Matth.  3,   11:  Jeg  døber  eder  med  Vand  til  Bod; 

—  Mark.  i,  4  og  Luk.  3,  3:  prædikede  Bodsdaab  til  Synders 
Forladelse;  Apg.    13,  24  og  19,  4:  Bodsdaab. 

3.  Vi  komme  nu  til  Matth.  4,  17  og  Mark.  i,  15,  hvor 
der  meddeles  Hovedindholdet  af  den  Prædiken,  hvormed  Jesus 
traadte  frem,  da  han  begyndte  sin  Virksomhed  som  Profeten  fra 
Nazareth.  Her  kunne  lignende  Betragtninger  gøres  gældende 
som  ovenfor.  Der  er  Intet  i  Vejen  for  begge  Steder  at  over- 
sætte: « Fatter  et  andet  Sindl»,  men  det  maa  efter  min  Mening 
foretrækkes  at  beholde  det  gamle,  mere  fyldige  og  mere  om- 
fattende: «Omvender  eder!>.  Og  endelig,  vil  man  ikke  holde 
Udtrykket:  «gøre  BodI»  ude  af  N.  T.,  saa  er  her  en  Plads, 
hvor  det  kan  forsvares  at  bruge  det;  thi  for  en  Del  optog  Jesus 
ved  Begyndelsen  af  sin  Virksomhed  Johannes'  Prædiken  og  knyt- 
tede saaledes  Traaden  mellem  Forberederen  og  sin  egen  Gerning. 
Jeg  formener  dog,  at:  « Omvender  ederU  i  Jesu  Mund  og  ved 
Siden  af  «tror  Evangelium*  maa  holdes  for  det  rigtigste. 

Ogsaa  ved  Mark.  6,  12  staar  Valget  omtrent  lige  mellem: 
« fatte  et  andet  Sind»,  « omvende  sig»  og:  «gøre  BodU.  Talen 
er  her  om  den  forberedende  Prædiken,  hvormed  de  tolv  Apostle 
gik  ud  i  Folket,  da  Jesus  sendte  dem  ud  foran  sig,  to  og  to. 
Her  er  jeg  for  min  Del  igen  fristet  til  at  foreslaå  at  oversætte: 
«de  prædikede,  at  man  skulde  gøre  Bod».  Og  her  være  det 
mig  tilladt  i  det  hele  at  gøre  opmærksom  paa  nogle  Fortrin  ved 
Udtrykket:    «gøre  Bod».     Da  Forestillingen  om  Angeren  træder 

stærkt  frem  i  det  (bodfærdig  og  angerfuld  falde  tildels  sammen 
i  det),  kan  det  bruges  om  det  første  forberedende  Trin  i  et 
Menneskes  Omvendelseshistorie,  hvor  der  er  Tale  om  Vækkelse 
af  Syndserkendelse  hos  Hedninger  og  Jøder.  Og  paa  den  anden 
Side  kan  der  ogsaa  tales  om  Bod  hos  døbte  og  troende  Men- 
nesker, som  ere  faldne  i  Synd.  Det  er  bekendt,  at  den  første 
af  Luthers  Theses  hævdede,  at  den  Kristnes  Liv  maa  være  en 
fortsat  Bod. 

Til  denne  Gruppe  af  Steder  maa  endvidere  henføres  Matth. 
II.  20.  21  med  Paralelstedet  Luk.  10,  13  samt  Matth.  12.41 
med  Paralelstedet  Luk.  11,  32  og  endelig  Luk.  13,  3.  5.  Atter 
her  staar  Valget  omtrent  lige  mellem  « fatte  et  andet  Sind», 
« omvende  sig»  og  «gøre  Bod»-  Da  imidlertid  Omsagnet  « fatte 
et  andet  Sind*  ikke  passer  fuldkommen  godt  til  Grundordet 
«cStæder*  i  Matth.  11,  20.  21  o^  Luk.  10,  13,  og  da  der  imod 
Oversættelsen  «de  omvendte  sig»  i  Matth.  12.  41  og  Luk.  11,  32 
maaske  kan  indvendes,  at  Niniviternes  Omvendelse  ikke  var  en 
gennemgribende,  idet  de  blot  fastede  og  bad,  indtil  de  saa,  at 
Gud  skaanede  dem,  og  iøvrigt  bleve  ved  at  være  Hedninger, 
saa  vil  det  formentlig  kunne  anbefales  paa  alle  disse  Steder,  lige 
saa  vel  som  i  Luk.  13,  3.  5,  hvor  Talen,  er  om  de  Galilæer, 
hvis  Blod  Pilatus  blandede  med  deres  Ofre,  og  dem,  over  hvem 
Taarnet  i  Siloam  faldt,  at  bruge  Udtrykket:  «gøre  Bod».  I 
hvert  Fald  passer  dette  Udtryk  godt  i  Forbindelsen  «i  Sæk  og 
Aske»,  saaledes  som  det  udtrykkelig  siges  om  Ty  rus  og  Sidon, 
og  saaledes  som  vi  af  Jonas  3dje  Kap.  vide,  at  Niniviterne  bare 
sig  ad  (det  hedder,  at  store  og  smaa  klædte  sig  i  Sække,  og 
at  Kongen  sad  i  Aske). 

4.  Vi  ville  nu  betragte  en  Gruppe  af  Steder,  hvor  Talen 
er  rettet  til  kristne  Menigheder  og  drejer  sig  om  døbte  Men- 
neskers Fald  og  Synder. 

Vi  begynde  med  en  Række  Steder  i  Apokalypsen,  hvilke 
alle. høre  til  Brevene  til  de  syv  Menigheder.  I  Apok.  2,  5.  16; 
3,  3.  19  formener  jeg,  at  Oversættelsen:  «Omsind  dig!»  passer 
bedst.  Den  passei'  bedre  end:  «Fat  et  andet  Sind  I »  fordi  der 
paa  disse  Steder,  til  Gengivelse  af  det  korte,  vægtige:  jueravårjoov, 
kræves  et  Udtryk,  der  baade  er  kort  og  falder  vægtigt,  og  fordi 
«omsinde  sig»  bedre  egner  sig,  hvor  Talen  er  om  at  vende  til- 
bage til   det  tidligere   Sindelag,    end   «fatte  et  andet  Sind»,    der 

snarere  bringer  til  at  tænke  paa  Gennembrudet  af  et  helt  nyt 
Sindelag.  Ogsaa  c  gør  Bodl»  kan  bruges.  —  lApok.  2,21.22 
have  vi  et  Par  Steder,  hvor  Oversættelsen:  « bedre  si  g  »har 
sin  Berettigelse,  da  der  i  V.  22  udtrykkelig  tales  om  Gerninger, 
og  da  der  i  V.  22  tales  om  nogvéui,  som  er  en  Gerningssynd. 
Udtrykket  « bedre  sig»  passer  ogsaa  bedst  til  Præpositionen  tfra* 
(ex).  Sætter  man  megen  Pris  paa  at  bruge  det  samme  Udtryk 
paa  alle  Steder  i  Menighedsbrevene  i  Apokalypsen,  vil  det  dog 
kunne  gaa  an  at  oversætte:   «omsinde  sig  fra». 

I  2.  Kor.  12,  21  have  vi  formentlig  et  Sted,  hvor  det  vil 
være  rigtigst  at  oversætte:  t angre »,  saaledes  som  det  gøres  i 
den  re  vid.  Overs,  og  af  Biskop  Rørdam. 

Vanskeligere  er  Afgørelsen  ved  2.  Kor.  7,  9.  10.  Paa  det 
sidste  Sted  (V.  10)  synes  den  gamle  Oversættelse  « Omvendelse » 
at  passe  bedst,  da  Talen  her  er  mere  almindelig,  drejer  sig  i 
det  hele  om  Synderes  Frelse,  ikke  blot  om  Korinthiernes  Bedring. 
Men  saa  nødes  man  til  ogsaa  i  det  umiddelbart  foregaaende  (V.  9) , 
at  bruge  det  samme  Ord.  Det  vil  imidlertid  ogsaa  kunne  for- 
svares at  bruge  «Sindsforandring»,  < Forandring  af  Sindelag* 
eller  hellere  *Anger»  eller  « Fortrydelse*.  Jeg  vilde  foretrække 
at  blive  staaende  ved  det  gamle  «Omvendelse». 

5.  Vi  komme  derefter  til  en  Række  af  Steder,  der  ikke 
kunne  henføres  til  nogen  af  de  foregaaende  Grupper. 

Der  er  først  Luk,  5,  32;  15,  7.  PO;  16,  30.  Paa  disse 
Steder  drejer  det  sig  om  Synderes  Frelse  eller  Fortabelse,  og 
derfor  mener  jeg,  at  man  her  bør  bruge  det  fyldigste  Udtryk, 
som  betegner  det  første  afgørende  Stadium  i  Saliggørelsens  Or- 
den, nemlig:  «om vende  sig»  og  «Omvendelse».  Hermed  er 
dog  ikke  sagt,  at  det  vil  være  urigtigt  at  bruge  « forandre  Sind» 
og  «Sindsforandring»  eller  et  af  de  andre  hermed  beslægtede 
Udtryk. 

Det  samme  gælder  om  Luk.  24,  47;  Apg.  2,  38;  17,  30; 
20,  21;  2.  Pet.  3,  9.  Naar  jeg  formener,  at  der  paa  disse  Ste- 
der helst  maa  oversættes:  «omvende  sig»  og:  «Omvendelse», 
saa  er  det,  fordi  vi  i  dem  alle  have  højtidelige,  afgørende  Ord, 
de  fleste  udtalte  ved  betydningsfulde  Lejligheder,  Ord,  i  hvilke 
Kristendommens  Hovedsum  og  Saliggørelsens  Vej  fremstilles  paa 
den  korteste  Maade,  og  paa  saadanne  Steder  bør  der  ved  Gen- 
givelsen af  de  græske  Ord  bruges  de  fyldigste,   mest  omfattende 

Udtryk.  Men  atter :;her  maa  jeg  bemærke,  at  det  dermed  ikke 
er  sagt,  at  det  ikke  skulde  kunne  gaa  an,  i  hvert  Fald  paa 
nogle  af  disse  Steder-  at  bruge  andre  Udtryk.  Saaledes  vil  det 
i  Apg.  2,  38  og  17,  30  kunne  oversættes:   «fatte  et  andet  Sind». 

I  denj;ie  Sammenhæng  ville  vi  anføre  følgende  Steder,  —  I 
Rom.  2,  4  bevæger  Talen  sig  i  en  saa  vid  Almindelighed,  at 
det  her  vil  være  rigtigt  at  bruge  det  almindelige  Udtryk:  « Om- 
vendelse*. —  I  Apok.  9,  20.  21;  16,  9.  II  drejer  det  sig 
om  ugudelige,  lastefulde  Mennesker,  der  rs^mtes  af  Guds  tug- 
tende Haand,  for  at  de. skulde  lære  at  slippe  deres  Afguder  og 
deres  onde  Gerninger  og  søge  Naaden  og  Frelsen  hos  Gud. 
Derfor  er  Udtrykket  « omvendte  sig»  her  det  mest  passende. 
Præpositionen  «fra»  (ex)  gør  det  vanskeligt  her  at  bruge  Ud- 
trykket « forandre  Sind»,  da  det  ikke  falder  godt  for  Øret  i  denne 
Forbindelse.  Man  kan  nok  sige  «omsinde  sig  fra» ;  men  da  flere 
af  de  Synder,  som  her  omtales,  ere  Gerningssynder,  vil  «omsinde 
sig»  ikke  passe  helt  godt  her.  I  denne  Henseende  vilde  «bedre 
sig  fra»  være  heldigere;  men  det  er  et  svagere  Udtryk  end  « om- 
vende sig  fra».  —  Naar  jeg  endelig  ogsaa  er  stemt  for  at  be- 
holde Udtrykket  «Omvendelse»  i  Apg.  5,  31;  11,  18  og  2. 
Tim.  2,  25,  saa  er  det  baade,  fordi  det  fyldigste,  videst  om- 
fattende Udtryk  passer  bedst  her,  hvor.  Talen  er  om  Jøders  og 
Hedningers  og  Modstanderes  Frelse,  og  fordi  det  falder  bedre 
at  bruge  dette  Ord  her,  hvor  juerdvoia  staar  som  Genstand  for 
Udsagnsordet  «give»,  end  noget  af  de  andre  Ord.  Dog  maa  jeg 
bemærke,  at  i  2.  Tim.  2,  25  vil  der  paa  Grund  af  det  tilføjede 
«til  Sandheds  Erkendelse*  være  en  Plads,  hvor  de,  der  ønske  at 
indføre  «Sindsforandring»  eller  «Om.sindelse»  paa  saa  mange 
Steder  som  muligen,  kunne  anvende  et  af  disse  Udtryk. 

Endvidere  Luk.  17,  3.  4.  Talen  er  her  om  at  tilgive  en 
Broder.  Her  er  Oversættelsen  « angrer »  sikkert  den  rigtigste. 
I  V.  3  kan  man  selvfølgelig  nok  sige  « dersom  han  forandrer 
Sind»;  men  i  V.  4  vil  dette  Udtryk  ikke  falde  saa  godt. 

Dernæst  Apg.  8,  22.  Talen  er  her  om  Simon  Mager.  Det 
drejer  sig  altsaa  om  en  Mand,  h^'is  Omvendelse  kun  havde  været 
en  Skin-Omvendelse.  Til  ham  passer  derfor  Formaningen:  «0m- 
vend  digU.  Dette  Udtryk  passer  ogsaa  bedst  til  Præposi- 
tionen: ånd. 

Endvidere  Hebr.  6,    i.      Talen   er  her  om   de  Lærdomme, 

der  udgøre  Grundvolden  i  Kristendommen.     Her  bør  oversættes 
«Omvendelse»,  ogsåa  af  Hensyn  til  Tilføjelsen:  éx  egycov. 

Fremdeles  Hebr.  6,  5  (6).  Her  er  der  Tale  om  Umulig- 
heden af  en  Fornyelse  elg  fieråvoiav  for  deres  Vedkommende, 
som  have  smagt  Guds  gode  Ord  og  den  tilkommende  Verdens 
Kræfter  og  falde  fra.  Her  er  Oversættelsen  «Omvendelse» 
vistnok  det  rigtigste,  da  det  er  Forfatterens  Mening,  at  sand, 
virkelig  Omvendelse  ikke  kan  finde  Sted  to  Gange. 

Endelig  Hebr.  12,  17.  Talen  er  her  om  Esav.  Dette 
Sted  indeslutter  en  Del  Vanskeligheder  for  Fortolkningen.  Der 
er  først  det  Spørgsmaal,  om  amrjv  gaar  paa  evkoylav  eller  paa 
/xeravolag.  At  henføre  avrijv  til  evXoyiav  synes  ganske  vist  van 
skeligt,  da  det  staar  saa  langt  borte.  Efter  Ordstillingen  synes 
avTYjv  naturligst  at  maatte  henføres  til  fiezavoiag.  Nogle  mene 
nu,  at  jueravoiag  maa  forstaas  om  en  Forandring  af  Beslutning 
hos  Faderen,  Isak,  medens  andre  forstaa  Ordene  saaledes,  at 
Esav,  skønt  han  med  Taarer  søgte  efter  at  omvende  sig,  dog 
ikke  kunde  naa  til  Omvendelse.  Imod  begge  Opfattelser  kunne 
vægtige  Grunde  anføres.  Imod  den  første  taler  følgende.  Me- 
råvoia  bruges  ellers  overalt  i  N.  T.  i  religiøs  Betydning,  og  efter 
hele  Sammenhængen  ligger  det  ogsaa  her  nærmest  at  tage  det 
i  religiøs  Betydning.  Da  Isak  slet  ikke  er  nævnt,  er  det  i  høj 
Grad  tvungent  at  tænke  paa  ham.  Hvad  den  anden  Opfattelse 
angaar,  synes  det  ikke  at  være  en  kristelig  Forestilling,  at  en, 
der  med  Taarer  higer  efter  Omvendelse,  ikke  skulde  kunne  vinde, 
hvad  han  søger.  Og  da  det  egentlig  er  rånovy  som  er  Genstand 
for  s^Qsv,  maatte  der  have  staaet  amåv  i  Stedet  for  amijv.  Der 
er  derfor  ikke  andet  tilbage  end  at  henføre  avri^v  til  evXoyiav, 
hvilket  kan  forsvares  ved,  at  Velsignelsen  jo  var  Hovedsagen, 
hvorom  alt  drejede  sig  ved  hin  Lejlighed,  og  at  t^v  evXoyiav 
ogsaa  her  spiller  Hovedrollen  i  Sammenhængen.  Enhver  Læser, 
der  er  fortrolig  med  den  paagældende  gammeltestamentlige  For- 
tælling, vil,  trods  Vanskeligheden  i  Ordforbindelsen,  godt  kunne 
forstaa,  hvorledes  Forfatteren  ved  aviYjv  kan  tænke  paa  xr}v 
evXoyiav.  Meningen  bliver  altsaa  følgende:  Esav  begærede  med 
Taarer  den  førstefødtes  Velsignelse;  men  hans  juexåvoia  var  for 
sildig  og  blev  unyttig  og  virkningsløs  i  den  Henseende,  at  han 
ikke  kunde  opnaa  at  faa  den  Velsignelse,  han  attraaede;  det 
skete  kunde  ikke  gøres  om   igen.      Hvad  Oversættelsen  angaar, 

formener  jeg,  at  her  vil  det  være  rigtigst  at  oversætte  cAnger*^ 
saaledes  som  den  avtor.  Overs.,  Axel  Sørensen  og  Lindberg 
have  det. 


Det  vil  af  det  ovenstaaende  ses,  at  jeg  i  Spørgsmaalet  om 
Overs,  af  fieravoéiv  og  jusråvoia  i  N.  T.  i  det  hele  staaer  paa  et 
konservativt  Standpunkt,  idet  jeg  er  stemt  for  —  i  Overens- 
stemmelse baade  med  den  avtor.  Overs,  og  med  de  titnævnte 
nyere  danske  Oversættelser  —  at  beholde  Udtrykkene  « om- 
vende sig»,  « Omvendelse »  paa  de  fleste  Steder.  Dog  er  der 
adskillige  Steder,  hvor  jeg  mener,  at  der  helst  maa  bruges  andre 
Udtryk,  nemlig:  Matth.  3,  2.  8.   ii;   ii,  20.  21;   12,  41 ;  Mark. 

1,  4;  6,   12;  Luk.   3,  3.  8;   10,   13;   11,  32;   13,  3.  5;   17,  3.  4; 

2.  Kor.  12,  21^  Hebr.  12,  17;  Apok.  2,  5.  16.  21.  22;  3,  3.  19. 

Jeg  kan  dog  ikke  slutte  uden  at  tilføje  følgende:  Det  vil 
ved  et  Oversættelsesarbejde  sjeldnere  være  Tilfældet,  at  der  al- 
deles ikke  kan  tvivles  om,  hvorledes  der  skal  oversættes,  og  at 
et  eller  andet  vist  Udtryk  maa  anses  for  det  eneste  rigtige  med 
Udelukkelse  af  alle  andre.  De  forskellige  Nuancer  i  Betydningen, 
som  det  paagældende  fremmede  Ord  rummer,  og  som  træde 
frem  paa  de  forskellige  Steder  efter  den  forskellige  Sammenhæng, 
gøre  det  ofte  tvivlsomt,  med  hvilket  Ord  det  skal  gengives  i 
Oversættelsen.  Den  forskellige  Smag  har  ogsaa  paa  dette  Om- 
raade  meget  at  sige.  Og  hvad  de  herom  handlede  Ord,  jueta- 
vosiv  og  fjietåvoia  angaar,  er  det  ikke  min  Mening  at  benægte, 
at  der  er  adskilligt,  som  taler  for  i  Oversættelsen  at  præcisere 
disse  Ords  Forskel  fra  ånioTQécpeiv  (biKnQoqyrj) ,  idet  man  paa  saa 
mange  Steder  som  muligt  oversætter  dem  med  et  af  de  Udtryk, 
der  gengiver  deres  egentlige,  oprindelige  Mening,  nemlig  «fatte 
et  andet  Sind»,  «forandre  Sind»,  «omsinde  sig»  og  de  tilsvarende 
Hovedord:  «Sindsforandring»,  Omsindelse».  Hvis  man  ved  en 
eventuel  Revision  af  den  avtor.  Overs,  eller  ved  et  Gennemsyn 
af  den  allerede  udkomne  revid.  Overs,  skulde  beslutte  sig  til  at 
søge  de  nævnte  Udtryk  anvendte  paa  saa  mange  Steder  som 
muligt,  saa  vil  dette  efter  min  Formening  kunne  gøres  paa- 
følgende Steder:  Matth.  3,  2.  8.  11 ;  4,  17;  11,  20.  21;  12,  41 ; 
Mark.  i,  15;  6,  12;  Luk.  3,  8;  S,  32;   10,  13;  11,  32;  13,  3.  5; 

15,  7-  lo;  i6,  30;  17,  3.  4;  Apg.  2,  38;  3,  19;  17,  30;  20,  20; 

2.  Kor.   7,   9 — lO;    2.   Tim.   2,    25;    Apok.   2,    5.  16.  21.  22; 

3.  3-   19- 

Kvislemark  Præstegaard,  i  August  1 899. 

P.  G.  Hansen, 


Den  norske  ,,Lov  om  gejstlige  Embedsmænds 

og  Kirkesangeres  Lønning  samt  om  gejstlige 

Embedsgaarde''. 

(Af  Pastor  <9/<f  C.  Iversen^ 


I  lang,  lang  Tid  havde  der  heroppe  i  Norge,  som  andet- 
steds, raadet  en  stærk  Misnøje  med  den  Maade,  hvorpaa  Gejst- 
ligheden blev  lønnet,  og  det  saavel  hos  Gejstligheden  selv,  som 
hos  Menighederne.  Sagen  havde  gentagne  Gange  været  oppe  i 
Stortinget,  og  endelig  blev  der  ved  kgl.  Resolution  af  4de  Ok- 
tober 1890  nedsat  en  Kommission  til  Behandling  af  Spørgsmaal 
om  Gejstlighedens  Lønningsmaade  og  Kirkernes  Indtægter.  Den 
afgav  saa  i  de  følgende  Aar  sine  forskellige  Indstillinger.  Og  i 
Juli  1897  t)lev  den  nye  Lov,  som  bærer  ovenstaaende  Titel, 
emaneret  og  sanktioneret*). 

For  at  man  bedre  kan  forstaa  den  intense  Misnøje,  som 
raadede  overalt  overfor  den  gamle  Lønningsmaade,  maa  jeg  for- 
udskikke nogle  Oplysninger  om  denne. 

Den  norske  Gejstlighed  havde  tidligere  dels  saakaldte  visse, 
dels  saakaldte  uvisse  Indtægter. 


*)  Formand  i  Kommissionen  var  først  fhv.  Statsraad  Holmboe.  Efter  hans 
Død  indtog  Provst  Monrad  i  Aal  (Hallingdal),  der  den  hele  Tid  havde  været 
^  Sjælen  i  Arbejdet,  Formandspladsen.  Han  lagde  saa  megen  Kraft  i  dette  Arbejde, 
at  det,  menneskelig  talt,  fremskyndede  hans  Død.  Den  sidste  Tid  var  Byrets- 
assessoi  Hambro  Kommissionens  Formand.  Ham  skylder  den  norske  Gejstlighed 
megen  Tak.  Thi  med  stor  Dygtighed  og  stadig  Hensyntagen  til  Gejstlighedens 
Bedste  har  han  ført  Spørgsmaalet  frem  til  en  Løsning,  som  i  det  store  og  hele 
har  mødt  Tilfredshed. 

De  visse  var  —  for  at  nævne  de  vigtigste:  a)  Renter  af 
Embedskapitaler;  b)  jorddrotlige  Rettigheder  af  usolgt 
beneficeret  Gods;  c)  Tiende;  d)  Offerskæppe;  e)  fast  Offer 
i  Landmenigheder  o.  s.  v. ;  o.  s.  v.  De  udgjorde  i  Femaaret 
1886^-90  gennemsnitlig  Kr.   1,185,669. 

De  uvisse  Indtægter  bestod  i  Højtidsoffer  og  i  Betaling 
(dels  direkte  Betaling,  dels  Offer)  for  ministerielle  Hand- 
linger. De  beløb  sig  i  samme  Tidsrum  gennemsnitlig  til 
Kr.   2,104,941. 

Det  vil  heraf  let  ses,  at  Præsten  kom  til  at  staa  i  et  tem- 
melig stærkt  Pengeforhold  til  de  enkelte  Menighedsleram^r.  I 
Byerne,  hvor  Højtidsofret  udgjorde  en  væsentlig  Bestanddel  af 
Indtægterne,  kunde  man  let  boycotte  en  mindre  sympatisk  Mand, 
og  baade  i  By  og  paa  Land  var  der  rig  Anledning  til  at  plundre 
med  Præsten  om  Betaling  for  de  kirkelige  Handlinger.  Anled- 
ningerne forsømtes  i  Sandhed  heller  ikke.  Fremdeles,  skulde 
Præsten  faa  ind  sine  visse  Indtægter,  da  maatte  han  oftest  op- 
træde som  Inkassator  eller  sende  Lensmanden  i  sit  Sted;  var 
han  for  —  ja  hvad  skal  jeg  sige,  for  fin  dertil,  blev  han  simpelt- 
hen en  altid  mere  gældbunden  Mand.  Hertil  kom,  at  mange 
Landpræster  blev  formelige  Handelsmænd,  idet  deres  Tidende 
bestod  af  Korn,  Smør,  Lys,  Brænde  o.  s.  v. ,  der  af  ham  maatte 
realiseres.  Det  hele  kom  i  Regelen  ind  «draabevis»,  eftersom 
det  kunde  falde  sig;  først  2,  3  Aar  efter  at  Afgifterne  var  for- 
faldne, kom  de  ofte  ind,  saa  det  hændte  jo  mange  Steder,  at 
den  nye  Præst,  som  kom  under  store  Udgifter  til  et  Kald,  om- 
trent ingen  Indtægt  fik  af  det  det  første  Aar,  fordi  den  Afgift, 
som  blev  indbetalt,  tilfaldt  hans  Formand. 

Jeg  har  her  nærmest  fremstillet  Ulemperne  ved  den  gamle 
Lønningsmaade,  saaledes  som  de  maatte  føles  af  Gejstligheden. 
Men  at  Menighederne  ogsaa  følte  dem,  er  der  Vidnesbyrd 
nok  om. 

Naar  nu  den  nedsatte  Kommission  skulde  søge  at  fjerne 
disse  Ulemper  og  Misligheder,  kunde  der  fremstille  sig  for  den 
flere  Udveje.  At  tænke  paa  at  sætte  Præsterne  paa  fast  Løn 
af  Statskassen  opgav  den  straks  af  baade  praktiske  og  prin- 
cipielle Hensyn,  som  ligger  i  Dagen  for  enhver.  Heller  ikke 
fandt  den  at  være  tilraadeligt  at  lægge  den  hele  Udredsel  over 
paa  de  haardt  beskattede  Kommuner.     Det  vilde  desuden  blive 

at  begunstige  en  enkelt  Klasse  Skatteborgere  paa  de  andres  Be- 
kostning, hvis  i^an  løste  de  kirkelige  Udredsler  fra  Ejendom 
eller  Brug  af  Jord,  til  hvilken  de  i  Aarhundreder  har  været 
knyttet. 

Derimod  havde  Tanken  om  Oprettelse  af  en  særskilt  Kirke- 
kasse for  det  hele  Land  eller  af  særlige  Sogne-,  Menigheds- 
kasser  stærk  Tilslutning  inden  Kommissionen.  Med  de  Betænke- 
ligheder, som  udenfra  rejstes  mod  denne  Tanke,  og  som  væsentlig 
hentedes  fra  de  nuværende  Menighedsforholds  Beskaffenhed,  bragte 
Kommissionen  til  at  lade  den  falde. 

Den  blev  da  staaende  ved  en  Ordning,  som  i  faa  Ord  kan 
udtrykkes  saaledes:  den  enkelte  Menighed  lønner  sin  Præst, 
idet  dog  den  uformuende  Menighed  derunder  hjælpes 
af  Kirkesamfundets  fælles  Midler;  Lønningerne  bliver 
faste;  Præsten  udløses  af  Regnskabsforhold  til  de  en- 
kelte Menighedslemmer. 

For  nu  at  faa  denne  Ordning  virkeliggjort  krævedes  der 
Opofrelser  saavel  af  Kommunerne  som  af  Gejstligheden  selv  og 
af  Staten. 

Af  de  faste  Indtægter  beholdtes  naturligvis  de  under  Litr.  a 
og  b  ovenfor  omtalte,  men  de  indkræves  herefter  af  Lensmanden 
(Skatteopkræveren).  De  øvrige  faste  Indtægter  omgøres  i  Penge 
og  lægges  paa  Jorden  som  en  Grundbyrde.  Den  samlede 
Grundbyrde  skal  indkræves  af  Lensmanden  (Skatteopkræveren) 
mod  2  pCt.  Godtgørelse,  og  sendes  Præsten  kvartalsvis.  De 
kan  indløses  mod  20  Gange  deres  Aarsbeløb.  Det  faste  Offer 
paa  Landet  falder  bort  mod  Erstatning  af  Sognekassen. 

Hvad  nu  de  uvisse  Indtægter  angaar,  overlades  det  den 
enkelte  Menighed  at  afgøre,  hvorvidt  Højtidsofret  skal  bortfalde 
eller  ikke.  Vil  Menigheden,  at  det  skal  falde  bort,  skal  Sogne- 
kassen erstatte  det;  vil  den,  at  det  skal  beholdes,  skal  Sogne- 
styret garantere,  at  det  ikke  synker  under  det  fastsatte  Beløb.  — 
Hvad  Betaling  for  ministerielle  Handlinger  angaar,  be- 
stemmer Loven,  at  den,  forsaavidt  de  udføres  i  Forbindelse  med 
den  almindelige  Gudstjeneste  (Højmesse,  Aftensang,  Nadver- 
tjeneste, Fasteprækener),  skal  bortfalde*  Skal  de  derimod 
udføres  til  særskilte  Tider  udenfor  Gudstjenesten  betales  efter 
en  Vedtægt,  der  bestemmes  af  Sognestyret. 

For   nu   at   finde   en   Maalestok,    hvorefter  Erstatningen   for 

disse  Indtægter  skal  beregnes,  har  Loven  følgende  Regler:  Gen- 
nemsnitsbeløbet  af  Indtægter  bliver,  særskilt  for  Højtidsofret  og 
for  Betaling  ved  de  kirkelige  Handlinger,  sognevis  at  udregne 
for  de  10  sidste  Aar.  De  udkomne  Gennemsnitsbeløb  deles  med 
Menighedens  Folketal  ved  sidste  officielle  Tælling,  og  de  ud- 
komne Kvotienter  bliver  da  den  fremtidige  Maalestok 
for  Embedets  Indtægter  af  Højtidsoffer  og  Betaling  for  kirkelige 
Handlinger.  Erstatningen  findes  følgelig  til  enhver  Tid  ved  at 
multiplicere  denne  Kvotient  med  Antallet  af  Sognets  Medlemmer 
efter  sidste  Folketælling. 

Beregningen  skal  Kirkedepartementet  udføre.  Præsterne  ind 
sender  straks  efter  Nytaar  en  Udskrift  af  sine  Indtægtsregn- 
skaber;  de  oplyser  derved  de  Indtægter,  som  i  Aarets  Løb  er 
tilflydt  dem  —  deri  ikke  medregnet,  hvad  de  har  modtaget  som 
personlig  Gave.  Dept.  sidder  inde  med  Kundskab  om  den  for 
hvert  Sogn  fastsatte  Maalestok,  saa  Udregningen  vil  falde  let. 
Erstatningen  skal  udredes  kvartalsvis. 

Men  her  maa  da  mærkes,  at  Sognekasserne  kun  udreder 
V4  Part  af  Erstatningen;  den  resterende  Fjerdepart  maa 
Præsterne,  i  al  Fald  foreløbig  (se  nedenfor)  finde  sig  i  at 
undvære.     Det  er  deres  Offer  til  Sagens  Gennemførelse. 

Paa  den  anden  Side  fastsætter  Loven  for  hver  Sognepræst 
og  resid.  Kapellan  (Tredjepræster,  Kaldskapellaner  og  pers. 
Kapellaner  taler  Loven  ikke  om)  en  Mindsteløn  af  2400  Kr. 
uden  Hensyn  til  Udbytte  af  Embedsgaard  eller  Huslejegodt- 
gørelse. Hvis  ikke  Lønnen  kommer  op  i  den  Sum  (eller  med 
nævnte  Biindtægt  op  i  2800  Kr.)  tilskydes  det  manglende  at 
Oplysningsvæsenets  Fond.  Det  er  Statens  Offer.  — 
Maksimumslønnen  er  herefter  i  By  Kr.  6000,  paa  Land 
Kr.  4000. 

Endnu  har  Loven  en  Del  vigtige  Bestemmelser,  som  sigter 
til  Oprettelse  af  saakaldte  Lønningsfond  i  de  enkelte  Sogne- 
menigheder. Deres  Indtægter  bestaar  i:  a)  hvad  der  muligen 
gaar  over  Maksimumslønnen;  b)  Embedets  Indtægt  i  Vakancer 
-r-  det,  som  medgaar  til  dets  Bestyrelse;  c)  frivillige  Ydelser, 
Dotationer  etc.  Dets  Øjemed  er  efterhaanden  at  bidrage  til 
Udredelsen  af  de  Sognekassen  paahvilende  Erstatninger;  at  til- 
skyde Præsteembedet  den  manglende  Fjerdepart  af  Erstatnings- 
summen   (se  ovfr.);    at   tjene   til   at  i3ge  den   gejstlige  Betjening 

inden  Menigheden  o.  s,  v.  —  Det  er  underlagt  en  særskilt 
Bestyrelse. 

Loven  indeholder  naturligvis  adskilligt  mere  end  .  det,  som 
her  er  refereret,  saaledes  Bestemmelser  om  Bispers,  Provsters  og 
Stiftskapellaners  Løn.  Men  de  er  af  mindre  Ipteresse.  Dog  bør 
jeg  endda  nævne,  at  Loven  kræver,  at  en  udnævnt  gejstlig  Em- 
bedsmand senest  4  Maaneder  efter  sin  Udnævnelse  overtager  sit 
nye  Embede,  og  at  han  ikke  nyder  Indtægten  af  det  før 
den  Dag,  han  tiltræder  Rejsen  for  at  overtage  det,  med 
Fradrag  af  Udgifter  for  dets  Betjening  fra  den  Dag.  Ingen  vil 
saaledes  herefter  kunne  samtidig  oppebære  Løn  i  to  Embeder, 
idet  enhver  naturligvis  mister  Indtægten  af  sit  hidtil  havte  Em- 
bede, idet  han  forlader  det.  Dog  beholder  han  i  Byerne  Hus- 
lej  egodtgørelsen  til  næste  Faredag  og  paa  Landet  Embedsgaarden 
til   iste  Maj  det  følgende  Aar. 

Kirkesangernes  Indtægter  omgøres  overalt  til  et  fast,  aarligt 
Pengebeløb,  der  kvartaliter  udbetales  af  Sognekassen. 

Jeg  sagde  ovenfor,  at  Loven  i  det  store  og  hele  er  mod- 
taget med  Tilfredshed.  Der  har  naturligvis  været  rejst  ikke  faa 
Anker  mod  den;  den  væsentligste  af  dem  er  kanske  den,  at 
Loven  har  gjort  Penge  til  Værdimaaler.  Men  dens  Fordele  er 
saa  mange  og  iøjnefaldende,  at  den,  saérlig  af  Præster  i  fattigere 
Landskal d,  har  været  hilset  som  en  Befrier.  Regeringen  har 
ogsaa  været  særlig  heldig  i  Valget  af  de  Kommissærer,  som  har 
haft  at  træffe  de  fornødne  Afgørelser  paa  hvert  enkelt  Sted  med 
de  respektive  Sogne-  og  Kommunestyrer.  Gennemførelsen  af 
Loven  synes  at  gaa  rolig  og  godt  for  sig.  Her  i  Kristiania, 
hvor  Gennemførelsen  medfører  en  Merudgift  for  Kommunen  af 
mange  Titusinder,  er  det  gaaet  særdeles  glat,  og  det  er  vist 
overhovedet  faa  Steder,  hvor  den  har  vakt  mere  ubehagelig 
Modstand. 

Alt  i  alt  tror  jeg  nok,  man  kan  være  enig  med  Kirke- 
departementets Chef,  naar  han  i  en  Tale  ved  sidste  Præstekursus 
ønskede  det  norske  Præsteskab  tillykke  med  den  nye  Lov,  som 
han  haabede  vilde  berede  det  en  heldig,  økonomisk  Basis  for 
dets  alvorsfulde  Arbejde. 


Digitized  by 


Google 


233 

Om  Ægteskabsstiftelse. 


Mit  Forslag  til  en  Forandring  i  Lovgivningen  om  Ægte- 
skabsstiftelse har  været  Genstarid  for  en  Kritik  af  Pastor  Bielefeldt 
her  i  Bladet  og  har  jo  nu  ogsaa  været  til  Behandling  rundt  om- 
kring i  Præsteforeningens  Kredse.  Det  er  ikke  min  Mening  at 
imødegaa  alt,  hvad  der  er  bleven  sagt  imod  det,  men  kun  at 
gøre  nogle  faa  Bemærkninger  navnlig  om  Forudsætningerne  for 
Ønsker  om  Forandring  i  den  nuværende  Lovgivning.  Det  maa 
vel  være.  rigtigt,  naar  Pastor  Bielefeldt  nlener,  at  mit  Forslag 
mangler  et  ledende  Princip  —  og  det  anses  jo  efter  god  præstelig 
Skik  her  i  Landet  for  at  være  noget  af  det  aller  vigtigste  —^  thi 
i  én  Kreds  har  de  forkastet  Forslaget,  fordi  det  var  obligatorisk 
borgerligt,  og  man  ønskede  fakultativt,  et  andet  lige  omvendt; 
man  forkastede  Forslaget,  fordi  det  var  fakultativt,  og  man 
ønskede  obligatorisk;  i  Sandhed,  det  er  ikke  let  at  gøre  alle  til 
Pas  Men  naar  jeg  læser  alle  disse  Indberetninger  fra  Kredsene 
igennem,  faar  jeg  Indtrykket  af,  at  Ønskerne  ere  aldeles  ube- 
grænsede, åt  man  sætter  sig  ned  og  konstruerer  noget  helt  nyt^ 
der  nok  afhjælper  de  Tryk,  man  selv  lider  under,  men  aldeles 
ikke  formaar  at  se,  at  der  er  et  andet  Synspunkt  end  det  præste- 
lige at  se  denne  Sag  fra;  og  saa  gør  man  straks  uden  videre 
«det  præstelige »  til  «det  kirkelige* ;  man  glemmer,  at  ogsaa 
andre  kan  have  Ønsker  at  faa  opfyldte,  naar  vi  skal  have  en 
Forandring.  Der  er  en  mærkelig  Mandel  paa  Forstaaelse  af, 
hvad  der  er  gennemførligt;  der  kommer  Forslag  om,  at  det 
skulde  forbydes  Præster  at  vie  fraskilte,  og  at  de  med  Biskop 
pens  Tilladelse  skal  kunne  fritages  for  »skandaløse  Vielser ». 
Men  om  nu  nogen  tror,  at  blot  saadanne  Præsteforbedringér  og 
Præstelettelser  i  vor  Vielseslovgivning  ere  gennemførlige?  Der 
maa  svares  et  absolut  Nej  hertil.  Skal  Præsterne  opnaa  nogen 
Frihed,  maa  de  give  Frihed.  Det  sandsynligste  er,  at  vi  om 
nogle  Aar  faar  tvungen  borgerlig  Vielse,  og  at  Præsterne  saa 
blive  tvungne  til  at  velsigne  dem,  der  forlange  det,  og  som 
ikke  paa  viselig  have  brudt  med  Kirken.  Og  hvis  der  ikke  fra 
Kirkens  Side  skabes  en  nogenlunde  stærk  Opinion  for  at  beholde 
den  ægteskabsstiftende  Myndighed  m.od  at  give  Frihed  til  dem, 
der  vil  søge  andet  Steds  hen,  vil  man  næppe  undgaa  en  saadan 
Løsning  af  Spørgsmaalet. 

En  anden  Ting,  som  har  været  mig  paafaldende  ved  at  læse 
Indberetningerne  om  Forhandlingerne,  er  den  Frygt,  som  er  paa- 
kommen  mange  ved  at  give  Frihed  til  at  vies  af  en  anden  Præst, 
og  jeg  har  faaet  et  levende  Indtryk  af,  at  den  sognepavelige 
Tænkemaade  ikke  er  helt  forsvunden ;  men  den  er  absolut  anti  - 
kveret.  Dermed  vil  jeg  naturligvis  ikke  bryde  Staven  over 
Sognedelingen,  men  den  har  sin  Styrke  ikke  saa  meget  i  Præstens 

Rettigheder  som  i  hans  Forpligtelser  til  at  tjene  dette  Sogn. 
Og  den  Mistillid  overfor  andre  Præster,  som  kommer  til  Orde 
deri,  at  man  ikke  tør  give  Frihed  til  at  søge  Vielse  andet  Steds, 
er  ikke  af  det  Gode. 

Derimod  indrømmer  jeg  gerne  formelle  Mangler  i  mit  For- 
slag, og  da  dette  forekommer  mig  at  være  i  høj  Grad  forbedret 
ved  Ændringer  af  Pastor  Hansen  i  Idestrup  med  Underændringer 
af  Pastor  Aschenfeldt  Hansen,  hidsætter  jeg  det  saaledes  forbedrede 
Forslag: 

«Naar  der  efter  endt  Tillysning  til  Ægteskab  ikke  er  frem- 
kommet nogen  gyldig  Indsigelse  mod  dettes  Indgaaelse,  giver 
Præsten  Brudeparret  Bevis  for,  at  efter  den  borgerlige  Lovgiv- 
ning intet  er  til  Hinder  for  deres  Ægteskab.  Derefter  stiftes 
Ægteskabet  enten  ved  Vielse  i  Kirken  af  Stedets  eller  en  anden 
Præst  uden  Hensyn  til  Sognegrænsen  eller  ved  Ægteforening 
for  den  borgerlige  Øvrighed.  Hvis  Vielsen  ønskes  udført  af 
Stedets  Præst,  og  denne  har  Betænkeligheder  ved  at  foretage 
den,  skal  han  indstille  Sagen  til  Biskoppens  Afgørelse.* 

H,  Ostenfeldt 


..Københavns  Kirkesag". 

Dette  Blad  sendes,  saavidt  jeg  véd,  til  alle  Landets  Præster. 
Men  som  bekendt  læser  man  ikke  alle  de  Blade,  man  faar;  og 
undertiden  læser  man  mindst  i  dem,  man  faar  gratis.  Jeg  vilde 
derfor  gerne  henlede  Bladets  Ikke -Læseres  Opmærksomhed  paa  en 
Artikel  fra  de  to  sidste  Numre  om  Kirkesagen  i  Dresden  og  Berlin. 
Særlig  Dr.  Daltons  Udtalelser  om  dette  store  Spørgsmaal  ere  i  høj 
Grad  lærerige. 

A.  Schack, 

„Vor  Tid«. 

Dette  Blad,  der  ikke  redigeres  og  heller  ikke  skrives,  men  der- 
imod læses  af  undertegnede,  vilde  jeg  gerne  henlede  Opmærksom- 
heden paa.  Skønt  jeg  ikke  er  enig  med  alt,  hvad  der  findes  deri, 
tror  jeg  dog,  at  man  næppe  anden  Steds  vil  kunne  finde  en  i  det 
hele  saa  sand  og  upartisk  Oplysning  om  sociale  Forhold  som  her; 
og  den  Præst,  der  vil  læse  det  stadig  i  et  halvt  x\ar,  vil  uden  Tvivl 
føle  sin  Synskreds  udvidet  og  faa  en  mere  levende  Interesse  for  de 
fortrykte  i  Samfundet.  Og  hvilken  Mening  man  ellers  har  om  For- 
holdet mellem  Kristendommen  og  det  sociale  Spørgsmaal,  saa  vil 
man  dog  næppe  kunne  finde  noget  ondt^i  disse  to  Ting:  at  faa  sin 
Synskreds  udvidet  og  at  faa  mere  levende  Interesse  for  Samfundets 
Stedbørn.  •  A,  Schack. 

Rettelse. 

Provst  Hansen  har  bedet  om  at  følgende  Rettelse  maa  gøres  til  Begyndelsen 
af  hans  Afhandling  i  forrige  Nr.  af  Bladet: 

S.  213  er  efter  Linje  8  f.  n.  udfaldet  en  Linje.  Der  skal  staa:  og  end- 
videre 2.  Kor.  12,  21,"  paa  hvilket  Sted  der  oversættes  «angre»,  samt  Apok.  2., 
5.   16.  21;  13,  3.  9,  hvor  der  oversættes  cskifte  Sind*.- 


Kassereren 

Pastor  E.  With  er  flyttet  til  GI.  Kongevej  u,  St.  —  V. 


Paa  det  kgl.  Vajsenhuses  Forlag  er  udkommen  og  kan 
faaes  gennem  enhver  Boglade: 

Udtog 

af  den  forordnede 

Alter-Bog*) 

i  Danmark. 
Pris  indb.  i   Kr.  50  Øre. 
*)  Heri  de  nye  Ritualer  for  Daab,  Nadvere  og  Brudevielse. 


Udtog 

af  det  forordnede 

Kirke-Ritual 

i  Danmark. 

Pris  indb.  2  Kr.  50  Øre. 

Lehmann  &  Stage 

Løvstræde  8. 


Abonnement  paa  Bladet  —  (75  0te  Kvartalet)  —  kan  tegnes  paa 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  i.  Artikler  bedes  sendte  til  Redaktøren,  Pastor  A.  Schack, 
Klareboderne  3,  2.  K.  Avertissementer  kunne  optages  i  Bladet  og  bedes 
ligesom  Bekendtgørelser  sendte  til  Bladejs  Ekspedition.  Kassereren,  Pastor  E.  Withs 
Adresse  er:  GL  Kongevej  11,  St.  V.  Indmeldelse  i  den  danske  Præste for- 
ening sker  til  Kredsformandfen. 


København.  —  Græbe«  Bogtrykkeri. 

Digitized  by  VjOOQIC 


MAANEDSBLAD 

FOR 

DEN   DANSKE  FOLKEKIRKE. 

UDGIVET   AF 

DEN  DANSKE  PRÆSTEFORENING. 


Nr.  12  Den  L  December  1899 

{adhold:  Gustav  Joisen:  Om  Maalestokken  for  Prædikenens  Værd.  Knud 
Petersen:  Om  lettere  Adgang:  for  Præster  til  at  opnaa  personlife  Lman.  H.  Osten- 
feld: Det  videnskabelige  Præstekursns.  F.  Nielsen:  En  fornøjelig  Tur,  H.  Osten- 
feld :  Forslag  til  en  Henvendelse  til  Ministeriet  for  Kirke-  og  Undervisningsvæsenet. 
M.  F.  Høfler:  En  Sag,  der  ikke  maa  slumre.     Meddelelse  om  Indsamling. 

Ved  dette  Hæfte  af  «Maanedsbladet»,  som  sendes  til  alle 
Landets  Præster,  vilde  den  danske  Præsteforenings  Bestyrelse 
gærne  minde  Præstestanden  om  Foreningens  Tilværelse.  Med- 
lemsantallet  var  i  Oktober  vokset  til  565,  saa  at  man  nu  har 
naaet  ca.  Halvdelen  af  det  samlede  Antal.  Men  Foreningens 
Betydning  vil  jo  væsentlig  afhænge  af.  om  den  kan  samle  et 
altid  voksende  Antal  af  Præsterne  indenfor  sine  Rammer. 


Om  Maalestokken  for  Prædikrøiens  Værd.*) 


Det  har  været  et  naturligt  Ønske  hos  mig,  naar  jeg  skulde 
have  den  Ære  og  Glæde  at  tale  til  en  stor  Kreds  af  den  danske 
Kirkes  Præster,  da  ogsaa  at  samles  med  dem  om  et  betydeligt 
Emne,  som  kunde  føres  ind  1  det  indre  af  den  fælles  Præste- 
tjeneste.    Det  vilde  først  og  fremst  i  sig  selv  være  det   rigtige, 


*)  Foredrag  ved  det  danske  Præstckursus  20.  Oktbr  1899  af  Pastor  Gtistav 

o^  desuden  er  der  ved  et  Emne,  som  paakalder  alles  Interesse, 
noget  som  kommer  den  talendes  Mangler  til  Hjælp.  Det  Emne 
jeg  har  valgt:  Om  Maalestokken  for  Prædikenens  Værd,  maa 
uden  Tvivl  siges  at  have  en  saadan  betydelig  Karakter.  Det  ved- 
kommer vor  største  Opgave  som  Præster:  Forkyndelsen  af  Kristi 
Evangelium  til  hans  Menigheds  Opbyggelse.  Og  ogsaa  i  en 
anden  Mening  fører  den  ind  til  Midten.  Thi  Enmet  er  ikke  at 
opfatte  saaledes:  Hvilken  er  den  Maalestok  som  andre  skal  be- 
dømm.e  vor  Prædikens  Værd  efter?  Men:  Efter  hvilken  Maale- 
stok skal  vi  selv  bedømme  vor  Prædikens  Værd,  og,  nærmere 
bestemt,  dens  personlige  Værd? 

Dette  Spørgsmaal  har  da  ogsaa  fra  før  af  meget  beskjæftiget 
dem  som  havde  med  Evangeliets  Forkyndelse  at  gjøre.  I  den 
evangeliske  Kirke  er  det  i  den  nyere  Tid  særlig  sat  i  Bevægelse 
af  Theremin,  hvis  ædle  Skrift:  Veltalenhed  er  en  Dyd,  er  blevet 
meget  lajst  og  kjendt,  og  hvis  Prædikensamling:  Kristi  Kors,  og- 
saa hos  os  har  været  mange  til  Opbyggelse.  Siden  finder  man 
det  gjerne  omhandlet  i  de  forskjellige  Fremstillinger  af  den  prak- 
tiske Theologi,  tildels  ogsaa  i  særegne  Smaaskrifter.  Dog  er  det 
større,  at  enhver  Præst,  hvem  hans  Prædikéngjerning  ligger  paa 
Hjerte,  af  sig  selv  fliuler  sig  drevet  til  at  tage  dette  Spørgsmaal 
op.  Thi  han  vil,  at  hans  Prædiken  ikke  bare  skal  være  .svage 
og  bortklingende  Ord,  men  at  den  skal  have  et  virkeligt  indre 
Værd  og  derfor  ogsaa  formaa  at  give  Værd.  Men  da  staar  han 
straks  prøvende  og  spørgende  foran  sin  egen  Prædiken:  Har 
min  Prædiken  et  saadant  Værd?  Nogle  enkelte  store  Gange  i 
et  Præsteliv  kan  dette  Spørgsmaal  komme  op  med  en  over- 
ordentlig Kraft,  thi  det  betyder  ogsaa:  Har  min  hele  Præste- 
gjerning  noget  virkeligt  Værd  ?  Har  min  hele  Person  som  Kristen 
noget  virkeligt  Værd?  Og  det  kan  komme  o'p  mange  mindre 
Gange,  hvor  det  mest  er  den  enkelte  Prædiken  det  gj ælder, 
eller  den  Prædiken  retning  i  Samtiden  han  maaske  har  sluttet  sig 
til.  Men  i  ethvert  Tilfælde  finder  han  sig  med  det  samme  toran 
det  andet  Spørgsmaal:  Hvor  er  Maalestokken?  Gives  der  ikke 
en  fast  og  paalidélig  Maalestok,  som  jeg  kan  bedømme  min 
Prædikens  Værd  efter  uden.  at  frygte  for  at  tage  fejl?  Thi  der 
er  mange  Maader  at  bedømme  en  Prædikens  Værd  paa,  og  ikke 
alle  er  paalidelige,  ialfald  ikke  tilstrækkelige.         , 

Der  er  en  Maalestok,  som  man  forstaar  ofte  anvendes,  detl 

om  Prædikenen  formaar  at  samle  mange  Tilhørere,  en 
fuld  eller  en  overfyldt  Kirke.  Og  man  skulde  kjende  lidet 
til  et  Menneskes  Fristelser,  om  man  ikke  vidste,  at  denne  Maale- 
stok  har  Magt  til  at  lægge  sig  nær  hen  for  en  Prædikant,  selv 
om  han  ikke  vil  vedkjende  sig  den.  «Hvad  der  kan  gribe  saa 
niange,»  siger  Stensgaard  og  tilføjer  en  højtidelig  Ed,  «det  har 
Sandhed  i  sig.»  Der  er  noget  af  Stensgaard,  lad  være  tilbage- 
trængt og  underkuet,  hos  enhver.  Der  er  noget  overvældende 
i  de  ^tore  Menneskeskarer,  naar  de  samler  sig  om  Prædikenen, 
i  det  bølgende  Hav  af  Ansigter,  som  er  vendt  mod  den  ene,  i 
de  hemmelighedsfulde  Indflydelser,  som  forbinder  dem  der  hører 
og  den  der  taler,  og  bevæger  dem  som  ett  Legeme.  De  store 
Tilhørerskarer  og  deres  Bifald  taler  højt  til  en  Mand  og  siger 
til  ham  det  som  han  selv  helst  vilde  tro:  Din  Prædiken  har 
Værd ;  ligesom  omvendt  en  liden  Flok  spredt  ned  over  Stole- 
raderne vil  nedslaa  hans  Mod  og  bringe  ham  til  at  tvivle  om 
at  han  har  noget  at  sige  fra  Gud. 

Dog  er  en  saadan  Maalestok  ikke  blot  utilstrækkelig,  men 
ligefrem  upaalidelig.  Den  fulde  eller  overfyldte  Kirke  kan  og- 
saa  blive  til  paa  en  helt  anden  Maade  end  ved  en  værdifuld 
Evan  gel  ieforkyndelse.  Det  kan  være  den  talendes  Begavelse, 
hans  Originalitet,  hans  Veltalenhed,  hans  Friskhed,  hans  Ung- 
dom, som  samler  de  store  Tilhørerskarer,  altsaa  Talerens  Egen- 
skaber, ikke  Prædikantens.  Og  undertiden  kan  man  komme  til 
at  sige:  Det  er  underligt  hvad  Mennesker  i  Mængde  kan  samles 
om,  thi  selv  efter  en  velvillig  Bedømmelse  er  det  hele  fattigt. 
Fra  en  anden  Side:  Jesu  egen  Forkyndelse  af  Rigets  Evan gehum 
samlede  i  den  første  Tid  af  hans  Virksomhed  store  Folkeskarer, 
siden,  som  Slutningen  af  Joh.  6  vidner  om,  færre.  Men  hans 
Prædiken  havde  samme  Værd,  ja  man  maa  i  en  vis  Forstand 
sige,  efter  at  have  gjennemlæst  Joh.  6  og  seet  hvorledes  han 
selv  løser  Skarerne  fra  sig  og  ligesonl  giver  dem  fri,  at  den 
havde  stigende  Værd.  Det  var  ikke  Prædikantens  Fejl,  at  Til- 
hørerne blev  færre,  det  var  Tilhørernes.  Eller  i  det  mindre: 
Der  er  Sogne  i  Norge,  desværre  endnu  altfor  mange,  hvor  og- 
saa  en  levende  og  dygtig  Forkynder  maa  finde  sig  i  Aar  for 
Aar  at  prædike  for  en  liden  Forsamling.  Men  sæt  den  samme 
Prædikant  i  et  af  de  religiøst  bevægede  vestlandske  Sogne,  og 
Menneskene  vil  rimeligvis  trænge  hverandre  om  hans  Prædikestol. 

Hvis  altsaa  en  Prædikant  vilde  bedømnne  sin  Prædikeas 
Værd  efter  Tilhørernes  Tal,  vilde  han  bruge  en  upaalidelig 
Maalestok  og  let  kunne  tage  fejl.  Theremin  har  givet  et  stærkt 
Udtryk  herfor,  naar  han  siger:  Det  er  mig  den  rette  Prædikant, 
hvem  det  er  det  samme,  enten  han  prædiker  for  tre  eller  tor 
tre  tusen  Tilhørere.  Det  kan  være  sandt  og  det  kan  være  stort, 
hvis  det  nemlig  ikke  er  min  egen  Skyld,  at  min  Prædiken  samler 
saa  faa.  Der  er  ogsaa  noget  ynkeligt  i  at  finde  sig  nedstemt, 
eller  endog  saaret  og  krænket,  om  den  fulde  Kirke  efterhaanden 
bliver  noindre  fuld  og  mange  bliver  borte.  Det  er  jo  med  Alderen 
ogsaa  de  fleste  rette  Forkynderes  Lod,  thi  ^t  er  kun  faa  givet 
at  bevare  Aandens  og  Legemets  Kræfter  usvækkede  til  det  sidste. 
Og  det  er  en  ordentlig  Prøve  paa  en  ret  Prædikants  Sind  —  'den 
er  nok  ikke  saa  let  at  aflægge  med  Laudabilis  —  om  han  for- 
staar  med  samme  Iver  og  Kjærlighed  at  forkynde  Evangeliet  for 
de  faa  som  for  de  mange.  Men  ellers  bør  dog  baade  de  mange 
og  de  faa  give  ham  noget  af  Betydning  at  tænke  paa.  De 
mange  —  thi  taler  han  maaske  saaledes  som  Ørene  klør?  Træder 
Talerens  Egenskaber  i  Forgrunden  hos  ham  og  overskygger 
Evangeliet?  De  faa  —  thi  hvorfor  er  de  saa  faa?  Er  det  fordi 
det  mangler  ham  paa  personlig  Omvendelse,  paa  Aand  og  Kraft 
og  Arbejdsiver  i  en  Tid,  som  dog  ikke  er  fattig  paa  religifiw 
Trang? 

Men  hvad  der  end  herved  er  at  betænke,  staar  det  fast,  at 
Maalestokken  for  Prædikenens  Værd  ikke  er  Tilhørernes  Tal. 
Der  «er  en  anden  Maalestok,  som  synes  at  være  meget  tryggere. 
Ikke  den  mere  kvantitative  Virkning  er  Maalestokken,  om  Præ- 
dikenen samler  mange  eller  faa,  men  dens  kvalitative  Virknii^g^ 
om  den  udretter  det  som  det  er  Kristi  Evangeliums 
Sag  at  udrette,  om  den  formaar  at  kalde  Menneskene  til  Op- 
vækkelse og  Omvendelse,  om  den  kan  samle  mere  end  en  Til- 
børerkreds,  nendig  en  Menighed  om  Herrens  Ord  og  Sakra- 
menter, om  den  virker  Tro  og  Kjærlighed  og  gode  Gjerninger 
og  Kamp  mod  alt  ondt.  Er  det  ikke  den  Maalestok,  Jesus  seåv 
lægger  i  vor  Haand:  Af  deres  Frugter  skal  I  kjende.  dem?  Pro- 
feterne, Lærerne,  Forkynderne  skal  kjcndes  paa  de  Virkninger  deres 
Lærdom  frembringer  i  dem  som  hengiver  sig  til  dem;  et  godt 
TrÆ  bærer  gode  Frugter,  et  raaddent  Træ  bærer  onde  Frugter 
pll^  det  er  ialfakl  ufrugtbart.    Vi  staar  med  dyb  Æreiry^  over- 

for  denne  Maalestok,  den  slaar  nok  altid  til,  naar  den  bruges 
lovlig.  Men  man  maa  lægge  Mærke  til  to  Ting.  Først:  det  er 
andre  Jesus  henviser  til  at  bedømme  Profeterne  efter  deres 
Lærdoms  Frugt  i  Menneskene  og  Samfundene.  Og  dernæst: 
Det  er  to  grundforskjellige  Slags  Profeter,  som  skal  kjendes  fra 
hverandre  paa  den  Maade,  nemlig  Kristi  Evangeliums  Forkyndere 
og  JFarisæismens  og  Sadducæismens,  Egenretfærdighedens  og 
Verdensnydelsens,  falske  Profeter.  Det  viser  sig  ogsaa  i  vore 
Dage,  da  det  særlig  er  Verdensnydelsens  falske  Profeter,  som 
har  Ordet  ved  Siden  af  Kristi  Evangelium,  at  der  her  er  Tale 
om  en  fast  Lov.  Det  gaar  an,  ogsaa  for  et  ikke  altfor  klart- 
seende Øje,  at  gjøre  Forskjel  mellem  Kristi  Evangeliums 
Vidner  og  Verdensnydelsens  falske  Profeter  efter  de  meget  for- 
skjellige  Frugter  de  frembringer  f.  Eks.   i  det  danske  Folks  Liv. 

Derimod  har  Herren  ikke  henvist  sit  Evangeliums  Forkyndere 
til  selv  at  bedømme  sin  Prædikens  Værd  efter  de  kjendelige 
Virkninger,  den  frembringer.  Han  kunde  det  ikke  engang,  han 
som  har  lært  os  at  bede:  Led  os  ikke  ind  i  Fristelse.  Enhver 
finere  Følelse  viger  tilbage  for  den  Slutning:  Mennesker  er  ved 
min  Prædiken  blevet  omvendte  til  Gud,  der  begynder  at  ske 
nye  Ting  i  åen  Menighed,  hvori  jeg  er  sat  —  altsaa  er  jeg  en 
ret  Prædikant  for  Gud  og  min  Prædiken  har  personligt  Værd. 
Det  er,  som  jeg  vilde  tage  Kristi  Evangeliums  Frugter  og  gjøre 
dem  til  mine  Frugter.  Naar  nogen  oplever  saadant  —  hvad  vi 
alle  skulde  bede  og  arbejde  og  stride  for  at  opleve  —  er  der 
Grund  til  megen  Taknemmelighed  og  Ydmyghed,  og  der  er 
ingen  større  Glæde  i  et  Præsteliv.  Og  naar  man  ikke  oplever 
noget  saadant  —  alt  bliver  bestandig  som  før,  man  mærker  i 
Menigheden  intet  til  Guds  Ords  væsentlige  Virkninger:  de  blinde 
ser,  de  døve  hører,  de  halte  gaar  o.  s.  v.  —  vil  en  ærlig  Præst 
neppe  kunne  undgaa  at  komme  ind  i  Selvprøvelsens  og  An- 
fægtelsens Ild,  og  det  er  kun  de  uægte,  som  kan  lade  det  gaa 
hen  og  alligevel  have  det  godt. 

Og  dog  er  denne  Maalestok  efter  de  kjendelige  Virkninger 
ikke  paalidelig.  Thi  dels  kan  efter  Ordets  iboende  Kraft  disse 
Virkninger  ogsaa  følge  en  Forkyndelse  af  Evangeliet,  som  per- 
sonlig ikke  har  Værd.  Der  har  været  mærkelige  Eksempler  paa 
at  disse  Evangeliets  Virkninger  endog  i  mere  fremtrædende  Grad 
synes    at    have    fulgt    en    Prædiken,    der    umulig  kan   have  havt 

noget  egentligt  personligt  Værd.  Thi  det  viste  sig  siden,  at 
Forkyndernes  Vandel  i  Løndom  havde  været  uforenelig  med  det 
Evangelium  de  forkyndte.  Man  kan  maaske  sige,  at  meget  af 
de  skjøqne  Virkninger  i  saadanne  Tilfælde  kun  er  Skin.  Men 
man  kan  erfaringsmæssig  ikke  sige  det  om  alt;  man  maa  ind- 
rømme, at  ogsaa  en  Prædiken,  som  er  uden  personligt  Værd, 
k^n  frembringe  Evangeliets  Virkninger,  naar  det  er  Evangeliet, 
som  prædikes,  særlig  hvis  det  sker  med  en  vis  Grebethed.  Der 
skal  jo  ogsaa  være  dem  som  siger  til  Herren  paa  hin  Dag: 
Herre,  Herre,  har  vi  ikke  profeteret  ved  dit  Navn,  har  vi  ikke 
uddrevet  Djævle  ved  dit  Navn,  har  vi  ikke  gjort  mange  kraftige 
Gjeminger  ved  dit  Navn.^  Men  han  vil  svare  dem:  Jeg  kjendte 
eder  aldrig,  vig  bort  fra  mig,  I  som  beflitter  eder  paa  Uret 
(Mt.  7,  22  f). 

Men  hertil  kommer  en  anden  Oververvejelse  om  Evangeliets 
Virkninger.  De  følger  vistnok  altid  Evangeliets  tro  Forkyndelse, 
men  de  behøver  ikke  altid  at  vise  sig  straks.  Det  er  hermed 
som  med  Sæden,  der  lægges  i  Jorden,  den  ligger  skjult  der  en 
Tid,  og  det  kan  vare  længe  før  der  bliver  modent  Korn  at  høste. 
«Der  er  en  som  saar»,  siger  Jesus,  «og  en  anden  som  høster. 
Andre  har  arbejdet,  og  I  er  kommet  ind  i  deres  Arbejde»  (Joh. 
4,  36  ff.).  Der  er  deri  dels  en  Vejledning  for  dem  som  ser 
Evangeliets  Virkninger  og  bliver  blandt  dem  der  høster,  at  de 
ikke,  som  vi  unægtelig  er  altfor  tilbøjelige  til,  skal  gjøre  for 
hurtige  Slutninger  og  mene  at  de  Virkninger  som  de  ser,  alene 
er  deres  Forkyndelses  Virkninger.  Der  er  andre,  der  er  mange, 
som  har  arbejdet  før  dem,  Jorden  er  fuld  af  Sæd,  før  de  kom 
til.  Og  der  er  deri  en  Trøst  for  de  Evangeliets  tro  Forkyndere, 
som  lidet  eller  intet  ser  af  Evangeliets  Virkninger,  de  behøver 
dog  ikke  derfor  at  frakjende  sin  Forkyndelse  personligt  Værd. 
Hvad  de  end  under  saadanne  Forhold  faar  at  betænke  med  Hen- 
syn til  sin  egen  Forkyndelses  Mangler,  og  hvilken  Ild  de  end 
—  maaske  med  Rette  og  til  Gavn  —  kommer  ind  i,  kan  det 
dog  være,  at  ogsaa  de  er  paa  sin  rette  Plads  og  i  sin  rette 
Gjerning,  nemlig  Sædemandens,  der  venter  paa  Høsten.  Den 
hele  rette  Forkynderslægt  er  efter  hint  Herrens  Ord  en  Enhed; 
de  som  saar  med  Graae},  har  ligesaa  megen  Betydning  for  Guds 
Rige  som  de  der  høster  ved  Frydesang;  de  skal  engang  glæde 
sig  sammen,  det  var  rigtigt,    om  de   allerede   nu   begyndte   der- 

paa.  Men  det  er  meget  vanskeligt,  vanskeligt  for  dem  som  staar 
med  tomme  Hænder,  at  glæde  sig  over  dem  og  være  taknemme- 
lige for  dem  der  har  Hænderne  fulde,  og  maaske  endnu  vanske- 
ligere for  dem  som  staar  midt  i  Indhøstningens  optagende  Ar- 
bejde, at  have  en  taknemmelig  og  anerkjendende  Tanke  for  dem 
der  før  dem  eller  samtidig  med  dem  saar  uden  at  se. 

Vi  slutter,  at  denne  anden  Maalestok,  efter  Forkyndelsens 
væsentlige  Virkninger,  om  den  end  rækker  længere  end  den 
første,  dog  heller  ikke  er  tilstrækkelig  paalidelig  til  at  bedømme 
Prædikenens  Værd  efter.  Vi  forlader  disse  Værdimaalere  efter 
Prædikenens  kjendelige  Virkninger  for  at  gaa  ind  i  Forkynderens 
Indre,  om  vi  maaske  der  skulde  finde  den  rette  Maalestok.  Det 
er  jo  ogsaa  i  sig  selv  naturligt,  at  Maalestokken  for  Prædikenens 
personlige  Værd  paa  en  eller  anden  Maade  maa  staa  i  Forbindelse 
med  Prædikantens  indre  Liv. 

Kan  man  bedømme  en  Prædikens  Værd  efter  den  Varme 
og  Inderlighed  eller  endog  den  hellige  Begejstring, 
hvormed  den  udarbejdes  og  holdes?  Er  den  Prædiken, 
som  man  har  faaet  givende  med  een  Gang  som  ved  en  Inspi- 
ration, derved  sikret  i  sit  personlige  Værd? 

Man  kan  sige,  at  det  er  naturligt,  at  det  kristne  Vidnes- 
byrd bliver  til  under  Følelser  af  Varme  og  Inderlighed,  det  er 
naturligt,  at  noget  af  den  hellige  Begejstring  eller  endog  Inspira- 
tion følger  med  Evangeliets  Forkyndelse.  Det  er  jo  netop  Evan- 
geliet, det  vidunderlige  Evangelium  om  Guds  hellige  Kjærlighed 
til  Synderne  i  Kristus,  som  fremfor  alt  andet  er  skikket  til  at 
fremkalde  saadanne  Bevægelser  i  Sjælene,  og  da  vel  først  og 
fremst  i  dem  som  samler  det  i  sig  selv  for  at  kunne  føre  det 
videre  til  andre.  Det  er  heller  ikke  værdt  at  tale  meget  mod 
Følelserne,  det  er  ikke  godt  at  undvære  deres  umiddelbare  Til- 
stød, deres  Farve  og  Ild,  og  i  Stedet  for,  som  nok  nogen  hver 
ved  Besked  om,  at  have  Huset  fuldt  af  kjølig  Kritik  og  temme- 
lig afmægtig  Refleksion.  Vi  bør  vistnok  alle  ønske  heller  at 
have  mere  end  vi  har,  af  Følelserne  og  Begejstringen,  end 
mindre,  ligesom  vi  ogsaa  selv  som  Tilhørere  ved  tilstrækkelig 
om  hvad  Betydning  det  har  for  os,  naar  vi  mærker  at  Ordet 
er  følt.  baaret  af  Varme  og  Inderlighed  eller  endog  af  den  høje 
ægte  Begejstring.  Det  erstatter  mange  andre  Mangler  og  lægger 
Evangeliets  Sandhed  mærkelig  nær  hen  til  os. 

Dog  kan  vi  heller  ikkæ  heri  finde  den  paalidelige  Maalestok 
vi  søger.  Jeg  tænker  ikke  saa  meget  paa  at  der  gives  en  reli- 
giøs Grebethed,  som  meget  ligner  denne  Varme  og  Inderlighed 
og  Begejstring,  og  dog  er  noget  ganske  andet.  Jeg  tænker  mere 
paa  at  der  ogsaa  blandt  Evangeliets  rette  Forkyndere  er  dem 
som  har  faaet  en  temmelig  tør  Natur,  Følelseslivet  i  det  hele 
træder  mere  tilbage  hos  dem,  mens  de  kan  have  det  igjen  i  en 
større  Klarhed  i  Erkjendelsen,  en  større  Kraft  i  Viljen.  Og  mest 
tænker  jeg  paa,  at  selv  under  normale  Forhold,  hvor  der  er  nogen- 
lunde Ligevægt  i  Sjælens  Kræfter,  synker  og  stiger  Følelsens 
Bølger  paa  mangen  forviklet  Maade  sammen  med  det  hele  Kristen- 
liv og  Menneskeliv,  man  kan  ikke  tage  Varmen,  Inderligheden, 
Begejstringen,  Inspirationen,  naar  man  vil,  man  kan  heller  ikke 
altid  faa  den,  naar  man  beder  om  den,  det  kan  være  man  maa 
lade  sig  nøje,  lade  sig  nøje  med  selve  Sagen,  Guds  Ord,  Guds 
Naade.  Man  har  herved  ofte  henvist  til  visse  Erfaringer  om,  at 
en  Prædiken,  som  man  udarbejdede  med  Møje  og  ligesom  under 
Tvang,  under  Sindets  plagsomme  Tørhed,  under  en  nedslaaende 
Erkjendelse  af  sin  Persons  og  sin  Forkyndelses  Mangler  snarere 
end  i  Glæde  og  Frihed,  kan  have  havt  mere  med  sig  af  en 
kristen  Prædikens  væsentlige  Virkninger,  end  den  som  blev  til 
under  mere  gunstige  Forhold  og  som  man  maaske  selv  tænkte 
skulde  have  noget  at  udrette.  Man  har  ligesaa  ofte  sagt,  at 
dette  i  de  fleste  Tilfælde  er  en  Selvskuffelse  og  en  Undskyldning 
for  et  trægt  og  ubevæget  Sind.  Desværre  kan  det  være  saa. 
Og  dog  bør  man  ikke  frakjende  disse  Erfaringer  sit  Værd.  En 
Prædiken  skal  ikke  fremstille  Evangeliet  i  dets  Objektivitet,  men 
i  personlig  Skikkelse,  saaledes  som  det  lever  i  et  troende  Men- 
neske. Men  det  sker  ikke  blot  gennem  Varmen  og  Inderlig- 
heden, Begejstringen  og  Inspirationen.  Det  kan  ogsaa  ske  gjen- 
nem  Kampen,  gjennem  Arbejdet,  gjennem  Ydmygelsen  og  en 
Fødsel  med  Smerte.  Ogsaa  ad  disse  Veje  faar  Prædikenen  den 
personlige  Karakter,  som  tilhører  den.  Og  disse  Veje  kan  endog 
til  sine  Tider  for  en  Prædikant  være  de  tryggeste  og  bedste,  og 
han  kan  ad  dem  bære  Evangeliet  frem  med  størst  Renhed  og 
Kraft,  fordi  de  menneskelige  Storheds  og  Forfængeligheds  Tanker, 
som  sikrest  af  alt  fordærver  Forkyndelsen,  ikke  saa  let  forhindrer 
sig  med  disse  trangere  og  vanskeligere  Veje  som  med  de  mere 
lyse  og  gunstige. 

Som  vi  fandt,  at  den  Maalestok,  som  var  taget  fra  For- 
k3'ndelsens  Virkninger,  ikke  var  helt  paalidelig  og  tilstrækkelig, 
saaledes  heller  ikke  denne,  som  er  hentet  fra  Prædikantens  indre 
Liv,  mest  hans  Følelsesliv.  Naar  T h e  r  e  m  i  n  skal  betegne  den  Maale- 
stok han  anser  for  den  paalidelige  og  tilstrækkelige,  viser  han 
ikke  udad,  heller  ikke  blot  indad,  men  indenfra  opad.  Den 
Prædiken,  siger  han,  har  Værd,  hvormed  man  har  søgt 
at  behage  ikke  Mennesker,  men  Gud.  Han  har  ikke  taget 
denne  Maalestok  af  sig  selv,  den  er  Paulus's:  Vi  taler,  ikke 
som  de  der  vil  tækkes  Mennesker,  men  Gud,  som  prøver  vore 
Hjerter  (i   Tes.  2,  4  sml.  Gal.   2,  7). 

Der  er  uden  Tvivl  noget  ufejlbart  ved  denne  Maalestok. 
Den  Prædikant  er  paa  den  rette  Vej,  som  spørger  efter  hvor- 
ledes han  ved  sin  Forkyndelse  skal  tækkes,  ikke  Mennesker, 
men  Gud.  Det  betydningsfulde  ved  denne  Maalestok  ligger  først 
deri,  at  den  Vej  er  helt  afskaaret,  som  sikrest  og  oftest  tilintet- 
gjør  Prædikenens  personlige  Værd:  Et  Menneskes  forfængelige 
Lyst  til  at  vinde  andre  Menneskers  Bifald  og  selv  blive  stor 
derved.  Denne  dødelige  Fare  kan  forbinde  sig  med  enhver  Art 
af  Prædiken :  den  mere  erkjendelsesmæssige  Forkyndelse  til  Sand- 
hedsoverbevisning,  det  milde,  kjærlighedsfulde  Vidnesbyrd  til  en 
Menigheds  Opbyggelse,  den  stærke,  gjennemtrængende  Prædiken 
til  Opvækkelse  og  Omvendelse  —  der  er  ingen  Art  Prædiken, 
som  sikrer  mod  den,  thi  den  er  den  store  Menneskefare,  den 
store  Kristen  fare,  og  fremfor  alt  den  store  Prædikantfare.  Den 
behøver  paa  ingen  Maade  at  komme  kjendelig  til  Orde  og  be- 
stemme Forkyndelsens  Indhold,  den  kan  findes  baade  bag  Beskeden- 
heden og  bag  Selvbevidstheden,  den  er  en  Proteus,  som  altid 
antager  nye,  ogsaa  skjønne  Skikkelser  for  at  kunne  leve.  Men 
hvor  den,  om  end  omhyggelig  gjemt,  faar  Lov  til  at  leve,  er 
den  som  en  fin  Gift,  der  gjennemtrænger  det  hele  Prædiken- 
legeme og  berøver  det  personligt  Værd,  og  den  følger,  som 
man  kan  være  overbevist  om,  ad  hemmelighedsfulde  Veje  med 
•ud  blandt  Tilhørerne  og  blander  sig  med  Evangeliets  Virkninger 
for  at  skade  og  fordærve  dem.  Vi  siger  altsaa,  at  mens  de 
ivrige  Værdmaalere,  som  før  er  nævnte,  endnu  giver  Tilknyt- 
ningspunkter for  hin  den  største  af  alle  Prædikantfarer,  er  det 
•en  Fuldkommenhed  ved  denne  Paulus's  Maalestok,  at  den  helt  af- 
^kjærer  denne  Vej:  ikke  som  de  der  vil  tækkes  Mennesker. 

Dog  har  denne  Maalestok  ikke  blot  en  negativ  Fuldkommen- 
hed, som  ikke  altid  behøver  at  være  Fuldkommenhed,  thi  der 
kan  ogsaa  gives  forskjellige  Grunde  til  ikke  at  ville  tækkes 
Mennesker.  Men  fremfor  alt  en  positiv  Fuldkommenhed:  som  de 
der  vil  tækkes  Gud,  som  prøver  vore  Hjerter.  Man  stilles 
for  Guds  Ansigt,  Menneskene  er  for  det  første  ikke  til.  Man 
spørger  om  hvorledes  Gud,  som  har  givet  Evangeliet,  vil  have 
sit  Evangelium  forkyndt,  uanset  hvorledes  Mennesker  vil  synes 
om  det  eller  hvorledes  man  selv  har  Lyst  til  at  gjøre  det,  i  dets 
hele  Naade  og  Sandhed,  i  dets  hele  Kjærlighed  til  Menneskene 
og  Had  til  det  onde.  Saa  kommer  Menneskene  til,  man 
spørger,  hvorledes  man  bedst  skal  forkynde  dette  Evangelium 
for  disse  Mennesker  under  deres  timelige  og  aandelige  Vilkaar, 
ikke  for  at  behage  dem,  ja  ogsaa  om  det  maatte  mishage  dem, 
men  for  at  gavne  dem  og  være  dem  til  nogen  evig  Hjælp  i 
Kjærlighed  og  saaledes  behage  Gud.  Og  saa  kommer  man 
selv  til,  man  spørger,  hvorledes  man  bedst  skal  kunne  bruge 
de  naturlige  og  aandelige  Gaver  man  for  sin  Del  har  faaet,  ikke 
for  selv  at  blive  stor  og  from  og  god  derved,  en  liden  Helgen 
som  tilbedes  af  Kvinder,  eller  en  liden  Hersker  som  regjerer 
over  Mænd,  men  for  at  tjene  dette  Guds  Evangelium  og  disse 
Mennesker,  disse  døbte,  denne  Menighed,  om  man  kunde  be- 
hage Gud.  Og  det  den  Gud,  som  vi  ved  prøver  vore  Hjerter, 
for  hvis  Øjne  vort  Inderste  er  blottet  og  udspændt  indtil  sine 
mindste  Folder,  som  kan  taale  mange  Fejl  og  mange  Mangler 
og  elske  os  endda  som  Børn  og  bruge  os  som  sine  Tjenere, 
men  som  ikke  kan  taale  at  vi  vil  tækkes  Mennesker  og  os  selv 
fremfor  ham. 

Denne  Maalestok  har  ganske  vist  sin  Objektivitet.  Den 
lader  det  i  Paulus's  og  i  alle  kristne  Forkynderes  Mund  ikke 
ubestemt,  hvilken  Gud  det  er  man  vil  tækkes,  det  er  vor 
Herres  Jesu  Kristi  Fader,  hvilket  Evangelium  der  skal  for- 
kyndes, det  er  vor  Herres  Jesu  Kristi  Evangelium,  hans,  der 
døde  for  vore  Synder  og  opstod  til  vor  Retfærdighed.  Den 
indeslutter  i  saa  Maade  den  Maalestok,  som  Peter  peger  paa, 
naar  han  siger:  Dersom  nogen  taler  i  Menigheden,  han  tale  som 
Guds  Ord  (i  Pet.  4,  11)  eller  Paulus  Rom.  12,  6:  Hvis  vi  har 
Profetiens  Gave,  saa  lad  os  bruge  den  i  Overensstemmelse  med 
Troen.     Den  stiller  det  ikke  frit  for  en  Forkynder  at  udtage  en 

Del  af  Kristi  Evangelium,  som  f.  Eks.  Kristi  Moral,  og  forkynde 
den  som  det  hele  Evangelium,  naar  han  kun  ved  med  sig  selv, 
at  han  derved  ikke  vil  tækkes  Mennesker,  men  Gud.  Der  har 
inden  den  kristne  Kirke  været  saadanne  Forkyndere,  som  ube- 
kymrede om  Mennesker,  baade  den  døde  Verdslighed  og  den 
døde  Tro,  mest  har  forkyndt  den  religiøse  Moral,  Kristi  Moral, 
med  et  brændende  Sind,  fordi  de  deri  fandt  sin  Opgave  fra  Gud. 
Deres  Forkyndelse  har  uden  Tvivl  Værd,  og  personligt  Værd, 
de  kan  være  store  for  Gud  som  Johannes  Døberen,  og  de  har 
noget  at  udrette,  for  hvis  Skyld  de  maa  gjennem  Ild,  om  de 
end  kun  døber  med  Vand.  Men  de  kommer  ikke  til  Rette  med 
denne  Paulus's  Maalestok.  Thi  den  viser  først  og  fremst  opad 
til  den  Gud,  hvem  Paulus  tjente  i  hans  Søns  Evangelium,  Korsets 
Evangelium,  Opstandelsens  Evangelium,  Evangeliet  af  Tro  til 
Tro,  det  hele  Evangelium,  hvori  Naade  og  Lov,  Tro  og  Moral 
gaar  sammen  i  ett  som  i  Jesu  Kristi  Herlighed,  fuld  af  Naade 
og  Sandhed.  Kun  denne  Forkyndelse  har  Værd  som  Evan- 
geliets Forkyndelse,  og  det  er  jo  den  der  her  spørges  om. 

Dog  er  det  særlig  Prædikenens  personlige  Værd,  som 
skal  prøves  efter  hin  Maalestok.  Thi  et  vist  objektivt  Værd 
hos  Prædikenen  behøver  ikke  at  følges  med  det  tilsvarende  per: 
sonlige  Værd.  Der  kan  komme  mange  Slags  Spørgsmaal  op: 
Jeg  søger,  saa  godt  jeg  kan,  at  prædike  det  hele  Evangelium, 
men  maaske  jeg  gjør  det,  fordi  jeg  nu  en  Gang  er  blevet  Præst? 
Min  Prædiken,  lad  være  den  er  rettroende,  udretter  saa  lidet; 
er  den  maaske  personlig  værdiløs  .f*  Den  synes  at  udrette  noget 
eller  maaske  meget,  men  er  den  ægte  i  min  Person,  thi  det  er 
dog  derom  der  spørges  for  mig  (i   Kor.  9,   27).^ 

Man  kunde  sige,  at  man  her  som  altid  maa  prøve  sig  selv 
efter  den  fælles  store  Kristen  regel,  om  man  er  i  Omvendelsen 
og  Troen  efter  Daabens  Pakt.  Det  er  naturligvis  sandt,  vi  finder 
ogsaa,  naar  vi  dvæler  ved  denne  Paulus's  Prædikenmaalestok,  at 
den  efter  Sagen  er  den  samme  som  den  fælles  store  Kristen- 
regel. Kun  at  den  er  individualiseret  til  Brug  for  Prædikanter. 
Kun  at  den  har  optaget  i  sig  et  særligt  Hensyn  til  deres  store 
Fare  og  deres  store  Forpligtelse  og  Ære:  vi  taler  ikke  som  de 
der  vil   tækkes  Mennesker,  men   Gud,   som  prøver  vore  Hjerter. 

Denne  Maalestok  viser  bort  fra  Forkyndelsens  større  eller 
mindre  Virkninger  udenfor,  den  viser  ogsaa  bort  fra  de  skiftende 

indre  Bevægelser,  som  ledsager  Prædikenens  Tilblivelse.  Den 
viser  først  opad  til  Gud,  vor  Herres  Jesu  Kristi  Fader,  og  hans 
evige,  uomskiftelige  Evangelium.  Men  med  det  samme  viser 
den  indad,  bagenfor  de  skiftende  Sjælens  Bevægelser,  til  det 
ubevægelige  og  blivende  hos  et  Kristenmenneske,  det  inderste 
Lydighedsforhold  til  Herren:  om  man  prædiker  dette  Kristi 
Evangelium,  ikke  for  derved  at  være  Menneskene  til  Behag  eller 
sig  selv  til  Behag,  men  for  at  adlyde  Gud,  for  at  tækkes  Gud, 
for  at  have  en  uskadt  Samvittighed  for  Gud.  Saaledes  naar  en 
Prædikant  til  personlig  Uafhængighed  og  Selvstændighed,  han 
bliver  fri  for  Mennesker.  Og  han  naar  til  den  rette  personlige 
Bundethed,  bundet  til  Gud  og  hans  Ord  og  Vilje  og  gjennem 
ham  til  Guds  Mennesker  og  til  Gudsmennesket  i  sit  eget  Indre. 
Denne  Forkyndelse  har  personligt  Værd,  hvilke  dens  Mangler 
end  ellers  kan  være.  Og  den  skal  have  noget  at  udrette.  Thi 
saaledes  faar  Kristi  Evangelium  sin  frie  Bane. 

Der  er  noget  ufejlbart  ved  denne  Maalestok.  Den  fører  fra 
de  mere  ydre  Ting  ind  til  det  inderste  af  Sagen,  hvor  den  kan 
afgjøres,  til  de  store  Ting,  de  store  Modsætninger,  som  ikke 
kan  forliges  med  hverandre  og  som  stiller  Spørgsmaalet  rent. 
Man  kan  faa  et  Svar  der,  man  kan  for  Guds  Ansigt  afgjøre, 
om  man  taler  for  at  tækkes  Menneskene  eller  Gud.  Og  det  er 
en  stor  Renselses  og  Fornyelses  Tid  for  en  Prædikant,  en  Slags 
aandelig  Nyfødsel,  som  har  en  mærkelig  Betydning  for  hans 
Forkyndelse,  naar  han  trænger  igjennem  det  som  vil  hindre 
ham,  for  at  spørge  og  svare  efter  denne  Maalestok.  Det  har 
ganske  vist  sine  Smerter  og  Vanskeligheder,  der  er  det,  som  vil 
hindre  ham  og  bevæge  ham  til  at  lade  den  hele  Sag  blive  i  en 
vis  uklar  og  flydende  Tilstand.  Deraf  bliver  der  dog  intet  uden 
en  stadig  Nedgang  for  Prædikenen  i  personligt  Værd.  Man  maa 
igjennem  og  altid  paany  igjennem  for  at  naa  til  et  renligt  og 
ordentligt  Væsen  og  en  Prædiken,  som  fornyes  i  personligt 
Værd. 

Altid  paany  igjennem!  Thi  det  er  ikke  en  Maalestok,  som 
man  een  Gang  for  alle  kan  bruge  og  saa  lukke  ned  i  et  Skrin. 
Lykkelig^  og  velsignet  den  Prædikant,  som,  naar  han  bruger  den, 
kan  sige  med  Paulus:  Vi  taler  ikke  som  de  der  vil  tækkes 
Mennesker,  men  Gud,  som  prøver  vore  Hjerter.  Dog  vil  han 
altid  finde  mere  end  nok  af  den  Forfængelighed  og  Behagesyge 

og  Herskesyge,  som  skader  hans  Person  og  hans  Prædiken  og 
hans  Prædikens  Virkninger  og  vil  gjøre  alt,  saavidt  ham  selv 
vedgaar,  til  et  Skin.  Han  maa  altid  paany  bruge  denne  Maale- 
stok  og  bedømme  sin  Prædiken  i  dens  Helhed  og  den  enkelte 
Prædiken  derefter,  ligesom  man  kan  se  dem  som  holder  paa  at 
bygge  et  Hus,  altid  tage  sin  Maalestok  frem  og  bruge  den  højt 
og  lavt  —  at  han  kan  være  med  at  bygge  rigtig  paa  Guds 
aandelige  Hus  og  sin  egen  Forkynderperson. 

Vi  har  vistnok  alle  en  Følelse  af,  at  de  Tider,  hvori  vi 
lever,  i  religiøs  Forstand  er  hetydningsfulde  Tider,  og  at  meget 
vil  hænge  af  hvorledes  disse  Tider  benyttes.  Ved  det  norske 
Præstekursus  forrige  Aar  i  Kristiania  søgte  jeg  at  pege  paa 
Tidernes  Tegn  i  saa  Maade  og  mente  at  burde  fremhæve,  at 
det  er  Kirkens  Præste tjeneste,  som,  endog  mere  end  sædvanlig, 
kaldes  frem  i  første  Række  og  efter  Tidens  Art  har  de  største 
Opgaver  og  det  største  Ansvar.  Og  særlig  er  det  Forkyndel- 
sen der  spørges  om.  Vi  ønsker  fremragende,  rigt  udrustede 
Forkyndere,  som  ved  sit  Vidnesbyrd  kan  række  langt  og  fange 
manges  Øren  og  Hjerter.  Men  det  er  uden  Tvivl  endnu  langt 
større  og  virker  endnu  meget  dybere  ind  i  Nutid  og  Fremtid, 
om  den  Forkyndelse,  som  udgaar  fra  en  Folkekirkes  samlede 
Præstetjeneste,  fra  den  hele  Række  af  jævne  Præster,  vokser  i 
personligt  Værd.  Og  her  spørges  der  ikke  om  særegne  Gaver 
og  Udrustning,  her  kan  alle  være  med,  her  er  alle  med,  der 
vil  forkynde  Kristi  Evangelium  ikke  som  de  der  vil  tækkes 
Mennesker,   men  Gud,  som  prøver  vore  Hjerter. 


Om  lettere  Adgang  for  Præster  til  at  opnaa 
personlige  Laan. 

(Af  Stiftskasserer  Knud  Petersen  ) 


[Nedenstaaende  Foredrag  blev  holdt  af  Stiftskasserer  Knud 
Petersen  ved  Aaloorg  Stiftkonvents  Møde  den  4.  Juli  1899.  I 
Anledning  af  Foredraget  blev  der  nedsat  et  Udvalg,  der  under 
Biskoppens  Forsæde  kom  til  at  bestaa  af  følgende  Medlemmer: 
Stiftskasserer  Knud  Petersen,  Landstingsmand  Provst  Bjerre,  Pro- 

prietær  Winde,  Burholt,  Pastor  Begtrup  Hansen,  Grev  Schim- 
melmann,  Dronninglund,  og  Provst  Dresler,  og  som  fik  det 
Hverv  at  tage  det  fremsatte  Spørgsmaal  under  Overvejelse  og 
eventuelt  søge  Sagen  gennemført.  —  Dette  Udvalg  har  paa  et 
Møde  den  17.  November  vedtaget  at  træffe  Foranstaltninger  til 
Sagens  Gennemførelse  og  agter,  naar  de  fornødne  Forarbejder 
foreligge,  at  rette  Henvendelse  til  hele  Landets  Præstestand]. 


Forinden  jeg  gaar  over  til  at  gøre  Rede  for  det  fremdragne 
Spørgsmaal,  vilde  jeg  gerne  have  Lov  til  at  forudskikke  et  Par 
Bemærkninger  vedkommende  Sagens  formelle  Side. 

Da  Spørgsmaalet  umiddelbart  angaar  Præstestanden,  vilde 
det  maaske  nok  have  været  baade  naturligere  og  for  Sagen  mest 
formaalstj enligt,  om  et  Medlem  af  Standen  havde  bragt  det  frem; 
den,  der  har  Skoen  paa,  veed  jo  bedst,  hvor  den  trykker.  Det 
er  imidlertid  ikke  sket,  og  da  Spørgsmaalet  for  hver  Dag,  der 
gaar,  efter  min  Mening  bliver  mere  og  mere  aktuelt,  er  jeg 
gaaet  ud  fra.  at  det  mindre  kommer  an  paa,  af  hvem  det  rejses, 
end  paa,  at  det  rejses 

Netop  fordi  den  fremdragne  Sag  umiddelbart  angaar  Præste- 
standen, kunde  det  ligeledes  synes  naturligst,  at  den  blev  fore- 
lagt for  en  Forsamling,  bestaaende  udelukkende  af  Præster,  men 
Sagen  kan  ogsaa  ses  fra  det  Synspunkt,  at  den  ikke  alene  an- 
gaar Præstestanden.  For  Kirken  og  dens  Venner  er  Spørgs- 
maalet ingenlunde  ligegyldigt.  Tværtimod  1  Kirken  og  Menig- 
heden ere  stærkt  interesserede  deri,  for  saa  vidt  som  hverken 
Kirken  eller  dens  Medlemmer  kunne  være  tjente  med,  at  Præster- 
nes økonomiske  Forhold  komme  i  Forfald.  Ud  fra  denne  Be- 
tragtning er  det  derfor  min  Opfattelse,  at  nærværende  Forsam- 
ling, skønt  den  i  sin  Midte  tæller  ogsaa  Lægfolk,  maa  have  Lov 
til  at  drøfte  Forhold,  der  mulig  kunne  faa  Betydning  for  Landets 
Præstestand  i  økonomisk  Henseende,  uden  at  blive  mistænkt  for 
at  befatte  sig  med  Ting.  der  ikke  vedkomme  den.  Formelt  kan 
der  saa  ledes  ikke  indvendes  noget  imod,  at  denne  Sag  behandles 
af  den  højtærede  Forsamling,  men  for  Resten  er  det  min  Over- 
bevisning, at  Præsterne  selv  gerne  modtage  en  Haandsrækning 
ude  fra  uden  at  fordybe  sig  i  en  ørkesløs  Formalisme  og  uden 
at  spørge,  om  dette  eller  hint  Spørgsmaal  nu  ogsaa  er  indbragt 
for  rette  forum  og  af  rette  Vedkommende. 

At  jeg  har  tilladt  mig  at  rejse  Spørgsmaalet,  skyldes  ikke 
nogen  Tilfældighed.  I  min  Stilling  som  Stiftskasserer  har  jeg 
haft  rig  —  jeg  kunde  fristes  til  at  sige  alt  for  rig  Lejlighed  til 
'^  erfare,  at  ikke  taa  Præster  leve  og  virke  under  højst  uheldige 

økonomiske  Forhold.  Den  jevne  Velstand,  som  for  en  hel  eller 
halv  Menneskealder  siden  gennemgaaende  fandtes  hos  den  danske 
Præstestand,  findes  som  Regel  ikke  mere.  Jeg  overdriver  neppe, 
naar  jeg  siger,  at  en  sørgelig  økonomisk  Tilbagegang 
saa  godt  som  over  hele  Linien  er  ret  fremtrædende, 
vistnok  i  højere  Grad  iblandt  Præsterne  paa  Landet  end  hos 
Præsterne  i  Byerne.  Fivis  man  nu  stillede  sig  som  Op(?ave  og, 
vel  at  mærke,  var  i  Stand  til  fuldstændig  at  raade  Bod  paa 
dette  Forhold,  vilde  det  være  ikke  blot  af  Interesse,  men  lige 
frem  nødvendigt  at  komme  til  Klarhed  over,  hvad  der  kan  an- 
tages at  være  Aarsag  til  denne  Tilbagegang.  Man  kan  imidler- 
tid snart  blive  enig  om,  at  en  fuldstændig  Forandring  til  det 
bedre  paa  dette  Omraade  kun  hører  til  de  fromme  Ønsker  i,  alt 
Fald  for  Øjeblikket.  Kunde  man  blot  opnaa  at  standse  den 
økonomiske  Tilbagegang  i  Farten  og  samtidig  hist  og  her  rette 
paa  de  mest  uheldige  Forhold,  saa  at  nogen  Forbedring  i  de 
økonomiske  Livsvilkaar  for  Præsterne  blev  mulig,  vilde  der  efter 
min  Mening  være  vundet  ikke  saa  lidt.  I  hvor  fristende  det  alt- 
saa  end  kunde  være  at  udfinde  Aarsagerne  til  Tilbagegangen, 
maa  en  Undersøgelse  heraf  i  dette  Tilfælde  ligge  udenfor  Op- 
gaven, og  jeg  skal  derfor  ikke  komme  nærmere  ind  paa,  om 
Grunden  til  den  stærke  Tilbagegang  mulig  maa  søges  alene  i 
Tidernes  Ugunst;  den  lave  Kapitelstakst  og  Nedgangen  i  Offer 
og  Akcidentser,  eller  tillige  i  andre  Omstændigheder,  hvorover 
Præsterne  mere  eller  mindre  selv  ere  Herre,  saasom  i  Bortfor- 
pagtningsforholdet med  deraf  følgende  ringere  Udbytte  af  Præste- 
gaardsjorderne  og  en  forandret,  paa  Købstadsmaner  indrettet,  for- 
dyret Levevis,  i  den  ældgamle  Ordning  af  Naadensaaret,  i  en 
undertiden  overdreven  Byggelyst,  o.  s.  v. 

Kun  en  enkelt  Omstændighed,  der  er  vel  egnet  til  at  frem- 
kalde og  i  mangfoldige  Tilfælde  har  fremkaldt  og  vedblivende 
fremkalder  uheldige  økonomiske  Forhold,  maa  det  være  mig  til- 
ladt at  dvæle  udførligere  veu,  ogsaa  af  den  Grund,  at  den  staar 
i  den  nøjeste  Forbindelse  med  Besvarelsen  af  det  rejste  Spørgs- 
maal.  Idet  jeg  foreløbig  nærmest  vil  have  Landsbypræsterne 
for  Øje,  tænker  jeg  da  særlig  paa  den  Omstændighed,  at  Præsten, 
naar  han  tiltræder  sit  første  Embede,  som  oftest  mangler  den 
allernødvendigste  Driftskapital.  Det  lyder  jo  i  og  for  sig  under- 
ligt at  tale  om  Driftskapital  for  en  Statsembedsmand,  men  det 
nytter  nu  engang  ikke  at  nægte,  at  der  til  Overtagelsen  af  et 
Præsteembede  paa  Landet  kræves  Kapital;  om  man  vil  kalde  den 
Driftskapital  eller  give  den  et  andet  Navn,  er  for  saa  vidt  lige- 
gyldigt. Kapitalens  Størrelse  afhænger  af,  om  Jorderne  ere  bort- 
forpagtede, eller  om  Præsten  selv  vil  drive  dem.  I  sidste  Til- 
fælde drejer  det  sig  om  betydelige  Summer,  men  selv  i  første 
Tilfælde  udfordres  der  ikke  saa  lille  en   Kapital    til  Anskaffelse 

af  Befordring  og  forskjellige  andre  Ting.  For  den,  der.  har  de 
nødvendige  Midler,  er  Sagen  simpel  nok,  men  for  den,  der  er 
saa  uheldig  ikke  at  være  i  Besiddelse  deraf,  stiller  det  sig  ander- 
ledes. Han  maa  enten  laane  sig  frem  hos  gode  Venner  og  be- 
kendte, hvad  jo  slet  ikke  er  saa  behageligt,  eller  indskrænke  sig 
til  paa  Kredit  at  anskaffe  det  mindst  mulige  af,  hvad  der  skal 
til  til  Præstegaardens  Behov.  Er  han  i  det  Tilfælde  selv  at 
skulle  overtage  Driften,  gaar  det  i  sørgelig  Grad  ud  over  Præste- 
gaardens Produktionsevne,  og  i  Stedet  for  den  paaregnede  Ind- 
tægt vil  der  let  fremkomme  Underskud.  Selv  om  han  er  saa 
heldig  at  opnaa  Laan,  kan  det  imidlertid  i  mange  Tilfælde  forud- 
sættes, at  det  ikke  er  tilstrækkeligt  —  naar  Venner  og  bekendte 
skulle  hjemsøges,  tages  Munden  sjelden  fuld  —  og  i  alt  Fald 
kan  der  sikkert  regnes  med,  at  et  saadant  Laan  skal  betales  i 
Løbet  af  ganske  kort  Tid.  Hvad  enten  Situationen  nu  bliver 
den  ene  eller  den  anden  af  de  paapegede,  vil  Begyndelsen  til 
økonomiske  Vanskeligheder  og  Besværligheder  være  gjort.  Nu 
vil  maaske  en  og  anden  sige:  Ja,  men  har  det  ikke  altid  været 
saaledes,  have  Præsterne  ikke  altid  maattet  skaffe  sig  Drifts- 
kapital, og  ere  de  dog  alligevel  ikke  komne  over  det?  En  saa- 
dan  Betragtning  ligger  nær,  men  det  er  ikke  vanskeligt  at  paa- 
vise,  at  hvad  der  før  lod  sig  praktisere,  det  gaar  ikke  mere. 
Saa  længe  Embedets  Indtægter  vare  nogenlunde  rigelige,  var 
det  med  Økonomi  muligt  at  komme  ud  over  de  første  Aars 
Besværligheder,  af  hvilke  Naadensaaret  ikke  var  de  mindst  be- 
sværlige, men  efter  at  alle  mindre  Embeders  Indtægter  ere  bragte 
ned  paa  et  Minimum,  der  daarligt  nok  kan  strække  til  til  at 
dække  det  daglige  Forbrug,  bliver  det  ganske  ugørligt  for  Præsten 
i  større  Stil  at  gøre  Afdrag  paa  Gæld.  Følgen  bliver  da  uund- 
gaaelig  denne:  Gælden  vokser  i  Stedet  for  at  mindskes.  Vanske- 
lighederne øges,  og  for  at  holde  det  gaaende  nødsages  Præsten 
ofte  til  at  søge  midlertidig  pekuniær  Støtte  snart  hos  en,  snart 
hos  en  anden,  og  selv  om  den  i  de  fleste  Tilfælde  ikke  ude- 
bliver, er  Tilstanden  dog  lige  beklagelig.  Jeg  vil  nu  slet  ikke 
tale  om,  at  Præsten  i  Retning  af  at  yde  pekuniær  Hjælp  bliver 
ganske  ude  af  Stand  til  at  følge  Øjets  og  Hjertets  Trang  over- 
for nødlidende,  og  at  hans  Hjem  ikke  som  i  gamle  Dage  *kan 
være  et  Gæstehjem  for  alle  i  Menigheden.  Dette  er  beklagelige 
Ulemper,  men  ingenlunde  de  væsentligste.  Det  ligger  nemlig  i 
Sagens  Natur,  at  den  Mand,  der  daglig  er  opfyldt  af  økonomiske 
Bekymringer,  bliver  mindre  oplagt  til  at  øve  sin  Gerning.  Tankerne 
ere  ikke  altid  der,  hvor  de  skulde  være,  og  Arbejdslysten  svinder 
ind.  Under  disse  Omstændigheder,  og  selv  om  det  ikke  kommer 
til  ligefrem  Sekvestration  eller  privat  Administration  —  noget, 
der  slet  ikke  er  ukendt  —  vil  Præsten  vanskelig  kunne  være  for 
Menigheden,    hvad   han   skulde   være   og   helst  selv  vilde  være. 

Menigheden  lider  under  Ulemperne  ved  Præstens  økonomiske 
Sorger.  Men  ikke  nok  hermed.  Autoriteten  overfor  Menigheden 
svinder  ind.  Det  er  jo  nemlig  en  bekendt  Sag,  at  Folk  paa 
Landet  danne  sig  deres  egen  Mening  om  den  Mand,  der  ikke 
har  Orden  paa  sine  økonomiske  Sager.  At  betale  enhver  sit 
sætter  Landboeren  en  Ære  i,  og  han  har  derfor  ingen  rigtig 
Respekt  for  eller  Tillid  til  den,  der,  økonomisk  set.  ikke  kan 
klare  sig.  Men  er  først  Tilliden  borte,  gaar  Autoriteten  efter- 
haanden  samme  Vej.  For  hver  Gang,  dette  sker,  gøres  der 
imidlertid  Kirken  stor  Skade,  og  derfor  er  det,  hvad  jeg  i  Be- 
gyndelsen udtalte,  for  Kirken  og  dens  sande  Venner  af  største 
Betydning,  at  Praéstestandens  økonomiske  Forhold  ikke  komme 
i  Forfald.  Jeg  gaar  endog  saa  vidt,  at  jeg  siger:  Det  er  for 
Kirken  et  saare  vigtigt  Spørgsmaal,  at  dens  Embedsmænd  i 
pekuniær  Henseende  stilles  saaledes,  at  den  sociale 
Stilling  og  Anseelse  bevares. 

Det  vil  af,  hvad  jeg  har  fremført,  fremgaa,  og  jeg  tager 
ikke  i  Betænkning  at  fastslaa  det  som  Kendsgerning,  at  en  med- 
virkende Aarsag  til  den  økonomiske  Tilbagegang  hos  Præste- 
standen i  ikke  ringe  Grad  maa  søges  i  den  Omstændighed,  at 
Præsten,  naar  han  tiltræder  sit  første  Embede,  ofte  savner  den 
til  Overtagelsen  nødvendige  Kapital  eller  modtager  den  paa  Vil- 
kaar,  med  hvilke  han  i  Virkeligheden  er  daarlig  tjent.  Det  er 
derfor  ogsaa  min  Overbevisning,  at  hvis  den  absolut  nødvendige 
Kapital  stod  til  hans  Raadighed  paa  billige  Rente-  og  Afbetalings- 
vilkaar,  vilde  Præstestandens  økonomiske  Kaar  utvivlsomt  blive 
betydelig  forbedrede,  og  mange  Sorger  og  Bekymringer  med 
deres  vidtrækkende  Følger  vilde  undgaas.  To  gode  Ting  vilde 
straks  være  opnaaede:  Orden  i  Pengesagerne  fra  første  Færd  og 
Midler  til  ved  egen  Hjælp  paa  rationel  Maade  at  kunne  ud- 
nytte det  efter  min  Mening  for  lidet  paaagtede  Aktiv,  der  be- 
staar  i  Besiddelsen  af  Præstegaardsj order.  Af  disse  Goder  vilde 
det  første  ikke  være  det  mindst  værdifulde.  Det  er  en  Livs- 
erfaring, at  det  er  langt  lettere  at  bevare  Orden  i  Pengesager 
end  at  tilvejebringe  Orden,  naar  der  først  er  Uorden  i  samme. 
Der  er  ogsaa  et  gammelt  Ord,  som  siger:  Øjeblikkelig  Hjælp 
er  dobbelt  Hjælp.  Det  er  et  sandt  Ord,  men  det  kan  næppe 
nogetsteds  anvendes  med  større  Ret  end  paa  det  Forhold,  der 
her  er  skildret. 

Hidtil  har  Tanken  kun  været  rettet  paa  de  yngre  Præster 
paa  Landet.  Hvorledes  stiller  Forholdet  sig  nu  for  de  ældre 
Præster  og  for  Præsterne  i  Almindelighed?  Paa  Grund  af  de 
ringe  Indtægter  have  de  første  Embedsaar  mere  eller  mindre 
været  en  Kamp  med  den  økonomiske  Tilværelse.  I  Haab  om 
et  bedre  Embede  og  bedre  økonomiske  Vilkaar  har  man  maaske 
ikke  taget  det  saa  nøje  med  at  gøre   Gæld,    men   med    det   for- 

bedrede  Vilkaar  stiger  Fordringerne  i  forskellige  Retninger. 
Børnene  vokse  til  og  stille  deres  særlige  Krav  Det  viser  sig, 
at  man  ikke  har  taget  disse  Ting  i  Betragtning.  Støder  der  saa 
Uheld  til  i  en  eller  anden  Retning,  er  det  først  galt.  Det  er 
nødvendigt  at  gøre  Laan,  men  hvor?  Hos  Venner  og  Bekendte 
og  paa  uheldige  Vilkaar.  Og  hvad  bliver  saa  Følgerne?  Akkurat 
de  samme  som  for  de  unge  Præsters  Vedkommende.  Præsten 
lider  og  Menigheden  lider  under  de  uheldige  økonomiske  For- 
hold, som  maaske  helt  eller  delvis  kunde  have  været  undgaaede, 
hvis  Præsten  i  rette  Tid  og  paa  rimelige  Vilkaar  kunde  have  op- 
naaet  det  nødvendige  Laan  ved  egen  Hjælp. 

Er  det  nu  altsaa  saaledes,  hvad  jeg  tror  fra  alle  Sider  vil 
blive  erkendt,  at  en  stor  Del  af  Præsterne  leve  under  økonomisk 
trykkende  Kaar,  og  fremdeles,  at  det  med  fuld  Føje  kan  paa- 
regnes, at  heri  vilde  ske  en  heldig  Forandring,  hvis  der  gaves 
en  let  Adgang  for  Præsterne  til  i  rette  Tid  at  opnaa  personlige 
Laan,  saa  er  det  ogsaa  hermed  givet,  at  der  er  rig  Opfordring 
for  alle  Venner  af  Kirken  til  at  virke  for,  at  saadanne  Laan 
kunne  ydes.  Ja  ikke  blot  Hensynet  til  Præstestanden,  men  navn- 
lig Hensynet  til  selve  Kirken  gør  det  til  en  saa  at  sige  bydende 
Nødvendighed,  at  der  fra  alle  Sider  rækkes  en  hjælpende  Haand. 
Der  er  altsaa  Grund  til  at  virke  for  Tilvejebringelsen  af  billige, 
personlige  Laan  til  Præster,  navnlig  til  Landsbypræster.  Spørgs- 
maalet  bliver  saa  videre:  Hvorledes  skal  dette  kunne  lade  sig 
gøre?  Opgaven  er  naturligvis  ikke  hel  let,  men  den  er  heller 
ikke  vanskeligere,  end  at  den  ved  Hjælp  af  en  kraftig  Villie  og 
stærk  Sammenslutning  kan  løses.  Præstestanden  maa  selv  vise, 
at  den  vil  en  Ordning  paa  dette  Omraade,  men  sker  dette,  vil 
det  sikkert  ikke  mangle  paa  nødvendig  Støtte  ude  fra,  saameget 
mindre,  som  en  saadan  Støtte  kan  ydes  uden  nævneværdig  Risiko. 
Hvordan  skal  da  denne  Sag  gribes  an?  Jeg  vil  svare:  paa  samme 
Maade,  som  andre  Korporationer  i  lignende  Tilfælde  gribe  Tingene 
an.  Den  Fane,  som  nutildags  ses  overalt,  og  hvorpaa  staar  skrevet: 
« Sammenslutning  om  økonomiske  Fællesinteresser »,  maa  Præste- 
standen ogsaa  hejse.  Præstestanden  maa  slutte  sig  sammen  og 
danne  een  stor  Laaneforening.  Her  at  angive  alle  Enkelt- 
heder ved  en  saadan  Forening  vilde  føre  for  vidt  Jeg  maa  der- 
for indskrænke  mig  til  i  store  Hovedtræk  at  angive,  hvorledes 
en  saadan  Forening  tilvejebringes,  og  paa  hvilken  Maade  jeg 
tænker  mig,  at  den  skulde  virke.  Udelukket  er  det  ikke,  at  den 
maaske  kan  bygges  op  paa  en  hel  anden  Basis  end  den,  jeg  nu 
skal  lægge  frem  for  den  højtærede  Forsamling.  Min  Opgave  er 
væsentlig  kun  den  at  bringe  Tanken  frem.  Dens  Realisation 
maa  overlades  til  andre  mere  kompetente.  I  det  Hele  taget  — 
det  er  en  Bemærkning,  jeg  gerne  vilde  særlig  betone  —  ønsker 
jeg  kun,  at  det,  jeg  her  har  at  sige,  betragtes  som  en  Art  Raa- 

materiale,  ud  af  hvilket  der  gennem  fagmæssig  Behandling  mulig 
kan  bringes  noget  nyttigt  og  godt  for  Præstestanden. 

Den  første  Betingelse  for,  at  en  saadan  Forening  kan  ventes 
ført  ud  i  Livet,  er  den,  at  der  paa  Forhaand  haves  en  betydelig 
Reservefond.  Denne  maa  Præsterne  selv  tilvejebringe;  men  det 
skulde  heller  ikke  synes  helt  uoverkommeligt.  Er  jeg  rigtig 
underrettet,  skal  der  her  i  Landet  være  ca.  1200  Præster. 
Tænker  man  sig  nu,  at  hver  af  disse  tegnede  sig  for  et  Bidrag 
paa  10  Kr.  aarligt  i  5  Aar,  vilde  man,  naar  indvundne  Renter 
medregnes,  paa  denne  Maade  have  en  Reservefond  paa  ca.  65,000 
Kr.  Skulde  det  vise  sig  nødvendigt  at  have  yderligere  Garanti, 
hvad  der  i  den  første  Tid  vistnok  blev  nødvendigt,  kunde  man 
tænke  sig  den  tilvejebragt  som  personlig  Garanti,  f.  Eks.  paa 
100,000  Kr.,  tegnet  af  Menighedsmedlemmer  saaledes,  at  deraf 
kun  indbetaltes  10%,  medens  Resten  kunde  indkaldes,  om  det 
blev  nødvendigt.  Saaledes  funderet  kunde  Foreningen  trygt  be- 
gynde sin  Virksomhed.  For  de  Laan,  Foreningen  ydede  sine 
Medlemmer,  og  hvilke  Laan  maatte  tilbagebetales  i  Løbet  af  15, 
højst  20  Aar,  skulde  der  gives  Panteret  i  Naadensaaret,  og  alle 
Laantagere  maatte  paatage  sig  kollektivt  Ansvar,  ligesom  der 
ved  Laanets  Stiftelse  maatte  indbetales  et  passende  Beløb,  f.  Eks. 
indtil  5  %  af  Laanets  Hovedstol,  til  Reservefonden  (dette  Ind- 
skud kunde  ogsaa  indbetales  i  Løbet  af  f.  Eks.  5  Aar),  hvilket 
Indskud  dog  burde  tilbagebetales  ved  Laanets  Indfrielse.  For 
de  Laan,  Foreningen  ydede,  vilde  den  altsaa  have  Sikkerhed: 
i)  i  Laantagerens  Panteforskrivninger  (Naadensaaret), 

2)  i  den  straks  tilvejebragte  kontante  Reservefond  med  den  Til- 
vækst, Indskudene  af  Laanene  giver, 

3)  i  samtlige  Laantageres  kollektive  Ansvar  og 

4)  i  den  af  private  tegnede  Garantifond,  alt  i  den  angivne  Række- 
følge, saaledes  at  mulige  Tab  først  dækkes  af  Reservefonden 
sub  2,  derefter  eventuelt  ved  Udskrivning  hos  Medlemmerne 
(Laantagerne)  i  Forhold  til  Laanenes  Størrelse,  og  endelig  endnu 
mere  eventuelt  ved  Afskrivning  paa  Garantifonden  sub  4.  For 
selve  Foreningen  vil  Tab  paa  denne  Maade  være  saa  godt  som 
umuligt.  For  Garanterne  vil  Risikoen  være  mere  nominel  end 
virkelig,  idet  det  ikke  er  let  tænkeligt,  at  Tabene  ikke  skulde 
kunne  dækkes  af  Reservefonden  +  samtlige  Medlemmers  kollek- 
tive Ansvar.  Der  kunde  overhovedet  først  blive  Tale  om  Tab 
for  Garanterne,  naar  alle  Laantagere  vare  gaaede  fallit.  At  det 
kollektive  Ansvar  under  højst  uheldige  Forhold  kunde  blive 
effektivt,  bør  der  1  egnes  med  som  en,  om  end  fjern  Mulighed, 
men  sættes  Maksimum  for  det  enkelte  Laan  til  2.000  Kr  og 
tænker  man  sig,  at  Foreningens  løbende  Risiko  herefter  neppe 
nogensinde  vilde  komme  til  at  overstige  V4  Million  Kroner,  maa 
det  med  det  Resultat  for  Øje,  der  er  indvunden   gennem  mange 

Aars  Erfaring  paa  lignende  Oniraader,  antages,  at  Reservefonden, 
der  i  saa  Fald  vil  andrage  ca.  105,000  Kr.,  (de  oprindelige 
65,000  Kr.  -f-  Indskudene:  40,000  Kr.)  til  enhver  Tid  vil 
være  mere  end  tilsrækkelig  til  Dækning  af  alle  Tab.  I 
Forbindelse  hermed  maa  det  desuden  erindres,  at  Gælden  af- 
drages, at  Pantsætningen  af  Naadensaaret  altid  afgiver  nogen 
reel  Sikkerhed  og  endelig,  hvad  jeg  lægger  ikke  liden  Vægt  paa, 
at  en  Præst,  saa  længe  han  er  i  Embede,  afgiver  en  ikke  saa 
lidt  større  personlig  Garanti  end  Folk  i  Almindelighed.  I  det 
Hele  taget  maa  det  erindres  med  den  angivne  Kalkulation  for 
Øje,  at  der  til  Forbrug  af  hele  Reservefonden  udkræves,  at 
mindst  hver  8de  Laantager  ikke  blot  skulde  gaa  fallit,  men 
være  ganske  ude  af  Stand  til  at  yde  nogensomhelst  Dækning  af 
sin  Gæld  til  Foreningen.  Tages  det  endvidere .  i  Betragtning, 
at  der  altid  vil  være  noget  afdraget  paa  Gælden,  inden  Kata- 
strofen indtræffer,  og  at  nogen  Dækning  hos  de  vedkommende 
maa  paaregnes,  kommer  man  vel  Virkeltgheéen  nærmere  ved  at 
sige,  at  mindst  hver  4de  Laantager  maa  gaa  fallit,  før  der  kan 
blive  Tale  om,  at  Reservefonden  er  opbrugt.  Noget  saadant  er 
jo  næsten  utænkeligt.  Det  kollektive  Ansvar  bør  derfor  ikke 
kunne  afskrække  nogen  fra  at  søge  Laan  hos  Foreningen.  Men 
hvorfor  da  forlange  det  kollektive  Ansvar  og  end  mere  et  per- 
sonligt Garantifond,  vil  man  maaske  spørge?  Fordi  det  udadtil 
er  absolut  nødvendigt.  Skal  Foreningen  kunne  rejse  de  Penge- 
midler, som  ere  nødvendige  til  Udlaanene  til  Præsterne,  maa 
den  kunne  henvise  til  en  ubetinget  Garanti  for  Opfyldelsen  til 
enhver  Tid  af  alle  sine  Forpligtelser.  Derfor  er  det  kollektive 
Ansvar  nødvendigt,  og  derfor  kan  Garantifonden  ikke  undværes, 
i  alt  Fald  ikke  i  de  første  Aar. 

Men  hvorfra  faar  saa  Foreningen  de  Penge,  den  skal  bruge 
til  Udlaanene?  Før  jeg  kommer  ind  paa  en  Besvarelse  af  dette 
Spørgsmaal,  vil  det  være  nødvendigt  at  anstille  en  kalkulatorisk 
Beregning  over,  hvilken  Kapital  der  bliver  Brug  for  Antager 
man,  som  sagt,  at  der  er  ca.  1200  Præster  her  i  Landet,  og  at 
ca.  Vs  deraf  —  det  er  vistnok  rigelig  regnet  —  ville  blive  til- 
delte Laan  og  med  2,000  Kr.  til  hver,  vilde  der  efterhaanden 
blive  Brug  for  ca.  ^/4  Million  Kroner,  hvad  jeg  ogsaa  ved  mine 
tidligere  Udtalelser  er  gaaet  ud  fra.  Dette  Beløb  maa  Foreningen 
altsaa  sukcessivt  tilvejebringe.  Den  naturligste  og  absolut  heldigste 
Maade,  hvorpaa  dette  kunde  ske,  vilde  være  den,  at  Foreningen 
udstedte  Obligationer  (Partial-  eller  Kasseobligationer)  svarende 
til  de  udlaante  Beløb  og  afsatte  disse.  For  at  denne  Fremgangs- 
maade  med  Held  kunde  benyttes,  maatte  det  kunne  paaregnes, 
at  Foreningen  altid  blev  i  Stand  til  uden  Tab  at  kunne  afsætte 
sine  Obligationer,  altsaa  til  pari.  Hvis  Rentefoden  sattes  til  5  %, 
vilde  det  næppe  mangle  paa  Afsætning  paa  almindelig  Vis  gen- 

nem  Børssalg,  men  da  heraf  vilde  følge,  at  Laan tågerne  ogsaa 
maatte  svare  5  %  p.  a.  til  Foreningen  af  de  dem  ydede  Laan, 
stod  man  overfor  det  Resultat,  at  Laanene  let  blev  for  dyre. 
Hvis  Hensigten:  at  skaffe  billige  Laan,  helt  skulde  naas,  maatte 
man  ind  paa  en  anden  Afsætningsmaade,  eller  hvad  der  bliver 
det  samme:  der  maatte  skaffes  en  særlig  Køber  til  Foreningens 
4  Vo's  Obligationer.  Under  almindelige  Forhold  vilde  dette  jo 
være  saa  godt  som  umuligt,  men  Forholdet  her  er  jo  heldigvis 
ganske  særligt.  Som  en  saadan  Køber  har  jeg  tænkt  mig  Stifts- 
midlerne.  Ganske  vist  maa  det  altid  være  en  Hovedopgave  for 
disses  Administration  ved  forefaldende  Udlaan  at  sikre  Midlerne 
mod  Tab,  men  det  indses  ikke,  at  der  vilde  være  mindste  Risiko 
ved  at  anbringe  af  disse  Midler  en  forholdsvis  mindre  Sum  i 
Foreningens  Obligationer,  naar  Foreningen  anlagdes  paa  den  an- 
givne Maade,  og  dens  Statuter,  vel  at  mærke,  stadfæstedes  af 
disse  Midlers  Overtilsyn.  Det  forekommer  mig  endog,  at  For- 
eningens Obligationer  maatte  kunne  afgive  noget  nær  samme 
Sikkerhed  som  de  almindelige  Kreditforeningsobligationer,  der  jo 
modtages  af  Stiftsmidlerne.  Under  Hensyn  hertil  og  ikke  mindst 
i  Betragtning  af  Øjemedet  vilde  det  formentlig  være  fuldt  for- 
svarligt, om  der  gaves  Tilladelse  til  af  Stiftsmidlerne  at  indkøbe 
Foreningens  Obligationer.  Erkendes  det.  at  der  herved  ikke  er 
nogen  Risiko,  maa  det  endog  blive  en  Opgave  for  Autoriteterne 
gennem  saadan  Anbringelse  at  støtte  Foreningens  for  hele  Præste- 
standen og  Kirken  nyttige  Formaal. 

Hvad  enten  nu  Foreningen  dannes  under  denne  eller  anden 
Form,  vil  den  kræve  sin  Administration.  Denne  behøver  ikke 
at  være  særlig  omfattende  og  bekostelig.  Renten  af  Reserve- 
fonden maa  kunne  bære  Udgiften  derved.  Administrationens 
Sæde  bør  vistnok  være  i  København.  Foruden  en  Bestyrelse 
paa  nogle  faa  Medlemmer,  der  med  Undtagelse  af  den  admini- 
strerende Direktør  skulle  være  ulønnede,  i  alt  Fald  foreløbig, 
maatte  der  i  hvert  Stift  være  en  eller  flere  Repræsentanter,  helst 
Lægfolk,  til  at  bistaa  Foreningen  bl.  a.  ved  Afgivelse  af  Er- 
klæring over  fremkomne  Laanebegæringer. 

Der  kunde  spørges,  om  Tiden  for  Stiftelsen  af  en  saadan 
Forening  nu  ogsaa  er  ret  valgt.  Det  vides  jo,  at  der  fra  Ad- 
ministrationens Side  paatænkes  tilvejebragt  en  Ordning,  hvorefter 
der  under  visse  Betingelser  kan  tilstaas  Præster  Laan  til  Embeds- 
besætning  m.  v.,  og  det  kunde  derfor  ligge  nær  at  sige:  lad  os 
først  se,  hvorledes  en  saadan  Ordning  virker,  før  vi  indlade  os 
paa  at  starte  noget  nyt.  Efter  min  Mening  er  der  dog  ikke 
nogensomhelst  Anledning  til  at  udskyde  denne  Sags  Iværksættelse 
af  den  Grund.  Det  er  nemlig  saa  langt  fra,  at  de  to  Virksom- 
heder ville  komme  til  at  kollidere  eller  konkurrere  med  hinanden, 
at  de  meget  mere  paa  en  fortrinlig  Maade  ville  supplere  hinanden. 

Derfor,  og  ikke  mindst  under  Hensyn  til,  at  der  jo  vil  hen- 
gaa  flere  Aar,  inden  Foreningen  kan  træde  i  Virksomhed,  vil 
jeg  slutte  med  at  sige  til  alle  Venner  af  Kirken: 

Tag  Tanken  op  til  nøje  Undersøgelse  og  Drøftelse,  og  be- 
findes den  at  være  sund  og  god,  bring  den  da  hurtigst  muligt 
til  Udførelse,  og  der  vil,  tror  jeg,  være  gjort  en  god  Gerning 
imod  Præstestanden  og  Kirken. 


Det  videnskabelige  Præstekursus, 


Efter  indtrængende  Opfordring  fra  Deltagere  i  Præstekursuset 
forrige  Aar  foranstaltede  den  danske  Præsteforenings  Bestyrelse 
ogsaa  i  Aar  et  saadant.  Da  der  imidlertid  skulde  afholdes  Be- 
thesdamøde,  besluttede  man  ikke  at  lade  Kursuset  strække  sig 
over  saa  mange  Dage  som  i  Fjor,  men  at  afholde  det  i  umid- 
delbar Tilslutning  til  Bethesdamødet ,  og  det  blev  da  fra  d.  20. 
til  d.  27.  Oktbr.,  hvilket  blev  7  Arbejdsdage.  Kursusets  Besty- 
relse mødte  stor  Imødekommenhed  hos  Foredragsholderne,  som 
den  henvendte  sig  til  —  baade  Medlemmer  af  de  andre  Fakul- 
teter —  Professorerne  J.  L.  Ussing.  E.  Holm  og  E.  Warming, 
—  og  det  theol.  Fakultet  —  Professorerne  H.  Scharling  og  P. 
Madsen,  og  Præster  i  praktisk  Gerning  —  Domprovst,  Lic.  theol. 
A.  S.  Poulsen,  Lic.  theol.  N.  Ussing,  Prof.  S.  Sørensen,  Provst 
L.  Koch  og  Pastor  A.  Schack  —  og  ikke  mindst  vor  norske 
Gæst  Pastor  Gustav  Jensen.  Ved  Velvilje  fra  Konsistoriums 
Side  fik  vi  Lov  til  at  benytte  Universitetets  Auditorier  for  de 
Docenters  Vedkommende,  som  havde  jus  docendi;  de  øvrige 
Forelæsninger  blev  holdt  paa  Studenterhjemmet,  hvor  ogsaa  Dis- 
kussionerne om  Aftenen  fandt  Sted.  Tilslutningen  til  Kursuset 
var  større  i  Aar  end  forrige  Aar  —  230  mod  200  indtegnede, 
men  disse  Tal  angiver  ikke  nøjagtig  Forskellen  i  Deltagelsen, 
som  var  betydelig  større  i  Aar,  da  nemlig  den  ved  Dronningens 
Bisættelse  bevirkede  Udsættelse  i  Fjor  voldte,  at  en  Del  Delta- 
gere kun  kunde  være  med  til  en  mindre  Del  af  Kursuset.  Fra 
alle  Sider  udtaltes  der  Glæde  over  disse  Kursus  ogsaa  af  dem, 
der   havde   meldt   sig   som  Deltagere   med   en   vis  Skepsis.      En 

Køretur  rundt  til  en  Del  af  de  i  de  sidste  Aar  opførte  Kirker  i 
København  vakte  almindelig  Begejstring,  og  ved  den  selskabe- 
lige Sammenkomst,  ved  hvilken  vi  havde  en  Del  af  vore  Fore- 
dragsholdere som  Gæster,  herskede  en  fornøjelig  Stemning.  Dia- 
konissestiftelsen havde  en  Dag  indbudt  en  Del  af  Kursusets  Del- 
tagere til  Besøg  og  med  stor  Beredvillighed  givet  Plads  for  et 
Par  af  Deltagerne,  som  ikke  havde  Bekendtskab  i  København. 

Kun  et  kunde  man  ønske  anderledes:  nemlig  at  flere  af  de 
ganske  unge  Præster  deltog  i  disse  Kursus;  disse  ere  nemlig  ikke 
stærkt  repræsenterede.  En  Grund  maa  vel  søges  i,  at  de  ikke 
have  Raad  til  et  saadant  Besøg  i  Hovedstaden,  og  det  var  at 
ønske,  om  der  kunde  gives  nogen  Hjælp  til  ubemidlede  Præster, 
som  gerne  vilde  med.  Kursusets  Bestyrelse  indsendte  forrige 
Vinter  et  Andragende  til  Ministeriet  om  at  faa  en  mindre  Bevil- 
ling paa  Finansloven  til  Hjælp  ved  dets  Afholdelse,  men  det  har 
ikke  faaet  Svar;  men  det  er  jo  at  haabe,  at  en  gentagen  Hen- 
vendelse ad  Aare  vil  have  et  bedre  Resultat;  thi  Rigsdagen 
synes  jo  ikke  at  være  bange  for  at  give  Bevillinger  til  Oplys- 
ningsarbejde. 

H,  Ostenfeld, 


En  fornøjelig  Tur, 


Blandt  de  Glæder,  Deltagerne  i  det  nys  afholdte  videnskajbe- 
lige  Præstekursus »  havde,  var  ogsaa  en  Køretur  Lørdagen  den 
21.  Oktober  rundt  til  de  under  Opførelse  værende  eller  i  de 
senere  Aar  allerede  opførte  Kirker  i  København,  hvori  ca.  lOO 
Præster  deltog  under  Ledelse  af  Pastor  Friis  Hansen,  Formand 
for  den  danske  Præsteforening  og  Sekretær  i  Udvalget  for  Kø- 
benhavns Kirkesag,  og  denne  Tur  var  i  høj  Grad  fornøjelig,  idet 
den  gav  Plads  for  et  stort  Haab  om,  at  Menighedens  Anstren- 
gelser for  at  forsyne  Hovedstaden  med  de  nødvendige  Kirker  og 
Kirkelokaler  vil  kunne  naas. 

Paa  Hauserplads  fandt  Opstigningen  Sted  Kl.  i  i  lo  velfor- 
spændte char-a- banks  og  vakte  en  Del  Opmærksomhed  blandt 
de    paa   Pladsen    forsamlede    handlende    og   Arbejdere   og   de   i 

Husenes  Vinduer  forsamlede  skuelystne ,  der  mente,  at  det  var 
en  Forening,  der  skulde  paa  Skovtur  eller  lignende,  hvortil  de 
maaske  lededes  ved  Synet  af,  at  ogsaa  enkelte  Damer  tog  Plads 
paa  Vognene.  Det  var  imidlertid  et  Par  Præstekoner,  som  havde 
faaet  Lyst  til  at  gøre  Turen  med  og  i  sidste  Øjeblik  havde  faaet 
Lov  dertil  af  Togets  Fører. 

Først  kørtes  til  St.  Andreas  Kirken,  der  opføres  ved 
Siden  af  Kommunehospitalet  og  som  besaas  under  Ledelse  af 
Sognepræsten  Pastor  Steen,  der  foreviste  og  forklarede  Tegnin- 
gerne, hvorefter  Kirken  opføres,  og  efter  at  have  passeret  igen- 
nem Kirken,  der  var  naaet  omtrent  til  Taghøjde^  fik  Deltagerne 
det  Indtryk,  at  den  vil  blive  baade  smuk  og  rummelig,  et  vær- 
digt Gudshus,  det  første,  der  rejser  sig  i  den  store  Staddel  mel- 
lem Søerne  og  de  gamle  Volde,  og  som  i  Tidens  Løb  forhaabent- 
lig  vil  blive  efterfulgt  af  flere. 

Saa  kørtes  til  St.  Mariæ  Kirkesal  paa  Vesterbrogade,  der 
gjorde  et  smukt  og  hyggeligt  Indtryk,  og  Deltagerne  glædedes 
ved  Tanken  om,  at  Herren  nu  lovsynges  og  hans  Ord  forlcyndes, 
«hvor  Synden  før  gik  frækt  i  Svang »,  thi  det  er  jo  et  gammelt 
Lokale  for  offentlig  Dans,  som  her  betrædes,  og  tillige  glædedes 
de  ved  at  høre,  at  den  hele  Ejendom,  hvori  Salen  ligger,  nu  er 
saa  heldig  udlejet,  at  Salen  haves  til  en  billig  Pris. 

Fra  Mariæ  Kirkesal  gik  Turen  til  Gethsemane-Kirken, 
den  anden  Jernkirke,  liggende  i  det  nye  Kvarter  nær  den  gamle 
Jernbanevold,  omgivet  af  store  5 -Etages  Huse,  der  saa  velhavende 
nok  ud,  men  dog  beboes  af  en  saa  fattig  Befolkning,  at  der 
blandt  12  å  14  Tusinde  Mennesker  kun  findes  4  Lejligheder  paa 
.  4  Værelser,  de  øvrige  bo  i  3,  2  og  i  Værelses  Lejligheder,  og 
dog  er  der  vakt  en  saadan  Sans  i  Befolkningen ,  at  den  tænker 
paa  at  faa  Jernkirken  erstattet  af  en  Stenkirke,  liggende  paa 
samme  Plads,  og  nu  foreløbig  samler  ind  til  et  Taarn,  der  skal 
være  den  første  Begyndelse  til  den  nye  Kirke.  Rummet  i  Jern- 
kirken er  stort  og  godt,  men  blandt  andet  paa  Grund  af  Bølge- 
bliktaget koldt  om  Vinteren  og  varmt  om  Sommeren. 

Atter  steg  vi  paa  Vognene  for  at  køre  til  Præsternes 
Kirke,  ligeledes  i  en  ny  Staddel,  som  for  en  halv  Snes  Aar 
siden  slet  ikke  var  til.  Da  vi  nærmede  j)s  dfen,  lød  Tonerne  fra 
dens  Klokker  smukt  og  højtideligt  ud  over  Pladsen,  hvorved  den 
ligger,  og  det  var  vist  med  en  Følelse  af  inderlig  Glæde  og  glad 

Overraskelse,  at  Deltagerne  i  Turen  saa  den  Kirke,  som  de  ere 
med  til  at  rejse,  thi  Kirken  er  virkelig  skøn,  og  de  færreste  af 
os  havde  vist  tænkt  sig,   at  det  var  muligt  at  faa  en  saa  smuk 


Kristkirken  (Præsternes  Kirke  i  Dybbølsgade). 


Kirke  for  den  Sum,  som  det  er  lykkedes  eller  vil  lykkes  danske 
Præster  at  bringe  til  Veje.  «Vil  lykkes»,  siger  jeg,  thi  der 
mangler  jo  endnu  20,000  Kr.  for  at  Kirken,  naar  den,  om  Gud 
vil,  i  Januar  Maaned  1900,  staar  færdig  til  Indvielse,    kan  være 

gældfri.  Men  de  vil  jo  komme,  derom  kan  der  ingen  Tvivl 
være,  selv  om  der  er  Præster,  der  vedblivende  vil  hægte  sig  den 
Glæde  at  være  med;  thi  en  Glæde  er  det  at  være  med  at  rejse 
et  Gudshus  i  Landets  Hovedstad  og  i  en  Staddel,  hvis  Befolk- 
ning staar  Fare  for  at  afkristnes  og  en  Glæde  er  det,  at  Kirken 
bliver  saa  stor  og  skøn  som  den  bliver;  derfor  skyldes  der  dens 
Bygmester,  Arkitekt  V.  Koch,  en  stor  Tak.  Han  var  til  Stede 
og  viste  Deltagerne  i  Turen  sit  og  deres  Værk.  Jeg  kan  ikke 
her  beskrive  Kirken,  baade  mangler  jeg  dertil  Evner  og  mange 
andre  Ting.  idet  jeg  intet  Materiale  har  ved  Haanden;  jeg  kan 
kun  sige,  at  vist  paa  os  alle  gjorde  det  høje,  lyse  Rum,  det 
slanke  Taarn,  den  skønne  Fagade  og  mange  andre  Enkeltheder 
det  allerbedste  Indtryk,  og  det  gik  maaske  flere  af  Deltagerne  i 
Turen  som  Forfatteren  af  disse  Linjer,  at  da  jeg  Dagen  efter 
mødte  den  mig  ellers  ukendte  Arkitekt  paa  Gaden,  tog  jeg  uvil- 
kaarlig  Hatten  af  for  ham  med  en  stille,  hjertelig  Tak  for  den 
skønne  Kirkebygning,  som  det  er  lykkedes  ham  at  frembringe 
som  danske  Præsters  Bygmester. 

Som  vi  vare  komne  under  Klokkeklang  fra  Præstekirkens 
Taarn,  drog  vi  atter  derfra  og  nu  gik  Turen  til  Frederiksberg, 
hvor  St.  Lucas  Kirken  ved  Falkoneralleen  og  St.  Thomas  Kir- 
ken ved  Rolighedsvej  besaaes.  Begge  have  allerede  været  i 
Brug  i  nogen  Tid  og  begge  ere  smukke,  lyse,  venlige  Kirker, 
navnlig  gælder  det  den  sidste,  St.  Thomas  Kirken,  der  ogsaa 
ligger  mere  frit  end  St.  Lucas  Kirken.  Den  er  bygget  som  et 
regelmæssigt  Kors  og  i  en  Stil ,  som  paa  en  hjemlig  Maade 
minder  om  adskillige  af  vore  skønneste  Kirker.  Midt  over  Korset 
knejser  et  slankt  Spir,  der  ligner  Rytteren  paa  Roskilde  Dom- 
kirke, Margrethe  Taarnet  kaldet,  ligesom  de  4  Gavle  med  de 
smalle,  spidsbuede  Vinduer  minder  om  samme.  Alterbillede 
findes  ikke,  men  i  Stedet  for  er  der  bag  ved  Alteret  anbragt  3 
høje  Glasmalerier  i  Gavlens  Vinduer,  fremstillende  Herrens  Aaben- 
barelse  for  Thomas  og  de  10  Apostle  efter  Opstandelsen.  At 
der  er  Kraft  i  Bevægelsen  paa  Frederiksberg  viser  sig  deri,  at 
man  haaber  snart  at  faa  fuldført  endnu  en  Sognekirke  dér,  saa- 
ledes  at  Frederiksberg,  der  i  1896  kun  havde  i  Sognekirke, 
snart  vil  have  4. 

Fra  de  2  færdige  Kirker  gik  Turen  til  den  under  Opførelse 
værende  Brorsons  Kirke,   beliggende   nær    « Landøkonomisk  For- 

søgs-Laboratorium».  Stilladserne  om  og  i  Kirken  hindrede  Del- 
tagerne i  ret  at  se  denne,  men  naar  den  bliver  færdig,  vil  den 
foihaabentlig  blive  den  Mand  værdig,  hvis  Navn  den  bærer. 
Lang  var  Vejen  ud  til  Kapernaums  Kirken  i  Utterslev,  en 
lillle  lys  og  venlig  Kirke,  der  har  kostet  mellem  30  og  40  Tu- 
sinde Kr.,  passende  som  Forstadskirke  i  en  af  vore  stærkt  vok- 
sende Provinsbyer,  og  den  gør  jo  ogsaa  Nytte,  hvor  den  nu 
staar,  men  dersom  man  tænker  sig  Bydelen  Utterslev  som  en 
Samling  af  lavere  Huse,  tager  man  storlig  fejl,  tvertimod!  i  det 
mindste  den  Del,  Deltagerne  i  Turen  kom  igennem,  var  en 
Samling  af  høje  5 -Etages  Huse,  blandt  hvilke  Lygtens  Kro,  til 
Dels  endnu  med  Straatag,  tog  sig  ud  som  en  mærkelig  Fortids- 
levning og  den  saa  da  ogsaa  ud  til  at  være  viet  til  snarlig  For- 
svinden, naar  der  først  melder  sig  en  Køber,  der  vil  betale 
et  tilstrækkeligt  Antal  Kroner  pr.  Kvadrat-Alen.  Lang  var 
ogsaa  Vejen  tilbage  gennem  Nørrebrogade  og  ad  Ryesgade  til 
Nazarethkirken,  den  første  Jernkirke,  der  vel  er  kendt  af  de 
fleste,  da  den  allerede  har  staaet  et  Antal  Aar,  og  længe  faar 
den  vel  ikke  Lov  til  at  staa  paa  sin  nuværende  Plads,  thi  den 
unge,  kraftige  Menighed,  der  findes  i  den,  er  godt  i  Gang  med 
sin  Indsamling  af  Penge  til  en  Stenkirke  med  højt  og  smukt 
Taarn  paa  den  Plads,  og  den  fortjener  den  Støtte,  den  faar 
rundt  omkring  fra  og  mere  til,  thi  denne  Menighed  var  den 
første,  som  viste,  hvilke  Kræfter  Distriktsdelingen  af  de  store 
københavnske  Sogne  rummer  i  sig. 

Det  var  imidlertid  begyndt  at  blive  mørkt,  men  nu  var 
ogsaa  kun  Sionskirken  paa  Østerbro  tilbage,  og  ved  Lys 
maatte  vi  se  den,  men  Synet  var  skønt,  ja  opløftende  paa  Grund 
af  den  dejlige,  gennemførte  Dekoration  hele  Kirken  rundt,  grup- 
perende sig  om  Ordet  «Zion*  og  dets  Betydning  i  Skriften,  og 
med  Andagt  lyttede  Deltagerne,  hvis  Antal  imidlertid  var  svundet 
en  Del  ind,  til  Førerens  Forklaring  af  Billeddekorationen  og  toge 
hjerteligt  Del  i  Bønnen  for  Kirkens  Fremtid  og  dens  Arbejde  i 
vor  Hovedstad,  vort  Land  og  Folk.  Rørende  var  det  næsten  at 
se,  hvorledes  en  gammel  Pastor  emeritus,  der  havde  fulgt  Toget 
fra  dets  Begyndelse  Kl.  i,  endnu  Kl.  6  holdt  trofast  ud,  skønt 
nær  de  ^^  Aar.  Alle  vare  vi  glade  over  den  fornøjelige  Tur, 
den  var  et  godt  Frikvarter  under  det  videnskabelige  Præste- 
kursus og  med  et  friskt  og  levende  Haab  for  den  københavnske 

Kirkesag,  der  i  mindre  end  lO  Aar  har  set  i o  Kirker  vokse  op, 
skiltes  Deltagerne  fra  hinanden. 

Lemvig  Præstegaard,  den  20.  Novbr.   1899. 

F    Nielsen. 


Forslag  til  en  Henvendelse  til  Ministeriet  for 
Kirke-  og  Undervisningsvæsenet. 


Vi  undertegnede  Præster  i  den  danske  Folkekirke,  som  føle 
Trykket  af  de  nugældende  Bestemmelser  for  Ægteskabsindgaaelse, 
efter  hvilke  det  paalægges  os  at  ægtevie  og  lyse  Kirkens  Vel- 
signelse over  alle  Medlemmer  af  Folkekirken,  uanset  om  disse 
vitterligt  og  vedblivende  føre  et  forargeligt  Levnet  eller  vitterligt 
fornægte  Folkekirkens  Tro,  ligesom  det  derhos  paaligger  os, 
om  end  med  betydelige  Lempelser  i  det  nugældende  Ritual,  at 
ægtevie  uden  Undtagelse  alle  fraskilte,  andrage  herved  det  høje 
Ministerium  om,  at  der  maatte  foretages  saadanne  Forandringer 
i  disse  Forhold,  at  de  forargelige  og  for  Folkekirken  beskæm- 
mende Tilstande  maatte  fjærnes. 

Det  er  bekendt,  at  i  den  lange  Aarrække,  hvori  man  har 
været  betænkt  paa  og  har  forhandlet  om  en  Reform  i  Bestem- 
melserne om  Ægteskabsindgaaelse  for  Folkekirkens  Medlemmer, 
har  Stemmerne  været  delte  om,  hvilket  Spor  man  burde  indslaa. 
Nogle  have  stemt  for  at  afhjælpe  de  foreliggende  Nødstande 
ved  Hjælp  af  en  Undtagelseslov,  saaledes  Kirkekommissionen  af 
1868  i  sin  endelige,  med  19  Stemmer  mod  3,  vedtagne  Betænk- 
ning. Andre  have,  i  Overensstemmelse  med  forskellige  i  de 
senere  Aar  i  Folketinget  behandlede  og  tildels  vedtagne  Forslag, 
søgt  Løsningen  ved  Indførelse  enten  af  valgfri,  borgerlig  Ægte- 
forening efter  engelsk  og  amerikansk  Mønster,  eller  ved  Indfø- 
relse af  almindelig  borgerlig  Ægteforening,  saaledes  som  denne 
er  indført  i  flere  af  det  europæiske  Fastlands  Stater. 

Ogsaa  blandt  os  —  det  tilstaa  vi  —  er  Stemmerne  delte 
overfor  disse  forskellige  Udveje.  Men  ligesom  det  maa  være  os 
klart,  at  det  endelige  Valg  mellem  de  forskellige  Muligheder  ikke 
vil  komme  til  at  bero  paa  en  Afstemning  imellem  os,  men  frem- 

gaa  gennem  en  alsidig  Prøvelse  af  Lovgivningsmagtens  forskellige 
Faktorer,  saaledes  ere  vi  enige  om,  fremfor  det  bestaaende  For- 
hold, at  foretrække  enhver  af  disse  Udveje,  naar  kun  dtt  for- 
nødne Hensyn  tages  til  Kirkens  Værdighed  og  til  deo  Præsts 
Samvittighed,  hvem  det  vil  tilkomme  at  udføre  åen  kirkelige 
Handling. 

Vi/A.  Bech.  J,  H.  Manrad.  H.  Ostenfeld, 


Ved  det  nylig  afholdte  videnskabelige  Præstekursus  indledede 
Pastor  Monrad  en  Forhandling  om  Ægtedcabsindgaaelse.  Ved 
Forhandlingens  Skitning  opfordrede  Ordstyreren^  Provst  Heiberg 
fra  Odense,  med  Tilslutning  af  Forsamlingens  Flertal,  Pastor 
Monrad  til  at  foranledige  en  Udtalelse  fra  Folkekirkens  Præster, 
der  kunde  udtrykke  deres  Ønske  om  en  Forandring  i  de  bestaa- 
ende Forhold  i  Overensstemmelse  med  de  uader  Forhandlingen 
fcikhie  Udtalelser.  Pastor  Monrad  har  da  ft>rfattet  øvcnstaætidc 
Henvendelse,  som  er  tiltraadt  af  Formaiiden  for  «Kfrkl.  For.  for 
I.  M.  i  Danmark ».  Naar  jeg  ogsaa  er  blevet  aamodet  om  at 
være  med  til  at  udsende  denne  Opfordring,  skyldes  dette,  at  jeg 
er  Medlem  af  Præstefbreningens  Bestyrelse,  og  i  den^e  Forening 
har  brs^t  Sagen  til  Forhandling,  og  jeg  vil  saa  stærkt  som  mu- 
lig tilraade  Præstrf)rødre  at  tiltræde  denne  Henvendelse.  Vi 
kunne  have  forskellige  Øasker,  men  har  ikke  Magten  til  at  sætte 
særlige  Ønsker  igennem.  Vi  kan  kun  ved  en  nogenlunde  talrig 
Henvendelse  bevirke,  at  Sagen  kommer  til  Forhandling  og  Af- 
gørelse paa  en  Tid,  som  dog  maa  synes  forholdsvis  gunstig,  og 
i  hvert  Fald  stkkeit  aldrig  bliver  gunstigere. 

Forslaget  vil  blive  tilsendt  aUe  Laadets  Sognepræster  og 
fisist  ansatte  Kapellaner,  og  de,  som  ville  tiltræde  Henvendelsen, 
bedes  paa  et  Brevkort  tilmelde  dette  med  deres  Navn  og  Adresse 
—  saa  snart  som  mulig  —  senest  inden  10.  December  til 
Pastor  J.  H.  Monrad,  Østerbrogade  5,  0. 

Kun  hvis  mindst  600  Præster  tiltræde  Forslaget,  vil  det 
blive  tilstillet  Ministeriet. 

H.  Ostenfeld, 

En  Sag,  der  ikke  maa  slumre. 

Undertegnede  vilde  gerne  slaa  til  Lyd  for  en  Sag ,  onni 
hvilken  de  fleste  vistnok  intet  have  hørt  i  adskillige  Aar,  men 
som  er  for  god  til  fremdeles  at  staa  uden  den  fornødne  Støtte. 
Jeg  tænker  paa  Opførelsen  af  et  Præsteenke  hjem,  for  hvil- 
ken Tanke  Pastor  Dalhoff  i  sin  Tid  slog  til  Lyd  i  en  veltalende 
Artikel  i  det  nu  desværre  stille  hensovede  «Fra  Bethesda*  (Søn- 
dag den  12.  April  1891).  Det  er  vist  gaaet  adskillige  Præste- 
brødre som  mig,  at  vi  have  spurgt  os  selv:  hvad  bliver  det 
egentlig  til  med  den  Sag?  og  hvorfor  høre  vi  aldrig  det  mindste 
til  den?  Thi  at  de  allerfleste  have  et  varmt  Hjerte  for  den  — 
hvem  kan  i  disse  Tider  lade  være  med  at  tænke  paa,  hvordan 
det  vilde  komme  til  at  gaa  vore  eventuelle  Enker  med  Børne- 
flokken, om  vi  skulde  gaa  bort  —  og  ville  støtte  den,  om  dér 
blot  anvises  en  praktisk  og  farbar  Vej,  anser  jeg  for  utvivlsomt. 
For  mit  eget  Vedkommende  maa  jeg  tilstaa,  at  jeg  hidtil  ikke 
har  ydet  noget  pekuniært  Bidrag  til  Sagens  Fremme  —  og  jeg 
skammer  mig  derover;  men  det  er  formodentlig  kommet  af,  at 
der  ikke  er  tilflydt  mig  nogen  ligefrem  Opfordring  hertil .  Men 
da  jeg  nu  tilfældigvis  er  kommet  til  at  tale  med  den  Dame,  som 
har  givet  det  første  Stød  til  Sagens  Rejsning  —  hun  er  selv  en 
Præstedatter,  der  haf  prøvet,  hvad  det  vil  sige  at  miste  sin 
Fader  og  kæmpe  med  trange  Kaar  —  vil  jeg  tillade  mig  her 
at  fremkomme  med  et  formentligt  praktisk  Forslag  til  at  faa 
Fart  i  den  hele  Sag,  hvilket  den  øjensynlig  nok  kan  trænge  til 
efter  at  have  «arbejdet  i  Stilhed*   i  omtrent  8  Aar.  ' 

Der  er  ikke  nogen  Grund  —  tykkes  det  mig  -^  til  nu  at 
disputere  om  dens  Betimelighed;  den  er  sikkert  uomtvistelig, 
fordi  Trangen  er  paaViselig;  men  der  er  Grund  til  at  kaWe  paa 
alle  dem  —  Præsterne  —  som  ere  nærmest  interesserede  i  den 
og  som  heller  ikke  ville  staa  tilbage,  naar  Sagen  kommer  dem' 
nær  ind  paa  Livet,  og  det  er  det,  den  skal. 

Hvorledes  er  da  Stillingen?  Der  haves  c.  23,000  Kroner; 
og  der  haves  fri  Grund,  skænket  af  Justitsraad  Josefsen,  paa 
Hjørnet  af  Mariendalsvej  og  Kronprinsesse  Sofies  Vej,  og  nu, 
da  Lockouten  er  forbi,  vil  der  blive  taget  fat  paa  Opførelsen 
af  Bygningen,  eller  mulig  først  til  næste  Foraar.  Dette  er  jo 
allerede  noget;  men  vi  maa  se  at  komme  længere  frem;  thi  det. 

som  det  gælder  om,  er  at  alle  Lejlighederne  (mellem  20  og  30 
3-Værelsers  Lejligheder)  saa  snart  som  muligt  kunne  blive 
frigivne.  Det  er  de  fattigste  Enker,  der  fremfor  alt  skal  tages 
Sigte  paa,  dem  med  de  mange  —  flere  eller  færre  —  smaa 
Børn,  hvis  Mænd  døde  i  smaa  Kald,  og  som  ville  gøre  alt  for 
at  faa  deres  Børn  ordentligt  frem,  og  for  hvilke  det  endelig  har 
noget  at  sige  at  bo  i  nogenlunde  passende  Omgivelser  og  at 
være  henviste  til  Omgang  med  nogenledes  ligestillede.  Dersom 
der  kan  skaffes  77,000  Kr.  til,  vil  alle  Lejlighederne  blive  fri. 
Kan  dette  naaes?  Ja,  hvis  Præstestanden  vil,  er  det  ingenlunde 
en  uopnaaelig  Ting.  Nu  er  det  min  Erfaring,  at  en  almindelig 
Henvendelse  om  at  yde  Bidrag  til  Dit  og  Dat  som  Regel  intet 
frugter;  vi  har  saa  mange  af  den  Slags  Opfordringer  mellem  Aar 
og  Dag,  og  hvor  gerne  man  end  vil  være  med  til  Fremme  af 
alle  Guds  Riges  Sager  og  til  Fremrhe  af  alt  andet  godt  menne- 
skeligt, kan  man  dog  ikke  være  med  til  alt;  man  tager  da  det, 
der  ligger  nærmest  for  og  som  særligt  har  vundet  ens  Hjerte  og 
Sympati.  Men  dersom  et  Antal  Præster  vilde  lægge  et  person- 
ligt Arbejde  ind  i  denne  Sag,  er  der  langt  mere  Haab  om,  at 
den  hurtigt  vilde  kunne  bringes  frem  til  en  lykkelig  Afslutning. 
Jeg  haaber  da  følgende: 

Provsterne  udsøge  sig  hver  én  habil  Mand  i  deres  Provsti 
—  thi  de  have  selv  nok  at  gøre  med  deres  egne  Sager  —  til 
at  sætte  sig  i  Gang  for  Sagen  og  se  at  faa  alle  Provstiets  ved- 
kommende Præster  til  at  tegne  sig  for  et  aar  ligt  Bidrag 
af  5  Kr.,  som  indbetales  til  ham  en  Gang  om  x^aret  ultimo 
Februar  (det  er  saadan  en  rar  Tid;  thi  man  er  da  forholdsvis 
rigeligt  beslaaet  med  Mønt!);  han  sender  da  atter  Beløbet  til 
Mægler  Schiødte,  Havnegade  3,  Kbhvn.  K.  Paa  den  Maade 
vilde  det  manglende  Beløb  (eller  Prioriteterne)  være  udbetalt  efter 
ca.  20  Aars  Forløb,  og  vi  havde  et  gældfrit  Præsteen kehj em. 
Dette  tykkes  mig  at  være  til  at  overkomme  .  r—  og  Sagen  er 
god  nok  til  at  fortjene  dette  ubetydelige  Offer.  Jeg  lader  nu 
derfor  dette  Forslag  gaa  videre  til  alle  Landets  Provster  og  beder 
dem  om  kærligt  at  tage  sig  af  det;  (iet  skulde  yære  underligt, 
om  der  ikke  i  deres  Provsti  fandtes  en  Mand,  der  kunde  og 
vilde  paatage  sig  den  ringe  Ulejlighed,  der  her  vijide  blive  Tale 
om.  Forflyttes  Provsten  eller  dør  han,  følger  det  af  sig  selv,  at' 
det  overdrages  hans  Eftermand  at  bære  Omsorg  for  denne  Sag, 

Og  forflyttes  vedkomroetide   Præst,   maa  Provsten   sørge  for  en 
Eftermand  til  ham.  * 

Det  vigtigste  er  at  faa  Bygnkigen  gældfri.  Saa  er  der  endnu 
mange  andre  Ting,  som  det  vilde  være  rart  for ^ Præsteenker  at 
have:  fælles  Huslæge,  billig  Medicin,  Centralvarmeapparat  (ooa 
man  ikke  allerede  tænker  paa  det  nu?),  o.  s.  v. ;  men  det  kunde 
komme  gennem  Legater  og  paa  anden  Vis,  og  de  vilde  nok 
heller  ikke  udeblive,  naar  først  Hjemmet  staar  der  og  bJiver  t sit 
eget  Skilt«. 

Lad  os  da  enes  om  denne  Sagl  Og  lad  os  i  Fællig  tænke 
paa  vore  eventuelle  Enker!  Selv  om  vore  egne  maaske  ikke 
fik  godt  af  Hjemmet  —  de  kan  jo  ikke  alle  komme  der  —  er 
det  skønt  at  være  med  til  at  Undre  den  Nød,  som  skjuler  sig 
for  Verden  og  som  saa  ofte  maa  lides  paa  Baggrund  af  en  tid- 
ligere lys  og  hyggelig  Tilværelse. 

Als  Prarategaard,  den  12.  September  1899. 

M.  F.  Høfler. 
SogDepi^est. 


Meddelelse  om  Indsamling. 


Paa  den  indsamlende  Komites  Vegne  bringe  vi  herved  samt-, 
lige  Embedsbrødre,  der  i  Henhold  til  fortrolig  Henvendelse  af 
November  f.  A.  have  ydet  Bidrag  til  en  ulykkelig  stillet  Præste- 
familie, en  hjertelig  Tak. 

Det  indkomne  Beløb  —   3500  Kr.  —  bestyres  <^  anvendes 
til  Fordel  for  Familjen  af  en  dertil  valgt  Komite   bestaaende  af 
undertegnede  og  Hr.  Provst  Wøldike  i  Haagerup. 
Gudum  og  Øster  Hornum  i  Oktober  1899. 

y.  H,  Rasmussen,  Chr.  F,    Wested, 

Provit.  Sogneprxst. 

Abonneineiit  paa  Bladet  —  (75  Øre  Kvartalet)  —  kan  tegnes  p«Ji 
alle  Postkontorer  og  i  Bladets  Expedition,  Helligaands  Sogns  Klokkerkontor, 
Skindergade  21,  I.  Artikler  bedes  sendte  til  Redaktøren,  Pastor  A.  Schade, 
Klareboderne  3,  3.  K.  Avertisæoneoter  kunne  optages  i  Bladet  og  bedes 
ligesom  Bekendtgørelser  sendte  til  Bladets  Ekspedition.  Kassereren,  Pastor  £.  Withs 
Adresse  er:  GI.  Kongevej  11,  St.  V,  indmeldelse  i  den  danske  Præstefor- 
ening sker  til  Kredsformanden.    ^> 

Kobeiihavn.  —  Griebet  Bogtr  >»kk«ri. 

DEN  DANSKE  PRÆSTEFORENINGS  MEDLEMMER 


Københavns  Kreds:  13  Medlemmer. 
Kredsformand:  Provst  Th.  Levinsen,  Valdemarsgade  27,  V. 

D.C.  Prior,  R*.  D.  M.,  Nørregd.  23^ 

C.  Gad,  Larsbjørnstrsede  19^. 

C.  J.  Holt,  Kroghsgade  1*. 

J.  N.  S;  If versen,  Hellig  Kors  Kirkes 
Præstebolig. 

G.  Nielsen,  St.  Kongensgade  61^. 

A.  Schack,  R.,  Klareboderne  3*. 

J.  Holck,  R*.  D.  M.,  Prinsessegd.  40 ». 

J.  Friis-  Hansen,  Nygaards  ve]  12. 

N.  Juhl,  Frederiksborgvej  15. 

F.  Gredsted,  Amaliegade*  28*. 

O.  C.  E.  With,  Istedgade  lA^ 

J.  A.  N.  Fibiger,  Dannebrogsgd.  11  ^ 

T.  Levinsen,  Provst,  R.*,  Valdemars- 
gade 27. 


Københavns  Amts  Kreds:  25  Medlemmer. 
Kredsformånd:  Pastor  N.  Dalhoff,  Diakonissestiftelsen,  Kbhvn.  F. 

Sokkelunds  Herred.  C;  J.   J.   F,   Tolstrup,     Classenske 

Lic.  H.  B.  Ussing,  R.*,  Valby.  Boliger. 

N.  Dalhoff,  R.*,  Diakonissestiftelsen.  M.  C.  Schamby,  St.  Thomas  Kirken. 

R.  C.  Rasmussen,      do.  H.  Ostenfeld,  St.  Lukas  Kirken. 

H.  F.  Rørdam,  Dr.'  phil.,  R*,  Lyngby.  G.  P.  Miinster,             do. 

G.  A.  Schneekloth,  Sundby.  H.  Hoffmeyer,  Falkonérgaardsvej  17, 

H.  A.  Krøyer,  Taamby.  Frederiksberg. 

E.  P.  Lindegaard,  Amicivej  22,  Fre-  C.  B.  Brammer,  Provst,  R.,  Amalie- 

deriksberg.  vej  7,  Frederiksberg. 

Smørum  Herred. 
J.  C.  V.  Valeur,  Ledøje. 
A.  'Jensen,  Thorslunde. 
J.  Munck,  Vridsløselille. 
J.  V.  Tørsleff,  Sengeløse. 

Sømme  Herred. 
F.  D.  T.  Engelstoft,  Jyllinge. 
A.  S.  Poulsen,  Domprovst,  Lic.,.E*, 
Roskilde. 

Voldborg  Herred. 
T.  L.  Bjørndahl,  Hyllinge. 
V.  Redøhl,  Ousted. 
H.  V.  T.  F.  Bang,  Hvalsø. 

Tune  Herred. 
A;  V.  Kjølhede,   Provst,  Karlslunde 
M.  "Pontoppidan,  Greve. 

Eamsø  Herred. 
M.  J.  E.  B   Quistgaard,  Rorup. 


Frederiksborg  Amts  Kreds:  19  Medlemmer. 
Kredsformand:  Pastor  B.  Paludan  Møller,  Hillerød. 

Strø  Herred. 


Lynge -Kronborg  Herred. 

P.  E.  Blume,  Provst,  Tikøb. 

J.  Aagaard,  Past.  emer.,  Fredensborg. 

A.  Chr.  Jansen,  Asminderød. 

K.  F.  H.  Kissmeyer,  Humlebæk. 

H.  J.  Levinsen,  Helsingør. 

Horns  Herred. 
L.  Hendriksen,  Skuldeløv. 

Ølstykke  Herred. 

A.  H.  Andersen,  Ølstykke. 

Lynge- Frederiksborg  Herred. 

E.  V.  C.  E.  Krogh,  Frederikssund. 

B.  L.  Paludan-MiiUer,  Hillerød. 

F.  O.  Bruun-Rasmussen,  smstds. 

Holbo  Herred. 
P.  A.  Stricker,  Græsted. 
L.  C.  Hansen,  Provst,  R.*,  Ramløse. 
A.  F.  Bøge,  Il  eisinge. 
P.  Thomsen,  Blidstrup. 

C.  B.  Koch,  Vejby. 


G.  O.  V.  Barfod,  Skævinge. 
V.  A.  E.  V.  Andresen,  Tjæreby. 
O.  P.  Hansen,  Thorup. 
E.  C.  J.  Halling,  Melby. 

Holbæk  Amts  Kreds:  18  Medlemmer. 
Kredsformand;  Provst  Schauemburg,  Jyderup. 
Arts  Herred.  Samsø  Herred. 

O.  G.  Tram,  Uby.  K.  S.  Borgen,  Nordby. 

J.  Andersen,  KpL,  Rakløv.  A.  Henningsen,  Koldby. 

Løve  Herred. 
J.  P.  Bekker,  Provst,  R*,  Finderup. 
C.  F.  Storch,  Gjerslev. 

Tusse  Herred. 
P.  J.  Schauemburg,  Provst,  Jyderup. 
F.  P.  Ingerslev,  Hørby. 
A.  J.  Møller,  Hagested. 

Meerløse  Herred. 
J.  D.  S.  Ulrich,  Butterup. 
Jak.  Holm,  Tølløse. 
J.  F.  Fenger,  Soderup. 
V.  Greve  Moltke,  Sønderjemløse. 

Skippinge  Herred. 
H.  H.  Møller,  FøUeslev. 
C.  A.  Jensen,  Vallekilde. 

Ods  Herred. 
N.  A.  Jensen,  K^l.,  Lumbsaas. 
N.  P.  Christiansen,  Højby. 
Schødte,  Kpl.,  Faarevejle. 


Sorø  Amts  Kreds:  27  Medlemmer. 
Kredsformand:  Provst  P.  G.  Hansen,  Kvislemark. 
Ringsted  Herred.  Vester  Flakkebjærg  Herred. 

F.  P.  Stahlfest-Møller,  Ringsted.  K.  Carøe,  Magleby. 

P.  C.  C.  Neergaard,  Nordrup.  V.  Sørensen,  Hyllested. 

Viggo  Hansen,  Kpl.,  Ringsted.  C.  M.  Schmidt,  Kpl.,  Bisserup. 


Alsted  Herred. 


C.  V.  Bondo,  Skelskør. 

A.  A.  B.  Hansen,  Egeslevmagle. 
E.  M.  Nyeborg,  Stenmagle.  j.  c.  la  Cour,  Haarslev. 

H.  Skovgaard,  Lynge.  k.  K.  Kring,  Sørbymagle. 

T.  Aastrup,  Bringstrup.  p,  q^  Lerche,  Høve. 

Slagelse  Herred.  ^'  ^'  ^'««^'  Skørpinge. 

_    _   ^     .    ,    ,      ,,    .      ,  H.  C.  A.  J.  Gjerding,  Agersø. 

C.  F.  R^gind,  Lund  forlund.  ^      ^ 

E.  O.  Andresen,  Boeslunde.  ^'  Flakkebjerg  Herred. 

F.  Harboe,  Sorterup.  L.  T.  Mygind,  Provst,  Karrebæk. 
C.  V.  V.  Møller,  Slagelse.                       C.  Th.  Thomsen,  Vallensved. 

P^  G.  Hansen,  Provst,  Kvislemark. 
J.  P.  Møller,  Marvede. 
H.  P.  Meinertsen,  Fodby. 
B.  Bay  Olsen,  Krummerup. 
F.  Dorph,  Førslev. 


Præstø  Amts  Kreds:  15  Medieromer. 
Kredsformand:  Pastor  H.  C.  D.  Muller,  Herfølge. 

Faxe  Herred. 
A.  Gorm  Hansen,  Vemmetofte. 
Bjeverskov  Herred. 
H.  C.  D.  Muller,  Herfølge. 
P.  V.  E.Wiimh,  Haarlev. 
C.  L.  M.  Garde,  Valløby. 

Stevns  Herred. 
A.  F.  E.  Kønigsfeldt,  Magleby. 
H.  R.  Winding,  Lillehedinge. 
H.  J.  Boisen,  Højrup. 

Hammer  Herred. 
T,  G.  Petersen,  Rønnebæk. 
S.  L.  P.  Holdt,  Kjøng. 

Tybjerg  Herred. 
H.  M.  E.  Bohn,  Næstved. 
Baarse  Herred. 
G.  F.  Mygind,  Allerslev  (Rekkende) 
E.  J.  J.  Jespersen,  Baarse. 
F.R.  Warming,  Jungshoved  (Stavreby) 

Møenbo  Herred. 
S.  C.  Borch,  Stege. 
S.  C.  V.  Boas,  Nyord. 

Bornholms  Amts  Kreds:  16  Medlemmer. 
Kredsformand:  Provst  Sodemann,  Klemens. 


Fr.  Sodemann,  Provst,  Klemens. 

A.  Jensen,  Provst,  Bodils. 

C.  E.  Madsen,  Aaker. 

C.  V,  S.  Bruun,  Hasle. 

H.  C.  S.  Brix,  Ibsker. 

T.  F.  L.  Larsen,  Nyker. 

H.  M.  Erichsen,  Nylars. 

E.  Lund,  Olsker. 

A.  E.  Flagstad,  Pederøker. 

A.  K.  Sonne,  Poulsker. 

C.  C.  Berthelsen,  Eø. 

N.  C.  Hansen,  Eønne. 

H.  J.  Møller,  Vestermarie. 

V.  Looft,  Østerlars. 

J.  A.  Petersen,  Østermarie. 

V.  S.  Mandel,  Kristiansø. 


Odense  Amts  Kreds: 

Kredsformand:  Pastor  J. 


Odense  og  Odense  Herred. 
P.  Barsøe,  Odense. 
C.  Vedel,  Korup. 
A.  G.  Elmquist,  Sanderum. 
H.  F.  Poulsen,  Dalum. 
V.  Schmidt  Phiseldeck,  Tommerup. 
C.  Th.  Christensen,  Stenløse. 
J.  C   E.  Valeur,  Provst,  Paarup. 

Bjerge  Herred. 
H.  E.  Steffensen.  Munkebo. 
P.  M.  Lunøe,  Viby. 
C.  Fenger,  Eynkeby. 

Aasum  Herred. 
C.  F.  Leth,  Allerup. 

Lunde  Herred. 
F'  L.  Petersen,  Lunde. 
T.  V.  L.  Hansen,  Østrup. 
C.  U.  Hansen,  Lumby. 
J.  P.  J.  Engholm,  AUesø. 

Skam  Herred. 
L.  V.  Fog,  Uggerslev. 
T.  J.  A.  Engholm,  Skamby. 

29  Medlemmer. 
H.  Beyer,  Assens. 

M.  Carstensen,  Krogsbølle. 
C.  J.  Mørck,  N.  Næraa. 

Baag  Herred. 

Fechtenburg,  Søby. 

M.  Møller,  Kjærum. 
.  A.  G.  Meyer,  Sønderby. 

C.  Knudsen,  Assens. 
H.  Beyer,  Assens. 
J.  Fjord,  Søllested. 

U.  Barfoed,  Tanderup. 

Vends  Herred. 

E.  V.  Larsen,  Vejlby. 
V.  Hertel,  Brenderup. 

F.  K.  Blichfeldt,  Provst,  Fjelsted 

Svendborg  Amts  Kreds :  24  Medlemmer. 
Kredsformand:  Pastor  Th.  Elmquistr^Flødstrup. 

Sunds  Herred. 
A.  C.  Kaae,  Kværndrup. 
V.  L.  Schram,  Turø 
A.  Kløvborg,  Bregninge. 
V.  C.  C.  Schousboe,  Landet. 
G.  V.  Bischoff,  Drejø. 
J.  Hanssen,  Tved. 

Salling  Herred. 
N.  S.  E.  Wille,  Jordløse. 
J.  Fog,  Espe. 
J.  M.  Muller,  0.  Hsesinge. 

Vinding  Herred. 
H.  Petersen,  Skaikendrup. 
T.  J.  A.  Elmquist,  Flødstrup. 
N.  A.  Buchwaldt,  Sønder  Højrup. 
N.  V.  Ravn,  Nyborg. 

Gudme  Herred. 
C.  F.  G.  Bang,  Ringe. 
S.  H.  Hjort,  Ryslinge. 
K.  Poulsen,  Ryslinge. 
R.  E.  Bastrup,  Gudme. 
John  Hansen,  Gislev. 

Langeland  N.  Herred. 
A.  Brasen,  Hov. 

C.  L.  Nielsen,  Provst,  Dr.  phil,  R* 
Bødstrup. 

Ærø  Herred. 
C.  Hasle,  Marstal. 
N.  G.  Jørgensen,  Søby. 
A.  Kjørboe,  Ærøskjøbing. 
H.  J.  ThoUe,  Rise. 

s.  T.  Tram,  S.  Kirkeby. 


Maribo  Amts  Kreds:  89  Medlemmer. 
Kredsformand:  Pastor  A.  Kemp,  Nykøbing. 

bønder  Herred.  y.  C.  S.  Brandt,  Væggerløse. 

H.  Holm,  Gloslunde.  N.  T.  Krarup,  Aastrup. 

M.  C.  V.  Christensen,  Arninge.  J.  E.  A.  Petersen,  N.  Ørslev, 

N.  B.  Hindhede,  Kappel.  '  J.  C.  Holck,  KpL,  Nykøbing. 

Soph.  Therkildsen,  Birket.  E.  Fibiger,  Skelby. 

Nørre  Herred. 

F.  F.  Munck,  KpL,  Nakskov. 
A.  E.  A.  Møller,  Sandby. 
T.  O.  C.  D.  Lund,  Utterslev. 
A.  S.  Levinsen,  Karleby. 
L.  F.  Gad,  Kpl,  Kjøbelev. 
H.  L.  Møller,  Thorslunde. 

Fuglse  Herred. 
M.  Larsen,  Femø. 
L.  V.  Nielsen,  Fejø. 

G.  Willemoes,  Fuglse. 
F.  P.  T.  P.  Hansen,  Østofte. 

Musse  Herred. 
L.  M.  F.  S   Hofgaard,  Taars. 
L.  C.  M.  Wagner,  R*,  Saxkøbing. 
C.  C.  J.  Asschenfeldt  Hansen,  Slem- 

minge. 
P.  H.  Blicher,  Kettinge. 
N.  B.  C.  Ewaldsen,  Vaabensted. 
J.  L.  Schougaard,  0,  Ulslev. 
J.  Møller,  Badsted. 

Falster  N.  Herred. 
E.  Bondesen,  Stubbekøbing. 
J.  Knuhtsen,  Vaalse. 
O.  Meulengracht,  Ønslev. 
C.  V.  Ulmer,  Tingsted. 
V.  Møller-Holst,  Kippinge. 
H.  Bjering,  Bogø. 
C.  P.  Møller,  Qundslev. 
M.  Bredsdorff,  Torkildstrup. 
K.  Hørlyck,  KpL,  N.  Alslev. 

Falster  S.  Herred. 
A.  G.  Kemp,  R*,  Nykøbing. 
L,  S.  Hansen,  Idestrup. 
C.  M.  J.  Poulsen,  Provst,  R*  Dbmd., 
Karleby. 

N.  A.  Larsen,  Banum.  f 

Aalborg  Amts  Kreds:  36  Medlemmer. 

Kredsformand : 

Aalborg. 
V.  C.  Schousboe,  Biskop,  C,  Dbmd. 

C.  H.  E.  Jacobi,  Stiftsprovst,  R*.  Gislum  Herred. 

A.  M.  Petersen,  res.  Kpl.  g   ^    ^   Jungersen,  Rørbæk. 

O.  F.  Begtrup  Hansen. 
P.  Tommerup.  Slet  Herred. 

Kjær  Herred. 
N.  K.  BøggUd,  N.  Sundby. 
A.  C.  E.  Christensen,  Vadum. 
J.  F.  Balslev,  Sulsted. 
P.  C.  Jensen,  Hammer. 
J.  J.  K.  Bjerre,  Provst,  R*,  V.  Hassing. 
N.  K.  A.  Poulsen,  Ulsted. 
C.  L.  Nørgaard,  Hals. 

Fieskum  Herred. 
K.  Rasmussen,  Provst,  Gudum. 
V.  S.  Flensborg,  Ferslev. 
O.  F.  Paludan,  Gunderup. 
Joh.  Sørensen,  Kpl.,  Gunderup. 
A.  J.  Fich,  Romdmp. 
F.  A.  E.  Hougsted,  Mou. 

Hornum  Herred. 

F.  H.  Christiani,  Nibe. 

G.  W.  T.  Barfod,  Sønderholm. 
C.  P.  Kirkegaard,  Nørholm. 
C.  L.  L.  Lehn,  Ellidshøj. 
C.  F.  Vedsted,  0.  Hornum. 
C.  E.  Hassing,  Buderup. 
C.  Bisgaard,  Sønderup. 
G.  V.  Sodemann,  Veggerby. 

Hindsted  Herred. 
M.  F.  Høfler,  Als. 
G.  S.  V.  Engelsted,  Ove. 

C.  C.  P.  Koch,  Skelund. 

Helium  Herred. 
R.  L.  Jurgensen,  Bælum. 
L.  B.  Leth,  Skørping. 

Aars  Herred. 
P.  Rasmussen,  Provst,  Aars. 

D.  N.  Blicher,  Brorstrup. 

Hjørring  Amts  Kreds:  22  Medlemmer. 
Kredsformand:  Provst  G.  D.  Dresler,  FrederikshaTn. 
Børglum  Herred.  Øster-Han  Herred. 

H.  N.  Kemp,  V.  Brønderslev.  J.  J.  A.  Frantzen,  Lemp. 

R.  S.  Hansted,  Provst,  0.  Brønderslev.      H.  N.  C.  Leth,  Provst,   Aggersborg 
C.  E.  Brix,  Tolstrup.  .  F.  J.  W.  Lange,  Broust. 

A.  F.  Pommerencke,  Vrensted.  L.  H.  Finnemann,  Haverslev, 

Hvetbo  Herred. 
H.  B.  Tønnesen,  Saltum. 
L.  T.  Bruun,  Ingstrup. 
S.  Friis,  Gjøl. 

Dronninglund  Herred. 
E.  Becker,  Dronninglund. 
L.  M.  Tolstrup,  Hellevad. 
V.  E.  L.  H.  MiiUer,  Albæk. 
P.  Ilsøe,  Sæby. 

Vennebjerg  Herred. 
J.  J.  Schøtt,  Sindal. 

Horns  Herred. 
J.  J.  Sveistrup,  Aasted. 
G.  D.  Dresler,  Provst,  Frederikshavn. 
C.  J.  E.  Ivei*8en,  Raabjerg. 
T.  Bugge,  Mosbjerg. 
C.  F.  Gandil,  Tolne. 
Knudsen  (emeritus),  Læsø. 


Thisted  Amts  Kreds:  19  Medlemmer. 
Kredsformand:  Provst  Deichmann,  Hvidbjerg. 

Vesterhan  Herred.  S.  J.  Nielsen,  Hvidbjerg  v.  Aa. 

C.  A.  Hansen,  Kjetterup.  A.  Rasmussen,  Snedsted. 

W.  M.  S.  Thomsen,  Øsløs.  A.  Kjærgaard,  Nørhaa. 

„       ,,  _  -  Chr.  Jørgensen,  Visby. 

Hundborg  Herred.  ^   ^   ^   ^^.^   g^^^^ 


L.  Momme,  Skjoldborg. 
H.  P.  Nielsen,  Hundborg. 


Sønder. Herred. 
O.  F.  Cortsen,  0.  Assels. 
Refs  Herred.  h.  C.  M.  Krarup,  Vejerslev. 

K.  S.  Deichmann,  Provst,  Hvidbjerg.  ^^^^^  ^^^^^^ 

C.  E.  Paludan,  Provst,  Bøndbjerg.  ^   ^      ,     ^' 

A.  M.  Møller,  Jegindø.  ^-  ^^"^'  ^^^^• 

F.  Olivarius,  Solbjerg. 
Hassing  Herred.  j.  Rijg,  Flade. 

S.  N.  Schousen,  Hassing.  A.  Brostrøm,  Sejerslev. 

Viborg  Amts 

Kredsformand : 

Viborg, 
ftith,  Viborg, 
ielsom  Herred, 
n,  Hjermind, 
■sen,  Bierring. 

erlyug  Herred, 
(tersen,  Taanum. 
Tjele. 

er,  Vorning. 
arbæk. 

inds  Herred. 

r,  Vesterbølle. 
J.  Fich  (emer.),  Løgstør. 
L.  N.  Spleth,  Simested. 

Nørre  Herred. 
N.  Langballe,  Junget. 
E.  F.  Friksen,  Tise. 

Hindborg  Herrred. 
A.  Terchildsen,  Oddense. 
L.  T.  Ostenfeld,  Hem. 

Harre  Herred. 
S.  M.  Westergaard,  Durup. 
O.  Thygesen,  Fuur. 
P.  C.  J.  M.  Melbye,  Hjerk. 

Eødding  Herred. 
J.  S.  Fibiger  Jørgensen,  Eødding. 


Kreds:  24  Medlemmer. 
Pastor   Smith,   Viborg. 

Fjends  Herred. 
A.  Winding,  Vridsted. 

C.  Mogensen,  Vroue. 

Lysgaard  Herred. 

D.  P.  Østergaard,  Frederiks. 
Houlbjerg  Herred. 

J,  H.  Aagaard,  Vellev. 

C.  U.  T.  Mielche,  Hvorslev. 

H.  L.  Petersen,  Sal. 

Aarhus  Amts  Kreds:  47  Medlemmer. 
Kredsformand:  Pastor  Øhlenschlåger,  Lading. 


Aarhus  Købstad. 

F.  E.  Seidelin,  R*,  Aarhus. 
J.  N.  Zahrtmann,  Aarhus. 
M.  T.  C.  Lyngby,  Aarhus. 

Hasle  Herred.  . 
H.  Martensen  Larsen,  Lic,  Vejlby. 
H.  C.  M.  Krarup,  Hasle. 
P.  Thomsen,  R*,  Brabrand. 
L.  N.  Knudsen,  Tilst. 

Hads  Herred. 
M.  A.  Boye,  Torrild 
P.  Ottosen,  Gosmer. 
O.  N.  Møller,  Alrø. 
H.  C.  D.  Wegener,  Hvilsted. 
S.  P.  Rasmussen,  Saxild. 
J.  V.  Malling,  Odder  Valgmenighed. 
J.  B.  G.  Thygesen,  Odder. 
J.  S.  Voldum,  Hundslund. 

Ning  Herred. 

G.  Frits,  Holme 

M.  C.  Mogensen,  Astrup. 
V.  BiUe,  Maarslet. 

Sabro  Herred 
N.  Hofman  Bang,  Vitlen 
V.  J.  M.  Øhlenschlåger,  Lading. 

Vester  Lisbjerg  Herred. 
M.  A.  Sigumfeldt,  Søften. 
H.  P.  Traustedt,  Trige. 

Framlev  Herred. 
P.  L.  Trojel,  Skivholme. 


H.  P.  Christensen,  Harlev. 
C.  A.  Jensen,  Storring. 
O.  Sparre,  Sjelle. 

Vor  Herred. 
J.  J.  V.  Hansen,  Østbirk. 
P.  C.  Møller,  Kattrup. 
J.  A.  N.  Kiær,  Gjedved. 
H.  G.  Gregersen,  Lundum. 

A.  H.  Nyholm,  Kapl.,  Vær. 

Nim  Herred. 
H.  L.  Blauenfeldt,  Tamdrup. 

B.  Viller,  Endelave. 

T.  H.  B.  Jespersen,  Horsens. 

C.  V.  Camradt,  Provst,  Nim. 
O.  Olesen,  Horsens. 

Hjelmslev  Herred. 
S.  H. T. Sørensen,  Provst,  Skanderborg. 
N.  J.  J.  Lund,  Fruering. 
H.  A.  Hansen,  Blegind. 
A.  C.  C.  Overgaard,  Kap  p.  I,  Dover. 
V.  E.  Brechendorff,  Dover. 

Gjern  Herred. 
O.  P.  E.  Wolf,  Gjern. 
F.  V.  Wiberg,  Silkeborg. 
H.  V.  C.  Larsen,  Skorup. 

Tyrsting  Herred. 
J.  A.  Hansen,  Vinding. 

Vrads  Herred. 
J.  T.  Petersen,  Linnerup. 
F.  E.  Norlander,  Eistrup. 

Banders  Amts  Kreds;  38  Medlemmer. 
Kredsformand:  Pastor  Nørregaard,  G-renaa. 


Støvring  Herred. 
P.  C.  J.  Scharling,  R*  Dbm.,  Randers. 
O.  H.  Pedersen,  Gimming. 
R.  Danæus,  Harridslev. 
V.  J.  Biilow,  Kpl.,  Harridslev. 

Galten  Herred. 
H.  C.  Gøtzche,  Voldum. 
J.  N.  L.  Dalsgaard,  Ødum. 
J.    K.   S.   K.  Thorbjørnsen,    Provst, 
Haslund. 

Nørhald  Herred. 
P.  Heegaard,  Spentrup. 
C,  F.  Jørgensen,  Tvede. 
R.  C.  Madsen,  Provst,  Hald. 

Gjerlev  Herred. 
N.  Kjersgaard,  Udbyneder. 
O.  Steenstrup,  Dalbyneder. 
F.  Richter,  Raaby. 

Onsild  Herred. 
J.  A.  C.  C.  O.   Schrøder,   Mariager. 

0.  Lisbjerg  Herred. 
J.  P.  O.  Korff,  Mørke. 
A.  P.  V.  Gregersen,  Hornslet 
C.  C.  Hansen,  Provst,  Thorsager. 
J.  G.  O.  Brix,  Provst,  Skødstrup. 


Mols  Herred. 
C.  Krog,  Ebeltoft. 


N.  C.  H.  Hauch,  Knebel. 

Sønder  Herred. 

J.  A.  Petersen,  Feldballe. 
L.  N.  O.  Tolderlund  Hansen,  Vejlby. 
Rongsø  Herred. 

E.  J.  Hagensen,  Holbæk. 
J.  A.  Ohrt,  Voer. 

F.  Langballe,  Provst,  R*  Ørsted, 

Sønderhald  Herred. 
L.  Christensen,  Kristrup. 
F.  R.  Nielsen,  Fausing. 
A.  T.  Barfod,  Hvilsager. 
A.  F.  N.  Meinig,  Gjesing. 
L.  Scheel,  Vivild. 
J.  P.  Christensen,  Søby. 
J.  E.  L.  Lauesen,  Aarslev. 

Nørre  Herred. 
O.  V.  Engelsen,  Hammelen. 
C.  V.  Bielefeldt,  Rimsø. 
N.  F.  Filtenborg,  Fjellerup. 
J.  Windfeld,  Nimtofte. 
S.  B.  Ring,  Veggerslev. 
J.  L.  N.  Nørregaard,  Grenaa. 

J. 
O. 


A> 

S. 

S. 
M. 
G. 
H. 
J. 
H. 
V. 


J. 
K. 
J. 

F. 
A. 
P. 
A. 
P. 

L. 
G. 

S. 
M. 

A. 
T. 


Eingkøbing  Amts  Kreds:  32  Medlemmer. 
Kredsformand:  Provst  G.  Koch,  Herning. 

J.  C.  P.  Skydsgaard,  Naur. 
J.  T.  Engberg,  Hjerm. 

Ginding  Herred. 
C.  V.  Prætorius,  Sevel. 
P.  Jørgensen,  Haderup. 
V.  G.  Dankau,  Ryde. 

Hammerum  Herred. 
P.  G.  Koch,  Provst,  R*.,  Herning. 
G.  A.  Nikolaisen,  Skarrild. 


Nørrehorne  Herred. 
V.  Nyegaard,  Hemmet. 
V.  Boeck,  Lønborg. 

Bølling  Herred. 
T.  V.  Wahl,  Lem. 
K.  H.  Sandvad,  Stauning. 

Hind  Herred. 
C.  Hansen,  Velling. 

T.  Magnussen,  N.  Omme. 

Andersen,  Torsted. 

G.  A.  Jørgensen,  Stadil. 
H.  Jensen,  Vedersø. 

P.  Hansen  Gjevnøe,  Tim. 

H.  Petersen,  Ringkøbing. 

Vandfuld  Herred. 
P.  Agger,  Hygum. 
Johansen,  Dybe. 
P.  Jensen,  Fjaltring. 

Skodborg  Herred. 

A.  Nielsen,  Lemvig. 

L.  Hansen,  N.  Nissum. 
Nielsen,  Tørring. 
C.  Iversen,  Møborg. 

B.  Jiirgens,  Resen. 

Ulfborg  Herred. 
L.  Schougaard,  Staby. 
A.  Olsen,  Provst,  Ulfborg. 
Laursen,  Vinding. 
J.  Jensen,  N.  Felding. 

Hjerm  Herred. 

C.  Møller,  Gimsing. 

C.  Møller,  Provst,  Ølby. 


Ribe  Amts  Kreds:  33  Medlemmer. 
Kredsformand  Pastor  Assens,  Bryndum. 

Ribe  Købstad  og  Gørding  h.  S.  Hansen,  Ribe. 

N.  C.  C.  Trandberg,  Farup. 


Herred. 


J.  C.  Zinn,  Gørding. 
G.  Schaarup,  Obbekær. 


E.  H.  Christensen,  Hjortlund. 
N.  J.  Høyer,  Vilslev. 

L.  B.  Easmusseti,  Mandø. 
A.  Jensen,  Darum. 

Andst,  Malt  og  Slangs 
Herreder. 
H.  Easmussen,  Maltbæk. 
J.  Vibe-Petersen,  Grindsted. 
J.  Nissen,  Præstkjær. 
C.  C.  L.  Enghoff,  BækbøUing. 
A.  E.  Tiemroth,  Hjarup. 
C.  J.  Neergaard,  Vamdrup. 
J.  P.  Bartholdy,  Seest. 
S.  Schiøtt,  Provst,  R*.,  Lejrskov. 

Øster-  og  Vesterhorne,  samt 
Skads  Herreder. 

P.  C.  A.  Obelitz,  Provst,  Varde. 

A.  Kristensen,  Kvong. 

P.  Moos,  Nørre  Nebel. 

J.  P.  Jørgensen,  Ho. 

M.  Plesner,  Henne. 

C.  J.  Bang,  Thorstrup. 

E.  K.  Thyssen,  Ølgod. 

G.  G.  Krog  Meyer,  Faaborg. 

J.  H.  Holck,  Nordby. 

N.  S.  Nielsen,  AUerup. 

C.  A.  Skovgaard-Petersen,  Alslev. 


R.  C.  Brandstrup,  Grimstrup. 

J.  Andersen,  Jerne. 

E.  C.  Assens,  Bryndum. 

C.  Bruun,  Esbjerg. 

C.  F.  P.  Melby,  res.  Kpl,  Esbjerg. 

Nørballe,  Esbjerg. 


Vejle  Amts  Kreds :  30  Medlemmer. 
Kredsformand:  Pastor  Glahn,  Vejstrup. 


Elbo  Herred. 
J.  Gøtzsche,  Kat.,  P^edericia. 
M.  Brandt,  Tavlov. 
L.  C.  Petersen,  Bredstrup. 

Holmans  Herred. 
M.  R.  G.  Assens,  Provst,  R*.,  Dbm., 

Gaverslund. 
H.  A.  K.  Hagemann,  Vinding. 
N.  P.  Christensen,  Smidstrup. 

Brask  Herred. 
H.  Lunddahl,  Kolding. 
G.  E.  F.  Thygesen,  0.  Starup. 

Jerlev  Herred. 
T.  S.  Kampmann,  Egtved. 


N.  Tyrstrup  Herred. 

L.  Glahn.  Vejstrup. 
J.  L.  Jensen,  Taps. 
J.  A.  Jessen,  Ødis. 

Nørvang  Herred. 

C.  C.  Thomsen,  Vejle. 
C.  C.  R.  Dohn,  0.  Snede. 
P.  C.  Siegumfeldt,  S.  Omme. 

E.  T.  Hagerap,  Ringgive. 

Tørrild  Herred. 

G.  M.  Rosenberg,  Kollerup. 
C.  Jørgensen,  Jelling. 

F.  V.  H.  Hansen,  Balle. 

Bjerre  Herred. 

N.  Hjort,  Urlev. 

F.  K.  K.  Melby,  As. 

S.  A.  K.JHaffstrøm,  Raarup. 

C.  M.Ammentorf,  Barrit. 

F.  S.  Aagaard,  Glud. 

G.  T.  Borchsenius,  Skjolde. 

H.  S.  Theilade,  Provst,  Stouby. 

Hatting  Herred. 
C.    C.    S.    Cederfeld    de    Simonsen, 

Provst,  R*,  Tyrsted. 
H.  L.  Brix,  Engom. 
C.  R.  Berggreen,  Kpl..  Hedensted. 
J.  A.  Pedersen,  Løsning, 


N.  P.  Nygaai'd,  Frederikssted,  Vestindien. 
N.  P.  Hansen,  Siloam,  Ostindien. 


lait  508  Medlemmer. 
København,  den  1ste  November  1898. 

Enrique  With, 

